
PREFAŢĂ 


Cu o rivnă uimitoare, Prea Cuviosul părinte Ioanichie Bălan a 
ajuns la al treilea volum al publicaţiilor Cuvioşiei Sale, închinate vieţii 
spirituale românești. După „Patericul românesc” şi „„Wetre de sihăstrie 
românească”, a ajuns la volumul „Convorbiri duhovniceşti”, în care 
prezintă cuvinte de folos, învățături și sfaturi părintești ale unor monahi, 
duhovnici din minăstiri, preoți şi teologi români, care s-au remarcat 
prin viața şi lucrarea lor, ca răspuns la o seamă de întrebări ce se pun 
credincioşilor zilelor noastre de problemele și împrejurările cărora 
trebuie să le facă faţă. 

Cartea este, astfel, prin răspunsurile la întrebările adeseori noi 
ce se adresează în timpul nostru unor slujitori crescuţi în duhul tra- 
diției dreptei noastre credinţe, pe de o parte, o mărturie a tradiţiei de 
totdeauna a spiritualității noastre, iar pe de alta, o tălmăcire nouă a 
acestei tradiţii. Lucrarea cuprinde un tezaur vechi, dar prezentat ca 
un izvor viu și nou de înţelepciune duhovnicească pentru omul trăitor 
în timpul nostru. 

Părintele Ioanichie a ales pentru prezentarea acestor sfaturi vechi, 
și totodată noi, forma dialogului sau a întrebărilor şi răspunsurilor. 
E forma cea mai vie prin care părinţii cu experienţă îndelungată transmit 
ucenicilor tineri această experiență sau învățătură duhovnicească de 
totdeauna a Bisericii lui Hristos, verificată prin viața lor, timpului de 
azi și de miine. În general, tezaurul tradiției spirituale s-a transmis 
de la o generaţie la alta, nu prin simpla comunicare teoretică, ci prin 
înfățișarea ei de către bătrîni în forma vie, încorporată în chipul de 
viață la care au ajuns după lungi ani de trăire conform lui. 

Dialogul părinților, al bătrinilor, cu cei iubitori de cunoștință 
duhovnicească, nu face — în tot trecutul — decît să tălmăcească prin 
viu grai ceea ce cei din urmă vedeau concretizat în chipul duhounicesc 
al viețuirii acelora, după o îndelungată trăire a sfaturilor primite, la 
rîndul lor, de la părinţii lor duhovniceşti de mai înainte. Dar, pe măsură 
ce scrisul a devenit un mijloc de comunicare tot mai des întrebuințat 
şi cu răspîndire tot mai largă, el a fost folosit şi pentru această comu- 
nicare de experienţă duhovnicească de la cei mai bătrîni la cei mai 
tineri. Au început să se formeze ucenici ai unor părinți duhovnicești 

chiar cînd nu era cu putinţă o viețuire mai îndelungată a celor diniti 
în preajma celor din urmă. În felul acesta cei mai tineri puteau lua 
sfaturi nu numai de la un singur părinte duhovnicesc, ci de la mai 
mulți. Condiţia ca modul lor de viață să fie însuşi! de cei mai tineri, 
era ca sfaturile lor date în scris să se resimtă de căldura unei trăiri 
adevărate şi ca ele să facă dovadă că sînt învățături capabile să desă- 
virșească o viaţă prin ecoul lăsat în locurile în care au trăit şi lucrat 
spre lauda lui Dumneieu Celui în Treime închinat şi slăvit. 

Aceste condiții socotim că le-au împlinit în mare măsură cei ce 
răspund în cartea de faţă la întrebările puse de părintele Ioanichie 
în numele credincioșilor zilelor noastre. 

De aceea nădăjduim că ele vor înrîuri pe cei ce le vor citi şi-i vor 
călăuzi să fie ucenici ai lui Hristos şi următori ai celor ce răspund 
în aceste pagini cu mărturia unei vieți care le-a verificat ca folositoare, 
spre sporirea credinţei ortodoxe şi a vieții lor duhovnicesti. 

Preot Profesor DUMITRU STĂNILOAE 


INTRODUCERE 


+. . Lucrarea de faţă, intitulată „Convorbiri duhovnicești”, cuprinde 
peste şaizeci de dialoguri cu tot atiția părinţi dintre cei mai vârstnici 
şi îmbunătăţiți — duhovnici, stareţi, sihaștri, călugări și călugărițe de 
rînd — trăitori în mfnăstirile noastre astăzi, atît în țară, cît şi peste hotare: 
Cartea este inspirată de opera Sfîntului loan Cassian, călugăr daco-roman 
din Dacia Pontică (c. 360—435), intitulată „Collationes”, adică „Con- 
vorbiri cu Părinţii”, scrisă în 24 de volume, în urma călătoriilor sale pe 
la mînăstirile și marii sihaștri ai Egiptului, la sfîrșitul secolului IV. 

: Scopul acestei lucrări este acelaşi pe care l-am urmărit şi în cărţile 
anterioare, „Pateric românesc” (1980) și „,Vetre de sihăstrie românească” 
(1982), Adică, dorința de a face cunoscută, de a populariza spiritualitatea 
monahală românească cu specificul ei, din începuturi pînă în zilele noastre. 
Toate aceste trei cărți formează o modestă trilogie, un triptic al spiri- 
tualității monahale autohtone, atît cît s-a putut realiza după puterea 
noastră, potrivit izvoarelor şi datelor pe care le posedăm, cum şi tradi- 
ției monahale străbune din trecut şi prezent. 

Sintem ortodocşi de tradiţie apostolică, cu un monahism atestat 
documentar de peste şaisprezece secole, cu un mare număr de mînăstiri 
şi schituri fără egal în alte țări creștine, cu o viață bisericească și duhov- 
nicească intensă, de profundă influență monahală, și sîntem datori să ne 
hrănim din acest tezaur, să-l păstrăm și să-l facem cunoscut și altora, 
mai ales urmaşilor noștri. Avem spiritualitate destul de bogată, avem 
tradiție şi experienţă de viață duhovnicească, avem sfinţi și cuvioși români 
renumiţi În trecutul mînăstirilor noastre. Avem părinți și povăţuitori 
duhovnicești vrednici de amintit şi astăzi, unii cunoscuţi și peste hotare, 
pe care ăvem datoria să-i cunoaștem, să-i întrebăm, să-i cinstim, să le 
cerem cuvinte de folos pentru mintuirea sufletului, atît pentru noi, cît 
şi pentru cei ce vor urma după noi. Avem și credincioși iubitori de Dum- 
nezeu care așteaptă să le spunem adevărul, să le răspundem la întrebă- 
rile sufleteşti care îi frământă, să-i mîngtiem,. să-i învăţăm cum să se 
roage și să iubească, să-i călăuzim spre Hristos, să le vorbim despre fru- 
musețea Ortodoxiei, de bucuriile nemuritoare ale Vieţii şi să le amintim 
învățăturile părinţilor noștri sufleteşti. | 

Or, cartea de față are tocmai această misiune. Să răspundă credin- 
cioşilor noștri și călugărilor mai tineri cum trebuie să trăiască pe pămînt 

pentru a moşteni viața cea veșnică, oferindu-le experienţa şi sfaturile” 
vii ale părinţilor bătrîni, sprijinite pe temelia Sfintei Scripturi și învăță- 
turile Sfinţilor Părinţi. Şi aproape că nu este întrebare ziditoare de suflet 
care să preocupe conștiința credincioșilor noştri și să nu afle un răspuns 
în această carte. Convorbirile sînt cu atît mai lucrătoare, mai convingă- 
toare, cu cît cei ce sfătuiesc sînt încă în viaţă, se roagă împreună cu noi, 
se luptă împreună cu noi „lupta cea bună”, rabdă ispitele vieţii alături 
de noi, şi, prin exemplul vieţii lor, ne învaţă și pe noi să ne rugăm, să 
"iertăm, să fim răbdători în necazuri, tari în credinţă și plini de nădejde 
în Hristos Domnul. De aceea, pe drept cuvînt, cartea de faţă, care pre- 
zintă experienţa, sfaturile şi cuvintele-testament a peste 60 de părinți, 
formează o adevărată călăuză duhovnicească pentru fiecare dintre noi. 

Acest pateric în dialog, cum mai poate fi numit, se dovedește pe 
cît de necesar, pe atît de așteptat. Pentru că avem prin mînăstiri o gene- 
rație de părinţi bătrîni îmbunătăţiţi, cu o bogată experienţă duhovni- 
cească acumulată de-a lungul anilor, părinți care se duc în curînd la 
Hristos. Or, datorită acestei lucrări, părinții noștri duhovniceşti rămîn 
cu noi şi după moarte, iar învățăturile lor sînt lăsate moștenire credin- 
cioșilor și fiilor lor sufletești. 

Lucrarea este grea, dificilă, de mare răspundere, realizată cu mari 
eforturi în peste 12 ani de zile. La alegerea părinţilor din această carte 
am ţinmt seamă de recomandările ierarhilor, ale stareților şi duhovnicilor 
respectivi, apelind la bunăvoința și conştiinţa fiecăruia. Convorbirile sînt 
libere, variate și sincere. Ele nu obligă, nu moralizează, ci invită la dialog, 
deschid perspective, îndeamnă la desăvirșire, răspund la marile întrebări 
care frămîntă astăzi pe credincioși și pe călugări, deschid drumuri spre 
mântuire și întăresc speranţa mântuirii, fără a urmări pe cititori cît pot 
realiza din învăţăturile părinţilor. Și tocmai aceasta este calea tradi- 
ţională de formare și creştere duhovnicească în Ortodoxie: întrebarea, 
sfătuirea, dialogul între duhovnic şi ucenic, între bătrin şi începător 
între călugărul îmbunătăţit şi credincios. Miatuire prin întrebare, prin 
rugăciune și smerenie, nu prin poruncă şi lege care s impun, care produc 
frică şi alungă dragostea inimii, care forțează voința și libertatea omu- 
lui. „Cei ce nu se sfătuiesc, cad ca frunzele”, spune Isus Sirah, iar Solo- 
mon zice: „„Mîntuirea stă în mulțimea sfetnicilor” (Pilde, 11, 14), adică 
în multă afătuire. Înţelepciunea bătrinilor spune la fel: „Cine vrea să 
se mintuiască, cu întrebarea să călătorească”. Apoi, în toate patericele 
vechi aflăm această întrebare, mereu repetată: „Ce să fac, părinte, să 
mă mintuiesc?”. i în i ati 

De altfel, întreaga operă a mintuirii noastre este rodul unui perma- 
nent dialog al omului cu Dumnezeu, realizat prin harul rugăciunii; cu 

duhovnicul, prin spovedanie şi sfătuire; cu aproapele, prin milostenie 
şi iubire și cu propria noastră conștiință, prin păzitea poruncilor evan- 
ghelice. Aceasta este caracteristica, specificul spiritualităţii noastre orto- 
doxe. Din aceste dialoguri între Părinţi şi ucenici s-au născut numeroase 
opere patristice, precum: Scara Sfîntului loan Scărarul, Patericele, Filo- 
caliiie, Lavsaiconul, Limonarul, Everghetinosul şi altele. Deci, cum fără 
părinți nu putem avea copii, tot așa fără duhovnici și sfătuitori înţelepţi 
nu putem avea miînăstiri cu viaţă duhovnicească, nici urmaşi, nici fii 
duhovnicești, nici creștini crescuți în frică de Dumnezeu. Şi dacă așa . 
s-au mîntuit părinţii noștri, tot aşa se cuvine să ne mîntuim şi noi, întrebînd 
pe înaintași și răspunzînd la urmaşi. Fără îndoială, asemenea întrebări 
și răspunsuri, care izvorăsc din credinţă și smerenie, sînt inspirate, poartă 
amprenta Duhului Sfînt şi dau nădejde. De aceea ele hrănesc, alină, 
mîngiie, călăuzesc spre Hristos şi ajută sufletul pe calea mîntuirii.. 
Toate acestea m-au îndemnat să încep această carte, să pornesc pe 
drumul sfintelor noastre miînăstiri şi schituri, să bat în ușile părinților și 
duhovnicilor bătrîni, unii deja plecaţi la Domnul, să pun întrebări și să 
primesc răspunsuri. Unele sînt mai obișnuite, altele mai deosebite, însă 
majoritatea sînt preţioase și ziditoare de suflet. Unele convorbiri au con- 
ţinut dogmatic, precum ale părinţilor profesori Dumitru Stăniloae şi 
Constantin Galeriu şi în parte ale Arhimandritului Cleopa Ilie. Altele 
au conținut moral, de sporire duhovnicească prin despătimire și ilumi- 
nare, în fruntea cărora stau convorbirile de mare calitate realizate cu 
părintele Cleopa, a cărui experiență duhovnicească este unanim recu- 
noscută. Convorbiri cu caracter moral-filocalic am realizat și cu alți 
părinți duhovnici, precum: Arhimandriţii Gherontie Ghenoiu şi Sofian 
Boghiu, leroschimonahii Paisie Olaru și Ioil Gheorghiu, leromonahii 
Teofil Părăian și Climent Cucu şi mulţi alții. Alte convorbiri au caracter 
liturgic, catehetic, patristic şi misionar-apologetic, în vederea catehizării 
şi- întăririi duhovniceşti a credincioșilor noștri. Întilnim în carte și unele 
convorbiri de taină, adevărate confesiuni intime cu valoare de testament, 
pe care părinţii le încredinţează ucenicilor prin mijlocirea cărții de faţă. 
Desigur, sînt numeroşi părinţi bătrîni care, iubind mai mult tăcerea şi 
smerenia, au dorit să rămînă necunoscuţi şi uitaţi de oameni pentru dra- 
gostea lui Hristos. 
Convorbirile din această lucrare sînt adresate deopotrivă atit călu- 
gărilor, cît şi mirenilor, lăsînd libertate fiecăruia să aleagă și să împli- 
nească după rivnă și putere. Ele au un caracter inedit, sînt vii, atractive, 
odihnitoare la citit, transmise liber, spontan, ndavizat, așa cum i-a îndemnat 
Duhul și inima să vorbească. La redactarea lor am respectat graiul bătrt- 
nilor, limba fiecăruia, ceea ce nu afectează cu nimic unitatea și stilul cărții. 

Tot ce mi-au comunicat părinții, tot ce am socotit folositor şi ziditor 
de suflet, am adăugat în paginile acestei cărți. La începutul oricărei con- 
vorbiri am prezentat cite un mic portret duhovnicesc al părinţilor care, 
împreună cu fotografiile adăugate, completează valoarea spirituală a cărții. 

Mulţumesc, cu adîncă recunoştinţă, Înalt Prea Sfinţitului Mitropolit 
Teoctist al: Moldovei și Sucevei și Prea Sfințitului Eftimie, Episcopul 
Romanului și Hușilor, care mi-au dat înalta aprobare de tipărire. Mulţu- 
mesc Prea Cucernicului Părinte Profesor Dumitru Stăniloae, care a pre- 
fațat cu aceeași bunăvoință cartea. Mulţumesc tuturor bunilor noștri 
părinți şi colaboratori care au contribuit cu experiența, cu înţelegerea și 
cuvintele lor pline de iubire la realizarea acestei cărți de spiritualitate 
ortodoxă românească, ce încheie această trilogie întru slava Prea Sfintei 
Treimi. 

DUMINICA TUTUROR SFINȚILOR 


Anul mintuirii 1990 ș ; 
Arhimandrit TOANICHIE BĂLAN 
SFÎNTA MINĂSTIAE SIHÄSTRIA 

CLEOPA ILIE 


ARHIMANDRITUL CLEOPA ILIE 


Minăstirea Sihăstria 
(n. 1912) 


Duhovnicul este sufletul, inima care dă viaţa unei 'minăstiri. Auto- 
ritatea lui morală, experienţa lui, blindețea și meșteșugul lui de a călăuzi 
suflete pentru viața veșnică sînt calități de necontestat. Duhovnicul, 
precum o spune însuși numele, este un om al duhului, care poartă în sine 
pe Duhul Sfînt și cu ajutorul lui se luptă cu duhurile răutății, pentru 
salvarea și mîntuirea fiilor săi sufletești. Sub epitrabhilul lui se formează 
noii călugări, se cresc suflete curate pentru Dumnezeu, se dezleagă păca- 
tele, se călăuzesc cei ce iau crucea lui Hristos. În chilia duhovnicului, 
ca într-o cămară a Duhului, se dau sfaturi de taină, se îndreptează pașii 
oamenilor pe calea mîntuirii, se deschid inimile împovărate, se tămăduiesc 
răni ascunse, se mîngiie sufletele tulburate şi se dezleagă marile întrebări 
ale vieţii. La orice oră din zi sau din noapte duhovnicul stă de veghe, 
se roagă pentru fiii săi sufletești, își deschide ușa pentru fiecare; împacă, 
linişteşte, dezleagă, binecuvintează, se jertfește și își pune sufletul său 
garanţie pentru fiii săi duhovnicești. De iscusinţa și priceperea lui duhov- 
nicească depinde în cea mai mare parte mîntuirea celor pe care ħi 
povățuiește, 

Arhimandritul Cleopa Ilie este părintele duhovnicesc al Minăstrii 
Sihăstria de peste 40 de ani, ajutat de alți doi duhovnici iscusiți: Iero- 
schimonahul Paisie Olaru — părintele său sufletesc — şi Protosinghelul 
Ioil Gheorghiu. Dar în timp ce leroschimonahul Paisie este un duhovnic 
al iubirii şi liniștii, iar Protosinghelul Ioil este un duhovnic al ascultării 
şi smerenici, Arhimandritul Cleopa este un duhovnic al rugăciunii, al 
cunoașterii şi al cuvîntului viu care trezește conștiința, care luminează 
mintea și dă viaţă. Sfinția sa porneşte de la minte spre inimă. De aceea 
mai întîi învață, sfătuieşte, explică, hrănește sufletul prin cuvînt și abia 
la urmă spovedește, ascultă glasul conştiinţei și al inimii celor ce vin la 
el. Din acest motiv și roadele sînt mari și de durată. Mai ales la cei învăţaţi 
şi iubitori de cunoaştere, 

Părintele Cleopa" este considerat, pe drept cuvint, unul din cei mai 
iscusiţi duhovnici, sfetnici. şi predicatori ai monahismului românesc con- 

temporan. Viaţa sa interioară exemplară, de ascet şi sihastru consacrat, 
experienţa sa îndelungată în nevoința monahală, vastele sale cunoștințe 
scripturistice și patristice de autodidact care te uimesc, memoria sa rar 
întilnită, blîndeţea, dragostea sa de oameni, rîvna pentru Dumnezeu și 
cuvîntul său hotărît, autoritar şi precis, unit cu darul frumoasei vorbiri 
în grai dulce moldovenesc, fac din Arhimandritul Cleopa Ilie o personali- 
tate în spiritualitatea noastră ortodoxă. Credincioșii, numeroșii: săi fii 
duhovnicești, călugări şi mireni, îl socotesc o binecuvîntare a lui Dum- 
nezeu pentru miînăstirile și Biserica noastră. 

Astăzi, părintele Cleopa a trecut de 78 de ani. Deși se simte obosit 
de nevoinţă și osteneală, își jertfește ultimele puteri pentru folosul și 
mântuirea celor care vin la el. Călugări şi mireni, tineri și bătrîni, așteaptă 
la ușa chiliei sale. Cînd coboară de la liniște, îi așază pe iarbă, le vorbeşte 
cuvînt de folos, îi ascultă pe rînd, îi mîngiie, se roagă pentru ei, îi bine- 
cuvintează şi îi liberează cu pace. Sfinția Sa își împarte timpul în trei părţi. 
Prima parte, cea mai mare, o dăruiește rugăciunii, de obicei noaptea. 
A doua parte, de dimineaţă pînă după amiază, o dedică liniștei, scrisu- 
lui și citirii cărților sfinte la chilia din poiană. Iar a treia parte o dăruiește 
spre folosul credincioşilor, tuturor celor care îl caută. Seara tîrziu, după 
ce se retrag toţi, părintele Cleopa se întăreşte cu puţină hrană, își potri- 
veşte candela și începe rugăciunile de noapte. 

Dorinţa realizării unor convorbiri duhovnicești cu părintele Cleopa 
o port în suflet de mai multă vreme. Ca fiu sufletesc al sfinției sale m-am 
temut să nu dau răspuns în fața lui Dumnezeu pentru atîtea învățături 
ziditoare de suflet pe care le dă credincioșilor şi care se uită pentru că 
rămîn nescrise. Frica de răspundere și dragostea ce i-o port în suflet m-au 
silit să scriu pe hîrtie cîteva din principalele învățături ale Arhimandri- 
tului Cleopa Ilie, culese cu migală de-a lungul anilor. Unele au caracter 
dogmatic; altele, moral-liturgic; altele au conţinut filocalic, catehetic- 
misionar sau practic, ținînd seamă că Prea Cuvioșia Sa este un foarte 
bun cunoscător al Sfinţilor Părinţi, al Canoanelor Bisericii, al problemelor 
misionare, al vieții monahale de rugăciune și al familiei. Ceea ce are. 
într-adevăr unic părintele Cleopa, pe lingă bogata sa experiență duhovni- 
cească, este autoritatea și siguranța cu care dă orice răspuns la proble- 
mele legate de mintuirea omului, fără nici o ezitare şi îndoială, asu- 
mîndu-şi pe deplin întreaga răspundere a celor afirmate. 

lată, în continuare, zece convorbiri cu cele mai importante teme, 
realizate cu părintele Cleopa, pe care le dorim să fe spre zidire sufletească 
şi folosul tuturor. 


CU PĂRINTELE CLEOPA ILIE 


CONVORBIREA ÎNTÎI 
Despre creaţie, căderea omului, rai și iad 


1. — Părinte Cleopa, spuneţi-mi cîteva cuvinte despre creația lumii 
văzute şi nevăzute, după învățătura Sfinţilor Părinți. 

— Toată creaţia este școală a sufletelor celor cuvîntătoare, spune 
Sfîntul Vasile cel Mare în „„Exaimeron”. Căci, privind la cele create de 
Dumnezeu, ne înălțăm cu mintea la cele nevăzute şi ne întărim în sfinta. 
credinţă. Cît sîntem în trup, toate le vedem „ca prin oglindă”, adică 
prin creaţii, care formează icoana, imaginea celor viitoare de dincolo de 
mormînt. Creaţia este oglinda lui Dumnezeu în care se reflectă bunăta- 
tea, mila, pronia și iubirea Tatălui ceresc pentru noi oamenii. Sfinţii 
Părinţi numesc pe toate cele văzute „spatele lui Dumnezeu”, care închi- 
puiesc, simbolizează pe cele viitoare. lar cînd vem trece la cele veşnice, 
atunci vom vedea cu ochii cei duhovnicești „fața lui Dumnezeu”, adică 
vom privi faţă către faţă slava Prea Sfintei Treimi, fără să mai avem. 
nevoie de „oglinzile” cele de pe pămînt, adică de creaţii. Aici pe pămînt 
nu sîntem vrednici să privim pe Dumnezeu în față. lar dacă auzim pe 
Sfîntul Apostol și Evanghelist Ioan zicînd: „Pe Dumnezeu nimeni nici- 
odată nu L-a văzut” (loan 1, 18), să înțelegem că nu L-a văzut după 
fiinţă, după esenţă, însă Îl vedem prin creaţie. Că după ființă nici îngerii 
din cer nu-L pot vedea și înţelege pe Dumnezeu. 


2. — Ce spun Sfinţii Părinți şi mai ales Sfinta Scriptură despre îngeri 
şi despre căderea lui Adam? a 

— La început îngerii nu știau că lisus Hristos este numit de Duhul 
Sfînt „Îngerul sfatului celui mare”, cum Îl numeşte proorocul Isaia, 
cu care se sfătuia permanent Tatăl. „Îngerii nu-L ştiau de Fiu al lui Dum- 
nezeu”, spune Sfîntul Vasile cel Mare în „Exaimeron”. Deci, cînd a 
strigat Sfîntul Arhanghel Mihail, zicînd: „Închinaţi-vă Îngerului sfatului 
celui mare”, unii din îngeri n-au vrut să I se închine Lui şi de aceea au 
căzut în adîncul iadului, cum spune Mîntuitorul: „Văzut-am pe satana, 
căzind ca un fulger din cer” (Luca 10, 18). 

Deosebirea între căderea îngerilor răi și a omului este că îngerii au 
căzut cu voia lor, deci din libertate, iar omul a căzut din amăgire, şi din 
îndemnul diavolului. Iar „păcatul cu sfătuire, spune Sfîntul loan Gură 
de Aur, jumătate este al celui ce îl face şi jumătate al celui ce l-a sfătuit” 
Dumnezeu a îngăduit omului în rai să facă păcatul cel mai mic, adică 
să mănînce din pomul cunoștinței binelui și răului. Că dacă minca din 
pomul Vieţii, cum spune Sfîntul Ioan Gură de Aur, omul nu mai avea 
pocăință niciodată, se împietrea la inimă ca diavolul, cădea ca diavolul, 
nu mai murea niciodată şi se chinuia în" veci în iad, asemenea satanei, 

La căderea lui Adam au contribuit două patimi raționale ale omu- 
lui — mândria și pofta. Prin căderea 'sa, omul Adam nu a pierdut total 
barul lui Dumnezeu, căci a căzut din ispita diavolului. Astfel, harul și 
arvuna mântuirii au rămas în om, pentru că a greșit din neștiinţă și pentru 
că este purtător de trup pămîntesc. Numai celui ce se leapădă de Dum- 
nezeu i se ia harul Duhului Sfînt, dar şi acesta este primit prin pocăință. 
Iar cel ce greşeşte din neştiință păstrează harul, însă acoperit de păcate. 
lată pentru care pricină femeia lui Adam s-a numit Eva, adică Viaţă, 
iar nu Moarte, pentru că nu a căzut total ca diavolul şi apoi pentru că 
prin a doua Evă, adică Maica Domnului, se va izbăvi neamul omenesc. 

După cuvintul Sfîntului loan Gură de Aur, îndoit a fost creat omul, 
cu trup şi suflet; îndoit a fost și pomul cunoștinței binelui şi răului; 
îndoită și urmarea greșelii lui Adam ; îndoit este și raiul — raiul pămîn- 
tesc, sau sînul lui Avram, unde stau sufletele drepţilor pînă la judecata 
viitoare, şi raiul ceresc, adică împărăţia cerurilor unde vor intra drepţii 
după a doua judecată. lar miîncarea din pomul cunoștinței binelui și 
- răului înseamnă „cît de bine era omului dacă nu minca şi cît de rău este 
că a mîncat”.: 

Despre îngeri trebuie să știm că ei s-au zidit numai prin gîndirea 
lui Dumnezeu, dar nu erau neschimbători, ci i-a lăsat ca ei singuri să 
cîştige prin luptă -neschimbarea. Atît îngerii cît şi primii oameni nu aveau 
imaginație. Cum au căzut îngerii în imaginație, îndată au căzut din cer 
în iad, că doreau să fie „asemenea celui Preatnalt”. lar oamenii au căzut 
în clipa cînd s-au îndoit în cuvîntul lui Dumnezeu. Îndată ce satana 
le-a răpit frica de moarte, zicînd: „Nu veți muri, ci veţi fi vii. ..”, omul 
a căzut în imaginaţie și apoi în păcat. Cea mai mare pagubă este să uite 
omul de moarte. Cum i-a şters omului din minte frica morții, îndată a 
murit prin păcat. Sfîntul loan Gură de Aur spune că primul om a căzut 
prin trei lucruri: femeia, lemnul (pomul) și neascultarea. Și tot prin trei 
lucruri va fi mîntuit: Maica Domnului, Crucea şi ascultarea. 


3. — Ce spun Sfinţii Părinți despre cele șapte zile ale creaţiei? 

— Sfîntul Vasile cel Mare, în cartea sa „Exaimeron” (Facerea lumii 
în cele șase zile), spune că zidirea s-a făcut „îngrecată” ca o femeie 
însărcinată în a noua lună, cu toate zidirile din ea, gata să le dea viaţă. 
Iar Duhul lui Dumnezeu încălzea adîncul, „se odihnea deasupra apelor”, 
ca să dea viaţă apelor și zidirilor. 

Deci pămîntul avea viaţă de cînd Duhul Sfint încălzea adincul, dar 
- nu avea şi suflare de viaţă. Sfînta Scriptură, la Facere (cap. 1, 1—2), 

spune că „pămîntul era netocmit și gol”, dar nimeni nu știe de cînd .era,; 
că cele cu ochi încă nu se creaseră, nu primiseră suflare de viaţă. Ziua 

întîi a creaţiei a fost Dumineca, căci atunci a zis Dumnezeu „să fie 
lumină” (Facere 1, 3). De aceea El a înviat tot Dumineca, căci prin înviere 
a înnoit lumina cea dintii. Lumina cea dintii a fost creată, iar nu necreată. 
Ea nu izvora din energiile necreate ale Duhului Sfînt. Era o lumină 
cerească a cărei origine omul nu poate s-o ştie. De asemenea, nici despre 
primele trei zile ale creaţiei nimeni nu ştie lungimea lor, că încă nu era 
soare care să răsară şi să apună. 

Soarele este numit de Sfintul Vasile cel Mare „căruţa luminii” , spunînd 
că Dumnezeu a pus în soare numai puţin din lumina creată în ziua cea 
dintii și a rînduit ca soarele să lumineze pămîntul „ca o lampă”, adică 
munţii, codrii, cîmpiile, rîurile şi mările, care împlinesc porunca cea dintii, 
mereu curg și se adună la un loc. Toate legile puse de Dumnezeu în uni- 
vers, după care se conduce întreaga creaţie, se numesc de Sfinţii Părinţi 
„temeliile lumii” și cine cugetă la ele se întăreşte în credinţă și laudă 
cu mai multă tărie pe Ziditorul a toate, împlinind cuvîntul proorocului 
David care zice: „cine va vorbi despre puterile Domnului, auzite va face 
toate laudele Lui” (Ps. 105, 2). Legile universului nu se schimbă niciodată 
pentru că sînt „temalii” ale întregii zidiri. lar cînd auzim pe Sfîntul 
Apostol şi Evanghelist Ioan zicînd: „Tatăl Meu lucrează și Eu lucrez”, 
să înţelegem că Tatăl lucrează prin legile creaţiei şi ale vieții; iar Fiul 
lucrează prin pronie, adică prin păzirea legilor universului, care formează 
temeliile lumii văzute. 


Frumuseţea zidirilor create de Dumnezeu este așa de minunată, 
încît și îngerii din cer se uimesc de armonia lor, după cum spune lov: 
„Cînd s-au creat stelele, lăudatu-m-au cu glas mare toţi îngerii Mei” 
(lov 38, 7). Armonia și frumuseţea zidirilor au uimit pe sfinți, pe filozofi, 
pe înţelepţi, pe poeţi, pe artiști, pe creștini şi chiar pe păgîni, înălțindu-i 
cu mintea la Creatorul a toate Dumnezeu. Prin cugetarea zidirilor mulți 
au cunoscut pe Dumnezeu, au sporit în rugăciune, au înălțat imne de 
laudă Ziditorului şi au ajuns chiar la rugăciunea cea mai înaltă a minţii 
şi a inimii. De aceea, spun Sfinţii Părinţi, ne este de mare folos să cugetăm 
la zidirile lui Dumnezeu, pentru a-L cunoaște și iubi mai mult pe Dumnezeu. 


4. —-Ce ne mai puteți spune despre creație şi despre crearea omului? 

— Dumnezeu a făcut pe om şi întreaga lume din patru materii sau 
stihii. Două stihii ușoare — aerul și focul — și două stihii grele, care 
curg în jos — pămîntul și apa, după mărturia Sfîntului Vasile cel Mare. 
Aceste patru stihii lucrează unite și neamestecate, dar și amestecate. 
Iar în vremea de apoi, stihia cea mai de sus, cea mai uşoară, adică focul, 
va arde pe celelalte trei stihii, dar numai cît va fi ființa omenească, după 
cuvîntul Domnului, care zice: „De minia Atotţiitorului se vor aprinde 
2 — Convorbiri duhovniceşti 

stihiile pămîntului” (adică aerul, pămîntul şi apa). Dar zice Duhul Sfînt 
prin gura lui David că nu va distruge stihiile şi întreaga zidire, ci numai 
le va înnoi: „Trimite-vei Duhul Tău şi se vor zidi şi vei înnoi faţa pămîn- 
tului” (Ps. 103, 31). 

Dumnezeu a creat trei ceruri. Cerul întîi este văzduhul; al doilea 
este eterul — un fel de foc deasupra văzduhului; și al treilea cer este 
cerul îngerilor. Aici a fost răpit Sfîntul Apostol Pavel și „a auzit cuvinte 
de nespus pe care nu se cuvine omului să le grăiască” (2 Cor. 12, 2—4). 
Aici este raiul. 

Omul a fost creat de Dumnezeu, după chipul și asemănarea Sa. El 
este singura făptură pe care a zidit-o Dumnezeu cu mîinile Sale, iar nu 
numai prin cuvînt, ca pe toate celelalte. L-a creat apoi cu sfatul celor 
trei persoane ale Prea Sfintei Treimi, că zice la Facere: „Să facem om 
după chipul şi asemănarea Noastră” (Fac. 1, 26). Trupul omului a fost 
creat din pămînt, iar sufletul lui a fost insuflat de Dumnezeu în chip 
nevăzut. Omul este compus din două părți — trup şi suflet — dihoto- 
mism, așa cum ne învaţă Biserica noastră Ortodoxă; iar nu din trei 
părți — trup, suflet și duh — trihotomism, cum învățau unii scriitori , 
bisericeşti vechi. Omul are duh, adică suflet animal ca toate vietățile, 
din care izvorăsc puterile fireşti, ca: puterea seminală, cea crescătoare, 
de hrănire, de conservare, instinctele etc. Dar sufletul animal al omului 
aparţine trupului și nu trebuie să-l confundăm cu sufletul de origine 
divină creat de Dumnezeu în om, care se unește cu trupul în clipa zămis- 
lirii și se duce la cele veșnice prin moarte. Trupul se va reuni cu sufletul 
la judecata viitoare, însă va învia înduhovnicit, iar nu cum a fost pe 
pămînt. A 

Omul începe de pe pămînt să guste și să trăiască cele ale cerului, 
căci încă de pe pămînt materia omului se îndumnezeiește, se luminează 
la faţă, se dezbracă de cele pămîntești și se îmbracă în cele cerești, așa 
cum au fost sfinţii. Căci „zidirea toată suspină, așteptind înnoirea firii 
omului” (Rom. 8, 22—23). 

Dumnezeu a făcut trei lumi: o lume de jos, adică iadul, unde este 
numai întuneric, văpaie de foc și tartar, în care se chinuiesc diavolii şi 
sufletele celor păcătoși. Iadul a fost creat în clipa căderii îngerilor răi. 
A doua lume, numită amestecată, adică pămîntească, unde este amestecat 
binele cu răul, bucuria cu întristarea, fapta bună cu păcatul, plăcerea 
cu durerea, viaţa cu moartea. Aici pe pămînt se trudește omul să scape 
de păcate și de iad și să dobîndească miîntuirea prin fapte bune și pocăință. 
Aici, plăcerea vieţii şi a nunţii se răsplătește cu durerea, cu chinurile 
nașterii și creșterii de copii. Altfel, nu este mântuire. Că spune Sfîntul 
Maxim, Mărturisitorul: „Cine fuge de durerile veacului de acum, are 

parte de durerea cea veşnică”. A treia lume este raiul şi împărăţia ceru- 
rilor. Acolo este numai bucurie, cîntare, lumină şi viață veșnică, 


5. — Ce altceva trebuie să mai știm despre om? 

— Omul este „regele creaţiei” pentru că este făcut cu statul Prea 
Sfintei Treimi, după chipul şi asemănarea lui Dumnezeu; pentru că are 
suflet viu și poartă în el, prin botez, pe Tatăl, pe Fiul şi pe Sfîntul Duh. 
Omul este singura ființă care primește darul de a spori în virtute, în sfin- 
tenie şi în putere, ajungînd pînă la îndumnezeire. Însă prin păcat, omul 
a căzut din cinstea cea dintii în starea cea de rob, de om păcătos. De 
aici, se poate iarăși sui la cinstea cea dintii, de fiu al lui Dumnezeu, însă 
cu multe și mari jertfe şi osteneli. lată ce zice despre aceasta Sfîntul 
Grigore de Nyssa: „Precum Dumnezeu l-a făcut pe om alt dumnezeu, 
un dumnezeu al pămîntului, tot așa prin păcat Dumnezeu s-a supărat 
așa de mult pe om, încît întreaga zidire s-a răzvrătit împotriva omului. 
Trupul îi este neputincios și plin de suferinţe, focul îl arde, frigul îl omoară, 
șarpele îl mușcă, lupul îl ucide, marea îl îneacă, pămîntul îl înghite, foa- 
mea îl chinuie, diavolul îl ispitește pînă la moarte...” 

Totuși Dumnezeu nu l-a părăsit pe om. I-a dat mijloace de îndrep- 
tare, de pocăință și de mîntuire. Mai întîi i-a lăsat harul mîntuirii, deși 
înăbușit de păcate. Apoi i-a dat legea conștiinței ca să-l înveţe și să-l 
mustre pentru cele rele. I-a lăsat în inimă dorul raiului pierdut, adică 
nostalgia paradisului, care fi dă omului rîvnă pentru rugăciune, lacrimi 
de pocăință, simţire duhovnicească spre cele bune. În „Hronograt” se 
spune că după izgonirea lui Adam din rai, patruzeci de zile a plins stră- 
moșul Adam la porțile raiului, cerînd iertare, însă heruvimii care stră- 
juiau porţile raiului nu i-au mai deschis, căci nu mai putea să intre în 
nemurire omul muritor fără pocăință şi fără jertfa de răscumpărare a 
lui Hristos. Atunci, întorcîndu-se Adam înapoi pe pămînt, a început a-l 
ara, a-l semăna şi a lucra în sudoarea frunţii sale, ca să-și dobîndească 
pîinea cea de toate zilele. 

Deși era departe de Dumnezeu; de aici de pe pămînt omul îl putea 
vedea pe Dumnezeu, cum spune Sfîntul Isaac Sirul, însă în chip tainic, 
prin cei doi ochi ai sufletului. Cu un ochi Îl vedea pe Dumnezeu din 
zidiri, adică prin contemplarea duhovnicească a creaţiei, a tuturor celor 
făcute aşa de minunat de mâinile lui Dumnezeu. Cu al doilea ochi Îl vedea 
pe Dumnezeu prin împlinirea poruncilor Lui și prin simţirea duhovni- 
cească a inimii. Sfîntul Vasile cel Mare spune în această privinţă că, cu 
cît sporeşte omul în cugetarea sau contemplarea naturală a zidirilor, în 
aceeași măsură sporește în credință și în dragostea de Dumnezeu. 

6.— Co ne învață Sfinții Părinți despre cele nouă cete îngereşti? 

— Dumnezeu a creat mai întîi lumea nevăzută, adică pe îngeri. 
Sfîntul Apostol Pavel şi mai tîrziu ucenicul său, Sfîntul Dionisie Areo- 
pagitul, în lucrarea sa „Ierarhia cerească și bisericească”, împarte îngerii 
în nouă cete cerești, fiecare ceată de îngeri avind o anumită misiune 
dumnezeiască (Rom. 8, 38; 1 Petru 3, 22). Astfel Serafimii cei cu cite 
șase aripi, Heruvimii cei cu ochi mulți și Scaunele sau Tronurile, care 
„odihnesc pe Dumnezeu gînditor”, formează prima ceată de îngeri. 
Acestia înconjoară tronul cel de văpaie şi lumină al Prea Sfintei Treimi 
(Iez. 1, 4—28). Apoi urmează Puterile, Stăpîniile şi Domniile, care for- 
mează a doua ceată mijlocie de îngeri. Aceștia au misiunea să stăpînească 
întreg universul, planetele, stelele, vînturile, mările și puterile întuneri- 
cului, adică pe diavoli și iadul. Urmează apoi Începătoriile, Arhanghelii 
şi Îngerii, care formează a treia ceată de îngeri şi au ca misiune să facă 
cunoscută oamenilor voia lui Dumnezeu. Deci, îngerii noștri păzitori 
sînt numărați fn ceata a noua ca cei mai de pe urmă dintre Îngeri și cei 
mai apropiaţi de neamul omenesc. 


7. = Ce știm din Sfînta Scriptură și de la Sfinții Părinţi despre Rai? 

— Sfinta și dumnezeiasca Scriptură ne vorbeşte despre rai, zicînd: 
„Și a sădit Dumnezeu rai în Eden, către răsărit, şi a pus acolo pe omul 
pa care l-a făcut. Şi a făcut Dumnezeu să răsară din pămînt tot pomul 
frumos la vedere și bun la mîncare; și pomul vieţii în mijlocul raiului, 
precum. şi pomul cunoștinței binelui şi răului” (Facere 2, 8—9). Sfîntul 
loan Damaschin, despre rai, zice așa: „Pentru că Dumnezeu a voit să 
facă pe om dintr-o fire văzută şi una nevăzută, după „chipul și asemă- 
narea Sa” (Facere 1, 26), ca pe un înger şi stăpîn al întregului pămînt 
şi al celor ce sînt întru el, i-a zidit omului înainte un fel de palat împă- 
răteac În care trăind, va avea viață fericită. Acesta cate raiul dumnezeiesc, 
plantat în Eden cu mîinile lui Dumnezeu, cămară a întregii bucurii şi 
veselii ; căci Eden înseamnă desfătare și este situat în partea de răsărit, 
mai sus decit tot pămîntul. Are o climă temperată și este luminat de un 
aer foarte fin şi curat, acoperit cu plante veșnic înflorite, plin de miros 
de bună mireasmă, umplut de lumină, depășind noțiunea oricărei fru- 
museţi şi podoabe simțite; un ținut cu adevărat dumnezeiesc gi o locuință 
vrednică de cel făcut după chipul și asemănarea lui Dumnezeu. În el 
nu locuia nici o ființă rațională, ci numai omul, plăsmuirea mîinilor dum- 
nezeiești” (Sf. Ioan Damaschin, Dogmatica, cap. 11, Despre paradis). 

Sfintul Vasile cel Mare, arătînd din Sfinta Scriptură că raiul a fost 
zidit de Dumnezeu la răsărit, zice: „Și a sădit Dumnezeu raiul în Eden; 
spre răsărit, și a pus acolo pe omul pe care l-a plăsmuit. Să înţelegem, 

deci, ascultătorilor, sădire vrednică lui Dumnezeu şi rai cuviincios iubirii 
de podoabă al unui Ziditor ca acesta atît de mare”. Apoi, arătînd că 
nu cu lemne de obşte a fost împodobit raiul, zice același Sfînt Părinte: 
„Dacă cu lemnele cele de obşte ar fi fost plin raiul, s-ar fi cuprins cu 
adevărat întru facerea cea dintii a sadurilor şi nimic nu ar fi fost trebuință 
de sădirea cea mai aleasă şi mai deosebită ., . Dar acum, mult mai deose- 
bite și-ci chipul şi cu gustul şi cu neamurile, sadurile cele din sine, care 
mai înainte răsărise din pămînt, sînt felurile copacilor sădiți de Dum- 
nezeu în rai” (Exaimeron). o 


8. — Unde este locul Raiului și al iadului și care este originea lor? 

— Cît priveşte despre locul raiului, Sfîntul Vasile cel Mare nu arată 
locul geografic unde a fost anume. Ci zice doar atit: „Deci acolo a sădit 
Dumnezeu, raiul unde nu era sila vînturilor, nu nepotrivire a celor patru 
stihii şi patru vremi ale anului, nu grindină, nu trăsnete care aprind, nu 
volburi, nici trăsnete care lovesc, nici înghețare de iarnă, nici umezeală 
de primăvară, nici înfocare de vară, nici uscăciune de toamnă... Acolo 
floarea nu puţină vreme strălucește ... Buna mireasmă este fără de saţ, 
frumoasa vopseală veșnic strălucește... Acolo sînt neamuri de feluri 
de păsări, care prin floarea aripilor și prin dulcea versuire a glasului, dul- 
ceață prea minunată adaugă celor ce se văd, încît să se ospăteze omul 
prin toate simţirile: pe unele văzîndu-le, pe altele auzindu-le, pe altele 
pipăindu-le, pe altele mirosindu-le şi din altele gustînd” .. . (Exaimeron, 
Cuvint pentru Rai). Despre rai, atît Sfinta Scriptură, cît și dumnezeieștii 
Părinţi ne arată că locul lui este la Răsărit. Raiul se mai numeşte și 
„Paradis”, care, în limba persană înseamnă grădină plină de saduri şi 
flori. În limba ebraică raiul se zice „Pardus”, Teofilact al Bulgariei și 
Sfîntul Nicodim Aghioritul spun să nu se confunde raiul cu cerul, panita 
că altul este cerul şi altul raiul, unde a fost primul om. 

Așadar, iată aici puține cuvinte despre rai și locul raiului. Iar despre 
iad ştim din dumnezeiasca Scriptură că iadul este loc de chin (Matei 
18, 8; 23, 33; Marcu 9, 43; Luca 16, 23, 28). Ştim că în iad suferă trupul 
şi sufletul celor păcătoşi (Matei 5, 30; 18, 9). Ştim că în iad este pedeapsă: 
veşnică (Daniil 12, 2; Matei 25, 46). Iadul are foc veșnic (Matei 18,8); 
flacără veşnică; are rîu de foc (Apoc. 20, 10; 19, 20); are foc nestins 
(Isaia, 66, 24; Marcu 9, 43); are foc mistuitor (Isaia 33, 14); are gheena 
focului (Matei 5, 22; 10, 28; 18, 9); are tartar (2 Petru 2, 4; Apoc. 20, 1): 
acolo este „viermele, plingerea și scrișnirea dinţilor” (Mt. 13, 42, 51, 50). 
cum spune Domnul nostru lisus Hristos, 

Dumnezeiescul Părinte loan Gură de Aur, arătînd cît folos aduce 
omului cugetarea la iad, zice: „Dacă la gheenă totdeauna vom gîndi, 

nu vom cădea degrab în gheenă”. Şi iarăși: „Nimeni din cei ce au înaintea 
ochilor gheena nu vor cădea în gheenă” (Împărțire de grîu, Cuvînt despre 
judecata cea viitoare). Iar unde este locul iadului, după Sfînta Scriptură, 

aceasta ne-o arată nouă dumnezeiescul apostol Pavel în epistola sa către 
Efeseni, zicînd: „lar aceea că S-a suit, ce înseamnă decit că S-a pogorit 
în părțile cele mai de jos ale pămîntului”, Apoi zice: „Cel ce S-a pogorit, 
Acela este care S-a și suit mai presus decit toate cerurile, ca pe toate 
să le umple” (Efes. 4, 9—10). Deci, iată mărturia Sfintei Scripturi despre 
locul iadului. Locul lui este în „părţile cele mai de jos ale pămîntului”, 
adică adîncul cel nemăsurat al văzduhului. De aceea şi dumnezeiescul 
părinte loan Damaschin, înţelegînd acest lucru din Sfînta Scriptură, zice 
așa în cîntările sale: „„Pogorît-Tu-Te-ai întru cele mai de jos ale pămiîn-. 
tului şi ai sfărimat încuietorile cele veșnice, care ţineau pe cei legaţi, 
Hristoase, și a treia zi, precum Iona din chit, ai înviat din mermînt” 

(Slujba Învierii, pesna a VI-a). 

În cartea „Uşa pocăinței”, editată în limba română la Braşov, în 
anul 1812, scrie: „Drumul cerului se face prin pogorire, după cum și 
drumul iadului se face prin suire; și măcar că cerul este deasupra crește- 
tului nostru, iar iadul este sub picioarele noastre, cu toate acestea, ca 
să ajungi în cer este trebuință să te smerești și să te pogori, pentru că 
este scris în Sfînta Scriptură: „Tot cel ce se va înălța pe sine se va smeri, 
iar cel ce se smereşte pe sine se va înălța” (Luca 14, 11). 

Cit privește originea raiului, el a fost creat de Dumnezeu odată cu 
crearea primului om, căruia i-a fost încredințat să-l lucreze și să-l stăpt- 
mească. Iadul a fost creat de Dumnezeu pentru îngerii căzuţi care s-au 
prefăcut în diavoli, înainte de crearea omului, adică în clipa cînd Lucifer 
a cugetat „să fie asemenea” cu Dumnezeu. Altceva este raiul şi altceva 
este Împărăţia Cerurilor. Raiul a fost destinat pentru om înainte de 
cădere, în care stau şi sufletele drepţilor pînă la judecata de apoi, fiind 
numit și „sînul lui Avraam”; iar Împărăția Cerurilor este locul unde 
se află scaunul şi slava Prea Sfintei Treimi și unde vor intra sufletele 
drepţilor după judecata de apoi, fiind numită și „fericirea veșnică” 
(Matei 25, 46). 


9. — Care este numărul îngerilor căzuți din cer, după Sfinta Seriptură 

şi Sfinții Părinți, în ce loc stau diavolii pînă la judecata viitoare şi de 
co Du vole Dl oaea i A ZA po oaae 

— Dumnezeiasca Scriptură nu ne arată exact numărul “detii, 

căzuţi din cer, ci numai ne spune că cei ce au căzut din cer împreună 

cu Lucifer „au fost 'a treia parte din stelele cerului”, adică de îngeri 

(Apocalips 12, 4, 9). Iar locuința îngerilor căzuţi este în văzduh, adică 

locul dintre cer și pămînt (Efeseni 6, 12). În alt loc spune că îngerii răi 
sînt aruncaţi în întuneric, adică departe de faţa lui Dumnezeu, pînă la 
judecata viitoare (Isaia 14, 12, 15; 2 Petru 2, 4; Iuda 1, 6; Luca 8,31). 

Creștinii, toți oamenii drepţi ai lui Dumnezeu, sînt ispitiţi și supăraţi 
de diavoli cu îngăduinţa și voia lui Dumnezeu, pentru a nu se mîndri, 
pentru a li se încerca credinţa și pentru a-și pune toată nădejdea lor 
numai în Dumnezeu (2 Cor. 12, 7; 1 Petru 1, 6—7). De asemeni, creştinii 
sînt ispitiți de diavol, pentru încercarea dragostei lor față de Dumnezeu” 
(Deut. 13, 3); pentru încercarea supunerii oamenilor față de Dumnezeu 
(Deut. 8, 2) pentru a se alege cei buni de cei răi și a se învrednici de mai 
multă plată. Ispitele diavolului, însă, nu întrec niciodată puterile noastre, 
„căci Dumnezeu nu îngăduie să fim ispitiți mai presus de puterile noastre” 
(1 Cor. 10, 13; 2 Petru 2,9; Apoc. 3, 10). 


10. — Din ce cauză a căzut omul din rai? Din mândrie, din neascul- 
tare sau din amăgirea diavolului ? 

— A căzut din toate aceste pricini. Și din mîndrie, căci a voit'să 
fie asemenea Ziditorului său; şi din lăcomie, pentru că a mîncat din 
pomul oprit; și din neascultare, și din zavistia și amăgirea diavolului 
(Sfîntul Maxim Mărturisitorul, Filocalia, vol. III, p. 153; Here 3, 
1—7; 2 Cor. 11,3; 1 Cor. 7,5; Matei 4,1; 1 Tes. 3,5). 


11. — Ce s-ar fi întîmplat cu Adam dacă nu mînca din pomul cunoștin- 
tei binelui şi răului, ci mînca din pomul vieții? 

— Dacă Adam ar fi mîncat din pomul vieţii, atunci și pedeapsa lui 
ar fi fost fără de sfîrșit, adică nu ar mai fi murit, ca prin moarte să i se 
ierte păcatul, ci ar fi fost aruncat în adîncul iadului, împreună cu dia- 
volul, fără nici o speranță de iertare şi răscumpărare. Doi Sfin- 
tului Ioan Damaschin, cap. 11). 


12. — Cum s-ar fi înmulțit neamul omenesc şi ce soartă ar fi avut 
dacă nu greșea Adam în rai? 

— Sfîntul Maxim Mărturisitorul spune că „scopul de mai înainte 
al lui Dumnezeu a fost să nu ne naștem prin legătura nunţii, din strică- 
ciune”. Dar călcarea poruncii a făcut ca oamenii să se înmulțească prin 
nuntă, întrucât Adam a nesocotit legea dată de Dumnezeu. Deci, toți 
cei ce se nasc din Adam „se zămislesc întru fărădelegi”, căzînd sub 
osînda protopărintelui. Aceasta o spune proorocul David zicînd: „în 
păcate m-a născut maica mea”. Deci, Eva, maica noastră a tuturor a. 
născut în păcat, adică din plăcere. De aceea și noi căzînd sub osînda maicii 
_ noastre Eva, zicem că ne naștem în păcate (Filocalia, vol. II, p. 210). 
Unii Sfinţi Părinţi afirmă că, dacă Adam nu ar fi greşit, neamul 
. omenesc s-ar fi înmulțit prin cuvint. În această privinţă spune Sfintul 

Vasile cel Mare: „Ce zici, omule? Este oare vreun lucru cu neputinţă la 
Dumnezeu? Oare, Dumnezeu care înmulțește neamul multor feluri de 
păsări fără împreunare, nu putea face acest lucru și cu neamul ome- 
nesc?...” (Exaimeron, Cuv. 8). 

lar dacă întrebi ce soart 
la aceasta zic că „Dumnezeu 
şească de bucuria de a fi în p 
cunoaşte, de a iubi și de a- 
întregii zidiri, 


n prin participare să 
avățătura de Credință 


13. — Cum se cuvine să trăim noi po pămînt pentru a răscumpăra 
păcatul strămoșesc al lui Adam făcut în rai? 

— Mai întii trebuie să ne botezăm în numele Prea Sfintei Treimi, 
deoarece Sfîntul Botez deschide împărăția cerurilor, după cuvîntul Sfintei 


Evanghelii care zice: „De nu se va naşte cineva din apă şi din Duh, 
nu poate să intre în împărăția lui Dumnezeu” (loan 3, 5). După botez, 
avem datoria să ne păzim de păcate și să ne luptăm împotriva lor, fiind 
ajutaţi de Harul lui Dumnezeu cel primit la Sfîntul Botez. „Prin Botez 
ne-a scos cu sila din robie, desființind păcatul prin cruce şi ne-a dat porun- 
cile libertăţii; dar a urma sau nu poruncilor, a lăsat la voia noastră 
liberă.' Deci, chiar de la Sfintul Botez, după Harul lui Iisus Hristos, ni 
s-a dăruit harul desăvirgit al lui Dumnezeu, spre împlinirea tuturor 
poruncilor. Dar pe urmă, tot cel ce l-a primit în chip tainic, dar nu împli- 
neşte poruncile, pe măsura neîmplinirii este luat în stăpînire de păcat, 
care nu este al lui Adam, ci al aceluia ce a nesocotit poruncile, întrucât 
luînd puterea lucrării, nu a săvîrșit lucrul” (Filocalia, vol. I, Sf. Marcu 
. Ascetul, p. 278). „Căci în măsura în care crezînd, lucrăm poruncile, în 
aceeași măsură lucrează și Duhul Sfint în noi roadele Sale...” (Ibi- 
dem, p. 290). 

14. — Care este cea dintii lege dată omului în rai? 

— După cuvintul Sfîntului Isaac Sirul, cea dintii lege dată de Dum- 


nezeu omului în rai este legea cea firească, adică vederea și înțelegerea 
zidirilor lui Dumnezeu (Filocalia vol. X, Cuv. 5), 


15. — Spuneţi-ne citeva cuvinte despre patriarhul. Avraam şi urmaşii 
lui. Cum a ajuns el „părinte a multor neamuri”: ? 

— Avraam a fost al unsprezecelea patriarh de la Sem, fiul lui Noe. 
El a avut trei femei, prin pronia lui Dumnezeu, ca prin ele să unească 
toate cele trei grupe de popoare care se trag din seminţia lui Noe. Astfel, 
prin Sarra, care era din neamul lui Sem, se trage seminţia evreilor, adică 
semiţii. Prin Heturia, care era din neamul lui lafet, al doilea fiu al lui Noe, 
se trag popoarele Asiei și Europei, adică iafetiții. Iar prin a treia femeie, 
Agar slujnica, care era din neamul lui Ham, al treilea fiu al lui Noe, se 
trage seminţia agarenilor sau arabilor, numiţi şi hamiţi. Deci, prin cele 
trei femei, Avraam a devenit părinte al tuturor seminţiilor pămîntului, 
adică al semiţilor (evreilor), al iafetiților, adică al creștinilor (indo-euro- 
penilor) și al hamiţilor, adică al arabilor. Cînd toate aceste trei seminţii 
vor crede în Hristos, atunci se vor uni toate popoarele și „va fi o turmă 
şi un păstor”. 

Noi, creştinii, sîntem, fiii lui Avraam prin credința lui Isaac, care 
simboliza jertfa lui Hristos, şi prin femeia sa Heturia. Semiţii sînt fiii lui 
Avraam prin Sarra, iar hamiţii (arabii) sînt fiii lui Avraam, prin Agar 
slujnica. Dar noi creștinii sîntem fiii lui Dumnezeu prin credința în lisus 
Hristos, care este mult mai de preţ decit a fi fiul lui Avraam prin sînge, 
cum sînt evreii și arabii. 


16. — Spuneți-ne ceva şi despre Noe și urmaşii lui. 

— Noe este al doilea Adam al omenirii, pentru că el singur cu încă 
şapte suflete au fost scăpaţi de Dumnezeu cu viaţă în vremea potopului. 
El a avut trei fii: Sem, Ham şi lafet. Pe Sem l-a binecuvîntat tatăl său 
Noe, zicînd: „Binecuvintat să fie Domnul Dumnezeul lui Sem, iar Canaan 
(ful lui Ham) să-i fie rob”. Pe Iafet, de asemenea, l-a binecuvîntat, zicînd: 
„Să înmulțească Dumnezeu pe afet...” Iar pe Ham l-a blestemat, 
pentru că i-a văzut goliciunea tatălui său, zicînd: „Blestemat să fie 
Canaan! Robul robilor să fie la fraţii săi” (Facere 9, 25—27). 

Datorită păcatelor lui Sem, pămîntul Palestinei a fost mai tirziu 
ocupat de popoarele canancice, care se trag din Ham. De aceea a fost 
chemat Avraam. din ţara Ur în Canaan ca să moștenească pămîntul stră- 
moșului său Sem. Pentru aceea şi Moise a întors poporul ales din Egipt 
în pămîntul făgăduinţei, adică în țara Canaanului, care era dat lor de 
Dumnezeu după potop. Dar, după cum știm din Vechiul Testament, 
evreii au biruit aproape toate popoarele cananeice din Palestina, „alară 
de cinci cetăți” pe care Dumnezeu nu le-a dat în mîinile evreilor, pentru 
ca prin aceste popoare păgine să-i smerească pe evrei cînd vor greși înaintea 
lui Dumnezeu. Deci, ori de cîte ori evreii supărau pe Dumnezeu, El îi 
lăsa să cadă în mîinile celor cinci popoare păgîne, printre care au fost 

Sfinţii Părinţi spun că Dumnezeu face tot aşa şi culcreştinii și chiar 
cu bărbaţii sfinți. Le lasă unele slăbiciuni și patimi firești nebiruite de 
ei, precum. miînia, somnul, toamea, lenevirea, gîndurile, imaginaţia, ispi- 
tele tmpeşti, cu scopul să-i smerească, ca să nu cadă în păcatul mîndriei. 
La sfîrşitul vieţii, însă, Dumnezeu le ridică aceste patimi și prin mila 
Lui Dumnezeu se miîntuiesc. Căci fără mila Lui, nici sfinții nu se pot 
mântui, după cuvintul care zice: „În dar sînteţi mâîntuiţi”. 


CONVORBIREA A DOUA 
Despre credință, nădejde, dragoste și har 


17. — Credinţa în Dumnezeu este înnăscută în om sau este un dar 
al lui Dumnezeu? | 

— Credinţa este un dar al lui Dumnezeu (Rom. 12,3; Efes. 2,8; 
Filip. 1, 29; 2 Petru 1, 1). Credinţa este un lucru al lui Dumnezeu (Fap. 
Ap. 11,21; 1 Cor. 2,5; Efes. 1, 19; Col. 2,12; 2 Tes. 1,11; 1 Tim. 1, 
14). Credinţa este un dar al Sfîntului Duh (1 Cor. 12,9; Gal. 5,22). 
Credinţa în Dumnezeu aparține și voinţei omului (Matei 8, 13; 9,22; 
Marcu 5, 34; 10, 52; Luca 7,50; 17, 19; 18, 42). Credinţa creşte şi se 
dezvoltă prin voia omului, „prin colaborarea și conlucrarea noastră cu 


Dumnezeu” (Teologia Morală, vol. III, Buc. 1981, pag. 95). . 


18. — Necredinţa în Dumnezeu se datorează lipsei harului Sfintului 
Duh sau lipsei sentimentului religios din inima omului? Adică necredința 
declarată este un act liber al voinței omului, sau se datorează incapacității 
sale de a crede și lipsei de educație religioasă ? 

— Necredinţa îi vine omului mai mult din voia lui liberă de a se 
lega pe sine de lucrurile cele deșarte și trecătoare ale veacului de acum 
(Sf. Efrem Sirul, Cuvînt pentru ca să fie omul desăvirșit, tomul III, 
pag. 243, Mînăstirea Neamţ, 1823). Larăși, necredinţa îi vine omului din 
inimă necuvioasă (Evr. 3, 12); din inimă împietrită (Marcu 16, 14); din 
cauza abaterii de la adevărul revelat (loan 8, 44—46); din orbirea tri-. 
misă de la Dumnezeu (loan 12, 39—40); din orbirea trimisă asupra lui 
de la diavolul (2 Cor. 4, 4), care fură cuvîntul (Luca 8, 12); precum şi 
din căutarea slavei omenești (Loan, 5, 14). Necredinţa este un act liber 
al omului prin care el nu voiește să creadă în Dumnezeu (Luca 16, 23; 
Ioan 19, 9—10); în făgăduinţele lui şi în minunile lui (loan 12, 37; şi 
Ps. 17,36; Numeri 14,11). 


19. — Care sînt mijloacele duhovnicești cele mai bune pentru a convinge 
şi păstra credința în Dumnezeu? Catehizarea, citirea Sfintei Scripturi, 
rugăciunea, minunile, milostenia, predica sau exemplul personal? 

— Primul mijloc de a convinge pe cineva să creadă în Dumnezeu 
este predica, deoarece credința vine prin auz, iar auzul vine prin vestirea 
cuvîntului lui Dumnezeu (Rom. 10, 17). Căci, cum vor crede de nu vor 
auzi (loan 1,7; 17,20; Fap. Ap. 8, 12, 14,27; Rom. 1,5; 10,8; 16, 
26; Efes, 1, 13; 2 Tes. 1, 10)? Al doilea mijloc este citirea Sfintelor Scrip- 
turi după mărturia care zice: „lar acestea s-au scris ca să credeţi că lisus 
este Hristosul, Fiul lui Dumnezeu Celui viu şi crezînd să aveţi viaţă întru 
numele Lui” (loan 20, 31; 2 Tim. 3, 15; 1 loan 4, 13). Al treilea mijloc 
de a convinge la credinţa în Hristos sînt minunile lui Dumnezeu (loan 6, 
30; 7, 31; 11, 23—25; 20, 30—31). 

Al patrulea mijloc de a convinge pe cineva la dreapta credință în 
Dumnezeu este privirea zidirilor lui Dumnezeu cu înțelegere, după cea 
scrisă: „Cele nevăzute ale lui Dumnezeu se văd de la facerea lumii, înţe- 
legîndu-se din făpturi adică veşnica Lui putere și dumnezeire, așa ca să 
fie ei fără de cuvînt de apărare” (Rom. 1, 20). De aceea și Sfîntul Dio- 
nisie Areopagitul numeşte adevărata teologie, privirea duhovniceştilor 
cuvinte celor din zidire, prin care, din acestea de jos ne suim către cele 
de sus, adică, din cele pricinuite, ne suim către pricinuitorul. Și aşa, prin 
zidire, ca printr-o oglindă, privim pe Ziditorul și ÎL lăudăm pe El şi Îl 
numim că este Dumnezeu, după purtătorul de Dumnezeu Maxim Măr- 
tuzisitorul. Și toate se zic și sînt cu dumnezeiasca voinţă, ca Cel ce este 
pricinuitor a toate, după teologia adeveritoare, pozitivă, şi nimic din 
toate nu este mai presus de Fiinţă, după teologia tăgăduitoare-negativă. 

Zice, încă, cu împreună-glăsuire și dumnezeiescul Dionisie, că: „Dum- 
nezeu şi din toate cele ce sînt se laudă, după asemănarea tuturor, ale 
cărora este pricinuitor. Și este, iarăși, prea dumnezeiască cunoștință a 
lui Dumnezeu, ceea ce prin necunoştinţă se cunoaște, după unirea cea 
mai presus de minte”. Și iarăși: „Dumnezeu întru toate este şi întru 
nimenea, nimic. Şi dintru toate, tuturor se cunoaște, iar din nimic nimă- 
nui”. Vezi pe larg despre aceste lucruri la Sfîntul Nicodim Aghioritul, 
în „Paza celor cinci simţiri”, Mânăstirea Neamţ 1826, Cap. 1V, 
paginile 345—376. Şi Marele Vasile zice că: „Toată zidirea lui Dumnezeu 
este şcoala sufletelor celor cuvîntătoare și loc de învățătură a cunoștinței 
lui Dumnezeu, prin cele văzute și simţite dînd povăţuire minţii către 
privirea celor nevăzute” (Exaimeron, Voroava I, fila III, Buc. 1826). 

Al cincilea mijloc de a convinge pe cineva la credinţa în Dumnezeu 
este predica prin pilda vieţii, prin exemplul personal, adică prin trăirea 
după vaja lui Dumnezeu şi dovedirea prin lucru a celor ce învaţă cineva. 
De aceea, a zis unul din Sfinţii Părinţi: „Taci tu şi lasă să vorbească 
lucrurile tale”. Și iarăși: „„Mustră prin puterea faptelor celor bune ale 
tale, pe cei ce împreună îți dogmatisesc ţie, iar nu prin plăcerea grăirii 

cu cuvintele tale” (Filocalia, vol. X, Cuvintul 23). De aceea şi marele 
Apostol Pavel îndeamnă pe ucenicul său, Timotei, ca „întru toate să 
se tacă pildă credincioșilor cu cuvîntul, cu purtarea, cu dragostea, cu 
duhul, cu credinţa și cu curăţia” (i Tim. 4, 12). La fel şi pe Efeseni îi 
învaţă să se poarte „ca fii ai luminii” (Etes. 5, 8—10). Iar Colosenilor, 
le scrie. aşa: „Umblaţi cu înțelepciune faţă de cei ce sînt afară (din Bise- 
rică) şi răscumpăraţi vremea. Vorbirea voastră să fie totdeauna 
plăcută, dreasă cu sare, ca să ştiţi cum trebuie să răspundeți fiecăruia”. 
(Colos. 4, 5—6). . : a d mă ; z ; 


20. — Cum se cuvine a se purta crestinii față de necreştini si de 
necredincioși ? Au voie să locuiască la un loc sau să se căsătorească între ei ? 

— Faţă de necreștini trebuie să ne purtăm cu dragoste și cu blîndeţe, 
căci prin aceste două mari virtuţi pe mulți îi aducem către Hristos, după 
mărturia Sfintului Efrem Sirul care zice: „Chipul de a aduce pe toți 
la Hristos, este numai al dragostei și al blîndeţei” (Cuvânt pentru dra- 
goste, Tom. III, pag. 31—37). Și Sfintul Macarie cel. Mare numai cu 
citeva cuvinte vorbite cu dragoste și blîndeţe a întors la credinţa în 
Hristos pe un slujitor idolesc, pe care apoi, şi călugăr, și ucenic al său 
l-a făcut (Pateric, Cuv, 37, pag. 146). 


Cit privește pe eretici avem mărturia dumnezeiescului Apostol Pavel 

care ne spune: „De omul eretic după prima şi a doua sfătuire, depăr- 

„tează-te” (Tit 3, 10). Ereticii sînt vrăjraaşi ai. adevărului şi ai lui Dum- 
nezeu (Ps. 36, 20). Ereticii sînt fii ai celui viclean (Matei 13, 38), cărora 

nu be putem încrede (Ioan 2, 24). Ereticii, fiind vrăjmaşi ai lui Dum- 

mezeu (Pg. 36, 20 şi 91, 9), nu avem voie să-i iubim ca pe creştini, că 


„ci siat „fii ai diavolului”, „pui de viperă” (Matei 3, 7; 12, 34; 23, 33; 
Luca 3, 7). Cu ereticii nici nu avem voie să ne rugăm (can. 10 şi 64 Ap.). 
Păcatul lor este împotriva Duhului Sfîut, care „nu are iertare nici în 
veacul de acum, nici în cel viitor” (Matei 12, 31—32; Marcu 3, 29; 
Luca 12, 10). Pe eretici nici în casă nu avem voie să-i primim, nici „bună 
ziua” să le zicem (2 Ioan 1, 10—11; Sf. Efrem Sirul, Tom. III, pag. 156). 

Cit priveşte căsătoria unui creștin ortodox cu femeia eretică sau 
invers, nu se poate, deoarece nu se poate Împreuna lupul cu oaia, spre 

„naşterea de fii (Pravila Bisericească, Nicodim Sachelarie, p. 91, manu- 
scris). ar dacă doi soți înainte de a se face creştini s-au căsătorit legal, 
apoi dacă unul din ei s-ar converti la adevărata credință ortodoxă, iar 
celălalt va rămîne în necredinţă, dar ar voi să trăiască mai departe cu 
soțul drept credincios, unul ca acela, după zisa Apostolului, să nu se 
despartă, fiindcă bărbatul necredincios se sfințește prin femeia credin- 

cioasă şi femeia necredincioasă se sfințește prin bărbatul credincios (7 
Cor. 7, 12—14; VI Ecumenic, Can. 72). 


„21. — Cum se cuvine a se purta creștinii ortodocşi față de creştinii 
de altă confesiune? 

— Cu cei de altă religie, dacă nu ne provoacă la discuţii despre cre- 
dința nvastră cea dreaptă, trebuie să ne purtăm faţă de ei cu dragoste 
şi milă şi să-i ajutăm la nevoile lor, după pilda dată nouă de Mîntuitorul 
nostru lisus Hristos cu samarineanul cel milostiv (Luca 10, 37; Matei 7, 
12). Iar dacă voiesc a ne ataca credința noastră cea sfiîntă, sau Sfinta 
Tradiţie a Bisericii Ortodoxe, atunci „trebuie să o apărăm cu toată 
puterea pînă la moarte” (Războiul nevăzut, cap. XIX, de Sfîntul Nico» 
dim Aghioritul). Fiindcă se cade pe aproapele a-l iubi cu hotar, ca pe 
noi înșine, iar pe Dumnezeu fără de margine. Nu cumva socotind noi 
că iubim pe aproapele, să ne lăsăm călcaţi de cei străini de dreapta 
credinţă în Hristos, care voiesc a ne depărta pe noi de la ortodoxie și a 
ne impune credința lor cea strîmbă și ereticească. ne 

~ Se cade, așadar, oricărui preot ortodox și oricărui creştin al Bisericii 

noastre dreptmăritoare, să fie un bun ostaș al lui Hristos cu toată evlavia 
şi cu minie bărbătească și tare să apere prin cuvînt şi prin scris adevărul 
dreptei noastre credințe. Nu se cade a fi blind acolo unde nu trebuie a 
te purta cu blindeţe. Că auzi ce zice proorocul: „Acolo cel blind să fie 
războinic” (Ioil, 3, 10). Același lucru ne învaţă şi Sfîntul Pimen cel Mare, 
zicînd: „Se cade nouă a răbda toate, măcar de ne-ar scoate cineva şi 
ochii sau ne-ar tăia mîna noastră cea dreaptă, iar dacă cineva voiește 
a ne depărta și a ne despărţi pe noi de Dumnezeu, atunci să ne miniem” 
(Pateric, Cuv. 118, pag. 190). Și iarăşi zice: „Întiia oară fugi, a doua 
oară fugi, a treia oară fă-te sabie cu cel ce vrea să te despartă pe tine 
de dreapta credință”. l AE: sE 

22. — Care este poziția evanghelică a Bisericii Ortodoxe față de 
oameni în general? 

— Biserica noastră Ortodoxă, avînd în vedere învăţătura marelui 
Apostol Pavel, care zice: „Vă îndemn, înainte de toate, să faceţi cereri, 
rugăciuni, mijlociri şi mulţumiri pentru toți oamenii” (7 Tim. 2, 1—2), 
face rugăciuni pentru cei mai sus pomeniţi, pentru conducători, pentru 
necreștini, pentru necredincioşi şi cei de alte religii, dar numai în chip 
sobornicesc, nepomenindu-i pe nume, deoarece unii ca aceștia nu au 
împărtășire cu noi. Y, ; ; 

„De exemplu, cînd auzim la Sfinta Liturghie pe preot zicînd: „Să 
“le descopere lor Evanghelia dreptăţii, să-i învețe pe diînșii cuvîntul ade- 

vărului, să-i unească pe dîngii cu Sfînta sa Sobornicească şi Apostolească 
Biserică ...”*; sau cînd zicem: „Pentru pacea a toată lumea...” şi 
celelalte, atunci Biserica noastră dreptmăritoare se roagă în chip sobor- 
nicesc cum am zis, pentru toţi oamenii, dar nu nominal, ci numai în 
general. A ne ruga împreună cu ei ne opresc dumnezeieștile canoane 
(Ap..9, 10, 45, 64; Laod. 6, 7, 33; Vezi și la Sfîntul Simion Tesaloni- 
„ceanul, întreb. 47, pag. 490). 

Biserica Ortodoxă, faţă de toate confesiunile creştine, tață de popoa- 
rele păgîne, precum și tață de necredincioși, păstrează învățătura Mîn- 
tuitorului de a socoti pe toți oamenii aproapele nostru (Matei 22, 39) 
şi a urma cele zise: „Ce voiţi să vă facă vouă oamenii, taceţi și voi lor 
asemenea” (Matei 7, 12). Cît privește credinţa lor, nu putem avea împăr-. 
tășire cu ei nici în rugăciune, nici în celelalte Taine ale Bisericii lui 
Hristos, pînă nu vin la dreapta credinţă (Can. 10—11 Ap.) Lar cît privește 
păcatele lor, nu avem voie a-i uri pe ei, ci pe diavolul prin care au căzut, 
după cum zice Sfintul Isaac Sirul: „lubeşte pe cei păcătoşi, dar urăște 
faptele lor și nu-i dispreţui pentru aceste fapte” (Filocalia, vol. X, Cuv. 5, 
pag. 51). Cu alte cuvinte, a uri boala, iar nu pe bolnav. 

Cât despre secte și orice fel de erezi, nu avem voie nici a ne ruga 
împreună, nici a mînca cu ei, nici în casă a-i primi, ca nu cumva de 
lucrurile cele rele ale lor, şi de ereziile lor să ne împărtășim (2 loan 1, 
10—11; Sf. Efrem Sirul, tom. III, pag. 156; II Ecumenic, canon 5; 
III Ecumenic, canon 7; VI Ecumenic, canon 1 şi 2 etc). 


23. — Din punct de vedere al credinței în Dumnezeu,. în cîte feluri 
se împart oamenii pe pămînt? 
` — Din punct de vedere al credinţei în Dumnezeu, oamenii de. pe 
pămint se împart în trei mari grupe: creștini, care cred în Hristos, 
necreştini (păgini), care nu cred în Evanghelia lui Hristos, ci în. anumiţi 
oameni zeificaţi, precum Brahma, Buda, Confucius, Mahomed etc., şi 
a treia grupă, atei, care nu cred în nici o divinitate. . Necreștinii se impart 
şi ei în trei mari grupe: monoteiști — evrei şi mahomedani; dualiști, care : 
cred în două principii, al binelui şi al răului, şi politeişti, care aed în 
mai mulți idoli sau zei mincinoşi. 
Creştinii se împart la rîndul lor în trei mari confesiuni și Biserică: 
ortodocşi, catolici şi protestanți. Din protestanți s-au rormat mai - multe 
ramuri ca: protestanți de Confesiune Augustană (luterani), reformai 
anglicani, metodişti, prezbiterieni şi grupările neoprotestante, 


24. — Care dintre aceste categorii de creștini au harul mintulrii ? 
` — Biserica noastră Ortodoxă învață că harul este dat tuturor oame- 
nilor (Tit 2, 11), deoarece: „Dumnezeu voiește ca toți oamenii să se min- 

tuiască și la cunoștința adevărului să vină (1 Tim. 2, 4). Dar harul nu 
sileşte pe nimeni. Oamenii au libertatea să-l primească şi să conlucreze 
cu el, sau să-l respingă. Cei dintii se mîntuiesc, cei din urmă nu (Înv. 
„de Cred. Ort., Cap. 244; pag. 145). Biserica Ortodoxă, intrucit păstrează 
credinţa neschimbată, are integral harul mântuirii. 


25. — Cum se vor mîntui creştinii care nu au credința cea adevărată ? 

— Numai creştinii care slujesc lui Dumnezeu întru adevăr aceia se 
vor mântui, după cum spune Duhul Sfînt: „Aproape este Domnul de 
toţi cei ce-L cheamă pe El întru adevăr” (Ps. 144, 18). Despre oamenii 
care nu au primit credința în Dumnezeu nu putem zice că se mîntuiesc, 
-. deoarece apostolul ne învaţă: „Un Domn, o credinţă şi un botez” (Efes. 4, 
5; 1 Cor. 12, 12). Și iarăși: „Pace peste cei ce vor umbla cu dreptarul 
(dreapta credință) acesta” (Gal. 6, 16) şi în alt loc: „Cine nu se luptă 
după lege nu se încununează” (2 Tim. 2,5). 


- 26. — Care este cea mai scurtă definiție a credinței? Dar a nădejdii? 

— Cea mai scurtă definiţie a credinţei este cuvîntul „Cred”. Cînd 

zici cuvintul „cred”, înseamnă că primeşti şi mărturisești ceea ce învață 

Biserica despre Dumnezeu (Învățătura de Credinţă Ortodoxă pag. 51). 

ler cea mai scurtă definiție a nădejdii este: „„Aşteptarea cu încredere a 
bunătăţilor făgăduite de Dumnezeu (Idem, p. 222). 


27. — Ce fapte bune sporesc credința noastră în Dumnezeu ? Îndoiala 
în credință este păcat? Cum poate fi alungată îndoiala din inima omului? 

— Credinţa crește, sporeşte şi se întăreşte prin ispite, prin necazuri 
şi scîrbe (l Petru 1, 6—7; Iacob 1, 3). Credinţa se înmulțește, sporește 
şi se întărește prin 1ugăciune (Marcu 9, 24; Luca 17, 15). Îndoiala în 
credinţă este păcat și ea îi vine omului din împuţinarea credinţei (Matei 8, 
26; 14,31; Luca 8,24—25; Iacob ], 6). Îndoiala se alungă din inima 
omului prin credinţă, rugăciunc și lăsarea în voia lui Dumnezeu (Matei 26, 
38—41). Îndoiala și împuţinarea de suflet se fac uneori prin slobozenia 
lui Dumnezeu (Filocalia, vol. X, Cuvintul 46, pag. 240), pentru unele 
păcate şi mai ales pentru a ne smeri și a cere mai mult ajutorul Lui. 

28. — Nădejdea creştină se naşte din credință sau din toate 
faptele bune? A i aice 

— Nădejdea creştină se naște din credinţă (Gal. 5, 5; Evrei 10, 23; 
Înv. Cred. Ort., pag. 223—224). Nădejdea se naşte și dir răbdare 
(Rom. 5, 4). X n i 


29. — Cum putem să sporim în inima 


r 


noastră nădejdea mîntuirii? 
— Putem spori în inima noastră nădejdea mîntuirii prin credința cea 
lucrătoare, adică prin credința ceea ce se lucrează prin dragoste (Gal. 5, 

5—6; I Tesaloniceni 1—3; 1 Tim. 1, 14; 2 Tim. 1,13; 1 loan 3,23; 
Tit 3, 15; Filim. 1, 5). Această credință lucrătoare prin dragoste o are 
cel ce se sileşte a lucra în toată vremea faptele cele bune. Cine nădăj- 
duiește mântuirea fără a face fapte bune după a sa putere, unul ca 
acela are o nădejde nebună (Filocalia, vol X, Cuv. 22, pag. 117—121). 
Şi în alt loc zice: „Fä binele şi 'nădăjduiește în Dumnezeu” (Ps. 36, 3). 


30. — Cum trebuie să înțelegem cuvintul din Sfînta Scriptură, care 
zice : „Blestemat este cel ce-și pune nădejdea în om”? (lerem. 17, 5). 

— În vederea mântuirii, a dobîndirii vieții veșnice, nădejdea noastră 
trebuie s-o punem numai în Dumnezeu (Ps. 2,12; 5,11; 117,8—9). 
Nădejdea nu trebuie pusă în om (Ps. 145, 3; Isaia 2, 22). Nădejdea celui 
credincios nu trebuie pusă în trup (Filipeni 3, 4); nici în noi înșine (2 Cor. 
1, 9). Nu trebuie să nădăjduim în dreptatea noastră (Luca 18, 19). Omul 
se aseamănă cu iarba (Ps. 102, 15), cu floarea cîmpului, cu umbra, cu 
trestia cea frîntă de vînt, cu pinza păianjenului (Is. 36, 6; lov 18, 14). 
Deci, este blestemat omul care nădăjduiește în om, căci unul ca acela 
nădăjduiește în zidirea lui Dumnezeu cea prea mică și slabă și nu în Dum- 
pezeul puterilor. Cine nădăjduieşte în Dumnezeu este iubit de Dumnezeu 
(Ps. 146, 11), iar cine nădăjduiește în om, nădăjduiește în deșertăciune, 
deoarece omul „deșertăciunii s-a asemănat şi zilele lui ca umbra trec” 
(Ps. 101, 12; 143, 4; Ecclesiast 6, 12; 8, 13). Blestemat este omul care 
lasă pe Ziditorul său şi nădăjduiește în cele deșarte și stricăcioase și în 
om, care este rob al păcatelor (loan 8, 34; Romani 1, 24; 3,9; 7, 5; 14, 
23; Efes. 2,3). 


31. — Ce este deznădejdea și care sînt urmările ei în viața omului? 

— Deznădejdea este pierderea încrederii în bunătatea și milostivirea 
lui Dumnezeu. Ea este un păcat împotriva Duhului Sfint. Deznădejdea 
este a unsprezecea treaptă a păcatului, după învăţătura Sfîntului Nico- 
dim Aghioritul. Urmările deznădejdii duc pe om la a douăsprezecea 
treaptă a păcatului, care este sinuciderea, asemenea lui Iuda. 


32. — De ce îşi pierd unii din oameni nădejdea mîntuirii și ajung 
la sinucidere? 

— Omul ajunge la sinucidere mai ales din cauza necredinţei, a mîn- 
driei, a deznădejdii, a fricii, a răzbunării și a lipsei unui duhovnic bun. 


33. — Cum trebuie combătute păcatul deznădejdii şi al sinuciderii ? 
Ce ne învață Sfinții Părinți în această privință? Pot fi pomeniţi la sfintele 
slujbe asemenea oameni? 

— Păcatul deznădejdii și gîndul sinuciderii se vindecă prin rugăciunea 
cea stăruitoare (Iacob 5, 13; Iuda 20). Orice rugăciune stăruitoare este 

„lecuirea deznădejdii și întărirea nădejdii” (Sfîntul Ioan Scărarul, Cuvîntul 
28). Iarăşi, omul se întărește împotriva deznădejdii prin spovedanie și 
împărtășirea cu Sfintele și dumnezeieștile Taine: cei sinuciși nu pot fi 
pomeniţi la nici un fel de rugăciune, nici acasă, nici la Siinta Biserică, 
afară de cazul că au fost demenți, bolnavi grav de nervi (Pravila Biseri- 
cească de Protos. Nicodim Sachelarie, pag. 291—292). 


34. — Ce este dragostea creștină, în cite părți se împarte și cum 
se naşte ea în inima credinciosului? 

— Dragostea, în înţeles mai larg, este năzuința omului spre tot ce 
este bun și frumos, spre tot ce este vrednic de dorit. Dragostea creștină 
este puterea dumnezeiască revărsată în inima credinciosului prin Taina 
Sfîntului Botez, prin care acesta are năzuinţă adîncă și curată către 
Dumnezeu, bunul său cel mai de preț,și doreşte din toate puterile sufle- 
tului unirea cu El şi împlinirea voinței Lui, jertfind în caz de nevoie 
orice bun pământesc (Învățătura de Credinţă Ortodoxă, p. 314). Dra- 
gostea dumnezeiască se împarte în două trepte și anume: O dragoste 
care se cîştigă prin toate faptele bune, mai ales prin rugăciunea curată 
a inimii, iar a doua este dragostea ca energie divină necreată, ca dar de 
sus (Pr. Prof. Dr. Dumitru Stăniloae, Teologia Morală, vol. III, p. 254). 


35. — Ce fâpte bune sporesc dragostea creștină şi ce păcate o împuţi- 
nează mai mult? ; 

— Toate faptele bune ajută pe om să sporească în dumnezeiasca 
dragoste, dar mai mult decit toate rugăciunea cea curată. Căci prin aceasta 
„strigînd omul către Dumnezeu, iese afară din toate cele ce sînt” (Sfîntul 
Maxim Mărturisitorul, Filocalia, vol. II, p. 39; Sfîntul Isaac Sirul, Cuvîn- 
tul 35 etc.). Cel mai mare păcat care împuţinează și izgoneşte de la noi 
dragostea cea dumnezeiască este ura „care este egală cu uciderea de 
om” (Facere 27, 41; 1 loan 3, 15; 4, 20). Apoi iubirea de sine, mîndria 
şi zgfrcenia. 


36. — Care sînt fiicele dragostei creștine? 
' — Fiicele dragostei creştine sînt toate faptele bune, începînd cu 
sfinta rugăciune. Rugăciunea este şi mamă, şi fiică a iubirii. 


31. — Prin co se dovedește dragostea creştină? 

— Dragostea creștină, atit dragostea de Dumnezeu cit şi cea către 
aproapele, se dovedește prin fapte bune, precum: milostenia, ajutorarea 
celor din nevoi, primirea de străini, mâîngiierea și cercetarea celor sufe- 
rinzi, susținerea celor slabi, ascunderea defectelor altora, iertarea celor 
ce ne-au supărat, rugăciunea pentru binele altora, jertfirea de sine pentru 

alții etc. (2 Corinteni 8, 22; 1 Tes. 2,8; 2 uta: 2, 10; 1 loan 3,:6; Luca 
17, 4; Efes. 4, 32; 2 Cor. 9, 14). 


38. — Ce este ura, din ce pricină se naște ea în inima omului și cum 
poate fi combătută? 

— Ura, ca și celelalte patimi, se naște din iubirea de sine, egoismul, 
care este maica şi rădăcina tuturor păcatelor, după sfinții Ioan Damas- 
chin şi Efrem Sirul, lar iubirea de sine este „iubirea nerațională față 
de trup” după Sfîntul Maxim Mărturisitorul (Filocalia, vol. II, p. 67). 
Ura este ucidere de om (1 loan 3, 15). Ura este permisă numai împotriva 
diavolului şi a păcatului (Ps. 96, 11; Prov. 8, 13; Amos 5, 15). Ura este 
permisă asupra nedreptăților, după cuvintul pealmistului „nedreptate am 
văzut şi m-am scîrbit” (Ps. 118, 163; Rom. 12, 19; Pilde 13, 5; 17,13). 
Creştinii trebuie să. urască minciuna (Ps. 118, 163); trebuie să urască 
căile nedrepte (Ps. 118, 104), precum și „adunarea păcătoşilor” (Ps. 25, 
5). Trebuie să urască sfatul celor ce urăsc pe Dumnezeu (Ps. 138, 21—22). 
Ura se biruiește prin dragostea de Dumnezeu și de aproapele, iar dra- 


gostea de Dumnezeu o cîştigăm prin toate faptele bune, dar mai ales 
prin rugăciunea cea curată. 


39. — Care este deosebirea între ură, minie, invidie, zavistio, certare 
şi pismă și care sînt urmările lor? 

— Ura este rădăcina patimilor arătate mai sus, iar acestea sint ramu» 
rile ei, cum vorbește Sfîntul Efrem Sirul în cuvîntul său pentru deose- 
birea patimilor. Urmarea urii şi a fiicelor ei este moartea sufletului. 


- 40. — Ce învățături şi sfaturi duhovniceşti dați credincioşilor pentru 
a-i întări în cele trei virtuți teologice — credința, nădejdea pi dragostea — 
care stau la temelia miîntuirii noastre ? 

— Eu sînt om simplu şi necărturar și nu mă pricep a da învățături 
aparte la cele trei virtuți teologice. Acestea le las pe seama teologilor 
care le pot înţelege şi tîlcui celor care-i ascultă. Aici trebuie să cunoşti 
o teologie a celor mulți şi necărturari, care încă nu știu Crezul şi Tatăl 
nostru, ba nici rugăciunile începătoare. După a mea slabă putere și pri- 
cepere, în cele spre folosul mîntuirii, eu mai întîi le aduc aminte cre- 
dincioşilor de frica de Dumnezeu care învață pe tot omul să se abată 
de la rău (Pilde 1,7; 9, 10). i 

- Stim, de la Sfinții Părinți, că înțelepciunea are două capete. Cel de 
jos este frica de Dumnezeu, iar cel de sus este dragostea de Dumnezeu, 
care este „legătura desăvirșirii”. De la frica de Dumnezeu începînd, eu 
îi îndemn pe credincjoşi la frica de moarte și de judecată. Apoi le aduc 
aminte de muncile iadului, de slava raiului, de milostenie, de creșterea 

copiilor în frica și certarea Domnului, de spovedanie sinceră şi deasă, 
de părăsirea păcatelor, care este adevărata pocăință. Pe cei căsătoriți 
îi îndemn la viață curată în familie, sfătuindu-i să părăsească "păcatul 
cel greu al uciderii de copii, și orice încercare împotriva zămislirii de 
copii. “Îi îndemn să părăsească certurile, judecăţile, mînia, beţia, ura și 
îi îndemn să se împace unii cu alții mai înainte de asfinţitul soarelui. 

Îi îndemn pe credincioşi să nu se ducă la cei care descîntă, la vrăji 
sau la „deschiderea pravilei” care este vrăjitorie cu lucruri sfinte, numită 
de Sfinţii Părinţi „ghitia”. Îi îndemn pe credincioși să meargă regulat 
la Sfînta Biserică, să asculte predicile preoţilor şi să nu se adune prin 
case sau la adunările sectare. fi mai îndemn să se păzească de beții, de 
desfrînări, de adulter și de celelalte urgii ale acestor grele păcate. Îi 
îndemn să postească cu sfințenie cele patru posturi, precum și miercurea 
şi vinerea, afară de cazuri de boală sau alte împrejurări binecuvîntate. 
Îi sfătuiesc pe credincioși să nu citească cărţi eretice și sectare, nici să 
discute despre credință cu sectarii; ci să citească Sfinta Scriptură cît 
mai des, precum și învățăturile Sfinților Părinţi. Îi sfătuiesc pe credin- 
cioşii noștri să aibă în casă Ceaslovul, Psaltirea, Biblia, vieţi de sfinți 
şi alte cărți de rugăciuni şi de învățături folositoare de suflet. Îi îndemn 
să asculte de preoţi și conducători, știind că sînt rînduiți de Dumnezeu. 
Îi îndemn, de asemenea, să se roage seara şi dimineaţa şi să înceapă orice 
lucru cu rugăciunea și cu semnul Sfintei Cruci. Îi îndemn să trăiască în 
pace cu cei din casă, cu vecinii, cu toți oamenii; să aibă milă de cei nea- 
jutoraţi, străini şi bolnavi; să nu fure nimic de la alții, nici din averea 
cea de obște. Îi mai îndemn să se roage pentru toată lumea, să rabde 
cu bărbăţie necazurile; să dea celui cu cinstea, cinste; celui cu frica, 
frică ; celui cu dajdia, dajdie; și nimănui cu nimic să nu rămînă dator 
— cum ne învaţă Sfintul Apostol Pavel în Epistola către Romani, capi- 
tolul 13, 5—8). 3 4 B 

Acestea şi altele de acest fel învăţ pe creştini, pe fiii Bisericii noastre 
Ortodoxe care ajung pînă la mine. lar a face mare teologie cu aceşti 
nevinovaţi creștini, nici nu mă pricep şi nici nu socotesc a le fi de mare 
folos, cîtă vreme au încă dinți de lapte la cele mai înalte și subţiri învă- 
ţături duhovnicești. : 


4l. — Pentru ce a creat Dumnezeu lumea cea văzută gi cea nevăzută? 
„- — Dumnezeu a creat întreaga lume văzută şi nevăzută numai din 
negrăita Sa dragoste și bunătate (Ps. 32, 5; 64, 9; 135,1; 103, 14—29; 
146, 8—9). Şi iarăși, Dumnezeu a creat lumea cea văzută şi cea nevăzută 
spre slava Sa (Ps. 18, 1--2; 96,6; Rom. 1,20; Sfîntul Nicodim Aghio- 
ritul, Paza celor cinci simţiri, cap. 11). l l 

42. — Ce înțelegem prin dreptatea lui Dumnezeu și cum o putem 
îndeplini ? 

umnezeu este una din desăvirșirile Lui (Exod 

9; 88, 14; Isaia 45, 21 —24). dar pentru a împlini 

ă omului, creștinul trebuie 


dd] 


a 


„ 13, 21) drept și 
făpăduieşte binecuvîntarea Sa celor ce păzesc poruncile Lui și fac dreptate 


(Ps. 14, 1—2; 23, 3; Prov, 21, 21; Isaia 33, 15; Matei, 5, 8). 


43. — Cit poate omul să înțeleagă din tainele şi lucrurile lui Dum- 
nezeu ? 
— La această întrebare vă răspund cu cuvintul S 
că „cele mai multe din lucrurile lui 
16, 22). Pină la urmă, însă, 
nezeu „toate vor fi făcute e 


poate înțelege tainele zidirilor | 
ui Vasile 

cuvîntătoare și loc de învăţăt 

țuire minţii prin cele văzute 

(Exaimeron, Cuvintul I). Din 

asupra lumii, a creaţiei, 


minunate (lov 37, 16; 38, ; 

în lucrurile Sale. Sfinţenia Sa se cunoaş 

12). În vremea de apoi, ne spune d > pămîntul 
va fi plin de cunoștința Do (Isaia 11, 9; Ava- 
cum 2, 14; Eccles. 8, 17). 


44. — Ce înțelegem prin pronia lui Dumnezeu prin care conduce 

— Pronia lui Dumnezeu este îngrijirea neîntreruptă a Lui faţă de 
făpturile Sale (Ps. 32, 13; 14, 15; 103, 10—30; 135, 25; Isaia 46, 4; 
Luca 12, 22; 1 Petru 5,7). Sfîntul Maxim Mărturisitorul spune că „de 
pronie și de mai înainte înţelegere avem trebuință ca să se facă toate”, 
Iar Siîntul Chiril al Ierusalimului zice „că a privit Domnul toate, mai 
înainte--de facerea lor, fără de vreme înţelegîndu-se fiecare după înţ le- 
gerea cea fără de vreme voitoare a Sa” (Pentru Treime, cap. 11). 


45. — Spun unii din Sfinţii Părinți că Dumnezeu conduce lumea 
cu două mîini, adică cu dreptatea și cu mila. Cum trebuie înțelese aceste 
cuvinte ? 

— Cele două miini ale Tatălui cu care a făcut lumea văzută și 
nevăzută şi cu care le conduce pe toate nu sînt dreptatea și mila Lui. 
Cele două mtini ale Părintelui Ceresc sînt Fiul și Duhul Sfînt, după măr- 
turia Sfintei Scripturi care zice: „cu cuvîntul Domnului cerurile s-au 
făcut şi cu Duhul gurii Lui toată puterea lor” (Ps. 32, 6). Iar dacă unii 
Sfinți Părinţi au numit undeva „mîinile lui Dumnezeu” pe cele două 
însușiri şi desăvirşiri ale Lui, adică dreptatea și mila, ei au arătat că 
prin acestea Dumnezeu lucrează cu scumpătate și cu iconomie mîntuirea 
și îndreptarea sufletelor omenești și conduce întreaga lume spre slava Sa 
și după voia Sa cea stintă și dreaptă. 

Sfinta Scriptură, avînd în vedere aceste două desăvirşiri ale lui Dum- 
nezeu, ne învaţă pe noi că mai tare trebuie să ne temem de mila Lui, 
decît de dreptatea Lui. Că de vom supăra dreptatea lui Dumnezeu, noi 
alergăm, la mila Lui; iar dacă vom greşi prea mult cu încrederea prea 
mare în mila Lui, apoi unde vom mai alerga să împăcăm dreptatea Lui? 
De aceea Sfînta Scriptură ne tace atenţi, zicînd: „Să nu zici că mila 
Lui este mare şi va curăţi mulțimea păcatelor mele, că mila și minia de 
la El este și peste cei păcătoşi o va odihni” (Is. Sirah 5, 6—7). 


46, — Dacă Dumnezeu conduce numai prin pronie, ce vină are omul 
cel ce greşește fără voie sau din neștiință? 

— Dumnezeu l-a făcut pe om „și l-a lăsat în mîna statului său” 
(Înţelepciunea lui Solomon 2, 23; Is. Sirah 15, 14). Dumnezeu nu este 
spărgător de uși. El nu forţează ușa sufletului nostru. Auzi ce zice: „lată 
stau la ușă și bat. De va auzi cineva glasul Meu şi va deschide, voi 
intra la el, şi voi cina cu el şi el cu Mine” (Apoc. 3, 20). În alt loc, arătînd 
stăpînirea de sine a omului, zice: „Doamne, căci cu arma bunăvoinţei 
ne-ai încununat pe noi”. Deci, omul este liber şi nu este silit să facă 
binele; însă este învăţat să facă binele și să păzească toate poruncile 
lui Hristos (Matei 28; 20). Iar de va greşi cineva din neștiinţă, tot se va 
bate, dar mai puțin (Luca 12, 48; Romani 2, 12). Și de a greșit omul 

fără voie, să se căiască, și prin pocăinţa cea de voie, pe cele fără de voie 
să le vindece (Matei 11, 20; Luca 17, 3—4; 2 Cor. 7, 10). : 


41. — Ce este mîntuirea şi care sînt condiţiile mîntuirii, după Sfinții 
Părinţi? 

— Mîntuirea este izbăvirca de păcate (Ps. 129, 8). Mîntuirea vine: 
de la Dumnezeu (Matei 1,21; Ps. 38, 36, 39; 67,20; Isaia 25,9; 45, 
17; 43, 11). Mîntuire s-a făcut neamului omenesc prin sîngele lui Hristos 
(Matei 20, 28; Marcu 10, 45; Fapte 20, 28; Efeseni 1, 7; Evrei 11, 12—15). 
Mintuirea s-a săvirşit prin lisus Hristos (Isaia 63, 9; Luca 1, 69). Hristos 
poate mîntui totdeauna și nu este mîntuire prin altul (Evrei 7, 25; Fapte 
4, 12). lar condițiile mântuirii sînt: harul Sfîntului Duh, credința dreaptă 
în Dumnezeu, unită cu toate faptele cele bune și mărturisirea numelui 
lui Iisus Hristos (Romani 10, 9—10); căci cine va răbda pînă în sfîrşit 
acela se va mîntui (Matei 10, 22—24; Marcu 13, 13). 


48. — Ce înţelegem prin har şi cînd primeşte omul harul Dubu- 
lui Sfînt? 

— Harul este semnul răscumpărării (Efeseni 1, 13—14; 4, 30). Omul 
primește harul Prea Sfîntului Duh mai întîi la Botez prin ungerea cu 
Sfîntul Mir (2 Cor. 1,21—22; 1 loan 2, 27; Fapte 8, 15). După Sfintul 
Botez, harul Sfîntului Duh se primește pe calea rugăciunii (Luca 11, 
13), Apoi primim harul Sfîntului Duh prin mijloacele cele sfințitoare 
ale Bisericii lui Hristos, care sînt cele șapte Taine, precum și prin ierurgii, 
sfinţiri etc. Harul Sfintului Duh se dă celui ce crede în Iisus Hristos gi 
se pocăieşte (Fapte, 2, 38; 10, 43—44; Galateni 3, 14; Ioan 7, 39). 


49. — Toţi oamenii au harul Sfintului Duh? Necregtinii, necredin- 
ciogii, ereticii, sectarii și creştinii căzuți în păcate de moarte poartă în 
ei harul Sfîntului Duh? 

— În Vechiul şi Noul Testament, harul Sfîntului Duh a fost făgăduit 
tuturor celor ce vor crede în lisus Hristos (Isaia 44, 3; 59, 21; lezechil 
36, 27; Fapte 2, 17—18). Dar harul Prea Sfintului Duh s-a dat cu deose- 
bire Sfinţilor Apostoli (Ioan 20, 22; Fapte 1, 8; 2, 4; 4, 31; 6, 3; 13,2), 
Păgânii, necredincioșii și apostaţii nu au harul Prea Sfintului Duh (Iuda 
19—20; 1 Cor. 2, 14).. În vremea de apoi „mulți înșelători și hristoși 
mincinoşi” se vor arăta cu viclenie că au harul Sfîntului Duh și vor face 
semne mari şi minuni false cu puterea satanei, spre a înșela pe mulţi 
precum a zis Domnul (Matei 24, 24; Marcu 13, 22; 2 Tes. 2,9; Apoc. 
13, 13—14). Aceşti înșelători vor face minuni false cu puterea satanei 
spre a înșela pe cei aleşi și a-i îndepărta de la dreapta credință (Deut. 13, 
1, 8; Apoc. 19, 20). Vrăjitorii, proorocii mincinoși, ereticii, înșelătorii și 

făcătorii de minuni false sînt urîciune înaintea lui Dumnezeu (Lev. 20, 
27; Deut. 18, 10—12). Dumnezeu nu ascultă pe cei ce fac minuni false 
(Lev. 11, 31; 20,6; Deut. 13,3). 

Creștinii care cad în păcate grele „întristează pe Duhul Sfînt” (Efe- 
seni 4, 30). Totuși nu pierd harul mîntuirii. Dacă se vor întoarce din 
toată inima la spovedanie și la lucrarea faptelor bune, iarăși dobîndese 
harul Prea Sfintului Duh (Fapte 2, 38). Ereticii şi sectarii nu au harul 
Prea Sfintului Duh, fiindcă primul păcat împotriva Sfîntului Duh, săvîrșit 
de ei, este „răutatea neîncrederii adevărului dovedit şi arătat, al dreptei 
credinţe în Hristos” (Învățătura de Credinţă Ortodoxă, ed. 1953, 


pag. 439—441). 
CONVORBIREA A TREIA 


Despre rugăciune și Sfînta Liturghie 


i 


50. — Părinte Cleopa, ce înţelegem prin fapta bună şi cum putem 
şti că faptele noastre sînt bune sau rele înaintea lui Dumnezeu? 

— Fapta cea bună este „roada dreptăţii” (Filip. ], 11; Matei 5, 16; 
Iacob 3, 18). Fapta bună se mai zice şi „roadă vrednică de pocăință” 
(Matei 3, 8; Luca 3,8; Fapte 26, 20). lisus Hristos a fost întru toate 
pildă de adevărată faptă bună (loan 10, 32; Fapte 10, 38). Faptele 
numai atunci se socotesc hune:cînd vor fi unite cu dreapta credinţă și 
se vor face spre slava lui Dumnezeu (Matei 6, 1—4; Efeseni 5, 9—10; 
Colos. 1, 10; 2,23). ae © r . 

Nimeni nu se poate miîntui numai cu faptele sale cele bune, dacă 
nu va completa mila lui Dumnezeu, neajungerile și datoriile sale cele 
sufleteşti (Efeseni 2, 8—9; 2 Tim. 1,9; Tit 3,4—5). Fiecare din noi 
trebuie să ştie că toate faptele bune se înfăptuiesc de Dumnezeu în cei 
„credincioși, deoarece „Dumnezeu este cel ce lucrează” întru noi, atit 
ca să voim, precum să și tăvirşim faptele cele bune după a Lui bună- 
voinţă (Filip. 2, 13—15; 2 Cor., 3, 5; 9, 8; Evrei, 13, 20—21). 


51. — Care este cea dintîi virtute, considerată cea mai mare înaintea 


lui Dumnezeu? 

— Cea dintii și cea mai mare virtute este dragostea de Dumnezeu 
(Matei 22, 37—38; Marcu 12, 30—31). Această prea mare virtute se 
formează în inima omului prin lucrarea harului Prea Sfîntului Duh 
(Rom. 5,5; Gal. 5,22; 2 Tes. 3,5). A doua virtute, asemenea celei 
„dintii, este a iubi pe aproapele nostru ca pe noi înșine (Matei 22, 39). 


52. — Se poate mîntui omul numai prin unele fapte bune, pentru 
că nimeni nu poate împlini toate faptele bune? 

— Miîntuitorul nostru lisus Hristos a poruncit „să păzim toate 
poruncile Lui” (Matei 28, 20). Sfîntul Apostol Iacob arată că „de vom 
călca o singură poruncă, ne-am făcut călcători ale tuturor poruncilor 
lui Dumnezeu” (Iacob 2, 10). Așadar, din aceste mărturii ale Sfintei 
Scripturi, înţelegem clar că sîntem datori a păzi toate poruncile pentru 
a ne mîntui. Dar, pentru că Mintuitorul nu a venit să cheme pe cei drepţi 
ci pe cei păcătoşi la pocăință (Matei 9, 13; Marcu 2, 17; Luca 5, 32), 
„cine face fapte vrednice de pocăință” (Matei 3, 8; Luca 3, 8; Fapte 26, 
20), unul ca acela completează prin pocăință lipsa faptelor bune care 
trebuie să le facă și prin adevărata pocăință se mîntuiește. Acest lucru 
îl arată Sfintul Isaac Sirul, zicînd: „A te mîhni în minte și a te căi 
covîrșeşte pe toată osteneala trupului” (Filocalia, vol. X, Cuvîntul 34). 
Iar cum că ajunge și un singur suspin din adîncul inimii spre mântuire 
arată dumnezeiasca Scriptură, zicînd: „Cînd te vei întoarce şi vei suspina, 
atunci te vei mântui” (Isaia 61, 3; 2 Cor. 7, 10). 

Altă mare şi cuprinzătoare faptă bună spre mântuire este smerenia. 
Acest lucru îl spune mai întîi proorocul David, zicînd: „,Smeritu-m-am" 
şi m-am mîntuit!” (Ps. 114, 6). Îl spune și Mîntuitorul în fericirea cea 
dintii: „„Fericiţi cei săraci cu duhul, că acelora este împărăţia cerurilor” 
(Mt. 5, 3). Iar Sfintul loan Scărarul, în Cuvintul 25 „Pentru smerita 
cugetare”, zice: „N-am postit, n-am privegheat, nu m-am culcat pe jos, 
ci m-am smerit şi degrabă şi în scurt Domnul m-a mîntuit pe mine” 
(Filocalia, vol. IX). Tot acolo arată el că „smerenia este poarta împără- 
ției cerurilor”. Şi Sfîntul Isaac Sirul spune același lucru: ,,Smerenia 
fără fapte bune poate multe păcate să ierte, iar faptele cele bune fără 
de smerenie sînt ca niște nefolositoare” (Scolia 39 din Scară, la Cuvin- 
tul 25, Pentru smerita cugetare). La fel, în psalmul 50 zilnic citim că 
„Inima îrîntă și smerită Dumnezeu nu o va urgisi” (Ps. 50, 17—18; 
Isaia 57, 15; 66, 2). Iar dumnezeiescul părinte Efrem Sirul adaugă şi 
„el: „Dacă vei suspina, cela ce ai păcătuit, împreună cu suspinul și greu- 
tatea balaurului a ieșit şi, ușurindu-ți-se mintea, pe norul neștiinţei îl 
izgoneşte şi se face întiu alinare ochiul sufletului tău și îndată pacea 
“intră și îl povățuieşte pe el spre mîntuire” (Tomul III, Cuvînt pentru 
pocăință). După a noastră slabă putere să ne silim, deci, a ne împărtăși. 
noi din toate faptele bune, completînd cu smerenia şi cu mila Domnului 
“toate lipsurile noastre. 


53. — Ce este rugăciunea şi care sînt treptele rugăciunii, după Sfinții 
Părinţi ? 

— „Rugăciunea este vorbirea minţii cu Dumnezeu, Rugăciunea este . 
vlăstarul blindeţii şi al lipsei de minie. Rugățiunea este rodul bucuriei 

şi al mulțumirii. Rugăciunea este alungarea întristării și a descurajării”, 
spune Evagrie Ponticul (Filocalia, vol. I, p. 74—77). Și iarăşi, „„Rugă- 
ciunea este unirea omului cu Dumnezeu; iar după lucrare, este întărirea 
lumii, împăcare cu Dumnezeu, maica lacrimilor şi fiică a lor” (Filocalia, 
vol. IX, Cuvîntul 28 „Despre fericita rugăciune, sfințitoare maică a tuturor 
virtuților ..."). „Rugăciunea este cheia împărăției cerurilor”, zice Ilie 
Ecdicul (Filocalia, vel. IV), iar Sfîntul Teofan Zăvoritul (sec. XIX) 
spune că „rugăciunea este suirea minţii și a gîndurilor la Dumnezeu”. 
Rugăciunea are trei trepte: Treapta întiia este rugăciunea orală, citită, 
adică rugăciunea trupului; treapta a doua este rugăciunea cugetării, 
adică a minţii; iar treapta a treia este rugăciunea simțţirii, adică a inimii. 


54. — În cîte feluri se împarte rugăciunea după lucrare? 

— După lucrare, rugăciunea se împarte în trei feluri şi anume: rugă- 
ciunea de laudă, adică de preamărire; rugăciunea de mulțumire şi rugă- 
ciunea de cerere. 


55. — Cînd cunoaște cineva că s-a rugat cu adevărat lui Dumnezeu? 
— Simţirea lui Dumnezeu în noi este rugăciune, chiar dacă cineva 
nu rostește nimic prin cuvinte. De accea, cînd cineva va duce cuvintele 
sale pînă la simţirea inimii, unul ca acela va cunoaște cu încredințare 


că s-a rugat lui Dumnezeu. 


56. — Cunoaște credinciosul cînd trece de la o treaptă a rugăciunii 
la alta, sau nu? 

— Trecerea rugătorului de la rugăciunea de cantitate la cea de cali- 
tate, ca şi creşterea lui în cea duhovnicească, adică urcarea lui pe cele 
trei trepte ale urcusului duhovnicesc, după mai mulți Sfinți Părinţi nu 
este cunoscută de cel ce se roagă. Creșterea, adică sporirea în rugăciune, 
se aseamănă cu o plantă ce creşte fără să știe și fără să înţeleagă clipa, 
sau momentul creşterii sale. Este asemenea unui copil ce crește, trecînd 
de la o vîrstă la alta, fără să știe timpul exact cînd a sporit creşterea sa. 
Această creştere și sporire a creștinului în rugăciune, ca și creșterea lui 
în cele duhovniceşti, nu este un rod numai al ostenelilor lui, ci mai mult 
al darului și al milei lui Dumnezeu. Adesea este ascunsă această creștere 
și sporire a sa, fie în rugăciune, fie în cele trei trepte ale urcușului duhov- 
nicesc, cu iconomie dumnezeiască, ca să nu cadă omul în părerea și închi- 
puirea de sine. (A se vedea Sbornicul, vol. I, ed. Minăstirii Valaam). 
„Suirea către desăvirșire este necunoscută de rîvnitor”, zice un mare 
rugător. 3 ; ! E 

Totuşi, dumnezeiescul Părinte Isaac Sirul arată unele semne prin 
care cineva poate să priceapă în ce măsură se află, adică în care treaptă 

stă. Iată ce zice el: „Omul, cît se află în lenevire, se înfricoșează de ceasul 
morţii; iar cînd se va apropia de Dumnezeu, se teme de întimpinarea 
judecății. Jar cînd cu totul va veni înainte întru dragoste, acestea două 


se înghit, adică se mistuiesc de dumnezeiasca dragoste” (Filocalia, vol. X 
Cuv. 38). 


51. — În general, credincioșii noştri se roagă puţin, dar cu multă 
smerenie. Pot avea ei nădejde de mîntuire cu rugăciune puțină? Dar cei 
bolnavi şi care nu pot citi, cum trebuie să se roage? 


- 

multe ca păgiînii, cărora li se pare că în multa lor vorbire vor fi ascultați. 
Deci, nu vă asemănaţi lor, că ştie Tatăl vostru de ce aveţi trebuinţă, 
mai înainte de a cere voi de la El” (Matei 6, 7—8). Deci, i-a învăţat să 
se roage cu rugăciunea Tatăl nostru. Așadar, însuşi Mîntuitorul nostru 
lisus Hristos ne-a învăţat pe noi rugăciunea scurtă, Oricine va zice rugă- 
ciuni scurte, dar cu smerenie, cu umilinţă și simţirea inimii, se va mântui. 
Să ne aducem aminte de acel sfînt bătrin care, timp de patruzeci de ani, 
zicea această scurtă rugăciune: „Doamne eu ca un om am greșit, iar 
Tu ca un Dumnezeu mă iartă” (Pateric, ed. 1930). La fel să facă şi bol- 


navii. Să se roage lui Dumnezeu cu rugăciuni scurte și să mulțumească 
pentru boală. 


— Mîntuitorul nostru lisus Hristos a zis: „Cînd vă rugaţi, nu spuneţi 


58. — Care este cel mai sfint loc şi timp de rugăciune? 

— Orice loc și orice timp este potrivit pentru rugăciune, după măr- 
turia care zice: „Bine voi cuvînta pe Domnul în toată vremea, pururea 
lauda Lui în gura mea” (Ps. 33, 1). Și iarăși: „în tot locul stăpînirii Lui, 
binecuvintează suflete al meu pe Domnul” (Ps. 102, 22). Dar, de cauţi 
cel mai sfînt loc de rugăciune, gîndește-te la inima omului, căci inima 
omului este altarul cel înţelegător al lui Dumnezeu, de pe care trebuie 
a se aduce jertfa cea de rugăciune (Sfîntul Isaac Sirul; Filocalia, vol. X, 


Cuv. 32). lar timpul de rugăciune, cum am zis mai sus, este cel de 
totdeauna. 


59. — Care rugăciune este mai puternică? Cea orală, psalmul, aca- 
tistul, Tatăl nostru sau rugăciunea lui lisus? 

— Rugăciunea cea mai puternică este rugăciunea scurtă, care se 
face din adîncul inimii, cu suspine și lacrimi, după mărturia Sfintei Scrip- 
turi care zice: „Dintru adîncuri am strigat către Tine, Doamne, Doamne, 
auzi glasul meu” (Ps. 129, 1). Cu această rugăciune smerită s-au rugat 
tîlharul pe cruce (Luca 23, 42); femeia cananeancă (Matei 15, 22); apos- 
tolii, în vremea furtunii pe marea Galileii (Matei 8, 25); orbii din Ierihon 
(Matei 20, 30—33); leprosul (Marcu 1, 40—41) ete. Deci cea mai puternică 

rugăciune este rugăciunea scurtă cu suspinul inimii, după mărturia ce 
zice: „,Răcnit-am din suspinarea inimii mele...” (Ps. 37, 8). Este bună 
şi rugăciunea cea lungă, citirea Psaltirii, Ceaslovului etc., dar aceasta se 
potrivește mai ales celor sporiți în cele duhovniceşti, iar nu celor începători. 


60. — Ce fel de rugăciune recomandați credincioşilor? Dar călugă- 
rilor și preoţilor? 

— Credincioșilor mireni, de obicei, le dau sfaturi să nu le rămînă 
rugăciunile de dimineaţă, de seară şi din timpul mesei, iar în timpul zilei 
şi la lucru le dau să zică în taină rugăciunea lui Iisus şi alte rugăciuni 
scurte. Apoi, le recomand mergerea cît mai des la Sfînta Biserică, rugă- 
ciunea Tatăl nostru, Crezul, Psalmul 50, pe care sînt datori să le ştie pe 
de rost. Apoi, citirea Sfintei Scripturi și a altor cărţi sfinte. Celor mai 
rîvnitori le dau să citească Psaltirea, acatiste şi alte rugăciuni din Ceaslov. 

Călugărilor din mînăstiri, care au ascultări grele, le recomand mai 
ales paza minţii și rugăciunea lui lisus, căci acestea au legătură între 
ele ca trupul cu sufletul. Apoi, le recomand mergerea regulată la biserică, 
mai ales la Utrenie și Sfînta Liturghie. Celor ce nu pot veni la biserică 
din cauza ascultărilor, le rînduiesc să facă ascultare cu dragoste și să 
citească cele şapte laude. lar de nu pot să le citească, să aibă cît mai 
des pomenirea lui lisus în mintea lor, să facă toate cu bucurie și fără 
împotrivire, să nu le rămînă rugăciunile de dimineață și de seară, să 
citească la Psaltire după putere, să citească din învățăturile Sfinţilor 
Părinţi, și mai ales „Regulile mari ale vieţii monahale” de Sfîntul Vasile 
cel Mare, precum și „Cuvintele” Sfîntului Teodor Studitul. Aceşti Sfinţi 
Părinţi ne învaţă că „cine face ascultare cu dragoste şi fără cîrtire în 
mânăstire, liturghie și mucenicie săvirşeşte şi întocmai ca mucenicii se 
va încununa” (Sf. Teodor Studitul, Cuv. 8). 

61. — Rugăciunea cu lacrimi a săracului sau a văduvei, făcută din 
inimă, poate fi considerată rugăciune puternică, ca şi rugăciunea lui lisus ? 

— Atât rugăciunea săracului şi a văduvei, cît și a monahului, dacă 
se face cu umilință, cu lacrimi și cu statornicie este puternică și rodi- 
toare de pocăință adevărată. Plinsul „este bold de aur al sufletului”, 
spune Sfîntul Ioan Scărarul (Cuv. 7), şi cela ce se roagă cu lacrimi de 
căinţă pentru păcatele sale şi cu durere în inimă că a întristat pe Dum- 
nezeu, unul ca acela se curățește de toată întinăciunea cea simțită și 
cea gândită, prin această rugăciune, de va fi statornică (Scara, Cuv. 7). 
Iar cei ce nu au darul lacrimilor de la Dumnezeu, dar se roagă cu întrista- 
rea minţii și a inimii, cu osîndire de sine, cu mîhnire și părere de rău 
pentru păcatele săvirşite în viaţă, ajung la aceeași măsură de curăţie, 
de luminare şi de fericire duhovnicească (Ibidem). 

62. — Ce importanţă au lacrimile în rugăciune și cum putem dobîndi 
darul lacrimilor ? 

— După învăţătura Sfinţilor Părinţi, lacrimile de după Sfîntul Botez 
au mai mare putere decît Botezul. Căci Botezul curăță păcatele cele 
făcute de noi mai înainte, iar izvorul lacrimilor curăţă și păcatele de după 
Botez (Scara, Cuv. 7, Pentru plins). La fel și Sfintul Isaac Sirul zice: 
„Lacrimile întru rugăciune sînt semn al milei lui Dumnezeu de care s-a 
învredincit sufletul întru pocăinţa sa” (Cuv. 33, Filocalia, vol. X). Încă 
trebuie să știm că lacrimile cele bune, unele se nasc din frica de Dum- 
mezeu, altele se nasc din dragostea de Dumnezeu, altele din pomenirea 
morţii, altele din frica muncilor iadului și a judecății de apoi (Ibidem). 
Mai sînt şi altfel de lacrimi numite mijlocii, adică fireşti, şi altele numite 
rele şi pătimașe, anume cele din patimă, din ură, din miînie, din răz- 
bunare etc. 


63. — De cîte feluri este plinsul după Sfinții Părinți și care este 
plînsul cel mai folositor? 

— După învăţătura Sfinţilor Părinţi, plînsul este de două feluri. 
Întti, plinsul cu lacrimi de pocăință, care este și cel mai bun. Al doilea 
plins este întristarea minții după Dumnezeu, cu mîhnire și suspine de 
căință pentru cele greşite de om. înaintea lui Dumnezeu (Scara, Cuv. 7). 


64. — Care este deosebirea între plins şi întristarea inimii şi cum 
ajunge omul la căință şi mustrarea de sine? 
„_.— Deosebirea între ele numai atita este că plinsul cel dintii este cu 
lacrimi, iar cel de-al doilea, adică întristarea inimii, este fără lacrimi. 
Pentru a ajunge omul la căința și la mustrarea de sine, mai întii trebuie 
a se sili cu mare cercare a conștiinței să ajungă a-și cunoaște neputința, 
nimicnicia și greutatea păcatelor sale și, mai ales, robia patimilor sufle- 
teşti care-l stăpînesc, cum ar fi: iubirea de sine, nesimțirea, trufia, ura, 
răutatea, ținerea minte de rău, fățărnicia și altele de acest fel care sînt 
greu de cunoscut de om din cauza subțirătăţii lor. Dacă omul va ajunge 
la adevărata cunoștință de sine, a ajuns la adevărata fericire, după măr- 
turia care zice: „Fericit este omul care-şi cunoaște neputinţa sa, că cunoş- 
tința aceasta i se face lui temelie și rădăcină și începătură de toată 


bunătatea” (Filocalia, vol. X, Cuv. 25). 


65. — Cum poate cineva să sporească în rugăciunea cea duhovnicească ? 
— La aceasta răspundem că fiecare creștin și monah poate să ajungă 
pe cele mai înalte trepte ale rugăciunii dacă se va sili în toată vremea 
a se ruga, căci dascălul cel mai mare care învaţă și ajută pe om să spo- 
rească în rugăciune este însăși osteneala rugăciunii. Acest adevăr îl arată 

Sfintul Macarie cel Mare care zice: „Vrei. să dobîndești rugăciunea? 
Ostenește-te în rugăciune, că Dumnezeu, văzînd cu cîtă osteneală o 
cauţi, îţi va dărui-o ţie” (Sbornicul, vol. I) .. , 


66. — Ce este rugăciunea minții şi ce este rugăciunea inimii ? 

— Rugăciunea minţii este rugăciunea cugetării, cînd mintea s-a 
deprins să se reculeagă în ceasul rugăciunii, pe care o rosteşte în întregimea 
ei fără risipire. În vremea acestei rugăciuni, mintea se topește, se unește 
laolaltă cu cuvintele scrise și le rostește ca și cum le-ar fi cugetat ea însăși. 

Rugăciunea inimii este rugăciunea simțţirii, cînd prin luarea aminte 
inima se încălzeşte şi, ceea ce în rugăciunea minţii era gînd, acum de la 
gînd ajunge la simţire. Însă aici simţirea este ca nevoie și cerință duhov- 
nicească. Cine a ajuns la simţire, acela se roagă fără cuvinte, pentru că 
Dumnezeu este un Dumnezeu al inimii. De aceea, abia de aici începe 
hotarul sporirii în rugăciune, Pe această treaptă citirea poate să înceteze, 
precum şi stăruința gindului, dar să se păstreze petrecerea în această 
simțire cu semnele proprii ale rugăciunii. Așadar, din cele spuse pînă 
aici, trebuie să ţinem minte că „înţelegerea și simţirea sînt puterile rugă- 
ciunii” după Sfintul Teofan Zăvoritul. 


67. — Prin ce se deosebesc aceste două rugăciuni una de alta și care 
este semnul că a dobindit cineva rugăciunea cea curată a inimii? 

— Deosebirea rugăciunii minţii de a inimii constă în aceasta, că 
cel ce se roagă cu mintea petrece în cap, iar cel ce se roagă cu inima 
petrece în inimă, adică se pogoară cu mintea în inimă. Căci numai atunci 
cînd mintea se va uni cu inima ne putem aștepta la o sporire în aducerea 
aminte de Dumnezeu şi la simţirea lui Dumnezeu, după același Sfînt 
Teofan Zăvoritul. 


68. — În ce constă unirea minții cu a inimii? 
— Unirea minţii cu a inimii constă în unirea gîndurilor celor duhov- 
niceşti ale minţii cu simţirile duhovnicești ale inimii (Ibidem). 


169. — Care sînt roadele rugăciunii lui lisus? 

— Primul rod al rugăciunii lui lisus este înstrăinarea gîndurilor 
minţii de la lucrurile cele frumoase ale lumii, după Sfîntul Diadoh care 
zice: „Cela ce intră de-a pururi în inima sa, se înstrăinează de toate cele 
frumoase ale vieţii” (Filocalia, vol. I, p. 361). Al doilea rod al rugăciunii 
lui Iisus este „vederea grozăviei celei ticăloase a sufletului cu care s-a 
intinat prin sirațiri şi prin gînduri rele”. Prin această vedere cîștigă omul 
smerenie, plins, lacrimi, după mărturia Sfintului Grigorie Palama. 

Al treilea rod al rugăciunii celei gîndite a inimii este că prin întoar- 
cerea minţii în inimă, atît mintea cît şi inima omului se fac ca o oglindă 

curată în care nevoitorul își cunoaște mișcările cele viclene ale gîndurilor 
sale, și așa cheamă pe Iisus spre ajutor (Filocalia. vol. IX, Cuvîntul 28). 
Al patrulea rod al rugăciunii celei gînditoare a inimii este curățirea firii, 
precum şi lucrarea pentru curățirea firii, dată mai presus de fire de dum- 
nezeiescul dar al Prea Sfîntului Duh. 

Al cincilea rod al rugăciunii inimii este că, intrînd mintea în inimă 
ca să vorbească acolo cu Cuvîntul cel înăuntru așezat, nu rămîne fără 
de mare bucurie şi veselie duhovnicească, după cum despre aceasta 
arată Iosif Vrienie și Nichita Monahul cel din singurătate. Al șaselea 
rod al rugăciunii celei duhovniceşti este că prin această rugăciune se 
află darul lui Dumnezeu cel ascuns în inimă, Al șaptelea rod al rugăciunii 
lui lisus este că prin pomenirea cea necurmată a numelui lui lisus, se 
naște în suflet dragostea cea către Hristos (A se vedea „Paza celor cinci 
simțiri”, de Sfintul Nicodim Aghioritul). 

Alte roade ale rugăciunii celei gîndite sînt și acestea: adunarea cuge- 
telor, evlavia, smerenia, luarea aminte de sine, umilinţa, frica de Dum- 
nezeu, pomenirea morţii, liniştea inimii despre gînduri, concentrarea 
atenției în inimă şi căldura cea duhovnicească (A se vedea pe larg în 
Sbornicul vol. I). 


10. — Care este deosebirea între rugăciunea minţii şi lucrarea minții ? 

— Rugăciunea minţii se face atunci cînd cineva, întărindu-se cu 
atenţia în inimă, înalță de acolo rugăciune către Dumnezeu. lar lucrarea 
minții este atunci cînd, cineva stînd cu luare aminte și cu pomenirea 
lui Dumnezeu în inimă, taie orice alt gind care încearcă să pătrundă în 
inimă (Ibidem). 

1]. — Este şi o altă rugăciune către Dumnezeu care se îndeplinește 
prin lucrarea faptelor bune? 

— Da, este. Acest lucru ni-l arată Sfîntul Pavel cînd zice: „Orice 
săvârşiţi cu cuvintul sau cu lucrul, pe toate întru numele Domnului lisus 
Hristos să le faceţi” (Coloseni 3, 17). Deci, cine face orice lucru bun spre 
slava lui Dumnezeu, sau vorbeşte cele spre folosul altora pentru Dum- 
nezeu și spre slava Lui, unul ca acela are rugăciune prin fapte. De aceea 
şi Sfîntul Teodor Studitul, sfătuind pe ucenicii săi, le spunea că „cel 
ce face fapte bune și ascultare cu smerenie şi fără de cîrtire, liturghie și 
preoţie săvirşeşte” (Cuvîntul 4, Despre dragostea în Hristos și despre 
sîrguinţa la cîntările și slujbele bisericești, ed. 1940, p. 59—65). 

72. — Dar rugăciunea care se face cu gura, are vreun temei în Sfînta 
Scriptură ? 

— Atiît rugăciunea pe care o facem cu buzele și cu limba, cit şi aceea 
care o zicem cu glas tare, au destule mărturii în Sfînta Scriptură. Astfel 

Sfîntul Apostol Pavel zice: „Aduceţi Domnului roada buzelor voastre” 
(Efeseni 6, 18). David proorocul, iarăși spune: „Doamne, buzele mele 
vei deschide și gura mea va vesti lauda Ta” (Ps. 50, 16). În alt loc tot 
el spune: „Și L-am înălțât pe El cu limba mea” (Ps. 65, 16). Sau „Auzi 
Dumnezeule rugăciunea mea și strigarea mea la Tine să vină” (Ps, 101, 
1). În alt loc, iarăşi zice: „cu glasul Meu către Domnul am strigat, cu 
glasul meu către Domnul m-am rugat” (Ps. 141, 1). În toate acestea, 
despre rugăciunea gurii și a glasului se vorbeşte. 


13. — Ce putere duhovnicească are rugăciunea vorbită, orală, pe 
care o fac, în general, credincioșii? 

— Nu mare putere are rugăciunea făcută numai cu limba şi cu glasul, 
deoarece Dumnezeu cere omului în vremea rugăciunii mai mult inima 
sa decît cuvintele gurii și ale limbii. Că, auzi ce zice: „Dă-mi, fiule, inima 
ta” (Prov. 23, 26). Dumnezeu cere de la noi nu numai glasul şi rugăciu- 
nea făcută cu gura, tare sau încet, ci mai ales suspinul și graiurile inimii 
noastre le cere Dumnezeu. Auzi ce zice: „Tie a grăit inima mea” (Ps. 26, 
13). Şi iarăși: „Răcnit-am din suspinarea inimii mele” (Ps. 37, 8). lar 
marele prooroc Isaia, avînd în vedere că poporul lui Israel se ruga lui 
Dumnezeu numai cu gura, iar nu și cu inima, zicea: „Aproape eşti Tu, 
Doamne, de gura lor, dar departe de inima lor” (Isaia 29, 13 ; Matei 15, 8). 

Sfîntul Grigorie de Nyssa zice „că rugăciunea gurii și a limbii este 
granița cea mai depărtată a rugăciunii” (Comentariu la viaţa lui Moise). 
Alţi Sfinţi Părinţi numesc rugăciunea gurii treapta cea mai de jos din 
scara rugăciunii celei duhovnicești. Acestea avindu-le în vedere noi, să 
ne rugăm Prea Bunului Dumnezeu să ne ajute a ne ridica mai sus de 
treapta rugăciunii verbale ca să-L lăudăm și „să cîntăm în inimile noastre 
Domnului”, 


14. — Cum pot creştinii de astăzi să împlinească porunca Sfintului 
Apostol Pavel, care zice: „Neîncetat să vă rugați”? (l Tes. 5, 17). 

— Poate oricine a se ruga neîncetat dacă va umbla pururea înaintea 
lui Dumnezeu cu mintea şi cu inima sa. Cu mîinile poate să lucreze, iar 
cu mintea și cu inima sa să fie gîndindu-se la Dumnezeu. Atît doar mai 
adaug, că rugăciunea duhovnicească cea mai de căpetenie aceasta este: 
să fim noi nedespărţiţi cu mintea şi cu inima de Dumnezeu, ori în ce 
vreme şi ori în ce loc vom fi. Principalul în aceasta este să avem noi întot- 
deauna simţirea, adică prezența lui Dumnezeu. „Acest lucru înlocuieşte 
toate rinduielile de rugăciune şi se socotește o rugăciune neîncetată”, 
cum spune Sfîntul Teofan Zăvoritul (Sbornicul, vol. I, ms.). Această 
simţire și privire duhovnicească cu mintea la Dumnezeu o avea fericitul 
prooroc David cînd a zis: „Pururea vedeam pe Dumnezeu înaintea mea 

ca să nu mă latin...” (Ps. 15,8). Așadar, trebuie să înțelegem că 
viaţa omului credincios este o rugăciune neîntreruptă, dacă este el neîn- 
'cetat cu mintea la Dumnezeu. 


T5. — Mai este vreo treaptă a rugăciunii, după ‘rugăciunea inimii ? 
— Este rugăciunea cea duhovnicească, contemplativă, în extaz, care 
se zice şi vedere duhovnicească și care se face mai presus de hotarul rugă- 
ciunii. Cel ce a ajuns la această treaptă nu se roagă cu rugăciunea, ci 
cu simțirea; sufletul lui simte lucrurile cele duhovnicești. De această 
vedere și rugăciune duhovnicească de-abia unul din neam în neam se 


învrednicește, cu darul lui Dumnezeu (Filocalia, vol. X, Sfîntul Isaac 
Sirul, Cuvîntul 85). 


76. — Numai rugăciunea propriu-zisă se poate socoti rugăciune sau 
şi alte lucrări duhovnicești ale minții? 

— Am arătat mai sus că viaţa creștinului poate fi o rugăciune necon- 
tenită, prin lucrarea faptelor bune. Far dacă întrebi de lucrările cele duhov- 
nicești ale minţii, care intră în hotarele sfintei rugăciuni și care se 
pot zice rugăciune, la aceasta voi răspunde nu cu cuvintele mele, 
ci cu ale Sfîntului Isaac Sirul care zice: „Orice vorbire duhovnicească 
ce se face în ascuns în mintea sau inima omului, toată grija minţii cea 


bună după Dumnezeu și toată cugetarea celor duhovniceşti, rugăciune 
se hotărăște. Ori felurimea citirilor, ori cuvinte ale gurii spre lauda lui 
Dumnezeu, ori grija cea cu mîhnire întru Domnul, ori închinări ale tru- 
pului, ori cîntarea de psalmi prin rostire de stihuri, rugăciune este şi 
rugăciune se socotește” (Ibidem, Cuvîntul 35). 


77. — Cum trebuie să stea credincioșii la sfintele slujbe şi ce datorii 
au cei care merg la biserică? 

— Creștinii trebuie să stea la sfintele slujbe ale Bisericii cu credinţă, 
cu frică de Dumnezeu şi cu luare aminte. Ei sînt datori, după putere, 
a se ruga fără răspîndirea minţii şi cu simţirea inimii. Datoriile crești- 
nilor celor ce merg la Sfinta Biserică sînt acestea: | 

— Să meargă la biserică regulat. Cine lipsește mai mult este oprit 
de la Sfintele Taine, afară de cel bolnav; 

— Să fie împăcaţi cu toţi oamenii și să ceară iertare de la toţi; 

— Să ţină curăţenie trupească cel puţin două zile mai înainte de 
a merge la biserică și o zi cel puţin, după ce vin de la biserică; 

— Să meargă la slujbă mai de dimineaţă,spre a avea timp să se 
închine în liniște şi să asculte slujba Utreniei; 

» ~ — Fiecare creştin să ducă după a sa putere un dar cît de mic Dom- 
nului, ca jertfă din osteneala minilor sale; 

— Să dea pomelnicul din timp și să ceară preotului să i se scoată 
părticele pentru cei vii și morţi ai familiei; 

— În biserică creștinii să stea cu bună-cuviință, bărbaţii în partea 
dreaptă, iar femeile în partea stîngă; 

— Credincioșii să fie îmbrăcaţi curat și cît mai cuviincios, iar femeile 
să aibă capul acoperit și chipul smerit; 

— În timpul slujbei este păcat a se vorbi în Sfinta Biserică, afară 
de mare nevoie; 

— După ce s-a dat binecuvintare de Sfinta Liturghie credincioșii 
sînt datori să stea fiecare la locul său şi să nu se mai închine pe la sfin- 
tele icoane; 

- — Să asculte Sfinta Liturghie cu mare evlavie, silindu-se fiecare a 
urmări rugăciunile și cîntările de la strană. 

— Să asculte cu luare-aminte citirea Apostolului, a Sfintei Evanghelii 
precum și cuvîntul de învăţătură — predica; - 

— Să nu iasă din Sfînta Biserică mai înainte de terminarea Sfintei 
Liturghii, afară de mare nevoie; 

— Credincioşii spovediţi şi pregătiți pentru Sfinta Împărtășanie să 
citească din timp rugăciunile necesare şi să-și ceară iertare de la toţi 
cînd se apropie de cele sfinte; 

— După Sfînta Împărtășanie, credincioșii sînt datori să asculte sau 
să citească rugăciunile de mulțumire, petrecînd în acea zi cu bucurie 
duhovnicească şi păzindu-se de orice ispită; 

— Părinţii sînt datori să-și ducă şi copiii la Sfînta Biserică şi să-i 
împărtășească cu Trupul şi Siîngele lui Hristos; 

— După terminarea sfintelor slujbe, creștinii să se întoarcă cu evlavie 
la casele lor, petrecînd restul zilei în cugetarea și citirea celor sfinte și 
în cercetarea bolnavilor; 

— Credincioșii sînt datori să spună și celorlalți de acasă ce au auzit 
şi au învăţat la sfinta biserică din cântările, din citirile şi predica rostită. 

Acestea sînt cele imai importante datorii ale credincioșilor care merg 
în duminici și sărbători.la siînta biserică. 


78. — Care este înțelesul tainic, mistic şi dogmatic al Sfintei Liturghii ? 

— Sfînta și Dumnezeiasca Liturghie, în înţelesul ei mistic ne pune 
nouă înainte „întreaga comoară dogmatică și morală a Bisericii Orto- 
doxe”. Primul și cel mai însemnat caracter al Sfintei Liturghii este acela 
că jertfa liturgică este cu totul identică cu jertfa de pe Golgota, cu singura 
deosebire că jertfa lui Hristos a fost sîngeroasă, iar Jertfa liturgică este 
nesîngeroasă. Apoi, jertfa de pe Golgota s-a. săvirşit o singură dată şi 
a avut destulă putere să ispăşească toate păcatele lumii, în timp ce jertfa 


CONVORBIRI DUHOYNICEȘTI 


liturgică se săvirşeşte necontenit pînă la sfîrșitul veacurilor, scopul ei 
principal fiind de a da fiecărui creștin în parte mântuirea întreagă cîști- 
gată de Domnul nostru lisus Hristos prin jertfa Sa sîngeroasă. 

Sfînta Liturghie are caracter de jertfă și de cină. În cadrul Sfintei 
Liturghii, pîinea şi vinul se prefac prin harul Duhului Sfint în Trupul 
şi Sîngele Domnului, care apoi se împart în dar celor vrednici. De aceea 
Sfinta Împărtășanie se mai numeşte Euharistie, Cina Domnului, Paharul 
Binecuvîntării, ospăţul Dragostei, Sfînta Cuminecătură etc. (A se vedea 
pe larg „Explicarea Sfintei Liturghii” de N. Cabasila „Învățătura de 
Credinţă Ortodoxă, ed. 1952; Mărturisirea Ortodoxă etc.). 


19. — Sfînta Liturghie se aduce numai pentru iertarna celor pomeniţi, 

vii şi morți, sau şi pentru iertarea şi mântuirea tuturor oamenilor ? 
`- > — Sfînta Liturghie se aduce ca jertfă numai pentru cei drept cre- 
dincioşi. În prima parte a Sfintei Liturghii pot să stea la biserică şi cei 
nebotezaţi, adică catehumenii. În, cadrul Sfintei Liturghii se fac rugăciuni 
de obște pentru mîntuirea tuturor oamenilor, cum ne învaţă Sfintul 
Apostol Pavel. Nominal însă, la Sfinta Liturghie se pomenesc numai 
cei drepteredincioși şi cei cărora le îngăduie Sfintele Canoane, care nu 
au oprire canonică de a li se scoate miride (Învățătura de Credinţă Orto- 
doxă, ed. 1952, cap. 278; Pravila Bisericească a lui Nicodim Sachelarie). 


80. — Ce ne învață Sfinţii Părinţi despre efectele şi importanța Sfintei 
Liturghii? 

— Nu este ceva mai de folos nouă şi mai iubit de Dumnezeu ca jertfa 
Sfintei Liturghii, pentru că ea este lucrarea Mintuitorului și învierea oame- 
nilor și părtăşia Lui cu noi. Sfînta Liturghie este mai presus decit toată 
rugăciunea şi lauda și se cade a ne griji de lucrarea aceasta, dumnezeiască, 
căci pentru ea este toată rugăciunea ce se face în Biserică şi aceasta este 
slujba care se face de cele mai multe ori în zilele vieții noastre. (După 
Sfîntul Simeon al Tesalonicului). 

Sfînta Liturghie „este miezul, încoronarea şi desăvîrşirea celorlalte 
slujbe prin care aducem laudă și mulțumire lui Dumnezeu. Ea este totodată 
şi singura slujbă creștină întemeiată și săvîrșită de însuși Mintuitorul”, 
numită şi cununa celor șapte laude ale Bisericii. În timpul Sfintei Litur- 
ghii, se pretac sfintele daruri în Trupul și Singele lui Hristos. Prin jertfa 
Sfintei Liturghii ne facem. părtaşi de dumnezeicștile Taine, pe care le 
primim ori de cîte ori sîntem vrednici. De jertfa aceasta se fac părtaşi și 
cei răposaţi în dreapta credință „care se împărtăşesc în chip nevăzut” 
de Hristos, prin pomenirea la Sfîntul Altar, spre iertarea păcatelor. Multe 
şi mari sînt foloasele Sfintei Liturghii, pentru cei care participă cu credinţă 

la biserică. Împreună cu noi, însuși Hristos cu sfinții îngeri şi toți sfinţii 
sînt de faţă. 


81. — Cine poate fi pomenit la Sfinta Liturghie și cine nu poate fi 
pomenit dintre vii și morți ? 

— La Sfînta Liturghie pot fi pomeniţi toţi binecredincioșii creştini 
care nu au anumite piedici canonice. Dintre cei vii nu se pot pomeni la 
Sfinta Liturghie păgânii, necredincioșii, apostaţii, ereticii, cei nebotezaţi, 
cei ce au păcate împotriva Duhului Sfînt, adică hulitorii de Dumnezeu 
şi cei care se împotrivesc Adevărului cu știință și voinţă. Nu pot fi pomeniţi 
la Sfînta Liturghie nici cei ce nu sînt cununaţi. Dintre cei morţi nu pot fi 
pomeniţi la Biserică cei ce au murit în necredință, în eres, în sectă, sinu- 
cigașii şi copiii morţi înaintea botezului ca și cei avortaţi (A se vedea Pida- . 
lionul şi Pravila Bisericească de Arhim. Nicodim Sachelarie, ed. 1940). 


82. — Ce fapte bune ajută sfînta rugăciune şi ce fapte bune se nasc 
din sfinta rugăciune? A 

— Pe rugăciune o ajută mult milostenia, deoarece „milostenia este 
aripă a rugăciunii” (Scara, Cuvîntul 28). Iarăşi, pe rugăciune o ajută 
liniştea și înfrînarea, după cuvîntul ce zice: „Din sămînța sudorii postului 
crește spicul întregii înțelepciuni şi liniștea este vîrf al desăviîrșirii celor 
ce se roagă”. Și iarăşi: „cela ce de frumuseţea rugăciunii s-a atins, va fugi 
de mulțime ca un asin sălbatic” (Ibidem). Pe rugăciune o ajută smerenia, 
deoarece, după Sfinții Părinți, „cela ce nu se socotește pe sine că este 
păcătos, rugăciunea lui nu este primită la Dumnezeu”, zice Sfîntul Isaac 
Sirul. Şi iarăși pe rugăciune o ajută umilința după același sfint părinte 
care zice că „lacrimile întru rugăciune sînt semn al milei lui Dumnezeu” 
(Filocalia, vol. X, Cuv. 33). Sînt încă multe alte fapte bune care ajută 
sfînta rugăciune, dar acestea sînt cele mai importante. 

Iar faptele bune care se nasc şi sporesc prin rugăciune sînt, de asemeni, 
multe, precum: credința, nădejdea, mila, răbdarea, înfrînarea etc. Cea 
mai mare virtute care odrăslește din sfinta rugăciune este însă dumnezeiasca 
dragoste, după cum spun cei mai mulți Sfinţi Părinţi. 

83. — Ce este postul şi de cite feluri este? l 

— Postul este înfrînarea totală sau parțială a gîndurilor rele şi a 
simțurilor trupului de plăceri și de hrană bună și îmbelşugată și mai ales 
de hrana cea de proveniență animală. Postul este o jertfă trupească ce 
se cere a fi unită cu milostenia și cu darurile ce se aduc la Sfîntul Altar: 
Postul împreună cu milostenia, cu darurile aduse la Biserică, cu închinările 
şi metaniile făcute de credincios, toate laolaltă alcătuiesc închinarea dato- 
rată de trup, ca jertfă Domnului. Postul este rînduit „pentru a smeri 

sufletul”. Postul este înfrinare de toate mîncărurile sau la caz de boală, 
numai de unele; înfrinarea de băuturi, de toate desfătările lumești şi de 
toate poftele cele rele, trupești. Postul este numit de Sfinţii Părinţi „aripa 
rugăciunii”, care împreună cu milostenia ridică pe om pînă la tronul lui 
Dumnezeu. Postul ajută pe creștin să facă rugăciunea mai cu ușurință, 
împacă pe om cu Dumnezeu şi ajută mult la despătimirea sufletului, 
omorînd poftele trupeşti şi mijlocind dobîndirea harului Duhului Sfînt. 
După asprimea lui, postul poate fi de mai multe feluri: post desăvirșit 
(total, negru), post de o zi, post de mîncăruri de dulce, și post „împărătesc”, 
adică mîncare zilnică cu înfrînare, o dată pe zi, nu pînă la săturare. 


84. — Cei care postesc de nevoie au vreo plată? Dar cei care nu pot 
posti din cauza bolii, a muncilor grele sau a lipsei, ce trebuie să facă? 

— Cei care postesc de nevoie, dacă vor mulțumi lui Dumnezeu pentru 
aceasta și nu vor cîrti înaintea Lui, vor avea plată pentru răbdarea lor, 
întrucît este scris: „În lupta aceasta grea aveţi nevoie de multă răbdare” 
(1 Tim., 6, 11). Și iarăşi: „întru răbdarea voastră veți dobîndi sufietele 
voastre” și „cine va răbda pînă la sfîrşit, acela se va mîntui” (Matei 10, 
22; 24, 13; Marcu 13, 13). Cei care nu pot posti din cauza bolii sînt dez- 
legaţi de Sfintele Canoane să mănînce unele mîncăruri de dulce de care 
au nevoie. (Canoanele 8 și 10 ale Sfîntului Timotei al Alexandriei ; canonul 
69 Apostolic etc.). Pentru cei care nu pot posti din cauza muncilor grele, 
nu am găsit în Canoane dezlegarea postului pentru ei, doar de vor fi ostași 
sau deținuți. Aceștia, prin căință şi alte fapte bune vor completa datoria 
postului trupesc. Despre această dezlegare, cel mai bine se cuvine a întreba 
pe episcopul locului și pe preotul respectiv, care, de la caz la caz, pot rîndui 
alte fapte bune în locul postului. 


85. — Care este cel mai mare şi mai plăcut post înaintea lui Dum- 
nezeu? 

— Nu orice post este post religios și plăcut lui Dumnezeu. Numai 
acela este post plăcut şi bineprimit care se face întru numele Domnului 
și după legea lui Dumnezeu, așa cum a primit-o Adam, cum au învăţat-o 
proorocii şi cum au practicat-o toți sfinții (Facere 2, 16—17; 3, 26; 
Levitic 19, 29—31; Isaia 48, 1—6; Ioil 2, 12—15; Exod 14, 18; Matei 
4, 2 etc.). Sfîntul Ioan Botezătorul a postit toată viaţa; Miîntuitorul a 
arătat luminat ca să postim și cum trebuie să postim (Matei 6, 16—18; 
Luca 21, 24); Apostolii au postit şi s-au rugat (Fapte 13, 3; 14, 23; 1 Cor. 
7, 5; 2 Cor. 11, 27). 

Aşadar, cel mai mare și mai plăcut post este acela care se face după 
“învățătura Sfintei Scripturi, adică să fie însoţit de smerenie, de milostenie, 
de curățenie, de pocăință, şi unit cu postul cel duhovnicesc, înfrinarea 

simţurilor și a gândurilor. Așa ne învaţă şi Sfinții Părinţi. „Postul cel 
adevărat, zice Sfîntul Teodor Studitul, şi bineprimit lui Dumnezeu este 
înfrînarea de răutăţi ...” 


CONVORBIREA A PATRA 
Despre păcat, Spovedanie, Sfînta Împărtășanie 


86. — Ce este păcatul şi de ce atrage după sine miînia lui Dumnezeu 
în veacul de acum și în cel viitor? 

— După învăţătura Sfintei Scripturi, păcatul este călcarea cu bună 
ştiinţă şi de bunăvoie a voii lui Dumnezeu. El se mai numește și fărădelege 
(Învățătura de Credinţă Ortodoxă, pag. 426; Rom. 5, 13; Iacob, 2,9; 
Isaia 49, 12—13). Rădăcina păcatului este pofta care ispiteşte pe om 
(Iacob 1, 13—15). Păcatul atrage mînia lui Dumnezeu asupra omului 
fiindcă „păcatul este urfciune înaintea lui Dummnezeu” (Deut. 17, 25; 
Ps. 5, 5; Prov. 3, 32). Păcatul atrage miînia lui Dumnezeu asupra omului, 
deoarece „păcătoşii sînt vrăjmaşi ai lui Dumnezeu” (lov 21, 17; Ieremia 
21, 14; Ps, 20, 8—10; 78, 6; Isaia 10, 6). i 


87. — În cîte feluri se împart păcatele și care sînt păcatele mai greu 
de vindecat? 

— Sfîntul Ioan evanghelistul împarte păcatele în două: păcate de 
moarte și păcate care nu sînt de moarte (1l Ioan 5, 16—17). Tot el împarte 
păcatele de moarte în trei mari grupe: pofta trupului, pofta ochiului și 
trufia vieții (l loan 2, 16). Sfinții Părinți împart păcatele de moarte în trei 
mari grupe: a. păcate capitale, în număr de șapte; b. păcate strigătoare 
la cer, care sînt mult mai grave, precum: uciderea, pruncuciderea, asupri- 
rea săracilor, răpirea avutului altora, uciderea cinstei aproapelui etc.; 
c. păcate împotriva Duhului Sfînt. Acestea sînt cele mai grele păcate făcute 
de oameni pe pămînt pentru că hulesc pe Dumnezeu şi alungă harul Duhului 
Sfînt de la om. Dintre acestea amintim: necredința în Dumnezeu, aposta- 
zia (lepădarea de credinţă), eresul, secta, deznădejdea, sinuciderea, ura 
de om pînă la moarte, prea marea încredere în Dumnezeu, înjurăturile, 
etc. Cele dintii se numesc „păcate capitale”, pentru că sînt cele mai nume- 
roase și stăpinesc pe cei mai mulți oameni. Cele de-al doilea se numesc 
„„8trigătoare la cer”, pentru că strigă şi cer de la Dumnezeu pedeapsă 
omului încă din viață. Păcatele cele mai mari şi mai greu de vindecat sînt 
păcatele împotriva Duhului Sfint și păcatele de moarte care stăpinese 
pe om de mai multă vreme, adică patimile. 


88. — Care este cel mai urît păcat înaintea lui Dumnezeu? 

— Cel mai urit păcat înaintea lui Dumnezeu este păcatul mîndriei, 
căci acesta a făcut pe îngeri diavoli, după cum şi smerenia „poate face din 


diavoli îngeri” (Scara, Cuv. 25). 


89. — Care sînt împrejurările păcatului şi cîte sînt acestea ? 

— Împrejurările păcatelor sînt în număr de șapte și anume: cine a 
făcut păcatul? Ce fel de păcat a făcut? Din ce motiv și pentru ce l-a făcut? 
Prin ce mijloc l-a făcut? În ce vreme l-a făcut (în tinereţe, la bătrîneţe, 
ziua, noaptea etc.)? În ce loc l-a făcut? De cîte ori l-a făcut? (A se vedea 


pe larg „Învățătura către duhovnic” de Sf. Nicodim Aghioritul, pag. 
26—27, ed. 1928). 


90. — Care şi cite sînt treptele păcatului? 

— Treptele păcatului sînt în număr de douăsprezece, după Sfintul 
Nicodim Aghioritul, și anume: Prima treaptă, cînd face cineva fapta bună 
cu scop rău pentru bani, pentru laudă, pentru cinste, adică, cînd amestecă 
binele cu răul. A doua treaptă este împlinirea faptei bune pe jumătate, 
necompletă. A treia treaptă este ispita, momeala, adică ispitirea ce vine 
asupra omului de la diavol, de la lume și de la trup și-l ispitește pe om prin 
cele cinci simţuri numite de Sfinţii Părinţi „ferestrele sufletului”. A patra 
treaptă este unirea, adică amestecarea minții cu ispita. A cincea treaptă 
a păcatului este lupta minţii adică a sufletului cu ispita. Pînă aici nu este 
păcatul zămislit. De aici însă începe a zămisli păcatul care aduce osînda 
asupra omului. A șasea treaptă a păcatului este învoirea minţii cu păcatul, 
adică îndulcirea minţii de ispită, de poftă. Din clipa aceasta se zămislește 
păcatul în mintea și inima omului și-l face pe om vrednic de osîndă, precum 
spune Sfîntul Apostol Iacob: „Pofta zămislind, naște păcatul, iar păcatul 
săvîrșindu-se, naște moarte” (Iacob 1, 13—15). A şaptea treaptă a pă- 
catuliii este păcatul făcut cu mintea prin imaginaţie. Că după ce omul 
se învoiește să facă păcatul, el se sileşte, din îndemnul diavolului, să 
întipărească acel păcat în mintea sa ca și cum l-ar fi făcut cu 
lucrul. Prin imaginaţie păcatul crește și se înrădăcinează în inima 
omului. A opta treaptă a păcatului este hotărîrea voinţei de a face 
păcatul și însăși săvîrşirea lui cu fapta. A noua treaptă este obiceiul păca- 
tului, adică săvîrşirea lui de mai multe ori. A zecea treaptă a păcatului 
este patima, deprinderea, adică săvîrşirea lui permanentă cu voia și 
fără voia omului. A unsprezecea treaptă a păcatului este deznădejdea, cînd 
omul îşi pierde nădejdea iertării prin pocăință, prin harul și mila lui 
Dumnezeu. A douăsprezecea treaptă a păcatului este sinuciderea, adică 
uciderea omului deznădăjduit din cauza păcatelor sale cu voia sa liberă. 
Aceasta este cea mai grea treaptă a păcatului, de care să ne ferească 
Dumnezeu pe toţi. Cel care se sinucide nu mai are iertare în veci, iar 


` CU PĂRINTELE CLEOPA ILIE 


Biserica nu are voie să se roage pentru el. (După Învățătura către du- 
hovnic, p. 15). 

Sfinţii Părinţi ne învaţă să ne luptăm cu păcatul cît este mic, în clipa 
zămislirii, iar nu cînd se face mare și se înrădăcinează prin patimă în inima 
noastră. Să-l ucidem, cînd este furnică, iar nu leu, căci altfel „„furnicoleul”” 
ne ucide el pe noi. La fel și psalmistul David, insuflat de Duhul Sfînt, zice: 
„Fericit este cel ce va lua şi va lovi pruncii tăi de piatră” (Ps. 136, 9), 
adică, fericit este acel creștin care își va zdrobi păcatele sale de piatra — 
Hristos, cît sînt încă mici ca nişte prunci, că de vor crește mari ne vor robi 
în Babilonul patimilor și ne vor ucide ele pe noi. 


91. — Care este baia duhovnicească ce spală, dezleagă şi scoate din 
rădăcină păcatele omului ? l 

— Întiîi este baia sfintului și dumnezeiescului Botez, care spală 
păcatul strămoșesc şi toate păcatele făcute pînă la Botez (Fapte 2, 38; 
loan 3, 3—5). A doua baie, deopotrivă cu Botezul, este Taina Sfintei 
Spovedanii, care spală și curăţă păcatele oamenilor. Despre aceasta spune 
Sfintul Isaac Sirul: „Dar după dar, s-a dat de Dumnezeu oamenilor după 
Botez, Taina Pocăinţei, că pocăința este numită a doua naștere” (Filo- 
calia, vol. X, Cuvintul 72). Jar dumnezeiescul Părinte loan Scărarul 
a îndrăznit să zică: „Mai mare decît Botezul, după Botez, este izvorul 
lacrimilor” (Cuvîntul al 7-lea, Pentru plins, Filocalia, vol. IX). 


92. — Cind rămîn păcatele nedezlegate la Sfinta Spovedanie? 

— Cînd creștinul nu-și mărturisește toate păcatele, asemenea lui 
Iuda, și cînd duhovnicul nu le dezleagă. El nu are voie să le dezlege pînă ce 
creştinul nu primeşte canonul rînduit. Dacă duhovnicul dezleagă pe cineva 
„ai înainte de a face acela canonul, sau mai înainte de a mărturisi (de a 
se făgădui) că îl va face, unul ca acela se face vinovat de toate păcatele 
celui pe care l-a dezlegat?(A se vedea Cartea folositoare de suflet şi Învă- 
țătură către duhovnic, de Sf. Nicodim Aghioritul). Iarăşi, păcatele omului 
rămîn nedezlegate dacă nu face fapte de pocăință, „căci fără de îndrep- 


tare nu poate să existe iertare”. Însă, adevărata pocăință este părăsirea 
păcatului și căința inimii. 


93. — Care sînt păcatele împotriva Duhului Sfint (hulele) de care 
zice Domnul „că nu se iartă nici în veacul de acum, nici în cel viitor”? 
Dacă sint mărturisite şi se face canon pentru ele, sînt iertate? 

— Păcatele împotriva Duhului Sfînt sînt. acestea: necredinţa și: 
împotrivirea adevărului dovedit al credinţei creștine; încrederea neso- 
cotită în bunătatea lui Dumnezeu; deznădejdea față de îndurarea lui Dum- 
nezeu, pizmuirea aproapelui pentru harul ce i s-a dat, pentru sporirea lui 

în fapte bune, precum și neîndrumarea celor greșiți pe calea mîntuirii; 
ura de moarte, nepocăința pînă la moarte și nesocotirea darurilor lui 
Dumnezeu ; lepădarea de credinţă, eresul, secta, sinuciderea etc. 


Pricina pentru care aceste păcate nu se iartă de Dumnezeu nici în 
veacul de acum nici în cel viitor este „îndărătnicia omului de a nu se 
pocăi de aceste păcate în toată viața și împietrirea inimii lui”. Cel ce 
săvirșește astfel de păcate nu primește iertare de la Dumnezeu, pentru că 
nu voiește să fie iertat şi să asculte poruncile lui Dumnezeu. Dacă un astfel 
de vinovat se căiește din adîncul sufletului, se mărturisește şi se hotărăște 
să nu mai păcătuiască și cere îndurarea lui Dumnezeu cu stăruinţă și cu 
lacrimi, atunci prin Taina Pocăinţei el va putea primi iertare, căci „nu 
este păcat, oricît de greu ar fi el, care să covirșească bunătatea şi dragostea 
de oameni a lui Dumnezeu” (Învățătura de Credinţă Ortodoxă, ed. 1953). 


94. — Care sînt condițiile canonice ale Sfintei Spovedanii? 

— Spovedania, pocăința-sau mărturisirea păcatelor este una din cele 
şapte Sfinte Taine ale Bisericii prin care Dumnezeu iartă şi dezleagă păcatele 
tuturor celor ce se pocăiesc cu sinceritate şi hotărăsc să ducă o viață 
curată, după voia lui Dumnezeu. Ea începe de la virsta de 6—7 ani gi 
se săvirșește cît mai des, după nevoile sufletești ale fiecăruia. Călugării 
din mânăstiri, după tradiţie, se mărturisesc o dată pe săptămînă, iar mirenii 
cel mai des o dată pe lună şi cel mai rar de patru ori pe an, în cele patru 
posturi (Constituţiile Apostolilor, 11—13; Mărturisirea Ortodoxă etc.), 

Condiţiile canonice şi obligatorii ale adevăratei spovedanii sînt acestea: 
Mai întîi, alegerea unui duhovnic bun şi iscusit. Apoi, spovedania să fie 
întreagă, sinceră, de bună voie, iar nu silită, cu umilinţă și să fie neprihă- 
nitoare (Învățătura către duhovnic, p. 141—149). Dumnezeu osîndește 
păcatul după conștiința şi înţelepciunea fiecăruia, pe unii de la vîrsta 

- de 10 ani, iar pe alţii de la o vîrstă mai mare. Dacă își va spovedi omul 
păcatele, cu tot sufletul, cu căință și de bunăvoie, atunci duhovnicul poate 
uşura vindecarea rănilor sale sufletești, iar canonul cu care trebuie să-l 
canonisească pe credincios să-l împartă în trei. O parte să o pună pe seama 
milostivirii lui Dumnezeu, că nimeni nu este fără de păcat afară de unul sin- 
gur Dumnezeu Care ne-a răscumpărat cu Sfint Sîngele Său din miinile 
diavolului. A doua parte din canon să o ia duhovnicul asupra sa, ca cel 
ce are putere de la arhiereu să dezlege şi să lege păcatele oamenilor, după 
cum spune nemincinoasa gură a Domnului nostru lisus Hristos (Îndrep- 
tarea Legii, 1652, cap. 322). Iar a treia parte din canon să o dea aceluia 

` care a săvirşit păcatele. 
Duhovnicul să aibă un loc sfint unde să spovedească pe oameni. 

De obicei, spovedania se face în Sfînta Biserică, în fața icoanei Mintui- 

torului nostru lisus Hristos. Preotul este dator ca pe fiecare să-l primească 
la spovedanie cu faţa veselă, cu blindeţe şi cu evlavie, „iar nu cu miîhnire 
și cu față posomorită” (Ibidem, 327). lar de va fi vreun om bolnav de 
moarte, și va chema preotul să-l spovedească, iar acesta nu va merge, 
măcar de nu ar fi duhovnic, atunci păcatele celui ce a murit nespovedit 
rămîn asupra preotului, „și preotul trebuie să se pocăiască trei ani și me- 
tanii 100 pe zi” (Pravila bisericească de la Govora, 1648, p. 47). 

Credincioșii sînt datori să spună toate păcatele şi să nu-și schimbe: 
duhovnicul, decît cu binecuvintare și din motive întemeiate „Oricare 
om sau femeie de-şi va lăsa duhovnicul său fără oarecare vină şi se va 
duce să se spovedească la altul, să se despartă de Biserică, împreună cu 
acela ce îl primește pe el” (Ibidem, 117). Cel ce s-a spovedit și a primit 
canonisirea și dezlegarea trebuitoare fără a mai repeta păcatele făcute, 
„unul ca acesta nu este obligat să le repete la altă mărturisire” (Sfintul 
Simion al Tesalonicului, Tratat asupra tuturor dogmelor, cap. IX., 24). 
Unii sînt de părere, în chip excepţional, „cînd cineva din mireni asistă la 
moartea neprevăzută a cuiva, dacă acela nu arc atunci cui să se mărtu- 
risească, se poate spovedi celui ce asistă, adică mireanului, ca apoi acesta 
să mărturisească păcatele celui mort la duhovnic, luînd dezlegare pentru 
amindoi” (Pravila bisericească, mss., de Arhim. Nicodim Sachelarie). 

Să se știe că „este şi o spovedanie păcătoasă sau falsă” şi anume, cînd 
cineva caută un duhovnic lesne iertător, care dezleagă, nu după legea lui 
Dumnezeu, ci după părerea sa, sau are aceleaşi păcate. Aceştia se afundă 
amâîndoi în osîndă, mai rău decit dacă nu s-ar fi spovedit. Cînd cel ce se 
mărturisește nu spune toate păcatele sale, sau le spune pe jumătate, sau 
le justifică cu minciuni, ducînd în eroare pe duhovnic, cînd se vor spovedi 
în colectiv mai mulți oameni la duhovnic, spunînd păcatele în gînd, fără 
a le auzi preotul şi a le aprecia pe toate în lumina Sfintelor Canoane și a 
legilor morale, în toate aceste trei cazuri, Taina Spovedaniei nu este 
săvîrșită canonic și păcatele rămîn nedezlegate (Ibidem), căci spovedania se 
face numai individual. 

Alte condiţii canonice ale Sfintei Spovedanii sînt şi acestea: spove- 
dania se face numai individual şi niciodată în grup, în public, cum este 
obiceiul în unele părți. Credincioșii sînt datori să-și cerceteze conștiința 
din copilărie și să noteze pe hîrtie toate păcatele făcute, pentru a nu uita 
nici unul. Mărturisirea se face întotdeauna cu post şi rugăciune, înainte 
de a mînca, atit preotul cît şi credinciosul. Ea se face în orice zi şi ori de 
cîte ori ne mustră conștiința, indiferent de vrednicia preotului, căci harul 
Duhului Sfint săvîrşeşte taina. Spovedania se face la nevoie şi fără post, 
chiar dacă nu este cineva vrednic de Sfînta Împărtășanie, căci numai prin 
spovedanie se spală și se dezleagă păcatele. 

95. — Care este cheia Sfintei Spovedanii și care sînt efectele ei? 

— După învăţătura Sfîntului Nicodim Aghioritul, Taina Pocăinţei 
se împarte în patru părți şi anume: 

a. Durerea inimii și părerea de rău a celui ce a făcut păcatul. b. Spo- 
vedania prin viu grai și individual la duhovnic. ce. Împlinirea canonului 
dat de duhovnic. d. Dezlegarea, sau cheia Sfintei Spovedanii, care se face 
pe capul celui ce s-a spovedit prin punerea miinilor și semnul sfintei cruci. 
Cel mai mare efect al Spovedaniei este dezlegarea și iertarea păcatelor 
celui ce s-a mărturisit, după cuvîntul Domnului, care zice: „,Cărora veţi 


ierta păcatele se vor ierta lor și cărora le veţi ţine, ţinute vor fi” (Matei 
16, 19; Ioan 20, 23). 


96. — Pe cine nu are voie duhovnicul să dezlege la spovedanie ? 
` — Nu are voie să dezlege pe cel ce nu se hotărăște a părăsi păcatul și 
a face canonul. De asemenea, nu are voie să dezlege pe acei cărora el 
amină canonisirea pînă ce preotul duhovnic va cerceta canoanele şi pra- 
vilele bisericeşti, spre a se orienta asupra canonisirii lor (Sf. Vasile, can. 
84, Cartagina, 43 ; Canonul 102 al Sinodului VI Ec., Pravila Bis. de Arhim. 
Nicodim Sachelarie, Sf. Simeon Tesaloniceanul). 


97. — Care este cel mai important și mai folositor canon ce trebuie 
dat la Sfînta Spovedanie? 

— În vremile vechi, cînd creştinii aveau mare râvnă şi evlavie să se 
împărtășească mai des cu Sfintele Taine, cel mai greu canon pentru creștinii 
de atunci era oprirea pe un timp mai scurt sau mai lung de la Sfînta și 
Dumnezeiasca Împărtășanie. De aceea și Canoanele Părinților vechi, ca 
Sfîntul Vasile cel Mare, Sfîntul Grigorie de Nyssa etc. opreau pe cei 
păcătoşi pentru păcate grele de la Sfînta Împărtășanie, uneori pînă la 
10, 15 sau chiar 20 de ani, și le aplicau la spovedanie cele patru trepte de 
canonisire: plingerea la ușa bisericii, ascultarea, îngenuncherea în prid- 
vorul bisericii și starea împreună cu credincioșii în biserică, Abia la urmă îi 
primeau la Sfînta Împărtășanie (vezi Sf. Grigorie al Neocezareei, can. 11). 

Acum, însă, cînd credința a slăbit și creștinii cei mai mulţi zac în 
adîncul nesimțirii și a lipsei de evlavie față de Sfînta Împărtășanie cu 
Trupul şi Singele lui Hristos, cred că cel mai mare canon pentru. îndrep- 
tarea sufletelor lor este părăsirea păcatelor spovedite şi lupta cu ele pînă 
la moarte. Iar postul, rugăciunea, milostenia, metaniile și alte nevoințe 
să li se dea după putere, după starea lor de sănătate şi după greutatea 
păcatelor făcute, potrivit cu scumpătatea şi iconomia Sfintelor Canoane. 
Deci, cel mai mare și mai de folos canon la spovedanie este părăsirea și 
ura față de păcatele făcute, precum şi plingerea lor pînă la moarte. Că de 
îi vom opri pe credincioși numai de la Sfinta și: Dumnezeiasca Împărtă- 

șanie, atîția sau atîția ani, și nu le vom da canon simţit și cu oarecare 
osteneală, potrivit cu gravitatea păcatelor lor, ei, nemaiavînd evlavia și 
rivna celor dintii creștini pentru cele sfinte, primesc ușor depărtarea de 
Sfînta Împărtășanie și rămîn în nesimţire faţă de păcatele lor. 

De aceea, trebuie a-i sfătui și a-i îndemna pe credincioşi să facă canonul 
cuvenit. Dar mai mult decât toate, să părăsească păcatele, că părăsirea 
păcatelor, după Sfinţii Părinți, este adevărata pocăință. Sfîntul loan 
Gură de Aur zice că „Cel mai cumplit lucru al păcatului este a petrece 
în păcat şi cel mai rău lucru al căderii este a nu se scula din păcat” (Cuviînt 
la Proorocul Iona, la Daniil, ia cei trei coconi şi pentru pocăință, în Puţul 
Sfîntului loan Gură de Aur, Buzău, 1833). 

Aşadar, dacă cel mai cumplit lucru este a petrece în păcat, apoi cel 
mai folositor lucru este canonul părăsirii păcatului. Dacă cel mai rău 
lucru al căderii este a zace în cădere, apoi cel mai mare și mai folositor 
canon este a ne ridica noi din cădere! 


98. — Astăzi se pot aplica întocmai Canoanele stabilite de Biserică? 

— Sfintele Canoane, atît cele apostolice, cît și ale Sinoadelor ecume- 
nice, locale și ale Sfinților Părinţi, întotdeauna au fost, sînt și vor fi drep- 
tare de mîntuire şi călăuzitoare ale sufletelor, iar nouă tuturor ni se cuvine 
a ne supune și a păzi dumnezeieștile Canoane cu nestrămutare, „că cei ce 
nu le păzesc se supun sub înfricoşate certări și canonisiri” (Pidalion, M-rea 
Neamţ, ed. 1844, fila 8). În cazuri excepţionale să urmeze porunca ierar- 
hului locului și a duhovnicului. 


99. — Nu cumva prin acestea creştinii se îndepărtează de Biserică şi 
de Prea Curatele Taine? 

— Nu Sfintele Canoane sînt pricina depărtării creștinilor de Biserica 
lui Hristos, ci nepăzirea scumpătății și a iconomiei celor rînduite de Canoane 
îi îndepărtează pe preoţi și pe popor de Biserica lui Hristos. Sfintele 
Canoane, dintotdeauna, sînt spre folosul și mîntuirea sufletelor, chiar și 
acelea care au numai valoare istorică și nu se mai pun în aplicare azi. 
Canoanele istorice ne arată cum au fost puse pe atunci în aplicare de 
Sfinții Părinţi și de conducătorii Bisericii creştine, cînd Biserica era atacată 
de erezii şi prigoane. Acest lucru nu este mic spre orientarea celor ce păs- 
toresc azi Biserica lui Hristos, atît în Răsărit cît și în Apus. 

Canoanele care conţin în ele dogme și legi morale: cu nimic nu și-au 
pierdut valoarea. Ele sînt ca niște faruri de lumină ale Bisericii, spre 
îndreptarea corăbiei celei vii care este Biserica lui Hristos, ce plutește în 
valurile veacurilor spre limanul mîntuirii. 

Deci nimeni nu are voie să Îînvinuiască Sfintele și dumnezeiștile 
Canoane pentru răutatea ce stăpineşte azi pe cei ce nu au frică de Dum- 

nezeu. Un lucru însă trebuie ținut minte. Preoţii și păstorii să cunoască 
bine scumpătatea și iconomia Sfintelor Canoane şi să le pună în practică 
după vreme și de la caz la caz cu fiecare suflet rănit de păcate. Studenţii 
teologi ar trebui să cunoască cît mai bine cum să aplice scumpătatea și ico- 
nomia Canoanelor care s-au pus de Duhul Sfint în Biserica lui Hristos. 
Mare primejdie este atît pentru preoţi cît și pentru păstoriţii lor, dacă 
nu cunosc cît de puţin Sfintele Canoane, precum și felul cum trebuie să 
le aplice. Căci zice Sfîntul Ioan Gură de Aur „că mare primejdie este 
pentru preot a nu cunoaște Canoanele și mare prăpastie este acolo unde 
Canoanele nu stăpînesc. De aceea și fiecare episcop, cînd se hirotonește, 


mărturiseşte că va păzi Canoanele Bisericii” (Canonul 2 al Sinodului VII 
Ecumenic). 


100. — Ce ne puteți spune despre spovedania în comun, ce se 
practică în unele locuri? 


— Asemenea spovedanie este necanonică, nu are valoare de Taină, 
iar păcatele rămîn nedezlegate. Asemenea practici trebuie cu totul părăsite, 
pentru a nu se desființa Taina Sfintei Spovedanii și a arunca în osîndă 
atît pe preot, cît şi pe credincios. 


101. — Dacă cineva rămîne în aceleaşi păcate după mărturisire și 
nu se pocăieşte, este vinovat credinciosul sau duhovnicul? În acest caz 
cum este mai hine să se procedeze? Să-l primească în continuare pentru a 
nu se doznădăjdui sau să-l trimită la alt duhovnic? 


— Dacă cineva, după mărturisire, stăruie mereu în aceleași păcate 
sau și în altele mai grele și dacă preotul şi-a făcut datoria și l-a sfătuit 
îndeajuns să părăsească păcatul iar el nu a ascultat, atunci preotul nu este 
vinovat. lar dacă preotul nu l-a sfătuit îndeajuns și nu l-a canonisit după 
legea lui Dumnezeu și din nepăsarea lui acela cade în același sau în alte 
păcate mai grele, atunci și preotul are păcat şi se osîndește ca unul ce nu 
a pus doctoriile necesare pe ranele păcatelor. lar dacă preotul și-a dat 
toată silința să-l ajute sufletește pe cel ce petrece în nepăsare și nepocăinţă, 
însă fără de folos, atunci este bine a-l trimite la alt doctor mai iscusit, 
poate prin acela îi va da Dumnezeu credinciosului îndreptare. Însă nu 
degrabă să-l depărteze pe el, ci să procedeze cu blindeţe și îndelungă răb- 
dare, ca să nu-l arunce în deznădejde. 


102. — Ce datorii are duhovnicul față de fiii săi duhovniceşti și ce 
datorii au fiii duhovniceşti față de duhovnic? 


— Duhovnicul are mare datorie față de fiii săi duhovniceşti, de a-i 
supraveghea, de a-i învăța pururea și de a sd ruga lui Dumnezeu pentru 

miîntuirea lor. Iar fiii duhovniceşti au și ei datoria de a asculta învățăturile 
duhovnicului lor, de a-i cere întotdeauna sfat şi binecuvîntare pentru 
toate, de a-și face canonul rînduit, de a se sili spre îndreptarea lor şi de 
a se ruga pentru părintele lor duhovnicesc. 


103. — Cum trebuie înţeleasă duhovnicia în viața Bisericii Ortodoxe ? 

— Duhovnicia „este judecătorie internă a sufletului creștin care are 
împărăția lui Dumnezeu înăuntrul său, avînd ca judecător conștiința sa, 
adică ştiinţa de sine, în raport cu legile Domnului, cu ajutorul cărora 
preotul poate face deosebire între bine şi rău. Întrucît creștinul nu se 
poate cunoaște exact pe sine, nici Legea lui Dumnezeu nu o ştie pe deplin 
şi nici aplicarea la faptele sale nu o poate face fără părtinire, pentru a-şi 
completa această judecată internă, apelează la un judecător extern, ase- 
menea lui, dar superior lui prin harul Duhului Sfînt, pe care îl consultă şi 
de la care cere ceea ce-i lipsește — iertare, lumină și adevăr”. Acesta este 
duhovnicul, a cărui misiune este să examineze, să îndrume, să judece în 
numele lui Hristos, să dea sentința dezlegării sau nedezlegării păcatelor, 
necondiționat sau condiţionat, toate împlinindurle în cadrul legilor lui 
Dumnezeu date lui de Sfînta Scriptură şi Sfînta Tradiţie, în afara cărora 
nu poate să fie legare sau dezlegare de păcate, lumină și adevăr bisericesc 
(Ioan 14, 15—30; 15,1—14; Pravila Bisericească de arhim. Nicodim 
Sachelarie). 


104. — Cind are voie credinciosul să-și schimbe duhovnicul ? 

— Iată ce spun Canoanele în legătură cu aceasta: „Oricare om își 
va lăsa duhovnicul său fără anumită vină și se va spovedi la altul, să 
se despartă de Biserică împreună cu acela ce îl primește pe el (Pravila 
Bisericească de la Govora, cap. 118). În caz că duhovnicul, după multă 
răbdare şi sfătuire, nu observă nici o îndreptare la credincios, un asttel 
de penitent trebuie trimis la alt duhovnic, sub motiv că nu se pricepe a-i 
vindeca ranele sale sufletești. 

Dacă cineva a tost afurisit (exclus din Biserică) de episcopul său, nu 
are voie să fie primit de alt episcop mai înainte de a fi iertat de episcopul 
său. Însă el poate să apeleze la sinod ca să se apere şi sinodul poate da 
o altă hotărire (Antiohia, 6). Sfîntul Simeon al Tesalonicului spune că 
„preotul trebuie să afurisească (să oprească) de la cele sfinte pe cel vinovat 
cînd este rînduit de Canoane, ca să nu se încarce de păcate străine. Că nu 
este aceea răbdare, ci pricină de pierzare. Că nu se cuvine a fi noi mai 
milostivi decît Sfinţii Părinţi. Arhiereul sau duhovnicul, fiind stăpînit de 
aceleaşi păcate ca şi cel ce se spovedeşte, să nu socotească că i se vor 
ierta lui acele păcate, dacă va fi îngăduitor și-i va ușura pe păcătoşi, 
călcînd legile Domnului. Ci pentru ale sale păcate să ceară iertare iar 

legea. lui Dumnezeu să o aplice cu dreptate. Poate fi îngăduitor numai 
atunci cînd păcătosul se va hotărî a se îndrepta de la rău și a se smeri întru 
pocăință” (Tratat asupra tuturor dogmelor cap. 9,30). 


105. — Cum trebuie să se procedeze cu acei credincioși care au săvîrșit 
păcate grele și totuși cer cu stăruință Sfinta Împărtășanie ? 

— Cu aceia care au păcate grele şi totuși cer stăruitor Sfînta Împărtă- 
ganie, iată cum trebuie procedat. Dacă se vor spovedi curat, cu mare 
durere de inimă, cu lacrimi și cu căință, duhovnicul care i-a oprit un timp 
de la cele sfinte, potrivit Sfintelor Canoane, poate să le facă acest pogo- 
rămînt. Adică să împartă canonul dat și numărul anilor de pocăință în trei 
părți, după cum am spus mai înainte. O parte să o pună spre milostivirea 
şi iubirea de oameni a lui Dumnezeu, că nimeni din oameni nu este rără 
de păcat; a doua parte a canonului să rămînă asupra celui ce a săvirșit 
păcatele ; iar a treia parte de canon să o ia duhovnicul asupra sa, ca cel 
ce are putere de la arhiereu să lege şi să dezlege, după cum zice nemin- 
cinoasa gură a Domnului nostru lisus Hristos (Îndreptarea legii, Tirgo- 
vişte, 1652). Duhovnicul, pentru a se orienta mai bine în legătură cu scum- 
pătatea și pogorămîntul pe are îl race de la caz la caz cu cei ce se spove- 
desc şi se pocăiesc, este bine să citească cu înţelegere Sfintele Canoane 
şi mai ales canonul 102 al Sinodului al VI-lea Ecumenic, iar nicidecum să 
se bazeze pe priceperea sa, căci „duhovnicul are putere a lega și a dezlega 
numai în conformitate cu legea Domnului”. 

Așadar, canonisirea trebuie făcută numai potrivit cu învățătura 
Sfintei Scripturi, potrivit cu Sfintele Canoane şi învățăturile Sfinţilor 
Părinţi, căci altrel spovedania şi pocăința nu ar aduce nici un folos credin- 
ciosului şi nici duhovnicului. 

106. — Cum; trebuie procedat cu acei credincioși care nu primesc. 
canon la spovedanie? Dar cu cei care sînt bolnavi şi hu pot face canonul? 

— Cei ce nu vor să primească un canon la Sfînta Spovedanie, după 
multă sfătuire, de vor rămîne în îndărătnicia lor, nu li se poate face dez- 
legarea de păcate, cum spune Sfîntul Nicodim Aghioritul în Învățătura 
către duhovnic. Celor bolnavi, însă, li se poate face ușurare de canoanele 
care cer osteneală trupească, precum: post, metanie, ptiveghere, milos- 
tenie, dacă nu au de unde da etc.; însă pentru osteneala duhului nu sint 
scutiți, adică de sfinta rugăciune, cea dintotdeauna, și de mulțumire către 
Dumnezeu pentru suferinţa pe care o au. După cum am zis, canonul celor 
bolnavi se poate schimba nu însă și obligaţia dë -a ierta, a se ruga și a 
mulţumi neîncetat ldi Dumnezeu pentru toate, căci prin aceasta se vor 
miîntui. a i 

107. — De cîte ori pe an trebuie să se spovedească mirenii ? 

— Spovedania nu este legată de termene sau soroace anumite din 
cursul anului. Putem alerga la duhovnic ori de cîte ori simțim nevoia să 
ne ușurăm sufletul de povara păcatelor şi să primim mîngiierea Harului și 
nădejdea iertării. Cu cît ne spovedim mai des cu atîta este mai bine. De 
obicei însă, spovedania este legată de cele patru posturi. Porunca a patra 
a Bisericii învață să ne mărturisim păcatele de patru ori pe an, în cele 
patru posturi. Cei mai sporiţi în evlavie să se spovedească în fiecare lună, 
iar ceilalţi „măcar o dată pe an” și anume în Postul Paştilor (Mărturi- 
sirea Ort., partea I, întrebarea 90). 


108. — De cite ori pe an trebuie să ne împărtășim după rînduiala 
Bisericii ? g ; 

— Sfînta Împărtăşanie, find strîns legată de Spovedanie, se poate 
da, cu dezlegarea duhovnicului, în cele patru posturi, sau cel mai des o dată 
pe lună pentru cei mai evlavioşi şi cel mai rar la Sfintele Paști. Însă 
numai după săvârșirea canonului dat. Sfintul loan Gură de Aur recomandă 
credincioşilor că se pot împărtăși cel mai des de douăsprezece ori pe an, 
la cele douăsprezece praznice împărătești, cu dezlegarea duhovnicului lor, 
„însă cu frică şi cu cutremur, ca să nu luăm osîndă în loc de hrană și 
moarte în loc de viaţă” (Împărțire de grîu, Cuv. 53 şi 54). 


109. — Care sînt condiţiile principale pentru a primi cineva cu vred- 
nicie Trupul şi Sîngele Domnului? | 

— Pregătirea pentru Sfinta Împărtășanie este de două feluri: tru- 
pească şi sufletească. În general ea constă din următoarele părţi: 

a. Spovedania, mărturisirea păcatelor, fără de care nimeni nu se poate 
împărtăşi, nici chiar clericul. Numai copiii pînă la șapte ani sînt scutiți 
de spovedanie. 

b. Împăcarea cu toți oamenii. Nimeni nu se poate împărtăși certat 
cu cineva și neîmpăcat, sau avînd răutate, ură şi gînd de răzbunare asupra 
cuiva. Dumnezeu, fiind dragoste, primește la cele sfinte numai pe cei care 
iartă și trăiesc în dragoste. 

c. Înjrînarea de la mîncare de dulce şi de la orice poftă și necurăţie 
trupească. Soții sînt datori să țină cel puţin șapte zile de curăţenie înainte 
de Sfinta Împărtășanie şi încă trei zile după Sfînta Împărtășanie. Credin- 
cioșii sînt datori să ţină curățenie şi să postească miercurea, vinerea şi 
în cele patru posturi cînd se împărtășesc. În caz de boală grea, preotul 
le rînduiește un post mai scurt, după caz. Cei care se împărtășesc între 
posturi sînt datori să postească cel puţin trei pină la șapte zile, înainte de 
Sfînta Împărtășanie, Creștinii sînt datori să se întrîneze înainte de pri- 

mirea celor sfinte, de băutură, de tutun, distracţii, glume, zavistie, cle- 
vetire etc. 

d. Împlinirea canonului dat de duhovnic. Credincioșii nu se pot 
împărtăşi fără învoirea duhovnicului lor și fără împlinirea canonului rînduit 
de el la spovedanie, afară de caz de boală sau alte împrejurări grave, cînd 
pot primi cele sfinte în orice situaţie s-ar găsi cei în cauză. 


e. Rugăciunea. Credincioşii sînt datori să se roage mai înainte de pri- 
mirea Sfintei Împărtășanii în mod deosebit. Să citească din ajun rugăciuni 
din Ceaslov, din Psaltire şi Acatistier; să facă după putere metanii, închi- 
năciuni, milostenie la săraci și alte fapte bune. În mod deosebit sînt datori 
să citească, seara, Acatistul Mîntuitorului, Paraclisul Maicii Domnului, 
Canonul de pocăință, Canonul Îngerului păzitor şi Canonul Sfintei Împăr- 
tăşanii, jar dimineaţă cele douăsprezece rugăciuni. După primirea celor 
sfinte, credincioşii trebuie să citească rugăciunile de mulțumire. 


110. — În ce împrejurări se pot împărtăşi credincioşii cu pogorămînt, 
adică în mod excepțional? 

— După cum am spus, cei ce sînt opriți un timp de Sfînta Împărtă- 
şanie se pot împărtăși cu pogorămînt numai în caz de primejdie de moarte, 
adică de accidente, de operaţie, internare în spital pentru mai mult timp 
etc. De asemenea, femeile însărcinate se pot împărtăşi în luna a noua, 
orice oprire canonică ar avea, cu condiţia ca după naştere să ţină în con- 
tinuare canonul dat de duhovnic. 


111. — Care dintre creștini nu se pot împărtăși nici chiar înainte de 
moarte? 

— Nu pot fi împărtăşiţi nici chiar pe patul de mparte, creştinii orto- 
docşi care refuză cele sfinte; cei care s-au lepădat de credință; cei care au 
părăsit Biserica şi s-au dus la secte; cei demenţi, adică cci care nu pot 
judeca cu mintea şi nu se pot spovedi; cei în agonie care nu au apucat să 
fie mai înainte spovediţi şi împărtăşiţi; cei îndrăciţi (demonizaţi); cei 
care hulesc pe Dumnezeu şi Îl înjură, chiar și pe patul de moarte ; cei care 
au săvirşit păcate împotriva Sfintului Duh pînă în ceasul morții și nu 
s-au pocăit; cei deznădăjduiţi care vor să-şi pună capăt zilelor ; cei cu 
totul robiți pînă la moarte de beţie, de grele păcate trupești, furii de cele 
sfinte şi cei care nu vor să ierte nici la moarte pe aproapele lor. 


112. — Ce alte sfaturi ne mai puteți da în legătură cu duhovnicul şi 
dubovnicia ? 

— Nici un cleric (duhovnic) nu poate dezlega la spovedanie pe cel 
legat de altul, decît numai dacă cel ce l-a legat a murit sau l-a legat pe 
nedrept și este dezlegat de episcopul său. Altă învăţătură a Bisericii zice 

așa: „Caută să găseşti un duhovnic bun, duhovnicesc, să fie învăţat şi iscusit ` 
în fapte, să cunoască bine ranele sufletești ca să știe să dea şi doctorie cu 
pricepere”, precum ar fi făcut cînd ar fi avut o rană trupească. Căci s-au 
văzut mulți în ziua de azi care, necunoscînd boala, au omorit duhovnicește 
pe mulți din cei bolnavi, precum zice și Hristos, „cînd un orb povățuiește 
pe alt orb, amindoi cad în groapă”. 

Cind vei găsi un duhovnic bun să nu te mai duci la altul, căci dacă 
neguţătoreşti mărturisirea nu te poţi folosi. Dacă te-ai mărturisit la un 
duhovnic de mai multe ori și din pricină că ai căzut în aceleaşi păcate 
te rușinezi de el și te duci la altul ca să te rușinezi mai puţin și să primeşti 
canon mai ușor, aceasta „mai rău mînie pe Dumnezeu”. Unii creștini 
obișnuiesc să caute duhovnici foarte îngăduitori, care iartă fără canon și 
chiar le dau și Sfinta Împărtășanie. Unii ca aceștia se pierd pe sine și se 
fac pierzare şi pentru alții, dar „vremea judecății (osîndei) lor este în 
veac” zice Sfînta Scriptură. 

Alţii uneltesc vicleșugul mai cu măiestrie, căci se duc la un duhovnic 
şi spun unele păcate, apoi se duc la altul și spun alte păcate, tîlcuindu-le 
în așa fel încît să le înfățișeze fără adevărata lor vină. Alţii spun repede 
păcatele lor ca duhovnicul să nu le bage în seamă, nici să cerceteze cu 
deamănuntul pricinile şi urmările acelor păcate și astfel să poată îi tămă- 
duiți. Alţii, ceea ce este și mai rău, nu voiesc să le mărturisească pe toate, 
ci ascund pe cele mai mari. Toate aceste uneltiri ale diavolului caută 
pe orice cale să ducă la pierzare sufletele oamenilor slabi în credinţă. 

Duhovnicul nu este decît un martor înaintea lui Dumnezeu şi un organ 
prin care Duhul Sfint lucrează taina iertării păcatelor. Duhovnicul til- 
cuieşte și aplică legea lui Dumnezeu pentru vindecarea sufletului omenesc. 
„Dacă duhovnicul constată că cineva nu este sincer, are datoria să-l 
respingă de la spovedanie”. Dacă nu ar face așa ar însemna că duhovnicul 
nu slujește pe Dumnezeu cu credinţă, cu inimă curată şi devotată. 

Pocăinţa este una din cele șapte Taine pe care o lucrează Duhul Sfînt 
în chip nevăzut prin slujba văzută a duhovnicului. Cînd te spovedeşti nu 
cumva să-ți pleci urechea ta la glasul diavolului care își şopteşte în minte 
zicînd: „Oare ce va zice duhovnicul cînd va auzi astfel de păcate?” Uneori 
diavolul îi şopteşte credinciosului prin oamenii cei răi și bîrfitori cum că 
duhovnicul ar spune altora păcatele de la spovedanie. La aceasta să-şi 
aducă aminte fiecare de bogatul ce şi-a mărturisit păcatele sale în mijlocul 
Bisericii cu glas tare înaintea tuturor celor de față şi, în timp ce şi le 
mărturisea, îngerul Domnului îi ștergea păcatele lui cele mărturisite în 
faţa tuturor, cum spune Sfîntul Ioan Scărarul în Cuvintul IV din Filocalia 


vol. IX. Să se ştie și aceasta, că duhovnicul nu poate dezlega pe cel ce 

nu-l dezleagă Dumnezeu și nici nu poate lega pe cel ce nu s-a legat pe sine 
prin călcarea poruncilor lui Dumnezeu. 

Așadar, în cele spuse pînă aici este clar că nici duhovnicul, afară de 
pricinile arătate mai sus, nu se poate schimba, nici canonul dat de un 
duhovnic nu-l poate dezlega altul, cit timp duhovnicul lui trăiește. Iar 
dacă cineva se smintește de vreo slăbiciune a duhovnicului său și nu mai 
are evlavie la el, atunci, dacă are motiv bine întemeiat, se poate duce la 
alt duhovnic, însă numai cu binecuvîntarea duhovnicului dintîi. La noul 
duhovnic este dator să facă o spovedanie generală din copilărie, ca acela 
să-l poată cunoaşte bine şi astfel să-i rînduiască un canon potrivit, spre 
îndreptarea lui. i 


113. — În ce condiţii se spovedesc şi se împărtășesc copiii? Dar cei 
bătrîni și greu bolnavi? 

— Copiii mici pînă la șase-şapte ani, dacă sînt botezați, se împărtă- 
şesc fără spovedanie, la 30 sau 40 de zile. Spovedania lor începe de la virsta 
de 7 ani. Cei bătrîni și bolnavi este bine să se împărtășească la fel, la 
trei-patru săptămîni, dacă nu au vreo oprire de la Sfinta Împărtășanie. 
Dacă au păcate cu totul grele, de moarte, Sfinţii Părinţi rînduiesc să se 
împărtășească numai pe patul de moarte sau cum va socoti duhovnicul lor. 

114. — Cum se cuvine a se spovedi și a se împărtăși călugării, după 

rînduiala Sfinților Părinți? Cît de des se pot împărtăşi monahii, schimo- 
nahii și călugării bolnavi? 
i — Tot ce am spus pînă acum despre această Sfîntă Taină este valabil 
şi pentru călugări. Monahii și schimonahii sînt datori a se împărtăşi cu 
Trupul și Sîngele Domnului mai des decît mirenii, însă cu pregătirea cuve- 
nită, după Sfintele Canoane, şi cu dezlegarea duhovnicului lor. Călugării 
se pot împărtăşi cel mai des o dată pe lună, sau, cum spune Sfintul Ioan 
Gură de Aur, în cuvîntul 53 din „Împărțire de grîu”, la cele douăsprezece 
praznice împărăteşti. Schimonabii, îndeosebi cei bolnavi, şi bătrînii se 
pot împărtăși cel mai des o dată pe săptămînă, după tradiția noastră mînăs- 
tirească. Aceasta ne învață și povățuirile din Liturghier, zicînd: „Preoţii 
de popor să înveţe pe credincioșii lor ca, în cuget curat, parte bărbă- 
tească şi femeiască să se împărtășească, de va fi cu putință, la praznicile 
cele împărăteşti de peste an, iar de nu măcar în cele patru posturi de 
peste an, să se pregătească de împărtășirea cu Sfintele Taine, însă cu 
cuvenita pregătire şi cu învoirea duhovnicului lor să facă aceasta”, 


115. — Cum trebuie să se pregătească clericii, preoții și diaconii 
pentru Sfînta Liturghie? = e 

— Despre toate acestea scrie pe larg în -povăţuirile Sfintei Liturghii 
din Liturghier. În general, clericul de mir este dator să respecte urmă- 
toarele: Să se spovedească la duhovnicul său înainte cu o zi de Sfînta 
Liturghie ; să aibă dezlegare de la duhovnic pentru săvârșirea celor sfinte; 
să țină curăţenie înainte și după Sfinta Împărtășanie cîteva zile; să 
fie împăcat cu enoriașii săi şi cu toţi oamenii ; să-şi citească din timp toate 
rugăciunile rînduite pentru Sfînta Împărtășanie ; să facă în ajunul fiecărei 
sărbători vecernia şi utrenia la biserică ; să săvîrșească orice slujbă, mai ales 
Sfînta Liturghie, fără grabă și cu toată evlavia; să-și pregătească din timp 
prescuri și vin natural pentru cele sfinte; să-și pregătească temeinic în 
cursul săptămînii predica duminicală sau a sărbătorii, prin care este dator 
să-și hrănească duhovniceşte pe enoriașii săi. À: 

116. — Care este rolul şi importanța predicii în biserică ? i . 

— Fiecare preot este dator să catehizcze „cu timp și fără timp” pe 
credincioşii săi, căci „credinţa vine prin auz, iar auzul prin vestirea cuvin- 
tului lui Dumnezeu” (Rom. 17, 10). Altfel, poporul piere din lipsă de 
cunoștință a cuvîntului dumnezeiesc, iar preotul va da înfricoșat răspuns 
la judecată. Auzi ce spune Dumnezeu prin gura proorocului: „Fiindcă ai 
lepădat cunoștința şi Eu te voi lepăda să nu mai fii preot, căci ai uitat 
legea Domnului tău” (Osea 4, 6). Catehezele și predicile, în general, trebuie 
să se facă pe temeiul Sfintei Scripturi şi după învățăturile Sfinților Părinţi, 
Să fie bine gindite, simţite, trăite de preot, ca să poată convinge și pe 
credincioşi. Predicile să fie. calde, mîngiietoare, pe înţelesul tuturor, pre- 
sărate cu istorioare practice uşor de ținut minte. Să iasă din inimă, ca să 
meargă la inimă. O mare importanţă au, mai ales acum, cînd s-au înmulțit 
sectele, predicile catehetice cu temă, ca să ştie poporul dreapta credinţă 
ortodoxă și să se poată feri de cursele sectarilor. 

117. — În cite feluri este dator a predica preotul? 

— Preotul este dator a predica în trei feluri şi anume: cu cuvîntul, 
cu scrisul și cu viaţa, după învățătura Sfintului Ioan Gură de Aur. Cu gura 
este dator să înveţe pe credincioși cuvîntul Domnului, dogmele, canoanele 
şi învăţăturile Sfinţilor Părinţi. Cu scrisul sau cu mîna este dator să scrie 
cele ce a învăţat din Sfinta Scriptură și de la Sfinţii Părinţi. Iar cu viaţa 
este dator să predice prin trăirea sa personală, după putere, despre cele 
ce învață, aducîndu-și aminte de cuvintul Domnului care zice: „Cela ce 
va face şi va învăţa, acela mare sc va chema întru Împărăția Cerurilor” 
(Matei 5, 19). „Aşa să lumineze lumina voastră înaintea oamenilor ca să 
vadă lucrurile voastre cele bune și să slăvească pe Tatăl vostru cel din 
ceruri” (Matei 5, 16). Cea mai puternică este predica prin viaţa preotului, 


t 

118. — Se poate mîntui cineva fără duhovnic și fără spovedanie? 

— Nu. Nimeni nu se poate miîntui nici mireni, nici călugări, nici clerici, 
fără spovedania păcatelor și tără dezlegarea de la duhovnic, după cuvîntul 
Domnului care zice: „Luaţi Duh Sfint, cărora le veți ierta păcatele se vor 
ierta şi cărora le veţi ține, ţinute vor fi” (loan, 20, 23). Şi în alt loc: 
„Oricîte veți lega pe pămînt, vor fi legate şi în cer și oricîte veți dezlega 
pe pămînt vor fi dezlegate şi în cer” (Matei, 18, 18). Deci, cum va intra 
cineva în împărăţia cerurilor, nefiind dezlegat pe pămînt de păcatele sale ? 
Că această putere s-a dat numai celor aleși, adică apostolilor, episcopilor 
şi preoţilor, iar nu mirenilor. Toţi trebuie să avem duhovnicii noștri și să 
ne spovedim regulat, chiar și aceia cărora li se pare că nu au păcate. 
Așa ne învaţă Sfintul Apostol şi Evanghelist Ioan: „De vom zice că păcat 
nu avem, ne înșelăm pe noi înșine și adevărul nu este în noi. De vom 
mărturisi păcatele noastre, credincios şi drept este Dumnezeu ca să ne 
ierte nouă păcatele gi să ne curățească pe noi de toată nedreptatea” 
(1 Ioan 1, 8—9). Iar Sfintul Simeon Tesaloniceanul arată, zicînd: „Toți 
trebuie să ne pocăim, și mireni și călugări și preoți şi arhierei. Toţi să ne 
pocăim (spovedim), ca să ne mîntuim” (Tratat asupra tuturor dogmelor, 
cap. 251, Despre Taina Pocăinţei). Fără spovedanie nimeni nu se poate 
mîntui, deoarece „toți multe greșim” (Iacob 3, 2). Tot omul este zămislit 
şi născut în păcat (Facere 8,21; Ps. 50,6; Matei 7,11; Rom.3, 11). 
_ Sfînta Scriptură ne arată că „păcatul aduce moarte” (Iacob 1, 15) şi că 
„nimic necurat nu va intra în Împărăţia lui Dumnezeu”. 

Deci să ţinem minte că „păcatul este călcarea Legii lui Dumnezeu și 
este urîciune și necurăţie înaintea Lui” și că mînia Domnului vine asupra 
celor răi şi păcătoşi care mor nespovediți și fără pocăință. Păcătoșii, prin 
spovedanie și pocăință, întorc minia cea dreaptă a lui Dumnezeu și capătă 
mîntuirea sufletelor lor. 


"119, — Duhovnicul poate opri de la lucrarea celor sfinte pe vreun 
cleric? Ce trebuie să facă duhovnicul în această situație? .. . 

— Cele mai mari păcate făcute de clerici, adică lepădarea de credința 
ortodoxă, uciderea, desfrînarea, profanarea celor sfinte (ierosilia, sacrile- 
giul) etc., trebuie să fie spovedite numai la arhierei, precum și alte păcate 
grele care nu le pricepe duhovnicul. Să se facă toate cu sfatul arhiereului, 
pentru că lucrarea duhovniciei este mai alea a arhiereului. Duhovnicul 
nu poate opri de la săvirșirea celor sfinte pe vreun diacon sau preot, pentru 
orice păcat, ci trebuie să-l trimită la episcopul locului sau la Sfintul Sinod, 

după regula Bisericii noastre Ortodoxe. 


120. — Ce părere aveţi despre acei clerici care dau prea des și fără 
cercetarea cuvenită Sfînta Împărtășanie la credincioşi? > 

— Preoţii care dau Sfinta Împărtășanie credincioşilor fără cerce- 
tarea cuvenită şi fără canonisire sînt datori să citească cu atenție „Povă- 
țuirile” din Liturghier care privesc pregătirea sufletească și trupească a 
credincioșilor pentru Sfînta Împărtășanie. Preoţii sînt datori să cunoască 
bine Sfintele Canoane și practica Bisericii Ortodoxe, iar la nevoie să consulte 
pe episcopul locului, pe care sînt datori să-l asculte toată viaţa. Preoţii 
trebuie să citească și învățătura Sfintului Ioan Gură de Aur despre felul 
cum trebuie dată Sfinta Împărtășanie. Iată ce zice el în Cuvîntul 55 din 
cartea sa „Împărțire de grîu”: „Nu mică muncă zace asupra voastră, preo- 
ților, dacă știind la cineva vreo răutate îi veţi îngădui să se împărtășească 
de Masa aceasta. Sîngele lui Hristos din mîna voastră se va cere. Măcar 
vreun. voievod de-ar fi, măcar eparh, măcar cel încoronat cu coroană, 
dacă cu nevrednicie se apropie (de cele sfinte), oprește;l. Mai mare stăpi- 
nire ai tu decit acela .. : că decit cel îndrăcit mai rău este cel ce a păcătuit 
şi se apropie. Că acela, pentru că este îndrăcit, nu se muncește ; iar aceștia 
cînd se apropie cu nevrednicie, la muncă veșnică se dau. Deci, nu numai 
pe aceştia să-i oprim, ci în scurt pe toți care îi vom vedea că se apropie cu 
nevrednicie. Nici unul să nu ia ca Iuda, ca să nu pătimească ca Iuda”, 
Și iarăşi zice: „Nu da sabie în loc de hrană. Ci măcar din nebunie de va 
veni acela să se împărtășească, oprește-l. Să nu te temi. Teme-te de Dum- 
mezeu, nu de om. lar dacă tu nu îndrăznești să-l opreşti, adă-l la mine. 
Nu voi îngădui să se facă acestea, De suflet mă voi despărți mai înainte 
decît voi da Singe stăpînesc cu nevrednicie, Și sîngele meu tot îl voi vărsa, 
mai înainte decît voi da Singe așa de înfricoșat celui căruia nu i se cuvine. 
Iar dacă mult iscodind cineva nu a ştiut pe cel rău, nu este nici o vină”. 

De aceea, duhovnicul trebuie să fie cu mare grijă la spovedanie, 
socotind bine pe cine trebuie să-l oprească şi cui să-i dea cele sfinte cu 
vrednicie. Dacă cineva duce o viaţă imorală și caută prin înșelăciune să 
primească Sfînta Împărtășanie, va intra satana în el (loan 13, 27), asemă- 
nîndu-se lui Iuda. Dacă cineva este pe patul de moarte și nu mai poate 
vorbi i se poate 'da Sfinta Împărtăşanie pe mărturia celor din jurul său, 
cum că bolnavul este om credincios, că s-a apovedit regulat şi a dorit cele 
sfinte. Cel mai mare păcătos, dacă pe patul de moarte se spovedește, 
plingînd cu amar, asemenea tilharului de pe cruce, poate fi împărtășit. 
lar dacă cineva nici pe patul de moarte nu vrea să se împace cu aproapele, 
sau refuză cele sfinte, nu trebuie să fie împărtăș.t. 

În ce priveşte purtarea Sfintelor Taine de către mireni, chiar cu voia 
preotului, iată ce spune Pravila Bisericească: „Preotul care va da Siînta 
Taină a lui Dumnezeu (Împărtăşania) citeţului celui destoinic, sau omului 
simplu, să o poarte el încoace și încolo pentru oarecare treburi, iar nu 
însuși preotul să o poarte cu frică de Dumnezeu, unul ca acela să se 

pocăiască trei ani” (Pravila Bis. de la Govora, 35). Și iarăşi: „Preotul 
care va împărtăși pe orice om, fie mic, fie mare, tînăr sau bătrin, pînă 
ce nu va lua ştire despre dînsul de la duhovnicul lui de este destoinic sau 
nu, unul ca acesta să se izgonească din preoţie, adică să se pocăiască cinci 
ani ; iar dacă din neglijenţă va împărtăși, chiar de-ar fi cocon mic, șapte 
ani să aibă pocanie” (op. cit., 35). „Nu este îngăduit a se ține Sfintele Taine 
în casă, mai ales în familie, sau a le purta la sine şi din îndelungarea de 
vreme să se neglijeze păstrarea lor, ci numai la biserică, pe Sfinta Masă, să 
se păstreze cele sfinte; căci și credincioșii cînd trec pe lingă biserică se 
închină lui Hristos. În vreme de nevoie, de persecuții, de foc, de cutremure 
sau cînd se duc cele Sfinte la bolnavi acasă, poate preotul să ia cu sine cele 
Sfinte, dar şi atunci cu mare cinste şi grijă, pe cît posibil mergînd cu ele 
. ca la vohodul cel mare, cu luminarea aprinsă înainte, fără a căuta vreun 
cîştig lumesc” (Sfintul Simeon Tesaloniceanul, cap. 9). 

. »Nu se cuvine a liturghisi prin case particulare de către episcopi sau 
preoţi” (Laodiceea, 58). Deoarece al VI-lea Sinod Ecumenic supune cateri- 
sirii pe clericii care slujesc şi botează prin paraclise, care sînt în casele 
particulare, fără învoirea episcopului, şi noi hotărim aceasta. Căci pe cînd 
Sfînta Biserică Ortodoxă îndreptează cuvîntul adevărului și păstrează 
adevărul şi învață moralitatea vieţuirii, apoi este urât şi necuvios întru 
neascultare şi anarhie (clericii) furișindu-se prin case, să rupă buna rîn- 
duială şi să o umple de multă tulburare și sminteală. Pentru aceea pre- 
zentul sinod, de acord cu Sinodul Ecumenic al VI-lea, canonul 31, a 
hotărît să fie lepădaţi din cler cei ce liturghisesc prin paraclise, care sînt 
prin case, lepădarea din cler făcîndu-se de către episcopul locului. lar dacă 
unii dintre aceştia pătrund în case și vor îndrăzni să liturghisească fără 
voia episcopului, aceia să se caterisească, iar mirenii care sînt părtași 
acestora să se supună afurisirii (Ibidem 1, 2, 12). 


121. — Spun Sfinții Părinți că cel mai greu se miîntuiesc clericii, adică 
arhiereii, preoții şi duhovnicii. Ce ne puteți spune în această privință? 

— Sfinţii și dumnezeieștii Părinţi spun într-adevăr că cu anevoie se : 
vor mântui preoții, duhovnicii și toţi păstorii de suflete. Datoriile păstorilor 
de suflete sînt multe şi grele, față de sine, față de familie, față de clericii 
care depind de ei şi cu care colaborează în slujba Domnului, precum și 
față de poporul încredințat lor spre a-l duce la mîntuire și mulți păstori 
se lasă înşelați de lăcomie, care este rădăcina tuturor păcatelor (1 Tim. 6, 
10), prin care smintesc pe credincioși şi nedreptăţesc pe colaboratorii lor, 
preoţi, diaconi, cântăreți etc. Toate veniturile bisericii sînt o proprietate 
a lui Dumnezeu, iay preotul nu este decît un iconom al lor gi este obligat 
să le împartă cu dreptate la toţi cei ce au nevoie şi merită împărtășirea 

din ele. Cel ce este nedrept față de colaboratorii săi se pedepseşte cu 
afurisirea din slujba sa și dacă nu se îndreaptă se caterisește, „ca unul 
ce a ucis pe fratele său” (Const. Apostolice, 9). 

Ce pot să spun eu mai mult în această privinţă ? Fiecare preot duhovnic 
şi păstor de suflete ştie mai bine decît mine ce are de făcut. Deci, să-i 
ajute Dumnezeu să-şi împlinească datoriile față de Hristos, faţă de fa- 
milie, față de sine, față de societatea în care trăiește şi mai ales față de 
sufletele încredințate lui spre mîntuire, spre a dobîndi cît mai mulți pentru 
Împărăția lui Dumnezeu. 


122. — Ce trebuie să facă păstorii de suflet pentru a dobinăi Împă- 
răția lui Dumnezeu? 

— Trei sînt lucrurile de căpetenie pentru mîntuirea sufletelor noastre: 
credința dreaptă în Dumnezeu, faptele cele bune și smerenia. Adică, cînd 
vom lucra toate poruncile lui Hristos, să zicem în inima noastră „că slugi 
netrebnice sîntem, fiindcă nu am făcut dect ceea ce eram datori să facem, 
după cum ne învață Domnul” (Luca 17, 10): roo’ i 

Despre căsătorie, datoriile soților şi copiilor 


123. — Cum se cuvine să se pregătească tinerii pentru căsătorie ? 

— Cea mai bună pregătire a tinerilor pentru viață şi căsătorie este 
creșterea lor „în frica și certarea Domnului”, precum ne învaţă pe noi 
vasul alegerii și gura lui Hristos, marele Apostol Pavel. Mai întii se cere 
tinerilor să cunoască pe. scurt învățătura de credință ortodoxă. Să știe 
Crezul pe de rost şi alte rugăciuni de nevoie, să aibă dubovnici buni, să 
citească Sfînta Scriptură şi mai ales Noul Testament, Catehismul Ortodox 
şi alte cărți de folos sufletesc, De asemenea, sînt datori să trăiască în fe- 
ciorie pînă la cununia religioasă și să se silească a lucra după putere toate 
faptele bune, mai ales rugăciunea, mergerea regulată la Biserică, postul, 
milostenia, viaţa curată, ascultarea de părinți și spovedamad în cele patru 
posturi. 

Tată cum se cuvine să se pregătească orice tînăr pentru a päşi în viață 
şi pentru căsătorie. Să ne gîndim că nunta este cea mai veche taină a Bise- 
ricii, întemeiată de Dumnezeu încă din rai. Ea stă la temelia familiei, a 
lumii întregi. Tăria familiei depinde și de respectarea principiilor morale 
ale Bisericii noastre, Tinerii trebuie pregătiţi pentru viața de familie încă 
din copilărie. Preotul, nașul de botez și părinții au în viața tinerilor cel 
mai mare rol şi răspundere. : 

124. — Care sînt regulile canonice ale nunții creştine ortodoxe ? 


— Regulile canonice, pe care sînt datori a le împlini tinerii la nunta 
creștină ortodoxă, sînt unsprezece la număr şi anume: 

"1, Cei doi tineri care vor să se cunune unul cu altul, să nu fie între 

ei nici un fel de rudenie trupească sau duhovnicească, adică din Sfîntul 


Botez. Cununia între rude o opresc cu desăvirșire Sfintele Canoane ale 
Bisericii Ortodoxe. 


2. Părinţii celor doi tineri trebuie să se învoiască și să se unească la 
căsătoria copiilor lor. Nunţile făcute fără voia părinţilor nu aduc bucurie 
copiilor și sînt canonisite de Siintul Vasile cel Mare, în canoanele 38, 40 
și 42 ca și desfrînarea, cu trei ani oprire de la Sfinta Împărtășanie pînă ia 
împăcarea celor doi tineri cu părinții lor. 

3. Cei doi tineri trebuie să se iubească și să se învoiască a se căsători 
unul cu altul; căci de se căsătoresc fără voia lor, la îndemnul părinţilor 
sau pentru cîștiguri materiale, această nuntă nu poate dăinui. 

4. Logodirea celor doi tineri să se facă cu preot, după rînduiala Bise- 
ricii, cu cercetarea canonică cuvenită. 

5. Tinerii logodiţi sînt datori să trăiască la părinţii lor pînă la cununia 
religioasă și să-şi păzească cu sfinţenie fecioria, că de vor greși mai înainte 
sînt canonisiți de Biserică, ca niște desfrinaţi, și opriți șapte ani de la Sfînta 
Împărtășanie. 

6. Mai înainte cu o săptămînă sau două de cununia religioasă cei doi 
tineri sînt datori să se spovedească la duhovnicul lor din copilărie sau la 
preotul satului, cu post și rugăciuni și, dacă au voie, să se pregătească 
pentru Sfînta Împărtășanie. 

7. Cununia religioasă se cuvine, după tradiţie, a se face dimineața, 
deobicei Duminica, mai înainte de începerea Sfintei Liturghii, iar naşii 
mirilor să fie creștini buni, capabili să înveţe şi să povățuiască pe calea 
cea bună pe finii lor. 
„8. După slujba cununiei, cei doi tineri stau cu cununiile pe cap în 
mijlocul bisericii, înconjurați de credincioși pînă ln sfîrșitul slujbei, iar 
preotul dă binecuvîntare de Sfînta Liturghie şi se roagă împreună cu toţi 
cei de faţă pentru ajutorul celor încununaţi. Crezul și Tatăl nostru este 
dator să le zică mirele. . 

9. Cînd preotul zice: „Cu frică de Dumnezeu, cu credință şi cu dra- 
goste să vă apropiaţi”, atunci cei doi miri se apropie de Sfintul Potir și se. 
împărtășesc cu Tupu i Siegel lui Hristos, dacă au voie de la dubov- 
nicul lor. 

„10. După terminarea Sfintei Liturghii cei doi miri sînt conduşi la 
casa mirelui de nuntaşi după vechea tradiție ortodoxă, unde se aşază lą 

masă, mănîncă şi se veselesc cu cucernicie și bună Findie întra gaya 
lui Duniaren. precum se cuvine creștinilor. 

1l. Dacă cei doi tineri s-au împărtăşit, se cuvine să fie în e 
pînă în seara zilei următoare, pentru cinstea Sfintelor Taine. 

Aceasta este regula canonică a celor ce se căsătoresc, xînduită de 
Sfinţii Părinţi ai Bisericii Ortodoxe, pe care cei mai mulți creştini o calcă 
în zilele noastre, spre a lor osîndă (După „„Hristoitia, Bunul Moral al 
creștinilor”, cap. 26, p. 67—69, de Sfîntul Nicodim Aghioritul). Cei ce 
împlinesc aceste reguli creștine la căsătorie, primesc binecuvîntarea de la 
Dumnezeu şi duc viaţă liniștită în familie și cu bună sporire în toate. Iar 
cei ce calcă rînduiala Bisericii la căsătorie, duc viață cu multe ispite. După 
rinduiala Bisericii nu se fac cununii sîmbătă seara, spre ziua Sfintei Dumi- 
nici. Unii fac nuntă cu scop de cîştig, spre a dobîndi daruri şi sume mari 
de bani, schimbînd Taina Nunții rînduită de Dumnezeu în rai, în prilej 
de desfrinare, de sminteală și de cîştig pierzător de suflete, spre a lor osîndă. 
Un alt mare păcat fac tinerii care se cunună la biserică numai de ochii 
lumii, nu pentru naștere de copii, ci spre plăcere trupească, şi fac cununie 
'şi petrecere în Sfintele posturi, cînd nunțile sînt oprite. 


a 


` 125. — Care sînt gradele de rudenie opritoare de căsătorie? A au 


— Gradele de rudenie sau rudeniile sînt de patru feluri: 
A. 1. Rudenii de sînge (consîngenitate) în linie dreaptă, care se opresc 
de la căsătorie la infinit. Consingenitatea în linie dreaptă se tnparte în 
două: 
a. În linie dreaptă suitoare, adică, tată — bunic — străbunic etc. 
b. În linie dreaptă coboritoare, adică, tată — fecior — nepot — — stă, 
- nepot etc. 
2. Rudenii de singe în linie coloterală, care se opresc. de la căsătorie 
pînă la al șaptelea grad, inclusiv. Fraţii de o mamă sînt în gradul ÍI de. 
rudenie ; verii primari sînt în gradul IV de rudenie; verii al doilea sint în. 
gradul VI de rudenie și nu se pot căsători unii cu alții; ; verii al treilea sint 
în gradul VIII de rudenie şi aceștia au voie să se căsătorească între ei: 
Fraţii și verii de tată vitreg sau mamă vitregă nu.se pot căsători între ei 
tot pînă la gradul VII inclusiv. În cazuri de nedumerire se cere sfatul şi 
dezlegarea episcopului locului. . | 
B. Rudenii prin încuserire. Membrii a două familii antea nu se pot 
căsători pînă la al cincilea grad, inclusiv. Membrii a trei familii încuscrite nu : 
se pot căsători pînă la al treilea grad, inelară) impas sinoda Temne 
din. Constantinopol, din anul 997. 3 
C, Înrudirea spirituală, din botes și cununie, ee nași, fini şi'rudele 
lor. Căsătoria cu rude spirituale este oprită pînă la gradul al treilea in- ` 

clusiv. Nu se pot căsători nașul cu fina, cu mama sau cu fiica finei. Nu se 
pot căsători finul cu fiica nașsului și ful nașului cu fiica finei. 

D. Înrudirea prin adopţiune (înfiere) se opreşte de la căsătorie pînă la 
gradul al treilea, inclusiv. 

În toate cazurile cei doi tineri, dimpreună cu părinţii lor, sînt datori 
să consulte pe preot și să asculte întru totul de rînduiala Bisericii fixată 
de Sfinții Părinţi şi păstrată cu atita sfințenie de înaintașii noștri. 


126. — În cazuri cu totul speciale, preotul poate singur să ia , hotărîre 
şi să dea dezlegare de cununie celor înrudiţi ? 

— Pentru cazuri cu totul speciale, excepţionale, logodnicii trebuie 
îndrumați să consulte pe episcopul locului, care poate anula logodna, sau 
dă cuvenita dezlegare de cununie și rinduiește un anumit canon de pocă- 
ință. Cînd cei doi tineri sînt rude apropiate, veri primari, fraţi vitregi, 
cumnaţi etc., nici episcopul nu are voie să dezlege o asemenea nuntă fără- 
delege, pe care au oprit-o şi au legat-o Sfinţii Părinţi. lar „dacă vreun preot 
săvîrgeşte o asemenea nuntă, fără știrea episcopului, să se caterisească”. 
De obicei, gradele de rudenie în căsnicie, mai ales cele din încuscrire, cele 
spirituale şi din înfiere, nasc multe probleme preoţilor și Bisericii şi nu 
puţini tineri se căsătoresc fiind rude, fie din neştiință, fie din lăcomia de 
avere, fie din neascultare și ii az ia din care prigea au mult de suferit 
în viaţă. 


127. — Ce trebuie să facă cei căsătoriţi anticanonic cu rude apropiate? 

— Orice nuntă ce se face cu rude trupești sau sufletești apropiate 
Biserica lui Hristos n-o recunoaște, ci o desparte și o canonisește, după 
caz, cu oprire de la Sfinta Împărtășanie şi pocăință, de la trei pînă la zece 
şi uneori 15 ani, pentru că se face amestecare de sînge, se calcă legea dumne- 
zeiaacă și se face sminteală în popor. i 


128. — Cite căsătorii îngăduie Biserica ? 

— Biserica Ortodoxă îngăduie cu pogorămint trei căsătorii, însă în 
anumite condiţii. Sfîntul Vasile cel Mare, în canonul 87, spune despre a 
doua nuntă: „,Căsătoria.a doua este îngăduită de Biserică, numai celor ce 
au rămas văduvi de tineri prin deces şi n-au copii”. lar Sfîntul Apostol 
Pavel sfătuieşte la văduvie în castitate, dar cine nu poate „mai binc să 
se căsătorească, decît să ardă” (1 Cor. 7, 39). „Căsătoria a doua nu se 
binecuvîntează cu cununie, ci se canonisește doi ani a nu se împărtăși, 
iar a treia căsătorie, trei ani”, zice Sfîntul Nichifor în canonul 2. Dacă cei 
ce se căsătoresc a doua oară sînt bătrîni „unii ca aceia mînie pe Dumnezeu, 
să aibă pocanie trei ani şi metanii cîte 24 în zi”, zice Pravila Bisericească 
de la Govora, cap. 109. „Cel căsătorit a doua oară nu mai poate fi Hiro- 

tonit” (Apost. 17; VI Ecumenic, 3; Sfîntul Vasile, 12). Slujba cununiei a 
doua se face simplă și fără fast, iar preotul nu are voie să ia parte la masa 
lor (Neocezareea, 7). Preotul, dacă rămîne văduv, nu are voie să se căsă- 
torească a doua oară. Dacă totuşi îndrăzneşte la a doua căsătorie, pierde 
preoţia şi nu mai are voie să săvirșească nimic din cele ale preoţiei (Sfîntul 
Vasile, 6). 3 ; 

Căsătoria a treia se îngăduie de Biserică „numai de mare nevoie, 
acelora care nu au copii, pînă la vîrsta de 40 de ani”. Sfîntul Vasile zice 
că „la trigami să se aplice afurisire (oprire de la Sfinta Împărtășanie) 
cinci ani, fără a-i opri cu totul de la Biserică ...” (Can. 4). „Nunta cea 
dintii este lege, a doua este iertare, iar cea de-a treia este călcare de lege”, 
zice Îndreptarea Legii de la Tîrgovişte, cap. 205. Căsătoria a patra este 
oprită cu desăvirșire de Biserică. Cel vinovat este „afurisit şi lipsit de 
toată slujba Bisericii”, pînă se desparte de acea persoană și se pocăieşte 
opt ani. 

„Dacă o femeie sau bărbat moare şi soțul se căsătorește, nu păcă- 
tuiește ... dar dacă. rămîne văduv (pînă la moarte) îşi agonisește mai 
multă slavă la Dumnezeu” (Păstorul lui Herma). Iar Sfîntul Iustin Mar- 
tirul şi Filozoful, în cartea sa „Apologia”, spune despre a doua căsătorie: 
„După Dascălul nostru, cei ce s-au căsătorit a doua oară după legea 
omenească sînt păcătoși, precum și cei ce caută la femeie spre a o pofti. 
Că nu numai cel ce preacurveşte cu fapta este preacurvar, ci şi cel ce voiește 
a preacurvi, fiindcă nu numai faptele, ci şi gîndurile .sînt văzute la Dum- 
nezeu . ..” Iar pe cei ce fac mai multe căsătorii, Sfinții Părinți îi numesc 
poligami. Deci, după a doua nuntă nu mai este nuntă, ci poligamie. De 
aceea a zis Domnul samarinencei care păcătuise cu cinci bărbaţi: „Pe 
care îl ai, nu-ți este ţie bărbat” (loan, 4, 18). „Cei ce au trecut peste a doua 
nuntă nu merită să fie numiţi bărbaţi și soţii”, zice Stintul Vasile cel Mare 

„În canonul 4. Tot el spune despre a treia nuntă: „Sfinții Părinţi au trecut 
sub tăcere nunta a treia (poligamia) și au socotit-o ca pe o poftă dobito- 
cească și străină de vrednicia omului creștin. Nouă ni se pare că acest. 


păcat este mai mare decit curvia...” (Canonul 80). . . . .,..- 


129. — Care .este scopul evanghelic al nuntii creştine ? l 

— Scopul principal al nunţii creştine, după porunca lui Dumnezeu 
(Fac. 1, 28; 2, 18—24) şi după învăţătura Bisericii Ortodoxe, este unirea 
prin iubire a celor doi soţi în numele Domnului pentru nașterea de copii, 
spre Înmulțirea neamului omenesc. Apoi, ajutorarea soţilor între ei, pentru 
ușurarea vieții; înfrinarea trupească și evitarea desfriului și a imoralităţii 
în lume. Toate aceste scopuri să fie spre preamărirea lui Dumnezeu (Învă- 

țătura de Credinţă Creştină Ortodoxă, p. 487; Dicţionarul Teologic, Pr. 
I. Bria, 1981, p. 95—96). ; 


130. — Ce păcat săvîrşesc cei ce trăiesc fără cununie religioasă gi au 
copii? Ce trebuie să facă ei spre a se mîntui? 

— În afară de cerinţele fizice, omul are în plus necesităţi și datorii 
superioare sufletești şi deci are nevoie în căsnicie şi de binecuvintarea lui 
Dumnezeu, adică de cununia religioasă. 

Cei ce trăiesc fără această cununie nu li se pot primi darurile şi pomel- 
nicile la Sfîntul Altar şi nu pot fi nași nici la cununie, nici la botez. Ei nu 
se pot mîntui decit dacă se cunună la biserică făcînd și un canon de cîțiva 
ani oprire de la Sfintele Taine (După Pravila bisericească, de Arhim. 
Nicodim Sachelarie). 

Sinodul | Ecumenic, în canonul 3 şi VI Ecumenic, în canonul 5, opresc 
cu desăvîrşire pe clerici de orice grad să aibă vreo femeie îngrijitoare la 
casele lor, „afară de mamă, soră sau mătușă, sau pe alte persoane care nu 
pot fi bănuite de legătură de concubinaj” ... lar dacă cineva ar călca 
cele hotăriîte de noi să se caterisească. Aceasta să se respecte şi de cei căsă- 
toriţi, avînd grijă de curăţenia lor morală”. Vezi, deci, ce grijă au avut 
Sfinţii Părinţi să păstreze viața morală în Biserica lui Hristos și cu câtă 


tărie au luptat împotriva smintelii și a cumplitului păcat al desfrînării ? 


131. — Cum se cuvine să se aleagă naşii la botez şi la cununie și ce 
datorii au nasii față de finii lor? 

— Naşii trebuie să se aleagă dintre cei mai buni și mai evlavioși 
creştini, indiferent ce stare socială ar avea, pentru că naşii sînt povăţui- 
tori duhovnicești ai finilor lor şi au mai mari îndatoriri decît părinţii cei 
trupeşti, Nașii trebuie să fie oameni cumpătaţi, morali, blinzi, de model 
în societate. Să cunoască bine credinţa ortodoxă, Crezul, catehismul orto- 
dox, Sfînta Scriptură şi să meargă regulat la biserică. De aceea, nu pot 
fi nași la botez şi la cununie creștinii de altă religie (catolici, protestanți, 
sectari etc.), cei ce trăiesc în concubinaj (necununaţi), în desfrînare, cei 
ce nu vor să aibă şi să crească copii, cei beţivi, divorțaţi și cu nume rău în 
societate. Nașii trebuie să fie aleşi cu multă grijă şi numai cu voia preotului 
paroh, în faţa căruia să se oblige că vor purta grijă să înveţe pe finii lor 
frica lui Dumnezeu, să-i supravegheze, să-i cheme la biserică, la spove- 

danie, la săvîrşirea faptelor bune, să-i cerceteze regulat la casele lor, să-i 
mustre la nevoie, să le dea cărţi creştinești de citit, pentru că naşii au mare 
răspundere, fiind garanţii finilor lor înaintea lui Dumnezeu şi a oamenilor. 

Naşul se leagă cu finul și cu părinţii lui „printr-o rudenie spirituală, 
care este mai mare decît cea după trup, deoarece el se numeşte părinte 

. duhovnicesc, iar finul este fiu duhovnicesc, „după canonul 53 al Sinodului 

VI Ecumenic. „Părinţii trupești, spune Dionisie Areopagitul, încredin- 
țează copilul unui creștin botezat care este un bun educator în cele dum- 
nezeiești, încît copilul va rămîne pentru toată viaţa sub povăţuirea lui, 
ca la un tată duhovnicesc şi garant al vieţii lui după Dumnezeu...”, 
Nașul trebuie să locuiască cît mai aproape de finul său pentru a-l supra- 
veghea și ajuta la învățătura poruncilor lui Dumnezeu. lată, pe scurt, 
cum se aleg naşii de la botez, de lå cununie şi călugărie. Ei trebuie să fie 
cei mai buni din cei mai buni, ca cei ce trebuie să dea socoteală în fața 
lui Dumnezeu pentru fiii lor sufletești. Putem spune că mulți nași credin- 
cioși își mîntuiesc sufletele prin finii lor, dacă îi cresc în frica Domnului; 
dar mai mulți se osîndesc pentru lenevirea şi nepăsarea faţă de fiii lor 
sufleteşti. La rîndul lor şi finii au datoria să asculte pe naşii și garanții 
lor sufletești, să-i consulte în toate, să primească sfaturile lor cele bune, 
să se roage zilnic pentru nașii lor, pentru preoţii care i-au botezat, cununat 
sau călugărit și să le fie de model duhovnicesc în toată viața. 

Nașii de călugărie se aleg de stareţ, dintre cei mai buni călugări sau 
duhovnici ai mânăstirii. Călugării trebuie să aibă nași numai dintre călugări, 
iar mirenii numai dintre mireni. „Nu se cuvine, nici este lucru cinstit, . 
nici primit ca călugărul sau călugărița să primească copii după Sfîntul 
Botez (adică, să fie nași la botez), sau să ţină cununii la nuntă. Iar de va 
îndrăzni să facă acest lucru tără de cale, de ruşine şi fărădelege, să se cano- 
nisească cum va părea arhiereului. Iar de va face aceasta a doua oară, să 
se izgonească din Biserica lui Hristos, ca un călcător al dumnezeieştilor 
pravile” (Pravila lui Matei Basarab, cap. 135). Pee 200 


132. — În ce condiții Biserica Ortodoxă aprobă divorțul? 

— După învățătura dată nouă de Dumnezeu, căsătoria este indiso- 
labilă, adică una singură pe toată viaţa: „Ceea ce Dumnezeu a unit, omul 
să nu despartă” (Matei, 19, 6). Numai moartea desparte în chip firesc pe 
cei doi soţi. Totuși, sînt cîteva excepţii îngăduite de Biserică, care duc 
la despărţirea soților între ei prin divorţ. Iar divorţul este desfacerea căsă- 
toriei pe care o provoacă soţii între ei, pentru care Biserica nu le poate 
da nici o binecuvântare sau hotărire juridică oficială. De aceea, nici nu se 
prevede vreo slujbă bisericească la divorț. Adevărata legiuitate a nunţii 
constă numai în căsătoria întîi. Desfacerea ei legală o face numai moartea 
unuia dintre soți, sau pe plan mai înalt, moartea ambilor soţi, căci după 
moarte „sînt ca îngerii, necăsătoriți” (Matei 22, 30). irc 

„Cu toate -acestea, conducerea bisericească, ţinînd seama de scopul 
moral al căsătoriei, încă din vremea apostolilor a dat îngăduință văduvei 
rămasă prin deoces de a se recăsători. Deci ca o iconomisire dintre cele 
două alternative: a văduviei prea superioare, în deplină stăpînire de sine 

(Luca 2,36—31) şi a desfriului prea păcătos, i s-a indicat calea de mijloc 
a căsătoriei celei de a doua” (1 Cor. 7, 8—9; 1 Timotei 5, 3, 6, 14), cum 
spune așa de clar Arhimandritul Nicodim Sachelarie, în lucrarea sa monu- 
mentală „Pravila Bisericească”. 


133. — Care sînt cauzele canonice ale divorțului? 

— Motivele canonice de divorţ sînt: 

I. a. Adulterul (preacurvia), adică violarea credinţei conjugale de către 
soţ sau soție. Acest motiv de divorţ se bazează pe Sfînta Evanghelie, 
adică pe dreptul divin (Matei 19, 9). 

b. Pe lîngă adulter, soţul poate să divorţeze cînd i se pun curse 
care periclitează viaţa, îndreptate contra existenţei căsătoriei, de către 
un sof împotriva celuilalt, cum ar fi refuzul soțului sau soţiei de a naște 
copii. În acest caz partea nevinovată are dreptul să solicite divorțul. 

c. Iarăşi, soțul poate divorța cînd soția sc face vinovată de avort 
intenționat și prin acesta împiedică scopul căsătoriei. 

d. Cînd femeia sau bărbatul participă fără voia celuilalt la ospeţe 
şi petreceri necuviincioase. 

e. Pentru soţie există motiv de a cere divorț cînd băibatul său o 
acuză public pe nedrept de adulter; cînd soţul ei greșește în public sau 
în ascuns, în casă sau în altă parte cu o altă femeie. 

II. A] doilea motiv principal de divorţ, după adulter, este căde- 
rea unui soț din dreapta credință — apostazie, necredinţă, sectă etc, 
(1 Cor. 7,15). - 

III. Cînd unul din soţi sau amândoi intră în monahism, „ca o moarte 
superioară, faţă de lumea pusă în slujba păcatului” (Sin. VI Ecumenic, 
canonul 12 și 48). Însă „cel ce-și lasă (prin divorţ neîngăduit) soția sa 
legitimă şi ia pe alta, trebuie să fie canonisit ca un preacurvar, după 
porunca Domnului (Matei 19, 9), adică să fie oprit pînă la 15 ani de 
Sfinta Împărtășanie”, după Sfîntul Vasile cel Mare. 


134. — Cînd se. consideră încheiat divorțul canonic? Adică în ce 
moment cei doi soţi sînt liberi să se recăsătorească, din punct de vedere 
canonic? 

— Divorțul canonic se consideră încheiat cînd între soţi au urmat 
motivele de divorţ arătate mai sus (adică adulterul, lepădarea de cre- 
dinţă, intrarea în monahism ctc.). Trebuie, însă, pe lîngă motivele cano- 
nice arătate mai sus, să se ţină seamă și de motivele de divorț hotărite 
de legislaţia civilă. 

135. — Care sînt efectele divorțului canonic? 

” — Efectele de drept ale divorţului canonic se referă pe de o parte 
la soţii divorțaţi, iar pe de altă parte la copiii născuți din căsătorie. 

Divorțul canonic desface în orice privință legătura conjugală și pune 
pe soţi în acel raport în care se găseau înainte de căsătorie (după Dreptul 
bisericesc oriental de episcopul Nicodim Milaș, cap. 202). 


136. — Ce ne învaţă Sfinţii Părinţi despre nașterea de copii? 

— Sfînta şi dumnezeiasca Scriptură, precum și Sfinţii Părinţi, arată 
că copiii sînt un dar al lui Dumnezeu (Geneză 20, 17—18; 25, 21; 29, 
„33; 30, 6, 17,22; 33,5; 48, 8—9; Luca 1, 7). lar nașterea de copii este 
o binecuvîntare şi rînduială dumnezeiască dată de Dumnezeu omului 
încă din rai, prin porunca: „creșteţi și vă înmulțiţi şi umpleţi pămtn- 
tul...” (Facere 1, 28). Prin nașterea de copii se înnoiește neamul ome- 
nesc și se menţine viaţa pe pămînt. Așadar, nașterea de copii este cea 
mai mare datorie a celor doi soţi care se unesc prin căsătorie. Nașterea 
de copii formează cea mai mare bucurie și adevărata temelie a familiei; 
ea consolidează şi desăvîrșește căsnicia și este izvor de sănătate, Fără 
împlinirea acestei datorii Taina Nunții se desființează. Pentru aceea 
Dumnezeu binecuvintează pe primul om, Adam, și îi face femeie pe Eva, 
ca să nască copii. 

După izgonirea lui Adam din rai, nașterea de copii devine, pe lîngă 
binecuvîntare, și canon de ispășire a păcatelor părinţilor. Naşterea de 
copii ajută mult la mîntuirea părinților, cum spune Sfîntul Pavel, că 
femeia „se va mântui prin naștere de fii” (| Timotei 2, 15). În Vechiul 
Testament, cei ce nu aveau copii erau socotiți lepădaţi de la faţa lui 
Dumnezeu. De aceea se rugau ziua și noaptea să le dăruiască Domnul 
copii. La fel glăsuiesc şi toți Sfinții Părinţi. Ei se rugau pentru cei ce nu 
aveau copii sau nu puteau naște, să le dea Dumnezeu copii buni şi sănă- 
toși, iar pe cei bolnavi fi vindecau cu rugăciunile lor. Pe cei ce nu voiau 
să aibă copii fi sfătuiau, cum spune şi Sfîntul Pavel, ca mai bine să nu 
se căsătorească sau să trăiască în înfrînare (curăţenie), cu învoirea ambilor 
soţi, decît să-si ucidă copiii. 

Mîntuitorul aseamănă pe cei ce se căsătoresc numai pentru păcat, 
sau de ochii lumii, sau pentru avere, cu smochinul blestemat care nu 
voia să aducă nici o roadă pe pămînt. Pentru că nașterea de copii nu 
este numai o datorie socială, firească, ci este mai întîi o poruncă dumne- 
zeiască, care contribuie foarte mult la mântuirea păririţilor. Soții care 
nu vor să nască copii, care fi avortează sau practică păcatul pazei, sînt 
„certați de Dumnezeu cu boli de tot felul, cu necazuri în viaţă, cu grea 
mustrare de conştiinţă, iar dincolo cu osîndă veşnică. 


137. — Ce trebuie să facă soţii ca să aibă copii buni și sănătoși? 
— Părinţii, dacă doresc să aibă copii buni, înţelepţi și sănătoși, 
trebuie ca ei să fie mai întîi buni, credincioși ascultători de Biserică şi 


Li 


CONVORBIRI DUHOVNICEȘTI 


plini de frica lui Dumnezeu. Căci copiii sînt de fapt „câpii” ale părinţilor 
lor. Ce văd şi ce aud în casă de la părinți aceea fac. Educaţia copiilor 
începe ‘chiar din ziua nunţii părinţilor, adică din clipa zămislirii. Pentru 
a avea copii înţelepţi și credincioși, părinţii trebuie să se roage mult, 
să meargă regulat la biserică, să postească sfintele posturi, să se spove- 
dească adesea, să ţină curăţenie în zilele rînduite, să facă milostenie, să 
fie blinzi, smeriţi și plini de dumnezeiasca dragoste spre toţi. Soții sînt 
datori să se înfrîneze în sărbători şi în posturi și să nu facă nici un fel 
de meșteșug diavolesc spre a nu avea copii. Cel mai greu păcat al celor 
căsătoriţi este avortul, adică uciderea de copii. Copiii zămisliți în zile 
de sărbători, în posturi, în stare de beţie sau după avorturi, de obicei 
se nasc bolnavi, sînt debili și uneori chiar infirmi. La fel și cei ce practică 
paza, nu se pot împărtăși doi ani cu Sfintele Taine şi uneori se îmbol- 
năvesc de nervi, ca o pedeapsă a dreptului Judecător, 

| După naștere, părinţii sînt datori să se ocupe mai mult decît orice 
de educarea şi buna creştere a copiilor. Mai întîi să caute nași credincioși 
copiilor lor. Apoi să-și ducă regulat copiii la biserică, să-i împărtășească 
cu Sfintele Taine în fiecare lună, să-i învețe de mici rugăciuni și lucruri 
bune, să nu-i smintească cu cuvintele și faptele lor, căci sminteala pe 
care o fac părinţii copiilor lor este un păcat greu în fața lui Dumnezeu, 
cu urmări cumplite în viaţa copiilor. Cei mai mulți copii ajung răi în 
viaţă, datorită păcatelor pe care le-au deprins de la părinţii lor din copi- 
lărie. De asemenea, copiii trebuie să fie învăţaţi, atît de părinţi și nași, 
cât mai ales de preotul satului, frica de Dumnezeu, dreapta credinţă, 
omenia, mila, smerenia, ascultarea şi cunoștința Sfintei Scripturi. Trebuie 
să fie deprinşi de mici cu postul, cu rugăciunea regulată, cu spovedania, 
cu mila faţă de cei lipsiţi și respect faţă de toţi oamenii. 

Rugăciunea, citirea cărților bune, ascultarea și respectul față de 
părinţi, frica de Dumnezeu și exemplul personal dat de tata și de mama 
sînt cele mai sigure căi şi mijloace de educare şi creștere creștinească 
a copiilor. 


138. — Care sînt principalele datorii ale părinților față de copii, după 
Sfinta Scriptură? 

__— Prima datorie a părinţilor față de copii este aceea de a-i iubi 
(Tit 2, 4). Copiii trebuie să fie născuţi din dragoste și din dorinţa ambilor 
soți, iar nu din plăcere, din păcat sau din întîmplare. A doua datorie a 
părinţilor faţă de copii este de a-i învăța legea dumnezeiască (Deut. 4, 9—10; 
6, 7; 20, 25; Ps. 11,5—7; Prov. 22, 6; Efes. 6,4 etc.). Părinţii au dato- 
ria de a-i învăţa pe copii dreapta credință şi frica de Dumnezeu (Facere 
18, 19; Ps. 33, 1]; Prov. 1, 1). Au datoria de a le povesti copiilor lucru- 

rile cele minunate ale lui Dumnezeu din sfintele cărți (Ieșire, 13, 14—15; 
Is. Navi 4, 6; Ps. 43,1). 

Părinţii mai au datoria de a-i învăţa pe copii ascultarea și supu- 
nerea (Prov. 4, 3—4; 1 Tim. 3, 4); au datoria de a-i binecuvînta (Facere 48, 
15—16; Evrei 11, 20); de a compătimi pe copiii lor (Ps. 102, 11—13); 
de a-i îndemna și mîngiia (1 Tes. 2, 11); de a-i conduce bine (1 Tim. 3, 
4, 12); de a-i mustra pe copii (1 Imp. 2, 23—24) ; de a-i îndrepta și pedepsi 
la nevoie (Deut. 8,5; Prov. 3, 12; 13, 24; 19, 18; 22,15; 23, 13—14; 
Evrei 12, 7, 9—10); de a nu-i întărîta şi minia (Efes. 6,4; Col. 3,21); 
de a le îndeplini trebuinţele cele de nevoie (Prov. 13, 22; Matei 7, 9--11; 
Luca 1], 11—13; 2 Cor. 12,14; 1 Tim. 5, 8). Părinţii au datoria de a 
se ruga pentru copiii lor pentru înțelepciunea, pentru creșterea lor duhov- 
nicească și pentru mîntuirea lor (Facere 17, 18; 4 Imp. 29, 19). Au dato- 
ria să-i ajute în vreme de ispite (Iov 1, 5) și în caz de boală (2 Imp. 12, 
16); să fie pildă bună fiilor lor (4 Imp. 14, 13; 15, 3) şi să-i înveţe pe 
copii din tinerețe (Prov. 22, 6) toate faptele bune și dragostea creștină ` 
după Sfînta Evanghelie. Apoi să-i încredințeze unor duhovnici buni. 


139. — Care sînt datoriile copiilor față de părinții lor, după învăță- 
tura Sfintei Scripturi? 

— Principalele datorii ale copiilor sînt: Să păzească legea lui Dumne- 
zeu (Deut. 30, 2; Prov. 28; 7); să se teamă de Dumnezeu (Deut. 31, 
12—13; Ps. 33, 11); să se teamă de părinţi și să-i cinstească (Exod 20 
12; Lev. 19,3; Deut. 5, 16; Matei 15,4; 19, 19; Marcu 7, 10; 10,19; 
Luca 18, 20; Efes. 6, 2 etc.); să se supună părinţilor (Prov. 6, 20—21; 
7, 1—3; Efes. 6, 1; Col. 3, 20); să asculte învăţătura părinţilor (Prov. 
1, 8; 3, 4; 4, 1; 20, 21; 5, 1—2; 6, 20—21 etc.); să îngrijească pe părinţii. 
lor (Facere, 45, 9—12; 47, 11—13; 1 Imp. 22, 3—4; 1 Tim. 5,4 etc.); 
să cinstească pe bătrîni (Lev. 19, 32; Prov. 23, 22; 1 Petru 5, 5). „Copiii 
ascultători veselesc inima părinţilor” (Prov. 10, 1—15, 20; 23, 15, 24—25; 
27, 11 etc.); copiii ascultători vor fi binecuvîntaţi (Exod 20, 12; Deut. 
5, 16; Ieremia 35, 18—19; Prov. 3, 1—4; Efes. 6,1—2etc.). 

Copiii răi, dimpotrivă, nu ascultă de părinţii lor (Rom. 1, 30; 2 Tim. 
3, 2); dispreţuiesc pe părinţii lor (Prov. 15, 5, 20; lezechiel 2, 27); înjură 
pe părinţii lor (Prov. 30, 11); sînt pedepsiţi de Dumnezeu pentru părinții 
lor (Prov. 19, 13); pricinuiesc întristare părinţilor lor (Prov. 10,1; 17, 
21—25); pradă pe tată, alungă pe mamă (Prov. 19, 26); nu cinstesc 
pe bătrîni (Isaia 3, 5). 

Sfînta Scriptură vorbeşte de ameninţări, anateme şi pedepse date de 
Dumnezeu copiilor care dispreţuiesc pe părinții lor (Deut. 27, 16; Ieze- 
chiel 22, 7, 15). Aceleaşi pedepse vin şi asupra copiilor care nu se supun 

părinţilor (Deut. 21, 18—21); asupra copiilor care rîd de părinţii lor 
(Prov. 30, 17); asupra copiilor care blestemă pe părinţi (Jeșire- 21, 17; 
Lev, 20, 9; Prov. 20, 20; Matei 15,4; Mc. 7, 10); asupra copiilor care 
bat pe părinţii lor (Ieşire 21, 15); asupra copiilor care rîd şi dispreţuiesc 
pe bătrîni (4 Regi 2, 23—24) şi asupra copiilor beţivi și iubitori de plă- 
ceri (Deut. 21, 20—21). Despre toate acestea se vorbește pe larg în Pra- 
vila Bisericească a Arhimandritului Nicodim Sachelarie, deja citată. 


140. — Ce ne învaţă Sfinții Părinți despre suflet? Care este originea 
sufletului şi cînd se uneşte cu trupul? 

— lată ce ne învață Biserica Ortodoxă: „Plantele şi animalele au 
duh de viaţă biologică, necesară vieţii lor firești, care nu depășește tre- 
buinţele corpului lor, fiind una cu el, căci la creație Domnul numai „a 
zis și s-au făcut”, așa cum sînt ele astăzi. Omul, însă, a fost creat trupeşte 
cu o pregătire specială (Facere 1, 26—30) şi i s-a creat un suflet viu 
(Facere 2, 1), adică nemuritor, avînd însușiri speciale, după chipul lui 
Dumnezeu, nu după înfățișare, ci după nemurire, ca cel ce avea să se 
perfecţioneze prin exercițiul vieţii morale libere, care lucrind întru ase- 
mănare cu Dumnezeu, prin respectarea legilor Domnului, întru stăpînirea 
de sine şi conducerea făpturii supuse Lui, ca un reprezentant al lui Dum- 
nezeu față de cele pămîntești și ca un delegat al lumii materiale față de 
Făcătorul prin viaţa sa pământească și trupească, în care sintetizează 
cele materiale ale pămîntului. Deci el era şi este un microcosmos, adică 
o lume mică (După Dogmatica Sfîntului loan Damaschin). 

Există trei teorii despre suflet: l. a preexistenţialismului, condamnat 
de Biserică. 2. a traducianismului animal, adică teoria prin care se arată 
că sufletul se transmite în clipa zămislirii de la părinți la fii, ca şi la ani- 
male, după regulile puse odată de Creator. Nici această teorie nu este 
aprobată de Biserică. 3. a creaţionismului, pe care o învaţă Biserica. 
Adică sufletul fiecărui om este creat de Dumnezeu în clipa zămislirii. 
Alte explicaţii de amănunt nu s-au dat. Se pare că această învăţătură, 
în care să intre şi aspectele vieţii de ereditate trupească și sufletească, 
ar putea fi expusă astfel: sufletul fiecărui om este creat de Dumnezeu, 
nu din nimicul absolut, ca sufletul lui Adam, ci din realitatea părinților 
născători, asemenea cu Eva și Adam. Așa se explică mai bine paternita-: 
tea dumnezeiască a proprietăţii ei creaţionale, precum și a colaborării i 
părinților pämínteşti binecuvîntați în viață şi în urmașii lor (După Pra- 
vila Bisericească, de Arhim. Nicodim Sachelarie). 

„Cînd stăpineşte în noi rațiunea (sufletul), acesta chinuieşte în mod 
"necesar trupul care slujeşte ca instrument în vederea virtuții”, spune 
Sfintul Maxim Mărtutisitorul (Filocalia, vol III, p. 309). „Trupul este 


+ 

al sufletului, iar nu sufletul al trupului, căci cel mai mic este al celui mai 
mare, iar nu cel mai mare a] celui mai mic. Deci, fiindcă pentru greşelile 
cele dintii a răsărit legea păcatului, care este plăcerea simţurilor, pentru 
aceasta s-a hotărît moartea trupului prin osteneli, şi dureri, rînduită 
spre desființarea legii păcatului. Cel ce știe că moartea s-a ivit din pricina 
păcatului, spre desființarea lui, se bucură pururea în sufletul său cînd 
vede cum este desființată legea păcatului din trupul său, prin feluritele 
osteneli și dureri ca să primească fericita viaţă viitoare în duh; căci știm- 
că nu poate ajunge la aceea dacă nu este golită mai înainte din trup ca 
dintr-un vas, încă în această viaţă, legea păcatului, susţinută prin afec- 
țiunea voinţei faţă de el” (Filocalia, vol. III, p. 309). 

Biserica învaţă că omul este alcătuit din trup și- suflet (dihotomism), 
iar nu din trup, duh și suflet (trihotomism), cum s-ar crede în aparență 
(1 Tes. 5, 23; 1 Cor. 15, 45; Evrei 4, 12). „În constituţia sa trupească, 
spune arhimandritul Nicodim Sachelarie în Pravila Biseriqească, omul 
are, ca și animalul, trup și duh de viață biologică, suflet senzitiv, dar 
acestea nu sînt decît o cantitate materială identificată cu trupul ome- 
nesc, unde locuiește sufletul, care este a doua cantitate de sine stătătoare 
(Matei 10, 28; Luca 12, 4—6; Marcu 14, 34). Armonia dintre suflet și 
Dumnezeu o garantează armonia dintre trup şi suflet şi, pe temeiul acestei 
armonii, se desfășoară armonia dintre om şi animale, plante şi întreaga 
natură. În condiţiile de azi ale păcatului proporția de armonie fiind 
fărimițată, ea se realizează parțial pe întreaga stare a existenţei, de la 
nesimţitoarea piatră și pînă la virful scării lui Iacov — Dumnezeu” 
(Facere 28, 10—22; Rom. 3, 20—24; Rom. 5, 12—21). 


141. — În ce constă chipul şi asemănarea lui Dumuezeu din om și 
în ce parte anume sînt așezate? 


— Sufletul este chipul lui Dumnezeu în om, întrucît are întreită 
putere, dar o singură fire. Puterile sufletului omenesc sînt acestea trei: 
simţirea, rațiunea şi voinţa. Cu simţirea omul se aseamănă lui Dumnezeu- 
Tatăl ; cu raţiunea se aseamănă Fiului, iar cu voinţa se aseamănă Duhu- 
lui Sfînt. Și precum în Sfinta Treime, măcar că trei sînt feţele, însă nu 
sînt trei, ci un singur Dumnezeu, așa și sufletul omenesc, măcar că trei 
sînt puterile lui sufletești, însă nu sînt trei suflete, ci un suflet. Deosebirea 
între chipul şi asemănarea lui Dumnezeu din sufietul omenesc, după Sfinţii 
Vasile cel Mare (Exaimeron, Cuv. 10), loan Gură de Aur, Fericitul Iero- 
nim și alții constă în aceasta: chipul lui Dumnezeu se primește de 
către suflet în vremea zămislirii sale, iar asemănarea lui Dumnezeu din 
suflet se săvîrşește la Botez. i l i 

Deci chipul lui Dumnezeu este în rațiune, în voinţă și simțire, iar 
asemănarea lui Dumnezeu este în silința omului spre desăvirșire prin 
lucrarea faptelor bune și împreună lucrarea harului dumnezeiesc. Despre 
aceasta iată ce spune Sfintul Vasile cel Mare: „Să facem om, zice Dumne- 
zeu, după chipul și asemănarea Noastră. Pe una, adică chipul, prin zidi- 
rea lui Dumnezeu o avem; iar pe alta, asemănarea, prin bunăvoirea 
noastră o îndreptăm”. lar Sfîntul Dimitrie al Rostovului zice: „Mie 
mi-a lăsat Dumnezeu ca să fiu după asemănarea dumnezeiască. Astfel, 
după chip sînt cuvîntător, iar după asemănare sînt creștin... Deci să 
ştim. cum că chipul lui Dumnezeu este și în sufletul omului necredincios, 
iar asemănarea numai în creștinul cel îmbunătăţit. Și cînd ar greşi de 
moarte creștinul, atunci numai de asemănarea lui Dumnezeu se lipsește, 
iar nu şi de chip. Și măcar și în munca veșnică de s-ar osîndi omul, chipul 
lui Dumnezeu este același într-însul în veci, iar asemănarea a fi nu poate” 


(Cuvânt al Sf. Dimitrie al Rostovului, în Hronograf, ed. Miînăstirea 
Neamţ, 1837). 


142. — De ce avortul este considerat ucidere şi este combătut cu 
atita tărie de Sfînta Biserică? 


— Prin avort se înţelege uciderea pruncilor în pîntece prin tot felul 


de mijloace. Deoarece fătul are suflet viu, creat de Dumnezeu chiar din 
clipa zămislirii, pentru aceea avortul este combătut de Biserică și de 
Sfinţii Părinţi cu atita tărie, pentru că se ucide viaţa, se pierde sufle- 
tul, atît al celui ucis, cât şi al celui care săvirșește uciderea și se calcă 
porunca lui Dumnezeu, care zice: „Creșteţi şi vă înmulțiţi” (Facere 1, 
28). Se calcă și porunca a V-a din Decalog, care zice: „Să nu ucizi” 
(leşire, 20, 13). Prin avort se ameninţă viaţa de pe pămînt, se calcă 
porunca creaţiei dată de Dumnezeu în rai, se atentează la viața celor 
mai nevinovate fiinţe omenești, care sînt copiii; se destramă familia, se 
îmbolnăvește societatea întreagă și se aduc peste cei vinovaţi cumplite 
pedepse dumnezeiești, atit în viaţă, cît și după moarte. Apoi, sufletele 
copiilor avortaţi, nefiind botezați, nu pot intra în împărăţia lui Dumnezeu, 
ci așteaptă ziua cea înfricoșată a judecății, cînd singuri vor acuza pe 
părinții care i-au ucis în fața Dreptului Judecător lisus Hristos. 

Iată pentru ce avortul este crimă, adică ucidere de om, și trebuie 
combătut cu toată tăria de Biserică şi de păstorii ei. 


143. — Ce canon rînduiese Sfinții Părinți pentru femeile care fac 
avort sau îndeamnă şi ajută pe altele să facă acest cumplit păcat? 

— Femeile care își avortează copiii, indiferent prin ce mijloace, se 
numesc ucigaşe de copii, iar nu mame, şi primesc pedepse grele încă din 
viaţa aceasta. Jată ce spun și canoanele Sfinţilor Părinţi în legătură cu 

păcatul uciderii de prunci: „Despre femeile care păcătuiesc şi-şi omoară 
fătul în pîntece, forţindu-se să facă ucideri, să se oprească, după hotărtrea 
dată mai înainte, ca să se împărtășească la ieșirea din viaţă. Dar pro- 
cedînd cu iubire de oameni, după cum am aflat, hotărîm ca să fie oprite 
vreme de zece ani după treptele canonisirilor hotărite” (Ancira, 21). 
„Femeile care dau buruieni otrăvitoare şi piexzătoare, precum și cele 
ce primesc otrăvurile omorîtoare de prunci, să se supună canonului de 
20 de ani al ucigașului” (VI Ecumenic, 91; Sfintul Vasile cel Mare, 56). 
„Femeia care bea ierburi ca să-şi piardă rodul trupului și să nu nască 
coconi, aceea să aibă pocanie cinci ani și mătănii cite trei sute pe zi. lar 
de va face şi bărbatul așa, mai rău este. Nici Biserica să nu-i primească 
prescura lui, nici prinosul lui de nu se va pocăi” (Pravila Bisericească, 
Govora, 20). „Femeia de va zămisli și va bea ceva ca să se lepede înce- 
perea dintr-însa să se pocăiască opt ani și mătănii 367 zilnic; iar de i se 
va întîmpla ei a muri să nu se îngroape în cimitir” (Ibidem, 115; Îndrep- 
tarea Legii cap. 364). „Femeia care a pierdut pruncul fără voie, un an 
se canonisește” (Sfîntul loan Postnicul, can. 22). „Femeia care a născut 
pe cale și nu a purtat grijă de prunc, să fie supusă vinovăției ucigașului” 
(Sfîntul Vasile, 33), W 


144. — Unde se află sufletele copiilor avortați şi care va fi soarta 
lor la judecata de apoi? 

— Copiii care mor nebotezați, din motive independente de voința 
părinților sau a preoților, se pot considera părtași la botezul dorinței, 
ca și drepţii Vechiului Testament, sau prin analogie cu vindecările făcute 
de lisus Hristos la rugăciunile părinților sau ale prietenilor. Căci Dum- 
nezeu nu pedepseşte pe cel nevinovat, ci dimpotrivă, căci El a creat pe 
om spre fericire. Totuși, părinţii copiilor se vor spovedi şi li se va rîndui 
canon potrivit cu grija sau nepăsarea lor. Adică să boteze sau să crească 
un copil sărac, să viziteze un loc sfînt, să facă milostenie, să facă metanii, 
să țină post etc. 

lată ce spune Sfîntul Chiril al Ierusalimului în Cateheza a III-a, 
cap. 10: „Dacă cineva nu primește botezul nu se mîntuiește, afară numai 
de mucenici care primesc împărăția şi fără de apă (botez). Mintuitorul, 
cînd a mîntuit lumea prin Cruce și cînd I s-a împuns coasta, a slobozit 
sînge şi apă, ca să se boteze cu sîngele Lui cei care se botează în timpul 
persecuțiilor. Mântuitorul numește mucenicia botez, căci zice: „Puteţi 
să beți paharul pe care îl beau Eu și să vă botezați cu botezul cu. care 
Eu mă botez?” (Marcu 10, 38). „Mucenicii şi-au făcut mărturisirea de 
credinţă, făcîndu-se privelişte lumii, îngerilor şi oamenilor” (1 Cor. 4, 
14). Sinodul VI Ecumenic, în canonul 83, spune: „Cei morţi nu pot fi 

botezați, după cum nu pot fi nici împărtășiţi”. Deci, copiii avortaţi, 
născuţi fără de vreme, pierduţi fără voie, sau care mor îndată după 
naștere, fără a prim; botezul, nu pot fi botezați nicidecum după moarte, 
pentru că nu mai sînt vii. Nu pot fi pomeniţi nici la biserică, pentru că 
nu sînt botezați și nu au nume. Ei nu sînt membrii Bisericii lui Hristos. 
Pentru cei uciși de părinţi cu voia lor, întreaga răspundere rămîne asupra 
părinţilor. ; 

În „Pravila Bisericească” a Arhimandritului Nicodim Sachelarie, 
cap. 178, citim următoarele despre acest lucru: „Pentru copiii avortați 
şi care mor nebotezaţi nu se află nicăieri învățătură, nici în Sfînta Scrip- 
tură, nici la Sfinţii Părinți, fiindcă viaţa oamenilor, atît a celor maturi, 
cîl și a celor necreştini, este în mîna Făcătorului lor, care nu poate fi 
obligat să descopere toată -iconomia providenței sale muritorilor, nici să 
cunoască ceea ce nu le este de folos. Chemarea glasului Său răsună 
mereu în lume și cei ce aud au datoria să răspundă, numai în măsura 
de ei înţeleasă şi pentru ei dată. De bună seamă că Dumnezeu nu pedep- 
sește pe cei ce nu cunosc legile, şi mai ales pe copiii nebotezaţi. Ba, dim- 
potrivă. El a creat pe om spre fericire şi, deci, copiii care n-au putut 
folosi libera lor voinţă și putere în virtutea scopului pentru care omul 
a fost creat, El îi fericeşte pentru existența lor, aşa cum și ei Îl laudă 
pentru aceeași existență nevinovată și frumoasă creaţiune naturală. 
Astfel, ei sînt rînduiţi la fericirea naturală a existenţei, dar nu la cea 
a răsplătirii după merite, întrucît nu au fapte virtuoase”. 

„Fericirea naturală o dă Dumnezeu direct și necesar, fără a mai fi 
nevoie de efortul omului, nici nu mai este nevoie de a se vorbi de ea 
între oameni. Ci, revelaţia divină ne arată numai pe aceea fericire la; 
care şi omul contribuie” (2 Cor. 12,4; Apoc. 21, 22). Pravila lui Mate 
Basarab, în capitolul 153, spune despre copiii nebotezaţi: „Iar câți cocon! 
ai creștinilor mor febotezaţi, așijderea și ai păgînilor, aceia nu merg 
nici în împărăţia cerurilor, nici în muncă, ci numai la un loc luminos. 
Tar cînd se botează se deschid cerurile pe care le încuiase Adam pentru 
neascultare şi au fost tot închise pînă cînd a venit Domnul nostru lisus 
Hristos şi a dat darul Sfîntului Botez în lume” (Ibidem, 154). 


145. — Cum se poate combate acest cumplit păcat al uciderii de 
fii, care bîntuie astăzi în toată lumea? 

— Cred că această datorie de a învăța pe oameni să nu-și ucidă 
copiii este mai mult a preoţilor şi a păstorilor de suflete. Ei trebuie să 
arate credincioşilor, cu dovezi din Sfinta Scriptură,. din învățăturile 
Sfinţilor Părinţi şi din dumnezeieștile Canoane, cît de greu este păcatul 
uciderii și cît de mare pedeapsă primeşte utigaşul de la Dumnezeu. Adam 

şi Eva, după ce au fost scoși din raiul pămîntesc pentru păcatul neascul- 
tării de Dumnezeu, s-au însoţit și născînd Eva: pe primul copil, anume 
Cain, a zis Adam: „Am dobîndit om prin ajutorul lui Dumnezeu” (Fac. 4 
1). Deci, naşterea de prunci; de orice sex, se face „prin ajutorul lui Dum- 
nezeu”, fie că este bun creștin, fie că este păgîn, și fiecare nou-născut are 
în sie afară de trupul pământesc și scînteia dumnezeirii, adică sufletul 
nemuritor. Căci spune Sfînta Scriptură: „Domnul Dumnezeu a făcut 
pe om din ţărîna pămîntului și a suflat în fața lui suflare de viaţă şi s-a 
făcut omul suflet viu” (Fac, 2,7). Suflet viu, adică nemuritor. Astfel, 
la zămislirea fiecărui prunc' în pîntecele maicii sale, Dumnezeu pune încă 
de la început suflet nemuritor în fiecare om. De aceea și proorocul David, 
insuflat de Duhul Sfînt, zice: „Că Tu ai zidit rărunchii mei, sprijinitu-m-ai 
din pîntecele maicii mele...  Minunate-s lucrurile Tale, Doamne, gi 
sufletul meu le cunoaște foarte . . .” (Ps. 138, 13—16). Sufletul pruncului 
se zămisleşte în pîntecele maicii sale numai prin lucrarea Domnului și 
chiar și zilele lui îi sînt socotite de Dumnezeu cit să trăiască pe pămînt, 
încă înainte de a se zămisli. 

Deci, să înţeleagă femeile care își ucid copiii că sînt TR: ale zidirii 
lui Dumnezeu şi vinovate de gheena focului. Căci dacă numai a urî pe 
cineva se socotește ucidere de oameni, după: cuvintul lui Hristos care 
zice: „cel ce urăște pe fratele său, ucigaș de oameni este” (1 Ioan 3, 15) 
— și: „orice ucigaș de oameni nu are viață veşnică” — oare ce urgie a 
lui Dumnezeu va ajunge pe acea mamă care-și ucide propriul său copil, 
chiar de ar fi el zămislit prin puterea lui Dumnezeu, numai de o clipă? 
Deci, să: știe orice femeie care și-a ucis copiii, ori în ce chip, că nu va 
scăpa de pedeapsa lui Dumnezeu. Să nu spună că era zămislit numai 
de o zi sau de un ceas, că Dumnezeu nu 'caută la timp ci la intenția gin- 
dului. Dacă cineva ar semăna în țarina sa grîu, porumb sau altceva și 
altul venind i-ar distruge semănătura sa, apoi nu l-ar da în judecată: 
şi nu i-ar cere despăgubire? Dar Dumnezeu va lăsa nepedepsiţi pe cei 
ce distrug sămința şi țarina unde se zămislesc prunci? Să-și aducă aminte 
femeile cele ucigașe de copii de Cain, care a făcut o singură ucidere și 
s-a pedepsit încă din viață cu șapte feluri de pedepse. Întîi a fost bleste- 
mat de Dumnezeu pe pămînt. A doua pedeapsă să lucreze pămîntul. 
A treia că nu-i dădea lui pămîntul tăria şi roadele sale. A patra pedeapsă 
a fost suspinarea. A cincea, tremurarea. A șasea, să fie el depărtat de 
la faţa lui Dumnezeu. A șaptea pedeapsă a lui ‘Cain era semnul ce 
i L-a pus Dumnezeu ca să nu-l uoidă nimeni din cei ce îl vor afla pe 
el (Facere 4, 9—14). . . 

Deci, cum vor scăpa de pedepsele vremelnice şi veşnice acele mame 
care-și ucid pe copiii lor? Care dintre fiarele pămîntului şi-au ucis cîndva 

puii lor? Și cum se va arăta femeia ucigașă de prunci înaintea lui Dum- 
nezeu, fiind mai rea decit toate fiarele pămîntului? Aceleași pedepse vor 
primi și acei soţi care se păzesc prin diferite mijloace de a nu naște copii, 
deoarece intenţia lor este aceeași, de a omori pruncii și de a opri zămisli- 
rea zidirii lui Dumnezeu. : 


146. — Sfinta Biserică ar putea accepta o reglementare a nașterilor 
din motive sociale ca: foamete, boli, lipsă etc.? 


— Biserica lui Hristos nu poate niciodată aproba uciderea de prunci 
(avortul, paza etc.), pentru orice motive. Mîntuitorul ne-a spus că sufletul 
omului este mai scump decit orice pe lume (Matei 16,26; Marcu 8, 
36—37). Apoi, cum să aprobe Biserica în vreun fel pierzarea sufletelor 
omenești? Cine ar putea răscumpăra atitea suflete care se pierd prin 
ucidere, necreştinaţi şi neluminaţi prin Sfîntul Botez, singurul care poate 
ierta păcatul strămoșesc şi cele personale? Cum ar aproba vreo Biserică 
creștină să se omoare sufletele copiilor, mai ales neavînd Sfîntul Botez? 
Căci ştim că tot omul „este zămislit în păcate” și numai prin Botez se 
unește cu Hristos şi devine fiu al Bisericii (Ps. 50, 5; 57, 3; lov 15, 14; 
25, 4; Isaia 4, 8; Ioan 3, 6). Deci, cine va avea îndrăzneală, din cei ce 
conduc Biserica lui Hristos, să aprobe oarecare pogorămiînt femeilor 
creştine pentru uciderea copiilor? Cine ar înpădui această fărădelege, să 
aprobe uciderea pruncilor, fiind sub păcatul strămoșesc și fără lumina 
Sfintului Botez? Eu cred că această fărădelege nu va .aproba-o Biserica 
lui Hristos niciodată, aducîndu-şi aminte de cuvintele Domnului care 
zice: „Ce va da omul în schimb pentru sufletul său” (Matei 16, 26). 

Dumnezeu este Tatăl sufletelor noastre (Numeri 27, 16; Evrei 12, 
9; Matei 6, 9). Apoi, cine va îndrăzni să dea voie a-se pierde un suflet 
care este creat de Tatăl nostru cel din ceruri? El a creat sufletul nostru 
şi l-a înzestrat cu nemurire. Deci, cum ar fi posibil să aprobe Biserica 
lui Dumnezeu să se omoare sufletele cele înzestrate cu nemurire de Crea- 
torul lor, neavînd dumnezeiescul Botez, care este semnul curăţirii păca- 
telor şi al renașterii prin apă şi prin Duh? (loan 3, 3—5; Rom. 6,3; 
Efes. 5, 26; Tit 3, 5). Sau care din feţele bisericești va îndrăzni să aprobe 
în vreun fel uciderea pruncilor din motive sociale? Oare nu ne spune 
nouă Mîntuitorul: „nu vă îngrijiţi pentru viața voastră ce veți mînca, 
nici pentru trupul vostru cu ce vă veți îmbrăca. Au nu este viața mai 
mult decît hrana și trupul decît îmbrăcămintea? Priviţi la păsările ceru- 
lui, că nu seamănă, nici nu geceră, nici nu adună în hambare și Tatăl 
vostru cel ceresc le hrănește pe ele. Oare nu sînteţi voi mai de preţ decît 
ele? Şi cine din voi grijindu-se poate să adauge staturii sale un cot? Luaţi 
seama la crinii cîmpului cum cresc; nu se ostenesc, nici nu torc; și vă 

spun vouă că nici Solomon în toată mărirea lui nu s-a îmbrăcat ca unul 
din aceștia. lar dacă pe iarba cîmpului, care astăzi este şi mîine se aruncă 
în cuptor, Dumnezeu așa o îmbracă, oare nu cu mult mai mult pe voi 
puțin credincioşilor? Deci Du purtați grijă, zicînd: ce vom mînca, ce 
vom bea sau cu ce ne vom îmbrăca?” (Matei 6, 25—31) că toate acestea 
păgînii le caută. Iar dacă şi de boli se tem femeile care nasc, spre a nu 
se îmbolnăvi, atunci să ducă viaţă de înfrinare, de curăţie și de post, 
căci după mărturia Sfîntului Vasile cel Mare, cele mai multe boli vin 
asupra omului din cauza neînfrînării și a necumpătării de la cele vătămă- 
toare. Auzi ce zice el: „Nu pricinui trupului boală și slăbiciune, că nu-mi 
spui mie pricinile, ci Celui ce le știe. Spune-mi: a posti nu poți? Dar a 
te sătura în toată viața și a-ți sfărîma trupul cu greutatea bucatelor 
poţi? Au nu ştii.că postul este maica sănătăţii?” (Exaimeron, Cuv. 1). 
Și iarăşi, adaugă Sfîntul Vasile: „N-a fost în rai vin, nici junghieri de 
dobitoace”. După potop însă a zis Dumnezeu omului: „„mîncaţi toate 
ca pe niște verdeţuri de iarbă” (Facere 9, 3). 

Apoi, arătînd vechimea postului, zice Sfîntul Vasile: „Vino, călă- 
torește prin istorie şi cearcă începutul postului, că este de o vîrstă cu 
omenirea. Tot lucrul care întrece cu vechimea este vrednic de cinstit. 
Cucerniceşte=te dar, omule, de căruntețele postului, că postul în rai s-a 
legiuit. Cea dintii poruncă pe care a luat-o Adam a fost aceea, ca „din 
pomul cunoștinței binelui şi răului să nu mâncaţi” (Fac. 2, 17). Și iarăși 
zice: „Findcă nu am postit, am căzut din rai”. Să postim dar, ca la el 
să ne întoarcem. Și iarăși: „„Cărora le-au căzut oasele în pustie? Au nu 
acelor ce căutau mîncare de carne?” Și în alt loc zice: „„Bucatele cele 
grase și bucatele cele multe, neputind a le mistui stomacul, multe boli 
au adus în lume; iar postului și înfrînării pururea îi urmează sănătatea”. 
Și iarăși: „Evreii, pînă cînd se îndestulau cu mană și cu apa cea din 
piatră, pe egipteni îi biruiau, prin mare călătoreau şi nu era întru semin- 
ţiile lor bolnav” (Ieşire 16, 3; Ps. 104, 36). Iar după ce şi-au adus aminte 
de căldările cele cu cărnuri și s-au întors cu poftele la Egipt au căzut 
din pămîntul făgăduinţei” (Exaimeron, Cuvintul 1, Despre Post). 

Am adus aici puţine mărturii pentru cei ce pricinuiesc motive de 
boli și pentru aceasta li se pare că ar avea dreptul să îngăduiască cuiva 
să piardă și să omoare pruncii, punînd pricină pe boală. Boala, însă, o 
trimite Dumnezeu ca pedeapsă vie păcate (Numeri 11, 33; Lev. 26, 
16; Deut. 28, 15, 22, 59; Imp. 7 „ 14; lov 33, 19—23; Ps. 105, 17—18; 
l Cor. 11, 30 etc.). 

Deci, dacă vreo femeie este bolnavă, nu la uciderea de prunci să-și 
găsească scăpare de pedeapsa lui Dumnezeu, Ci, să se roage lui Dum- 
--nezeu cu umilință, cu post şi cu durere de inimă, căci la El este puterea 


CONVORBIRI DUHOVNICEȘTI 


şi îndurarea de vindecare a celor bolnavi. Postul, rugăciunea și înfrîna- 
rea întru curăţenie a celor căsătoriți și bolnavi, acestea sînt leacul lor, 
iar nu uciderea de prunci nevinovaţi. sa 


` 1471, — Care sînt urmările cele mai grele ale avortului asupra tru- 
pului și sufletului? 

— Femeile care fac avoit se îmbolnăvesc adeseori de boli grele, 
nevindecabile, îmbătrinesc înainte de vreme, suferă mai ales de nervi, 
nasc copii bolnavi şi infirmi, nu se înţeleg cu bărbaţii lor, au mustrare de 
conștiință pînă la moarte, nu se pot împărtăși cu Sfintele Taine, după 
Canoane, pînă la moarte, sau cel mai puţin timp de zece ani, dacă se 
pocăiesc şi primesc canonul rînduit de duhovnicii lor. Iar dacă nu, le 
așteaptă canonul cel veșnic în muncile iadului, de care să ne ferească - 
pe toți Bunul nostru Mintuitor. 


148. — Ce trebuie să facă o mamă îosărcinată dacă soțul o sileste 
la avort? Dar dacă este greu bolnavă şi are mulți copii? 

— Sfîntul Apostol Pavel zice așa: „Femei, supuneţi-vă bărbaţilor 
voştri, precum se cuvine, întru Domnul” (Coloseni 3, 18). Aici trebuie 
să înţelegem că nu întru toate se cuvine femeii să se supună bărbatului, 
ci numai la cele ce se cuvin în Domnul. Poate bărbatul să o îndemne şi 


la lucruri de fărădelege, la furat, la beţie, la ură, la ceartă, la desfrinare, 
la ucidere, la secte, la necredinţă etc. La acestea nu se cuvine a se supune 
bărbatului, măcar şi moarte de ar răbda de la el. Că nu se cade a iubi 
şi a asculta pe bărbat mai mult decit legea lui Dumnezeu. 

Iată ce zice Sîîntul Nicodim Aghioritul la cuvintele de mai sus ale 
marelui Apostol Pavel: „O, cititorule, cum a zis Pavel să se supună 
femeile bărbaţilor lor? „Cum se cuvine, întru Domnul”! Adică, la cele 
ce se cuvine şi sînt legiuite și la cele după Dumnezeu. Căci de ar cere 
bărbaţii să-i asculte femeile lor la cele necuvioase și nelegiuite, la lucruri 
afară de fire şi la necredinţă sau la călcarea poruncilor lui Dumnezeu, 
întru acestea zic, nicidecum să nu se supună femeile și să facă voia lor 
cea rea. Pentru că atunci, împreună cu bărbaţii lor, se vor osîndi în, 
munca iadului” (Subînsemnare la Tilcuirea Epistolei către Coloseni de 
Fericitul 'Teofilact al Bulgariei, Buc. 1904). 

Deci, rămîne clar că femeia nu trebuie în nici.un caz să se supună 
bărbatului ei, cînd acela o îndeamnă, sau o silește să facă avort, adică 
ucidere de prunci. lar dacă femeia este bolnavă și din acest motiv vrea 
să-și piardă copiii, niciodată o pricină ca aceasta nu o va scăpa pe ea 
de osînda cea veșnică, de-și va ucide pruncii ei. Dimpotrivă, femeia 
creştină și credincioasă, mai înainte de naștere este datoare să se spove- 
dească la duhovnicul ei, să se împărtășească cu Trupul și Sîngele lui. 

Hristos, chiar dacă are vreun canon de făcut și, astfel, să se pregătească 
de moarte. Tocmai de aceea Sfînta Biserică dă voie femeilor înainte de 
naștere să se împărtășească, chiar de ar fi oprite pe mulți ani, căci Bise- 
rica lui Hristos are în vedere durerile nașterii și printejdia morţii pentru 
mamele care nasc. a : 

O adevărată mamă creştină trebuie să fie gata întotdeauna de jertfă 
totală la naştere, adică de moarte. Prin durerile nașterii, femeia cîștigă 
mântuirea sufletului ei, după cuvîntul Sfîntului Pavel, care zice: „Dar 
se va miîntui (femeia) prin naştere de fii, dacă stăruie cu deplină înţe- 
lepciune, în credinţă, în iubire și sfințenie” (1 Tim. 2, 15). Durerile nașterii 
s-au dat de Dumnezeu femeii ca un canon pentru greșeala ei cea dintii, 
după cuvintul Domnului care zice: „Îmmulţind voi înmulţi necazurile 
tale și suspinul tău, în dureri vei naște fii și spre bărbatul tău va fi întoar- 
cerea ta şi el te va stăpîni” (Facere, 3, 16). 

Așadar, să înţeleagă femeile cele înțelepte şi credincioase și să pri- 
mească canonul cel dat lor de prea Bunul Dumnezeu cu toată bucuria. 
şi mulțumirea, că este spre iertarea păcatelor şi mîntuirea sufletelor lor. 
lar dacă vreuna din ele va muri în chinurile nașterii, pe. altarul jertfei 
şi va avea dreaptă credință, aceea se va mîntui, cum spune Sfintul 
Pavel, şi cu mucenicii se va socoti. Căci Biserica lui Hristos nu acceptă 
nici un motiv pentru uciderea de copii, adică avort, boală, sărăcie, pri- 
mejdie, copii mulți, bărbaţi răi etc. Toţi creștinii sînt datori să se jert- ` 
fească pînă la mvarte, acolo unde i-a rînduit Dumnezeu să trăiască. 


149. — Ce ne spuneți despre înfrînare, în general? 

— Înfrînarea statornică este temelia moralei creștine; dar nu orice 
înfrînare, ci numai aceea închinată Domnului și împlinită cu înţelepciune, 
după dreptatea legii lui Dumnezeu. Toată făptura este bună și vrednică 
să fie folosită de om. Dar nu toţi oamenii sînt făcuţi pentru toate lucru- 
rile din lume. „Toate îmi sînt slobode, dar nu toate îmi sînt de folos” 
(1 Cor. 10, 23). De aceea, creștinul care se foloseşte de lumea aceasta 
trebuie să fie ca şi cum nu s-ar folosi de ea, „Că chipul lumii acesteia 
trece” (1 Cor. 7 31; 1 Tim. 4, 4; Tit 1, 15). Îndeosebi clericii, ca şi apos- 
tolii de odinioară, trebuie să fie tuturor pildă de înfrînare (VI Ecumenic 
12, 13, 18, 30), spre slava lui Dumnezeu, spre folosul aproapelui și spre 
mântuirea lor' (Fapte 20, 34—35; 1 Cor. 9, 12 şi 27; Tit 1,7; 2,6; 1 
Petru 1,6 și 13). l a 

Bătrînii și bolnavii care şi-au istovit trupul cu înfrînarea în tinerețe 
pot să-și ușureze întreținerea cu hrană mai bună, fiindcă înfrînarea reco- 
mandată de Biserică nu omoară oameni, ci păcate.. Deci, acolo unde - 
păcatul a slăbit şi înfrînarea se îndulceştt, că hrana bună se socotește 

ca doctorie folosită în numele Domnului (Rom. 16, 3—6). Cei scrupuloși 
şi neînţelegători în iconomia înfrînării, trebuie să se supună sfaturilor 
duhovnicilor. Cei hrăniţi cu duhul slavei deșarte care nu ascultă și astfel 
se istovesc cu postul spre a lor pagubă trupească și sufletească, trebuie 
să ştie că singuri se omoară pe ei înșiși și vor da seamă înaintea Dom- 
núlui că nu au mers pe calea cea împărătească a Sfintei Biserici, fiind 
/neascultători (Tit 1, 16; Rom. 14, 14). Înfrînarea trebuie respectată 
atît de rlerici şi monahi, cît și de mireni, respectindu-se învăţăturile 
sfinzilor Părinţi, tradiţia Bisericii şi sfaturile duhovnicului. 


150. — Care este riînduiala de întrînare (curăţie) și trăire conjugală 
a soților? 

— Biserica nu a fixat soţilor un program de convieţuire, căci nu 
poate intra în amănuntele zilnice. Ci a lăsat totul la ştiinţa lor şi la posi- 
bilitatea de a se iconomisi unul pe altul, potrivit cu natura, cu mijloacele 
şi cu idealul fiecăruia. În general, soţii au datoria de a se ajuta unul pe 
altul atît la bine cît și la necaz, și mai ales la boală și în greutăţile vieții 
în general. Credincioşia unuia față de altul trebuie să fie sfîntă; copiii 
să fie bine crescuţi; gospodăria bine chibzuită şi demnitatea morală și 
socială cu grijă păstrată, cum zice și Sfîntul Apostol Pavel: „Căsătoria 
să fie cinstită întru toate şi patul nespurcat; iar pe desfrinaţi şi pe prea- 
desfrînaţi îi va judeca Dumnezeu” (Evrei 13, 4). Un Părinte bisericesc 
zice; „Cei ce sînt legaţi prin căsătorie trebuie să-şi fie lor judecători, 
fiindcă au auzit pe Pavel care scrie că este lucru cuviincios a se depărte 
unul de altul pentru un timp, prin consimțămînt, pentru ca să stăruiască 
în rugăciune şi apoi iar să se apropie” (l Cor. 7,4; Sf. Dionisie, 3). 

Celor căsătoriţi legal le zice același Sfînt. Apostol: „Să nu vă lipsiţi 
unul de altul decît numai prin înţelegere, pe un anumit timp, ca să vă 
îndeletniciţi cu rugăciunea şi apoi iar să vă împreunaţi ca să nu vă ispi-- 
tească pe voi satana pentru neinfrînarea voastră. Și aceasta o zic după 
sfat, iar nu din poruncă” (1 Cor. 7, 5—6). „Însă este de trebuinţă a se 
feri de împreunare sîmbăta și Duminica, pentru că în aceste zile se aduce 
Domnului jertfa cea duhovnicească” (Timotei, canonul 13). „Nu s-a oprit 
bărbatul și femeia de la împreunarea trupească, decit numai cînd vor 
a se pregăti pentru rugăciune şi Sfînta Împărtășanie” (Pravila Mare, 
170). Sfîntul Simeon al Tesalonicului învață pe cei căsătoriţi: „Trebuie 
să știm că cei ce se însoțesc prin nuntă s-au legat de la Dumnezeu și sînt 
curaţi cu chemarea Celui curat. Deci, trebuie să păzească unul față de 
altul nunta neîntinată şi să viețuiască în pace şi evlavie. Cei ce s-au unit 
de la Dumnezeu cu cinste, curăţie și dragoste, să păzească însoțirea 
într-un cuget, cu pace, ca un mare dar, pentru că vor răspunde înainteâ 

Domnului, alături de celelalte îndatoriri dumnezeiești, îngrijindu-se nu 
numai de trup, ci şi de sufletul lor. Căci numai așa Dumnezeu va fi cu 
ei. Să-și crească copiii cu frică de Dumnezeu (Efes. 6, 4), să facă miloste- 
nie și să se miîntuiască” (Sf. Simeon Tesaloniceanul, op. cit., cap. 262). 

Pravila Mare a lui Matei Basarab, cap. 170, spune următoarele despre 
curăţenia trupească a celor doi soți: „Bărbatul și femeia să nu se afle 
în pofta trupului, nici simbăta, nici Dumineca, că în aceste zile mai muit 
se face dumnezeiasca Liturghie. Însă sîmbăta pentru sufletele celor morţi, 
iar Dumineca pentru Învierea Mintuitorului nostru lisus Hristos. Însă 
aceasta să fie cu înţelegerea amiîndurora, adică să fie cu voia bărbatului 
şi a femeii”. Iar în Molitfelnicul mare, numit „Trebnic”, pagina 519, 
spune despre înfrinarea trupească a soţilor: „În cele patru posturi, precum 
şi miercurea și vinerea, este bine ca soţii să se înfrîneze de la împreunarea 
trupească, ca semn că iubim pe Dumnezeu”. 

Așadar, zilele de înfrînare trupească a soţilor sînt cele patru posturi, 
miercurea, vinerea, simbăta, Dumineca şi toate zilele de post și sărbăto- 
rile de peste an. Soții trebuie să aibă două zile de curăţenie înainte de 
a merge sărbătoarea la biserică, iar cînd vor să se împărtășească, în afară 
de cele patru posturi, să ţină cel puţin o săptămînă de curăţenie, înainte 


de a primi Prea Curatele Taine, și trei zile după Sfinta Împărtășanie. 


151. — Cum trebuie combătut păcatul cel urît al desfrinării din 
rîndul credincioşilor noștri? 

— Pentru combaterea desfriului, de orice fel ar fi el, care stăpînește 
atît de mult lumea de astăzi, preoţii, păstorii de suflete și Biserica în 
general trebuie să facă permanent efort de a îngrădi, micșora şi stîrpi 
Acest prea urit şi blestemat păcat care macină sănătatea trupului, dezbină 
familia, îmbolnăvește copiii, smintește pe cei din jur, minie atît de mult 
pe Dumnezeu, desparte pe creștini de Prea Curatele Taine și aruncă 
cele mai multe suflete ale credincioşilor în focul gheenei, 

Preoţii să spună adesea în predicile lor și în scaunul de spovedanie, 
celor vinovaţi, cît de cumplit a pedepsit Dumnezeu pe desfrînați și prea- 
desfrînaţi (adulteri), pe sodomiteni, pe gomoreni și pe cei ce urmează 
păcatul lui Onan. Să le amintească credincioşilor că însuși Dumnezeu a 
oprit preacurvia în cele zece porunci, zicînd: „Să nu preacurveşti” (Deut. 
20, 14). Şi iarăși zice: „Cu femeia aproapelui tău să nu te culci, ca să-ți 
verși sămînţa și ca să te spurci cu ea” (Lev. 18, 20). Iar despre păcatul 
cel prea urit al sodomiţilor, spune Dumnezeu: „Cu nici un dobitoc să nu 
te culci, ca să-ți vergi sămînţa şi să te spurci cu el; nici femeia să nu 
stea la dobitoc, ca să se întineze cu el; aceasta-i urîciune, Să nu te culci 
cu bărbat, ca cu femeie, că aceasta spurcăciune este... Să nu vă întinaţi 

cu nimic din acestea, că cu toate acestea s-au întinat păgînii, pe care 
Eu îi izgonesc dinaintea feței voastre. Că s-au întinat și am privit la nele- 
giuirile lor și a lepădat pămîntul pe cei ce trăiau pe el. Iar voi să păziţi 
toate prorancile Mele și toate legile Mele și-să nu faceţi toate ticăloșiile 
acestea ... Ca nu cumva să vă lepede și pe voi pămîntul, cînd îl veţi 
întina, cum a aruncat el de la sine pe popoarele care au fost înainte de 
voi. Că tot cel ce va face ticăloșiile acestea, sufletul care va face acestea 
se va stirpi din poporul său...” (Lev. 18, 22—30). 

Să le aducă aminte preotul celor vinovaţi și cuvintele Sfîntului 
Apostol Pavel, care zice: „Pe desfrînaţi și pe preadesfrînaţi (adulteri) îi 
va judeca Dumnezeu” (Col. 3, 5—6). Şi iarăși: „Nu vă înșelaţi, nici curvarii, 
nici slujitorii de idoli, nici preacurvarii, nici malachienii, nici sodomiţii, 
nici furii, nici lacomii, nici beţivii, nici batjocoritorii, nici răpitorii nu 
vor moşteni împărăţia lui Dumnezeu” (1 Cor. 6, 9—10). „Fugiţi de curvie, 
că tot păcatul pe cară îl face omul afară de trup este, iar cel ce curvește 
în trupul său păcătuiește. Au nu știți că trupul vostru este locaș al Duhu- 
lui Sfînt care locuiește în voi? ...” (Ibidem, 6, 18—19). Pe lingă acestea 
să le amintească preotul și învățăturile Sfinţilor Părinţi, precum și aspri- 
mea Sfintelor Canoane care pedepsesc aşa de aspru pe cei vinovaţi şi-i 
opresc vreme îndelungată de la Sfinta Împărtășanie. . 

Astfel, Sfintul Grigore de Nyssa oprește pe cel desfrînat 9 ani de la 

Sfinta Împărtășanie (canonul 4), iar Sfîntul Vasile cel Mare, şapte ani 
(canonul 59). Pe preacurvar (adulter) îl opreşte Sfintul Grigore de Nyssa 
18 ani de la cele sfinte, iar Sfîntul Vasile, 15 ani. Toate acestea de le va 
arăta preotul credincioşilor săi, precum și celelalte cumplite urmări care 
îi ajung pe cei desfrînaţi, atît în viața aceasta, cît şi în viața veşnică, 
cred că pe mulți îi va izbăvi de o patimă înfricoşată ca aceasta. 


152, — Cum trebuie combătută patima beţiei din rîndul credincioșilor 
şi care sînt urmările cele mai grave ale acestui greu păcat? 

— Cred că cele mai bune măsuri de combatere a beției din sînul cre- 
dincioşilor ar fi să li se arate ce ne învață Dumnezeu în Sfînta Scriptură 
despre păcatul beţiei și urmările ei. Să li se spună ce ne învaţă Sfinţii 
Părinţi şi dumnezeieșştile Canoane despre această dobitocească patimă și 
care sînt pedepsele cele vremelnice şi veşnice care așteaptă pe cei beţivi. 
De exemplu, să li se spună cuvîntul Sfîntului Pavel, că „beţivii nu vor 
moşteni împărăţia lui Dumnezeu” (1 Cor. 6, 10; Gal. 5,21). Să li se 
arate că atît Legea Veche oprește pe om de la beţie (Lev. 10,9), cit și 
cea Nouă (1 Tim. 5, 3—8; Tit 1,7). Să le spună că beţia este oprită 
(Luca, 21, 34; Rom. 13, 13; Efes. 5, 5, 18; 1 Tes. 5,4); că'beţia este 
păcat de moarte sufletească pentru orice om, că îl duce la desfrînare,. 

la distrugerea familiei, la sminteală publică, la tot felul de boli, la sărăcie, 
la ucidere și la osîndă veșnică. 

Beţia este mama desfrinării, din care se nasc toate urgiile, cum 
spune Sfîntul Apostol Pavel: „Nu vă îmbătați de vin, întru care este 
desfrînarea .. .” (Efes. 5, 18). Beţia duce pe om la ceartă (Prov. 20, 1; 
23, 29—30) şi la sărăcie (Prov. 21, 17; 23, 31). Beţia duce pe om la stri- 
căciune (Prov. 23, 31—33); la nedreptate (Prov. 31,5; Rom. 13, 13) 
și la cruzime (Isaia, 28, 7; Osea 4, 11). Beţia este cu atît mai mult oprită 
slujitorilor lui Dumnezeu, adică clericilor (1 Tim. 3, 2-3; Tit 1, 7). De 
__ aceea, mare pedeapsă așteaptă pe cei beţivi care nu se pocăiesc (Isaia, 5, 
12, 22; 28, 1—3; Deut. 21, 20; Ioil 1, 5; Naum 1, 10; Matei 24, 49—51; 
Luca 12, 45—46). 

Iată ce pedepse grele hotărăsc şi Sfintele Canoane: „Episcopul, 
preotul sau diaconul, obișnuindu-se cu table sau cu beţia, ori să înceteze, 


ori să se caterisească” (Apost. 42). „Ipodiaconul, citețul sau cîntărețul, 


asemenea făcînd, ori să înceteze, ori să se afurisească ; asemenea și mirea- 
nul” (Apost. 43). Iar Pravila Mică de la Govora zice: „Preotul care va - 
bea în cîrciumă sau va juca, sau va cînta mirenește, să se izgonească 
din preoţie” (cap. 35). 


n alt loc zice: „,Clericilor nu li se cuvine a mînca în cfreiumi şi a 
bea, afară numai dacă sînt împinși de nevoia străinătăţii” (Cartagina, 40). 
Despre femeia bețivă zice Pravila Mică: „Femeia beţivă să nu se împăr- 
tășească, pînă nu se va lăsa să nu mai bea” (cap. 88). „Omul mirean de 
se va îmbăta și va vărsa să se pocăiască 60 de zile ; iar de va fi fost împăr- 
tăşit cu Sfintele Taine şi după aceea va vărsa, să nu se pricestuiască cu 
Sfintele Taine nici în Postul Mare și nici la Sfintul Petru și peste toate 
sfintele posturi să se pocăiască. lar de ar fi făcut aceasta întru acele 
(patru) siînte posturi, să nu se mai pricestuiască (împărtășească) peste 
tot anul, pină la 200 de zile şi metanii cîte 12 pe zi” (cap. 88). Aceeaşi 
pravilă mai adaugă: „„Cade-se preotului să șadă la masă cu frica lui Dum- 
nezeu, să măniînce şi să bea cîte puţin şi să se socotească a fi slugă. Căci 
Scriptura grăiește: Preotul care se îmbată, cum va judeca drept acest 
păcat la alţii? Nu zic Scripturile să nu bei vin, ci să bei dar să nu te îmbeți, 
căci tot beţivul sărăceşte și își pierde mintea, și mult rău face, și pe sine 
se sugrumă, şi sufletul său îl dă diavolului” (cap. 140). 

Pentru a se combate mai cu tărie patima beţiei, cred că uzate 
trebuie să fie cu totul nebețiv şi tuturor pildă de urmat. Apoi să se roage 
pentru cei pätimaşi ca Dumnezeu să-i întoarcă mai curînd la pocăință. 
Apoi să cunoască bine învățăturile Sfintei Scripturi, ale Sfinţilor Părinţi 
şi hotărtrile Sfintelor Canoane şi să-i înveţe cu timp şi fără timp pe cre- 


CONVORBIRI DUHOVNICEŞTI 


dincioşi a se înfrîna și păzi de această blestemată patimă, care, cum 
spune Sfîntul Vasile cel Mare, „face pe om mai rău decît toate dobitoa- 
cele și fiarele”. 


CONVORBIREA A ȘASEA 


Despre suferință, ispite, vrăjitorie 


153. — De cîte feluri este suferinţa în lume? 

— De două ieluri: suferinţă materială, trupească, și suferinţă morală, 
adică sufletească, precum: mustrarea de conștiință, întristarea, deznă- 
dejdea, îndoiala, mînia, ura etc. Suferințele omenești se pot împărţi încă 
în două părți: unele spre îndreptarea şi lămurirea celor buni și altele spre 
“pedeapsă şi arvunirea osîndei veșnice a celor răi (Călăuza predicatorului 


de Dr. C. Chiricescu şi Pr. C. Nazarie, p. 291—293). 


154. — Pentru ce este atita suferință pe pămînt? 

— Zice dreptul Iov: „Omul este născut pentru suferință” (Iov 5, 7). 
Iar Sfîntul Pavel zice că „toate făpturile sînt în suferință” (Rom. 8, 21). 
Suferințele din lume sînt urmare a căderii omului din rai (Facere 3, 16). 


Suferințele sînt urmări ale păcatului (Iov 4, 8; Ps. 7, 14—16; Prov. 22, 
8 ; Ieremia 4, 18). Suferințele sînt pedepse pentru păcate (Lev. 26, 24—28; 
2 Împ. 7, 14). Dar de vom primi toate suferințele cu răbdare și mulţu- 
mire, ne vor aduce mare folos duhovnicesc, spre mîntuirea sufletului. 
În general, vedem că cu cît se înmulțesc păcatele şi răutățile în lume, 
cu atît se înmulțesc suferinţele, adică foametea, cutremurele, războaiele, 
bolile de tot felul și moartea. Grija noastră, a creştinilor, este să părăsim 
păcatele, să ne împăcăm mereu cu Dumnezeu și să avem frică de Dum- 
nezeu, smerenie și răbdare şi atunci toate suferințele noastre se vor 
împuţina şi ne vor fi de mare folos spre miîntuire. 


155. — Suferința este o arvună a muncilor veșnice sau o ispășire a 
păcatelor? Care este rațiunea și scopul suferinței? 

— Scopul suferinței pentru creștini este unul singur: ispășirea păca- 
telor pe pămînt prin tot felul de boli, necazuri și dureri, spre curățirea şi 
mântuirea sufletului. Pentru cei răi care nu voiesc să se îndrepteze, să 
se pocăiască, suferința de pe pămînt rămîne ca o arvună a suferințelor 
celor veşnice. Iar pentru cei ce primesc suferința cu răbdare şi cu mulţu- 
mire de la Dumnezeu şi se întorc la pocăință, suferința, de orice fel ar 
fi, este cea mai bună cale de îndreptare şi ispășire a păcatelor, izbăvindu-i 
prin aceasta de chinurile cele veşnice. 

Noi vedem că cei care suferă mai mult pe pămînt sînt mai împăcați 
cu conștiința, mai buni, mai tari în ispite, mai aproape de Dumnezeu și 

se mîntuiesc mai ușor, precum dreptul Iov, săracul Lazăr, Sfinţii Apostoli, 
mucenicii, cuvioșii şi atîţia alții. Iar cei care trăiesc bine sînt sănătoşi, 
au averi şi tot ce doresc pe pămînt, sînt de obicei slabi în credinţă, nemi- 
lostivi, tirani, lacomi, egoişti, se tem de moarte și mor în păcate grele, 
spre osîndă veşnică. 

Suferinţa ne este rînduită de sus spre mântuire, spre iertarea păcate- 
lor şi spre creștere duhovnicească, numai dacă o primim cu mulțumire, 
ca din mîna lui Dumnezeu, precum spune şi proorocul David: „„Toiagul 
Tău şi varga Ta, acestea m-au mîngiiat” (Ps. 22, 5). Deci, toiagul şi varga 
suferinţei, pe cei buni și credincioși îi mîngiie, îi sporește în fapte bune, 
îi curățeşte de păcate şi-i învrednicește de mai mare cunună și răsplată 
în cer. lar pentru cei răi, toiagul suferinţei este chemare la pocăință, este 
pedeapsă peste pedeapsă și îriu în gură, pentru că nu voiesc să se apropie 
de Domnul (Ps. 31, 10). 


156. — Cum trebuie să răbdăm boala, nedreptatea, ocara, sărăcia gi 
orice fel de suferinţe pe pămînt? - 

— Mai întîi să avem credinţă că suferinţa, de orice fel ar fi ea, ne 
este rînduită de Dumnezeu, Tatăl nostru cel ceresc, spre mîntuire, iar 
nu spre osîndă veșnică. Apoi, s-o primim cu răbdare şi mulțumire. lar 
răbdarea noastră trebuie să fie însoţită de cuvioșie și înfrînare (2 Petru 
1, 6—7); să fie însoţită de bucurie (Colos, 1, 11) şi de nădejde. Răbdarea 
în suferinţă sporește în noi prin rugăciune, prin spovedanie și Sfînta 
Împărtășanie ; prin citirea cărților sfinte, prin cugetarea la patimile Dom- 
nului nostru lisus Hristos și ale tuturor sfinţilor Lui ; prin cercetarea celor 
ce sînt în suferinţe mai grele decît ale noastre şi prin. cugetarea la fericirea 
veșnică în rai. Pentru că altă cale de mîntuire nu este decît numai prin 
cruce, prin, suferinţă, prin răbdare și jertfă, precum spune Miîntuitorul: 
„Întru răbdarea voastră veţi dobîndi sufletele voastre” (Luca 21, 19). 
„Cel ce va răbda pînă în sfîrșit acela se va mîntui” (Matei 24, 13).. 


157. — Din ce pricini suferă copiii nevinovaţi? Ce păcate ispășesc ei? 

— Citim la Ieşire: „Dumnezeu este rîvnitor. El răsplăteşte păcatele 
părinţilor în fiii lor pînă la al treilea şi- chiar al patrulea neam” (Ieşire 20, 
5). Şi iarăși: „Dumnezeu aduce fărădelegile părinţilor peste fii, şi peste 
fiii fiilor, pînă la al treilea și pînă la al patrulea neam” (Ieșire 34, 7; Deut. 
5, 9; Ps. 36, 28; 108, 13; Isaia, 14,21). Marele prooroc Ieremia zice: 
„Tu arăţi milă la mii și pentru fărădelegile părinţilor răsplătești în sînul 
copiilor lor după ei” (Ieremia 32, 18; Numeri 14, 18; Iov 5,4; 21,19; 
Isaia 13, 16). Proorocul Isaia zice: aae mäcelul feciorilor din pricina 
fărădelegilor părinților lor” (Isaia 14, 21). 

Așadar, din aceste mărturii ale Sfintei Scripturi se poate înțelege 
destul de clar din ce pricină suferă copiii cei nevinovaţi şi ale căror.păcate 
le ispășesc ei. 


158. — Cum alină Biserica suferința omenească şi ce datorie are 
creștinul față de 'cei din suferință? 

— Biserica alină și vindecă suferinţele oamenilor prin tot felul de 
rugăciuni către Prea Bunul Dumnezeu (Deut. 4,29—31; 2 Paralipo- 
mena, 1, 13, 16; Ps. 33, 11; 49, 15—16; 90, 15—16; Isaia 19, 22; Iacob 5, 
14). Biserica a rînduit diferite rugăciuni pentru alinarea suferinței. Cea 
mai importantă rugăciune pentru cei bolnavi este Taina Sfîntului Maslu, 
precum și diferite molitfe pentru dobiîndirea sănătăţii. 

Creştinul are o mare datorie față de cei din suferinţă, ca să-i ajute 
după a sa putere, atit prin mijloacele materiale, precum: îmbrăcăminte, 
hrană, ospătare, îngrijire, bani etc., cît și prin mijloace spirituale, pre- 
cum: rugăciune pentru cei bolnavi, îmbărbătare prin cuvinte duhovni- 
cești, compătimire, mîngfiere etc., așa cum ne învață Sfîntul Apostol 
Pavel care zice: „„Bucuraţi-vă cu cei ce se bucură și plingeţi cu cei ce 


pling” (Rom. 12, 15). 


159. — Ce înțelegem prin ispite și de ce este lăsat omul să fie ispitit? 

— Ispitele sînt încercări care vin asupra omului de la diavol şi de 

la slugile lui, oamenii cei răi (Iacob 1, 13; Matei 4, 1; 16, 23; Marcu 8, 
33; 1 Cor. 7, 5; 2 Cor. 11, 3; I Tes. 3, 5). Omul este îngăduit de Dumne- 
zeu să fie ispitit „spre încercarea credinţei” (1 Petru 1, 6—7); spre „încer- 
carea dragostei față de Dumnezeu” (Deut. 13, 3); spre încercarea supu- 
nerii noastre (Deut. 8, 2); spre încercarea nedoririi de cîştig (lov 1,9; 
12). De fapt, ispitele corespund întotdeauna slăbiciunii firii omenești. 
Celor mai tari în credinţă, le rînduieşte Dumnezeu ispite mai grele, ca 
să sporească în sfințenie şi să se învrednicească de cununi mai mari. 
lar celor slabi în credinţă și răbdare le rînduieşte pronia divină ispite 
mai ușoare, ca să le poată birui şi să nu se deznădăjduiască. Iată ce spune 
Sfîntul Apostol Pavel: „Ispită pe voi nu va ajuns, decit numai ispită 
omenească. Dar credincios este Dumnezeu care nu vă va lăsa pe voi 
să vă ispitiți mai mult decît puteţi; ci împreună cu ispita va face și sfîrși- 
tul ei, ca s-o puteţi suteri” (1 Cor. 10,13). Același lucru spune şi proorocul 
David: „Nu va lăsa Domnul toiagul păcătoşilor peste soarta drepţilor 
înă în sfîrşit, ca să nu-și tindă drepții spre fărădelegi miinile lor” (Ps. 

124, 3). Dreptul Iov spune că cei credincioşi sînt împovăraţi cu diferite 
ispite prin îngăduința lui Dumnezeu (lov 71,8; Jacob 1,2; 1 Petru l, 
6). Dar niciodată Dumnezeu nu îngăduie la cei aleși ispite peste puterile lor. 

160. — Care sînt adevăratele izvoare ale ispitelor? 

— Trei sînt izvoarele ispitelor: „Pofta trupului, pofta ochilor, trufia 
vieţii”, cum spune Sfintul Apostol și Evanghelist Ioan (l Loan 2, 16); 
sau: „iubirea de „plăceri, iubirea de slavă și iubirea de argint, din care 
se naște tot răul”, cum spune Sfîntul Ioan Damaschin (Filocalia vol. IV, 
pag. 188). Cu aceste trei feluri de ispite a încercat satana să-L ispitească 
şi pe Hristos (Matei 4, 2—11). 


161. — Care sînt duşmanii ce ne luptă și ne ispitesc pînă la moarte? 

— Trei sînt dușmanii care ne luptă pînă la moarte: diavolul, plăce- 
rile lumii şi trupul. Toţi acești trei dușmani ne luptă prin ispite de tot 
felul și puţini sînt acei creştini care reuşesc, cu darul lui Hristos, să 
iasă biruitori în lupta cu ispitele și plăcerile acestui veac. Că „de n-ar 
păzi Domnul cetatea, în zadar ne-am osteni”, zice Duhul Sfint prin gura 
psabmistului. Dar, ajutîndu-ne Mintuitorul, „nimenea nu va strica ceta- 
"tea noastră” (Antifon, gl. 3). 


162. — Care sînt cele mai mari ispite cu care ne luptă acești trei 
dușmani ai sufletelor noastre? 
— Diavolul, izvorul a tot răul, ne ispiteşte direct, îndeosebi cu gînduri 


de necredinţă, de hulă, de îndoială, de deznădejde, de mîndrie și de slavă 
deșartă. lar indirect, diavolul ne ispitește prin oameni cu gînduri de 
trufie, de slavă deșartă, de mînie şi desfrinare; cu iubirea de argint, cu 
lăcomia de avere, cu invidia, cearta, osîndirea, limbuţia și altele. Prin 
trup ne ispitește diavolul cu lenevirea, lăcomia pîntecelui, beţia, desfri- 
narea, moleșeala voinţii, nesimţirea inimii, trîndăvia și altele de acest fel. 


163. — Din cîte părți este ispitit creştinul? 

— După mărturia Sfîntului Meletie Mărturisitorul, creștinul este 
ispitit de diavolul din opt părţi, şi anume: 

De sus ne ispitim cînd ne silim la nevoinţe și virtuţi peste puterile 
noastre proprii. Adică post pînă la epuizare, osteneală peste măsură a 
trupului, priveghere de toată noaptea și alte fapte bune la care abia 
ajung cei desăvârșiți. De jos ne ispitim de diavoli prin moleșeală și lene- 
vire la lucrarea faptelor bune, slăbindu-ne astfel voinţa, rațiunea, mustra- 
rea conștiinței, bărbăţia şi stăruința în lupta cea duhovnicească. Din 
stînga ne ispitesc diavolii prin patimi trupești de tot felul, prin beţie, 
lăcomie, zgîrcenie, mînie, ură, răzbunare și tot felul de răutăţi trupești 
şi sufleteşti. Se numesc aşa pentru că vin direct de la diavolul și fiecare 
îşi dă ușor seama de cursele celui viclean. Din partea dreaptă ne ispitesc 
diavolii prin patimi sufleteşti şi raţionale subțiri, greu de deslușit şi foarte 
greu de cunoscut și biruit, cum sînt mindria, 'trufia, părerea de sine, slava 

deșartă, osindirea altora, răzvrătirea minţii, neascultarea, egoismul, ere- 
surile, sectele, încrederea prea mare în mila lui Dumnezeu, cugetarea 
înaltă, hula, îndoiala, necredința, visurile, vedeniile, vrăjitoria etc. Aceste 
patimi, avînd la temelie mândria din care a căzut Lucifer în adînc, sînt 
foarte cu anevoie de cunoscut şi tămăduit. v 

Din faţă ne ispitesc și ne tulbură diavolii cu nălucirea celor viitoare, 
adică ne aruncă în griji, în bănuieli asupra altora și în osteneli trupești 
peste puteri pentru „ziua de mîine”, ca şi cum Dumnezeu nu ne-ar purta 
de grijă în toată viaţa. Cei ispitiţi de aceste gînduri adună averi pentru 
bătrîneţe, se gstenesc numai pentru viaţa aceasta, se tem că nu vor avea 
ce mînca și ce bea, își avortează copiii, spunînd că nu vor avea cu ce-i 

„hrăni, se ceartă pentru averi, sînt foarte zgîrciți şi iubitori de bani, nu 
fac milostenie și sînt egoisti. 

Din spate ne ispitesc diavolii cu aducerile aminte ale păcatelor și 
patimilor care ne-au stăpinit în tinereţe, îndemnîndu-ne să le facem din 
nou. Că ne aduc aminte diavolii de persoanele cu care am păcătuit, de 
locul în care am greșit, de pricinile păcatelor care ne-au stăpînit, Ne 
aduc aminte de cei cu care am fost certaţi, de cuvintele cu care ne-au 
supărat, ca să începem din nou a-i urî; ne aduc aminte de păcatele tru- 
peşti pe care le-am făcut, de feţele care ne-au smintit, de beţii şi alte 
răutăţi din trecut, îmboldindu-ne voința să cădem în aceleaşi păcate 
de care cu greu ne-am izbăvit. 

Dinlăuntru, adică din inimă, ne ispitesc vrăjmașii cei nevăzuţi cu 
toate patimile care stăpînesc inima, precum: mânia, răutatea, pofta, 
răzbunarea, împietrirea, zavistia, mîndria şi celelalte, cum spune Dom- 
nul: „Iar ce iese din gură iese din inimă, și acestea spurcă pe om. Căci 
din inimă ies gîndurile cele rele, uciderile, desfrînările, mărturiile minci- 
noase, hulele . ..” (Matei 15, 18—19). Și în alt loc, zice: „Că din priso- 
sința inimii grăiește gura” (Matei 12, 34). De aceea și proorocul David 
se ruga, zicînd: „Inimă curată zideşte întru mine, Dumnezeule, și Duh 
drept înnoiește întru cele dinăuntru ale mele” (Ps. 50, 11). 

„ Dim afară ne ispitesc și ne biruiesc diavolii prin cele cinci simţuri, 
care sînt ferestrele sufletului. Mai ales prin vedere, prin auzire și prin 
limbă. Despre ispitele ce intră în inimă prin simţuri auzim pe proorocul 
Isaia zicînd: „Doamne, a intrat moartea prin ferestrele noastre”. Despre 
ochi, zice Mântuitorul: „Cela ce caută spre femeie spre a o pofti pe ea, 
iată, a preacurvit cu dinsa întru inima sa” (Matei 5, 28). Iar despre limbă 
auzim pe apostblul Iacob, zicînd: „De nu greșește cineva în cuvînt acesta 
este bărbat desăvirşit, puternic a-și înfrîna și tot trupul” (Iacob 3, 2). 

Iată, dar, că din toate părţile aruncă satana săgețile ispitelor asupra ` 
noastră, căutînd să ne rănească prin păcate şi să ne tragă în pierzare. 

Noi, însă, sîntem datori să ne mărturisim toate cugetele cele rele la duhov- 
nic și să alungăm de la noi ispitele diavolului cu rugăciunea, cu postul, 
cu smerenia, cu păzirea minții şi cu citirea cărților sfinte. Iar dacă, totuși, 
săgețile ispiteior nu se îndepărtează de la noi este semn că rădăcinile 
patimilor sînt vii în mintea şi inima noastră. Este semn că încă nu ne-am 
spovedit curat gîndurile şi a odrăslit păcatul în noi. În acest caz este 
nevoie de mai fierbinte rugăciune, cu lacrimi şi post, pînă nu pune păcatul 
stăpînire pe noi. (După Războiul nevăzut, de Sf. Nipo Aghioritul, 
ed. 1937, pag. 82.) 


164. — Care sînt ispitele cel mai greu de cunoscut şi de biruit? 

— Cel mai greu de cunoscut și de biruit sînt ispitele cele raţionale 
ale sufletului, adică: gîndurile de hulă, de îndoială în credință, de deznă-: 
dejde ; apoi ispita părerii de sine, cugetarea înaltă de sine, încrederea 
în sine și altele. Iar dintre ispitele trupești, cel mai greu de biruit și cel 
mai primejdios este gîndul desfrînării, pentru că este legat de fire, de 
trup. Apoi, pentru că cel ce se mîndrește întru sine este lăsat de Dum- 
nezeu să cadă în desfrînare. De aceea Sfinţii Părinţi ne poruncesc să 
fugim de orice prilej de desfrinare, de orice cuget trupesc, pînă nu devine 
păcat, să ne ferim de orice persoană care ne sminteşte şi ne împinge spre 
cumplitul păcat al desfriînării. 


165. — De ce are satana atita ură asupra omului și de ce îi îngăduie 
Dumnezeu să ispitească și să amăgească prin păcat făptura Sa? 

— Satana nu are putere și dezlegare să stăpînească, să înșele sau să 
silească voința omului la păcat. El numai îl ispiteşte prin tot felul de 
meşteşuguri, năluciri, aduceri-aminte, prin imaginații, prin simţuri, prin 
slăbiciunile firii, prin plăceri, prin gînduri. Satana niciodată nu se arată 
omului în față, nu se descoperă direct ca dușman al omului. Ci îl luptă 
pe ascuns, indirect sau prin oamenii răi, folosind tot felul de- meşteşuguri 
diavolești, ca să nu fie descoperit că el însuși dorește căderea și pierzarea 
noastră. El se numește ispititor şi tatăl minciunii, pentru că prin ispite 
şi prin curse mincinoase ne trage la păcat. Satana doar forțează voinţa 
noastră, aţiță patimile şi pornirile trupești și sufletești ale firii noastre, 
creează ocazii de păcat, ne aduce mereu aminte de căderile noastre, dar 
nu are voie şi dezlegare de la Dumnezeu să ne silească la păcat, că atunci 
noi n-am avea nici o vină, nici o osîndă şi nimeni n-ar scăpa de cursele 
lui. Însă, dacă omul slăbeşte în voință și rugăciune, dacă se îndulcește 
de momelile diavolului și acceptă păcatul, atunci nu diavolul este de 
vină, ci omul. De aceea i s-a și rînduit înger păzitor ca să-l ajute, i s-a 
dat harul Duhului Sfînt ca să-l întărească, i s-a rînduit Biserică, spove- 
danie, adică baie de curăţire a păcatelor şi duhovnic să-l dezlege și să-l 

sfătuiască. De aceea s-a hotărît plată, dacă biruieşre, sau osîndă, dacă 
este biruit. 

Dumnezeu a îngăduit diavolului să ispitească pe om, ca să-l facă 
mai tare în credinţă, ca omul să-și pună toată nădejdea miîntuirii numai 
în Dumnezeu, iar nu în puterile sale și ca omul credincios să-și agoni- 
sească mai multă plată de la Dumnezeu. Dumnezeu lasă pe satana să-l 
ispitească pe om, dar niciodată nu îngăduie diavolului să-l ispitească 
mai presus de puterea credinţei sale (1 Cor. 10, 13). Numai pe cel mindru 
și necredincios îl lasă Dumnezeu să fie ispitit de diavoli peste puterile 
sale, ca să-l smerească și să ceară ajutorul lui Dumnezeu și al slujitorilor 
Lui. Omului însă i s-a dat putere să se împotrivească diavolului, să-l 
biruiască şi să-l alunge de la el (Efes. 6, 11; 6, 16; Iacob 4, 7; Petru 5, 9). 


166. — Care sint cele mai importante arme cu care biruim ispitele 
diavolului? 

.  — Două sînt cele mai puternice arme cu care biruim toate cursele 
și ispitele diavolului. Întîi este sfinta rugăciune şi apoi smerenia. Noi 
ne rugăm neîncetat Tatălui ceresc, zicînd: „Și nu ne duce pe noi în ispită, 
ci ne izbăveşte de cel viclean” (Matei 6, 13). Adică cerem Tatălui să nu 
ne lase în ispite peste puterile noastre și să ne izbăvească de toate cursele 
diavolului cele pline de vicleşug. Deci, în orice vreme de ispită trebuie 
să ne rugăm stăruitor, cu lacrimi, cu post și cu zdrobirea inimii. Sfinţii 
Părinţi ne recomandă să zicem permanent rugăciunea lui lisus, mai ales 
în timp de ispită, că numele Domnului, ca o sabie scoate din inimile 
noastre şi taie ispitele vrăjmașului. 

A doua armă foarte puternică împotriva ispitelor diavolești este 
smerenia. Auzi ce zice David: „„Smeritu-m-am și m-am mîntuit” (Ps. 
114, 6). Cînd sîntem învăluiți de ispite și patimi să ne smerim din inimă 
adică să ne socotim cei mai păcătoşi, zicînd că pentru păcatele și mîndria 
noastră sîntem ispitiți, şi atunci va fugi diavolul de la noi, că cel mai 
tare este ars vrăjmașul de smerenie, de rugăciunea cu lacrimi și de post. 
Alte arme în vreme de ispite sînt: răbdarea ispitelor cu bărbăţie, spove- 
dania deasă a gîndurilor, citirea cărților sfinte, ocolirea pricinilor de păcat, 
Sfînta Împărtășanie, tăcerea, înstrăinarea de cele pămîntești și altele. 


167. — Care sînt foloasele ispitelor în lupta noastră cu vrăjmașul 
diavol? 

— Primul folos este că fără de ispite şi fără de luptă cu ispitele nu 
ne putem mîntui, nici nu avem pentru ce să fim încununaţi. Fără ispite 
şi luptă duhovnicească nu este posibilă mîntuirea sufletului.. De aceca 
zicea un părinte din pustie: „Înlătură ispitele și nu se va mîntui tot 
omul” (Pateric, ed. 1930). aR yie 

Apoi, ispitele ne deprind meșteșugul luptei duhovniceşti, ne călesc 
în viaţă, ne ajută să creștem sufletește. Ispitele ne sporesc credinţa, ne 
învaţă şi ne silesc să ne rugăm mai mult, să fim priveghetori și silitori la 
biserică, la post, la citirea cărţilor sfinte; ne trimit mai des la spovedanie, 
la sfătuire și la Sfînta Împărtășanie. Ispitele ne smeresc, ne arată cît 
sîntem de slabi și neputincioşi cînd sîntem singuri. Ispitele sporesc răb- 
darea, rugăciunea, lacrimile, smerenia și credința noastră. lată rațiunea, 
scopul și folosul ispitelor pe pămînt. 


168. — Părinte Cleopa, ce este vrăjitoria şi de cite feluri este? 

— Prin cuvîntul vrăjitorie înţelegem invocarea puterii demonice în 
ajutorul oamenilor, în locul lui Dumnezeu, cu scopul împlinirii anumitor 
dorinți omeneşti. Vrăjitoria s-a practicat atît la poporul evreu în timpul ` 
Legii Vechiului Testament, cit şi la creștinii din Legea Darului, pînă în 
vremea noastră. În Legea Veche a cerut ajutorul diavolului, apelînd la 
vrăjitoare, regele Saul, pentru care a fost aspru pedepsit de Dumnezeu. 
Vrăjitori au fost atît Valaam, cît şi cei trei magi care practicau astrologia. 

După învăţătura Sfîntului Nicodim Aghioritul, vrăjitoria se împarte 
în mai multe părți și anume: 

Vrăjitoria propriu-zisă prin care se înțelege chemarea diavolilor pentru 
a descoperi oamenilor comori ascunse, lucruri pierdute și altele de acest 
fel. Ghicirea, al doilea fel de vrăjitorie, prin care unii oameni spun cele 
viitoare prin semnele din palmă, numită ,„chiromanţie” şi prin alte obiecte 
(bobi, cărți de joc, cafea etc.) Descintarea, spiritismul, adică chemarea 
ajutorului diavolilor în camere obscure sau la morminte, pentru a pedepsi 
pe cei ce sînt în viaţă. Descîntătorii pretind că cheamă sufletele morţilor 
din iad, precum, ghicitorii din timpul Proorocului Samuil (1 Regi 28, 3),. 
pentru a afla cele viitoare sau pentru a se răzbuna pe cineva. În zilele 
noastre se practică descântecul în rîndul credincioșilor, precum stingerea. 
cărbunilor, rostirea anumitor cuvinte amestecate cu rugăciuni pentru cei 
bolnavi, care pretind că sînt „vrăjiţi” etc. 

Ghitia, adică ghicirea sau vrăjitoria prin lucruri sfinte, precum ghi- 
cirea prin Psaltire, numită astăzi „deschiderea pravilei”; ghicirea cu 
obiectele bisericii, cum ar fi resturi de veşminte clericale, cheia bisericii, 
cenuşa din cădelniță, scrierea unor nume pe toacă, pe clopote, pe ziduri 
de biserică, sau introducerea lor în candele-etc. Fermecătoria, adică vră- 
jirea unor tineri spre a se căsători unii cu alții sau a se despărţi, prin 
invocarea ajutorului diavolesc, numită popular „ursită”. Ghicirea prin 
măruntaiele animalelor, numită „iconoscopia”. În acest fel de vrăjitorie 
intră și visurile, zodiile, ceasurile bune și rele, ghicirea prin membrele 
trupului, numită și prevestire (țiuitul urechilor, zbaterea ochiului, mâîncă- 


CONVORBIRI DUHOYNICEȘTI 


rimea palmelor). Baierele prin care se înţelege purtarea la mînă sau la 
iept a unor aţe, obiecte (amulete) sau bucăţi de stofă vopsite spre păzi- 
rea de boli, de primejdii și de pagube, după ce mai întîi s-a invocat asupra 
lor puterea diavolului. Chemătorii de demoni (clindonii) sînt cei ce ghicesc 
cele viitoare prin chemarea diavolilor. Între aceștia se numără cei ce 
fac focuri înaintea caselor și sar prin foc, ghicitorii din pîntece precum și 
cei ce ghicesc în măruntaiele animalelor sau iau mana vitelor, vrăjitorie 
ce se practică în zilele noastre. Astrologia este o vrăjitorie practicată din ` 
cele mai vechi timpuri pînă astăzi. Prin astrologie se înţelege ghicirea 
celor viitoare prin mișcările stelelor, planetelor, vînturilor, norilor și ale 
celorlalte fenomene ale universului. Astrologii pretind că fiecare om are 


o stea proprie. | 
Iată cîteva din cele mai obișnuite feluri de vrăjitorii, unele aproape 


uitate, altele practicate și în zilele noastre, pe care le combatem și de 
care trebuie să fugim, fiind iscodiri diavoleşti care amăgesc și înșeală pe 
mulţi creștini spre a lor pierzare. 

169, — Poate, într-adevăr, să ajute diavolul pe oameni prin vrăji, 
mai mult decit ne ajută puterea și harul lui Dumnezeu? | 

— Să se ştie că diavolii nu au nici o putere de a vindeca pe cineva, 
de a descoperi pagube sau pe răufăcători. Ei nu pot niciodată să facă 
minuni adevărate, ci numai cu năluciri mincinoase înşală pe cei necre- 
dincioși şi slabi în credință. Acest adevăr ni-l arată dumnezeiescul părinte 
Ioan Gură de Aur, zicînd: „Nu vezi cum diavolii n-au putut să vindece 
nici chiar pe vrăjitorii şi fermecătorii care le slujeau lor, de beșicile și de 
bubele date de Moise în Egipt, şi pe tine oare au să te vindece? (eșire 9, 
11). Şi dacă dracii nu se milostivesc de sufletul tău, cum se vor întrista 
pentru durerea trupului tău? Dacă dracii se silesc să te izgonească pe 
tine din împărăția lui Dumnezeu, cum te vor izbăvi pe tine de boli? 
Risuri sînt acestea și basme. Deci nu te amăgi, creştine, că niciodată 
lupul nu se poate face oaie, nici diavolul nu se face cîndva doctor. Că 
mai lesne poate focul să îngheţe și zăpada să încălzească, decit diavolul 
să te vindece pe tine cu adevărat” (Împărțire de grîu, pag. 324). 

Deci, noi cînd ne îmbolnăvim sau avem necazuri, sau sintem nedrep- 
tățiți, sau avem pagube, sau feciori de căsătorit, sau alte greutăţi în 
familie, să nu mai alergăm la ajutorul diavolului și al slugilor lui, care 
sînt vrăjitorii şi ghicitorii, ci la Biserică să alergăm și la preoți, la rugă- 
ciune şi la post și îndată ne va ajuta Bunul nostru Tată care ne-a zidit 


căci are milă de noi. . 

170. — Care sînt urmările păcatului vrăjitoriei? 

— Cei ce fac vrăji şi cei ce aleargă la vrăjitori fac un mare păcat 
împotriva Duhului Sfînt, căci lasă pe Dumnezeu şi cer ajutorul diavolilor. 
Renunţă la rugăciunile Bisericii și intră în casele vrăjitorilor. Se leapădă 
de slujitorii lui Hristos, adică de sfinţiţii preoţi, și se duc la slujitorii sata- 
nei. Adică, lasă apa cea vie, preotul și harul mîntuirii din Biserică și, pentru 
interesele lor pătimașe şi omenești, cer ajutorul vrăjmașilor lui Hristos, adică 
al vrăjitorilor și vrăjitoarelor. Se leapădă de adevăr și primesc în loc min- 
ciuna, căci toate cuvintele vrăjitorilor sînt minciună şi amăgire diavolească. 

Un păcat așa de mare împotriva Duhului Sfînt nu se iartă celor 
vinovaţi „nici în veacul de acum, nici în cel ce va să vină”,.după cum 
spune Hristos, de nu se vor pocăi toată viața. Pentru un astfel de păcat 
vin asupra celor vinovaţi, care aleargă la vrăji, tot felul de răutăţi şi 
primejdii. Mai întîi, mustrarea conștiinței că au lăsat pe Dumnezeu şi 
au cerut ajutor vrăjmașului lui Dumnezeu. Apoi, este oprirea pentru 
mulţi ani de la Sfînta Împărtășanie, de la 7 pînă la 15 și chiar 20 de ani. 
Apoi, cei ce cred şi aleargă la vrăji, scot din inima lor darul lui Dumne- 
zeu şi aduc în casa şi inima lor duhul diavolului. Apoi, cei ce fac vrăji 
şi cred în ajutorul lor se leapădă de Hristos şi se unesc cu diavolul. Apoi, 
cei ce fac vrăji şi aleargă la acestea nu se cade a se mai numi creștini, 
ci apostaţi. Apoi, cei vinovaţi de acest greu păcat sînt pedepsiţi de Dum- 
nezeu cu boli grele și fără leac, cu suferinţă în familia lor, cu pagube şi 
neînțelegere, cu sărăcie şi moarte cumplită. Și dacă nu se spovedesc la 
preot şi nu-și plîng păcatul acesta cu lacrimi toată viaţa, nu se pot mântui. 
Vrăjitorii și cei ce cred şi aleargă la ajutorul diavolului, dacă nu se pără- 
sesc de aceasta'şi nu se pocăiesc „se leapădă cu totul din Biserică”, adică 
se despart de Hristos şi se dau de bunăvoie în mîinile vrăjmașului, iar 
dacă mor în acest păcat, nici nu se îngroapă cu preot, ci asemenea celor 
păgâni și lepădaţi de credinţă, spre veșnica lor osîndă în muncile iadului, 
lată urmările grozave ale vrăjitoriei. 


171. — Ce canon rînduiese Sfinții Păriuți vrăjitorilor gi celor ce 
aleargă la vrăji? 

— Cel mai aspru pedepsește pe vrăjitori Sfîntul Vasile cel Mare. Iată 
ce spune el în canonul 72: „Cel ce se dă pe sine vrăjitorilor, sau unora ca 
acestora, se va canonisi cu canonul ucigaşilor” (Sf. Vasile, 72; Sf. Grigore 
de Nyssa, 3; Laodiceea, 36). El pune pe vrăjitori în rîndul ucigașilor de 
oameni și al celor lepădaţi de Dumnezeu, adică îi opreşte de cele sfinte 
de la 10 la 20 de ani. În canonul 65, acelaşi sfînt Vasile cel Mare zice: 
„Cel ce spune vrăjitorii (descîntă) se va canonisi cu timpul ucigașului, 
adică 20 de ani, aplicîndu-i-se astfel, după cum se vădește singur la fiecare 

păcat”. Iar Pravila Mică de la Govora zice: „Femeia ce va fermeca străinii 
şi pe ai săi, (se opreşte de cele sfinte) ani 9 şi metanii cinci sute pe zi” 
(p. 115). Iar canonul 61 al Sinodului Ecumenic al VI-lea opreşte de Sfinta 
Împărtășanie pe cei ce merg la ghicitori, la cărţi de joc şi altele asemenea, 
spre a afla cele viitoare, timp de șase ani de zile. Iar „dacă vor stărui în 
acestea şi nu se vor feri de aceste meşteşuguri picrzătoare şi păginești, 
hotărîm să se lepede cu totul de la Biserică, precum și Sfintele Canoane 
învață ...”, Sfîntul loan Postitorul scurtează canonul vrăjitorilor și al 
celor ce aleargă la vrăji, numai la 3 ani oprire de cele sfinte, dacă se măr- 
turisesc de păcat, dacă îl părăsesc definitiv și dacă ţin post zilnic pînă la 
orele 3 după masă şi fac câte 250 de metani pe zi. 

Dar și Sfînta Scriptură arată cît de greu pedepseste Dumnezeu pe 
cei ce alergau la vrăjitori, că auzi ce zice: „Pe fermecători nu-i lăsați să 
trăiască” (Ieşire 22, 18). Şi iarăşi zice: „9i bărbatul sau femeia, oricare 
dintre ei se vor face descîntători sau vrăjitori, cu moarte să se omoare: 
pe amindoi cu pietre să-i ucideţi că vinovaţi sînt” (Lev. 29, 27). Și iarăși: 
„Sufletul care se va duce la descîntători sau la vrăjitori ca să curvească 
în urma lor, Eu voi întoarce fata Mea împotriva sufletului aceluia și-l 
voi pierde din poporul lui” (Lev. 20; 6). 

Vedem că pe împăratul Manase l-a pedepsit Dumnezeu cu robie amară 
şi grea în Babilon, că „trecea pe fiii lui prin foc și făcea descîntece și felu- 
rite vrăji şi a făcut grăitori din pîntece și vrăjitori și a înmulţit a tace rău 
înaintea Domnului, ca să-l înlăture pe el de la împărăție” (2 Paralip. 
33, 6). Pe împăratul Saul l-a pedepsit Dumnezeu cu pierderea împărăției 
şi cu moarte de ocară, pentru că a lăsat pe Dumnezeu şi a chemat femeie 
grăitoare din pîntece, urmind ghiciturilor ei (1 Imp. 28, 7). Iar pe împă- 
ratul Ohozia s-a mîniat Dumnezeu foarte, că a trimis să întrebe pe vrăji- 
toarea din Ecron. 

172. — Spuneţi-ne mai pe larg despre păcatul ghicirii cu cărţi sfinte, 
sau cum se spune „deschiderea pravilei””, care se obișnuiește astăzi între 
credincioşi. 

— Vrăjirea cu lucruri şi cu cărţi sfinte este al patrulea fel de vrăji- 
torie și se cheamă „ghitia”. Acești vrăjitori amestecă vrăjile lor cu Tugă- 
ciuni, cu psalmi și alte cuvinte sfinte, adresate către Maica Domnului și 
către sfinţi, ca să poată înșela mai ușor pe cei slabi în credință. Acest fel 
de vrăji îl obișnuiesc mai ales femeile cele rele, bătrinele şi ţigăncile pentru 
a amăgi pe cei slabi de minte. Iată ce zice despre acestea Sfintul Ioan Gură 
de Aur: „Fu zici că bătrîna aceea este creștină şi omul acela este ghicitor 
creştin și cînd descîntă sau deschid cartea, nu zic, nici scriu alt nume, decît 
numele lui Hristos, al Născătoarei de Dumnezeu şi al sfinţilor, deci ce 

rău fac ei? La aceasta îţi răspund că pentru aceasta se cuvine mai cu seamă 
să urăști pe femeia cea rea și pe acel rău fermecător gi ghicitor (din cărți) 
fiindcă folosesc spre ocară şi necinste numele lui Dumnezeu. Creștin fiind, 
lucrează ca păginii. Pentru că și diavolii, cu toate că numesc numele lui 
Dumnezeu, însă tot diavoli sînt. Unii, voind a se îndrepta, zic că este 
creştină femeia care a descîntat și nimic alta nu zice, fără numai numele 
lui Dumnezeu. Eu pentru aceea mai vîrtos o urăsc şi mă întorc de la ea, 
că întrebuințează numele lui Dumnezeu spre ocară. Numindu-se pe dînsa 
creștină, se arată pe sine că lucrează cele ale păgînilor” (Hristoitia, op. 
cit., p. 305—320). 

Cei ce ghicesc prin deschiderea Psaltirii şi a altor cărți sfinte se opresc 
de împărtășanie pînă la 7 ani, pentru că Psaltirea este o carte sfîntă cu 
multe proorocii în ea, insuflată de Duhul Sfînt, şi este pentru rugăciune, 
iar nu pentru ghicit și cîștigat bani spre osîndă. 

173. — Pentru ce au căzut creștinii în vrăjitorie ? 

— Pentru că a slăbit: în ei credinţa și frica de Dumnezeu; pentru că 
nu se roagă îndeajuns creştinii de astăzi ca să-și împlinească cererile lor 
prin rugăciune, iar nu prin ghicire; pentru că nu citesc Sfînta Scriptură 
să vadă ce osîndă ajung pe vrăjitori și pentru că nu merg regulat la biserică, 
nu se spovedesc în cele patru posturi și nu cer la nevoie sfatul și rugăciunile 
preotului. Mai aleargă unii creștini la ghicit pentru că au uitat făgăduin- 
ţele pe care le-au dat lui Hristos la Sfintul Botez, cînd au spus: „Mă lepăd 
de satana, și de toată lucrurile lui, și de toată slujirea lui . . .”. De asemenea, 
mai aleargă creştinii la ajutorul diavolului cînd nu li se împlinește cererea 
lor la Biserică sau pentru că uită de moarte şi de ziua judecății lui Hristos. | 

De aceea, Sfinţii Părinți ne îndeamnă să alergăm, numai la Dumnezeu, 
numai la Biserică şi la preoţi, iar nu la diavoli și la slugile lor. Iar Sfintul 
loan Gură de Aur ne sfătuieşte zicînd: „Vă rog, fiți curaţi de această 
înșelăciune . . , şi când voieşti a călca pragul casei tale, să zici mai întîi 
acest cuvînt: «Mă lepăd de tine satană, și de cinstea ta, și de slujirea ta şi 
mă împreun cu tine, Hristoase» Fără cugetarea aceasta niciodată să nu 
ieși din casă. Aceasta să-ţi fie toiag, aceasta armă, aceasta cetate de apărare, - 
şi împreună cu aceste cuvinte fă şi semnul crucii pe fruntea ta. Că așa de ` 
te vei întrarma pretutindenea, nu numai om, ci chiar diavolul de te va - 
întîlnj, nu va putea să te vatăme pe tine” (Hristoitia, p. 316—317). 


174. — Cum pot creștinii să se izbăvească de vrăjitorii şi de tot felul 
de farmece izvodite de diavolul? 

— Cel ce crede cu tărie în Dumnezeu, cel ce se roagă neîncetat lui 
Dumnezeu şi aleargă regulat la Sfînta Biserică nu va cere niciodată aju- 
torul diavolului și al vrăjitorilor, care sînt vrăjmașii lui Dumnezeu. Deci, 

cei ce au credință tare în Dumnezeu să-i ceară neîncetat ajutorul. Iar cei 
slabi în credinţă, care au cerut vreodată ajutorul vrăjitorilor, dacă vor să 
se miîntuiască, mai întîi să se spovedească de acest păcat și să ceară canon. 
Apoi, să nu mai apeleze la ajutorul satanei în orice nevoie ar fi, ci numai 
la Dumnezeu să alerge. Apoi să se roage cît mai mult cu rugăciuni şi la- 
crimi din inimă (Deut. 4, 29; Ps. 118, 58; Ieremia, 29, 13), şi așa cu răb- 
dare și credinţă se vor izbăvi de vrăji şi vor primi darul Duhului Sfînt. 


175. — Ce sint visele și vedeniile, care este deosebirea între ele gi 
de cîte feluri sînt? 

— Vă răspund cu cuvintele Sfintului Ioan Scărarul, care zice: „Visul 
este mișcarea minții în vremea nemișcării trupului. Iar nălucirea (ve- 
denia falsă) este amăgirea ochilor cind doarme cugetarea. Nălucirea este 
ieşirea minţii cînd trupul veghează. Nălucirea este o vedere a ceva fără 
ipostas (nereal)” (Filoc., vol. IX, Cuv. 3, p. 15). Iată dar ce sînt visele și 
vedeniile. Ele sînt de două feluri: vise şi vedenji bune şi rele. Iar deose- 
birea dintre ele este aceasta: Visele și vedeniile bune sînt de la Dumnezeu, 
prin care se descoperă voia Lui cea mare, numai la cei ce sînt cu totul 
desăvirșiţi şi sfinţi şi care fac poruncile Lui, precum a fost dreptul Iosif, 
căruia i s-a arătat Arhanghelul Gavriil în vis, poruncindu-i să fugă cu 
Pruncul Iisus și cu Fecioara Maria în Egipt. Visele bune vin de la îngeri 
şi ne amintesc de moarte și de osîndă, iar după ce ne deșteptăm, ne în- 
deamnă la rugăciune și la pocăință. Dimpotrivă, visele şi nălucirile rele 
sînt de la diavoli, prefăcuţi în îngeri de himină sau în sfinţi, care ne amă- 
gesc prin somn că sîntem buni şi vrednici de rai, iar după ce ne deșteptăm 
„ne scufundă în mîndrie şi bucurie” (Filoc. vol. IX, Cuv. 3, p. 16). 


_116. — Este păcat să creadă creștinii în vise şi vedenii ? 

— Spune Sfîntul Ioan Scărarul că „cel ce crede în vise este asemenea 
celui ce aleargă după umbra sa şi încearcă s-o prindă”. Tot el spune că 
„diavolii slavei deșarte sînt în visuri prooroci. Ei închipuiesc, ca niște 
vicleni, cele viitoare şi ni le vestesc mai dinainte. lar dacă se împlinesc 
vedeniile ne minunăm şi ne mîndrim cu gîndul, ca şi cum am avea darul 
înaintevederii (proorociei). Cei ce ascultă de diavolul, aceştia s-au făcut 
adeseori prooroci mincinosi”. Şi mai departe zice: „Diavolii nu știu nimic 
din cele viitoare, dintr-o cunoștință de mai înainte, căci și doctorii pot să 
ne spună moartea de mai înainte”. Apoi încheie, zicînd: „Cind începem 
să credem în visele diavolilor, ei îşi bat joc de noi, chiar şi cînd sintem treji. 
Cel ce crede visurilor și nălucirilor din somn este cu totul necercat. Jar 
cel ce nu crede nici unora este filozof” (Filocalia, vol. IX, pag. 76). 

Deci, este păcat să credem în visupi şi vedenii; că prin acestea ne 
amăgesc foarte uşor diavolii și ne aruncă în păcatul cel cumplit al mindriei: 

şi slavei deșarte, cînd omul se încrede în sine mai mult decît în cuvîntul 
lui Dumnezeu. Cu acest meșteșug ispititor, diavolul a amăgit pe mulți 
creştini şi călugări, aruncîndu-i apoi în prăpastia pierzării. Iar dacă cineva 
are totuși îndoială de visul sau vedenia sa, să se spovedească la duhovnic 
şi să-i ceară sfatul lui, că prin duhovnic grăieşte Dumnezeu. 

177- — Din cîte pricini se înşală oamenii de vedenii şi de visuri deșarte ? 

— Din şapte pricini se înşală creştinii de vedenii și visuri, ca şi cum ar fi 
de la Dumnezeu, şi anume: din miîndrie, din slava deșartă, care este prima 
fiică a mândriei ; din cauza minţii slabe şi neiscusite a creştinilor ; din cauza 
rîvnei nesocotite a unor creștini, care se roagă și postesc mult ca să aibă 
vedenii, de care spune Sfîntul Isaac Sirul: „Cu mare boală boleşte cel 
ce are rîvna cea rea” (Filocalia, vol. X, Cuv. 58); a cincea pricină a amă- 
girii prin vedenii şi visuri este neascultarea de duhovnici şi îndărătnicia 
unor credincioși, mai ales a celor mîndri, din care pricină uşor sînt vinaţi 
de diavolul; a şasea pricină vine din cauza vieţii de sine, ascunse, a unora 
şi din nemărturisirea curată a gîndurilor la duhovnic; iar ultima pricină 
prin care se înșală creștinii cu visuri și vedenii mincinoase este necunoș- 
tința de sine și lipsa de citire a Sfintei Scripturi şi a Sfinţilor Părinţi. 

Despre acestea spune şi înțeleptul Sirah, zicînd: „Visurile cele rele 
sînt deșertăciune, ca și vrăjile şi descîntecele, și pe mulți visurile i-au 
înșelat şi au căzut toţi cei ce au nădăjduit într-însele” (Is. Sirah 34, 1—7). 
Cel ce crede lesne în visuri şi vedenii, fără multă cercetare şi sfat, să se 
canonisenscă, la fel cu cei ce merg la vrăji și deacîntece, adică pînă ia 7 ani 
să se oprească de-la Sfinta Împărtășanie. 


CONVORBIREA A ȘAPTEA 
„Despre rugăciune, lacrimi, duhovnicie, datoriile preoților 


178. — Părinte Cleopa, ce legătură este între frica de Dumnezeu și. 
dragostea de Dumnezeu? . 

— Frica. de Dumnezeu, spun Sfinţii Părinţi precum şi proorocul 
David, este „începutul înţelepciunii”, adică ea face începutul a toată fapta 
bună; iar dragostea de Dumnezeu este desăvirșirea și sfîrşitul faptelor 
bune. Frica de Dumnezeu formează deci începutul mîntmirii, iar dragostea 
de Dumnezeu, „care scoate afară frica”, este sfîrşitul mântuirii, pentru că 
cel ce iubeşte trăieşte numai în Dumnezeu, „care este dragoste”. Să nu 
avem atîta frică de Dumnezeu, cît mai ales dragoste de Dumnezeu, că 
auzi ce zice Sf. Vasile: „Cel ce face fapta bună din frică, adică de frica 
muncilor iadului, a pedepsei, acela este în stare de rob; cel ve face fapta 
bună pentru răsplată, adică pentru a i se împlini cererile aici pe pămînt 


CONVORBIRI DUHOVNICEŞTI 


și a dobîndi plată în cer, acela este în stare de slugă, care slujește pe stă- 
pînul său pentru plată, adică pentru bani; iar cel ce face fapta bună din 
dragoste de Dumnezeu, iar nu de frică sau pentru plată, acela este în stare 
de fiu al lui Dumnezeu”. Deci, cine ajunge să facă fapta bună din dragoste, 
fără alt scop, acela a ajuns la măsura desăvirşirii şi se numeşte fiu al lui 
Dumnezeu. 


179. — Cum se cuvine să împărțim dragostea noastră față de Dum- 
nezeu, față de aproapele și față de noi înșine? 

— Citim în „Mintuirea păcătoşilor” că trebuie să avem către noi 
înşine inimă de judecător, către aproapele inimă de mamă, iar către Dum- 
nezeu inimă de fiu. Pe Dumnezeu sîntem datori să-L iubim din toată inima 
noastră, din toată puterea şi virtutea, fiind gata să ne dăm și viața pentru 
El, aşa cum au făcut toţi sfinții mucenici, cuvioşi şi ierarhi, care s-au 
jertfit pentru dragostea lui Hristos şi pentru Evanghelie. Pe aproapele 
nostru să-l iubim „ca pe noi înşine”, adică aşa cum ne iubim pe noi, cum 
ne îngrijim, ne hrănim și ne ajutăm, tot așa se cuvine să iubim, să miluim, 
să hrănim, să ajutăm și să îndrumăm pe calea mintuirii pe aproapele nostru. 
Iar pe noi înșine se cuvine să ne osîndim permanent şi să ne mustrăm 
pentru păcatele noastre, socotindu-ne mai păcătoși decît toţi oamenii. 


Aşa de vom face, aşa de vom iubi pe Dumuvezeu și pe aproapele, iar pe 
noj ne vom judeca cu smerenie, ne vom miîntui cu adevărat și vom fi 
primiţi în împărăţia cerurilor. 


180. — Câte feluri de iubiri sînt, după Sfinţii Părinţi? 

— Sfîntul Nicodim Aghioritul și alți părinți împart iubirea în cinci 
feluri: iubire duhovnicească, adică iubirea de Dumnezeu și de aproapele, 
care este cea mai înaltă şi singura miîntuitoare de suflet (Matei 22, 23—40); 
iubire firească, adică iubirea tinerilor, a soţilor, a părinţilor față de fii şi 
a copiilor față de părinţi, care nu este nici spre mintuire, nici spre osîndă, 
pentru că este din fire; iubire din mândrie şi slavă deșartă, cînd cineva 
iubește pe cei care îl laudă și îl vorbesc de bine; iubire din interes, cînd 
cineva iubeşte pe aproapele fie pentru bani, fie pentru daruri, fie din respect 
sau din altă oarecare pricină omenească ; iubire trupească, adică din poftă, 
cînd cineva iubeşte pe oameni sau femei pentru plăceri şi păcate tru- 
peşti, ori pentru beţie care duce la desfrinare. Prima iubire este mîntui- 
toare. A doua este firească, deci nici bună, nici rea. Iar ultimele trei iubiri 
sînt vinovate şi aducătore de osîndă veșnică, dacă nu le părăsește creştinul. 


„181. — Care sînt aripile sufletului cu care poate zbura la viața veşnică? - 
— Două sînt aripile sufletului pentru miîntuire: frica de Dumnezeu 
şi frica de moarte şi judecată. După ce Duranezeu l-a zidit pe Adam si 

l-a așezat în rai, cel dintii l-a înarmat pe om cu frica morţii, zicînd: „Din 
toţi pomii care sînt în rai poți să mănînci, iar din pomul cunoștinței binelui 
şi răului să nu măninci, căci în ziua în care vei mînca din el cu moarte 
vei muri” (Fac, 2, 17). Cînd diavolul l-a dezarmat pe Adam de frica 
morţii, zicîndu-i: „nu, nu veţi muri!” atunci îndată l-a biruit şi l-a ucis. 
Deci și noi, dacă vrem să ne mîntuim şi să ajungem la Hristos, cu aceste 
două aripi să ne îngrădim, adică cu frica de Dumnezeu și frica morţii, 
şi astfel de toate cursele diavolului ne vom izbăvi şi vom săvirși-o cu pace 
călătoria vieţii. : 

182. — Care este cel mai mare dar pe care se cuvine să-l dăm lui 
Dumnezeu ? l | 

— Cel mai mare dar pe care se cuvine să-l dea creştinul lui Dumnezeu 
este Jertfa, adică a se jertfi pe sine pentru Dumnezeu, așa cum s-au jertfit 
mucenicii, cuvioşii, pustnicii şi toţi drepții. Fără jertfă nimeni nu se poate 
mântui, precum spune însuşi lisus Hristos: „Cel ce va răbda pînă la sfîrșit, 
acela se va mântui” (Matei 24, 13). 


183. — Cum putem ajunge la cunoștința de Dumnezeu? Care este 
cea mai înaltă cale de cunoaștere duhovnicească ? 

— Trei sînt căile prin care ajungem la cunoașterea și comuniunea 
mistică cu Dumnezeu: teologia, asceza şi sfinta rugăciune. Prin aceste trei 
căi au umblat toţi sfinţii şi au ajuns la cea mai înaltă treaptă de unire cu 
Dumnezeu, anume la contemplarea și vederea lui Dumnezeu, adică 
pînă la răpirea „în trup sau afară de trup”, cum a ajuns și Sfintul Apostol 
Pavel. Dintre acestea, cea dintii și mai la îndemina tuturor este sfinta 
rugăciune, făcută cu credinţă și din toată inima. Prin ea ne unim cel mai 
uşor cu Dumnezeu gi fără de ea ne depărtăm cel mai mult de Dumnezeu, 
precum spune un sfint părinte: „Nimic nu lipește pe om de Dumnezeu 
mai mult. ca rugăciunea”. 


184. — Care este cea mai puternică rugăciune care uneşte pe om cu 
Dumnezeu? 

— Sfînt mai multe feluri de rugăciuni, cu limba, cu mintea şi cu inima. 
Cea mai înaltă rugăciune este rugăciunea din inimă, adică cu participarea. 
inimii, prin umilință, zdrobire și lacrimi. Să nu punem mare bază pe rugă- 
ciunea citită, adică rugăciunea orală, cu limba. Aceasta este cea mai slabă 
rugăciune, pentru că nu participă mintea şi inima. Rugăciunea. minţii 
este mai înaltă ca rugăciunea orală pentru că participă la ea şi gîndurile, 
adică atenția minţii. Cel ce se roagă cu atenția minţii la tot ce rostește, 
acela se roagă cu mintea, însă nici aceasta nu este. desăvirșită. Sfinții 
"Părinţi spun că rugăciunea minţii este rugăciunea cu un picior, adică este 


CONVORBIRI DUHOVNICEȘTI 


jumătate de rugăciune, pentru că rămîne în cap şi nu participă la ea și 
inima. Dar cînd la rugăciune se uneşte mintea cu inima, adică gîndurile 
minţii coboară cu darul Domnului în inimă, atunci s-a făcut zămislirea 
rugăciunii celei duhovnicești, adică am ajuns la cea mai înaltă rugăciune, 
numită rugăciunea inimii. Iar semnele că am ajuns la această înaltă 
lucrare sînt: o puternică căldură în partea inimii, un permanent dor și 
rîvnă pentru Dumnezeu, o nespusă dragoste pentru oameni și pentru toată 
zidirea, o bucurie duhovnicească negrăită, plins de bucurie, izvor adînc 
de lacrimi, de smerenie și netemere de moarte. 


185. — Care este cel mai bun dascăl al rugăciunii? 

— Este însăşi sfînta rugăciune, după cum spune Sfîntul Macarie cel 
Mare: „Eu ştiu că nu ştii să te rogi, dar roagă-te cum poţi şi cît mai des, 
şi rugăciunea singură te va învăţa să te rogi”. Deci, să ne rugăm cum 
putem şi cît mai mult și văzînd Dumnezeu rîvna noastră ne va ajuta să 
dobîndim rugăciunea cea adevărată a inimii şi darul lacrimilor. 


186. — Din ce cauză astăzi nu ne mai putem ruga asemenea părin- 
ţilor noştri de demult și nu mai avem răbdare la sfinta rugăciune? 

— Spunea un sfînt părinte că „precum apa stinge focul, așa uitarea 
stinge rugăciunea”. Nu ne mai putem ruga astăzi pentru că am uitat și 
uităm de Dumnezeu. lar uitarea este înainte mergătoare a îndepărtării 
de Dumnezeu. Apoi, nu ne mai rugăm astăzi cu aceeași evlavie ca înainte 
pentru că am slăbit cu toţii în credință. Cine crede cu tărie în Dumnezeu 
se teme de Dumnezeu, Îl iubeşte pe Dumnezeu şi se roagă Lui neîncetat, 
pentru că nu poate trăi fără de Dumnezeu, departe de Tatăl nostru cel 
ceresc. Cred că slăbirea credinţei în Dumnezeu este pricina cea mai mare 
a slăbirii rugăciunii în rîndul credincioşilor. Tocmai de aceea sectarii 
amăgesc pe unii dintre ortodocși, pentru că în locul rugăciunilor lungi ei 
vin cu cîntări și predici, care atrag şi încîntă pe cei mai slabi în credință. - 

Dacă vrem să ne miluiască Dumnezeu, să ne ierte de păcate și să ne 
ocrotească de tot felul de ispite și primejdii, trebuie să ne silim la sfînta 
ugăciune ziua și noaptea. Să citim, mai ales noi călugării, la Psaltire, 
eare are mare putere; să citim cele șapte laude din Ceaslov, acatiste, para- 
clise sau mai ales să rostim rugăciunea lui Iisus; iar în sărbători, precum 
cerbul la izvoare, așa să venim regulat la biserică pentru a asculta Sfînta 
Liturghie. Și, dacă ne luptă diavolul cu uitarea, cu necredința, cu lenea, 
cu somnul sau cu grijile acestei vieți, noi să ne rugăm măcar cu gura, 
împlinind pravila dată nouă de duhovnic, pe cît vom putea. Cu timpul 
ne va ajuta Domnul să trecem de la cantitate la calitate, de la rugăciunea 
cea risipită a gurii, la rugăciunea cea curată a minţii şi a inimii şi atunci, 
gustind din bucuria Duhului Sfînt, vom vedea „ce bun este Domnul”! 

187. — Spuneţi-mi ceva despre blîndețea şi smerenia Domnului. 

— Despre aceste două mari virtuți ne grăiește însuși Hristos, zicînd: 
„Învăţaţi-vă de la Mine că sînt blind și smerit cu inima gi veţi afla odihnă 
sufletelor voastre” (Matei 1], 29). Iar la fericiri, zice Domnul: „,Fericiţi 
cei săraci (smeriţi) cu duhul, că acelora este împărăţia cerurilor” ; şi mai 
departe zice: „Fericiţi cei blinzi că aceia vor moșteni pămîntul” (Matei 
5, 5). Prin aceste două fericiri, Mîntuitorul ne spune că cei smeriţi și blinzi 
la inimă moștenesc atît pămîntul, cît și împărăţia cerurilor; adică atît 
bunătățile şi fericirea vieții pămiîntești, cît şi fericirea vieţii veşnice, pentru 
că pe cei blinzi şi smeriți toată lumea îi iubeşte, îi respectă, îi ascultă şi 
se foloseşte de ei. Cea mai ușoară cale de miîntuire este a celor blînzi şi 
smeriţi cu inima. Cu blindețea dobîndim pe oameni, iar cu smerenia alun- 
găm pe diavoli şi chemăm în ajutorul nostru pe îngeri. Cei blînzi și smeriți 
cu inima au mai puţine ispite în viața aceasta, adică „află odihnă sufletelor 
lor” „ pentru că prin blindețe îmblinzesc şi cîştigă dragostea tuturor oame- 
nilor, i iar prin. smerenie ard pe diavoli și îi alungă departe de ei. 

Spun Sfinții Părinţi că blindeţea stă între miînie și dragoste. Apoi 
adaugă: „blindeţea să nu te ducă pînă la lașitate; nici dragostea să nu te 
ducă pînă la nepăsare”. Deci, trebuie să folosim cu grijă blîndeţea, care 
stă totdeauna la mijloc, între mînie și dragoste. Nici atit de blinzi încît 


să se hulească Evanghelia şi numele lui Dumnezeu înaintea noastră din 
pricina dragostei ; pici cu totul aspri şi neînduplecaţi, încît să pornim spre 
mânie şi răzbunare pe aproapele nostru. lar despre smerenie, spun Sfinţii 
Părinţi că este haina lui Hristos, pentru că a luat trup omenesc pentru 
mîntuirea noastră. Hristos a primit în trup patimile firii neprihănitoare, 
ca: foamea, setea, durerea, oboseala. Iar patimile firii păcătoase, adică 
păcatele, nu le-a primit Hristos. 


188. — Spuneţi-mi ceva despre conștiință. 

— Sfîntul Vasile cel Mare „dreptarul Bisericii și cumpăna cea mare” 
sau „ochiul Bisericii”, cum îl numesc unii Sfinți Părinţi, spune despre 
conștiință că este glasul lui Dumnezeu în om. lar Sfîntul Isaac Sirul spune: 
„Cela ce a ajuns să se împace cu sine, adică cu conștiința sa, a împăcat 
cu sine cerul şi pământul”. Acelaşi lucru pene Miîntuitorul, zicînd: 
„Împacă-te cu pîrişul tău pînă eşti pe cale”... (Mat. 5, 25), adică să 
ne împăcăm cu conştiinţa noastră pînă sîntem pe calea acestei vieţi, că 
după moarte nu mai putem face nimic. 

Neliniștea, mustrarea conștiinței omului păcătos este un semn al 
milej lui Dumnezeu, ca să se împace cu El cît este în această viață trecă- 
toare. Întîi trebuie să crezi că există Dumnezeu, care a creat lumea şi stă- 
pîneşte toate. Apoi, să te silești după putere să faci voia Lui. Al treilea, 

dacă vrem să ne mîntuim trebuie să ne împăcăm cu conștiința noastră, 
mai bine-zis cu Dumnezeu care ne-a creat şi ne va judeca după faptele 
noastre. lar despre conștiință trebuie să ştim. că ea este una din energiile 
necreate ale lui Dumnezeu, una din lucrările Lui, precum este şi viaţa. 


189. — Cum putem dobindi pacea inimii și a conștiinței? 

— Patru sînt căile prin care putem cîştiga pacea inimii și a conștiinței: 
a) să căutăm întotdeauna locul cel mai de jos; b) să ne mulțumim în toate 
cu cît mai puţin din cele necesare vieţii; c) să ne rugăm permanent ca să 
se facă numai voia lui Dumnezeu cu noi; d) să ne lăsăm în toate numai 
în voia lui Dumnezeu. 


190. — Care este cea mai înaltă teologie a creștinilor? 

— Cea mai înaltă teologie nu este a vorbi despre Dumnezeu, nici a 
contempla zidirea Lui. Cunoaşterea lui Dumnezeu din creaţie, din admi- 
rarea frumuseţii universului (macrocosmosului) și a omului (microcos- 
mosului), numită de Sfîntul Maxim Mărturisitorul „contemplaţia naturală 
în duh”, este numai a începătorilor. Cea mai înaltă teologie creștină este 
unirea cu Dumnezeu prin trăire, adică prin credinţă, cugetare şi împlinirea 
faptelor bune. 


191. — Spuneţi-mi ceva despre iubirea de sine. 

— Tată ce vă spun: În măsura în care omul se leapădă de iubirea de 
sine, în aceeași măsură sporește în fapte bune, se înduhovnicește şi se 
apropie de Hristos. De obicei, cînd este vorba de sine, omul strică întot- 
deauna cântarul, adică măsura; îşi face lui mai multă dreptate, își alege 
partea cea mai bună, cea mai mare, cea mai frumoasă ; plinge pentru sine 
mai mult decit pentru altul și se bucură de sine mai mult decît de altul. 
Hristos însă a răstignit pe cruce iubirea de sine, dîndu-și viața pentru noi. 
Dintre oameni, puţini sînt aceia care își răstignesc patima iubirii de sine, 
asemenea lui Hristos. Sînt mulţi care se angajează să trăiască viața duhov- 
nicească, dar nu ajung pînă la răstignire, pentru că nu renunţă total la 
iubirea de sine, adică la egoism. Or, fără jertfă, fără] răstignirea patimi- 
lor noastre, fără părăsirea păcatelor, nu putem să vedem pe Hristos, nu 
ne putem mântui. 


192. — Ce sfat dați credincioşilor şi călugărilor pentru mîncarea de 
carne ? = 

— Două mari virtuţi au fost în rai la primii oameni. Fecioria și ne- 
mincarea de carne. După căderea lui Adam, adică după ce a intrat moartea 
în lume prin păcat, a rinduit Dumnezeu viața conjugală, iar mîncarea de 
carne a rînduit-o abia după potop. „Să mâncaţi toate ca pe o iarbă” 
zice Dumnezeu (Facere, 9, 3), că după ce s-a vărsat sîngele animalelor 

sacrificate, carnea rămine numai ca o iarbă. Mirenii au voie să mănince 
carne în toate zilele, afară de cele patru posturi, miercurea, vinerea şi 
celelalte zile oprite de Biserică. Călugării, însă, după regulile vieții mona- 
hale şi după Sfintele Canoane nu au voie să măniînce carne, afară numai 
dacă sînt găzduiți la mireni și aceia nu știu că ei nu mănîncă sau nu au 
altceva să le dea de mincare. 


193. — Cum se poate curăți inima de patimi? 

— Spun unii Sfinţi Părinţi că mintea uşor se luminează și uşor se 
întunecă. Iar inima foarte greu se întunecă prin patimi şi foarte greu se 
luminează, se curăță. Curăţia inimii, adică despătimirea se face în timp 
îndelungat, mai bine zis toată viaţa, prin. asceză, pocăință și lacrimi. Cel 
mai mult, însă, se curăță inima prin rugăciune, că rugăciunea îl face pe 
om fiu al lui Dumnezeu după dar. Cine a ajuns la curăţia inimii a ajuns 
văzător de Dumnezeu, văzător tainic cu ochii inimii. 


194. — Ce este plinsul și de cîte feluri este? . 

— Spune Sfîntul Ioan Scărarul că „„plinsul după Dumnezeu este o 
tristețe a sufletului (pentru păcate), o simţire a inimii îndurerate, care- 
caută pururea fără odihnă pe Cel după care însetează . . , Plinsul sau stră- 
pungerea inimii este o mărturisire a păcatelor făcute de minte lui Dum- 


nezeu, un dialog nevăzut, neîncetat şi îndurerat, în care sufletul îşi recu- 
noaște necontenit păcatele în faţa lui Dumnezeu . ..” (Filocalia, vol. IX, 
p. 164). Tot același sfint spune că plinsul este al doilea botez; este mai 
mare decît botezul, deoarece botezul dintîi ne curăță de păcatele de mai 
înainte, iar botezul lacrimilor ne curățeşte de păcatele făcute și după 
botez. 

Plinsul se naște din SEPI EI mi pentru păcatele făcute, din 
smerita cugetare, din aducerea aminte de moarte, de judecată şi de muncile 
iadului în care se chinuiesc păcătoşii. Acelaşi lucru îl spune și cuviosul 
Pimen: „De nimic nu avem mai multă nevoie decît de minte trează”, 
căci din aceasta numai se nasc lacrimile şi plinsul cel mîntuitor. Iar sfinții 
Arsenie cel Mare, Efrem Sirul, Isaac Sirul și alții, spun că: „lacrimile la 

“rugăciune sînt semn al milei lui Dumnezeu” căci prin lacrimi se linişteşte 
văzduhul inimii. Și iarăşi: „Sufletul ce şi-a simţit păcatele sale începe să 
plingă, căci le vede în lumina dumnezeirii”. 

Sfîntul Grigorie Palama spune că plinsul este de două feluri: plinsul 
minţii, adică întristarea din inimă pentru păcatele noastre, fără lacrimi în 
ochi, aşa cum avea fiul cel risipitor care zicea: „Cîţi argaţi ai Tatălui meu 
sînt îndestulaţi de pîine, iar eu pier de foame...” (Luca 15, 17); plinsul 
cu lacrimi, al doilea fel de plins, mult mai înalt, care izvorăşte din întris- 
tarea minții și a inimii pentru păcatele noastre. Toţi dumnezeieștii părinţi 

spun la fel: că lacrimile la rugăciune sînt un dar al lui Dumnezeu, că foarte 
greu se câștigă și foarte ușor se pierd. Cei mai mari duşmani ai plinsului şi 
lacrimilor sînt: slăbirea credinţei, lenevirea la rugăciune, lăcomia pînte- 
celui, beţia, rîsul, trîndăvia, multa vorbire şi mai, ales slava deşartă. 
Cînd fiul risipitor cugeta cu durere în inimă la casa Tatălui său, avea 
plînsul cel dintii, al minții; iar cînd s-a întors la Tatăl său și i-a zis: „Tată, 
greșit-am la cer și înaintea Ta și nu mai sînt vrednic să mă numesc fiul 
Tău ...” (Luca 15, 18—19), atunci fiul cel pierdut a dobîndit plinsul cel 
de al doilea, al lacrimilor din inimă. 


195. — De cite feluri sînt lacrimile și care din ele sînt mîntuitoare? 

— Lacrimile sînt de opt feluri, după Sfinţii Părinţi. Lacrimi din 
dragoste de Dumnezeu, cînd omul se gîndeşte la frumuseţea creației dum- 
nezeiești. Acestea formează cel mai înalt plîns, numit plins de bucurie și 
de dor dumnezeiesc. Lacrimile dragostei îngrașă pe om. Lacrimi din frică 
de Dumnezeu. Acestea au mai mică putere decît cele dintii, pentru că 
plinsul din dragoste de Dumnezeu este plineul fiului către Tatăl, iar plînsul 
din frică este al slugii care mereu se teme să nu supere pe Stăpînul său. 
Plinsul din frică mijloceşte la Dumnezeu iertarea păcatelor şi este înainte- 
_mergător al celui dintîi (Filocalia, vol. IX, p. 116). Plînsul din frică usucă 

_ pe om, asemenea cleștelui care se arde de foc. Lacrimi din milă și dragoste 
pentru aproapele, pentru cei bolnavi din spitale, pentru săraci, văduve, 
copii orfani, pentru cei flămiînzi, goi și străini, pentru-toţi oamenii din 
suferință. Aceste lacrimi sînt sfinte și mîntuitoare asemenea celor dintii. 
Lacrimi din frica morţii și a muncilor iadului. Acestea sînt lacrimi bune, 
mîntuitoare ca și cele dintii și aduc roadă de pocăință. Lacrimi din fire 
sau fireşti, adică ale soților, ale rudelor, ale părinţilor pentru fii și ale fiilor 
pentru părinţi. Acestea nu sînt nici bune, nici rele. Ele se pot vedea uneori 
şi la animale. Lacrimi din slavă deşartă. Acestea sînt foarte periculoase, 
pentru că pe lîngă lacrimile cele bune, mîntuitoare și smerite, pune diavolul 
lacrimi de slavă, spre a fi văzuți și lăudaţi de oameni. Or, plinsul cel duhov- 
nicesc trebuie să fie totdeauna ascuns și neștiut de nimeni, afară de Dum- 
nezeu şi de duhovnic. Lacrimi din dezmierdare, care izvorăsc din poftă, 
din beţie, din mînie, din aducere aminte a celor rele etc. Al optulea fel 
sînt lacrimi pentru pagube, din sărăcie, din durerea ranelor, pentru tot 
' felul de boli. l ; 

Primele patru feluri de lacrimi sînt mîntuitoare; cele firești. nu sînt 
pici bune, nici rele; iar ultimele trei feluri de lacrimi sînt nefolositoare şi 
aducătoare de osîndă. E 

Deci, plinsul cel duhovnicesc este îndoit. Plinsul dintii, adică o per- 


manentă întristare a minţii și a inimii pentru păcate, o stare de umilință 

de taină, pentru că nu poate face cele bune cît trebuie. Acest plins îl suie 
pe om acolo unde îl suie însăşi fapta bună pe care n-a reușit s-o facă. Întris- 
tarea inimii face cît toate faptele bune și duce pe om la plinsul de-al doilea 
şi cel mai înalt al lacrimilor din dragoste şi din frică de Dumnezeu. Spune 
un cuvios părinte că „cel ce se scîrbește pentru păcatele sale este ca vremea 
înnourată care în curînd va slobozi apă, adică lacrimi”. „Lacrimile ne dau 
tuturor nădejdea mântuirii, ne spală păcatele și aduc pacea conștiinței 
rioastre, precum spune Sfîntul Nicodim Aghioritul în „Războiul nevăzut”, 
zicînd: „„Mustrarea conștiinței este chinuirea chinurilor, iar pacea conştiinţei 
este veselia veseliilor”. 


196. — Care sînt lucrările duhovnicești ale minţii, după Sfinții Părinți ? 

— Sfîntul Grigore Sinaitul spune că mintea creștinului trebuie să 
aibă nouă lucrări duhovnicești, şi anume: contemplarea la Persoanele 
Prea Sfintei Treimi şi la toate puterile cerești; contemplarea la întruparea 
Mintuitorului nostru lisus Hristos pentru mîntuirea lumii; contemplarea 
naturală în duh, adică cugetarea la raţiunile lucrurilor create de Dum- 
nezeu, la frumuseţea creației, la scopul pentru care au fost create, la 
armonia creaţiei, a universului și ridicarea minții de la cele văzute la 
cele nevăzute ; de la frumuseţea celor de jos, la frumuseţea dumnezeiască 
a celor de sus; de la cele trecătoare la cele gîndite şi veșnice, urcînd de la 
cele pămîntești la cele dumnezeieşti ca pe o scară duhovnicească. A patra 
lucrare a minţii este cugetarea la moarte; apoi cugetarea la muncile iadului, 
unde se chinuiesc cei păcătoşi; cugetarea la fericirea raiului; cugetarea la 
Judecata cea de apoi; cugetarea la împărăția cerurilor, după judecata viitoare 
şi a noua lucrare a minţii, cugetarea la frica de Dumnezeu şi la păcatele 
noastre ca niciodată să nu mai greșim. a 


197. — Care sînt mişcările duhovniceşti ale minții? 

— Mintea creștinului are trei mișcări, după Sfîntul Maxim Mărturi. 
sitorul: Mişcarea dreaptă, cînd cugetă numai la Sfînta Scriptură, la minu- 
nile Domnului, la cele cereşti. În această mișcare a minţii poate intra și 
ispita diavolului pentru a-l înşela pe om. A doua este mişcarea în zig-zag, 
cînd omul cugetă şi la Sfinta Scriptură și la lumea văzută a zidirilor, la 
creaţie. Și aici poate intra ispita diavolului, cînd cugetă prea mult. A 
treia mișcare a minţii se numește ocolitoare sau în spirală, cînd omul se 
coboară cu mintea în inima sa, precum melcul în casa sa și mirele și mi- 
reasa în cămară, și de aici, din inimă, unde nu mai poate intra ispita dia- 
volului, mintea se înalță spre Hristos. Marii noștri sfinți și cuvioși întote 
deauna își aveau mintea în inimă și de aici, din adiîncul inimii, se rugau, 
vorbeau cu mirele Hristos și dădeau război diavolului. Despre această 
-spune și Miatuitorul, zicînd: „Iar tu cînd te rogi, intră în cămara ta şi 

înciind uşa ta, roagă-te Tatălui tău...” (Matei 6, 6). Aceasta este cea 
mai înaltă și mai folositoare mişcare a minţii, să o coborim în inimă şi de 
aici să ne înălțăm să vorbim cu Hristos, să plingem pentru păcatele noastre 
şi să dăm război diavolului. Dar nu toate cele trei mișcări le putem folosi 


la fel. 


198. — Care este folosul cugetării la creația lui Dumnezeu? 

— Sfîntul Vasile cel Mare spune în cartea sa numită „Exaimeron” 
că „toată lumea văzută este şcoală și imagine a lumii nevăzute”. Tot el 
spune că „toată floarea şi toată iarba ne învaţă că este Dumnezeu”. Zidirea 
văzută tîlcuieşte pe Scriptură şi Sfînta Scriptură tiîlcuiește pe zidire. Atit 
una, cît și alta, sînt ca două file de carte. Pe o pagină citim cuvintele Sfintei 
Scripturi, pe cealaltă pagină citim în cartea zidirii, care vorbește de Dum- 
nezeu. La fel spune și Sfintul Grigore de Nyssa: „Toată zidirea, ca o trim- 
biţă strigă la noi că a făcut-o Dumnezeu”. Am citit într-o carte cum un 
filozof se plimba cu băţul în mînă pe un cîmp și bătea florile cu bățul: „Le 
bat, pentru că prea tare strigă către mine că le-a zidit Dumnezeu”! 

Toate creaţiile văzute se numesc darurile lui Dumnezeu. Și precum 
face mirele cu mireasa — că îşi dau daruri care întăresc dragostea între ei, 
tot aşa face și Dumnezeu cu noi. El pune mintea noastră între El şi creaţii, 
ca să-L putem mai bine înţelege și vedea. Dumnezeu ne dă cele create în 
dar, iar noi îi dăm lui Hristos, Mirele inimii noastre, gîndurile, rugăciunile 
și dragostea noastră. Sfîntul Antonie cel Mare nu știa multă carte, dar era 
atât de înțelept în cele duhovniceşti, că uimea pe toţi filozofii care veneau la 
peştera lui. Odată, l-au întrebat cîțiva filozofi: „Antonie, care sînt cărțile 
tale pe care ai învățat?” Iar el, arătînd cu miinile cerul, stelele, marea și 
întreaga natură din jurul său, le-a zis: „Acestea sînt cărţile mele pe care 
le citesc și care întrec pe toate celelalte” (Dicţionarul Aghiografic, p. 90). 

199. — Cum poate creştinul să se înalțe cu mintea mai uşor, prin 
cugetare, de la zidire la făcătorul ei, Dumnezeu? 

— Poate cineva să cugete la zidirile lui Dumnezeu și să se înalțe cu 
mintea de la zidire la Ziditor numai dacă își are mintea şi inima curăţite 
de patimi. Altfel nu poate vedea și simţi în cele zidite pe Dumnezeu, 
precum. sînt necreștinii şi păcătoşii. Auzi ce zice Hristos: „„Fericiţi cei 
curaţi cu inima că aceia vor vedea pe Dumnezeu” (Mat. 5, 8). Mintea se 
curăță foarte repede de cugetele cele rele. Este de ajuns citirea unei pagini 
din Sfînta Scriptură sau rostirea unei mici rugăciuni cu luare aminte. Dar 
tot. așa de. repede se poate întina. Inima însă, cu anevoie se curăță de 
patimi şi cu anevoie' se întinează. Cel ce are inima curată este mult mai 
sporit duhovnicește decit cel cu mintea curată de gînduri rele. 

200. — Care este rugăciunea cea mai potrivită pentru călugării începă- 
tori şi pentru creştini? 

— Sfîntul Joan Scăraiul spune că „de la noii începători nu cere 
Dumnezeu rugăciune desăviîrșită, adică rugăciunea inimii, căci a îngerilor 
este desăvîrșirea”. Pentru noii începători se recomandă rugăciunea ver- 
bală, rugăciunea citită din cărţile de pravilă: Ceaslov, Psaltire, Acatistier, 
Sfînta Liturghie, slujbele zilnice ale Bisericii și ascultarea. Sfîntul Simeon 
al Tesalonicului zice că „după vîrsta duhovnicească a fiecăruia să se reco- 
mande şi lucrarea duhovnicească a rugăciunii minţii şi a inimii”. Că dacă 
cineva începe înainte de vreme, pînă nu este curăţit de patimi această 
înaltă rugăciune, se ostenește în zadar şi se tulbură. Deci, nimeni să nu 
înceapă viața duhovnicească cu rugăciunea contemplativă a inimii, ci cu 
rugăciunea lucrătoare, care constă din metanii, închinăciuni, rugăciuni 
din Ceaslov, post, citirea Psaltirii și a altor cărți folositoare, ascultare şi 
smerenie față de toţi. Acestea formează viaţa cea lucrătoare care este 
potrivită pentru toţi şi pentru călugări şi pentru mireni. Iar viața contem- 
plativă, specifică mai ales călugărilor, constă în paza minții, lucrarea minții, 
rugăciunea minţii, rugăciunea inimii şi contemplarea sau privirile cele 
duhovnicești ale inimii. Așa ne învață toţi Sfinţii Părinţi, dascăli ai 
rugăciunii. 


201. — Spuneți-mi, vă rog, mai pe larg, ce este rugăciunea minții 
şi ce este rugăciunea inimii și cum ajungem la rugăciunea cea curată a 
inimii ? 

— Rugăciunea minţii este rugăciunea făcută cu luare aminte de sine, 
fără gînduri, fără imaginații și cugete rele. Aceasta este rugăciunea celor 
nedesăvirşiţi, însă mai înaltă decît rugăciunea orală şi cea vorbită. Sfinții 
Părinţi numesc rugăciunea cu mintea curată „rugăciune cu un picior” 
Sau „pasăre cu o aripă”, deci care nu poate merge nici zbura, pentru că nu 
participă şi inima. lar rugăciunea inimii este rugăciune desăvîrșită, numită 
„rugăciune cu două picioare”, cu ajutorul căreia ne unim cu Hristos, 
vorbim cu Hristos şi petrecem încă din trup în bucuria și dulceaţa vieţii 
veşnice. 

Rugăciunea inimii este rugăciunea sfinților, a celor desăvirșiţi, care 
se cîştigă cu multă osteneală şi numai cu darul lui Dumnezeu. La această 
treaptă duhovnicească de rugăciune, numită și „rugăciune contempla- 
tivă”, ajung „numai cîte unul din neam în neam”, spin dascălii rugăciunii. 
Prin rugăciunea inimii înțelegem unirea minții cu inima, sau coborirea 
minții în inimă pentru a petrece acolo neîncetat cu Hristos, prin rugăciune 
de taină. Unirea minţii cu inima constă în a uni gindurile duhovnicești 
ale minţii cu sentimentele duhovniceşti ale inimii. Atunci inima se Închide 

şi se deschide foarte greu. Atunci inima înghite pe lisus și lisus înghite 
inima. Atunci se zămisleşte rugăciunea cea de foc a inimii, fără gînduri şi 
„_ îmaginaţii. Atunci se face unirea duhovnicească între Mire și mireasă, 
între Hristos şi inimă. Atunci Hristos stă de vorbă cu noi în cămara inimii 
noastre şi diavolul nu mai are putere să ne biruiască. Rugăciunea cea 
curată a inimii se dobiîndeşte după îndelungate osteneli, prin repetarea 
neîncetată a numelui lui lisus, cu multe lacrimi, cu adînc de smerenie, 
cu privegheri de toată noaptea, cu post, tăcere, păzire a minţii de gînduri, 
mai ales de slava deșartă, cu îndelungă răbdare şi numai cu ajutorul și 
darul Duhului Sfînt. Apoi, fără un dascăl iscusit al rugăciunii și fără 
duhovnic ales, nimeni să nu îndrăznească a năluci această îngerească 
rugăciune, că rugăciunea inimii este un dar al lui Dumnezeu, 

Cînd intrăm cu mintea în inima noastră trebuie să închidem trei uși: 
ușa cea văzută a chiliei, pentru oameni; ușa buzelor, pentru a nu vorbi 
cu nimeni, şi uşa inimii, contra diavolilor, punînd pe minte portar al inimii. 
Cînd omul se roagă din inimă, se umple de dragostea lui Dumnezeu și 
nu mai doreşte nimic decît să petreacă astfel pururea, precum dorea Petru 
să rămînă pururea pe Muntele Tabor, în lumina lui Hristos. Mintea în 
timpul rugăciunii trebuie să fie oarbă, surdă și mută, adică să nu vadă, 
să nu audă și să nu vorbească nimic și cu nimeni, decît cu singur lisus 
Hristos. Atunci rugăciunea este numită „rugăciune de un singur gînd” 
sau „rugăciunea lui Iisus”. Atunci mintea este luară de Duhul Sfînt şi i 
se dau alte cuvinte scurte de rugăciune, ca nu cumva să fie furată de 
diavolul prin lungimea cuvintelor. 

Dacă avem numai rugăciunea minţii nu putem scăpa de ispite și tul- 
burări. De aceea Sfinţii Părinţi ne îndeamnă zicînd: „„Coboară-te, omule, 
din minte în inimă, că acolo vei afla mînpiiere și dulccața dulceţilor, iar în 
minte este mare iarmaroc şi tulburare”. Când mintea se unește cu inima, 
imaginaţiile sfinte trebuie să fie păstrate în memorie, iar nu în imaginaţie. 
Altfel, nu te poţi cobori cu rugăciunea în. inimă și rămîi numai la lucrarea 
minţii, 

De la rugăciunea cea sfîntă a inimii omul poate ajunge la o altă rugă- 
ciune mai înaltă, anume cea contemplativă, care nu se mai numește rugă-" 
ciune, ci vedere duhovnicească, la care ajung numai sfinții. Ultima și cea 
“mai înaltă treaptă a rugăciunii este răpirea minţii la cele cerești — în trup 
sau afară din trup. Dumnezeu ştie precum a fost răpit Sfîntul Apostol 
Pavel pînă la al treilea cer. 


. 202. — Dacă nu putem dobindi rugăciunea cea înaltă a inimii, ne 
putem mântui numai cu rugăciunea orală și cu rugăciunea minții? 

— Cum să nu! Numai să ne rugăm cu stăruință, cu căință şi smerenie, 
că auzi ce zice Duhul Sfînt: „Inima înfrîntă și smerită Dumnezeu nu o 
va pedepsi” (Ps. 50, 18). 


203. — Ce ne învaţă Sfinţii Părinţi despre inimă ? 

— [nima este centrul vieţii și al sufletului nostru. Pentru aceea și 
Dumnezeu ne-o cere, zicînd: „Fiule, dă-Mi inima ta!” (Prov. 23, 26). 
lar lov zice: „Nimic nu este mai adînc decît inima omului”. Sfintul 
Vasile cel Mare, în cartea sa „Exaimeron”, spune că „inima este rădăcina 
vieții”, Ea se zidește la toate ființele întîi şi tot ea se preface în pămînt, 
cel mai pe urmă. Înțeleptul Solomon zice: „Cu toată străjuirea străjuiește 
inima ta, că într-însa sînt izvoarele vieţii” (Pilde 4, 23). Altfel, inima se 
face izvor al morţii, în loc de izvor al vieţii. 

După Sfântul Vasile cel Mare şi Sfîntul loan Damaschin, inima omului 
este centrul a patru puteri şi anume: 

Inima este centrul tuturor puterilor firești ale omului, adică puterea 
hrănitoare (nutritivă), seminală, crescătoare etc. Inima este şi centrul 
puterilor sufletești ale omului, care sînt în număr de cinci și anume: voinţa, 
rațiunea — formată din cinci părți: minte, gînd, ce răsare din minte ca 
raza din soare, cugetare, alegere şi hotărîre—, simțirea, numită şi puterea 
poftitoare; minia (puterea mînioasă) şi cuvîntul (puterea cuvîntătoare). 
Aceste cinci puteri se numesc puteri sufleteşti şi își au sediul tot în inimă. 
Apoi inima este centrul (locul) puterilor afară de fire, adică al patimilor. 
Păcatele gi patimile se numesc afară de fire, pentru că nu au fost create de 
Dumnezeu, nici nu sînt din început în om. Păcatele își au sediul tot în 
inimă, după cuvîntul Mîntuitorului care zice: „Din inimă ies gîndurile 
cele rele, uciderile, desfrinările, mărturiile mincinoase, hulele...” 
(Mat. 16, 19). 

Inima este încă centrul suprafiresc, adică centrul duhovnicesc al 
tuturor darurilor Sfintului Duh și al tuturor faptelor bune, care își au sediul 
tot în inimă. Dacă punem străjer la poarta inimii pe minte, adică gîndul 
cel bun, el nu va lăsa să intre înăuntru păcatele celor cinci simțuri, iar 
patimile cele ce ies din inimă le va opri, ca să nu se prefacă în păcate. 
Deci, paza inimii constă în a pune gîndul portar al inimii pentru a opri 
orice cuget pătimaș să nu intre în inimă. Mintea, care iptră în inimă, este 
foarte greu strîmtorată, căci la început se simte ca într-o temniţă. Pe urmă, 
se deprinde și se simte foarte bine, căci inima este cămară firească a minţii. 


204. — Credeţi că mai sînt şi în zilele noastre călugări şi mireni care 
au dobîndit rugăciunea cea duhovnicească a inimii? 

— Numai singur Dumnezeu știe. Pot să fie unii dintre călugării sihaștri 
care trăiesc la liniște prin munţi, sau la Athos. Sau din cei mai bătrîni, 

care s-au nevoit toată viaţa prin mînăstiri, în tăcere, în ascultare şi smerenie 
şi care n-au primit cinste şi dregătorii bisericești, că ceilalţi abia își fac 
puţină pravilă seara şi dimineaţa din cauza grijilor multe și a răspîndirii 
minţii. Din această cauză nici la slujbele bisericii nu vin regulat. Şi, dacă 
totuși vin, abia au răbdare să se termine slujba și să plece afară. Mă întreb: 
dacă nu mai avem răbdare să zăbovim un ceas-două la rugăciune în biserică, 
să ne rugăm pentru păcatele noastre și să slăvim pe Dumnezeu după 
putere, cum vom avea răbdare să stăm o veşnicie în ceruri? Oricum, nu 
trebuie să slăbim în rugăciune și mai ales în practicarea rugăciunii lui lisus. 
Ci să ne ostenim cu stăruință și smerenie cât este după a noastră putere, 
că a dobîndi rugăciunea cea curată şi a cobori cu mintea în inimă 
nu depinde de noi, ci este un dar al lui Dumnezeu. Smerenia inimii com- 
pletează lipsurile noastre în rugăciune și ne suie acolo unde ne urcă rugă- 
ciunea cea curată. Cunosc mireni. care se roagă mai mult decit noi și unii 
îi întrec pe călugări. Or fi poate şi dintre ei unii care au ajuns la rugă- 
ciunea inimii, dar numai Unul Dumnezeu ştie câţi aleşi are în această lume. 


205. — Sfînta Evanghelie și Sfintii Părinţi pun mare preț pe smerenie. 
De ce este așa de mare puterea smereniei față de celelalte fapte bune? 

— Spune Sfîntul Ioan Scărarul că singura virtute neimitată de diavoli 
este smerenia. Diavolii ştiu să cânte, știu teologie mai multă decit toţi 
teologii din lume, priveghează mai mult decit toţi călugării, nu dorm 
niciodată, nu mănîncă, cred în Dumnezeu etc. Un singur lucru nu știu 
şi nu pot diavolii să facă: Să se smerească ! În iad sînt și preoţi, și călugări, 
şi fecioare, şi împărați... Numai smeriţi și milostivi nu sînt în iad! 

206. — Ce virtuţi îl ajută mai mult pe om la desăvirşire? Rugăciu- 
nea, smerenia sau dragostea? 

— Toate trei deopotrivă, pentru că cine este desăvirșit în rugăciune, 
este desăvîrşit şi în celelalte virtuţi. Dar mai mare decît toate virtuțile 
rămîne dragostea, cum spune Sfîntul Apostol Pavel. Iar Sfîntul Maxim 
Mărturisitorul spune: „Cine a ajuns să fie desăvîrșit în iubire, a ajuns la 
culmea nepătimirii”. Și, în alt loc, zice: „iubirea și înfrînarea îl curăţă 
pe suflet de patimi, iar pe minte o curăţă rugăciunea cea curată”. Pe 
patimile trupești le ucide înfrînarea (postul), iar pe patimile sufletești 
le ucide dragostea de Dumnezeu gi de oameni. Tot el spune în alt loc: 
„Dacă vrei să fii desăvîrșit, iubește aceste două virtuţi: dragostea și 
înfrînarea”. Dragostea are două părţi: dragostea de Dumnezeu și dragostea 
de oameni. Cea dintii este fără limită; cea de-a doua are margini. Spun 
Sfinţii Părinţi că și diavolii şi păcătoşii din iad se biciuiesc cu biciul dra- 
gostei lui Dumnezeu. 

Se cuvine să fim însă cu mare atenție pentru a nu amesteca dragostea 
curată, duhovnicească, cu dragostea interesată. Să nu iubim cu scop, 
numai pentru un timp; nici să iubim pe oameni în mod diferit, după faţă, 
după cinste, după vîrstă, după sex sau credinţă. Căci semnul desăvirșirii 
în dragoste este atunci cînd iubim pe toţi oamenii cu aceeași măsură, adică 
egal. Să luăm aminte și la cuvintul Sfîntului Grigorie Teologul, care zice 
în versurile sale cele iambicești: „Mintea se înșală și adevărul se fură 
de prea multă dragoste sau prea multă ură”. Adică să iubim, să iertăm, 
dar să nu renunță. la mustrare şi învăţătură, cînd este nevoie, că şi 
mustrarea și canonul tot din dragoste se dau, spre îndreptare şi mîntuire. 
Spune Sfintul Apostol Pavel că „Dragostea este legătura desăvâîrşirii”, 
iar Sfîntul Ioan Evanghelistul spune că „Dumnezeu este dragoste”. Deci, 
dragostea să fie temelia, centrul și coroana vieţii și miîntuirii noastre. 


207. — În ierarhia faptelor bune, pe care o considerați a fi cea mai 
mare ? 

— Spun Sfinţii Părinţi, printre care şi Cuviosul Antonie cel Mare, 
că „împărăteasa faptelor bune este dreapta socoteală”. Mulţi s-au aruncat 
în potopul patimilor ca să scape pe alții de la moarte și s-au înecat pentru 
că n-au avut chibzuinţă și dreaptă socoteală în viaţă. Toate faptele bune 
trebuie făcute cu măsură și dreaptă socoteală, adică să umblăm pe calea 
împărătească de mijloc, după darul, firea, rivna şi puterea fiecăruia, ca 
să nu cădem într-o parte sau alta, că „extremele sînt ale diavolului”, spun 
dumnezeieştii Părinţi. ie 

208. — Care este folosul cugetării la moarte? 

— Cuvîntul „moarte? a fost prima ameninţare a lui Dumnezeu 
asupra omului pe cînd era în rai şi cea mai puternică armă împotriva 
păcatului. Sfintul Vasile cel Mare spune că „cel mai bun sfetnic în viaţă 
este aducerea aminte de moarte”, iar sfîntul loan Damaschin zice: „O, 
moarte, moarte, mai bine te-am numi noi viaţă!” Și avea perfectă drep- 
tate. Că şi înțeleptul Solomon, dacă ar fi avut sfetnic moartea, nu ar fi 
căzut în desfrînări cu femei. Dar pentru că nu a cugetat la moarte a căzut, 
cu toată înțelepciunea dată lui de Dumnezeu. 

209. — Ce ne spuneți despre credincioşii care vin pe la mînăstiri? 

— Să știi că nu vin credincioșii la mînăstiri pentru noi, ci pentru 

-credința lor curată, cum că la miînăstiri este mai multă credinţă şi viața 
călugărilor este mai aleasă. Eu așa cred: că Dumnezeu nu ţine mînăstirile 
pentru noi, călugării, că sîntem păcătoşi, ci le ține pentru credința cre- 
dincioșilor noştri iubitori de Hristos. Poporul român este un popor de 
aur. Credincioşii din lume sînt mai buni ca noi. De aceea avem marea 

datorie să nu-i smintim în credinţa lor și să ne jertfim pentru ei. Sfîntul 
Apostol Pavel zice: „Nimeni al său să nu caute”, gi în alt loc zice: „Tuturor 
toate m-am făcut ca pe toţi să-i dobîndesc” (1 Cor. 9, 19). Iar Sfintul 
Efrem Sirul zice: „Fiecare bucăţică ruptă din tine să fie un folos pentru 
aproapele”. Ei se folosesc sufletește de noi, de slujbele care se fac prin 
mînăstiri, de cîntări, de sfaturile preoților, de spovedanie, de binecuvintare, 
de rugăciuni, că nu le dăm de la noi, ci din cele ce ne-a dat Dumnezeu; 
iar noi, călugării, ne folosim sufieteşte de credinţa lor curată, de dragostea 
lor, de sinceritatea lor, de răbdarea, de smerenia gi ascultarea lor. 

Așa sînt mînăstirile noastre, deschise pentru toţi, şi mai ales pentru 
bunii noștri credincioși de la oraşe și sate. Și, după cum știm, așa au fost 
ele dintotdeauna. Chiar şi sihaștrii din păduri și peșteri primeau credin- 
cioşi la chiliile lor, cărora le dădeau sfaturi și se rugau pentru ei, şi ajungea 
o bucăţică de pîine și pînă la ei de la bunii noștri creștini. 


210. — Cum se cuvine să ne purtăm noi, călugării, cu mirenii? 

— Mai întîi să nu-i smintim cu faptele și cuvintele noastre. Auzi 
ce spune Sfîntul Isaac Sirul: „Călugării care vor sminti pe mireni, în veac 
nu vor vedea lumină!” lar Sfintul loan Scăranul zice: „Dacă vei vedea 
minuni la mireni, să știi că nu pentru tine, ci pentu credința lor s-au făcut 
aceste minuni”. Apoi să-i ospătăm și să ne purtăm cu ei cu multă dragoste 
şi milă, că vin de departe, cu multe greutăţi pe suflet; unii sînt bolnavi, 
alții au copii mulți. Apoi, să ne rugăm cu credință pentu ei, iar nu de 
mîntuială. Și apoi, să le dăm sfaturi creștinești și cuvinte de miîngiiere; 
cum spune şi Sfîntul Ioan Gură de Aur: „De nimic nu au mai multă nevoie 
credincioşii decît de cuvinte de mîngfiere”. 


211. — Este bine să primim pe mireni la spovedanie? , 

— Cum să nu! Să-i spovedim, să-i sfătuim, să-i binecuvîntăm, să-i 
folosim duhovniceşte şi să nu-i lăsăm să plece din mînăstire tot cum au 
venit. Cît s-au ostenit sfinţii îngeri să-i aducă la mînăstire şi noi să-i re- 
fuzăm ! Ba, încă să-i ducem la masă, să nu plece flămînzi de la noi, că şi 
ei-ne hrănesc pe noi. lată ce spune Sfintul Ioan Gură de Aur: „De va fi 
cineva înţelept ca îngerii din cer și curat ca Sfîntul loan Botezătorul, dar 
dacă nu are sfetnic duhovnicesc nu se poate mântui”. Mare dar este darul 
duhovniciei ! Să mîngti, să dezlegi păcatele oamenilor, să rînduieşti canon 
de vindecare și să dai sfaturi de mântuire. Numai un suflet dacă ai câștigat, 
acela este mai scump decît toată lumea! 


212. — Care Taină din cele șapte este cel mai greu de săvîrşit? 
— Taina Sfintei Spovedanii, părinte. Prin această Taină, ori salvezi 
un suflet și te salvezi şi pe tine, ori ucizi şi te ucizi în veci şi pe tine. Totuşi, 

prin nici o altă Taină sau slujbă nu poţi cîştiga mai multe suflete pentru 
împărăţia lui Dumnezeu, ca Taina Spovedaniei. Însă atîta răspundere și 
primejdie apasă asupra preotului duhovnic, încît Sfîntul Loan Gură de Aur 
spune că „puţini duhovnici se mântuiesc”. Aceste cuvinte ne înfricoşează 
şi ne cutremură pe toți. 


213. — Care dintre membrii Bisericii sînt cel mai greu de mărturisit ? 
— Candidaţii la hirotonie și clericii în general. Mai ales cînd e vorba 
de candidaţii la hirotonie, duhovnicul trebuie să fie foarte atent, să nu ie 
dea dezlegare la preoţie, dacă au păcate de moarte, ci să-i trimită la epis- 
copul locului, că își ia asupra sa toate păcatele acelora. Iată ce spune 
Pravila bisericească despre aceasta: „Ascultă, o, duhovnice! Ia seama la 
candidaţii de preoţie, că toate păcatele făcute de ei, dacă nu le mărturisesc 
la duhovnic, sau îi dezlegi la hirotonie împotriva Canoanelor, toate cad 
asupra ta...”. În această privință spune Sfintul Vasile cel Mare: „Mă 
mîhneşte foarte că se neglijează Canoanele Părinților şi s-a înălturat orice 
strictețe din Biserică. Și mă tem că nu cumva sporind cîte puţin această 
nebăgare de seamă să ajungă ordinea Bisericii în cea mai de pe urmă tul- 
burare ... Curăţiţi dar Biserica, înlăturind pe cei nevrednici; cercetaţi 
pe cei care sînt vrednici...” (Sf. Vasile cel Mare, canonul 89 şi Prolog, 
vol. I, 10 oct.). cai A Da e (ae igo dial 
214. — Care sînt principalele condiții canonice pentru admiterea can- . . 
didaţilor la hirotonie? e ed A 
— lată principalele condiţii: Să fie ortodox din naștere şi din părinți 
evlavioşi: dacă este dintre cei reveniţi de la alte confesiuni să nu fie de 
curînd botezat ; să fie sănătos şi nevătămat la trup. Cei ciungi, orbi, șchiopi, 
infirmi, bolnavi de nervi nu se pot face preoţi. Să nu fie epileptic sau 
schizofrenic. La căsătorie să fie, atît candidatul cît și soţia, feciorelnici 
şi neîntinaţi; să nu fi căzut nici după căsătorie în păcatul desfrînării ; să 
nu fi făcut soţia lui vreun avort sau alt păcat pentru a nu avea copii; 
să nu fi fost mai înainte tilhar, beţiv public, necredincios, sectant, sminti- 
tor prin păcatele sale publice etc. Apoi candidatul să fie foarte credin- 
cios, milostiv, cu mare frică de Dumnezeu și binecunoscător al Sfintei 
Scripturi, al Sfintelor Canoane și scrierilor Sfinţilor Părinţi, ca să poată 
păstori bine turma încredințată lui de Hristos şi apăra dreapta credinţă 
de secte, de necredinţă şi de tot felul de păcate. La fel şi soţia lui să fie orto- 
doxă, evlavioasă, iubitoare de Hristos, milostivă și din părinți binecredincioşi. 
215. — Care sînt datoriile preotilor după hirotonie ? 
_"— Cele mai importante datorii ale preotului sînt acestea: Să săvir- 
şească Sfînta Liturghie și toate slujbele bisericeşti în zilele rînduite, cu 

toată evlavia şi credinţa, iar nu pentru bani sau laudă de la oameni; 
să nu ceară bani credincioșilor pentru nici un fel de slujbă, ci să lase ca 
fiecare să dea singur cît binevoiește, după a sa putere; să fie milostiv 
cu toţi oamenii și mai ales cu văduvele, cu săracii şi cu cei bolnavi; să nu 
intre niciodată în cîrciumi, nici să se îmbete, spre a nu sminti pe credin- 
cioși, să nu intre singur în casele credincioșilor, spre a nu face sminteală 
atât lui, cît şi altora; să nu se amestece în afaceri lumești, comerţ, beţii, 
judecăți, certuri publice, politică etc.; să înveţe pe credincioși permanent 
dreapta credință; să ţină regulat predică în biserică și să explice cele sfinte 
credincioşilor ; să cerceteze pe fiecare familie periodic şi să se îngrijească 
de mîntuirea turmei sale; să lupte cu toate puterile şi mai ales cu pilda 
vieţii sale împotriva sectelor și a tot păcatul; să procure credincioşilor 
săi cărţi folositoare de suflet; să combată cu toată tăria desfriul, beţia, 
divorţul, avortul, certurile în parohie etc. Acestea sînt, mi se pare, prin- 
cipalele îndatoriri, la care mai adaug: să mărturisească regulat pe credin- 
cioşi în cele patru posturi; la fel și el cu ai săi, să aibă un duhovnic bun de 
care să asculte și să se spovedească adesea ; să respecte, după putere, Sfin- 
tele Canoane; în caz de mare nevoie să ceară sfatul episcopului locului 
(După Pravila bisericească de Arhim. Nicodim Sachelarie, ed. 1940, 
p. 149—155 şi 264—267). 


216. — Ce trebuie să facă duhovnicul cu clericii care au săvârşit păcate 
opritoare de cele sfinte? 

— Spune Sfîntul Simeon al Tesalonicului (op. cit., cap. 293) că 
„greşelile preoţilor în cele ale preoţiei la arhiereu trebuie să se mărturi- 
sească şi să se dezlege”. Canonul 11l al Sinodului I Ecumenic spune că 
dacă duhovnicul constată la clerici abateri canonice grave să nu-i dezlege, 
pici să-i oprescă de la cele sfinte, ci să-i trimită la episcopul locului, singurul 
care îi poate dezlega sau caterisi. Iar Sfîntul Nicodim Aghioritul spune. 
la fel: „Să nu cumva, o duhovnice, să dezlegi greșelile preoţilor opritoare 
de Sfînta Liturghie, ci să-i trimiţi la episcopul locului”. Clericul care a 
săvîrşit păcate opritoare de cele sfinte măcar de Sfînta Liturghie să se 
oprească, dacă nu și de celelalte Sfinte Taine. În această privință spune 
Sfîntul Ioan Gură de Aur: „Mai bine să stea biserica lui Dumnezeu fără 

“slujbă, adică închisă, decit să slujească în ea un preot nevrednic!” 


217. — Ce sfaturi mai importante daţi duhovnicilor ? 

— Preotul duhovnic este suveran la scaunul de spovedanie. El ju- 
decă atunci în numele și în locul lui Hristos. Nu poate lega oricum, fără 
judecată ; nici să dezlege orice şi pe oricine. Pentru a nu greşi trebuie să 
cunoască foarte bine Sfintele Canoane, Tradiţia Bisericii, practica litur- 
gică, învățăturile Sfinţilor Părinți și mai ales Sfînta Scriptură. Că fără 

aceste arme este ca un soldat fără sabie. Apoi, duhovnicul trebuie să fie 
tare în credinţă, cu mare frică de Dumnezeu, cu multă milă de oameni 
şi cu inima de tată pentru toți. Să judece cît mai atent și drept, adică 
fără părtinire, să ţină cont de firea, virsta, așezarea, temperamentul, 
studiile, poziţia socială, starea sănătății, cultura, puterea de înțelegere și 
ascultarea fiecăuia, şi, mai ales, de credinţa și frica de Dumnezeu pe care 
o are credinciosul. Să spovedească cu mare grijă și atenţie, fără grabă. 
Să asculte ce i se spune de fiecare, și apoi să întrebe, începînd de la cele 
duhovnicești la cele fireşti, de la credință, rugăciune și biserică la cele 
omenești şi trupeşti. Să nu iscodească prea mult păcatul, să nu smintească 
mai ales pe tinerii copii cu întrebările sale; să nu se mire nici să ocărască 
pe cineva pentru păcatele mărturisite; să nu întrebe cu cine anume a 
păcătuit și mai ales să nu divulge secretul spovedaniei. Sfintele Canoane 
spun că cine divulgă păcatele de la spovedanie să i se ia harul preoţiei și 
al duhovniciei. Duhovnicul să mărturisească numai individual și niciodată 
în comun. 


218. — Cum poate duhovnicul să socotească mai bine canonul la 
spovedanie? 

— Duhovnicul trebuie să ţină măsura adevărului, adică să ţină calea 
de mijloc între dragoste şi asprime, între acrivie, adică scumpătate şi 
pogorămînt. Să măsoare așa cum îl învață Dumnezeu, de la caz la caz, 
dragostea cu dreptatea și mustrarea cu răbdarea și blîndeţea. Apoi, să 
dea canonul după măsura păcatului, după starea sufletească și trupească a 
credinciosului şi potrivit cu practica și Canoanele Bisericii. Preotul are o 
limită în a lega şi a dezlega păcatele, mai ales cînd spovedește clerici. El 
nu are toată puterea de a dezlega. Aceasta o are numai episcopul, iar 
preotul este numai un delegat al lui, deci cu putere limitată. Cînd preotul 
nu poate chibzui canonul, sau are un caz grav, amînă spovedania și dez- 
legarea, pînă ce se consultă cu un alt duhovnic mai bătrin sau îl trimite 
pe cel în cauză la episcop. ? 

Dacă un duhovnic primește pe cineva de la alt duhovnic, el este dator 
să-l spovedească din nou, din copilărie; însă nimeni nu poate sili pe cineva 


să se spovedească la el. Credinciosul are libertatea de conştiinţă să se ducă 


la cel care are mai multă evlavie, după cum îl călăuzește Duhul Sfînt. Că 
nimic nu este mai greu decît a spovedi, a crește şi a povăţui sufletele pe 
calea miîntuirii. De aceea mulţi se feresc de duhovnicie, de teamă să nu 


alunece şi ei în aceleași păcate, că auzi ce spune Sfîntul Isaac Sirul: „Vai 
de cei ce se aruncă de voia lor în potopul lumii (patimilor) ca să scoată 
pe alţii, iar ei se îneacă și pier pentru împărăția lui Dumnezeu”. Iar despre 
cei ce caută duhovnici slabi ca dînşii, spune Cuviosul Nicodim Aghio- 

ritul: „Cel ce caută duhovnic rău ca dînsul, el nu doreşte să-l vindece de 
păcate, ci să-l tolereze în păcatele sale”. 


219. — Cînd duhovnicul se sminteşte de păcatele celor pe care îi 
mărturisește, cade sub canon? ' 

— Îţi răspund cu cuvintele Sfîntului Ioan Gură de Aur, care zice 
despre aceasta: „Nu judeca pe cel ce tămăduiește prin spovedanie pe 
cineva, că şi doctorul cînd operează se umple de puroi şi de sînge, dar el 
vindecă. Așa şi duhovnicul, se umple de sminteli cînd spovedeşte pe altul, 
dar el mîntuiește sufletele de păcate și de osîndă veşnică”. Numai atunci 
cade duhovnicul sub păcat: cînd iscodeşte păcatele oamenilor cu patimă, 
cînd se grăbește la spovedanie şi nu întreabă păcatele cele de moarte cu 
amănuntul, cînd nu dă cuvenit sfat penitentului şi canon de îndreptare pe 
măsura păcatelor lui; cînd spovedeşte în comun și nu face fiecăruia dez- 
legare pe cap, prin punerea miîinilor, cînd sminteşte pe credincioși cu 
întrebările sale, îndeosebi pe copii și pe tineri, și cînd dă Sfînta Împărtă- 
ganie repede, fără canon și pocăință, cum obişnuiesc unii preoţi astăzi. 


220. — Care sînt efectele Sfintei Spovedanii și ale Sfintei Împărtăşanii ? 
— Spovedania dezleagă păcatele, iar Sfinta Împărtășanie îndum- 
nezejește pe om. Numai că spovedania se face în orice timp, iar Sfînta 
părtășanie se dă cu mare atenţie şi numai celor vrednici de Hristos, 
că mare osindă apasă asupra: preotului care dă Sfintele Taine celor ne- 
vrednici. Cînd cineva nu este vrednic să primească cele sfinte, i se dă 
agheazmă mare, pînă își termină canonul și părăseşte păcatul; iar dacă din 
nou greșește, ia canonul de la capăt. 


221. — Care este soarta sufletelor care au murit spovedite, dar nu şi-au 
făcut canonul pe pămînt? 
— Cei ce au murit spovediţi și dezlegaţi de păcate, dar au rămas sub 
canon, sînt scoşi din muncile iadului prin jertfa Sfintei Liturghii, care le 
- spală păcatele. Aceasta este deosebirea între purgatoriu şi jertfa Sfintei 
Liturghii. Catolicii susțin că sufietele celor păcătoşi se curăţă într-un joc 
curăţitor, iar noi spunem și credem, după învățătura Sfinţilor Părinţi, 
că sufletele celor spovediţi care sînt în iad, pentru că nu şi-au împlinit 
canonul, pe pămînt, se curăţă şi se scot la lumina raiului prin Sfînta Litur- 
ghie. Că jertfa şi Singele lui Hristos ne curăţă păcatele. 


222. — Ce legătură este între învățătură și fapta bună? 
` _ — Cel ce învaţă pe alții dar el nu face este ca cel ce vintură grîu 
străin, iar el moare de foame. Că spune Sfintul Apostol Pavel: „cunos- 
tința îngimfă iar duhul dă viață”. Iar Mintuitorul zice: „Cela ce va face 
şi va învăța, acela mare se va chema întru împărăția lui Dumnezeu” 

(Matei 5, 9). Deci, vezi că lisus Hristos pune întîi pe „a face” şi apoi pe 
„a învăța”! Întîi trebuie să predicăm altora prin exemplul vieţii noastre 
şi apoi prin cuvînt. Cuvîntul se cuvine să iasă din experienţa vieţii noastre, 
adică din lucrare, iar nu invers, că numai atunci are putere şi ajunge la 
inima credincioşilor. Cel ce învaţă și nu lucrează fapta bună, smintește 
pe credincioși și nici el nu se mîntuiește, că auzi ce zice Hristos: „Nimic 
necurat nu va intra întru împărăţa Tatălui Meu”. Este adevărat că omul 
nu va putea niciodată să facă în viaţă tot ce știe, nici să ajungă cu lucra- 
rea unde ajunge cu învățătura. Dar este dator, cum spune Domnul, „măcar 
cu degetul cel mic să atingă”, să facă cele ce învaţă pe alții. Aceasta ne 
învaţă şi Sfîntul Isaac Sirul zicînd: „„Cunoștinţa fără lucrare este amanet 
al rușinii”, că ne rușinăm de cuvintele noastre şi ne mustrăm de ele că nu 
facem ce spunem ; „iar cunoștința unită cu lucrarea este cămară a nădejdii”, 
adică, ne dă nădejde de mîntuire. Dar, cum spune un sfînt părinte: „Cînd 
este din ascultare, să îndrăzneşti a vorbi”. Adică, dacă este absolută nevoie 
şi ţi se porunceşte de mai marele tău, atunci vorbește de Hristos. 

Sfîntul Isaac Sirul ne învaţă, zicînd: „Cînd vrei să vorbeşti undeva, 
întîi să te smereșşti, adică să-ţi vezi neputinţele tale şi apoi să vorbeşti ...” 
„Că „nimeni nu este mai sărac decît cel ce vorbește dar el nu face”, adică 
nu trăiește. 

„Cea mai puternică predică este cea prin trăire, prin exemplul perso- 
nal, „că cuvîntul și strigînd, supără ; iar viaţa şi tăcînd, folosește”. Sfîntul 
Ioan Gură de Aur spune că în trei feluri se propovăduiește Evanghelia 
lui Hristos: cu cuvintul, cu scrisul și cu trăirea, adică cu exemplul per- 
sonal. Aceasta este cea mai înaltă cale de propovăduire. lar Talasie Libianul 
zice: „Dacă nu ai fapte bune, nu vorbi de lucrare”. La fel Sfintul Isaac 
Sirul zice: „Nimic nu este mai sărac pe lume decit mintea, £ aceea care filo- 
zofează despre fapta. bună fără lucrare”. 


CONVORBIREA A OPTA 
Despre îngeri, moarte, viața viitoare şi Judecata de apoi 


223. — Cind i se dă omului înger păzitor? La zămielire, la naştere 
sau la Sfîntul Botez? 

— După Sfinta Tradiţie a Bisericii lui Hristos, îngerul păzitor se dă 
omului la Sfîntul Botez. Acest lucru se poate înţelege din rugăciunea a 
cincea de la facerea catehumenului unde, printre altele, se zice aşa: „„Înso- 
țeşte»i viața lui cu înger de lumină, ca să-l izbăvească pe el de toată bîn- 
tuiala potrivnicului, de întîmpinarea celui viclean, de demonul cel de 
amiază și de năluciri rele”. Pe lingă îngerul păzitor, Dumnezeu trimite 
omului și alți ingeri În viață spre a-l ajuta, a-l îndrepta şi a-l mingiia în 

ispitele şi încercările luptelor duhovniceşti prin care trece omul în acest 
veac. Despre aceasta vorbeşte dumnezeiescul Apostol Pavel, zicînd: „Au 
nu toţi sînt duhuri slujitoare care se trimit spre slujbă pentru cei ce vor să 
moștenească mîntuirea ?”* (Evrei .1, 14). Cu aceste cuvinte, Apostolul 
înalță cugetele ascultătorilor şi mîngiie foarte mult pe creștini, fiindcă 
arată că Dumnezeu are multă purtare de grijă pentru dînșii, de vreme ce 
„pe îngeri, care covirșesc pe oameni, i-a rinduit să slujească pentru mîn- 
tuirea oamenilor”. 

Dar vedem că atît în Legea Veche, cît şi în Legea Darului, îngerii 
au fost trimiși de Dumnezeu să ajute şi să slujească oamenilor celor aleşi, 
precum Lot, Avraam, Iacob, Moise, Valaam, Isus Navi, Ghedeon, Manase, 
proorocul David, Ilie Tezviteanul, Sedrah, Mesah și Abdenago, Daniil 
proorocul, Iosif, Fecioara Maria, păstorii de la Bethleem, Maria Magda- 
lena, Cornelie Sutașul, Apostolul Pavel şi alţii. Prin aceste citeva mărturii 
am arătat că Preabunul Dumnezeu ne rînduiește nouă îngeri păzitori, 
nu numai la Sfîntul Botez, ci și în toată viaţa, ajutînd pe cei drepţi pe 
calea mintuirii, care Îl iubesc și cred întru El. 


224, — Necredincioșii, păgânii și ereticii primesc şi ei de la Dumnezeu 
îngeri păzitori? l 

— Unii ca aceştia, întrucît nu sînt botezați întru numele lui Hristos, 
nu primesc îngeri păzitori. Ei nici nu cred în îngeri. Iar cei ce zic totuși 
că cred în Dumnezeu, dar sînt eretici, aceștia Întristează și depărtează 
de la ei pe îngerii Domnului care iubesc adevărul dreptei credinţe, cel 
așezat de Hristos şi de Apostoli în Biserica Sa. (A se vedea Tilcuirea Epis- 
tolei către Evrei, de Teofilact al Bulgariei, 1904). Cit priveşte popoarele 
păgine, acestea de-abia au cîte un înger păzitor pentru hotarele fiecărei 
-ăni, după mărturia Sfintei Scripturi care zice: ;„Atunci a pus hotarele 
neamurilor după numărul îngerilor lui Dumnezeu” (Deut. 32, 9). Aceşti 
îngeri fac parte din ceata „Domniilor”, ca cei ce domnesc peste neamuri. 
După tradiţie, sînt îngeri păzitori peste cetăți, orașe, sate, mînăstiri şi 
oriunde se preamăreşte numele lui Dumnezeu. 


225. — Care este menirea îngerului păzitor în viața credinciosului 
şi cum îl ajută la miîntuire? D i 

— Menirea îngerului păzitor este de a-l păzi pe credincios în chip 
nevăzut de ispitele diavolului, de căderi în tot felul de păcate, de a-l 
călăuzi pe calea Bisericii, a pocăinței și a rugăciunii; de a-l mingiia în 
necazurile vieții şi de a-l îndemna prin gînd la toată fapta bună. Îngerul 
păzitor este dat de Dumnezeu omului spre păzirea trupului şi a sufletului 
său. El niciodată ni doarme, după cuvintul psalmistului: „Nici să dor- 
miteze cel ce te păzeşte” (Ps. 120, 3). Îngerul păzitor apără sufletul cel 


CU PĂRINTELE CLEOPA ILIE 


încredințat lui în vreme de ispită, dacă are credinţă şi frică de Dumnezeu, 
după spusa aceluiași împărat și prooroc: „Lăbări-va îngerul Domnului 
împrejurul celor ce se tem de dînsul” (Ps. 33, 9). Îngerul păzitor slujeşte 
la mîntuirea omului (Evrei 1, 14). Îngerul păzitor scapă pe om în vreme 
de primejdie (Fapte 5, 19; 12, 7—8; 12, 15; 9, 11). Îngerul păzitor este 
duh slujitor al lui Dumnezeu spre păzirea oamenilor (Ps. 102, 21; 103,5; 
Luca 16, 22; Evrei 1, 1). Mîntuitorul ne poruncește să nu dispreţuim pe 
copii, „că îngerii lor, în ceruri, pururea văd fața Tatălui Meu” (Matei 18, 10). 


226. — Creștinul are și un înger rău care îi urmează toată viața? 
Care este scopul îngerului rău? 

— Da, orice creștin are de la Botez un înger bun, care stă de-a 
dreapta lui și îl povăţuiește spre tot lucrul plăcut lui Dumnezeu. El scrie 
cu de-amănuntul, una cîte una, toate faptele bune pe care le face în viață 
şi pe care i le va prezenta în ceasul judecății cînd „cărţile se vor deschide”. 
De asemenea, creștinului îi urmează din pruncie şi un, înger rău (diavol) 
care scrie și el, amănunțit, tot păcatul pe care îl face omul în viață, pînă 
în clipa morții. 

Scopul îngerului rău este de a-l ispiti întotdeauna şi a-l îndemna la 
păcat, cu gîndul, cu imaginaţia, cu simțurile, cu cuvîntul, cu fapta, cu 
trupul şi cu sufletul. Dacă omul îl ascultă, se învoiește la păcat şi chiar îl 
săvîrşește ; diavolul scrie orice gînd, orice cuvînt şi faptă rea făcută în 
viaţă, de care îi va cere răspuns la judecata particulară, adică după moarte, 
dacă nu a fost dezlegat de păcate în viaţă, prin spovedanie și pocăință. 


221. — Cum poate creștinul scăpa de ispitele îngerului rău, adică 
ale diavolului, care îl urmărește toată viața? 

— De nevoie este pentru mîntuirea omului să fie ispitit de diavolul, 
că dacă nu se va ispiti, nu se poate mîntui, nu se poate căli în lupta cea 
duhovnicească şi nu poate avea nici o plată pentru faptele sale cele bune, 
fiind făcute din, obicei, fără nici o împotrivire de la diavolul. De aceea zice 
şi Sfîntul Petru că „diavolul, potrivnicul vostru, ca un leu răcnind, 
umblă, căutînd pe cine să înghită, căruia staţi-i împotrivă, fiind întăriți 
în credință ...” (L Petru 5, 8—9). Deci, viața noastră este o luptă cu 
diavolul, care ne ispiteşte, fie prin propriul nostru trup, fie prin cei din 
jarul nostru, fie direct, prin slugile întunericului. Ispitele sînt necesare 
pentru că ne călesc în lupta cu păcatul, pentru mântuirea noastră, dar 
numai să nu ne biruiască. Un mare părinte din Pateric, zice: „înlătură 
ispitele și nu se va mântui tot omul”. 

Creștinul poate scăpa nebiruit de ispitele diavolului prin lucrarea 
tuturor faptelor bune şi mai ales prin rugăciune, post, smerenie,. dragoste, 
spovedanie deasă, pocăință, milostenie și multă răbdare. . 

228. — Cind creştinul păcătuieşte cu voia sa, se îndepărtează îngerul 
bun de la dinsul? Dar cînd face o faptă bună, fuge îngerul rău de la dinsul? 
— Dacă păcatul este urîciune înaintea lui Dumnezeu (Deut. 25, 16; 
Prov. 5, 5; 10, 5; 3, 32), apoi cum va iubi îngerul Domnului pe cei păcă- 
toși și nu se va depărta de la ei? Și dacă „cel ce face păcatul este de la dia- 
volal” (1 Ioan 3, 8—10; Ioan 8, 44), apoi cum va sta îngerul Domnului 
lîngă cel ce face lucrurile diavolului, adică, lingă cel beţiv, desfrinat, 
preadesfrînat, necredincios, mincinos; zgîrcit, urîtor de oameni și eretic? 
Și dacă păcatul alungă de la om binecuvîntarea lui Dumnezeu (Num. 14, 
34; Is. Navi 5, 6; Ps. 80, 13—14; Isaia 48, 18—19), apoi cum va sta îngerul 
Domnului lîngă cel ce lucrează păcatul? Și dacă Duhul Sfînt se întristează 
de păcat (Gal. 4, 30; 1 Tes. 5, 19), cum nu se va întrista îngerul Dom- 
nului şi nu se va depărta de la cel ce face păcatul și nu voiește să se 
întoarcă la pocăință? Și dacă Sfîntul Duh este mîniat și supărat pe cei 
neascultători şi răi (Isaia 6, 3, 10), cum nu se va supăra şi îngerul Domnului, 
cel curat și sfînt, pe cel ce face păcate și nu voiește să se întoarcă la 
pocăință? i ; 

Aşadar, îngerul păzitor, rînduit de Dumnezeu fiecărui creștin, urăște 
păcatul, căci păcatul ucide sufletul și se depărtează de la cel ce lucrează 
fărădelege. Dar, iarăși se întoarce şi ajută pe omul păcătos, cînd acesta 
vine la pocăință cu lacrimi şi cu durere în inimă pentru cele făcute (2 Cor. 
7, 9). Căci „bucurie se face în cer pentru un păcătos care vine la pocăință” 
(Luca, 15, 7—10), deoarece Dumnezeu voiește „ca toți oamenii să se 
miîntuiască și să vină la cunoștința adevărului” (lezechiel 18, 23—32; 
33, 11; 2 Petru 3, 9). Deci, cînd omul face cele rele întristează și depărtează 
de la sine pe Duhul Sfînt şi pe îngerul său păzitor, iar în locul lui se apropie 
de om diavolul şi duhul celui rău. Iar cînd creștinul se întoarce din toată 
inima lui la pocăință, veselește pe Dumnezeu și pe toţi îngerii din, cer, 
apropie de sine pe îngerul său şi alungă de la dinsul pe îngerul satanei. 
Și această luptă se dă în inima și mintea omului în orice clipă, pînă la 
sfîrşitul vieții lui. ma d 5 dea ci pi 

229. — Cum trebuie să colaboreze creștinul cu îngerul său păzitor, 
pentru a ajunge întru împărăția lui Dumnezeu? 

— Creștinul trebuie să imite pe sfinți şi pe îngeri, ca să fie numărat 
în cer împreună cu sfinții şi cu îngerii. Adică, să-L slăvească neîncetat pe 
Dumnezeu; să-L laude şi să-l mulțumească totdeauna lui Dumnezeu 
pentru toate; pă-L asculte, să păzească poruncile Lui, să-L iubească pe 
Dumnezeu, să iubească pe toţi oamenii, să ducă întru toate viață crești- 
nească. Precum îngerul este slujitor al lui Dumnezeu și îl păzeşte pe om 
întru toate căile sale (Ps. 90, 11) și precum îngerul se supune voii lui 

Dumnezeu (Ps. 102, 20—21), la fel trebuie să. facă şi omul credincios. Să 
se supună lui Dumnezeu și să facă voia Lui. Şi dacă îngerul se bucură de 
întoarcerea păcătosului la pocăință (Luca 15, 7—10), aşa se cuvine să facă 
şi omul credincios. Să se bucure de întoarcerea celor răi la pocăință. 
Dacă îngerii se îngrijesc de mîntuirea oamenilor și le ajută (Facere 24, 7; 
Ps. 90, 11—12; Ps. 33,7; Matei 4,6), așa să facă şi creștinii, mai ales 
păstorii de suflete: să se îngrijească în tot chipul de mîntuirea și întoarcerea 
la pocăință a sufletelor omenești. Îngerii slăvesc neîncetat pe Dumnezeu: 
(Ps. 102, 20; Isaia 6,3; Luca 2, 13—14; Apoc. 5, 11). La fel şi credin- 
cioşii sînt datori să slăvească pe Dumnezeu, după cuvîntul psalmistului: 
„Bine voi cuvînta pe Domnul în toată vremea ; pururea lauda Lui în gura 
mea” (Ps. 33, 1). Şi dacă îngerul este pururea veghetor spre tot lucrul 
bun, apoi şi omul credincios este dator neîncetat să vegheze cu mintea 
sa şi să ia aminte că „potrivnicul nostru, diavolul, umblă ca un leu, căutînd 
pe cine să înghită” (1 Petru 5, 8). 

Aşa de va face tot creştinul, se va afla împreună lucrind cu îngerul său 
păzitor la săvîrşirea tuturor faptelor bune. 


230. — În ce chip ajută îngerul păzitor pe suflet în ceasul morţii și 
pînă cînd rămîne lîngă el după moarte? 

— Mai întîi îngerul păzitor se roagă lui Dumnezeu pentru sufletul 
încredințat lui ca să aibă sfîrșit creștinesc şi să i se ierte toate păcatele. 
Apoi îi dă în cuget credinciosului să se împace cu toţi, să se spovedească 
din copilărie la preot, să se împărtăşească cu Trupul Domnului și să-şi 
pună toate în bună rînduială. Iar în ceasul morţii lui, nu numai un înger 
îl ajută pe el, dacă a făcut fapte bune, ci mai mulți. Acest lucru îl spune 
Sfintul Eftera Sirul, zicînd: „Au nu ştiţi, fraţii mei, ce fel de frică şi nevoie 
avem să pătimim în ceasul ieșirii noastre din viaţa aceasta, cînd se va des- 
părți sufletul de trup? Mare frică, mare taină se săvirșește acolo. Că vin 
la dinsul îngerii buni şi mulţime de oaste cerească și toate puterile cele 
potrivnice și stăpînitorii întunericului, amîndouă părţile voind să ia su- 
fletul şi să-l așeze și să-i întocmească locurile lui. Deci, dacă sufletul şi-a 
„cîștigat de aici fapte. bune, în ziua ieșirii lui, faptele bune pe care le-a 
cîştigat de aici se fac îngeri buni și îl înconjoară pe dinsul şi nu lasă nici 
una din puterile potrivnice să se atingă de el, ci îl iau pe dînsul cu bucurie 
şi veselie împreună cu îngerii, cîntind cîntări de biruință lui Dumnezeu, 
şi îl duc pe dînsul la Stăpînul Hristos, Împăratul slavei, și îl închină Lui 
împreună cu toată puterea cerească şi îl duc de aici la loc de odihnă, 
unde nu este durere, nici întristare, nici suspin, nici lacrimi, nici grijă, 
ci viață nemuritoare și veselie veșnică, împreună cu toţi care au bineplăcut 
“lui Dumnezeu ...” (Sf. Efrem Sirul, Cuvânt pentru ca de-a pururea să 

avem în minte ziua ieșirii noastre din viaţă, tomul III). La cei păcătoşi, 
spune Sfintul Efrem Sirul, faptele lor cele rele se prefac în ceasul morții 
în îngeri răi şi îl însoțesc pînă este aruncat în focul gheenci, acuzîndu-l 
pe el de acelea ce le-a făcut şi nu s-a pocăit. După moarte îngerul îl înso- 
teste pe suflet 40 de zile, împreună cu alți îngeri, arătîndu-i întti fericirea 
raiului şi apoi muncile iadului. Apoi îl duc pentru a treia oară în fața 
Prea Sfintei Treimi și i se hotărăște, pînă la Judecata de apoi, fie loc de 
odihnă în rai, fie loc de osîndă, după faptele sale. Din clipa aceea îngerul 
păzitor îl părăsește pînă la judecata viitoare. 

lar cum sufletul trece prin vămile văzduhului după moarte, același 
stînt părinte Efrem ne arată, zicînd: „Atunci, luînd îngerii sufletul se duc 
prin văzduh, întru care stau începătoriile, stăpîniile şi ţiitorii de lume ai 
puterilor celor potrivnice, pîrîşii noștri cei amari, vameșii cei cumpliți, 
luătorii de seamă și zapciii, care, întîmpinînd pe suflet în văzduh, îl iscodesc 
și aduc înaintea omului păcatele și zapisele cele din tinereţe, cele din 
bătrâneţe, cele de voie şi cele fără de voie, cele făcute cu lucrul, cu gîndul 
şi cu aducerile aminte. Multă este frica, acolo; mult cutremur ticălosului 
suflet; nepovestită este nevoia care o pătimește atunci de la mulțimea 
milioanelor de vrăjmași, ţinîndu-se de dînșii, frîngindu-se, clevetindu-se, 
împingîndu-se, oprind pe suflet ca să nu se sălășluiască în lumină și să 
intre în latura celor vii. Însă, sfinții îngeri luînd pe suflet, îl duc...” 
(Ibidem, Cuvint pentru a doua venire și pentru judecată, tom. ILI). 

Astfel, sfîntul înger păzitor, după cum mai înainte am arătat, întot- 
deauna stă lîngă omul credincios, spre a-l păzi şi a-l ajuta în viață. Încă 
şi după moarte îl însoțește pe suflet pînă la patruzeci de zile. 


23l. — La învierea cea de obște va veni şi îngerul păzitor al 
fiecărui om? 

— În ziua înfricoşatei judecăţi, îngerul păzitor ajută sufletul pe care 
l-a păzit în această lume şi călătorește cu el înaintea înfricoșatului Jude- 
cător. Despre acest adevăr se scrie în multe locuri, şi mai ales la Canonul 
către îngerul păzitor, unde se scrie așa: „Cînd se va pune scaunul și căr- 
țile se vor deschide și Cel vechi de zile va şedea, şi oamenii se vor judeca, 
şi îngerii vor sta înainte, și pămîntul se va clătina, şi toate se vor înfricoșa 
şi se vor cutremura, atunci arată spre mine iubirea Ta de oameni și mă 
izbăveşte de gheenă, pe Hristos îmblinzindu-L” (Cîntarea a VIII-a). 
Îngerul păzitor va conduce sufletul la învierea cea de apoi spre a-și cunoaște 
trupul său din pămînt, cum spune în viața Sfîntului Vasile cel Nou din 
26 martie. | sapă E 


232, — Cum se iasă îngerii din ceruri pentru un păcătos care se 
pocăieşte şi în ce chip se întristează cînd păcătuieşte? 

— Îngerii din ceruri se bucură cînd se pocăiește un păcătos, asemenea 
Păstorulu: Celui mare, Mîntuitorul nostru lisus Hristos, Care a aflat oaia 
cea pierdută, adică neamul omenesc, zicînd: ,„„Bucuraţi-vă împreună cu 
Mine că am aflat oaia cea pierdută” (Luca 15, 6). Acest lucru îl descoperă 
Miîntuitorul și în pilda cu drahma cea pierdută. El arată bucuria îngerilor 
pentru cel ce se întoarce la pocăință prin cuvintele: „Vă zic vouă, aşa se 
face bucurie înaintea îngerilor lui Dumnezeu pentru un păcătos care se 
pocăieşte” (Luca 15, 10). Iar cînd omul păcătuiește, îngerul păzitor se 
întristează și plînge pentru el, depărtîndu-se de acel suflet pînă cînd iarăși 
se întoarce la Dumnezeu prin pocăință.. 


233. — Care este cea mai înaltă înțelepciune a creștinului? 

— După Sfîntul Vasile cel Mare, cea mai înaltă înțelepciune a creş- 
tinului este să cugete de-a pururea la ceasul morţii. Iar după Sfînta Scrip- 
tură, cea mai înaltă filozofie a creștinului este frica de Dumnezeu (Ps. 1, 
1—4; 110, 10; lov 18, 28; Prov. 15, 33). Frica de Dumnezeu este neapărat 
trebuincioasă pentru cinstirea lui Dumnezeu (Ps. 5, 7) şi pentru slujirea 
lui Dumnezeu (Deut, 6, 13; 10, 20; Ps. 2,11; Evrei 12, 20), Frica de 
Dumnezeu este necesară pentru dobîndirea mîntuirii noastre (Filipeni 2, 
12; Prov. 28, 14); pentru păzirea poruncilor lui Dumnezeu (Deut, 6, 24; 
8, 6; 10, 12—13); pentru ferirea de păcate (Exod 20, 20; Ps. 4, 4; Prov. 
14, 16; 16,6, Iov 1,8; 2,3); pentru dobîndirea sfinţeniei (2 Cor. 7, 1); 
pentru a cîrmui sufletele cu dreptate (Exod 18, 21; 2 Împărați 23, 3); 
pentru a judeca drept (2 Paralip. 19, 6—9). De aceea, Sfinta Scriptură 
ne învaţă să umblăm întru toate cu frica de Dumnezeu, să facem toate cu 
credinţă şi cu frică de Dumnezeu (2 Paralip. 19, 9; Efes. 5, 21; Colos. 3, 22). 


234. — Ce trebuie să înțelegem prin cuvintele: „Adu-ţi aminte de 
cele mai de pe urmă ale tale şi în veac nu vei greşi”? (Is. Sirah 7, 38) 
l — Aceste cuvinte ne învaţă ca de-a pururea să avem în minte pe 
lingă frica de Dumnezeu și cugetarea morţii. Însă aceasta la cei noi 
începători în fapta bună, căci cei ce sînt sporiți prin darul lui Dumnezeu 
dobindesc, în locul fricii de moarte, dragostea de Dumnezeu. Aceştia nu 
mai au frică de moarte, deoarece dragostea scoate afară frica (1 Ioan 4, 
18). Iar cele mai de pre urmă ale omului, după Sfinţii Părinţi, de care 
„trebuie să ne aducem aminte în toată viaţa, sînt: ceasul morţii, adică 
despărțirea sufletului de trup, trecerea sufletului pe la vămile văzduhului, 
starea sufletului înaintea Prea Sfintei Treimi și hotărîrea care i se va da, 
adică raiul sau iadul. 


` 235. — Ce înţelegem prin moarte? 

— Prin moarte înţelegem două lucruri: moartea fizică, adică despăr- 
ţirea sufletului de trup, și moartea duhovnicească, adică încălcarea poruncilor 
lui Dumnezeu, care ucide și sufletul, şi trupul omului păcătos. Omul însă 
nu moare niciodată cu sufletul, ci numai cu trupul. Căci sufletul este creat de 
Dumnezeu nemuritor, fie că ajunge în rai sau în iad, după faptele lui. 
Moartea sufletului este păcatul, după cuvintul: „Plata păcatului este 
moartea” (1 Cor. 15, 56; lezechiel 18, 4, 20; Rom. 1, 32; 6, 16 etc). - 


236. — Ce “înțelegem prin judecata particulară și unde se așază 
sufletele oamenilor după moarte? 

— Sînt două feluri de judecăţi ale oamenilor. Cea dintii este judecata 
numită particulară, adică personală, ce se face îndată după moarte, cînd 
fiecare suflet trece pe la înfricoșatele vămi ale văzduhului şi stă înaintea 
Dreptului Judecător, spre a i se hotărî loc de odihnă sau de osîndă pro-! 
vizorie, după faptele lui, pînă la a doua venire a lui Hristos. A doua este 
Judecata de apoi sau generală, a tuturor oamenilor, care va avea loc la 
sfîrsitul veacurilor, cînd se vor alege cei buni de cei răi şi vor merge cei 
buni întru împărăţia lui Dumnezeu, „și așa pururea cu Domnul vor fi”, 
iar cei răi vor fi aruncaţi în focul cel veșnic (Matei 25, 31—46). 

. Cât despre locul unde se așază sufletele oamenilor după moarte, 
potrivit cu pilda bogatului-nemilostiv și a săracului Lazăr (Luca 16,19—31), 
Sfînta Biserică ne învaţă așa: timp de două zile după moarte, sufletul 
este purtat de îngerul păzitor peste tot în lume, pe unde a trăit și a făcut 
fapte bune sau rele, şi își aminteşte de toate cele din pruncie pînă în ceasul 
morţii. În a treia zi este dus la Dumnezeu, iar la 40 de zile, i se rînduiește 
loc de odihnă sau osîndă. În Pravila Mare de la Tîrgovişte, capitolul 162, 
spune că „sufletul, de multă dragoste a trupului (său), căci s-a despărțit 
de dînsul, uneori merge la casa aceea unde a fost în viaţă, iar alteori la 
mormîntul unde este trupul îngropat. lar îmbunătățitul şi dreptul suflet 
merge pe la locurile unde avea obicei să se roage pentru mintuirea lui 
şi face două zile pe pămînt. Iar a treia zi merge sufletul împreună cu 
îngerul său la cer şi stă înaintea groaznicului scaun şi se închină înaintea 

„lui- Dumnezeu. Pentru aceca se face a treia zi Sfînta Liturghie și pomană 
pentru cel morț. Iar dacă se închină lui Dumnezeu merge cu îngerul de 
îi arată bogatelp și frumoasele locașuri ale sufletelor drepţilor şi ale sfin- 
șilor care au făcut voia lui Dumnezeu în lume. Toate acestea le vede 
sufletul atunci (de la a patra pînă la a noua zi). lar a noua zi merge iar 
de se închină lyi Dumnezeu. Pentru aceasta se face Liturghie şi pomenire 
la a noua zi. Apoi îl duce îngerul şi îi arată toate muncile cele de dede- 
subt (din iad) pînă la 40 de zile (cînd se închină pentru a treia oară Prea 
Sfintei Treimi): Pentru aceasta se fac livurghii şi pomeniri (pentru cei 

morți) la 40 de zile. Iar de acum încolo, după lucrurile care le-a făcut 
îi dă lui loc de se odihnește, pînă va veni Hristos să judece lumea și să-i 
dea sau să-i plătească fiecăruia după lucrurile lui”. 

Aceasta este Tradiţia Bisericii și acesta este rolul slujbelor ce se 
fac pentru cei răposaţi. 


237. — Ce deosebire este între Rai şi Împărăția lui Dumnezeu? 


— Sfîntul loan Damaschin, în Dogmatica sa, spune că „raiul este 
material și spiritual și în el stau sfinții pînă la sfîrșitul lumii”. După Jude- 
cata de apoi drepţii vor intra împreună cu Hristos întru împărăția ceru- 
rilor. În rai sfinţii şi drepţii nu se împărtășesc direct de slava Prea Sfintei 
Treimi, ci numai din parte. lar cînd vor „intra întru slava Sa”, atunci 
„vor fi pururea cu Domnul”. În rai stau drepții numai provizoriu, tem- 
porar, pînă la înfricoșata Judecată generală; iar în Împărăția lui Dum- 
nezeu petrec vesnic împreună cu îngerii, în lumina cea neînserată a Prea 
Sfintei Treimi. În rai sufletele pot fi mutate dintr-o stare de fericire în 
alta, potrivit cu faptele făcute pe pămînt, care ajută la mîntuirea altora 
în vreme îndelungată și potrivit cu rugăciunile şi milosteniile ce se fac 
pentru ele; iar în Împărăţia lui Dumnezeu toate sînt desăvirșite și veşnice. 
Raiul este o grădină dumnezeiască, cu pomi, cu flori, cu păsări cereşti, 


cu fericire nedeplină, situată „în cer”. Jar Împărăţia lui Dumnezeu este 
însuşi locul slavei, unde se află scaunul Prea Sfintei Treimi, situată dea- 
supra cerurilor, în „cerurile cerurilor”, despre a cărei slavă nimeni nu 
poate vorbi; nici om, nici înger, nici însuși Sfîntul Pavel, care a fost răpit 
pînă la al treilea cer (2 Cor. 12, 3—4). Așadar, primul om a pierdut prin 
păcat raiul, o grădină cerească, iar prin credința în lisus Hristos şi prin 
sfințenie va dobindi, nu o grădină, nu raiul cel dintii, ci însăși Împărăţia 


slavei lui Dumnezeu. 

Cuviosul Nicodim Aghioritul, în tîlcuirea Epistolei a doua către 
Corinteni, spune că „după slavă, altul este cerul și altul este raiul. Iar 
după alegorie și analogie, poate este același, sau poate nu este același . . .”. 
Sfîntul Maxim Mărturisitorul explică mistic cele trei ceruri la care poate 
ajunge omul îndumnezeit. Întîiul cer este sfîrșitul a toată fapta bună. 
Al doilea cer este înălţarea minţii și cunoștinței la cele dumnezeiești, 
atît simţite, cît şi gîndite. Al treilea cer este teologia, prin care ajunge 
cel desăvârşit, cu ajutorul darului Sfîntului Duh, la starea de contempla- 
ție, adică la răpirea minţii și la înțelegerea tainelor lui Dumnezeu celor 
mai presus de cunoștință. Unii din Sfinţii Părinţi zic că Apostolul Pavel 
a fost răpit în rai, adică la al treilea cer al cunoașterii dumnezeieşti, fiindcă 
i s-au vestit cuvinte tainice şi negrăite despre. rai, care şi pînă astăzi sînt 
ascunse peniru noi. Adică, ce este pomul vieţii cel din mijlocul raiului; 

ce este pomul cunoștinței binelui și răului; ce au fost heruvimii și sabia 
de văpaie care păzea ușa Edenului; ce au fost pomii din care a rînduit 
Dumnezeu să mănînce Adam, și altele pe care le-au tilcuit Sfinții Părinți, 
însă nu aşa cu amănuntul. 

Raiul este loc foarte lăudat pentru frumusețea lui. Acolo a fost răpit 
Sfîntul Pavel şi a auzit cîntări „pe care nu este cu putință omului a le 
vorbi” (2 Cor. 12, 4). Acolo sînt Enoh și Ilie; acolo este tilharul de pe 
cruce; acolo este „sînul lui Avraam” în care a intrat Lazăr şi unde sînt 
așezate de către îngeri toate sufletele drepţilor și ale sfinților, în loc de 
odihnă, pînă la judecata cea viitoare, cînd li se va da Împărăţia ceru- 
rilor. (Kiriacodromion, Tilcuirea evangheliei cu bogatul și săracul Lazăr). 


238. — Care sînt însușirile sufletului după moarte? 

— Sufletul, după despărţirea de trup își păstrează însușirile sale date 
de Dumnezeu, ca: memoria, cugetarea, gîndirea, înţelegerea, voința liberă 
etc. În schimb, unele facultăţi ca: plăcerea, mihnirea, frica, mînia, ima- 
ginaţia, activitatea şi cele de acest fel, dincolo nu lucrează ca aici, unde 
sufletul este în legătură cu trupul acesta pătimaș. Toate aceste facultăţi 
după moarte se înduhovnicesc, asemenea trupurilor celor duhovniceşti, 
după cuvîntul Sfîntului Pavel care zice: „„Seamănă-se trup sufletesc, 
scula-se-va trup duhovnicesc” (1 Cor. 15, 44). Patru sînt însușirile trupului 
înviat din morți, după Sfîntul Apostol Pavel: nestricăciunea, cinstea, 
puterea şi duhovnicia (Ibidem 15, 42—44). lar însușirile sufletului sînt 
cele arătate mai sus, care rămîn veșnic cu el, fie că sufletul este în rai sau 
în iad. În schimb, însuşirile fireşti ale trupului omenesc, precum puterea 
seminală, cea hrănitoare şi simţitoare, după moarte pu le mai are sufletul, 
deoarece trupurile duhovnicești în rai nu mai au nevoie de mîncare şi 
băutură, cum spune Sfintul Pavel: „Împărăția lui Dumnezeu nu este 
mîncare și băutură, ci dreptate, pace și bucurie în Duhul Sfînt” 


(Rom. 34, 17). 


239. — Sufletele drepţilor se cunosc între ele în rai? Dar ale păcă- 
toşilor din iad? Ce legătură este între cei din rai, cu cei din iad și cu cei 
de pe pămînt? , 

— Că drepţi se cunosc în rai, despre aceasta nu poate fi nici o îndoială. 
Acest lucru îl arată însuși Mîntuitorul în pilda cu bogatul nemilostiv şi 
săracul Lazăr, unde spune: „Și în iad, ridicîndu-și bogatul ochii săi, vede 
pe: Avraam de departe și pe Lazăr în sînurile lui” (Luca 16, 23). Dar nu 
numai că se văd, ci înţelegem din Sfînta Evanghelie că se și aud unii 
pe alţii. Că iată ce zice bogatul din iad către Avraam: „Părinte Avraam, 
miluiește-mă şi trintite pe Lazăr.. .”. În K iriacodromion scrie urmă- 
toarele, la tilcuirea acestei evanghelii: „Cei păcătoşi văd pe cei drepți, . 

nu numai pe cei cunoscuţi, ci și pe cei necunoscuţi. Văd cei păcătoși și 
pe cei nedreptăţiţi de dinşii, însă „de departe”. Că foarte departe sînt 
ei de împărăţia lui Dumnezeu și de fericirea cea veşnică. Vede bogatul 
cel nemilostiv pe Avraam cel milostiv și iubitor de străini și pe Lazăr 
cel nemiluit de dînsul. Egipteanca cea înverșunată (femeia lui Putifar) 
vede pe Suzana cea curată și pe Iosif pe care l-a supărat și năpăstuit, 
Izabela cea nedreaptă vede pe Ilie cel drept și pe Navute pe care l-a 
nedreptăţit. lar Neron tiranul vede pe Constantin împăratul, cel întocmai 
cu Apostolii, pe Petru, pe: Pavel și pe ceilalți sfinţi pe care i-a omorît. 
Aceasta o adeverează şi cuvîntul Domnului, care zice: „,Vedea-vor pe 
Acela care L-au împuns” (loan 19, 37). lar aceasta mai pe larg o zice 
înțeleptul Solomon, grăind: „Atunci va sta dreptul cu îndrăzneală multă 
înaintea feţei celor ce l-au necăjit pe el şi a celor ce au lepădat ostenelile 
lui și văzînd se vor tulbura cu frică groaznică şi se vor minuna de vede- 
rea cea prea slăvită” (Înţ. Sol. 5, 1—2). 

Deci, legătura dintre cei din rai cu cei din iad aceasta este: că: se 
văd şi se aud unii pe alţii „de departe” că, cei din iad se roagă şi cer 
ajutor celor din rai ca să fie scăpaţi de osîndă. Iar cei de pe pămînt sînt 
în legătură duhovnicească de dragoste cu toți cei răposați, indiferent 
unde ar fi, şi fac rugăciuni și milostenii pentru izbăvirea lor din munci. 
Datorită acestora și mai ales Sfintei Liturghii și dezlegărilor ce se fac 
în Biserică pentru cei răposaţi, este posibilă ieșirea unor suflete din iad, 
spre a intra în rai, prin mila prea bunului nostru Dumnezeu. Dar numai 
pînă la Judecata cea de apoi, după care nimic nu se mai poate face pentru 
cei aruncaţi în muncile iadului. Cei din iad văd și pe cei de pe pămînt 
şi se cunosc între ei, dar nu se pot ajuta cu nimic (Luca 16, 28—31). 


240. — Ce trebuie să înțelegem prin cuvintele Domnului, Care zice : 
„Mă sui să vă pregătesc vouă loc” și În casa Tatălui Meu multe loca- 
guri sînt''? (loan 14, 2). 

— Mîntuitorul nostru lisus Hristos S-a suit la ceruri să gătească 
loc celor ce vor crede în El şi vor lucra poruncile Lui. Și această gătire 
este despărțită după măsura faptelor bune ale fiecăruia, zice Sfîntul 
Andrei al Cezareei în tilcuirea Apocalipsului, la Cuvîntul VI. În ce constă 
„„pregătirea” de loc în ceruri, rămîne o taină a lui Dumnezeu. Ea, însă, 
arată dragostea desăvirşită a Tatălui și a Fiului şi a Sfîntului Duh pentru 
omul împodobit cu fapte bune, care devine fiu al lui Dumnezeu după dar. 

Iar cît priveşte multele locașuri care sînt în, „casa Tatălui”, adică în 
ceruri, auzi pe Sfintul Efrem ce zice: „Multele lăcașuri ale Tatălui numește 
Miîntuitorul pe măsurile minţii celor ce se sălășluiesc în latura aceea (în 
rai), adică pe despărțirile și deosebirile întru care cu mintea se vor desfăta. 

Că nu cu deosebirea locurilor, ci cu xînduiala darurilor a zis Domnul multe 
lăcașuri. Căci precum din razele soarelui acestuia simțit, după curățirea 
puterii celei văzătoare (fiecare) se desfătează ... aşa și în veacul viitor 
toți drepţii și sfinţii se vor sălășlui într-o bucurie cu ntdespărțire și fiecare, 
după măsura sa, dintr-un soare gîndit se strălucește și după vrednicie 
trage bucurie și veselie” (Tomul III, Cuvînt pentru fericitele lăcașuri). 

241. — Dumnezeu, care ştie mai înainte de nastere cine se mîntuiește, 
de ce nu silește pe om să meargă pe calea mântuirii? 

— Da, Dumnezeu ştie toate mai înainte de nașterea noastră. El știe 
care din oameni se vor mîntui și care se vor osîndi. Dar nu le hotărăşte 
toate mai dinainte, ci lasă pe om la voia sa liberă. Că dacă l-ar sili pe om 
pe calea mântuirii, i-ar răpi libertatea și voinţa și omul nu ar mai avea nici o 
plată dincolo. Adică, omul și-ar pierde calitatea sa de om, de ființă liberă şi, 
deci, şi-ar pierde și răsplata, și mîntuirea. Că Dumnezeu nu este spărgător 
de uși, ci numai bate la ușa inimii fiecăruia, iar a deschide este în voia 
liberă a omului. Auzi ce zice Domnul: „Iată, stau la ușă și bat; de va auzi 
cineva glasul Meu şi va deschide uşa, voi intra la el şi voi cina cu el și el 
cu Mine” (Apoc. 3, 20). lată, dar, că Dumnezeu nu forțează ușa, adică 
voia liberă a omului. Dumnezeu știa mai dinainte că cetatea Ninive se 
va pierde, pentru răutățile sale, dar nu a hotărît pierderea ei mai dinainte, 
așteptînd întoarcerea oamenilor. Întoarcerea lor la pocăință a întors spre 
bine și hotărîrea lui Dumnezeu (După Sf. loan Gură de Aur, Cuvînt des- 
pre pocăință, din Împărțire de grîu). 

Aşadar, rămîne la voia omului de a se încununa sau da se osîndi, căci 
Dumnezeu „voiește ca toți oamenii să se mîntuiască și la cunoștința adevă- 
rului să vină” (Isaia 45, 22; Matei 18, 14; Ioan 3, 16; Tim. 2,4; 3,4; 2 
Petru 3, 9). La mintuirea fiecăruia dintre noi se cere o singură condiţie: 
unirea voii noastre cu voia lui Dumnezeu și atunci niciodată nu ne vom 


osîndi. 


242. — Cum poate ajuta Biserica sufletele credincioșilor după moarte? 

— — Zice Sfîntul Simeon al Tesalonicului că „mai mult decît orice altă 
slujbă, sufletele răposaților noștri sînt ajutate după moarte de Sfintele 
Liturghii şi scoaterea de miride (părticele) pentru ei” (Tratat asupra tutu- 
ror dogmelor). Rugăciunile pentru morți se întemeiază pe credinţă, pe 
binefacerile aproapelui şi pe încredere în pocăința celor răposaţi, cu 
care cei vii se prezintă înaintea Domnului ca o împlinire a poruncii de a 
se iubi unii pe alţii. De vor fi mici păcate celui mort, atunci el se folosește 
de liturghiile, rugăciunile şi milosteniile ce se fac pentru el, adică îl iartă 
Dumnezeu și-l scoate din iad. lar de vor fi păcate mari și grele, pe care 
nu le-a spovedit în viaţă, atunci nu se iartă, ci humai se ușurează, căci Dum- 

nezeu a închis poarta raiului pentru el și nu-i foloseşte nimic, dar folosește 
celor vii care le aduc cu vrednicie (Pravila Mare de la Tîrgovişte, 158). 

„Mirida care se scoate la Liturghie și pomenirea care se face pentru cel 
mort, îl unește pe cel mort cu Dumnezeu și-l împărtășește cu Dinsul nevă- 
zut” (Sfîntul Simeon al Tesalonicului, cap. 6, pag. 375). Foloseşte încă 
pentru sufletele celor răposaţi și pomenirile care se fac la 3, la 9 și la 40 
de zile (Ibidem, 162). Pomenirea morţilor se face pînă la un an şi pînă 
la șapte ani. Cel ce a murit spovedit, dar nu și-a împlinit canonul, este 
ajutat după moarte de slujbele Bisericii, de rugăciuni și de milostenii 
ce se fac pentru el. lar dintre rugăciunile ce se fac pentru răposaţi, cele 
mai de folos sînt Sfintele Liturghii (Sfîntul Simeon al Tesalonicului, 
IX, 72; Pravila bisericească de Arhim. Nicodim Sachelarie și Viaţa 
repausaţilor). Dacă cineva a murit spovedit, dar nu și-a făcut “canonul 
pe pămînt, îl face dincolo, în iad, și apoi este scos la odihna raiului. 


243. — Ce sînt şi cite sînt la număr vămile văzduhului pe unde trec 
sufletele după moarte? aa l 

— Vămile văzduhului sau „‘tribunalele” din văzduh, pe unde trec și 
sînt cercetate sufletele oamenilor după moarte, sînt formate din cete de 
îngeri răi, diavoli dintre cei mai înfricoșaţi, care stau în calea. sufletelor, 


le opresc, le vădesc păcatele făcute, chiar și pe cele spovedite şi părăsite 
de multă vreme, pe cele săviîrşite în copilărie, în tinereţe, la bătrineţe, pe 
cele gîndite şi săvîrşite cu voie sau fără voie, pînă în clipa morţii. Sfîntul 
Apostol Pavel zice despre aceste cete diavolești: „Că nu ñe este nouă lupta 
împotriva trupului şi a sîngelui, ci împotriva stăpîniilor, a începătoriilor 
şi stăpînitorilor veacului acestuia” (Efes. 6, 12). Așa precum și Sfîntul Pavel 
adeverește, ca cel ce a fost răpit pînă la al treilea cer, precum şi Tradiţia 
Bisericii ne învaţă că cetele diavolilor din văzduh sînt împărțite în nume- 
roase grupe sau polcuri, după numărul patimilor şi ale păcatelor de moarte. 
Fiecare ceată de îngeri răi, una mai înfricoșătoare decît cealaltă, are în 
fruntea sa un înger cumplit, avînd misiunea să cerceteze sufletul de un 
anumit păcat. Adică, de cînd l-a făcut, cum l-a făcut, de cîte ori, în ce 
împrejurare, dacă l-a mărturisit sau nu la preot, dacă a făcut sau nu canon 
pentru el, dacă l-a părăsit, dacă a îndemnat și pe alții să-l facă sau nu. Cele 
mai grele vămi, unde cad cei mai mulți creștini, sînt vămile desfrînării, 
beţiei, uciderii de copii, mîndriei, necredinţei, osîndirii altora lenevirii, 
2girceniei, urii, lăcomiei şi eresurilor. 

Cît despre numărul exact al acestor vămi, sau cum anume sînt aşezate 
în văzduh rămîne o taină a lui Dumnezeu. Unii sfinți, şi mai ales Sfîntul 
Vasile cel Nou de la 26 martie, numără 20 de vămi ale văzduhului, pentru 


principalele păcate de moarte. Alţii numără 24. Noi nu trebuie să isco- 

dim tainele lui Dumnezeu. Numai atît trebuie să știm că „pentru tot 
cuvîntul deşert vom da seamă”. De aceea, trebuie să părăsim tot păcatul, 
să ne mărturisim la duhovnici iscusiți, să facem canonul dat, să punem 
început bun, să ne rugăm neîncetat, să facem milostenie și să alergăm cît 
mai des la biserică. Prin acestea ni se iartă toate păcatele și se mâîntuiesc 
sufletele noastre de vameşii văzduh ului şi de muncile iadului. _ 


244. — De ce se dezgroapă, în unele părţi, morții la şapte ani? 

— După tradiția Bisericii morţii nu se dezgroapă niciodată, pînă la 
Judecata cea de apoi. Dar în unele locuri este obiceiul a se dezgropa morţii la 
şapte ani, cînd li se face pomenire la mormînt. Se mai dezgroapă prin orașe, 
unde nu este suficient loc prin cimitire și chiar în unele mînăstiri, iar ose- 
mintele călugărilor se depun în așa numitele „gropniţe”, „cripte”, adică 
„osuare”, situate sub bisericile de cimitir, cum sînt mînăstirile Neamţ, 
Secu, Agapia, Văratec și altele. 

Dezgroparea morţilor este benevolă. De obicei se păstrează tradiția 
locului. Dezgroparea este obligatorie numai în trei cazuri: cînd cel răposat 
a fost blestemat, sau a fost sub vreo legătură arhierească, sau a murit în 
păcate foarte grele. Dacă sînt aflați neputrezi, este semn că nu au fost iertaţi 
de Dumnezeu și este nevoie de multe rugăciuni și dezlegări ca să fie iertați. 
lar în alte cazuri nu trebuie să le mai tulburăm liniștea celor pecetluiți 
pînă la a doua înviere. 


245, — Care sînt semnele ce caracterizează moaștele sfinților ? 

— Moaştele sfinților aflate întregi în morminte sînt și rămîn permanent 
nestricăcioase ; sînt bine mirositoare; răspîndesc bună mireasmă; sînt 
uscate, ușoare și au culoare galben-deschis, asemenea alunelor coapte; 
sînt plăcute la vedere; nu provoacă frică, ci bucuria duhovnicească ; sînt 
asemenea omului care doarme liniștit, şi izvorăsc din ele felurite minuni 
şi vindecări de boli, spre slava lui Dumnezeu (a se vedea şi Pidalionul, 
fila 444). Cele mai recente sfinte moaște descoperite în vara anului 1980 
în pustiul Hozeva, din valea Iordanului, sînt moaștele unui mare sfint 
şi sihastru român, moldovean, Cuviosul ieroschimonah Ioan Iacob 
„Hozevitul”. În prezent sfintele lui moaşte, întregi şi bine mirositoare, 
sint așezate într-un sicriu frumos și depuse în biserica mînăstirii Sfîntului 
Gheorghe Hozevitul, din apropiere de Ierihon. | 


246. — Părinte Cleopa, de ce trebuie să fie sfîrşitul lumii ? 

— Spun sfinţii Părinţi că pentru patru pricini trebuie să fie sfîrșitul 
lumii. Ca să se arate dreptatea lui Dumnezeu în toată desăvârşirea ei; ca 
să se arate nedreptatea oamenilor față de poruncile lui Dumnezeu ; să se 
pedepsească păcatele și fărădelegile lumii de la întemeierea ei pînă la sffr- 

şitul veacurilor şi ca să se răsplătească faptele bune ale drepţilor pe măsura 
credinţei și a răbdării lor. 


247. — Cînd va fi sfîrșitul lumii ? 

— Nimeni nu știe cînd va fi sfîrșitul lumii. Aceasta este o mare taină 
a lui Dumnezeu. Odată ucenicii au întrebat pe lisus Hristos cînd va fi 
sfîrşitul lumii. Iar Domnul le-a răspuns: „De ziua și de ceasul acela nimeni 
nu știe, nici îngerii din ceruri, nici Fiul, ci numai Tatăl” (Matei 24, 36; 
Marcu 13, 32; Luca 17, 20). Mintuitorul ne spune că sfîrșitul va veni fără 
de veste, precum a venit cîndva și potopul. „Precum a fost în zilele lui 
Noe, așa va fi şi venirea Fiului Omului. Căci, precum în zilele acelea 
dinainte de potop, oamenii mîncau şi beau, se însurau şi se măritau, pînă 
în ziua cînd a intrat Noe în corabie și n-au știut pînă ce a venit potopul 
şi i-a luat pe toți, la fel va fi și venirea Fiului Omului” (Matei 24, 37—39). 
De aceea, întotdeauna trebuie „să priveghem”, să fim pregătiţi prin pocă- 
inţă şi fapte bune şi să stăm în așteptarea Mirelui Hristos, precum stăteau 
fecioarele cele înțelepte, că nu știm în care strajă din noaptea vieții noastre 
va veni, „că în ceasul în care nu gîndim Fiul Omului va veni” (Matei 24, 
42 —44). Însă Domnul nu ne-a lăsat cu totul în nedumerire. El ne-a spus 
că mai înainte de venirea Sa „în slavă, să judece viii și morţii”, cum spune 
la Crez, vor urma numeroase semne între oameni, pe pămînt și în univers, 
care vor prevesti apropierea venirii lui Hristos. După aceste semne vom 
cunoaște cît de aproape este venirea Domnului la judecată. 


248. — Care sînt cele mai importante semne premergătoare venirii 
lui Hristos la Judecata de apoi? 

— Ni le-au arătat în Vechiul Testament mai ales marii profeți Isaia, 
Iezechiel şi Daniil, iar în Noul Testament, Sfinţii apostoli Petru, Pavel 
şi Ioan, în Apocalipsă. Dar cel mai clar ni le-a prevestit Însuşi Domnul 
nostru lisus Hristos, prin Sfinţii Evangheliști (Matei, cap. 24; Marcu, 
cap. 13; Luca, cap. 21). 

249. — Ce trebuie să facem noi creştinii ca să aflăm milă în ziua Jude- 
căţii lui Hristos? 

— Să facem milă, ca să aflăm milă. Mintuitorul ne va întreba mai întîi 
de faptele milei creștine, precum citim la Sfîntul Evanghelist Matei, în: 
capitolul 25, versetele 31—46. Apoi să păstrăm cu sfinţenie dreapta cre- 
„dință în lisus Hristos, așa cum am moştenit-o de la Sfinţii Apostoli. Să 
ne păzim de „proorocii și hristoşii mincinoși”, care sînt creştini răzvrătiți 
ce se rup de Trupul Bisericii lui Hristos. Pe lîngă dreapta credinţă, să ascul- ' 
“tăm de Sfînta Biserică şi de păstorii noștri sufletești; să ne rugăm mai 
mult ; să ne spovedim des, să părăsim tot păcatul care ne desparte de Dum- 

nezeu, să trăim cu toţii în dragoste, „căci dragostea niciodată nu cade” 
(1 Cor. 13, 8), şi să răbdăm toate necazurile şi încercările vieţii, căci ne 
spune Hristos: „cel ce va răbda pînă la sfîrșit, acela se va mîntui” (Matei 
. 24, 13). 


250. —— Cum trebuie să înțelegem semnul apocaliptic 666, de care se 
vorbeşte în Apocalipsă, capitolul 13, versetul 18? 

— Numărul 666 este un număr alegoric, simbolic. Unele grupări sec- 
tare, cred, în sens literal, că va fi o „„pecete” pusă pe fruntea sau pe mina 
dreaptă a anumitor creștini vrednici de pedeapsă. În Biserica Ortodoxă, cel 
mai bine explică sensul acestui număr Sfîntul Andrei, episcopul Cezareei. 
Astfel, primul 6 — spune acest sfint — simbolizează mînia fără judecată; 
al doilea 6 simbolizează mintea plină de tulburare; iar al treilea 6 simbo- 
lizează pofta fără rațiune. Toate aceste trei patimi vor stăpîni pe mulţi 
creștini în veacul de pe urmă, adică răzbunarea, necredinţa şi desfrinarea. 


251. — Prin sfîrsitul lumii înţelegem distrugerea generală a Universu- 
lui, sau numai o reînnoire a lui? 

'— Nu va fi distrusă lumea materială, pămîntul și întreg universul, ci 
numai se va reînnoi, se va curăţi, după care „va fi cer nou şi pămînt nou” 


(Apoc. 21, 1). La fel spune și psalmistul David: „Trimite-vei Duhul Tău 
şi se vor zidi şi vei înnoi fața pămîntului” (Ps. 103, 31; 2 Petru, 3, 13). 
Este păcat să credem că Dumnezeu va distruge definitiv zidirea Lui pe 
care a făcut-o cu miinile Sale și a zis: „că este bună foarte”, Sfinţii Părinţi 
au hotărît și ei că „cine va zice că la sfârşitul lumii va fi distrus desăvîrșit 
pămîntul și universul — care este zidirea lui Dumnezeu — să fie anatema”. 


252. — De ce trebuie să învie trupurile tuturor oamenilor la Judecata 
de apoi? | 

— Trupurile tuturor oamenilor, de la primul Adam pînă la ultimul 
născut din femeie, trebuie să învie la Judecata de apoi ca să stea înaintea 
tronului lui Iisus Hristos (Rom. 14, 10; 2 Cor. 5, 10) şi ca să ia fiecare suflet 
şi trup plată sau osîndă, după faptele care le-a lucrat cu trupul şi cu sufletul 
în viața aceasta de acum (Iov. 31, 11; Prov. 24, 12; Ieremia 17, 10; 32, 19; 
Jezechiel 18, 20; Matei 25, 35—45; Rom. 2, 6; Iacob 2, 13; l Petru 1, 17). 
Învierea drepţilor se va face pentru a învia cu trupuri duhovnicești și 
nestricăcioase, asemenea trupului lui Hristos (Rom. 6, 5; 1 loan 3,2; Filip 
3, 21). Nu vor fi două rînduri de învieri: a celor drepţi mai întîi, pentru, 
a împărăţi cu Hristos o mie de ani, și apoi a celor păcătoşi, cum învaţă ereticii 
hiliaști (inilenariști). Ci toți vor învia odată „la trimbița arhanghelului'. 
Trupurile oamenilor trebuie să învie sau spre osîndă, sau spre slavă veşnică. l 


(Dan. 12, 2—3). cc 

Trupurile drepţilor vor învia spre a fi proslăvite cu cele patru însușiri 
ale trupurilor cereşti, de care spune Sfîntul Apostol Pavel, adică cu nestri- 
căciunea, cu puterea, cu slava și cu duhovnicia (1 Cor. 15, 42—49). Tru- 
purile drepţilor vor învia ca să poarte chipul trupului celui ceresc al lui 
Hristos, precum în lumea aceasta au purtat chipul trupului celui pămîntesc 
(1 Cor. 15, 48). Iar trupurile celor păcătoşi vor învia spre muncă veșnică 
(Matei, 25, 46), şi „spre a se cunoaşte din așezarea feţei lor vina lor şi păca- 
tele care le-au făcut” (Uşa pocăinţei). Trupurile drepţilor vor învia ca să 
fie proslăvite de Hristos, pe Care L-au purtat în inima lor pe pămînt, oste- 
nindu-se la toată fapta cea bună, după învățătura Sfintei Evanghelii. lar 
trupurile păcătoşilor vor învia ca să se arate întunecate și grozave la vedere, 
ca cele ce au făcut lucrurile întunericului și au purtat în ele pe diavolul, 
care este întuneric și înşelăciune (Uşa pocăinţei, cap. 3). 


253. — Cind şi unde va fi Judecata viitoare? 

—  Întrebi cînd va fi Judecata de apoi? Ne este de ajuns să ştim că 
Dumnezeu a hotărît o zi pentru judecata cea viitoare (Isaia 2, 12; 34,8; 
Fapte 17, 31; Rom. 2, 16; Matei 11, 22—24), care va fi la sfîrşitul lumii 
acesteia (Matei 24, 1—26). Iar cînd va veni ziua Judecăţii de apoi, să 
auzim pe Însuși Mîntuitorul nostru lisus Hristos, Care zice: „Iar de ziua şi 
ceasul acela nimeni nu știe, nici îngerii din ceruri, „nici Fiul, ci numai 
Tatăl” (Matei, 24, 36). i ! 

Iar de locul unde va fi judecata, știm din gura Sfîntului Apostol Pavel, 
că va fi în văzduh și în nori (| Tes. 4, 17; Ioan 3, 17, 24; 1 Cor. 15, 51). 
După mărturia sfîntului prooroc Ioil, locul judecății va fi în Valea Plingerii, 
adică în Valea lui Iosafat de lingă Ierusalim: „Şi voi aduna toate neamurile, 
zice proorocul, și le voi pogori pe ele în Valea lui Iosafat și mă voi judeca 
cu ele acolo” (Ioil 4, 12). lar Sfîntul Ioan Gură de Aur zice că locul Jude- 
cății de apoi va fi „afară oareunde de toată lumea aceasta, precum socotesc 
eu. Că precum temniţele împăraţilor şi ocnele departe sînt puse, așa şi 
gheena va fi afară de lumea aceasta” (Împărțire de griu, Cuvint despre 
judecata ce va să fie). 2 A RETE se 

Aşadar, din mărturiile sfinților prooroci şi Apostoli şi din învăţătura 
Evangheliei lui Hristos, se arată atit de luminat că este judecată şi osîndă 
veșnică pentru cei păcătoşi. Iar de locul unde va fi judecata și gheena focu- 
lui veşnic ne spune cel mai clar Sfîntul Apostol Pavel, că va fi în văzduh 


(1 Tes. 4,17). e. Aa V ; 


=! 254. — După care legi se vor judeca toate semințiile pămintului ? 
: — Sfintul Grigorie de Nyssa spune că după patru legi vor fi judecaţi 


io E 


oamenii la înfricoşata Judecată de apoi: A 


10 — Convarhiri duhovniceşti 

a 


a.`Cei care au trăit de la Adam pînă la darea legii pe Muntele Sinai, vor 
fi judecați de Hristos după legea conștiinței dată omului din nastere, nu- 
mită și legea morală sau legea firii. Prin conștiință, care este glasul lui 
Dumnezeu în om, fiecare ştie ce este bine şi ce este rău. După această lege 
s-a condus lumea pînă la Moisi (Rom. 2, 14—15). 

b. A doua lege după care se vor judeca oamenii dinainte de Hristos şi 
toţi cei ce nu cred în Hristos, este legea zidirilor, a întregii creaţii care ne 
stă pururea în faţă și ne spune că este făcută atît de minunat de un Creator 
nevăzut, de Dumnezeu. „Lumea văzută, spune Sfîntul Vasile cel Mare, 
este şcoală a sufletelor celor cuvîntătoare”, este Biblia nescrisă a tuturor 
oamenilor (Rom. 1, 20; Filocalia, vol. X, Cuv. 5, p. 43; Exaimeron, 
Cuv. 1, Buc. 1826). 

c. A treia lege după care se vor judeca numai evreii, este legea scrisă 
a lui Moisi, care s-a dat pe Muntele Sinai (Rom. 2, 12). 

d. A patra lege este Legea darului sau Evanghelia, dată nouă de 
Hristos, după care se vor judeca toate popoarele creștine (loan 12, 48; 
Rom. 2, 1—6; Iacob, 2, 12). 

Dacă cineva se leapădă de botezul creștin este un apostat, adică lepă- 
dat de Dumnezeu, și nu are iertare în veci, la judecată va fi mai greu 


pedepsit decît un păgîn care nu a știut pe Hristos. Sfinţii Părinţi spun că 
păgînii nu se pot întoarce uşor la credința în Hristos, pentru că n-au cunos- 
cut pe Dumnezeu. Tot ei spun că cei ce au greșit în Legea darului, ca creștini 
mai greu și mai tare se vor pedepsi decît păgînii care au greşit după legea 


firii. 


255, — Întrucât dreptii din rai sînt mîntuiţi, pentru ce trebuie să învie 
şi ei din morţi și să fie judecați a doua oară în ziua de apoi? 
E — Pentru că în ceasul morții au fost judecați provizoriu şi fără trup, 
iar la Judecata de apoi vor fi judecaţi cu tot cu trup. Adică, va fi judecat 
şi trupul pentru faptele lui, ca să nu rămînă nici el nejudecat și nerăsplătit 
sau neosîndit. Apoi, pentru că de la pdecata particulară pînă la cea de 
pe urmă, faptele bune făcute de cei drepţi pe pămînt le agonisesc mai multă 
răsplată şi odihnă întru împărăția lui Dumnezeu, care li se va da în ziua 
cea mare a judecății. La fel şi cu cei păcătoşi, faptele lor rele de pe pămînt 
le agonisesc după moarte, prin sminteală, mai multă osindă, care li se va 
da la Judecata de apoi. l 

Deci, la Judecata viitoare se vor judeca și drepții, şi păcătoşii {Ecles. 3, 
17; 2 Petru 2, 9) „şi toţi vom sta înaintea divanului lui Hristos, ca să ia 
fiecare după cele ce le-a lucrat prin trup” (Rom. 14, 10; 2 Cor. 5, 10). Aşa- 
dar, drepții se vor judeca spre a avea „mărturia lui Hristos înaintea Tată- 


lui” (Matei 10, 32; 25, 34; Luca 12, 8; Apoc. 3, 5), și spre a primi răsplata 


DRE LE E eT E IN Iu 

cea veșnică ; iar păcătoșii vor învia spre a primi osînda cea veșnică, după 
faptele lor (Matei 13, 43; 25, 46; loan 5,29; Rom. 2, 7—10; 2 Tim. 
4,8; 1 Petru 5,4; Apoc. 11, 18). Drepţii, după Judecata de apoi, nu 
primesc numai raiul în care au fost pînă atunci, ci primesc împărăția lui 
Dumnezeu unde „vor străluci ca soarele’ întru lumina Prea Sfintei 


Treimi (Matei 25, 4, 34; 43). 


256. — De ce se cercetează la Judecata de apoi numai faptele milos- 
teniei, iar celelalte fapte nu, cum spune la Evan beliă după Matei cap. 
25, 34—45? X 

— Să nu zicem că la Judecata de apoi nu se întreabă și celelalte 
fapte bune. Să ne aducem aminte de cuvintele Domnului, Care zice: 
„De nu va prisosi dreptatea voastră mai mult decit a cărturarilor și 
fariseilor, nu veţi intra în împărăţia cerurilor” (Matei 5, 20). Să ne aducem 
aminte că împărăția cerurilor este a celor săraci cu duhul (Matei 5, 3) 
şi a celor ce sînt prigoniţi pentru dreptate (Matei 5, 10). Să ne aducem 
aminte că numai cei ce vor ajunge la nevinovăția și curăţia pruncilor 
„vor intra întru împărăția cerurilor” (Matei 18, 3; 19, 14; Marcu 10, 14; 
Luca 18, 16). Să ne aducem aminte „că prin multe scîrbe și necazuri 
ni se cade nouă a intra întru împărăţia lui Dumnezeu” (Fapte 14, 22). 
Iar Sfîntul Apostol Pavel zice: „Nu vă amăgiţi; nici desfrînaţii, nici 
închinătorii la idoli, nici preacurvarii, nici malahienii, nici sodomiţii, 
nici furii, nici lacomii, nici beţivii, nici ocăritorii, nici răpitorii, nu vor 
moșteni împărăţia lui Dumnezeu” (1 Cor. 6, 9—10). Le Efeseni, întărește 
din nou acest lucru, zicînd: „Aceasta să știți că tot desfrinatul, sau necura- 
tul, sau lacomul, care este slujitor idolilor, nu are moștenire întru împărăţia 
lui Hristos și Dumnezeu” (Efes. 5, 5). Iar la Apocalipsă zice: „partea celor 
fricoşi şi necredincioși, și păcătoşi, şi spurcaţi, şi ucigași, şi desfrinaţi, și 
fermecători, şi închinători la idoli, şi a tuturor celor mincinoși este iezerul 
care arde cu foc şi pucioasă, care este moartea a doua” (Apoc. 21, 8). 
Şi Pavel adaugă în alt loc: „Nu știți oare că nedrepţii nu vor moșteni 
împărăția lui Dumnezeu?” (1 Cor. 6,9). Iar Domnul zice:. „pentru tot 
cuvîntul deşert pe care îl vor grăi oamenii vor da seamă în ziua judecății”. 
(Matei 5,22; 12, 36—37; Iuda 15). 

Așadar, de toate faptele cele bune și cele rele vom f întrebaţi în ziua 
Judecăţii de apoi. Iar dacă spune evanghelistul că la Judecata de apoi 
vom fi întrebaţi numai de cele şase fapte ale milosteniei (Matei 25, 34— 
45), aceasta să înţelegem că milostenia este una din fiicele dragostei, 
după cum zice şi Sfîntul Pavel, că „dragostea se milostivește . . .” (1 Cor. 
13, 4). Deci, întrucît dragostea este „legătura desăvirşirii” (Col. 3, 14). 


CONVORBIRI DUHOYNICEȘTI 


să înţelegem că din dragostea de Dumnezeu și cea de aproapele izvorăsc 
toate faptele cele bune și că cine are dragoste desăvirșită acela a ajuns 
la „plinirea Legii” (Rom. 13, 8—10), avînd în sufletul său cea mai mare 
faptă bună care „nu piere niciodată” AD Cor..13, a Căci în dragoste se 
cuprind toate faptele cele bune., 1 

Pentru aceasta va întreba Domnul la judecată + numai de milostenie, 
pentru că cel ce este cu adevărat milostiv, este şi un izvor al dragostei 
de Dumnezeu şi de oameni și lucrător a toată fapta bună. 


257. — De cîte feluri este milostenia creştină? 

— Milostenia creștină este de două feluri, trupească, adică mate- 
rială şi sufletească, adică duhovnicească. Ambele milostenii izvorăsc din 
dragostea de Dumnezeu şi de aproapele. 


tyy 


258. — Care sînt faptele milosteniei trupești cele mai mari? 

— Sînt cele arătate de Mîntuitorul la Evanghelia Judecăţii de apoi 
(Matei 25, 34—45) şi anume: să hrănim pe cel flămînd, să adăpăm pe cel 
însetat, să îmbrăcăm pe cel gol, să cercetăm pe cel bolnav şi întemnițat, 
să odihnim pe cel străin şi care este în necaz. ` 


„299. — Care sînt faptele milosteniei sufletești ? 

C — Să întoarcem la dreapta credință pe cei necredincioşi şi eretici: 
să întoarcem la pocăință pe cei păcătoşi şi înstrăinaţi de Dumnezeu; 
să învăţăm cele bune pe cei neștiutori; să mîngîiem și să sfătuim pe cei 
deznădăjduiţi, pe cei întristaţi și bolnavi; să ne rugăm pentru HEN 
nostru, adică pentru tot omul care este în nevoi (Filip. 1, I9; Colos. 4 
3; Iacob 5, 16); să iertăm din inimă pe cei ce ne greşesc şi să nu ne răz- 


bunăm pe ei (Matei 5, 44—48; 18, 22), 


260. — Care este cea mai mare dap ic bună a iubirii de Dumnezeu ? 
Dar a iubirii față de aproapele? 

— Cea mai mare faptă bună a iubirii de DiR este „de a lua: 
cineva crucea sa și a urma lui Hristos pînă la moarte” (Matei 10, 38; 
Luca 14, 27), așa cum au făcut sfinții mucenici, cuvioşii, călugării cei 
aleși și toţi creștinii drepţi. lar fapta bună cea mai mare izvorită din 
iubirea de aproapele este „de a-și pune cineva sufletul (viața) pentru 
aproapele său” (1 Tes. 2, 8; 2 Cor. 12, 15; 2 Tim. 2, 10; 1 loan 3, 16). 


Se 


261. — Rugăciunea pai sprmpee este 6 datorie sau o aptă de 
milastenie? DE = pă 

— Este şi una și alta, căci toate foaie pe stat o detii a creşti- 
ailor față de Dumnezeu și de oameni. Rugăciunea pentru aproapele este 
o dovadă a dragostei creştine (2 Cor. 9,.14) şi. o datorie duhovnicească 

a fiecărui membru al Bisericii lui Hristos (Efes. 6, 18; 1 Tim. 2, 1; Iacob 
5, 16). Oricum am socoti, sîntem datori să ajutăm pe aproapele nostru 
cu rugăciunea, cu cuvîntul, cu sfatul, cu hrană, cu bani, cu tot ce putem 


şi este nevoie.  . vs. e si a ao aboro) dia «time ag e Ned 


„262. — Cum poate face milostenie săracul, care nu are ce să dea 
milostenie ? a: în SpA daia 

— Dacă cineva este așa de sărac că nu are nimic să dea milostenie 
celui lipsit, unul ca acela este scutit de milostenia cea trupească, „că dacă: 
nu avem, nu ni se cere”, zice sfîntul Isaac Sirul. Însă milostenie duhovni- 
cească, oricine poate şi este dator să facă cu aproapele. Adică, să se roage 
pentru cei din suferință, să-i îndemne la biserică, să le dea un pahar cu 


apă, să le spună un cuvînt de miîngiliere. ° 


263. — Călugării sînt datori să facă milostenie materială? :. ,. 
— Cît priveşte pe călugări „este mai mare lucru pentru ei să fie 
săraci, decît să miluiască pe săraci” (Filocalia, vol. IX, Cuv. 16 și 17 din 
Scara Sf. Ioan Scărarul). lar dacă monahii vor uita făgăduinţa lor de a 
fi săraci și vor aduna bani și alte averi, atunci prea obligaţi sînt să facă 
milostenie la săraci, căci ei au dat jurămînt înaintea lui Hristos să tră- 
iască toată viaţa în sărăcie de bună voie. Pe călugării care adună bani 
și averi numai milostenia îi poate izbăvi de osînda lui Dumnezeu. În 
legătură cu aceasta să vă spun o istorioară adevărată, scrisă în Prolog, 
volumul Í, în 11 octombrie, 
Era un egumen vestit la o mînăstire cu mulţi călugări. Acesta la 
început era foarte milostiv și iubitor de săraci. Pe toți care băteau în poarta 
mînăstirii fi primea, îi ospăta, vorbea cu ei şi le dădea cele de nevoie. 
Mai tîrziu, a devenit iubitor de cinste omenească şi a părăsit milostenia 
şi pe săraci. Se împrietenise cu oameni bogaţi, cu dregători și boieri, cărora 
zilnic le dădea ospeţe și se îndeletnicea numai cu ei. lată că odată a venit 
la poarta mînăstirii un bătrîn sărac și i-a spus portarului: „Părinte, spune-i 
egumenului că a venit un frate al lui de departe cu multă osteneală și dorește 
să vorbească cu dînsul”?. S-a dus portarul mînăstirii, dar egumenul ospăta 
şi vorbea cu bogaţii. Cind i-a spus, a răspuns cu asprime portarului: „Nu 
mă supăra acum. Nu mă vezi vorbind cu oamenii? Pentru ce ai slobozit 
pe acest sărac în mînăstire?” Auzind acel sărac, nu s-a tulburat, ci a 
stat în așteptare la poartă pînă seara. După cinci ceasuri a venit la egu- 
men un oarecare om bogat și l-a întîmpinat egumenul în poartă. Atunci 
i-a zis săracul acela: „Am a-ţi-spune un cuvînt, părinte”. Dar egumenul nu 
l-a băgat în seamă, ci l-a lăsat- la poartă şi s-a dus la cină cu bogatul. 
Apoi iar l-a petrecut pînă la poartă și nu a luat în seamă rugămintea 
săracului aceluia. Deci, înserindu-se şi văzînd el că nu-l primeşte egumenul, 

s-a apropiat de portar și i-a zis: „Așa să-i spui egumenului: A venit 
Hristos la tine și nu l-ai primit! Deci, întrucît cauţi cinste omenească, 
iată, de acum voi trimite la tine pe cei bogaţi și puternici din toată țara 
aceasta, că lucruri pămîntești doreşti, dar bunătăţile Mele nu le vei vedea!” 
n clipa aceea s-a făcut nevăzut. Era lisus Hristos în chip de sărac! 

Să învăţăm de aici, părinte, ce mare putere are milostenia la săraci 
pentru miîntuirea noastră. Că odată cu săracul vine şi Hristos la ușa 
noastră. Deci, cei care avem cîte ceva, să le dăm, ca să nu plece de la noi 
întristați. [ar cei care nu au, să-i mîngiie măcar cu un cuvînt și să se roage 
pentru ei. Să ne amintim de părintele Vichentie Mălău, mare duhovnic 
la Secu și Agapia. Cînd venea cîte un sărac la chilia lui şi nu mai avea ce 
să-i dea, se ducea pe la părinţi sau maici și le zicea: „Vă rog împrumutaţi- 
mă cu o sută de lei, că a venit Hristos la mine şi nu am ce să-l dau!” Așa 
făceau părinţii noștri. Așa să facem și noi! Săracii sînt mîntuirea noastră. 


264. — Care este importanța milosteniei pentru mâîntuirea sufletului ? 
Milostenia singură poate înlocui celelalte fapte bune ? 

— Am arătat mai înainte că adevărata milostenie trupească şi sufle- 
tească izvorăște din dragostea de Dumnezeu și de aproapele. Dacă cineva 
este milostiv, fără vreun scop rău, unul ca acela are dragoste de Dumnezeu 
şi de aproapele şi prin acesta el împlinește toată Legea, deoarece „dra- 
gostea este împlinirea legii și legătura desăvirşirii” (Rom. 13, 8—10; 
Colos. 3, 14). 

„Mila este mai plăcută lui Dumnezeu decît jertfele” (Osea 6,6; 
Matei 9, 13; 12, 7). „Cine face milostenie își face bine sufletului său”, 
zice Solomon (Prov. 11, 17), „„dobîndeşte viața, dreptate și slavă” (Prov. 
21, 21) și este fericit (Prov. 14, 21). Iar Mîntuitorul fericeşte pe cei milostivi 
şi le asigură mila Sa, atit în veacul de acum cft şi în cel viitor, căci zice: 
„Fericiţi cei milostivi că aceia se vor milui” (Matei 5, 7). 

Dar nu este de ajuns pentru mîntuire numai milostenia. Că nu numai 
porunca milosteniei trebuie împlinită, ci și toate celelalte fapte bune și 
porunci ale lui Dumnezeu. Sfintul Apostol Iacob zice: „Cine va păzi 
toată legea, dar va greşi într-o singură poruncă, s-a făcut vinovat de toate 
poruncile”. Căci Cel ce a zis „să nu desfrinezi”, a zis și „să nu ucizi”. Și 
dacă nu desfrinezi, dar ucizi, te-ai făcut călcător legii (Iacob 2, Ul). Cel 
ce a zia „fiţi milostivi” (Luca 6, 36), tot Acela a zis: „Nu judecaţi şi nu 
veţi fi judecați; nu osîndiţi şi nu veţi fi osîndiţi ; iertaţi şi se va ierta vouă 
(Luca 6, 37). Şi Cel ce a fericit pe cei milostivi, Acela a fericit şi pe cei 
săraci cu duhul, şi pe cei blînzi, și pe cei ce flăminzesc şi însetează de 
dreptate, și pe cei curaţi cu inima, şi pe făcătorii de pace, şi pe cei prigoniţi 
pentru dreptate (Matei 5, 3—12). Pa 

Deci, trebuie să înţelegem clar că omul credincios, care voiește să se 
miîntuiască, este dator să împlinească nu numai porunca milosteniei, ci 
să se ostenească după a sa piere a împlini toate faptele Pune şi toate 
poruncile Domnului. 


265. — De ce se numeste iubirea de argint, adică iubirea de bani, 
de plăceri şi de averi, închinare la idoli? 

— Se numește închinare la idoli pentru că cei ce iubesc banii, plăce- 
rile trupului și averile, se închină acestor patimi ca unor dumnezei şi 
pun pe acestea mai presus decît pe Ziditorul. Adică, cel ce se iubește pe 
sine mai mult decît pe Dumnezeu, este un închinător la idoli. La fel este 
şi cel ce se îngrijește de mîncare, de bani, de haine, de avere, mai mult 
decit de suflet, de biserică, de rugăciune, de spovedanie, de milostenie. 
Iubirea de sine are măsură iubirea de aproapele (Matei 19, 19). Iubirea de 
Dumnezeu nu are limită, adică este nelimitată, după porunca: „Să iu- 
bești pe Dumnezeu din toată inima ta, din tot cugetul tău și din toată 
puterea ta” (Deut. 6, 4—5). Cel iubitor de bani se închină banilor în locul 
lui Dumnezeu. Cel lacom la mîncare își face pîntecele său un dumnezeu, adi- 
că idol, după mărturia Sfîntului Apostol Pavel (Colos. 3, 5). Iar „cel ce face 
păcatul este rob al păcatului” (loan 8, 34; Rom. 3, 9; 6, 16; Efes. 2,3; 
1 Tes. 4, 5; Tit 3, 3; 2 Petru 2, 19). Deci cine este rob al păcatului, nu mai 
poate fi rob și fiu al lui Dumnezeu. Tocmai de aceea Mintuitorul a pus 
prima condiţie, celui ce vrea să-l urmeze Lui, să se lepede de sine şi să-și 
ia crucea sa, spre a-l urma Lui (Matei 16, 24). Și aceasta, pentru că cel ce 
are patima iubirii de sine are împreună cu ea și toate patimile și păcatele, 
deoarece, „iubirea de sine este maică, rădăcină și izvor a tot păcatul”. 
(Sfîntul Efrem Sirul, Tomul II, Cuvînt pentru faptele cele bune și pentru 
patimi; PR A vol IV, Cuvînt minunat și folositor, de Sfîntul Ioan 
Damaschin. etc). ' Sa 


266. — Ce este E şi cum poate creștinul să se izbăvească de el? 

— Egoismul este iubirea de sine nerațională, adică exagerată, față 
de trup (Filocalia, vol. II, cap. 59). Creştinul se poate curăți de această 
cumplită patimă prin lepădarea de sine (Matei 16, 24); prin biruirea de 
sine, nepreţuirea de sine, defăimarea de sine, cunoștința de sine și tăgă- 
duirea de sine; prin rugăciune, post și deasă spovedanie. 

„Diverse cuvinte de folos; despre secte gi ecumenism 


a 3 


SA Odată l-a întrebat pe părintele Cleopa unul din fiii săi duhovni- 

— Ce trebuie să fac cînd slujesc Sfînta Liturghie și primesc pe Hris- 
tos? ia X i 

— Cînd vrei să slujeşti şi să te împărtășeșşti cu Trupul și Singele lui 
Hristos, trei lucruri ești dator să faci: să fii împăcat cu toţi, să te 
spovedeşti și să-ţi faci canonul de rugăciune. Cu aceste trei întotdeauna 
apropie-te, iar fără acestea niciodată să nu îndrăznești a te apropia de 
cele sfinte, ca să nu te arzi de focul cel dumnezeiesc. 


într-o zi: 
— Ce să fac să mă mîntuiesc? 
— Părinte Hariton, păzeşte aceste trei şi te vei mîntui cu darul lui 
Hristos: Să nu-ţi rămînă canonul și rugăciunea nefăcute în fiecare zi: scoa- 
lă-te la miezul nopţii și te roagă lui Dumnezeu, luînd parte la slujba 
Utreniei ; înfrînează-te pînă la moarte de mîncarea de carne și de vorbirea 
de rău. na 


268. Un călugăr din Mînăstirea Neamț l-a întrebat pe părintele Cleopa 


269. — Părinte Cleopa, dați-mi un cuvînt de folos —— l-a rugat unul 
din fiii săi duhovnicești. 

— Ascultă, părinte. Mama tuturor faptelor bune este sfînta rugăciune. 
Dacă în vremea cea rînduită pentru rugăciune te ocupi cu altceva afară 
de rugăciune, eşti batjocorit de diavoli, că toţi sfinţii au fost sub rugăciune. 
Prima grijă să-ţi fie rugăciunea şi apoi cititul, scrisul şi lucrul miinilor. 
Să nu te fure ocupațiile în locul rugăciunii. Numai cînd ești sub ascultare 
ai motiv binecuvîntat să lipsești de la rugăciune, căci ascultarea este mai 
mare decit rugăciunea. 


210. — Altădată a zis iarăși despre rugăciune : 
: — Nimic nu lipește mai mult pe om de Dumnezeu ca sfinta rugăciune! 
Să nu ne lenevim nici o clipă de a vorbi cu Dumnezeu, căci diavolul dă 
mare război împotriva celor ce se roagă. 


-."" 211. Odată l-a întrebat un călugăr: © ` Sw l 
è .» — Părinte Cleopa, care este cea mai mare faptă bună pentru cel ce 
se pocăieşte? PRE a A 

>  — Spun dumnezeneștii Părinți că nici o faptă bună nu este mai scum- 
pă sub soare ca recunoaşterea păcatelor tale; și nici o primejdie nu este 
mai mare pentru suflet ca nerecunoaşterea neputinţelor tale. 


272, Un alt frate l-a întrebat: 

— Spuneţi-mi un cuvînt despre împărăţia lui Dumnezeu, 
`.. — Ascultă, frate, Împărăția lui Dumnezeu nu stă în cuvînt, ci stă 
în putere, adică în lucrarea faptelor bune! SR 

273. Un duhovnic din miînăstire l-a întrebat: . - 
„ — Părinte Cleopa, vin credincioși la mine la spovedit, să-i piegi 
— Să-i primim cu toată dragostea, părinte? Cît s-au chinuit îngerii 
lor să-i aducă pînă aici și noi să-i lăsăm nemărturisiți? 


274. Un credincios l-a întrebat: pie Dia 0 apa A ii at) 

— Părinte. Cleopa, m-am certat cu cineva și ori de cite ori îi cer 
iertare, nu vrea să mă ierte. Ce să fac să mă împac cu dinsul? > ~ 

— Nu-i mai zice nimic, nici nu-l vorbi de rău către cineva, ci roagă-te 
lui Dumnezeu pentru dînsul și iartă-l din inimă. De la o vreme se ăia d 
mînia, asemenea unui foc peste care nu mai pui lega T 


275. Odată l-a întrebat cineva : 

— Ce zici, părinte Cleopa, este păcat să fumezi? 

— N-am găsit scris în Sfînta Evanghelie „să nu fumezi” ; dar am găsit 
scris „să nu judeci!” Fumatul însă este păcat.. . .. Pi 

276. Un călugăr l-a întrebat: i 

— Părinte Cleopa, de ce nu mă pot ruga cu aceeași rivnă ca în ziua 
cînd am venit la minăstire ? 

— Din cauza uitării, căci uităm de ceasul morţii şi al judecății lui 
Dumnezeu. Sfinţii Părinţi ne învaţă, zicînd: „Precum apa stinge focul, 
aşa uitarea stinge rugăciunea!” Să ne întoarcem la rivna cea dintii şi ne 


vom mântui. | 


277. Unui părinte care se minia adeseori pe ucenicut său, i-a zis 
odată bătrînul : - 

— Părinte, nimic nu este mai greu decît să creşti duhovnicește pe 
cineva. Dar să nu uităm ce spune Sfîntul Efrem Sirul, că chipul îndrep- 


tării şi al câștigării sufletelor este numai al blindeţii. : 


278. Un frate care patinen o grea încercare, l-a întrebat pe päriitele 
Cleopa : i az DAT nul ed la ee) K 
— Ce să fac în suferința aceasta? i pu AIR ata d si di 
— Rabdă, frate, pînă la capăt și mulțumește lui Dumnezeu că cer- 


tarea aceasta este semn al milei lui Dumnezeu, iar nu al mâniei Lui. . 


G 


4 


279. Altul iarăși l-a întrebat: .: - 7e :- sewn: T 

— Părinte Cleopa, poate un creștin bun să salveze o familie, un sat, 
o comunitate, prin sfințenia vieții lui? .- +: G 

— Cum să nu poată, părinte! Cu cît sînt mai mal: creştini alesi în, 
lume, într-o țară, într-o localitate, cu atît ţara sau localitatea aceea este 
cruțată de primejdii, de războaie, de cutremure, de foamete și de tot răul, 
Iar cu cît se vor împuţina mai mult aleșii lui Dumnezeu dintr-o ţară sau 

localitate, cu atît este mai greu lovită de certarea Domnului. Odată s-a 
întrebat un sfînt: „Poate un om să mînuiască o cetate? Poate!” a răs- 
puns el. Exemplu a fost proorocul și împăratul David. Că auzi ce zice 
Dumnezeu: „Pentru David, robul Meu, nu voi pierde cetatea Ierusalimului”. 


280. — Părinte Cleopa, a întrebat un credincios, oamenii dinainte de 
Hristos, ca și cei ce n-au crezut în El pînă astăzi, au fost şi ei călăuziţi 
de pronia lui Dumnezeu, sau nu? 

— Toţi oamenii, dinainte sau de după Hristos, credincioși sau, ne- 
credincioşi, ca și strămoşii noştri de odinioară, toți au fost şi au trăit sub 
pronia lui Dumnezeu. Căci pronia a fost din veci, nu numai de la întru- 
parea Domnului nostru lisus Hristos. Niciodată nu a fost lipsită lumea şi 
întreaga creaţie de mila și pronia lui Dumnezeu. 


281. Într-o zi l-a întrebat ucenicul: 

— Părinte Cleopa, cum se cuvine să mă comport duhovnicește între 
oameni? 

— Să fii la arătare cu pogorămînt și cu dragoste, iar în ascuns să ai 
lucrare duhovnicească. Aceasta este taina vieții noastre! Sau, cum spune 
la Pateric: „Folosul fratelui este roada ta.” Ajutînd, .miluind, mîngîind 
şi iubind pe aproapele, te mîntuieșşti pe tine. Rugăciunea mea este să te 
hrănească pe tine, să te adăp pe tine, să te odihnesc și folosesc pe tine. 
Că mai înaltă este dragostea întru rînduiala sa decît rugăciunea. Că rugă- 
ciunea este numai una din faptele bune, iar dragostea este legătura desă- 
vârşirii. Dragostea pe toate faptele bune le cuprinde. 


282. Un călugăr rînduit cu primirea mirenilor la arhondaric l-a 
întrebat pe bătrînul : 

— Părinte Cleopa, spuneți-mi, cum trebuie să primim pe oaspeţi la 
mânăstiri ? 

— Oaspeţii vin la noi în numele lui Hristos. De aceea îi primim cu 
dragoste. în mînăstiri, îi odihnim, îi ospătăm și dezlegăm la vin, pentru 
că odată cu fratele tău vine şi Hristos la tine. Astfel, prin ei avem pe 
Hristos între noi. Aici stă toată cheia ospitalităţii noastre creştine şi 
mâînăstirești. 


283.— Ospitalitatea gi iubirea de aproapele au totuşi o măsură? a 
întrebat același călugăr. 

— Miîntuitorul spune să iubeşti pe aproapele „ca pe tine însuţi”, 
adică cu măsură, cît te iubești pe tine. Iar unii Sfinţi Părinţi spun: „Nici 
dragostea către aproapele să nu o reverși către toţi în aceeaşi măsură, 
ci li Întîi faci milă şi ajuţi pe cei din casa ta, apoi pe cei de un neam 

u tine și la urmă pe cei de alt neam”. Aşa este și cu ospitalitatea în mînăs- 


CU PĂRINTELE CLEOPA ILIE 


tiri, limitată după caz și împrejurări. Pentru că a ne arunca în viltoarea 
lumii, de multe ori ne aduce pagubă în loc de folos. i 


284. Un părinte duhovnicesc l-a întrebat pe bătrînul: 

— Părinte Cleopa, după experienţa pc care o aveţi, unde se găsește 
astăzi credinţa mai curată: între credincioșii simpli sau între cei învățați? 

— Să ascultăm pe Sfîntul Ioan Gură de Aur care spune: „Dacă vrei 
să găseşti credinţă curată, în poporul de jos o găseşti...”. Sinceritatea, 
smerenia și căinţa lor pentru păcate, asemenea păcătoasei din Evanghelie, 
o primește Dumnezeu ca pe o jertfă. Credință mai curată, mai sinceră și 
mai devotată ca la credincioșii noștri de la ţară nu vei găsi în altă parte. 
Că deși greşesc, ei ştiau mai mult ca alţii să se smerească și să-și mărturi- 
sească păcatele. Să ascultăm și pe Sfîntul Efrem Sirul care, în cuvîntul 
pentru vameș și fariseu, spune printre altele: „Înjugă la două care, drep- 
tatea cu mîndria şi păcatul cu smerenia, și vezi care ajunge mai repede 
la Dumnezeu ?” Fariseul a înjugat dreptatea cu mîndria, dar n-a ajuns la 
Dumnezeu. lar vameșul a înjugai păcatul cu.smerenia și a luat-o înaintea 
fariseului. Pentru că Dumnezeu „celor mîndri le stă împotrivă iar celor 
smeriți le dă dar” (Iacob 4, 6; Petru 5, 5). Iar în alt loc: „Fără de Mine 
nu puteţi face nimic” (loan 15, 5). Este un fariseu lăuntric în inimile 
noastre, care nu ne lasă să ne smerim. Pe acela de-l vom scoate afară din 
noi repede ajungem la Dumnezeu. Apoi să nu uităm că Dumnezeu este un 
Dumnezeu al inimilor! El știe inima fiecăruia. De aceea, este un mare 
păcat a judeca pe cineva. 

La fel şi Sfîntul Ioan Gură de Aur zice: „Dumnezeu nu se slăvește 
în cei mulți, ci în cei puţini; nu în cei tari, ci în cei slabi, dar sinceri şi 
credincioşi, Altfel s-ar crede că El este neputincios. Că pe cei ce conduc şi 
sînt puternici, obicei are satana să-i biruiască cu mîndria, cu ura, cu iubi- 


rea de argint, cu trufia şi necredința.” 


285. — Care este cea mai înaltă cugetare a creștinului? l-a întrebat 
același duhovnic. 

— Unii dumnezeiești Părinţi spun că cea mai înaltă cugetare este 
a-ți cunoaşte neputinţa ta. Că zice Hristos: „Cînd veţi face toate cîte am 
poruncit vouă, să ziceţi că slugi netrebnice sîntem că ce eram datori să 
facem aceea am făcut” (Luca 17, 10). Dar face cineva toate cîte ne-a po- 
runcit Hristos? Numai prin smerenie le poate face. l . 

După Sfintul Isaac Sirul smerenia este de două feluri: smerenie din 
păcat, care abia este cunoștință de sine; smerenie din dreptate. Prima este 
doar mărturisirea păcatelor personale. Dar să nu creadă cineva că aceasta 
este smerenia, că își cunoaşte păcatele sale. Ci numai aceea este adevărata 
smerenie, cînd cineva are toate faptele bune și ajunge de face și minuni, 

iar el se socotește praf și cenușă. Dar la măsura adevăratei smerenii ajung 
numai sfinții. Mi-amintesc de o istorioară. Odată o fecioară a învățat pe 
de rost toztă Scriptura. Apoi s-a dus la un sihastru sfînt și i-a spus. lar 
bătrînul, a întrebat-o: „Făcutu-ți-s-a ţie ocara ca lauda şi necinstea ca 
cinstea? Nu! a răspuns ea. Atunci nimic n-ai făcut, a răspuns bătriînul. 
Du-te acasă și citește din nou Sfînta Scriptură!” (Pateric, 1930). 


286. Altă dată, iarăși l-a întrebat: 
— Părinte Cleopa, spuneţi-mi un cuvînt pentru viața de pustie. 
Care este mai veche, cea de obște sau cea de pustie? 
» — Hristos a întemeiat mai întîi viața de pustie, prin cele 40 de zile 
de post pe muntele Carantania, unde a fost ispitit de diavolul şi l-a biruit. 
Apoi alegînd pe cei 12 Apostoli, a întemeiat și viața de obşte. 


287. — Care este nevoința şi care sînt ispitele pustnicului? l-a între- 
bat acelasi. 

— Nevoința pustnicului, a sihastrului este rugăciunea neîncetată, 
ajutată de post. Rugăciunea și postul sînt cele două arme de apărare ale 
sihastrului, cele două aripi cu care se urcă pînă la scaunul lui Hristos. 
Pustnicul trebuie să fie o candelă veșnic aprinsă prin neadormita rugă- 
ciune. Dacă stai în pustie pentru liniște, pentru recreere sau studiu, 
niciodată nu te va lupta diavolul. Dar, cum zici că stai pentru Dumnezeu, 
cum începi să te rogi și să posteșşti în pustie, să vezi atunci cum te luptă 
diavolul. Spune în Pateric de un sihastru că s-a dus la pustie și, iată, odată 
i s-a arătat diavolul în chip de om şi l-a întrebat: „Pentru ce ai venit aici?” 
„Pentru Dumnezeu !” a răspuns el. Atunci a început diavolul a-l lupta cu 
tot felul de ispite ca să-l alunge din pustie „De ce mă lupţi așa?” l-a între- 
bat pustnicul pe diavol. „Dacă ai fost sincer şi mi-ai spus de ce stai aici, 
că eu nu știam! Că sînt mulți oameni carc stau la liniște, dar nu se roagă, 
nici nu postesc. Eu cu aceia nu am treabă”. 

Deci, cine vrea să vină la miînăstire sau să sc retragă la sihăstrie, acela 
trebuie să se roage mult și să postească după putere. Altfel rîde diavolul 
de el. Cu cît stăruie călugărul mai mult în rugăciune, cu atît sporeşte mai 
mult. Sfintul Ioan Gură de Aur zice în această privinţă: ,Tăria împăra- 
tului stă în multa armată, iar tăria pustnicului stă în multa rugăciune!” 
Jar ispitele cu care este luptat sihastrul sînt: trîndăvia, somnul, nălucirile: 
de noapte, războiul desfrînării, minia, frica, mîndria, slava deşartă şi 


altele. D: ȘI ETET A E 


ye 


288. — Părinte Cleopa, l-au di tie oițiva ucenici, R dator clu: 
gärul să facă milostenie materială? .. 

'— Cum să nu! Orice călugăr este dator să facă milostenie la săraci 
din tot ce are, îmbrăcăminte, bani, alimente. Chiar şi cel ce trăicște în 
pustie este dator să deschidă ușa săracului, să-i dea pesmeți de mîncare 
sau măcar un pahar de apă. Numai celui ce trăiește cu totul în adîncul 
munţilor şi este cu desăvirșire lipsit de cele pămînteşti nu i se cere milos- 
tenie. Nu auzim ce spune Sfintul Isaac Sirul? „Călugărul care nu face 
milostenie este ca un pom blestemat şi fără roade . ..”. Dar mai ales călu- 
gărul de azi, care are salariu și de toate? Să facă milă cu banii, numai să 
nu-i strîngă, că se aruncă în prăpastia pierzării. Vai de călugărul care 
strînge banii și nu-i împarte la săraci, că își adună lui mare osîndă! 


289. — Este totuşi vreun motiv binecuvîntat să adune cineva bani? 

— Din patru pricini, zic dumnezeieștii Părinţi, adună oamenii bani, 
Unii adună din lăcomie și iubirea de avuţie, care este închinare la idoli și 
semn de necredinţă, ca să aibă, zic ei, la bătrîneţe, ca și cum Dumnezeu nu 
poartă grijă de noi. Dar, oare, Cel ce te hrănește astăzi, nu te va hrăni și 
miine? Alţii adună banii și alte averi din plăcere, ca să mănînce mult 
și să trăiască bine. Alţii, din slavă deșartă și lux, ca să se îmbrace bine, 
cu haine scumpe, să zidească locuinţe mari și să-i laude lumea: Iar alții 
adună bani şi alte bunuri, ca o economie pentru ceilalți, pentru familie, 
pentru obște, pentru “cei bolnavi. Aceasta nu este un păcat; ba încă ai 
şi plată, că n-ai irosit averea tuturor, nici n-ai dus-o la ai tăi. 

Călugării din obște, care într-adevăr sînt călugări și păzesc cu sfin- 
țenie votul sărăciei, fiind săraci de cele pămîntești, nu sînt datori să facă 
milostenie materială. Ei ajută lumea mai ales cu sfînta rugăciune şi cu exem- 
plul vieţii lor. Mînăstirile, însă, întotdeauna au făcut milostenie la cei 
săraci şi nevoiaşi. La trapeza fiecărei minăstiri, ca: Neamţ, Secu, Sihăs- 
tria și chiar la schituri, există o masă pentru săraci, numită „masa cali- 
cilor”, unde mîncau zilnic zeci de săraci din Pipirig, călători, închinători 
şi bolnavi. Masa și dormitul au fost întotdeauna gratuite la mînăstiri. 
Oricine venea primea mîncare și cazare gratuit timp de trei zile. Aceasta 
este milostenia călugărilor, după Sfinţii Părinţi! Ea se face de obște, în 
numele tuturor; de aceea toţi au parte dc ea. Iar dacă cineva din călugări 
are ceva de prisos, cl trebuie să dea tot ce are în plus la econom, ca acesta 
să împartă milostenia, iar nu călugărul. 4 

Mi-amintesc că odată a venit la starețul nostru, protosinghelul Ioa- 
nichie Moroi, un om sărac cu o casă de copii să ceară ajutor. Starețul 
l-a intrebat: „Frate, ai vacă cu lapte?” „Nu părinte, i-a răspuns cl, cu 
"ce s-o cumpăr?” Atunci starețul s-a sfătuit cu părinții din consiliu și i-a 
donat acelui sărac o vacă cu lapte, care fătase de două săptămîni. 

Starețul nostru așa ne zicea: „Lasă să mă duc eu în iad că adun bani 
pentru obște, decît să vă duceți voi”, şi nu ne lăsa pe nimeni să avem bani 
la chilie. „Călugărul care are avere deosebită este al doilea Iuda, spunea 
bătrînul, este fur și tîlhar, că fură din avutul obștei şi duce la neamurile 
sale”. Așa ne învață Sfintul Vasile cel Mare și Sfîntul Teodor Studitul. 


290. — Părinților, a adăugat părintele Cleopa, cînd eram eu frate în 
Sihăstria, nimeni nu-și încuia chilia, că nici nu avea cine şi ce fura. Tot 
ce aveam nevoie ni se dădea de la obște. Dar să vezi, odată, cum a vrut 
vrăjmașul să mă prindă cu patima iubirii de argint. Prin anul 1937, pe 
cînd eram bucătar la mînăstire, a venit un credincios la noi şi mi-a zis: 
„Părinte Cleopa, iată ce monede noi şi frumoase au ieșit!”. Și mi-a dat 
una și mie. Eu am dus banul la chilie, l-am pus pe fereastră sub o hirtie, 
ca să nu-l vadă nimeni, şi am încuiat ușa. De la bucătărie mă duceam 
mereu la chilie și săltam hîrtia de pe geam, să văd dacă nu a dispărut 
banul. Nu trecea mult și iar mă duceam la chilie. Într-o zi, văzînd eu că 
mi-a lipit vrăjmașul inima de ban, încât țineam ușa încuiată și mă gindeam. 
numai la el, am tăcut semnul sfintei cruci, am descuiat din nou ușa chiliei 
şi am dat banul la un sărac. Așa am scăpat atunci de iubirea de argint! 


291. — Să vă spun și altă întîmplare din tinerețea mea, Pe cînd eram 
frate, aveam talent la pictură. Mă învățase pictura icoanelor un călugăr, 
Nil, din Mînăstirea Secu. După ce am deprins desenul și pictura cu acua- 
rele, am început cu vopsele. Uneori venea egumenul la chilia mea, se 
uita cum pictez şi îi plăcea. Dar eu începusem să mă ispitesc de bani, că 
singur îmi cumpăram vopsele și cele de nevoie pentru icoane. 

Odată a venit părintele stareț la mine și mi-a zis: „Ce preţ are icoana 
aceea”? Nu are preţ, prea cuvioase! i-am răspuns. „Pe aceea, frate 
Costică, s-o ţii la preț că este frumoasă!” — mă ispitea bătrînul. 

Cînd am văzut eu că trebuie să mă tocmesc cu oamenii şi să am bani, 
m-am temut să nu mă biruiesc de iubirea de argint. Într-o zi veni eco- 
nomul la chilia mea şi-mi zice: „Frate Costică, lasă pictura şi hai la ascul- 
tare!” Atunci, am lăsat toate și am fost trimis să pasc oile. Așa m-am iz- 
băvit de două păcate: de mîndrie şi de iubirea de argint. 


292. Mergiud odată părintele Cleopa în cimitirul mînăstirii cu cîțiva 
ucenici, le-a spus aceste cuvinte : 

— Părinților, cimitirul este facultatea facultăţilor și școala școlilor. 
Că, auzi, ce zice Sfintul Ioan Gură de Aur: „Mergi la cimitire, o frate, că 
acolo estc şcoala cca, mai înaltă a sufletelor, care ne vorbește despre 
Dumnezeu !”. Părinţii cei de demult aveau întotdeauna în chiliile lor : 
un sicriu, o cruce și un cap de mort ca să le aducă aminte ziua şi noaptea 

de ceasul morţii şi să aibă lacrimi la sfînta rugăciune. Jar cînd erau tul- 
buraţi sau împietriţi la inimă și nu se puteau ruga, se duccau noaptea la 
cimitire sau la cei ce zăceau pe patul de moarte și așa dobîndeau iarăși 
lacrimi, umilință și rîvnă de rugăciune. Să venim zilnic în cimitir ca să 
ne rugăm pentru fraţii noştri cei plecaţi, că ei singuri nu se mai pot ajuta. 
Pe toţi părinţii aceştia i-am cunoscut. Ce viaţă curată și smerită au dus 
pe pămînt! 

Unii din ei ştiau Psaltirea pc de rost şi nu 'mîncau pînă n-o terminau 
de citit, cum era părintele Gherasim, fratele meu sau părintele Vasile 
Mitoșeru. Alţii făceau multe metanii şi aveau darul lacrimilor. Alţii 
făceau ascultare fără cîrtire şi erau plini de dragoste, precum părintele 
Galaction Ilie, părintele Ilarion Ionică şi fratele meu Vasile. Alții iubeau 
liniştea și tăcerea, precum părintele Pimen Nastac: și schimonahul Ioan 
Roşu. Iar alții aveau rugăciunea lui Iisus în inima lor, cum au fost părin- 
tele Paisie Nichitencu și părintele Ghervasie Gașpar. De toţi părinţii 
care au trăit în Sihăstria m-am folosit şi pe toţi îi pomenesc cu nevrednicie 
în rugăciunile mele. De aceca vin mereu aici, în cimitir şi-mi amintesc de 
dragostea și de sfaturile lor. Ei s-au dus cu toţii la Hristos şi în curind vom 
pleca și noi să dăm socoteală de faptele noastre! 


293. Unul din ucenici l-a întrebat într-o zi: 

— Prea Cuvioase părinte, mă biruie patima miîniei și smintesc pe 
frați. Ce să fac să am blîndeţe? 

— Sfîntul Efrem Sirul spune: „Cu cel necredincios, cînd vrea să 
vină la credință, cu mare blindeţe să vorbeşti cu el, că chipul întoarcerii 
și al dobîndirii sufletelor este numai al blindeţii”. lar Sfîntul Grigorie 
Teologul spune: „Blindeţea călătorește între mînie și nesimţire”. Deci, 
ca să dobîndim darul blindeţii, să ne rugăm cu stăruință lui Dumnezeu, 
să citim învăţăturile Sfinţilor Părinţi și să ținem permanent calea de mijloc. 
Tot Sfintul Grigorie Teologul zice, în cuvintele cele iambicești: „Mintea 
se înşală și adevărul se fură de prea multă dragoste și prea multă ură”. 
Duhovnicul, mai ales, trebuie să țină măsura blîndeţii și adevărului între 
dragoste și miînie, adică între iertare și canon. El trebuie să măsoare la 
spovedanie dragostea cu dreptate, iar ura și mînia cu răbdare şi blindeţe. 


294. — Cum poate omul să aibă mai multă linişte duhovnicească în 
viața aceasta trecătoare? l-au întrebat călugării pe părintele Cleopa. 

— Prin fuga de griji multe. Acest lucru ni-l arată nouă dumneze- 
icscul părinte Isaac Sirul care zice: „Omul cel cu multe griji nu se poate 
face blind și liniștit”. Şi iarăși zice: „Fără înstrăinarea de griji multe, 
nu căuta lumină în sufletul tău”. Și iarăşi: „Mintea tulburată (de griji) 
nu va scăpa de uitare şi înţelepciunea acesteia nu-i deschide ușa” 

(Filocalia, vol. X, Cuv. 5). Să fugim, deci, de grijile cele mincinoase ale 
acestui veac, ca să dobîndim pacea inimii și sfinta rugăciune care este 
mama tuturor faptelor bune. 


295. — În ce constă curăţenia omului și în cîte părți se împarte? 
` — Curăţenia omului este întreită, şi anume: curăţenia trupului, adică, 
păzirea lui de toate întinăciunile cele trupeşti; curăţenia sufletului, 
adică slobozirea lui din legătura patimilor cele ascunse care se alcătuiesc 
în minte şi, a treia, curăţenia minţii la care ajung numai cei desăvirşiţi, 
întru descoperirea tainelor dumnezeieşti (Sfintul Isaac Sirul, Filocalia, 
vol. X, Cuv. 18). 


296. — Prin ce anume se arată dragostea cea adevărată către aproa- 
pele? 

— Dragostea cea adevărată se face cunoscută nu numai prin dăruirea 
de milostenii, ci cu mult mai mult, prin împărtășirea cuvîntului lui 
Dumnezeu și prin slujirea trupească a celor bolnavi (Filocalia, vol. II, 
p. 41). 


297. — Cum ne putem izbăvi de vorbirea de rău a altora? 

— De această patimă cumplită ne putem izbăvi mai ales prin sfinta 
rugăciune. Că auzi ce zice dumnezeiescul părinte Maxim Mărturisitorul: 
„Cu cît te rogi mai mult din suflet pentru cel ce te defaimă, cu atit: 
Dumnezeu le arată adevărul celor ce se smintesc” (Filocalia, vol. II, 
cap. 89). La fel zice și Sfîntul Isaac Sirul: „Gura nedreaptă, prin rugăciune 
se astupă” (Filocalia, vol. X, Cuv. 5, p. 52). Să ne rugăm mai mult ca să 
ne izbăvim de clevetire, de osîndire și de mînia lui Dumnezeu. 


z 


298. — Care este cel mai puternic cuvînt ce poate folosi pe alții? 
© — Cel mai puternic cuvint care poate să folosească şi să zidească pe 
alții este cuvintul cel din lucrare, adică exemplul vieţii noastre. Acest 
lucru ni-l arată același sfint părinte Isaac Sirul, care zice: „Altul este 
cuvîntul cel din lucrare și altul cuvîntul cel frumos și fără iscusința lucrării”. 
Iar în alt loc zice: „Ştie înţelepciunea a-și împodobi cuvintele sale şi a 
grăi adevărul, necunoscîudu-l pe dinsul, şi a arăta pentru fapta bună, 
fără să aibă iscusinţa lucrării. Cuvîntul cel din lucrare este cămară a 
nădejdii ; iar înțelepciunea cea nelucrătoare este amanet al rușinii”. Adică, 
rușinează conștiința celui ce vorbește fără să împlinească cu fapta. Apoi 
adaugă: „Precum este meşterul care zugrăvește apa pe pereţi, fără să 
poată cu aceea a-şi răcori setea lui, și precum este cel ce vede visuri 
frumoase, așa este cuvîntul fără de faptă” (Filocalia, vol. X, Cuvintul 


întîi, Despre lepădarea de lume, p. 29). © ... . ar: o) 

299. — Cum se cuvine a se purta călugărul față de mireni? 

— Întotdeauna numai cu dragoste şi cu blîndeţe și să se roage mereu 
pentru ei. Iar a mînca şi a ne veseli și a ospăta împreună cu diînșii, dacă 
se poate niciodată, așa cum ne învaţă Sfinții Părinți, ca să nu se facă 
sminteală spre păcat. lată ce zice în această privință Sfîntul Isaac Sirul: 
„De vei fi silit să rizi, să nu ţi se vadă dinţii. De vei fi nevoit să vorbeşti 
cu femei, întoarce-ți faţa despre vederea lor, şi aşa vorbește cu dînsele 
cu grijă și bună cuviinţă. lar de monahii depărtează-te ca de foc și ca 
de cursa diavolului; atît de întilnirea, cît şi de împreună vorbirea şi vede- 
rea cu ele; măcar de ţi-ar fi și surori ale tale după trup, fereşte-te de ele 
ca de niște străine”. (Filocalia, vol. X, Cuvîntul 5, p. 60). 


300. — Cum poate creştinul să alunge din sufletul său slava deșartă 
şi mîndria ? 

— Slava deşartă este alungată din inima omului prin lucrarea faptelor 
bune în ascuns, iar mîndria, prin voința de a pune toate isprăvile fapte- 
lor bune pe seama lui Dumnezeu (Filocalia, vol. II, Sfintul Maxim Măr- 
turisitorul, p. 90). Același sfînt părinte zice: „Nu mică luptă se cere 
pentru a se izbăvi cineva de slava deșartă, şi se izbăvește de aceasta prin 
lucrarea în ascuns a virtuţilor şi prin deasa 1ugăciune. Iar semnul izbă- 
virii de ea este a nu mai ţine minte răul făcut de cel ce te-a defăimat sau 
te deiăimează” (Ibidem, p. 105). 

301. — Ce este smerenia? Se poate cineva miîntui fără smerenie? 

— Smerenia este o virtute de mare importanţă pentru mîntuirea 
noastră, fără de care nimeni nu poate vedea pe lisus Hristos Care S-a 
smerit pentru noi. Că auzi ce zice în Sfînta Evanghelie: „Dumnezeu celor 
mîndri le stă împotrivă, iar celor smeriţi le dă dar” (Iacob 4,6). A sta 
împotriva celor mîndri înseamnă a le închide ușa împărăției cerurilor. 
Prin smerenie, însă, creștinul se aseamănă, după a sa putere, cu însuși 
Domnul, Care a zis: „Învăţaţi-vă de la Mine că sînt blind și smerit cu 
inima și veţi afla odihnă sufletelor voastre” (Matei 11, 29). Smerenia este 
de mare trebuinţă spre a intra întru împărăţia cerurilor şi fără smerenie 
nimeni nu se poate mîntui. Pentru această mare virtute Mintuitorul ne 
dă pildă pe copii, că iată ce zice: „Cine se va smeri pe sine ca pruncul 
acesta, acela este cel mai mare întru împărăţia cerurilor” (Matei 18, 4). 

După Sfintul Isaac Sirul smerenia este „haina lui Dumnezeu” care 
S-a smerit, îmbrăcîndu-se în trupul nostru muritor. Jar ce este ea anume, 
auzim pe același mare sfînt al liniștii, zicînd: „Srmerenia este o putere 
tainică pe care o primesc sfinții desăvîrşiţi, după desăvirşirea întregii lor 
vieţuiri. Această putere nu se dă decît numai celor desăvirşiţi în virtute, 

prin puterea harului, atit cît încape în hotarul firii” (Filocalia, vol. X, 
Cuvîntul XX, p. 109). 


302. — Ce este cunoștința de sine şi ce folos aduce pentru mîntuirea 
sufletului ? l 

— Cunoștinţa de sine este o treaptă a smeritei cugetări. Pe aceasta 
a avut-o vameşul care se ruga în biserică și care s-a întors „mai îndreptat 
la casa sa” decît fariseul. Sfîntul Isaac Sirul zice despre ea: „Fericit 
este omul care îşi cunoaște neputinţa sa, căci cunoștința aceasta i se face 
lui temelie, și rădăcină, și începătură de toată fapta bună” (Filocalia, 
vol. X, Cuvintul 21). 


__303. — Care dintre călugări este mai plăcut lui Dumnezeu? Cel ce 
se linisteste în pustie cu post şi cu necurmată rugăciune? Sau cel ce pro- 
povăduieşte altora cuvîntul Domnului spre miîntuire ? 

— Este mult mai aproape de Dumnezeu călugărul care se nevoiește 
în pustie cu mare smerenie, cu tăcere, cu rugăciune și lacrimi, cu post, 
cu înfrinare și lepădarea grijilor din lume, curățindu-şi sufletul său de 
patimi, decît cel ce propovăduiește altora cuvîntul Domnului fără a avea 
întărire duhovnicească pe măsura celor ce le învaţă. Acest lucru ni-l 
arată Sfîntul Isaac Sirul, zicînd: „Să nu-mi asemeni mie pe cei ce fac 
semne și minuni şi puteri în lume cu cei ce se liniștesc cu înţelegere. 
Tubește nelucrarea liniștii mai mult decît săturarea celor flămînzi în lume 
şi decît întoarcerea multor neamuri la credința în Dumnezeu” (Filocalia, 
vol. X, Cuvintul 23). 

Deci, mai mare lucru și mai folositor este să se curățească cineva de 
patimile sale trupeşti şi sufletești în liniște și în supunere, decît a învăța 
pe alții voia lui Dumnezeu, neavînd el vîrstă duhovnicească potrivită 
spre aceasta. Despre acest lucru zice și Sfîntul Grigorie Teologul: „Bine 
este a teologhisi pentru Dumnezeu, dar mai bine decît aceasta a te curăţi 
pe tine de patimi pentru Dumnezeu”. lar Stîntul Isaac Sirul zice: „Mai 
de folos îţi este să te îngrijeşti să învii din patimi sufletul tău cel căzut, 
prin mișcarea gîndurilor tale spre cele dumnezeieşti, decît să învii pe 
cei morţi” (Ibidem, p. 126). Apoi, același părinte adaugă: „Mulţi au 
săvirşit puteri, au înviat morți, s-au trudit să întoarcă pe cei rătăciţi 
şi au făcut lucruri mari... lar după acestea ei, care au înviat pe alţii, 
au căzut în patimi întinate și spurcate și s-au omorît pe ei înșiși şi s-au 
făcut sminteală multora prin faptele lor văzute. Pentru că erau încă 
bolnavi cu sufletul și nu s-au îngrijit de sănătat:a sufletelor lor, ci s-au 
predat pe ei înșiși în marea lumii acesteia pentru a tămădui sufletele 
altora, ei înșiși fiind bolnavi, și-au pierdut sufletele lor din nădejdea 
în Dumnezeu” (Ibidem, p. 126). 

304. — Astăzi, cînd nu mai trăiesc călugării în pustie și cînd tot mai 
mulți credincioşi vin la miînăstiri pentru a se ruga, pentru a se mîngiia 
duhovniceşte şi a primi cuvinte de învățătură, ce să alegem mai mult: 
liniştea sau dragostea evanghelică? ș 

— Să le păstrăm pe amîndouă, că nu se contrazic una pe alta. Însă 
cu multă luare aminte de sine şi cu smerenie. Cel mai bun lucru este 
astăzi, ca și întotdeauna, să nu lăsäm rînduiala noastră călugărească, de 
rugăciune, de tăcere, de ascultare, de înfrinare a simțurilor, de curăție 
şi sărăcie pentru dragostea lui Hristos. Toate acestea ne ajută la despă- 
timire și la mântuire, ne cresc duhovniceşte și ne fac vrednici de cele 
sfinte şi folositori credincioșilor care vin pe la mînăstiri. Deci, călugării 
tineri, noii începători, cei iubitori de liniște, schivnicii şi părinții bătrîni 
şi bolnavi se cuvine să aleagă mai mult tăcerea, ascultarea, biserica, 
chilia şi liniștea. Jar duhovnicii, părinții rînduiți să odihnească pe mireni, 
preoţii slujitori care au o viaţă aleasă şi au darul cuvîntului, au datoria 
să stea înaintea credincioșilor cu toată dragostea, să le asculte necazurile, 
să-i sfătuiască, să se roage pentru ei şi să-i mîngiie duhovniceşte, că acesta 
este rostul mînăstirilor noastre şi numai așa ne-am menţinut credinţa 
curată în Dumnezeu și unitatea neamului. Așa făceau și părinţii noștri. 
Însă rugăciunea, biserica şi ascultarea să rămînă, că atunci Dumnezeul 
dragostei va fi de-a pururi cu noi. 

` Însă obicei are satana ca pe cei ce stau înaintea mirenilor, întrucît 
nu mai au timp de rugăciune și liniște destulă, să-i lupte cu ispite mai 
grele ca pe ceilalți călugări; mai ales cu răspîndirea minţii, cu gînduri 
de desfrînare, cu slava deșartă, cu lăcomia pîntecelui şi cu iubirea de 
bani. Și dacă nu se mărturisesc curat şi cît mai des, dacă nu iau aminte 
de ei şi se îndulcesc cu gîndurile cele rele, ușor cad în păcate de moarte. 
Tocmai de aceea trebuie multă grijă în această privință, pentru cei care 
stau înaintea credincioşilor, să nu fie iubitori de laudă, nici de plăceri, 
nici de mîncări, nici de averi, că mulți păstori de suflete au căzut şi s-au 
osindit din aceste pricini. 

Sfîntul Apostol Pavel, știind cîtă întemeiere îi trebuie celui ce pro- 
povăduieşte altora cuvîntul Domnului, zice despre sine: „În toate zilele 
îmi chinuiesc trupul și îl robesc, ca nu cumva altora propovăduind, eu 
să ajung de sminteală” (Rom. 14, 21; 1 Cor. 9, 27). El îşi chinuia trupul 
cu postul, cu privegherea de noapte, cu lucrul mfinilor și cu rugăciunea, 
ca să nu cadă şi să smintească pe cei întorși la Hristos. La fel și Moise.. 
El mai întîi se ruga și apoi învăţa poporul. Dumnezeu i-a poruncit lui ` 
Moise ca sfeşnicul cel cu șapte lumini să fie turnat întreg și bătut cu cio- 
canul, ca să ne arate nouă că cel ce voiește să fie lumină altora, să fic 
desăvirşit şi încercat prin loviturile de ciocan ale ispitelor. Numai așa 

cel ce învață pe alţii va putea ca „„și celor ce se ispitesc să le ajute”, cum 
spune Sfîntul Apostol Pavel. 


305. — Care sînt cauzele cele mai puternice ale păcatelor? 

— Cele mai puternice pricini ale păcatelor în lume, care duc la pier- 
zare pe mulți creștini, sînt: vinul, femeile, bogăţia, necredința în Dum- 
nezeu și desăvîrşita sănătate a trupului, cum spune Sfîntul Isaac Sirul 
(Filocalia, vol. X, Cuv. 5). Dacă îndepărtăm de la noi aceste pricini, cu 
ajutorul lui Dumnezeu, ne izbăvim de păcate şi, deci, de moarte. 


306. — În secolul nostru se constată o slăbire generală a credinţei 
în Dumnezeu și a trăirii creştine. Care sînt motivele principale ale slăbirii 
credinței şi apariţiei sectelor în lume? 

— Motivul principal al slăbirii credinței în Dumnezeu este unul: 
înmulțirea fărădelegilor dintre oameni. Credinţa a slăbit pe pămînt mai 
ales din cauza următoarelor păcate: mîndria, neascultarea de cuvîntul 
Evangheliei și de păstorii Bisericii; înstrăinarea creștinilor de Biserică ; 
lipsa de păstori buni, beţia, desfriul etc. Acest adevăr ni-l arată Însuși 
Domnul nostru Iisus Hristos, cînd zice: „Jar din pricina înmulțirii fără- 
delegilor, iubirea multora se va răci” (Matei 24, 12). 

Creștinii care s-au rupt definitiv de Sfînta Biserică, care se împotrivesc 
dogmelor credinţei noastre ortodoxe şi apostolice şi care şi-au format o 
învățătură de credinţă greșită se numesc sectari (eretici), Sectele în Bise- 
rică au fost încă de la începutul propovăduirii Evangheliei în lume şi 
vor exista pînă la sfîrşitul veacurilor. Ele sînt atît rezultatul necredinţei 
în Dumnezeu, cît și un puternic semn apocaliptic. 

Oamenii, în general, părăsesc Biserica şi cad în erezii din următoarele 
cauze principale: Din neștiință, adică din lipsa de cunoaștere a cuvîntului 
lui Dumnezeu, a Sfintei Tradiţii și a învăţăturii Sfinţilor Părinți (Osea 4, 
6—7; Deut. 1, 39; Ioan 4,11); din înșelăciunea diavolului, care „urlă 
ca un leu căutînd pe cine să înghită” și care reuşeşte să amăgească pe 
mulți creştini prin patimi, prin încrederea în sine, prin necredință etc. 
(Facere 3, 1—6; Matei, 4, 1—10; Ioan 8, 44; 2 Cor. 1,3, 15); din cauza 
mindriei, care a creat cele mai multe secte şi erezii în istoria Bisericii 
creştine, reușind să sfîşie trupul tainic al lui Hristos. Apoi, din cauza 
înmulțirii păcatelor omenești, precum: beţia, desfriul, avortul, divorțul, 
neînţelegerea din familie etc. Apoi din lipsa de slujitori devotați în Bise- 
rica lui Hristos; din lipsă de explicare a credinței ortodoxe la credincioși; 
din cauza firii răzvrătite a unor creştini, din lipsă de cărți bisericeşti, 
de rugăciune şi de învăţătură, din lipsă de viață duhovnicească exemplară 
a preoţilor, din lipsă de experiență, de blindeţe, de stăruinţă şi iscusință 
pastorală a preoţilor și din alte pricini. Înniulţirea sectelor şi a prooro- 


CU PĂRINTELE CLEOPA ILIE 


cilor mincinoși, mai ales în secolul nostru, este, desigur, și un semn apo- 
caliptic al sfirşitului lumii. Acest adevăr ni-l arată Însuși Mântuitorul 
nostru lisus Hristos, care, vestind despre a doua Sa venire pe pămînt, 
a zis: „Și mulţi prooroci mincinoși se vor scula și vor înșela pe mulți . . .” 


(Matei 24, 11). 


' 307. — Întrucît cunoaşteţi bine fenomenul sectar în țara noastră, 
care ar fi principalul motiv al apariţiei sectelor la noi? 

— Pe lingă cele spuse mai sus, cred că un motiv principal care a 
contribuit la apariţia și înmulțirea sectelor în țara noastră a fost și este 
lipsa de preoţi buni și devotați care să păstorească turma lui Hristos 
cu toată credința și frica de Dumnezeu. Dacă păstorii Bisericii s-ar sili 
să fie mai evlavioşi, tari în rugăciune, blinzi, plini de dragoste, milostivi, 
buni cunoscători ai învățăturii lui Hristos, modele vii de viaţă, silitori 
a învăţa pe credincioși dreapta credință şi poruncile Sfintei Evanghelii, 
sectele în țara noastră aproape ar dispărea. La înmulţirea sectelor în țara 
noastră! contribuie mult și sminteala, mîndria și neascultarea unor cre- 
dincioși, dorinţa lor de a învăţa pe alţii, de a ţine predică în locul preoți- 
lor, lipsa unor predici bune, calde și însuflețitoare, precum și lipsa de 
slujbe și cântări cît mai fiumoase în biserici. Dacă aceste lipsuri ar fi înlă- 
turate, prozelitismul sectar ar da înapoi și mulţi credincioşi rupţi de 
Biserică ar reveni în sțaulul lui Hristos. 

308. — Care sint urmările cele mai grave ale prozelitismului sectar 
în țara noastră? l 

— Urmările cele mai grele ale înmulțirii sectelor în ţara noastră sînt 
multe și uneori nebănuit de mari. Mai întîi păstorii de suflete care pierd 
pe credincioşi din sînul Bisericii nu se mîntuiesc nici ei și nici cei ce s-au 
rătăcit din cauza lor de la adevărata credință. Apoi, prozelitismul sectar, 
ambiția, interesul moral sau material al sectelor, mîndria, fanatismul, dus 
uneori la acte imorale, ia fărîmițarea sectelor în grupuri rivale, dizidente. 

Legătura tuturor sectelor cu ţările occidentale dezbină credincioşii 
noștri, slăbesc unitatea duhovnicească a Bisericii şi îndeamnă la încăl- 
carea legilor statului, la anarhie şi fărimițarea familiei, 


t 


309, — Ce trebuie să facă Biserica Ortodoxă, slujitorii şi credincioșii 
noştri şi cum să acționeze mai bine pentru a opri prozelitismul sectar în 
satele şi orașele noastre? 

— Pentru a opri stricarea dreptei credinţe apostolice de către sectari 
atît păstorii, ierarhii, preoţii și călugării, cât şi credincioşii noștri orto- 
docși trebuie să procedeze în trei feluri: a. întîi să citească cit mai des 
cu evlavie și cu multă atenţie Sfînta Scriptură, pentru a cunoaşte cît mai 
bine credinţa noastră apostolică; b. să cunoască păstorii şi credincioșii, 

doctrina Bisericii Ortodoxe, pentru a învăţa la rîndul lor pe credincioşii 
din parohii; c. atît păstorii Bisericii, cât şi toţi creştinii ortodocşi să se 
silească a trăi şi a împlini poruncile Evanghelici lui Hristos, pentru a 
fi pildă tuturor prin faptele lor. Mântuitorul nostru lisus Hristos cere de 
la noi mai întîi să facem şi să lucrăm poruncile Lui şi apoi să vorbim 
la alții despre ele, căci zice: „Cela ce va face şi va învăţa, acela mare 
se va chema întru împărăția cerurilor” (Matei 5, 19). La fel învață şi 
Sfîntul Pavel pe ucenicul său Tit: „Acestea grăiește și mustră și îndeamnă 
cu toată tăria” (Tit 2, 15). La fel şi Sfîntul Isaac Sirul spune: „Taci 
tu, să vorbească faptele tale” (Filocalia, vol. X, Cuv. 23). 

De asemeni, pentru oprirea prozelitismului sectar este de mare 
importanță să se tipărească pentru credincioşi cît mai multe cărți de 
rugăciuni, catehisme, cărți de învățătură creștinească și mai ales Vieţile 
Sfinților, care sînt foarte căutate. De aceeași importanţă pentru apărarea 
credinţei este predica în biserică şi la orice ocazii, precum și datoria preo- 
ţilor de a face regulat catehizarea credincioșilor. Dacă slujitorii Bisericii 
vor împlini cu sfinţenie aceste datorii evanghelice și pastorale. vor reuși 
cu siguranță să oprească prozelitismul și fanatismul sectar. lar de vor 
neglija aceste datorii evanghelice, nu se va putea face aprozpe nimic în 
faţa prozelitismului sectar din țara noastră și vom fi aspru judecaţi de 
Hristos. 


310. — Cum pot ajuta călugării şi mâînăstirile noastre la apărarea 
credinței ortodoxe şi oprirea prozelitismului sectar? pă 

— Călugării din mânăstirile noastre au ajutat din totdeauna la pro- 
povăduirea, menţinerea şi apărarea credinţei ortodoxe şi unității reli- 
gioase în ţara noastră. Minăstirile și călugării ce se nevoiesc în ele au fost 
şi sint ca niște limanuri ale sufletelor creștineşti care înoată în valurile 
tulburi ale veacului acestuia. Atît călugării și călugărițele, cît mai ales 
stareţii și duhovnicii din mînăstirile noastre, de vor duce viaţă duhovni- 
cească curată, după exemplul Sfinţilor Părinţi, potrivit cu făgăduinţele 
date la călugărie, de se vor ruga cu stăruinţă ziua şi noaptea și de vor 
cunoaște cît mai bine Sfînta Scriptură și învăţăturile Sfinţilor Părinţi, 
vor fi şi de acum înainte făclii și limanuri de odihnă și mîntuire pentru 
creştinii noștri, pentru cei stăpîniţi de patimi şi pentru cei îndoielnici 
în credinţă, care se luptă cu ispitele, cu patimile și necazurile acestei vieţi. 

Minăstirile noastre, prin tradiţia lor milenară, prin cuvioşii călugări 
rugători în ele, au fost şi trebuie să fie şi pe viitor vetre de tzăire duhov- 
nicească în Iisus, Hristos, locașuri de mîngiiere și întărire în credinţă, 
oaze de lumină, de cultură creștinească şi limanuri de odihnă şi liniște 
sufletească pentru credincioşi, prin slujbele cele sfinte care se fac în ele, 

prin învăţăturile duhovnicești ale călugărilor şi mai ales prin pilda vieții 
curate a celor ce trăiesc în ele. Cred că este nevoie în miînăstiri, ca şi în 
sate, de duhovnici buni și de preoţi bine pregătiţi. Căci, dacă vei pune 
un Singur cioban să păzească o mie de oi, po multe le va pierde şi pe multe 
le vor răpi lupii. De aceea zice şi Sfîntul loan Gură de Aur în omiliile 
sale: „cînd vor lipsi păstorii, se vor aduna lupii”. 


31l. — Ce părere aveţi despre ecumenism și mișcarea ecumenică 
mondială ? 

Este nevoie mai întîi de multă rugăciune, că fără Dumnezeu nu 
putem face nimic (loan 15, 5). Întîlnirile între Biserici sînt bune, evan- 
ghelice, căci astfel creștinii se cunosc mai bine unii pe alţii şi încetează 
ura confesională. Însă, de aici pînă la unire este departe ca pînă la ceruri, 
căci nici o Biserică neortodoxă nu va renunţa la credinţa ei ca să vină 
la Biserica Ortodoxă. 

Se cere de asemenea membrilor Bisericii Ortodoxe să fie cu mare 
grijă, ca nu cumva să renunţe la ceva din tradiţia noastră milenară, din 
învățăturile Sfinților Părinţi şi mai ales din dogmele Bisericii Ortodoxe, 
stabilite şi apărate de atiția sfinţi și cu atîta jertfă. Că dacă Sfinţii Părinţi 

“ întruniţi la cele șapte Sinoade ecumenice și la cele 11 sinoade locale în 
primele veacuri creștine nu ar fi fost cu mare atenție la apărarea dogme- 
lor şi învățăturilor dreptei credinţe ortodoxe, noi astăzi poate nu mai 
eram creștini ortodocşi. Deci trebuie să fim cu luare-aminte ca jertfa 
sfinților noştri părinți să nu fie zadarnică. Altfel, ne pierdem și noi mîn- 
tuirea şi dezbinăm şi pe credincioşii Bisericii Ortodoxe atit de statornici, 
evlavioşi și devotați. 


312. — Cînd credeți că se va împlini cuvîntul Sfintei Evanghelii, ca 
să fie pe pămînt „o turmă şi un păstor''? 

— Cînd toate popoarele creștine şi necreştine vor veni la adevărata 
credință ortodoxă în Dumnezeu, Cel în Treime lăudat și preamărit. 
Aceasta va fi numai la sfârșitul veacurilor, în felul în care numai singur 
Dumnezeu ştie. 


CONVORBIREA A ZECEA 
„ Alte cuvinte de folos 
313. — Părinte Cleopa, ce ne este mai de folos nouă călugărilor să 
facem în viaţă ? l 
— Eu socotesc că cel mai de preț în această viață este să lași toate 
şi să-ţi plingi păcatele tale, pentru că cea mai scumpă pentru noi este 

veşnicia. Deci, trebuie să facem totul ca să n-o pierdem, că atunci degeaba 
am mai trăit pe pămînt! 


314. — Ce legătură duhovnicească este între rugăciune şi citirea 
cărților sfinte? 

— Spun Sfinţii Părinți că două lucruri de geniu are mintea omului: 
citirea și rugăciunea. Ele se ajută permanent una pe alta. Cînd sîntem 
tulburaţi și răspândiți cu mintea, mai mult să citim cuvinte folositoare 
de suflet. Iar cînd văzduhul inimii s-a liniștit și gîndurile minţii s-au 
adunat, mai mult să ne rugăm şi mai puţin să citim. 


315. — Daţi-mi un sfat pentru rugăciune, că uneori am timp să mă 
rog și mă îndeamnă gîndul să fac altceva de folos, iar alteori nu am timp 
şi aș dori să mă rog. i 

— Dacă te jefuiește vrăjmașul de rugăciune, te jefuiește de orice. De 
aceea spune Sfîntul Isaac Sirul: „Dacă în vremea rugăciunii faci altceva 
decît te rogi, să ştii că ești batjocorit de diavol”. Eu te sfătuiesc ca nici- 
odată să nu laşi sfînta rugăciune, nici să faci altceva în vremea ei, că 
diavolul ne îndeamnă să facem orice, mai ales în vremea rugăciunii, numai 
să nu ne rugăm. 


316. — Ce înțelegem prin rugăciunea făcută „în duh şi adevăr”? 

— Cînd ne rugăm în gînd lui Dumnezeu atunci ne rugăm în duh, 
adică cu mintea și cu inima stăpînite şi de simţire. În adevăr, ne rugăm 
cînd lucrăm şi poruncile lui Dumnezeu, că ele sînt adevăr, cum spune 
proorocul David: „Toate poruncile Tale sînt adevăr” (Ps. 118, 86). Însă, 
te rogi în adevăr numai cînd faci poruncile după legea lui Dumnezeu, 
adică în dreapta credință, cum zice psalmistul: „Că legea Ta este ade- 
vărul” (Ps. 118, 42). 


317. — Cum putem ajunge la această rugăciune duhovnicească? 

— Maica de obşte a rugăciunii este darul Duhului Sfint. Aceasta 
învaţă pe om să se roage, să crească în rugăciune, să urce dintr-o treaptă 
în alta a rugăciunii, pînă ajunge la treapta cea mai înaltă. Că opt sînt 
treptele rugăciunii, după unii Sfinți Părinţi: contemplarea naturală în 
duh, adică cugetarea la zidirile lui Dumnezeu; rugăciunea limbii; rugă- 
ciunea gurii şi a limbii, adică rugăciunea cu glas tare; rugăciunea minții 
şi a gurii; cînd te rogi cu glas tare și cu toată luarea aminte; rugăciunea. 
minţii ; rugăciunea minţii și a inimii, cînd te rogi în taină cu luare-aminte 
şi cu simţirea inimii; rugăciunea inimii, cînd mintea este înghițită de 
inimă, prin darul lui Dumnezeu și de acolo se înalță cu putere la cer. Și 
ultima treaptă, rugăciunea contemplativă. Aceasta este rugăciunea fără 
cuvinte la care ajung numai unii din sfinţi, cu darul Duhului Sfînt. 

318. — Cu orice rugăciune putem ajunge la rugăciunea cea de foc 
a inimii? 

— Da. Cu orice rugăciune putem dobîndi adevărata rugăciune a 
inimii. Și cu citirea Psaltirii, dacă o facem cu mare credință și luare- 
aminte, şi cu metaniile, şi cu acatistele, și chiar cu cîntarea cea duhovni- 
cească, şi cu postul, și cu privegherile de toată noaptea. Sfinţii Părinţi, 
însă, au ales rugăciunea lui lisus pentru a dobîndi rugăciunea inimii, 
ca cea mai potrivită. Mai mare decît rugăciunea inimii, însă, este extazul, 
răpirea minții, numită de Părinţi „Vedere duhovnicească”, cînd se cură- 
țește văzduhul inimii. La această treaptă au ajuns Moise şi Ilie, cînd s-au 
învrednicit să vorbească cu Dumnezeu și să vadă slava Lui. Și mai ales 
Sfintul Apostol Pavel, care „a fost răpit pînă la al treilea cer, în trup 
sau afară de trup, Dumnezeu ştie”. Că nici el nu știa. În ultima treaptă 
a rugăciunii puterile sufleteşti rămîn la om, dar le poartă Duhul Sfint 
unde voiește, că omul nu le mai poate conduce. Mintea omului în acel 
moment se topește de focul dumnezeirii, ca ceara în foc şi nu mai are 
lucrarea ei. Cei cu înțelegere omenească nu pot pricepe înțelepciunea 
Duhului Sfînt. Nici descoperirile din vremea rugăciunii nu le poate tilcui 
cel ce le-a văzut, ci altul mai înalt decît el. Cum a fost proorocul Daniel. 
El nu-și putea explica descoperirile cele dumnezeiești, ci i le explica arhan- 
ghelul Gavriil. l 


319. — Aţi cunoscut vreun călugăr sau mirean cu rugăciunea inimii ? 

— Am cunoscut cîțiva pustnici care trăiau prin bordeie în pădurile 
din jurul Minăstirii Sihăstria, pe la Sihla, Agapia Veche și Pocrov, dar 
cît erau de sporiţi în rugăciune, numai Dumnezeu știe. Acum toţi s-au 
dus din lumea aceasta. La noi în Sihăstria, aveau rugăciunea inimii părinţii 
Ghervasie Gașpar, Paisie Nichitencu, bucătarul mânăstirii (f 1970) şi 
poate părintele Gherasim Ilie, fratele meu. 

Rugăciunea inimii, însă, este o lucrare de taină pe care numai Dum- 
nezeu o ştie, iar cel care o are foarte greu o spune altora. Ba, uneori, 
nici nu ştie omul că are rugăciunea inimii. Sînt şi mireni care au rugăciune 
duhovnicească, încît întrec şi pe călugări. Să vă spun o întîmplare minu- 
nată pe care am văzut-o aici, în biserică, acum vreo zece ani. Eram de 
rînd la Sfîntul Altar. Am venit la biserică pe la ora 4 dimineaţa și îmi 
făceam rugăciunile de Sfînta Împărtășanie în genunchi, în fața Sfintei 
Mese. Nu după mult timp intră o femeie să se roage, care venise de cu 
seară la mînăstire. N-o cunoșteam. Se ruga încet pe la toate icoanele și 
făcea mereu metanii. Nu ştia că mai este cineva în biserică. Era întuneric, 
că era timp de iarnă. Văzind eu că se roagă așa stăruitor m-am uitat 
prin sfintele uşi să văd cine se roagă cu atita credință. Femeia stătea 


OPT III Se 


A] 


A. 


CONVORBIRI DUHOVNICEŞTI 
iii 


în genunchi în mijlocul bisericii, cu mîinile ridicate în sus şi zicea din 
toată inima aceste cuvinte: „Doamne, nu mă lăsa! Doamne, nu mă lăsa!” 
Am văzut o lumină gălbuie în jurul ei și m-am înspăimiîntat. Apoi femeia 
a căzut cu fața la pămînt și se ruga fără glas. Raza de lumină dimprejurul 
ei se făcea tot mai mare şi se ridica în sus. După puţin timp lumina s-a 
stins încet, iar femeia s-a ridicat şi a ieșit din biserică. Era o femeie 
de la ţară. 

Iată, deci, cine are darul rugăciunii! lată că mirenii ne întrec pe noi 
călugării ! Eu făceam proscomidia și de mare emoție am început a plinge 
cu copia în mînă. Numai Dumnezeu știe cîți aleşi are în această lume! 


320. — Dar noi care nu ajungem la măsura rugăciunii adevărate, 
ne putem mîntui? 

— Auzi ce spune Duhul Sfînt: „În dar sînteţi mîntuiți”. Nu faptele 
noastre, ci mila lui Dumnezeu şi smerenia inimii ne mîntuiesc. Că și sfinţii 
au nevoie de mila lui Dumnezeu. Facem ce putem, iar darul Duhului 
Sfînt săvirșește toate. Vezi un gîndac mic ce face? Merge pe ici, pe colo. 
Se uită pe unde ar putea păși, după puterea lui. Se urcă pe o frunză, 
cade jos, apoi iar se urcă; nu dă înapoi, pînă nu ajunge sus, pe deal, sau 
în vîrful copacului. Așa face şi puiul de pasăre. Sare de pe o creangă pe 


alta, se mai uită, dă din aripioare, se urcă pe un copac. Şi așa, după 
a lui putere, se urcă cit poate mai sus, ca să fie la adăpost. Tot așa să 
facem şi noi. Să urcăm din treaptă în treaptă, cu stăruință şi smerenie 
şi aşa, cu darul lui Dumnezeu, vom dobîndi rugăciune curată de ginduri 
şi imaginaţii, apoi cîteva lacrimi şi nădejdea mîntuirii. 


32]. — Ce ne spuneți despre imaginaţie care biîntuie în vremea 
rugăciunii ? 

— Fericită este mintea care se roagă, se închină fără imaginaţie, 
că Hristos n-a avut imaginaţie, fiind Dumnezeu. Adam a căzut din rai 
după ce a căzut în imaginație, că îşi imagina, după sfatul lui Lucifer, 
că de va mînca din pomul oprit nu va mai muri în veac. Spun Sfinţii 
Părinţi că cea mai mare boală și ispită în vremea rugăciunii este imagi- 
naţia minţii, numită de ei şi „caracatiţa sufletului cu opt braţe” sau 
„octogon”. Mai este numită imaginaţia și „pod al dacilor”. În timpul 
rugăciunii din inimă cel mai greu lucru este a păzi imaginaţia; mai greu 
chiar decit a păzi mintea de ginduri. Să nu uităm că tot ce este circumcis, 
imaginat, nu este Dumnezeu. Or, dacă ne oprim la imaginaţii, ne înșelăm, 
nu mai putem pătrunde pe poarta cea îngustă a inimii, nici nu ajungem 
la Dumnezeu. 


322. — Prin ce este omul superior tuturor creaturilor? 

— Toate sînt create de Dumnezeu, dar nu toate sînt din Dumnezeu, 
cum este omul. El este creat cu sfatul Prea Sfintei Treimi, după chipul 
şi asemănarea lui Dumnezeu. Deci omul are puterea să devină fiu al lui 
Dumnezeu după dar, să se nască din Dumnezeu, să crească în faptele 
bune, să se îndumnezeiască. Omul are suflet viu, creat de Dumnezeu, 
în care se odihnesc o mică parte din energiile necreate ale lui Dumnezeu, 
care sînt tot atitea cîte sînt și însușirile lui Dumnezeu. 


323. — Cel ce nu face deplin voia lui Dumnezeu are voie să îndemne 
şi pe alţii la fapta bună? 

— Spune Sfîntul Isaac Sirul că „se cade și celui ce nu face fapta 
bună să înveţe pe alții fapta bună, că lipsa faptelor sale o împlinește 
folosul cuvîntului”. Iar Sfîntul Ioan Scărarul zice: „Se cade celui ce 
învață și nu face, rușinindu-se de cuvintele sale, să înceapă și el cîte puţin 
a face fapta bună”. 


324. — Ce sfat ne mai dați pentru mântuirea sufletului? 

— Să rămîneţi în corabia Bisericii și să ascultați de ea, că Biserica 
este trupul lui Hristos. Biserica este mama noastră cea de obşte. Prin 
Biserică intrăm în lume, în viaţă şi prin ea plecăm din lume, în cealaltă 
viaţă veșnică. Noi, creştinii, sîntem asemenea unui copac sădit de Dum- 
nezeu. Creanga care se rupe din copac moare, nu mai poate fi vie. Așa 
şi creştinii care se rup de Biserică mor, nu mai pot avea viață, nici mîn- 
tuire pînă nu se întorc în sînul Bisericii. Cînd mintea omului iscodeşte 
credinţa şi părăseşte Biserica, în zadar sînt toate faptele bune. Iar unde 
este unitate şi înţelegere, acolo este mîntuire şi Dumnezeu ajută. Mai 
spun Sfinţii Părinţi că în vremea de pe urmă două lucruri vor ajuta 
Biserica și pe credincioși: pustia simțită, adică munţii, peșterile, pădu- 
rea; și pustia gîndită, adică păstrarea. credinţei în taina inimii. 


325. — Este bine sau rău că Biserica noastră nu şi-a canonizat pe 
sfinţii ei naţionali, cum au făcut celelalte Biserici? 

— Este o mare greșeală a noastră că nu am canonizat pe atiţia 
martiri, cuvioşi și voievozi apărători ai credinţei ortodoxe, cum au făcut 
toate Bisericile creştine. Am avut sute de sfinţi pe care i-a îngropat uita- 
rea de-a lungul istoriei. Azi încercăm să-i dezgropăm din negura vremii, 


dar este mult mai greu. 


326. — Unde se miîntuiese călugării mai ușor? În viața de obşte sau 
în viața de sine, la liniște? 

— Spune Sfîntul Teodor Studitul așa: „Călugării din viața de obște 
se mîntuiesc cu miile, iar cei din, viața de sine cîte unul la mie”. În viața 
de obște trebuie să fie o minte în toate capetele şi un suflet în toate tru- 

purile, cum spune Sfîntul Vasile cel Mare. Pe cînd în viaţa de sine, 
fiecare face ce vrea. Măniîncă cînd vrea, doarme cînd vrea, se roagă cînd 
vrea. Nimeni nu-l conduce şi nu-i taie voia, decît singură conștiința sa 
îl călăuzește şi duhovnicul, dacă îi cere sfatul. În această privință îmi 
aduc aminte şi de cuvîntul părintelui nostru Ioanichie Moroi, egumenul 
Sihăstriei, că adeseori ne zicea: „Părinților și fraţilor, cînd se va strica 
viaţa de obște în mînăstiri, atunci se pustiesc mînăstirile !”. Și așa este. 
Acum aproape peste tot s-a stricat viaţa de obște. 


327. — După rîuduiala vieţii monahale, care sînt motivele canonice 
pentru care călugărul poate să plece din mînăstirea sa de metanie? 

— Trei sînt motivele canonice pentru care un călugăr poate să plece 
în altă mînăstire, şi anume: dacă stau femei în mînăstire; dacă sînt copii 
mici în mânăstire și dacă stareţul este eretic. Al patrulea motiv, după 
Sfîntul Vasile; cel Mare, dacă un călugăr are vătămare. sufletească în 
mânăstirea sa, poate pleca în altă mînăstire unde crede că poate spori. 


328. — Dacă un călugăr este trimis din mînăstirea sa în altă parte 
şi nu se duce de la metanie, este păcat? 

— Dacă ne legăm inima de loc, încă nu iubim pe Dumnezeu. De 
vrea Dumnezeu să ne pună o sarcină în spate, oare noi să n-o primim? 
Că Dumnezeu nu ne încearcă mai presus de puterea noastră. Deopo- 
trivă cu ispita, cu suferința va veni și mîngiierea Duhului Sfînt în 
inima noastră. 


329. — Este de folos să meargă călugării în pelerinaj la Mormîn- 
tul Domnului? 

— Așa a fost întrebat odată Sfîntul Vasile cel Mare de o călugăriţă, 
iar el i-a răspuns: „Dacă n-ai aflat cărarea către Ierusalimul cel dinăuntru, 
du-te la Ierusalim; iar dacă ai aflat-o, nu te mai duce!” 


330. — Care este importanța Sfintei Liturghii? 

— Sfinta Liturghie are caracter şi de jertfă şi de cină. Prin jertfa 
liturgică se spală păcatele celor ce se pomenesc și li se scot părticele și, 
totodată, prin această jertfă dumnezeiască ni se oferă în dar cina Dom- 
nului, adică Trupul și Sîngele lui Hristos. Cît timp va fi Sfinta Liturghie 
pe pămînt este semn că încă nu ne-a părăsit mila lui Dumnezeu. Iar 
„cînd va înceta jertfa și turnarea”, cum spune la Daniil proorocul, atunci 
va fi sfîrşitul lumii. Că nu armele vor pustii şi arde pămîntul, ci, cum 
spune la Pilde, „„fărădelegea va pustii tot pămîntul și va răsturna scau- 
nele celor puternici”. În acele zile, trei patimi cumplite vor stăpini în 
lume, simbolizate de numărul apocaliptic 666, și anume: minte fără de 
judecată, adică plină de iuțime, de răzbunare și ucidere; poftă fără de 

minte, adică vor domni pe pămînt desfrînarea, sodomia și beţia; minte 
plină de imaginaţie sau închipuire pripită, adică oamenii vor fi amăgiţi 
de tot felul de griji, gînduri, tulburări și patimi, încît nu vor mai avea 
timp să se roage, să citească, să cugete la moarte. 


331. — Ce trebuie să știm despre Botez? 

— Prin Botez se spală deodată două păcate cu care se naște copilul, 
adică, atît păcatul strămoșesc, cît şi păcatul zămislirii din plăcere. Că și 
zămislirea este considerată păcat, după cuvîntul psalmistului din psalmul 
50, care zice: „Că iată întru fărădelegi m-am zămislit și întru păcate 
m-a născut mama mea ...". De aceea trebuie să se boteze copiii. Ei se 
botează prin credința nașilor, cum s-a vindecat şi sluga sutașului. Omul 
la început a fost creat să se înmulțească prin cuvînt, nu prin poftă, că 
este ființă cuvîntătoare, așa cum a zămislit Maica Domnului prin cuvînt. 
Însă, omul, prin păcat a ajuns să se înmulțească trupeşte. 


332. — Părinte Cleopa, în ce an aţi venit la minăstire? 

— Noi am fost zece fraţi la părinţi, dintre care cinci — patru fraţi 
şi o soră — am venit la mînăstire. Fratele cel mai mare, Mihai, a fost 
pustnic pe muntele Ceahlău. Sora mea Ecaterina a fost rasoforă la Agapia 
Veche, iar eu și cu încă doi frați mai mari, Vasile şi Gheorghe, am venit 
la Sihăstria, Pînă în anul 1935 mi-au murit de tineri toţi cei nouă frați. 
Apoi a murit și tata, Alexandru Ilie, zis Țîrlea. Mai trăiam eu, ca stareţ 
la Miînăstirea Sihăstria, şi mama, acasă în comuna natală, Suliţa — Boto- 
șani. În anul 1946 am adus pe mama la Sihăstria, am călugărit-o şi am 
dus-o la Agapia Veche, unde a trăit pînă în anul 1968, cînd s-a dus la 
Domnul, în virstă de 92 de ani. 

Iar venirea mea la mînăstire a fost așa: În ziua de 12 decembrie 
1929, de Sfîntul Ierarh Spiridon, cînd aveam 17 ani, am plecat din casa 
7 le bea cu fratele meu mai mare Vasile, cu două traiste în spate. 

n una aveam Vieţile Sfinţilor, Psaltirea, Ceaslovul şi Sfînta Scriptură ; 
iar în cealaltă aveam două icoane mari, pictate — una, cu Maica Dom- 
nului și alta, cu Sfîntul Gheorghe. Nimic altceva nu ne-am luat de-acasă. 
Părinţii noștri, Alexandru și Ana, ne-au petrecut plîngind pînă pe cîmp, 
pe platoul târgului Suliţa, la locul numit „„Ripa lui Budăi”. Aivi fratele 
meu Vasile a început a cînta condacul Acatistului Mintuitorului, „Apă- 
rătorul cel mai mare și Doamne, biruitorul iadului ...”. Apoi ne-am 
închinat, am sărutat mîinile părinţilor și am plecat spre Schitul Cozan- 
cea. În clipa aceea părinţii mei au căzut jos și plingeau în hohote...! 
La Cozancea am stat o noapte la părintele Paisie. Apoi am luat și pe fra- 
tele nostru Gheorghe, am venit toți trei la Suceava,. ne-am închinat la 

moaștele Sfintului Ioan cel Nou şi de aici am venit pe jos la Minăsti- 
rea Sihăstria. 

Aici era egumen protosinghelul Ioanichie Moroi. Cum ne-a văzut 
ne-a ținut trei zile și trei nopţi la poarta mînăstirii să ne rugăm și să 
batem cu bățul într-un butuc de brad, ca să ne ispitească dacă avem 
răbdare pentru viața călugărească. Numai seara ne lășa să dormim într-o 
chilie. După trei zile de post, de rugăciune şi ispitire, ne-a chemat în 
biserică, ne-a spovedit, ne-a împărtăşit cu Prea Curatele Taine, ne-a 
dus la trapeză să mîncăm şi ne-a rînduit chilii şi ascultare în mânăstire. 
Pe mine și pe fratele meu Vasile ne-a trimis la oi, că ştiam bine de acasă, 
iar pe fratele Gheorghe la vite. Nu ne vedeam unii cu alţii cîte o săptă- 
mînă și chiar cîte o lună. Așa am intrat în nevoința călugărească. În 
anii 1931 şi 1933 au murit fraţii mei şi am rămas singur. În anul 1937 
am fost tuns în călugărie și am păscut zece ani oile mînăstirii. În anul 
1942 am fost luat de la oi şi numit în fruntea unei comisii de condu- 
cere a minăstirii, că părintele egumen era bolnav. Iar în ianuarie 1945 
am fost hirotonit preot şi numit stareţ al mînăstirii în locul bătrînului 
egumen, decedat. 


333. — Spun părinții bătrîni că la început nu voiaţi să primiţi hiro- 
tonia în preot. Cine v-a determiuat s-o primiţi? 

— Citind eu prin cărți şi auzind că Sfîntul Grigorie Teologul şi Sfintul 
Ioan Gură de Aur'au fugit multă vreme de preoţie, mă temeam să pri- 
mesc o aşa de mare treaptă, prin care mulţi nevrednici s-au osîndit. De 
aceea nu voiam să primesc preoția. Dar în toamna anului 1944, mergînd 
cu carul cu boi la via mînăstirii de la Racova-Buhuşi, ne-a ieşit înainte 
plingînd o bătrină dintr-un sat, cu un Liturghier, un epitrahil, o cruce 
de mînă și un baston preoţesc și mi le-a dat mie, zicînd: „Părinte, aceste 
lucruri au rămas la mine de la un preot bătrîn care a murit. Vi le dau 
sfinţiei voastre, poate vă trebuie... P’. Le-am adus la minăstire. Acest 
lucru m-a mişcat atît de mult, încît l-am socotit un semn dumnezeiesc 
ca să primesc taina preoţiei și ascultarea de stareţ. 


334. — Cîţi ani ați fost stareț la Mînăstirea Sihăstria? 
— Aproape cinci ani. Din ianuarie 1945, pînă la 1 septembrie 1949, 
cînd am fost transferat la Mînăstirea Slatina cu 30 de călugări din Sihăstria. 


335. — Cum vi s-a părut ascultarea de stareț la Sihăstria? 

— N-a fost deloc ușoară. După incendiul din 194], mînăstirea era 
în reparaţie, nu aveam chilii pentru călugări, iar frații noi se adunau 
mereu. Era greu cu hrană şi materiale, ca după război şi foamete. Obştea, 
însă, în cîţiva ani s-a dublat, ajungînd la 80 de părinţi şi fraţi. La început 

nu aveam preoți suficienţi la biserică, paraclisul de iarnă era ars şi nu 
aveam fonduri pentru reparaţii. Dar ne-a ajutat Dumnezeu, că ne-a 
trimis credincioși buni din Rădășeni și am mers înainte. Ne-au ajutat 
şi miînăstirile Neamţ și Secu cu bani, hrană și materiale, încît în cîțiva 
ani am construit din nou două corpuri de chilii și un paraclis pentru iarnă. 
Apoi am făcut călugări, am hirotonit preoţi noi şi am întărit programul 
slujbelor la biserică. Ce-am adăugat în plus la biserică au fost priveghe- 
rile de toată noaptea la cele douăsprezece praznice împărătești, prive- 
gherea Acoperămîntului Maicii Domnului, marţi seara, şi citirea neînce- 
tată a Psaltirii în biserică, de către toată obştea, începînd cu starețul 
mînăstirii, tradiție care se mai păstrează și astăzi. l J 


336. — Ce bucurii duhovnicești mai deosebite ați avut la Mînăstirea 
Sihăstria în anii tinereţii ? 

— Cele mai mari bucurii duhovniceşti le-am avut în primii zece 
ani, cît am fost cioban la oile mînăstirii împreună cu frații mei. Stina, 
oile, trăirea în liniște şi singurătate pe munte, în mijlocul naturii mi-au 
fost cea mai înaltă școală de călugărie şi teologie din toată viața mea. 
În acești ani m-am rugat cel mai mult și am citit numeroase scrieri ale 
Sfinţilor Părinţi, precum: Patericul, Scara Sfîntului Ioan Scărarul, Sfîntul 
Isaac Sirul, Sfîntul Efrem Sirul, Puţul. Sfîntului Joan Gură de Aur, 
Exaimeronul Sfîntului Vasile cel Mare, Vieţile Sfinţilor și Sfînta Scrip- 
tură. Cărţile le împrumutam din bibliotecile mînăstirilor Neamţ și Secu 
și le purtam cu mine în desagă, cu oile pe munte. lar rugăciunea mea 
era citirea Psaltirii în fiecare zi şi cele șapte laude. După ce terminam 
pravila, mîncam ceva din desagă, apoi scoteam scrierile Sfinţilor Părinţi 
și citeam pe lîngă oi pînă seara. Îmi erau așa de dragi cuvintele Sfinţilor 
Părinţi încît se lipeau ca ceara de memoria mea. Mi-amintesc, odată, că 
şi Cuviosul Ioan Iacob, bibliotecar la Minăstirea Neamţ între 1933—1936, 
mi-a împrumutat să citesc cartea „Alfavita -sufletească”. Apoi mă întâl- 
neam cu călugării pustnici care se nevoiau acum 50 de ani în pădurile 
din împrejurimi, cărora le ceream cuvinte de folos şi le duceam cîte ceva 
de mîncare de la stînă. Toate acestea au format pentru mine cele mai 
curate bucurii duhovnicești. 

337. — Ce părinți mai aleși se nevoiau acum cincizeci de ani în jurul 
Miînăstirii Sihăstria ? l 

— În toamna anului 1930 am cunoscut pe cuviosul Ioan, un mare 
rugător şi călugăr cu viață sfîntă. Tot în acea vreme am cunoscut și alți 
„părinți iubitori de liniște care trăiau în pădurile din apropiere; ieromo- 
ri nahul Partenie cu ucenicul său Gherasim; ieroschimonahul Vasian de 
la Sihla; schimonahia Isidora de la Ripa lui Coroi; monahiile Cleomida, 

Zenovia și Magdalena cu ucenicele lor; ierodiaconul Cristofor, nevoitor 
aproape de Schițul Sihla; monahiile Antonina, Eufrosina și Pangratia, 
care mai tirziu s-au dus la Locurile Sfinte, unde au şi răposat. Apoi 
monahii: Timotei, Ilarion și Nicodim, cu metania din Minăstirea Neamţ, 
şi monahiile Valentina, cu fiica ei Emiliana. Pe toți aceştia i-am cunoscut 
şi m-am folosit duhovniceşte de nevoinţa și sfaturile lor. Dumnezeu să-i 
numere pe toţi în ceata sfinților! 


338. — Aţi dorit vreodată să vă retrageți la liniște în Muntele Athos? 
— Am dorit aceasta din tinereţile mele, mai ales că am avut şi un 
moş acolo, pe ieroschimonahul Varlaam Vîntu. Însă nu am vrut să mă 
duc de capul meu, fără poruncă, ca să nu greşesc înaintea lui Dumnezeu 
şi să mă mustre conștiința că am făcut voia mea. Starețul, duhovnicul 
şi mitropolitul meu niciodată nu m-ar fi lăsat să mă duc la Athos. În 
toamna anului 1977, cînd am fost împreună cu sfinția ta la Sfîntul Munte, 
înclinam cu gîndul să cer binecuvîntarea Înalt Prea Sfinţitului nostru 
Mitropolit pentru a mă retrage la Athos. Cînd am întrebat pe Arhiman- 
dritul Iustin Popovici din Serbia, cum știi şi sfinția ta, dacă ar fi mai 
bine să mă duc la Athos sau să rămîn în țară, el. mi-a răspuns: „Dacă 
te duci în Sfintul Munte, mai adaugi o floare la buchetul de flori din 
Muntele Athos şi te rogi numai pentru sfinția ta. lar dacă rămii în ţară, 
stai înaintea credincioşilor, înveţi pe mulți calea mântuirii, propovă- 
duieşti pe Hristos, crești ucenici şi te mîntuieşti și pe sfinţia ta și pe alţii. 
Că dacă îi părăsim și plecăm. toţi la linişte, cine să-i mingiie, cine să-i 
înveţe voia lui Hristos și să-i călăuzească în dreapta credință ortodoxă, 
mai ales acum cînd s-au înmulțit peste tot necredinţa și sectele!”. 
Aceste cuvinte ale părintelui Iustin Popovici m-au liniștit, renunțind 
pentru totdeauna să mă retrag la Athos. Am socotit că prin gura lui a 
vorbit însuşi Duhul Sfânt. 


— 339. — La sfîrşitul acestor convorbiri, ce sfaturi duhovnicești dați 
părinților care v-au cunoscut şi prețuit? 

— Să slujească Biserica lui Hristos cu toată vrednicia, cu totală 
dăruire și dragoste pînă la jertfă, apărind dreapta credință de tot felul 
de învățături rele și să poarte grijă de turma și sufletele ce li s-au încre- 
dinţat, „ca cei ce vor să dea seama” în ziua judecății de toate. Spune 
Sfântul Ioan Gură de Aur, că: „preotul trebuie să se şi jertfească, nu 
numai să jertfească”. Și în alt loc zice: „Nimic nu este mai greu decit 

"a păstori suflete pe calea mintuirii !” 


340. — Ce sfat mai deosebit daţi ucenicilor Prea Cuvioşiei Voastre, 
. pe care i-ați crescut şi învățat voia lui Dumnezeu? 

— Să rămînă în dragostea lui Hristos şi să se iubească unii pe alții, 
cu dragostea cu care i-am iubit gi eu. Apoi, să ajute și ei pe alţii la mîn- 
tuire, să rămînă sub ascultare în staulul Bisericii Ortodoxe şi să se roage 
pentru iertarea păcatelor mele, că aştept din zi în zi să mă cheme Hristos 
la judecată şi să dau socoteală pentru toate. Să nu uite ucenicii mei că 
oricîtă-Ştiinţă, avere și cinste am avea, oricîtă rugăciune și nevoinţă am 
face, nu ne putem mântui dacă nu ne iubim, dacă nu ne iertăm și dacă 
nu ne ajutăm unii pe alții, că „Dumnezeu este dragoste”. Altfel, este 
în zadar toată osteneala şi nădejdea noastră. 

Cît am putut, m-am silit după a mea slabă putere cu darul lui Dum- 
nezcu, să folosesc și să învăţ pe fiecare, călugăr și credincios, calea mîn- 
tuirii. Pe nimeni n-am întors deșert de la uşa chiliei mele. Ci am deschis 
ușa chiliei și a cuvîntului tuturor care au venit la mine, știind că odată 
cu fiecare om, intră și Hristos în chilia mea. Nu pot spune că am făcut 
tot ce aş fi putut face, nici n-am împlinit cu fapta ce-am învățat pe alți. 
Însă am cugetul împăcat că ce mi-a dat Dumnezeu în dar, am împărțit 
şi eu altora în dar și nădăjduiesc că mă voi mîntui prin mila lui Dum- 
nezeu și prin rugăciunile Bisericii şi ale fiilor mei duhovnicești. 


341. — Ce dorință mai aveţi acum în suflet? 

— Să las toate și să mă rog pentru păcatele mele! Aceasta este ultima 
mea dorinţă. Că nimic nu este mai uşor, decît a învăţa pe alţii și nimic 
nu este mai greu, decît a face ceea ce înveţi pe alţii. De aceea, acum 
şi eu aş vrea să las toate şi să împlinesc cu fapta ce am învăţat pe alții 
toată viaţa. i 


342. — Părinte Cleopa, în încheiere, dați-mi și mie un cuvînt de folos. 

— Părinte Ioanichie, mai întîi să avem convingerea că în toată clipa 
supărăm pe Dumnezeu. Fără această smerenie din inimă nu ne putem 
mintui. Eu așa încep mărturisirea mea. Apoi, dacă voieşti să te mîntuieşti, 
păzeşte aceste trei lucruri, cum spune Sfîntul Antonie cel Mare: „Să 
nu te muţi curînd dintr-un loc în altul; să ai întotdeauna pe Dumnezeu 
înaintea ochilor și, orice vrei să faci, să ai mărturie din Sfinta Scriptură 
şi de la Sfinţii Părinţi”. Alt cuvios părinte spunea: „Fă-ţi chilia rai, pe 
călugări să-i ai ca pe îngeri, caută pacea şi te vei miîntui!”. 

Aşă şi noi, părinte Ioanichie, să păzim cu scumpătate învățăturile 
Sfinţilor Părinţi şi poruncile date nouă de Mintuitorul nostru Iisus 
Hristos şi, cu darul Lui, nădăjduim că ne vom mintui și în veşnica odihnă 
ne vom sălășlui. Amin. 

“DASCĂLI AI TEOLOGIEI 


ORTODOXE 


PREOTUL PROFESOR DUMITRU STĂNILOAE 


Institutul Teologic din Bucureşti 


(n. 1903) 


De peste o jumătate de secol teologia românească numără printre 
reprezentanţii ei cei mai de frunte pe venerabilul Preot Profesor Dumitru 
Stăniloae, al cărui nume este unanim recunoscut în ţară și peste hotare 
ca o mare personalitate a Bisericii Ortodoxe, în general, şi a celei Române, 
în special. Dogmatist de renume mondial, apărător hotărît al Ortodoxiei, 
gînditor, profesor de teologie emerit, traducător din tezaurul patristic 
şi scriitor neobosit de tratate teologice şi duhovniceşti, preot model și 
părinte sufletesc cu mulţi ucenici, Prea Cucernicia Sa este deopotrivă 
prețuit de preoţi, de monahi, de studenţi, de scriitori, de intelectuali și 
de numeroși credincioşi de la sate şi oraşe. Fiecare dintre ei ar dori să-l 
vadă, să-i ceară o carte, o lămurire pentru viaţă, să-i destăinuie un gînd, 
să-i solicite un cuvînt -de folos sufletesc. Și aceasta, pentru că atît viața 
şi scrierile Prea Cucerniciei Sale, cît şi experienţa personală la catedră, 
la amvon și în scaunul de spovedanie îl impun ca o mare autoritate morală 
în Biserica noastră. 

Părintele Dumitru Stăniloae se adresează deopotrivă rațiunii și inimii» 
după structura și pregătirea fiecăruia. El cere credincioșilor statornicie 
în credinţa ortodoxă apostolică și totală ascultare de Biserică, al cărei 
cap este Domnul nostru lisus Hristos. Preoţilor le cere, pe lîngă profunde 
cunoștințe teologice, o viață duhovnicească și pastorală impecabilă, fără 
compromisuri şi ezitări, ca adevăraţi economi ai tainelor lui Dumnezeu, 
fără de care nu vor putea face îndeajuns pentru mîntuirea turmei încre- 
dințate. Monabhilor din miînăstiri le dorește să fie ca niște făclii în sfeșnic. 
Să ducă o viață duhovnicească de sfințenie, să se roage pentru lume, 
să apere cu tărie credința ortodoxă, să înveţe cu rivnă pe credincioși 
şi să se jertfească pentru Biserică și Neam. 

La memorabila vîrstă de octogenar, Părintele Dumitru Stăniloae lasă 
moștenire Bisericii noastre, pe lîngă numeroase generaţii de preoţi ucenici 
și destule scrieri teologice, două opere monumentale: „Filocalia” cu comen- 
tarii, în 11 volume, continuată în prezent în colecţia „Părinţi și scriitori 

bisericești”, și tratatul de Dogmatică, în trei volume, care împreună cu 
tratatul de Morală formează mărturisirea de credinţă a Prea Cucerniciei 
Sale în faţa lui Dumnezeu şi a oamenilor. 

Ca ucenic de mai mulţi ani al Părintelui Dumitru Stăniloae și împreună 
slujitor al Bisericii lui Hristos, l-am invitat la o scurtă convorbire duhov- 
micească, pe care Prea Cucernicia Sa a acceptat-o cu bunăvoință. 
În continuare redăm această convorbire, ca un testament de credință 
al inimii sale, adresat nouă și celor ce vor urma după noi. 


1. — Care este cea mai profundă definiție a Teologiei? 

— Cred că. cea mai profundă definiție a Teologiei este desăvirșita 
unire a omului cu Sfînta Treime, care este Dumnezeul cel adevărat. Dar 
descrierea ei nu o pot face decit cei ce trăiesc această unire, adică sfinţii. 


2. — Care este începutul, temelia Teologiei și care este cununa ei, 
după Sfinții Părinți? A 

— Începutul și temelia Teologiei este credința în Sfinta Treime, 
Dumnezeul cel adevărat, și în lisus Hristos, Fiul lui Dumnezeu, care 
S-a făcut om, S-a jertfit pentru noi, a înviat, conduce mintuirea noastră. 
şi iarăși va să vie să judece viii şi morţii. Și, întrucît credința aceasta 
vine din legătura cu Sfînta Treime, făcută cunoscută nouă prin Hristos, 
ea este începutul teologiei noastre. lar cununa ei este miîntuirea, sfințe- 


nia şi îndumnezeirea. 


3. — Călugărul care laudă neîncetat pe Dumaezeu și se roagă pentru 
mâîntuirea oamenilor, poate fi numit teolog, după Sfinții Părinți? 

— Da. Dar nu numai călugărul, ci orice credincios care are necontenit 
pe Dumnezeul cel adevărat în cugetul său și se înfrînează de la tot ce 
este contrar voii Lui este considerat teolog. 


4. — Ce legătură duhovnicească este între cunoaştere şi trăire? Crești- 
nul se poate miîntui cu una fără cealaltă? 

_— Cunoașterea lui Dumnezeu are ca scop trăirea în Dumnezeu și 
iubirea Lui, iar trăirea ne ajută să sporim în cunoașterea Lui. Cunoaște- 
rea' adevărată a lui Dumnezeu nu se poate despărţi de iubirea Lui, căci 
„Dumnezeu este iubire” (1 loan, 4, 8). 


5. — Care sînt însușirile principale ale Bisericii Ortodoxe, ce o deo- 


sebesc de celelalte Biserici? 

— Însușirile principale ale Bisericii sînt cele arătate în Simbolul 
credinţei. Biserica este una, pentru că este Trupul lui Hristos, sau comu- 
nitatea credincioşilor, adîncită prin credința cea dreaptă, dar şi mai mult 
prin Sfintele Taine în Hristos cel Unul, cel adevărat; este sfintă şi preo- 

cupată de sfințenie, pentru că Hristos cel adevărat este sfînt și lucrează 
în noi sfințenia prin Duhul Lui cel Sfînt; este sobornicească, pentru că 
membrii ei se străduiesc pentru comuniunea întreolaltă în Hristos, şi pentru 
că se practică și în legătura dintre ierarhi, care numai împreună păzesc, 
prin hotăriri comune, credinţa neschimbată și rinduielile de viață ale 
Bisericii din orice timp; este apostolică, pentru că păstrează în mod 
neschimbat învățătura și tradiţia primite de la Apostoli, pe care aceştia 
le-au primit nemijlocit de la Domnul nostru Iisus Hristos. 


6. — Prin ce anume se deosebește Ortodoxia de Catolicism gi Pro- 
testantism ? 

— Catolicismul vede unitatea mai mult exterior și nu atit ca adu- 
nare a tuturor membrilor ei în Hristos. Aceasta îl face să-și menţină uni- 
tatea mai mult prin ascultarea de un singur ierarh, nu prin comuniunea 
tuturor în Hristos şi a păstrării neschimbate a tradiţiei apostolice. Dar 
un singur ierarh nu poate păstra şi explica în mod desăvirșit nici tezaurul 
învățăturii apostolice, cum îl poate păstra comunitatea tuturor ierarhilor 
care se frinează și se completează unii pe alţii, evitîndu-se orice unilate- 
ralitate. De aceea catolicismul n-a păstrat deplin nici apostolicitatea, 
nici viaţa în Hristos sau sfințenia. La protestanți nu mai este ținută nici 
această unitate imperfectă. Deci, nici apostolicitatea întreagă. De ase- 
menea, nu s-a mai respectat ierarhia de succesiune apostolică, ca o coloană 
vertebrală a unităţii între credincioși, în cursul timpului, care formează 


Trupul lui Hristos. 


7. — În afară de Biserica Ortodoxă, ce Biserici creștine posedă harul 
miîntuirii ? i 

— Harul mântuirii nu se poate primi decît în Biserica Ortodoxă, 
pentru că este lucrarea lui Hristos rămas, ieri și astăzi, Același cu ea. 
Chiar teologia catolică socotește harul ceva creat, deci nu e lucrare izvo- 
rîtoare din Hristos. Mîntuirea este viaţă în Hristos sau a lui Hristos în 
credincioşi prin lucrarea Lui necreată. Ea se arată unde omul înaintează 
în sfințenie cu ajutorul harului dumnezeiesc. 


8. — Învățătura de credință ortodoxă ne învaţă că nu este mântuire 
în afară de Biserică. Cum trebuie înțeles acest lucru? i 

— Numai cel ce trăiește în Biserica Ortodoxă, păstrînd credinţa ei 
integrală în Hristos și primindu-L, pe El prin Taine, îi găseşte pe Hristos 
întreg, şi numai în ca. Păcătuind din slăbiciune, omul obţine iertare 
pentru că o cere. Neîntimplîndu-se aceasta în formaţiile creştine desprinse 
de trupul Bisericii Ortodoxe, cum s-ar putea mîntui membrii lor? Aceștia 
aud numai cuvintul despre Hristos din exterior, ca despre cineva exte- 

rior, dar nu-L primesc cu lucrarea Lui în ei înșiși prin Taine. S-ar putea 
ca în mod excepțional să fie mîntuiți unii dintre ei, prin alte mari fapte 
care se abat de la spiritul general al acestor formaţii. Dar nu se poate 
avea o siguranţă în aceasta. i 


9. — Creștinii botezați de laici în Bisericile și cultele creștine, care 
nu au cele şapte Taine, primesc vreun har la Botez? Dacă refuză Tainele 
instituite de Mintuitorul, se pot mântui fără ele? 

— Într-o anumită legătură cu Hristos pot intra prin credinţă, prin 
cuvîntul ce li se spune și prin botezul în numele Prea Sfintei Treimi, și 
acești creștini. Dar legătura aceasta poate deveni în darecare măsură 
lucrătoare numai în cei ce în baza poruncilor bune ale firii trăiesc o viaţă 
creştină, apropiată celei învățate de Biserica Ortodoxă. Dar la această 
vieţuire ajung în mod sigur numai dacă se alipesc în chip văzut Bisericii 
Ortodoxe. Atunci, ceea ce au prirrit în botezul lor devine har efectiv, 
căci acum intră în legătură cu Hristos întreg şi neschimbat. 


10. — În iconomia lui Dumnezeu este posibilă mântuirea creștinilor 
rupți din sînul Bisericii Ortodoxe? 

— Cei ce au fost în Biserica Ortodoxă, deci au putut cunoaşte cre- 
dinţa ei dreaptă şi puterile mîntuitoare ale lui Hristos, lucrătoare în ei, 


dar din nepăsare n-au căutat să le cunoască, ba chiar s-au rupt de ea, 
nu se pot mîntui decit dacă se căiesc de fapta lor şi revin în sînv! Bise- 
ricii. Căci numai așa reintră în legătură cu Hristos întreg, prin Care se 
pot forma ca oameni şi creştini întregi. E 


11. — Se cunosce limitele harului Duhului Sfînt în iconomia mîntuirii ? 

— Harul mîntuitor este numai acolo unde este unirea cu Hristos 
cel adevărat, prin credinţa întreagă primită de la Apostoli, cu Hristos 
cel lucrător în oameni, deci în Biserica adevărată sau Ortodoxă. Potrivit 
doctrinei noastre, în catolicism se primește o oarecare putere a lui Hristos, 
care devine har mîntuitor în cei ce, prin judecata lor trezită de Hristos 
care li se propovăduieşte, Îl găsesc pe Hristos întreg, prin viețuirea lor, 
arătînd prezenţa Lui Hristos Cel lucrător în ei. Unele raze ale luminii 
lui Hristos vin şi în membrii formațiilor creștine protestante și neopro- 
testante, în măsura în care Hristos propovăduit lor este mai aproape de 
Hristos cel adevărat. În acest sens, harul, ca lucrare a lui Hristos, se 
limitează de bunăvoie de către firea omenească. El nu o desfiinţează pe 
aceasta. Lucrează numai prin ea în mod accesibil oamenilor. Dar firea 
omenească este ridicată necontenit, fără sfirsit, în putinţa de a fi mediu 


al harului lucrător. 
12. — Ce trebuie să înțeleagă creştinul prin mântuire? 

— Mîntuirea este unirea în dragoste cu Prea Sfînta Treime, prin 
Domnul nostru lisus Hristos. Pentru aceasta omul trebuie să se unească 
cu Hristos prin Taine și să mențină şi să dezvolte această unire și din 
partea sa, prin viaţa lui în Hristos arătată şi de fapte bune. Deplinătatea 
mântuirii o dobîndește creștinul numai în viaţa viitoare, mai ales după 
înviere. 


13. — Poate creştinul ortodox să fie sigur de mântuire, cît este în trup? 

— În viaţa aceasta, creştinul trăiește mîntuirea ca o arvună prin 
liniştea conştiinţei, cînd primeşte Tainele Bisericii şi duce o viaţă con- 
formă cu voia lui Dumnezeu, ce ni s-a arătat prin Hristos și s-a transmis 
Bisericii prin Apostoli. Dar, întrucît mîntuirea veșnică depinde şi de 
persistenţa vieţuirii lui în conformitate cu voia lui Dumnezeu, iar slăbi- 
ciunile ce și le cunoaște nu-i dau siguranţa că se va menţine pe această 
cale, nici că se va căi de va cădea într-o viață-de păcate, nu poate fi 
cu totul sigur de mîntuirea lui cît se află pe pămînt. 


14. — Care sînt principalele fåpte bune care pot asigura mîntui= 
rea omului? 

— Dreapta credință în Hristos, iubirea faţă de Dumnezeu și de 
aproapele şi ajutorarea celor cunoscuţi de noi că sînt în nevoi. 


15. — Care ar fi motivele principale care au dus la slăbirea credinței 
în lume? 

— O mulţime de idei contrare credinţei ce s-au răspîndit prin mijlo- 
cirea scrisului și a altur forme, precum și neaprofundarea de către teologi 
a minunii evidente a nat rii, a ființei omului și a ideit de Dumnezeu. 


16. — Care sînt u :ările grave ale slăbirii credinței în Dumnezeu? 

— Le vedem cu t ţii. Mîndria, egoismul, superfcialitatea. Apoi, . 
neînțelegerile dintre oameni, divorţul, desfriul, ura, răzbunarea, sectele şi 
altele. Toate acestea sînt urmări firești ale slăbirii credinţei în lume. 


17. — Ce trebuie să facă Biserica lui Hristos pentru întărirea credin- 
tei în Dumnezeu și armoniei între oameni? ` ; 

— Biserica trebuie să-și pregătească mai bine slujitorii pentru a face 
faţă problemelor ce li se pun, în timpul de faţă și să-i îndemne mai stă- 
ruitor la împlinirea conștiincioasă .a slujirii lor de preoţi ai lui Dumnezeu 
și păstori ai sufletelor încredințate lor. Cel mai bun sfat în această pri- 
vință este exemplul personal gi rîvna pentru o cît mai intensă trăire în 
Hristos a slujitorilor Bisericii. 


18. — Cum putem spori mai mult în nădejdea mîntuirii? 

— Prin lecturi duhovniceşti mai multe și mai bune, prin rugăciune, 
adică pomenirea neîncetată a lui Dumnezeu, prin cugetarea că fără cre- 
dință în Dumnezeu și fapte bune totul este în lumea aceasta și în viaţa 
noastră fără rost, totul este amăgire trecătoare. Dar rînduiala din întreaga 
creaţie a lui Dumnezeu arată că nu poate fi totul fără sens. 


19. — Cum poate fi combătut păcatul deznădejdii ? 

— În afară de cele arătate mai sus slujitorii Bisericii trebuie să amin- 
tească credincioșilor că viaţa pe pămînt este trecătoare, deci şi greutăţile 
acestei vieţi. Dar un lucru este sigur și statornic: credința în Dumnezeu 
şi rugăciunea stăruitoare către El ne dă liniște, tărie în necazuri și nădejdea 
mântuirii. 


20. — Frica de moarte și de pedeapsa lui Dumnezeu dincolo de mor- 
mâînt este un semn al deznădejdii? 


— Da. Chiar conştiinţa multelor noastre păcate nu trebuie să 
producă frica exagerată de moarte, ci să cugetăm în același timp 
Dumnezeu este milostiv. El ne cere numai să ne pocăim. 


21. — Cum trebuie combătute păcatele ce izvorăsc din necredință 
deznădejde ? 

— Dacă am săvârşit asemenea păcate din neștiință, odată ce ni s-a 
trezit conştiinţa pedepsei care ne așteaptă pentru ele, să nu le mai să- 
vîrşim, ci să ducem o viaţă de continuă și adîncă pocăință. 


22. — Cum poate femeia credincioasă să mîntuiască pe bărbatul ne- 
credincios? Dar copiii răi se pot mîntui prin credința părinţilor? 

— Cred că ceva din credinţa statornică şi viaţa morală arătată de un . 
soț sau de părinţi filtrează prin har și în soțul necredincios și în copiii 
părinţilor credincioşi. Aceasta, împreună cu rugăciunile soţului sau părin- 
pilor credincioși, poate mîntui și pe soţul sau copiii înclinați spre necre- 
dință, dacă nu sînt cu totul împietriţi la inimă. 


23. — Care este cea mai desăvîrșită dragoste creștină față de Dum- 
nezeu şi de oameni? 

— Cea mai desăvîrșită dragoste creștină este uitarea cu totul de inte- 
resele personale, în grija faţă de alţii şi de Dumnezeu. 


24. — Dragostea şi mila socială au vreo plată dacă nu sînt făcute în 
numele lui Durimnezeu ? 

— Dacă nu sînt însoţite de mîndria că nu este nevoie de Dumnezeu 
pentru a le săvirşi, ele înmoaie sufletul şi aceasta poate mîntui. 

25. — Ce înțelegem prin desăvîrşirea creștină și care sînt treptele 
desăvîrşirii, după Sfinții Părinți? 

= Desăvirşirea nu o ajung în viața aceasta decît sfinții. Ea este lipsa 
totală de ură și dragoste efectivă față de toți oamenii. Dar aceasta vine 
dintr-o continuă gîndire la Dumnezeu, cu smerenie şi iubire. Drumul 
desăvirşirii are trei trepte sau etape: curățirea de patimi prin pocăință, 
rugăciune și post; dobîndirea virtuților prin stăruință, rugăciune cu lacrimi, 
călăuzirea unui duhovnic bun și citirea de cărți sfinte, gândirea neîncetată 
la Dumnezeu și mulțumire pentru toate; desăvirșirea, adică unirea tal- 
nică a omului cu Dumnezeu prin iubire şi smerenie care îndumnezeiesc 
pe om și îl ridică pe cele mai înalte culmi ale cugetării și simţirii. 


26. — Desăvirgirea este o condiție obligatorie pentru mântuirea 
omului ? 

— Este obligatorie numai năzuinţa spre desăvîrşire, nu desăvîrșirea, 
căci la aceasta nu poate ajunge nimeni cît este pe pămînt. Drumul desă- 
vîrgirii nu se încheie niciodată. 


27. — Cînd anume devine omul locaş al Prea Sfintei Treimi, cum ne 
învață Miîntuitorul nostru lisus Hristos? 

— Creştinul se face treptat un locaș tot mai plin de Sfînta Treime 
El începe să fie un astfel de locaş de la Botez. Sporeşte în această calitate, 
prin rugăciune, prin despătimire, prin pocăință şi Sfînta Împărtășanie, 
prin toate Sfintele Taine, prin înfrînare și fapte de dragoste, prin partici- 
pare la Sfînta Liturghie, în care înaintează înăuntrul vieţii de iubire a 
Prea Sfintei Treimi, prin unire tot mai deplină cu Hristos. Prin toate 
face să sporească pi unitatea Bisericii. Acest efect îl are chiar rugăciunea 
comună în Liturghie şi rugăciunea unora pentru alţii. 


28. — Cînd primeşte creştinul harul mîutuitor al Sfîntului Duh? 

— Prima dată la Botez primește „pecetea harului Sfintului Duh”, 
ca şi primii creştini în ziua pogortrii Sfîntului Duh. Apoi, ori de cîte ori se 
Împărtășeşte din Tainele Bisericii şi din faptele bune. 


29. — Cum poate creştinul păstra harul Duhului Sfînt în inima sa? 
— Prin credinţa curată în Dumnezeu, prin viețuirea conformă cu ea 
şi mai ales prin rugăciune, smerenie și iubire. 


30. — Cînd pierde creştinul harul mântuirii ? 

— Cind omul săvirşeşte un păcat de moarte cu toată hotărîrea lui 
contrară voii lui Hristos, se rupe de El. Dar dacă se căiește este iertat 
şi reintră în legătură cu Hristos. Dar nu trebuie să se joace prea mult cu 
ideea că poate săvirşi mereu păcate de' moșrte, căci va fi mereu iertat., 

Prin aceasta se toceşte în el chiar simţirea dureroasă pentru păcatele 
făcute, deci şi puterea de a se pocăi cu adevărat și de a păstra o stare de 
pocăință continuă. Totuși, pînă trăiește pe pămînt nu e pierdut definitiv. 
Poate fi salvat cu darul și mila lui Dumnezeu. 


31. — Creșştinul care lasă Biserica și aderă la secte, pierde harul mîntuirii ? 

— Sectele nu cred în unirea cu Hristos, deci în primirea harului Lui 
care se dăruieşte în comunitatea de credinţă a Bisericii, prin lanţul unifi- 
cator de slujitori, dat fiind că Hristos este, ieri şi astăzi, pentru toţi cei ce 
cred, Același. În membrii sectelor se produce numai un sentimentalism 
subiectiv prin cuvintele despre Hristos, strîmbate de fiecare grupare 
sectară în alt fel. În ei nu lucrează puterea obiectivă a lui Hristos cel 
adevărat şi de totdeauna, spre o continuă și adîncă transformare și sporire 

` duhovnicească a fiinţei lor, la fel ca în toţi creștinii, întipărindu-se în 
toţi același chip al lui Hristos. Ei rămîn mereu așa cum sînt la început. 
Rămîn mereu într-o stare care privește cu miîndrie şi cu patimă mai mult 
la păcatele altora, decît la ale lor. 

Ei nu promovează unitatea între creştini, ci fărîmiţarea. Pe cînd noi, 
în fiecare Liturghie săvirşită, ne unim întreolaltă şi cu Hristos prin rugă- 
ciunea comună și a unora pentru alţii, cît şi prin împărtășirea cu Trupul 
şi Sîngele Aceluiași Hristos Dumnezeu. Căci egoismul păcatului se combate 
prin promovarea unităţii. Hristos a venit ca „toţi să fie una”. Cine pro- 
movează diviziunea, promovează păcatul. De accea, nu putem dobîndi 
mântuirea decît prin Biserică, prin unitatea noastră în Hristos, păstrată 
de la Hristos. Unitatea între noi şi cu toţi înaintașii cere să existe un lanţ 
de slujitori ai altarului, sfințiţi prin harul preoţiei, de la Apostoli și pînă 
la sfîrşitul lumii, să fie o coloană vertebrală sacramentală, efinţitoare 
stabilită de Hristos, în jurul căreia să se unească toţi care păzesc aceeași 
credință și săvîrşesc aceleaşi Taine pentru toți. 


32. — Cînd primește omul înger păzitor de la Dumnezeu și care este 
misiunea lui? 

— La fiecare Liturghie cerem de la Dumnezeu „înger de pace, credin- 
cios, îndreptător, păzitor sufletelor ș' trupurilor noastre”. Dar despre 
taina aceasta nu putem spune prea multe. Desigur, precum duhurile rele 
ne ispitesc continuu la păcat, aşa ne ajută și îngerii buni, inspirîndu-ne 
gînduri bune, ca să ne putem opune ispitelor la păcat. Credem că avem 
fiecare un înger păzitor. Dar în jurul nostru stau și mulți alți îngeri, buni 
şi răi. l 

33. — Cînd omul face vreun păcat de moarte, se îndepărtează dela 
el îngerul său păzitor? 

— Omul se îndepărtează de îngerul său păzitor și de îngeri. Dar ei 
caută să-l recâștige, făcînd să străbată în el, prin negura ţesută de demoni, 
cîte o rază de lumină care îl cheamă la pocăință. . 


34. — Ce ne spuneți de îngerii răi care ne îndeamnă la păcat? 
— Îngerii răi se îmbulzesc cu duiumul în jurul nostru, răcnind ca leii, 
gata să ne înghită, cum spune Sfîntul Apostol Petru. 


35, — Ce trebuie făcut, în mod deosebit, pentru aducerea la credință 
în sînul Bisericii Ortodoxe a oamenilor de astăzi? 

— Explicarea potrivită timpului nostru a adevărului mîntuitor al 
credinţei creștine şi viețuirea slujitorilor Bisericii cît mai conform Evan- 
gheliei și credinţei în Hristos; apoi, pastoraţie stăruitoare, de inițiativă în 
orașele mari; căutarea și ajutorarea celor necăjiţi; îngrădirea şi îndepăr- 
tarea sectanţilor și a oamenilor care tulbură și dezbină pe credincioşi; 
ajutarea oamenilor care au pierdut comuniunea cu Biserica de la sate, ca să 
găsească o viață de comuniune ortodoxă, liturgică și duhovnicescă la 
oraşe. 


36. — Cum putem birui ispitele de tot felul ce vin asupra noastră? 

— Le biruim prin răbdare şi rugăciune, adică pomenirea continuă a 
numelui lui Hristos. 

37. — Ce înţeles duhovnicesc are semnul Sfintei Cruci și ce folos aduce 
credinciosului care o cinstește ? 

— Crucea lui Hristos are multe sensuri. Ea este dăruire de sine lui 
Dumnezeu şi oamenilor; este biruire a tuturor păcatelor, ca forme ale 
egoismului. Este suferinţă pentru alții. Este dezlipire de cele plăcute ale 
lumii și alipire de Dumnezeu. Prin aceasta, crucea este biruire a. morţii, 
a fricii de moarte şi a ispitelor. Crucea este semnul și garanţia învierii 
Domnului din morți. Noi, creștinii, făcîndu-ne des semnul Sfintei Cruci, 
luăm în noi puterea de jertfă a lui Hristos şi dragostea persoanelor Prea 
Sfintei Treimi, ca să sporim și noi în dragoste şi unitate întreolaltă. 


38. — Crucea este simbol, atit al jertfei, cît și al suferinței? Care este 
rațiunea suferinței, după învățătura Bisericii lui Hristos? 

— În cruce se unește jertfa cu suferința Îînfrînării și a compătimirii 
pentru alții, fără de care nu este unire între noi şi Dumnezeu și între noi 
oamenii. Crucea este suferință pentru că se opune plăcerilor egoiste, 
grijii de noi. Suferințele în viaţă vin și fără voie, pentru a ne dezlipi de 
plăcerile lumii, la cate cu greu renunțăm de bunăvoie. De aceea ne este 
dată și moartea. Dar dacă suferința ne vine fără voie, cu rinduiala lui 

Dumnezeu, se cuvine să o primim fără cîrtire, ca tîlharul cel de-a dreapta 
lui Hristos. 


39. — Cînd devine omul templu al Duhului Sfînt, cum spune Sfîntul 
Apostol Pavel? 

— Cind se curăţește de patimi. Cînd nu mai este locaş al demonilor, 
sau al gîndurilor de mândrie, de lăcomie, de plăceri, de răutate și îndoieli. 
Cînd nu mai este al său, ci al lui Dumnezeu. Atunci lumina Duhului Sfînt. 
din el, a curăţiei și a dragostei, a sincerităţii iubitoare strălucește din el ca 
prin niște pereți străvezii. 


40. — De ce se numeşte Taina Spovedaniei „al doilea botez? Care 
sînt efectele harice ale Botezului şi Spovedaniei ? 

— Prin Taina Botezului murim nouă înşine sau păcatului şi ne naștem 
din nou, umpluţi de Duhul lui Hristos, spre o viață nouă harică, ca 
membri ai Bisericii și fii ai lui Dumnezeu după dar. Dar cînd prin păcate 
ne despărțim de Hristos și ne golim de Duhul Sfînt, spovedania, ca al 
doilea botez”, ca smerenire a noastră, ne dezleagă de păcate, ne curăță 
din nou și ne deschide iar lui Hristos. 


41. — Ce rol are duhovnicul pentru sporirea duhovnicească a creşti- 
nului ? 

— Are un foarte mare rol. Cei mai buni fii ai Bisericii au fost formaţi 
de cei mai iscusiţi duhovnici. Dar pentru aceasta se cere să jertfească 
timp și căldură duhovnicească din inimă cu fiecare, ducîndu-l pe drumul 
învățăturii evanghelice, începînd cu fiecare cu răbdare, de unde se află. 


42. — Care sînt efectele Sfintei Împărtășanii ? 

— Prin Sfînta Împărtășanie primim Trupul cel înviat al lui Hristos 
cel înviat, ca arvună a învierii noastre. Și pentru că primim toți același 
Trup al lui Hristos, ne unim și noi întreolaltă. De aceea Sfînta Liturghie 
şi Euharistie întreţin în gradul cel mai înalt unitatea Bisericii. 


43. — În ce măsură Sfinta Împărtășanie ajută la îndumnezeirea omu- 
lui? În acest scop se poate recomanda o mai deasă împărtășanie ? 

— Sfinta Împărtășanie ajută la îndumnezeirea noastră, dacă este 
primită cu credință, cu pocăință şi dacă facem şi noi efort spre faptele 
bune, ca prin puterea Trupului înviat al lui Hristos să putem înainta spre 
o viaţă asemenea lui Hristos cel jertfit și înviat. Împărtășania mai deasă, 
cu toată pregătirea, face ca în trupul şi sîngele nostru să se întipărească 
tot mai mult Trupul și Sîngele cel curat şi înviat al lui Hristos, făcîndu-ne 
tot mai asemenea sfinților în curăție, în dragoste, în duh de jertfă şi în pu- 

terea de a învia spre viața de veci, întru fericire. Astfel devenim tot mai 
mult fii ai Tatălui după har şi frați între noi în Hristos, 


wa 


44. — Ce este rugăciunea şi care sînt treptele ei, după Sfinții Părinți? 

— Rugăciunea este vorbirea noastră cu Dumnezeu şi ascultarea 
noastră de către El. Treptele ei se înalță de la rugăciunea amestecată cu 
alte gînduri și făcută mai rar, la o rugăciune tot mai curată de gînduri şi 
neîncetată. În această înălțare, rugăciunea este tot mai însoțită de simţire 
a ascultării ei de către Dumnezeu; rugătorul este tot mai absorbit în- 
dialogul cu Dumnezeu, în simțirea prezenţei şi a puterii Lui, care i se co- 
munică. Atunci mintea lui este adunată, întreagă în inimă și în ea con- 
vieţuieşte cu Hristos. 


45. — Ce valoare are rugăciunea, și îndeosebi rugăciunea inimii 
pentru îndumnezeirea omului ? 

— Cînd rugăciunea este ajunsă pe treptele cele mai înalte, puterile 
omului se unesc tot mai mult cu puterile lui Dumnezeu, încât simte că 
lucrarea sa este copleșită de lucrarea lui Dumnezeu, dar în modul simțit 
de el ca om, și de semenii săi, ca oameni. Aceasta este îndumnezeirea 
omului, 


46. — Credeţi că mai sînt astăzi călugări și credincioşi care posedă 
rugăciunea inimii? i l 

— Nu sînt în măsură să știu de sînt astăzi călugări care practică 
rugăciunea inimii. Dar cred că e posibil să fie. 


47. — Care sînt păcatele împotriva Duhului Sfînt „care nu se iartă 
nici în veacul de acum, nici în cel viitor”? l 

— Păcatele împotriva Duhului Sfînt sînt: necredința, deznădejdea și 
lipsa totală de dragoste. Cine se află în ele nu se poate mîntui. Însă cine 
se spovedeşte cu căinţă de ele, înseamnă că luptă împotriva lor şi Dumne- 
zeu îl ajută să scape de ele măcar în parte. Prin pocăință stăruitoare se 


iartă toate păcatele. 


48. — Care este soarta pruncilor avortați de părinţii lor? Unde se află 
sufletele lor? Cum pot fi iertați părinții care şi-au ucis copiii? 

— Pruncii avortaţi nu sînt vinovaţi de păcate personale și nici pentru 
faptul că n-au scăpat de păcatul strămoșesc, odată ce n-au fost în situaţia 
de a putea fi botezați. Cred că Dumnezeu va avea milă de ei, recompen- 
sînd suportarea morții fără voie cu iertarea lor de acest păcat. Părinţii 
care n-au repetat avorturile din necredinţă, ci au săvîrșit vreun avort din 
primejdie de moarte pentru mamă, cred că pat fi iertaţi.. În orice caz, dez- 

nădejdea de a nu putea fi iertaţi ar fi un alt păcat împotriva Duhului 
Sfînt. Dar trebuie să se spovedească şi să stăruie toată viața în pocăință. 


49. — De ce la judecata viitoare va întreba Hristos pe oameni 
numai pentru faptele de milostenie iar nu şi pentru celelalte ? 

— Hristos va întreba la Judecata de apoi numai de faptele milosteniei 
pentru că ele reprezintă o treaptă superioară în viața omului. Deci, omul 
trebuie să urce pînă aici, uitînd practic de comoditatea și de interesele 
sale. Cine se milostiveşte de toţi cei necăjiţi aflaţi aproape de el, vede în 
ei pe Hristos, cinstește în ei pe Hristos însuși. 


50. — Cei ce se leapădă de Dumnezeu din frică sau din interes, pot 
fi considerați apostați, egali cu cei ce nu cred deloc şi hulesc? 

— Cei ce se leapădă de Dumnezeu numai exterior, dintr-o frică de 
primejdie extremă, nu vor fi judecaţi tot așa de aspru ca cei ce se leapădă 


din necredinţă. Ei pot fi iertați, mai ales ducă se căiesc cu amar. Așa a 
fost iertat Sfîntul Apostol Petru. 


51. — Ce părere aveți despre mișcarea ecumenică mondială? Are ea 
un scop evanghelic concret? 

— Trebuie să ne preocupăm în primul rînd de întărirea dreptei 
noastre credințe şi a viețuirii conform cu ea. Prin participarea noastră la 
mișcarea ecumenică trebuie să urmărim în primul rînd a face cunoscută 
dreapta noastră credinţă în moduri accesibile înţelegerii celor ce aparţin 
altor formaţiuni creștine. - 

52, — Care sînt lipsurile mișcării ecumenice și care sînt meritele ei? 

— Mi se pare că mișcarea ecumenică a sporit birocraţia și interesele 
de tot felul ale funcţionarilor ei. Nu este o forţă reală a credinţei şi uni- 
tăţii în ea. Sau nu mai este în prezent. Ea oferă pe de altă parte ocazii și 
metode diplomatice pentru a se face cunoscute între ele formaţiile creştine. 
În aceasta este ceva bun. Dar nu știu dacă relativismul ce o stăpînește nu 
se întinde, ca o slăbire a credinţei, în toată lumea creştină. 


53. — Sînt speranțe să se unească vreodată Biserica Ortodoxă cu 
Bisericile protestante? Dar cu Biserica Romano-Catolică? În ce stadiu se 
află dialogul cu catolicii? Care sînt cele mai dificile puncte de discuţie cu ei? 

— Dialogurile între Biserici sînt mai bune decit mişcarea ecumenică. 
În dialogul Bisericii Ortodoxe cu Biserica Romano-Catolică s-au făcut unii 
pași. Dar piedica cea mare rămîne primatul papal. Să sperăm că Dubul 
Sfînt va ajuta acestor două Biserici să micșoreze tot mai mult piedicile 
ce stau în calea unirii lor. Dar unirea nu trebuie să se facă, în nici un caz, 

. cu sacrificarea tezaurului integral al credinței păstrat de Biserica Ortodoxă, 

ci el trebuie făcut folositor întregii lumii creștine, spre a întări credinţa 
tuturor. Cu protestanții e de parcurs un drum şi mai lung. Dar Biserica 
Ortodoxă trebuie să pună în valoare tezaurul ei integral prin explicarea 
lui pe seama înţelegerii lor și prin viața ei exemplară. 


54. —— Este în pregătire un presinod şi apoi un sinod panortodox? 
În ce fază se află lucrările pregătitoare ? 

— Nu pot intra în amănunte în chestiunea pregătirilor ce se fac 
pentru un presinod şi apoi pentru un sinod panortodox. E de întreprins 
şi pentru aceasta o muncă mare teologică. Și mi se pare că puterile teologice 
sînt cam puține astăzi. i 

55. — Cum se cuvine să participe credincioşii la Sita Liturghie 
pentru a se împărtăşi cu vrednicie de Hristos? 

— Aceasta o vor învăța dacă li se va taer mai cunoscută Sfînta Litur- 
ghie de către preoți. i l 


56. — Care este menirea mînăstirilor noastre, a călugărilor în în trecut 
şi în prezent? 

— Miînăstirile sînt cele mai înalte școli ale davici ortodoxe, ale 
culturii şi trăirii duhovniceşti. Pentru noi ortodocşii români, mînăstirile 
formează un tezaur nepreţuit al Neamului. Ele au arătat în trecut mo- 
dele de viaţă creştină spre care trebuie să tindă credincioşii, acomodate 
împrejurărilor lor de viaţă. Aceasta trebuie să o facem și acum. Minăstirile, 
călugării au datoria să fie permanent în dialog cu Dumnezeu prin rugăciune 
şi cugetare, și cu oamenii prin cuvint de învățătură și îndemn duhovnicesc. 


57. — Monabhii sînt datori să caute mai mult linistea gi rugăciunea ? 
Sau să facă şi misiune ortodoxă de mărturisire și apărare : a dieptes eredințe 
şi de sfătuire a mirenilor pe calea mintuirii? 

— Călugării trebuie să le facă pe amîndouă. Nu se poate face misiune 
adevărată fără rugăciune, sfinţenie și linişte adîncă. Dar nici acestea n-au 
putere fără o responsabilitate pentru Biserică şi pentru credincioșii ei. . 
Miînăstirile şi călugării nu trebuie să fie străini de problemele tot mai 
complexe ale Bisericii și vieţii creştine, ci să ajute, ca şi în trecut, cu 
rugăciunea, cu exemplul personal şi cu cuvîntul viu la rezolvarea marilor 
ei probleme. Rugăciunea inimii poate însoţi orice lucrare de misiune și 
de ajutorare a oamenilor. . .. . . că 


Ew 


58. — Spuneți-mi ceva depre rolul monahismului î în apărarea Ortoda= 
xiei, a credinței și moralei noastre străbune, ` -> i 

— Monabii arată putinţa de împlinire reală şi în gradul cel mai înalt, 
prin vieţuire, a învăţăturii lui Hristos, putinţa vieţii de curăţie, de dra- 

goste, de rugăciune, de jertfă arătată nouă de Hristos. Ei apără dreapta 
credință cu fapta. Ei arată omul cu desăvirșire dăruit lui Dumnezeu 
şi semenilor; frumuseţea omului dezinteresat, trăită în Dumnezeu, 
cum o vedem la Hristos; omul înaintat în îndumnezeire. 


+ 59. — Care este rolul duhovnicilor şi ei ardă din mâînăstirile 
noastre astăzi? 


— Duhovnicii şi stareţii sînt conducătorii monahilor pe acest drum 
de despătimire și îndumnezeire. 


60. — Care sînt caracteristicile specifice ale spiritualității noastre 
ortodoxe românești dintotdeauna, care atrag atenția lumii crestine? 
= Spiritualitatea ortodoxă românească se distinge printr-un deo- 
sebit echilibru cuprinzător al tuturor valorilor, punînd în şi mai mare 
relief trăsăturile Ortodoxiei. Ea are luciditatea latinităţii și simţul de 


taină ul existenţei, proprii Răsăritului; valoarea persoanei și necesitatea 
slujirii; rugăciune în linişte şi inimă sensibilă pentru aproapele; orien- 
tarea spre Dumnezeu şi grija de om. 

+ 61. — Cum vi se pare spiritualitatea greacă şi cea rusă şi care ar fi 
: punctul de interferență cu cea românească? 

— Spiritualitatea rusă accentuează mai mult simţirea mistică, reali- 
tatea comunităţii, rugăciunea și scufundarea în Dumnezeu, Cea greacă 
accentuează mai mult rațiunea, logosul, elocinţa, apologia, lupta pentru 
a o impune în Ortodoxie. n 


62. — Ce rol au învățătura și cartea religioasă în casa credinciosului, 
predica vie şi exemplul personal al preotului la educarea, menținerea gi 
întărirea credinței ortodoxe în rîndul credincioşilor noştri? 

— Toate la un loc au rol hotărîtor pentru mîntuirea credincioșilor, 
pentru unitatea fiilor Bisericii Ortodoxe, pentru îngrădirea prozelitismului 
sectar şi pentru înnoirea şi echilibrarea familiei creștine, lovită de con- 
fiicte, avort, divorţ și imoralitate. Trebuie conlucrat mai întîi la întărirea 
credinţei şi, odată cu ea, a răspunderii omului în faţa lui Dumnezeu. 


+ 63. == Spuneţi-ne ceva despre viața sufletelor dincolo de mormînt. 
— Viaţa sufletelor dincolo de mormînt e descrisă în catehismele și 
manualele de Dogmatică. În orice caz, faptele din această viață, gîndurile 
din cursul ei imprimă stări de bunătate sau de răutate și singurătate egoistă 
în om. Dacă omul nu se căiește adînc de stările rele produse de păcat, el 
va continua să le trăiască la intensități sporite în viaţa viitoare. 

64. — Care este originea sufletului ? Ce înţelegem prin chipul şi asemă- 
narea lui Dumnezeu în om? Necreștinii și necredincioșii poartă şi ei chipul 
lui Dumnezeu? 

— Sufletul este creat printr-un act deosebit al lui Dumnezeu, odată 
cu zămislirea trupului. Chipul lui Dumnezeu în om este viața conștientă 
şi libertatea. Acest chip se menţine neslăbit și se dezvoltă prin aspiraţia 
sădită în el după fericirea şi iubirea fără sfîrşit care îşi are izvorul în Dum- 
nezeu. Păgînii şi necredincioșşii au şi ei chipul lui Dumnezeu în viaţa lcr 
conştientă și liberă, dar e slăbit mult prin înăbușirea aspiraţiei spre viața 
în alt plan decît al lumii, spre viaţa în Dumnezeu. Pronia, lucrarea lui 
Dumnezeu îi susține şi pe ei în viață, după ce tot prin lucrarea Lui au 
fost aduşi la existenţă. 


65. — Ce întelegem prin moarte? Dar prin așa—numitele „vămi ale 
văzduhului ?” 

— Moartea este ieșirea sufletului din trup şi descompunerea acestuia, 
Dar sufletul duce cu el toate amintirile vieţii în trup, ca un fel de rădăcini 
ale trupului care se vor dezvolta la ziua de apoi în trupul înviat şi nemuri- , 
tor. Sufletul după moarte trece prin probele care scot mai puternic la 
lumină bunătatea și răutatea ce şi-a 'cîştigat-o aici. Tot acest drum e în- 
soţit de o conștiință mai puternică a prezenţei lui Dumnezeu, dar și a 
îngerilor buni și răi care l-au îndrumat în viață spre bine sau spre rău. 
Sufletele care au ascultat în viaţă de duhurile rele, vor simţi mai limpede 
că sînt însoţite de ele. Acest drum de dezvăluire mai limpede a stării lui 
este numit în Tradiţie „vămile văzduhului”. Drumul acesta este între . 
viaţa de aici și cea din planul total deosebit de acesta. 


66. — Care este rolul slujbelor si al darurilor pentru cei adormiți şi 
cum ajută ele la scoaterea sufletelor din iad? Este vreo asemănare între 
acestea şi purgatoriul catolic? EE 

— Rugăciunile şi darurile pentru cei adormiți dovedesc că aceia au 
avut o iubire faţă de alţii, deci n-au fost cu totul răi. Iar solidaritatea 
celor rămași în viaţă cu ei, arătată în mila faţă de ei, este un lucru plăcut 
lui Dumnezeu care vrea să vadă sporind dragostea între oameni. Prin 
rugăciuni și daruri pentru ei, facem ca ei să nu se simtă uitaţi în chinu- 
rile singurătăţii. lar unde e dragoste, e şi Dumnezeu cu mila și cu dragostea 
Lui. Pomenirea morţilor la ortodocşi nu este una cu învăţătura catolică 
despre purgatoriu, potrivit căreia sufletele ies de acolo prin ele însele, 

upă ce au'suferit pedeapsa la care au fost trimise, sau prin repartizarea 
pe seama lor a meritelor prisositoare ale sfinților de către autoritatea papa- 
lă. Între cci ce se roagă de pe pămînt sau din cer pentru răposații aflați 
în chinuri, este o comunicare directă de dragoste și compătimnire cu aceia, 

Și Dumnezeu nu e silit să-i scoată mai repede printr-o completare juridică 


a lipsurilor, ci e înduioşat de dragostea celor : ce se roagă pentru ei ca să 
le scurteze chinurile. 


$ 
i 


'67. — Este posibilă intercomuniunea între ortodocși şi catolici? 
— Nu este posibilă, căci numai cei ce mărturisesc într-un gînd cre- 
dința neschimbată în Hristos se pot împărtăși împreună cu El. 


68. — În încheiere, Vă rugăm, Prea Cucernice Părinte Profesor, să 
ne destăinuiţi cîteva momente principale din viaţa. Sânţiei Voastre de 
preot și profesor de teologie peste 60 de ani, de scriitor și traducător de 


opere patristice în grai românesc, spre folosul ucenicilor Prea Cucerniciei 
Voastre. 


— Este greu să înşir aici momentele și dinausile mai importante 
din viaţa ce mi-a hărăzit-o Dumnezeu. Bunul Dumnezeu să-mi ierte gre- 
şelile ce le-am săvîrșit ca om şi să-mi facă parte de viaţă veșnică, întru 


fericire, Rog pe toţi care vor citi aceste rînduri, £ să se roage pentru mine 
şi soția mea, prezvitera Maria. © >° ` 


` 


69. — Ce sfaturi duhovniceşti şi îndemnuri pin adresați pe 
această cale ucenicilor, preoţilor pe care i-ați. format de-a lungul anilor, 
monahilor de prin mînăstiri, credincioșilor de aproape și de departe, care 
Vă stimează și Vă citesc scrierile teologice și filocalice? 

_— Să fie preocupaţi toată viaţa lor de mintuire, de dobindirea vieţii 
veşnice. Să aibă mereu în conștiința lor gîndul că viaţa aceasta este trecă- 
toare şi să nu piardă pentru scurte comodități și plăceri amăgitoare 

` fericirea vieţii de veci. Să aibă permanent pe Dumnezeu în gîndul și fap- 
tele lor. Să apere cu timp și fără timp dreapta credință Ortodoxă, păstrată 
cu jertfă de două milenii; să menţină o trăire morală și de rugăciune 
cît mai înaltă în nețărmurită dragoste pentru Dumnezeu şi pentru oameni. 
Prin aceasta vor folosi în gradul cel mai înalt viaţa aceasta, realizindu-se pe 
ei înșiși ca oameni, ca creștini și fu ai lui Dumnezeu după dar şi vor fi de 
folos adevărat și altora, ajutindu-i” m greutățile vieții de aici, dar şi în 
dobîndirea celei viitoare. . 

În felul acesta vor fi pomeniți din neam ia neam, în veacul veacului. 

i 

` PREOTUL PROFESOR IOAN G. COMAN sata 
E Institutul dA din București 


(m. 1902) S 3 N. Si Am 


Părintele Profesor CA G. Coman face parte din generația marilor 
profesori români de teologie din ultimii 50 de ani. Personalitatea Prea 


u2 


pin 


CU DASCĂLI Al TEOLOGIEI ORTODOXE 


Cucerniciei Sale de profesor emerit de Patrologie, numeroasele sale pnbli- 
caţii patristice în diferite reviste de specialitate, ca şi lucrările tipărite 
de-a lungul anilor, care îmbogățesc patrimoniul teologiei româneşti, l-au 
făcut binecunoscut şi apreciat, atît în țară, cît şi peste hotare. 

„Născut în județul Buzău, urmează Seminarul din Buzău, apoi Facul- 
tatea de teologie, litere și filozofie la Universitatea din București și ia doc- 
toratul la Strasbourg în aceeași specialitate. 

Din anul 1936 intră în învățămîntul superior ca asistent de limbi 
clasice şi conferenţiar de Patrologie la Facultatea de teologie din Bucu- 
rești. Între anii 1944—1970 este profesor titular la catedra de Patrologie 
din București și un timp rector, reușind să popularizeze scrierile marilor 
Părinţi ai Bisericii în rîndurile tinerilor teologi, să-i hrănească din bogatele 
izvoare patristice ale Ortodoxiei și să le deștepte vocația şi rîvna unei 
autentice și profunde preoţii, în dragoste de Hristos și de oameni. Mai ales, 
devotamentul Prea Cucerniciei Sale pentru marii Părinţi capadocieni, 
sirieni şi daco-romani de la gurile Dunara din secolele IV —V l-au consacrat 

- pe deplin. îi spui oo CINE câ 

: Ajuns la vîrsta bătrineșii, Părintele Profesor ea G. Coman își 
dedică ultimii ani rugăciunii şi studiului. Retras în casa parohială a 
bisericii Sfinţii Apostoli din strada Nerva Traian — Bucureşti, cu eforturi 
din ce în ce mai mari din cauza sănătăţii, Prea Cucernicia Sa își redac- 
tează şi tipărește marile cărţi ale vieţii sale: „Scriitori bisericești din epoca 
străromână” (1979) şi tratatul de Patrologie în. trei volume (1984— 1985). 
Această trilogie este o lucrare monumentală unică la noi, nerealizată 
niciodată pînă acum, care va încununa osteneala Prea Cucerniciei Sale 
de o jumătate de secol în ogoral; mănos şi puțin explorat al Patrologiei 
n Patristicii ortodoxe. ': =, Py 


“ Toate acestea m-au deanai. să-l invit pe Pärintele Profesor Ioan 

G. Coman la un mic dialog duhovnicesc, în scopul popularizării tezau- 

rului patristic din epoca daco-romană în ţara noastră, dialog pe care 

îl publicăm în paginile de mai jos, apre folosul sui Cica al credincioșilor 
Bisericii noastre Ortodoxe. | 

"Cum considerați că ar trebui studiată 3 mai eficient, mai cu folos 

Patrologia, pentru ca preoţii şi studenţii noştri să intre mai profund în 

- duhul Părinților Bisericii, să le urmeze — pe cît posibil — viața, să înveţe 
de la ei cum trebuie să fie un preot bun în zilele noastre? 

— Patrologia este o disciplină a teologiei care trebuie studiată cu 
grijă şi acrivie pentru a-i cunoaște bine substanţa, dimensiunile, viziunea 
şi folosul ei pentru suflet și mâîntuire. Cunoaşterea Sfinţilor Părinţi cere 
„o pătrundere mare a Sfintei Scripturi, împroprierea unei întinse culturi, 

mai ales greco-latină, mânuirea limbilor greacă și latină, posesia unui 
spirit critic sau discernămînt aparte spre a deosebi ce este ortodox de 
ce este eretic sau fantezist şi o evlavie caldă, care să zămislească dreptate 
şi dragoste. 

Pentru cunoscătorii limbilor clasice, lectura direii a textelor patris- 
tice oferă satisfacţii și bucurii de negrăit. De aceea, e necesar să învă- 
tăm serios grecește și latineşte, inclusiv elementele esenţiale ale culturi- 
lor vechi orientale și ale culturii române. Studenţii şi preoţii noştri pot 
citi multe pagini patristice în diverse traduceri românești, în deosebi în 


colecţia Părinţi şi Scriitori Birmran fondată și condusă de Prea Feri- 
citul Patriarh Iustin. 


ha 


Întrucât Sfinţii Părinţi au creat teologia, pătrunderea în duhul lor 
se realizează prin folosirea vieţii și ideilor lor mai pe larg sau în rezumat, 
la materiile de învăţămînt, adică la toate catedrele din Seminariile şi 
Institutele teologice, cu accentul pe marile creaţii exegetice, istorice, 
dogmatice, morale și liturgico-juridice. Se pot organiza lunar sau bilu- 
nar, pe ani de studii sau pe întreaga școală, şedinţe de recenzii sau dis-: 
cuții despre traduceri noi, cercetări sau articole patristice apărute în țară 
ori în străinătate. Preoții pot face acest lucru la conferințele lor de doc- 
trină. Ei își pot alimenta cu material patristic predicile în fața credin- 
cioșilor. În lupta antisectară, Sfînta Scriptură e ajutată considerabil de 
exegeza patristică. La examenele de promovare preoțească ar fi bine- 
venite şi întrebări asupra literaturii patristice apărute în ţară, în ultimii 
5 ani. Pentru credincioşi ar fi binevenit un mic catehism patristic care ar 
pune în circulaţie nu numai sfinții însemnați cu roşu în calendar, ci și 
pe alții tot așa de mari, ca de exemplu Sfinţii: Grigorie de Nazianz, Grigo- 

rie de Nyssa, Efrem Sirul, Chiril al Ierusalimului, Chiril al Alexandriei, 
Ioan Cassian, Maxim Mărturisitorul, loan Damaschin, Dicu Ieronim, 
Teodoret, Augustin etc. 

Doctrina şi viața patristică nu pot înflori decât într-o Imoki de 
credinţă, rugăciune, jertfă și dragoste, adică în atmosfera proprie Sfinți- 
lor Părinţi. Este atmosfera aproape bimilenară a Tradiţiei creștine, în 
care s-au creștinat și s-au format popoarele Europei, inclusiv poporul 
român prin creștinarea daco-romanilor, strămoșii noştri. Cele mai recente 
cercetări de la noi arată că încă din sec. IV texte patristice din toţi marii 
Părinţi ai Bisericii ţin afișul și constituie pîrghia spiritualităţii noastre. 
Cine se desparte de Sfinţii Părinţi se rupe de propria-i istorie și propriile 
sale idealuri. Ne putem noi despărți de marii noştri Părinţi de la Dună- 
rea de Jos: Bretanion, Gherontie, Teotim I, loan, Timotei, Teotim II, 
Paternus, Valentinian, loan Cassian, Gherman, Dionisie cel Mic, loan 
Maxenţiu, Leonţiu, Petru? Problemele de atunci ale Bisericii sînt și astăzi 

prezente: ecumenismul unificator, ajutorarea și mîngiierea oamenilor, rugă- 
ciunea pentru lume, principiul echilibrului. Problemele cu caracter negativ 
ale lumii de atunci stau şi azi în picioare: egoismul, nedreptatea, foame- 
tea, neînțelegerile, invaziile, războaiele, dușmăniile ge tot soiul. Gindirea 
şi rugăciunea Sfinţilor Părinţi ne îndeamnă să căutăm și să găsim solu- 
țiile adecvate. Între acestea ei relevă discernămîntul, prietenia și mai 
ales dragostea. Pe teologii și pe preoții patristici Părinţii îi văd profund 
credincioși, harnici, jertfelnici, învăţaţi și smeriţi, Ei au civilizat pe bar- 
barii Europei, au transmis cultura clasică și au creat primiţiile' culturii 
continentului nostru. Această cultură a cerut şi multă jertfă din partea 
lor. Căci preoția nu este numai „arta artelor și știința științelor”, ci și 
semnul dragostei pentru Hristos, o dragoste care arde la nesfîrşit pentru 
Dumnezeu și pentru oameni. 


— În ce măsură Sfinţii Ierarhi Vasile cel Mare și loan Gură dă Aur au 
contribuit la procesul de creștinare şi consolidare a Creștinismului în țara 
noastră, mai ales la gurile Dunării? Ce mărturii concrete se cunosc astăzi 
despre aceasta? Sai TE, 

— Sfinţii Vasile cel Mare şi Ioan Gură de Aur s-au bucurat şi se 
bucură în evlavia poporului român de o cinstire şi o preţuire deosebită, 


nu numai pentru sfințenia vieții și valoarea sufletească a operelor lor, ci 
şi pentru legătura strînsă între misionarii lor și populaţia daco-romană 
pe care ei au creștinat-o sau căreia i-au consolidat credinţa deja primită. 

Capadocia avea legături vechi, de peste un secol, cu Dacia, cînd, spre 
258, prima invazie a goților, venind dinspre sudul Mării Negre, aducea 
cu ea prizonieri creștini pe meleagurile noastre. Dintre acești prizonieri 
au făcut parte şi părinţii ori bunicii lui Ulfila, cel care, ca episcop în regiu- 
nea Buzăului (341—348), predica Evanghelia nu numai în limbile gotă 
şi greacă, ci şi în latină, adică şi pentru credincioșii daco-romani din 
eparhia lui. Legăturile dintre Capadocia şi Dacia au continuat şi s-au 
întărit. Dintr-o scrisoare (155) a Sfîntului Vasile către Iunius Seranus, 
guvernatorul militar al Scythiei Minor, aflăm că acesta era capadocian, 
că sprijinea pe creştini și se îngrijea de aproape de misionarii şi de mar- 
tirii din regiunea guvernată de el, adică din Dobrogea noastră. Dar nu 
numai guvernatorul Scythiei Minor era capadocian, ci şi un valoros 
misionar ca Eutihie, aşa de lăudat de Sfîntul Vasile. Apoi episcâpul de 
Tomis Bretanion şi Ascholios, arhiepiscopul Tesalonicului, căruia Sfintul 
Vasile îi adresează scrisorile 164 şi 165, şi care avea în grija sa, probabil 
ca autoritatea tutelară sau jurisdicțională, și treburile bisericești ale Tomi- 
sului. Acest Ascholios organizase un centru de antrenament sau de pre- 
gătire a viitorilor martiri, centru pe unde a trecut probabil şi Sfîntul 

Sava Gotul. Sfîntul Sava însuși era un capadocian, care se născuse între 
goți, motiv pentru care era numit și Gotul, dar care făcuse puternică 
misiune printre barbari sub conducerea capadociană și care fusese mar- 
tirizat prin înecare în apele Buzăului. Dînd urmare cererii Sfîntului Vasile, 
Iunius Seranus, împreună cu Presbiteriul Bisericii din Gotia-Dacia, adică 
din regiunea Buzăului, trimite la Cezareea Capadociei moaștele acestui 
martir Însoţite de o scrisoare adresată marelui ierarh capadocian. Scri- 
soarea, care este primul document oficial trimis de Biserica noastră daco- 
romană în străinătate, are o importanță excepțională. Primind moaș- 
tele Sfîntului Sava și Scrisoarea Presbiteriului de la Buzău, Presbiteriu 
care avea, probabil, nivel episcopial, Sfintul Vasile scrie printre altele 
lui Ascholios: „Țara în care te-ai născut ai cinstit-o cu un martir, care 
a înflorit de curînd într-o țară barbară, vecină cu a ta. Ai procedat 
asemenea cultivatorului recunoscător, care trimite primiţiile recoltei sale 
acelora care i-au procurat sămința. Darul este cu adevărat vrednic de 
un atlet al lui Hristos şi un martor al adevărului, care obţine cununa 
dreptăţii. Noi l-am primit cu bucurie și am dat mărire lui Dumnezeu” 
(Scrisoarea 165). Sfintul Vasile resimte o adevărată  efuziune sfîntă la 
citirea Scrisorii din Gotia-Dacia: „Dintr-o țară îndepărtată am primit o 
scrisoare în care înflorește frumuseţea dragostei. De la barbarii care 
sălășluiesc dincolo de Istru (Dunăre), ne-a sosit un martir pentru a pro- 
clama prin el însuși integritatea credinței care domneşte în acele părți. 
Cine ar putea povesti bucuria pe care au resimţit-o sufletele noastre la 
aflarea acestei lucrări? ... Cînd am văzut atletul, am proclamat fericit 
pe acela care-l pregătise” (Scrisoarea 164, 1). Prin aceste rînduri, Sfîntul 
Vasile recunoaște nu numai dragostea plină de frumuseţe a Scrisorii 
Bisericii din Gotia-Dacia, dar și ortodoxia de credinţă a creştinilor daco- 
romani, ortodoxie pentru care Sfîntul Sava își dăduse viața. Dacă ţinem 
seama că misionarii capadocieni au adus nu numai credinţa, ci și tra- 
diţiile cultice şi monahale ele Bisericii lor în părţile noastre, că pravilele 
şi teologia Sfîntului Vasile circulă la noi din epoca patristică, iar teo» 
__logia actuală românească apreciază mult gindirea capadocienilor şi mona- 
hismul nostru ţine în mare cinste viaţa chinovială recomandată de Sfintul 
Vasile, vom înţelege că spiritualitatea românească are o puternică rădă- 
cină vasil ană: credința, puritatea ortodoxă, inițiativă, curaj, viață de 
obşte, gîndire filozofică și teologică gi artă de nivel. Sfîntul Grigorie de 
Nazianz, alt mare capadocian, ridică o frumoasă paralelă între Zalmoxis 
şi Hristos (Poezia Către Nemesius). Evlavia noastră populară preţuieşte 
în chip deosebit Sfinta Liturghie şi „Moliftele” Sfîntului Vasile cel Mare. 
Şi nu mai puţin așezămintele sale sociale cu umanismul său, adică dra- 
gostea sa de oameni. l z a ui 


or -r â 

Sfintul Ioan Gură de Aur e tot așa de legat de români prin opera 
sa misionară sau de consolidare a credinţei în părțile daco-romane, îndeosebi 
în Scythia Minor. Prin Teodoret, al Cyrului (Istoria Bisericească V, 11, 1) 
ştim că, spre 399, Stîntul Ioan Gură de Aur trimitea misionari pentru 
„nomazii sciți de la Istru”, adică pentru huni. Expresia „nomazii sciți 
de la Istru” nu cuprindea exclusiv grupuri de huni, ci era o formulă 
generală acoperind populația Dobrogii, în care, atunci, circulau cete de. 
huni, cum ştim dintr-o întîmplare referitoare la o întîlnire dintre episcopul 
Teotim I de Tomis şi un grup de huni. Același Teodoret precizează că a 
citit unele scrisori ale Sfintului loan Gură de Aur adresate episcopului 
Leontie al A ncyrei, în care Ioan îl informa pe acesta despre convertirea 
sciţilor şi-i cerea să-i trimită oameni pricepuţi pentru îndrumarea .lor 
(Ibidem V, 31). Nu avem ştiri mai de aproape despre misionarii hri- 
sostomici trimişi la daco-romanii din Scythia Minor, dar opera de încreş- 
tinare sau de consolidare a credinţei se făcea cu colaborarea episcopilor 
de Tomis, căci așa cum se ştie, episcopii din capitala Scythiei Minor erau 
membri ai Sinodului Arhiepiscopiei de Constantinopol, întrucît aceasta 
îi numea și îi întărea în scaun. Sfîntul loan Gură de Aur a putut lucra 
la încreștinarea „nomazilor sciți” și 'a daco-romanilor din eparhia sa, 
prin episcopul Teotim ÍI de Tomis, vestit pentru evlavia şi sfințenia vieţii 
sale pină într-atît încît hunii îl supranumeau „zeul romanilor”. După 
aprecierea lui Ieronim, Socrat, Sozomen și loan Gură de Aur el însuși, 
Teotim I, era un om de adîncă cultură, admirat de contemporani, prieten 
sincer al Sfîntului loan Gură de Aur pe care l-a apărat de acuzaţia de 
origenism adusă de Sfintul Epifanie. Era un monah desăvîrșit și făcător 
de minuni. Sfîntul Ioan Gură de Aur nu putea avea un misionar mai 
calificat decît el pentru „sciţi””. Fiindcă adesea hunii devastau regiunile 
scitice, Teotim îi potolea şi-i îmbuna dîndu-le mese şi daruri (Sozomen, 
Istoria Bisericească VIL, 26, PG 67, 1500 BCD). Desigur că nu prin 
daruri a putut Teotim I converti pe unii huni și pe ceilalţi, ci prin sfin- 
tenia vieţii sale şi prin tactul lui catehetic. i 
Misionarii Sfîntului Ioan Gură de Aur trimiși la daco-romanii de la 
Istru au putut lucra şi prin mijlocirea Sfîntului loan Cassian care, spre 
anul 400, se afla la Constantinopol în slujba Bisericii mame de acolo, 
în subordinea patriarhului care-l și hirotonise în diacon. Cassian, care 
a făcut misiune de înaltă clasă atit la Constantinopol cît şi la Roma, 
dar mai ales în sudul Galiei, unde a dus monahismul oriental, va fi infor- 
mat de aproape pe Sfintul Ioan Gură de Aur despre situaţia religioasă 
a compatrioţilor săi daco-romani din Scythia Minor şi-i va fi cerut 
— poate — să trimită misionari acolo. Stăruinţa Sfîntului Ioan Gură de 
Aur pe lingă episcopul Leontie al Ancyrei de a trimite misionari la sciți 

îndreptăţeşte poate ipoteza unei asemenea cereri. Daco-romanul Cassian 
se va fi întors poate el însuși în patrie, pentru un tirap, în fruntea vreunei 
misiuni v enind în Dacia Pontică. Cu acest prilej, el va fi adus în Dobrogea 
texte liturgice hrisostomice, în frunte cu acel faimos Cuvin: catehetic la 
Paşti, o omilie pascală, ce se citește şi azi în noaptea de Paști în Biseri- 
cile noastre, înainte de începerea Sfintei Liturghii. Această omilie e cea 
dintîi operă patristică tradusă în limba română, în sec. XVI, de Popa 
Bratu din Braşov şi de Popa Grigore din Măhaci. Este prea mare coinci- 
dența dintre dragostea caldă a Ortodoxiei românești și cea a Sfîntului 
Ioan Cassian pentru Sfîntul loan Gură de Aur (Despre întruparea Dom- 
nului, contra lui Nestorie VII, 30), spre a nu se face o legătură directă 
între creștinismul daco-roman și loan Cassian, ca trimis al Arhiepiscopiei 
Constantinopolului. Liturghia şi Cuvîntul de Învățătură dela Paşti, nume- 
roasele sale predici populare și drama vieții lui vor fi impresionat profund 
pe daco-romani prin opera misionarilor hrisostomici în frunte cu episcopii 
„de Tomis şi monahii dobrogeni care-şi mărturiseau recunoştinţa şi prin 
aceea că unii din ei se botezau cu numele marelui patriarh loan, nume 
pe care-l găsim des la clericii din Dobrogea secolului V. Dragostea fierbinte 
- de săraci și de oameni în general a sădit în inimile strămoșilor noştri acea 
îndoită floare a omeniei şi ospitalităţii, care fac din români un popor aparte. 


— Dar despre peșterile şi viața isihastă din Munţii Buzăului ce ne 
puteți spune? Sînt mărturii că ar fi chiar din secolele IV—V? 

— Izvoarele arheologice, confirmate în parte de cele literare, vorbesc 
de un grup de mînăstiri din zona Bozioru, Nucu, Găvanele, Aluniș şi 
Colţi din Munţii Buzăului, care ar fi cuprins — după aprecieri aproxi- 
mative — între 23 şi 29 de sihăstrii, bisericuțe rupestre, un adevărat 
mic „Munte Atos” al Țării Româneşti. În afară de locuinţe datînd din 
perioada fierului, ca „Fundul Peșterii”, s-an identificat locuinţe săpate și 
locuite în sec. III—IV d. Hr. și în Evul Mediu. Credem că sihăstriile 
din Munţii Buzăului existente, cel puţin în parte, încă din epoca pre-geto- 
dacică și geto-dacică, au adăpostit asceţi zalmoxeeni, pe care, după con- 
vertire, evlavia creștină i-a transformat în sihaștri ai credinţei noastre, 
cum ştim de la Paulin de Nola că se întîmpla sub păstoria Sfîntului 
Niceta de Remesiana în Munţii Haemus — Balcani, din cele două Dacii 
sud-dunărene (Carmen XVII, vv. 217—220). În afară de „Fundul Peş- 
terii”, s-au identificat sihăstrii la Nucu: „Peştera lui Iosif” şi „Peștera 
Îngăurită” de la Colţii de Sus (comuna Colţi), „Gaura Tătarului” sau 
„Peştera lui Dragomir”, „Complexul rupestru de la Aluniș” (Colţi). „Peştera 
lui Iosif” are incizat deasupra ușii un peşte, simbol vechi creştin aflat 
şi la Tomis din sec. IV. „Peştera Îngăurită”, „Gaura Tătarului” şi alte 

peșteri dc la Aluniș au incizate înăuntru şi în afara încăperilor numeroase 
cruci cu braţe lăţite la capete, cruci specifice secolelor V şi VI, cruci 
descoperite şi în alte părţi ale țării noastre, unele din aceste cruci urcînd 
pînă în sec. III. Ele sînt similare crucilor din sec! III descoperite în 
regiunca limitrofă — Barboşi. Crucile din sihăstriile Munţilor Buzăului 
arată credinţa în Hristos a strămoșilor şi simbolizau arme de nădejde 
şi apărare contra invadatorilor goți. 

Din informaţiile lăsate de Sfîntul Epifanie (Contra tuturor ereziilor, 
LXX, 15,2) că în „partea cea mai adîncă a Daciei-Gotiei”, adică în 
regiunea muntoasă a Buzăului, se aflau mînăstiri fondate de Audius cu 
monahi audieni, dar și cu monahii, monahi şi episcopi localnici, ca Sil- 
vanus ş.a. rezultă că în aceste sihăstrii, la început se găseau monahi audieni, 
şi monabii apoi şi ortodocși și pe urmă numai ortodocși. Misionarii capa- 
docieni şi bizantini nu au întîrziat să ridice și să închege și ei aici un 
monahism de substanță și profil ortodox atit înainte, cit mai ales după 
plecarea audienilor. Monahismul avea în regiunea Buzăului o organizaţie 
bisericească completă, încă din. perioada audiană, fiindcă audienii aveau şi 
episcopi. Creștinismul a trecut repede din Scythia Minor în Estul Munteniei 
şi Sudul Moldovei prin Barboși şi alte puncte. Influenţa creștinismului 
dobrogean asupra așezărilor monahale din Munţii Buzăului se manifestă 
poate şi în faptul că majoritatea bisericuţelor rupestre din zonă au, din 
epoca patristică, sfinți ocrotitori pe loan Bogoslovul (Evanghelistul), 
Ioan Botezătorul, loan Zlataust (Gură de Aur) şi pe Maica Domnului 
(Naşterea și Adormirea). Aceste nume vin, nu de la Teodosie de Kele- 
farevo (1346—1371), cum s-a susținut, ci din tradiţia evlaviei din Scy- 
thia Minor şi Dacia, unde am văzut că numele Sfîntului loan și acela 
al Maicii Domnului erau cinstite în mod deosebit. 

Sihăstriile, devenite uneori schituri și mânăstiri în Munţii Buzăului, 
au fost şi sînt și astăzi solide fortărețe de continuitate spirituală creștină 
şi de geneză daco-romană. S-au rostit în aceste mînăstiri și schituri mii 
de rugăciuni de cuvioşii călugări şi s-au vărsat rîuri de lacrimi pentru 
iertarea păcatelor şi mâîntuirea sufletelor. S-au dat îndrumări şi sfaturi 
la milioane de credincioși, s-au zămislit și au crescut fapte de desăvirşire 
prin nevinovăția cugetului și dragostea de Dumnezeu și de oameni a 
numeroșilor sihaștri, dintre care s-au impus figuri deosebite ale Bisericii, 
ca Vasile de la Poiana Mărului și mulți alţii, a căror smerenie a refuzat 
să-şi înscrie numele în vreun document. Schiturile buzoiene au fost nu 
odată foișoare de pază pentru țară, ziduri de apărare împotriva invada- 
torilor, izvor viu care a ţinut legătura cu oamenii și evenimentele din 
Transilvania, sudul Moldovei și tot ţinutul Dunării de Jos. Ele s-au opus 
cu putere propagandei catolice după disparițid episcopiei catolice a cuma- 

nilor de la Milcovia și au ajutat de ame ori pe domnii păr Homnegti 
gi ai Moldovei. : îs: e» re Ta, Men ; e 


== Ştim că lucraţi ie mulţi a ani la un vast tratat de Patrologie care 
va încununa activitatea didactică, pedagogică şi teologică a Prea Cucer- 
niciei Voastre. Vă rugăm, faceţi-ne o prezentare succintă a acestei opere 

— Tratatul de Patrologie la care lucrez pentru studenții şi preoţii 
noștri, dar şi pentru credincioșii ortodocși ai Bisericii noastre, vrea să 
ţină seama de nivelul actual al cercetărilor patristice, care e foarte A 
şi creşte mereu în comparație cu acela al micului manual din 1956. 
limita posibilităților actuale, cei 700 de ani de producție literară S 
vor fi cuprinși într-un număr de volume care prezintă viața, operele și 
Învățătura Sfinților Părinți, în cele trei perioade de evoluție. Se stăruie 
asupra operelor şi mai ales a învățăturii, care se substanțiază, se ampli- 
fică şi se îmbogățește: continuu de la primul Părinte Apostolic pînă la 
Sfîntul Ioan Damaschin și la ultimii scriitori gali și spanjoli. Această 
învățătură, cu baza în Sfînta Scriptură, dar :crescută și dezvoltată la 
autori așa de diferiţi și proveniţi din popoate și culturi așa de felurite, 
şi-a păstrat nealterat fondul genuin, într-o :mare varietate de forme și 
la diferite niveluri. Literatura patristică mînuieşte și transmite elemente 
din diferite culturi, îndeosebi: din cele clasice greacă şi latină, fără să-şi 
altereze fondul. Un fond mereu acelaşi: Hristos, dmul, dragostea, desă- 
virgirea, care ard ca nişte făclii pe piscurile patristice şi continuă și azi 
să lumineze o mare parte a lumii. Spre deosebire de unii patrologi actuali 
sau istorici literari, autorul .acestor rînduri tratează în manualul său, 
nu numai despre scriitorii greci și latini creștini dintre anii 90—750, ci 
despre toţi scriitorii creștini de valoare: sirieni, copţi, armeni, georgieni, 
din această epocă, întrucît ei formează un tot, ca expresie a unei singure 
Biserici. Au fost înregistrate selectiv, în unele opan gapehacé descoperite 
recent la Nag-Hammadi şi în alte părți. © ~. . 

: Scriu Patrologia ca un omagiu de caldă secahoatilită față de Biserică 
şi Țară, care m-au adus pe lume, m-au crescut, m-au trimis la şcoli și 
m-au educat în cultul credinței, al muncii, al frumuseții, al omeniei şi 
al amintirii, prin osîrdia unui mare număr de dascăli de la unele aşeză- ` 
minte de studii din țară şi străinătate. 
___ Sfinții Părinţi daco-romani de la Dunărea de Ja cu ı contribuții 
remarcabile în istoria Bisericii universale, dar mai ales la formarea po- 
porului daco-roman şi apoi român m-au convins că noi, ortodocșii români, 
sîntem parte integrantă din Patrologie. Se cuvine deci ca aceasta să ne 
intereseze şi s-o cinstim ca pe un filon spiritual de mare valoare pentru 

noi, fără de-care nu am fi ceea ce sîntem. Prin smeriții Părinți daco- 
romani noi ne-am integrat în cultura europeană şi am devenit europeni. 

Nu aș fi scris și nu aș scrie Patrologie dacă nu m-aș fi convins de 
marea ei actualitate. Literatura patristică nu este numai un vast tezaur 
de cultură, dar ea generează mereu cultură, adică provoacă reacţii spiri- 
tuale şi practici de mult folos pentru cei ce meditează paginile marilor 
Părinţi şi se roagă cu ei. Logosul, adică Rațiunea Supremă, dreptatea, 
creaţia, smerenia și dragostea tronează în scaunul de aur al spiritualității 
patristice. Umanismul patristic ridică pe om din robia antichității şi a 
lumii moderne, la rangul de rege al naturii, ca chip al lui Dumnezeu. 
Forța uriașă pe care o desfășoară omul astăzi în toate domeniile este 
prevăzută și explicată de gândirea patristică prin eroismul şi forța muncii 
raționale, a discernămîntului și progresului. Mai puternică decît rațiunea 
tehnică și de manevră este, pentru viziunea patristică, dreptatea sau 
nevinovăția, încrederea ori puritatea inimii, care biruie păcatul. Îndură- 
nezeirea omului, capul drumului spre mîntuire, este ca să ajungem la 
nevinovăție, adică la dragostea de la început, cînd. Dumnezeu vorbea 
cu omul de la gură la gură. © oasen a ini 

În spaţiul bisericesc, Patrologia oferă o preoţie de deosebită frumusețe 
“spirituală și socială nu numai în tratate de neîntrecut farmec al fon- 
dului şi al formei, ci chiar în întruchipări reale, care sînt o laudă nu 
numai a vieţii creştine, ci a lumii însăși. Știință, puritate, evlavie, sme- 
renie, dragoste şi rugăciune, mai ales. rugăciune; iată preoţia patristică ! 
Înaltele tratate ale gîndirii Sfinţilor Părinţi se împletesc tot timpul cu 
evlavia şi rugăciunea. O preoţie care stă model preoţimii de astăzi. Sfinții 
Părinți au elaborat și trăit un monahism. care stă pildă monahismului 
actual. Care dintre noi poate urma. de aproape pe Sfinţii loan Cassian, 
Teotim I de Tomis, Vasile cel Mare și loan Gură de Aur, ori pe Feri- 

" — Ce alte perspective cărturăreşti şi teologice de viitor aveți? 

— Ca perspectivă, în timpul liber revizuiesc unele manuscrise pe 
care le am de publicat cu teme, ca: a. Teognosia în doctrina Sfinţilor 
Părinţi; b. Hristologia şi mariologia patristică; c. Concepţia despre om 
în literatura patristică; d. Aspecte ale culturii patristice; e. Probleme 
literare patristice; f. Actualitatea ecumenismului Sfinţilor Părinţi. 

Nu pot încheia acest răspuns fără a mulţumi din inimă bunătăţii lui 
Dumnezeu pentru a mă fi călăuzit continuu în tot ceea ce am gîndit şi 
am săvirşit binele; bucurind pe toţi fraţii mei, oamenii. Îi mulțumesc 
pentru frumusețile de negrăit pe care mi le-a oferit în cultura clasică, 
teologică şi literară în general; pentru o soție excepțională care mi-a : 

stat alături creîndu-mi condiții ideale de studiu şi elaborare; pentru un 
profesorat pe care am vrut să-l ţin la nivelul timpului şi al Bisericii; 
pentru o operă teologică migăloasă şi de răspundere, pe care sînt încă 
departe de a o încheia; pentru o preoţie 'sfîntă cu care m-a învrednicit 
Hristos — Logosul, fără să fi ajuns pînă acum la puritatea și frumuseţile 
ei de culme, z ; 

PREOTUL PROFESOR CONSTANTIN GALERIU 
l Institutul Teologic din Bucureşti 
` (a. 1918) > wi 

Părintele Constantin Galeriu este preot şi profesor de teologie còn- 
sacrat, cu o rară vocaţie sacramentală. Cuvîntul său blind, cald, părintesc, 
întotdeauna încurajator, dres cu sarea învăţăturii evanghelice şi a Sfin- 
ților Părinţi, convinge fără să forţeze voința, cucereşte, pacifică, picură 
speranţă, dă viziune cosmică, divină, lumii, omului, ca chip al lui Dum- 
nezeu și odihnește inima. Prea Cucernicia Sa are inimă de preot adevărat, 
pentru că iubeşte pe toţi oamenii, pentru că are multă milă de văduvă 
şi de sărac. lubește Biserica, slujbele frumoase, cîntările de la strană și, 
nu mai puţin, predica, cuvîntul rostit cu căldură părintească, ce mîngiie, 
tămăduiește sufletul, risipește orice îndoială și răspunde la nevoile sufle- 
teşti imediate ale credincioșilor. Pentru aceea este căutat de mulţi, întrucât 
sfaturile Sfinţiei Sale limpezesc atîtea întrebări ale vieţii și umplu golul 
multor inimi. E 

Fiu de țăran de pe Valea Siretului-Bacău, slujește ca preot peste 
30 de ani în orașul Ploiești, iar din anul 1970, paroh, la biserica Sf. Sil- 
vestru din Bucureşti şi profesor de Teologie fundamentală și Omiletică 
la Institutul Teologic din Capitală. În bogata sa activitate misionară şi 
pedagogică se disting trei vocaţii deosebite, care trebuie să împodobească 
viața unui bun preot. Vocaţia de slujitor și iconom devotat al Bisericii 
lui Hristos; vocaţia de duhovnic şi sfătuitor sufletesc ales, pentru toate 
vîrstele și straturile sociale; și vocaţia de predicator iscusit, dascăl iubit 
de teologie şi catehet al duhului. În această întreită activitate sacramen- 
tală, omiletică și pedagogică, Părintele Constantin Galeriu urmărește în 
chip deosebit lauda Sfintei Treimi, apărarea credinţei ortodoxe și mîntui- 
rea fiilor săi duhovnicești. Toate acestea l-au făcut cunoscut şi iubit 
tuturor, atît în parohie, cît şi în rîndul studenţilor de teologie. 

Apreciind activitatea şi experiența pastorală exemplară a Prea Cucer- 
niciei Sale, precum și cultura sa teologică de profil dogmatic, am realizat 
împreună cu Părintele Profesor Constantin Galeriu o frumoasă convor- 

bire duhovnicească, folositoare atît pentru călugări, cît şi pentru mireni, 
pe care o redăm în paginile ce urmează, 


l. — Părinte Constantin, cum tîlcuiți cuvintele Sfintei Scripturi : „Și 
a zis Dumnezeu : Să facem om după chipul gi după asemănarea Noastră . . . 
Și a făcut Dumnezeu pe om după chipul Său...” (Facere l, 26—27). 
Cum înțelegem, deci, originea omului după Sfînta Scriptură ? 

— Părinte Ioanichie, mai adînc decît orice, în acest cuvînt al Sfintei 
Scripturi ne apare sfatul lui Dumnezeu, sfatul Prea Sfintei Treimi — „Să 
facem om după chipul și asemănarea Noastră”. Sfîntul Vasile Cel Mare 
se şi întreabă: „Cui îi zice Dumnezeu: să facem om după chipul Nostru”? 
și răspunde: „Cui altuia, decît Celui Care este strălucirea Slavei Sale, 
Chipul ființei Sale. Deci propriului Său Chip viu care a mărturisit: „Eu 
şi Tatăl Meu Una sîntem” (Omilia a IX-a la cele șase zile ale creaţiei — 
Exaimeron). Astfel, Chipul lui Dumnezeu, Cel după ființă este Fiul lui 
Dumnezeu Însuși, Care S-a făcut și Fiul Omului. lar noi am fost zidiţi 
după chipul Lui. Adam a primit chipul Chipului. De aceea, cum spune 
Sfînta Scriptură, noi avem în „Fiul Omului Care este în cer” (loan 3, 13), 
„casă nefăcută de mînă, veșnică...” (2 Cor. 5, 1), „moştenire nestrică- 
cioasă . . ., neîntinată, neveştejită, care se păstrează în ceruri” (1 Petru 1,4). 


Aceasta este învăţătura privind originea noastră și definiția noastră 
după Sfînta Scriptură: omul este creat după Chipul Fiului lui Dumnezeu. 


2. — Cum ne putem cunoaste atunci „Chipul, „Modelul””, altfel 
spus, Originalul” după care am fost creați? 

— Pentru a ne cunoaște viu „Chipul”, „„Modelul” nostru, Părintele 
cel ceresc, după cădere, şi la „plinirea vremii”, ne-a făcut darul de a ne 
trimite pe Fiul Său în trup, în chip și față omenească. lar noi „am văzut 
slava Lui, slavă ca a Unuia Născut din Tatăl, plin de har și de adevăr” 
(loan 1, 14). Am văzut în Hristos propria noastră față și slavă după 
care am fost creaţi, şi la asemănarea căreia sîntem chemaţi. Și aș dori 
să adaug la cele zise pînă aici: negrăit de mare este şi darul de a fi făcuţi 
după Chipul lui Dumnezeu și mai ales darul de a se fi arătat în lume 
Chipul Însuşi al lui Dumnezeu, Care este temelia făpturii noastre. „Nu 
pămîntul din sine ne-a aruncat afară ca pe greieri...” zice tot Sfîntul 
Vasile Cel Mare, „ci mîna lui Dumnezeu este aceea care ne-a lucrat”, 
Nu sîntem simplul produs al naturii, ci opera şi chipul Autorului naturii. 
Şi dacă „miîna”, mai bine zis, Miinile Tatălui — Fiul şi Duhul Sfint — 
„ne-au făcut şi ne-au zidit”, cum zice Psalmistul (Ps. 118, 73), căzînd 
Adam, Aceleași Mini prin Întrupare, ne susțin și lucrează mîntuirea 
noastră. Pe temelia Hristos, Care nu poate fi surpată de nimic, putem 
fi rezidiți din nou. tea 

3. — În Cartea Facerii, cap. 2, 7, citim şi următoarele : „Atunci, luînd 
Domnul Dumuezeu țărînă din pămînt, a făcut pe om şi a suflat în faţa lui 
suflare de viaţă și s-a făcut omul suflet viu””. Cum tîlcuima aceste cuvinte ? 

— Aici se vorbește despre actul propriu-zis al zidirii omului. Și, 
trebuie să observăm că Dumnezeu a pregătit mai întîi vasul omenesc, 
adică trupul, care să poată primi „suflare de viaţă” dumnezeiască. Trupul 
lui Adam era menit să fie organ al unei vieţi spirituale, să fie „templu al 
Duhului Sfint”. Precum trupul Fecioarei Maria luat din trupul umani- 
tății lui Adam a fost pregătit, prin lucrarea Duhului Sfînt, să poarte și 
să nască din ea pe Fiul lui Dumnezeu, Același Ziditor, din „ţărîna pămîn- 
tului” care odrăslise deja din sine „ființe vii”, din „pămînt viu” zidește, 
modelează trupul şi „vasul ales” menit să poarte „chipul Fiului lui Dum- 
nezeu”, chipul Logosului creator a toate (loan 1, 3), Trupul lui se face 
locaş, gazdă Oaspetelui divin. Organele fi devin instrumente capabile să 
reveleze un „suflet viu”, purtător de har, de gîndire şi cuvint dumnezeiesc. 


4. — Avem un astfel de temei și în tilcuirea Sfinţilor Părinți sau 
mai profund, în alte locuri ale Sfintei Scripturi? - 
— În acest sens, Sfîntul Grigore de Nyssa învaţă că Dumnezeu i-a 
dat omului mîinile, anume ca să poată vorbi. Dacă i-ar lipsi mîinile, 
atunci buzele ar trebui să fie ca la animale, adică să poată prinde cu ele 
iarba şi s-o rupă. Trecînd însă grija procurării hranei pe seama mfinilor, 
gura a devenit organul prin excelenţă al payiaralu al lui Dumnezeu- 
Cuvîntul (Despre facerea omului, cap. 8). : 
Citind în Cartea Facerii: „Și a suflat în fața lui suflare de viață şi 
s-a făcut omul suflet viu”, observăm că şi în ziua Învierii, la fel, lisus 
_Mîntuitorul nostru a suflat asupra Sfinţilor Apostoli și le-a zis: „Luaţi 
Duh Sfînt!” (loan 20, 22). Duhul Sfînt Care le devine „sufletul” sufletu- 
lui lor, îi zideşte din nou şi îi îmbracă cu putere de sus în plinătate la 
ziua Cincizecimii după Chipul Domnului. Așa s-a îmbrăcat şi Adam cu 
putere de sus în toată făptura lui, firește la măsura şi la vîrsta de început 
a umanităţii pe care o reprezenta el. În acest duh tilcuiesc și Sfinţii 
Părinţi. „Se spune pentru Avva Pamvo, — citim în Pateric — că precum 
a luat Moisi icoana slavei lui Adam, cînd s-a slăvit faţa lui, așa şi faţa 
lui Avva Pamvo, ca fulgerul strălucea și era ca un împărat șezind pe, 
tronul său”. Duhul Sfînt, împărtășit cu iconomie de la Tatăl prin Fiul, 
este Același, şi în Adam începătorul zidit al firii noastre înţelegătoare, 
şi în Moisi primitorul Legii, și în Avva Pamyo părtaş al legii harului, 

„5. == Ce trebuie să înțelegem atunci că a primit Adam în suflarea 
dumnezeiască de viaţă, prin care „s-a făcut suflet viu”? 

— A primit harul Duhului Sfînt. Harul prin care, așa cum ni se 
arată în cartea Facerii, comunica cu Dumnezeu în răcoarea raiului (Cap. 3, 
8—19) în care putea să contemple, să-și cunoască Chipul după Care a 
fost zidit. O dovadă clară că Adam a primit darul Duhului o avem în 
cuvîntul Domnului rostit după cădere, cînd zice: „Nu va rămîne Duhul 
Meu pururea în oamenii aceștia, pentru că sînt numai trup” (Facerea 6, 3). 
Este vorba tocmai de retragerea Duhului din cauza păcatului — fapt 
cunoscut viu în experiența duhovnicească — și căderea dureroasă în ceea 
ce va numi Apostolul „trupul păcatului”, „trupul morții” (Rom. 7, 24). 
Precizez că și Sfîntul Ioan Gură de Aur tiîlcuiește la fel cuvîntul „suflet 
viu”, cînd zice: „După cum trupul atunci moare cînd îl părăsește sufletul, 
aşa sufletul atunci moare cînd îl părăsește Duhul Sfînt cu energia Sa” 
(Omilia 18, la Efeseni). Astfel, „sufletul viu” este sufletul purtător de 
Duh Sfint, de har. Este omul zidit, ca fiinţă spirituală, duhovnicească, 
de un „chip”, de un duh cu Dumnezeu-Cuvintul. 


6. — V-aş ruga să spuueți care sînt trăsăturile Chipului lui Dumne- 
zeu în om! 

— Trăsăturile „chipului”, insuflat şi întipărit de Dumnezeu în om, 
sînt vădite tocmai în darurile Duhului Sfint, Care de la începutul creaţiei 
„se purta pe deasupra apelor” (Facerea 1, 2). Aceste daruri sînt mani- 
festate îndeosebi prin viață conștientă, libertate, aspirație continuă de 
depășire de sine, prin comuniune de dragoste cu Ziditorul și cu semenii, 
și prin putere creatoare. 

Ceva mai pe larg, Chipul dumnezeiesc în noi înseamnă spirit capabil 
de pătrundere a sensului existenţei de cunoaștere, de înţelepciune; 
înseamnă libertatea care-l scoate pe om de sub servitutea naturii, a nece- 
sității oarbe și-l înalță în lumea slujirii valorilor — bine, adevăr, frumos. 
„Adevărul vă va face pe voi liberi”, zice Domnul (Ioan 8, 32). Înseamnă 
depășire, trecere neîncetată dincolo de noi înșine, care fundamental își 
află sensul în răspunsul la o chemare în tinderea către „rudenia cea de 
sus”, cum spune Sfîntul Vasile cel Mare; în dialogul de iubire cu Cel ce 
infinit ne depășește şi ne solicită la un progres, la creştere „în duh şi în 
adevăr” fără de sfîrșit. „Merge-vor din putere în putere, arăta-se-va 
Dumnezeul dumnezeilor în Sion”, zice Psalmistul (Ps. 23, 8), căci dia- 
logul cu Dumnezeu-Creatorul inspiră şi fundamentează în noi Chipul Lui 
ca forță creativă. Purtînd în noi lumea, în: gindirea şi iubirea noastră, 
aşa cum o poartă Creatorul, se luminează în noi sensurile, rațiunile lucru- 
rilor, legile care guvernează creaţia. Se luminează în noi înșine. secretul 
creaţiei, secret care esențial implică spirit care gîndeşte, zămislire de idei, 
de proiecte şi energie, materie în care ideile se întrupează, în care capătă 
19 — Comvorbizi dubovâlcețti 

expresie, formă, chip. Mai ales prin aceste trăsături se afirmă omul după 
Chipul lui Dumnezeu-Creatorul. Se 


7. — În Sfinta Scriptură se spune, mai întîi ; „Și a zis Dumnezeu: 
să facem om după Chipul și asemănarea Noastră”! (Facerea 1, 26). Iar 
în versetul următor zice numai : „Şi a făcut Dumnezeu pe om după Chipul 
Său”. Este vreo deosebire între chip şi asemănare? 

— Chipul lui Dumnezeu ne este dăruit în actul divin creator şi nu 
se pierde niciodată. Asemănarea, care constă în dezvoltarea și desăvirși- 
rea fără de hotar a trăsăturilor Chipului, se lucrează prin har în con- 
lucrare cu osteneala noastră. Cel mai bine a tilcuit această legătură între 
chip şi asemănare Sfîntul Vasile Cel Mare. El spune: „Dacă te-ar fi făcut 
dintru început după asemănarea lui Dumnezeu, zice el, unde ar fi fost 
darul tău? De unde te-ai fi încununat? Dacă Ziditorul ar fi dat firii totul, 
cum ţi-ar fi deschis împărăţia cerurilor? Acum însă una ţi s-a dat; cea- 
laltă nedesăvîrşită s-a lăsat, ca şi tu să lucrezi la desăvirşirea ta, pentru 
ca vrednic să te faci de plata cea de la Dumnezeu...”. Și, făcînd legă- 
tura între. prima și cea de a doua creaţie în Hristos, adaugă: „Cum dar 
ne facem după asemănare? Prin Evanghelie! Căci ce este creştinul? 
Asemănarea cu Dumnezeu cât îi este dat firii omului. Dacă ai primit să 
fii creştin, sîrguiește-te a te face asemenea lui Dumnezeu; îmbracă-te 
în Hristos” (Omilia I, Despre originea omului, 17). 


8. — Ce este grădina Edenului sau Raiul în care ni se spune că a 
fost asezat Adam? 

— Cum arată Sfinții Părinţi (loan Damaschin și Nichita Stithatul) 
Raiul trebuie înţeles atît sensibil, cît și spiritual, așa precum omul a fost 
creat cu trup și cu suflet. Spiritual, însemna comuniunea, petrecerea cu 
Dumnezeu, Care locuia în el căci era casa Lui. Dumnezeu cra îmbrăcă- 
mintea lui strălucitoare şi „Harul lui Dumnezeu îl înveșminta” (Sfîntul 
loan Damaschin). Sensibilă era grădina Edenului alcătuită din roduri, 
flori, vieţuitoare. lar Adam, pătrunzînd raţiunile făpturilor, cum va 
spune înțeleptul Solomon: „se ridica de la măreţia şi frumuseţea făpturi- 
lor, la Cel care le-a zidit” (Înţ. lui Solomon, 13, 5). În același timp, „toată 
zidirea acestei lumi văzute și simţite, adică cerul şi pămîntul şi toate cele 
din ele, s-au făcut.ca un rai mare tuturor oamenilor” (Cuv. Nichita Stit- 
hatul). Atunci noi trebuie să vedem în fiecare colț de pămînt încredinţat 
oamenilor o grădină a Raiului. Pentru noi, pentru neamul nostru, pămîntul 
pe care-l moștenim din moși strămoşi, — şi istoria aici ne-a pomenit, — 
este „raiul” neamului nostru. lar datoria pe care o avem este aceeaşi 

. poruncă dată omului de la început: „Să-l lucrăm și să-l păzim...” 
(Facere 2, 15). Să-l sfințim cu darurile, cu truda și cu jertfa noastră. 

9. — Cum explicaţi porunca lui Dumnezeu : „Din toţi pomii din Rai 
paţi să mănfînci, iar din pomul cunoștinței binelui și răului să nu mănînci, 
căci în ziua în care vei mînca din el, vei muri, negreșit !*” (Facerea 2,16— 
17). Interzice Dumnezeu cunoștința ? 

— Nicidecum! Cunoștinţa, altfel spus, cunoașterea, este însușire dum- 
nezeiască și, totodată, un dar al lui Dumnezeu încredinţat omului. Este 
unul din cele șapte daruri ale Duhului Sfînt, cum ne sînt arătate la Pro- 
fetul Isaia; „Și se va odihni peste El — este vorba de Mesia, — Duhul 
lui Dumnezeu, duhul înţelepciunii și al înţelegerii, duhul sfatului şi al 
tăriei, duhul cunoștinței și al bunei-credinţe, duhul temerii de Dumne- 
zeu...” (Isaia 11, 2—3). Mai profund, cunoştinţa înseamnă în Sfînta 
Scriptură viaţă. Mîntuitorul afirmă: „Aceasta este viața veșnică; să Te 
cunoască pe Tine singurul Dumnezeu adevărat și pe lisus Hristos, pe 
Care L-ai trimis” (loan 17, 3). Setea de cunoaștere face parte din zestrea 
de har, este fiinţială omului, şi în ea îşi are obirșia actul creator, deci 
afirmarea chipului și asemănării noastre cu Dumnezeu. 


10. — Atunci ce trebuie să înțelegem prin oprirea gustării din pomul 
cunoștinței binelui şi răului? 

— Înainte de toate trebuie spus clar, fără echivoc: cunoașterea, din 
care derivă știința trebuie să aibă un sens, un scop; iar scopul adevărat 
nu poate fi decît binele — existenţa și viaţa. Înţelegem atunci că nu cunoaș- 
terea binelui a oprit-o Dumnezeu, ci a binelui amestecat cu răul, căderea 
în ambiguitate, în afişiere demonică. Dumnezeu e numai bine şi în chip 
firesc voia ca omul să se împărtășească din viața Sa în bunătate, în iubire. 
Tilcuind cuvintele Sfintei Scripturi: „Din tot pomul din rai să mănînci”, 
Sfîntul Ioan Damaschin spunc: „Prin aceste cuvinte socotesc că a voit 
să zică: suie-te prin toate făpturile la Mine, Făcătorul, şi culege din toate 
un singur fruct, pe Mine, viaţa cca adevărată” (Dogmatica 2, 11). 

Făcînd, împotriva voinţei lui Dumnezeu, experiența nu numai a bine- 
lui, ci și a răului, Adam se instituie el judecător şi criţeriu suprem al bine- 
lui şi al răului. „Iată Adam s-a făcut ca Unul dintre Noi, cunoscînd binele 
şi răul...” (Facere, 3, 22), va zice Dumnezeu după călcarea poruncii. 
De cîte ori, în asemenea decizii luate autonom și arbitrar, răul n-a fost 
pus alături de bine, pînă la confuzia gravă pe care o sancţionează Profetul 
cînd zice: .„Vai de cei ce zic răului bine și binelui rău” (Isaia 5, 20)... 


11. — Vă rugăm să ne faceți o distincție : ce este binele şi ce este răul? 
— Fundamental, trebuie spus că Binele este Dumnezeu. La întrebarea 
unui dregător: „Bunule învățător, ce să fac să moștenesc viaţa de veci?”, 
Mintuitorul îi răspunde: „Nimeni nu este bun decît Unul Dumnezeu” 
(Luca 18, 18—19). Dar omul este zidit după chipul Lui. Atunci, a fi bun 

înseamnă a-l urma Lui. Și cugetind în acest duh, trebuie spus: bine este 
tot ceea ce, din iubire, zidește, dă viaţă, salvează, este conform cu poruncile 
lui Hristos; rău este tot ceea ce e gol de sens ziditor, cum e viciul, și rui- 
nează, distruge. Într-un cuvînt, binele creează, răul distruge. Dacă vreţi 
să exemplificăm: o bucată de pîine zidește sau întreține viaţa; lăcomia 
ruinează şi distruge. Un pahar de vin zidește, beţia distruge. Căsătoria 
zideşte, e leagănul generaţiilor, desfriul distruge. 


12. — În ce a constat păcatul lui Adam? 

— Înainte de toate în călcarea voii lui Dumnezeu, în neascultarea de 
Legea Lui; deci despărțirea de El. Iar profund, neascultarea vine din trufie. 
(1 Tim. 3, 6), rădăcina a tot răul. Dumnezeu a poruncit lui Adam să 
nu mănînce din pomul cunoștinței binelui și răului. Protopărinţii noștri 
însă n-au ascultat. Au ascultat, în schimb, cuvîntul șarpelui:. „Oare a zis 
Dumnezeu să nu mâncaţi roade din orice pom ?” ispitește şarpele. Au primit 
în inima lor sămînța stricăcioasă a păcatului, a dedublării, a punerii la 
îndoială, din miîndrie, a cuvîntului lui Dumnezeu. Și de aici s-a întins 
lanţul căderilor. Îndoiala sfişie unitatea şi cu Dumnezeu şi cu semenii şi 
cu noi înșine. Urmează apoi depărtarea de comuniunea cu Dumnezeu, 
concomitentă cu intensificarea iubirii de-sine, iubirea pătimașă de propriul 


eu, din orgoliu, şi față de propriu-i trup, din plăcere și pofte. De aici şi 
căderea din spirit, din „sufletul viu” în care lumina harul, în simțualitate 
pervertită, în senzualitate; în stăpînirea trupului asupra spiritului, în stă- 
pînirea simțurilor asupra scopurilor raționale, ajungînd în stare gravă a 
ceea ce Sfînta Scriptură numește: „numai trup” şi în „latura și umbra 


morţii”. 
13. — Ce înseamnă cuvintele Sfintei Scripturi că după cădere „s-au 


deschis ochii lor şi au cunoscut că sînt goi”? 
— Înainte de cădere protopărinţii erau îmbrăcaţi în har; în veşmîntul 


nestricăciunii erau nepătimaşi. Prin păcat, prin despărţirea de Dumnezeu, 
au devenit goi; goi de har, goi de sensul ziditor și transfigurator al vieţii. 
Orice faptă a noastră are două părți: suflet și trup; sufletul este scopul, 
mai precis, scopul ziditor şi binefăcător ; trupul este fapta propriu-zisă. Or, 
în păcat, în patimi ca beţia, desfriu, ajungem goi de scop, de sens ziditor; 
plăcerea senzuală, deșartă, adesea cinică şi ucigătoare, ia locul sensului 
divin, creator, și atunci ne cuprinde acel sentiment tragic al vidului 
gi ruşine, tristețe şi frica răspunderii. De aceea zice Apostolul: 
„Suspinăm în acest trup, dorind să ne îmbrăcăm cu locuinţa noastră cea 
din cer, dacă totuşi vom fi găsiți îmbrăcaţi, iar nu goi” (2 Cor. 5, 2—3), 
Prin Botez, omul creştin se îmbracă din nou în Hristos. „Ciţi în Hristos.. 

v-aţi botezat, în Hristos v-aţi şi îmbrăcat” psalmodiem, după Sfinta Scrip- 
tură, la săvârşirea Tainei. 


14. — Întrucît şarpele în Sfinte Scriptură este simbol al răului, ce 
căuta şi el în Rai? Ce rost are ispita? 

— În cartea lui Iov citim că satan e prezent și el, la un fel de sfat, 
„printre îngerii lui Dumnezeu . . .” (Iov 1, 6). Este admis și el prin marea 
taină a libertăţii, ca ispititor. Iar ispita a fost îngăduită ca încercare pentru 
consolidarea noastră în har, în adevăr, în virtute. În acest înţeles zice 
Sfînta Scriptură despre cei tari în credință: „Dumnezeu i-a pus la încercare 
şi i-a găsit vrednici de El” (Inţ. lui Solomon 3, 5). Iar Părintele nostru 
Antonie cel Mare zice: „Nimeni, neispitit, nu va putea să intre întru 
împărăţia cerurilor. Ridică ispitele și nimeni nu este care să se mîntuiască, 
(Pateric). Mai precis, Dumnezeu ne încearcă; demonul ne ispitește; iar 
ispita dă la iveală tăria sau slăbiciunea noastră. În legătură cu darul ne- 
muririi, Sfîntul Loan Damaschin. observă că „nu era folositor ca omul 
să dobîndească nemurirea, fără să fie încă ispitit şi încercat, ca să nu 
cadă în mîndria și osînda diavolului” (Dogmatica 2, 30). Ce blestem ar fi 
o înveşnicire în stare de păcat, de stricăciune, de suferinţă infinită. De 
aceea în rugăciunea de dezlegare a celor repauzaţi se spune: „Dar pentru 
ca răutatea să nu rămînă nemuritoare, din iubirea de oameni ai poruncit 
ca amestecul acesta, negrăita legătură dintre trup şi suflet să se taie, să 
se risipească . . .. Dumnezeule al Părinților noștri”. 


15. — Ce ne puteţi apune despre ispita Miîntuitorului ? 

— Sfînta Scriptură ne vorbeşte de trei mari momente de ispită: a lui 
Adam în Eden, care a căzut. A lui Iov, care a rezistat, privind spre Min- 
tuitorul: „Ştiu că Răscumpărătorul meu este viu...” (lov 19, 25). În 
sfîrşit, Satan a încercat să-L ispitească pe Însuşi Domnul și Mintuitorul 
nostru lisus Hristos. Cunoaștem provocările și răspunsul Miîntuitorului. 
La prima ispitire, descoperindu-Se ca Fiu al lui Dumnezeu, nu preface 
totuşi pietrele în pfini pentru Sine, și afirmă ordinea valorilor: „Nu numai 
cu pîinc va trăi omul, ci cu tot cuvintul care iese din gura lui Dumnezeu” 
(Matei 4, 4). În a doua ispitire refuză minunea în favoarea Sa, denunțind 
în sensul negativ al tentaţiei — „aruncarea în jos” de la înălțimea templului 
altfel spus — căderea. Iar a treia oară, ispitit cu „slava împărăţiilor lumii” 
reinstituic unica adorare, accea cuvenită lui Dumnezeu. În această întreită 
ispitire, satan întreprinde tentativa supremă: pătrunderea răului în însăși 
obirşia noastră, la rădăcina existenţei, în Fiul lui Dumnezeu devenit şi 
Fiul Omului. Hristos a acceptat ispita şi a învins-o pentru noi. Și în 
această învingere stau tăria, speranţa şi bucuria creștinului. Răul a pătruns 
în lume, dar nu la temelia ei, Care, cum zice Sfintul Pavel, este Hristos 

(1 Cor. 3, 11). A rănit firea noastră umană, dar nu poate ajunge la 
tulpină, la rădăcina ei: „Eu sînt vița cea adevărată și Tatăl Meu este 
lucrătorul” (loan 15, 1). „Voi sînteți mlădiţele...”, zice Domnul (ioan 
15, 5). A produs și în Biserică dezbinare, dar nu poate atinge Capul ei. 
Iisus Hristos, temelia, rădăcina, capul nostru, nu poate fi atins de nici 
un rău. Pe El și în El ne putem rezidi, renaşte, mîntui. 


16. — Căderea lui Adam a fost totală? 

— Nu! Nici un păcat nu poate ajunge la rădăcină, nu poate şterge total 
pecetea chipului. Amprenta, conștiința adîncă a originii noastre rămîne. 
„Adîncul cheamă mereu Adîncul” (Ps. 41, 9). Şi trebuie stăruitor amintit 
că chipul nostru, constituit din suflarea divină de viaţă și din fire, într-o 
negrăită unitate dintre har şi voie liberă, harul nu poate fi. distrus, iar 
„darurile și chemarea lui Dumnezeu nu se pot lua înapoi...” (Romani 
11, 29). Suflarea divină de viaţă s-a retras în adînc, mai adinc decît păcatul 
care operează doar la suprafață. Marginile sînt ale demonilor, care pot 
perverti, întuneca, dar nu pot distruge. ,„Pus-a în vistierii adîncurile”, 
zice Psulmistul (Ps. 32, 27). Adîncul este în vistieria, în mîna lui Dumnezeu 
și de acolo, același Psalmist se roagă: „Duhul Tău Cel Sfînt nu-L lua 


de la mine” (Ps. 50, 12). 


17. — Care este rațiunea suferinței pe pămînt, atît a oamenilor cît şi a 
celorlalte făpturi? 

— Suferința ne pune, indirect, în faţa celei mai grave probleme: a rău- 
lui. Dar trebuie precizat de la început: nu suferința este răul, ci păcatul. Mai 
explicit, răul înseamnă: păcat, stricăciune, moarte. lar suferinţa este urma- 
rca păcatului şi e un înger vestitor. E semnalul de alarmă care vestește 
pătrunderea răului în existenţa şi viața noastră. Sfîntul Atanasie cel Mare 
spune că: „răul este din neant” (Despre întruparea Cuviîntului I, 4). 
Atunci, suferința intervine ca un cutremur zguduitor al întregii noastre 
fiinţe în faţa asaltului păcatului, a stricăciunii și morţii pe care o refuzăm, 
pentru că refuzăm neantul, nimicnicia. De altfel, făptura nu poate fi nicio- 
dată radical nimicită. 

Suferinţa este şi ispășire a păcatului, ispășire în înțelesul profund de 
depășire a răului, de rezidire, purificare, iluminare a conștiinței; deci de 
vindecare. Știm toţi că lacrimile căinţei spală, curăţă. „Roua Ta este roua 
de lumină” spune Profetul Isaia (26, 19). Și purifică din adînc. „„Lacri- 
mile sînt ca și sîngele care curge din ranele sufletului”, zice Sfîntul Grigore 
de Nyssa. Iar Sfîntul Ioan Gură de Aur spune că „lacrimile sînt în stare 
să stingă și focul iadului”. Deci, să deschidă de aici prin ușile pocăinței 
uşile împărăției. Și, de observat, suferința pe care o dozează conştiinţa 
creşte pe măsura sporirii egoismului, a iubirii pătimașe de sine şi a deznă- 

dejdii. Dar descrește, se transfiurează pe măsura lepădării de sine unită 
cu nădejdea, pe măsura jertârii mântuitoare, ca în cazul sfinților, marti- 
rilor, eroilor. 


18. — Dar de ce suferă şi cei nevinovaţi, cum 'sînt copiii și drepții? 

— Copiii suferă pentru păcatele părinţilor, ale înaintaşilor. Cu cît 
părinţii vor greşi mai puţin și vorfi mai conștienți că aducerea pe lume a unui 
copil e un act sfint, cu atît urmașii vor suferi mai puţin. Și, există o soli- 
daritate umană în suferință. Cum ar putea fi cineva fericit, atunci cînd 
ştie că fratele lui suferă? Așa „precum printr-un om a intrat păcatul 
în lume” (Romani 5, 12), aşa prin lisus Hristos, Cel de-al doilea Adam, 
intră mântuirea. Dar, creştinul știe că în suferință nu e singur. E cu Mîn- 
tuitorul şi cu orice suflet bun de mamă, tată, frate, prieten. Domnul nostru 
lisus Hristos este fără de păcat. El învinge și răul din lume: izgonește 
demonii, iartă păcatele, vindecă bolile, linişteşte stihiile firii, biruie moar- 
tea. Şi totuși, El, Cel drept, Nevinovat pătimește! Pătimește împreună 
cu noi taţi și cu cei nevinovaţi. lar suferinţa Lui e mîntuitoare. El păti- 
mește pentru a învinge răul şi în noi și pentru a ne arăta că răul poate 
fi învins. Căci dacă răul a fost îngăduit prin taina de nepătruns a liber- 
tății, în același timp Dumnezeu a știut de mai înainte că poate fi şi biruit. 
Răul e o boală, un parazit pe trunchiul existenţei noastre, o excrescență 
a voinţei pervertite. Dacă „plata păcatului este moartea”, în același timp 
moartea e și moartea păcatului. 

De aceea, privind mai adînc în viața noastră personală și în istorie, ob- 
servăm că niciodată răul nu are ultimul cuvînt. Dumnezeu singur este 
Alfa şi Omega. Şi, Dumnezeu transmută chiar răul în serviciul binelui. 
Un caz pilduitor este cel al dreptului Iosif. Vîndut de fraţii lui, în primejdie 
de moarte, de mai multe ori, Dumnezeu îl salvează, iar în final, el îşi sal- 
vează întreaga familie de la foamete. Și, cînd fraţii lui îi cer iertare, și 
îl roagă să nu se răzbune, Iosif rostește acel cuvînt revelator: „lată, voi 
aţi uneltit rele asupra mea, dar, Dumnezeu a întors răul vostru, în bine” 
ca să păstreze viața unui popor numeros” (Facere 50, 20), Dumnezeu 
schimbă în iconomia Lui negrăită și răul în bine, așa precum a schimbat 
chiar moartea în înviere şi viaţă. 

„Unde s-a înmulțit păcatul, a prisosit harul” zice Sfîntul Apostol Pavel 
(Romani 5, 20). Iar datoria noastră este ca, răspunzînd neîncetat la har, 
lucrînd împreună cu, harul, să slujim la împuţinarea păcatului în lume 
pînă ce va fi definiti, Toa prin puterea lui Dumnezeu. 


19. — Acum, câtiva întrebări privind mântuirea sufletului; Ce il 
să înțeleagă credinciosul prin mântuire? Ce este mîntuirea în sine gi care 
sint condiţiile mîntuirii ? „e e dna 

. — Cel dintii cuvînt cu care trebuie să încep este acesta, că Însuși numele 
Domnului „„Lisus”, care provine din evreiește „,lehosua” sau „leşua”, 
înseamnă în traducere „Mîntuitor”. Mîntuire înseamnă deci salvare, ajutor, 
vindecare. Și se cuvine să precizăm că acest nume este dat prin descoper're 
dumnezeiască. Îngerul grăieşte Fecioarei: „Vei naşte Fiu şi vei chema 
numele Lui lisus, căci El va mîntui poporul Său de păcatele sale” (Matei 
1, 21). Numele la evrei era dat de obicei, de tatăl copilului. De pildă, la 
nașterea Sfîntului Ioan Botezătorul, cînd este întrebat preotul Zaharia, 
tatăl copilului (Luca 1, 62). Acum, însă, Tatăl Ceresc dă numele, pentru 
că acum Fiul Său, Cel Unul Născut mai înainte de toţi vecii, se naște 
„la plinirea vremii” în lume; Iosif nu este decit logodnicul şi ocrotitorul 
Maicii Domnului. Dumnezeu Tatăl trimite pe Fiul Său să Se întrupeze 
de la Duhul Sfint și din Fecioara Maria, și Îi „dă nume mai pre- 
sus de orice nume” (Fil. 2, 9) — „Iisus Mîintuitorul”. Prin nume Tatăl li 
dă şi misiunea Lui în lume, aceea de a fi Mîntuitorul ei. lar mântuirea, pre- 
cum a tilcuit îngerul, înseamnă izbăvirea noastră şi a întregii făpturi din 
păcat, din stricăciune și moarte. O asemenea mîntuire ne aduce Iisus 
Hristos, Care este Fiul lui Dumnezeu şi Fiul Omului. 


20. — De ce Dumnezeu Tatăl a împlinit mîntuirea prin Fiul? 

— Sfînta Evanghelie arată că prin Fiul și Cuvintul lui Dumnezeu 
„toate s-au făcut” (Ioan 1, 3). Atunci tot prin El se săvirșeşte şi mîntuirea 
noastră. Pe El, pe Fiul Său a binevoit Dumnezeu-Tatăl să-L trimită, să 
ni-L dăruiască pentru ca prin El, Care S-a făcut „frate” al nostru în Duhul 
Sfint, să devenim și noi fraţi” ai Lui și „fii” ai Unicului Părinte Ceresc. 
Prin El voieşte Tatăl să ne „strămute și pe noi” în „Împărăţia Fiului iubirii 
Sale” (Col. 1. 13). — Aș vrea să aduc aici și învăţătura Părintelui nostru 
Antim Ivireanul, care socotește aceste patru pricini pentru care Fiul lui 
Dumnezeu a luat firea omenească, iar nu altă faţă a Dumnezeirii, adică 
Tatăl sau Duhul Sfînt. El le expune astfel: „Una, pentru că Fiul lui Dumne- 
zeu se numește înţelepciune, a luat chipul omului ca să vindece neprice- 
perea omului prin care a căzut în păcat. A doua, pentru ca Cel ce este Fiul 
lui Dumnezeu fără de ani să Se facă şi Fiul Omului, sub ani. A treia, pre- 
cum S-a făcut Fiul lui Dumnezeu, Fiul Omului, să se facă și fiul omului, 
fiul lui Dumnezeu, după cuvîntul Sfîntului loan Evanghelistul: „Le-a dat 
putere ca să se facă fii ai lui Dumnezeu” (loan 1, 12), A patra, fiind Fiul 
faţa cea din mijloc, S-a făcut mijlocitor de a făcutizace între Dumnezeu 
şi între om, după cum zice fericitul Pavel: „Căci Unul este Mijlocitorul 

între Dumnezeu și oameni: Omul lisus Hristos” (1 Tim. 2, 5) (Cuvînt de 
învățătură la nașterea Domnului nostru lisus Hristos). 

21. — Dar cum se lucrează miîntuirea ? 

— Fiul lui Dumnezeu făcîndu-se şi Om aduce Dumnezeirca pe pămînt, 
De aceea lisus Hristos se numeşte și Emanuel — „Cu noi este Dumnezeu” 
(Matei, 1, 23). Faptul esenţial al mîntuirii constă tocmai în cobortrea Dum- 
nezeirii, a vieţii divine pe pămînt, mai profund, a vieţii Prea Sfintei Treimi 
„„începătoare de lumină”, obirșie a iubirii, „izvor al vieţii”. De aceea, într-o 
înțelegere mai adîncă, a dobîndi miîntuirea înseamnă a vieţui după chipul 
Prea Sfintei Treimi, în Duhul Treimii, cum ni s-a descoperit și ne-a învăţat 
Domnul nostru lisus Hristos, Căci Mintuitorul aduce cu Sine Treimea 
şi viața — „de viaţă făcătoarei Treimi”. În El Însuși locuieşte Treimea — 
Tatăl, Fiul şi Sfîntul Duh. El spune: „Cine Mă vede pe Mine, vede pe 
Tatăl” (loan 14, 9). Și, „Duhul Domnului este peste Mine . . .” (Luca 4, 18). 
Miîntuitorul lisus Hristos ne descoperă și ne împărtășește din Sine viața 
plină de lumină și de iubire a Prea Sfintei Treimi. 

Ne împărtășește această viață mîntuitoare, în care, negrăit, Tatăl, Fiul 
şi Sfîntul Duh, Trei sînt Una; căci Treimea este în același timp Unime — 
o Comunitate desăvirșită. Fiecare Persoană dumnezeiască le poartă cu toată 
fiinţa şi cu iubire desăvirșită în Sine și pe Celelalte două; fiecare este des- 
chisă iubirii întregii Dumnezeiri și fiecare poartă bogăția nemărginitei 
Dumnezeiri. Acolo nu este egoism, egocentrism, adică să se facă cineva 
pe sine centrul exclusiv, iar pe ceilalți subordonați, supuși, sateliți, de unde 
se naște tot răul și toată suferința. Acolo este unitate desăvirșită, Fiecare 
Persoană în „lepădare de sine” absolută, trăiește pentru Celelalte. Acolo 
centrul este deodată, și în fiecare Persoană dumnezeiască, şi în comuniunea 
Lor; şi Trei și Unul, şi Eu şi Noi — „„Dumnezeirea cea în Trei străluciri”. 
Altfel spus, în Dumnezeu centrul este iubirea. Căci „Dumnezeu este iubire” 
(loan 4, 8). 

La o asemenea viaţă dumnezeiască, în Duhul Prea Sfintei Treimi, sîn- 
tem chemaţi şi noi. Și, aceasta este miîntuirea. De aceea, cel chemat la Taina 
Sfîntului Botez, sau nașul lui, oferă mărturie: „Mă închin Tatălui şi Fiului 
şi Sfîntului Duh, Treimii Celei de o fiinţă și nedespărțită”. Taina însăşi se 
săvirşeşte în numele Prea Sfintei Treimi, „În numele Tatălui și al Fiului 
şi al Sfîntului Dub” şi cu semnul Sfintei Cruci pe care S-a răstignit Dom- 
nul, semnul jertfei mîntuitoare, al iubirii dumnezeiești—iubirea treimică 
descoperită pe pămînt în jertfa crucii care aduce învierea. lată mâîntuirea ! 

22. — Care este originea egoismului ? ; 
— Egoismul, egocentrismul — din care naște iubirea pätisi de sine 
şi care tinde să facă din fiecare dintre noi un centru exclusiv care să-și 
subordoneze semenii, de unde, cum spuneam și mai înainte, provine în- 
treaga sursă a răului, a tuturor patimilor, a suferinței și morţii, — este, la 

origine, invenţie şi operă a îngerului căzut. Mîntuitorul îl vede pe „satana 
ca un fulger căzînd din cer” (Luca 10, 18). Este vorba de căderea lui Lucifer 
din Centrul Unic al iubirii și al luminii. Este vorba de introvertirea tru- 
faşă, egocentrică și prăbușirea în „beznă”, cum zice același Antim Ivirea- 
nul. De căderea, nevindecată din pricina nepocăinţei, în adorare de sine, 
evocată de profet: „Cum ai căzut din ceruri stea strălucitoare, luceafăr 
al dimineţii, tu, care ziceai în cugetul tău: „Ridica-mă-voi în ceruri și mai 
presus de stelele Dumnezeului Celui Puternic voi așeza tronul meu . . . Sui- 
mă-voi deasupra norilor și asemenea cu Cel Prea Înalt voi fi” 
(Isaia 14, 12—14). 

n timp ce era menit să fie o oglindă curată a iubirii dumnezeiești, slu- 
jitoare, Lucifer a voit să fie o existenţă din sine, o autonomie radicală, 
nu numai morală, ci și ontologică, absolută și tot atotstăpînitoare asu- 
pra creaţiei. Nu-i spune el şi lui Iisus, cînd ÎL ispitește, că îi aparţin „toate 
împărăţiile lumii şi slava lor”? Obsesia lui e doar „slava”, cerînd pentru 
aceasta adorare dumnezeiască (Luca 4, 5—7). În el e obîrşia răului; în 
această ruptură egocentrică din comuniunea cu Domnul izvorul luminii şi 
al iubirii, făcîndu-se pe sine și pe îngerii lui o existență potrivnică uni- 
tăţii, făcându-se anti-Treime, anti-iubire, anti-unitate. Făcînd din îngerii 
căzuți cu el „duhuri ale răutăţii care sînt în văzduhuri”, cum spune 
Sfîntul Pavel (Efes. 6, 12), care ispitesc, a insuflat această stare egoistă, 
potrivnică, ucigătoare, şi făpturilor, și lui Adam, ceea ce a şi însemnat 
pătrunderea răului și a păcatului în lume, 

Aș vrea să atrag aici luare-aminte că orice tendinţă și faptă sectară 
de rupere şi ieșire din comuniune cu Biserica cea Una Sfîntă, soborniceas- 
că şi apostolică, Chip al Prea Sfintei Treimi, orice act de dezbinare a 
unirii își are obirșia, „inspiraţiu” nefericită de la îngerul căzut. Și trebuie 
observat că una e să ai curajul mărturisirii adevărului împotriva greșelilor, 
cum au avut profeţii, apostolii, toţi sfinții; dar cu totul altceva, să pro- 
duci dezbinarea în Biserică, ruptura și lanţul nesfîrșit al rupturilor. De 
aceea Sfinții Părinţi spun că satan e autorul oricări dezbinări, „satan 
ne-a dezbinat”, ne-a fărîmițat. 


23. — Părinte Constantin, ați vrea să ne arătați, mai pe larg, cum ne 
împărtășește Domnul nostru lisus Hristos viața mîntuitoare a Prea Sfintei 


Treimi? 
— Mîntuitorul spune: „Eu vă vorbesc ceea ce am văzut la Tatăl 


Meu” (Ioan 8, 38). El ne împărtășește Modelul, viața de la obîrşia ei dumne- 
zeiască. Şi ne descoperă accastă viață mîntuitoare nu numai ca o teo- 
rie, şi nici numai ca un exemplu, Este ceva infinit mai profund în Hristos. 
El comunică viu această viață în însuși faptul întrupării și nașterii din Prea 

Sfinta, Curata Fecioară şi Mamă, care este şi Maica noastră. Știm că 
a iubi înseamnă a asuma, a trăi viața celui iubit, a te dărui lui și a vedea 
cum cel iubit renaşte din iubirea şi viața ta; creşte, se formează, se împli- 
nește din ea, așa cum simte mama crescînd pruncul din carnea, din sîngele 
şi viaţa ei. Or, Fiul lui Dumnezeu „„făcîndu-Se şi Om”, luînd firea noastră, 
introduce în ea Dumnezeirea și o naște din nou, o crește dumnezciește. 
Făcîndu-Se Ipostas și al firii noastre omenești, îi comunică în har Dumne- 
zeirea; îi împărtășește în Duhul Sfînt viaţa și puterea dumnezeiască. 
Altfel spus, ne ia firea și viața omenească şi ne dă viața Lui dumnezeiască. 
Și așa, precum în Dumnezeire „Tatăl este în Fiul și Fiul este în Tatăl”, 
la fel și în întrupare, prin Duhul Sfînt, Fiul este și în noi. Dumnezeirea 
se pleacă şi „locuiește” în Hristos, în Felul lui Dumnezeu făcut Om. Cum 
spune Sfîntul Pavel:,, „Întru El locuiește trupește toată plinătatea 
Dumnezeirii ...” (Coloseni 2, 9). 


24. — În acest fel, Mîntuitorul slujește în chip omenesc, dar dumne- 
"zeieşte ? 

— Da, aşa slujeşte în lume. Dumnezeu şi Om fiind a trăit „lubitorul 
de oameni” dumnezeiește printre noi, ca în Prea Sfînta Treime; în totală 
„„lepădare de sine” şi dăruire de sine în, și pentru ceilalți, pentru noi. 
Deşi Ziditor a toate, trăiește neavînd nimic pentru Sine, nici măcar „unde 
să-şi plece capul” (Matei 12, 29). Deşi „primind slava cea de la Tatăl mai 
înainte de a fi lumea” (loan 17, 5), primește să fie disprețuit şi nebăgat 
în seamă. „Cel din urmă dintre oameni” (Isaia 53, 3), pentru a fi asemenea 
şi împreună cu cel mai umil dintre oameni. Deşi ca Dumnezeu este Atot- 
puternic, totuși nu foloseşte niciodată puterea dumnezeiască pentru Sine. 
Cînd fariseii Îl provoacă: „Dacă ești Fiul lui Dumnezeu, coboară-Te 
de pe Cruce...” (Matei 27, 40), arată Sfîntul Ioan Gură de Aur că „toc- 
mai pentru aceasta nu se coboară de pe cruce, pentru că este Fiul lui 
Dumnezeu și pentru aceasta a venit, ca să fie răstignit pentru noi. lar, 
a învia, fiind așezată piatra pe mormînt, era cu mult mai mult decît a se 
pogori de pe cruce” (Omilia I-a la Cruce și la tîlhar). El a făcut totul 
pentru alții, pentru noi. A vindecat, a hrănit, a izgonit demonii, a liniștit 
stihiile, a ridicat din moarte, ne-a lăsat Sfintele Taine dezvăluind în ele 
prezența împărăției lui Dumnezeu venită la noi. Și, lacrimile Lui la mor- 
mântul lui Lazăr sau în Ghetsimani ne dau putere dumnezeiască de credință 


speranță şi tărie în suferințele noastre. 


25. — Părinte Constantin, afirmând că Hristos a luat toate ale noastre, 
inclusiv suferința și moartea, cum înțelegeţi Prea Cucernicia Voastră 
suferința Mintuitorului în Grădina Ghetsimani şi strigătul de pe Cruce: 
ssDumnezeul Meu, Dumnezeul Meu pentru ce M-ai părăsit?” 

. — Sfîntul Apostol şi Evanghelist Ioan arată că Mintuitorul „iubind 
pe ai Săi, cei din lume, pînă la sfirsit i-a iubit” (Loan 13, 1). Iubirea lui 
Hristos este o iubire totală; cuprinde întregul existenţei noastre, deci și 
birul morții. Și, cum o spune Mîntuitorul Însuși: „Mai mare dragoste 
decît aceasta, nimeni nu are, ca sufletul său să-l pună pentru prietenii 
săi” (loan 15, 13). Hristos iubeşte infinit pe Tatăl, dar iubește infinit 
şi pe am pentru care Tatăl L-a trimis. Și iubeşte cu voia Lui liberă, sfîntă: 
„Pentru aceasta Mă iubește Tatăl, fiindcă Eu îmi pun sufletul ca iarăşi 
să-l iau. Nimeni nu-l ia de la Mine, ci Eu de la Mine Însumi îl pun. Putere 
am să-l pun și putere am iarăși ca să-l iau. Această poruncă am primit-o 
de la Tatăl Meu” (Ioan 10, 17—18). Iubindu-ne, Mîntuitorul trăiește 
total suferința şi moartea noastră, luminînd și lucrînd în ea cu puterea 
biruitoare a Dumnezeirii. În agonia din Ghetsimani simţim cum se roagă 
cu fiecare dintre noi cînd ne aflăm în fața morţii. „„Părintele Meu, de este 
cu putinţă, treacă de la Mine paharul acesta...” (Matei 26, 39). Iar în 
simțămîntul părăsirii de pe cruce, strigat prin cuvintele: „Dumnezeul 
Meu, Dumnezeul Meu, pentru ce M-ai părăsit ?”, ne trăieşte și cea mai 
tragică stare, a izolării, a părăsirii, a morţii spirituale, în cel mai deplin 
înțeles al ei. Trăieşte prin iubire moartea noastră. Și aceasta este marea 
minune și culmea iubirii lui Hristos: moartea Lui. Căci în El, Cel fără de 
păcat, moarte nu putea fi, nu avea sens; nu puteau lucra germenii morţii, 
rod şi „plată a păcatului” (Romani 6, 23). 

Repet, Hristos ne trăiește moartea noastră rostită de El prin cu- 
vinte, nu ale Sale, ci ale Psalmistului. Căci Psalmistul strigase odinioară: 
„Dumnezeul meu, Dumnezeul meu, pentru ce m-ai părăsit?” (Ps. 21, 1). 
Mintuitorul se identifică cu el, cu Psalmistul, și totodată cu noi toţi. „Pentru 
noi și pentru a noastră mîntuire S-a pogorit din cer, S-a întrupat de la 
Duhul Sfînt și din Fecioara Maria și S-a făcut Om. Și S-a răstignit ...”. 
Pentru noi a trăit toate ale noastre, implicit moartea, produs al păcatului. 
lar dacă n-ar fi suportat întreaga noastră stare, cum ne-ar fi iubit pînă la 
capăt? Cum ar fi arătat în plinătate amîndouă sensurile iubirii: și către 
Dumnezeu şi către făptură? Cura ar fi plinit altfel voia Tatălui Care L-a 
trimis pentru a ni se descoperi și a ne miîntui prin iubire dumnezeiască ? 
Nu aducîndu-ne doar o învăţătură despre iubire, ci fiind El Însuși iubirea 
întrupată și împărtășită. | 


26. — Aţi vrea să ne explicați mai mult, cum este mîntuitoare această 
iubire dumnezeiască ? 

— Acest model de iubire și viaţă dumnezeiască de a trăi în, și pentru 
alții este cu adevărat mîntuitor, pentru că după acest model am fost şi 
zidiţi, şi mîntuiți. Este modelul de viață adevărată care ne vindecă de 


CU DASCĂLI Al TEOLOGIEI ORTODOXE 


boală, de pătimirea noastră cea veche, originară — egoismul, în care, după 
cum știm, se află „fiinţa” răului, a păcatului, care a însemnat ieșirea din 
unitate, ieșirea din comuniunea cu Ziditorul și cu semenii, prin trufe și 
neascultare. De aceea Mîntuitorul a și arătat această cale de vindecare 
astfel: „Cel ce voiește să vină după Mine, să se lepede de sine. ..” (Marcu 
8, 34). Adică, să se lepede de iubirea pătimașă de sine, de sinea mea necon- 
vertită, care face din cul meu idol”, „Eu însumi mie idol m-am făcut”, 
zice Sfîntul Andrei Criteanul, care provoacă toată dezbinarea; și să restau- 
reze modul dumnezeiesc de vieţuire, descoperit nouă și rugăciunea dinainte 
de jertfa Crucii: „Precum Tu, Părinte, întru Mine şi Eu întru Tine, așa și 
aceştia în Noi (după chipul Nostru) să fie una . ..” (loan 17, 17). 

Este dată aici însăși definiţia iubirii şi definiţia condiţiei noastre de exis- 
tenţă: „Eu întru Tine şi Tu întru Mine”: altfel spus: „şi Eu pentru Tine 
și Tu pentru Mine”. Şi așa sîntem una. Și aşa ne aflăm din nou în starea 
noastră firească, originară. Căci orice făptură vine la existenţă, la viaţă 
„din iubire, din lepădare de sine, din jertfă. Din iubire dăruitoare de Sine 
a lui Dumnezeu-Ziditorul a toate, a părinţilor. Iubirea, lepădarea' de sine 
e legea existenţei făpturii. Aşa se şi îmbogățește creația., DE aceea „cel 
ce-şi iubește viaţa o va pierde, iar cel ce-şi leapădă viață în lumea aceasta, 
o va păstra pentru viața veșnică” (Loan, 12, 25). lubindu-te pe tine rămii 
singur, ca bobul de grîu nerodit; dăraindu-te, rodești, te îmbogăţești, te 
umpli de viață în Dumnezeu. 


21. — Vă rog să expuneți acum, în cîteva cuvinte, opera mîntuitoare 
săvîrşită de Mîntuitorul lisus Hristos, văzută astfel în lumina iubirii. 

— Aşa cum arată şi teologii, opera mîntuitoare a Domnului săvîrşită 
prin întreaga Sa slujire ca Învățător, Arhiereu şi Păstor al nostru este 
ca un dar oferit tuturor deodată: Tatălui, firn omenești asumată prin. 
întrupare şi nouă tuturor. Și în toate descoperă iubirea Sa dumnezeiască. 
Coborînd la noi prin negrăita Sa dragoste şi smerenie, Fiul lui Dumnezeu 
se unește liber cu firea noastră umană, care-l răspunde prin glasul Fecioa- 
rei: „Xată roaba Domnului! . . .”. Ne rezideşte divin firea umană luată din 
Prea Curata Maică, în starea adevărată de deschidere, de iubire, de jertfire 
către Dumnezeu. Toată viaţa lui Hristos este o stare de jertfă pînă la cea 
supremă de pe Cruce. Iar Cel ce se oferă acum Tatălui este deodată: Fiul 
lui Dumnezeu şi Fiul-Omului ; este Dumnezeu-Omul, lisus Hristos. 

În acelaşi timp, prin această unire în Întrupare, firea omenească 
se împărtășește de Dumnezeire. Fiul şi-o face Sieşi „templul Dumnezeirii”. 
Folosind o asemănare; după Sfinţii Părinţi, precum se unește fierul cu focul 
în: aşa măsură încît focul taie, iar fierul arde, așa se uneşte dumnezeiescul 
cu omenescul în Hristos, în Persoana lui Dumnezeu-Cuvintul .. . În chip 

omenesc fiind, a învăţat dumnezeiește, a învins răul, a săvirșit faptele Lui 
minunate pînă la învierea cea de a treia zi și înălțarea de-a dreapta Tatălui. 
Și, îndumnezeind firea Sa omenească, se face izvor şi cap al mântuirii, al 
îndumnezeirii noastre. El, Cel dintîi născut din toată zidirea, ca Fiu al 
lui Dumnezeu din veci, este Cel dintii născut și din morţi, început al în- 
vierii, Cap şi rădăcină a umanităţii înnoite în care sîntem recapitulați toți. 


28. — Cum ne însușim noi această operă mîntuitoare a Domnului? 
— După învăţătura Bisericii ne însuşim mîntuirea prin har, credință 
şi fapte bune. 


29. — Care este rolul harului în opera mîntuirii, în unirea noastră cu 
Hristos ? | 

— Mîntuirea, viața în Hristos ni se dă prin har. Căci Hristos este Cel 
ce pune început miîntuirii. El este Modelul, paradigma, temelia şi izvorul 
mântuirii. Sfîntul Ioan Hrisostom, tilcuind cuvintele Sfîntului Apostol 
Pavel: „Nimeni nu poate pune altă temelie, decit cea pusă, Care este 
Hristos”, spune: „Pe această temelie să zidim, pe El să-L avem ca fun- 
dament, să fim înrădăcinaţi în El ca mlădiţa în viţă încît la mijloc, între 
El și noi să nu se interpună nimic; altfel, îndată ne pierdem. Căci mlădiţa 
îşi trage seva (viaţa) din viță; iar clădirea stă, numai întrucît e legată 
puternic de temelie. De se ivește o fisură, se surpă; nu are pe ce se spri- 
jini.. .”. „Cei ce se depărtează de Tine vor pieri” zice psalmistul (Ps. 
12, 26). El, Hristos, ne învaţă această unire prin multe exemple. Gîndeș- 
te-te, El este Capul, noi sîntem trupul; cum ar putea fi vreo distanță 
între cap şi trup? El este temelia, noi zidirea, clădirea; El este viaţa, 
noi mlădiţele. El este Păstorul, noi oile; El este Calea, noi pelerinii; noi 
sîntem locașul sfînt, biserica, El Cel ce liturghisește în ea, Arhiereul. El este 
Întîiul-Născut, noi fraţii Lui; El, este Moştenitorul, noi împreună moște- 
nitori; El, este Viaţa, noi cei ce viețuim din și în El. El este Învierea, 
noi cei înviați; El este Lumina, noi cei luminaţi... Și toate acestea 
învederează unirea şi nu îngăduie nici o separare cît de mică” (Om. VIII, 
la 1 Corinteni, 4). 

30. — Cum se comunică harie viața lui Hristos în noi? 

— Prin Duhul Sfînt, în Biserică. „Unirea lui Dumnezeu cu oamenii 
se împlineşte prin Duhul Sfint” arată Sfîntul Ioan Damaschin. Iar Sfîntul 
Simeon Noul Teolog ne încredinţează că „noi primim prih har tot ceea 
ce are Dumnezeu după fire”. Începînd din ziua Cincizecimii, a Rusaliilor, 
Duhul Sfint lucrează revărsînd harul peste Biserică, împărtășindu-ne 
viața dumnezeiesc-omenească a lui Hristos, zidindu-ne pe fiecare după 

Chipul Lui așa cum L-a întrupat din Fecioară la Bunavestire. Izvoarele 
harului sînt cele șapte Sfinte Taine, începînd cu Botezul. 


31. — Dar, cum lucrează harul, viața în Hristos? 

— La această întrebare se cuvine să răspundă cei ce s-au făcut vred- 
nici de o viaţă îmbunătăţită în har. Dar, împărtășindu-ne prin dragoste 
din experienţa altora, să încercăm a răspunde cu smerenie. 

Viaţa lui Hristos înseamnă o naştere, o zidire din nou. lar începutul 
nașterii din nou, ca şi al celei dintii, îl face Dumnezeu prin harul Său. . 
Orice naștere e un dar graţial, pentru că pur și simplu înainte de a ne 
naște, nu existăm. Așa e şi cu naşterea din nou, din „apă şi din duh”; 
este un dar. „„Vîntul suflă unde voiește. Tu auzi glasul lui, dar nu ştii 
de unde vine” zice Domnul (Ioan 3, 8). De aceea şi noi botezăm pruncii. 
Darul lui Dumnezeu ni se însămânţează prin Taina Sfintului Botez, prin 
pecetluirea cu „darul Duhului” și împărtășirea cu Sfîntul Trup şi Singe 
al lui Hristos. În Botez se spală chipul nostru întinat, se curăță, se îndrep- 
tează, se luminează prin scufundarea întreită și prin ieşirea la o nouă 
viață, la învierea cu Hristos. Pecetluirea cu „darul Duhului Sfint” întă- 
rește în noi efigia Chipului lui Hristos, reînscrie în inimă şi în toate sim- 
țurile, în văz, în auz, legile Duhului pentru a dobîndi simțire duhovnicească. 

mpărtăşirea cu dumnezeiescul Trup şi Sînge ne face de un trup şi sînge 
şi de un duh cu Hristos. Prin această lucrare a Sfintelor Taine sîntem 
reînrădăcinați în Trupul lui Hristos, în Biserică, răsădiți ca mlădița în 
viță şi luminaţi ca niște raze care strălucesc din „Soarele dreptăţii”. 


32. — Cum ia parte crestinul la această lucrare a harului? 

— Harul lucrează la începutul tainic în cel botezat care, după Chipul 
Domnului „creşte şi se întărește cu Duhul”, cu vîrsta și cu înţelepciunea. 
Harul lucrează ca un „foc? despre care spune Mintuitorul că a venit 
„să-l arunce pe pămînt” (Luca 12, 49). Căci dacă are mediu prielnic într-o 
familie creştină, acest foc al Duhului arde și luminează în suflet odată cu 

creşterea, ca o rîvnă sfîntă pentru înțelegerea, cunoașterea sensului creştin 
al vieţii. Se ştie că, odată cu nevoia firească și binecuvîntată de conser- 
vare a insului şi a speciei prin hrană și continuarea neamului omenesc, 
odată cu nevoia de comuniune și afirmare a fiecăruia dintre noi cu darul lui 
la o operă comună, se dezvăluie la nivelul conștiinței umane şi o aspirație 
nestăvilită de cunoaştere a sensului existenței și de un progres nesfârșit. 
Pentru noi, în Hristos Dumnezeu-Omul ne este dat și sensul deplin al 
existenţei, și progresul nostru nelimitat. lar Duhul Sfînt întreține nein- 
cetati acest foc și dor al iubirii, al cunoaşterii și al împlinirii în Hristos, 
adăugînd mereu „foc la foc, căldură la căldură, sîrguință la sîrguință” 
(Sfintul loan Scărarul). Sufletul creştin creşte prin har, adesea şi cu potic- 

neli, „căci diavolul călăreşte pe mustul cărnii”, cum zic Sfinţii Părinţi, 
prin căderi şi ridicare, prin căință și „inimă înfrîntă şi smerită”, prin 
nevoinţă și răbdare, prin rugăciune, cercetarea Sfintei Scripturi și a Sfin- 
ţilor Părinţi, prin lucrarea sfintelor virtuţi, prin participarea la Sfînta 
Liturghie, spovedanie și împărtășania cu Sfintele Taine. Iar toate acestea 
luminează tot mai mult pe om prin darul Botezului: „.. . îndreptatu-te-ai, 
luminatu-te-ai, sfințitu-te-ai, spălatu-te-ai ...”, Scopul precis al vieţii 
creștine este ca „să ia Hristos chip în, noi” (Gal. 4, 19). În lumina Duhului 
fiind spălaţi, îndreptați şi înviaţi, să-L recunoaştem pe Hristos-Chipul 
nostru. La suspinul adînc al Duhului: „Doamne, artă-mi calea pe care 
voi merge” (Ps.. 142, 8), să simţi răspunsul ca pentru tine: „Eu sînt calea, 
adevărul şi viaţa” (loan 14, 6) şi să-i urmezi. 


33. — Ce menire are credința în lucrarea mintuirii ? 

— Credinţa este tocmai răspunsul; este adeziunea spiritului la har. 
Mîntuitorul începe propovăduirea Sa învăţind: „Pocăiţi-vă şi credeţi în 
Evanghelie!” (Marcu 1, 15). Păcatul a însemnat o mutație inversă a 
noastră de la Dumnezeu, Centrul firesc al credinţei, la „eul” nostru, făcînd 
din fiecare „eu” un fel de „centru”, de idol. Da aici pierderea unității 
noastre originare, „Babelul, amestecarea limbilor” (Facerea 1], 9). Şi 


noi ştim toţi că egoismul este izvorul a tot răul. Atunci, esențial, ce 
înseamnă mîntuirea? Înseamnă ceea ce învățau încă profeţii: întoarcerea. 
Dar unde? Pentru credincios aceasta este întrebarea fundamentală. lar 
răspunsul: Către Centrul unic şi unificator — Dumnezeul-lubire, Dum- 
nezeul-Treime, prin Hristos revelatorul iubirii, în Care nu este păcat, 
nu există egocentrism. Această mutație şi schimbare o face pocăinţa, 
care şi înseamnă „schimbarea gîndirii” şi a vieţii, şi credința. Profetul 
Ieremia spusese: „Întoarceţi-vă, voi copii căzuți de la credinţă, zice 
Domnul că M-am unit cu voi...” (Ieremia 3, 14). 


34. — Este credința o relație personală? 

— Da! De aceea Dumnezeu S-a și descoperit personal în Fiul Său 
întrupat. lisus Hristos Dumnezeu-Omul este deodată și țelul credinţei, şi 
izvorul ei. Credinţa naște din El pentru că El este Revelația. Dumnezeu: 
naşte credința. Așa a renăscut-o în Avraam, în făgăduinţa dată lui. Glasul 
care-l chema pe patriarh este al Cuviîntului Care se va întrupa. De aceea 
Cuvintul întrupat spune: „Eu sînt mai înainte de a fi fost Avraam”. . 
În Evanghelie virtutea credinţei se descoperă ca. un apel al lui Hristos 
şi un răspuns personal. El cheamă Apostolii, iar ei răspund şi cred în 
persoana Lui, în cuvintul Lui. Și credința produce în Apostolii aflaţi în 
fața Lui o deșteptare a memoriei originare, a „chipului divin” din ei și o 
refacere a relației originare între Protochip și chip. Așa se și desființează 

păcatul. De aceea spune Mintuitorul: „Cel ce crede în El — adică în Fiul 
— nu este judecat, iar cel ce nu crede a și fost judecat, fiindcă nu a crezut 
în numele Celui Unuia Născut, Fiul lui Dumnezeu” (loan 3, 18). 


35. — Se află scria undeva în Sfînta Scriptură sau la Sfinții Părinți 
acest dicton: „crede și nu cerceta“? 

— Nu, nicăieri! Dimpotrivă, Mîntuitorul poruncește: „Căutaţi şi 
veţi afla!” (Matei 7, 1). La scriitorul bisericesc Tertulian se află următorul 
dicton: cred ca să înţeleg (credo ut intellegam). Cuvîntul e inspirat tot 
din Sfînta Scriptură. Sfîntul Pavel zice: „Prin credință înțelegem .. .” 
(Evr. 11, 3). Credinţa premerge înţelegerii; deschide larg ușile spiritului, 
îl lansează dincolo de sine către orizonturi noi și posibilităţi infinite. Un 
cercetător modern, Freyer, a şi lărgit astfel cuvîntul lui Tertulian: cred 
ca să lucrez; lucrez ca să înţeleg. 


36. — Cum explicați cuvintele Mîntuitorului adresate Sfîntului Apos- 
tol Toma : „Pentru că M-ai văzut, ai crezut. Fericiţi cei ce n-au văzut 
şi au crezut!” (loan 20, 29)? 

— Miîntuitorul dezvăluie aici fericirea credinței. Fericește atît pe 
patriarhii, pe profeții Vechiului Testament, îndeosebi pe Avraam, numit 
şi „părintele credinţei”, cât şi pe noi toţi acei care, după înălțarea Domnului, 
prin harul Duhului Sfînt, avem legătură cu El prin credință. Dar Mîntui- 
torul ne descoperă prin cuvintele de mai sus o realitate și mai profundă. 
„Propriu credinţei este să accepte ceea ce încă n-a fost văzut”, zice Sfîntul 
Ioan Hrisostom. Iar ceea ce încă nu e văzut e infinit mai mult decît ceea 
ce vedem. Si ce săracă ar fi existenţa noastră dacă ne-am limita numai la 
ceea ce vedem, sau la ceea ce sîntem într-un anume moment al existenţei 
noastre. Or, virtutea credinţei ne lansează permanent dincolo de noi, pe 
treptele unui suiş infinit în infinitul divin, în infinitul Adevărului; de la 
ceea ce vedem, la ceea ce încă nu vedem; de la cele „pe care le știm, la 
cele pe care nu le ştim... . de la cele arătate, la cele încă nearătate”, cum 
ne rugăm în Sfînta Liturghie; de la ceea ce sîntem, la ceea ce încă nu 
sintem. 

Statutul persoanei umane, chemarea noastră stă nu doar în ceea ce 
sînt, văd sau aud acum, ci şi în ceea ce sînt chemat să devin asemenea 
Protochipului Hristos. „Cele ce ochiul n-a văzut și urechea n-a auzit și 
la inima omului nu s-au suit, pe acestea le-a gătit Dumnezeu celor ce-L 
iubesc pe El” (1Cor, 2, 9). Și bine se zice că „omul este și devine”. Voca- 
ţia noastră de fiinţă înzestrată cu spirit şi dialog cu Infinitul este menită 
să se. realizeze în Dumnezeu, în Infinit. Iar virtutea care susține acest 
dialog etern ziditor este credința. Pe drept o numește Apostolul: „„Încre- 
dințarea celor nădăjduite, dovedirea lucrurilor celor nevăzute” (Evrei 

11, 1); dovedire, certitudine întemeiată în întruparea Fiului lui Dumnezeu. 
În această posibilitate a unei înaintări, a unei „creşteri” spirituale fără 
Limite, înrădăcinate în Hristos și orientate slujirii semenilor, stă fericirea 
credinţei. 


31. — Care este însemnătatea faptelor bune în lucrarea mîntuirii ? 

— Semnul vizibil al credinţei, a! lucrării tuturor virtuţilor, ca şi al 
rugăciunii care le susține îl constituie faptele bune. Prin fapte ne desco- 
perim cu adevărat în chemarea noastră de a fi lucrători şi ziditori după 
chipul Creatorului. A separa credința de fapte înseamnă a o rupe de viaţă. 
De aceea Sfintul Apostol Iacob a spus: Credinţa, dacă nu are fapte, 
este moartă în ea însăși” (Iacob 2 17). Şi mai profund Mîntuitorul spune: 
„Nu oricine îmi zice: Doamne, Doamne, va intra în împărăţia cerurilor: 
ci cel ce va face voia Tatălui Meu” (Mat. 7, 21). În împărăţia lui Dumnezeu 
intră făptuitorii. Împărăţia lui Dumnezeu se zideşte deodată prin credință 
şi prin viaţă. Credința însăşi, adevărată teologie, statutul înțelepciunii, 
toate acestea cresc prin făptuire, cresc din experienţa vie a Revelaţiel. 
Și trebuie observat că nu numai credința naște fapte, ci și faptele „nasc” 
şi întemeiază mereu credința, încît faptele devin experiența adevărului 
revelut și argumentul fundamental, subiectiv și obiectiv al credinţei. 


„Fă aceasta şi vei fi viu”, spune Mîntuitorul (Luca 10, 28). 


38. —Ce loc ocupă iubirea în dobîndirea miîntuirii ? 

— Ocupă un loc fundamental. Credinţa nu e de conceput fără iubire. 
Credința este activă tocmai prin iubire. Sfintul Apostol Pavel arată că 
mântuirea, viaţa în Hristos o împlinește „credința care este lucrătoare 
prin iubire” (Gal. 5, 6). De altfel, e ştiut că mai ales iubirea și smerenia 
ne feresc de fariseismul și trufa faptelor și de căderea într-un fel de ati- 
tudine simoniacă, adică de „cumpărare” a împărăției lui Dumnezeu 
cu preţul faptelor, al banilor. 


39. — A fost cunoscută şi în Vechiul Testament iubirea? În ce conată 
noutatea iubirii în Hristos? 


— Da! Și Vechiul Testament poruncește iubirea lui Dumnezeu și a 
aproapelui. La Deuteronom citim: „Să iubești pe Domnul Dumnezeul 
tău din toată inima ta, din tot sufletul tău şi din toată puterea ta” (5, 15). 
Iar în Levitic: „Să iubeşti pe aproapele tău ca pe tine însuţi” (19, 18). 
În aceste porunci ale Vechiului Testament, spre exemplu, a iubirii aproa- 
pelui, observăm că se spune: „să iubeşti pe aproapele ca pe tine însuţi”. 
Altfel spus, ca pe mine însumi. Sinea mea este modelul, etalonul, măsura 
iubirii. Dar, mă întreb: cînd păcătuiesc, mă mai iubesc eu pe mine? 
Dimpotrivă, mă urăsc! Cum mai pot fi eu atunci cu sinea mea păcătousă, 

neconvertită. model al iubirii? De aceea a și poruncit Mîntuitorul „lepăda- 
rea de sine”. Or, lisus Hristos, ce ne-a arătat desăvîrșită lepădare de sine 
şi jertfire de sine, a înnoit radical iubirea și ne-a spus: „Poruncă nouă vă 
dau vouă: să vă iubiți unul pe altul; precum Eu v-am iubit pe voi, așa 
și voi să vă iubiţi unul pe altul” (loan 13, 34). Noutatea acestei porunci 
este, înainte de toate, El Însuși — lisus Hristos, Dumnezeu și Om. El 
iubește ca Om dumnezeieşte. În El cu adevărat „iubirea nu cade niciodată” 
(| Cor. 13,8). 


40. — Cum putem ajunge la acea măsură, fără de măsură, a iubirii 
dușmanului, pe care o poruncește Mintuitorul ? 

— Dumnezeu este iubire. Zidit, potrivit Sfintei Scripturi, „după chipul 
lui Dumnezeu”, și omul este chemat să fie iubire. Venim la existenţă şi la 
viaţă prin și din iubire. Legea, condiția mea de existenţă autentică este 
iubirea. Eu nu pot trăi atunci în adevărul existenţei mele decît în iubire. 
Iar dacă nu mi se răspunde la fel, dacă din egoism cineva îmi răspunde cu 
rău, eu nu trebuje să-mi schimb firea, devenind şi eu rău. Aceasta ar însemna 
să ajung dependent de el, să fac şi eu ca el şi să devin sclavul răutăţii lui, 
Mintuitorul, pătimind pe cruce, rămîne iubire, rugîndu-Se pentru cei ce-L 
răstignesc. În schimb, eu, răspunzind la rău cu rău, în loc să lucrez la 
vindecarea firii de rău, de păcat, de stricăciune, contribui la continuarea şi 
sporirea răului în lume și la instituirea acelei false păreri că răul nu poate 
fi învins. Dar, dimpotrivă, rămînind ceea ce trebuie să rămîn şi să fiu, în 
iubire, după chipul și asemănarea cu Hristos, conlucrez cu harul lui Dumne- 
zeu la instituirea în existenţa noastră a unui punct de iubire şi lumină unde 
se vindecă această boală a firii: egoismul. Și, răspindind în chip firesc iubire 
și lumină, „buna mireasmă a lui Hristos” (2 Cor. 2, 15), am nădejdea 
dobîndirii păcii cu semenul meu, a redeșteptării și în el a iubirii. Trebuie să 
cred în puterea biruinţei binelui. 


41. — Iubirea poate însă tolera răul? 

— Nu! A tolera răul, a fi indiferent, tolerant față de greşeli, de erori, 
înseamnă a nu iubi. A vedea pe cineva căzînd din greșeală în greșeală, din 
ruină în ruină, sub pretextul iertării rău înțeleasă, neeficientă, înseamnă 
a fi nepăsător față de boala lui, înseamnă a nu iubi. Mîntuitorul poruncește: 
„De îţi va greşi ţic fratele tău, mergi, mustră-l pe el între tine şi el singur. 
Și de te va asculta, ai cîștigat pe fratele tău. Iar de nu te va asculta, ia 
cu tine încă unul sau doi sau trei martori, ca din gura a doi sau trei martori 
să se statornicească tot cuvîntul. Și de nu-i va asculta pe ei,spune-l Bisericii; 
iar de nu va asculta nici de Biserică, să-ți fie ca un păgîn și vameş”: (Matei 
18, 15—17). 

42. - Ce este sufletul, dup Sfinta Seriptură, îi cînd ia ființă ? | 
asa Sufletul omului, „sufletul viu”, după Sfînta Scriptură este "acel princi- 
piu viu, nemuritor, rațional prin care gîndim, iubim, suferim, în care e con- 
centrat ca în nucleu, ca în paradigmă, omul întreg, totalitatea lui. Iar trupul 
ne apare ca o revelație a sufletului; organul prin care se manifestă, un locaș, 
un templu” al. duhului, ca o „porfiră înțelegătoare” , cum zice Sfîntul 
Andrei Criteanul. Şufletul în partea lui superioară, spiritul — „partea cea 
mai curată a lui” — cum zice Sfîntul Ioan Damaschin, „suflarea dumne- 

zeiască de viaţă” poartă în el pecetea chipului lui Dumnezeu. Prin spirit 
comunicăm cu Dumnezeu şi cu raţiunile, cu „logosul” făpturilor. Şi dacă 
prin trup sînt în lume, prin spirit lumea e în mine, o port în gîndirea și în 
- iubirea mea. Cu trupul sînt limitat la „aici” şi „acum”, cu spiritul depășesc 
mereu marginile lui și în spaţiu și în timp. Spiritul ne lanseză neîncetat 
înainte. Prin spirit omul este „persoană ” și e în comuniune cu Dumnezeu și 
cu lumea. Sufletul se creează de Dumnezeu odată cu începutul zidirii trupu- 
lui din sufletul părinţilor, aşa cum a zidit Dumnezeu sufletul Evei din Adam 
fără a mai fi nevoie să sufle şi în ea „suflare de viaţă”. 


43. — - De ce se numeşte Botezul „mica înviere” ? 

„~ — Omul are unicul prilej de a se naște de două ori: biologic $ şi i spiritual. 
„Ce este născut din trup este trup; ce este născut din duh este duh” spune 
Mintuitorul (Ioan 3, 6). Botezul este nașterea din apă și din duh. Prin Botez, 
cum arată Sfîntul Apostol Pavel: „ne îngropăm cu Hristos și înviem împre- 
ună cu El” (Rom, 6, 4). Prin Botez și prin celelalte Taine sfinte se spală, 
se îndreptează, se luminează chipul nostru în Duhul Sfînt, după Proto- 
chipul nostru Hristos, încît „privind ca în oglindă cu fața descoperită slava 
Domnului, ne prefacem în acelaşi chip, din slavă în slavă, ca de la Duhul 
Domnului” (2 Cor. 3, 8). 


44: 2 De ce mai este nevoie în viață i de i doilea Botezii pentru mâîn»: 
io adică de Taina Spovedaniei? . 

si 7, Răspunsul ni-l dă Sfântul loan Scărarul, Vorbină despre plinsul 

căinței, el zice că „izvorul lacrimilor, după Botez, e mai mare decît Botezul. 


De aceea, acela (botezul) ne curățește de păcatele noastre de mai înainte; 
Jar acesta (izvorul lacrimilor) de cele de după a aceea ; prin acestă l-am curățit 
şi pe acela. Dacă acesta nu s-ar fi dăruit de Dumiiezeu oamenilor, din iubire 
de oameni, cu adevărat rari ar fi cei ce se mîntuiesc”, Sfinții Părinți văd 
în asemenea. lacrimi un semn vizibil al prezenţei harului primit la, Botez, 
sporit şi rodit mereu, Asa, precum Miatuitorul a curăţit pe ucenici înainte 
de Cina c cea de Taină prin „spălarea picioarelor” lor, la fel ne spălărn şi 
noi mereu prin, Taina Mărturisiri înainte de Sfânta Împărtășanie. 

Mărturisirea făcută cu cină de chini + şi încheiată | cu a dezlegarea 
preotului, dă credinciosului eliberarea lui duhovnicească, pacea și lumina 
mântuirii.” Repetăm cuvîntul adînc despre lacrimi al Sfîntului Grigore de 
Nyssa: „Lacrimile sînt ca şi sîngele care curge din ranele sufletului”. 


45. — Care este scopul unei nunți crestine ? 
— O spune slujba Sfintei Taine: aaa EFEIpEOC și naşrerea de copi 
spre dăinuirea neamului omenesc”, 


46. — Care este învățătura ortodoxă privind naşterea de copii? 

_— Ortodoxia vede în procreaţie un sens creator, un act sfînt, o poruncă 
divină (Facerea 1, 28). Zămislirii Sfintei Fecioare, Biserica îi consacră o 
pomenire în calendarul ortodox la 9 decembrie. Aceasta ne arată că actul 
zămielirii trebuie săvîrșit în curăţie, în sfințenie pentru a aduce pe. lume 
copii sănătoși sufletește gi trupeşte. 


47, — Ne puteţi spune ce metodă pastorală să folosim pete o temelie 
stabilă a căminului și împotriva divorțului ? 
T Aș putea evoca un caz din experiența concretă. Un soț tînăr, tată a 
trei copii, e luptat lăuntric de împătimirea față de o femeie străină. Solicită 
cuvîntul preotului: „Părinte, am trei fetițe. Sînt conştient, cînd vor fi mari, 
care tînăr va bate la ușa mea, aflind ce tată au? Dă-mi un sprijin, o rațiune. 
De ce e păcat?” Urmează dialogul. Preotul întreabă : „Căsătoria, familia 
au o rațiune?” „Da! Aici nasc, cresc urmașii; e leagănul generaţiilor”. 
— „Atunci, întreabă preotul, nu trebuie să păstrăm curat acest leagăn, ca 
pe ceva sfint, fără ceva impur, străin? Dar o legătură extraconjugală, ce 
rațiune are?” „Ei, o plăcere, părinte !” „Plăcerea poate fi un scop în viață? 
Mai ales cînd plăcerea ta costă lacrimi pe alții, pînă la urmă și pe tine. 
Oare nu plăcerile egoiste au adus în lume atitea lacrimi și sînge? De ce 
să continuăm și noi această tragedie ? Te-ai întrebat : există o rațiune, un 
sens profund al existenţei care să ne conducă în orice acțiune a noastră?” 
„Mă urmărește citeodată această idee. Nu am ajuns încă la o concluzie 
clară.” „S-o gîndim împreună, frate. Vezi, la serviciu şi în tot ce întreprin- 
dem noi, sîntem conduși de un scop precis, anume constructiv, creator, ca să 
realizăm ceva. Și pe toate le judecăm „după roadele aduse”, cum ne-a 
învățat Mîntuitorul. De aceea, la judecata lui Dumnezeu, faptele noastre 
ziditoare i vor justifica. Dar desfriul ce zideşte? Ce rod aduce? Cel mult 


„ruinează”, „Da, spune el, răul ruinează, distruge totdeauna, Numai Binele 
creează”. „Cît e de real, răspunde preotul! Socotim lumea aceasta drept 
opera Conștiinţei Supreme — Dumnezeu. Oare nu şi faptele ı noastre intime 


„brebuie ! să fie conștiente și nu la voia întîmplări? i 
x oii 

Sîntem chipul Lui. Cărui ideal îi dedicăm energiile noastre vitale. Ne-au 
fost date să le aruncăm în pustiu? La ce mai sîntem buni cînd le epuizăm 
în vid? Nu vom da socoteală pentru aceste forțe, daruri încredințate ?” 
„Aici e vorba de o necesitate, părinte. O necesitate oarbă”. Iar preotul 
încheie: „Tocmai într-un asemenea act fundamental al nostru să fim stă- 
pîniţi, conduşi numai de instinct, de plăcere oarbă, de patimi, noi oamenii? 
Aici să nu avem conștiință, rațiune? Mai ales aici, cînd de aici se naște o 
finţă nouă, unică, menită să gîndească, să iubească curat, să creeze. De 
aceea a instituit Dumnezeu Taina Căsătoriei, familia. 

În Biblie, în Vieţile Sfinţilor, citim că soţii se rugau să dobîndcască copii 
şi în această atmosferă sfîntă se nășteau ei..lar bătrînii noștri spuneau: 
„femeia cînd naște dă mîna cu Dumnezeu!” şi lăsau fii buni, drept moște- 
nire urmașilor. Tatăl le mărturisea: „Nu ştiu la viața mea decît un Dumne- 
zeu şi o soție”. lar mama da lege fetelor: „castitate pînă la sfîntul altar; 
fidelitate pînă la mormînt”. „Ce moştenire spirituală de acest fel le lăsăm 
noi? Dragul meu, dedică bărbătește această energie și pasiune a dumitale 
muncii constructive, copiilor, bunei lor creşteri, viitorului lor. Nu-ţi trebuie 
pentru aceasta decît mai multă credinţă, rugăciune şi voinţă”. Viaţa acelui 
om a intrat de atunci pe făgașul normal. 


48. — Ce propuneri aveţi pentru monahism şi mînăstirile noastre de 
astăzi? Ce trebuie să împlinească mai întîi un monah? 

- — Nu mă socotesc vrednic să dau sfaturi monahilor, fiind preot de mir. 
Dar, dacă mă întrebaţi, încerc să răspund. Păzirea mai ales a voturilor 
monahale: castitatea, sărăcia de bunăvoie și ascultarea. Aceste voturi le 
înțelegem, după judecata noastră, astfel: castitatea este curăţia deplină a 
fiinţei noastre. Precum se cunoaște, castitatea este atribut divin al persoane- 
lor Prea Sfintei Treimi, al Maicii Domnului, al îngerilor „al vieţii celei din 
rai”, cum zice Sfîntul Ioan Damaschin, Înţeleasă astfel, castitatea înseamnă 
iubirea supremă faţă de Dumnezeu şi primirea în noi a iubirii lui Dumnezeu, 
cu care să iubim curat, dumnezeiește, pe oameni. Înseamnă transfigurarea 
iubirii noastre față de oameni. Înseamnă o castitate maternă, după chipul 
Maicii Domnului care a unit dumnezeiește în sine fecioria cu maternitatea. 
După icoana ei, la măsura noastră, cu o inimă eliberată de patimi și cu darul 
iubirii dumnezeieşti al Mirelui Hristos, se cuvine monabhului să slujească 
jertfelnic obştea și pe semenii săi. l 

Sărăcia de bunăvoie este sărăcia duhovnicească â primei „Fericiri” a 
Evangheliei, care în înțelesul ei profund înseamnă eliberare de orice poftă 
de avuție, de orice obsesie de a „poseda” ceva, nu numai material, ci şi spi- 
` ritual; bunăoară, dorința de a supune pe alții cu conștiința superiorității 

tale. Recunoscîndu-te sărac în fața infinitei bogății a lui Dumnezeu și a 
creaţiei, te deschizi total unei îmbogăţiri spirituale, fiind mereu dornic de 
a-ți agonisi comorile duhovnicești ale binelui, adevărului, frumuseţii harice ; 
comori netrecătoare, comori care te zidesc în a fi, nu doar în a avea; comori 
nefurate cu care te poți îmbogăţi nestirşit, inepuizabil, fără să păgubeşti 
pe cineva, dar cu care poţi îmbogăţi neîncetat pe mulţi. Și, se înţelege, 
într-o astfel de sărăcie petrecînd, nu dispreţuiești bunurile, valorile acestei 
lumi; priveşti făpturile în slava Ziditorului și a iubirii Lui. De aceea știm 
că mai toţi monahii iubesc animalele, florile, grădina, holdele. Le este atit 
de drag să le cultive chiar în locuri neprielnice, pietroase și să le păzearcă, 
să le apere „ca pe o grădină a Edenului”; și să le ofere spre mîngiiere semeni- 
lor ca pe un dar al lui Dumnezeu. 

Ascultarea de bunăvoie, virtute înţeleasă în rădăcina ei adîncă, înseam- 
nă smerenie. Înseamnă smerenia Celui Care „Dumnezeu fiind .. . a luat 
chip de rob, făcîndu-Se ascultător pînă la moarte, şi încă moarte pe cruce” 
(Fil. 2, 8). Asemenea chip al ascultării,-un asemenea „veşmînt al lui Dumn- 
zeu”, făcut Om, cum numeşte Sfintul Isaac Sirul smerenia, îmbrăcînd duhov- 
nicește monahul, petrece în ascultare de părintele său duhovnicesc şi de 
stareț, după chipul ascultării Domnului față de Părintele Său Ceresc, 
învăţind că în biruirea voii egoiste stă judecata dreaptă. — „Judecata Mea 
este dreaptă pentru că nu caut voia Mea, ci voia Celui ce M-a trimis” 
(loan 5, 30). „Tăierea voii duce la capătul odihnei” au spus Sfinţii Părinţi. 

Cultivînd aceste voturi ca pe o harismă a duhului, cuvine-se ca monahii 
să facă din sfintele mânăstiri, ca și în trecut, limanuri de liniște, de lumină 
duhovnicească, de atmosferă, de sfinţenie şi slujbe frumoase în care pelerinii, 
închinătorii să respire buna mireasmă a lui Hristos. Să simți şi să primești 
de la fiecare monah cuvînt ziditor, reazem duhovnicesc, bucurie și pace. 
Eu personal iubesc mult sfintele mînăstiri și cunosc pe cîţiva dintre cei 
mai buni, părinţi călugări. 

49. — Cum întelegeți sensul creștin al vieții, părinte Constantin? 

— Sensul vieţii creştine, părinte Ioanichie, este împlinirea noastră 
după chipul și asemănarea lui Dumnezeu, revelat prin Iisus Hristos în Duhu] 
Sfînt. Iar această împlinire sau îndumnezeire, o dovedim vizibil prin cre- 
dință, nădejde şi dragoste și prin sensul creator şi binevoitor care trebuie 
să călăuzească orice gînd, cuvînt şi faptă a noastră. Mai precizez că omul 
credincios este chemat să se realizeze pe aceste trei planuri: prin propria 
lui zidire după chipul lui Hristos, în Duhul Sfînt; prin faptele lui — cre- 
dință lucrătoare prin iubire; şi prin urmaşii lui — fii sau ucenici. 

PREOTUL PROFESOR TEODOR BODOGAE 
Institutul Teologic—Sibiu 
- (n. 1911) 


Institutul Teologic din Sibiu a fost onorat întotdeauna de preoţi pro- 
fesori cu o înaltă ţinută duhovnicească şi pregătire teologică. Între părinţii 
profesori mai vîrstnici, care se bucură de o deosebită cinste în rîndul stu- 
denţilor şi al credincioșilor, este şi Prea Cucernicul Preot Profesor Teodor 
Bodogae. Blindeţea Prea Cucernicei Sale, profunda sa cultură teologică, 
modestia care îl caracterizează și, nu mai puțin, vocaţia și inima Sfinţiei 
Sale de adevărat păstor de suflete m-au îndemnat să adresez părintelui 
Teodor Bodogae cîteva întrebări duhovnicești, pe care le redăm mai jos 
împreună :cu răspunsurile primite. > 


1. — Părinte Profesor, mai întii, Vă rog să ne spuneți cîteva gînduri 
despre locul natal unde ați văzut lumina vieții. 

-— Sînt născut la Cetatea de Baltă, județul Alba, în primăvara anului 
1911, într-o familie cu zece copii. Părinţii mei, Nicolae si Lucreția, erau 
oameni de o rară evlavie și de multă omeme. Fraţii mei aproape toţiau 
'rămas legaţi de viața de la țară, cu aceleaşi sentimente de evlavie ortodoxă 
străbună. 


2. — Unde aţi făcut studiile teologice și de specialitate ? 

-— După ce am terminat liceul la Blaj, în calitate de premiant, am 
primit bursă de la Mitropolia Ardealului şi am putut astfel să urmez studiile 
“universitare la Sibiu și Facultatea de Teologie din Cernăuţi, între anii 
:1929—1934. Specializarea mi-am făcut-o la Atena în anul 1935 și la Muntele 
Athos, unde mi-am adunat material pentru lucrarea mea .de doctorat: 
s„Ajutoarele românești la mînăstirile din Sfintul Munte Athos”, pe care am 
susținut-o în anul 1938 și am publicat-o doi ani mai tîrziu. Am mai urmat 
cursuri de slavistică la Universitatea din Belgrad între anii 1939—1940. 
Apoi am făcut încă doi ani studii de specializare la universităţile din Berlin 
şi Tübingen. 


3. — Între ce ani aţi fost profesor la Institutul Teologic din Sibiu şi ce 
discipline ați predat la catedră ? 
— Am funcţionat ca profesor în două etape. Prima, ‘între 1940—1952, 
“cînd am predat istoria Bisericească Universală, Patrologia şi Istoria Bisericii 
Române. În a doua etapă, din 1973 pînă în 1981, am predat Bizantinologia, 
“Aghiografia și Istoria artei creștine. Apoi m-am; retras de la catedră, rămi- 
nînd numai preot slujitor. 

4, — În calitate de profesor şi dascăl de teologie, ce satisfacţii duhovni- 
cești ați avut? ; 

— Oricît am fi „sădit” nci profesorii în sufletele studenților, tot Dumne- 
zeu este Cel ce „face să crească”. Dar faptul că majoritatea studenților 
noştri au îmbrățișat chemarea preoțească, avem speranţa că am contribuit 
şi noi cît de puțin la formarea lor clericală şi teologică. 


5. — Cum aţi reuşit să câștigați prestigiu şi să mişcați inimile studenților 
teologi ? 

— Am căutat cît am putut să pun suflet în ceea ce predam. Apoi le 
ofeream cărți bune și informaţie bibliografică pentru lucrări și pentru teza 
de licență. M-am silit ca preot și profesor să cunosc sufletul studentului, 
să-i trezesc interes pentru studiu și dragoste pentru preoţie. L-am încurajat 
părintește în muncă, l-am ajutat moral pe fiecare, după nevoie, mai ales ca 
părinte şi duhovnic, decît ca profesor. În general, am pus mai mult preţ 
pe caracterul moral şi pe sfințenia preoţiei pentru care se pregătea, decît 
pentru acrivia teoretică. 


6. — Care este importanta Istoriei Bisericii Universale pentru formarea 
viitorilor noștri preoți? Dar a Bizantinologiei ? 

— Este mare, îndeosebi sub aspect educativ, întrucît, prin rolul pildui- 
tor pe care l-au avut ierarhii şi creştinii cu răspundere în viața Bisericii, se 
pot găsi exemple vrednice de urmat pentru fiecare preot devotat Evan- 
gheliei lui Hristos, Ce frumos exprima Epistola către Diognet acest rol al 
Bisericii în lume, în timpul persecuțiilor din primele veacuri: „Creștinii sînt 
în lume ceea ce este sufletul în trup !” Dar şi mai tîrziu, cînd s-a dat libertate 
Creștinismului şi s-au dezlănţuit tulburările eresurilor, ajungînd aproape să 
înăbușe credinţa ortodoxă stabilită la Niceea şi Constantinopol, nici atunci 
marii îndrumători și trăitori ai adevărului veşnic n-au uitat îndemnul plin 
-de miîngiiere al Sfintului Atanasie cel Mare care zicea: „Nu vă tulburaţi, 
fiilor, că primejdia de față este doar un nor care trece”. 

Despre acest adevăr au adus multe mărturii experienţa şi vieţuirea, 
timp de peste un mileniu, a Imperiului Bizantin. De aceasta ne vorbeşte 
Bizantinologia. În veacurile VI—VII statornicia în credinţă a călugărilor 
sciți din Dobrogea de azi a salvat unitatea de credință a Bisericii Creștine, 
iar Sfîntul Roman Melodul, făcătorul de condace, a lăsat pecete precumpă- 
nitor latreutică, adică de preamărire lui Dumnezeu prin cîntările bisericeşti. 


T. — Ai crescut studenți de nădejde la facultatea de teologie ? 
.— Am căutat să îndrum și să fiu util multora. Poate vor putea spune 
alții dacă şi în ce măsură voi fi contribuit la formarea lor. 

8. — De ce unii tineri preoţi nu sînt astăzi la înălțimea chemării lor 
evanghelice? 

— Sînt mai multe cauze pentru care preoţii tineri nu sînt la înălțimea 
chemării lor. Cred că se face prea puţin în şcolile noastre pentru trezirea 
duhului misionar care este esenţial în slujirea preoțească. Nici alegerea lor 
nu e lipsită uneori de greșeli. Ne paşte și pe noi, nu încă în măsura în 
care bîntuie în Apus, un duh secularist; mai simplu spus, un gust al „veacu- 
lui acestuia”, cu comodităţile și nepăsările lui faţă de răspunderea pe care, 
de pildă, ne-o oferă Sfintul Evanghelist Ioan, care chiar și la bătrîneţe a 
alergat să readucă la Hristos pe un tînăr ajuns conducător al unei bande 
de hoţi. În al doilea rînd cred că se resimte, în cele mai multe Biserici, o 
criză a disciplinei și trăirii duhovnicești. Prea sîntem îngăduitori față de 
„scăpările şi slăbănogirile” trupești şi sufleteşti, tratate prea uşor cu pogo- 
răminte. 


9. — Ce măsuri mai eficiente ar trebui luate împotriva prozelitismului 
şi fanatismului sectar ? 

— Faţă de prozelitismul sectar trebuie acţionat „cu timp și fără timp”, 
atît prin mijloacele oferite de viaţa noastră liturgică, precum şi prin pasto- 
rație de la om la om. La Sfînta Liturghie credinciosul trebuie să retrăiască 
clipe de înălțare sufletească deosebită. Slujirea, cîntarea, predica şi mai 
ales comportarea personală a preotului şi familiei lui trebuie să fie pildui- 
toare. Pe poporăni îi cîştigi apoi şi mai deplin atunci cînd ei văd pe preot 
angaiat cu entuziasm și dezinteres la lucrări de reparaţie la sfînta biserică. 
Or, în urma transformărilor sociale de azi, mulţi preoţi nu ajung nici să-și 
cunoască enoriașii, nu reușesc să le satisfacă trebuinţele lor sufletești, E 
greu — o spune chiar Sfîntul Pavel — să ne facem „tuturor toate”, dar 
dacă n-avem căldura și dorința de a cunoaște şi de a ne apropia sufletește 
de enoriași, atunci profită alții care nu lucrează măcar cinstit; dar ei se 
mișcă, se agită, vin în întîmpinarea celor ce caută şi nu găsesc ceea ce caută. 
„Daţi-le voi să mănînce”, spunea Domnul. lată ce trebuie să facem noi. 


10. — Cum trebuie să fie un preot ideal în zilele noastre? 

— „Cu duhul arzînd” să fie preotul, cu rîvnă şi cu tact, cele două cali- 
tăţi fundamentale ale unui slujitor. „Amar mie de nu voi propovădui”, 
- vorba aceluiași Apostol, ziua și noaptea, prin cuvînt şi exemplul personal, 
la vii, şi la morţi; dar şi „cu tact”, că în zadar „alergi, bătînd văzduhul”, 
dacă prin lipsa de pregătire și de tact personal strici, în loc „să cîştigi 
pentru Hristos” pe fratele tău. Preotul trebuie să fie părinte, întîi de toate, 
Unui tată îi sînt dragi toți copiii. De aceea preotul nu are voie să protejeze 
pe unii, iar pe alții să-i nesocotească. 

1]. — Care este importanța exemplului personal al preotului în pas- 
torație ? 

— Greu este pentru orice preot să poată repeta cuvîntul Apostolului: 
„Să-mi fiţi mie următori, precum și eu lui Hristos”. (1 Cor. 4, 16). Din 
păcate, greșim amarnic atunci cînd nu coordonăm spusele noastre de pe 
amvon, ori de la catedră, cu cele din viaţă. Pe de altă parte, vorba Sfîntului 
Ioan Gură de Aur: „Dacă am putea face minuni nu ne-ar mai trebui pre- 
dici, dar pentru că trebuie să îndreptăm tot felul de rătăciri sau de lipsuri, 
sîntem nevoiţi să predicăm. Or, predica ta ar trebui să placă şi lui Dumne- 
zeu”. Căci zice același mare dascăl mai departe: „nimic mai păgubitor 
pentru un preot decit nepăsarea, trîndăvia şi slava deșartă”. Dacă ne vom 
sili să vadă poporul în noi niște „iconomi ai tainelor lui Dumnezeu”, 
atunci e nădejde a bineplăcea Lui. 


12. — Ca preot şi profesor de teologie cum ați procedat mai bine pentru 
a dobiîndi cit mai multe suflete pentru împărăţia cerurilor ? 

— Nu ştiu cît de deosebite pot fi faptele unui dascăl ori preot, dar oricît 
de puţin har va fi fost în ele, dacă a mișcat sufletele unora, ori a ajutat 
pe alții să se rcculeagă și să-și întremeze o viață duhovnicească, liniștită, 
cred că așa ceva nu e un lucru de toate zilele. Cît mă privește, cred că voi 
fi rostit predici şi lecţii de ordinul miilor, dar şi acum dacă sînt chemat 
să propovăduiesc, mă silesc să retrăiesc același entuziasm și convingere ca 
la primele predici. Şi cred că nici o predică sau lecţie nu trebuie să fie lip- 
sită de material intuitiv, adică să fie ilustrată cu vreo pildă sau două. 
În viaţa pastorală am cultivat adeseori, prin scaunul mărturisirilor, fapte 
de ajutorare trupească sau sufletească, îndemnînd astfel pe credincioşi i 
„5ă poarte sarcinile unii altora”. 

Apoi, timp de 30 de ani cît am fost paroh la biserica -Sfîntul Nicolae 
din Sibiu, am format o unitate duhovnicească cu toţi enoriașii mei care 
mă iubeau ca pe un adevărat părinte sufletesc. În fiecare sărbătoare şi la 
slujbe speciale am ținut regulat predică de învățătură cu orice prilej bine- 
venit. Atenţie deosebită am dat bolnavilor, pe care îi cercetam. Predicile 
funebre le legam mai ales de credinţa în înviere. Nu voi uita niciodată dra- 
gostea și jertfa credincioșilor mei, devotamentul cu care pregăteau pe 
rînd masa pentru pictorii bisericii noastre și daniile pe care le ofereau 
r în numele celor vii şi răposați, la executarea scenelor biblice din 

ISerică. 


13. — Sînteți mulțumit sufletește de frumoasa activitate teologică și 
pastorală pe care ați depus-o în viață? 

— Desigur, s-ar fi putut împlini mai mult și mai bine. Credincioșii 
doresc participare vie, simțită la sfintele slẹjbe. Nu voi uita niciodată 

observația unei vila, i care m-a ou Ei într-o zi la biserică: „Ce ai avut 
azi, părinte, de nu ţi-am putut simţi aceeași evlavie ca și în alte zile ?”. De 
fapt, oricât de puțină carte ar avea credinciosul, simte și doreşte să plece de 
la fiecare slujbă altfel decît a intrat, mai îmbunătățit sufletește decît venise. 
Lui nu-i plac nici slujbe rostite pe „de rost” sau rutinate, dar nici improvi- 
zate. Üi el vrea frumusețea curată a adevăratelor liturghii ortodoxe. Acest 
lucru, l-am repetat adeseori și înaintea studenţilor teologi. 


' 14. — Ce doriți să mai realizaţi pe viitor pentru Biserica lui Hristos ? 

— Cite zile îmi va mai da Dumnezeu vreau să slujesc măcar de două 
ori pe lună şi să predic la diferite biserici, dar mai ales la biserica Sfîntul 
Nicolae, unde am fost paroh peste 30 de ani și unde nu s-a înstrăinat nici 
-un suflet de la Ortodoxie, să se fi dus la secte. . 


15. — Ce ar trebui să facă astăzi credincioșii nostri pentru mîntuirea 
lor şi a copiilor lor? 
— Să se roage mai mult, să asculte de Biserică, să trăiască în dragoste 
şi să  făgăduiască măcar împlinirea unui legăminat, o binefacere sau ajuto- 
„Xare a cuiva bolnav sau lipsit. Cu un astfel de program minimal sufletul 
„se ușurează, se înalță, atit al părinților, cît şi al copiilor. 


16. — Ce cărţi principale, teologice şi patristice, ați scris și tradus 
în viață ? Ce vă propuneţi să mai scrieți pe viitor ? 
— Lucrări originale am: „Ajutoarele româneşti la Minăstirile din 
Sfîntul Munte Athos” (1940), „Din istoria Bisericii Române de acum 
.300 de ani — Sinodul de la Iași” (1943), „Despre cunoştinţele teologice 
ale preoţilor români de acum 200 de ani” (1944), „Manualul de Istorie . 
Bisericească Universală” ediția ;1956, 1975, în, colaborare. Dintre tra- 
„duceri amintesc: „Despre viața lui Hristos” de N. Cabasila (1946), pe 
„care doresc s-o reeditez, fiind o lucrare de profundă gîndire ki trăire a ' 
adevărurilor creștine. Am mai tradus două lucrări cu conţinut teologic 
şi filozofic scrise de Dimitrie Cantemir, care așteaptă tipărirea și, în cola- 
borare, lucrarea patriarhului rus Serghie—,Învăţătura ortodoxă despre 
mântuire”, tot în curs de apariţie. Dintre scriitorii bisericeşti din seco- 
lele III—IV am tradus patru volume din operele lui Origen, deja tipărite, 
iar sub tipar se află „Istoria bisericească” și „Despre martirii din Pales- 
tina” de Eusebiu de .Cezareea, precum și „Corespondenţa” Sfîntului 
Vasile cel Mare. În pregătire pe viitor, am aproape gata pentru tipar câte 
un volum din operele sfinților Grigorie de Nyssa şi Ambrozie de Milan, 
„iar pentru studenții teologi, „Manualul de Bizantinologie”, pe care aș 
„vrea, cu ajutorul , Domnului, să le prezint cât mai curînd. 

17. — Care este, după părerea Prea Cucerniciei Voastre, rolul prin: 
cipal al monahismului nostru? 

— Rolul principal al monahismului a fost şi se așteaptă să fie acela 
de slujire devotată şi integrală a lui Dumnezeu, după cuvîntul Aposto- 
lului: „Am socotit să nu ştiu între voi altceva, decît pe Iisus Hristos şi 
pe Acesta răstignit” (1 Cor. 2, 2). Monahul trebuie să mărturisească pe 
Hristos neîncetat prin cuvînt și faptă, potrivit pravilelor călugărești 
clasice. Sufletele mulțimii și îndeosebi ale celor cu simţire mai încărcată 
de răspunderi, ca odinioară Ștefan cel Mare, cer şi doresc astfel de „;îndru- 
mători de conştiinţe”. Numai că, vorba Sfîntului Pavel, în acest domeniu 
„nu sînt mulți părinți” care să aibă astfel de har! 


18. — Ce părere aveţi de monahismul atonit, pe care Lan cunoscut 
personal în anii tinereţii ? 

— „Un laborator de virtuți”, așa cum îl vedeau icihaștii din secolul 
XIV, aşa ar trebui să fie Athosul pentru întreaga Biserică Ortodoxă, 
Așa l-au văzut în secolul XVIII atît Cuviosul Nicodim Aghioritul cît 
şi Cuviosul Paisie de la Neamţ. Pentru aceasta va trebui ca vieţuitorii 
din „Grădina Maicii Domnului”, cum era numit Athosul, să se ridice 
mult peste deosebirile de limbă, de neam și obiceiuri: 


19. — Din ce motive monahismul contemporan se află în criză duhov- 
nicească, adică de calitate mai mult decit de cantitate? 

— În parte se resimte și în viața monahală ceva din duhul secularist 
al „lumii acesteia”, al tranzacţiilor „cu veacul”, cu „împrăștierea” sufle- 
tească a omenirii de azi. Poate că, vorba Sfîntului loan Scărarul, a pătruns 
și În unii vieţuitori ai minăstirilor ;,primejdia slavei deşarte”, care te 
face să te crezi învăţat”, ori „procopsit” sufletește din clipa în care 
cunoști unele lucruri și pentru care unii te apreciază, sau crezi că nu te 
apreciază destul. Ne-ar trebui în primul rînd acel „duh arzînd”, pe care, 
dacă. îl au patru-cinci într-o comunitate, aceștia: vor ajunge cu timpul 
— zice Sfîntul loan Gură de Aur — să încălzească şi să aprindă sufle- 
teşte pe toţi. Să se menţină pravila cu sfinţenie, dar să se admită şi viața 
de 1e HERS de Ìinişte, pentru cei cu viață îmbunătățită: 


; 20: — - Ce sfaturi ați dori să daţi tinerilor preoţi care v-au fost elevi, 
studențiloi teologi şi monahilor din zilele noastre ? 


_— Să ne apropiem de preoție, respectiv de călugărie, „cu frică de 
Dumnezeu, cu credință şi cu dragoste”, Dar în acelaşi timp, să ne siliră 
să nu &mintim sufletește poporul, credincioșii, căci cred că nói românii 
averi poporul cu cel'mai bun suflet din lume; care vrea întîi de toate 
preoţi; respectiv părinţi sufletești: Aşa i cüm trebuie să ñë îngrozit la 

gîndul că am putea supăra pe Dumnezeu prin păcat, tot așa să ne temem 
de gîndul că am putea tulbura sau sminti sufletul credincioşilor prin fapte 
rele. Cele două „frici” se completează, respectiv se condiționează una 


hi 


pe alta. 


21. — Care este rolul Bisericii lui Hristos şi al Teologiei? 

— Biserica trebuie înţeleasă ca aşezămînt de miîntuire a lumii, și 
în special a omului. Parte din lucrarea ei se vede, altă parte este nevăzută 
şi tainică. Temelia întregii învățături creștine se sprijină pe taina întru- 
pării Mîntuitorului. Pe aceasta a socotit-o El esenţială în viața omenirii 
(loan 17, 3). Cine nu are Biserica de mamă, acela nu poate avea pe Dum- 
nezeu de Tată, spune Sfîntul Ciprian. Acesta este și rostul Teologiei în 
viața omenirii. i 

22. — Care este rolul predicii astăzi în Biserică? 

— Rolul predicii în Biserică este tot atît de esenţial ca şi jertfa litur- 
gică. Credinţa vine din auz, iar auzirea prin cuvîntul lui Hristos (Rom. 10 
17). Trebuie să se curme obiceiul de a nu se predica la slujbe, în biserici 
şi mânăstiri. În mare parte şi această practică a contribuit la pericolul 


sectar. . 


23. — Din ce motive domnii români au acordat atitea ajutoare mate- 
riale şi danii în trecut Muntelui Athos şi celorlalte centre creștine din 
Balcani şi Orientul Mijlociu? 

— Domnii români au ajutat și apărat așezămintele călugărești orto- 
doxe de la Athos, precum și din alte locuri sfinte, ca Sfîntul Mormiînt, 
Sinai, patriarhiile din Ierusalim, Antiohia, Constantinopol și Alexandria, 
sau alte mânăstiri şi așezăminte ortodoxe de pe teritoriile grecești, sîrbeşti 
şi bulgărești ajunse sub stăpinire turvească, executînd acolo vaste lucrări 
de construcții, reparaţii, donaţii de obiecte de cult, cărţi, ajutoare bănești 
gi metoace, din simplă frăţie creștinească și umanitarism, într-o vreme 
cînd alte popoare creștine și alte Biserici n-o puteau face. Athosul și-a 
avut de la începuturile lui, din secolul X și în toată vremea după aceea, 
0 chartă sau o organizare independentă de orice stăpînire lumească. 
Singurul interes al puterilor lumești care au patronat acest teritoriu 
sfînt, această patrie a monabhismului ortodox, era asigurarea pazei şi sigu- 
ranței din afară. Cei dintii patroni au fost împărații bizantini. După ei 
le-au urmat pilda domnii georgieni, apoi țarii bulgari, apoi sîrbii; iar, 
începînd din secolul XIV cînd turcii ocupă toate statele creștine pînă la 
Dunăre, a urmat protecţia domnilor români vreme de 500 de ani. 


24. — Care ar fi principalii domni români donatori în Athos şi ce 
danii au făcut aici Țările române între secolele XIV—XIX? 

— Cei mai mari ctitori români la Athos sînt: Neagoe Basarab, Ștefan 
cel Mare, Petru Rareş, Alexandru Lăpuşneanu, Movileștii, Matei Basarab, 
Șerban Cantacuzino și Constantin Brincoveanu. Domnii fanarioți au 
ajutat și ci, dar cu danii mai mici, cu excepția miînăstirilor Sfîntul Pante- 
limon și Xeropotamu, unde daniile au fost mai importante. În ce priveşte 
documentele voievodale și obiectele donate de români în Athos, s-a făcut 
prea puţin din partea noastră pentru cunoașterea lor, mai ales că cu timpul 
ele se deteriorează și se distrug. Ar trebui mai întîi fotocopiate hrisoavele 
voievodale, cu pecetea și iscălitura domnilor, de danie către mînăstirile 
din Athos. Dintre ctitoriile domnești reînnoite integral în Athos, cele mai 
importante sînt mînăstirile: Zografu, Dochiaru, Caracalu, Vatopedu, Cut- 
lumuș și mai puţin Filoteiu, Xeropotamu și Pantelimon. Iar dintre obiec- 
tele de cult cele mai preţioase donate de români sînt: icoana Sfîntului 
Atanasie al Atonului de la Lavra, donată în secolul XIV de Vlaicu Vodă, 
steagul lui Ștefan cel Mare de la Zografu, cu icoana Sfintului Gheorghe, 
chipul lui Ștefan cel Mare în bronz de la Zografu, racla de argint în fili- 
gran cu moaștele Sfîntului Nifon, lucrată la Sibiu şi donată de Neagoe 
Basarab la Minăstirea Dionisiu. 


25. — În ce constă influența Athosului asupra monahismului românesc? 


— Atiît modul de organizare a vieţii de obşte şi idioritmice, cît şi 
spiritualitatea ce s-a dezvoltat în mînăstirile noastre au plecat din Athos 
în mare parte. Desigur, românii şi-au pus pecetea proprie în spiritualitate, 
dar fondul, baza sînt pornite din Bizanţ şi Athos spre țările române. 
Dar în acest sens încă nu s-a făcut un studiu, mai amănunţit. 


26. — Care a fost rolul monahismului românesc în Transilvania şi 
pentru ce majoritatea așezărilor monahale ardelene au fost distruse de 
austrieci în secolul XVIII? 

— Dat fiind faptul că începînd cu veacul XVI, iobăgia se întăreşte 
tot mai mult în Transilvania, iar, clasa autohtonă conducătoare devine 
iobagă şi săracă, nu s-au putut construi aici miînăstiri mari, ca cele voie- 
vodale de peste munţi. De aceea, cu excepţia cîtorva, aşezările monahale 
ardelene erau mai curînd schituri modeste, retrase undeva între munţi, 
ori pe văi de rîuri. „O ţîr de schit în mijlocul codrului, la un mil departe 
- de satul Cioara, rugîndu-se lui Dumnezeu pentru sufletul său, unde ținea 
şi cîțiva copii pentru învățătură”, Acesta era mediul mînăstiresc din 
Transilvania ! Dar sigur că şi aici, ca şi în celelalte ţinuturi românești, 
monahismul a existat în toate vremurile. Istoria cunoaşte peste 150 de 
astfel de schituri şi mînăstiri în Transilvania şi Banat. Dar întrucît ele 
s-au dovedit veacuri de-a rîndul apărătoare ale tradiţiei ortodoxe şi punți 

de legătură cu frații români de pestë munţi, Împărăția habsburgică le-a 
nimicit pe toate în secolul XVIII. 


27. 1— De ce este la noi românii o atit de puternică legătură sufle- 
tească între sate şi mînăstiri, între călugări şi credincioși? 

— Legătura strînsă cu mânăstirile cred că decurge din felul în care 
am înţeles noi românii întotdeauna monahismul, cum și din evlavia 
noastră populară străbună. Pentru ortodocşii români monahismul nu a 
fost nici nebunie în Hristos”, nici retragere pe stîlp sau închidere în 
peșteră, așa cum s-a întîlnit la unii asceţi sirieni sau chiar la ruși. Ci el 
a fost întotdeauna o școală a virtuţilor, a bunătăţii, a jertfei. De aceea 
poporenilor noștri le-a fost şi le este drag întotdeauna să poposească 
un timp într-o mînăstire, chiar şi pentru un timp mai scurt. Aceasta 
insemnează tot rugăciune, liniştire, uşurare, mângiiere, întărire în cre- 
dinșă. Monahul pentru ortodocşii români este un părinte sau un frate 
mai cu har, mai senin; mai înălțat sufletește. Un suflet închinat lui 
Dumnezeu ! 

ARHIMANDRITUL HRISOSTOM POSTOLACHE 


Egumenul Schitului Bucium — Iași 
(1884—1919*) 


Cel mai virstnic şi mai cuvios stareţ al mînăstirilor noastre româ- 
neşti din ultimele trei decenii este, fără îndoială, arhimandritul nona- 
genar Hrisostom Postolache, egumenul Schitului Bucium din lași, al 
cărui nume şi suflet îmbunătăţit sînt bine cunoscute tuturor. Este călu- 
gărul și starețul cu cea mai lungă și bogată experiență duhovnicească 
dintre toţi, fiu al dragostei și ascultării, om al păcii şi smereniei, părinte 
al părinţilor, povăţuitor înţelept, călugăr încercat prin multe ispite și 
duhovnic cu mulţi fii sufleteşti, format în şcoala milenară a monahismului 
ortodox atonit. 

Arhimandritul Hrisostom Postolache a văzut lumina zilei în anul 
1884 într-o familie de țărani evlavioşi din comuna Probota, judeţul Iași. 
Fiind ales de Dumnezeu din sînul maicii sale pentru a sluji Biserica, a 
intrat în nevoința vieţii călugărești din tinereţe. Anii de ucenicie i-a făcut 
la schitul românesc Prodromul din Muntele Athos, unde a primit și tun- 
derea în monahism. Apoi este trimis în ţară, hirotonit preot și numit 
egumen la Prodromul (1920— 1921). După doi ani revine în ţară la Schitul 
Darvari din București şi administrează metoacele atonite românești mai 
bine de zece ani. Din anul 1937 este numit stareţ al Schitului Bucium — 
Iaşi, pe care îl povăţuieşte cu multă înţelepciune și blîndețe mai bine 
de 40 de ani. 

Schitul Bucium este singura așezare călugărească din țara noastră 
care își menţine tipicul şi rinduiala slujbelor după tradiţia atonită. Adică, 
Utrenia după miezul nopţii și în continuare Sfînta Liturghie, la care 
iau parte toți părinţii, în frunte cu venerabilul părinte Hrisostom. O 
aleasă familie duhovnicească, rar întîlnită în alte schituri şi o atmosferă 
de evlavie şi dragoste care te cucerește. 

În revărsatul zorilor, părintele Hrisostom, înconjurat de ucenici, se 
retrage la chilie pentru a-și continua mai departe firul rugăciunii în tăcere 
şi liniște. Chip luminat, duhovnic iscusit, preot evlavios şi neobosit de 
şase decenii, sufiet blînd, pașnic şi cu multă dreaptă socoteală. Iată 
cîteva din cele mai importante calități duhovniceşti care conturează 
portretul sufletesc al părintelui Hrisostom. La acestea se adaugă și însu- 


* Între ediţiile prezentei cărți, unii dintre părinţi au trecut la Domnul. 

şirile sale fireşti, precum: vorbirea așezată şi potolită, cuvîntul blind și 
echilibrat, mersul fără grabă, privirea caldă, părintească, fața luminată 
„şi senină, îmbrăcămintea modestă şi pletele albe ca dapada; adunate 
cu bună cuviință sub dulamă. 

Orice convorbire cu părintele Hrisostom este întotdeauna binecu- 
vintată şi ziditoare de suflet. Cuvintele sfinţiei sale te întăresc în credință, 
te îmbărbătează spre fapta bună, îţi sporesc răbdarea, te mîngiie în 
ispite, îți picură bucurie. şi speranță pe calea miatuta şi te înalță cu 
sufletul spre Hristos. 

Să mergem, așadar, la părintele Hrisostom! După tradiția atonită, 
chilia sfinției sale este legată printr-un coridor de biserică. Este un sfînt 
locaș mic, curat, cu bună mireasmă de tămtie și lumînări de ceară, și 
totodată, înălțător de suflet ca o catedrală. Aici se slăveşte Dumnezeu 
în fiecare zi și noapte! Aici se roagă părintele Hrisostom neobosit de 
40 de ani, pentru lume şi pentru sine, înconjurat de fiii săi sufletești! 

După ce mă închin, întreb de chilia părintelui Hrisostom. 

— Aşteptaţi un moment să-l anunţ — îmi răspunde unul din ucenici. 
Apoi mă conduce la bătrînul, adăugând: „Poftiți la chilie. Vă așteaptă”. 
Pe ușa chiliei sînt scrise aceste cuvinte: „Nimic nu rușinează atît de mult 
pe cel ce face rău, ca a suferi noi cu bărbăţie cele întîmplate și a nu ne 
apăra noi. nici cu cuvîntul, nici cu fapta. Orice se va întîmpla, să le 
luăm de bune, căci nimic nu se întîmplă fără voia lui Dumnezeu. Mai 
bine este: a fi şi a tăcea, decît a învăța și a nu fi”. 

— Binecuvîntaţi, prea cuvioase părinte stareţ! 

— Domnul şi Maica Domnului, parinte, Bine ai venit. Stai oleacă 
pe scaun. x 

Este o chilie mare, luminoasă, cu mireasmă de evlavie şi tămiie. 
Candela arde sub icoane, iar ceaslovul cu slovă veche stă deschis pe 
masă şi așteaptă. 

. — Am veniţ să vă mai văd şi să-mi spuneți vreun cuvînt de folos. 

— Şi eu caut cuvinte de folos, răspunde bătrinul, şi cînd nu am 
de unde le găsi, le caut în Sfînta Scriptură si la Sfinții Părinți. De aici 
ne hrănim cu toții. 

— Sinteți de mult în TEDA pidato stareț? 

— Da, or fi vreo cîțiva ani! Din 1908. Dar au trecut așa de repede, 
parcă mai ieri am plecat la mânăstire. . 

— Şi cum aţi ajuns tocmai la Prodromul, în Sfintul Munte? 

„= — Viaţa călugărească mi-a plăcut de mic. La zile mari și la hramuri 
ne duceam mai mulţi din sat cu părinţii să ne închinăm pe la mînăstiri, 
la Neamţ, la Agapia, Văratec, Secu, Sihăstria, Sihla și la Cuvioasa Paras- 
chiva de la Iaşi. lar după ce ne întoarcem acasă povesteam celorlalți 

tot ce am văzut şi auzit şi le împărțeam cruciuliţe și icoane sfințite din 
mînăstiri. Pe atunci era un călugăr din părțile noastre la Sfîntul Munte 
şi m-am împrietenit cu el. În anul 1908, după ce m-am rugat mult la 
Maica Domnului, ocrotitoarea Muntelui Athos, m-am dus, fără să ştie 
nimeni din familie, direct la Sfîntul Munte. Din Constanţa am luat 
vaporul şi am ajuns cu bine la schitul românesc Prodromul. Stareţ era 
pe atunci arhimandritul Antipa Dinescu. La vremea aceea schitul era 
în floare. Avea peste o sută de părinți şi fraţi, toţi unul şi unul. Curăţenie 
exemplară, biserica foarte frumos împodobită, slujbe frumoase ca la 
greci, cîntăreți renumiţi. Mă simțeam foarte bine duhovnicește. Erau și 
cîțiva duhovnici buni, la care se spovedeau și călugări de alte naționa- 
lităţi. Pe atunci nu vencau nici un fel de mireni la Prodromul, căci era 
tare peste mînă. Doar din cînd în când cîte un mic grup de pelerini din 
țară. Aveam multă liniște. Muntele și peșterile ascundeau numeroşi pust- 
nici, mai ales ruși. Ei erau cei mai evlavioși. Apoi urmau românii și grecii.. - 

— Şi unde v-aţi călugărit? 

— La Prodromul. După trei ani de ascultare, adică în 1911, m-am. 
călugărit, cu gîndul că voi sta în Athos pînă la moarte. De asta am şi 
plecat' de acasă. 

— Aţi cunoscut vreun călugăr român mai sporit la Prodromul? 

— Cu cîţiva ani înainte de a veni eu se nevoiau la Prodromul cîțiva 
călugări români renumiţi, cum a fost schimonahul Nectarie Creţu, marele” 
nostru protopsalt, numit de greci „al doilea Cucuzel” și „privighetoarea 
Sfîntului Munte”. Apoi ieroschimonahul Nifon Ionescu, ctitorul Pro- 
dromului, cu metania de la schitul Horaiţa, mare pustnic într-o peşteră 
de la malul Mării Egee. 

Cît am stat la Prodromul am mai apucat un frate, oltean de origine, 
foarte sporit în nevoință. Îl chema Constantin. La început fusese $n 
armată. Apoi a venit la Sfîntul Munte cu încă doi prieteni. Aici şi-au 
pus rînduială de viaţă aspră: să nu-și facă foc în chilie, să mănînce numai 
pîine și legume, să doarmă pe jos şi altele. Ceilalţi prieteni şi-au călcat 
făgăduinţa. El însă, nu. Parcă îl văd. leşea sub streașina chiliei să-l 
plouă. După ce îl uda pînă la piele, intru înăuntru şi se apuca de metanii 
pînă se uscau hainele pe el. De la un timp a început a umbla desculț 
permanent, vara și iarna. Apoi, nu vorbea cu nimeni, nu ridea vreodată 
şi răbda de la toţi ocările şi vorbele rele. 

De la un timp a plecat din Prodromul la pustie. Un pustnic bătrîn 
l-a călugărit şi i-a pus numele, mi se pare, Ciprian. El, însă nu spunea 
U cum îl cheamă. Se făcea mereu nebun pentru Hristos ca să-l ocărască 
ñ toţi. Dormea pe unde apuca. Prin peșteri, pe stînci sau rezemat de ceva. 
Şi mînca numai ce-i dădeau alții. Nu avea nimic decit numai ce era pe 

el. Se ruga permanent, tăcea totdeauna și umbla singur din loc în loc. 
Uneori mai venea la noi în schit și îl primeau părinţii cu multă dragoste. 
Noaptea, însă, nu dormea deloc. Se ascundea în vreo magazie pe sub 
chilii şi acolo făcea metanii şi închinăciuni toată noaptea. ; 

Dacă observa că îl ocărăște cineva, se prefăcea nebun ca să-l ocărască 
şi mai mult. Iar dacă vedea că acela este smerit, smeritul Ciprian îi vorbea 
puţin, dar cu multă înţelepciune. Uneori se ducea tocmai la Mînăstirea 
Rusicon. Dar înainte de a intra în biserică, se băga în mare și apoi intra 
cu hainele ude la slujbă. Călugării întîi îl scoteau afară. Apoi, văzînd 
credinţa și rîvna lui, au început a-l lăuda și cinsti ca pe un mare pustnic. 
Atunci el fugind de laudă, n-a mai trecut pe la Rusicon. 

Cînd am fost trimis în ţară, prin anul 1913, l-am lăsat pe părintele 
Ciprian încă în viaţă. Se nevoia tot în preajma Schitului Prodromul. 
Acesta a fost unul din cei mai sporiţi călugări români pe care i-am cunoscut 
în Sfîntul Munte. 

— Cum erau apreciaţi călugării români în, Muntele Athos? 

— Călugării români erau foarte apreciaţi în Sfintul Munte, ca buni 
nevoitori, smeriţi, postitori, cîntăreţi aleși, ascultători şi iubitori de 
linişte şi singurătate. Timp de cinci sute de ani Sfîntul Munte a fost sub 
stăpînire turcească, adică din secolul XV pînă în anul 1918. Apoi Athosul 
a intrat sub stăpînire grecească. Din acest an viața călugărească la Sfîntul 
Munte a început să slăbească mereu, pînă în zilele noastre. 

— Dar din ce cauză? l l 

— Pentru că turcii nu se amestecau în viața internă a Sfintului 
Munte. Ei aveau doar un mic consulat acolo şi fiecare era liber să intre 
sau să plece din Athos cînd şi unde voia, doar cu o mică viză. Ei nu ţineau 
cont de naţionalitate. Dar după 1918, grecii au introdus legile civile în 
Sfîntul Munte cu anumite restricţii interne gi viaţa călugărească s-a 
îngreuiat din ce în ce mai mult. După această dată nu mai putea fi primit 
oricine în Athos. Cel mai mult au avut de suferit românii. Anul 1918 este 
pentru Sfîntul Munte începutul decăderii sale generale. 

— Ce mânăstire din Athos era cea mai bine organizată cînd v-aţi 
dus la Prodromul? | 

— Mînăstirea Rusicon. Avea peste două mii de călugări. Un sfert 
din, toţi vieţuitorii Sfîntului Munte. Era cea mai bine organizată, cu 
călugări sporiți, cu duhovnici şi pustnici vestiți. Aveau slujbe din cele 
mai frumoase şi cîntau grozav de frumos. Iar clopotele Minăstirii Rusicon 
se auzeau în tot Muntele. Rusiconul avea gi un spital mare la marginea 
mării pentru călugării bolnavi. Veneau călugări suferinzi din tot Muntele 
şi erau tratați gratuit. Mînăstirea aceasta alimenta cu hrană şi îmbrăcă- 
minte pe toţi călugării săraci şi pustnicii din Sfîntul Munte. La trapeza 

mânăstirii se împărțeau alimente şi cele de nevoie o dată pe săptămînă, 
pentru o lună de zile. Nu țineau cont de naţionalitate. 

— Ce slujbe deosebite v-au plăcut mai mult în Sfîntul Munte? 

— Patronul sau hramul Sfintului Munte de la 6 august, Schimbarea 
Domnului la Faţă. Pe virful Athonului se află o mică biserică de lemn, 
crăpată de vânturi şi curenţi. Încă din ajun se face un fel de pelerinaj 
pe virful Muntelui. Vin călugări şi sihaștri din tot Muntele. De cu seară 
se face priveghere pînă dimineaţa. Noaptea se aprind focuri pe Munte, 
că este tare frig, iar a doua zi, de praznic, se face Sfînta Liturghie, se 
cîntă Acatistul Maicii Domnului, călugării gustă ceva și seara coboară 
fiecare la mînăstirea și chilia lui. 

— În ce an v-aţi reîntors în ţară? 

— În 1915. Am fost trimis cu răspundere la via schitului de la Bu- 
cium — aşi. Am venit plîngînd. Dar ce era să fac? Ascultare pînă la 
moarte. Apoi s-a pornit războiul. Aici a auzit mitropolitul Pimen de 
mine şi m-a hirotonit preot, fără voia mea, iar în 1920 am fost numit 
egumen al Schitului Prodromul, tot fără voia mea. M-am dus la Pro- 
dromul plingînd. N-am avut încotro. Ştiam ce grea este această ascultare. 

— Și aţi stat mulți ani egumen la Prodromul? 

— Aproape doi ani, că n-am putut mai mult. Eu deja le-am spus 
de la început cu lacrimi: „Nu sînt vrednic, părinţilor, să vă fiu cgumen 
şi povăţuitor. Sînt tînăr și fără experienţă. Căutaţi pe altul mai destoinic. 
Eu n-o să pot să vă mulțumesc pe fiecare ...”. Dar, călugării au venit 
la mine la chilie şi m-au luat cu sila la trapeză, apoi la biserică, ca să mă 
declare obştea egumen. Pînă la urmă, m-am temut de Dumnezeu să 
nu-L supăr și am primit. Am adunat soborul şi am ales consiliul mînăstirii, 
Pe un moldovean l-am ales econom. Pe unul din Muntenia, eclesiarh. Pe 
unul din Transilvania, casier. Pe un oltean l-am pus magazioner, iar pe 
un basarabean, arhondar; că am căutat să-i înfrățesc pe toţi, să nu fie 
dezbinare şi împerechere între români. 

— Cînd aţi venit din nou în țară? 

— În 1922. După aproape doi ani de stăreție am adunat soborul 
părinţilor, le-am spua că nu mai pot să le fiu stareț; i-am rugat să aleagă 
pe altul, iar eu am venit din nou în ţară, la schitul Darvari. Din anul 
1937 am fost numit superiorul schitului Bucium — Iași, unde mă aflu 
pînă azi, cu darul lui Dumnezeu. 

— V-aţi siig duhovniceşte bine, aici, prea cuvioase părinte Hri- 
sostom ? 


Sia E: 


— Slavă Domnului, părinte Ioanichie. Dacă ai pace cu tine, ai pace 
cu toată lumea! Mai bine m-am simţit aici decît în Sfintul Munte. La 

biserică, la ascultare și la chilie. Maica Domnului ne-a acoperit şi aici 
de multe primejdii. 

— Nu voiți să vă tnt drcați dis nou în Sfîntul Munte? 

— Nu, părinte. Prefer să mor aici. Sfintul Munte este acolo unde 
faci voia lui Dumnezeu. Nu te mîntuiește locul, oricît de sfînt ar fi el. 

— Cîţi ani aveţi, prea cuvioase părinte Hrisostom? 

— Am împlinit 95 de ani, din care 71 în viaţa călugărească. 

— Sînteţi mulțumit că aţi ajuns la această vîrstă venerabilă? 

— Slavă lui Dumnezeu pentru toate! Iaca, astă iarnă am fost tare 
bolnav. Am crezut că mor și m-am rugat lui Dumnezeu să mă ia, dar 
se vede că mai sînt păcate de ispășit. Cînd eram aproape în agonie, am 
auzit un glas care mi-a zis: „Pune pază gurii”. Se vede că am grăit 
mult despre alții! De atunci m-am hotărit să nu mai vorbesc despre 
nimeni nimic, Dar iaca, nu poți. Mai ales cînd vine cineva și te întreabă 
despre unul şi altul. Nici nu ştii, să taci sau să vorbeşti. Chiar te rog 
întreabă pe părintele Cleopa din partea meu, să-mi spună ce să fac cu 
această poruncă ? Cum trebuie înţelese aceste cuvinte? Să nu vorbești 
nimic nici cînd! te întreabă cineva? Sau să vorbeşti numai cînd te 
întreabă ceva de folos? 

— Prea cuvioase părinte Hrisostom, din toată experienţa sfinţiei 
voastre de o viaţă întreagă, vă rog daţi-mi un cuvînt de folos sufletesc, 
acum, înainte de plecare. Ce trebuie să fac pentru a mă mîntui? 

— Dar ce sfat să-ţi dau eu, păcătosul? Iaca, sînt și bătrîn, și bolnav 
pentru păcatele mele, nici nu mă rog cît trebuie şi cum trebuie, nici 
canonul călugăresc nu-l fac. Ce sfat să-ţi dau sfinţiei tale, care știi: cum 
trebuie să te mîntuiești? Și eu caut și aştept cuvînt de folos de la alții. 
Iaca ce-mi dă Domnul în gînd să vă spun celor ce sînteţi mai tineri: 
Daţi-vă toată silinţa să ajutaţi Biserica, că are mare nevoie de sfinţiile 
voastre. Să faceţi ascultare, orice vi s-ar porunci, că ascultarea este 
viaţă, iar ncascultarea moarte lucrează. Mai ales cînd este nevoie şi 
poruncă. Auzi ce zice proorocul David: „lar pe ci ce lucrează îndă- 
rătnicii, adică pe neascultători, duce-i-va Domnul cu cei ce lucrează 
fărădelege” (Ps. 124, 5). 

— Vă mulțumesc, prea cuvioase părinte Hrisostom, pentru aceste 
frumoase sfaturi duhovnicești. 

— Maica Domnului să te binecuvinteze, Mulţumesc poty dragoste. 
Mai poftiți! i 

În urmă, bătrînul și-a pus din nou ochelarii și a început să citească 
din Ceaslovul cu litere chirilice, care îl aștepta deschis pe masă. Singur, “ 
în genunchi înaintea sfintelor icoanc și a candelei abia licărind, cu sufic- 
tul mulţumit, cu faţa senină şi cu barba aiba ca zăpada. Chip transfigurat 

al unui cuvios călugăr care așteaptă în tot ceasul venirea lui Hristos! 
De aproape un secol se roagă, slujeşte cele sfinte, face ascultare, creşte 
ucenici, stă de veghe, se smerește, trăieşte în dragoste şi așteaptă. Afară 
ucenicii se ostenesc cu cele ale Martei și caută toată pacea bunului lor stareţ. 

Aceasta a fost ultima dată cînd l-am văzut pe Arhimandritul Hri- 
sostom. După cîteva luni s-a îmbolnăvit, a primit tunderea marelui chip 
al schivniciei, s-a mărturisit, s-a împărtășit cu Trupul şi Sîngele Domnu- 
lui și şi-a dat sufletul cu pace în miinile lui Dumnezeu. Așa s-a săvârșit 
în vara anului 1979 cel mai vîrstnic şi cuvios stareţ al monahismului 
nostru contemporan ! 


ARHIMANDRITUL IACHINT UNCIULEAC 


Starețul Minăstirii Putna 
(n. 1924) 


Miînăstirea Putna este o mînăstire simbol, o adevărată cetate a evlaviei 
ortodoxe, a culturii medievale monahale, a simţirii interioare și a istoriei 
noastre străbune. Însuşi cuvîntul „Putna” este un cuvînt sacru pentru 
noi toți. Este așezarea monahală cea mai nordică a Moldovei, care între- 
ține peste secole dreapta credinţă și unitatea sufletească a românilor. 
Aici se laudă Dumnezeu de peste cinci sute de ani. Aici doarme somnul- 
de veci cel mai mare domn al Moldovei — Ștefan cel Mare. Aici stau de 
veghe călugării noștri iubitori de Hristos în neadormită rugăciune, cu 
candelele aprinse. Aici, în fața Sfîntului Altar şi înaintea mormîntului 
lui Ștefan cel Mare, fiecare se simte mic, fiecare se smerește, fiecare se 
roagă mai mult, își umezeşte ochii de lacrimi, se înfrăţește cu aproapele 
său şi se îndeamnă cu bărbăție în lupta vieţii, știind că fără jertfă, fără 
luptă şi credinţă în Dumnezeu, nimeni nu poate birui, nimeni nu se încu- 
nunează în cer. 

Cel mai vechi călugăr din Mînăstirea Putna, care ţine candela evlaviei 
aprinsă aici de aproape trei decenii, este blîndul arhimandrit și stareţ 
“Iachint. Numele Prea Cuvioşiei Sale este cunoscut în toată ţara, devenind 
unul dintre cei mai populari stareți ai mînăstirilor noastre din prezent. 

Pe părintele Iachint, însă, cu greu îl poţi găsi la chilie. Ori este la 
rugăciune în biserică. Ori supraveghează vastele lucrări de restaurare. 
Ori stă înaintea numeroșilor pelerini de aproape şi de departe, care vin 
la Putna să se închine lui Dumnezeu, să se întărească sufletește și să aprindă 
o lumînare la mormîntul marelui ctitor de țară și apărător al Creştină- 
tăţii. Ori vin să primească cuvînt de întărire și miîngfiere în necazurile 
vieţii. Toţi îl solicită, toţi îi cer cuvînt și 'doresc să-l asculte, căci părin- 

tele Iachint le vorbește ca un adevărat părinte, ca un bătrîn înţelept 
şi iubitor de Dumnezeu și de oameni. lar cuvintele sfinţiei sale, plinc de 
har şi de căldură, trezesc conștiinţele, angajează iniinilc, dau emoţii, 
izvorăsc lacrimi, aduc speranţe şi îmbărbătează multe suflete. 

În liniştea unei nopţi de vară, după orele tîrzii de rugăciune, zăbovese 
un ceas de vorbă cu părintele Iachint. Răspunsurile Prea Cuvioşiei Sale 
la întrebările mele le redau întocmai în rîndurile ce urmează. 

— Care a fost rolul duhovnicesc, Cultural şi patriotic al Minăstirii 
Putna de-a lungul secolelor pentru Moldova și ţara noastră în general ? 


— Este delicată și riscantă o astfel de împărțire a rolului ei. S-ar 
putea mai curind afirma că acestea sînt de fapt aspecte ale unui singur 
rol al Minăstirii Putna: Permanenţa spirituală a iubirii de Dumnezeu și 
de oameni şi menţinerea conștiinței acesteia de-a lungul secolelor. Această 
conștiință este ridicată la culmi de trăire prin exemplul personal al călu- 
gărilor ce s-au jertfit la Putna în rugăciune şi smerenie și prin personali- 
tatea creștinului și nebiruitului apărător al Ortodoxiei şi al Moldovei, 
Ștefan cel Mare. Rolul Putnei a fost şi rămîne unul singur: să fie peste 
veacuri o candelă vie, aprinsă în nordul Moldovei, spre lauda lui Dum- 
nezeu şi luminarea neamului. Să fie o vatră caldă pentru suflete, școală 
a evlaviei pentru călugări și credincioşi și liman de întărire și înfrățire 
pentru noi toți. i 


— Ce înseamnă Minăstirea Putna în conștiința credincioşilor din 
Bucovina, din Maramureș și din întreaga țară? Cum a reușit această 
mânăstire să mențină unitatea de credință ortodoxă în partea de nord 
a ţării noastre? 

— Dacă a transpune în cuvinte rostite sau scrise realitatea lumii 
materiale nu este prea greu pentru cei ce stăpiînesc meșteșugul acesta, 
în schimb, a transpune o conștiință sau o stare de spirit este foarte greu. 
Ce înseamnă Putna pentru moldoveni, mai ales pentru cei din Bucovina 
nu se poate spune, ci doar se poate vedea, auzi și simţi. Această însemnă- 
tate răzbate din șirurile nesfîrșite de credincioși ce se adună cu miile 
la marile sărbători de la Paști sau Crăciun şi la marile aniversări legate 
de personalitatea lui Ștefan, cel Mare, precum: 2 iulie, ziua morţii lui, 
15—16 august — hramul mînăstirii și pomenirea ctitorilor — și 27 decem- 
brie, ziua numelui și prăznuirea Sfîntului Apostol și arhidiacon Ștefan. 
Dacă fiecare creștin își pomenește morţii săi pînă la 7 ani și apoi la praz- 
micile respective cît timp trăieşte, Ștefan cel Mare, însă, este pomenit 
neîncetat de călugări și credincioși de 480 de ani! 


— Unitatea de credinţă a neamului rezidă în unitatea ce există între 
Biserică, popor şi voievozi. În tot trecutul țării noastre nu se cunoaște, 

ca la alte popoare sau confesiuni, o ruptură între aceste trei entităţi. Ele 
sînt ipostaze ale ființei noastre naţionale. Şi vom dăinui în istorie atîta 
timp cît vom păstra această unitate, cu Dumnezeu și cu oamenii. 

— Întrucît între Moldova şi Transilvania, între Bucovina și Maramureș 
a fost dintotdeauna o strînsă colaborare şi legătură religioasă și etnică, 
cum explicati aceste profunde legături spirituale şi tradiționale dintre 
ardeleni şi moldoveni? 

— Legătura etnică şi sufletească dintre ardeleni şi moldoveni, dintre 
toți românii a fost dintotdeauna, este şi va rămîne cît va fi neamul. Ea 
se sprijină pe trei piloni sau entităţi de bază: credinţa ortodoxă unitară 
din primele veacuri în tot spaţiul românesc, conștiința națională de fră- 
țietate și origine latină și limba. Deci credinţa dreaptă în Dumnezeu, 
originea latină şi limba străbună ne-au ţinut uniţi sufletește aproape 
două mii de ani. Munţii Carpaţi nu ne despart, ci ne unesc pe unii cu 
alţii. Ei formează coloana vertebrală a neamului nostru. Conștiinţa naţio- 
nală a românilor s-a împletit cu cea religioasă, ceea ce a permis poporu- 
lui român să reziste în decursul istoriei sale foarte frămîntate. Pe arde- 
leni îi atrage Moldova îndeosebi prin numeroasele ei mînăstiri, începînd 
cu Putna, Sfîntul Ioan de la Suceava, Neamţ, Sihăstria, Agapia, Bistrița 
şi Cuvioasa Paraschiva de la lași. Apoi fi mai atrage blîndețea și des- 
chiderea interioară a moldovenilor. Doar se ştie cîte, mii de ardeleni, 
sate întregi, se strămutau dincoace de Carpaţi, în vremuri de persecuții 
şi convieţuiau cu moldovenii. lar prin mînăstiri, la fel, sute de călugări 


ardeleni, unii foarte sporiți duhovniceşte, se nevoiau în toate marile 


noastre minăstiri moldovene. 


— Cunoașteţi de ce sînt ardelenii, mai ales cei din nord, atit de legați 
sufletește de Moaştele Sfintului loan cel Nou de la Suceava? 

— Ardelenii, ca și moldovenii, iubesc în chip deosebit pe Sfîntul 
Ioan cel Nou de la Suceava, pentru că el este simbolul jertfei pentru 
Hristos, pentru credinţă. El simboliza suferințele românilor sub ocupaţie 
străină. Și precum Sfîntul Ioan de la Suceava a primit să fie martirizat, 
decît să se lepede de credința în Hristos, tot așa și fraţii ardeleni se 
îndemnau prin el ca mai bine să fie uciși, decit să se lepede de Ortodoxie. 
Apoi, ardelenii considerau capitala Moldovei, Suceava, şi capitala româ- 
nilor de peste Carpaţi, în lunga lor ocupaţie străină. Veneau aici că nu 
aveau alți frați mai buni. Veneau la noi să se roage împreună cu noi, 
să cânte, să se îmbărbăteze, să primească ajutoare pentru bisericile lor, 
cărţi de slujbă, daruri și chiar preoți misionari. Fără ajutorul Moldovei 


şi al Ţării Românești românii din Transilvania cu greu ar fi putut rezista 


aproape o mie de ani sub ocupaţie străină. 

— Care sînt marile sărbători şi hramuri miînăstireşti în Moldova la 
care vin în pelerinaj numeroși ardeleni ? 

— Trei sînt cele mai mari hramuri şi pelerinaje din Moldova la care 
iau parte, alături de credincioşii noștri, mii de fraţi ardeleni. Întîi este 
hramul Minăstirii Neamţ, la Înălțarea Domnului, cînd vin în pelerinaj 
mulţi credincioşi moldoveni și ardeleni. Apoi este hramul Miînăstirii Sfîntul 
loan cel Nou de la Suceava, patronul Moldovei, în ziua de 24 iunie, cel 


mai național hram mînăstiresc din ţară. Credincioşii din nordul, centrul - 


şi sudul Moldovei se întîlnesc, se roagă și slăvesc pe Dumnezeu împreună 
cu frații din Apuseni, Năsăud, Făgăraş și mai ales din Maramureș. Hramul 
de la Suceava este o -sărbătoare a florilor și a înfrăţirii românilor orto- 
docși de pretutindeni. Al treilea mare hram al Moldovei, la care vin 
poate cei mai numeroşi pelerini, este la 14 octombrie, patronul Cuvioasei 
Paraschiva din Catedrala Mitropolitană din Iași. 

La aceste mari hramuri se mai poate adăuga hramul Miînăstirii 
Putna, Adormirea Maicii Domnului, de la 15 august, cînd se adună mii 
de credincioși, îmbrăcaţi de slujbă. Hramul Putnei are un caracter religios 
şi patriotic. Atunci toată Bucovina este în sărbătoare. Țăranii, în costume 
naţionale, ies pe drumuri, se adună la Putna, aprind sute de lumînări 
la mormîntul lu: Ştefan cel Mare, cîntă cîntece religioase și patriotice, 
iau parte la parastasul ctitorului, cheamă în casele lor închinători veniți 
de departe și le oferă gratuit masă în cinstea lui Ștefan cel Mare. Aceste 
hramuri şi pelerinaje din Moldova au jucat un mare rol în menţinerea 
unităţii de credință, de limbă şi simţire românească, neîntîlnite în altă 
parte. Hramuri similare cu pelerinaje de credincioși se întîlnesc și în 
Ardeal, mai ales la mînăstirile Nicula, Brîncoveanu, Rohia, Rîmeţ, Prislop 
şi Bodrog, în ziua de 15 august, Adormirea Maicii Domnului. Este hra- 


mul cel mai iubit al ardelenilor. 


— Părinte Iachint, de cînd datează primele începuturi de viață mona- 
hală în vatra Miînăstirii Putna? 

— Din recentele cercetări arheologice reiese că Minăstirea Putna a 
avut și o epocă preștefaniană. Cu prilejul săpăturilor s-au găsit mai 
multe morminte vechi, chiar sub temeliile Casei Domnești, ceea ce dove- 
deşte că aici fusese un mic cimitir al unor sihaștri, din secolul XIV, necu- 
noscut lui Ștefan cel Mare. Altfel nu și-ar fi construit palatul voievodal 
peste morminte. S-au mai aflat și unele documente care atestă aceste 
cuncluzii: că aici a fost o veche vatră sihăstrească, anterioară Cuviosului 
Daniil Sihastru. Poate tocmai de aceea s-a nevoit aici și Sfîntul Daniil 
de la Voroneţ. El continua o tradiție pustnicească mult mai veche. 


MA ERN AS 

— Care este meritul Cuviosului Daniil Sihastru la întemeierea Mînăs- 
tirii Putna? 

— A fost un ctitor moral al Putnei, îndemniînd pe Ștefan cei Mare, 
„al cărui duhovnic era, să zidească acest locaş de laudă lui Dumnezeu, 
de evlavie şi de veșnică odihnă pentru el şi familia sa. 


— Care au fost epocile cele mai strălucite în viața duhovnicească și 
culturală a Miînăstirii Putna? 

— Cea mai strălucită epocă din istoria Minăstirii Putna a fost cea 
de la început, adică din anul 1470 pînă în prima jumătate a secolului XVI. 
-Acum ia ființă obștea de la Putna cu egumeni şi duhovnici aduși de la 
Neamţ, dintre cei mai sporiți. Acum ia ființă școala de caligrafi de la 
Putna, cu scriitori şi miniaturiști foarte iscusiți aduși tot de la Neamţ. 
Acum ia ființă Școala domnească de muzică şi broderie de la Putna, 
renumită pînă la Bizanţ. În această epocă Minăstirea Putna ajunge din 
urmă Mînăstirea Neamţ, a cărei fiică era. A doua epocă este cea din 
secolul XVIII, sub vestitul arhimandrit Vartolomeu Măzăreanu, care 
inaugurează la Putna o adevărată academie teologică românească și un 
curent de înnoire a vieţii duhovnicești și culturale în nordul Moldovei. 
A treia epocă de înflorire duhovnicească a Minăstirii Putna o așteptăm 
să vină! Avem speranţă, avem vocaţie, avem dorință. Maica Domnului, 
patroana acestui sfînt locaș, ne ajută. Ne mai trebuie oameni de jertfă 
interioară ; călugări plini de dragoste și smerenie, care să colaboreze cu ener- 
giile Duhului Sfînt printr-o trăire duhovnicească aleasă şi prin cultură 
teologică temeinică. Orice epocă de înflorire nu vine din afară, dictată 
de cineva, ci vine din sînul miînăstirii prin egumeni, duhovnici şi călugări 
cât mai buni, cît mai iubitori de Dumnezeu și de oameni, gata să facă 
orice jertfă pentru mântuirea lor şi a altora. Ne rugăm lui Dumnezeu să 
binecuvînteze toate miînăstirile cu astfel de trăitori iluminaţi de sus, ca 
să fie lumină pentru cei din jurul lor. > ' 


— Care au fost cei mai buni stareți în trecutul Minăstirii Putna? 

— De-a lungul istoriei sale sînt consemnați peste 70 de stareţi, 
începînd cu Arhimandriții Ioasaf (t 1484) și Paisie (f 1502). Fiecare 
dintre ci au pus cîte -o cărămidă la temelia Minăstirii Putna. În secolul 
nostru, cei mai distinși au fost arhimandriţii Tecfil Pătraș și Grigore Vol- 
cinschi. Începînd din anul 1956, părinţii Cleopa şi Paisie au înnoit şi 
reorganizat viața duhovnicească în obștea Minăstirii Putna. Nu putem 
uita primăvara anului 1956, cînd un grup de 18 părinţi şi fraţi din obştea 
Minăstirii Sihăstria, în frunte cu Protosinghelul Dosoftei Murariu, au fost 
transferați la Putna să înnoiască viața monahală de aici. Printre acei 
fraţi mă aflam și eu atunci. N-am regretat niciodată plecarea noastră la 

Putna. Dacă am făcut ceva sau încă nu, s-o spună alții. Noi am făcut 
totul să ne împlinim misiunea încredințată de răposatul mitropolit 
Sebastian. 


— Părinte Iachint, cum s-a realizat această înnoire duhovnicească 
la Putna? Cu ce s-a început? 

— Orice înnoire spirituală a omului, a miînăstirii şi a Bisericii în gene- 
ral, se începe prin rugăciune. La Putna s-a rînduit mai întîi Sfînta Litur- 
ghie zilnică, Utrenia la miezul nopţii și toată rînduiala bisericească precum 
ca la Miînăstirea Sihăstria. Toţi luam parte la slujbele bisericii, toţi cîntam 
la strană, toți mergeam la ascultare, toți mîncam împreună și ne îmbăr- 
bătam unul pe altul. Oricât era de greu, începutul ni s-a părut așa de 
frumos. .. Rugăciunea și dragostea înnoiesc sufletul omului, mînăstirile și 
lumea întreagă. lar părăsirea rugăciunii, a vieții de obște și dezbinarea 
dărîmă mînăstirile, familia și lumea. După aceea am început a citi zilnic 
Psaltirea în biserică, cîte două ore fiecare, începînd cu starețul mînăstirii. 
Mai tîrziu s-au început şi lucrările de restaurare a bisericii și a tuturor 
clădirilor. 


— Cum şi-a desfășurat viata duhovnicească Mînăstirea Putna sub 
ocupația austriacă? 

— Deşi s-au desființat schiturile din Bucovina și s-a limitat. personalul 
miînăstirilor, Putna s-a bucurat de un regim special. Pentru importanța 
şi rolul ei istoric și cultural, austriecii au acordat subvenţii personalului 
ei monahal, au acceptat funcționarea ei ca minăstire, au restaurat bise- 
rica şi o parte din chilii, recunoscîndu-i drepturile ei materiale și daniile 
voievodale în toată perioada dintre 1775—1918. Aceasta a făcut ca Putna 
să se menţină și candela rugăciunii să nu se stingă în biserică și la mor- 
mîntul lui Ştefan cel Mare. 


— Spuneți-mi cîteva cuvinte despre rolul Mînăstirii Putna pentru 
Bucovina, sub ocupaţie austriacă. 

— A menţinut unitatea inimilor tuturor românilor din nordul Mol- 
dovei și Transilvaniei; unitatea credinţei ortodoxe și unitatea de gîndire 
şi simțire etnică, împotriva curentului străin de înstrăinare și renegare 
a neamului și sufletului românesc. Mai ales în sărbători, credincioșii se 
întîlneau la Putna, se rugau și cîntau împreună cu părinţii, se spovedeau, 
primeau Sfintele Taine, ascultau o predică bună, aprindeau lumînări la 
mormîntul lui Ștefan cel Mare și se întorceau la casele lor. mai întăriți 
în credință și speranţă. 


— Dar despre semnificaţia serbărilor de la Putna din anul 1871 
ne puteți spune, părinte Iachint? 

— A fost poate cea mai mare manifestaţie ortodoxă și românească 
la Mînăstirea Putna din tot secolul XIX. Călugări şi preoţi de mir, scriitori 
şi muzicieni, studenţi, militari şi ţărani, mii, zeci de mii s-au întîlnit în 
curtea ctitoriei lui Ștefan cel Mare. S-au rugat împreună, au cîntat 
împreună, au cerut mila lui Dumnezeu peste ţara noastră, au lăudat în 
cuvinte și cîntări stropite cu lacrimi personalitatea şi geniul lui Ștefan 
cel Mare; s-au îmbrățișat, s-au sărutat unii cu alţii şi aşa s-au reîntors 
la casele lor. Dorinţa de unitate și simțul profund patriotic s-a concretizat 
la Putna prin aducerea simbolică de pămînt românesc din toate județele 
țării, ceea ce este un fapt unic în trecutul neamului nostru. Din anul ` 
1871, mai ales, Mînăstirea Putna a devenit și mai mult un Altar-simbol, 
o vatră de simţire şi vibraţie sufletească fără egal în țara noastră. Sufletul 
acestor serbări l-au format Eminescu, Slavici și Ciprian Porumbescu. 


— Ce misiune duhovnicească împlineşte astăzi Miînăstirea Putna? 

— Aceeaşi înaltă misiune evanghelică pe care o împlinește aici de 
peste cinci sute de ani. Menţinem peste veacuri firul neintrerupt al rugă- 
ciunii către Dumnezeu. Menţinem zilnic Sfînta Liturghie și toată rînduiala 
noastră mînăstirească. Ne străduim să urmăm pe cît putem înaintaşilor 
noștri, prin iubire şi viață morală; menţinem cît mai vie conștiința națio- 
nală şi simțul evlaviei ortodoxe în nordul Moldovei și al ţării și mîngiiem 
pe toți credincioșii care vin la Putna, îndemnîndu-i să asculte de Biserică, 
să nu-şi părăsească dreapta credinţă, să-și crească copiii în frică de Dum- 
nezeu și să trăiască în pace şi iubire unii cu alții. Apoi, trezim sentimen- 
tul patriotic şi dragostea de neam în inimile numeroșilor vizitatori, mai 
ales al tinerilor noștri, vorbindu-le cu căldură de Ștefan cel Mare, de 
vitejia, de eroismul, de credinţa și realizările din epoca lui. Deci, men- 
ținem. nestinsă candela credinţei şi a neamului. 


— Părinte Iachint, în încheiere, ce sfaturi duhovnicești dați credin- 
cioşilor care vin la Mînăstirea Putna şi tuturor fiilor sufletești pe care îi aveți ? 

— Să iubească pe Dumnezeu și să-şi păstreze dreapta credinţă orto- 
doxă, chiar cu preţul vieţii lor. Să iubească pe oameni ajutindu-i după 
putere în, nevoi. Să iubească Biserica şi sfintele mînăstiri, să asculte de 
păstorii lor sufleteşti și să ducă o viață morală în familie și societate, 
de adevăraţi fii ai lui Dumnezeu și urmaşi ai marilor noștri înaintași și 
ctitori de ţară. 


— Ce sfaturi dați călugărilor ascultători, în calitate de stareț și părinte 
duhovnicesc? a a 

— Părinte loanithie, să ne rugăm unii pentru alții și împreună să 
lăudăm pe Dumnezeu și pe sfinţii Lui. Apoi să ne împlinim cu devota- 

ment făgăduințele noastre călugărești, să apărăm cu jertfelnicie credinţa 
ortodoxă, să îndemnăm cu timp şi fără timp pe credincioși la o viață 
creştină morală, învăţindu-i tainele credinței, milostenia, înfrînarea, ome- 
nia şi respectul pentru înaintași. 

De vom face cele ce am făgăduit, de vom ajuta pe alții pe calea mîn- 
tuirii, de vom iubi și ne vom smeri, avem toată nădejdea că nu trăim 
în zadar pe pămînt şi că vom fi primiţi dincolo, în lumina lui Hristos. 


MONAHIA AGAFIA MOISA 
Minăstirea Slatina — Fălticeni 
(1886— 1982) 


O întîlnire cu un călugăr bătrîn este întotdeauna un fericit popas 
duhovnicesc, un prilej de meditaţie, de reculegere şi de învățătură. O 
convorbire cu un părinte bătrîn este o adevărată binecuvîntare. Și dică 
te simți mînpfiat sufletește și întărit în credinţă numai în prezența lui, 
cu atît mai mult cînd îl auzi vorbind, cînd îi simţi căldura inimii, cînd 
îi vezi faţa iradiind lumină și te învredniceşști de binecuvîntarea şi expe- 
rienţa vieții lui. 

Vorbind cu un călugăr, simți că vorbeşti cu un părinte, cu o mamă 
duhovnicească, cu un prieten al lui Hristos, cu un rugător al lumii întregi 
Cuvîntul lui îţi dă curaj, sfatul lui îţi alungă furtuna gîndurilor, senină- 
tatea feții lui îți dă nădejde de mîntuire iar rugăciunea lui îţi încălzește 
inima împietrită de tot felul de păcate. 

În ambianța unui părinte sufletesc te simţi întotdeauna fericit, liniștit, 
împăcat cu tine, cu lumea, cu veșnicia. În chilia lui pluteşte permanent 
o atmosferă de pace şi sfințenie neîntîlnită nicăieri, o mireasmă străină 
de tămiie, de candelă ce nu se tinge niciodată sub icoane; un miros 
curat de lumînare ce arde permanent în sfeșnic. În jurul lui descoperi o 
altă lume cu bucurii străine omului de rînd; găseşti prisos de har, de 
liniște și binecuvîntare. Din inima lui izvorăsc bucurii duhovnicești care 
nu încap în orice inimi. Din ochii lui picură boabe sfinte de lacrimi mai 
curate decît lacrima unui copil. Iar din gura lui ies cuvinte de înţelepciune 
mai scumpe decit ale multor ritori. 

Dornici după o astfel de înţelepciune duhovnicească facem un scurt 
popas la Mînăstirea Slatina. Aici trăiesc mai multe călugărițe — smerite 
rugătoare ale Bisericii noastre. După ce ne închinăm în sfinta biserică, 
măreaţă catedrală voievodală de evlavie străbună, mergem la maica 
Agafia Moisa, cea mai virstnică călugăriță din obştea acestei mânăstiri.. 

— Unde este chilia maicii Agafia? — întrebăm. ~- 

— În pavilionul de răsărit, sus, la etaj, ni se răspunde. 

Batem ușor. Ne iese înainte maica Elpidia, ucenica bătrînei. Sîntem 
invitați înăuntru. 

— Binecuvîntaţi, maică Agafia ! Ne iertaţi de această vizită nepotrivită. 

— Bine aţi venit, părinte! Poftiţi la noi. Aşa mă bucur cînd îmi 
deschide ușa cineva! 

— Şi noi ne bucurăm că vă găsim încă sănătoasă şi plină de bărbăţie 
duhovnicească. 

— Altfel nu putem trăi, părinte. Fără credință în Dumnezeu, fără 
răbdare și nădejde în viaţa veșnică, degeaba ne-am născut pe lume. 

— Aveţi mulţi ani; maică Agafie? 

— Aproape nouăzeci de ani, părinte. Sint născută în 1886, la Doro- 
hoi, din părinţi ţărani foarte credincioși. 

— În ce an aţi venit la miînăstire? 

— În anul 1892, cînd eram numai de 6 ani. Am optzeci de ani, păriat», 
de cînd sînt la mînăstire! O viață de om. Totuşi îmi pare rău că n-am 
făcut mai mult pentru suflet. Omul niciodată nu face cît trebuie, cît 
făgăduieşte. Ar fi tare bine dacă ar face cît poate. 

— La ce mînăstire aţi trăit, maică Agafie? 

— La Miînăstirea Agafton, aproape de Botoşani. Acolo mi-a rînduit 
Dumnezeu să-mi petrec viaţa. 

— Și cum aţi venit la mînăstire așa de mică? 

`— Să vă povestesc cum am ajuns la mînăstire: Tatăl meu avea o 
soră maică la Miînăstirea Agafton. Era o călugăriță foarte duhovnicească. 
n vara anului 1892 a venit acasă la noi după ceva alimente. După ce a 
încărcat carul cu alimente donate de săteni pentru mînăstire, mătușa a 
zis către tata: „Frate, ştii că la mînăstire n-am nici o ucenică de ajutor. 
Iaca sînt de-acum bătriînă. Nu-mi dai o copilă la mînăstire, că ai trei 
fete?” „Îţi dau bucuros, maică. Ia-ţi copila asta de lingă car. Tot se 
cere ea la mînăstire !” Și m-a luat tata de subsiori şi m-a aruncat deasupra 
pe bagaj. Nici n-am mai avut vreme să iau ceva din casă. Iar devale, 
la poartă, a fugit mama după noi și mi-a aruncat în car o boccea cu hăinuţe 
-de schimb. Eu însă nu mai puteam de bucurie. Ţin minte bine, am mers 
cu carul cu boi aproape o jumătate de zi pînă la Agafton. Aşa am venit 
la mânăstire, 

— Unde aţi învățat carte, maică Agafie? 

— Am învățat la Agafton, în casa maicii mele. Însă, așa, din auz. 
Că pe atunci nu erau școli în satele din jurul mînăstirii. Maica mea încă 
voia să mă înveţe şi limba slavonă după moda veche. Dar puţin am 
prins-o. Era foarte grea. Apoi maicile m-au învăţat să citesc la strană, 

să cînt, să fes covoare, să împletesc şi să cos. În anul 1902 am primit 
scofia de soră, iar în 1904 am fost călugărită. 

— Vă rog, spuneţi-ne ceva despre istoria Miînăstirii Agafton. Cine 
a înființat-o şi în ce timp? 

— A fost înființată de un pustnic — ieromonahul Agafton. El a 
plecat din „Mînăstirea Doamnei”, făcută de soţia lui Petru Rareș, în 
pădurile din împrejurimi să se roage. Deodată aude în vîrful unui stejar 
bătrîn o cântare îngerească. Atunci a înţeles că este vora lui Dumnezeu 
să facă acolo o biserică şi schit de călugări. Şi a făcut din lemn o biserică 
mică cu hramul Sfinții Arhangheli Mihail și Gavriil. Apoi, şi-a adunat 
cîțiva ucenici și așa a luat ființă prima așezare călugărească, numită după 
numele lui „Schitul Agafton”. Era cam prin 1750. Şi a fost Schitul Agafton 
locuit de călugări, dintre care unii erau schivnici renumiți, pînă: în anul 
1827, cînd mitropolitul Veniamin Costachi a transformat-o în mînăstire 
de maici. 

Mînăstirea Agafton este mânăstirea călugăriţelor din cele două judeţe: 
Botoșani și Dorohoi. Rar să fi venit aici călugărițe din altă parte. Cele mai 
multe erau fete de la țară, care veneau de copile, erau crescute în mînăstire 
şi ajungeau călugăriţe foarte sporite. Dar veneau la Agafton și fiice de 
boieri credincioși, dintre care unele ajungeau stareţe. Erau renumite 
familiile Herescu, Vîrnav și altele. Prin 1860 Minăstirea Agafton avea 160 
de maici şi surori. În anul 1864 Ministerul Instrucțiunii Publice a dat 
ordin s-o desființeze, pe motiv că n-au maicile cu ce trăi. A fost atunci o 
mare jale peste biata mînăstire. Toate maicile posteau, se rugau şi plin- 
geau să nu le desființeze mînăstirea. Apoi a făcut minune Maica Domnului 
şi au renunţat. N-au mai desfiinţat minăstirea. În 1912 mitropolitul 
Pimen ne-a înființat ateliere de covoare, de croitorie, de tricotaj, ca să 
aibă maicile cu ce trăi. 

— Maică Agafie, ce călugărițe mai sporite aţi cunoscut la Mînăstirea 
Agafton? i 

— Pe vremea cînd m-am dus eu la mînăstjre nu-mi puteam da seama 
de lucrul acesta. Dar mai tîrziu am început să observ multe călugărițe 
bune. Am cunoscut călugărițe sporite la Agafton, însă fiind viață de sine 
în mânăstire, era foarte greu să știi nevoința cuiva. Că maicile bătrîne aveau 
fiecare chilii moștenite de la înaintașele lor, în care primeau două-trei 
surori ucenice. Așa că în fiecare casă trăiau câte trei pînă la şase călugărițe 
şi surori, care formau o mică obşte duhovnicească. Cea mai bătrînă avea 
întotdeauna întîietate. Ea era considerată stareța chiliei, adică maică 
duhovnicească a celorlalte. Ea le supraveghea pe toate, le trimitea la 
biserică, la ascultare, la ateliere, la duhovnic, la orice. Nimic nu făceau 
celelalte din, chilie fără binecuvântarea ei. Iar rugăciunea şi masa o primeau 

cu toate de obşte. Dacă una din surori avea vîrsta de cel puțin 18—20 
de ani şi măcar 3 ani de miînăstire, bătrîna o recomanda la stareţa mînăsti- 
rii pentru călugărie. Îi pregătea haine și o lua ea sub mantie. Iar dacă 
era mai tînără, o recomanda la stăreţie să fie îmbrăcată în negru, adică 
rasofoară. 

A doua maică, care urma după bătrîna din casă, se îngrijea de cele 
materiale. Să fie alimente pentru iarnă, lemne de foc, să repare casa, să 
cumpere cele de trebuință. Ea era un fel de econoamă a casei. În lipsa 
bătrînei îi ținea dinsa locul. Iar cînd murea bătrina lua răspunderea 
casei următoarea, în ordinea vechimii şi a vîrstei, 

Desigur, în casă ucenicele erau obligate să înveţe carte, să deprindă 
cititul pe slovă veche, să lucreze la covoare, la țesut, la stupi și mai ales 
să meargă la ascultările principale ale mînăstirii. Că şi mînăstirea avea 
teren. agricol, grădini, livezi, vie, stupi, vite, de toate. Ucenicele mai erau 
rînduite cu săptămîna la biserică, la citit şi cîntat la strană, la paracliserie, 
la Ceaslov, la curăţenie, la prescuri. 

Aşa era viaţa la noi, la Agafton, părinte. Și, dăm slavă lui Dumnezeu, 
au ieşit multe călugărițe bune. Veneau multe fiice de oameni gospodari, 
avuţi, fiice de boieri credincioși, fete tinere de la ţară şi copile mici de 
cîțiva ani, care erau crescute apoi la miînăstire. Cele mai alese călugărițe 
ieșeau tocmai din aceste copile. Ele aveau sufletul curat de păcatele şi 
ispitele lumii. Erau călugărițe bune cele de la țară, că erau de mici învățate 
cu necazurile. Însă am văzut cîteva călugărițe de neam mare, boieresc, 
care le întreceau pe toate. Multe dintre ele se făceau schivnice, mai ales 
după patruzeci de ani. Și erau renumite în mânăstire. Multe erau foarte 
postitoare, tăcute și smerite. Vedeam că la biserică făceau numai metanii, 
stăteau deoparte, priveau în jos și se rugau permanent, iar la chilii citeau 
zilnic la Psaltire. 

Dar cele mai bune călugărițe pe care le-am apucat prin, 1895—1900 
erau mătușile lui Mihai Eminescu: monahiile Fevronia, cea mai mare, 
Sofia și Olimpiada Iurașcu. Toate trei erau surori cu Raluca, mama lui 
Eminescu, din satul Ipotești — Botoșani. Maicile acestea aveau şi doi 
fraţi călugări, anume Calinic şi Iachint, amindoi se nevoiau, mi se pare, la 
Miînăstirea Neamţ. Deci cinci călugări din familia lui Eminescu la mânăstire, 
şi toți cinci erau foarte rîvnitori pentru Hristos. Este mare lucru, părinte! 
Cînd am venit eu în 1892 maicile erau deja bătrine, dar foarte bune și 
înțelepte. Stăteau toate trei într-o chilie, Casa lor era făcută cu ajutorul 
familiei. 
` — Povestiţi-ne, maică Agafie, cîte ceva despre mătușile lui Mihai 
Eminescu. Ce fel de călugăriţe erau? 

— Părinte, trăiau în mînăstire drept ca surorile. Nu era între ele o 
vorbă rea, sau ceartă, sau sminteală. De la biserică nu lipseau nici într-o 
zi. La chilie lucrau cîte ceva de mînă, dar mai mult se rugau. Din cîte 
mi-aduc aminte Fevronia și Sofia erau schivnice, Tot timpul citeau 
la Psaltire. 

Maica Fevronia era cea mai virstnică. Ea era și stareța casei. Toate 
ascultau de dînsa. lar maica Olimpiada era cea mai tînără. Prin 1895 a 
murit maica Fevronia. Nu mult după ea a murit și Sofia lurașcu. lar 
a treia, maica Olimpiada lurașcu, a fost stareță din 1898 pînă în 1902, 
cînd moare şi ea. Dînsa m-a îmbrăcat în negru și mi-a dat scofia. Era 
o stareță mbdel, poate cea mai bună din cîte am apucat eu la Agafton. 
Blindă, răbdătoare, bisericoasă, pravilistă. 

Am mai apucat la Agafton și o vară a lui Eminescu, maica Xenia 
Velisarie. Era fiica altei surori a mamei lui Eminescu, din Ipotești, care 
se chema Safta. Ea s-a măritat și a avut copii. Cînd copiii erau mai mări- 
şori, maica Fevronia luraşcu s-a dus la neamuri în Ipotești și a zis surorii 
sale: „Saftă, tu ești săracă și ai copii mulţi. Dă-ne nouă la miînăstire 
o fată s-o creştem, s-o facem călugăriță, să se roage lui Dumnezeu pentru 
voi şi să moștenească chilia noastră”. „Cum să nu, maică Fevronie. Ţi-o 
dau pe asta mai mare”. 

Și aşa a ajuns la Miînăstirea Agafton, maica Xenia Velisarie. Era 
copilă. A stat mulți ani în aceeași casă cu mătușile ei, maicile Iurașcu. 
Apoi după moartea lor ea a rămas stăpînă în casă. Eu am cunoscut-o 
ca o călugăriță model în Agafton. A murit hăt încoace, prin 1926. 

Am cunoscut la Agafton și o mătușă a lui George Enescu — maica 
Xenia Enescu, din Liveni — Dorohoi. Era soră cu tatăl lui Enescu. 
Parcă o văd în memorie. Foarte bună călugăriță. Tot timpul venea la 
biserică, tot timpul citea la Psaltire. A murit cam pe timpul primului 
război mondial. Nepotul ei, George Enescu, venea vara pe la Minăstirea 
Agafton. 'Trăgea la mătușa lui, în casa maicii Xenia Enescu. Să nu uit! 
Am aici în ladă o schimă călugărească, cusută de schimonahia Fevro- 
pia lurașcu în 1860. Este foarte frumoasă. O ţin de amintire, pentru 
moartea mea. 

— Maică Agafie, se păstrează vreo amintire la Minăstirea Agafton, în 
legătură cu poetul Mihai Eminescu? Venea vara la mătușile lui? 

— Cum să nu! Venea regulat în fiecare vară la maicile Iuraşcu, 
mătuşile lui. Povestea maica Olimpiada că venea la ele, stătea câte-o 
săptămînă, se ruga în biserică și mai ales asculta cîntarea maicilor de la 
strană. Îi plăcea cum cîntă. Era totdeauna singuratic. Venea mereu 
singur. Apoi, se ducea aproape de mînăstire, pe un deal în pădure, unde 
este o poiană frumoasă, liniștită. Acolo stătea ceasuri întregi, singur. 

Medita, admira priveliștea codrilor seculari de pe dealuri, scria poezii, 
asculta clopotele miînăstirii. Seara se întorcea la maicile lurașcu, se ruga, 
mînca ceva şi se culca. Toate acestea ni le povesteau maicile bătrîne și 
mătușşile lui. După ce s-a îmbolnăvit nu mai venea așa des. Dar maicile 
Iuraşcu mereu plingeau și dădeau slujbe la preoţii mînăstirii pentru sănă- 
tatea lui. La fel ne povestea și vara lui, maica Xenia Velisarie. lar după 
ce a murit Eminescu, maicile îi făceau regulat colivă și parastas la biserică, 
în fiecare sîmbătă. 

La Mînăstirea Agafton venea adeseori și profesorul Nicolae Iorga. 
Era de loc din Botoșani: Mare prieten al Minăstirii Agafton. Ținea mult 
la mînăstire şi ne ajuta în multe vremuri grele. Vara mai ales stătea 
cîteva zile în concediu la aer. 

Ei, părinte, cîte amintiri frumoase, cîte lucruri din trecut s-au petrecut 
la Mînăstirea Agafton! Toate acestea mă leagă așa de mult de mînăstirea 
mea ,,. Acum, cînd nu mai trăiesc acolo și cînd mi-amintese de copi- 
lăria mea, de maicile mele duhovnicești care m-au crescut, de locurile 
acelea liniștite şi de biserica mare din Agafton, îmi vine zilnic să pling... 

— Lasă, maică Agafie, că ne întîlnim cu toţii în cer! 

- — Așa-i, părinte, la Dumnezeu este toată nădejdea noastră! 

— Maică Agafie, ce ascultări mai importante ați avut în mînăstire ? 

— După ce m-am călugărit, am lucrat la ateliere un timp. lar din 
1917 am fost rînduită econoama mînăstirii. Treizeci şi doi de ani am 
muncit în această ascultare. Marta mînăstirii, părinte. Tot timpul pe 
cîmp, în gospodăria mînăstirii, la ascultări cu surorile, la tîrg, pe dru- 
muri şi la biserică mai rar. Din anul 1949 am fost numită stareță la 
Mînăstira Agafton. Acum, și mai multă grijă, osteneală, răspundere, 
sobor mare. Eu n-am mai putut ține mînăstirea în aceeași atmosferă de 
liniște şi duhovnicie ca maica Evelina Honceriu, stareța. dinaintea mea, 
Și am dus această ascultare timp de zece ani, cînd, pentru păcatele mele, 
am fost schimbată din miînăstire. Din 1960 pînă în 1965 am trăit la niște 
credincioşi în lași. În 1965 am fost primită la Mînăstirea Slatina, ca 
bătrină, cu ucenica mea, Elpidia. Așa-i, părinte, viaţa : plină de ispite 
şi necazuri. Că dacă n-ar fi și acestea nu ne-am mîntui. 

— Care era rînduiala Miînăstirii Agafton? 

— Cît am fost eu stareță aveam călugărițe bune, smerite, învățate 
cu munca, cu osteneala, cu postul și cu rugăciunea. Aveam și cor în 
mânăstire, care cînta în fiecare sărbătoare. Liturghia se făcea zilnic, căci 
aveam patru duhovnici buni. Venea și lume multă, că era satul aproape. 
Dar veneau mulţi și din Botoșani. Predica se ţinea obişnuit. Ce era foarte 
bine, față de alte astă la Agafton nu stăteau mireni la aer, vara. 
Aveam multă linişte... oe , "r eo nE 

.  — Cum vă simțiți aici, la Minăstirea Slatina, maică Agafic? Aveţi 
mulțumire sufletească ? 

— Slavă Domnului! Sînt foarte mulțumită că sînt la mînăstire. 
Să trăieşti călugăr, între mireni, este foarte greu. Oricît de buni ar fi ei, 
tot te simţi străin, Că nu-i locul tău acolo, în lume, ci la mînăstire. 

Singura mea întristare este că nu prea pot merge la biserică. Nu mă 
mai ajută picioarele. Dar îmi citesc pravila la chilie. Am și pe maica 
Elpidia, care mă ajută foarte mult. Ea, săraca, a fost întotdeauna cu 
mine în toate necazurile mele. Dumnezeu să-i facă parte de mîntuire 
că tare mă împac cu dînsa. 

— Maică Agafie, cum vi s-a părut viața călugărească în cei peste 
optzeci de ani de mînăstire? 

— A trecut foarte repede, părinte. Parcă a fost un vis lung. Nici nu 
ştiu cînd am îmbătriînit. Am muncit mult, părinte. M-am trudit ca Marta 
pentru mînăstire. Mai puţin ca Maria. Poate de aceea ne-a certat Dum- 
nezeu, că nu ne-am căutat îndeajuns de datoria noastră călugărească. 
Acum aștept în fiecare zi ceasul plecării mele. Nu mai trăiesc cu ziua, ci 
cu ceasul. Toate celelalte maici de virsta mea au murit. Am rămas numai 
eu. Se vede că mai am păcate de ispășit! Am un pomelnic de peste patru 
sute de maici moarte. de cînd sînt eu în mînăstire. Pe toate le-am cunoscut 
în viață. S-au dus, s-au dus la Domnul! ,., Le pomenesc la biserică zilnic, 
că n-are cine. Fac regulat în fiecare sîmbătă cîte un parastas pentru ele. 
Pun cite un pomelnic de douăzeci de nume la fiecare parastas, pînă le 
termin de pomenit pe toate. Apoi, iar le iau de la capăt. 

— Maică Agafie, să vă dea Bunul Dumnezeu multă sănătate, bucurie 
duhovnicească, sfîrşit creștinesc şi odihnă în cer, împreună cu celelalte 
patru sute de maici pe.care le pomeniţi! 

— Să vă audă Dumnezeu și Maica Domnului, părinte. Tare mă bucur 
că aţi venit pînă la mine! Am rămas singură, numai cu Domnul, părinte . . - 
Vă rog să mai veniţi, să mai veniți pe la noi, panate l... Tare ne bucurăm 
cînd mai vedem cte -un calugar, E, . . 


PROTOSINGHELUL IOACHIM SPĂTARU 
Minăstirea Neamţ 


(1896—1976) 


Pentru a ajunge la chilia părintelui Ioachim Spătaru, trebuie să 
mergi puțin pe drumul ce urcă în sus pe pârâul Magherniţa. Apoi vei 
întîlni o poartă veche aplecată de vreme, o portiță mică de aceeași vîrstă 
şi numaidecît ţi se deschide în față o ogradă mare, cu iarbă, cu pomi 

fructiferi și cu multă liniște. Poteca urcă uşor pînă sus, unde străluceşte 
în soare chilia părintelui Ioachim. Casă veche de lemn, cu cerdac larg 
în faţă, cu ferestre joase, cu laviţe de-o parte și de alta și cu obișnuita 
sonerie călugărească: un miner de fier, de care este legată o sirmă ce duce 
prin pod în chilia părintelui. La capăt atîrnă un clopoțel ce sună la orice 
atingere de miner. 

lată-ne în cerdacul chiliei părintelui Ioachim. De aici ne aruncăm 
privirea spre marea şi bătrîna lavră a Neamţului, care se înalță spre cer, 
sobră şi singuratică. Miînăstirea Neamţ — lauda monahismului românesc, 
vatră nestinsă de rugăciune, de trăire duhovnicească, de cultură și gîndire 
creştinească! Minăstirea Neamţ, podoaba miînăstirilor noastre, întot- 
deauna este frumoasă și măreaţă. Și în lumină de zi, și în tăcere de noapte, 
şi în răsărit de soare, şi în amurg de seară. Trecutul ei este încărcat de 
glorie. Numele ei ne aminteşte de acele zeci de mii de călugări cuvioși 
care s-uu jertfit aici pentru dragostea de Hristos. Clopotele ei ne fac să 
lăcrimăm, oricît ne-am opune, iar istoria ei ne silește să medităm, oricît 
am fi de indiferenți. 

Sîntem în cerdacul chiliei părintelui Ioachim, unul din bunii duhov- 
nici ai Mînăstirii Neamţ! Suflet cuvios, primitor şi optimist. Chip nespus 
` de senin şi destul de sfătos, împodobit cu cele mai alese daruri ale bătri- 


neţii: dragoste, modestie, blindeţe, încredere în Dumnezeu și cuvînt 


părintesc. 

Tragem de mînerul soneriei și așteptăm. Numaidecît ni se deschide 
ușa cu bunăvoință, iar în prag, părintele Ioachim. Poartă păr lung, frumos 
adunat sub dulumă şi barbă albă ca zăpada. 2 

— Bipecuvîntaţi, prea cuvioase părinte Ioachim. 

— Domnul, să vă binecuvînteze. Bine aţi venit! Intraţi în chilie. 
Luaţi loc. i 

— Cum vă simțiți, prea cuvioase, cu sănătatea? Mai puteți merge la 
biserică ? 

— Mă simt bine, mulțumesc lui Dumnezeu și merg la toată pravila 
din biserică. Ba fac și Sfînta Liturghie cînd îmi vine rîndul, că mă întă- 
reşte Maica Domnului. Numai peste săptămînă îmi citesc Vecernia și 
Pavecerniţa la chilie. Că așa am fost noi învăţaţi de părinţii bătrîni, să 
nu ne rămînă canonul și cele şapte laude. Călugărul, la mînăstire; acolo 
trebuie să stea. Nu prin sate. Că a făgăduit viaţă pustnicească. Trebuie 
să ajute lumea la mîntuire, dar mai mult cu rugăciunea decît cu cuvîntul. 
Şi-apoi nu vine lumea și la mînăstiri? De i-am ajuta măcar aici! A stat 
părintele Mina Prodan la parohie mulți ani și a făcut treabă foarte bună. 
Dar câți pot face ce a făcut el? Era moral, sever, bun predicator și bun 


duhovnic. ; : S 

— Aţi venit de tînăr la mînăstire? 

— Am venit în anul 1921, cînd aveam 25 de ani. N-am putut veni 
mai devreme, din cauza armatei. A trebuit s-o fac şi pe aceea. Este 
o datorie. 

— Din ce parte sînteţi de loc? 

— Sînt născut în comuna Belceşti — Iași, în anul 1896. De mic mi-a 
plăcut să vin la mînăstire. Noi veneam în fiecare an la Înălţarca Domnului 
şi la Rusalii, la hramul Mînăstirii Neamţ. Veneau zeci de mii de credincioşi 
din Moldova. De atunci am căpătat eu gust de minăstire. Vedeam atîția 
călugări şi frați de vîrsta mea îmbrăcaţi în haine negre, care cîntau ca 
niște îngeri la biserică. Vedeam slujbe cu arhierei, cu preoţi și diaconi mulţi, 
pînă la treizeci, cum mai rar vezi astăzi. Vedeam duhovnici renu- 
miţi, care primeau cu dragoste lumea, mărturiseau, citeau la bolnavi și 
mîngiiau cu cuvîntul pe fiecare. Atunci am cunoscut pe părintele Mina 
Prodan, de loc din Andreşeni — Iași. Era duhovnic renumit şi mare pre- 
dicator. La el trăgeau mulţi credincioși. La plecare, mi-aduc aminte, parcă-l 
văd, ne petrecea pe toţi pînă departe, ne dădea învățături din Sfînta 
Scriptură, iar la urmă ne cînta cîntecul mitropolitului Veniamin Costachi 
„0 prea frumoasă pustie...” 

— Cine v-a crescut duhovnicește în Mînăstirea Neamţ? 

— Am fost ucenic de la început la părintele Mina Prodan și la stareţul 
mânăstirii, arhimandritul Meletie Nicuţă. Pe lîngă ei m-am putut forma. 
Erau călugăroși amîndoi, ţineau mult la biserică, la utrenia de miezul 
nopţii, la canon și la ascultare. Iar părintele Mina îmi dădea canon să 
citesc Patericul, Vieţile Sfinţilor şi Noul Testament. 

— În ce an v-aţi călugărit, părinte Ioachim? 

— După un an m-am şi călugărit. Așa a vrut starețul mînăstirii. 
Apoi, după încă un an — în 1922 — am fost hirotonit diacon şi am stat 
patru ani ca diacon. Slujeam regulat la biserica mare, la Vovidenia, la 
bolniţă şi la Schitul Pocrov. Mai ales la Pocrov, că era tare liniște. În 
anul 1924, cînd s-a îndreptat calendarul, starețul minăstirii m-a numit pe 
mine egumen la Pocrov. Eram numai diacon. Şi am stat doi ani așa. Nu 
voiam să mă fac preot. Iar în 1926 am fost făcut preot şi am fost egumen 


la Pocrov pînă în anul 1935. 

— Spuneţi-ne, prea cuvioase, cum se ducea viaţa călugărească în 
schitul Pocrov, sub stăreţia sfinţiei voastre? 

— Pocrovul a avut o trăire duhovnicească foarte aleasă, în secolele 
XVIII şi XIX, pînă după secularizare, cînd faima și numărul călugărilor 
a scăzut. Schimbarea calendarului a adus şi ea unele tulburări. Eu totuşi 
am mai găsit peste 30 de călugări și fraţi la Pocrov. Unii destul de sporiţi. 

Liturghia se făcea zilnic în vremea aceea. Erau vreo trei preoți. Iar 
cealaltă rinduială, ca la mînăstirea mare. Mireni veneau din toate satele 
dimprejur, mai ales în sărbători, însă nu dormeau acolo decit unii bărbați. 
Părinţii se ocupau mai mult cu biserica și cu rugăciunea. Schitul nu avea 
mult pămînt, Cei mai mulți obișnuiau să mănînce o dată pe zi la orele trei 
după amiază, sau după asfințitul soarelui. La chilii citeau mai mult la psal- 
tire, îşi făceau canonul, mai lucrau în grădină, la bucătărie și în pădure, 
la tăiat jemne. 

Din anul 1930, stareţul Miînăstirii Neamţ a început să ne ia cîte unul 
din fraţi şi părinţi, de vale, la ascultările de obște. Pe alţii îi trimitea la 
lucru la vie, și așa s-au tot împuţinat părinţii din Pocrov. Cînd am predat 
eu egumenia erau numai 20 de călugări și fraţi. 

— Prea cuvioase părinte Ioachim, se vorbeşte mult de pustnicii și 
schivnicii din sihăstria Pocrovului, cum că erau foarte renumiţi. Ce știți 
despre ctitorul schitului şi despre ucenicii lui? 

— Schitul Pocrov a fost întemeiat de episcopul de Roman, Pahomie, 
în anul 1714, când încă era în scaun. Dar, mai întîi să vă povestesc cum a 
fost ales episcop pustnicul Pahomie. 

El a venit la Mînăstirea Neamţ cu puţin înainte de 1700. Era din 
părțile Năsăudului. A ajuns călugăr şi ieroschimonah vestit. Prin 1702 
este ales stareţ la Neamţ. Era foarte priceput în Sfintele Scripturi şi cu 
viaţă curată. Apoi se retrage ca pustnic în poiana Pocrovului. Acolo s-a 
nevoit singur cam doi ani. Într-o toamnă ajung la Minăstirea Neamţ doi 
boieri din sfatul ţării, de la Iași. A doua zi cer să meargă în pădure la vînat. 
Călugării îi îndreaptă spre muntele Chiriacu, unde pustnicea cuviosul 
Pahomie. Toată ziua n-au vînat nimic. Către scară au dat de bordeiul 
pustnicului Pahomie. Cuviosul îi cheamă înăuntru, fi pune la masă și le 
vorbeşte din Sfintele Scripturi toată noaptea, încît au rămas uimiţi boierii 
de priceperea lui. După ce au adormit puţin, a doua zi le-a zis pustnicul 
Pahomie: „Mergeţi pe poteca asta cu Dumnezeu înainte și veţi întilni 
în cale vînat destul și veţi ajunge cu bine și la lași”. 

În adevăr, la întoarcere au dat de cîteva căprioare într-o poiană, 
le-au vânat, au ajuns la mânăstirea mare, au spus starețului de acest pustnic 
minunat, apoi au pornit spre capitala Moldovei. Tot în toamna aceea, 
scaunul episcopiei de Roman a rămas vacant. Murise episcopul. S-a făcut 
sfat la domnie, în frunte cu domnitorul şi mitropolitul, pentru a vedea 
pe cine să aleagă în loc. Atunci, cei doi boieri au povestit în adunare despre 
pustnicul Pahomie şi despre marea lui evlavie şi înţelepciune, zicînd: 
„Măria ta, noi știm cine este vrednic de episcop la Roman. Nimeni altul’ 
decît pustnicul Pahomic din poiana Pocrov!” „„Mergeţi voi şi-l chemaţi 
la laşi, ca să-l vedem şi să-l ispitim dacă este vrednic”, a poruncit domnul. 

„Dar cum să-l chemăm, că nu va primi o dregătorie de cinste ca aceasta? 
Fără numai să-l amăgim cu vicleșug”. 

"Și au pornit boierii spre muntele Chiriacu, unde se nevoia cuviosul 
Pahomie. Și după ce l-au găsit, l-au rugat să vină numaidecit la mitro- 
politul de la Iași, pentru oarecare pricini de credință de mare nevoie. 
Pustnicul-cu greu a primit porunca. Totuşi, au venit împreună. 

Mitropolitul îl aștepta într-o încăpere anume pregătită. Cînd l-a 
văzut l-a întrebat: „Sfinţia ta eşti pustnicul Pahomie de la Neamț?” 
„Da, prea sfinţite, eu sînt”, a răspuns el. „Am auzit de cuvioșşia ta că ai 
oarecare învăţătură greșită despre dogma prea Sfintei Treimi. Oare să 
fie adevărat? Apoi, că nu mărturisești pe Fecioara Maria ca Născătoare 
de Dumnezeu. Apoi, că te împotrivești Bisericii lui Hristos drept măritoare. 
Toate acestea să fie adevărate? Care este mărturisirea de credință a 
sfinției tale? Spune-o aici în auzul tuturor. lată pentru ce te-am chemat 
aici, la mitropolie !” ; 

Cînd a început cuvidsul Pahomie a face o mărturisire de credință 
amănunțită şi a apăra dogmele Ortodoxiei, au rămas toți uimiți de pri- 
ceperea şi darul care erau într-însul. Încă şi unii din sfatul țării ascultau 
după o perdea cuvintele lui. Atunci mitropolitul și toţi cei de faţă s-au 
sculat în picioare, l-au sărutat pe obraz și i-au spus: „Părinte Pahomie, 


din ziua aceasta sfinţia ta vei fi episcop la Roman. Noi pentru aceea te-am 
chemat aici. Nu pentru oarecare alte pricini. Dar, ca nu cumva să te 
împotrivești, am folosit meșteșugul acesta. Mulţumim lui Dumnezeu că ' 


a rînduit la episcopie un călugăr cuvios și luminat ca sfinția ta”! 


Zadarnic s-a lepădat cuviosul Pahomie de această grea dregătorie, 
că nu a mai fost chip. În cele din urmă a trebuit să primească episcopia 
şi să facă ascultare. Și a păstorit turma lui Hristos episcopul Pahomie cu 
mare frică de Dumnezeu timp de șapte ani, începînd din anul 1707 pînă 
în 1714. Iar pe locul unde s-a nevoit cuvioșia sa, chiar în locul bordeiului, 
singur episcopul a pus piatra de temelie pentru un schit pustnicezc, într-o 
zi de miercuri, a patra săptămînă după Sfintele Paști. Pînă toamna, 
schitul, cu biserica gi chiliile, a fost terminat. L-a făcut numai din lemn. 
Nu mult după aceea, acest mare episcop a dat „paretisis” din scaunul 
său de episcop şi s-a' retras ca sihastru la schitul Pocrov. 

Sub directa lui povăţuire, schitul a devenit un mare centru duhov- 
nicesc şi pustnicesc din Moldova. S-au adunat în sihăstria lui ca la o sută 
de nevoitori, toți schivnici renumiţi. Cei mai mulţi trăiau izolaţi, ca pust- 
nici, în muntele zis „,Chiriacu”, iar la biserică se adunau numai noaptea, 
Ja utrenie, și Dumineca, cînd se făcea pentru toţi Sfinta Liturghie. 

În jurul schitului, şi mai ales în muntele Chiriacu din partea de nord 
a Pocrovului, crau numai colibe și bordeie de sihaștri. Ziua nu se auzea 

nimic. Toți erau la post și rugăciune. Seara, fiecare mînca pîine uscată cu 
fructe şi alte legume crude. Numai cei din schit mîncau — o dată în zi — 
legume fierte. Untdelemn gustau marțea, joia, sîmbăta și Dumineca. 
Iar lapte, ouă şi brînză mîncau numai simbăta și Dumineca. În afară de 
aceste două zile, primeau masa numai o dată pe zi, seara. Vedeţi, părin- 
ţilor, Schitul Pocrov a fost cea mai renumită şi aspră sihăstie din țară, 
cum poate n-a mai fost alta nici pînă atunci, nici după aceea. 

Călugării de la Pocrov erau schivnici şi se îndeletniceau cu practicarea 
rugăciunii lui lisus. Posteau mult, erau nelispiţi de la cele şapte laude, 
ţineau votul tăcerii desăvirşite și lucrau cu mîinile, rostind rugăciunea lui 
Iisus. Seara fiecare își mărturisea gîndurile la duhovnic, iar Dumineca 
toţi se împărtășeau. Atit cei din obște cît şi sihaștrii. 

Pustnicii aveau încă o rînduială| și miai aspră. Ei se nevoiau toată 
ziua, posteau, citeau la psaltire și rosteau rugăciunea lui Iisus. Seara 
mîncau legume nefierte. Numai Dumineca mîncau fiertură, la trapeza 
schitului, după ce primeau Sfînta Împărtășanie. Apoi, în fiecare noapte 
coborau pe poteci de munte, la biserica schitului, pentru utrenie, Cei mai 
slabi o făceau la bordei. Și, ca să se ştie ora exactă de utrenie, a rînduit 
episcopul Pahomie să se construiască o clopotniță de lemn pe coasta 
muntelui Chiriacu, cât mai aproape 'de pustnici și nu prea departe de schit. 
Acolo locuia un călugăr, care, în fiecare miez de noapte, bătea toaca şi 
clopotul de utrenie, de se deșteptau toți schivnicii şi porneau pe poteci 
de picior spre biserică. E 

— Părinte Ioachim, de unde știți toate aceste lucruri minunate despre 
schitul Pocrov? Ai 

— Le ştiu din tradiția bătrînilor, din cărţi și mai ales din pomelnicul 
schitului Pocrov, rămas de la cuviosul episcop Pahomie. Pomelnicul, un 
fel de istoric pe scurt, este scris de mînă pe literă veche, începînd de la 
alegerea pustnicului Pahomie ca episcop, pînă la începutul secolului 
nostru. Acolo era trecut testamentul episcopului fondator, rînduiala lăsată 
de el călugărilor de la sihăstria sa, numele egumenilor care au urmat 
de la întemeierea schitului, numele pustnicilor celor renumiţi şi alte 
însemnări și nume de binefăcători. Parcă văd şi astăzi condica aceasta. 
Stătea tot timpul în biserică, la strană, şi o citea cine dorea. Am citit-o 
şi eu de citeva ori. Acolo se spuneau multe lucruri. Dar de la un timp s-a 
înstrăinat. Eram încă egumen. Am căutat-o mult, însă nu s-a mai aflat 
nici astăzi. 

— Ce s-a întîmplat cu episcopul Pahomie după ce a dat „paretisis” 
(demisie) din scaunul episcopal? 

— Am citit în istoricul acela, scris chiar de mîna ctitorului, că din 
anul 1714 s-a retras la schitul Pocrov, căci iubea mai mult liniștea și rugă- 

ciunea decit slava lumii acesteia. Și a mai trăit la Pocrov în aspră nevoință 
încă unul sau doi ani, îndemnînd pe ucenici la multe osteneli schivnicești, 
la priveghere de noapte, la post îndelungat, la multe metanii, la tăcere, 
la isihie, la practicarea rugăciunii lui Iisus şi la cugetarea celor cerești. 
Se zice că însuși episcopul era schivnic și mare lucrător al rugăciunii lui 
lisus, şi că însuși cerceta pe ucenicii săi, atît pe cei din obşte, cât şi pe cei 
din pustie. 

Apoi, prin anii 1716—1717, s-au ivit unele tulburări în țara Moldovei. 
Doi boieri maramureșeni s-au ridicat împotriva domnitorului Mihail 
Racoviţă. De aceasta a fost acuzat şi venerabilul episcop, ceea ce l-a făcut 
pe voievod să-l prigonească din ţară. Se vede că satana nu-l mai putea 
suferi pe cuviosul Pahomie pentru tot ce-a făcut el la Pocrov: Și astfel, 
a pribegit din ţară, mai întîi în Ardeal, la satul natal Gledin — Bistrița. 
Apoi s-a dus la marele mitropolit Dimitrie al Rostovului și cu binecuvîn- 
tarea lui s-a stabilit la Mănăstirea Pecerska. Acolo a decedat după cîţiva 
ani de nevoinţă şi este îngropat în pridvorul paraclisului Sfîntul Ștefan. 
Înainte de moarte și-a trimis testamentul său la călugării din Pocrov, cu 
toată regula de viaţă schivnicească de aici. El cerea marii lavre din Neamţ 
să nu se amestece în obștea schitului Pocrov sub nici un chip. Nici 
chiar la alegerea egumenilor. Nici să schimbe cineva regula de viaţă 
fixată de el. S 

Regula schivnicească de la sihăstria Pocrovului s-a păstrat neștirbită 
aproape două sute de ani. Aici au trăit călugări mari, sihaștri renumiţi, 
pustnici cuvioşi, despre care se dusese vestea în toată Moldova, pînă peste 
Carpaţi. Unii erau mari postitori, alții practicau mai mult rugăciunta 
lui lisus, înainte de cuviosul Paisie. Alții erau preoţi, iar alții trăiau toată 
viaţa în tăcere şi rugăciune pînă la moarte. 

— Care sînt cei mai vestiți egumeni ai schitului Pocrov, după epis- 
copul Pahomie? 

— Vă citez pe cei mai importanţi, după cum am citit în istoricul 
schitului: ieroschimonahul Sofronie este primul egumen pus chiar de 
ctitor în anul 17]4. Nu știu cît a egumenit; ieroschimonahul Mardarie, 
urmașul lui; ieroschimonahul Teodosie, urmașul lui; ieroschimonabul 
Spiridon, mare duhovnic şi egumen, după Teodosie; ieroschimonahul 
Natanail Șeptilici, egumen, fiu de boier moldovean de la Vaslui, urmat 
de fiul lui, ieroschimonahul Neculai Șeptilici. Apoi: ieroschimonahul 
Gherasim, egumen; ieroschimonahul Neofit, egumen; ieroschimonahul 
Inochentie, egumen și duhovnic, și ieroschimonahul Vasian, mare egumen 
şi duhovnic. Acesta a fost ultimul mare egumen al Schitului Pocrov. 
Era de loc din părțile Neamţului, născut în anul 182]. A venit de tînăr 
la mănăstire și primește marea schimă la Pocrov. Aici devine ucenicul 

egumenului Inochentie, care îi dă o aleasă creștere duhovnicească. În 
anul 1851 egumenul Inochentie se duce la Domnul și este ales de sobor, 
ca egumen, ieroschimonahul Vasian. A fost poate unul din cei mai renu- 
miți duhovnici și egumeni din a doua jumătate a'secolului trecut. El a 
egumenit la Pocrov neîntrerupt timp de 52 de ani! A crescut numeroși 
fii duhovniceşti și ucenici din care mulți au ajuns apoi călugări, schivnici 
şi duhovnici renumiţi. Părintele Vasian a plecat la Domnul în anul 1903, 
în vîrstă de 82 de ani. 

După el au urmat egumeni mai slabi, rînduiţi de stareţul Mănăstirii 
Neamţ. Riînduiala de viață şi nevoinţă a început a se schimba, pustnicii 
din păduri a dispărea și testamentul episcopului Pahomie a se călca. La 
începutul secolului nostru nu mai erau schivnici pustnici în jurul Pocro- 
vului. Totuși soborul număra încă peste 30 de călugări. 

— Spuneţi-ne, părinte Ioachim, ce pustnici mari au trăit în părțile 
Pocrovului ? 

— Cel mai vestit pustnic, cu mult înainte de înfiinţarea schitului 
Pocrov, a fost „Chiriac pustnicul””, care s-a nevoit într-un munte nu prea 
înalt din nordul Pocrovului. De atunci muntele îi poartă numele. Se zice 
că era sfat cu viaţa şi făcător de minuni. Probabil a murit acolo, în munte. 

Alt pustnic renumit, în apropiere de Pocrov, a fost „pustnicul Gurie”. 
Probabil prin secolul XVIII. Izvorul de unde își lua el apă se cheamă 
pînă astăzi „Șipotul lui Gurie”. Aceștia sînt cei mai vechi pustnici de la. 
Pocrov. Alt pustnic renumit a fost Zosima, pe la începutul secolului XIX. 

Dar şi în jurul Minăstirii Neamţ au trăit pînă în zilele noastre numeroşi 
sihaștri și pustnici aleși, mulți cu viaţă sfîntă. Să vă amintesc numai 
cîțiva dintre ei, după registrul ce se păstrează la gropnița Minăstirii Neamţ. 
Ieremia pustnicul, schivnic, t 1854 mai 29; Filoftei pustnicul, „„schimonah 
de la Schitul Vovidenia, f 1840 oct. 3. Acesta a fost un bărbat mare în 
aschetism. Renumele lui a ajuns departe; Iosaf pustnicul, schimonab, 
11862 oct. 28; Iosaf Apostoliu, mare duhovnic, mort la 1883 mai 4, 
„bărbat sfînt, ctitor, a trăit 119 ani...”; Platon schimonahul, „pustnic 
mare, 1837; Varsanufie, schimonah, „ucenicul pustnicului Filoftei”, 
+ 1873 sept. 5; Varsanufie, „pustnic mare la Vovidenia, bărbat sfint”; 
Neofit Eliade, ieroschimonah, „cel mai mare bărbat aschet din zilele 
secolului nostru, ctitor mare, elenist protund, bătrîneţe rară ...”; Gordie 
Rusu, mare pustnic, „s-a nevoit între anii 1850—1870, la locul numit 
sCerdac” de la muntele Pleşu, în partea de nord-est a Miînăstirii Neamţ, 
la 5 km. ara 

Iată, părinţilor, v-am înșirat cîţiva din cei mai aleşi pustnici și ne~ 
voitori ai Mînăstirii Neamţ din secolul trecut, scoși din registrul cu cei 
înmormîntaţi în cimitirul și gropnița Minăstirii Neamţ, scrisă de arhiereul 

Narcis Creţulescu în anul 1901. Or mai fi fost numeroşi pustnici dar nu s-au 
însemnat numele lor şi s-au uitat. Şi în zilele noastre au mai fost cîțiva 
călugări și maici vrednici de pomenire. Am cunoscut personal pe trei 
maici pustnice din, Mînăstirea Agafton: Pangratia şi Antonina, surori de-o 
mamă, și majica Galinia Gheorghiţan. Toate au plecat la Ierusalim. Aceste 
maici erau din Botoșani. Când trăiau la Icoana Veche le ajutam cu cîte 
ceva de mîncare, ca să mă pomenească și pe mine la psaltire. 

— Prea cuvioase părinte Ioachim, unde v-aţi stabilit după ce ați fost 
schimbat de la Pocrov? 

— Ara venit înapoi la metanie. Aici aveam chilia mea, o parte din 
cărți şi alte lucruri. Apoi am vizitat Sfintele Locuri, m-am închinat la 
Mormîntul Domnului și am avut mari bucurii duhovniceşti. 

— Ce ascultări mai importante ați avut în obştea Minăstirii Neamț? 

— Am fost preot slujitor la sfintul altar și duhovnic. Făceam la 
biserică cu săptămîna. lar Dumineca și în sărbători slujeam în sobor cîte 
trei pînă la nouă preoţi şi cîte doi pînă la şase diaconi. Slujbele la Mînăs- 
tirea Neamţ au fost întotdeauna foarte frumoase. Venea și lume tare 
multă. Preoţii mai bătrîni slujeau la bolniţă, unde se aflau întotdeauna 
30—40 călugări bolnavi. Liturghia se făcea şi acolo zilnic, iar preoții se 
rînduiau cu săptămîna. 

— Ce ne puteţi spune de pelerinajul de la Înălțarea Domnului? 

' — La praznicul Înălţării Domnului se sărbătoreşte hramul Mînăstirii 
Neamţ. Atunci vin numeroși credincioşi din Moldova, mai ales din Buco- 
vina. Ei vizitează întîi celelalte mânăstiri memţene: Văratec, Horaiţa, 
Agapiile amîndouă, Sihla, Sihăstria, Secu, schiturile Pocrov, Vovidenia 
şi Icoana şi abia în ajun coboară toţi spre Miînăstirea Neamţ. Dorm și ei 
cum pot, pe la părinţi, la arhondaric, pe cerdacuri, ori priveghează în bi- 
serici. A doua zi, dimineață, vine şi un arhiereu sau doi, se face sobor mare 
de preoţi, se scoate icoana mare a Maicii Domnului în fața minăstirii, la 
Agheazmatar, se sfințește apheazma, se ţine o predică scurtă, apoi se 
începe în ograda mînăstirii Sfinta Liturghie. 

Pelerinajul Înălţării Domnului de la Mînăstirea Neamţ este unul din 
cele mai vechi şi mai mari din țară. Se zice că dăinuieşte chiar de la Ștefan 
cel Mare, din anul 1497, noiembrie 14, cînd s-a sfințit biserica zidită de el. 
Atunci au luat parte foarte mulți credincioşi: de atunci a rămas tradiţia 
ca în fiecare an, la hramul miînăstirii, să vină mii de credincioşi. Tradiţia 
aceasta ajută la păstrarea credinţei ortodoxe şi la întărirea unităţii noastre 
românești. Ți se umple inima de bucurie cînd vezi aici, în faţa mânăstirii, 
credincioşi cît cuprinzi cu ochii, fiecare îmbrăcat cît mai curat, în port 
național, şi cu lumînări aprinse în miîini. i 

— Care erau cei mai renumiţi duhovnici în Minăstirea Neamț, acum 
patruzeci-cincizeci de ani? 

— Pînă prin 1923 cel mai mare duhovnic al Mînăstirii Neamţ a fost 
arhimandritul Calistru Gheorghiu. La el venea multă lume. Apoi din 1920 
încoace, duhovnici mult căutați de popor și de călugări au fost arhiman- 
dritul Mina Prodan, protosinghelii Efrem Arsintescu, Pafnutie Cojocaru 
şi mai ales Iosif Crăciun. Dar cel mai renumit duhovnic al Mînăstirii Neamţ, 
între anii 1930—1962, a fost arhimandritul Ambrozie Nechifor. Era căutat 
atît de mireni, cît și de călugări. Cu puţin înainte de moarte a spus uceni- 
cului său: „În curînd voi pleca la judecata lui Hristos. Dar de nimic nu 
mă căiesc mai mult decît că am dezlegat prea uşor la hirotonie și la Sfinta 
Împărtășanie . ..”. 

Cei mai canonici duhovnici au fost părinţii Iosif Crăciun, Pafnutie 
Cojocaru şi chiar Mina Prodan. 

— Și acum, prea cuvioase părinte Ioachim, după ce ne-aţi povestit 
lucruri aşa de frumoase din trecutul Mînăstirii Neamţ, vă rugăm daţi-ne 
şi nouă un mic cuvint de folos. 

— Ce sfat să vă dau eu?! Sfinţiile voastre știți mai bine ca mine cum 
trebuie să vă mîntuiți. Numai că trebuie să și facem ce-am făgăduit la 
călugărie, ce-am învățat şi auzit. Că altfel, degeaba am plecat de acasă. 
Mai grea osîndă ne așteaptă pe noi ca pe mireni. Aceia se trudesc din greu, 
au copii, se chinuiesc pentru creșterea lor, dar noi ce osteneală facem? 
Măcar să ne îmblînzim patimile noastre. Călugărul greșește mult cu limba, 
cu ochiul, cu auzul și cu gîndul. De aceea, deși vezi multe, să vorbeşti 
puţine! Deși auzi multe, să nu le bagi în seamă. Cel mai bine este să fii 
tăcut, să rosteşti mereu sfînta rugăciune, să faci orice ascultare cu bucurie 
şi dragoste și să aștepți în pace pe Hristos! 

— Binecuvîntaţi şi ne iertaţi, prea cuvioase părinte Ioachim! 

— Domnul și Maica Domnului să vă binecuvînteze! 

— Amin! 


MONAHUL GAMALIIL PĂVĂLOIU 


Mînăstirea Neamţ 
(n. 1899) 


Ori de cîte ori mă apropii de Miînăstirea Neamţ încerc un sentiment 
de firească nostalgie. Mă apropii de cea mai mare miînăstire din România 
şi poate din sud-estul continentului nostru, a cărui tradiție și spiritualitate 
profund ortodoxă sînt de renume mondial. 

Aici a luat ființă cea mai veche așezare monahală din Moldova. Aici 
‘s-au nevoit în plăcere de Dumnezeu zeci de mii de călugări şi sihaștri, 

unii mai cuvioşi şi mai luminaţi decît alţii. Aici au poposit cu daniile și 
evlavia lor primii domni muşatini, începînd cu Petru și Ștefan Mușat și 
continuind cu Alexandru cel Bun, Ștefan cel Mare, Petru Rareș, Alexandru 
Lăpuşneanul și ceilalți toţi. În această măreaţă vatră a evlaviei noastre 
monahale și românești și-au plecat inima, fruntea și genunchii toți înain- 
taşii şi părinţii noștri. Călugări iubitori de Dumnezeu, ierarhi apărători 
ai dreptei credinţe, domni ctitori și apărători de țară şi neam, cronicari 
şi învăţaţi iubitori de adevăr și lumină, sihaștri purtători de Hristos și 
nenumărați credincioşi pelerini, veniţi să se închine Prea Sfintei Treimi 
înaintea acestui străbun Altar al neamului. 

Aici s-au format marii mitropoliți ai Moldovei Iosif Muşat, Teoctist, 
Gheorghe şi urmașii lor. Aici au copiat şi împodobit cu mîinile lor. atitea 
cărți de cult și manuscrise, monahii cărturari Gavriil Uric, Teodor Mări- 
şescul, Nicodim, Chiriac, Iacob, Casian şi mulţi alți călugări caligrafi, 
traducători, tipografi şi scriitori de cărți sfinte. Aici au poposit și s-au 
inspirat de la călugări marii noștri cronicari. Aici s-a slăvit Dumnezeu poate 

` mai mult ca în orice altă parte a ţării, cu slujbe mărețe de mare tradiţie 
bizantină, cu protopsalți renumiți pînă la porţile Bizanțului, cu duhov- 
nici și stareţi, ca Dometian, Siluan, Pahomie și Paisie de la Neamţ, vestiți 
în toate ţările ortodoxe. 

Cu aceste gînduri mă apropii smerit de marea lavră a neamului nostru. 
Glasul dulce al clopotului de vecernie umple văzduhul și valea largă şi 
însorită a Miînăstirii Neamţ. Cele zece turle se înalță spre cer, ca mîinile 
sihaştrilor în rugăciune. Apoi apar chiliile albe, profilate pe verdele proas- 
păt al pădurilor de brad. Apoi, clădirea impunătoare a Seminarului Teo- 
logic. Apoi, bolnița şi clădirea tipografiei. Apoi, porțile mari, bătrîne, de 
stejar de sub turnul clopotelor. Apoi, biserica mare zidită de Ştefan Vodă, 
cu hramul Înălțarea Domnului. Apoi, părinții călugări, aceşti smeriți 
rugători ai neamului, care, prin viaţa lor, mărturisesc pe Hristos şi mîngiie 
pe oameni. l s 

După ce ascult slujba și mă închin la icoana făcătoare de minuni a 
Maicii Domnului, ocrotitoarea călugărilor, mă duc la chilia părintelui 
Gamaliil Păvăloiu, cel mai renumit călugăr scriitor şi redactor de cărți 
bisericeşti din Mînăstirea Neamţ care cste încă în viață. Împreună cu Arhi- 
mandritul Mina Prodan, protosinghelii Nicodim Măndiţă, Dionisie Lungu 
şi alți câţiva ostenitori, părintele Gamaliii Păvăloiu a scris, a tipărit şi a 
răspîndit în țară numeroase broșuri cu vieţi de sfinți, învățături crești- 
neşti şi cărţi de rugăciuni pentru hrana sufletească a credincioşilor și apă- 
rarea credinţei ortodoxe, 

Trag de mînerul soneriei cu clopoțel. Părintele Gamaliil deschide 
binevoitor şi mă invită înăuntru. O chilie de lemn din secolul trecut cu 

mireasmă de candelă şi floare de tei. Ceaslovul, de o vîrstă cu părintele, 
așteaptă deschis sub icoane. 

— Binecuvîntează, părinte Gamaliil! Mai puteţi merge la biserică? 

— Slavă Domnului, părinte Ioanichie. Mai pot cu ajutorul Maicii 
Domnului! Iată, tocmai citeam Paraclisul Prea Sfntei Născătoare de 
Dumnezeu. Îl fac în fiecare seară, că aşa ne-am obișnuit noi călugării, din 
tinereţe. Dimineaţa Acatistul Bunei Vestiri și seara Paraclisul, Canonul 
de pocăință, Canonul îngerului păzitor, metanii, închinăciuni și slujbele 
din biserică, de la care nu lipsesc niciodată, cît mă va mai întări bunul 
Dumnezeu. | 

— În ce an aţi venit la mînăstire, părinte Gamaliil? 

— În anul 1923. Noi sîntem din județul Vrancea, aproape de Panciu. 
Am fost patru copii la părinți. Tata era aspru și neînduplecat. Mama însă 
ne iubea mult, ca toate mamele. Între anii 1921—1923 am făcut armata. 
Odată, m-am întîlnit cu un călugăr cuvios și mare misionar, anume proto- 
singhelul Dionisie Lungu. Cînd m-a văzut militar, m-a întrebat: „Frate 
Gheorghe, ce vrei să faci după armată ?”. Iar eu i-am răspus: „De, 
părinte, m-aș face călugăr, dacă o vrea Dumnezeu!”. „Dacă vrei să te 
faci călugăr, mi-a zis el, du-te la Minăstirea Neamţ. Este o minăstire mare, 
cu călugări mulţi, pînă la 250; cu slujbe frumoase, cu duhovnici buni. 
Acolo să te duci că are cine te creşte și te forma”. 

— Şi ce-aţi făcut, părinte Gamaliil? 

— Cînd m-am liberat, nu m-am mai dus pe acasă. Știam că tata nu 
mă va lăsa la mînăstire. Cum veneam noi pe tren de la armată, vreo 15 
băieţi, în gara Mărășești m-am furișat de ci și în loc să cobor pentru Panciu, 
am plecat înainte cu trenul spre Pașcani. De acolo am mers pe jos 50 de 
km cu bagajul în spate, pînă la Minăstirea Neamţ. Era în mai, ajunul 
Înălţării Domnului, hramul mânăstirii. Cînd mă apropiam de miînăstire 
am auzit clopotele sunînd de departe pentru priveghere de toată noaptea 
şi am început a plînge. Glasul lor mă chema, mă înălța cu inima spre 
Dumnezeu şi-mi dădea speranţă. A 

— Cum era viața duhovnicească pe atunci în Minăstirea Neamț? 

— Se ducea o viaţă duhovnicească destul de înaltă în miînăstire 
şi pe la schiturile Vovidenia, Pocrov şi Icoana. Erau peste 200 de călugări, 
unii mari postitori şi rugători. Apoi cam 40 de preoţi și diaconi slujitori, 
duhovnici vestiți, unii buni cărturari, și vreo 50 de fraţi începători. Sluj- 
bele la biserică erau foarte trumoase și înălțătoare de suflet. Cînd îmi 
amintesc îmi dau lacrimile. Apoi mînăstirea era îndestulată şi obştea 
mulțumită. 

— Ce ascultări mai importante aţi avut în mânăstire? 


18 — Convorbiri duhovniceşti 

— La început am iost rinduit la arhondaric, cu primirea credincio- 
şilor la dormit. Făceam curățenie, duceam credincioșii la preoţi unde 
aveau nevoie şi de aici la trapeză să mănînce. Apoi am fost un timp la 
cancelaria mânăstirii, cu arhiva. În anul 1924 stareţul mînăstirii, arhiman- 
dritul Daniil Ciubotaru, a cumpărat cu mari cheltuieli și eforturi o tipo- 
grafie nouă, pe care a instalat-o în câteva chilii la bolnița Mînăstirii. Neamţu 
nu mai avea tipografie din anul 1861. Din 1925 am fost dat cu ascultarea 
la tipografie. 

— Care a fost prima carte tipărită în noua tipografie a Minăstirii 
Neamţ, în anul 1924? 

— A fost „Urmarea lui Hristos” de Toma Kempis. Apoi s-au tipărit 
vieţi de sfinţi, în broșuri pentru popor, Noul Testament, Minunile Maicii 
Domnului și altele. În total s-au tipărit 46.000 exemplare broșuri și cărți 
religioase, în anul 1924. În anii următori, pînă în anul 1940, se tipăreau 
pînă la 75.000 exemplare de cărţi și broșuri bisericești pe an, dintre care 
predominau cărţile de rugăciuni, Noul Testament și Vieţile Sfinţilor. Apoi 
o carte numită ,,Combaterea sectelor”. 

— Care erau principalii călugări scriitori şi redactori de cărţi la 
tipografia Miînăstirii Neamţ? 

— Cel dintii era Episcopul Nicodim, pe atunci stareţ. Apoi erau 
cîțiva călugări din lavră, precum Arhimandritul Mina Prodan, ieromonahii 
Efrem şi Vasile Vasilache; cîțiva monahi din Neamţ, anume Ghelasie, 
Eufrosin Urmă, Damaschin Trofin şi eu. Mai tipăreau la Neamț episco- 
piile din Moldova și Bucovina. 

— Din ce an aţi început să scrieţi cărți bisericeşti şi să tipăriţi în tipo- 
grafia mînăstirii ? 

| — Am început de prin anul 1928. Eu le scriam de mînă și apoi le 
dădeam să le corecteze starețul miînăstirii, Episcopul Nicodim. 
- — Care a fost prima carte pe care aţi tipărit-o? 

— A fost cartea de rugăciuni, pentru credincioși. Am tipărit-o în anul 
1930, în 10 000 exemplare. Era foarte solicitată. Am mai reeditat-o de 
cîteva ori. 

— Dar dintre cărțile compuse de sfinția voastră, care a fost prima 
carte cu care aţi început această frumoasă activitate evanghelică ? 

— Prima carte scrisă de mine a fost „Viața Maicii Domnului”, pe 
care am tipărit-o în anul 1933, în 3000 exemplare. Și iată cum mi-a venit 
în gînd să fac' acest lucru. Mi-a căzut în mînă o broșură mică cu viața 
Maicii Domnului, scrisă de cineva. Cînd am văzut că este atît de scurtă şi 
sărăcăcioasă, am zis: „Dar oare Maica Domnului, cea mai mare dintre 
sfinţi, nu merită o carte cu viaţa ei, mai bună, mai bogată şi mai pe înţelesul 
credincioşilor?” Așa m-am hotărît să scriu o carte mai completă cu viaţa 

Maicii Domnului. Am adunat tot ce mi s-a părut mai necesar şi de folos 
din Sfînta Scriptură, din cărţile de cult şi de la biblioteca mînăstirii şi am 
alcătuit o carte cu 120 de pagini. Apoi am prezentat-o Episcopului Nicodim 
spre verificare şi l-am rugat să-mi facă o mică prefață. Cînd mi-a aprobat-o 
pentru tipar, am tocmit o sanie cu un cal și am plecat să cumpăr hirtie 
de la fabrica de hîrtie din Piatra Neamţ. Era iarnă şi frig și am mers tare 
greu. Așa se făceau cărțile pe atunci, cu multă cheltuială gi osteneală. 

— Ce alte cărți mai importante aţi scris și tipărit sfinția voastră? 

— După „Cartea de rugăciuni” şi „Viaţa Maicii Domnului” am scris 
şi tipărit „AcatistieruP” cu 12 acatiste, „Buchetul rugăciunilor”, în anul 
1935, „„Făclii ortodoxe” cu diferite vieţi de sfinţi; „„Prăvilioară bogată”, 
carte de rugăciuni de buzunar, „Grădina florilor duhovnicești” și nume- 
roase broșuri cu învățături creştineşti, în total peste 52 de titluri. Am 
o mică colecţie din cărțile mele, intitulată „Biblioteca bunului creștin”, 
cu subtitlul ,„„Pîinea sufletească zilnică”. 

— Ce alte ascultări aţi mai avut în mînăstire? 

— Timp de peste 20 de ani, începînd din anul 1925, vindeam cărți 
bisericești tipărite la Neamţ. Vindeam și obiecte de cult, icoane, cărţi, 
argintării, candele, cruciulițe, sfeșnice. O parte din ele le comandam din 
țară, iar altă parte se lucrau aici, pentru că Minăstirea Neamţ avea atelier 
de argintărie şi obiecte bisericești. Le distribuiam la credincioșii care veneau 
la mînăstire, la preoţii de prin sate și pe la celelalte mînăstiri. Veneau mulți 
din Transilvania și luau cărţi pentru bisericile și casele lor. 

— Cum aţi dus această frumoasă ascultare mînăstirească ? 

— Părinte, mi-au fost dragi cărţile bisericești, de aceea am dus cu 
bucurie sufletească această ascultare. Mă bucuram mult şi de oameni, 
de credincioşii care veneau pe la minăstiri. Cînd vedeam eu Dumineca, 
la marile sărbători şi mai ales la hramul Minăstirii Neamţ, Înălţarea 
Domnului, atitea mii de credincioși adunaţi din toată țara, şi cînd se 
scotea icoana Maicii Domnului în procesiune și trăgeau toate clopotele 
de răsunau munții şi văile nu mă puteam stăpîni de lacrimi. 

— Ce părinţi duhovniceşti mai aleși aţi cunoscut în Mînăstirea Neamţ 
în anii tinereții? | 

— Ca duhovnici, cei mai renumiţi erau arhimandriţii: Mina Prodan, 
Ambrozie Nichifor, Efrem Arsintescu și loachim Spătaru. Dar dintre ei, 
mai vestit și căutat de lume era Ieroschimonahul Iosif Crăciun, mulţi ani 
pustnic la schitul Icoana. Acesta era mare nevoitor, avea rugăciunea 
inimii, postea cîte trei zile și avea dar şi putere în cuvint. La el alerga 
multă lume cu tot felul de bolnavi. Iar dintre călugări, cel mai nevoitor 
era monahul lov Burlacu, farmacistul mânăstirii. Nu-l întrecea nimeni. 
Avea chilia la bolniță și îngrijea de bolnavi. El prepara tot felul de medi- 

camente din plante medicinale, pe care le cunoștea foarte bine. Mi-aduc 
aminte că odată eram cam bolnav și i-am cerut ceva medicamente. Mă 
supăra stomacul. Mi-a dat ceva și m-am făcut mai bine. Cînd i-am mai 
cerut, s-a uitat la mine și mi-a zis cu asprime: „Medicamentele sînt pentru 
mireni și mai ales pentru necredincioși. Nu pentru călugări. Călugărul 
trebuie să rabde boala, sau să se roage la Dumnezeu și să se vindece numai 
cu post şi cu rugăciune!”. 

— După 60 de ani de nevoinţă cum vi s-a părut viaţa de mînăstire, 
părinte Gamaliil? 

— Mi s-a părut ca un vis! lată, am 84 de ani! Ai mei toţi s-au dus la 
Dumnezeu. De-acum mă pregătesc să plec şi eu... 

— Părinte Gamaliil, daţi-mi un cuvint de folos. 

— Părinte loanichie, eu am făcut în viaţa mea tot ce am putut şi am 
crezut că este mai bun, spre slava lui Dumnezeu și folosul credincioşilor. 
Acum este rîndul sfinţiilor voastre. Deci, fă și sfinţia ta tot ce crezi că 
este bun, tot ce poţi, spre lauda lui Dumnezeu și zidirea sufletească a 
credincioşilor. Fă acum cînd poţi, că mîine vei fi ca mine și nu vei mai 
putea face nimic!... 

Am plecat din Mînăstirea Neamţ în asfinţitul soarelui, bucuros și cu 
sufletul mîngiiat de cuvintele părintelui Gamaliil. Peste marea lavră și 
peste creștetul munţilor răsunau clopotele de priveghere. Miine este 
Duminică, ziua învierii lui Hristos! 


PROTOSINGHELUL VASIAN IOSUB 
Schitul Icoana — Neamţ 
(n. 1907—1987) 


Situat la 8 km nord-vest de Mînăstirea Neamţ, pe valea atît de-fru- 
moasă a piriului cu același nume, Schitul Icoana este — după Pocrov şi 
Vovidenia — a treia sihăstrie de liniște a călugărilor din marea lavră. 
Schitul a luat fiinţă în anul 1821, pe locul unde a fost ascunsă icoana Maicii 
Domnului din Mînăstirea Neamţ. Fondatoarea schitului este însăși Maica 
Domnului, ocrotitoarea tuturor creștinilor. Apoi sînt numeroșii sihaștri 
care se nevoiau în pădurile şi munţii din împrejurimi, încă de prin secolul 
XIV. Apoi este arhimandritul Ilarie cu soborul Mînăstirii Neamţ, care în 
anul 1821 ascunde sfînta icoană în acest loc tăinuit, pentru a o scăpa de 
profanare şi răpire. 

Primul schit, numit „Icoana Veche”, ruinîndu-se din cauza tere- 
nului, obștea marii lavre a întemeiat, între anii 1941—1945, un nou schit 

_din-lemn și piatră, într-o poiană largă şi liniștită, cu hramul „Schimbarea 

Domnului la Faţă”, cunoscută sub numele de „Schitul Icoana Nouă”. 
Primul egumen al actualei sihăstrii este Protosinghelul Vasian losub, un 
duhovnic blind, tăcut şi iubitor de Dumnezeu. 

Dorind să merg pe urmele marilor noștri sihaștri şi cuvioşi din trecut, 
poposesc un ceas la Schitul Icoana. Este o zi binecuvântată de octombrie, 
cu soare şi liniște. Schitul, alb, imaculat ca un cuib de rîndunele, se con- 
turează de departe pe pajiștea verde. De jur împrejur, coline domoale 
de munţi îmbrăcaţi în păduri de brad şi fag atinse de culorile toamnei 
dau schitului un farmec de paradis. i 

Bătrînul egumen este sufletul acestui sfint locaș. Înconjurat de cîțiva 
ucenici, el ține candela vie și aprinsă aici de peste 40 de ani. Întotdeauna 
este același şi niciodată tulburat sau grăbit. Chipul blind şi împăcat al 
părintelui Vasian mă îndeamnă la dialog. 

— De cînd ați venit la mînăstire, părinte Vasian? 

— Din primăvara anului 1932, părinte Ioanichie. Aveam atunci 25 de 
ani. Parcă mai ieri a fost! 

— Cine v-a îndemnat să veniți la viața călugărească ? 

— Slujbele cele frumoase din Minăstirea Neamţ, pe care nu le puteai 
vedea în nici o altă mînăstire. Slujeau în sărbători cîte zece preoți, zece 
diaconi și stareţul mînăstirii. Iar la strană cântau în două cete cei mai 
mari protopsalți ai Minăstirii Neamţ, cum erau părinţii: Galerie, Ghera- 
sim, Cozma, Ghenadie, Victor şi mulți alții. Cînd cântau cu taţii la prive- 
ghere și sunau clopotele, parcă eram în cer. Apoi, eram cu satul aproape 
de mînăstire, din părţile Paşcanilor, și pe atunci veneam mereu în pele- 
rinaj pe la miînăstiri în sărbători, încît știam de mici viaţa călugărească 
şi pe duhovnicii cei mai buni. A 

— Ce părinți renumiţi din Mînăstirea Neamţ au sihăstrit în pădurile 
şi munţii din jurul Icoanei? 

— Cel mai vestit a fost schimonahul Gordie Rusu, care s-a nevoii 
aproape gol între anii 1850—1870, aici, pe muntele de alături, care de 
atunci fi poartă numele. Iar în secolul nostru, cel mai vestit a fost schi- 
monahul Iosif Crăciun, numit de credincioși ,„„Pustnicul”. Cînd am venit 
eu aici, erau prin poienile din împrejurimi mai multe bordeie și chilii din 
lemn, în care se linișteau călugării, mai ales schivnicii și bătrînii. Aici s-a 
nevoit mai mulți ani și părintele Vartolomeu Palamaru, duhovnicul mînăs- 
tirii, iar la Icoana Veche s-a nevoit acum zece ani monahul loan Buluc, 
un foarte bun sihastru. Acolo a și murit. În trecut se nevoiau în munții 
aceștia zeci de călugări din Neamţ, unii cu viață sfîntă. A fost şi un mic 
schit de călugări, colo sus, pe Muntele Coarnele, numit „Schitul Coarnele”, 

după numele muntelui, . A ri 
:. — Părinte Vasian, aţi cunoscut la Neamţ pe cuviosul Ioan Iacob? 

— Cum să nu-l cunosc, dacă i-am fost și ucenic! Deşi era cu cîțiva 
ani mai mic decît mine, dar era rînduit de starețul Minăstirii Neamţ, 
episcopul Nicodim, să înveţe pe fraţi limbile română şi franceză. Noaptea, 
după utrenie, pe la orele unu, mă chema în chilia lui și mă învăţa să scriu 
şi să citesc în franceză. Mi-au rămas amintire de la el un creion și un caiet 
scris cu mîna lui. Era un călugăr tăcut, blând și senin la față. Nu se tulbura 
de nimic, nu se smintea niciodată de ceva, se ruga mult și avea mare 
dragoste spre toţi. 


— Sînteţi mulțumit de viața duhovnicească pe care aţi dus-o aici, 
la Schitul Icoana? 

— Slavă Domnului pentru toate! Am făcut şi eu cît am putut; nu 
cît a trebuit și cît am făgăduit. Am ţinut aici candela aprinsă 40 de ani! 

— Vin credincioşi aici la biserică? 

— Vin, mai ales vara, din Pipirig, pe poteci de picior peste munte. 
Mai vin de la Rișca, Rădășeni, Boroaia, Tg. Neamţ. Ascultă slujba, dorm. 
la arhondaric, iau masa cu noi la trapeză și apoi se întorc. Unii se spove- 
desc, alţii se împărtășesc, alții fac Sfîntul Maslu. Așa a fost la mînăstirile 
noastre întotdeauna și sîntem datori să-i primim, să-i spovedim, să-i 
sfătuim şi să-i împăcăm sufleteste. 

— Ce sfat de folos dați ucenicilor sfinției voastre? 

— Să păzească tăcerea, dragostea și rugăciunea, că prin aceste trei 
scapă de multe ispite şi păcate. Dacă păzim acestea, celelalte ni se adaugă. 


PROTOSINGHELUL VALERIE DIACONU 
Mînăstirea Secu 
(n. 1903 —1987) 


Așezată la 10 km de Miînăstirea Neamţ, pe o vale singuratică ce te 
îndeamnă la liniște, Mînăstirea Secu se înalță între culmile împădurite 
şi binevoitoare ca o monumentală cetate monahală a Moldovei, a cărei 
existență împlinește aproape o jumătate de mileniu. Mai înainte de fon- 
darea acestei mînăstiri de către Nestor Ureche, în anul 1602, pe Valea 
Secului exista o puternică vatră sihăstrească încă de la începutul secolu- 
lui XV. Numeroși călugări iubitori de liniște și rugăciune se retrăgeau din 
obştea Minăstirii Neamţ la nevoință pustnicească pe această vale, dintre 
care mulți ajungeau sihaștri iscusiți. În prima jumătate a secolului al 
XVI-lea doi călugări, anume Vasian și Zosima, întemeiază în locul actualei 
mânăstiri prima aşezare monahală organizată — „Schitul lui Zosima” — 
care avea să devină la sfîrşitul aceluiași secol un adevărat centru de viaţă 
duhovnicească și cărturărie, sub povățuirea egumenului Dosoftei Daacălul. 

Cel mai strălucit fiu al acestei sihăstrii a fost marele mitropolit şi cărturar 
Varlaam Moţoc. 

O altă înnoire duhovnicească a cunoscut Mînăstirea Secu în a doua 
jumătate a secolului XVIII, prin venirea stareţului Paisie cu obștea sa 
de la Dragomirna. Pînă în primele decenii ale secolului nostru, Mînăstirea 
Secu era obştea preferată a călugărilor iubitori de liniște din ţinutul 
Neamţ, care a dat monahismului nostru duhovnici, stareţi și monahi 
rugători dintre cei mai sporiți. În prezent, obştea acestei mînăstiri numără 
aproape 40 de părinţi şi fraţi. Duhovnicul cel mai vârstnic și renumit al 
Minăstirii Secu este astăzi Protosinghelul Valerie Diaconu. Chipul său 
blînd, comunicativ şi evlavios, ca și cei aproape 60 de ani de nevoință 
călugărească, m-au îndemnat să-l invit la un scurt dialog duhovnicesc, pe 
care îl redau în aceste pagini, spre folosul ucenicilor săi. 

— De cînd sînteți în mînăstire, părinte Valerie, și cine v-a îndemnat 
să îmbrățișaţi viaţa călugărească ? 

— Părinte Ioanichie, noi sîntem din părțile Moineștiului, unde este o 
veche tradiţie şi vocaţie pentru viaţa monahală. Încă de cînd eram mic 
veneam cu părinţii mei din satul Cucuieţi — Zemeș la hramurile mînăstirilor 
Neamţ, Secu, Văratec și Agapia. Credincioşii de la noi, ca şi acum, erau 
cunoscuţi de duhovnici pe la toate miînăstirile, unde poposeau, se spo- 
vedeau, se împărtășeau și primeau sfaturi duhovniceşti. Așa am cunoscut 
încă din copilărie pe marii duhovnici Vichentie Mălău de la Secu, Mina 
Prodan și Ambrozie Nichifor de la Neamţ, Eftimie Tanasă de la Agapia, 
Nicodim Măndiţă de la Văratec și loanichie Moroi de la Sihăstria. Viaţa 
lor, îndemnurile lor sufleteşti şi mvna lor pentru Hristos, m-au adus la 
mînăstire. În anul 1925 am intrat pe poarta Minăstirii Secu. 

— În ce miînăstiri v-aţi mai nevoit şi ce v-a plăcut mai mult în viața 
călugărească ? 

— Nu mi-a plăcut să umblu din mînăstire în mînăstire. Tot timpul 
am stat numai la Secu. Mi-am legat inima de biserica aceasta, de părinţii 
de aici și de aceste locuri liniștite şi cu greu m-aş fi dus în altă parte. Tem- 
porar am mai fost trimis de ascultare pe la parohii, pe la unele schituri; 
dar cum îmi terminam misiunea, mă întorceam iarăși la chilia mea. 

Cât despre viaţa mea în minăstire, mi-a plăcut cel mai mult să fac 
ascultare. Dacă ai venit la mînăstire, trebuie să-ți tai voia şi să faci ce-ţi 
porunceşte cel mai mare. Aceasta este adevărata călugărie. Altfel, n-ai 
pace în suflet şi nu poţi spori duhovniceşte. Oriunde am fost trimis de 
stareț şi de economul mînăstirii, m-am dus cu bucurie și cu dragoste, fără 
cîrtire, ca pentru Hristos, iar nu cu îndoială. Şi întotdeauna am ieșit bine 
şi am fost mulţumit sufletește. Iar dintre ascultări, cel mai mult mi-a plăcut 
să slujesc la biserică, să ascult Sfînta Liturghie și să cînt la strană. Am 

lucrat şi la atelierul de tîmplărie, am fost și la economat, am fost și ecle- 
siarh mare la biserică, iar de vreo 20 de ani sînt duhovnicul minăstirii 
noastre. Asta este cea mai grea ascultare. Dar cu darul lui Dumnezeu o 
împlinesc după putere. 

— Aţi cunoscut călugări mai sporiţi la Secu în tinerețe? 

— Am cunoscut călugări foarte sporiți în rugăciune, în post, în sme- 
renie și tăcere, cum nu mai avem acum, A fost o generaţie de părinți plini 
de rivnă și dragoste pentru Dumnezeu și pentru oameni, foarte lepădaţi 
de cele materiale și bogaţi în fapte bune. Unii dormeau noaptea pe scaune, 
doar cîteva ceasuri. Alții posteau mult, alții făceau ascultare toată ziua 
şi mîncau numai o dată pe zi, seara. Dintre aceştia pot aminti pe părinții 
Antim Găină şi Damian Țiîru, mari asceţi și cunoscători ai Sfinţilor Pă- 
rinți; şi pe părinții Neofit, Stelian şi bătrinul schimonah Calist. Alții 
citeau zilnic toată Psaltirea, sau o spuneau pe de rost, făceau sute de 
metanii și mâncau numai legume, cum a fost părintele Teofan. Alţii erau 
mari ascultători. Totul făceau cu ascultare şi binecuvîntare, cum a fost 
părintele Ioachim. Alţii se retrăgeau la linişte, mai ales în posturi, fie la 
Sihla sau Sihăstria, fie la cîte un bordei în pădure. La sfîrșitul postului 
coborau din nou în mînăstire. Așa au fost părinții Vasian Scripcă, Gherontie 
Brustureanu și Dionisie Eftimie. Alţii erau mari cîntăreţi de muzică psal- 
tică la biserică, cum nu mai avem astăzi. Un părinte bun a fost și părintele 
Nifon ( 1983), brutarul mânăstirii timp de 40 de ani. Cum scotea pîinea 
din cuptor ieșea în drum, şi împărțea la toți pîine caldă! 

— Dar de părintele Vichentie Mălău ce ne puteţi spune? 

— El a fost cel mai mare duhovnic pe care l-a dat Minăstirea Secu 
în secolul nostru și poate nimeni altul în zilele noastre nu va ajunge la 
măsura lui. Un călugăr desăvirșit. Cel mai mult iubea biserica, rugăciunea 
neincetată, postul pînă seara, milostenia totală, citirea sfinţelor cărţi şi 
jertfirea pentru mîntuirea altora. Cu sine era foarte aspru, dar în taină. 
Iar cu credincioșii şi călugării era foarte blînd, milostiv, iertător și neîn- 
trecut sfătuitor. Dintre toate, cea mai mare faptă bună a sa era însă milos- 
tenia. Dădea la săraci pînă şi cămașa de pe el, haine, bani, piine, tot ce 
` avea. Iar cînd nu mai avea ce le da, mergea pe la părinţi și le zicea: „Părin- 

ţilor, a venit Hristos la mine și nu am ce să-l dau. Împrumutaţi-mă cu 
ceva bani și cînd voi avea o să vi-i dau înapoi!” l 

A fost 12 ani duhovnic la Minăstirea Agapia. Apoi încă cinci ani la 
Minăstirea Vasiova — Banat, unde a răpoeat în 1945. 

— Părinte: Valerie, ce sfat duhovnicesc doriţi să lăsaţi urmaşilor? 

— Părinte Ioanichie, să ne rugăm mai mult şi să fim model de dra- 
goste şi blindeţe pentru credincioși. Nu ne putem izola de ei. Astăzi trebuie 
să colaborăm cu preoții, să învăţăm şi să 'sfătuim pe bunii noștri creştini. 


CU PĂRINȚI DIN MOLDOVA 


Avem un popor credincios și blind. Să fim alături de el! Să apărăm cre- 
dința ortodoxă străbună de prozelitismul sectar. Să fim lumini aprinse 
în sfeșnic printre oameni! Aceasta este misiunea noastră, a călugărilor, 
pentru viitor. 


IEROSCHIMONAHUL PAISIE OLARU 
Schitul Sihla — Neamţ 


(n. 1897—1990) 


Blîndul ieroschimonah Paisie Olaru este unul dintre duhovnicii cei 
mai cunoscuţi şi apreciaţi din mînăstirile noastre. De aproape 40 de ani, 
acest cuvios părinte vorbește fără odihnă cu Dumnezeu și cu oamenii, se 
jertfeşte pe sine și își pune în cumpănă sufletul său pentru mîntuirea nume- 
roșilor săi fii duhovnicești, călugări și mireni, pe care îi creşte cu atita 
căldură şi dragoste. 

Crescut și format în Schitul Cozancea — Botoșani, pînă în anul 
1947, apoi în Mînăstirea Sihăstria, în preajma satelor şi în mijlocul naturii, 
părintele Paisie a fost înzestrat de Dumnezeu cu un suflet profund sensibil 
şi deopotrivă deschis pentru liniște şi pentru oameni. Din tinerețe iubeşte 
natura, florile, izvoarele, cîmpul înverzit și cerul înstelat. Îi sînt dragi 
slujbele mînăstirești, cîntările de miezul nopţii, poezia și singurătatea. 
Dar mai presus de toate fi sînt dragi oamenii, călugării nevoitori, țăranii 
arşi de soare de la cîmp, mamele cu mulți copii, tinerii nevinovaţi, bătrînii 
împovărați de ani și credincioșii iubitori de Hristos. Pe toți îi primește 
cu dragoste, îi ascultă, îi mărturiseşte, îi binecuvîntează, îi sfătuieşte și 
se roagă lui Dumnezeu pentru ei. Căci părintele Paisie este, deopotrivă, 
duhovnic iscusit, atît pentru călugări, cît și pentru mireni. 

În nevoinţa călugărească, ieroschimonahul Paisie Olaru este tipul 
sihastrului consacrat, care nu poate renunța ușor la liniște, la viaţa re- 
trasă de schit, la chilia lui modestă de lemn așezată în mijlocul naturii, 
sau la margine de codru. În schimb, viaţa de obște din marile mînăstiri, 
cu călugări mulți, cu program impus, cu zgomot și griji de tot felul, îi este 
mai greu accesibilă. 

În duhovnicie, sfinția sa are o mare experienţă a vieţii interioare. 
Evită mulțimea, unde mai greu poate da roade profunde și de durată. 
Individual însă, prin taina Spovedaniei lucrează mult, cu ajutorul Duhului 
Sfînt. Aici, ca în fața tronului ceresc de judecată, se roagă, întreabă, ascultă, 
trezește sufletul, deşteaptă conștiința omului, pune leac potrivit pe rană, 
dă speranţă și tămăduiește, Întfi începe de la rugăciune și spovedanie, 
apoi adaugă untedelemnul cuvîntului. Părintele Paisie este un duhovnic 

al inimii. El se adresează mai mult inimii decît minţii. Se smereşte el cel 
dintii, și chiar lăcrimează, ca să convingă şi pe fiii săi sufletești să se 
smerească şi să-și plingă păcatele. 

Cu puţine cuvinte, părintele Paisie reuşeşte să ridice moralul oricărui 
suflet care bate în uşa chiliei sale, îl izbăveşte de deznădejde şi îi promite 
iertarea și raiul. Pentru marea sa dragoste şi milă către toți, sfinția sa nu 
înfruntă niciodată, nu mustră cu asprime, nu ridică tonul cuvîntului; 
ci îl folosește cu multă măiestrie, ca un medicament rar pe rana deschisă. 
Părintele Paisie este un duhovnic preţios pentru zilele ı oastre. E] reuşeşte 
să cîştige mai multe suflete pentru Hristos decît alţii, pentru că stăruie 

"mai mult, pentru că lucrează mai profund sufletul omului, pentru că 
iubește mai mult și se adresează direct inimii. El își începe deodată dialogul 
cu Dumnezeu și cu omul, prin rugăciune şi cuvînt, pr.n spovedanie, dezle- 
gare, sfătuire și canon. Dialogul cu sfinţia sa este un dialog emoțional, al 
inimii, al bucuriei și al lacrimilor. Un dialog aproape harismatic, al încre- 
derii și speranței de mîntuire. | 

Părintele Paisie nu vorbeşte aproape deloc despre iad. În schimb, 
despre rai și fericirea drepţilor vorbește permanent ucenicilor săi, pentru 
că este un părinte al dragostei și nădejdii. De aceea și salutul său obişnuit 
către fiii săi duhovniceşti este acesta: „Să ne întîlnim la ușa raiului!”. 

La virsta sa de aproape 90 de ani, bunul părinte Paisie Olaru se simte 
obosit. Aceasta l-a îndemnat să se retragă în ultimii ani la Schitul Sihla, 
ca să fie mai liniștit, mai aproape de cer, de Dumnezeu. Dar și aici îl caută 
oamenii — călugări, stareţi, preoţi, credincioşi de aproape şi de departe — ` 
pe care îi primeşte cu aceeași obișnuită dragoste, în numele lui Hristos, 
şi toţi se întorc întăriţi şi hrăniţi duhovnicește. Odată cu seara, părintele 
Paisie își aprinde lumînarea, se roagă în taină, citeşte din sfintele cărţi, 
cîntă ceva spre lauda lui Dumnezeu, apoi se odihneşte două ore pe obis- 
nuita laviţă. La miezul nopții, cînd sună clopotul, își ia toiagul și coboară 
de sub stâncile Sihlei la biserică să asculte slujba utreniei. 

Aşa și trăiește bunul nostru părinte dubovnicesc ultimii ani ai vieţii 
sale pământeşti. Nu se teme de ceasul morţii, nici de diavoli, nici de 
muncile iadului, pentru că în toată viaţa a iubit pe oameni și pe Dumnezeu; 
pentru că s-a jertfit pentru mîntuirea altora. Nădejdea lui este Hristos, 
Mântuitorul lumii; averea lui este smerenia; iar lauda lui sînt numeroșii 
săi ucenici, pe care i-a crescut și care se roagă pentru el. 

Dorinţa realizării unui dialog cu părintele Paisie m-a îndemnat să 
urc adeseori muntele Sihlei spre a-i cere cuvînt de folos pentru mine și 
pentru toţi cei ce iubesc pe Hristos. lată-mă sus, lîngă chilia bunului 
bătrîn. Lucrează la mica lui grădină de legume. Mă apropii și-i sărut mîna 
care a miîngiiat atitea suflete. 

l. — Binecuviîntaţi-mă, prea cuvioase părinte Paisie! 
— Domnul și Măicuţa Lui să ne binecuvinteze pe toţi, părinte Ioa- 
nichie ! 

2, — Am venit să vă văd şi să primesc cuvint de folos de la sfinția 
voastră. 

— Acum, noi bătrinii nu mai avem cuvinte de folos cum aveau părinţii 
noştri. Ne-a luat Dumnezeu darul și puterea cuvîntului, pentru că nici 
noi, nici cei ce ni-l cer nu-l împlinesc cu fapta. Spunem noi cîte un cuvînt 
de sfătuire celor care vin pînă aici, dar cînd aud că trebuie să-l pună în 
practică, adică să se roage mai mult, să postească, să ierte pe aproapele 
lor, se întorc abătuţi acasă. Spun la unii de zece ori să nu mai facă cutare 
păcat, să lase beţia și desfrînarea ca să nu-şi piardă sufletul, dar ei, deși 
făgăduiesc, îl fac mai departe. Am însă și suflete care ne întrec pe noi. 
Numai cât deschid gura, ei și încep a face cu fapta lucrul lui Dumnezeu. 
Dar să stăm oleacă, colo, pe bancă, în cerdacul chiliei. 


3. — Părinte Paisie, spuneți-mi cîteva cuvinte despre satul natal, 
despre părinţii sfinţiei voastre şi despre anii copilăriei. 

— Întrebarea sfinţiei tale mă îndeamnă să mă fac mic, să mă văd în 
satul meu natal Stroieşti, din comuna Lunca, judeţul Botoşani, și în casa 


părinţilor mei, loan şi Ecaterina Olaru. Ţin minte că tatăl meu a fost 
pădurar la boieri toată viața lui, pînă la adînci bătrineţe. Părinţii mei au 
avut cinci copii, patru băieţi şi o fată. Cel mai mic dintre ei am fost eu. 
Îmi aduc aminte că tata m-a dus la şcoala din sat pentru prima dată şi 
m-a prezentat profesorului meu de atunci, cu numele Șandru. La noi 
în sat nu se învățau mai mult de trei clase primare. În acești trei ani am 
fost premiantul clasei. La sfîrșitul anului îmi cântau băieții: „Ai ascultat, 
ai învăţat, coroană ai luat !”. Pe atunci se dădeau ca premii cărţi cu vieţile 
sfinţilor. Sigur că mă mîndream! 

Părinţii mei, Ioan și Ecaterina, au trăit în pace și mergeau la biserică 
regulat, mai ales la sărbători mari. Ţin minte, la Paşti, după Înviere, 
venea tata de la biserică cu pască sfințită şi cu ouă roșii într-un ştergar 
frumos. Noi îl aşteptam să vină și cînd intra în casă, zicea: „Hristos a 
înviat !”, iar noi răspundeam: „Adevărat a înviat!” Apoi, tata.ne atingea 
cu pasca sfințită la frunte. l 


4. — Ce sfaturi mai deosebite vă dădeau părinții în anii copilăriei ?. 
— Ca sfaturi, mai mult ne învățau cu viața lor, fiind oameni simpli. 
Dar nu i-am auzit niciodată să se certe sau să înjure. Tata știa Paraclisul 
Maicii Domnului pe de rost, precum și alte rugăciuni și se ruga cu glas 
tare că auzeam şi noi. Zicea ca preotul: „Domnului să ne rugăm P şi se 
bătea cu pumnul în piept. lar mama era prietenoasă cu toată lumea şi ne 

spunea de multe ori: „Măi băieţi, să fiți cuminţi, ca să nu dăm cinstea 
pe rușine!” 

5. — Dar de preotul care v-a botezat și de bătrinii satului vă mai 
amintiți ? 

— Pe preotul care m-a atobae în chema Gheorghe_Rercea și pe prez- 
biteră Profira. Parcă îl aud pe părintele cîntînd în biserică: „Aghios, 
Aghios ...”! și se bătea cu pumnul în piept. Pe atunci bătrinii își lăsau 
mustăți și purtau părul retezat, iar copiii, mare, mic, le dădeau „Bună ziua” 

6. — Cînd v-au murit părinții? 

— Mama mea a murit în timpul războiului din 1913, iar tata a murit 
în anul 1923, cînd eram la mînăstire. 


7. — Cine v-a îndemnat să intrați în viața călugărească? 
— Vieţile Sfinţilor m-au îndemnat la călugărie şi dragostea mea 
pentru Domnul! 


8. — În ce an aţi intrat în miînăstire la Schitul Cozancea? 

— Am intrat în miînăstire după război, în anul 1921. Ca stareț la 
Cozancea era ieromonahul Vladimir Bodescu. Tot în timpul lui am fost și 
călugărit. Dar schitul îl cunoșteam încă din copilărie, că, deși eram obraz- 
nic, dar biserica îmi era dragă. Am căpătat dragoste de biserică din cărțile 
ce le primeam premiu la școală. 


9. — Ce duhovnici mai sporiți erau pe atunci la Cozancea? 

— Am apucat pe atunci călugări și duhovnici sporiţi la Cozancea, 
pe care eu îi socoteam înainte-văzători. Duhovnicul meu era părintele 
Calinic $ușu, mare nevoitor-și lucrător al rugăciunii. El de multe ori mă 
scula la rugăciune. lar cînd mă chema la biserică la miezul nopţii, îmi 
zicea: „Hai să mergem la biserică, că secerișul este mult şi lucrătorii 
puțini!”, Mă supăram cînd mă scula prea degrabă, dar cînd mergeam la 
utrenie, îl găseam ori aşteptind pe pragul bisericii, ori umblînd împre- . 


jurul ei. 


10. — În ce an v-aţi călugărit, părinte Paisie? 

— Călugăria mea a fost în anul 1922, vara, în iunie; dar a fost prea 
pripită, căci m-a călugărit pe caz de boală. Starețul meu de atunci, proto- 
singhelul Vladimir Bodescu, m-a tuns cu miinile lui, schimbîndu-mi 
numele din Petru în Paisie. 


ll. — Ce ascultări şi ispite mai deosebite ați avut în primii ani de 
maînăstire ? 

— În schitul Cozancea era viață de sine, iar eu eram rîuduit cu toată 
wa În ograda stăreției și mă bucuram cînd puteam să iau parte la 

slujbe. Mai tirziu am fost rînduit paraclisier la biserică. Însă am avut și 
multe ispite la început, fiindcă mă socoteam că știu ceva şi că pot ceva. 
De multe ori mă miîniam, fiind prea încercat de părintele stareţ și uneori 
îmi zicea gîndul să mă întorc în lume, că am cu ce trăi. Dar cînd mă 
duceam la duhovnic și mă mărturiseam, îndată mă linişteam. 


12. — În ce împrejurare v-aţi retras la linişte în codrii din preajma 
Schitului Cozancea şi cîți ani ați sihăstrit acolo? 

— În anul 1925 am avut fericirea să fac o vizită pe la mînăstirile din 
Munţii Neamţului, în care timp am ajuns şi la Schitul Sihla, unde am 
rămas mai multe zile. Atunci am întîlnit mulți pustnici în apropierea 
Sihlei şi la Ripa lui Coroi. De atunci, mai ales, mi-a plăcut să trăiesc în 

singurătate și să mă depărtez de lume. Acest gînd m-a îndemnat să mă 
retrag la munţi. Am încercat să vin la Mînăstirea Sihăstria, dar stareţul 
de atunci, Ioanichie, nu m-a primit fără blagoslovenia stareţului meu. 
Din această pricină am îndrăgit o poieniță aproape de Schitul Cozancea, 
unde mă retrăgeam din cînd în cînd pentru rugăciune și linişte. În anul 
1930, schimbiîndu-se starețul meu,. noul egumen mi-a dat voie să-mi fac 
o căsuţă cu trei chilii în acea poieniţă, unde mi-am făcut o mică grădină 
și am plantat pomi roditori și viţă de vie. Acolo mă linișteam noaptea, 


dar ascultarea o aveam tot în mînăstire, la biserică. În acea căsuţă aveam 
şi un mic paraclis. Acolo am petrecut 18 ani, adică pînă în 1948, cînd am 
venit la Sihăstria. 


13. — Ce ispite mai deosebite aţi avut la liniște și cum le-aţi biruit? 

— În, acest răstimp de aproape douăzeci de ani, nu am avut prea 
mari ispite de la diavoli, că nu prea îi supăram. Doar de la trup eram mai 
mult ispitit, că intrasem în război cu cei şapte ispititori, adică cele şapte 
păcate de moarte, pe care de multe ori le împlineam. Dar, prin rugăciune, 
prin smerenie și răbdare, le biruiam cu darul lui Dumnezeu. 


"14. — Ce ucenici mai deosebiți ați avut la liniște ? 

— Am avut mai mulți, dar cel mai sporit a fost fratele părintelui 
Cleopa, anume Gheorghe Ilie. Mi-aduc aminte că locuia într-o chilie cu 
alt frate bătrîn, care nu ştia carte, şi era foarte tăcut şi nevoitor la rugă- 
ciune și la post. Odată, pe cînd se rugau ei împreună seara, fratele Gheorghe 
şi-a croit două palme, singur, peste obraz, ca să-şi alunge somnul. Atunci 
bătrînul, speriat, a sărit de la rugăciune și a venit la mine, zicînd că a 
înnebunit fratele Gheorghe și nu mai pot citi pravila împreună. Dar eu 
i-am liniștit pe amândoi. În altă zi lucram la vie cu fraţii. Seara, l-am 
trimis pe fratele Gheorghe Ilie să pregătească masa. Cînd venim noi, gă- 
sesc pe masă un mic bilețel pe care scria: „lartă-mă, părinte Paisie, plec 
pentru cinci zile să mă pocăiesc”! Mincăm- noi, ne facem pravila de seară 

şi ne culcăm. Pe la miezul nopţii mă pomenesc că bate cineva în geam. 
„Cine este acolo”? întreb. „Blagoslovește, părinte Paisie, sînt fratele 
Gheorghe păcătosul”. „Fratele Gheorghe este plecat pentru cinci zile la 
liniște să se pocăiască !” i-am răspuns; apoi i-am dat drumul în chilie. Era 
obosit și speriat. „Ce ai păţit”? l-am întrebat. Iar el mi-a răspuns: „Am 
găsit o groapă în pădure și mi-a venit în minte să stau acolo cinci zile 
ca să postesc şi să mă rog. Dar cînd citeam din Ceaslov rugăciunea de 
seară și acatistul Sfinţilor Voievozi, am auzit un glas înfricoşat: „Ce faci 
aici?” Era vrăjmaşul! Atunci, de frică, repede am luat Ceaslovul și nu 
ştiu cum am ajuns aici. Mă rog de mă iartă, părinte Paisie”. „Dumnezeu 
să te ierte, frate Gheorghe, i-am răspuns. Așa pățesc cei ce fac orice lucru 
fără blagoslovenie” ! 

După ce a plecat fratele Gheorghe Ilie la Mînăstirea Sihăstria, mi-a 
trimis Dumnezeu alt ucenic bun, tot Gheorghe îl chema. Era din satul 
Flăminzi, a fost cioban la oi toată viața lui şi nu s-a căsătorit niciodată. 
Un bătrîn minunat cu plete albe şi cu barbă. Prima întîlnire a fost într-o 
seară de iarnă. Pe cînd eram la vecernie, numai ce apare înaintea bisericii, 
desculț, cu faţa senină, își ştergea picioarele de zăpadă. Eu atît pot să 
spun despre el: că mi-a fost ucenic la chilie opt ani de zile, că mă întrecea 
în toate, şi în post, şi în rugăciune, și în smerenie, și nimic nu făcea fără 
blagoslovenie. 


15. — Ce bucurii duhovnicești mai deosebite ați avut la schitul 
Cozancea ? 

— Am avut destule bucurii cît am stat la linişte în căsuţa mea din 
poieniță, mai ales cînd mă rugam noaptea și foloseam sufletește pe alţii. 


Dar, cele mai sfinte bucurii duhovnicești le-am simţit la biserică, în timpul 
Sfintei Liturghii. 


16. — În ce an v-aţi făcut schivnic? 

— Gîndul și dragostea mea de liniște, de mai multă rugăciune, m-au 
îndemnat în anul 1933 să primesc marele şi îngerescul chip, adică schima 
mare, cu scopul de a-mi îndrepta viața și ca un fel de pregătire duhov- 
nicească pentru pustiile sihăstrești, unde doream să mă retrag. 


17. — Ce egumeni şi duhovnici mai iscusiți ați cunoscut la Schitul 
Cozancea? 

— Ca egumeni, pînă în 1933 am avut pe protosinghelul Vladimir 
Bodescu și ieromonabii Vitalie Păucă și Dosoftei Tincu. lar după 1933, am 
avut pe ieroschimonahul Vasian Cuvuliuc, pînă în 1947. Dintre duhovnici, 
au fost mai vestiți ieromonabhii Calinic Șușu, fostul meu duhovnic, și 
Conon Gavrilescu, vestit în tot ţinutul Botoșanilor. Apoi, ierodiaconii 

Nicon Drăguleanu mare cântăreţ, Gherasim Vieru şi alţi cîțiva călugări 
iscusiţi. 

18. — Veneau credincioşi în sărbători la Schitul Cozancea? 

— Venea multă lume la schit, din toate părțile. Unii pentru citit, 
alții pentru Sfintul Maslu, pentru spovedanie şi pentru sfătuire şi se 
întorceau la casele lor mulţumiţi. La chilia mea din pădure, însă, vene: u 
mai puţini, că nu eram preot. 


19. — Ce sfaturi duhovniceşti dădeați ucenicilor ? 

— Pînă a nu fi preot şi duhovnic, pe mireni nu-i prea sfătuiam, decit 
numai pe cei mai apropiaţi îi îndemmnam să se roage mai mult, să citească 
la psaltire, să facă metanii, să postească, să se împace unii cu alții și fi 
duceam la duhovnici în schit să se spovedească. Pe ucenici, însă, eram 
nevoit să-i învăţ, dar mai mult cu fapta decît cu cuvîntul. Iar ei, cînd 
vedeau că mă scol la rugăciune, că postesc, că pin tăcere şi mă port blind 
cu ei, se sileau să facă chiar mai mult decît mine. După hirotonie, eram 
nevoit să încerc şi cu cuvîntul să-i folosesc pe ucenici, deşi nu corespun- 
deam nici cu viaţa, nici cu învățătura. Dar cu darul lui Hristos mă sileam 
să-i împac pe toţi și să se întoarcă de la chilia mea liniștiți. 


20. — Cînd ați fost hirotonit diacon şi preot? 

— Diacon am fost hirotonit în anul 1943, iar preot şi duhovnic 
anul 1947, de episcopul Valerie Moglan, cînd, din nefericire, am fost numit 
şi egumen al Schitului Cozancea. Că, fiind trimis la Mitropolie cu niște 
jalbe, am fost hirotonit fără voia mea preot și m-am întors înapoi stareţ. 
Atunci am fost nevoit să-mi las chilia din pădure şi să cobor în mînăstire, 
Adică am dat liniştea şi pacea inimii pe tulburare, 


21. — Întrucît v-a fost drag să îngrijiţi de cei bolnavi, spuneți-mi 
cîte ceva despre sfirsitul frumos al ucenicilor sfinției voastre? 

— Da, am avut dragoste să ajut pe cei bolnavi, dar nu ca pentru 
Dumnezeu, ci ca o datorie omenească, avînd prea puţină milă. Dacă ar fi 
să scriu despre sfîrșitul frumos al tuturor călugărilor pe care i-am îngrijit, 
aş face o carte întreagă. Însă acum voi aminti pe scurt numai pentru 
unii, ca să ştie cei doritori, despre sfîrșitul frumos al celor ce trec din 
moarte la viaţă. 

Mi-amintesc de un frate cu numele Gheorghe Cozmanciuc, mare 
nevoitor. Acesta îmbolnăvindu-se, m-a chemat la patul lui și a cerut să-l 
facem călugăr. A treia zi după călugărie, s-a împărtăşit cu Sfintele Taine, 
și-a cerut iertare de la toți şi, fiind pe mîinile mele, și-a dat sufletul lui 
Dumnezeu. Un ierodiacon, Gherasim Vieru, iarăși îmbolnăvindu-se, m-a 
chemat să-i citesc Paraclisul Maicii Domnului. Cînd l-am citit pînă la 


CONVORBIRI DUHOYNICEȘTI 


jumătate, și-a dat sufletul în braţele Domnului. Alt ierodiacon, Nicon 
Drăguleanu, mare ostenitor, m-a chemat într-o zi şi mi-a zis să-l încui 
în chilie, și să vin la el a doua zi la ora opt, „ca să cîntăm împreună cu în- 
gerii Aliluia”. Fiind spre Duminecă, eu m-am zăbovit cu lumea și nu am 
putut fi la chilia lui la ora opt. Cînd am intrat la el, era ora nouă, iar părin- 
tele Nicon abia murise, că era încă cald. Am plins și am regretat mult că 
nu am venit cu o oră mai devreme să cîntăm împreună cu îngerii Aliluia! 
Am cunoscut şi un alt bătrîn minunat, monahul Gherman Condurache, 
un bătrîn de aproape 90 de ani, fost cioban toată viaţa și cu sufletul curat. 
Avea mare evlavie la Sfintul Nicolae și i se ruga cam aşa: „Sfinte Neculai, 
îndură-te de mine păcătosul, Eu bătrîn, tu bătrîn, ai milă de mine!”. 
L-am găsit mort în chilie într-o vară și l-am dus printre flori la biserică, 
în sunetul clopotelor. Era pe la Sfinţii Împărați. Nu-l pot uita nici pe 
monahul Ghenadie Avătămăniţei, care mi-a fost ucenic de chilie opt ani 
de zile. El îmi spunea de multe ori: „Părinte Paisie, eu în toată viața mea 
nu am dormit pe pat, iar de medicamente nu am știut”. Cînd mă îmbol- 
năveam, bătrinul făcea mctanii lîngă patul meu să mă fac sănătos, ca să 
nu mor eu înaintea lui. Cînd era în ceasul morţii, a cerut să-l scot afară 
din chilie. I-am împlinit dorinţa şi l-am aşezat pe iarbă cu faţa spre răsărit 
şi aşa a adormit, pe pămîntul gol, cum era deprins din tinereţe, ca cioban 
la oi. Dumnezeu să-i ierte pe toţi. În memoria mea mi-a rămas smerenia 
şi simplitatea lor, căci nu erau oameni învăţaţi, cu multă carte, dar tot 
ce apucaseră şi ei de la înaintașii lor, ţineau cu sfinţenie: adică pravila 
de chilie, slujbele bisericii şi lucrul miinilor. Ba şi cu rugăciunea minții 
cred că erau destul de sporiți. 


22. — În cean ați intrat în obștea Mînăstirii Sihăstria şi cum era viața 
duhovnicească pe atunci în această mînăstire? 

— Am venit la Sihăstria în anul 1948. Ca stareţ era părintele Cleopa. 
Aici era pe atunci adevărată viață de obşte. Am apucat părinţi care nu 
aveau în chilie nimic, afară de pat şi cîteva cărți de rugăciuni. Părintele 
Dometian, un călugăr bătrîn şi sporit, era nelipsit noaptea de la biserică. 
El începea regulat miezonoptica. Un alt călugăr smerit, părintele Cristofor, 
care îngrijea de bolnavi, îi aducea noaptea la biserică în spate pe fratele 
Mihai, care era paralizat. Toţi fraţii erau obligaţi să vină la utrenie, iar 
cine nu venea, nu mînca a doua zi. Toţi erau mulțumiți că domnea pacea 
şi liniștea în sfinta Minăstire Sihăstria. 


23. — Ce ascultare deosebită ați avut la Sihăstria? 
— Am fost rînduit de părintele Cleapa cu spovedania călugărilor şi 


mirenilor care veneau la minăstire, iar cînd aveam timp mai lucram și la 
grădină. 

24, — Cînd aţi fost transferat la Miînăstirea Slatina şi cum era viața 
duhovnicească în această obște călugărească? 

— Ne-am dus la Slatina în toamna anului 1949, cu un sobor de 23 
de călugări din Sihăstria, în frunte cu părintele Cleopa. Am apucat şi aici 
pan sporiți în cele duhovnicești, ca părintele arhimandrit Paisie Cozma. 

ainte de moarte, părintele Paisie a chemat pe toți părinţii și s-a iertat 
cu toţi. Am venit și eu lingă patul lui și l-am îndemnat să zică „Doamne 
lisuse ...”. lar el mi-a răspuns: „Părinte Paisie, sînt om păcătos, sînt 
tare păcătos, dar alt Dumnezeu nu am cunoscut. Lui m-am rugat în toată 
viața și cred că are El grijă de mine...”! Şi aşa zicînd, şi-a dat duhul 
în fața noastră. Am mai cunoscut un monah cuvios, pe care l-am luat 
sub mantie la schivnicie, cu numele luvenalie Birsan. Citea mereu la 
psaltire şi iubea ascultarea și tăcerea. Era paraclisier și colivar și niciodată 
nu dădea greș. lubea sărăcia, că nu avea în chilie decît două haine călu- 
găreşti, un ţol și psaltirea şi întotdeauna era mulţumit. În timpul nostru 
s-au adunat la Slatina mai mulţi fraţi şi era multă ascultare și armonie 
în mânăstire, că ce poate fi mai bun şi mai frumos pe pămînt decît dragostea. 


25. — Aţi trăit un timp şi la Schitul Rarău? Ce amintiri duhovniceşti 
păstraţi în memorie de la Rarău? 
— Am stat aproape un an și la Schitul Rarăw, care depindea de 
Minăstirea Slatina. Acolo se nevoiau cîțiva călugări, din care cel mai sporit 
mi s-a părut un călugăr orb, anume Nicodim, tare în credinţă şi iscusit în 
sfaturi duhovnicești. Veneau mulţi credincioși la el pentru cuvînt de 
folos şi se întorceau bucuroși la casele lor. Tot la Rarău, egumenul schi- 
tului m-a întrebat dacă am deprins rugăciunea minţii. Eu i-am răspuns 
că nici nu am auzit de ea. Atuici el m-a închis într-o chilie mică, cu gea- 
murile astupate,| și mi-a poruncit să zic mereu „Doamne Iisuse...” 
Am stat închis o săptămînă. Apoi m-a examinat dacă am deprins rugăciunea. 
I-am spus că nu am putut-o deprinde. Cînd a auzit el, s-a supărat și mi-a 
zis: „Eşti un vas mic şi gol”! „Mai stai în chilie încă o săptămînă ca să: 
înveţi rugăciunea minţii”. Am mai stat o săptămînă, şi sîmbătă, cînd m-a 
„examinat, ca să nu-l supăr din nou, i-am spus că am deprins-o. lar el 
bucuros mi-a poruncit să o dau şi la alţii. Eu însă nici acum n-am deprins 
cum trebuie rugăciunea minţii, că nu am viaţă duhovnicească şi nu iubesc 
-pe Domnul cît ar trebui. T îs pa ia E pi vi 


26. — Vă mai amintiți ceva de folos din timpul cînd stăteaţi la Rarău? 

— Mergînd eu odată cu ucenicul spre schitul Rarău, am trecut 
„printr-un sat de munte, anume Slătioara. Iată că îmi iese înainte o femeie 
şi-mi spune că este în casă o bătrină, dar nu poate muri că este certată cu 
vecina ei. Am intrat în casă, am chemat pe vecina, le-am citit o dezlegare, 

le-am împăcat şi, cînd ieșeam din casă, bătrina şi-a dat duhul cu pace. 
Sufletul ei aştepta împăcarea cu toți, că fără iertare nu ne putem mîntui! 


„27. — Cînd v-aţi întors iarăşi la Miînăstirea Sihăstria, cum vi s-a 
părut viața duhovnicească aici? 

— În primăvara anului 1954 m-am întors din nou la sfinta noastră 
Sihăstrie. Aici viaţa duhovnicească era deosebită față de cea de la Slatina. 
La Sihăstria era mai multă linişte, părinţii mai tăcuți, mai smeriți şi 
lume mai puţină. Numai cei mai evlavioși ajungeau pînă aici, sau pînă la 
Sihla. Din anul 1954 pînă în prezent mi se pare cea mai rodnică perioadă 
din viaţa mea.. 


28. — Ca duhovnic al Minăstirii Sihăstria timp de 40 de ani, cum ați 
împlinit această grea ascultare? l 
— Dubovnicia este cea mai grea ascultare din viața de mînăstire. 
De duhovnic depinde mîntuirea sau osînda fiecărui suflet care îi este 
încredințat. De el depinde călugăria fraților de mînästire, cu dezlegarea 
lui se împărtășesc și călugării și mirenii, şi tot cu dezlegarea şi pe garanția 
lui se hirotonesc candidaţii la preoţie. Mare răspundere are un duhovnic 
şi de aceea el se mîntuieşte mult mai greu decît un călugăr sau un mirean. 
Ca duhovnic al Minăstirii Sihăstria am avut și multe bucurii duhovnicești, 
dur şi ispite şi uneori dezamăgiri. Am avut la spovedanie majoritatea 
părinţilor şi fraților din obște. Cei mai mulți și mai rîvnitori m-au ascultat, 
au ţinut cont de blagoslovenie, s-au spovedit sincer și şi-au predat sufletul 
în mîna starețului şi a duhovnicului. Aceştia m-au bucurat cel mai mult. 
Iar eu i-am primit ca pe copiii mei sufletești, i-am mângiiat, i-am împăcat 
cînd erau în ispită și i-am învăţat să iubească cel mai mult ascultarea, 
slujba bisericii, tăcerea, smerenia și rugăciunea la chilii. Unii dintre frați 
însă veneau rar la spovedanie, iertau mai greu pe ceilalți, cîrteau în ascul- 
tare și erau uneori nemulțumiți. Cu aceștia aveam mai mult de lucru. Îmi 
` trebuia mai multă răbdare şi meșteșug ca să-i câștig duhovnicește. Uneori 
mă duceam eu pe la chiliile lor. Alteori le dădeam canon mai ușor, îi încu- 
rajam mai mult și mă rugam pentru ei. Pe unii din ei i-am folosit, iar pe 
alţii măcar i-am menţinut să nu cadă mai rău și să rămînă în mînăstirc. 
Cît am reușit, pe câți am dobiîndit sau pe cîţi i-am pierdut, știe numai 
singur Dumnezeu. Un lucru numai ştiu: că pentru toţi pe care i-am avut 
la mărturisire şi i-am povăţuit, voi da socoteală în faţa judecății lui Hristos. 


29. — Aţi primit şi călugări din alte mânăstiri la mărturisire? 

— Ca duhovnic eram silit să primesc la spovedanie și din alte miînăs- 
tiri, pentru a-i încuraja și a-i îndemna la viață curată, dar mai mult i-am 
îndemnat pe călugări să-și aibă duhovnici în mînăstirile lor. Preoţi mireni 


ma 

prea puţini am primit, doar numai din cei cunoscuţi din copilărie. Pe lingă 
călugări, însă, am primit, chiar din anul hirotonici mele, tot felul de mireni. 
Ei veneau din evlavie şi eu nu puteam să-i refuz, că zice Domnul: „Pe cel 
care vine la Mine nu-l voi scoate afară”. După cum ştim, credincioşii au 
mai multă evlavie la călugări, la preoţii din mînăstiri, decit la ailor. I-am 
primit pe toţi cu dragoste, i-am îmbrățișat pe toţi, i-am împăcat, i-am 
spovedit, le-am citit de sănătate, i-am blagoslovit, celor săraci le-am dat 
şi cîte un mic ajutor și i-am slobozit cu pace la casele lor. În peste 35 de 
ani de duhovnicie am astăzi numeroși ucenici şi fii duhovnicești. Totuși, 
îmi dau seama că nu am ajuns la înălțimea sufletească a unui duhovnic 
iscusit, ca să pot corespunde cu faptele, față de cele ce învăţ pe alţii. Dar 
am nădejde în harul și mila lui Dumnezeu că mă va mântui, și pe mine, 
şi pe fiii mei duhovniceşti. 


30. — Vi se pare mai grea duhovnicia mirenilor sau a călugărilor? 

— Este mai grea duhovnicia călugărilor şi a preoţilor decît a mire- 
nilor, fiindcă preoţii şi călugării au făgăduinţă şi răspundere mai mare. 
Ei cunosc cuvîntul lui Dumnezeu și Sfintele Canoane, dar nu-și împlinesc 
datoriile lor; adică greşesc cu voia şi cu știința lor. Iar mirenii au răspun- 
dere mai mică şi mulți greşesc din neștiință. Aici se împlinește cuvîntul 
$fintei Evanghelii, care zice: „Cui i s-a dat mult, mult i se va cere, iar 
cui i s-a dat puțin, puțin i se va cere”. 


31. — Este bine să îndemnăm pe cineva la călugărie și la preoție 
sau nu? e 
— La călugărie, mai ales, este bine să îndemnăm, iar la preoţie este 
mult mai greu. Numai la scaunul de mărturisire se poate constata dacă 
fiul duhovnicesc are înclinație spre bine sau spre rău, dacă are voinţă să 
se păzească şi pe viitor de păcat şi dacă iubește viața curată. Totuși, 
este bine să-i mai amînăm un timp de la călugărie, ca nu îndată să se hotă- 
rască şi apoi să-și schimbe hotărîrea. La preoţie noi îndemnăm și recoman- . 
dăm numai pe cei ce au viaţă curată și nu sînt opriţi de Sfintele Canoane. 


Altfel, nu. 


32. — Dacă vreun fiu duhovnicese nu ascultă și devine rău, duhovni- 
cul lui are vreo vină înaintea lui Dumnezeu? a i . 

— Dacă cineva se abate de la datoria lui și nu ascultă de sfaţul duhov- 
nicului, el singur va răspunde înaintea lui Dumnezeu. Duhovnicul însă . 
este dator să se roage lui Dumnezeu pentru întoarcerea lui și să-l ierte. 


33. — Ce canon de rugătiune dați unui frate? Dar mui călugăr 
schimonah sau ieromenah? AA e gi ai , 

— Eu nu am dat canon cu numărul. Ca frate ascultător, i-am dat să 
facă la chilie pravila, după Ceaslov, cîte un acatist, un paraclis și dacă poate, 
o catismă din psaltire. jar canon, fratelui de mânăstire îi dau să facă de la 
40 de metanii în sus; călugărului, de la 100 metanii în sus; iar schivnicul 
dublează canonul, pentru că lui i s-au dat cinci talanţi şi trebuie să dea 
încă pe atiția. Eu am păţit-o odată cu canonul. După ce m-am călugărit, 
m-am dus la duhovnicul meu și l-am întrebat ce canon am de făcut. Jar el 
mi-a zis: „Fiindcă eşti sub ascultare, să faci cît poţi!” Dar eu nu eram 
mulțumit cu vorba asta și m-am dus și a doua oară să-l întreb. Atunci 
părintele duhovnic, cam supărat, mi-a zis: „Dacă mă întrebi a doua oară, 
de acum să faci canon pînă nu mai poţi, că ascultarea în mînăstire și oste- 
neala obștească ridică o parte din canon”. 


34. — Ce canon dați celor bolnavi, care nu pot face metanii? 

— Celor bătrîni și bolnavi li se dă canon după puterea lor. Dacă nu 
pot tace osteneală trupească, dar pot zice rugăciuni, să dubleze rugăciu- 
nile cu „Doamne iisuse...”. Trăia la Mînăstirea Sihăstria un părinte 
schimonah, Nicanor Bitîcă, care, la bătrineţe, nu putea face metanii, iar 
închinăciunile le făcea de pe scaun. După ce a căzut la pat, nu mai putea 
face nici închinăciuni, nici cruce, numai la piept închipuia semnul sfintei 
cruci, şi așa își făcea canonul. Așadar, fiecare să facă cît poate şi cum poata, 
după sfatul duhovnicului, „că pe dătătorul de bunăvoie îl iubește Dum- 
nezeu”. 


35. — Ce canon de pocăință rînduiți mirenilor, părinților care au copii 
şi tinerilor care vor să se căsătorească? 

— Mirenilor le dau canon după cum se prezintă. Pentru cei cu copii 
mulți, cel mai mare canon este să-și crească copiii în frica lui Dumnezeu, 
şi să nu ucidă prin avort sau prin sminteală, Cei ce nu au copii sînt datori 
să facă milostenie, dacă au cu ce; iar dacă sînt săraci, să nu fure și să 
urmeze la biserică. Iar tinerilor le dau canon ca, mai înainte de căsătorie, 
să fie cuminţi şi cinstiţi; iar după cununie, le dau canon să nască copii 
cîți le va da Dumnezeu, să nu facă avorturi, nici să se păzească pentru a nu 
avea copii. Apoi să-și aibă un duhovnic bun, să se mărturisească des şi să 
păzească legile Bisericii, postul, înfrînarea și cumpătarea, 


36. — Care este datoria principală a celor căsătoriţi? 

— Crucea căsătoriţilor este a-și împlini toate datoriile legate de taina 
nunţii. Întîi să nască și să crească copii în frică de Dumnezeu. Apoi, să fie 
uniți într-un gînd în toate greutăţile vieții şi să-și păzească patul neîntinat. 

"Dacă soţii ascultă de Hristos, de Biserică şi de păstorul lor sufletesc, pot 
împlini cu cinste datoriile lor creşștinești şi-şi duc cu ușurință crucea vieții 

pe care şi-au ales-o. lar dacă se îndepărtează de Biserică, de preot şi de 
sfinta rugăciune, îi împresoară ispitele şi greutăţile vieţii, cad în păcate 
de moarte, își avortează copiii, se îngreuiază de naşterea de fii şi nu se 
mai tem de poruncile Sfintei Evanghelii. De aceea, mulți căsătoriţi în zilele 
noastre se ceartă unii cu alții, divorțează și se lipsesc de bucuriile vieții 
creștineşti. 


37. — Care sînt datoriile principale ale călugărilor ? 

— Călugării sînt datori să-şi păzească făgăduinţa pe care au dat-o 
la călugărie, înaintea lui Hristos și a Sfîntului Altar. Adică, ascultarea 
necondiționată, sărăcia de bună voie și fecioria sau curăţenia, Pe lîngă 
acestea să fie smeriţi, să se roage neîncetat pentru ei și pentru toată 
lumea şi să aibă sfinta dragoste, de care atiîrnă toată fapta bună și care 
le rabdă pe toate. 


38. — Cum trebuie să fie preoţii, atît cei de mir, cît şi preoții călugări ? 

— Jeromonabhii şi preoţii, în general, sînt datori ca în toate zilele să fie 
pregătiți pentru Sfînta Liturghie și să se jertfească pentru dreapta credință 
în Hristos și pentru mîntuirea oamenilor, după putere şi după darul pe 
care l-au primit de sus. Ei sînt datori să mărturisească cu timp și fără 
timp pe Hristos; dar trebuie mai întîi să predice cu faptele, adică cu viața 
lor și apoi cu cuvîntul. Adică, așa cum vorbesc, așa să şi trăiască, că cea 
mai puternică predică este cea cu fapta și apoi cu cuvîntul. 


39. — Care sînt cele mai obişnuite și mai grele ispite ale călugărilor 
şi cum se pot izbăvi de dînsele? 

— Toate patimile călugărilor şi ispitele se nasc din două păcate: 
din neascultare și din lenevirea la rugăciune. Dacă cădem din sfînta 
ascultare şi fugim de biserică, de rugăciune, de metanii și de post, cădem 
uşor în toate ispitele și patimile omorîtoare de suflet şi ne pierdem mîntui- 
reu. Neascultarea şi lenevirea la rugăciune, ca și toate celelalte patimi, 
se vindecă prin mărturisire curată la duhovnic, prin canon şi prin plan- 
tarea faptelor bune în locul păcatelor care ne stăpfnesc. De mare ajutor 
pe calea mîntuirii ne sînt smerita cugetare şi smerenia, care spală păcatele 
şi biruiesc pe diavolul. 


40. — Care sînt, după experiența ce o aveți de la spovedanie, cele mai 
grele păcate care bîntuie astăzi în rîndul credincioșilor şi cum se pot izbăvi 
de ele? - TE À ia 

. — După cum se ştie, două sînt cele mai grele patimi care stăpînesc 
astăzi în rîndul mirenilor: beţia şi desfrinarea. Acestea strică multe 
familii şi ucid nenumărate suflete omenești. Însă, dacă se căiesc de aceste 
păcate, dacă le mărturisesc la preoți şi le părăsesc, se vindecă prin canon. 

41. — Ce fapte bune trebuie să aibă starețul și duhovnicii unei mînăs- 
tiri, pentru a fi vrednici păstori de suflete? 

— Atit starețul, cît şi duhovnicii să se facă ei pildă tuturor, prin 
dragoste şi smerenie. Numai aşa se pot mîntui și pe ei și pe alții. 


42. — Ce canon dați pentru avort și ucidere de copii? 

— Păcatul avortului și al uciderii în general se pedepseşte cu părere 
de rău în toată viața, canon de metanii în fiecare zi, post pînă scara 
miercurea şi vinerea, părăsirea păcatului, naștere şi botezare de copii 
în locul celor avortaţi și oprire de Sfintele Taine de la șapte ani în sus. 
Femeile, însă, se pot împărtăși mai înainte de mașterea pruncului. 


43. — Ce să facă tinerii pentru a se izbăvi de păcatul desfrînării ? 
— Tinerii să păzească înfrînarea și cumpătarea, posturile și sărbăto- 
rile, mărturisirea păcatelor și canonul și să asculte de părinţi și de preot. 


44. — Din ce cauze a decăzut aşa de mult viața duhovnicească în 
rândul credinciosilor nostri? 

— Peștele de la cap se strică! spun bătrânii. Cea mai mare vină o 
poartă păstorii de suflete. Dacă am fi noi mai buni, s-ar schimba și creștinii. 


45. — Cum se poate înnoi astăzi viața duhovnicească în miînăstiri 
şi schituri? 

— Prin revenirea la vechile noastre rînduieli călugărești, adică prin 
mai multă rugăciune și citire a Sfinților Părinți, prin participarea întregii 
obşti la pravila bisericii (și mai ales slujba utreniei) şi Sfînta Liturghie și 
prin trăirea în armonie, în dragoste şi smerenie. Unde sînt acestea, acolo 
viaţa duhovnicească este la înălțime şi se pot forma frați și călugări buni. 
lar unde stăpinesc materia, lenevirea de la rugăciune, neascultarea și 
traiul bun, acolo slujbele la biserică se fac de mîntuială și nu se pot crește 
călugări sporiţi. 

46. — Din ce cauză a slăbit rîvna pentru rugăciune şi pentru orice 
faptă bună atît în mînăstiri, cît şi între mireni? 

— Pentru că a slăbit credinţa în toată lumea. Astăzi, fiecare creştin 
şi călugăr mărturisește că nu se mai poate ruga în prezent, cum se ruga 
în trecut. Numai cu mare silă și osteneală, unii călugări buni și creștini 
își menţin rugăciunea curată de zi și de noapte. Ceilalți sîntem mereu 
învăluiți de griji, de oameni şi de neputinţe; iar cînd ne rugăm, mintea 
ne este plină de gînduri și răspîndire. Avînd în vedere cele trei atacuri 
prin care a trecut Mîntuitorul pe muntele ispitirii, cînd L-a ispitit satana, 
întîi cu lăcomia, al doilea cu mîndria şi al treilea cu necredinţa, biruirea 
oricărui atac este ca „Domnului Dumnezeu să ne închinăm şi numai Lui 

să-i slujim”. Astăzi este mare ceartă între cele două surori ale lui Lazăr, 
Marta şi Maria, care „şi-a ales partea cea bună”. În mânăstiri, ca peste 
tot, Marta asupreşte pe Maria și n-o lasă să se roage mai mult, iar Maria 
plinge nemiîngiiată. Dacă vom pune întîi biserica, lauda lui Dumnezeu, 
adică pe Maria, și apoi ascultarea, lucrul miinilor, adică pe Marta, atunci 
toate mînăstirile şi bisericile noastre ar înflori și diavolul ar fi izgonit 
dintre oameni. Iar sporirea duhovnicească a fiecăruia începe de la aceste 
cuvinte: pae eie dă să-mi văd păcatele mele şi să nu osîndesc pe fra- 
tele meu ...”, 


41. — Din ce cauză se înmulțesc aşa de tare sectele în satele şi oraşele 
noastre ? 

'— Sectele se ERT T mai întâi din cauza preoţilor care nu au grijă 
pentru turma lui Hristos. Unde preoții îşi fac datoria de păstori și trăiesc 
precum învaţă pe cameni, acolo nu pătrund sectele. Mai mult decît cunoaş- 
terea Sfintei Scripturi şi decât teologia şi predica este viaţa preotului. 
Aceasta este și trebuie să fie cea mai puternică predică a preotului de la 
țară şi oraş. l £ 

48. — Cum pot ajuta călugării şi mînăstirile noastre la ambia 
sectelor şi a patimilor în rîndul credinciosilor? 

— Pot ajuta prin aceste` două: prin lucrare şi rugăciune. Cu cît se 
va duce o viață mai înaltă prin minăatiri, în rugăciune, în post, în sme-. 
renie şi iubire față de credincioşi, cu atît se vor întări credința şi viaţa 
duhovnicească în rîndul mirenilor. Să nu uităm cum se nevoiau părinții 
noştri prin mânăstiri şi să le urmăm. 


49. — Care este cel mai mare rol al minästirilor şi al călugărilor 
dintotdeauna ? 

— Să se roage neîncetat pentru ei și pentru toată lumea. Să laude 
permanent pe Dumnezeu, să înveţe și să mîngtie pe credincioși. În mtnăs- 
tiri, Marta trebuie să asculte de Maria, iar nu invers, şi să trăiască în, 
armonie una cu alta. De vom face aja „nimenea nu va strica cetatea 
noastră” ! 


50. — Cum trebuie să trăiască călugării pentru a-şi mântui sufle- 
tele lor? 

— Să trăiască în dragoste, că spune Mântuitorul: „Frin aceasta vor 
cunoaşte oamenii că sînteţi ucenicii Mei, de veţi avea dragoste între voi” 
(loan 13, 35). Apoi, fiecare să-și facă datoria în direcţia lui, adică unde 
este rînduit, cu bucurie şi fără de cîrtire. Să învăţăm și pe alții, dar să 
ne aducem aminte de cuvintul Domnului, care zice: „Cela ce va face 
şi va învăța, acela mare se va chema întru împărăția Mea” (Matei 5, 

19). Să ne aducem aminte şi de cuvintul proorocului David, care zice: 
»Slujiţi Domnului cu frică şi vă bucuraţi Lui cu cutremur” (Ps. 2, 9). 
Și, în sfîrşit, orice facem să fie spre lauda lui Dumnezeu și să fie făcut 
cu smerenie, precum ne învaţă Hristos: „Cînd veți împlini toate acestea, 
să ziceţi că „slugi netrebnice sîntem, că ce am fost datori să facem, aceea 
am făcut” (Luca 17, 10). Atît călugării, cît şi mirenii, dacă au pace între 
ei, adică pacea Domnului, a conștiinței, şi dacă au dragoste, se pot mîntui. 
"+ 51. — Ce cărți sfinte mai de folos recomandati pentru călugări şi 
mireni ? 

— Eu m-am folosit cel mai mult de Vieţile Sfinţilor, de pilda vieţii 
lor. Dar de mare folos sînt și învățăturile Sfinților Părinți și mai ales 
Sfînta Scriptură. Toate sînt de folos la timpul lor. 


h 52. — Ce rugăciuni recomandați pentru călugări și mireni? 

_— Toate cărţile de rugăciuni sînt de folos, că ne înalță la Dumnezeu, 
numai să le citim cu evlavie și credinţă, dar prin rugăciunea „Doamne 
Iisuse Hristoase, Fiul lui Dumnezeu, miluiește-mă”, stăm de vorbă cu 
"El. De mare putere și folos este citirea psaltirii și mai ales participarea 
la slujbele bisericii. Acele rugăciuni care ne hrănesc mai mult şi ne atrag 
sufletul, pe acelea să le facem, numai să nu ne lenevim, că mare război 
ne dă diavolul ca să nu ne mai rugăm. Rugăciunea cu simţire și lacrimi 
ne uneşte cu Hristos, dulcele nostru Mîntuitor. 


53. — Cum putem ajuta noi, călugării, la mîntuirea credincioşilor și 
a oamenilor în general? 

— Îi ajutăm prin rugăciune, prin cuvînt și exemplu personal. Scopul 
pentru care faci o faptă bună, pentru care te rogi, acela contează la Dum- 
nezeu pentru mântuirea noastră și a celor din jurul nostru. Eu, odată, 
stăteam pe cerdacul chiliei mele de la Cozancea. În fața noastră, se ridica 
un deal peste care trecea un drum de cîmp. Într-o zi treceau pe drum 
mai multe care încărcate, între care era și un om sărac cu un car încărcat 
cu doi boișori. La un dimb nu puteau boișorii să ridice, iar omul fi bătea 
şi îi îndemna. Săracii boișori au căzut în genunchi, iar eu fiind pe cerdac 
m-am asezat în genunchi şi cît puteam împingeam de cerdac şi ziceam: 
„Hai, măi boișori, sculaţi-vă! Hai cu „Doamne ajută!”. Aşa atrigînd, 
numai ce văd că juncanii se scoală și pleacă, iar eu bucuros, am zis: 
„Slavă, Ţie, Doamne!” Cam așa ar trebui să ajutăm la miîntuirea altora, 
împingînd la povara lor și rugîndu-ne pentru ei. 


54. — Călugării ce fel de milostenie se cade să facă? 
— Călugării care au cu ce ajuta, să facă milostenie cu cei ce au nevoie 
de ajutor. Eu cred că mai mare plată au cei ce ajută pe străini şi chiar 

pe vrăjmașii lor. Însă, cea mai mare milostenie a călugărilor este să fie 
săraci de orice materie şi să se roage pentru toţi. Că zice psalmistul: 
„Bogăția de ar curge, nu vă lipiți inima de ea”. Cei ce au, să fie ca și 
cum nu ar avea nimic; iar cei ce nu au nimic, ca și cum ar avea de toate. 
Mîntuitorul ne învață: „„Faceţi-vă prieteni din Mamona nedreptăţii”. 
Adică, de am cîștigat ceva din cele ce nu sînt ale noastre să le dăm la 
săraci, în numele Domnului. Mare putere are milostenia. Dar pentru 
călugări, mai mare este sărăcia și rugăciunea curată! 


„55. — Cum putem să împăcăm pe cei ce sînt certați? 

— Întîi să ne rugăm. pentru ei. Apoi să-i îndemnăm să se spove- 
dească la duhovnic şi să-i sfătuim cu cuvinte din Sfînta Evanghelie să 
se împace, după cuvîntul Domnu!ui: „Fericiți făcătorii de pace, că aceia 
fiii lui Dumnezeu se vor chema” (Matei 5, 9). Pe cît putem, ne străduim 
să facem pace, că sîntem fii ai lui Dumnezeu şi purtăra în noi pacea Duhu- 
lui Sfînt. Cei ce nu se împacă unii cu alții, nu se pot împărtăși. 


56. — Ciţiva fii duhovnicești i-au cerut părintelui Paisie cuvînt de 
folos, iar el le-a răspuns : 

— Nu vă doresc aici, pe ET nici slavä, nici altceva din cele tre- 
cătoare, că toate acestea ne duc la pierzare. Dar, făcînd voia Domnului, 
veţi avea și aici folos îndestulat, și dincolo de mormînt veți avea feri- 
cirea cea veşnică. 

57. — Altor fii duhovniceşti care au ajuns pînă la chilia lui, la Schitul 
Sihla, le-a zis: 

= — Să nu uitaţi de moarte. Toţi acei care au umblat după slavă 
"omenească şi s-au amăgit de grijile acestei lumi, la sfîrșit au regretat 
amarnic, dar poate prea tirziu. 


58. — Doi călugări tineri din Minăstirea Sihăstria i i-au cerut bătrî- 
nului un sfat duhovnicesc, iar el le-a spus: 

— Să aveţi frica lui Dumnezeu şi să puneţi zilnic început bun. Cei 
care aţi şchiopătat, îndreptaţi-vă ; iar care nu aţi şchiopătat, stăpîniți-vă 
- cu darul Domnului, să nu cădeți. Că nu-i așa de ușor a trăi, dar este tare 
greu a muri. Toţi cei care mor uită de viața aceasta și în ceasul morții 
văd înaintea ochilor numai cele ce le-au făcut, bune sau rele. Odată m-am 
întîmplat lîngă patul unui om nepregătit, care se chinuia să moară, și 
striga la mine deznădăzduit: „Nu mă lăsa, Părinte Paisie, nu mă lăsa!” 
Căuta să fugă și striga: „Nu mă laga; părinte Pape Şi a murit. Dum- 

nezeu să-l ierte! 
Altul, care era de mult bolnav, a murit așa frumos! S-a spovedit, 
s-a împărtășit şi a cerut să-l tac călugăr. Joi l-am călugărit în patul lui 

de suferință și sîmbătă a plecat la Domnul. Dar, înainte de ceasul morții 
m-a trimis,să chem duhovnicul ca să-i citească rugăciunile de darea sufle- 
tului. Apoi a zis: „Aprindeţi luminarea! Degrabă, lumînarea !” Îi aprind 
lumânarea şi voiam să i-o ţin eu. lar el mi-a zis: „Lasă, părinte Paisie, 
c-o ţin eu!” A ţinut-o în mîinile lui cîteva minute. S-a uitat la stînga 
şi s-a înfricoșat. Apoi s-a uitat la dreapta și s-a bucurat puţin. La urmă 
îmi zice: „Părinte, stinge lumînarea că mai am oleacă!” A venit duhov- 
nicul şi i-a citit molifta de darea sufletului. Era în zori de ziuă. S-au 
adunat mai mulţi în jurul monahului Ghervasie, că aşa îl chema. Am 
aprins din nou luminarea, și-a cerut de la toţi iertare, a răsuflat adînc 
şi şi-a dat duhul cu pace. Iată călugăr pregătit pentru moarte numai 
în trei zile. Dumnezeu să-l odihnească cu sfinţii pe părintele Ghervasie. 
Mi-a fost ucenic. ` 


59. — Ce să fac, că mă biruiesc de mînie? l-a întrebat un ucenic. 
— Minia nu lucrează dreptatea lui Dumnezeu, spune Sfinta Scrip- 
tură. Cînd te miînii, nu eşti stăpînit de duhul lui Dumnezeu, ci ești robit 
de duhul răzbunării, al mândriei și slavei deșarte, care te îndeamnă să 
nu te pocăiești, să nu ierţi, să nu te smerești. Să fugim de mînie și de 
răzbunare și să urmăm Domnului nostru lisus Hristos, Care ne învaţă, 


zicînd: „Învăţaţi-vă de la Mine că sînt blind și smerit cu inima şi veți 
afia odihnă sufletelor voastre” (Matei 11,29). Să ne rugăm mai mult, 
părinte! 


60. — Ce este smerenia, părinte Paisie? — l-au întrebat odată cîțiva 
ucenici. 

— Smerenia este cugetul inimii noastre care ne încredințează că 
sîntem mai păcătoşi decît toți oamenii și nevrednici de mila lui Dumnezeu. 
„Cînd ne defăimăm pe noi înşine nu înseamnă că avem smerenie. Ci, atunci 
cînd altul ne ocărăște și ne defaimă, încă în public, iar noi răbdăm și 
zicem: „Dumnezeu i-a poruncit fratelui să mă ocărască pentru păcatele 
mele”, aceasta este smerenia cea adevărată. Deci, să primim toate ca 
din mîna şi cu voia lui Dumnezeu. Cînd te ocărăște cineva, Dumnezeu 
îi poruncește să te ocărască. Când îţi ia cineva vreun lucru, Dumnezeu îi 
poruncește să-ți ia, ca să te facă călugăr. Când te mută de ici colo mai 
marele tău, Dumnezeu îţi schimbă locul, ca să-ţi schimbi şi năravul și 
obiceiul. Asta ar fi smerenia cea adevărată. lar miîndria, dimpotrivă, 
este atunci cînd te încrezi în tine, în mintea şi puterile tale; cînd soco- 
teşti că eşti mai priceput decît altul, mai bun decît altul, mai frumos 
decît altul, mai sporit în fapte bune și mai plăcut lui Dumnezeu decit 
altul. Atunci eşti stăpînit de păcatul cel urit al mândriei, de care să ne 
ferească pe toți Dumnezeu, “el ce S-a smerit pentru mîntuirea noastră. 

Să ne smerim, fraţilor, că cel mindru nu se poate mîntui. Să 
păcatele noastre aici, ca să ne bucurăm dincolo în veci, că după plecarea 
noastră din trup, toţi ne vor uita. Să nu ne punem nădejdea în oameni, 
ci numai în Domnul. Că omul se schimbă. Azi îți dă şi mîine îţi cere; 
azi te laudă și mîine te ocărăşte. Ci, să ne punem nădejdea în mila lui 
Dumnezeu și nu vom greşi niciodată. Să vă ajute Dumnezeu cu harul 
Lui să vă folosiți de restul vieţii, sporind în fapte bune, şi mai întîi în 
smerenie şi dragoste, ca să vă mântuiţi sufletele voastre și să folosiți și 
pe alții, îndemnându-i spre Hristos. 


6]. Într-o zi aceiași ucenici i-au cerut cuvînt de folos, iar bătrînul 
le-a răspuns : 

— Dacă am avea noi credința că Dumnezeu este permanent cu noi 
şi în noi, nu ne-am mai teme nici de moarte, nici de foamete, nici de 
boală, căci am fi încredinţaţi că sîntem în braţele lui Dumnezeu, precum 
copiii în braţele mamelor lor. Noi însă n-am ajuns la măsura aceasta,că 
ne încredem în bani și în plăceri mai mult decît în Dumnezeu! 


w 


62. — Cum aş putea să am permanent cugetarea morții şi a Judecăţii 
de apoi? l-a întrebat un fiu duhovnicese. 


— Vai de acel om care va cădea în mîinile Dumnezeului celui viu! 
a răspuns bătrînul suspinînd. De la o închisoare te mai scoate un avocat. 
Dar cînd se va umple cupa mîniei lui Dumnezeu, unde ne vom ascunde 
de la fața Lui? Să ne aducem mereu aminte de păcatele noastre şi de 
ceasul judecății viitoare şi în veac nu vom mai greși. 


63. — Părinte Paisie, dati-mi un cuvînt de folos —, i-a spus un 
credincios. lar bătrînul i-a răspuns: 

— Aşa am întrebat și eu pe cineva și mi-a răspuns: Să nu faci tot 
ce poţi; să nu crezi tot ce auzi și să nu spui tot ce ştii! 


64. — Altădată, acelaşi ucenic i-a cerut cuvînt de mîntuire, iar părin- 
tele Paisie i-a răspuns: 

— Să cerem de la Dumnezeu, prin rugăciune, frică de Dumnezeu și 
cugetare la moarte; că frica de Dumnezeu este începutul înțelepciunii, 
iar frica de moarte și de judecată ne păzesc de păcate și ne îndeamnă 
la pocăință. Acesta este, cred eu, cel mai bun sfat pentru mireni. Din 
frica de Dumnezeu se nasc și cresc în noi credința, nădejdea şi dragostea; 
iar din temerea de moarte se nasc lacrimile și căinţa pentru păcate. 


65. — Cum să mă port cu aproapele meu, ca să împlinesc porunca 
dragostei? l-a întrebat un călugăr. i 

— Să socoteşti pe aproapele tău mai bun decit tine, să-i ceri sfat, 
în loc să-i dai tu, iar lipsurile lui să i le completezi cu dragostea ta. Fă 
aceasta și te miîntuiești. 


„66. — Odată, l-a întrebat un călugăr din Miînăstirea Sihăstria : 
` — Părinte Paisie, mă învăluiesc ispitele și parcă nu mai am răbdare! 
''— Ascultă, părinte, a răspuns bătrînul. Să dăm slavă lui Dumnezeu 
că ne încearcă cu ispite, cu boli și tot felul de necazuri, aici pe pămînt, 
iar nu dincolo. Că dacă trăim necăliţi prin ispite, nu putem să ne mîntuim. 
Precum este focul pentru aur, așa sînt ispitele vieţii pentru noi. Ne 
întăresc, ne călesc, ne dau mai multă credinţă, ne smeresc şi ne învață 
să ne rugăm şi să cerem sfat. Cine-i bun, mai bun să se facă şi cine a biruit: 
ispita, să se roage pentru cel care este în ispită. Ispitele le biruim prin 
rugăciune, prin post, prin spovedanie şi îndelungă răbdare. După fur- 
tună vine și senin, cu darul lui Hristos. Să ne rugăm, părinte. Iar dacă 
părinţii noștri duhovnicești ne mustră pentru îndreptarea noastră, să 
nu ne supărăm, că drumul mântuirii este presărat cu ispite. Acum, însă 
am păţit şi noi cum a pățit Elie preotul din Legea Veche, cu feciorii lui. 
Elie şi-a cruțat feciorii și nu i-a mustrat la vreme, cînd greșeau înaintea 
Domnului, de aceia au murit cu toţii şi s-au osîndit. Să ne ferească Dum- 

'nezeu să avem soarta lui! 


67::3 Într-o zi, admirînd bătrînul frumusețile munților şi codrilor 
singuiratici de la Sihla, a zis către ucenicii săi, suspinînd din inimă: 

— Tare mă tem să nu răminem numai cu raiul acesta de aici și să-l 
pierdem pe celălalt, din pricina lenevirji noastre! 


68. În altă zi, slujea bătrânul vecernia din Postul Mare în biserica 
Schitului Sihla și se citea la strană paremia din cartea proorocului Isaia 
despre Judecata de apoi. lar părintele Paisie stătea în genunchi înaintea 
Sfîntului Altar gi, auzind cele de se citeau a oftat adînc şi a zis în sine: 

— Vai! Vai! Vai! Ce ar td va fi Judecata lui Dumnezeu cea 
de pe urmă! şi a început a plinge.. 


69. Stind bătrînul într-o zi de vorbă cu ucenicii săi, i-au cerut cuvînt 
de folos sufletesc, iar el le-a răspuns: 

— lată ce, părinţilor. Fiecare își pregăteşte mâncarea după gustul 
și placul său. Dacă i se pare dulce, o mai acrește, dacă i se pare nesărată, 
îi mai pune puţină sare şi verdeţuri și o face cum îi place; şi dacă îi place 
lui, place la toți. Eu așa cred. Tot aşa se întîmplă şi cu viaţa duhovniceas- 
că a fiecăruia. Fiecare dintre noi își pregăteşte mântuirea cum crede el, 
cum voiește şi cum poate, după rîvna şi harul pe care i le-a dat Dumnezeu. 
Spun bătrînii că toamea este cel mai bun bucătar, iar sărăcia cel mai 

bun gospodar. Tot așa și cu mîntuirea sufletului nostru. Rivna, rugăciune 
şi smerenia ajută cel mai mult pe calea mîntuirii. . L 


70. Într-o seară, stînd de vorbă cu cîțiva credincioși, le-a spus această 
frumoasă istorioară din Prolog : 

— Ascultaţi. Era un pustnic și cugeta întru sine: cu cine să fie el 
asemenea? Cu Sfîntul Antonie? Cu Ava Macarie? Iată, aude un glas de 
sus: „Ce cugeţi așa, părinte, că nu ai ajuns nici la măsura lui Zaharia Ciu- 
botarul din cetatea Constantinopolului ?” Și nu l-a răbdat inima pe sihastru 
pînă nu s-a dus la el. „Aici locuiește Zaharia Ciubotarul? M-a trimis Dum- 
nezeu la tine. Dar nici în casă nu intru, nici pe pat nu stau, nici mîncare 
nu gust, pînă nu-mi spui viața ta!”. „Ce viață am eu, părinte, ca să fiu 
plăcut lui Dumnezeu? Eu sînt mirean și aceasta este femeia mea. Doar 
atît că, ce câștig din lucrul miinilor, împart în trei. O parte o dau la săraci, 
o parte la biserici și mînăstiri, iar a treia parte o cheltuim pentru casă”... 
„Te jur pe Hristos să-mi spui ce altă faptă bună faci!” a zis pustnicul. 
Dacă a văzut omul că nu poate tăinui, a zis: „Aceasta este femeia mea 
de 15 ani, dar cu ea într-un pat niciodată nu m-am culcat!”. Și s-a întors 
sihastrul folosit la chilia lui, dînd laudă lui Dumnezeu. 

Am spus această istorioară ca să nu ne mândrim. Că are Dumnezeu 
destui drepţi și aleși prin sate și orașe, care au familie şi greutăţi, dar 
ne întrec pe noi prin răbdare, post, rugăciune, milostenie și viaţă curată. 


71. În altă zi le-a adăugat şi această istorioară din Pateric: 

— A venit odată un pustnic din munte în cetate, s-a suit pe o piatră 
înaltă și a început a plinge și a strigat: „Oameni buni, nu mă lăsaţi! 
Ajutaţi-mă ! Ajutaţi-mă!” „Ce s-a întîmplat, părinte?” l-au întrebat 
oamenii. „Eu în viaţa mea am avut trei datornici. În tinerețe mai mult 
doi mi-au cerut datoria și m-au luptat. Aceștia sînt desfrinarea şi mîndria. 
De acești doi am scăpat eu cum am scăpat, dar de al treilea datornic nu 
pot scăpa pînă la moarte. Şi acesta este foamea, flămînzia. Ajutaţi-mă 
să scap de acest datornic neîmblinzit !”. Atunci oamenii i-au dat un galben, 
s-a dus pustnicul la brutărie, a cumpărat o pîine şi a fugit din nou la pustie, 
nemaiaşteptind să ia restul. Așa am păţit şi eu. Nu pot scăpa de al treilea 
datornic, adică de foame, oricît mă ostenesc să mă înfrinez. 


72. — Părinte Paisie, spuneți-ne un cuvint despre Rai, — i-au spus 
odată ucenicii. Iar el le-a răspuns: 

— Să nu iscodim cu mintea unde este raiul și unde este iadul, că nici 
Sfinţii Părinţi nu ne dau voie la aceasta. Mintuitorul atît numai ne-a spus: 
„Mă duc să vă gătesc loc, ca unde vai fi Eu şi voi să fiți” (Ioan 14,3). 
Aşa ne învaţă Domnul şi-nu ne trebuie, mai mult. Noi să zicem mereu 

rugăciunea Sfîntului loan Gură de Aur: „Doamne, nu mă lipsi pe mine 
de binele Tău cel ceresc; Doamne, izbăvește-mă de muncile cele de veci, 
Amin”. 


73. Mergînd odată cîțiva credincioși la chilia bătrînului, pe cînd 
se nevoia în munte, la Piciorul Crucii, i-au cerut cuvînt de folos duhov- 
nicesc. lar părintele, arătînd pajiștea plină de flori și mireasmă, le-a spus: 

— Să vă faceţi nişte albinuţe harnice care adună nectar şi miere din 
florile cele mai curate și binemirositoare, iar nu niște gărgăuni și bondari 
care adună hrană din bălegar şi din toate buruienile. Rîvniţi la faptele 
bune cele mai de preţ şi mai uşor de dobîndit, precum dragostea, rugă- 
ciunea, mila și smerenia. Din acestea să vă hrăniţi şi am nădejde că cu 
acestea vom vedea pe Hristos, Mintuitorul lumii. 


14. La urmă a adăugat bătrinul si aceste cuvinte: 

— Cel mai bine este ca să fie omul oală de lut, care este bună pentru 
toate şi se folosește de toţi în fiecare zi. Și pentru mîncare, și pentru apă, 
şi pentru orice lucru. Pe cînd oala, vasul de aur se pune pe polițe, se încuie 
în dulapuri, este rivnit de hoţi și se foloseşte numai la zile mari sauo dată 
pe an. Oala de lut este vasul trebuinţelor zilnice, căci toți o caută și se 
folosesc de ea. Așa și omul smerit, care nu caută cinste și dregătorie. 
El rămîne nebăgat în seamă între cei de jos, dar pe toţi îi folosește, îi 
îndeamnă, îi ajută, îi odihnește și toţi îl caută și se bucură de el. Mare 
dar este smerenia pentru călugări și creştini! 


15. — Părinte Paisie, ce este conștiința? l-a întrebat un călugăr. 
Iar bătriînul a răspuns: 

— Conștiinţa este îngerul lui Dumnezeu care păzeşte pe om. Cînd ea 
te mustră, înseamnă că Dumnezeu te ceartă și trebuie să te bucuri că nu 
te lasă uitării. Trebuie să avem pururea înaintea noastră păcatele noastre, 
ca să ne pălmuiască conștiința prin mustrare, să dobîndim lacrimi la rugă- 
ciune și să nu mai greșim. Și lui Pavel i-a dat Dumnezeu un înger rău ca 
să-l lovească peste obraz pentru a nu se înălța cu mintea. Conştiinţa po- 
meneşte păcatele noastre şi, pomenindu-le, ne smereşte. Hristos a venit 
pentru mântuirea păcătoşilor. Deci, să avem nădejde și curaj, să nu mai 
greşim, să facem milostenie, să ne rugăm după putere și ne mîntuim cu 
darul lui Dumnezeu. - 


16. Un creştin întristat i-a cerut bătrînului cuvînt de mîngiiere, iar 
el i-a spus: 

— Ascultă, frate. Fără ispite și necazuri nu ne putem mintui. Dar să 
nu ne tulburăm, nici să slăbim în credinţă, că acum diavolul dă mai greu 
război asupra oamenilor ca altădată, că vede că are timp puţin. Să ne 

rugăm, să răbdăm și să ne aducem aminte de cuvintele Domnului care 
ne-a făgăduit că va rămîne cu noi „pînă la sfîrșitul veacurilor”. Nici să 
ne deznădăjduim de viaţă în vremea necazurilor, că Dumnezeu nu ne lasă 
părăsiţi. Că precum în vremea Sfintului prooroc Ilie Tezviteanul, Dumnezeu 
mai avea „încă 7000 de bărbaţi aleși care nu și-au plecat genunchiul lui 
Baal”, tot așa şi în zilele noastre are Domnul încă destui bărbaţi şi creş- 
tini aleşi, care sînt tari în credinţă și nu și-au plecat sufletul în robia pati- 
milor, Are Dumnezeu drepți Lui prin sate şi oraşe, care ÎI slăvesc ziua 
şi noaptea, care trăiesc în feciorie şi înfrînare și fac milă cu săracul şi cu 
văduva. Dar numele și numărul lor îl știe numai singur Dumnezeu. 


77. O femeie care nu voia să aibă copii mulți i-a cerut bătrînului 
sfat, ce anume să facă. lar el i-a răspuns: 

— Dacă fugi de copii, fugi de mântuire. Nici să nu rămii la un singur 
copil, ca să nu-l pierzi şi pe acela. Mai sănătoşi sînt copiii mulți în casă. 
Iar unde este numai unul sau doi, de obicei şi aceia sînt răi sau bolnăvi- 
cioşi. Aici se împlineşte cuvîntul Sfîntului Pavel care zice: „Cine seamănă 
cu. binecuvântare, cu binecuvîntare va și secera; iar cine seamănă cu- 
2gârcenie, cu zgîrcenie va secera” (2 Cor. 9,6). 

A venit la mine nu demult o femeie bătrînă din Grumăzești-Neamţ, 
la spovedanie, şi am întrebat-o: „Soră, câţi copii ai?”. „Optsprezece copii 
am avut, părinte! Opt i-am dat lui Dumnezeu, au murit de mici, şi zece 
sînt primii gospodari în sat!” 

A venit și o altă femeie, de departe, şi am întrebat-o: „Cîţi copii ai, 
creştină?” „Nici unul, părinte”. „Dar, cîte avorturi ai?” „Patruzeci de 
avorturi!” „Du-te, femeie, la un episcop şi te mărturisește şi te pocăiește 
cît mai ai vreme, că este înfricoșată judecata lui Dumnezeu!”. După 
lepădarea de credinţă, cel mai mare păcat care se face în lume este uci- 
derea de prunci. Aceate două păcate atrag grabnică mînie şi pedeapsă 
a lui Dumnezeu peste oameni. 


18. Un frate începător l-a întrebat pe bătrînul: 

— Părinte Paisie, nu mai pot face ascultarea ce mi s-a dat. Ce să fac? 

— Dacă poți şi nu vrei este păcat, — a răspuns bătrânul. Iar dacă nu 
poţi, că este prea grea sau esti bolnav, nu este păcat. Numai să-i spui 
starețului gi el îți va rîndui altă ascultare, cum îl va lumina Dumnezeu. 
În minăstire nimic să nu faci fără binecuvântare. Că dacă petrecem sub 
ascultare și tăierea voii, ne mâîntuim cu siguranţă. 


“19, Un călugăr a, venit la părintele Paisie şi i-a zis: 
— Părinte, fac cerere și mă duc la Sfîntul Munte, că aici mă tem 
că nu mă mîntuiesc! Iar bătrinul i-a răspuns: ni 

— Şi eu m-aș duce, dur cînd m-or trimite sau m-or da afară de aici. 
Așa, știu eu ce cer? Dacă vrem să ne mîntuim să nu ne facem niciodată 
voia noastră, nici să credem minţii noastre. 

+-— Părinte, am auzit că vor duce o parte de călugări la alte miînăstiri. 

— Foarte bine! Dar acolo nu este Dumnezeu? 

Auzind aceste. cuvinte s-a folosit călugărul și s-a întors liniștit 
la chilia lui. 


80. Cițiva călugări tineri i-au cerut părintelui Paisie cuvînt de folos, 


iar el le-a spus: 
— De trei lucruri trebuie să se păzească mai mult călugărul: de beţie, 
de iubirea de argint și de vorbirea cu femei. 


81. Un alt călugăr l-a întrebat: 

— Părinte Paisie, daţi-mi un cuvînt de folos. 

— Lasă-te întotdeauna în voia lui Dumnezeu și vei avea pace în 
sufletul sfinției tale. Fă ce ţi se poruncește, nu lucra nimic tără binecu- 
vîntare, cînd nu știi întreabă, iar cînd nu ai pe cine întreba, roagăcte şi 
Dumnezeu îţi va arăta calea cea mai bună. ' 

— Dar cînd sînt lăsat să aleg singur și nu știu care este voia lui Dum- 
nezeu, ce să fac? 

— Roagă-te stăruitor cu post și metanii, măcar trei zile, şi ascultă 
de glasul conștiinței. Cum te îndeamnă ea mai mult, aceea este și voia lui 
Dumnezeu. 


82. Odată l-au întrebat cîțiva frați: 
` — Părinte Paisie, oare de ce nu mai avem dragoste de rugăciune şi 
nu -alergăm la biserică cu aceeași rîvnă şi evlavie ca la început, cînd am 
venit la mînăstire ? TE 
— Noi sîntem de vină, pentru că slujim mai mult grijilor păraîntești, 
decît lui Dumnezeu. Am citit la Sfîntul Isaac Sirul aceste cuvinte despre 
"rugăciune: „Semn al răcirii duhovniceşti este urîrea rugăciunii”. Și în 
alt loc: .,Dacă călugărul face altceva în vremea rugăciunii, acela este bat- 
jocorit de diavolul”. Așadar, dacă părăsim pravila bisericii, şi Dumnezeu 
ne părăsește pe noi. Dacă înlocuim rugăciunea rînduită la biserică și la 
chilii cu grija celor trecătoare, sîntem batjocoriţi de diavoli, că misiunea 


călugărilor este una singură: să-l laude neîncetat pe Dumnezeu și să se 


roage pentru lume şi pentru iertarea păcatelor. Numai porunca ascul- 
tării de la cel mai mare și slujirea bolnavilor în vremea rugăciunii ne 
scutește de a merge la biserică. Dar şi atunci sîntem datori să ne rugăm 
cu rugăciunea minţii. Răcirea dragostei şi Împuţinarea rîvnei pentru 
cele sfinte, şi mai ales pentru biserică, este semnul pustiirii noastre, _ 

83. Unui ieromonah tînăr îi dădea bătrînul aceste sfaturi: 

— Să nu primeşti femei în chilie ca să le dai sfaturi, că este mare 
primejdie, mai ales pentru călugărul tînăr. Dacă cer sfat de folos, vorbeș- 
te-le în biserică, iar nu în chilie, şi dacă te caută, nu te bucura, ci teme-te, 
că este primejdie. Că din vorbirea cu femei vine şi căderea! 


84. Doi fraţi începători i-au cerut bătrînului cuvînt de mingiiere 
şi folos sufletesc. Iar bătrînul, suspiniud, le-a zis : 

, — Am citit la Sfîntul Teodor Studitul acest cuvînt: „Sânte sînt coap- 
sele acelea care au sămînță în. Sion”! Binecuvîntaţi și sfințiţi sînt părinţii 
voştri care v-au născut şi v-au dăruit lui Dumnezeu. Trăiţi cu bucurie 
și multă dragoste în casa lui Dumnezeu. Mînăstirea este Ierusalim și Sion 
duhovnicesc. De nevoinţa noastră de aici depinde dobîndirea Ierusali- 
mului ceresc, Să fiți fericiţi că sînteţi aruncaţi în braţele Domnului şi 
locuiţi în curțile casei Dumnezeului nostru, Cîţi n-ar dori să fie aici cu voi, să 
cînte împreună cu voi, să se roage şi să se bucure împreună cu voi în acest 
cin îngeresc, dar n-au fost chemaţi și aleşi de a Deci, bucuraţi-vă 
şi așteptați mila Lui. 


85. Un duhovnic i-a cerut bătrînului sfat, iar el i-a zis: 

— Cel mai greu pentru preot este Sfinta Liturghie și Spovedania. 
Unii s-au smintit și chiar au căzut de la spovedanie. Preotul de aceea se 
cheamă duhovnic, pentru că el este lumină pentru ceilalți şi poartă în 
el darul Duhului Sfînt. Şi dacă are în el pe Dubul Sfînt, el nu se smintește 
de neputinţele oamenilor, că este Harul deasupra lui și poate să lecuiască 
sufletele oamenilor, lar dacă este pătimaș, Duhul Sfînt nu lucrează în el 
şi uşor se smintește cînd aude păcatele oamenilor. Un astfel de preot nu 
trebuie să spovedească lumea. Duhovnicia se dă, după Canoane, numai 
celor mai vîrstnici şi cercaţi. Duhovnicul trebuie să fie lumină pentru toţi, 
părinte pentru toţi, sfetnic bun și povățuitor iscusit de suflete. Să fie 
păstor adevărat, iar nu năimit, care slujeşte cele sfinte pentru bani și 
câștig pămiîntesc. El trebuie să fie ca o lumînare în sfeşnic, ca să lumineze 
tuturor, iar nu sub pat. Duhovnicul, chiar dacă se sminteşte uneori de 
păcatele oamenilor la spovedanie, în nici un caz el nu trebuie să amintească 
pe credincioși, că atunci a pierdut toată osteneala. Orideciteori spove- 
dim, sîntem datori mai întîi să ne rugăm, apoi să fim blinzi și cu dreaptă 
socoteală și cu darul lui Dumnezeu putem dobindi pe mulți. f 


86. Un frate de mînăstire a cerut cuvînt de folos de la părintele Paisie, 

iar sfinția sa i-a spus: 
„_— Cel mai bun sfat care > şi-l dau este să ai răbdare în mînăstire la 
toate. Că dacă sfinții răbdau chinuri de moarte de la păgîni pentru dragos- 

tea lui Hristos, cum noi să nu răbdăm un cuvînt de mustrare de la creștini 
şi de la părinţii noștri care au pe Dumnezeu și vor să ne mintuiască? 


' 87. Un alt frate l-a întrebat pe bătrinul: 


— Părinte, ce să fac în vreme de ispită, ca să nu mă biruiască? 

— Frate, una să faci: să te rogi şi să rabzi pînă vine eliberarea. Ai 
văzut: cînd vine ploaia cu fulgere, cu tunete şi furtună, fugi în casă la 
adăpost; iar după ce trece furtuna ieși din nou afară. Așa și în mânăstire. 
Cînd vin ispitele şi te împresoară, fugi la rugăciune în biserică, fă un 
paraclis la Maica Domnului, închină-te la sfinta Cruce, citește o catismă 
sau două din Psaltire; iar după ce trece ispita şi se face linişte în suflet, 
ieşi din nou la ascultare și mulţumeşte lui Dumnezeu că te-a acoperit în 
vremea necazului. 


E 88. Unui frate care voia să plece à în altă mânăstire i-a dat acest sfat : 


— Este păcat să te duci de voia ta în altă mînăstire, că nu ai răspuns 
înaintea lui Dumnezeu. Că dacă pleci nealungat din miînăstire sau din 
țară, îţi faci voia ta şi nu împlinești cuvîntul lui Hristos care zice: -De vă 
vor alunga din cetatea aceasta, duceți-vă în altă cetate... 


89. O femeie bolnavă s-a mărturisit la bătrânul i a cerut canon, iar 
el i-a răspuns : 

r — Canonul Elava este > patul suferinții, să te boala cu mul- 
ţumire şi te mântuiești. Cît mai poți, zi „Tatăl nostru”, rugăciunea „Doamne 
Iisuse”, „Sfinte Dumnezeule”, Crezul”, SD) aaa ajută” şi dacă nu 


cîrtești în boală şi te spovedești regulat, dobîndești Viaţa veșnică înaintea 
multora. 


90. Unii. bătrîni l-au întrebat pe părintele Paisie : 
.: — Care este cel mai greu păcat în lume, astăzi? 

— Cel mai greu păcat pe care îl fac oamenii astăzi este necredința 
în Dumnezeu, că de aici se nasc toate păcatele pe pămînt. Că dacă omul 
nu crede și nu se teme de Dumnezeu, nu mai are nici un sprijin, nici o 
nădejde, nici o bucurie, nici un scop pe pămînt și cade în toate relele şi 
în prăpastia deznădejdii, de care să ne izbăvească Heikon şi Maica 
Domnului. 


91. Odată au venit cîțiva preoți duhovnici la părintele Paisie și l-au 
întrebat despre taina Sfintei Spovedanii. Iar bătrinul auspinînd, le-a zis: 

— Ei, părinților, duhovnicia este grea, mai ales în zilele noastre! 
Păcate multe, credință puțină, rugăciune din fugă, vremuri de pe urmă -. 
Numai mila Lui ne poate mîntui! 

92. Şi iarăşi l-au întrebat; 

— Este bine să primim la spovedanie pe cei pătimași, care nu sepot 
lăsa de păcate? 

— Sîntem datori a primi la mărturisire pe orice păcătoşi; încă cu 
toată dragostea. Căci chiar de nu fac canonul, măcar știu cît de mare 
este păcatul şi ce osîndă îi așteaptă de nu se vor pocăi. Astfel, poate se 
îndreaptă și ei și părăsesc cele rele în viitor. 


93. Apoi iarăşi l-au întrebat pe bătrînul: 

— Predica în biserică, rugăciunea pentru toţi, sfătuirea mirenilor, 
milostenia și celelalte fapte prin care căutăm să folosim pe credincioși, 
ne ajută la mîntuire? 

.— Dacă pentru un pahar de apă dat în numele Domnului nu ne vom 
pierde plata, cu atit mai mult pentru rugăciune, sfătuire și milostenie fă- 
cută cu credinţă și dragoste. Numai să nu ne biruim de iubirea de argint 
şi de slava deșartă, că mîndria şi lăcomia ne jefuiesc toată plata ostenelilor 
noastre și ne aduc încă şi osîndă. Să învăţăm din pilda fariseului. Gîndul 
şi părerea că el este mai bun decît vameşul, acelea l-au osîndit înaintea 
lui Dumnezeu. 


94. — Cum pot scăpa de părerea de sine și de gîndurile cele necurate? 
l-a întrebat un fiu duhovnicesc. 

— Prin aducerea aminte de ceasul morţii. Să nu uităm ce am fost 
înainte de a fi, ce după naştere, ce sîntem astăzi şi ce vom fi miine și să le 
atribuim toate lui Dumnezeu. 


95. — Dacă învăţ pe alții în biserică și acasă, a zis același, dar nu fac 
ce spun, cad sub osînda lui Dumnezeu? Ce trebuie să fac pe viitor? lar 
părintele Paisie a răspuns: 

— Aici şi eu sînt vinovat. Dar m-am mărturisit duhovnicului meu că 
nu fac ce învăţ pe alții și el mi-a spus să fac asemenea celui cu talanţii 
din pilda Mintuitorului, adică să nu-i îngrop, spre osîndă, ci să-i dau la 
alţii care pot lucra cu ei și aduc dobîndă. Chiar dacă noi sîntem leneși, 
să dăm argintul, adică darul dat nouă, înțelepciunea, cuvîntul de învă- 
țătură, o carte bună, celor harnici şi mai rîvnitori care lucrează cu el. 
Şi aşa înmulțim talantul, imprumutându-l unii altora și ajutînd la mîntuirea 
oamenilor. 


96. — Ce sfat mai de folos dați ucenicilor de prin minăstiri ai sate, 
care vă iubesc pi se roagă pentru mîntuirea sfinției voastre? 

— Să trăiască în dragoste desăvirşită unii cu alţii, să se roage mereu, 
să iubească biserica și citirea sfintelor cărți, să asculte de duhovnici lor, 

să facă multă milostenie, că aceea poate mult la Dumnezeu și să fie întru 
toate smeriţi și blînzi. Cu un cuvînt, să facem cu toţii fapte vrednice de 
rai şi să nu uităm de moarte niciodată. De vom face așa, sigur ne mîntuim ! 


97. Unul din ucenicii mai apropiați i-a zis bătrînului: 

— Ce cuvint de învăţătură îmi lăsaţi ca testament, pentru a mă 
mântui şi pe mine şi a ajuta şi pe alţii pe calea mîntuirii? 

— Să facem şi noi ceea ce învăţăm pe alţii, și tot ce facem în viață 
să fie spre slava lui Dumnezeu și spre folosul aproapelui, că „dragostea. 
acoperă mulțime de păcate”. Acest testament vă las tuturor ucenicilor, 
mei, adică testamentul dragostei, cum ne învaţă însuși Mîntuitorul: 
„Întru aceasta vor cunoaște oamenii că sinteţi ucenicii Mei, de veţi avea 


dragoste între voi” (Joan 13, 35). e 


98. — Unde ați dori să zii mormîntul, pärinte Paisie? l-a întrebat 
ucenicul său. 

— Aş fi voit ca unde îmi va ieşi, Palei] din sărmanul meu trup, 
acolo să-mi fie mormîntul. Deocamdată, aici în Schitul Sihla doresc să 
mă pocăiesc. 


99. — Ce legămînt duhovnicesc aveţi cu părintele Cleopa? l-a întrebat 
acelaşi ucenic, 

— În toamna anului 1935 părintele Cleopa ~ venea din armată și a 
trecut pe la mine, la schitul Cozancea, să ia binecuvîntare. Și la plecare 
cum îl petreceam prin pădure, l-am întrebat: ` 

— Ei, acum ce ai de gînd să faci, frate Costache? că încă nu era 
călugăr. 'Rămii la Cozancea? Sau te duci din nou la Sihăstria? 

:— M-aş duce tot la Sihăstria, părinte Paisie, unde am stat cinci ani 
şi unde sînt mormintele fraţilor mei. Acolo am mai multă liniște... 
~ Atanei ne-am descoperit amîndoi, am stat în genunchi, am făcut trei 
metanii și eu am zis această rugăciune: „Doamne; binecuvîntează făgă- 
duința noastră ca să fim amindoi împreună, și în veacul acesta și în cel 
ce va să fie. De voi muri eu întti să fie el la capul meu, iar'de va muri el 
Întti să fiu eu la capul lui! Amin!” Apoi ne-am sărutat amîndoi și ne-am 
despărțit . . . De părintele Cleopa sînt legat cu inima cel mai mult în ERA l 
aceasta | 

100. — Vă ata tare pete Paisie, 1 pentra aceste frumoase cuvinte: 


de foloa sufletesc. 
— Să ` ne vedem cu a toţii la is aos ca Tarir Bigl 

`  PROTOSINGHELUL IOIL GHEORGHIU 
_ Mânăstirea Sihăstria 


(m. 1908—1986) . --: 


Părinţii din Mînăstirea Sihăstria şi credincioșii din împrejurimi pome- 
nesc cu deosebită evlavie numele Protosinghelului Ioil Gheorghiu. Sfinţia 
sa este un duhovnic iscusit, blind, milostiv şi cu inimă curată faţă de Dum- 
nezeu și de oameni. Apoi este un părinte al desăvirșitei ascultări, al 
smereniei și rugăciunii. Puţini din obşte iubesc slujbele bisericii, buna 
rînduială și liniștea precum le iubește părintele Ioil. Însă, pentru a ajunge 
la această măsură duhovnicească, i-au trebuit peste 50 de ani de nevoinţă, 
de ascultare, de răbdare şi renunțare la toate cele trecătoare. Altfel nu 
putem dobîndi pacea conştiinţei şi nădejdea mîntuirii. 

Mă apropii cu vădită bucurie de chilia părintelui Ioil Gheorghiu. 
O chilie retrasă în livadă, în care iradiază din belșug lumina soarelui, 
liniştea şi binecuvintarea. Ușa chiliei sale nu este niciodată încuiată, semn 
că întotdeauna este treaz cu mintea, că este mereu în așteptarea Mirelui 
Hristos, și, în același timp, gata să primească şi să odihnească sufletește 
pe oricine şi la orice oră. Sfinţia sa păstrează încă tradiția călugărilor de 
demult, care nu încuiau niciodată porțile minăstirii, ușa bisericii, a bucă- 
tăriei, a trapezei şi a chiliilor. | 

Bătrînul stă în genunchi și se roagă din Ceaslov. Lîngă el un sfeșnic cu 
lumînare aprinsă și miros de tămiie. Aştept pe cerdac să-și termine rugăciu- 
nea. Cât de scumpi sînt acești părinţi care aduc pînă la noi mireasma și evla- 
via unei generaţii care se sfîrșeşte. leroschimonahul Ioil nu este un călugăr 
cărturar, dar este smerit, cu multă dragoste și curat cu inima. Și pe 
aceştia îi fericeşte Dumnezeu mai întîi. | e 


1. — Binecuvîntează-mă, părinte Ioil! Bucuros de ucenici? 

— Domnul să ne binecuvînteze, părinte Ioanichie! Tare mă bucur că 
nu mă ocoliți. Dumnezeu să vă răsplătească dragostea. Cît timp mai 
ţinem umbră pămîntului şi cît ne îngăduie Mintuitorul să trăim în trup, 
mai veniţi să ne sfătuim duhovnicește. Că zice Sfînta Scriptură: „Miîntu- 
irea stă întru multă sfătuire”. Şi iarăși: „Cei ce nu se sfătuiesc, cad ca. 
frunzele” (Pilde 11, 14). După ce voi pleca din trup nimeni nu va mai 
deschide ușa chiliei mele. 


2. — În ce an aţi venit la mânăstire, părinte Ioil? 

E — Am venit în mai, 1932. Aveam 24 de ani. Mama mea rămăsese - 
văduvă din 1916, cu patru copii, că tata a murit în războiul mondial. 

Mama însă era o femeie bărbătoasă şi evlavioasă. Muncea mult să ne poată 

creşte şi hrăni. Mîngiierea noastră era Dumnezeu şi preotul satului. Îl 
chema Gheorghe Mironescu. Un preot mare la suflet. El a făcut biserică 
de piatră la noi, în satul Cut, aproape de Piatra Neamţ. Îl ajutam la 
biserică şi era tare mulțumit de mine. 


3. — Cine v-a îndemnat să veniți la mînăstire? 

— Chemarea lăuntrică, părinte, aceasta m-a îndemnat. Glasul inimii 
a fost mai puternic ca orice. Mama era și ea bucuroasă să aibă un fecior 
„la mânăstire. De aceea nu m-a oprit să mă fac călugăr. 


å. — Cum era viața duhovnicească în Miînăstirea Sihăstria, acum 
50 de ani? 

— Era foarte aspră, datorită egumenului de atunci, protosinghelul 
Ioanichie Moroi, care venise din, Sfîntul Munte. Rînduiala vieţii de obşte 
se respecta cu stricteţe. La biserică nu se dădea binecuvintare de slujbă 
dacă lipsea unul, afară de cei bolnavi sau plecaţi în ascultare. Cel care 
nu venea noaptea la utrenie, nu mînca a doua zi. Masa se dădea o dată 
pe zi, de post, la orele 3 după amiază, afară de sîmbătă și Duminecă. 
Chiliile erau foarte simple și nu se încuiau niciodată, că nu era cine şi ce lua 
din ele. Toată grija era numai pentru suflet. Nimeni nu avea voie să aibă 
bani, avere sau ceva de mîncare pe la chilii. Toţi aveam un cuget şi un 
suflet, că toţi eram la ascultare, toţi la biserică, toţi la masă. Era alt duh 
de pace pe vremea aceea şi toţi eram mulţumiţi. 


5. — Ce fel de nevoință avea părintele Ioanichie Moroi, căruia i-ați 
fost ucenic? 

— Era aspru cu sine şi iubitor de osteneală. Postea mult, se ruga mult, 
mai ales citea Psaltirea; la biserică era nelipsit, avea mare dragoste spre 
toţi și ne citea zilnic cuvînt de învățătură la trapeză, cînd mîncam. Ela 
slujit 20 de ani Sfinta Liturghie, zilnic, că era singur preot și în cele patru 
posturi nu mînca, decît numai sîmbăta și Dumineca, că îl întărea darul 
lui Dumnezeu. Eu îi știu cel mai bine viața lui, că i-am fost ucenic de chilie 
chiar din prima zi cînd am venit, pînă în anul 1945 cînd s-a dus la Domnul. 
Apoi, făcea sute de metanii pe noapte, ținea mereu tăcere și zicea per- 
manent rugăciunea inimii, adică „Doamne Iisuse...” Purta încălță- 
minte fără de ciorapi, vară şi iarnă, și dădea mîncare la toţi închinătorii 
care veneau la mînăstire. ` 


6. — Ce cuvinte de învățătură vă dădea părintele Ioanichie Moroi? 
— Cel mai mult ne sfătuia să păzim aceste trei lucruri: să avem frică 
de Dumnezeu, să ne păzim mintea curată de gînduri și imaginaţii rele şi 
să nu uităm rugăciunea „Doamne Iisuse”. Apoi, ne îndemna pe fiecare 
să ne facem canonul de rugăciuni și metanii la chilii, să ne ferim de vor- 

birea cu femei, de vin mult și de agonisirea de bani și avere. Odată am 
intrat în chilie la părintele, pe cînd se ruga, și cum m-a văzut mi-a zis: 
„Închină-te şi fă metanii că iată, Maica Domnului este aici de faţă și 
mi-a spus că de azi înainte ia în grija ei mînăstirea noastră ...!”. Iar cînd 
eram obosit şi supărat de ispite, bătrinul mă mîngfia cu aceste cuvinte: 
„Drăguţă, ai răbdare, fii în pace și nu mai băga toate în seamă!”. Cînd 
mă întorceam de la ascultare, mă îmbărbăta cu aceste cuvinte: „Frate 
Ioane, ţi-o fi foame; ţi-o fi sete, eşţi obosit! Ai nădejde. Ne întărește Maica 
Domnului ! Roagă-te puţin și i prea ca să putem merge la utrenie!”. 
Iar cînd greșeam cîte ceva, îmi zicea cu glas blind: „Drăguţă, îmi dai voie 
să te ocărăsc puţin!”. Era foarte apropiat de noi toți. De aceea, în orice 
clipă îţi deschidea ușa și inima sa și puteai să-i spui totul, fără frică. 
Așa era părintele Ioanichie. A murit în mare lipsă de cele „pămîntești şi 
' de mai înainte şi-a cunoscut ceasul sfirşitului. 


7. — Care era programul slujbelor și ascultărilor, acum 50 de ani? 

— La ora 5 dimineaţa suna deșteptarea. Pînă la orele 7 fiecare îşi 
făcea pravila şi canonul la chilie. Între orele 7 şi 10 luam parte cu toţi 
la ceasuri, acatist şi Sfînta Liturghie. Apoi mergeam la ascultările minăs- 
tirii în frunte cu părintele stareț pînă la orele 14,30, cînd suna clopotul 
de masă. La orele 15, adică 3 după amiază, mergeam la vecernie. Pe urmă 
ne retrăgeam la chilii, mai citeam cărți sfinte și ne făceam rugăciunea. de 
seară, paraclisul Maicii Domnului, canonul îngerului, şi altele. La orele 
19,30 se trăgeau șapte lovituri în clopot, după care fiecare se ducea în chilie 
şi nu avea voie să mai vorbească unul cu altul. Pînă la utrenie ne odih- 
neam, unii pe pat, alţii pe scaune, iar alții nu dormeau de loc. La orele 
23,30 suna clopotul de utrenie și un frate deșteptător ne chema pe toți 
la biserică. Ce frumoasă era viaţa călugărească în Sihăstria pe vremea 
aceea | r e 


8. — Care v-a fost cea mai mare bucurie Pe A e în anii tine- 
reții ? 
: — Aceea că m-a EA Maica Domnului din lume în acest e binecu- 
vîntat și că am fost ucenic de chilie părintelui și starețului meu Ioanichie 
Moroi. Aceasta a fost cea mai mare bucurie din viaţa mea, că am avut de 
la cine lua pildă de viață călugărească. Multe lucruri bune m-a ini CAE 
şi multe am văzut și auzit de la dinsul. - A, 


„2 


9. — Cum trebuie să se pregătească un preot Menti Sfinta Liturghie? 
— După tipic. Mai întîi, preotul trebuie să se mărturisească la duhov- 
nicul lui şi să fie împăcat cu toată lumea. Apoi să-și facă rînduiala de 
rugăciune şi canon, după tipic, cu toată evlavia şi cu mare frică de 

Dumnezeu. Cind slujeşte la biserică, preotul trebuie să fe permanent în 
rugăciune, să aibă lacrimi în ochi și să nu vorbească cu nimeni, că stă îna- 
intea Domnului. Că în Sfintul Altar preotul se roagă pentru toată lumea 
şi se află înaintea Prea Sfintei Treimi. Sfîntul loan Gură de Aur zice că 
„preotul trebuie să se și jertfească, iar nu numai să jertfească”. lar psal- 
mistul zice: „Slujiţi Domnului cu frică şi vă bucuraţi Lui cu cutremur P”. 
Este oprit cu desăviîrșire să slujească cele sfinte, preotul care este neîmpăcat 
cu aproapele și nespovedit la dubovnic. . ae i i 


„10. — Cum trebuie să stăm noi la Sfinta Liturghie? 

„. — Ca înaintea tronului Prea Sfintei Treimi. Cu atenţie, cu mintea 
curată de grijile lumii şi cu mare frică de Dumnezeu, pentru că în timpul 
Sfintei Liturghii se jertfește Hristos pe Jerttelnic pentru mîntuirea noastră. 
Mi-aduc aminte de un frate al părintelui Cleopa, anume monahul Ghera- 
sim, cu viaţă foarte aleasă, că fiind bolnav, cerea să-l aducă fraţii cu targa 
la biserică, numai să nu piardă Sfînta Liturghie. Odată i-am dat părintelui 
Gherasim să citească o carte de folos sufletesc și cînd mi-a adus-o înapoi, 
mi-a zis: „Cuvintele acestei cărți mă vor judeca!”. 


1]. — Cum vi s-a părut viața duhovnicească în Miînăstirea Sihăstria, 
sub stăretia părintelui Cleopa? 

— În timpul stăreţiei părintelui Cleopa Ilie (1945—1949), Minăstirea 
Sihăstria a progresat foarte mult dubovnicește. Obştea a crescut pînă la 
80 de părinţi și fraţi, la biserică se făceau slujbe după rînduială, cu toată 
evlavia, cu cîntări frumoase şi cu predică în fiecare sărbătoare. Predicile 
părintelui Cleopa au umplut minăstirea de fraţi şi de credincioși. El a 
introdus citirea permanentă a Psaltirii în biserică de către toată obștea, 
în frunte cu stareţul. Fiecare era rînduit să citească cîte două ore, zi şi 
noapte, afară de orele de slujbă. Tot el a introdus privegherile de toată 
noaptea la praznicele împărăteşti, ca la Sfîntul Munte. Părintele Cleopa 
este un om cu darul lui Dumnezeu. El vorbea frumos şi singur împlinea 
cu fapta ceea ce învăţa pe alţii. La toate era întîi: și la rugăciune, și la 
biserică, şi la învăţătură, și la post, și la milostenie. Pentru aceasta era 
iubit şi ascultat de toţi: că vorbea şi cu cuvintul, și cu fapta, În timpul 
stăreţiei sale domnea multă pace şi liniște în minăstirea noastră. 


12. — Ce au lăsat mai deosebit în obştea Miînăstirii Sihăstria aceşti 
doi mari stareți, Protosinghelul Ioanichie Moroi gi Arhimandritul Cleopa 
Hie? Ti i a a l 
- — De la părintele Ioanichie Moroi, starețul nostru al tuturor, a rămas 
în Sihăstria viața de obște întemeiată de sfinția sa, după exemplul său 
personal. La aceasta a ajutat toarte mult viaţa sa curată, de ascet, plină 

de dragoste pentru tot soborul. De la părintele Cleopa Ilie a rămas citirea 
neîntreruptă a Psaltirii în biserică, cuvîntul său înţelept cu care ne învaţă 
pe toţi calea mîntuirii şi dragostea sfinţiei sale, care a cucerit toate sufletele. 
Dacă avem pe sfinţia sa în mijlocul nostru, nu trebuie să mai avem noi 
grijă de altceva, decît să facem cele ce ne învaţă. Dumnezeu este cu el 
şi noi vedem și simţim acest lucru. Mulţi credincioşi, călugări, preoţi şi 
arhierei îl admiră și vin să-l asculte vorbind, chiar și de peste hotare, pentru 
că are în el darul lui Dumnezeu. Toţi fraţii şi călugării doresc să rămînă 
mereu în preajma sfinţiei sale, datorită dragostei sale fără margini pe care 
o simţim fiecare lîngă dînsul. În orice loc şi în orice timp este gata să-ţi 
dea sfatul cel mai bun. Pentru aceea îl căutăm şi îl iubim cu toţii. 


13. — Ce părere aveţi de transferarea părintelui Cleopa ca stareț la 
Minăstirea Slatina, în anul 1949? DE 

— A fost o adevărată binecuvîntare de la Dumnezeu, atit pentru 
Minăstirea Slatina, cît și pentru credincioșii din Bucovina. A format o 
obşte puternică la Slatina, cu rînduială ca la Sihăstria, cu slujbe frumoase, 
cu predică şi masă la toţi închinătorii, iar prin învăţăturile și predica 
sa a întărit și unit pe credincioșii ortodocși împotriva sectelor care caută 
să-i amăgească. 


14. — Între anii 1949—1959 ați fost stareț la Minăstirea Sihăstria, 
Cum aţi dus această grea ascultare? 

, — M-am străduit din toată puterea să urmez pe înaintașii mei, care 
m-au format şi m-au îndemnat la lucruri bune. Îmi dădeam silința să 
păstrez fără ştirbire tot ceea ce am moștenit de la cei doi mari stareţi, 
Ioanichie Moroi şi Cleopa Ilie. Cu ajutorul lui Dumnezeu și cu sfaturile 
părinţilor am dus zece ani această grea ascultare. În acest timp obștea 
s-a mărit din nou pînă la 70 de vieţuitori, slujbele se mențineau întocmai, 
citirea Psaltirii, ascultările, posturile, masa de obște şi celelalte. Nimeni 
nu-și încuia chilia și era mare încredere între noi. Atunci eram şi eu mai 
tînăr, aveam mare rîvnă şi putere de lucru şi slujeam mînăstirea cu toată 
inima. Nu aveam nimic de ascuns şi făceam toate cu rugăciune, cu sfat 
și binecuvîntare. De aceea în aceşti ani Sihăstria a progresat, atît duhov- 
niceşte, cît şi material. a RAD aee e Tana PA on 


| 15, — Cum vi se părea viața duhovnicească din mînăstiri, acum 
30—40 de ani, față de cea din zilele noastre? . Pi 

„— Viaţa duhovnicească — în mânăstiri — acum 40 de ani era mult 
mai sporită şi mai înaltă ca în zilele noastre. Atunci fiecare venea la mânăs- 
tire numai cu gîndul să-și plingă păcatele sale și să slujească cu credință 
lui Dumnezeu, în smerenie și supunere. Toţi făceau ascultare cu dragoste, 

„se supuneau rînduielilor mînăstirii şi nimeni nu dorea nimic pentru sine, 
decât să-şi mîntuiască sufletul. În zilele noastre, rîvna, evlavia, credința 
şi ascultarea au slăbit. De accea vin mai puțini la mînăstire şi nu au multă 


smerenie și răbdare. Însă cu darul lui Dumnezeu şi cu rugăciunile Maicii 
Domnului avem nădejde. 


16. — Ce faptă bună a slăbit mai mult astăzi în mînăstirile noastre? 

— Principala virtute care a slăbit astăzi prin mânăstiri este dra- 
gostea, în care sînt cuprinse toate faptele bune. Dragostea în mînăstiri 
se întărește mai ales prin exemplul personal al bătrînilor. Nu-i destul să 
se spună tinerilor cuvinte de folos. Ei trebuie să vadă părinți îmbună- 
tățiți cu fapte bune, pe care să-i poată urma. În mînăstire trebuie să te 
străduiești să faci toate din inimă, cu multă dragoste și supunere. Apoi, 
să ierți totul, ca să fii iertat și tu și să ai pace. Duhovnicii să poarte grijă 
de cei tineri și să-i sfătuiască cu duhul blîndeţii, cu multă răbdare şi bună- 
tate. În mînăstirile în care se găsesc duhovnici buni, acolo vin tineri mai 
mulți și mai buni şi se bucură de o viață duhovnicească mai înaltă. Sta- 
reţii și duhovnicii din mînăstiri trebuie să fie o pildă prin viaţa lor pentru 
toţi. Numai așa se poate îndrepta și spori viaţa duhovnicească. 


17. — Cum pot creşte mînăstirile în dragoste şi în toate faptele bune? 

— Numai .prin biserică, prin sfînta rugăciune. Biserica este inima, 
sufletul unei mînăstiri. Este corabia mântuirii noastre. Şi precum omul 
fără inimă moare, tot așa călugărul şi credinciosul fără biserică, fără 
participarea la sfintele slujbe moare, se răceşte în credință, este robit de 
patimi. Mergerea la biserică, participarea la cele șapte laude şi mai ales 
Ja Sfînta Liturghie zilnică este izvorul tuturor faptelor bune. Eu, cît 
puteam, niciodată nu lipseam de la biserică, ziua şi noaptea. Mergeam pe 
drumuri pentru mînăstire, mai ales ca stareț, dar unde ajungeam, sau 
cînd mă întorceam, întîi intram în biserică să ascult slujba, apoi mă duceam 
la chilie. Și mi-a ajutat întotdeauna Dumnezeu. 


18. — Care este importanța Spovedaniei și a Sfintei Împărtășanii 
pentru formarea duhovnicească a călugărilor din miînăstire? 

— Aceste două Sfinte Taine formează piatra fundamentală, temelia 
vieţii duhovnicești într-o mînăstire. Fără duhovnici buni și fără spove- 
danie deasă a întregului sobor, chiar săptămânală, nici fraţii, nici călugării 
din mânăstire nu pot spori, nu se pot forma duhovniceşte. Prin deasa 
spovedanie a gîndurilor se strică cuibul vrăjmașului care se luptă asupra 
noastră și păcatul nu poate prinde rădăcină. Iar Sfînta Împărtășanie pri- 
mită cu multă pregătire, cu post şi rugăciune, după sfatul duhovnicului, 
aduce omului iertare de păcate, harul miîntuirii, bucurie și multă nădejde 

de mîntuire. La noi, la Sihăstria, pe timpul stareţului nostru Ioanichie 
ne spovedcam în fiecare zi, seara. Sau cel mai rar la cîteva zile. În timpul 
părintelui Cleopa spovedania se făcea ca și acum, o dată pe săptămînă, 
vinerea. Sfinta Împărtășanie se făcea o dată pe săptămînă, pentru schiv- 
nici și cei bolnavi; iar pentru ceilalți la trei săptămîni, sau cel mai rar 
o dată pe lună, după sfatul Sfîntului loan Gură de Aur din „Mărgăritare” 
şi din „Împărțire de grîu”. Prin Sfînta Împărtășanie primim pe Domnul 
nostru lisus Hristos în sufletul nostru. Să le dorim deci din toată inima, 
căci ce binefacere mai mare, care dar mai preţios și ce dragoste mai fier- 
binte s-ar putea asemăna cu aceste dumnezeiești daruri? 


19. — Părinte Ioil, după experiența sfinției voastre de stareț şi 
duhovnic, cum se poate menţine mai bine unitatea duhovnicească a viețui- 
torilor dintr-o mânăstire ? 
| — Unitatea este rod al dragostei. Iar dragostea şi armonia se întăresc 
în mânăstire prin cele ce am spus pînă acum. Adică prin participare regu- 
lată la slujbele zilnice ale bisericii, prin deasa spovedanie și Sfînta Împăr- 
tăşanie, Apoi nimeni să nu țină minte răul și fiecare să se considere mai mic 
decît fratele său. Avva Dorotei spune că atîta vreme cît avem încredere 
unii în alții și se păstrează dragostea, există unitate şi armonie în obşte; 
iar cînd nu este încredere, încep bănuielile şi tulburările în mînăstire. 


20. — Ce mijloace mai bune și folositoare recomandaţi pentru creș- 
terea şi formarea duhovnicească a fraților și călugărilor din minăstin? 

— În mânăstiri fraţii se bucură că au fost scoși de Hristos din noianul 
păcatelor, al ispitei și al tuturor influențelor rele ce vin de la diavolul. 
Aici au ajuns la limanul mîntuirii. Aici se află în corabie împreună cu Hris- 
tos și pot cel mai ușor să crească și să se desăvirșească pe calea mîntuirii. 
Rugăciunea permanentă, postul, Spovedania, Sfînta Împărtășanie, sme- 
renia, citirea cărților sfinte, ascultarea necondiționată și răbdarea sînt 
cele mai importante fapte bune care îi ajută să urce spre Hristos. Însă 
exemplul personal al starețului şi al duhovnicilor îi îndeamnă cel mai 
mult să se lupte și să-i ajungă din urmă. 

Am citit într-un manuscris vechi că Sfinții Părinţi recomandau două- 
sprezece porunci fraţilor şi călugărilor din mânăstiri pentru a se mîntui. 
Să le citesc pe rînd: 

1). Nu avea prietenie cu femeie, ca să nu arzi de focul ei; 

_ 2). Nu avea dragoste spre copii tineri, ca să nu cazi în laţul diavolului; 

3). Nu avea prietenie cu mai marele tău, ci te supune și ascultă porunca 
lui, iar după faptele lui nu face; 

4). Nu ieși adeseori în lume, nici să zici în tine că aiochiul sufletului 
curat, că foarte curînd îl vei face pe el necurat; : S 

5). Nu bea vin cu dulceaţă întru beție, ca să nu cazi în uriciunea lui 
Dumnezeu; 

6). Nu mînca de două ori pe zi, ca să nu se intenseca trupul tău și se 
va scula cu război tare asupra ta; 

7). Nu închide celui străin ușa ta, ca să au-Și închidă şi Dumnezeu 
despre tine ușa Sa, că „cu ce măsură veţi măsura, vi se va măsura vouă” 
zice Domnul; 

8). Cercetează pe cel kobis şi agite casă te cerceteze şi pe tine 
Dumnezeu cu darul și cu mila Sa; 

9). Nu dormi mult, ci fii treaz și te roagă lui Dumnezeu, ca să poţi 
scăpa de lanțurile diavoleşti; 

10). Slujbele sfintei biserici păzește-le cu mare osîrdire, că zice Domnul: 
„Pe cel ce Mă preamăreşte pe Mine şi Eu îl voi preamări pe el”; 

11). Păzește întru curățenie şi sfințenie trupul tău și orice vei cere 
la Dumnezeu în curînd vei lua; 

12). Nu cerca să ai ceva mai mult decit îţi trebuie, ci toate să-ţi fie 
măsurate cu măsură, după trebuinţă. (Pateric, ms. nr. 1, fla 268, Bibli- 
oteca Episcopiei Romanului). 

Aceste porunci de le vom păzi, părinte, ne' vom ı mintui în Domnul. 


21. — Cum se pot forma duhovnici buni prin sate și mânăstiri? 

— Spunea odată un mare ierarh ortodox: „Daţi-mi duhovnici buni 
şi voi schimba faţa lumii”. Duhovnicul este sufletul unei mînăstiri. Un 
duhovnic bun se formează după multă nevoință şi osteneală şi este un vas 
ales al Duhului Sfînt. În el se odihnește .barul lui Dumnezeu mai mult ca 
în ceilalți creștini. Duhovnicul trebuie să se roage mai mult ca ceilalți 
călugări, să fie întîi la biserică, la ascultare, la post, la milostenie și la 
toată fapta bună. El trebuie să cunoască foarte bine Sfînta Scriptură, 
Sfintele Canoane și învățăturile Sfinţilor Părinţi, ca să poată învăţa şi 
vindeca pe fiecare ce vine la dinsul. El trebuie să unească cu multă înţelep- 
ciune şi dreaptă socoteală scumpătatea cu iconomia, asprimea cu blinde- 
ţea, canonul cu iertarea. Altfel, ori se osîndește pe sine, ori aruncă în 
osîndă pe fiii săi duhovnicești. Duhovnicia este un mare dar al lui Dumne- 
zeu. Eu întotdeauna m-am temut de duhovnicie mai mult decit de Sfînta 
Liturghie și cu mare grijă am primit la spovedanie. Dar dacă sîntem sub 
ascultare şi ne rugăm mai mult, avem nădejde. 


22. — De ce astăzi nu mai avem duhovnici devotați și iluminați de 
Duhul Sfint ca în trecut? 

— Pentru că a slăbit credința și dragostea M pentru Dumnezeu, 
și acolo unde nu este credință multă și dragoste estate pentru Hristos, 
nu poate. exista nici viaţă duhovniceasă. a s e ; 

23. — Cum trebuie să fie un stareț, după Dumnezeu? 

— Starețul unei minăstiri îl reprezintă pc Hristos. El lucrează în 
numele lui Hristos și al ierarhului respectiv. Deci, cum a lucrat Domnul 
pe pămînt, aşa trebuie să lucreze și stareţul. Adică să fie om al rugăciunii, 
să iubească pînă la jertfă pe Hristos, Biserica, pe fiii săi duhovnicești, pe 
săraci şi pe toţi oamenii. Să iubească postul, tăcerea, citirea sfintelor 
cărţi, slujbele din biserică, ascultarea, spovedania și să fic smerit. Ca fn- 
cepător al obștii, stareţul trebuie să fie un exemplu viu pentru ceilalți. 
Nici prea aspru, nici prea iertător, nici prea legat de cele pămiînteşti, 
nici nepăsător, ci să împace după Sfînta Evanghelie pe Marta cu Maria. 
Călugării sînt datori să se roage permanent pentru stareţul lor ca să-l 
lumineze Dumnezeu și atunci toate vor fi bune și în pace, 


24. — Cum se poate reînnoi viaţa duhovnicească prin mânăstiri și 
parohii ? È ; 

— Viaţa duhovnicească nu se poate reînnoi decît prin multă rugăciu- 
ne, prin duhovnici buni, prin părăsirea grijilor pămîntești și prin mare 
nevoinţă pentru cele dumnezeiești, cerînd harul și mila lui Dumnezeu. 

"Însă acolo unde stăpînesc mindria, dezbinarea, grija vieţii pămintești, 
traiul bun și odihna, nimic nu se poate înnoi pînă nu se taie rădăcinile 
păcatelor. Apoi, nu se poate reînnoi viața duhovnicească fără cuvînt 
de învăţătură care să iasă din inimă și să meargă la inimă. Dar să 
avem nădejde, părinte. 


25. — De ce nu se mai pot ruga oamenii astăzi cu răbdare și stă- 
’ ruință ca altădată? 

— Zice o cântare bisericească: „grija vieţii ne-a scos din rai”. Ne-am 
amăgit cu grijile cele trecătoare şi cu lăcomia de a aduna mult, de a mînca 
mult, de a trăi după trup şi nu mai avem răbdare la rugăciune pentru 
că ni s-a stins duhul și căldura inimii și sîntem foarte risipiţi şi împrăștiați 
cu mintea la cele pămiîntești. Apoi, nu ne mai rugăm cu stăruinţă şi cu 
lacrimi pentru că uităm de ceasul morţii și al judecății, uităm de cele ce 
am făgăduit la călugărie şi la Botez. Uităm încă de cei bolnavi care zac 
în grele suferinţe. Cît n-ar dori aceia să fie în locul nostru și să se roage cu 
lacrimi ziua și noaptea, numai să fie sănătoși! Să ne rugăm mai mult, 
fie şi din silă, pentru că Duhul ne încălzeşte inima. 


26. — Cum ne putem ruga mai mult, cu luare aminte, şi ce rugăciuni 
„credeți că ne sînt mai de folos? ii ai 

— Dacă cugetăm mereu la moarte și la judecată, dacă cercetăm pe 
cei bolnavi, dacă citim mai mult pe Sfinții Părinţi şi Sfînta Scriptură, 
atunci Începem să ne rugăm mai mult, ne îndulcim de darul rugăciunii, 

ne cercetează darul lacrimilor și sporesc în noi credința și rivna rugăciunii. 
Apoi, să nu ncglijăm puterea postului, că fără post nu ne putem ruga,și 
să nu lipsim de Ja slujbele bisericii și mai ales de la Sfînta Liturghie, afară 
de boală sau ascultare. Eu am fost foarte legat de slujbele Bisericii. Acestea 
m-au ținut aproape de Dumnezeu cel mai mult. Cînd eram la ascultări 
sau pe drum ziceam mereu rugăciunea „Doamne Iisuse”, iar la chilie cel 
mai mult am citit Psaltirea și Ceaslovul. Fiecare să citească acele cărți care 
îl hrănesc și folosesc mai mult. Fiecare să se roage cum îl îndeamnă cugetul 
şi duhovnicul, dar slujbele din biserică să nu le lase niciodată. Să ne gîndim 
la cuvîntul psalmistului care zice: „Cu duhul arzînd, Domnului slujind !”. 
Jar cînd nu ne putem ruga mai mult, să facem metanii, să citim ceva de 
folos, să cercetăm pe bolnavi, să odihnim pe fraţi, să facem milostenie și 
vom avea aceeaşi plată. 


21. — Cum putem scăpa de ispitele trupului şi de toate necazurile 

ce ne împresoară din toate părțile? 

— De ispitele trupeșii scăpăm numai prin deasă spovedanie, prin 
post şi rugăciune. Nu este altă cale. Apoi, să ocolim locul şi persoanele 
care ne smintesc, să fugim de vin și odihnă și să nu osîndim pe nimeni; 
așa să facem în toate necazurile vieţii. Să ne rugăm mai mult, mai ales 


noaptea, cu post și metunii, să cerem sfatul duhovnicului, să citim cărți 
sfinte și ne ușurăm. Numai să nu întreținem în noi războiul prin gînduri 
şi imaginaţii necurate. 


28. — Cum putem birui patima desfrînării care ucide nenumărate 
suflete ? 

— Citim la înțeleptul Solomon: „Omul înţelept se fereşte de primejdie, 
jar nebunul cade într-însa”. Iar Sfîntul Ioan Scărarul zice: „Prinţul 
iadului este Lucifer, iar prinţul patimilor este lăcomia pîntecelui”. Rugă- 
ciunea și postul sînt cele două arme prin care scăpăm de destrînare. Voința 
omului, rugăciunea stăruitoare şi mila lui Dumnezeu alungă de la om 
patima desfrinării și ne întăresc în lupta cea duhovnicească. Să vă citesc 
aici un scurt cuvînt al Sfîntului Ioan Gură de Aur, găsit într-un manuscris 
vechi: 

„„Fericită este cetatea care de împărați drepteredincioși se împără- 
țește, și mânăstirea care de cei înfrînaţi și iscusiţi se rînduiește, și corabia 
care de cei iscusiţi se cîrmuiește. Vai cetăţii care de împărați păgîni se 
împărăţește, şi mînăstirii care de cei lacomi și mîndri se rînduiește, și 
corăbiei care de cei neiscusiţi se cîrmuiește, Că cetatea și țările se pradă, 
şi mânăstirea se pustiește, și corabia se sfărîmă. Vai iubitorilor de argint, 

şi bețivilor şi desfrînaților, și celor ce osîndesc pe alții. Vai pierzătorilor 
şi ucigașilor și celor ce învrăjbesc. Vai tuturor celor ce de poruncile Domnu- 
lui nu se îngrijesc şi nu bagă seamă de a lor mintuire. Că pentru unii ca 
aceştia s-a zis că „mai bine ar fi fost lor dacă nu s-ar fi născut!” 
(Pateric, ms., op. cit., p. 68—70). ` 


29. — Ce trebuie să înțelegem prin adevărata pocăință? 

— Să spovedim păcatele, să nu le mai săvîrşim şi să ne căim toată 
viața pentru ele. Aceasta este adevărata pocăință. În manuscrisul de 
care am amintit aici, am găsit că pocăința are șapte trepte, şi anume: 
„Printr-aceste lucruri se face iertare păcatelor celui ce se pocăiește: Întti 
este pocăința, ca să nu mai greşească de atuncea. A doua este a plinge 
pentru păcate cu lacrimi, iar nu pentru lucruri lumești. A treia este miloste- 
nia, adică a da săracilor în taină, fără mărire deșartă și cu dragoste. A. 
patra este a ierta grcşalele celor ce au greşit. De-ţi va greși ție cineva, 
iartă-l şi nu da rău pentru rău. A cincea este a avea dragoste pentru toţi, 
către cei mici şi către cei mari, către cei ce te iubesc şi către cei ce te 
ocărăsc, A şasea este smerenia, că aceasta iartă tot păcatul. A şaptea 


este a nu osîndi pe nimenea” (Ibidem, p. 70). 


30. — Ce părere aveți despre secte, care lovesc în unitatea Bisericii 
lui Hristos? 

— Sectele sînt un semn apocaliptic văzut din zilele noastre. Un 
semn al neascultării şi mîndriei, care ucide şi amăgeşte pe mulți. Sectele 
sînt încercările Bisericii lui Hristos din vremea noastră. Noi călugării 
nu putem face altceva decît să ne rugăm lui Dumnezeu pentru apărarea 
dreptei credinţe și să dovedim cu viața și faptele noastre că noi sîntem 
fiii Bisericii lui Hristos care păzim adevărata credinţă. Apoi, sîntem 
datori să cunoaștem bine dogmele Bisericii Ortodoxe şi Sfinta Scriptură 
ca să putem lămuri și sfătui Ja adevărata credinţă pe cei ce vin să ne întrebe. 


31. — Părinte Ioil, ați cunoscut la Miînăstirea Neamţ, acum 50 de 
ani, pe Cuviosul Ioan Iacob care era călugăr acolo? 

— L-am văzut de cîteva ori. Era bibliotecar la Neamţ și venea vara 
pe la părintele Ioanichie, la Sihăstria. Era un călugăr foarte duhovnicesc 
şi serios. Prin 1938 a plecat la Mormîntul Domnului și s-a făcut pustnic 
într-o peșteră. Acum de cîţiva ani aud că a fost găsit întreg în mormînt 
şi este cinstit ca sfint. Am auzit că noi românii mai avem un sfînt, anume 

Ieremia Valahul, care s-a nevoit acum cîteva sute de ani în Italia. Știţi 
cumva viaţa lui?  :.- i 


— Da, părinte Ioil. Să vă spun pe scurt viața sfîntului Ieremia 
Valahul. Era moldovean, de loc din Sasca — Suceava. S-a născut la 
29 iunie 1556 din părinţii Stoica Costin și Margareta lui Bărbat, oameni 
săraci cu şapte copii, cinci băieţi și două fete. Din botez s-a chemat loan. 
La vîrsta de 19 ani, adică în anul 1575, a plecat din Moldova și a lucrat 
un an de zile ca lucrător lu zidurile cetăţii din Alba Iulia. Apoi a plecat 
ca însoțitor pînă în Italia, în orașul Bari, cu un doctor italian, anume 
Petro Iacomo, aflat pe atunci în Alba Iulia. Rămiînînd singur și străin, 
a fost îndreptat de Dumnezeu la o mînăstire de călugări capucini, anume 
Buna Vestire din orașul Neapole. Aici s-a călugărit tînărul moldovean 
și a primit numele de Ieremia. Italienii îi ziceau „„Gercmia Valacco”. 
Și s-a nevoit în această mînăstire din unul 1576 pînă la 5. martie 1625, 
cînd s-a mutat la Domnul, ca un mare sfînt şi făcător de minuni. Cuviosul: 
Icremia nu știa carte, dar iubea foarte mult pe oameni și îngrijea de 
bolnavi. Egumenul mînăstirii Buna Vestire din Neapole l-a rînduit să 
îngrijească de bolnavii din bolniţa mînăstirii. Iar el îi îngrijea cu mare 
dragoste, îi spăla, îi hrănea și apoi îi vindeca de boli cu sfintele sale rugă- 
ciuni. Spunea încă și unele fapte viitoare care se împlineau întocmai. 
Vestea minunilor lui s-a răspîndit în toate satele din centrul Italiei și 
mulţi veneau la el și se vindecau. Odată, pe cînd mergea iarna la un sat 
să cerceteze un bolnav, a răcit la plămini și după ce s-a întors la mânăstire 
şi-a dat sufletul în mîinile lui Dumnezeu. La doi ani după mutarea lui 
a fost declarat ca „„Fericit”. El însă a fost toată viaţa un călugăr ortodox, 
mare nevoitor și slujitor al bolnavilor. Viaţa lui a fost scrisă în anul 1610 
de călugărul Francisc Severini. La 30 octombrie 1983, Biserica Romano- 
Catolică l-a canonizat ca stînt. 


32. — Ce sfaturi daţi, prea cuvioase părinte Ioil, ucenicilor efinției 
voastre din mînăstiri? Dar celor din sate? 
— Ucenicilor mei le amintesc sfatul bătrinului din Pateric, care a 
fost întrebat de un călugăr cum să se mîntuiască. Bătrînul i-a răspuns: 
„Să faci în fiecare zi ceea ce ai făcut în prima zi cînd ai venit în mînăstire” ! 
indemn apoi pe ucenicii mei să aibă multă răbdare, să fie ascultători 
şi supuși, să urmeze exemplul şi sfaturile bătrînilor, să nu lipsească de 
Ja biserică, să se mărturisească cît mai curat şi des, să-și facă canonul 
şi rugăciunile rinduite la chilie, să fugă de vin mult și de prietenia cu 

femei și să se hrănească cu citirea sfintelor cărți. La fel şi fiilor mei duhov- 
nicești din sate şi oraşe, le doresc mai multă rivnă la biserică, la rugă- 
ciune, la milostenie, la toată fapta cea bună. Să nu uite ca în fiecare post 
să se spovedească, să asculte de duhovnici și de mai, marii lor şi să fugă 
ca de moarte de beţie şi desfrinare, de uciderea de copii şi de secte. De 
mă vor asculta și vor urma lui Hristos. nădăjduiesc să se mintuiască şi 
ei şi să mă miîntuiesc și eu cu rugăciunile lor. 


33. — Daţi-mi şi mie, părinte Ioil, un sfat părintesc înainte de plecare. 

— Părinte Ioanichie, mai întîi de toate să facem tot ce putem ca 
să nu ne pierdem sufletul, că atunci toate vor fi în zadar. Fă tot ce poţi, 
tot ce crezi că este bun, spre slava lui Dumnezeu și folosul oamenilor, 
că mai tîrziu nu vei mai putea. Apoi, așteaptă mila lui Dumnezeu și să 
nu-ți pierzi nădejdea. Sînt atiţia credincioși care se roagă lui Dumnezeu 
pentru noi şi cred că ne va milui Hristos pentru rugăciunile lor. 

— Vă mulțumesc, părinte Ioil, pentru bunele sfaturi duhovniceşti. 

— Dumnezeu şi Maica Domnului să vă binecuvînteze ! 

— Amin. 


IEROMONAHUL CASIAN FRUNZĂ 
Minăstirea Sihăstria 
(n. 1911) 


Părintele Casian este un om al liniștii și tăcerii. De aceea puţini 
oameni îl cunosc, pentru că el însuşi doreşte să fie necunoscut. Iar dacă 
cineva insistă să-l caute, îl află mai greu, pe la schituri puţin accesibile. 
Iată, sînt aproape 50 de ani de cînd sfinţia sa își duce viaţă duhovnicească 
prin sihăstrii şi schituri precum: Sihăstria, Sihla, Rarău, Tarcău și altele. 
În aceste oaze ale liniștii şi rugăciunii s-a nevoit ieromonahul Casian o 
jumătate de secol, lăudînd pe Dumnezeu ziua și noaptea. 

Îndeosebi, te cuceresc calmul, blîndeţea şi echilibrul lui sufletesc. 
Sau, cum spun Sfinții Părinţi, dreapta socoteală, smerenia și măsura 
în toate. Adică, vorbirea puţină, mîncare și odihna cu măsură, îmbră- 
cămintea foarte modestă, mersul liniștit, privirea blîndă, negrija pentru ` 
cele pămîntești, tăcerea, privegherea de noapte şi nevoința de taină. 
lată cîteva trăsături sufletești ale părintelui Casian. Și cine nu iubește . 
pe omul blînd, pașnic şi smerit? Cine nu caută un asemenea suflet liniștit, 
odihnitor şi fără răutate, pentru a-i destăinui inima și a-şi lecui durerea? 
Or, pentru aceasta trebuie să-ţi pui desaga în spate, să înfrunţi osteneala 
unui drum lung și anevoios, să urci poteci necunoscute de munte, să stai 

n a a a 


cîteva ore de veghe la biserică în miez de noapte şi apoi să zăboveşti la 
vorbă cu părintele Casian. 

Astăzi, sfinția sa este același, ca şi acum 50 de ani. Același calm, 
acceaşi blindețe binevoitoare, aceeași așezare srmerită, aceeași vorbire 
simplă, reținută, dreasă cu sare, aceeași milă pentru oameni. După atitea 
peregrinări prin schituri în căutarea mult doritei linişti, s-a întors din 
nou la metanie, și este pustnic în poiana Crucii, la doi km mai sus de 
Mînăstirea Sihăstria. 

Într-o după amiază de iarnă urc pînă la chilia bătrinului sihastru, 
străbătînd troieni proaspete de zăpadă. lată-mă sus, în mijlocul poienii 
adăpostită de codri seculari. Totul este alb, imaculat și celest. Ce frumoasă 
şi fericită este viaţa pustnicilor! Oameni ai rugăciunii şi dragostei. Ei 
renunță de bunăvoie la toate, ca să se roage neîncetat pentru toți. Nu 
numai că nu iau nimic din ale lumii, dar se și jertfesc prin post şi rugă- 
ciune pentru lume, pentru mîntuirea oamenilor. 

De departe se vede chilia părintelui Casian. Un cuib de pasăre singu- 
ratică în acest paradis al frumuseţii. Este o casă cu cîteva încăperi în 
care se liniștesc periodic călugării din Mînăstirea Sihăstria. Bat în ușă 
şi intru. O încăpere simplă, o masă cu cîteva cărţi, o icoană deasupra 
candelei abia licărind, iar bătrînul în genunchi se roagă din Ceaslov. 

— Binecuvîntaţi, părinte Casian! Vă faceţi pravila? 

— Îmi citeam vecernia şi pavecernița mică. 

— V-aţi retras aici, la liniște? 

— Acum, la bătrîneţe, m-am retras din Schitul Rarău la metanie, 
ca să mă sfirşesc aici, lîngă mormintele părinţilor mei. Aici am început 
viaţa călugărească şi tot aici aş vrea s-o termin, cu ajutorul Maicii Dom- 
nului. Dar ştiu eu cum va rîndui Dumnezeu? Pentru mîntuire, însă, nu 
contează locul unde stai, ci felul cum trăieşti viaţa, cum te nevoieşti. 
Smerenia şi dragostea inimii, acelea contează cel mai mult. Am stat 
câteva luni în mînăstire. Apoi m-a trimis părintele stareţ aici, la linişte, 
ca să nu rămînă iarna chiliile acestea pustii. 

— Ce vîrstă aveţi, părinte Casian? 

— Am 73 de ani. De-acum aştept şi eu să plec la Domnul. Asta mă 
gîndesc, aici, la linişte, că am trecut așa repede prin viaţă și nu sînt 
pregătit pentru moarte. Dar nu ne pierdem nădejdea. 

— În ce an aţi venit la mînăstire? 

— În 1935. Era stareţ la Sihăstria părintele Ioanichie Moroi. Eu 
puteam să mă duc la Mînăstirea Vorona, judeţul Botoșani, că este aproape 
de comuna mea, Călăraşi. Dar am venit aici, că Sihăstria pe atunci era : 
vestită în toată Moldova pentru liniștea și viaţa aspră ce se ducea aici. 

— Cum vi se părea viaţa duhovnicească în Sihăstria, acum 50 de ani? 

— Nici nu se poate compara cu cea de azi, părinte! Atunci, Sihăstria 
era adevărată sihăstrie, că era fourte izolată de lume; nu era drum de 
căruţă și veneau puţini oameni la schit. La fel, și călugării erau oameni 
de liniște și rugăciune. Toţi erau sub ascultare și blagoslovenie. Ziua 
lucrau cu mîinile în tăcere şi permanent cu rugăciunea lui lisus pe buze; 
masa o primeau o dată pe zi, la orele trei după amiază; iar noaptea citeau 
la psaltire în chilii, făceau fiecare sute de metanii, erau nelipsiți de la 
biserică și erau fericiţi, că nu căutau altceva decît mîntuirea sufletului. 
Dar și părintele Ioanichie Moroi era un adevărat stareţ și duhovnic, cum 
mai rar se putea întîlni în ţară. 

— În ce an v-aţi călugărit și aţi fost hirotonit preot? 

. — M-am călugărit în anul 1938 şi am fost hirotonit preot în anul 
1947, sub stăreția părintelui Cleopa. 

— Cum vi s-a părut părintele Cleopa, ca stareț? 

— Nici nu se putea mai bun, mai apropiat de oameni, mai milostiv 
şi înțelept. El nu cerea multe ascultări în afară. Ci, mai întîi de toate 
cerea prezenţa obligatorie la biserică, spovedania regulată o dată pe săp- 
tămînă, citirea cărților sfinte şi trăirea în dragoste unul cu altul. Mercu 
ne amintea cuvintele părintelui său duhovnicesc, monahul Galaction 
Ilie, care zicea: „Dragostea și cu frăţia, mult întrece bogăția” ! Părintele 
Cleopa era omul dragostei. Deși el se nevoia în taină foarte mult, nu cerea 
de la călugări decît după rîvnă și putere. În cîţiva ani cît a fost stareţ 
la mînăstirea Sihăstria, 1945—1949, a adunat în jurul său peste 80 de 
părinți și frați, dintre care unii au ajuns călugări sporiţi. 

— Prin ce miînăstiri și schituri v-aţi mai nevoit? 

— În 1949 am plecat la Minăstirea Slatina cu părintele Cleopa și 
încă vreo 25 de călugări. Tot atunci am fost numit egumen la schitul 
Rarău, pe muntele cu același nume, unde am stat patru ani de zile. 
Aceasta a fost, poate, cea mai rodnică şi liniștită perioadă din viaţa mea 
de miînăstire. Schitul Rarău este un colț de rai pimîntesc şi duhovnicesc. 
Toată săptămîna aveam liniște și stăteam pe lingă biserică și chilii. Numai 
Dumineca veneau ceva credincioși din împrejurimi, Ca’ 

— Care este legenda întemeierii Schitului Rarău? 

— Se spune din bătrîni că soţia lui Petru Rareş cu copiii a fost 
ascunsă pe muntele Rarău, aproape de Pietrele Doamnei, cînd a fugit 
spre Ciceu, în Ardeal? După ce s-a întors la scaunul Moldovei, Petru Rareș 
a făcut din lemn, drept mulțumire lui Dumnezeu, un mic schit cu hra- 

mul Adormirea Maicii Domnului, pe locul unde și-a aflat soţia și copiii, 
unde deja exista un schit mai vechi numit „Sihăstria lui Dodu”. Schitul 
Rarău a dăinuit la Pictrele Doamnei, aproape de „Piatra Zimbrului”, 
pînă în anul 1800. Apoi, din cauză că frontiera austriacă era aproape de 
schit și călugării sufereau multe necazuri, într-o noapte, egumenul Sisoe 
a chemat 30 de ţărani cu 30 de cai de munte; au pus catapeteazma, icoa- 
nele și tot ce mai aveau pe cai, au făcut rugăciune la Maica Domnului 
şi, la miezul nopţii, au pornit cu toţii peste muntele Rarău, în partea 
de sud, unde au construit din nou schitul așa cum se vede pînă astăzi. 

— Unde aţi mai fost egumen? 

— În anul 1954 am venit la metanie, iar între anii 1956—1960 am 
fost egumen la Schitul Tarcău — Neamţ, o aşezare pustnicească de mare 
frumuseţe și liniște. Numai dacă am avea și liniștea cea interioară. Între 
anii 1960—1964 am fost şi eu patru ani pustnic pe muntele Rarău, singur 
cu Dumnezeu. Aveam un bordei de lemn în care mă adăposteam. Atunci 
m-am rugat cel mai mult în viaţa mea. Și aveam o liniște și o bucurie 
pe care nu le voi uita niciodată. Alta este rugăciunea făcută la liniște, 
în singurătate, și altu este rugăciunea în mijlocul lumii și a grijilor. 

Între anii 1968—1980 am fost pentru a doua oară egumen la Schitul 
Rarău. Acum am înnoit schitul, clopotniţa, chiliile şi, pe cît am putut, 
viaţa duhovnicească. Am adunat în jurul meu pînă la zece călugări şi 
fraţi şi slăveam ziua şi noaptea pe Dumnezeu. Recent însă, am lăsat 
egumen un ucenic şi m-am retras din nou la metanie, în mînăstirea noastră. 

— Cum vă nevoiţi aici, în singurătate? 

— Îmi tac rinduiala călugărească, adică cele șapte laude, citesc la 
Psaltire, fac metanii şi rugăciunea lui lisus. Mai stau noaptea de veghe, 
citesc din Sfînta Scriptură și Sfinții Părinţi, cuget la moarte şi laud pe 
Dumnezeu după putere. i e 

.— Ce călugări mai sporiți ați avut la Tarcău şi Rarău? 

— La Schitul Tarcău am avut un schivnic foarte sporit în rugăciune. 
Îl chema Serafim Ciurea. Neîncetat se ruga şi vărsa multe lacrimi. N-am 
cunoscut alt călugăr să aibe darul lacrimilor ca părintele Şerafim. Era 
de loc din comuna 'Țibucani şi a răposat în 1958, de aproape 90 de ani. 
La Rarău am avut un alt călugăr sporit, de loc din Vatra Dornei. î 
chema Nicodim. Era orb din tinerețe şi, la fel, se ruga permanent, vărsa 
lacrimi şi-şi cerea iertare de la toţi. l i 

— Aşi cunoscut vreun sihastru pe muntele Rarău sau în pădurile 


Moldovei? ia 

— A trăit un călugăr pustnic la Rarău, sub Piatra Zimbrului, dar nu 
ştiu nevoința lui. Era cu metania din Mînăstirea Secu. Pustnici mari, 
cum erau în trecut, nu cred să mai fie în zilele noastre. Însă, pe cînd eram 
tînăr, am auzit despre doi pustnici mari, cu viață sfîntă, care s-au nevoit 
în codrii din jurul Minăstirii Vorona — Botoșani. .- 

— Povestiţi-mi ceva despre acești sihaştri. 

— Acum vreo 40—50 de ani, am stat cîteva zile la Schitul Sihăstria 
Voronei. Şi iată că vine la schit, în vizită, un preot bătrîn ca de 90 de ani, 
fost paroh la Oneaga — Botoșani. EI îmi povestea că, pe cînd era preot 
tînăr ca de 30 de ani, în satul Oneaga, aproape de Sihăstria Voronei, 


într-o noapte de vară dormea în casă. Deodată, pe la miezul nopţii, a 


văzut o lumină străină la fereastră şi a auzit un glas puternic, porunci- 
tor: „la Sfintele Taine și du-te la Peștera Sihăstriei să împărtășești pe 
pustnicul loan, că te așteaptă”! Preotul, întîi s-a înfricoşat și socotea 
o nălucire de noapte. Dar, văzînd încă lumina aceea la fereastră, s-a 
sculat repede, a luat Sfintele Taine, adică Trupul și Sîngele lui Hristos, şi 
a plecat noaptea prin pădurea deasă spre Peștera Sihăstriei, cale de peste 
3 km, Și, mare minune! spunea el, lumina aceea cerească mergea înaintea 
preotului pînă a ajuns în faţa peşterii. Apoi u dispărut. El a aprins trei 
lumânări şi a intrat în peșteră cu mare emoție. Cuviosul loan zăcea bolnav 
pe-aşternut de frunze și îl aștepta. „Nu te teme, părinte !” mi-a zis sibastrul, 
„Vino și mă împărtășește cu Trupul şi Siîngele lui Hristos, că trebuie să 
mă duc din viaţa aceasta”! După ce i-a citit rugăciunile de Sfînta Împăr- 
tășanie, l-a împărtășit cu Sfintele Taine şi l-a întrebat pe Cuviosul Ioan 
de unde este de loc și de cîtă vreme se nevoiește în pădurile Voronei. lar 
cuviosul a spus că este din părţile Poltavei, că este de neam mare şi că 
în tinereţe a învăţat multă carte. Apoi, auzind de numele și viaţa sfîntă 
a Cuviosului Paisie de la Mînăstirea Neamţ, prin anii 1780—11785 a venit 
ia Neamţ şi s-a tăcut călugăr şi ucenic al marelui stareţ. După anul1810, 
schimonahul Ioan s-a retras la liniște în pădurile din jurul Mînăstirii 
Vorona, unde se nevoiau încă vreo cîțiva sihaștri cu viaţă sfîntă. Și s-a 
nevoit în peştera de sub stînca Sihăstriei mai bine de 50 de ani. 
— Ce v-a mai povestit preotul de la Oneaga despre acest sihastru sfint? 
— După ce i-a spus viaţa lui pe scurt, Cuviosul Ioan schimonahul 
i-a mulțumit şi i-a făgăduit că se va ruga pentru el înaintea Prea Sfintei 
Treimi. Apoi preotul s-a reîntors acasă. După trei zile s-a dus la Peşteră 
să vadă dacă mai trăiește pustnicul Idan. I-a văzut cărţile, locul unde 

zăcuse, dar pe cl nu l-a mai găsit nicăieri. Spunea că a răposat și Dum- 
nezeu i-a ascuns trupul, ca să nu-l știe nimeni. Pe cît i-a fost de tainică 
viața, aşa i-a fost şi sfîrşitul. 

— Mai știți ceva şi despre alți sihaștri aleși de la Sihăstria Voronei ? 

— Povestea preotul Vasile Crudu, care a trăit peste 90 de ani şi a 
fost paroh în satul Tudora — Botoşani pînă prin unul 1940, că, pe când 
cra preot mai tînăr, prin 1925, într-o noapte de vară a avut o descoperire 
dumnezeiască. Pe cînd dormea în casă, i-a bătut cineva în fereastră și 
i-a zis: „Scoală, părinte, şi du-te de împărtășește pe pustnicul din pădure”! 
Preotul iese afară, strigă, dar nu vede nimic. Socotind că este vreo nălu- 
cire de noapte, se culcă din nou. Nu trece un sfert de ceas și cineva îi 
bate a doua oară în geam și îi zice cu glas poruncitor: „Părinte, sfinţia 
ta dormi şi pustnicul moare în pădure neîmpărtășit”? Preotul Vasile iese 
din nou afară, strigă prin întuneric, dar nimic. Nu intră bine în casă și 
același glas îi spune la geam aceleași cuvinte. Preotul îi răspunde din casă: 
„Dar ce să fac”? Iar glasul străin de la geam îi răspunde: „la Sfintele _ 
Taine, încalecă pe cal și du-te de împărtășește pustnicul din pădure”! 
„Dar unde este pusinicul, că nu ştiu unde să mă duc”? îi răspunde 
preotul din casă. Iar vocea de afară, care era, cred, a îngerului păzitor 
al acelui pustnic sfînt şi necunoscut, i-a spus: „Lasă calul să meargă 
prin pădure în voia lui și unde se va opri, acolo este pustnicul”! 

. Preotul Vasile Crudu îndată se îmbracă, ia Sfintele Taine, cartea, 
crucea şi cîteva lumînări, încalecă pe cal și porneşte spre pădure, unde 
voia calul să meargă. Era o noapte întunecoasă şi fără lună. A mers calul 
mult prin pădurile Voronei, urca pe culmi, trecea peste rîpe, pășea peste 
pîraie, pînă într-un loc tare anevoie de mers, din cauza desişului unde 
s-a oprit. Nu voia să facă un pas mai departe. Părintele Vasile a descă- 
lecat, a legat calul de-un copac, a aprins cîteva lumînări și se uita uimit 
încoace și încolo. Dar nu vede nimic. Mai merge vreo zece pași și aude 
gemînd de durere un glas de om. Preotul strigă şi se închină. Acela era 
pustnicul cel iubit de Hristos! Apoi preotul aude încet glasul lui: „Părinte 
Vasile, nu te teme! Vină repede şi-mi dă Sfintele Taine, că mă așteaptă 
să plec”! Preotul își ia veșmintele, se apropie cu curaj, citește pe scurt 
rânduiala Sfintei Împărtăşanii, îi face dezlegare, îl împărtășeşte și peste 
un minut, cuviosul sihastru își dă duhul în mainile Domnului. Trupul 
lui, slăbit cu totul de post și osteneală, zăcea ca un mărgăritar într-o 
văgăună pe pămînt, în adincul codrilor Voronei. Nimeni nu-i cunoștea 
numele şi viaţa lui! 

După ce i-a făcut obișnuitul trisaghion după moarte, preotul Vasile 
Crudu a încălecat pe cal, l-a lăsat liber și în zorii zilei a ajuns acasă. A 
doua zi s-a dus la Miînăstirea Vorona și a spus starețului să trimită cîţiva 

călugări ca să aducă trupul pustnicului și să-l îngroape în cimitirul mînăs- 
tirii. Şi l-au îngropat părinţii cu mare cinste în minăstire, fără să-i ştie 
cineva numele și viaţa. Dar călugării îl cinsteau ca pe un sfînt. 

— Părinte Casian, mai știți și alt sihastru mare la Vorona? 

— Pe cînd eram mic şi mă duceam cu părinţii la Mînăstirea Vorona, 
am auzit de un sihastru mare, anume Veniamin, de loc din judeţul Boto- 
şani. Era schivnic şi se nevoia la Schitul Sihăstria Voronei, 4 km mai 
sus de minăstire. Spuneau bătrinii că acest sihastru era aşa de sporit cu 
darul lui Hristos, că şi animalele sălbatice mergeau după diînsul şi îl 
cinsteau. El umbla desculț toată viaţa, vara şi iarna. mînca o dată pe zi 
legume, după apusul soarelui, şi avea rugăciunea lui lisus. Odată, într-o 
noapte de iarnă, a venit desculț prin pădure de la schit la mînăstire, iar 

- lupii l-au însoţit de o parte și de alta pînă la poarta mare. Apoi l-au 
așteptat acolo. Iar cuviosul Veniamin a intrat în mînăstire, a vorbit cu 
starețul, a luat prescuri și vin pentru Sfînta Liturghie şi s-a întors la 
schit. De la poartă, lupii l-au însoţit iarăși pînă sus, la Schitul Sihăstria 
Voronei. Acest sihastru făcea şi minuni de vindecare cu rugăciunile lui. 
A decedat în anul 1915, mi se pare. 

— Părinte Casian, ce trebuie să facă mai mult călugărul, ca să se 
mâîntuiască ? 

— Să facă ascultare cu dragoste și smerenie, să nu lipsească de la . 
biserică niciodată şi să nu-i rămînă rugăciunea de la chilie. Dacă face 
aceste trei lucruri, sigur se mântuieşte. 

— Astăzi, călugării nu mai au liniște, nici înăuntru, nici afară, ca în 
trecut. Că îi înconjoară lumea cu necazurile ei din toate părţile. Ce este. 
mai de folos să aleagă? Liniştea sau slujirea oamenilor? 

— Dacă lumea ne caută, apoi Dumnezeu o trimite pe la mînăstiri. 
Că unde să se ducă bieţii oameni? Este mai mare slujirea, misiunea 
duhovnicească, decît liniştea duhovnicească. Oare Hristos a fugit la liniște 
în pustie? Nu stătea permanent între oameni? Noaptea se ruga singur 
pe munte, iar ziua fi învăța și îi vindeca de boli. Apoi, nu ştii că sînt 
călugări la liniște care sînt mai luptaţi de gînduri rele ca cei din mijlocul 
lumii? Noi să facem ascultare. A Domnului este mântuirea, că noi nu știm 
cum să ne mîntuim! 

' — Vă mulţumesc, părinte Casian, pentru aceste cuvinte de folos. - 

— Slavă lui Dumnezeu pentru toate, părinte Ioanichie! Mai poftiţi 
cind puteţi... > -> i aa 

IERODIACONUL GHENADIE HONCIUC 


Minăstirea Sihăstria 


(1890—1972) 


Părintele Ghenadie zăboveşte de mai multe zile în chilie. La cei 
peste 80 de ani ai lui se simte obosit și bolnav. Nu mai cîntă la strană, 
pe care întotdeauna a împodobit-o cu prezenţa și cântările lui timp de 
peste șase decenii. Nu mai poate veni la trapeză cu părinţii, nu mai stă 
de vorbă cu fraţii. | 

Părintele Ghenudie Honciuc se pregătește să plece în veșnicie! De 
aceea se roagă mereu, se retrage mai mult în sine, vorbeşte puţin, medi- 
tează, își cercetează conștiința, se împărtășește cu Trupul și -Sîngele lui 
Hristos şi aşteaptă. Uneori intră în biserică, se închină la sfintele icoane, 
își umezeşte ochii în faţa icoanei Maicii Domnului, spre care are atita 
evlavie, apoi își pleacă încet capul în ambele părţi în semn de iertare şi 
se retrage din nou la chilie. 

Totuşi, părintele Ghenadie nu refuză dialogul, dragostea curată, 
caldă a călugărilor din mânăstire. Mai ales după orele de rugăciune, cînd 
sufletul său se deschide, simte nevoia de cuvint, de prezenţa celor care îl 
înconjoară cu dragoste. Folosind un asemenea moment, bat în ușa chiliei 
părintelui Ghenadie. 

— Binecuvîntează, părinte Ghenadie! 

— Maica Domnului, părinte. Hai, intră în chilie să mai stăm oleacă 
de vorbă... 

O chilie mică, curată, bine întreținută. La răsărit cîteva icoane, 
sfînta cruce şi o candelă licărind. Pe masă, cîteva cărți pe slovă veche. 
O Psaltire deschisă; alături un Ceaslov şi cîteva cărți de muzică psaltică 
— anastasimatar, idiomelar, catavasier şi altele — dovadă că părintele 
Ghenadie este un mare cântăreţ, adevărat profesor de psaltichie. lar 
sfinţia sa, cu retaniile pe mînă, îmbrăcat cu o dulamă veche și încins 
cu curea dc piele, se roagă mereu în singurătatea chiliei sale. Foarte slab 
la fire, alb ca o coală de hîrtie, cărunt, cu barba destul de rară, părintele 
Ghenadie vorbește mereu cu Dumnezeu, cu sfinții lui Dumnezeu, cu sine, 
cu gîndurile, cu bătrînele cărţi de pravilă şi muzică. Iar în clipe de răgaz, 
se bucură să-i treacă cineva pragul chiliei, să cînte împreună un Axion 
pe cromatica glasului al VI-lea şi să destăinuie citeva momente din anii 
tinereţii sale. Și ce frumos povestește părintele Ghenadie! Un grai mol- 
dovenesc rămas din bătrîni. Și ce minunat execută sfinția sa cîntările 
de pealtichie'! 

— Ce mai faci, părinte Ghenadie? Îţi faci pravila? 

— Ei, părinte! Mă rog şi eu la Măicuţa Domnului să i mijlocească 
pentru mine, ticălosul, — îmi răspunde părintele cu glas potolit şi cu 
vădită duioșie. 

— Părinte Ghenadie, nu vrei să-mi povesteşti cîteva amintiri din 
anii Sfinţiei tale de mînăstire ? 

— Povestea vieții mele este lungă, părinte. Dar așa, citeva lucruri 
mai importante îți povestesc, cum să nu. 

— Aud că sînteți de mic în mânăstire. 

— Da. Am intrat ca frate în Minăstirea Neamţ în anul 1904, cînd 
aveam numai paisprezece ani. Era stareţ arhiereul Narcis Creţulescu. 
Cînd eram de 15 ani, am căpătat aprobare de călugărie de la mitropolitul 
Partenie. M-a văzut odată la strană, îmbrăcat în hăinuţe negre, citind 
frumușel şi i-a plăcut. Dar duhovnicul meu nu mi-a dat binecuvântarea. 
„Frate Gheorghe, mai ai răbdare. Eşti încă tînăr. Sileşte-te să fii bun, 
că nu-i greu de călugărit, însă fi mai greu de făcut”, mi-a zis el. Şi nu 
m-am călugărit atunci, Iar prin anul 1906, m-am luat cu un călugăr 
basarabean și am plecat în Sfîntul Munte. Acolo greu m-a primit, că 
eram tînăr și pu se primesc copii în Sfîntul Munte. Dar un părinte bătrân, 
care mă cunoştea de la Neamţ, m-a luat pe garanţia lui. 

— În care mînăstire ați fost primit? 

— Întti m-am dus la o chilie românească — Chilia părintelui Ghe- 
xontie Stupeanu, mare cîntăreț și duhovnic. El a cîntat în Sfîntul Munte 
cu renumitul protopsalt român, schimonahul Nectarie, Acolo eram vreo 
şapte-opt de toţi. Pravila se făcca după rînduială, iar Sfînta Liturghie 
în sărbători. Dar n-am stat mult acolo, că eram prea tînăr, ca să nu se 
facă tulburare în Sfîntul Munte. Părinţii m-au trimis la Prodromul, ca 
să stau sub ascultare. Că așa era tradiţia în Athos, copiii =u -tea în obște 
sub îngrijirea unui părinte şi nu aveau voie să umble prin celâlalte mînăstiri, 
pînă nu se făceau mai virstnici. 

— Cum era pe atunci rînduiala în Schitul Prodrom? 

— Foarte frumoasă. Un colț de rai. Liniște, singurătate. Jos se 
întindea marea, mereu plină de valuri. lar sus, se ridica vîrful Athonului, 
aproape tot timpul cu zăpadă. Obștea avea cam 100—110 părinţi şi 
„fraţi. Viaţă de obşte, rîvduială frumoasă cu liturghia zilnică, ca în lavrele 

greceşti. Și ce slujbe minunate se făceau în Sfîntul Munte! Numai pri- 
vegherile erau lungi, de toată noaptea. Ciîntăreţii se schimbau din cînd 
în cînd. Dimineaţa pe la orele opt — nouă, terminau Sia Litur- 
ghie. Apoi urma masa şi la chili. | 

— Se muncea mult în Athos? i 

— Era de lucru, dar toate se făceau cu program. Sina venea atal 
de rugăciune, lăsam totul și mergeam la' biserică. a 

— Schitul Prodromul are vreo icoană făcătoare de minuni, cum au 
celelalte mînăstiri din Athos? 

— Cum să nu! Este icoana făcătoare de minuni a Maicii Domnului, 
pictată la Iaşi prin anul 1866, numită „Prodromiţa”. Este pusă în strana 
mare din naos. În fața că cîntă părinții axionul, paraclisul și acatistul 
Acoperămoîntului. Această icoană, uneori își schimbă faţa, se întunecă şi 
chiar plinge cu lacrimi, cînd are să fie ceva rău în schit sau în tot muntele. 
Atunci părinţii știu aceasta și îndată încep să postească cu toții în sobor, 
să se roage şi să facă privegheri la Maica Domnului ca să-i păzească 
de tot răul. 

— De unde își procurau părinţii de la Prodrom hrana? 

— Schitul avea un metoc — o bucată de teren cu măslini, portocali, 
lămii, vie — în insula Tasos, nu departe de Athos. Aveam acolo o casă 
cu chilii, teasc pentru untdelemn, pentru vin şi un mic paraclis. M-am 
dus și eu o dată acolo, cu barca, ca să ajut la făcut untdelemnul din 
măsline. În sărbători un ieromonah săvirșea Sfinta Liturghie în paraclis 
şi veneau mulți săteni greci din satul vecin cu metocul. Eu cîntam la 
strană. Mi-a plăcut tare acolo. Grecii sînt foarte credincioși, tradiționaliști 
şi buni patrioţi. 

De acolo ne procuram o parte din ulimente. Celelalte alimente le 
trimetea din ţară cu vaporul. Le descărca în cheiul Prodromului, și de 
acolo, cu mularii, le cărau la schit. Mularii sînt un fel de asini foarte blinzi, 
folosiţi în tot muntele. Parcă-i văd! Sprinteni, cu potcovuţe de fier la 
picioare, cum duceau desagii în spate, de la mare la schit, Uneori mergeau 
şi singuri. Ei cunoșteau potecile muntelui. Părinţii îi legau pe unul de 
altul cu o funie — cîte zece, douăzeci — pe cel mai bătrîn în frunte şi pe 
cei mai tineri la urmă, iar un călugăr îi mîna din spate. l-am minat și 
ev. Păşeau, colo, atenţi la fiecare piatră, pe marginea prăpăstiilor...- 
Iar la poarta mînăstirii le ieșeau părinţii înainte, îi descărcau și-i dădeau 
la păscut. 

— Aşi stat mulți ani la Prodromul? 

— Am stat cam patru ani, că trebuia să vin în ţară să fac armata, 
dar m-am simțit tare fericit. Un adevărat colț de rai. 

— Părinte Ghenadie, ce v-a plăcut mai mult În Sfântul Munte? 

— Ei, părinte, toate mi-au plăcut. Dar cel mai mult mi-a plăcut _ 
slujba de la Sfintele Paști şi tradiția frumoasă din săptămîna luminată. 
În noaptea de Înviere tot Sfîntul Munte răsună ca o simfonie de glasul 
sutelor de clopote. Și se aude sunetul lor, pînă departe pe mare şi pînă 
în insule!... 

Apoi în Sfîntul Munte este o tradiţie foarte frumoasă. În prima zi 
de Paşti, în toate miînăstirile și schiturile se scoteau în mijlocul bisericii 

toate sfintele moaşte gi icoanele făcătoare de minuni, se împodobeau 
frumos, se tămiliau, se aprindeau candele și sfeşnice, se punea pe ele cîte 
o etichetă şi stătea de strajă tot timpul cîte un călugăr. Asta dura șapte 
“zile — în toată săptămîna luminată. lar călugării din sfintele mînăstiri, 
chilioții şi pustnicii, se duceau în mici grupuri de cîte doi-trei, pe la toate 
sfintele lavre şi schituri din Athos, cîntînd „Hristos a înviat”, și sc închinau 
la sfintele moaşte şi sfintele icoane -făcătoare de minuni. Ce frumos era! 
Ne căutam cîte-un tovarăș de drum și porneam fiecare, cu trăistuţa la 
gold — cum e obiceiul în Sfintul Munte — cu toiagul și cu metaniile pe 
miini, zicînd „Doamne lLisuse”, vorbind cele duhovnicești sau cîntind 
„Hristos a înviat”. Ne opream din loc în loc, pe la chiliile pustnicilor, 
pe la izvoare cu apă rece, admiram marea, mînăstirile, liniștea și ascultam 
cîntecul clopotelor. Că în Sfintul Munte se trag atunci clopotele peste tot. 

Pe toate potecile Athosului fntîlnești în acele zile călugări de toate 
neamurile. Unii vin, alții se duc. Jar în fiecare mînăstire părinţii te primesc 
cu mare dragoste. După ce pe închinam în biserică la Sfintele Moaște și 
Sfintele Icoane făcătoare de minuni, apoi cîntam cu toţii „Hristos a 
Înviat”. La urmă părinţii ne chemau la masă pe toţi călugării drumeţi, 
ne dădeau mîncare de peşte şi cîte-un pahar cu vin. Apoi plecam mai 
departe. Seara, unde ajungeam, acolo poposeam. Tot Sfîntul Munte este 
atunci îmbrăcat în haină de praznic, timp de şapte zile. Slujbe, cîntări 
de bucurie, pelerinaj. O adevărată sărbătoare a Athosului. Praznic de 
bucurie, de întîlnire cu pustnicii şi de înfrățire duhovnicească ! În aceste 
zile nu se lucrează în Sfîntul Munte. 

— Aţi cunoscut mulți pustnici în Sfîntul Munte? 

— Pe vremea aceea cit am stat eu acolo (1906— 1910), am apait 
mulți pustnici. Unii locuiau prin peşteri; alţii prin mici colibe; alţii chiar 
sub vîrful Athonului; iar cei mai sporiți se nevoiau în pustiul Cherașa. 
Aceia nu se arătau niciodată şi nu-i putea vedea nimeni, decît duhovnicii 
lor. Erau pustnici greci, ruşi, români, sîrbi etc. Pustnicii greci erau cei 
mai sporiți în nevoință. 

— De obicei, cînd se coborau pustnicii de la pustie în lavre? 

— În fiecare sîmbătă sau Duminică veneau să se împărtășească și 
să asculte Sfinta Liturghie, Ei intrau cel mai întîi în biserică. Tot timpul 
se rugau, tăceau, iar unii aveau şi darul lacrimilor. Pustnicii veneau și 
în săptămîna luminată să se închine la Sfintele Moaşte şi la icoanele din 
lavre. Tot Sfîntul Munte este plin în aceste zile de călugări, de bucurie 
duhovnicească, de cîntări și de sunetul clopotelor. 

— Minăstirile din Athos au multe sfinte moaşte? maci 

— Fiecare mînăâtire are, părinte, cîte douăzeci, treizeci pînă la cinci- 
zeci de moaşte de la toţi sfinții. Unele au cîte-o mină, un picior al unor 

mucenici; altele, degetul, palma, capul unor cuvioși; altele, veşmintele 
unor sfinţi ierarhi. Dar sfinte moaște întregi nu am văzut la nici o mînăs- 
tire. Mi-aduc aminte că la Mînăstirea Vatopedu am văzut un vas de cristal 
în care se păstrează o parte de păr smuls din barba Domnului. Se observă 
şi sîngele pietrificat pe el. Am sărutat şi eu vasul pe deasupra. Iar la 
Mînăstirea Sfîntul Pavel am văzut o parte din cele trei daruri aduse de 
magi la Naşterea Domnulu: — aur, smurnă și tămħe — puse în vase speciale. 

— Părinte Ghenadie, ai întîlnit în Athos vreun pustnic cu viață 
sfîntă ? 

— Mi-aduc aminte că odată mergeam pe poteca muntelui singur, cu 
traista În spate și metaniile pe mînă. Mă duceam de la Prodromul la 
Lavra. lată că văd înaintea mea, de departe, un pustnic. Că se cunosc 
pustnicii după îmbrăcăminte. Şi mă întrebam: de ce neam să fie? Grec, 
rus sau român? Cum am ajuns în faţa lui, m-am plecat cu evlavie pînă 
la pămînt și i-am zis românește: 

— Binecuvintează, prea cuvioase părinte! 

— Domnul să te binecuvinteze, frate, Ghaorghe, — mi-a răspuns el 
româneşte, cu glas potolit. Cred că era un pustnic român. Nu știu numele 
lui. S-a uitat fix la mine, apoi mi-a zis: 

— Ei, frate Gheorghe, te-a adus Maica Domnului aici, în grădina ei! 
Să fii fericit. Dă slavă lui Dumnezeu. Dar să nu te duci din Sfîntul Munte 
în țară, că ai să cazi în multe primejdii și ai să te căiești toată viaţa! 
Nu cumva ai ceva posmag în traistă? m-a întrebat apoi. 

— Da, am, cuvioase părinte, te rog ia sfinţia ta din traistă cît dorești. 
Și m-am întors spre el cu spatele. Iar el parcă a luat ceva, sau numai a 
atins mina 'de gura traistei şi cînd m-am întors eu să văd dacă şi-a luat 
ceva, el era ajuns deja pe culmea unui:munte prăpăstios. Urca ca o 
căprioară spre virful Atonului şi spre adîncul peșterilor. Atunci mi-am 
zis: „Cu adevărat acesta a fost un sfînt român, un om al lui Dumnezeu”! 
Am mai văzut un pustnic foarte cuvios, care era cel mai renumit pe 
vremea aceea în Sfîntul Munte — Cuviosul Siluan — rus de neam. Trăia 
singur, într-o peșteră. Nu primea la el aproape pe nimeni. Eu m-am dus 
la el cu un ieroschimonah bătrin — duhovnicul lui. Întîi s-a apropiat 
el de peşteră. A vorbit cu pustnicul ceva, parcă greceşte. Apoi m-a chemat 
şi pe mine. A acceptat numai să-l văd. Dar nu ne-a primit în peşteră, 
ci a ieşit el afară, că era cald şi frumos. Era foarte slab, luminat la față; 
cam mic de statură, cu barba foarte lungă și albă, iar hainele destul de 
uzate. M-am uitat la el ca la un sfint. Nu ştia românește. A vorbit cu 
duhovnicul puţin. Apoi i-am cerut blagoslovenie și am coborit Pe cale 
tmi annnea părintele, că acest cuvios Siluan avea de la Dumnezeu darul 

mai înainte vederii. Mulţi din Sfîntul Munte îl știau că este văzător 
cu duhul. 

— Cum se fac în Sfîntul Munte călugăriile şi hirotoniile? 

— Acolo călugării nu se fac ca la noi, numai în mantie — un fel de 
logodnă cu Hristos —, ci se fac direct schivnici. Așa este în tot Sfîntul 
Munte. Iar hirotoniile se fac cu aprobarea patriarhului de la Constanti- 
nopol. Slujba de hirotonie o fac doi-trei arhierei bătrîni care sînt retrași 
la mînăstirile din Athos. Dar să știi, părinte, că în Sfîntul Munte nu se 
pot hirotoni decit numai cei feciorelnici. lar clericii care vin acolo din 
altă parte, întîi trebuie să se mărturisească. Şi dacă au avut opriri cano- 
nice, atît înainte cît și după călugărie, nu au voie să mai slujească Sfinta 
Liturghie. 

— Părinte Ghenadie, de ce n-aţi rămas în Sfîntul Munte toată viaţa? 

— Trebuia să vin în ţară să fac armata. Prin anul 1909 a venit acolo 
un ordin ca toţi tinerii români să se prezinte în țară pentru armată. În 
1910, cînd aveam 20 de ani, am venit la Botoșani, unde m-am născut și 
am şi plecat în armată, iar în anul 1914, m-am reîntors la Miînăstirea 
Neamţ, de unde plecasem. Era stareț arhimandritul Valerie Moglan. În 
anul 1915 m-am călugărit și m-am făcut direct schivnic, ca în Athos. 
Apoi, am primit și hirotonia în diacon. Cînd să mă duc a doua oară în 
Sfîntul Munte, a început războiul mondial. Am fost și eu luat la Crucea 
Roșie. După ce s-au liniștit popoarele, am revenit la Mînăstirea Neamţ 
şi am rămas aici. După schimbarea calendarului, în 1924, s-a făcut o 
mare dezbinare și în Prodromul din pricina stilului. Atunci am renunțat 
pentru totdeauna să mă mai reîntorc în Sfîntul Munte. 

— Spuneţi-mi, părinte Ghenadie, cum era viaţa duhovnicească în 
Minăstirea Neamţ, înainte de primul război mondial? 

— Ej, părinte, nici nu se putea mai frumos. Adevărată grădină a 
Maicii Domnului! Pe atunci Mînăstirea Neamţ avea peste 350 de călugări 
şi fraţi, dintre care erau peste 40 de preoți şi 20 diaconi. În fiecare Dumi- 
nică şi sărbătoare slujea un sobor mare de preoți și diaconi, în frunte cu 
stareţul mânăstirii. Erau și fraţi mulți, ca la o sută. Și toţi luau parte 
la slujbă. Era şi şcoală monahală în Mînăstirea Neamţ, cu programă ana- 
litică, cu cataloage, cu părinți profesori bine pregătiţi. Iar ca obiecte 
erau: Vechiul și Noul Testament, Viaţa monahală, Catehismul, Muzica 
şi Morala. Muzica era în mare cinste. Toţi cîntau în cor. lar în sărbători 
erau pline strănile de călugări şi frați. Am apucat în Minăstirea Neamţ 
şi cîntăreți foarte mari, protopsalți. Și era un obicei foarte frumos. Toți 
duhovnicii luau cîte doi-trei frați ucenici şi-i creșteau duhovnicește ani 
de zile, pînă îi formau. i 

— Aţi cunoscut vreun duhovnic mare în Minăstirea Neamţ? 

— Mi-aduc aminte că unul din cei mai buni duhovnici era ieroschi- 
monahul leroftei. El era pe atunci cel mai bun duhovnic al Minăstirii 
Neamţ. Veneau atît părinții, cît și mulți mireni la sfinţia sa pentru mär- 
turisire. El preda Morala la şcoală. Abia îl așteptau fraţii să vină. Și ce 
frumos ne preda! Parcă îl aud cum ne învăţa: „Ei, fraților, iaca, v-a 
adus Maica Domnului la minăstire. Foarte bun lucru aţi ales. Dar tot 
lucrul bun cu anevoie se cîștigă. Așa că și frăţiile voastre trebuie să aveţi 
răbdare, să faceţi ascultare, să vă faceţi canonul, să vă rugați mereu, 
să veniţi la biserică ...”. 

Părintele leroftei era foarte sporit duhovnicește, senin la faţă și te 
ătrundea cu privirea. Prin darul lui Dumnezeu el cunoștea pe fiecare. 
ndată ce se uita la tine, înţelegea dacă ai făcut un păcat și-ţi zicea: „Ei, 

frate, ce ţi s-a întîmplat ? i-o fi făcut vrăjmașul vreo ispită ? Nu te întrista 
peste măsură. Hai, vino și-mi spune ce ai pe conștiință şi te vei ușura...” 
Și cum ne spovedeam la el, prin rugăciunea și sfaturile lui, îndată ne 
linișteam și ieşeam veseli afară. 

— Veneau şi mireni la mînăstire?. 

— Cum de nu. Veneau în fiecare sărbătoare de nu mai încăpeau în 
biserica mare. Așa cum aleargă animalele pădurii la izvoare, așa alergau ei 
întotdeauna la mânăstiri. Mulţi se spovedeau la duhovnicii din Neamţ și 
cereau sfaturi. După primul război mondial și mai ales după schimbarea 
calendarului a început să scadă numărul călugărilor și viața duhovnicească 
la Minăstirea Neamţ, pînă în zilele noastre. 

— Prin ce mânăstiri aţi mai trăit, părinte Ghenadie? 

— Din anul 1934 am fost rînduit ca diacon la mînăstirea de maici 
Agafton, de lîngă Botoșani. Acolo am stat 25 de ani. Pe atunci erau cam 
250 de maici și surori. Și să ştii sfinția ta că în Agafton erau călugăriţe 
foarte bune, smerite, postitoare, nevoitoare. Model de călugărițe ! ! Acolo am 
predat muzica multă vreme. La biserică cînta corul mînăstirii. Am apucat 
la Agafton şi două stareţe foarte bune: maica Agafia Moisa, iar înaintea 
ei alta şi mai cuvioasă — schimonahia Evelina Honceriu. 

Din anul 1961 um venit aici, la Sihăstria. Și acum iaca am peste 
8U de ani şi-mi uștept și eu ceasul... Dar mă rog bunului Dumnezeu să mă 
miluiască şi să-mi dea sfîrşitul cel bun. 

— Părinte Ghenadie, nu vă pare grea bătrîneţea? 

— Ei, părinte, îmi pare rău că sînt om păcătos și n-am făcut tot ce 
trebuia ca monah. Ce bine era dacă rămîneam toată viaţa în Sfîntul Munte! 
Acum dacă aş fi mai tînăr aș i să mor acolo! Dar Maica Domnului va 
avea grijă și de mine ticălosul. 

— Vă rog, daţi-mi și mie un Te vie de folos, părinte Ghenadie! 

— Dragul meu, să ai frica lui Dumnezeu în toate, roagă-te mult și te 
silește să faci acum cît mai multe fapte bune. Că, să ştii, la bătrineţe nu 
mai poţi face aproape nimic, dacă nu te deprinzi din tinereţe. Acesta-i 
sfatul bătrînului! x 

-- Binecuvîntează-mă, părinte Ghenadie! 

— Maica Domnului să te binecuvinteze! Dar să mai vii. Auzi? Să 
mai vii pe la mine... 


PROTOSINGHELUL TEODUL VARZARE 
Mînăstirea Agapia 
(1899—1981) 


Este o adevărată delectare duhovnicească să stai cîteva clipe de vorbă 
cu părintele Teodul. Întotdeauna comunicativ, permanent senin la față, 
mereu împăcat cu sine, cu oamenii și cu Dumnezeu. Chipul sfinţiei sale, îm- 
brăcat în podoaba bătrîneţii, este completat de un zîmbet permanent cu 
care te întîmpină şi-ţi vorbește. Poate ar mai trebui să spunem că Sfinţia 
sa este duhovnicul întregului sobor al Mînăstirii Agapia, că slujeşte la bi- 
serică neobosit de peste 50 de ani, că știe să cînte minunat de frumos 
şi găseşte pentru fiecare, călugăr sau mirean, un cuvînt bun de îmbăr- 
bătare şi mîngtiere, desprins fie de la Sfinţii Părinţi, fie din viaţă. Pe lîngă 
toate acestea, părintele Teodul este şi un neîntrecut povestitor, cu o memo- 
rie totdeauna proaspătă şi cu un grai curat moldovenesc. 

Toate acestea ne îndeamnă să-l căutăm pe părintele Teodul, să în- 
trebăm de chilia sfinţiei sale și, bineînţeles, să-i batem în ușă, pentru a-i 
cere cuvînt de învățătură. 

— Binecuviîntaţi, prea cuvioase părinte Teodul! 

— Domnul să vă binecuvînteze ! Da de unde este mie cinstea aceasta 
să mă vizitaţi? Haideţi înăuntru. la staţi colea, pe scaune. 

— Prea cuviouse, am venit să ne binecuvîntaţi şi să ne daţi vreun 
cuvînt de folos. 

— Cuvinte de folos găsiți numai la Sfinţii Părinţi. La ei grîul este curat 
şi fără de neghină ! Pe cînd eram intendent la mitropolia de la Iași a venit 
odată un profesor mare de la Facultatea de Teologie din Cernăuţi să vor- 
bească cu mitropolitul nostru, Irineu Mihălcescu. Era mirean şi preda 
filozofia. Odată ne-am luat de vorbă chiar despre filozofie și m-a întrebat: 
„Părinte Teodul, știi unde găseşti cea mai înaltă învățătură de filozofie? 
În Sfinta Scriptură și Vieţile Sfinţilor! În aceste cărți găseşti toată filozo- 
fia vieţii. Nu flozofiă cuvintelor, ci a trăirii adevărate în Hristos. De aceea, 
pune mîna pe Biblie și pe Vieţiile Sfinţilor şi le citește cu atenţie, mereu și 

vei găsi în ele răspuns la toate întrebările vieții. Aici este SINE E înţelep- 
ciune adevărată. Celelalte toate pier!” 

Aşa, părinţilor, aici găsim toată sale aa aa Duhului Sfînt. Că 
sânţii au pus în practică Evanghelia lui Hristos. Eu de atunci citesc per- 
manent în Vieţile Sfânţilor şi mult mă folosesc. Iaca le ţin colea la căpă- 
tti şi cînd mai am puţin timp, mai citesc oleacă din ele, Apoi iar mă duc 
unde este nevoie. 

— Da, prea cuvioase, aveţi dreptate, dar măcar din fărîmiturile care 
cad pe jos ne puteţi folosi şi pe noi... Am auzit că aţi trăit mulţi ani cu 
vlădici mari, ați avut de unde auzi și învăţa. 

— Părinților, să vă spun câte ceva din tinerețile mele. Eu sînt basa- 
rabean, născut în anul 1899. De mic mi-a plăcut viaţa de miînăstire. Am 
stat chiar ca frate la Noul Neamţ. Minăstire mare și foarte organizată. 
După 1918 am venit la Iași să învăţ școala de cîntărj. Aici m-am împrie- 
tenit cu părintele Varlaam Argherescu și Îlarion Radu de la Mitropolie. 
Amândoi m-au ajutat mult la şcoală. Îmi plăcea muzica și aveam voce 
frumoasă. 

Cum am terminat școala de cîntăreți am fost luat în armată la 
Roman. Aici m-am împrietenit cu părinţii de la Episcopie. Cea mai mare 
bucurie a mea era că puteam lua parte noaptea la utrenie. Că zilnic se 
făcea utrenia la miezul nopţii. La ora 11 fix trăgea clopotul și la 11 și un 
sfert începea slujba. De la cazarmă mă știau că sînt cîntăreț şi-mi dădea 
drumul santinela. Pe urmă a inceput să mă cunoască și prea sfnțitul 
Teodosie. 

În anul 1923, la 10 2 mai, cum m-am liberat de armată am și fost primit 
ca frate la Episcopia Romanului, pe post de cîntăreţ, iar după un an de 
zile episcopul m-a călugărit. De la episcopul Teodosie Atanasiu am învă- 
țat multe lucruri. 

„_— Povestiţi-ne, prea cuvioase, ceva din viaţa lui. 

— Era fiu de preot din părțile Bacăului. A învăţat ali carte, la 
seminar și teologie. Apoi a fost trimis să facă doctoratul în teologie la 
Atena. A studiat acolo patru ani. Dar nu avea bani de întreţinere. S-a 
întîmplat că un grec bogat avea biserică pe moșia sa, însă nu avea preot, 
Deci i-a zis sfinției sale: „Părinte Atanasie, slujeşte sfinţia ta în sărbători 
la biserica mea şi eu te întrețin la școală”. Şi s-a învoit părintele Teodo- 
sie. Acolo a deprins bine limba și a fost printre cei mai buni studenţi la 
teologie. Prin anul 1900 s-a întors în ţară şi a fost făcut arhimandrit și 
egumen la Miînăstirea „Precista Mare” din orașul Roman. Aici a început 
să traducă din limba greacă veche Comentariile Sfîntului loan Gură de 
Aur la cele 14 epistole ale Sfîntului Apostol Pavel. Aceasta este cea mai 

mare operă literară care ne-a dat-o prea sfințitul Teodosie al Romanu- 

lui. După câțiva ani a fost luat la București şi sfințit arhiereu la mitropolie. 
Apoi, în anul 1911, sinodul l-a ales episcop la Roman, în locul episco- 
pului Gherasim Safirin. 

A fost un episcop bun, învăţat, tradițional, dar cam aspru cu preoţii 
de mir şi foarte hotărît. De aceea unii nu-l prea iubeau. Primul lucru care 
l-a făcut cînd a ajuns episcop, a adunat la episcopie pe toţi preoţii din 
eparhie și le-a poruncit să poarte toţi haine preoțești, barbă, culion și 
păr lung, așa cum poartă preoţii din Grecia. A încheiat un proces verbal 
şi toţi preoţii au semnat că se vor supune acestei rînduieli. A durat un an- 
doi pînă s-au deprins toţi cu barbă şi poteap. Că fiecare era obligat să nu 
iasă din casă civil și cu pălărie. Pălăria era cu desăvirşire interzisă pentru 
preoţi. Apoi episcopul a făcut patru camere la episcopie, unde erau reţi- 
nuți trei zile la canon preoţii nedisciplinaţi. 

— Părinților, — le-a zis episcopul — cine din sfințiile voastre nu res- 
pectă această rînduială preoțească îl țin de canon trei zile aici în camerele 
acestea și nu-i dau decît o felie de piine și un pahar de apă seara. 

Odată mergeam cu prea sfințitul la o sfințire de biserică. Eram amindoi 
pe peronul gării din Roman. Așteptam trenul. Deodată iată, apare pe 
peron un preot cu pălărie pe cap. Culionul îl avea învelit în mină. Preotul 
cînd l-a văzut, repede şi-a pus culionul. Dar vlădica l-a observat, l-a chemat 
la el şi i-a spus: ae 

— Părinte, de ce nu respecţi ţinuta preoțească? N-ai semnat şi 
sfinția ta procesul verbal? Ţi-ai călcat hotărîrea, ţi-ai călcat semnătura. 
Să vii luni la episcopie. Cînd a venit l-a ținut sub canon patru zile la post 
şi rugăciune în, camerele acelea. 

Vlădica Teodosie avea și un frate preot la Bacău, care semăna foarte 
bine cu el. Nu-i puteai distinge pe unul de altul. Avea încă şi un alt frate, 
peor doctor la universitatea din București. Îl chema loan Atanasiu. 

şi făcuse studiile în Germania și Franţa. Acesta era foarte credincios, 
postea mult, se ruga, şi de la biserică nu lipsea în nici o Duminică. Și avea 
o bibliotecă foarte bogată, dar nu voia să se însoare. l 

Odată eu l-am întrebat: „Nu te mai însori, domnule profesor?” Iar el 
mi-a zis: „Dar mai am timp de căsătorie ? Viața este aşa de scurtă gi sîntem 
datori să facem atîtea lucruri! Cînd să te mai ocupi și de căsătorie? 
Trebuie să ai grijă de femeie, de copii, de hrană și atîtea altele. Dar așa, 
îmi pot căuta toată viața de studii, de studenţi și de sufletul meu.” Și să 
Vezi, părinte, ce conştiincios preda la studenţi! Iar vara nu pleca în con- 
cediu, ci făcea cursuri suplimentare gratuit cu studenții slabi. „Păcat să 
rămînă repetenţi. — spunea el —. Părinţii lor au cheltuit atfția bani cu 
ei; apoi ţara are nevoie de ei!” d i 

În unul 1926 prea sfințitul Teodosie s-a retras ca pensionar la Minăs- 
tirea Neamţ și m-a luat și pe mine cu el. În anul 1929 m-a hirotonit diacon. 
Apoi, văzînd că slăbește mereu şi-a donat biblioteca sa, destul de mare, 
Institutului Teologic din București. O mică parte le-a donat Minăstirii 
Neamţ. Între timp şi-a terminat de tradus al nouălea volum din Comen- 
tariile- Sfintului Loan Gură de Aur, opera sa cea mai importantă. În ace- 
laşi an a şi răposat, i 

Am mai apucat încă în viață pe arhiereul Valerian Ștefănescu, 
fratele episcopului Melhisedec. Acesta a trăit 103 ani. A fost întîi preot de 
mir şi a avut două fete. Cînd era cam de 50 de ani i-a murit preoteasa și a 
fost ales arhiereu vicar pentru episcopia Rîmnicului. Pe urmă s-a retras 
ca vicar la Episcopia Romanului, prin anul 1882, cînd fratele său, Melhi- 
sedec, ajunge episcop aici. 

L-am cunoscut bine pe vlădica Valerian. Era înalt de stat, slab și 
foarte blind. A ajutat mult pe episcopul Melhisedec. lar după moartea 
lui a rămas ca arhiereu pensionar la casa lor, unde funcţiona o grădiniță 
de copii. Zilnic lua parte la Sfînta Liturghie şi la toate slujbele din cate- 
drală, făcea sfințiri de biserici, hirotonii și învăţa tipicul pe preoţii tineri. 
Toţi îl iubeau ca pe un adevărat părinte duhovnicesc. Tot ce cîştiga 
dădea milostenie la văduve și săraci. 

Pe atunci se făcea Utrenia la miezul nopţii și înainte de a suna clo- 
potul, vlădica bătea cu toiagul în poarta episcopiei să-i deschidă. Dacă 
portarul întîrzia, el începea pe de rost miezonoptica. Cînd intra în biserică, 
spunea cîntăreţilor: „„începeţi cu psalmii utreniei, că miezonoptica am 
zis-o eu la poartă”! Şi a trăit vlădica Valerian 103 ani. În 1926, cînd noi 
deja eram la Neamţ, el a trimis o scrisoare episcopului Teodosie: „Cu aju- 
torul lui Dumnezeu astăzi am împlinit o sută de ani și am început altă 
sută”! În anul 1928 a decedat și a fost îngropat, alături de fratele său 
Melhisedec, în paraclisul din grădina lor, vizavi de episcopie. 

1 + — Prea cuvioase părinte, dar la mitropolia din Iaşi, ce călugări sau 
vlădici mai sporiţi 'aţi cunoscut? 

— Cel mai duhovnicesc mitropolit al Moldovei de la Veniamin Costachi 
încoace a fost Iosif Naniescu. E] i-a întrecut pe toţi cu viaţa și cu dragostea 
sa. Mai ales era foarte milostiv. Îmi povestea părintele Varlaam, care a 
trăit cu dînsul, că mitropolitul Iosif avea acest obicei: în fiecare sîmbătă 
împărțea bani, haine şi alimente la cei săraci din laşi — copii, văduve, 
cerşetori — pe baza unei liste. Avea cam două sute de săraci care primeau 
ajutor de la dînsul, prin rotaţie. Tot salariul său îl dădea milostenie. Iar 
banii și milostenia le împărțea personal cu mîinile sale, asistat de un diacon, 
în holul casei mitropolitane. Uneori îl întrebau preoţii și prietenii: 

— Înalt Prea Sfinţite, de ce faceți una ca aceasta ? E a 


mate mihai ` 

— O să vedeţi voi de ce. La moartea mea, aceștia o să vină să mă 
petreacă la mormînt şi să plingă pentru mine, iar nu cei bogaţi şi avuţi. 
Aceia vor veni să mă vadă, iar aceștia să se roage pentru mine. 

O dată i-a donat un ministru de la București un rînd de haine preo- 
ţeşti noi, foarte scumpe. Iar el a zis: 

— Acestea nu sînt de obrazul meu! Sînt vrednic eu să port haine așa 
de luxoase? Și le-a dat protoiereului din lași să le vîndă, iar banii i-a dat 
la săraci. Mitropolitul Iosif Naniescu purta haine călugărești, simple, 
ponosite. lar cînd a murit au venit la mitropolie foarte mulţi săraci, 
țărani, văduve, cersetori, de era plină ograda, și plîngeau, zicînd: „S-a dus 
_tata nostru! Cine altul ne va milui?” 

Un alt părinte minunat de la mitropolie, pe care l-am cunoscut a 
fost arhidiaconul Varlaam Argherescu. Era cu metania din Neamţ. A 
slujit 50 de ani ca diacon la catedrală şi a schimbat șapte mitropoliți. 
Treizeci de ani nu a vrut să iasă din laşi. Apoi, părintele Varlaam nu-și 
făcea niciodată iarna foc în chilie. În 50 de ani a ars numai 3 metri cubi 
de lemne. Cind îl întrebam ne spunea: „Eu le dau foc la lemne, dar dacă nu 
se aprind, ce sunt eu de vină!” Avea lemne puse în gura sobei poate de 20 
'de ani. În chilia lui nu primea pe nimeni, apoi singur şi-o văruia, noaptea. 
Iar la biserică foarte frumos cînta. Suia și cobora trei game, de ne uimea 
pe toţi. Apoi, părintele Varlaam se îmbrăca foarte modest şi purta în zile 
de rînd o pălărie spartă pe cap. Eu l-am întrebat o dată: „Părinte 
Varlaam, de ce te îmbraci așa rău?” „Ca să nu mă cheme preoții la slujbe 
în oraș, că mă cunosc cei mai mulți!” De 

Într-o zi m-a luat părintele Varlaam în chilia lui. De obicei nu primea. 
pe nimeni în chilie. O încăpere potrivită, aproape goală. Patul era ridicat 
aproape la doi metri deasupra, ca să nu-l ispitesc cu somnul. Iar el, de fapt, 
dormea pe o masă mai scurtă decît dinsul așezată la răsărit. Pe masă 
era aşternută o rasă veche, pe care se culca gi se învelea cu altă rasă. 
Sub cap își punea o trăistuță cu cheile bisericii. „Părinte Teodul — mi-a 
zis el — să-ţi arăt averea mea!” Și deschide un dulap plin cu chitanţe 
de bani daţi cu împrumut la elevi și studenţi în timp de 40 de ani. „„Acesta-i 
comiîndul (averea) mea! I-am strîns pentru înmormântare. Sînt poliţe de 
bani daţi la elevi săraci și studenţi. Doar am dat banii cu acte, nu aşa 
cu ochii închişi! Dar nici unul din băieți nu a venit pînă acumasă-mi 
restituie banii!” „Dar de ce nu-i ceri sfinția ta înapoi?” i-am zis eu. 
„Nu-i frumos să-i cer înapoi. Apoi, eu i-am dat cu acte”- spunea părintele 
zimbind. : pă , l 

Mai era la mitropolie la Iaşi încă un părinte foarte milostiv, părintele 
Ilarion Radu, Era numai călugăr. A toat 30 de ani paraclisier la catedra- 
lă. Tot ce cîştiga, tot salariul lui, îl împărțea la elevi şi studenți săraci. 

Avea o chilie mare cu paturi de jur-imprejur unde culca elevii şi studenţii 
care nu-și păseau gazdă, iar el dormea pe o ladă în sală. Uneori dormeau 
în chilia lui zece-douăzeci de elevi. Pe sală avea un dulap, în care punea 
tot ce găsea de mîncare, pîine, prescuri, vin, colivă, litie, mîncare rămasă 
de la obşte. Iar cînd veneau seara băieţii îl întrebau: „Părinte Ilarion, ne 
primiţi să dormim în chilie?” „Mergeţi, este deschisă”. „Dar nu mai 
aveţi ceva de mîncare, că ni-i foame? 7” „Căutaţi, colo, în dulapul de pe 
sală; trebuie să mai fi rămas ceva.” 

Aşa a crescut și a ajutat la învăţătură, părintele Ilarion, sute de elevi 
şi studenţi, de au ajuns toți oameni mari, profesori, doctori, ofițeri. La 
bătrîneţe părintele s-a retras la bolnița Miînăstirii Neamţ, s-a îmbolnăvit 
de o boală grea de piele şi a murit, părăsit de toţi. Mai tîrziu s-au adunat 
la mitropolie foştii lui ucenici, care acuma erau oameni mari; i-au făcut.un 
parastas și i-au pus o placă comemorativă în peretele chiliei lui. 

— Părinte Teodul, cum ați ajuns duhovnic la Agapia? 

— După alegerea mitropolitului Nicodim ca patriarh, în anul 1939, 
eu am venit din nou la Neamţ şi am fost hirotonit preot pe seama Minăs- 
tirii Agapia. La început nu voiam să vin aici. Pe urmă m-am deprins și 
iată am acum atiția ani. 

— Cum slujiți aici la biserică? 

— Facem cu săptămîna. O săptămînă la biserica mare, una la Schim- 
T alta la Adormire și a patra sîntem liberi. La biserica mare din incintă 
se face Liturghia zilnic. Mă scol pe la ora trei după miezul nopții, îmi fac 
pravila de slujbă, iar pe la cinci încep proscomidia şi la opt cel tîrziu ter- 
mic Sfînta Liturghie. Utrenia, din anul 1947, se face seara. La Sfinta 
Liturghie și utrenie sînt datoare să vină toate maicile. Vara însă vin mai 
puţine, că sînt pe la ascultări. 

— Mai sînt în soborul Minăstirii Agapia sufire apane pentru dragos- 
tea lui Hristos? 

— Eu sînt duhovnicul mînästirii şi le cunosc pe toate. Sînt la noi 
maici destul de bune, praviliste, cîntăreţe la strană, nelipsite de la biserică, 
unele schivnice care nu mănîncă carne, nevoitoare care își fac regulat 
canonul călugăresc şi citesc zilnic Psaltirea. Dar sînt unele și mai slabe. 
` "Însă toate sînt ale lui Hristos și noi trebuie să le dobîndim pe toate. 

-© — Părinte Teodul, de cînd sînteţi la Agapia aţi cunoscut: vreun si- 
hastru renumit în munţii din împrejurimi? - . 

— Am cunoscut, în anul 1947, un mare sihasteti în muni Aee 
care întrecea pe mulţi alții cu sfințenia vieţii lui. Îl chema Ioan. Eu nu aș fi: 
putut crede că în zilele noastre mai trăiesc pihagtri ati de sporiţi în adipepă 
- Munţilor Carpaţi. 
cca Spuneţi-ne cîteva cuvinte despre acest mare sihastru, 

— Pînă în anul 1945 nu l-am văzut niciodată. Dar îmi povesteau 
despre el atît părintele Cleopa de la Sihăstria, cât şi arhimandritul Vasian 
Scripcă, stareţul Mînăstirii Secu (t 1956), care îi fusese duhovnic între 
anii 1930—1940. Îmi mai spuneau despre el pădurarii și ciobanii, care îl 
cunoşteau şi îl întîlneau pe potecile munţilor. Mergea întotdeauna cu un 
ucenic după dinsul. Pustnicul Ioan mergea înainte, iar la 10—20 de pași 
ucenicul lui, ca să se poată ruga. Cei care l-au văzut mai înainte îmi spuneau 
că umbla cu capul descoperit şi avea părul cărunt, lăsat pe spate, barba 
albă, puţin ascuţită, şi faţa luminată și senină. Era îmbrăcat în haine 
vechi și în mînă purta toiag. Toţi care îl întilneau îi ziceau „Pustnicul”, 
iar el fi binecuvînta și mergea mai departe. 

Părintele Cleopa îmi spunea că în toamna anului 1930, pe cînd păștea 
oile Sihăstriei cu fratele său pe obcina Sihlei, a trecut pe potecă pustnicul 
Ioan cu ucenicul său şi oprindu-se puţin a zis către cel mai mare: „Frate 
Vasile, pregăteşte-te și mergi înainte, că ai de făcut o cale lungă”. Era o 
prevestire pentru sfîrşitul lui. După șase luni fratele Vasile a răposat. 

Starețul Vasian Scripcă, pe cînd sihăstrea la Schitul Sihla, între anii 
1930—1940, i-a fost duhovnic şi se minuna de nevoința lui. El îmi spunea 
că pustnicul Ioan era din ținutul Tighinei, că s-a făcut călugăr la Noul 
Neamţ şi după ce a terminat facultatea de teologie a ajuns arhiereu- 
vicar, prin anul 1905. Fiind foarte iubitor de liniște, după cîţiva ani se re- 
trage la un schit, apoi auzind de mînăstirile și sihaştrii din Carpaţi, ajunge 
sihastru vestit în Munţii Sihlei. 

— În ce împrejurare l-ați cunoscut EN părinte Teodul? 

— În vara anului 1945 mi-am luat toiagul și am plecat peste munte 
la Mînăstirea Sihăstria. Voiam să mă spovedesc la părintele Cleopa. Cum 
am trecut obcina muntelui, cînd să ajung pe valea Sihăstriei, în marginea 
poienii numită „Irapeza” (= masa) îmi apare în față chipul senin și 
cuvios al unui sihastru necunoscut. Era cam mic de statură, cu capul des- 
coperit şi îmbrăcat cu un fel de dulamă lungă de lînă, desculț și încins 
cu o frînghie de cînepă. Nu avea nici toiag, nici traistă, iar pe mini purta 
un şirag de metanii, făcute de el din boabe roșii de măcieş. Parcă mă aștep- 
ta. Cum m-a văzut m-a binecuvintat cu ambele mini și mi-a zis pe nume: 
„Părinte Teodul, te duci la Sihăstria, la părintele Cleopa? De cîte ori 
mă duc și eu pe la Mînăstirea Sihăstria şi stau la slujbă în biserică, dar nu 
mă vede nimeni! Ştiu că sfinția ta vrei să te retragi din Agapia la Sihăstria, 
dar să nu te duci. Rămti la Minăstirea Agapia și fă ascultare acolo, că nu 
perde te-a trimis Dumnezeu la Agapia, Acolo este mîntuirea sânţiei 
tale 
_* Cînd am văzut că-mi spune pe nume şi-mi i cunoaște şi gîndurile, întâi 
m-a cuprins un fel de frică și de uimire:încât nu mai puteam nici vorbi. 

Mai ales că nu-l ştiam atunci cine este. Dar cuvintele lui mi-au intrat la 
inimă şi m-au umplut de o mare bucurie duhovnicească cum nu mai sim- 
ţisem niciodată. Apoi, luînd curaj, l-am întrebat: „Cum vă cheamă, prea 
cuvioase, şi de cînd vă nevoiţi în aceste părți?” „Mă cheamă Ioan — mi-a 
răspuns el — și sînt de peste Nistru. Pînă în 1917 am fost episcop 
vicar la Kiev. Dar din cauza revoluției, am lăsat dregătoria și, auzind 
de sihăstriile din Oltenia, în anul 1919 m-am dus ca frate începător 
la schitul Crasna din Judeţul Gorj. Egumenul m-a pus să pasc vitele 
schitului. După cîţiva ani, mi-a zis: „Frate Ioane, prepătește-te că în 
noaptea aceasta te călugărim!” El nu cunoştea viața mea. Atunci eu 
am lăsat toate și în noaptea aceea am plecat la pustie în adincul codrilor. 
Apoi auzind de sihaștrii din Moldova, în anul 1920 m-am retras definitiv 
în Munţii Sihlei”. 

După puţină tăcere cuviosul sihastru loan a adăugat: „Părinte Teo- 
dul, te rog adă-mi un pachet de hirtie de scris şi un kilogram de cerneală.” 
„Dar ce să faci cu ele, prea sfinţite?” „Îmi trebuie să scriu ceva!” „Să 
vă aduc şi condei?” Bunul nevoitor, însă, arătînd cu mîna spre cetina 
copacilor, mi-a zis : „Nu-mi trebuie decît numai peniţe. Ia uită-te cîte condeie 
mi-a dat Dumnezeu !” „Unde anume și cînd să vă aduc hîrtia ?” l-am între- 
bat. „Nu te îngriji de aceasta, a răspuns el. Are Domnul grijă de toate!” 
„Prea sfinţite, voiţi să vă aduc şi ceva pesmeţi sau altceva de mincare?” 
„Nu-mi trebuie nimic, căci din mila lui Dumnezeu am tot ce-mi trebuie!” 
Apoi sărutîndu-i mîna, i-am zis: „Binecuvîntează-mă, prea sfințite!” 
„Domnul să te binecuvînteze, şi mă iartă!” 

Deci, binecuvîntîndu-mă cu amîndouă mfinile, eu am coborit în 
vale spre Sihăstria iar el a stat o clipă rezemat de un brad, apoi a dispărut 
ca o căprioară în adincul codrilor și nu l-am mai văzut. O bucurie negrăită 
se odihnea în sufletul meu. Cîte n-aș fi dorit să-l întreb pe acest mare sihas- 
tru, dar el nu voia să-mi descopere nimic despre nevoinţa lui duhovnicească 
din munții Sihlei, nici măcar locul unde îşi avea peștera sau bordeiul. 

— Şi i-aţi cumpărat hîrtie şi cerneală, părinte Teodul? 

— Foarte uşor, deși era pe atunci mare criză de hirtie, Cum m-am 
reîntors la Agapia m-am dus la prăvălia din sat și cînd a auzit vînzătorul, 
m-a chemat deoparte şi numaidecît mi-a dat un top de hîrtie bună deo 
mie de coli, cerneală şi. peniţe. Apoi le-am pus într-o desagă și mă rugam 
lui Dumnezeu să mă ajute să-l reîntilnesc pe acest sihastru sfint. 
Sufletul meu ardea de dorul de a-l mai vedea, de a-i cere binecuvîntare 
şi cuvînt de învăţătură duhovnicească. 

După o lună de zile mi-am luat desaga în spate şi toiagul şi am 
plecat peste munte la Sihăstria. Aveam treabă cu părintele Cleopa. Pe 
cale mă rugam să mă întîlnesc cu cuviosul loan sihastrul, ca să-i dau 

hîrtia și cerneala. Îi luasem și ceva pesmeți de mîncare. Cine știe ce 
avea el de scris! Poate unele învățături duhovnicești de taină. Poate 
sfaturi despre rugăciunea lui lisus, pe care o dobiîndise din tinereţe. 
Poate unele descoperiri dumnezeiești sau poate însăși viața lui. 

Cum ajung în poiana Trapezei, deodată îmi apare înainte cuviosul 
sihastru loun, fără să observ din ce parte vine. Faţa lui era albă, luminată 
și răspîndea o bucurie cerească, străină oamenilor de rind, iar inima lui 
revărsa multă pace si liniște duhovnicească. Trupul îi era acoperit de 
aceeași haină aspră de lină, împletită de mîinile lui. Mîna stingă ținea 
şiragul de metanii de măcieş, iar dreapta o ţinea întotdeauna așezată pe 
piept, ca pentru rugăciune. 

După ce îi sărut mîna și îi fac metanie, cuviosul loan mă binecuvin- 
tează, cu ambele miini, mă sărută pe frunte și îmi spune: „părinte Teodul, 
te duci la Sihăstria? Mai bine întoarce-te înapoi la Agapia, că părintele 
Cleopa egumenul Sihăstriei lipseşte azi. Este chemat la Mînăstirea Neamţ”. 
„Prea Sfinţite, i-am zis eu cu emoție, v-am adus hîrtie şi cerneală. lată 
și câteva peniţe » „Îţi mulțumesc, părinte Teodul. Ştiam că vei găsi!” 
Apoi le aşeză în desaga pe care o avea în spate. „V-am adus și ceva de 
mâncare, pîine, fructe şi puţin vin”. „Dumnezeu să-ți plătească dragostea, 
părinte Teodul, dar nu am nevoie de nimic. Are Domnul grijă de mine!” 

Zadarnic am insistat să primească ceva, el măcar nici nu s-a uitat în 
"coş să vadă ce i-am adus. Dar ca să nu mă întristeze, bunul ostaș al lui 
Hristos mi-a adăugat acest cuvînt duhovnicesc: „Părinte Teodul, de mare 
folos este postul pentru călugăr. Să știi că șapte sînt treptele postului, 
adică sînt șapte feluri de hrană pentru om: 

a. Carnivorii, care mănîncă carne întotdeauna. Aceștia sînt în treapta 
cea mai de jos a postului, chiar dacă se înfrînează uneori de la mîncare. 
Ei nu pot spori niciodată în rugăciune. 

b. Lacto-vegetarienii, care nu mănîncă niciodată carne, ci numai 
lapte, brînză, ouă și tot felul de legume fierte. Aceștia sînt în treapta a 
doua a postului, pe care o țin de obicei călugării din mînăstirile cu 
Toa de obşte şi foarte rar mirenii. 

+ Vegetarienii, care mănîncă numai zarzavaturi și ERT fierte sau 
A (crude). Rinduiala aceasta formează treapta a treia a postului şi 
o ţin călugării cei mai rivnitori din vieţile de obște. De aici încolo încep 
treptele postului cele mai aspre, pe care pășesc, de gbitei; călugării sihaştri 
şi pustnicii cei mai nevcitori. 

d. Fructiferii, care mănîncă o dată pe zi piine și fructe nefierte, fără a 
gusta vreodată altfel de hrană. Cine a ajuns la această treaptă a postului, 
acela poate stăpîni cu apain Teapa! şi gîndurile şi poate apog A pe 
calea rugăciunii. ; ; 

e. Cerealierii formează treapta a cincea a postului. La această treaptă 
ajung călugării, mai ales cei din sihăstrii și pustnicii, care mănîncă o dată 
pe zi numai pîine neagră, de cereale şi boabe muiate de grîu, porumb, 
mei, linte, bob, mazăre etc. 

f. Hrana uscată este a șasea treaptă a postului călugăresc, la care 
ajung de obicei pustnicii cei mai rîvnitori. Cei care petrec în această aspră 
nevoință mănîncă ntimai pesmeţi de piine muiaţi în apă, cu sare sau puţin 
oţet, o dată pe zi şi cu măsură. Așa se nevoiau sihaștrii de pe valea Nilului. 

g. Hrana sau mana dumnezeiască, este ultima și cea mai înaltă treaptă 
a postului călugăresc, la care ajung foarte puţini dintre asceţi, după o 
îndelungată nevoință, întăriți fiind de darul Sfintului Duh. Aceștia se 
îndestulează numai cu Prea Curatele Taine, adică cu Trupul şi Sîngele 
lui Hristos, pe care le primesc o dată sau de două ori pe săptămînă, fără 
a mai gusta ceva decît numai apă. După grele ispite şi nevoinţe am ajuns 
cu darul lui Dumnezeu să mă' mulțumesc numai cu Prea Curatele Taine 
şi nu mai simt foame, nici trebuință de piine şi legume... 4 

- Iată, părinţilor, la ce măsură de nevoinţă duhovnicească ajunsese 
cuviosul loan. Apoi l-am întrebat: „Prea Sfinţite, acolo, în pădure, unde 
locuiţi, nu vă este iarna frig?” „Părinte Teodul, eu sînt cetățeanul Munți- 
lor Carpaţi și Domnul are grijă de mine, că oriunde mă afiu nu duc lipsă 
de nimic. Nu simt nici frigul iernii, mici arşița soarelui, nici foamea, nici 
setea, nici altă nevoie pământească !” „Prea Sfinţite, tare m-aş retrage la 
Minăstirea Sihăstria, lîngă călugări! Acolo aș avea mai multă liniște și 
vreme de rugăciune”. lar el mi-a răspuns: „Dacă ai fost rînduit de mitro- 
polie la Agapia, fă ascultare, că ai fost trimis acolo cu voia şi porunca 
lui Dumnezeu !” . 

Observind apoi că marele sihastru nu voia să stea mult de vorbă ca ` 
să nu-și curme rugăciunea lui lisus pe care o avea în mintea și inima lui, 
i-am mulțumit din inimă pentru sfaturile şi cuvintele de folos ce mi le-a 
dat, i-am făcut metanie, i-am sărutat mîna și i-am cerut binecuvintare 

"de plecare. Iar cuviosul arhiereu loan m-a binecuvîntat cu semnul sfintei 
cruci şi mi-a zis: „Domnul nostru lisus Hristos să te binecuvînteze și 
mă iartă!” . T e pile ea 
~ ` Așa m-am întîlnit și așa m-am despărțit pentru a doua oară de cuvi- 
osul Ioan, „cetățeanul Munţilor Carpaţi”! 

— Părinte Teodul, v-aţi mai întîlnit de atunci cu acest mare sihastru? 

— A mai trecut un an de zile cu destule necazuri şi încercări.. 
Despre arhiereul Ioan nu mai ştiam nimic. În primăvara anului 1946 
cugetul mă îndeamnă să mă duc câteva zile, pentru reculegere, la Mînăs- 
tirea Sihăstria. Am făcut obișnuita rugăciune de călătorie, mi-am luat 

‘toiagul şi am trecut muntele cu gîndul să mai văd pe cuviosul sihastru 

loan. Cum am ajuns în poiana Trapezei, minunea s-a săvirșit a treia şi 
ultima dată. În marginea poienii, prea sfinţitul loan mă aștepta. Aceeași față 
luminată, aceiași ochi limpezi și vioi, aceeași bucurie şi pace duhovnicească 
în sufletul lui, aceeasi haină aspră de lină pe trupul slab și îmbătrînit. 
I-am făcut obișnuita metanie, i-am sărutat mina, iar el m-a sărutat pe 
frunte şi ne-am așezat amindoi pe un buştean de brad doborit de vînt. 
Nimic pămiîntesc nu-l interesa. După cîteva clipe de tăcere, mi-a zis prea 
sfințitul: „Aş vrea să mă întorc înapoi, spre satul meu natal, ca să mă să- 
vîrşesc acolo. Sînt gi la noi păduri destule...” „Cum să mergeţi acum, 
cînd încă nu s-au liniștit popoarele?” „Cred în Dumnezeu că mă va 
acoperi întotdeauna mîna Lui!”... 

Apoi, bătrânul, văzînd întristarea mea, m-a întărit în nădejde și m-a 
sfătuit să am grijă de sufletele ce mi s-au încredințat în Mînăstirea Agapia, 
că aici este mântuirea mea. La urmă, m-a binecuvîntat cu ambele miini, m-a 
sărutat în Domnul, i-am. făcut metanie și așa ne-am despărţit cu lacrimi 
în ochi. El s-a retras la mult dorita lui pustie, spre. Munţii Sihlei, iar eu am 
coborit spre Sihăstria. Aceasta a fost ultima mea întîlnire cu dînsul. 

— Aţi mai auzit de atunci despre pastnicul Ioan? 

— Din anul 1946 nu l-am mai întîlnit. Nimeni nu mai vorbea despre 
el. Credeam că s-a mutat la cele veșnice, undeva, prin Munţii Sihlei. După 
cinci ani, însă, am auzit că l-a întîlnit prin pădure spre muntele Chitele, un 
frate din Sihăstria, care păştea oile mînăstirii. Mergând el cu oile la păscut, 
deodată a observat că s-au strîns toate oile grămadă, iar ciinii stăteau ca 
uimiţi. Cînd se uită el de aproape, vede în mijloc un călugăr bătrin, cu 
barba albă. Era cuviosul Ioan! „Oare, ce-am greșit eu astăzi lui Dumnezeu, 
de m-a arătat oamenilor!” — își zicea pustnicul. Apoi i-a zis fratelui care 
păștea oile: „Frate Ștefan, vină încoace şi nu te teme ! Știu că te spovedești 
la părintele stareț oil. Dar, te rog, să nu-i spui nimănui că te-ai întîlnit 
cu mine astăzi!” i 

— Şi ce-a făcut fratele Ştefan? i E E NAC 

— A ţinut taina vreo săptămînă și n-a spus-o nimănui. Dar îl tot îndemna 
cugetul s-o spună la spovedanie părintelui Ioil. Iar starețul, cum a auzit 
de aceasta, îndată şi-a luat în traistă pesmeţi de pîine și ceva de mîncare 
şi a umblat prin pădurile din jurul mînăstirii cu părintele Visarion, egu- 
menul schitului Sihla, vreo săptămînă, să-l întîlnească pe cuviosul loan. 
Dar nu l-a întîlnit. Apoi, după o lună sau două, umbla fratele Ștefan cu 
oile prin pădure și, deodată, îl întilnește pe pustnicul loan. Era desculț și 
cu capul descoperit. I-a tăcut semn cu mina şi i-a zis: „Frate Ștefane, 
te-am rugat un lucru și nu l-ai împlinit! Să ştii că o să te duci în armată 
şi n-o să te mai întorci înapoi, la mînăstize !” Așa a şi fost. S-a dus fratele 

în armată şi a rămas în lume. De atunci nu mai știu nimic despre cuviosul 
Ioan Sihastrul. 

— Vă mulţumesc, părinte Teodul, pentru aceste frumoase cuvinte 
de folos pe care ni le-aţi povestit. 

— La plecare, să vă cînt şi eu slava glasului V, de la Sfintele Paști: 
„Ziua Învierii, și să ne luminăm cu prăznuirea, şi unul pe altul să ne îmbră- 
țișăm, şi să zicem „fraților” şi celor ce ne urăsc pe noi să iertăm toate pentru 

nviere şi aşa să strigăm: Hristos a înviat din morţi, cu moartea pe moarte 
călcînd, şi celor din mormânturi, viaţă dăruindu-le!” .. 


— Amin, 


PROTOSINGHELUL GHERVASIE HULUBARIU 
Mînăstirea Agapia Veche 
(1888—1973) 


Ori de cîte ori intri pe poarta Mînăstirii Agapia Veche, mare vatră 
de nevoință și sfințenie călugărească din Munții Neamţului, îți vin în 
imaginație chipurile marilor sihaştri şi cuvioși ce s-au nevoit în aceste 
locuri sfinte, de-a lungul sutelor de ani. Poieni însorite şi binecuvîntate, 
locuri alese de Dumnezeu, culmi domoale îmbrăcate în molizi, poteci 
singuratice, chilii de lemn curate cu flori în cerdacuri, călugărițe smerite 
care slujesc cu rîvnă lui Hristos, iar în mijloc se ridică biserica mică, albă 
şi luminată ca un potir neprihănit. Aceasta este Minăstirea Agapia Veche! 
O sihăstrie a străbunilor noștri, care a rezistat furtunilor şi nevoilor 
veacurilor şi care păstrează pînă astăzi mireasma evlaviei de demult. 
Agapia Veche rămîne încă o lumînare de ceară aprinsă în sfeșnic, ce arde 
pentru noi, pentru ţară, pentru toți. 

Unul din nevoitorii cei mai devotați, care întreţine de un sfert de 
veac acest foc sacru la Agapia Veche, este, fără îndoială, Protosinghelul 
Ghervasie Hulubariu, pictor de icoane apreciat. Mic de statură, dar mare 
la suflet, iscusit la vorbă, dulce la cuvînt, senin la faţă și cu ochii încă 
vioi, părintele Ghervasie iubeşte deopotrivă pe Dumnezeu și pe oameni. 
De aceea se roagă pentru ei, le iese în cale, îi cheamă în chilie, îi mîngiie, 
le dă sfaturi și le povesteşte multe lucruri de folos. 

Știind dragostea și experienţa duhovnicească a sfinţiei sale, cum am 
putea să-l evităm pe părintele Ghervasie? Desigur, și el s-ar supăra, și 
noi am păgubi. Deci, pentru dragostea lui Hristos şi folosul nostru, facem 
un popas la părintele Ghervasie. 

— Binecuvîntaţi-ne, prea cuvioase părinte! 

— Domnul să vă binecuvînteze, părinţilor. Mă bucur că v-aţi mai 
adus aminte de mine, bătrinul, și nu m-aţi ocolit. 

— Ce mai faceţi, părinte? Pictaţi mereu! 

— Fac ce-am învăţat. Pictez nişte icoane pentru o biserică la Rădă- 
şeni. Mai am de pictat un epitaf aici la Agapia Veche. Mai am şi alte co- 
menzi. Trebuie să slujesc și la biserică, mai vine un om, mai una — alta, 
încît nu mă încape timpul. Dar eu mă iau cu vorba și nu v-am întrebat: 
ăți fi obosiţi de pe drum, flămînzi sau poate însetaţi ? Nu vreți să mâncăm 
împreună la trapeză? Ia, dezbrăcați-vă și hai să mergem. 

— Părinte Ghervasie sînteţi de mic la mînăstire? 

— Da, părinţilor, sînt născut la 1888, aici aproape de satul Războieni. - 
Cînd eram copilandru de 16 ani, mă duceam pe la Mînăstirea Neamţ cu 
neamurile la biserică. Îmi plăcea mult. Am cerut și sfatul unor călugări și 
mi-au zis: „Frate Gheorghe, lasă lumea asta trecătoare şi vino la mînăs- 
tire!” Cum m-am hotărît, mi-am luat bagajul și la Miînăstirea Neamţ 
m-am oprit. Era pe atunci stareț arhiereul Narcis Creţulescu. M-a primit 
cn dragoste şi m-a rînduit la bolniţă să slujesc celor bolnavi. Erau ca la 
40 de părinţi bolnavi. Unii săteau cîte cinci-șase în săli mai mari, alții 
stăteau separat, şi noi câțiva fraţi îi îngrijeam, le duceam mîncare, îi 
întorceam, îi spălam. Făceam cu multă dragoste ascultarea aceasta. Și 
erau unii tare bolnavi, ologi, paralizaţi, neputincioşi. Unii din ei se învîr- 
teau cu funia. Deasupra fiecărui pat era o funie legată de grinda podului. 
Cu ajutorul ei se întorceau în pat cînd nu eram noi la îndemînă. 

__— Prea cuvioase, dar erau bine îngrijiţi bolnavii? 

— Cum să nu. Aveau o bucătărie aparte, cu mîncare mai bună; aveau 
două vaci ale bolniței, fraţi îngrijitori, un părinte bucătar, un alt părinte 
farmacist şi un doctor din Tg. Neamţ, care venea la mînăstire de două ori 
pe săptămînă şi le dădea listă de tratament. 

' — Aşi făcut mult timp această sfîntă ascultare? 

— Am stat la bolniţă aproape patru ani. Apoi am fost rînduit ca 
ucenic la stăreție. În anul 1908 am fost călugărit și hirotonit diacon. 

— Cum era viața duhovnicească pe atunci în Minăstirea Neamţ? 

— Neamţul era o mânăstire bine organizată, cu un sobor de vreo 
250 călugări şi aproape o sută de fraţi. Avea pămînt, ateliere, duhovnici 
renumiţi, slujbe frumoase şi mai ales cîntăreţi neîntrecuți. Îmi plăcea că 
aici era regulat slujbă cu arhiereu, pentru că toate hirotoniile de preoţi din 
eparhie le făcea vlădica Narcis, stareţul lavrei. 

— Care era cel mai renumit duhovnic pe acele timpuri în Neamţ? 

— Era protosinghelul Calistra Gheorghiu. El mărturisea pe cei mai 
mulți călugări şi mireni. Mai erau și alți duhovnici. Lucrurile nu puteau 
totuși merge mult așa. Viața de obşte trebuia înnoită. De aceea în anul 

1911, arhiereul Narcis se retrăgea din stăreţie şi vine ca stareț arhi- 
mandritul Valerie Moglan. El reușește să refacă unitatea vieții de obşte. 
Organizează mai bine slujbele, după tradiție, masa de la trapeză și ascul- 
tările. Utrenia era obligatorie pentru toţi, la miezul nopții. La sfîrșit, 
stareţul ţinea un scurt cuvînt de învățătură de la Sfinţii Părinţi. La chilii 
călugării trebuiau să-și facă pravila şi canonul. Apoi să citească cărţi de 
la bibliotecă. lar găzduirea musafirilor în mînăstire era din ce în ce mai 
mult oprită. Desigur, a făcut şi el cît s-a putut. 

— Ce părere aveţi de arhiereul Narcis Crețulescu? E l 

— Arhiereul Narcis Crețulescu era în miînăstire din anul 1845, 
călugăr bun, om învățat şi apropiat cu toți. Apoi a fost hirotonit arhiereu 
şi numit locotenent de episcop la Huși. Prin 1896 iese la un fel de pensie şi 
se retrage la Neamţ, minăstirea de metanie. Dar, fiind mare nevoie de un 
stareţ bun, părinţii l-au ales stareţ înainte de anul 1900. A condus obştea 
Neamţului pînă în 1911. Apoi se retrage şi după cîțiva ani moare, şi este 
înmormîntat în cimitirul mînăstirii. El însă nu a avut mare autoritate, 
Viaţa de obşte cam lăsa de dorit. Totuşi a scris multe cărți fooie 


© — Dar cu noul stareţ cum v-aţi împăcat?. 
©“ Cum a ajuns stareț Arhimandritul Valerie Moglan, noi, vreo cîţiva 
din ucenicii mai apropiaţi ai fostului stareţ, am fost sfătuiți de dînsul să 
ne ducem la mînăstirile din jur unde era mai multă lipsă de personal. 
Eu, împreună cu încă cinci călugări, am venit 'la Mînăstirea Secu şi am 
rămas aici vreo cincisprezece ani. Slujtam ca diacon, învățam muzica, 
făceam ascultare la obşte și eram mulțumit. 

„= Cum era viața duhovnicească la Mînăstirea Secu, prin anii 
1911—1925? ; 

— Secu, pe atunci, avea puțini călugări. Cam vreo 50 de părinți și 
cîţiva frați. Pe urmă s-au mai adunat, şi prin anul 1920 ajunseseră peste 
10. Altfel, călugării erau sporiţi, ascultători, veneau regulat la biserică, 
se rugau mult și se nevoiau fiecare după putere. Însă, chiliile şi clădirile 
erau cam în paragină. 

n ce an aţi fost transferat la Minăstirea Agaat 

'— Zie de prin 1925 eram rînduit ca diacon slujitor la Agapia Veche. 
Nu stăteam definitiv aici. Veneam sîmbăta și plecam după slujbă înapoi 
la Secu. Slujeam ca diacon și în Agapia Mare. În anul 1928 am fost hiro- 
tonit preot pe seama Minăstirii Agapia din Vale și am rămas acolo. Apoi, 
cu concursul domnului profesor Ioan D. Ștefănescu, am fost numit ca 
practicant la pictarea bisericii Roznov — Neamţ. Lucram ca ucenic, 
numai vara, cu un pictor bun. Domnul profesor m-a recomandat apoi la 
Belle Arte în Bucureşti. Am primit cu greu această poruncă. Mă gîndeam 
cum să las eu mînăstirea și să învăţ la Belle Arte în oraș? Eram călugăr, 

trebuia să slujesc la biserică, să-mi fac rînduiala mea de chilie. Dar pînă 
la urmă am primit. Şi am făcut Belle Artele la Tene căci mi-era dragă 
pictura. 

— Aţi pictat vreo biserică, sau numai icoane mici? 

— Am pictat mai mult icoane de biserică şi de perete. Am lucrat şi la 
frescă cu pictori mai buni, mai ales la biserica de aici, de la Agapia Veche, 
prin anii 1954—1955. Am pictat tot timpul pînă acum, dar nici de biserică 
nu m-am lăsat. Cînd îmi venea rîndul de săptămînă, nu mă leneveam. 
Lăsam totul și mergeam la biserică. Căutam să împac și una şi alta. Întii 
slujba la altar și apoi pictura, ca ocupație duhovnicească, nu ca mijloc 
de cîştig. Niciodată nu am lucrat pentru bani. Dacă-mi dădeau redin: 
cioșii ceva, bine, primeam. Dacă nu, nu ceream. 

— Din anul 1928 aţi rămas tot timpul la Agapia Mare? 

— Nu. Am slujit 20 de ani ca diacon şi 45 ani ca preot, cu nevrednicie. 
Prin 1940 am fost trimis la Minăstirea Agafton — Botoșani, tot ca preot 
slujitor. Am mai trăit acolo 3 ani și, la cererea mea, am venit la Minăstirea 
Sihăstria. În anul 1950 am fost primit iarăși la Minăstirea Agapia şi m-am 
stabilit definitiv, aici, la Agapia Veche. 

— Cum vă simţiți duhovnicește, aici, la Agapia Veche? 

— Slavă Domnului. Mulţumesc de- întrebare. Loc frumos, liniște, 
călugărițe bune, slujbă după toată rnduiala. Doar atit mă întristez: că 
nu pot să mai ajut pe părintele Elefterre la biserică, nici măcar cu o ectenie. 
Am slăbit de tot. Am împlinit 84 de ani la 20 martie. De acum aștept 
porunca Domnului. Doar ştii ce zice proorocul David. Eu dau slavă lui 
Dumnezeu că m-a învrednicit să ajung pînă azi şi să slujesc Biserica ! Am 
slujit-o 65 de ani cu conştiinciozitate, cu dragoste şi cu rîvnă. Sy facă 
Domnul milă şi cu mine. E ee 

— Aţi primit şi duhovnicia odată cu preoţia? i 

— Nu, n-am primit-o, că nu era nevoie pe atunci. Eram încă tinke | şi 
în Agapia erau mulți preoți: părintele Veniamin Popescu — primul duhov- 
nic, părintele Damian, părintele Eftimie, părintele Vichentie şi părintele 
Nicodim Măndiţă. Şi apoi nu mă puteam ocupa și-cu duhovnicia și cu pic- 
tura, pe care o învățasem, că am fost trimis de ascultare, Dacă primeam 
duhovnicia, trebuia să renunţ la pictură. Dar și pictura este ascultare, 
este rugăciune și trăire mistică. Că trebuie să cunoşti Vieţile Sfinţilor, er- 
minia (canonul iconografic al picturii bisericești), dogmatica, Sfînta Scrip- 
tură şi istoria Bisericii. Toate se cuprind în pictură. 

— Care era cel mai mare duhovnic al Minăstirii Agapia? 

— Prin anii 1920—1930, cel mai renumit duhovnic al mînăstirii Aga- 
pia era protosinghelul Veniamin Popescu, de loc de prin Argeș. A trăit un 
timp la Minăstirea Sinaia, apoi s-a stabilit la Agapia Mare. El mărturisea 

cele mai multe maici. De toate erau peste cinci sute. Era foarte bun, 
blind, iertător şi iscusit povățuitor din Sfînta Scriptură. Meșteşugul 
duhovniciei îl deprinsese și el de la alți duhovnici iscusiţi. Unii spuneau: 
„Părintele Veniamin iartă totul foarte repede, nu te mustră, nu dă canon 
aspru, nu este duhovnic iscusit!” Dar, sfinția sa avea o mare experienţă. 
El căuta să mîntuiască pe toți. De aceea primea pe toţi și ierta toate... 

— Vă mai aduceţi aminte cîteva sfaturi şi cuvinte de folos de la sfinţia sa ? 

— Părintele Veniamin ne sfătuia mereu, zicînd: „Roagă-te neîncetat 
cu rugăciunea lui Iisus, chiar şi cînd te îndeamnă și te biruie satana să 
faci vreun păcat. Chiar și cînd mergi să faci păcatul, roagă-te, strigă la 
Hristos, înseamnă-te cu Sfînta Cruce și te va izbăvi Domnul de păcat în 
chip minunat. Să nu te mîndreşti în cugetul tău, zicînd: eu sînt fe- 
ciorelnic, așa cum m-a făcut mama; eu nu sunt ca alții! — că mai 
plăcut este la Dumnezeu desfrinutul smerit decit tine. Şi dacă te birui 
de slava deşartă, te slobozeşte Dumnezeu să cazi şi tu mai rău decit cel 
pe care l-ai judecat. Dacă ești preot sau ieromonah, niciodată să nu te 
laşi de Sfînta Liturghie că mare ajutor vei lua. De aceea şi eu, cît am putut, 
de altar nu m-a depărtat, nici m-am lenevit. Cit vrednic, cât nevrednic, am 
slujit şi Dumnezeu mi-a ajutat... 

Acest părinte Veniamin a avut aici la Agapia Veche o vedenie. A 
văzut niște pustnici sfinţi care se rugau cu mîinile înălțate la cer și a auzit 
dim gura lor un glas zicînd: „Să zidești o biserică spre slava lui Hristos în 
acest loc sfînt și să fie aici iarăși adunare de călugări”. După această vede- 
nie sfinția sa a adunat o sumă de bani de la credincioși, ca să facă aici din 
nou biserica Agapiei Vechi. Apoi, văzînd că a slăbit și biserică nu s-a mai 
făcut, ne-a chemat la el pe toți preoţii, ne-a făcut o dezlegare și cu jură- 
mânt ne-a încredințat această sumă, ca să fie cheltuită pentru biserica 
Agapiei Vechi. lar noi, preoții, am împlinit întocmai dorința lui. După 
moartea sfinţiei sale s-au zidit din nou biserica și chiliile acestea, iar după 
şapte ani, am dezgropat osemintele părinţilor Veniamin și Damian și 
le-am pdn pci la Agapia fa Deak Yon en colo, lîngă paradise 
gropniță. ; ~> 
; Miaduc aminte şi de tatal altui a ee bun, a oaia clu 
Pantelimon Petrescu de la Minăstirea Secu. El fusese preot misionar la 
Baden-Baden, în Germania. După ce a ieșit la pensie s-a retras la Secu. 
El ne învăța aşa de frumos, cînd ne duceam pe la sfinţia sa, zicînd: „Pă- 
rinților, orice s-ar întîmpla să nu lăsați călugăria şi haina aceasta sfîntă. 
Să apuci cu mîna de colțul rasei şi să zici: tăiați-mi mîinile şi pe mine, dar 
eu de haina şi cinul „călugăresc nu mă las! Iar lui Dumnezeu să-l zici: 
Doamne, iată numai ‘colțul acestei haine mi-a mai rămas şi Ție Ți-l dau! 

Adică, trebuie să răbdăm pînă la mucenicie în mînăstire”. 

— Părinte Ghervasie, credeţi că mai sînt Sugar sporiţi în zilele 
noastre ? 

— Domnul îi știe pe toţi. Or mai fi, dar nu trebuie să lauzi pe oameni 
cure aparțin contemporaneităţii. Lasă să-i laude urmașii. Noi să lăudăm 
pe înaintaşii noștri, iar pe noi să ne laude urmașii, dacă vom fi vrednici. 
Și mai mult singur Hristos ne va judeca pe toţi, aşa cum știe El. Nu-i 
bine, părinte, să apreciezi pe om mai mult decît este, ca să-ţi zică lumea: 
iată ce fapte bune a făcut acesta! Sau ca să te lauzi tu cu faptele altora. 
Să ne lăudăm cu viețile Sfinţilor care au făcut cărare pînă la noi. Iar noi, 
care mergem pe drumul bătut de ei, de ce laudă suntem vrednici? 

Iaca, sunt trecut de 84 de ani și multe aș avea de spus despre bătrîne- 
tele mele. Dar, eu ştiu ? Poate este mai bine să tac, Unii spun că este bine 
să-ţi aminteşti la bătrineţe de faptele tale. Însă eu şi acum mă tem. Că mă 
pot arunca în patimi, în mîndrie ori în deznădejde. Așa că este mai bine 
parcă să tac. Omul este ca şi copacul. Primăvara seva se suie în sus, cînd 
pomul înfrunzeşte şi face roade. ar toamna seva se lasă în pămînt, frunzele 
îngălbenesc şi cad jos, roadele se culeg mi iarna vine peste copac ca gi 
moartea peste om. ' 

— Sînteți cam suferind, părinte Ghervasie. : 

— Mulţumesc Domnului pentru cît mi-a dat, părinte. Suferința, 
boala este foarte bună pentru călugări. Ea este ham și jug pentru bătrîni. 
Şi de la o vreme te deprinzi cu ea, așa cum se învaţă boul cu jugul și singur 
întinde gitul şi îl ia. Boala ne scapă de multe păcate. 

— Prea cuvioase, ştiţi că vin mulţi mireni la mînăstire. Unii vin să se 
închine, alții ca să vadă, -iar alții ca să ceară un ajutor şi un cuvînt de 
folos. Cum să-i putem mulțumi pe toți? 

- — Părinte, să-i primim pe toţi cu inimă bună, fără deosebire; să le 
dăm o vorbă bună, un sfat, o binecuvîntare și dacă putem, şi ceva de 
mîncare. Căci cînd vor pleca vor zice între ei: „Ce oameni buni! Ce bine 
ne-au primit !”. Și se va proslăvi Dumnezeu şi pe calea asta. Iar dacă nu-i 
primim cu dragoste, se vor sminti de noi şi se va huli Dumnezeu prin 
noi. Că noi prin oameni — prin creștini — ne ridicăm şi tot prin ei ne 
coborim. Mediul înconjurător ne pune nota, bună sau rea. Nu trebuie să 
fugim de mireni, că ei nici într-un caz nu part tău) fără noi, fără sist 
“Să ne sprijinim unii pe alții. ei 

— Părinte Ghervasie, este bine să ţinem predică pentru mireni? 

— Este foarte bine, dar niciodată să nu înfrunți pe omul păcătos 
în public. Să combaţi păcatul, dar nu pe omul păcătos, ca să nu se dez- 
nădăjduiască. Să fii foarte atent la cuvint, ca să zidești iar nu să smin- 
teşti. Apoi să te păzeşti a vorbi mult, pentru mîndrie. Să vorbească mai 
mult faptele noastre. Că degeaba vorbim a scriem dacă noi nu facem sau 
ne biruim de slava deșartă. 

— Dar despre taina preoţiei ce sfat ne dați? Este sub osîndă călu- 
gărul care n-o primește? 

— Părinte, glasul mulțimii este glasul lui Dumnezeu. Vezi ce spune 
lumea, vezi care este părerea celor mulți și ascultă de ei, că prin mulțime 
grăieşte Dumnezeu. Este bine să te smerești un timp, dar de la o vreme 
trebuie să primeşti preoţia. 

— Ce credeţi, este bine pentru călugări să înveţe teologia? 

— Este bine să înveţi. Dai ocupaţie minţii, mai faci şi o variaţie, 
scapi și de alte gînduri și lauzi pe Dumnezeu. 

— Părinte Ghervasie, mă mustră cugetul că nu mai pot face pravila 
şi canonul călugăresc, aşa cum îl făceam odată. 

— Ei, nu mai ţine atita la literă și la formă! Caută mai întîi slava lui 
Dumnezeu și folosul aproapelui şi ai nădejde. lată acum nici eu nu mai 
pot face aproape nimic. De aceea este bine ca orice călugăr să-și facă 
pravilă şi canon mai mult la, tinereţe, că la bătrînețe, oricît ar vrea, nu 
mai poate face. i 

— Prea cuvioase panie; îmi zice gîndul să mă înţore la metanie, 
oare ce să fac? , 

— Este și asta o ispită din iubire de sine. Fiecare vrea să se mîntuiască 
numai pe el şi uită de aproapele. Este o adevărată înşelare să zici că în 
cutare miînăstire nu mă mântuiesc, că oamenii sînt răi, că nu te simţi 
bine. Acolo unde stai, acolo este și Dumnezeu cu tine. Căci acolo unde te 
rogi, unde faci ascultare şi împlinești voia lui Dumnezeu, acolo este și 
mântuire. Deci, este păcat să cugeţi altfel. 

— Părinte Ghervasie, cum se mântuiesc călugării care nu au liniște, 
care trăiesc aproape de sate? Că nu te poţi ruga în tulburare şi zgomot. 

— Mai mare este zgomotul minţii decît zgomotul satului. De acela mai 
mult să te temi. Că mare război dă satana călugărului prin imaginație şi 
gînduri. Satana întotdeauna caută să-și pună tronul în mintea și inima 

omului. Iar noi trebuie să-l alungăm prin post și rugăciune și să aşezăm 
în noi tronul Etimasiei, al Mielului lui Dumnezeu şi al Sfintului Duh. 

— Prea cuvioase părinte Ghervasie, Dumnezeu știe cînd ne vom mai 
vedea față către faţă. Vă rog, daţi-mi și mie un cuvînt înţelept de bătrin. 
Ce trebuie să fac ca să mă mîntuiesc? 3 

— Ce cuvînt să-ți dau eu, păcătosul! Să cauţi pacea tuturor și să nu 
ţii mai mult la rugăciune, la pravilă, ca la aproapele. Cînd cineva îți bate 
în ușă, lasă-ți pravila, deschide-i ușa, dă-i un ban, o haină, un sfat, o vorbă 
bună; dă-i dragostea ta, bunătatea inimii tale, tot ce ai mai de preț, ca 
el să plece mulțumit și folosit. Că mai mare este dragostea decît pravila. 
Că dacă îţi rămîne pravila o poţi termina pe urmă, după ce pleacă fratele; 
iar dacă fratele pleacă scîrbit sau smintit de la uşa ta, nu știi dacă îl mai 
întilnești în viaţă ca să-l ajuţi. Și așa, rugăciunea ta nu mai ajunge la 
Dumnezeu. 

— Vă mulțumesc, părinte Ghervasie, pentru aceste frumoase sfaturi 
duhovniceşti. Dumnezeu să vă plătească în ceruri! 

— De ce să-mi mulţumiţi? Doar nu mă doare gura să vorbesc. Că 
toate le-am primit în dar: şi ochii, şi urechile, şi limba, şi mintea. Sc cade 
ca pe toate să le folosim spre slava lui Hristos şi spre zidire sufletească. 
Este drept că sfinţii dintii primeau talanții, adică darurile, direct de la 
Dumnezeu pentru viața lor neprihănită; iar noi trebuie să ne ostenim 
mult să cîştigăm darurile Duhului Sfint și să le păstrăm.. 

— Prea cuvioşia voastră v-aţi mîngfiat mult cu darul picturii. Văd că 
şi acum pictaţi icoane. Vă mai ajută puterile? i 

— Mulţumesc Domnului de toate. Mai pictez cîte puţin să nu mă 
găsească moartea șezînd. Iată, aici, pe placajul acesta am început să pictez 
o compoziţie originală. Sus, fac pe „Cel vechi de zile” înconjurat de 
serafimi. În mijloc pictez tronul Etimasiei, iar dedesubt, pe cei trei mari 
Ierarhi a toată lumea: Vasile cel Mare, Grigore Teologul și Ioan Gură de 
Aur. Am făcut numai un crochiu. Încă nu-i definitivat. Mă rog Bunului 
Dumnezeu să-mi dea viaţă s-o pot termina. Iar dacă nu, or termina-o şi 
alţii. De la fiecare a rămas cîte ceva neterminat. Lasă să rămînă şi de la 
mine... 

— Binecuvîntaţi-ne, prea cuvioase părinte Ghervasie, să plecăm. 
Vă cerem iertare că v-am obosit două ore cu vorba. 

— Să fiţi binecuvîntaţi de Dumnezeu, de Maica Domnului, de toţi 
sfinții şi de mine, bătrînul. Mă bucur că m-aţi vizitat. R 

— Şi noi ne bucurăm că vă găsim tare în credință, mulțumit și împă- 
cut sufletește. Sperăm să mai trecem pe la Agapia Veche, Vă rugăm să 
nu plecaţi dintre noi, pînă nu vă mai vedem o dată! 

33 — Convorbiri dukovniceşti 

— Facă-se voia Domnului! Noi trebuie să fim în tot ceasul gata 
de moarte. sa 

— Părinte Ghea, ne rugăm ii Dumnezeu să ne întîlnim şi A 
colo și să petrecem cu toții împreună în lumina lui Hristos! 

— Să ne rugăm uhii pentru alții și să nădăjduim...! 

Apoi, cuprinzînd capetele noastre în palmele sfinţiei sale, ne-a sărutat 
pe fiecare pe frunte, ne-a binecuvintat și ne-a petrecut cu dragoste pînă 
în cerdacul chiliei. Iar noi făcîndu-i Au chiz daune pînă la pămînt, așa 
ne-am desparpit i gata pi 

După cîteva luni de zile pärintele Cherise a släbit de tot. Atunci 
a zis către maici: 

— Aș fi dorit să mă sfîrşesc la o mînăstire de călugări! Apoi iar a 
tăcut. Mereu îi veneau fiii duhovnicești şi-i cereau binecuvîntarea cea 
mai de pe urmă. După o zi i-a spus unui ucenic al său din Tg. Neamţ: 

— Mihai, să fii binecuvîntat tu, gopa ta, copin tăi şi toată casa ta! 
După încă o zi a rostit iarăși: 

— Spuneți binecuvintare de la mine părinților din Skistii Cleopa, 
Ioil și Paisie și tuturor celor ce mă cunosc! Chemaţi pe părintele Cleopa 
să-mi citească molitfele de darea sufletului!... 

Cînd a intrat părintele Cleopa pe ușa chiliei, părintele Ghervasie nu 
mai putea vorbi. Stătea rezemat de căpătii și aștepta. Senin la față și 
alb, cu ochii încă vioi și negri, mulțumit în sine și blind ca un copil, îm- 
părţea fiecăruia ultima sa binecuvintare părintească. Cum a văzut că 
intră părintele Cleopa, a început să bată din palme şi să plîngă de bucurie. 
Ca prin minune seara a început din nou să grăiască. A ieșit pe coridor, 
a dat multe sfaturi maicilor, a privit munții, brazii, albinele și cerul. 
Aceeași înțelepciune duhovnicească, aceeași dulceaţă în grai, aceeași 
bucurie și împăcare sufletească. Apoi din nou a tăcut. 

A doua zi am mers şi eu la Agapia Veche să mai văd o dată pe părin- 
tele Ghervasie. Am intrat la el în chilie, Sfinţia sa m-a chemat alături. 
L-am privit adînc, fără grai, fără mișcare. Tacenm amdoi şi ne rugam 
unul pentru altul. Mă cunoştea. 

— Părinte Ghervasie, i-am zis, de atîtea ori am venit și m-aţi 
nai, şi mi-ați vorbit şi m-ați mîngtiat . . . Iar sânția sa mi-a arătat cu 
degetul spre cer, ca și cum mi-ar fi zis: 


— De-acum mă duc la Domnul, Nădăjduim că acolo, sus, ne vom 
întîlni şi vom mai vorbi! Pe a OAS, 

I-am sărutat sfinţita mînă şi l-am cuprins încet peste grumaz, ca 
pentru cea din urmă revedere. Apoi, părintele Ghervasie m-a binecuvântat 
şi încet m-am retras, m-am închinat în biserică şi am plecat peste munți. 

După cîteva zile părintele Ghervasie a plecat la Domnul. Și l-au în- 
gropat părinţii şi maicile în cimitirul schitului, sus, la marginea pădurii. 
Era o zi de iulie, cu soare, cu dangăt de clopote, cu lumînări aprinse de 
ceară, cu miros de tămfie și de fîn cosit, cu cântări duioase de igo pate Și 
cu nădejdea unei veșnice aatia 


"“MONAHIA HARITINA GAVRIL 
Miînăstirea Agapia 
(1897—1978) | 


Dacă dorești să vorbeşti: cu o maică duhovnicească în Miînăstirea 
Agapia, toţi te îndreaptă spre chilia maicii Haritina Casa Aader, un 
mic popas la maica Haritina. te ta 

— Bucuroşi de musafiri, maică Haritină ? Se Ta a ia Hip ie 

— Poftiți înăuntru. Da de unde sînteți? au Sa n 

— Am venit să ne închinăm prin sfintele Baja stii şi să primim cuvinte 


de folos de la părinți duhovniceşti. . Do 

— Da unde mai sînt asemenea părinți! Erau odată. Am apucat aici 
pe părintele Vichentie. Adevărat duhovnic. Plin de dragoste, milostiv şi 
nevoitor ca un sfînt. I-am fost ucenică. Îi duceam mîncare la chilie, iar 
sfinţia lui ne dădea sfaturi, ne învăţa din Sfînta sară şi ne binecuvînta. 

— Maică Haritină, sînteți de mult în mânăstire 

— De aproape 60 de ani, cînd aveam numai 14 ani. M-a ala maica 
Glicheria, sora mea. Noi sîntem de loc de la Sascut, și am fost mulți copii 
la părinți. Însă cu rinduiala lui Dumnezeu am venit la mînăstire patru 
fraţi. Mai întîi a venit sora cea mai mare Glicheria. A adus-o la Agapia 
o mătușă a noastră, călugăriță. Apoi, sora a venit odată acasă și m-a adus 
şi pe mine. După un an a adus și pe fratele meu Vasile, Ja Mînăstirea Secu. 
Acolo s-a călugărit sub numele de Varlaam. La urmă a adus şi pe sora 
cea mai mică, tot în Agapia. 

— Şi cum vă nevoiaţi la mînăstire? 

— Stăteam cu toate la o maică bătrină. Apoi eu am fost ucenică la 
maicile Cantemir, cele mai nevoitoare călugărițe pe vremea aceea din 
Agapia. După ce sora noastră s-a călugărit, sub numele de Glicheria, 
ne-am strîns și noi în jurul ei. Maica Glicheria era foarte nevoitoare și 
ordonată. Nu-i lipsea niciodată pravila şi canonul la chilie, sau slujba de 
la biserică. Rar să fi lipsit o zi pe an de la Sfinta Liturghie şi utrenie. Vecer- 

nia o mai citea și la chilie. Apoi era tare milostivă. Dădea din mîncarea 
noastră la săraci, la maicile lipsite, la închinători. Apoi, în fiecare noapte 
ne scula la utrenie, ne punea să ne facem canonul de metanii și pravila. 
Mai avea încă vreo cîteva ucenice. Se ocupa de ele să le deprindă cu fiica 
lui Dumnezeu. Acum cincisprezece ani a luat-o Domnul dintre noi. Cea- 
laltă soră mai mică a stat mai puţin în mînăstire. Cînta foarte frumos, ca 
o privighetoare. Era o podoabă a bisericii. Dar după cîţiva ani s-a întors 
înapoi la părinți. pe Ace E 

Părintele Varlaam, fratele nostru, a venit de la Secu la Agapia ca 
diacon prin 1925. Avea liniște aici. Slujea lu biserică și lucra la atelierul 
mânăstirii. Dar în ascuns dorea să se ducă de tot la Sfintul Munte. În anul 
1929 sau '30 își face bagajul şi pleacă. Noi, plîngînd, îl petrecem pînă la 
Tg. Neamţ. 


— Să ne vedem cu bine. Dumnezeu să te păzească pe cale! a zis maica 
“Glicheria. 

— La rai de-acum să ne mai vedem! a răspuns părintele Varlaam 
hotărît. Și a plecat. Treizeci de ani nu ne-a mai scris nimic din Sfîntul 
Munte. Nu mai știam nimic de sfinția sa. Credeam că o fi murit. lată că 
în 1960 ne pomenim cu o scrisoare de la el. Parcă nu credeam că mai tră- 
ieşte. Din scrisoare am înţeles că era foarte fericit că la Sfîntul Paști din 
acel an l-a ajutat Dumnezeu să se închine la Sfîntul Mormtnt şi să facă 
Învierea la Ierusalim. Ne spunea că treizeci de ani a dorit să ajungă la 
Sfintele Jocuri și abia acum s-a învredaicit. 

I-am scris și noi gi l-am rugat să vină în țară să ne mai vedem o dată. 
Iar el mi-a scris aspru: „Tot așa cum te ştiu ai rămas! Cum să mai vin 
în ţară? Odată ce am plecat pe calea lui Hristos sînt plecat pentru tot- 
deauna!” i 

Mai tîrziu ne-a scris un alt călugăr român din Sfîntul Munte că fratele 
nostru s-a făcut schivnic și s-a mutat la Domnul de Crăciun, în anul 
1960. A murit fericit. Ne spunea acel călugăr că au trăit amîndoi într-o 
mică colibă 30 de uni şi s-au împăcat ca doi frați. O dată nu a fost vreo 
ceartă între ei. Dumnezeu să-l odihnească ! 

' — Erau multe maici cînd aţi venit la mînăstire ? 

— Erau 300 de maici, afară de 50 de surori și peste 20 fete mici pe 
care le creșteau maicile. Iar preoţi slujitori erau 7 sau 8 şi 2 diaconi. Toţi 
de mir. Aveau case în sat. lar aici lu mînăstire aveau o cameră la arhon- 
daric, „odaia preoţilor”, unde stăteau cînd erau de săptămînă. La fel 
şi diaconii. Jar pentru mărturisirea soborului era un duhovnic călugăr renu- 
mit — protosinghelul Veniamin Popescu. 

. — Cum se făceau slujbele pe atunci? 

— Ca şi acum. Sfînta Liturghie se făcea zilnic la biserica mare, utre- 
nia la miezul nopţii, iar la celelalte două biserici se făcea pravilă. În 
sărbători şi Duminica se făcea şi acolo Sfinta Liturghie. Pentru morţi 
aveam tradiția să facem multe pomeniri şi Sfînta Liturghie în fiecare 
sîmbătă. Că așa ne învăţa părintele duhovnic: „Să nu înceteze niciodată 
Liturghia pentru cei morți!”. Spovedania se făcea obligatoriu în cele 
patru posturi, iar mai des după dorința și rîvna fiecăruia. Schivnicile se 
împărtășeau o dată pe lună. Altele şi mai des. 

— Ce maici mai sporite aţi cunoscut în mînăstire? 

— Cele mai sporite din mînăstire pe atunci erau maicile Glafra şi 
Eufrosina Cantemir. Erau surori şi schivnice. Au ajuns să se închine şi 
la Ierusalim. Am stat și eu un timp ucenică la ele. Erau foarte pravi- 
liste şi nevoitoare. Dimineaţa nu lipseau niciodată de la Sf. Liturghie. 
Vecernia, Pavecerniţa şi alte canoane le citeau seara la chilie. Apoi dor- 
meau două-trei ore şi înainte de miezul nopţii mă sculau la Utrenie. După 
ce ne întorceam de la biserică, mă puneau împreună cu ele la făcut canon 
și la citit Psaltirea pînă la ziuă. Ele nu se mai culcau, iar eu mai aţipeam 
puţin. Apoi toată ziua la ascultare, încît nu mai puteam. Atunci le-am 
zis: „Mă iertaţi pe mine, păcătoasa, eu n-am să pot să mă nevoiesc așa!” 
Iar maicile Glafira şi Eufrosina mi-au zis: nasa, maică Hanitindy te întă- 
reşte Maica Domnului!” i 

Altă maică bună a mai fost maica Emilia. 7 fost ucenica noastră. O 
copilă bună şi foarte evlavioasă. Însă a murit de tînără. S-a îmbolnăvit | 
de meningită şi noi i-am zis: „Să te ducem la spital, soro!” „Ei, la spital! 
Mai întîi la părintele duhovnic. Cit am fost sănătoasă am stat la mînăstire 
şi după ce m-am îmbolnăvit să mă duc la spital?” Atunci am călugărit-o, 
i-am făcut Sfîntul Maslu, părintele a împărtășit-o și o îngrijeum în chilie. 
Odată mă duc la ea. Cum deschid ușa, maica Emilia îmi spune: „Intraţi 
încet înăuntru și vă închinaţi. De ce tei așa Aa zale Ni vede că este 
Maica Domnului de faţă?” pu Ap ae: 

După cîteva zile a plecat la Domnul. Eta ae april - 

Mai era încă o maică sporită, maica Vriena. O călugăriță simplă, 
foarte rău îmbrăcată și nevoitoare. Ştia multe din Sfînta Scriptură, își 
făcea multă pravilă şi dădea de pomană tot ce-i dădeau maicile. Și venea 
multă lume la ea și-i dădea pomelnice, iar maica Vriena citea pentru toți 
la Psaltire şi le dădea multe sfaturi. Într-o zi au întrebat-o maicile : „Maică 
Vrienă, de ce porţi haine aşa de rupte?” „Odată — a zis ea — mi-a cum- 
părat cineva în Tg. Neamţ un rînd de haine bune, pe cînd eram acasă. 

Și iată că un tînăr mereu se uita la mine cu patimă. Atunci m-am gîndit 
la Dumnezeu și am zis: Dacă mîndria şi desfrînarea ștau în haine, nicio- 
dată n-am să port haine bune, ca să nu smintesc pe nimeni! Și de atunci 
port numai haine rupte;” : 

Maica Vriena era curajoasă şi povestea frumos, Cînd s-a înbolnăvit 
de moarte m-am dus la ea să-i cer cuvînt de folos. „Acum nu mai spun 
nimic, că nu mai am timp de vorbă !” Și după puţin timp s-a dus la Dom- 
nul... 

— Maică Haritină, vă mulțumim pentru aceste frumoase cuvinte. 
Maica Domnului să vă acopere de tot răul! 


MONAHIA LEONIDA BARBU 
Mînăstirea Agapia 
(n. 1889—1985) 


În ograda bisericii „Adormirea Maicii Domnului”, vizavi de intrare, se 
află o căscioară călugărească cu două chilii. Aici locuiește maica Leonida 
Barbu cu ucenica sa. | 

Înţelegind că se bucură mult bătrîna cînd îi deschide cineva ușa, facem 
un scurt popas la maica Leonida. Batem uşor în ușă şi așteptăm. 

— Nu-i în casă maica — ne răspunde un glas din vecini. Este în 
grădină! 

— Da de unde sînt părinţii? întreabă maica Leonida. Apoi se oprește 
puţin în loc şi ne priveşte liniştit, cu ochii încărcați de duioșie. Parcă nu-i 
vine să creadă că cinevu dorește să-i treacă pragul chiliei. 

— Oameni buni, maică Leonida! Am venit să vă vedem. 

— Mulţumesc lui Dumnezeu că îmi deschide şi mie cineva ușa ! Întot- 
deuna sînt foarte bucuroasă cînd văd un părinte sau o maică în chilia 
mea. Staţi, părinţilor, colo pe laiţă. E, 

— Maică Leonida, sînteţi cu metania din Agapia ? Ep a 

— Nu, părinţilor. E mai lungă viața mea. Sînt de loc de la Brăila, 
născută în 1889. Tata avea o soră călugăriță la Mînăstirea Dintr-un Lemn 
— Rîmnicu Vilcea. Odată a venit în casa noastră maica şi a zis către tata: 
„Frate, o să-ţi iau fata la mînăstire!”. „Nu ţi-o dau! Întti să înveţe 
carte” — a zis tata. Tar eu, plingînd, rugam pe maica mereu: „Mătusico, 
ia-mă şi pe mine la mânăstire!” 

Întîi s-a învoit mama. Apoi și tata a acceptat. Și am plecat la Mînăs- 
tirea Dintr-un Lemn. Aveam aproape 6 ani. La vremea școlii a venit tata 
să mă ia acasă pentru şcoală. Iar eu plîngînd, ziceam: „Mătuşico, nu mă 
duc acasă! Învăţ carte aici în sat”. Și am fost dată la școala primară din 
Frînceşti. Seara veneam din nou la miînăstire. Cind aveam 9 ani, aa să 
citesc pe literă veche din Ceaslov, ceasurile şi psalmii utreniei. 

Odată a venit episcopul Rimnicului, Atanasie Mironescu, la mînăs- 
tire și i-a plăcut cum am citit. La urmă m-a binecuvîntat şi mi-a zis: „Să 
fii cuminte și ascultătoare fetiță, căci cînd voi mai veni la mânăstire îţi 
voi aduce o rasă mică şi scofie și te fac călugăriţă!” Eu nu mai puteam 
de bucurie. După ce am terminat şcoala primară, a venit din nou episcopul 
pe la mînăstire și m-a îmbrăcat soră. Plingeam de bucurie. Iar prin 1910 
am fost călugărită. i 

— Maică Leonida, cum era viața duhovnicească pe atunci la Mînăs- 
tirea Dintr-un Lemn? SE 

— Ei, părinte, era foarte mare dragoste între maici pe vremea aceea. 
O ascultare desăvîrșită, pace şi unitate desăvirșită. Pe mine toate maicile 
mă înobrățișau și mă iubeau; mă învățau să cînt, să citesc şi mă sfătuiau 
de bine. Acum a răcit mult dragostea şi s-a impuţinat rîvna pentru Dom- 
nul. Fiecare mai mult pentru el. Iar cuvînt de folos nu mai găsești aproape 
la nimeni. Unde mai este unitatea de atunci? | 

— Și cum aţi ajuns totuși din Oltenia la Mînăstirea Agapia? 

— Ei, părinte, a venit războiul și pe noi, pe multe maici şi surori din 
mânăstiri, ne-a luat la școala de surori de caritate și ne-a repartizat prin 
spitale să îngrijim de răniți... Multe răni am mai văzut, multe am spălat 
şi am legat! Cînd vedeam că aduc răniți de pe front cu miinile şi picioarele 
tăiate, cu capul spart, cu trupul zdrobit de obuze, noi toate călugărițele 
plingeam de durerea lor. Iar doctorii ne ziceau: „De ce plingeţi? Mai rău 
le faceţi. Așa este la război. Jar noi sîntem datori să-i ajutăm și să-i îngri- 
jim cu dragoste și cu curaj...” Eram pe atunci la un spital de răniți la 
Roman. Apoi, ne-am mutat cu spitalul la lași. Am stat 4 ani la spitalele 
de război, din 1916 pînă în 1920. Iar cînd să plec din Iași la mînăstire, 
mitropolitul Moldovei, Pimen, mi-a zis: „Fiindcă ai îngrijit de răniți aici 
în Moldova, rămii la o mînăstire din eparhie. Du-te la Minăstirea Agapia”. 
Şi așa am venit aici, părinte, în 1920. Iar în anul 1922, maica mea a fost 
numită stareță la Mînăstirea Războieni şi m-a luat cu dinsa. Și am stat 
la Războieni pînă în anul 1960., > - A 


— Cum era viața dukovnicsas a la Mînăstirea Războieni? 
— Cînd ne-am dus, am apucat încă stareță pe maica Suzana Ștefă- 
nescu, sora episcopului Melchisedec de la Roman. Apoi a mai trăit cîțiva 

ani și a decedat. Era foarte cuvioasă. Dar gospodăria era ruinată, casele 
vechi, soborul mic, de numai vreo 20 de călugărițe. Apoi ne-am apucat 
toate, am reparat biserica zidită de Ștefan cel Mare, am construit o stăreţie 
nouă, case şi chilii de locuit, livezi frumoase de pomi, grădini de zarzavat 
bine îngrijite, de ţi-era mai mare dragul. În puţină vreme soborul s-a 
mărit pînă aproape la 50 de maici și surori. Singurul lucru nepotrivit era 
că se ducea viaţă de sine. Și oricum, nu este ca la obşte. Dar eram toate 
unite și ne înţelegeam bine. Slujba ia biserică se ducea exact după tipic. 
Liturghia se făcea uneori zilnic, alteori de patru ori pe săptămînă. Lunea, 
marţea și joia nu era Liturghie. 

.:- — Aţi avut acolo duhovnici buni? 

— Am avut un timp pe părintele Meletie Nicuţă, fost stareț la Mînăs- 
tirile Neamţ și Secu. Apoi pe părintele Ambrozie Nichifor tot de la Neamţ 
şi încă pe alții. Oricum noi eram foarte mulțumite de rînduiala mînăstirii 
noastre. Era linişte, pace și bucurie sufletească. 

— Ce locuri istorice legate de luptele de la Războieni aţi cunoscut? 

— Ei, părinte! Toate locurile dimprejur poartă nume istorice: Valea 
Albă, Valea Sîngelui, Tupilați, Războieni, Uscaţi. Aveam la biserică un 
pomelnic foarte gros cu morţii de la Războieni. Îi pomenea preotul zilnic 
la proscomidie. Așa era tradiţia de la Ștefan cel Mare. Dar după plecarea 
noastră din Războieni toate s-au ruinat. Biserica a devenit parohie și stă 
săptămâni dc zile fără slujbă ; casele maicilor au fost unele stricate, altele 
ocupate de mireni, livada a fost tăiată. 

` — Maică Leonida, ați avut ceva ucenice în mînăstire? 
`` — Am crescut cinci ucenice şi le-am făcut călugărițe. Și mulțumesc 
lui Dumnezeu, că le-a păzit pe toate pînă acum de cursele vrăjmașului. 

— Maică Leonida, care este cea mai mare bucurie duhovnicească a 
sfinției tale în viața călugărească ? 

— Biserica mi-a fost în toată viața cea mai mare miîngiiere, cuvioase 
părinte. Dau slavă lui Dumnezeu că m-a învrednicit de viața călugărească. 
Aici am avut o singură ocupaţie: grija pentru suflet. Și sînt mulțumită, 
părinte, că sînt aici aproape de sfînta biserică. Cînd am venit de la Răz- 
boieni mi-era urit, dar m-am luat cu biserica şi acum m-a mîngiiat Dumne- 
zeu că nu aș mai pleca de aici. Caut să nu lipsesc de la nici o slujbă ce 
se face în biserică. Aici uneori cânt, alteori citesc la strană sau zic „Doamne 
lisuse”. Să mă mîngtie Domnul și Maica Domnului, că sînt și eu străină 
pe pămînt... . Biserica este cea mai mare bucurie a mea! 

— Dar la chilie cum vă mai nevoiţi, maică Leonida? Ce cărți mai 
citiți? : cotei ae e te Spot pipi MO 20 ia tei i e, 

— Cel mai mult citesc la Psaltire, cuvioase părinte. Îmi fac pravila 
din Ceaslov ; îmi fac canonul meu călugăresc; mai zic „Doamne Iisuse” 
mai citesc Vieţile Sfinţilor şi alte cărți sfinte. Dar acum nu mai pot așa 
ca în tinereţe. Am slăbit și eu. Nu mai pot posti mulț, nu mai pot împlini 
tot canonul, nu pot plinge la rugăciune. Cînd aud cum se ncvoiau sfinţii 
de demult, mă înfricoşez. Noi dormim mult, ne culcăm pe pat moale, 
căutăm mîncare bună, haine frumoase, bani. . . Vai de noi! Sîntem numai 
niște purtători de haine negre! 

— Ce pustnici aţi cunoscut în viaţă, maică Leonida? 

— Am cunoscut cîteva maici și cîțiva călugări pustnici În munţii 
Sihlei, la Rîpa lui Coroi. Pe maicile Isidora, maica Zenâvia, Cleomida şi 
altele. Am fost de cîteva ori la ele. Plecam cu căruța minăstirii din Răz- 
boieni cu alimente pentru pustnici, la Sihla. Ajungeara seara Ja Sihăstria, 
dormeam acolo, ne mărturiseam la părintele Ioanichie stareţul, care era 
duhovnicul meu, iar a doua zi urcam cu greu la munte cu alimente. Ce 
frumoase erau clipele acelea! ai aja og“ 

— Ce călugărițe mai sporite aţi apucat în viaţă ? 

— Cuvioase părinte, am apucat maici bune peste tot Dar « cea mai 
sporită maică a fost una, schimonahia Varvara Dumitrescu de la Mînăs- 
tirea Dintr-un Lemn. Era de loc din Săliștea Sibiului. A venit de mică la 
mânăstire, s-a călugărit și apoi a ajuns mare schivnică. Postea în posturi 
cîte trei pînă la cinci zile desăvirșit. Iar în celelalte zile mînca numai le- 
gume, o dată pe zi. Am cunoscut-o. Era foarte rîynitoare, aspră cu sine 
şi bună cu noi. A fost şi stareță la Mînăstirea Dintr-un Lemn timp de 36 
ani și a murit la 20 ianuarie 1920, în vîrstă de 112 ani! Dumnezeu 8-0 
odihnească în cer! l 

Cînd mă gîndesc la locurile cela: pe ade. am copilărit mă cind 
-un dor să le mai văd o dată în viață. N-am mai fost prin Oltenia din 
anul 1920. Oare să fie păcat, părinte, să mă duc o dată pe la mînăstirea 
de metanie ? 

— Nu este păcat, maică Leonida. De ce să nu vă  duceţi? Cu ce trăiţi 
aici la Agapia, că este viață de sine? Ere 

— Trăiesc și eu din mila lui Dumnezeu, părinte. N-am nici un fel 
de pensie, căci n-am fost salariată, dar Domnul mă hrănește ... Cu Psal- 
tirea aceasta mă mingii, părinte. Unii credincioşi îmi dau rugăciuni, iar: 
eu citesc la Psaltire pentru dînșii. Am tot ce-mi trebuie, slavă Domnului ! 

- — Vă mulțumim, maică Leonida, pentru cuvintele care ni le-aţi 
dat. Plecăm de la sfinţia voastră folosiți. Nu uitaţi să ne pomeniţi și pe 
noi cînd citiți la sfînta Psaltire, ca să apli și noi orini pl ca ati 
noștri, > . .. Pe NA 

vu: SCHIMONAHIA PELAGHIA AMILCAR 


ea pm A u . 
; Minästirea Văratec ' 


Da p h. 


e aai... (1885 —1981) 


pile C a 

Dacă mergi să te închini în Mînăstirea Văratec, nu poți să nu faci un 
scurt popas la maica Pelaghia, nonagenara stareță a acestei sfinte mînăs- 
tiri... Suflet ales, pașnic și binecuvîntat, maica Pelaghia primeşte cu 
dragoste pe toţi, îi invită în casă, îi aşază la masă și îi serveşte cu înseși 
mîinile sale. Iar cînd musafirii pleacă, maica Pelaghia îi petrece creştinește 
pînă în balcon, le urează drum bun și le cere de la Domnul pace și bine- 
cuvîntare pe cale. 

Cu aceeași dragoste primește maica stareță și pe călugărițele minăs- 
tirii, fără grabă, fără protocol, fără program. Ca o adevărată mamă duhov- 
nicească. După obișnuita metanie, maica Pclaghia sărută pe fiecare pe 
creştet, iar ele îi sărută mîna și încep să-i destăinuie toate. Le urmă același 
sărut al dragostei, pi ci gest de supunere şi obișnuita binecuvintare 
călugărească. 

Dar nici când este singură, maica Pelaghia nu stă fără ETETA 
Nimeni n-a văzut-o vreodată ziua odihnind sau stînd fără ocupație duhov- 
nicească. Că ori o găsești împletind, ori făcîndu-și obișnuita pravilă de 
schivnică, ori citind la Psaltire, ori prășind straturi în grădină. lar cînd 
sună clopotul de vecernie, de utrenie sau Liturghie, maica Pelaghia lasă 
toate, își cere scuză de la oaspeţi, îşi ia rasa, ringul şi metaniile şi merge 
la sfinta biserică. » 

Încercăm și noi dragostea maicii Pelaghia. 

— Binecuvîntaţi-ne, maică stareță! 

— Maica Domnului să vă binecuvinteze! Aţi mai venit pe la noi? 

— Am venit să ne închinăm pe la sfintele noastre mînăstiri. 

— Bine aţi făcut. Da, poftiți în casă și mai staţi oleacă. 

— Mai puteţi duce această grea ascultare? 

— Mă întăreşte Maica Domnului. Încă acum sînt mai puţine, dar cu 
douăzeci de ani înainte erau mult mai multe maici, şi erau ateliere de 
covoare, croitorie, şcoală monahală. Atunci era mai multă osteneală. 

— Am auzit că sînteţi de mică în mînăstire, maică stareță. 

„ — Da, am venit de la 5 ani la mînăstire, în anul 1890. De-atunci pînă 
astăzi am stat permanent în Văratec, cu ajutorul Maicii Domnului. 

— Şi cum de v-au lăsat părinţii? a Spun 

.— Tatăl meu a fost preot în Humulești. Îl chema Vasile Anii 
Şi la el trăgeau pentru găzduit mulți părinți de la Neamţ și mai ales maici 

din Agapia și Văratec. Eu m-am împrietenit cu ele. Cînd le vedeam, nu mai 
puteam de bucurie. Iar cînd m-am făcut mai mărişoară, am zis la părinţi: 

— Lăsaţi-mă să mă duc şi eu la mînăstire! Mine, dacă vine pe la noi 
maica Meropia Vasian, mă duc să văd mînăstirea.., 

— Lasă întti să înveţi carte și apoi te-i duce — a zis tata. lar cînd a 
venit maica pe la noi, am început a plînge și am plecat la Văratec să stau 
cîteva zile. Dar cînd am văzut eu biserica plină de atitea maici îmbrăcate 
în negru și cînd am auzit cum cîntă, plingeam de bucurie. Apoi m-am îm- 
prietenit cu alte copile de vîrsta mea și nu am vrut să mă mai duc la pă- 
rinți. Degeaba voiau să mă ia cu forţa. Eu mă ascundeam și mă rugam 
la Maica Domnului să le înmoaie inima. Și pînă la urmă părinţii s-au lăsat 
păgubașşi. 

Am intrat în casa maicii Meropia Vasian, călugăriță bună, cîntăreaţă, 
nevoitoare şi eclesiarhă mulţi ani la biserică. Ea mi-a fost mai mult decît 
- o mamă. Ea m-a crescut, m-a dat la școală, m-a deprins cîntările şi rîn- 
duiala bisericii și m-a învățat slova veche. Dumnezeu s-o ierte! 

— A funcţionat vreo altă şcoală primară în Mînăstirea Văratec? 

— Cum să nu. Am apucat şcoala primară de la biserica Sfîntul Loan 
Botezătorul. Acolo am învăţat și eu carte. Era veche, înființată prin anii 
1830 —1840, în chiliile unor călugărițe bătrîne din ograda bisericii. A tost 
întemeiată de maicile Gane şi Lazu de neam boieresc, pentru fetele din 
mânăstire. Apoi au fost primiţi și copiii din satul Văratec, Un timp predau 
carte maicile. Pe urmă a venit un an Mai tîrziu şcoala s-a mutat 
în sat. l e: : 

— A mai fost și altă şcoală în Minăstirea Văratec? 

— A mai funcţionat un timp „şcoala de adulte”, unde învățau carte 
surorile mai mari, care nu învăţaseră la părinţi. 

— Sfinţia voastră aţi învăţat numai şcoala de la Sfîntul loan Boteză- 
torul, din Mînăstirea Văratec? 

— Am mai învățat școala mînăstirească. Fiecare maică bătrină primea 
câteva ucenice, unele numai de 5—6 ani, și le învăţa şcoala minăstirească. 
Adică să citească pe slovă veche, să deprindă psaltichia, să-şi facă regulat 
pravila şi canonul, să facă ascultare cu dragoste, să zică „Doamne Lisuse”, 
să facă mîncare, să ţese covoare, să împletească, să coase, să nu lipsească 
de la slujba bisericii, să se mărturisească regulat şi să fugă de toate smin- 
telile. Aceasta înseamnă şcoală mînăstirească. Și cine o deprinde pe aceasta 
poate ieși un călugăr desăvirșit. 

— La ce vîrstă v-aţi călugărit? 

— Cum am terminat școala, maica mea m-a îmbrăcat în negru. Apoi 
pe la virsta de 18 ani m-am călugărit. Din botez m-a chemat Maria. Însă 

auzeam că unele din maici se sachivniceau. De aceea ceream şi eu schivnicia, 

_dar eram prea tînără. Maica Tecla Grecu, care era cam de o vîrstă cu 
mine, se schivnicise înaintea mea. Atunci m-am hotărît și eu să primesc 
marea schimă. Am pregătit totul. 

— Şi cine v-a schivnicit? Că trebuie să fie și preotul schivnic, ca să 
poată face un schivnic. 

— Părintele Ioanichie Moroi, starețul Minăstirii Sihăstria. El ne-a 
schivnicit pe toate. Era cel mai renumit schivnic și duhovnic în mînăstirile 
noastre pe vremea aceea. Unele maici se schivniceau la Sihăstria, ' dar 
noi l-am chemat aici. Și a venit bătrînul cu dragoste şi ne-a tuns în marea 
schimă. . : d a A 

„.— Ce ascultări mai importante aţi făcut în cei 80 de ani de osteneală 
călugărească ? 

— Am fost mulți ani eclesiarhă mare. În anui 1942 am fost numită 
stareță pînă în 1946. Apoi am fost schimbată. Din anul 1954 am fost iarăși 
aleasă stareță pînă astăzi. Mulţumesc lui Dumnezeu şi Maicii Domnului 
că mi-a ajutat și am trecut cu bine și această grea ascultare. 

:— Maică stareță, aţi cunoscut în viaţă pe vestitul Moşu Gheorghe? 

— Cum să nu-l cunosc. L-am văzut de citeva ori. Venea pe la Văratec, 
desculț și cu capul descoperit. Avea o viaţă sfîntă. Maicile din casa noastră, 
Atanasia și Tecla Grecu, se duceau din cînd în cînd la Moșu Gheorghe la 
Piatra Neamţ. Îi duceau cîte ceva de mîncare. Dar Moşu Gheorghe tot 
ce căpăta de la oameni dădea milostenie. Apoi în fiecare noapte se rugă 
în biserica Sfîntului Ioan pînă la ziuă. Asta era nevoința lui. 

— Dar despre moaștele lui știți cum au fost aduse la Minăstirea Vă- 
ratec? 2 me . i 

— Cum să nu, dacă eu eram cu biserica. Le-am și văzut. Părintele 
Damaschin Trofin, prin anii 1932 sau 1933, mi se pare, le-a dezgropat 
din cimitirul orașului Piatra Neamţ gi le-a pus în căruță să le ducă la 
Minăstirea Rîşca, unde era el stareţ. Căci părintele Damaschin a fost trimis 
de Moşu Gheorghe la minăstire. Dar la drumul Văratecului, caii n-au 
mai vrut deloc să meargă înainte și au apucat în galop spre Văratec. 
Asta era voinţa lui poate. I-au adus oasele într-o lădiță. Le-am văzut și 
eu. Erau galbene ca ceara. Părinţii i-au făcut un parastas și le-au așezat 
în gropnița bisericii. Mai tîrziu a ajuns și părintele Damaschin duhovnic 
la noi și în fiecare zi îl pomenea şi-i făcea un parastas la gropniță. 

© — Aţi cunoscut. ceva pustnici prin părţile acestea ? 

— Aici în jurul mânăstirii noastre nu erau. Am apucat pustnici mai 
mulți încolo, spre schitul Sihla, la Rîpa lui Coroi. Trăiau şi călugări și 
maici în părțile acelea. Maicile Zenovia şi Isidora erau de la noi din Văra- 
tec. Le-am vizitat şi eu bordeiele lor. Se mărturiseau toate la părintele 


Ioanichie în Sihăstria. ' N d 

— Cum era pe atunci viaţa duhovnicească în Miînăstirea Văratec ? 

— Tot ca acum. Mulţumim Domnului! Numai că atunci erau mai 
multe fete tinere și surori. Slujbele se făceau după tipic. Nimic nu se lăsa. 
La biserica mare se făcea liturghia zilnic, iar la celelalte două biserici se 
făcea liturghia numai sîmbăta și Duminica. În celelalte zile, pravilă. 
Veneau toate la biserică. Maicile erau mai rîvnitoare. Erau pe atunci peste 
500 de maici cu şapte preoţi şi trei diaconi. Toţi erau preoţi de mir, cu 
familii. Numai unul era călugăr, duhovnicul oficial al mânăstirii. Familiile 
preoţilor erau în sat. Iar ei veneau în mînăstire pe rînd și slujeau la altar 
cu săptămîna. Stăteau la „Casa preoților”. După anul 1935 preoţii de mir 
au fost înlocuiţi cu preoţi călugări. Este mult mai bine așa. 

— Maică stareță, aveţi călugărițe mai sporite în mînăstire? 

__— Ca peste tot. Călugăriţe, pravilă, ascultare și biserică. Or fi unele 
mai sporite, dar numai Domnul le ştie. 

— Care este cea mai mare datorie a călugărilor în zilele noastre? 

— Să se roage pentru toată lumea, pentru țară, pentru păstori, pentru 
mânăstiri, pentru bolnavi, pentru mireni, căci ei nu au timp să se roage. 
Ei intră oleacă în biserică, aprind o lumînare, fac o cruce, sărută o icoană 
şi pleacă. Au servicii, au copii, au şcoală. Dar călugării nu au nimic decit 
biserica şi rugăciunea. Întotdeauna au venit mireni să se închine la 
“sfintele mînăstiri? : 

— Da, întotdeauna lumea, mirenii au venit la mînăstiri. S-au folosit 
mai mult. Au credință mai multă în călugări decît în preoţii lor. Pentru 
că și călugării au credință mai multă în Dumnezeu. Preoţii de mir au 
familie, copii, greutăți, dar călugării au numai pe Dumnezeu. De aceea 
trag mirenii mai mult la călugări decit la preoţii de mir. lar călugării sînt 
şi ei datori să-i primească cu dragoste, să-i mîngiie, să se roage pentru ei 
şi să le facă cele de nevoie, că unde să se ducă? Maică stareță, vă rugăm, 
daţi-ne și nouă un sfat, un cuvînt de folos. 

— Ce cuvint de folos să vă dau eu sfinților voastre! Ştiţi mai bine 
decît mine. Să aveţi răbdare, smerenie, bunătate și mai ales dragoste, 
care le biruie pe toate. Dacă avem dragoste pe toate le-am dobîndit. Să 
nu ținem mînie, să nu ne răzbunăm și să nu apună soarele întru mînia 
noastră. Dumnezeu să ne ajute să facem aceste lucruri și cred că ne 
vom miîntui. 

— Vă mulțumim, maică stareță, pentru sfaturi, pentru dragostea c 
care ne-ați primit și pentru tot ce ne-aţi spus. Dumnezeu să vă adauge anii 
bătriîneții ca să puteţi mîngfia și pe alţii cu rugăciunea şi cuvintul. 

— Ei, d-apoi de acu'... ajunge! Mai vine şi rîndul altora. 

— Binecuviîntați și ne iertaţi, maică Pelaghie! aut di 

— Maica Domnului să vă păzească. Mai poftiți! . 

MONAHIA EUFROSINA HRENIUC 
` Minăstirea Văratec 


“a (885—1915) 


Cum urci pe ulița ce duce din fața Minăstirii Văratec spre biserica 
„Schimbarea la Faţă”, întîlneşti de o parte și de alta case de lemn, cu 
balcoane şi flori, cu scoarţe întinse pe cerdac, cu pomi fructiferi încărcaţi 
de roade, cu mese și laviţe așezate sub umbrare de viţă de vie, cu stupi 
de albine, cu multă iarbă, cu prisos de liniște, de pace și bună cuviinţă. 

În aceste case locuiesc călugărițe harnice și rîvnitoare, care, pentru 
dragostea lui Hristos, au îmbrăcat haine cernite de renunțare și pocăință. 
Fiecare casă este de fapt un mic schit, o modestă comunitate de cîteva 
suflete, care trăiesc împreună, se roagă împreună, lucrează și mănîncă 
împreună. Cea mai vîrstnică dintre ele este considerată maică duhovni- 
cească a celorlalte surori. Toate ascultă de dînsa, o întreabă, îi destăinuie 
inimile, îi cer sfat. Și-așa, din generaţie în generație, călugărițele bătrîne 
își cresc ucenice în jurul lor, le deprind frica lui Dumnezeu, le învaţă să 
citească în Ceaslov pe literă veche, să cînte pe psaltichie după cele opt 
glasuri, să nu lipsească de la slujbele bisericii, să-și facă la chilii pravila 
şi canonul, să se păzească de toate cursele vrăjmașului, să țese scoarţe și 
lăvicere, să ude florile din grădină, să coase haine călugărești, să se roage, 
să cînte și să se bucure. După ducerea lor, călugărițele bătrîne lasă ucenice-: 
lor toată dragostea lor, Ceaslovul, Psaltirea, metaniile, chilia, ochelarii 
şi nădejdea prea doritei întîluiri, acolo, sus, în lumina lui Hristos. 


Una din aceste binecuvîntate „case”, de pe ulița „Schimbării la Faţă”, 
este şi cea a maicii Eufrosina Hreniuc, călugărița cea mai vîrstnică din 
Minăstirea Văratec. Ne oprim. O portiță mică, o cărare pietruită, tivită 
pe ambele părţi cu tufe de flori, cîteva trepte ce urcă pe cerdac și iată-ne 
la uşa chiliei maicii Eufrosina. 

— Binecuviîntaţi-ne, maică Eufrosina! ` 

— Domnul și Maica Domnului! Da, cine sinteți? Veniţi mai aproape, 
că nu prea aud. 

Intrăm, ne așezăm alături pe cca laviţă și privim la chipul senin 
şi firav al maicii Eufrosina. : 

— Àm venit să vă cercetăm şi să mai stăm puțin de vorbă. 

— Bine, părinților. Mă bucur că mi-ați deschis uşa, : anf 


CU PARINŢI DIN MOLDOVA 


— Maică Eufrosina, am auzit că sînteţi cea mai de demult în mînăs- 
tirea Văratec. zi 

— Ei, părinților, cu mila lui Dumnezeu, iaca sînt aici din anul 1890, 
de cînd eram de 5 ani. ă pda ANNA 

— Și cum aţi venit la mînăstire? E 

— Mama avea la Văratec o soră călugăriță, maica Agripina Gafencu. 
Și o dată pe an venea cu pașaport acasă la noi, în satul Metocul Drago- 
mirnei, aproape de Suceava. Pe atunci Bucovina era sub austrieci. În 
vara anului 1890, pe cînd aveam numai 5 ani, a venit la noi sora mamei din 
Văratec și i-a zis: „Dă-mi şi mie o copilă, să o am de ucenică la mînăs- 
tire” „Pe care să ţi-o dau? Ia-o pe cea mai mare, dar este la şcoală...” 
„Dă-mi-o pe asta mai mică!” „Ţi-o dau...!” Si 

veam numai 5 ani atunci. Mătuşa mea, maica Agripina, nu mai 
putea de bucurie. „Am și eu o nepoată ucenică !” îşi zicea. Şi m-a luat cu 
vorba, mi-a pus îmbrăcămintea într-o traistă, m-a adus cu trăsura pînă 
la Suceava. De acolo, cu trenul pînă la Pașcani. lar de la Pașcani, cu 
'diligența pînă la Tirgu Neamţ. Mi-aduc aminte, în diligență eram mai 
mulți. Pe mine m-a adus în braţe un evreu. De la o vreme am început 
a plînge. Iar cl încerca să mă mingiie. Apoi a întrebat: „Ce are copila 
aceasta de plinge?” Maica nu i-a dat nici un răspuns. În Tirgu Neamţ, 
maica m-a lăsat la o gazdă, apoi a tocmit o căruță şi am pornit către 
Văratec. Cînd am ajuns era întuneric. „Unde sîntem aici? La Metocul 
Dragomirnei?” „Sîntem la Minăstirea Văratec, copila mea!” 

Prima dată am fost dusă la biserică, seara, la slujba privegherii. Cîn- 
tau toate maicile. Dar eu cînd am văzut că toate sînt îmbrăcate în negru, 
de li se vedeau numai feţele, m-am speriat și am început a plinge. Apoi, 
au venit şi alte copile de virsta mea la biserică și m-am lipit de ele. Cînd 
eram de 7 ani, în 1892, mătușa m-a dat la şcoală în sat, împreună cu multe 
fete din mânăstire. lar la chilie, maica Agripina, mătuşa mea, mă deprindea 
cu cititul pe slovă veche, metaniile și lucrul de mînă. 

Cînd eram de 1l ani am terminat școala. Ştiam să citesc pe. slovă 
veche din Ceaslov şi Psaltire, ştiam ceasurile, troparele, știam să fes cu 
maica la scoarţe și să vopsesc lina cu coajă de nuc. Apoi, maica m-a îmbră- 
cat în hăinuţe negre de soră și mi-a dat scofie. A fost poate cea: mai feri- 
cită zi din viaţa mea. Eram nelipsită de la slujbele bisericii. Maicile mă 
puneau să citesc la strană ceasurile, troparele și catismele de rînd. Apoi, 
am deprins de la maica mea cîntările de plastichie, catavasiile şi Idiome- 
larul. în 

— La ce vîrstă v-aţi călugărit, maică Eufrosină ? 

'— La virsta de 15 ani. Maica mea mi-a fost nașă de călugărie și mi-a 
pus numele acesta. I-a plăcut viaţa Sfintei Eufrosina. - e fa Sy 

.— Ce ascultări mai deosebite aţi avut în miînăstire ? 

— Îndată după călugărie am fost rînduită paraclisieră la biserica 
mare. Făceam cu săptămîna cîte a maici.o dată. Tot cu săptămîna 
făceam la ceaslov, la psaltire, la clopote. Ani de zile am făcut această 
ascultare. Mi-a plăcut cel mai mult. Apoi am fost rînduită de maica sta- 
reță cîntăreaţă la strană. Cîntam zilnic la strana stingă. La dreapta era 
altă maică, Și lîngă noi erau surorile începătoare și citețele, care țineau 
isonul și deprindeau meșteșugul muzicii bisericești. La virsta de 30 de 
ani am fost rînduită ca econoamă a mînăstirii, ascultare grea, care îţi 
cere răbdare, pricepere şi multă osteneală. Mă duceam cu surorile la cîmp, 
la arat, la semănat, la prășit și la cules. Dar era şi frumos. Fetele lucrau 
cu dragoste în aer liber. Cite una zicea pe de rost ceasurile, acatistul și 
paraclisul Maicii Domnului, iar celelalte cîntau în cor și lăudau pe Dum- 
nezeu. 

Am mai fost în două rînduri și arhondară la mînăstire. Eu eram cu 
primirea închinătorilor şi oaspeților. Vara, mai ales, veneau la sărbători 
mulți credincioși pe care îi găzduiam gratuit, îi îndreptam la duhovnici 
şi le vorbeam cît mă pricepeam cuvînt de folos. Am mai trăit patru ani 
la Mînăstirea Moldoviţa şi încă vreo patru la Mînăstirea Suceviţa şi schitul 
Savu — Tg. Ocna. Apoi m-am reîntors la metanie. ; 

— După ce ați venit la mînästire, vă mai duceați vara la părinți? 

— La început nu m-a dus mătușa cinci-gase ani, ca să nu rămîn acasă. 
După ce m-am legat de mînăstire și m-a îmbrăcat măicuţa în haine negre, 
mă ducea vara, să ne vedem cu neamurile. Și le ducea maica mea la toți 
iconiţe, cărți de rugăciuni, tămiie de la Ierusalim, cruciulițe, de bucura tot 
satul. Apoi, seara, se adunau neamurile la noi acasă și zăboveau pînă tîrziu, 
iar măicuța mea le vorbea din Sfînta Scriptură şi din Vieţile Sfinţilor, de 
le creștea inima la toți. 

Dar să vă spun ce minune am văzut cu ochii mei la Sfintul Joan cel 
Nou de la Suceava. 

Era prin anii 1897—98. Eu eram numai rasofoară, soră îmbrăcată 
în negru. Ne-am hotărît să plecăm în Bucovina. Ne-am făcut amîndouă 
pașapoarte, că Bucovina era sub Austria, și am plecat pe 22 iunie. La 23 
iunie am poposit peste noapte la Minăstirea Sfîntul loan din Suceava. 
Era ajun de hram. Lume multă, toţi îmbrăcaţi național; preoți mulți, 
slujbe frumoase, cîntări de răsuna orașul. Abia am ajuns la Sfintele Moaşte. 
Ne-am închinat și ne-am rugat pentru noi, pentru minăstiri, pentru ţară, 
pentru toată lumea. l 

A doua zi a venit la slujbă şi mai multă lume din Bucovina, din Mol- 
dova veche, Ardeal, Maramureş, Galiţia și Polonia, de nu se putea întîlni 
frate cu frate. Sfînta Liturghie s-a. făcut în ogradă, cu arhiereu şi mulți 

preoţi, unde erau şi Sfintele Moaște. Iar lumea aștepta pe două rînduri să 
se închine la Sfîntul loan. Iată că vine să se închine şi o cucoană renumită, 
care a fost adusă pînă la poarta mînăstirii cu o trăsură cu patru cai. S-a 
închinat cu mare credinţă, a sărutat de trei ori Sfintele Moaşte, a stat la 
slujbă şi a plecat spre trăsură. Apoi s-a urcat şi a poruncit vizitiului să 
mâne. Dar spre mirarea tuturor, caii nu voiau să pornească. Îi lovea cu 
biciul, îi strunea în hăţuri, îi îndemna cu vorba, dar caii săreau în sus, 
jucau pe loc, dădeau înapoi, iar trăsura nici nu se urnea din drum. 

S-a adunat multă lume de față. Unii împingeau trăsura, alții minau 
caii, dar în zadar. Cucoana stătea uimită şi albă la faţă. Atunci au chemat 
cîțiva preoţi şi însuşi arhiereul a venit la trăsură și văzînd au zis: 

— Aceasta este o minune! Cucoana o fi făcut vreun păcat mare și 
Sfîntul loan o opreşte pe loc ca să se mărturisească. Unul din preoţi a 
chemat în biserică pe cucoană și i-a spus: 

— Stai în genunchi și te mărturiseşte înainte lui Hristos, ce păcat 
mare ai făcut astăzi de te-a oprit Sfîntul Ioan să nu pleci acasă? Iar ea, 
tremurînd de frică şi plingînd, a spus: „Părinte, am îndrăznit, cînd m-am 
închinat, de am rupt cu dinţii o părticică din Sfintele Moaşte ale Sfîntului 
loan și le-am dus la trăsură ca să le am acasă de ajutor. Acesta este 
păcatul meu pe care l-am făcut!” Iar preotul i-a zis: „lată pentru ce s-a 
supărat pe tine Sfîntul Mucenic şi nu te lasă să pleci pînă nu aduci înapoi 
părticica luată din trupul său. Dacă vrei să nu pătimești ceva şi mai rău, 
du-te, adu înapoi Sfintele Moaşte, apoi să-ţi citesc o rugăciune de dezle- 
gare, ca să iei iertare de la Sfîntul Mucenic Ioan, și aşa vei pleca cu pace 
acasă.” 

Și, o minune preaslăvită ! S-a dus cucoana la trăsură, a adus bucăţica 
de os în biserică, a pus-o înapoi la mîna sfîntului și a căzut în genunchi, 
cerindu-și iertare cu lacrimi. Apoi a primit dezlegare de la preot şi, cum s-a 
urcat în trăsură, au pornit caii în galop spre Ițcani. 

— Maică Eufrosină, cum era viaţa duhovnicească pe atunci în Minăs- 
tirea Văratec? 

— Tare mai era frumos, părinte! Erau de toate peste 500 de maici 
şi surori și veneau la biserică ziua și noaptea. Liturghia se făcea zilnic, 
utrenia la miezul nopții, iar în sărbători slujbă cu sobor. Şi cîntau așa de 


frumos maicile, ca în rai. Apoi era mare dragoste între ele. Se mărturiseau ` 


regulat şi se împărtăşeau, iar la chilii citeau toate la psaltire, Îşi făceau 
canonul și pravila şi se îndeletniceau cu ascultarea rînduită. 
ntrucît era viață de sine, din ce trăiau maicile? -> 


— Toste deprindeau să toarcă lină, să țese sumane, să impletească ă 


fesuri și flanele, să facă metanii şi paramane, să aleagă scoarţe şi să coase 
haine. călugărești şi veșminte. Din ce cîştigau își cumpărau alimente şi-şi 

întreţineau chiliile. Ucenicele mai aduceau din familie cîte ceva pentru 
întreţinere şi așa își petreceau viaţa maicile noastre. Mie îmi pare rău că 
nu am trăit în obşte. Ce frumoasă este viața în obște! Așa noi toată 
ziua alergăm să ne cîştigăm existenţa, să întreținem casa, să procurăm 
cele de nevoie. Și vai de noi, mai ales acum, că puţin ne mai rugăm. Ca 
mîine închidem ochii și ce vom arăta înaintea lui Hristos? Sînt la Văratec 
de 80 de ani și am petrecut pînă acum ca la şapte rînduri de maici care 
au murit. Din cele mai bătrîne am mai rămas eu şi maica stareță şi aştept 
din zi în zi să plec... 

— Aţi crescut ucenice bune, maică Eufrosină ? 

— Da, părinte, cît mi-a dat Dumnezeu am căutat fete bune, le-am 
format după rînduiala călugărească, le-am învățat frica de Dumnezeu, 
le-am deprins cîntările și au ieșit maici evlavioase. Acum este mai rău, că 
nu am o ucenică s-o las în casă. Nu ştii pe undeva o soră bună? I-aş lăsa 
chilia şi tot ce am, numai să mă pomenească după moarte. 

— Mă rog Maicii Domnului să vă dea o ucenică bună! Ce pravilă 
mai citiți la chilie? 

— Mai citesc din Ceaslov și din Psaltire, că nu prea pot merge la 
biserică. Mă dor picioarele... 

— Nu vă pare rău că v-a adus mătuşa la mînăstire? 

'— Mulţumesc lui Dumnezeu şi Maicii Domnului, părinte, că am 
cunoscut calea asta și mi-a făcut Domnul parte şi mie de viaţa călugă- 
rească. A fost greu, am suferit ispite de tot felul, dar toate au trecut 
ca un vis, cu darul lui Hristos. 

— Aţi cunoscut în mânăstire călugărițe mai sporite? 

— Dumnezeu le știe pe toate. Am apucat schivnice bune, nevoitoare, 
praviliste nelipsite de la biserică, tăcute și foarte smerite, cum au fost 
maicile Epraxia Mălău, Nectaria Beu, Agafa Stamate şi altele. Acum 
toate au plecat. l 

— Dar pe Moşu Ghtorghe l-ați Cu po : 

— Cum să nu-l cunosc? Venea mereu pe la Văratec. Odată l-am văzut 
în Tg. Neamţ. Era iarnă şi ger. lar el stătea cu picioarele desculțe în omăt 
şi cu capul gol. Picioarele lui erau roșii și puţin umflate, dar el era senin la 
faţă și totdeauna mulțumit. Tria la biserica Sfîntul Ioan din Piatra 
Neamţ. i 

— Vreo călugăriță pustnică în a mânăstirii ați cunoscut? 

— Nu prea stăteau pe aici, că munții noștri erau tare călcați de oameni 
şi turme de oi. Se duceau toate încolo, spre Ripa lui Coroi, la Schitul Sihla 
şi Sihăstria. Acolo erau multe bordeie pustniceşti şi aveau multă liniște - 

Am cunoscut două călugărițe de la noi, foarte sărace, care s-au nevoit 
în pădurile dinspre satul Crăcăoani, Le duceau femeile de mîncare să se 

roage pentru ele. Altele se pustniccau la Muncelul Agapiei sau pe Muntele 
Filiorul. Era greu de ajuns pînă la ele. P : 
— Maică Eufrosină, ce rînduială mai frumoasă v-a plăcut din tradiția 
Minăstirii Văratec? . >  : 
— Mi-a plăcut mai ales tradiţia din Săptămîna luminată. În fiecare 
zi după Paști, asistam la Sfînta Liturghie cu toate. Apoi în frunte cn 
preotul, mergeam pe rînd, într-o zi la maica stareță, a doua zi la maica 
eclesiarhă, la econoamă, la arhondară și așa pînă la sfîrşitul săptămînii 
mergeam la toate. Acolo luam împreună o mică gustare, ciocneam un ou 
Toş, cîntam „Hristos a înviat” de trei ori și plecam mai departe. Ce fru- 
moase erau zilele acelea! SP 
— Maică Eufrosină, ne rugăm Mîntuitorului nostru lisus Hristos, ca 
bucuria Învierii să rămînă permanent cu sfinţia voastră. Hristos a înviat! 
— Adevărat a înviat Domnul, părinte Ioanichie! 


PROTOSINGHELUL MARCHIAN CIUBOTARU 
Miînăstirea Bistriţa — Neamț 
(n. 1900—1992) 


Ctitoria lui Alexandru cel Bun este o mânăstire misionară în adevăratul 
sens al cuvîntului. Aici, la icoana Sfintei Ana, în faţa acestui străbun Altar 
în care se slăveşte Dumnezeu de sase secole, își pleacă genunchii mulți 
credincioşi moldoveni și ardeleni, de aproape şi de departe. Voievozi și 
cronicari, călugări şi mireni, ţărani şi orășeni, sănătoși şi bolnavi, poposesc 
cu evlavie la Mînăstirea Bistrița, aduc laudă lui Dumnezeu, cer ajutorul 
Maicii Domnului, sărută icoana miraculoasă a Sfintei Ana, întreabă şi cer 
cuvînt de folos de la preoții bătrîni, aşteaptă un sfat, un îndemn și o rugă- 
ciune de binecuvîntare. - 

Duhovnicul care stă permanent de veghe în calea credincioșilor de 
aproape 20 de ani este Protosinghelul Marchian Ciubotaru. Numele sfinţiei 
sale, experiența sa duhovnicească, autoritatea sa morală, ca și asprimea 
sa canonică sînt binecunoscute. Părintele Marchian este duhovnicul ordinii 
şi disciplinii monahale al unei impecabile viețuiri morale, El cere credincio- 
şilor desăvirşită ascultare de Hristos, de Biserică și de preot. Pentru sfinția 
sa păcatul înseamnă moarte, despărțire de Hristos şi osîndă veşnică, 
dacă omul nu se pocăiește. Înzestrat de Dumnezeu cu o construcție fizică 
rară, cu sănătate deosebită, cu voință de fier, cu mult curaj și bărbăţie, 
sfințiu sa niciodată nu, dă înapoi, nu se jenează să mărturisească adevărul, 
nu se plictiseşte, nici nu se lasă doborft de oboseală. Nu se teme nici de 
boală, nici de oameni, nici de moarte. În toate are curaj, întotdeauna îl 

găseşti la biserică sau așteaptă în prag, gata la datorie. Ori spovedeşte, 
ori dă sfaturi, ori mustră păcatul, ori citeşte la bolnavi, ori citește rugă- 
ciuni din Ceaslov, căci așaa deprins de la părinţii săi duhovniceşti: să 
fie statornic, tare în credinţă, plin de bărbăţie, aspru cu sine, canonic și 
să nu se teamă decît de Dumnezeu. De aceea părintele Marchian nu face 
ușor pogorămînt, excepție. Jartă mai greu, dă canon pe măsură, dar tămă- 
duieşte sigur. Cine ascultă de sfinţia sa întotdeaua are pace în conștiință 
şi sporește pe calea mîntuirii.. - : ) 

Apelind la experiența prea cuvioșiei sale acumulată în aproape 60 
de ani de viaţă monahală și de pastorație, redăm mai jos o scurtă convor- 
bire cu părintele Marchian, duhovnicul Minăstirii Bistriţa. - pie 
i, .— De unde sînteți de loc, părinte Marchian ? ' . 

+ — Sînt născut în satul Tulbureni — Botosani, din părinți agricultori. 


. 


Dintre fraţii mei eu eram o fire mai retrasă. De mic nu eram prea bisericos, 
dar îmi plăcea să discut cu bătrînii satului. 
— Cine v-a îndemnat să veniţi la viaţa călugărească ? . 
— Cel dintti m-a îndemnat preotul din sat, că mă vedea mai retras 
de lume și iubeam să citesc cărţi și să aud cuvinte de folos. Cînd eram cam 
de 18 ani, înainte de armată, am visat într-o noapte biserica Adormirii 


Maicii Domnului din Mânăstirea Vorona cu trei turle, pe peretele căreia 
era scris cu litere vechi: „Vei fi monah în Mînăstirea Vorona !”. Din ziua 
aceea aveam gîndul numai la viața monahală. e 
— Și cînd aţi venit la mînăsuire? > . > >. | 
-— După ce m-am liberat de armată, în 1924, am mai stat un an acasă. 
Iar în 1925, la Înălțarea Domnului, am venit cu rudele la hramul Mînăstirii 
Neamţ şi voiam să depun dosarul cu actele personale la Neamţ, că voiam 
să mă fac călugăr aici. Dar Maica Domnului m-a împiedicat, căci în mul- 
țimea aceea am pierdut actele şi am venit înapoi acasă. Atunci preotul 
din sat s-a dus la stareţul Mînăstirii Vorona, arhimandritul Nifon Ioniţă, 
cu care se cunoştea, și i-a zis: „Părinte stareţ, am un băiat la mine în sat, 
al lui Chir loan Ciubotaru și al Mariei, care vrea să vină la minăstire. 
` Vă rog să-l primiţi că este un băiat bun și credincios. Îl cheamă Mina din 
botez !”. Era în vara anului 1925. Am luat cu mine puţin bagaj în spate şi 
o scrieoare de la preotul meu şi am plecat la Vorona. Cum a citit starețul 
îndată m-a primit, mi-a dat chilie și mi-a rinduit ascultare la obşte. Atunci 
mi-am adus aminte de visul meu din tinerețe și am socotit că aici m-a che- 
mat Maica Domnului să slujesc lui Hristos. = =e- > E Erata i 
— În ce an aţi fost călugărit și hirotonit preot? 
— La Întîmpinarea Domnului, 1926, am fost călugărit, iar toamna 
am fost hirotonit diacon şi rinduit cu ascultarea de econom. După aproape 
8 ani, în 1934, am fost hirotonit preot şi numit paroh misionar în satul 

Bărăști — Boroaia, unde erau credincioşi pe stil vechi. După un an însă 
am fost trimis din nou la Vorona, unde am avut mulți ani Arculbasea 
de duhovnic, slujitor la biserică și eclesiarh mare. ` 

- ° — Părinte Marchian, cîți călugări erau acum 50, de ani la Vorona şi 
cum vi se părea viața duhovnicească ? 

— În Vorona erau pînă la 30 de călugări, iar Ja Schitul Sihăstria 
Voronei erau patru călugări şi cam zece tineri din sate care făceau aici 
şcoală de cîntări bisericești. Pe atunci minăstirile pregăteau cîntăreţii de 
biserică pentru parohii și cînd știau muzica psaltică, liturgica și tipicul, 
stareții le dădeau atestat de cîntăreț. La Sihăstria Voronei era o vestită 
şcoală de cîntăreţi, condusă de Protosinghelul Ghedeon Verenciuc, egume- 
nul schitului. Aici a frăţit doi ani de zile și Înalt Prea Sfinţitul nostru 
mitropolit Teoctist. Viaţa duhovnicească la Vorona era destul de frumoasă. 
Sfinta Liturghie se făcea zilnic 5i utrenia la Mezul nopții, iar masa era 
de obşte. 

- — Aţi mai fost duhovnic la vreo etre după Vorona? 

— Între anii 1949—1953 am fost duhovnic la Schitul Eroii Neamu- 
lui — Botoşani, Era un schit nou de călugăriţe cu vreo 40 de maici și 
surori. Aici am făcut rânduială de obşte, am ajutat la terminarea bisericii 
şi am călugărit 39 de maici. Apoi, între anii 1960—1967, am fost duhovnic 
şi econom la Minăstirea Neamţ, iar din acest an am fost numit preot pie 
tor şi duhovnic la Mînăstirea Bistriţa. ` pa 

— Ce aţi realizat mai deosebit în viaţa duhovnicească a Mtnăstirii 
Bistriţa timp de 18 ani? . Ke eaii 

— Ca eclesiarh mare am avut mai întîi grijă de Hena Am început 
să fac zilnic Sfînta Liturghie şi toată rînduiala, ca la mînăstirile mari. 
Apoi am întărit viaţa de obște, ca toți să fim uniţi la biserică, la ascultare, 
la chilii. Iar ca duhovnic al satelor Bistriţa, Plopşor și Viişoara, care apar- 
țin duhovnicește de Mînăstirea Bistrița, m-am silit, după puterea mea și 
cu ajutorul lui Dumnezeu, să-i atrag pe mulți la Hristos. Cel mai mult am 
cîștigat pe credincioși cu spovedania. Sînt 18 ani de cînd sînt duhovnicul 
acestor sate care au cîteva mii de suflete. Apoi pe mulți îi ţin legaţi de 
biserică prin Sfînta Împărtășanie, prin cititul zilnic a rugăciunilor de 
sănătate și ajutor la icoana Sfintei Ana, prin vizitarea periodică în 
casele lor, prin slujbele ce le fac la cererea lor, ca Sfîntul Maslu și agheaz- 
mă, prin slujbele regulate pentru cei morţi și prin milostenie la cei săraci. 
De 18 ani sînt părintele lor duhovnicesc. Le botez copiii, îi mărturisesc, 
merg cu ajunul la casele lor, îi sfătuiesc regulat, îi cunun la biserică și 
înmormîntez pe cei răposați. Este multă osteneală, părinte Ioanichie. 
De mi-ar da Dumnezeu şi mie iertare de păcate și miîntuire! 

— De cîte ori spovediți şi împărtășiţi pe mireni?. © .-. 

— În cele patru posturi spovedesc regulat, iar de împărtășit după 
cum socotesc că este omul mai pregătit. Cei bolnavi, cei ce merg la operaţie, 
bătriînii și femeile însărcinate, se pot împărtăși ori de cite ori se simt amenin- 
ţaţi de moarte, iar ceilalți de patru sau cinci ori pe an, după Sfintele Ca- 
noane. Pe cei bolnavi şi neputincioşi îi spovedesc și-i împărtășesc acasă, 
ori de cîte ori mă cheamă. Lu fiecare început și sfirsit de post, merg pe la 
bolnavi acasă, îi mărturisesc și-i împărtășesc pe loc, stau de vorbă cu ei, 
îi sfătuiesc și nădăjduiesc că fac lucrul lui Dumnezeu. Am permanent 30— 
40 de bătrîni şi bolnavi greu pe care îi cercetez şi-i împărtășesc acasă, iar 
pe ceilalți, la biserică. 

— Sînt mulţumiţi credincioşii de Sfinţia Voastră, părinte Marchian? 

— Eu așa cred! Dacă ei sînt mulţumiţi, sînt și eu mulțumit sufletește 
şi e este şi Dumnezeu mulţumit. calcar poate, nu mai veneau credincioşii 
la mine la spovedanie. i 

— Nu cumva le daţi canon prea greu la Spovedanie? 

— Așa este. Eu ţin mult la Tradiţir și lu scumpătatea Sfintelor Ca- 
noane. Nu vreau să mă cert cu Sfinţii Părinţi, nici să-mi iau asupra mea 
păcatele oamenilor. Sînt destule ale mele de care trebuie să dau socoteală. 
Cel mai de preț canon în spovedanie este să părăsească omul definitiv păca- 
tul și să se căiască pentru el toată viaţa. Atunci şi eu îi dau canon mai 
uşor sau îi scad canonul pe parcurs. Iar dacă văd că omul nu vrea să lase 
păcatul, nu făgăduiește să se pocăiască din inimă, atunci îi dau canon după 
carte, Adică să nu se împărtășească un timp, să facă metanii, să postească 
miercurea și vinerea pînă după amiază, să facă milostenie, să se roage mai 
mult şi să vină regulat la biserică. Le mai dau să citească la Psaltire, să 
zică „Doamne Iisuse”, să boteze copii, să îmbrace copii orfani şi altele. 

— De cîtă vreme citiți zilnic rugăciuni de sănătate înaintea icoanei 
Sfintei Ana? 

„— Eu citesc rugăciuni la aredincioşi de 50 de ani, de cînd sînt preot! 
Iar aici la Bistriţa citesc zilnic la icoana Sfintei Ana seara, dimineaţa și 
la miezul nopţii, tuturor celor care vin aici la rugăciune. Și mulți primesc 
sănătate și ajutor, după cererea și credinţa lor. Că nu eu, ci mila lui Dumne- 
zeu, harul și credinţa credincioșilor îi ușurează, fi ajută și fi fac sănătoși. 
Icoana aceasta, împreună cu Maica Domnului de la Neamţ, sînt primite 
în dar de Alexandru cel Bun din Bizanţ, în anul 1407. . 

— Ce sfaturi duhovniceşti o părinte Marchian, credincioşilor şi 
fiilor duhovniceşti pe care îi aveţi? . . sau 
„-— Întii să asculte de Biserică și de preoţi, că ei răspund de mintuirea 
lor. Apoi să păzească dreapta credinţă curată, neștirbită, așa cum am 
moștenit-o de la moșii şi strămoșii noștri. Acum sînt mulți sectari, şi vor 
fi şi mai mulţi care vor căuta să „amăgească, de.va fi cu putinţă, și pe cci 

aleşi”, spune Mintuitorul; dar ei să nu-i asculte, că sînt „hristoşi mincinoși 
şi prooroci mincinoși”. Apoi să se roage cît mai mult, să aibă un duhovnic 
bun, să citească cărţi sfinte, să nască copii, să trăiască în dragoste și să 
nu lipsească de la slujbele bisericii. De vor face așa, toți creștinii se vor 
mântui, iar de nu vor face, se vor osîndi, cum spune Iisus Hristos. 

— Care sînt cele mai mari păcate care predomină astăzi în lume? 

— Necredinţa, beţia, desfrinarea și uciderea de copii. Pentru aceste 
grele păcate vin toate bătăile lui Dumnezeu peste noi. Acestea trebuie 
combătute cel mai mult de preoţi în rîndul credincioșilor. 

— Ce sfaturi daţi călugărilor din mânăstiri ? 

— Să lase toată grija cea lumească şi să-şi caute de călugărie. Adică, 
îndată ce vine cineva la miînăstire să rupă toată legătura cu mirenii, cu 
rudele, cu femeile și să nu plece din mînăstire decît cu mare nevoie. Să 
împlinim cu sfințenie tot ce am făgăduit: ascultarea necondiționată, fecio- 
rie desăvirşită şi sărăcie de bună voie. De aceste trei voturi depinde ale 
tuirea sau osînda noastră. a ai t 

= — Părinte Marchian, vă temeţi de moarte? 

— Eu niciodată nu m-am temut de moarte, că m-am dat cu totul 
în mîinile lui Dumnezeu. Dumnezeu este în noi și ne silim să facem voia 
Lui. Deci să nu ne temem, părinte Ioanichie, nici de boală, nici de oameni, 
nici de moarte, nici de diavoli, nici de iad, că sîntem cu Dumnezeu! 

PROTOSINGHELUL TEOFAN CRĂCIUN | 
Schitul Tarcău — Netea 
(a. 1898) e e ai 


Așezat în adincul Munţilor Tarcău, EEN poiană T rară frumusețe 
cu numele de „Poiana pustnicilor”, Schitul Tarcău este un mic paradis 
al liniștii și singurătăţii. Cîţi cuvioși sihaştri nu s-au nevoit aici de-a lungul 
secolelor, în plăcere de Dumnezeu! Cu adevărat, mare dar este liniștea, 
retragerea în singurătate pentru călugării iubitori de rugăciune și aprinși 
de văpaia Duhului Sfiv.. Ei nu iubesc nimic mai mult pe pămînt, decît 
a vorbi neîncetat cu Dumnezeu la linişte, în rugăciuni de laudă Creatoru- 
lui și de cerere pentru lume. Sihaștrii ne-au sfințit Carpaţii, au ținut ne- 
stinsă candela credinţei şi a rugăciunii acestui neam, au mijlocit pentru 
lume și au cerut ajutorul lui Dumnezeu pentru toți. Pentru rugăciunile 
pustnicilor, ale văduvelor şi copiilor S-a milostivit Dumnezeu de pămîntul 
nostru străbun, de părinții şi înaintașii noştri. Credincioșii, învăluiţi de 
grijile vieții, se rugau acasă, adică la poalele Taborului, iar cuvioşii sihag- 
tri iubitori de linişte urcau cu Hristos, sus, pe vîrful Taborului, adică în 

adîncul munților și al codrilor, pe creștetul Carpaţilor, pe platoul Ceahlău- 
lui, şi, de acolo, de sub cer, înălţau rugăciuni de foc lui Dumnezeu pentru 
ei, pentru țară, pentru toată lumea. 

Valea singuratecă a Tarcăului te îmbie la rugăciune, îți dă dor tainic 
de Dumnezeu, de pocăință, te îndeamnă să cugeți mai adînc la tine însuți, 
să iubeşti pe toți oamenii și să simți borum duhovniceşti pe care mai greu 
le poți simți în altă parte. 

Schitul Tarcău este un asemenea iz de refugiu sufletesc, de întîlnire 
mai directă cu Dumnezeu, în rugăciune şi singurătate. Cei șapte călugări 
care se roagă aici, menţin ziua şi noaptea firul slujbelor î în biserică și atmo- 
sfera de bucurie şi linişte duhovnicească. Între ei, Protosinghelul Teofan 
Crăciun este cel mai vîrstnic și duhovnicul tuturor. Mic de statură, senin 
la faţă și deschis la cuvînt și la inimă, părintele Teofan stă de veghe între 
toţi, vine întîi la biserică, dă sfaturi ucenicilor, citește la credincioși și se. 
roagă mai mult decit toți. Sfinţia sa este cel mai vechi cu metania din 
Schitul Tarcău, pe care l-a condus mulți ani de zile şi a răbdat nu puţine 
ispite aici în pustie. În ultima vreme bătrînul s-a retras alături de schit, 
într-o mică chilie pustnicească de lemn, făcută cu mîinile sale. Aici se 
roagă singur, postește, cîntă, plinge, stă noaptea de TS şi așteaptă 
ceasul cel mare al plecării la Hristos. 

Făcînd un mic popas la Schitul Tarcău, nu pot să nu merg la chilia 
părintelui Teofan „pustnicul”, situată într-o mică poieniță pe malul 
pîriului Bolovăniș. Cobor pe fineață la chilia bătrînului. Împreună cu 
Protosinghelul Nicodim Grosu, din apropiere, ei sint singurii sihaștri care 
pustnicesc în jurul Schitului Tarcău. Este o zi caldă de mai. Părintele 
Teofan îmi iese înainte bucuros. 

— Hristos a înviat, părinte Teofan! 

".:— Adevărat'a înviat, părinte Ioanichie. Aţi mai venit pe la noi? 

— Cum duceți viața la pustie, părinte Teofan? 

i — Bine, cu ajutorul Maicii Domnului. l E E 

î — Aveţi aici linişte şi bucurie sufletească ? E: 

— Slavă Domnului, părinte. Bucuria însă nu vine aşa uşor. E T 
multă osteneală s-o primeşti de la Dumnezeu și cu greu o poți păstra. Dar 
mulțumim Domnului. Sînt zile de secetă şi ispite duhovnicești. Sînt şi 
zile de bucurie și linişte. Depinde mai ales de cît te rogi, de cum te rogi, 
de gînduri și apoi de ce simți în inimă. Eu păcătosul sînt abia în clasa întîi 


în viața de liniște! . A 


— Câţi ani aveți părinte Teofan? ` RE 
. — Arma aproape 86 de ani, și sînt de loc din Piatra Neamț. . 
' „ — De câţi ani sînteţi în mânăstire? . .. - : 

— De 54 de ani sînt aici la Schitul Tarcău. Am intrat în mînăstire 
în 1930. După doi ani m-am călugărit, í în 1935 am fost hirotonit diacon, 
şi în 1937 preot. . N E 

— Cîţi ani ați fost egumen la Schitul Tarcău? 

— Patruzeci de ani încheiaţi, din 1934 pînă în 1974. Ei, părinte, e am 
suferit multe ispite aici în atîţia ani de zile. Ispite de la diavoli, ispite de 
la tîlhari, ispite de la animalele sălbatice din pădure. Apoi războiul, apoi 
lipsa de hrană, de preoţi slujitori, de ajutoare. Dar Dumnezeu nu ne-a 
lăsat cu totul părăsiți. Cînd credeam că nu mai putem duce viaţa aici, 
îndată ne trimitea Dumnezeu ajutor, alimente, oameni buni și bucurie. 
Apoi iar se întărea obștea, se reparau chiliile, se făceau slujbe frumoase, 
se slăvea Dumnezeu. Pot spune că de 54 de ani de cînd sînt aici, niciodată 
nu a rămas biserica fără slujbă și nu s-au stins definitiv candelele şi lumi- 
nările în biserică. Așa mi-am dus viaţa la Tarcău. Uneori plingeam de supă- 
rare, alteori plingeam de bucurie, văzînd cum ne ajută mîna lui Dumnezeu. 

— De cîți ani v-aţi retras aici, la liniște, părinte Teofan? 

— De zece ani, părinte. Mi-am făcut chilia asta de lemn. Alături am 
săpat o mică fintînă și am tot ce-mi trebuie. Numai lacrimi la rugăciune 
de mi-ar da Dumnezeu. Na ca A Sea 

— Cum vă rugaţi aici, părinte? 

— lau parte zilnic la pravila bisericii, iar la chilie citesc toată rîndu- 
iala călugărească din Ceaslov și din Psaltire și zic mereu rugăciunea lui 
lisus cînd lucrez cu mîinile. Mai fac metanii și închinăciuni. Mai citesc 
cîteva pagini din Sfînta Scriptură și de la Sfinţii Părinţi şi mă gîndesc 
la ceasul morţii și la răspunsul pe care trebuie să-l dau lui Dumnezeu. 

— Ce trebuie să facem noi, părinte Teofan, ca să ne putem mântui? 

— Să facem după putere şi cu smerenie acestea trei: rugăciune, post 
şi milostenie. La urmă să sfîrşim cu dragostea care este sfîrşitul şi cununa 
tuturor faptelor bune. 

— Cum putem spori în dragostea de Dumnezeu şi de aproapele? 

— Prin rugăciune mai multă şi prin milostenie. 

1 — Cum se cuvine să ne purtăm cu credincioșii care vin la noi? 

— Întotdeauna să ne purtăm cu multă blindeţe, să nu-i mustrăm 
pentru păcatele lor, că şi ei sînt oameni, și să le dăm nădejde de mâîntuire 
şi canon după puter, că Dumnezeu este dragoste şi se numește Tatăl 
nostru. 

— Cum vă simţiți cu sănătatea? 

— Zice proorocul David în psalmul 89: „Zilele omului 70 de ani; 
iar de va fi în putere 80 de ani. Ce este mai mult, osteneală și durere”. 
Eu sînt aci, în a treia stare acum. Sînt hola de toate şi aştept să mă 
cheme Domnul dincolo. pai 

— Părinte Teofan, sînteţi mulțumit de viaţa pe care ați dus-o în 
mânăstire? E: E ce d 

— Sînt mulțumit și dau slavă lui Dumnezeu pentru toate. Dar mă 
căiesc că nu am împlinit cum trebuie toate făgăduinţele călugăriei. De 
aceea, mă rog lui Dumnezeu să-mi mai dăruiască vreme și lacrimi de 
pocăință, ca să fac acum ce n-am făcut la tinereţe. 

— Aţi cunoscut vreun sihastru acum 50 de ani, care se nevoia în 
poienile din jurul Schitului Tarcău? 

— Era unul chiar aici, în poiana unde mă aflu eu acum. Altul se 
liniștea într-o mică poiană mai sus, numită „La pustnici”. Se văd şi astăzi 
acolo cîțiva pruni şi meri. 

-— Unde vreţi să fiți înmormîntat, părinte Teofan? 

— Aici, la Schitul Tarcău, unde mi-am trăit toată viaţa mea! 

— Vă rog, părinte Teofan, să cîntăm împreună „Îngerul a strigat”. 

Atunci, bătrinul se scoală în picioare și cîntă singur axionul Maicii 
Domnului. Îl ascult tăcut, cu ochii în lacrimi. Apoi mă servește cu miere 
de albine și apă de izvor. Şi așa, cerîndu-i binecuvîntare, cobor spre schit 
rănit la suflet de dorul liniștei. 


te E 


LA Să 


PROTOSINGHELUL ISAIA COTÎRLEȚ 
Catedrala Episcopiei Romanului 
(1888—1973) 


Popas duhovnicesc în vechea Episcopie de Roman, măreaţă ctitorie 
mușatină, cetate de evlavie străbună, catedrală multiseculară învăluită 
în istorie, în liniște și în fapte mari de credinţă. Intrăm. Porţi mari fere- 
cate în fer și stejar. Deasupra o clopotniță impunătoare dintre cele mai 
înalte din ţară. De jur-imprejur zidun vechi de cetate. Apoi, o curte mare, 
dreaptă, plină de iarbă verde, iar în mijloc catedrala lui Petru Rareş. Pri- 
vim, admirăm, medităm și ne închinăm cu cuviință în sfîntul locaș. 
~ Întrebăm de chilia părintelui Isaia Cotirleţ. Este cel mai vechi călugăr 
dintre slujitorii catedralei. Ni se spune că este în grădină. Într-adevăr, 
grădina Episcopiei Romanului este un veritabil colţ de rai. Mai întîi liniște. 
Atâta linişte, după care suspină sufletul omenesc. Apoi verdeață, care 
odihnește privirea. Apoi alei de pomi de tot felul, încărcaţi cu roade coapte 
în soare. Apoi iazul tivit cu sălcii plîngătoare. Apoi grădina propriu-zisă 

cu legume date în pîrg, şi, în sfîrşit, ogorul semănat cu porumb, care fon- 
nește în adierea vîntului tomnatec. 

— Unde este părintele Isaia? întrebăm. 

— Vedeţi, nu este pe aleea de sus care duce la monument? Acolo se 
odihnește de obicei, pe bancă. 

Bătrînul stă pe bancă. Meditează, este învăluit în cine ştie ce amin- 
tiri. Priveşte singuratic departe, peste livadă, peste grădină, peste casele 
din mahalaua orașului. Priveşte spre orizont unde se întîlnește cerul cu 
dealurile împădurite. Este mic de statură, cu barba aproape albă, blind 
la față și cu graiul molcom. Ne aşezăm alături de sfinţia sa, după ce mai 
întîi îi sărutăm mîna și încercăm să-i deslușim simţămintele. 

— Adrmairați grădina şi livada, părinte Isaia? 

— Sînt mai bine de cincizeci de ani de cînd episcopul Teodosie a 
aranjat livada episcopiei pe terase şi pe feluri de pomi fiuctaleri. Eram 
diacon, aici, la catedrală. 

n ce an aţi venit la mînăstire? 

Z A venit în anul 1918, la Miînăstirea Bogdana- Taa De scule 
sînt de metanie. Aș fi vrut să vin mai dinainte, dar după ce-am făcut 
armata, a început războiul, am fost pe front, am căzut prizonier și dus 
departe, în lagăr, tocmai în Munţii Alpi. Acolo am suferit mult de frig și 
foame. După un an, m-am sfătuit cu un alt frate român și am evadat din 
lagăr. Am mers numai noaptea luni de zile pînă să păşim pe pămînt româ- 
nesc. Mincam verdeţuri, fructe sălbatice şi ce mai găseam pe cîmp. 

— De unde sînteţi de loc, părinte Isaia? 

— Sînt din comuna Mînăstirea Cașin — Tg. Ocna. Acolo m-am născut 
în anul 1888, din părinţi agricultori. 

— Mînăstirea cu același nume este aproape de satul unde Tr născut? ? 

— Ba nu, este în aceeași comună, în pădure. A fost întemeiată prin 
1655 de voievodul Gheorghe Ştefan şi închinată Ierusalimului. Aici trăiau 
mulți călugări moldoveni și greci din cei mai aleși. Apoi, pe timpul secula- 
rizării, s-a desființat și a devenit biserică de mir pentru săteni. 

După ce am ajuns acasă din lagăr, n-am mai stat decît cîteva luni și 
am plecat la Minăstirea Bogdana. Este o mînăstire veche, zidită în anul 
1670 de logofătul ţării de jos, Solomon Bîrlădeanu. Prin 1918: avea cam 
25 de călugări. Cum m-a văzut stareţul m-a primit bucuros şi mi-a trimis 
actele la episcopie. Cînd a auzit de mine episcopul Teodosie Atanasiu, 
m-a şi chemat la episcopie. Era nevoie şi pe atunci de oameni. 
©: — Ín ce an v-aţi călugărit? 

— Tot în anul 1918, toamna. Cum am primit aprobarea am „fost trimis 
la Minăstirea Bogdana şi m-a călugărit stareţul. N-am stat decit o zi în 
mantie şi am venit din nou la episcopie. În Duminica următoare episcopul 

m-a hirotonit diacon. Apoi am rămas diacon la episcopie pînă în anul 
1920, cînd s-a redeschis seminarul „Sfîntul Gheorghe” din Roman. Atunci, 
părintele Vornicel, directorul seminarului, m-a cerut ca administrator la 
şcoală că mă pricepeam. - Aaa ue Ma 4 | 

— Cîţi ani aţi stat la seminar? E F Oh 

— Am stat fără întrerupere 28 de ani ca econom, pînă în 1948 cînd 
s-a desființat seminarul. Am avut multă bătaie de cap cu elevii, cu aprovi- 
zionarea, cu masa, cu dormitoarele, cu de toate, că erau peste trei sute 
de seminariști. Dar cu ajutorul lui Dumnezeu am ieșit întotdeauna bine. 

— După anul 1948 unde aţi mai fost rînduit? x 

— Åm stat un an şi jumătate duhovnic la mînăstirea de maici Miclău- 
şeni-Roman, iar din anul 1950 pînă în 1960 stareț la Mînăstirea Bogdana. 

— Cum era viața duhovnicească la Bogdana? 

— Era destul de bună. Soborul crescuse sub conducerea mea pînă 
la 70 de părinţi și frați. Cei mai mulți erau tineri. Și era multă unire şi 
dragoste între ei. Unul pe altul se îndemnau la biserică, la cîntare, la slujbă, 
la ascultare. Făceau ascultarea cu bucurie, mai mult cîntînd, iar nu cîrtind. 
La Bogdana era viaţă de obşte bine organizată, Aveam tot ce ne trebuie, 
Prea Sfinţitul Teofil .ne-a hirotonit mai mulţi diaconi și preoţi, ne-a făcut 
şi călugări și venea adesea la noi. Într-o Duminică mi-a dat poruncă să 
pun pe toţi diaconii și preoţii la slujbă, ca să fie Sfînta Liturghie cît mai 
împodobită. „De ce să stea — mi-a zis el — preoţii şi diaconii degeaba 
şi să reazeme pereţii bisericii? Nu-i mai ne să slujească cu toţii lui Hris- 
tos”? 

Din ziua aceea am făcut așa. S era slujba o frumusețe. Era biserica 

“plină de credincioși și răsuna de cântări. . „i aie AN 

„ — Cum vi s-a părut ascultarea de stareț? i 

2 — Drept să vă spun, a fost cea mai grea ascultare din viața mea. 
Aveam şi bucurii, dar şi mare răspundere duhovnicească. Pe unii, nu-i 
puteam pe deplin mulțumi. Alții, mai abuzau de bunătatea mea. Unii 
voiau să se împărtășească prea des. Alții, prea rar. Că, într-adevăr, nu 
prea am avut duhovnici cu experiență. Mai ales că la Bogdana venea și 
lume multă, că nu erau alte mînăstiri în apropiere. şi nu reușeam să-i împac 
pe toţi. De aceea, zic, dacă a fost o perioadă mai grea din viaţa mea, a 
fost cea de stareţ la Minăstirea Bogdana. `. A 

— După ieşirea din stăreție, unde aţi mai slujit lui Hristos? 

— Din 1960 pînă în 1971 am stat preot paroh la un sat aproape de 
Tirgu Ocna. Mă împăcam bine. Aveam o singură grijă numai. Oamenii 
mă ascultau şi eram mulțumit, Dar după ce am slăbit îmi venea greu. 
Aveam peste 80 de ani. De aceea, am fost luat la episcopie din nou şi 
rînduit ca preot slujitor la biserica „Precista Mare” din oraş. da 

„... — Părinte Isaia, aţi cunoscut vreun calugar pustnic în pădurile din 
jurul Mînăstirii Bogdana? 

— Cum să nu. Am cunoscut pe un călugăr pustnic: foarte sporit, 

numit Gherasim Greeruş de loc din satul Bucium-Caşin. Era cu metania 
din Bogdana. Apoi, după ce a făcut ascultare vreo douăzeci de ani în 
viaţa de obşte, s-a dus în pustie singur în munţii Caşinului, nu departe 
de metanie. Şi s-a nevoit acolo peste douăzeci de ani, într-un mic bordei 
de lemn. Tot timpul postea și se ruga. Din munte cobora foarte rar. Mai 
tîrziu nu se mai cobora deloc. Se ducea la el un duhovnic din Bogdana 
din timp în timp, ca să-l spovedească şi să-l împărtășească. Cu doi sau 
trei ani înainte de 1950, părintele Gherasim Greeruș a murit acolo singur 
în munte, ca un cuvios, și l-au îngropat părinţii alături de bordei. După 
un an au venit două maici pustnice în bordeiul lui și s-au nevoit pînă în 
ultimii ani. Acum aud că una din ele a murit, iar cealaltă încă se mai află 
la bordei în munţii Cașinului. | 

— În Mînăstirea Bogdana aţi avut vreun călugăr mai sporit? 

— Cel mai sporit a fost un ieromonah bătrîn, Benedict Dubzău, 
duhovnicul mânăstirii. El venise dintr-un schit. Era foarte nevoitor, blînd, 
plin de dragoste şi rîvnitor pentru biserică. Cînd slujea și cînta el, îţi venea 
să plingi. A murit la Bogdana cînd încă eram stareț. Dumnezeu să-l odih- 
nească. ă 

— Aţi cunoscut în viaţă pe venerabilul arhiereu Valerian Ştefănescu ?- 

— L-am apucat, cum să nu. Am și slujit cu dînsul cîțiva ani ca diacon. 
Ce arhiereu al lui Dumnezeu era! Ce suflet plin de blindeţe și bunătate 
cum n-am mai văzut la altcineva. De o bunătate, milostenie şi smerenie 
rară, cum nu mai întîlnești astăzi la nici un călugăr! . .- Ba 

Mergeam cu el la slujbe arhierești prin eparhie, la sfinţiri de biserici, 
mai ales în ținutul Vrancei, unde erau multe biserici stricate de război. 
După ce bieții oameni le reparau, prea sfințitul Teodosie îl trimitea mai 
mult pe el să le sfințească. Parcă îl văd şi acum în memorie: înalt și slab, 
puţin gîrbov, cu faţa blîndă şi. cu barba albă şi lungă. Așa de frumos îl 
primeau credincioșii, ca pe un sfint. Îi i ieșeau de departe înainte, îi cădeau 
în genunchi, îi sărutau mîinile și hainele şi plingeau de bucurie. Și le 
vorbea prea sfinţitul așa de apropiat și îi mîngiia, ca un adevărat părinte. 
Iar tot ce primea de la sfințire, împărțea în dar la cei săraci. i. 

— V-a povestit cum a ajuns el arhiereu? a 

» — Ba da. El era frate mijlociu al episcopului Melhisedec Ştefănescu, 
fiu de preot din comuna Gircina, aproape de Piatra Neamţ. Intti a fost 
preot de mir. Pe la şaizeci de ani a rămas văduv. Apoi a fost propus de 
arhiereu vicar. Și a stat un timp arhiereu vicar la București, pînă a. fost 
scos la pensie. Apoi a venit la Roman, ca arhiereu vicar al episcopului 

Melhisedec, fratele său. După moartea episcopului, nu mai locuia în in- 
cinta episcopiei, ci vizavi, în casa cumpărată de ei. Acolo era o grădină 
mare, în mijloc paraclisul cu mormîntul episcopului Melhisedec, iar într-o 
parte ð grădiniță de copii, numită „Fundaţia Episcopul Melhisedec”. Că 
iubea foarte mult copiii nevinovați. Acolo locuia și arhiereul Valerian. 
Dar nu lipsea niciodată de la slujbele din catedrală. Noaptea nu prea avea 
somn și la miezul nopţii, înainte de a suna clopotul de utrenie, își lua 
cîrja, potcapul şi metaniile și pornea la biserică. Adeseori găsea porţile 
încuiate. Atunci bătea cu cîrja în poartă să-i deschidă cineva. Dacă nu-l 
auzea nimeni, vlădica nu se tulbura, nici nu se întorcea înapoi la chilie. 
Ci, începea pe de rost miezonoptica, pînă îi deschidea paraclisierul poarta. 
lar când intra în biserică, spunea cîntărețului: „Începe a citi de aici, că 
pînă aici am zis eu pe de rost la poartă!”. Așa stătea uneori și cîte un 
ceas, în ploaie și în frig, căci era foarte rivnitor și nu avea somn. Aveam 
cea mai mare bucurie cînd slujeam cu dînsul. Cu episcopul Teodosie îmi 
venea mai greu, că era aspru, milităros. Avea bătrînul strana lui, alături 
de a episcopului, în care stătea cînd nu slujea. Multă vreme, după ce 
a murit el, nu a stat nimeni în strana lui. 

— Cîţi ani a trăit prea sânţitul Valerian? 

— O sută doisprezece ani, după cît mi-aduc aminte ! Era cel mai bătrîn 
din tot oraşul. Ținea lumea la el ca la un adevărat patriarh. 

i unde este înmormîntat? 

n paraclis, alături de episcopul Melhisedec. Este un paraclis fru- 
mos acolo, în grădina cumpărată de el. Vlădica Valerian îmi spunea: „Mă 
tem să nu mă îngroape în cimitirul orașului. Am făcut cerere la patriarhie 
să-mi aprobe să fiu îngropat alături de fratele meu Melhisedec”. După o 
lună i-a venit aprobare. Când m-a întîlnit, mi-a spus foarte bucuros:, „Am 
mare bucurie că mi-a aprobat să fiu îngropat lingă episcopul Melhisedec'! 1 
Aici odihnesc amîndoi episcopii. 

— Se mai face vreo slujbă la paraclisul lor? 

— Nu ştiu acum. Dar cînd eram eu la seminar, preoții profesori veneau 
cu corul în zilele de pomenirea morţilor și le făceau un parastas la mor- 
mânt. lar în ziua episcopului Melhisedec făceau Sfînta Litotes și elevii 
stăteau afară și cîntau. Era foarte frumos. 

— Dar, prea cuvioşia voastră, mai puteţi sluji la Precista Mare? Vă 
mai ajută puterile? 

— Pot, nu pot, slujba trebuie făcută. Cine s-o facă? Mă întăreşte 
Maica Domnului. lată am 85 de ani şi sînt de 3 ani la Precista, dar n-am 
lipsit nici o zi de la șlujba bisericii. Uneori abia mergeam de bolnav, 
dar așa încet, cu cîrja în mînă, mă duceam să fac Sfinta Liturghie. Că vine 
şi acolo popor mult, cu toate că nu avem enorie. 

— Aţi obosit, prea cuvioase părinte, vorbind cu noi. 

— Ba nu. Abia m-am mai odihnit. Acuși toacă de vecernie. 

— Vă rog, daţi-ne un sfat părintesc, măcar un cuvint de folos. 

— Dar ce cuvînt de folos să vă dau eu? Pentru mireni mai dau cîte-un 
sfat, dar pentru călugări... 

— Ce credeţi că ne trebuie mai mult pentru mîntuire? 

— Ca monah, să ai blîndeţe şi răbdare, fără de care nimic nu poţi 
spori și face în viaţă. Să ai dragoste spre toţi, să fii milostiv, să te rogi 
mereu și mai ales să ai smerenie, că fără aceasta nu ne putem mîntui. 
Apoi să-ți faci pravila și canonul de chilie cît mai regulat. Poate atunci 
cînd te duci la drum rămîne neîmplinit. Dar încolo trebuie să-l facem. 

Iată, eu acum nu-mi mai pot face canonul călugăresc. M-au părăsit 
puterile. De aceea zic: cît poţi, să-ți faci canon mai mult la tinerețe, că la 
bătrînețe nu mai poţi face aproape nimic. 

— Vă mulțumim, părinte Isaia, de toată dragostea cu care ne-aţi 
vorbit şi ne-ați întărit. Amintiţi-vă și de noi la Sfînta Liturghie! 

— Da. Este ora de vecernie. Mă duc de-acum la biserică ! 

Şi în timp ce sfinţia sa pășeşte încet pe alee, noi admirăm o clipă zările 
tivite cu soare și senin, pădurile ce pălesc în roșu de toamnă, plopii uriași 
de pe prunduri, printre care curge molcom rîul Moldova, merii încărcați 
de roade din livada episcopiei și luciul albastru al lacului, în care încape 
parcă tot cerul, cu toată pacea lui, cu soarele, cu bucuriile, și cu toate 
dorurile noastre .. . 

În turnul clopotniţei lovește orologiul de trei ori. Primele dangăte 
de clopot inundă orașul, văzduhul și inimile noastre. Începe Vecernia! 


r 


ARHIMANDRITUL NICODIM SACHELARIE 
Măldărăști — Bacău 


SE II (1902 —1973) 


i 


Personalitatea părintelui Nicodim Sachelarie s-a impus în mînästirile 
românești încă din anii 1935 —1936. Timp de patru decenii sfinția sa a 
fost dascăl, pedagog, profesor, sfătuitor şi mai ales părinte duhovnicesc 
al seminariilor teologice şi monahale de la Cernica, Rimnicu Vilcea, Neamţ 
și Argeş. Duhovnicește s-a format la Mînăstirea Frăsinei, iar teologic s-a 
format prin seminarii și la Facultatea de Teologie din București. Toată 
tinereţea și-a trăit-o printre elevi şi studenţi. A sorbit adîncul teologiei 
citind, rugîndu-se, vorbind cu părinţii bătrîni şi audiind pe cei mai aleși 
teologi români contemporani. A cercetat marile noastre biblioteci, a cunos- 
cut pe marii oameni de cultură ai timpului. A scris cărţi, a citit mult, a 

tradus, a meditat, a vorbit elevilor cu multă căldură şi patos; a crescut 
duhovniceşte sute de elevi de seminar, astăzi preoţi prin mînăstiri și sate, 
şi a rămas întotdeauna același. Un călugăr blind, smerit, îmbrăcat în haine 
modeste; un profesor foarte erudit, calm și practic; un duhovnic de mare 
iscusinţă, profund cunoscător al Sfintelor Canoane; un slujitor devotat al 
Bisericii lui Hristos și un mare prieten și admirator al călugărilor și sihaş- 
trilor. 

. Acesta este SERE a duhovnicesc al Arhimandritului Nicodim Sache- 
jari: Un model pentru noi toți, astăzi neegalat ṣi greu de urmat. Părintele 
Nicodim este totodată un suflet sincer și înțelept la cuvînt, comunicativ, 
deschis pentru dialog. O convorbire cu sfinţia sa este un prilej fericit de 
zidire sufletească. lată-l într-o zi la Căminul preoţesc din București. 

— Binecuvîntaţi, prea cuvioase părinte Nicodim! 

— Domnul să te binecuvînteze ! 

— Mergeţi spre Miînăstirea Frăsinei? V-aș însoţi şi eu. Cu ocazia 
aceasta aş afla cîte ceva despre părinții din Frăsinei, despre viața duhov- 
nicească de acolo. . .: 

— Păi, afară de părintele Simeon Combel fostul stareț, nu mai este 
nimeni din cei vechi în Frăsinei. Cînd m-am dus eu ca frate în 1922, avea 
o obşte bogată cu călugări foarte buni. Aproape toţi au murit. 

— Sînteţi cu metania din Mînăstirea Frăsinei? 

: — Da, din Frăsinei. Dar am stat mai înainte cîteva luni la Cernica. Eu 
am plecat la mînăstire în 1921. N-am fost călăuzit de nimeni. Din cărți 
m-am îndemnat să mă fac călugăr. Mai întîi am citit Noul Testament şi 
Vieţile Sfinților şi apoi am venit la mînăstire. 

În toamna lui 1921 am ajuns la Mînăstirea Cernica. Mai eram cu doi 
sau trei fraţi. Cînd am ajuns în poartă ne-a întîmpinat un om între două 
vîrste, cu cojocul pe mînă. Era cioban. „Unde mergeţi, fraţilor?” — ne-a 
întrebat el. „Venim și noi la mânăstire”, „,„Vreţi să rămîneţi cu totul la 
minăstire ?”* „Am vrea, cu ajutorul lui Dumnezeu”. „Da, n-aveţi ce mai 
face? Duceţi-vă, măi atoli, colo în me, vă însuraţi, aveţi copii, învăţaţi 
o meserie!...”. 

” Am fost trimişi la arhondaricul miînăstirii de pe ostrovul Sfîntul 
Neculai. Acolo, arhondarul mînăstirii — părintele Nicanor, un călugăr 
foarte sporit — ne-a primit cu dragoste. Ne-a dat cameră, ne-a chemat la 
masă şi ne-a trimis la biserică. 

În preajma Crăciunului vine la Cernica un călugăr pelerin care urubla 
din mînăstire în mînăstire. Îl cheama părintele Nifon. Foarte nevoitor. 
Vizitase toate miînăstirile din țară, din Sfîntul Munte și de la Ierusalim. 
L-a prins iarna pe la Cernica. Şi era un frig şi un visco] de nu puteai ieși 
afară. lar el umbla desculţ vara şi iarna. „Aceasta era nevoinţa lui. Umbla .- 


CU PĂRINȚI DIN MOLDOVA 


din loc în loc, tără nici un fel de avere, fără încălțăminte, fără hrană şi 
zicea mereu rugăciunea lui lisus. Mi-aduc aminte, venea la biserică desculț 
la Crăciun, la Bobotează și stătea tot timpul slujbei cu picioarele goale 
pe piatră, în biserică. Şi pe atunci era frig în biserică. Mînca te miri ce! 
Numai niște pesmeţi şi cu ce mai căpăta. Odată l-am întrebat: „Părinte 
Nifon, ai fost pe la toate mînăstirile. Spune-mi unde ai aflat cea mai du- 
hovnicească viață călugărească?” „Frate Neculai, ştii unde? La Minăs- 
tirea Frăsinei şi la schitul Sihăstria Secului. La schitul Sihăstria este un 
egumen, renumit cu cîțiva fraţi, duc viaţă foarte aspră și e mai greu de 
trăit. Dar Miînăstirea Frăsinei este cea mai bună mînăstire din ţară!” 

Eu tăceam și puneam la inimă cuvintele lui. Apoi părintele Nifon a 
plecat în. alte mînăstiri și nu l-am maj i iatilmit în viaţă. Nici nu ştiu unde 
a murit, 

— Prea cuvioase, ce călugări mai "spera aţi întîlnit la Mînăstirea 
Cernica pe atunci? 

— Un călugăr foarte sporit era părintele Nicanor, arhondarul mînăs- 
tiri. Niciodată nu lipsea de la utrenie la miezul nopții, oricît de obosit sau 
ocupat ar fi fost. Vorbea puțin, era înțelept în cuvint și se purta cu multă 
dragoste cu toți. 

Am mai întîlnit la Cernica pe unul, monahul Ioanichie Beja, fost învă- 
tător în Bucureşti: Apoi a ieşit la pensie și s-a făcut călugăr la Cernica. 
Avea o viaţă sfîntă, de model pentru toţi. Nu lipsea de la biserică nicio- 
dată. La chilie citea psaltirea mereu, tăcea, postea şi făcea multă milos- 
tenie. Cînd primea pensia o împărțea la părinţi și frați mai nevoiaşi, Noap- 
tea, în timpul utrenici, pe care îl vedea la biserică mai gol şi lipsit, îi stre- 
cura încet, pe neobservate, o sumă de bani în buzunar. Mi-a dat și mie 
o dată. Așa obișnuia el în fiecare lună. Apoi, tot în iarna aceea a trecut la 
Domnul părintele Ioanichie. Purta la piept o cruce de lemn legată cu sîrmă. 
Avea un chip luminat. L-au înfășurat părinţii în mantie şi l-au îngropat în 
cimitir fără sicriu. M-am folosit mult de dînsul. 

— Cum aţi plecat, cuvioase, de la Mînăstirea Cernica la Frăsinei? 

` — Am plecat la 12 martie 1922. Nu mă simțeam eu bine la Cernica. 
Prea multă lume, închinători, boieri din Bucureşti, oameni de tot felul. 
În Cernica erau călugări şi foarte buni și mai puţin buni. De unii mă folo- ` 
seam mult, de alții mai puţin. Precum copiii, şi eu. Doream o mînăstire mai 
mică, mai liniștită să mă pot forma duhovnicește. Și atunci, după spusa 
părintelui aceluia pelerin, Nifon, m-am hotărit să plec la Frăsinei. Dar 
cum să plec? Ziua mă vedeau toţi, noaptea erau porţile închise. De jur- 
împrejur lac, stuf, iar barcă nu aveam. 

Am ochit eu de cu seară pe unde să sar “gardul şi noaptea după utrenie 
mi-am făcut bocceaua, m-am strecurat încet, am aruncat bagajul peste 

poartă și cînd am sărit gardul, numai ce mă poticnesc și nimeresc în margi- 
nea lacului. M-am udat pînă aproape la mijloc. Mi se umpluseră bocancii 
cu apă. Și doar era rece, că abia se topise zăpada. M-am descălțat, am 
scurs apa din bocanci, m-am scuturat puţin şi am plecat. Am ajuns la 
Frăsinei a doua zi. Era stareț vestitul protosinghel Porfirie Bucurescu, 
un călugăr mare. M-a primit cu multă dragoste, mi-a dat chilie și m-a 
rânduit cu ascultarea la bucătărie. Pe atunci erau peste optzeci de părinți 
şi fraţi la Minăstirea Frăsinei. Iar duhovnicul cel mai renumit era iero- 
schimonahul Silvestru Florescu. La el mă spovedeam. 

În mînăstire era cea mai frumoasă rînduială călugărească. Toţi 
veneau la biserică, în frunte cu starețul. Nu lipsea decit numai cel greu 
bolnav sau trimis undeva departe. Apoi era o desăvîrșită tăcere și liniște. 
Fiecare își vedea de ascultare în tăcere şi cu rugăciunea lui lisus. Nu era 
încuiat nimic în mânăstire. Nici chiliile părinților, nici biserica, nici maga- 
zia de alimente, nici bucătăria, nici brutăria, nimic. Toţi trăiau ca fraţii, 
Fiecare era liber să-şi iu pîine şi mîncare, cînd voia şi cît îi trebuia. Însă 
nimeni nu abuza, căci toţi se înfrînau. Fiecare avea rivnă mare pentru 
mântuire și se ostenea pe cît putea. Nimeni nu-l silea să facă atît sau atit. 
Însă trebuia să asculte de duhovnic și de stareţ. 

— Aţi întîlnit în Mînăstirea Frăsinei fraţi și călugări mai sporiţi? 

:— Toţi erau călugări buni, părinte. Nu mai zic de stareț şi de părin- 
tele Silvestru, duhovnicul. Dar am cunoscut la Frăsinei şi fraţi foarte 
rîvnitori, care întreceau pe mulţi. Trăia la Frăsinei un frate, de loc de 
prin Gorj. Îl chema fratele loan Baran. Dorea foarte mult să se ducă la 
pustie. O dată vine la părintele stareţ și îi spune: „Prea cuvioase, daţi-mi 
binecuvântare să trăiesc în pustie!” Era frate de cîțiva ani. Parcă îl văd. 
Înalt, nu prea slab, tăcut, hotărît. Nu mînca decit o coajă de pîine pe zi. 
Era cu ascultarea la vite. Le păștea prin poieni și pe munţi. Pravila o 
știa mai mult pe de rost. Undeva, într-o poiană, și-a găsit el un loc ferit 
şi şi-a făcut acolo un bordei. „Nu-ţi dau binecuvintarea să te duci la pus- 
tie, frate Ioane! — i-a zis starețul. Viaţa de unul singur este foarte grea, 
mai ales pentru cei tineri. Rămii în obște. Aici este locul frăţiei tale”. 

S-a dus şi la părintele Silvestru, duhovnicul lui. „Nu, frate loane, — a 
zis el — rămii în obşte. Aici eşti mult mai scutit de bîntuielile diavolești”. 

După puţină vreme, fratele Ioan s-a hotărît totuşi să plece la pustie. 
La lăsatul secului de postul Crăciunului, prin 1923, sau 24, vine la mine 
la bucătărie şi-mi zise: „Frate Neculai, dă-mi cîteva piini de la brutărie, 
că am de mers într-o călătorie lungă și vreau să am pîine la drum”, „Frate 
Ioane, du-te la brutărie şi-ţi ia singur, doar știi unde!”. Și-a luat el pîine 
din brutărie, și-a umplut traista și a plecat la pustic, undeva departe, 
în creasta munţilor. Și a stat acolo pentru dragostea lui Dumnezeu pînă 

către miezul iernii. După ce a gătit piinile, văzînd că iarna se întețea, 
şi-a pus în gînd să coboare la mînăstire după hrană. Pe poteca muntelui, 
însă, fiind coastă foarte abruptă, iar el slăbit de post, a alunecat în pră- 
pastie, s-a agăţat într-o tufă şi acolo a murit îngheţat. 

Tocmai primăvara a venit un cioban la părintele stareţ și i-a zis: 
„Prea cuvioase, mergând cu oile la munte, am găsit un călugăr mort, agă- 
ţat în tufe, deasupra unei prăpăstii”. Era fratele Ioan Baran. S-a dus 
îndată părintele Silvestru cu încă vreo cîțiva călugări, l-au găsit, l-au 
prohodit şi tot acolo în munte l-au îngropat, că nu era posibil să-l trans- 
porte în miînăstire. 

Mai era un alt frate, tot loan îl chema. Foarte rîvnitor. Știa Psalti- 
rea, ceasurile, şi multe acatiste pe de rost. Postea mult și umbla cu vitele 
miînăstirii, în locul fratelui loan Baran. Prin 1925 a spus părintelui sta- 
reţ: „Prea cuvioase, daţi-mi binecuvîntare să mă închin la Sfîntul Mun- 
te”. „Du-te, frate Ioane!” Și-a luat traista în spate cu puțină provizie, s-a 
coborit cu trenul la Corabia şi a trecut Dunărea, călare pe un snop:de 
papură. De pe celălalt mal a mers pe jos prin Bulgaria şi Grecia pînă în 
Sfîntul Munte. După ce a vizitat mai multe miînăstiri, schituri şi pustinici 
s-a întors înapoi pe jos la Frăsinei. 

Am mai cunoscut un călugăr la Frăsinei, i-am uitat numele. Foarte 
nevoitor şi evlavios. După un timp s-a cerut să se ducă de tot la Sfîntul 
Munte. S-a dus prin 1925. Şi acolo s-a făcut sihastru mare, într-o peşteră 
sub virful Athonului, mai sus de chilia zisă „a părintelui Artemie”, tot 
din România. SE 

După nouă sau zece ani, într-o vacanţă de vară, am plecat și eu cu 
vizita la Sfîntul Munte. Am stat acolo mai mult de două luni. Am întrebat 
şi de părintele nostru din Frăsinei. M-am dus cu unii din călugării români 
pînă sus, pe stînci, aproape de vîrf, la chiliuţa lui. Chilia era un fel de 
peșteră, cu o ușă mică din nuiele împletite; iar interiorul, o încăpere în 
stîncă, destul de mică şi foarte săracă. În perete, două trenţe de haine 
călugărești, pe care le avea probabil din țară, Jos o strachină cu o lingură 
de lemn în ea și un fel de oală, tot din ceramică. Încolo nici un fel de pro- 
vizie n-am văzut. Avea pe un fel de măsuţă, pe Sfîntul Efrem Sirul, Scara 
Sfîntului Ioan Scărarul, Psaltirea şi Ceaslovul. Părintele însă nu era în 
colibă. „Unde o fi părintele?” i-am întrebat pe călugării de la chilia lui 
Artemie. „Cred că s-o fi coborit la Mînăstirea Dionisiu să-și mai ia ceva 
provizie”. ) . 

M-am folosit de nevoința lui foarte aspră. O atmosferă și o simplitate 
de călugăr desăvirșit. Mai tîrziu am auzit că s-a mutat la Domnul, acolo 


în peștera lui. 

— Vă mulțumesc, prea cuvioase părinte Nicodim pentru aceste 
frumoase lucruri, pe care ați binevoit să mi le povestiți. 

'— Ei, părinte, dacă aș avea eu timp, aş avea încă multe să-ţi poves- 
tesc! Lucruri adevărate, pe care le-am văzut și trăit... 


VAR l PROTOSINGHELUL CLIMENT CUCU 
Mînăstirea Sihastru —Adjud 
(n. 1895—1988) 


Un iscusit părinte duhovnicesc din mînăstirile noastre este și proto- 
singhelul Climent Cucu. Numele său este cunoscut mai ales în miînăstirile 
din „Țara de Jos” a Moldovei, unde s-a nevoit peste o jumătate de veac. 

Părintele Climent este un călugăr încercat prin multe ispite și trecut 
prin focul atîtor nevoi. Duhovnic cu dreaptă socoteală, care ştie să cum- 
pănească sfatul, să îmbine mila cu dreptatea şi dragostea cu mustrarea; 
„care știe să liniştească sufletul și să picure pe rană untdelemnul rugăciunii 
şi vinul canonului. Sfinţia sa are multă răbdare, pentru că sigur a trebuit 
să rabde multe. Are suficientă smerenie, pentru că a trăit tot timpul sub 
ascultare. Niciodată nu s-a împotrivit din dorința de libertate, nici n-a 
fugit de ascultare. S-a supus tuturor: și stareţilor, și episcopilor, și duhov- 
nicilor, şi celor mai tineri decît dînsul. Poate numai datorită supunerii sale 
a reuşit să-şi stăpînească firea sa energică, dinamică, devotată pentru 
` Hristos. 

În dorința de a mă folosi duhovnicește, fac un popas la Miînăstirea 
Sihastru și încerc să mă apropii de chilia şi inima părintelui Climent. Un 
călugăr cu bun chip, girbovit de bătrîneţe, dar cu sufletul încărcat de pace 
şi liniște duhovnicească. Potolit la vorbă, înţelept la cuvînt, încet la mers 
şi gata să împace pe fiecare. 

— Binecuviîntaţi, prea cuvioase! 

— Domnul, părinte. Poftiți! . 

` — Mai puteţi sluji Sfînta Liturghie? 

— Mai slujesc cu darul lui Hristos. Însă așa ca un bătrîn de 88 de ani. 
Mai ales în sărbători. 

— Aţi venit de mic la mînăstire? 

— Din tinereţe. Eu sînt de loc din judeţul Vaslui, fiu de ţărani de pe 
valea Vasluieţului. În anul 1915, cînd aveam 20 de ani, am stat o vază la 
Miînăstirea Cocoş, de unde am învăţat multe lucruri bune. Pe atunci erau 
călugări renumiţi la Cocoş. Apoi am făcut armata, războiul şi cu darul 
lui Hristos am scăpat cu viaţă. În anul 1921 am intrat definitiv ca frate 
în Mînăstirea Bogdana-Bacău. N-am stat,mult frate, că era nevoie de călu- 

gări şi preoţi, ca după război. După doi ani am fost călugărit şi indara 
hirotonit preot. Aveam 26 de ani la preoție. : 

— Aţi stat tot timpul la Minăstirea Bogdana? 

— Am fost trimis unde au avut nevoie. La un an după iapa voia 
părintele stareţ să mă trimită la o parohie. Pe atunci erau numai în jude- 
tul Bacău vreo 40 de biserici fără preoți. Eu Însă m-am temut de mine 
şi nu m-am dus la parohie. Eram tînăr şi nu m-am bizuit. 

În anul 1925 se deschide seminarul monahal din Mînăstirea Neamţ. 
M-am gindit să merg și eu la seminar. Mai învăţ ceva de folos, mă mai 
iau cu cartea, cu colegii, mai dau altă ocupaţie minţii. Și am venit la 
Neamţ. Am stat doi ani aici. Apoi seminarul s-a mutat la Mînăstirea Cer- 
nica. M-am dus şi eu acolo. Ziceam să termin seminarul. Însă am făcut 
numai patru ani. Pe urmă m-am îmbolnăvit, am fost operat şi m-am 
lăsat. M-am întors din nou la metanie, iar în 1932 am fost numit asi la 
Mînăstirea Bogdana. E 
.  — Cum era viața duhovnicească în o păi pe atunci? i >! 

— Era în general bună, părinte. Aveam vreo patruzeci de părinţi şi 
fraţi. Călugări morali, smeriți, rîvnitori la biserică. Mai veneau și mireni 
la slujbe. Utrenia se făcea la miezul nopţii, regulat, iar liturghia zilnic. 
Bogdana era o mînăstire liniştită, în pădure. După patru ani de stăreţie 
la Bogdana, unde am reînnoit toate, am fost transferat ca stareţ la Mînăs- 
tirea Sihastru-Adjud. Era mai degrabă un schit micu, cu vreo zece călu- 
gări. M-am apucat să fac şi aici câte ceva, că nu puteam sta aşa. Liturghia 
se făcea zilnic, viața era tot de obşte, ca şi la Bogdana, numai că Sihastru 
era mai sărac. Eu făceam de toate. Și slujbă ia altar, și dubovnicie, și 
cancelarie, şi gospodărie. Man Ponta oai la gatencalk ca si nu mă 
biruiască patimile. . 

În anul 1939 am primit T ja Episcopia i astă alt oidin. să mă 
duc ca duhovnic în comuna Vladimireşti-Tecuci și să întemeiez o minăs- 
tire nouă de maici. Nu m-aş fi dus ados; dar n-aveam încotro. Vrind, 
nevrind am făcut ascultare. = r. 

— În ce alte mînăstiri v-aţi mai nevoit, ER Climent? ©. 

.— După 8 ani, cît am stat la Vladimireşti, am fost trimis să fac o 
mică mÎnăstire de maici în castelul familiei Sturza, din satul Miclăuseni- 
Roman, care a fost donat în acest scop Episcopiei de Roman. Au venit 
aproape treizeci de surori de la Vladimirești şi eu ca duhovnic. Aici am 
reparat castelul, situat într-un parc foarte frumos. Am amenajat la parter 
chilii pentru maici, iar la etaj ateliere de covoare. Am făcut e stupină 
frumoasă, livadă şi grădină de zarzavat. Slujba o făceam în biserica zidită 
de Sturza, situată sus, la 300 metri, în marginea perodu 0 biserică fru- 
: moasă, înzestrată cu multe odăjdii scumpe de fir. o 

Aici venea şi satul Miclăuşeni, că nu avea biserică aparte. Iar eu aveam 
şi rol de paroh peste sat. Am stat cinci ani la schitul Miclăușeni. Obştea 
se închegase bine, slujbele mergeau după tipic, spovedania și împărtăşania 
soborului se făceau regulat. Eram mulțumit sufletește. Dar iată că și de 
aici am fost schimbat pentru păcatele mele. În anul 1951 schitul Miclă- 
uşeni a trecut sub Mitropolia Moldovei la Iași, iar eu am fost transferat 
ca duhovnic la schitul de maici Brazi, de la Panciu-Focşani. 

— Ciţi ani aţi trăit acolo? 

— Am stat și acolo încă opt ani duhovnic, pînă în 1959, Mă simţeam 
bine. Era o obște mică, dar unită. Călugăriţe bune, slujbe frumoase, pre- 
dică, gospodărie, chilii reparate. Să tot stai acolo. Venea şi ceva lume din 
afară. Mă gândeam că acolo îmi va fi mormîntul. Dar uite că Dumnezeu 
mi-a rînduit pentru păcatele mele să beau un pahar și mai amar în viață. 
În 1959, chiar după Sfintele Paști, am fost trimis în satul natal. Mi-a venit 
foarte greu, după patruzeci de ani de călugărie, să mă duc din nou acasă. 
Eram bătrân, nu mai aveam nici fraţi, nici rude apropiate. Dar m-am rugat 
lui Dumnezeu cu lacrimi și mi-a dat și de data aceasta răbdare. Am căutat 
să-mi fac pace şi să rabd şi ispita asta. Că dacă nu-ţi faci tu singur pace, 
nimeni din afară nu te poate împăca. 

La biserică mă duceam acolo, în sat. Un moșneag civil cu barbă. Un 
an, de zile n-am citit un cuvînt la strană, n-am intrat în sfântul altar, n-am 
pus epitrahilul pe piept să citesc cuiva măcar o rugăciune. Întii, pentru 
că mă socoteam nevrednic de treapta preoţiei. Apoi, ca să nu supăr pe 
preot. După un an am tost primit de preotul satului să cînt la strană. 
Pe urmă mi s-a aprobat să mă îmbisericesc și la sfântul altar. În fiecare 
sărbătoare mai mare slujeam cu preotul Sfînta Liturghie. Dar o dată n-am 
trecut peste cuvîntul lui. O dată n-am făcut ceva fără sfatul şi porunca lui. 
M-am dat cu totul în mîinile lui și am început ascultarea și tăierea voii 
de la capăt. Ca și cum atunci m-aș fi dus la mînăstire. 

. — Câţi ani v-aţi îmbisericit în sat, părinte Climent ? 

— Opt ani de zile încheiați. În sărbători veneam regulat la biserică, 
iar peste săptămînă lucram ca fiecare, la munca cîmpului, la grădină și 
mai ales la stupi. Eu cunosc bine la albine. Asta mi-a fost tare drag. Mi-am 
făcut o stupină de vreo douăzeci de stupi sistematici și cu aceștia mă luam 
mult. După ce-mi făceam pravila mea călugărească, canonul, cele șapte 
laude, mă duceam la stupi. Era o adevărată mîngiiere pentru mine. 

— În ce an v-aţi reîntors la mînăstire? 

— În 1967 am fost primit ca pensionar la Minăstirea Sihastru, unde 
am mai atat. Aici sînt peste patruzeci de maici. Mai mult bătrîne. Sînt 
şi cîteva surori. S-a întîmplat că a murit duhovnicul de aici și atunci mai- 

cile m-au cerut pe mine în loc. Așa am ajuns eu la Sihastru. Am luat și 
stupii cu mine și i-am dat mânăstirii. 

— Cum este viața duhovnicească în Mînăstirea Sihastru ? 

— Sihastru este o mînăstire mică, dar bine organizată. Are viață de 
obște. Eu mă supun şi fac şi aici tăierea voii, că altfel nu se poate. De 
fapt acum sînt învățat cu. toate, cu ocara, cu tăierea voii, cu smerenia, 
cu tăcerea, cu înfruntarea, cu lipsa, cu postul, cu osteneala. şi cu boala. 
M-am învăţat să le rabd pe toate, pentru Dumnezeu. 

Sîntem acum trei preoți. Unul este mai bătrîn decît mine, părintele 
Casian Caraba, de 85 ani. El ţine foarte mult la tipic, să nu rămînă nici 
o virgulă. Lasă că și maicile țin la rînduială și cîntă frumos la biserică. 
Al treilea preot este tînăr. L-am adus ca să rămînă în locul nostru că noi 
de-acum așteptăm să plecăm şi n-am vrea să rămînă mînăstirea fără preot. 

Liturghia se face zilnic, după toată rînduiala. lar Duminica se face . 
sobor. Vine și popor din afară, multișor. Ținem predică obişnuit. Dacă 
într-o sărbătoare nu ţin predică, credincioșii îmi zic la urmă cu tristeţe: 
„Părinte, dar azi nu ne-ai hrănit !”. Mînăstirea mai are în grija sa şi două 
sate mici, în apropiere, pe lunca Siretului. Vreo sută treizeci de familii. 
Noi le facem toate, că n-au preot. După biserică mă ocup şi acum cu 
stupina. Avem 30 de stupi sistematici. Am învățat și cîteva maici meseria 
asta: Este frumoasă și educativă. Apoi mai citesc cărți religioase, mărturi- 
sesc, fac tot ce este nevoie. 

— Vine lumea la miînăstire, părinte Climent ? 

— Vine, părinte, slavă Domnului. Lumea este PER pp ee E nu poate 
trăi fără Dumnezeu, fără biserică. Se spovedesc, cer cununia religioasă, 
întreabă de Sfinta Scriptură, dau slujbe, primesc sfaturi. 

— Părinte Climent, daţi-mi şi mie un sfat duhovnicesc. 

— Să ai răbdare în toate, părinte. Să ai răbdare pînă la moarte! Nu-ţi 
face inimă rea în necazuri, oricît de grele ar fi. Că toate sînt slobozite 
cu voia lui Dumnezeu, pentru mîntuirea noastră. Deci, să primim orice 
ispită, orice suferință ca din mîna lui Dumnezeu. Că fiecare are crucea lui. 
Tot omul are necazurile și supărările lui. Noi însă n-am răbdat pînă la 
sînge pentru dragostea lui Hristos, ca mucenicii. lar dacă suferim puţin, 
pentru păcatele noastre suferim. Deci, dacă nici atît nu răbdăm, nu avem 
nici o plată. Să nu ne temem de oameni, părinte, orice rău ar căuta să ne 
facă, pentru că la cîrma Bisericii întotdeauna este Hristos. Noi să ținem 
drumul nostru. Dacă ţinem calea pe care ne-am ales-o, împlinirea făgădu- 
inţelor călugărești, nimeni mu are ce ne face. Că friiele Bisericii sînt în 
mâna lui Dumnezeu, nu în mîinile oamenilor. Dumnezeu conduce. 

Așa spune un Sfînt Părinte: „Să ardă umerele tale de dragostea lui 
Hristos !”. Deci, dacă noi ardem de dragostea lui Dumnezeu, dacă în noi 

este Hristos, de ce să ne temem? Că ispitele ne fac mai tari în credinţă. 
Spune şi Sfîntul Ioan Gură de Aur într-o predică, această frumoasă ase- 
mănare: „Apa care zace în baltă şi nu este purtată clocește, prinde 
mătreață și miroase rău, de nu poţi.s-o bei. lar apa care curge: printre 
pietre, care se loveşte de maluri şi de stînci şi spumegă curgînd în vale, 
aceea este limpede ca cristalul și este cea mai bună de băut!,.. Așa este 
şi Biserica. Cu cît este mai lovită din toate părțile, mai încercată de ispite, 
cu atît este mai vie, mai caldă, mai rezistentă. lar dacă este lăsată fără 
ispite şi încercări, Biserica slăbește, răcește în căldură, clocește...” 
Aşa este, părinte. Biserica are nevoie să fie luptată, lovită. Tocmai atunci 
rezistă, trăieşte, devine vie. Deci să nu ne speriem de nimic, că toate vin, 
cu voia şi atotștiința lui Dumnezeu. 

Apoi să ai ascultare, părinte. Orice-ţi va porunci cel mai mare, fă, și 
nu te împotrivi! Oriunde te-ar trimite, du-te, că nu vei greși. N-ai văzut, 
şi pe mine în cîte locuri m-a trimis episcopia? Chiar dacă nu-mi convenea, 
totuşi făceam ascultare și acum am bucurie sufletească, că n-am făcut 
nimic de capul meu. 

— Dar dacă sînt trimis undeva din răutate și sufletul meu nu are pace 
duhovnicească şi dorește să se întoarcă înapoi, ce să fac? 

— Împlineşte oricum porunca şi nu te împotrivi. Nimic nu-i greu dacă 
facem toate cu dragoste și rugăciune. N-ai văzut cîte răbdau sfinţii ? Citeşte 
în Vieţile Sfinţilor. Eu, cel mai mult cu asta m-am întărit şi m-am mâîn- 
għat în necazurile mele: cu cititul cărților bisericești. Toată viața am citit 
Vieţile Sfinților şi Cuvintele Sfinţilor Părinților. Şi cînd puneam necazu- 
rile mele lîngă suferinţele sfinților, mă ruşinam și mă întăream. lar dacă 
sufletul sfinţiei tale nu are odihnă într-o ascultare și dorește să se întoarcă 
înapoi, roagă-te mereu, părinte, și aşteaptă cu răbdare, că pînă la urmă 
Dumnezeu îţi va împlini dorinţa inimii. 

Pînă la moarte trebuie să răbdăm şi să ne tăiem voia. Mai prin noroi, 
mai prin apă, să ne ținem călugăria. Chiar de mai cădem, să nu zacem jos, 
ci să ne sculăm şi să mergem înainte. Toate ispitele și certările care vin 
asupra noastră, părinte, toate sînt slobozite de Dumnezeu pentru păcatele 
noastre. Noi sîntem vinovaţi, că nu ne-am căutat de călugărie. Dumnezeu 
nu vrea case, ziduri, avere, ci viaţă curată, călugărie. lar dacă noi ne-am 
bătut joc de călugărie, am fost daţi în mîinile oamenilor, drept pedeapsă. 
Că dacă nu a cruțat Dumnezeu pe îngeri și nici Ierusalimul, cum ne va 
cruța pe noi, păcătoşii? 

— Cum poate scăpa cineva de războiul cel trupesc? 

— De acest război nu scăpăm pînă la moarte. Eu cînd eram de 25 de 
ani, vorbeam cu un alt călugăr de la Bogdana: „Dacă trecem de virsta 
Mîntuitorului, scăpăm de desfrinare”. Am trecut de 33 de ani şi tot aşa 

mă lupta. Apoi socoteam că dacă voi trece de 40 de ani, voi scăpa de răz- 
boi. Dar nici la 40, nici la 50 de ani n-am scăpat de luptă. Iar ca să scapi 
de cădere în păcatul acesta, mai ales ca duhovnic, trebuie să faci două 
lucruri: să nu-ţi faci nici o prietenie cu femeile, că ele sînt slabe, cad uşor. 
Deci, să le ţii mereu la distanţă. Apoi, să nu te bizui niciodată pe tine. 
Că oricât de tare ţi se pare că ești, tocmai atunci poţi cădea. 

— Vă mulțumesc, prea cuvioase, pentru aceste frumoase sfaturi 
duhovnicești. 

— Acum am slăbit şi eu, părinte. Nu mai am rîvna care o aveam 
înainte. Ei, dacă aș avea dragostea și rîvna cea dintii! Iaca, am aproape 
90 de ani. Picioarele cu greu mă mai slujesc. Se apropie și la mine plecarea 
şi de un singur lucru mă căiesc: că nu m-am pregătit pentru moarte. Pînă 
acum am făcut administraţie, case, gospodărie, am ajutat pe alţii la min- 
tuire, dar pentru mine n-am făcut nimic. Mi-am pregătit deja sicriul, 
crucea, groapa, hainele de înmormintare. Mai trebuie să-mi scriu cără- 
mida de sub cap. Dar cu atîta nu-i destul. 

— Cum s-ar putea mai bine pregăti un călugăr “pentru moarte? 

— Eu, aşa aș vrea să mă pregătesc. Să cuget permanent la Dumne- 
zeu, la moarte, la judecată și la păcatele mele, fără să mă mai îngrijesc 
de nimic pentru viaţa aceasta. Apoi, să-mi fac o mărturisire generală din 
copilărie, să mă rog neîncetat, să fac milostenie, că trebuie să mai dai. 
încoace şi încolo, — dacă ai de unde da — şi să citesc mereu cărți de învă- 
țătură de la Sfinţii Părinţi. A 

— Aveţi nădejde în viaţa veșnică ? 

— Da, părinte! Aici am făcut şi eu cît am.putut. Dar ştiu eu jude- 
căţile lui Dumnezeu? Ne lăsăm cu toţii în voia Lui. Că altă nădejde nu 
avem. l 

— Bunul Dumnezeu să vă dăruiască, părinte Climent, sfîrşitul cel 
bun, şi mântuire. 
— Amin, amin! 

ARHIMANDRITUL GHERONTIE GHENOIU: 
Catedrala Patriarhală — Bucureşti 
(1910 —1984) 

Părintele Arhimandrit Gherontie Chenoiu este preotul şi duhovnicul 
cel mai vechi și mai apreciat 'al Catedralei Patriarhale din ulti- 
mele trei decenii. Fiind întotdeauna blind, calm, statornic, pătruns de 
fiorul evlaviei, iubitor de sfinți și de oameni și primitor neîntrecut de 
străini, părintele Gherontie odihneşte pe oricine cu aceeaşi nestrămutată 
dragoste. Fie sărac sau călător, mirean sau cleric, călugăr sau stareț, 
cunoscut sau necunoscut, sfinția sa zăboveşte cu fiecare, ascultă durerea 
oricărui suflet, dă sfaturi înțelepte, recomandă răbdare, post şi rugăciune, 
cît mai multă rugăciune, îndeamnă să se citească mult, mai ales Sfînta 
Scriptură, invită la masă și oferă tuturor întreaga sa dragoste. Ca duhov- ` 
nic, părintele Gherontie este îngăduitor, dar în același timp este şi cano- 
nic. lartă cu milă o dată, de două ori, apoi devine categoric și hotărît. 
Numai aşa a reuşit Prea Cuvioșia Sa să aibă numeroși fii duhovniceşti, 
atît mireni cît și călugări. 

Arhimandritul Gherontie este şi un mare admirator al sfinţilor români. 
Zilnic îl întâlneşti lingă racla Sfîntului Dimitrie cel Nou din Catedrala 
Patriarhală. Ori citește acatistul sfîntului și pomenește la rugăciune pe 
credincioși, ori dă sfaturi și mărturisește, ori ţine cuvînt de învăţătură, 
ori slujeşte la Sfîntul Altar. Toate le face cu dragoste, cu liniște şi frică 
de Dumnezeu. Pentru aceea este iubit și căutat de credincioși, căci sfinţia 
sa este un exemplu viu, pentru toţi, de trăire în Hristos. 

În semn de respect pentru Arhimandritul Gherontie Ghenoiu, pen- 
tru bogata sa experiență duhovnicească, îl rog pe Prea Cuvioşia Sa să ne 
împărtășească cîteva sfaturi și cuvinte de folos sufletesc. 

— De unde sînteţi de loc, părinte erante] şi în ce an ați intrat în 
nevoința călugărească ? 

— M-am născut în comuna Golești — Argeș, la 21 iulie 1910. A 
fost singur la părinți. Mama a murit pe cînd aveam doar șase ani și am 
crescut greu, ca un copil orfan. Eram o fre tăcută şi singuratică. Îmi 
plăcea să merg regulat la biserică. Pe cînd aveam 18 ani am intrat în viața 
călugărească. 


— Cine v-a îndemnat să mergeţi la mînăstire? 

— Nu m-a îndemnat nimeni. Nici tata, nici mama vitregă. Ci, numai 
cititul cărţilor sânte. Citind odată cartea cu Viaţa Sfîntului Vasile cel 
Nou şi vămile văzduhului, îndată am plecat din casa părinţilor mei și am 
intrat în Mînăstirea Frăsinei să mă fac călugăr. Era în anul 1928, la 
24 aprilie. : . | 

— De ce aţi ales tocmai Mînăstirea Frăsinei, unde se duce o viaţă atît 
de aspră? 

— Nu eu am ales-o, ci Dumnezeu a rînduit, că niciodată nu auzisem 
de această miînăstire. Pornit fiind spre Minăstirea Cozia, mi-a ieșit în cale 
un călugăr de la Episcopia Rimnicului și m-a îndrumat spre Frăsinei, cti- 
toria Sfîntului Ierarh Calinic. 

— Cîţi părinţi și fraţi se nevoiau atunci la Frăsinei şi ce rînduială de 
viaţă monahală duceau? 

— În anul 1928 erau în jurul a o sută de părinţi și fraţi şi se ducea o 
viaţă duhovnicească aleasă. Încă de la întemeierea Minăstirii Frăsinei 
Sfîntul Ierarh Calinic a adus aici călugări şi stareţ din Muntele Athos, 
puniînd rînduiala mînăstirilor atonite. Astfel, la orele unu noaptea se suna 
clopotul cel mare pentru deşteptare. Între orele 2 și 5 dimineața se făcea 
miezonoptica şi utrenia, la care lua parte, obligator, toată obștea, în 
frunte cu părintele stareț. Apoi urmau două ore de odihnă. Dimineaţa, 
între orele 7 —9,30 se făceau acatistul, ceasurile şi Sfînta Liturghie, la care 
luau parte părinţii mai bătrîni, stareţul și fraţii de rînd. Ceilalţi mergeau 
la diferite ascultări, că era viaţă de obște. După amiază se făceu vecernia 
la orele 16. Iar seara, după masă, se făcea pavecernița mică cu bogoro- 
dicina glasului de rînd în biserică, la care lua parte toată obștea. Pave- 
cerniţa se încheia cu citirea unui cuvînt din prolog sau Pateric. La ieşire 
fraţii luau binecuvîntare toţi de la părintele stareţ și mergeau la chilii 
să se odihnească. Unii, care simțeau nevoia, mergeau la duhovnicul mînăs- 
tirii, Ieromonahul Silvestru Florescu, și se mărturiseau. 

— Cum se făcea spovedania soborului de la Frăsinei? 

— Toată obştea mînăstirii era datoare să se mărturisească o dată pe 
săptămînă, vinerea. La fel și Sfînta Împărtășanie se făcea tot săptăminal. 
Stmbăta se împărtășeau bătrînii, iar călugării tineri şi frații se împărtăşeau 
cu Trupul lui Hristos Dumineca. Această rînduială se respecta cu sfin- 
ţenie și toți eram în, pace şi mulțumiți sufletește. 

— Dar ascultările cum se desfăşurau în mînăstire ? 

— Toate ascultările erau de obște. Fiecare frate şi părinte trăia sub 
ascultare şi nimeni nu făcea ceva fără binecuvîntare şi poruncă. Aceasta 
aducea multă linişte și armonie în obşte. La ascultare fiecare păstra tăce- 
rea şi se ruga în gînd cu rugăciunea lui Iisus. Cînd mai mulți din obște călă- 
toreau împreună, unul dintre ei rostea cu voce tare, pe de rost, psalmi, 

acatiste, pavecerniţa, paraclisul Maicii Domnului şi alte rugăciuni. Dis- 
tanțele nu le socoteau în kilometri, ci spuneau că au mers „cale de o 
pavecerniţă” ! 

— Se nevoiau pe atunci sihaștri în jurul Minăstirii Frăsinei? 

— Se vorbea de fratele Ioan care a pustnicit în niște munți prăpăs- 
tioși, la un loc greu de pătruns, numit „Fundul pămîntului”. Se spune că 
trupul lui se află pristăvit în peștera în care s-a nevoit. Se mai vorbea de 
un alt sihastru, anume Pahomie, care a sihăstrit prin Munţii Iezerului- 
Vilcea, despre a cărui viaţă nu ştiu nimic. 

— Ce duhovnici mai deosebiți aţi cunoscut la Frăsinei? 

— Cel mai iscusit era părintele leroschimonah Silvestru Florescu. Era 
suflet blind, slujea şi cînta frumos, cu o voce caldă, ușoară şi odihnitoare 
pentru suflet; iar cînd ne învăţa cele duhovnicești întotdeauna îi curgeau 
lacrimi din ochi. Mai era un duhovnic Antonie, foarte sever cu sine, dar 
blind şi îngăduitor cu alţii. Era iscusit la cuvînt, cunoștea bine Sfintele 
Canvane şi învăţăturile Sfinţilor Părinţi, din care ne învăţa și pe noi. Mai 
era părintele duhovnic Ioanichie. Nu avea o pregătire aleasă, dar era un 
bun sfătuitor. Mai era părintele Lazăr. La sfinția sa se spovedeau mai 
mult părinţii bătrîni, că așa era obiceiul. Dar şi părintele stareț Simeon 
Combei, deşi foarte ocupat cu grija mînăstirii, știa psaltirea pe de rost, 
pe care o rostea în taină la ascultări şi ori de cîte ori socotea, nu ne lăsa 
nemîngfiați prin cuvinte duhovnicești. 

— Între călugări, aţi cunoscut pe unii mai sporiţi în rugăciune şi 
smerenie ? 

— Mi-amintesc de monahul Pimen, cu care făceam ascultare. Păștea 
vacile, avea faţa luminată, veselă și mereu rostea rugăciunea lui Iisus, că 
nu ştia carte, Părintele Climent, schivnic, secretarul mînăstirii, era foarte 
tăcut și se ruga mult. Monahul Lazăr se ostenea mult cu grădina și îmbăr- 
băta fraţii să aibă răbdare și să se nevoiască în cele duhovniceşti. Un alt 
călugăr bun era și monahul Nicanor, brutar și canonarh. Minca numai 
o dată în zi și citea zilnic din Psaltire, pe care o purta în sîn. Din ea nu 
mai rămăsese decît cotorul. O știa pe de rost. Și schimonahul Trifon era 
călugăr sporit. Păştea caprele miînăstirii pe munte şi purta în mînă zi 
şi noapte o aţă veche de metanie. Metaniile erau atît de roase încît nu se 
maj cunoştea din ce erau făcute. În general, toţi părinţii erau ascultători, 
plini de blîndețe, smeriţi şi adeseori cu lacrimi de bucurie în ochii lor. 
_— Care este cel mai important folos dohovnicese pentru obştea 
Minăstirii Frăsinei, că nu intră aici femei, după legămîntul Sfintului 
Calinic? 

— Prin faptul că nu intră femei în Mânăstirea Frăsinei, călugării de 
aici sînt scutiţi de multe primejdii și ispite ale desfrînării, căci prin femei 

de multe ori intră sminteală în mînăstiri. Alt folos mare este liniştea duhov- 
nicească ce domneşte în mînăstire, înstrăinarea de grijile multe, de smin- 
telile lumii, care vin întîi de toate prin partea femeiască. Această liniște 
o favorizează şi poziţia izolată, fără drumuri de acces, în care se află Mînăs- 
tirea Frăsinei, și mai ales sinduiala slujbelor de tradiție atonită, hrana 
pustnicească a călugărilor, posturile riguroase, tăcerea cate domnește în 
obște și frumoasele rugăciuni de noapte. Toate împreună fac să se înalțe 
cu ușurință cugetul și inima spre Dumnezeu. 

— Cîţi ani aţi trăit la Frăsinei şi în ce mînăstire v-aţi mai nevoit ? 

— Am trăit la Frăsinei aproape un an de zile, iar în iarna anului 1929, 
părintele meu, Ieromonahul Visarion Toia, originar din judeţul Bacău, 
al cărui ucenic eram, a fost trimis de ascultare ca egumen la Schitul Lai- 
nici, de pe valea Jiului. Sfinția sa m-a cerut şi pe mine de la părintele 
stareţ ca să-l ajut, căci era singur. De ascultare a trebuit să mă duc la 
Lainici, unde era lipsă de personal. Am plecat amîndoi cu multe lacrimi 
şi durere în suflet. Că nu ne puteam uşor despărţi de bunii noștri părinţi 
şi de buna rînduială de la Frăsinei. Mîhnirea ce mi-a produs-o plecarea 
mea din Frăsinei nu mi s-a şters niciodată. Și acum tînjesc după Frăsinei! 

. — În ce stare se găsea pe atunci Schitul Lainici? 

— Era într-o stare de paragină generală. Biserica era cu acoperișul 
stricat, chiliile, vechi şi ruinate, gardurile stricate, slujbă nu avea cine 
face, iar cele necesare vieţii lipseau cu totul. Am găsit la Lainici un singur 
călugăr bătrîn, care a plecat chiar în ziua cînd am venit noi. Dar cu aju- 
torul lui Dumnezeu, cu rugăciuni și multă osteneală s-au adunat cîțiva 
fraţi, s-a pus în rînduială slujba bisericii, s-a acoperit biserica, s-au reparat 
clădirile şi s-au mai ridicat altele noi. 

— Ce știți despre marele stareț al Schitului Lainici, Arhimandritul 
Irodion Ionescu? 

— Știu doar atît cît am auzit de la bătrînii din partea locului. Mai 
alea credincioşii de pe valea Jiului îl cinsteau ca pe un sfînt și îi așezau 
chipul la răsărit, alături de icoane. Postea foarte mult, se hrănea numai cu 
legume și numai în sărbători mînca lapte de capră. Pentru viața lui sfîntă, 
Arhimandritul Irodion Ionescu a primit de la Dumnezeu darul facerii 
de minuni. Acest stareț cuvios a adunat în jurul său mai mulţi ucenici. 
Mai înainte de moarte însă, i-a chemat în chilia sa și le-a prevestit că 
după mutarea sa din viaţă schitul Lainici se va pustii pînă la o vreme. 
Apoi din nou va lua ființă, ceea ce s-a şi întîmplat în timpul pr. mului 
război mondial. 


— Cuviosul Irodion de la Lainici a fost într-adevăr duhovnicul Sfin- 
tului Ierarh Calinic, pe cînd era la Vîlcea? EN 

— A fost cu adevărat duhovnicul Sfintului Calinic, între anii 1850 — 
1868, cît a stat la Rimnic. Mai ales că stareţul Irodion se zice că era cu 
metania de la Minăstirea Cernica şi ducea o viaţă de mare ascet. Preoţii 
de la Episcopia Rîmnicului și credincioşii îl numeau „Luceafărul de la 
Lainici”. După primul război mondial, credincioşii din partea locului au 
văzut oarecare semne dumnezeieşti la mormîntul lui și cînd l-au dezgro- 
pat, l-au aflat întreg și neputred. Apoi, din porunca episcopului, l-au 
acoperit din nou. Se spune că era din comuna Iezureni-Gorj. | 

"— Cînd aţi terminat studiile teologice şi ce teză de licenţă aţi susținut ? 

— Între anii 1931 —1939 am făcut Seminarul Monahal de la Minăs- 
tirea Cernica, iar între 1939—1943 am făcut Teologia. Ca teză de licenţă 
am prezentat lucrarea „Disciplina interioară sau formarea omului duhov- 
nicesc”. 

— De câţi ani sînteţi duhovnic şi slujiți la Catedrala Patriarhală? 

— Sînt făcut duhovnic din anul 1941, iar din anul 1950 sînt preot 
slujitor la Catedrala Patriarhală, cu o întrerupere de patru ani (1954 —1958), 
cînd am fost profesor şi director la Seminariile din Curtea de Argeș și 
Bucureşti. 

— Cum aţi reușit să câștigați numeroși fii duhovnicești? 

— Prin sinceritatea cuvîntului și căldura inimii. Fiind eu însumi pe 
deplin convins de cele ce le spuneam, pe mulţi i-am hotărît şi îndemnat 
să meargă pe calea mântuirii. Nu atît exemplul de trăire duhovnicească 
pe care eu nu o am, ci mai ales rîvna după Dumnezeu, pe care și eu o 
am, şi dorinţa de mîntuire a tuturor celor ce vin la mine, i-a făcut pe 
unii să-și îndrepte viața după Dumnezeu. 

„_— De cîte ori pe an împărtăşșiţi pe fiii duhovniceşti ai Prea Cuvioşiei 
Voastre şi ce canon le daţi, de obicei, la spovedanie? 

— Celor sporiţi în viața duhovnicească şi dornici de Sfînta Împărtă- 
ganie le dau cele sfinte, cel mai des o dată la două săptămîni. După rîndu- 
ială, îi îndemn pe toţi să se împărtășească la 40 de zile, căci așa se spune 
în unele cărţi şi în ,,Mîntuirea Păcătoşilor” că „Sfinta Împărtășanie este 
valabilă 40 de zile”. Dacă cineva ar pleca din viaţă în timpul celor 40 
de zile, se socoteşte împărtăşit. În Liturghier se spune să se împărtășească 
credincioșii de patru ori pe an, în cele patru posturi. Însă nu împărtă- 
şirea deasă sau mai rară se cere, ci pregătirea sufletească cît mai aleasă. 
Mărturisirea și împărtășania deasă îl fac pe creștin să sporească cel mai 
mult în viața duhovnicească. Credinciosului pregătit după putere, potri- 
vit învățăturii Bisericii noastre Ortodoxe, nu i se poate refuza niciodată 
Sfînta Împărtășanie. Rostul Sfintei Liturghii tocmai acesta este: ca să 
ofere cele sfinte nu Aumai preotului slujitor, ci şi credincioșilor bine pregă- 
tiţi. Pentru aceea şi preotul cheamă pe credincioşi, la sfîrşitul Sfintei 

Liturghii, zicînd: „Ca frică de Dumnezeu, cu al şi cu dragoste, 
apropiaţi-vă”! 

Cît despre canonul de la mărturisire, pe cît se poate, țin seamă de 
greutatea, vechimea, şi împrejurările în care s-a făcut păcatul, precum și 
de puterea, credinţa, voința şi sănătatea sau suferința celui ce se spove- 
dește pentru a face canonul dat. Canonul caut să-l potrivesc cu puterea 
Și rîvna penitentului, cu starea lui socială, fizică şi sufletească şi cu hotă- 
rîrea lui de a se pocăi. Toate acestea fac să nu putem aplica canonul întoc- 
mai după pravilă, ci după puterea de căinţă şi îndreptare a penitentului. 
Cel mai mare canon la spovedanie este ca penitentul să părăsească defi- 
nitiv păcatul. În unele cazuri, împărtăşesc și pe cei care nu pot ţine tot 
postul, cum sînt femeile însărcinate, tinerii care sînt la şcoli, cei ce mănîncă 
pe la cantine, cei plecaţi departe la drum, cei ce merg la operaţie etc. 

— Ce cărți de rugăciuni şi de folos sufletesc recomandaţi obişnuit 
credincioșilor? 

— Printre cărțile de rugăciuni le recomand Ceaslovul și Psaltirea. Apoi 
le dau să citească acatiste, paraclise şi să facă închinăciuni și metanii, 
după putere. Iar ca lectură duhovnicească le dau să citească Sfinta Scrip- 
tură, ca să o cunoască cît mai bine. Apoi, Urmarea lui Hristos, Vieţile 
Sfinţilor, Patericul și învăţăturile Sfinţilor Părinţi pe care le au la îndemînă. 

— Ce păcate ispitesc și biruiesc cel mai mult pe oameni în zilele 
noastre, atît pe intelectuali, cît și pe cei de la sate? 

— Cel dintîi păcat este mîndria și apoi neştiința, din cauza lipsei de 
cunoștință duhovnicească. Din aceste două păcate se nasc celelalte: 
beţia, desfrîul, lăcomia, divorțul, pruncuciderea și minciuna, care le 
îmbracă pe toate. 

— Cum ar putea fi combătute mai cu folos beţia, desfrtul, divorțul și 
uciderea de prunci? 

— Prin predici bune, rostite în biserici de preoți, în orice împrejurări. 
Apoi, prin citirea cărților de învățătură ortodoxă și prin exemplul frumos 
al preotului şi al creștinilor din jur. Aceste păcate, care destramă astăzi 
familia şi societatea, mai pot fi combătute cu mult succes prin deasa spo- 
vedanie, prin sfaturile iscusite ale preoţilor şi prin tot felul de necazuri 
trimise asupra noastră de Dumnezeu. 

— Din ce cauză unii dintre credincioși ajung la desnädejde sau j 
pierd credința în Dumnezeu? 

— În primul rînd din cauza smintelii, a purtării necorespunzătoare a 
păstorilor de suflete şi părinților din familie. Alții ajung pînă aici din cauza 
orgoliului, a mîndriei care le stăpînește mintea și inima. Iar alţii, din cauza 
păcatelor grele care îi stăpinesc, ca: beţia, desfrinarea, uciderea de copii, 
zpîrcenia, lăcomia de avere, hulirea celor sfinte etc., şi pe care nu vor să 

le spovedească. Cînd se văd în ce prăpastie au căzut, ori zic că nu-i mai 
iartă Dumnezeu şi caută să-și curme viaţa, ori zic că nu este Dumnezeu 
şi nu are cine să-i mai judece. 

Creștinii cu adevărat smeriţi, chiar de ar greşi, fie da neştiință, fie 
din neputinţă, se întorc uşor la Dumnezeu și nu cad niciodată în deznă- 
dejde și, cu atît mai mult, nu ajung la necredinţă. 

— Care sînt cele mai importante cauze ale răspîndirii sectelor în 
rîndul credincioșilor noştri? 

— Cauzele răspîndirii sectelor în lume sînt mai multe, dar cea mai 
importantă este sminteala pe care o fac păstorii în rîndul credincioșilor. 
Că ei sînt chemaţi să fie lumină lumii, modele vii de urmat pentru credin- 
cioși. Preoţii trebuie să predice credinţa în Dumnezeu mai întîi prin viața 
şi trăirea lor, apoi prin rugăciune şi cuvînt. Numai cine învaţă și trăieşte 
ceea ce învaţă, „acela mare se va chema”, spune Sfînta Scriptură. 

— Care ar fi cele mai importante mijloace de combatere a sectelor ? 

— Mai întîi este buna comportare a păstorilor de suflete. Apoi sluj- 
bele frumoase, făcute cu evlavie în biserică ; milostenia la săraci şi văduve, 
din contribuţia preotului şi a credincioșilor; predici dogmatice și morale 
de bună calitate; catehizarea credincioșilor şi a tineretului în fiecare 
săptămînă ; spovedania deasă ; vizitarea la domiciliu a fiecărui credincios; 
vizitarea mînăstirilor şi a preoților iscusiți în cele duhovnicești; întreru- 
perea oricărui contact cu sectanţii și cu adunările lor și altele. 

— Cum pot mai bine contribui mînăstirile și călugării noștri la apăra- 
rea credinţei apostolice, ortodoxe din țara noastră ? 

— Sfintele mînăstiri au avut întotdeauna, în trecut ca şi astăzi, un tòl 
însemnat în, viața poporului nostru. Unitatea națională ca şi unitatea cre- 
dinței ortodoxe le-au făcut şi apărat Biserica, prin călugării din mînăstiri, 
cei mai devotați misionari ai dreptei credinţe ortodoxe. Catolicii, ca să 
poată ocupa Transilvania şi trage pe ortodocşi la uniaţie, au distrus cu 
tunurile toate mînăstirile, căci mînăstirile şi călugării mențineau unitatea 
şi ortodoxia românilor peste Carpaţi. Astăzi, ca şi în toate tirapurile, 
vin numeroși oameni pe la mânăstiri, credincioși, indiferenți și chiar 
necredincioși, pentru a-și găsi echilibrul sufletesc și o bună orientare în 
viaţa lor spirituală. Pentru aceasta se cere călugărilor noștri, pe lîngă o 
aleasă trăire duhovnicească şi o bună pregătire cărturărească, să poată 
învăța cît mai bine pe credincioşi și să combată cu succes xătăcirile sectan- 
ţilor. 

— Ce importanță duhovnicească au postul și rugăciunea pentru des- 
pătimirea şi creşterea sufletească a credincioșilor noştri? i 

— Amîndouă au o importanță covârșitoare. Fără acestea nu ne putem 
mîntui. Postul şi rugăciunea sînt apripile. sufletului prin care creștinul se 

înalță la Dumnezeu. Rugăciunea aprinde dragostea de Dumnezeu și de 
aproapele, iar postul linişteşte firea și luminează mintea. Prin post și rugă- 
ciune patimile slăbesc, sufletul se înaripează, iar trupul, smerindu-se, se 
supune cu ușurință sufletului înduhovnicit. Prin post și rugăciune, creş- 
tinul primește harul şi ocrotirea lui Dumnezeu asupra sa, asupra familiei 
sale și asupra semenilor săi pentru care el se roagă. 

— Cum putem spori în credinţă, nădejde și dragoste? 

— Sporirea în credinţă, nădejde şi dragoste se face atunci cînd se 
aprinde în sufletul nostru focul Duhului Sfînt în tot ce gîndim, simțim și 
facem. Şi acest foc dumnezeiesc se aprinde în noi prin rugăciune și smerenie. 
— Cum putem noi trăi în pace şi dragoste cu toți oamenii? 

— Sîntem în pace şi în dragoste duhovnicească cu toți dacă avem 
conștiința curată, adică împăcată cu noi înșine, cu Dumnezeu și cu seme- 
nii noștri. La aceasta ajungem prin dragoste de Dumnezeu și de oameni; 
iar dragostea se dobîndeşte prin curăţia inimii, cînd devenim noi fără 
răutate ca pruncii; iar curăția inimii se capătă prin rugăciune fierbinte, 
iar rugăciunea prin smerenie. 

— Cînd cineva defăimă și hulește pe Dumnezeu, ce trebuie să facem? 
Să tăcem, sau să-l îndemnăm pe cel rău la pocăință? 

— Nu trebuie să tăcem. Ci, cu blindeţe și părere de rău să-l sfătuim 
să înceteze hula, să se căiască, să se roage de iertare și să-și mărturisească 
păcatul acesta cumplit împotriva Duhului Sfint. Dacă hulitorul se por- 
nește şi mai tare, atunci se cuvine să tăcem și să ne rugăm lui Dumnezeu 
să-l lumineze şi să-l ierte. 

— Care sînt cele mai grele ispite care ameninţă pe duhovnic? 

— Trei sînt cele mai grele ispite care ameninţă pe orice preot şi duhov- 
nic: desfrînarea, miîndria și lăcomia de bani. Dacă una din aceste trei 
patimi îl biruie pe preotul duhovnic, toate trei îl biruiesc deopotrivă, și, 
de nu-l va întări darul Duhului Sfînt, nu se poate mîntui. Dar, dintre ace- 
stea, cea mai iute ispită pentru duhovnic este cea a desfrînării, mai ales 
cînd spovedește femei. Pentru că oamenii se ușurează de păcate, iar duhov- 
nicul se încarcă, avînd grea răspundere în fața lui Dumnezeu de felul 
cum i-a îndrumat şi canonisit. Patima desfrînării o poate birui numai prin 
post şi rugăciune, prin paza minţii, luarea aminte de sine, cugetarea mor- 
ţii, prin frica de Dumnezeu și prin adica smerenje care alungă orice 
patimi și duhuri rele de la noi. 

— Cum putem dobîndi mai multă răbdare în a iapita? i 

— Răbdarea se dobindește prin dia pita prin blindeţe 
şi smerenie. 

— - Spune Domnul: „Învățaţi-vă de la Mine că sînt blând şi smerit cu 
inima”. Deci, cum putem dobîndi aceste două mari virtuţi? 

— Blindeţea și smerenia se dobîndesc atît prin rugăciune cu lacrimi, 
cît şi prin desăvîrșita tăiere a voiei şi ascultare de stareț și duhovnic, căci 
ei răspund în fața lui Dumnezeu de sufletele noastre. Pentru aceasta, se 
cere fiecăruia dintre noi să căutăm duhovnici cît mai iscusiţi, cît mai 
duhovniceşti, mai iubitori de Dumnezeu. lar prin desăvîrșita ascultare de 
duhovnicul nostru, dobîndim de la Domnul darul blindeţii, al smereniei 
şi al dragostei, că Duhul Sfânt se sălășluiește în inima cea blindă și smerită. 

— Care faptă bună este mai necesară pentru mîntuirea călugărilor 
şi mirenilor? 

— Milostenia. Mila față de semenii noștri este cea mai necesară şi 
mai prețioasă faptă bună pentru mîntuirea călugărilor și mirenilor, că 
zice Domnul: „Milă voiesc, iar nu jertfă”, De aici vedem că mila este 
mai mare și decit rugăciunea, că este fiica dragostei, iar dragostea este 
însuși Dumnezeu. Creștinul milostiv săvîrșește toate faptele bune cu 
ușurință, că Dumnezeul dragostei se odihnește în inima lui. Dar milostiv 
cu adevărat nu poate fi decît cel care îl cunoaște pe Dumnezeu și face 
voia Lui. Adevărata milă este aceea încununată de iubire nemărginită 
faţă de Dumnezeu și faţă de aproapele. Pe lingă iubire, împărăteasa tutu- 
ror faptelor bune, călugărul trebuie să împlinească cu sfințenie şi cele trei 
voturi monahale: ascultare, feciorie şi sărăcie de bună voie. 

— Cum ne putem pregăti mai bine pentru ceasul cel înfricoșat al 
morţii şi al judecății? . 

— Cînd vom împlini opel lui Dumnezeu din Sfînta Evanghelie, 
atunci avem în noi nădejdea mântuirii și sîntem pregătiți cu adevărat 
pentru moarte. Cu alte cuvinte, cînd vom avea conștiința împăcată cu 
noi, cu Dumnezeu şi cu aproapele, cînd inima noastră va arde de dragoste 
și vom fi fără răutate ca pruncii, atunci sîntem oricînd gata de moarte 
şi nu ne temem de dreapta judecată. Să ne ajute Dumnezeu să ajungem 
la această măsură a faptelor bune. 

— Ce trebuie să facă duhovnicul, preotul în general, pentru a dobîndi 
cât mai multe suflete pentru împărăţia lui Dumnezeu? 

— Să ceară de la Domnul înţelepciune ca să poată deosebi firile și 
inimile oamenilor, să-şi dea seama de neputinţa fiecăruia și să pună alifie 
potrivită pe rănile sufletești ale credincioşilor care vin la el, spre a-i vinde- 
ca, iar nu a-i pierde. Pierderea unui singur suflet este însăși pierderea 
păstorului. Duhovnicul trebuie să fie cît mai blind, înţelept și smerit cu 
inima şi îndelung răbdător cu toţi. El trebuie să se roage cu stăruință pen- 
tru fiii săi sufleteşti, să ierte păcatele cu dreaptă socoteală, numai dacă 
cel ce se spovedește făgăduiește că părăseşte păcatul şi se căieşte din inimă 
pentru el. Duhovnicul este dator să primească în tot momentul pe cei ce 
vin la pocăință și se întorc cu inima spre Dumnezeu. Numai așa va reuși 

preotul să deschidă inimile tuturor şi să-i facă a-și mărturisi cu uşurinţă 
toate păcatele, fără ocolire. 

Duhovnicului se cade să-i fie milă de penitent, să sufere şi să plingă cu 
el pentru păcatele lui, să-l îmbărbăteze, să-l întărească în nădejdea mîn- 
tuirii, să-l mustre cu măsură şi milă și să-l convingă a lăsa păcatul pentru 
toată viața. Foarte mult contează canonul dat, care trebuie să fie potri- 
vit cu păcatul făcut, cu starea sufletească și firea penitentului, cu posibi- 
litatea lui de a-l împlini. Altfel, ori nu-l poate face şi rămîne sub canon, 
ori îl împinge pe credincios spre deznădejde. Cînd duhovnicul se va con- 
vinge că rana sufletească a penitentului s-a vindecat, că a făcut canonul 
după putere, că iubește rugăciunea și biserica, postul şi milostenia și că 
nu se va mai întoarce la păcat, atunci el poate să-i mai reducă o parte 
din canon, după cum va socoti. 

— Care sînt virtuțile mai importante ce, se cer unui duhovnic și 
preot bun? 

— Duhovnicul trebuie să fie un trăitor a tot ce învaţă pe fiii săi duhov- 
nicești. Să vorbească mai mult fapta decît cuvîntul. Să fie un om de 
rugăciune și în toate înfrînat, gata de orice sacrificiu, îndelung răbdător, 
blînd, smerit, milostiv, adînc cunoscător al Sfintei Scripturi și Sfinţilor 
Părinţi, cu dreaptă socoteală şi nepărtinitor față de credincioși, și pe toţi 
să-i cuprindă cu dragostea și bunătatea. Cît privește canonul de la spove- 
danie, urmăm învăţătura părinţilor de demult. Celor mai reci și împie- 
triţi la inimă li se dă canonul întreg, fără nici o reducere; iar celor ce se 
căiesc de păcatele lor, care făgăduiesc că nu le mai fac şi se roagă cu la- 
crimi, le scădem canonul de la caz la caz. 

— Prea.Cuvioase părinte Gherontie, ce sfat părintesc lăsaţi ca testa- 
ment fiilor sufletești ai sfinției voastre? 

— Să respecte cu sfințenie voturile monahale, îmbrăcîndu-le în sme- 
renie, blîndeţe şi dragoste față de Dumnezeu, faţă de sfânţi și față de 
oameni. Să respecte, să împlinească și să înveţe şi pe alții învăţăturile de 
credinţă ale Sfintei noastre Biserici. Călugării şi credincioșii trebuie să 
fie pentru toți exemple vii, vrednice de urmat. 

— Ce îndemn evanghelic deosebit doriţi să adresați preoţilor 
duhovnici? Dar călugărilor de prin mînăstiri ? 

— Preoţia este lucru înfricoșător. Ea se cuvenea îngerilor, însă Dum- 
nezeu a încredinţat-o oamenilor. Puterea preotului este mai mare decît 
a îngerilor. Îngerii sînt puşi de Dumnezeu în slujba oamenilor, și iată că: 
oamenii, precum Maica Domnului și Sfintul Ioan Botezătorul, au ajuns 
mai presus decît toate puterile cereşti. A dat Mîntuitorul apostolilor harul 
iertării păcatelor, când le-a zis: „Luaţi Duh Sfînt; cărora le veţi ierta 
păcatele se vor ierta şi cărora le veţi ține, vor fi ţinute”. (loan 20, 22 —23). 

Cine are putere să ierte păcatele, decît numai Dumnezeu? Și iată că a 
dat această putere prin Sfinţii Apostoli şi arhiereilor și preoţilor, peste 
vremi, pînă la sfîrșitul veacurilor. 

l Duhovnic poate fi numai arhiereul și preotul, atît cel din mir, cît şi 
ieromonahul din miînăstire. Rostul preotului de mir ca și al celui de mînăs- 
tire este acela de a sfinți pe credincioşi prin săvîrşirea Sfintelor Taine; 
de a mijloci pentru ei la Dumnezeu prin tot felul de ierurgii și de a-i 
împăca cu Dumnezeu prin dezlegarea păcatelor la scaunul de spovedanie. 

Puterea preotului este numai de a dezlega păcatele oamenilor și a-i 
lega atunci cînd se abat din calea lui Dumnezeu. Să nu-și imagineze vreun 
preot duhovnic că ar avea putere de a dezlega poruncile lui Dumnezeu și 
învățăturile Bisericii noastre Ortodoxe. Adică să desființeze sfintele 
posturi, să dezlege a patra cununie, să împărtășească pe cei necununați 
şi pe cei care trăiesc în desfrînări, să dezlege călcarea sfintelor sărbători și 
a Duminicilor, căsătoria între rudenii şi altele. Numai atunci cînd credin- 
cioșii îl vor vedea pe duhovnic că are frică de Dumnezeu, că este smerit 
şi plin de bunătate faţă de toţi, că împlinește el mai întîi ceea ce învaţă 
pe alții, că se interesează și suferă pentru ei, numai atunci vor avea încre- 
dere în el], îl vor avea la mare evlavie și-l vor asculta în toate. 

Iar pe fraţii mei călugări îi îndemn să urmeze pe înaintașii noștri, pe 
Sfinții Părinţi, pe mucenici, cuvioşi şi pustnici, împlinind voturile mona- 
hale și toate poruncile Domnului. De vor face așa, vor deveni, prin nevo- 
ința lor, îngeri în trup și vor putea spune împreună cu Sfîntul Antonie 
cel Mare: „Eu nu mă mai tem de Dumnezeu pentru că Îl iubesc pe EI, 
căci dragostea scoate afară frica”. l - 

Rugaţi-vă pentru mine, părinte Ioanichie! 


ARHIMANDRITUL SOFIAN BOGHIU | 
Minăstirea Antim — Bucureşti E 
(n. 1912) 


Sînt aproape patru decenii de cînd Arhimandritul Sofian Boghiu 
întreține viața duhovnicească în Minästirea Antim din Capitală, ca sta- 
reț, duhovnic și slujitor al acestui sfint locaş. O personalitate duhovni- 
cească remarcabilă, unanim recunoscută, care face cinste Bisericii lui 
Hristos și monahismului românesc, în sînul căruia slujeşte de aproape 
60 de ani. 

Prea Cuvioşia Sa este cunoscut și apreciat în chip deosebit prin trei 
calități sau daruri cu care l-a înzestrat Dumnezeu. Pictor bisericesc consa- 
crat, duhovnic şi povăţuitor de suflete "iscusit și cîntăreț de strană cu 

vocaţie. Sfinţia Sa a fost ales din naștere pentru Biserică, pentru a mărtu- 
risi adevărul evanghelic prin cuvînt şi culoare, prin fii duhovniceşti și 
icoane. Să împodobeşti biserici cu icoane frumos gîndite și realizate și să 
faci din sufletele credincioșilor biserici vii, icoane duhovniceşti ale faptelor: 
bune, ale dragostei și smereniei, în care să se imprime chipul blind și smerit 
al lui Hristos; să restaurezi icoane vechi prețioase și să restaurezi suflete 
omenești pentru care s-a jertfit Domnul pe cruce. lată vocaţia și rostul 
Arhimandritului Sofian Boghiu pe pămînt: să întrumuseţeze, să înno- 
iască suflete și biserici, icoane și oameni. Să săvirșească cele sfinte, să 
înveţe pe oameni, să cînte măririle lui Dumnezeu în biserici; să mîngiie, 
să aline, să jertfească pe Hristos pe Sfîntul Altar şi să se jertfească pe sine 
pentru mântuirea altora; să aducă speranţă, ordine și frumos, acolo undc 
este tristeţe, dezordine şi urit; să fie întotdeauna în dialog cu Dumnezeu 
şi cu oamenii prin cuvînt şi culoare, prin căldura inimii care dă viață 
cuvîntului şi prin căldura culorilor care dau transparenţă și profunzime 
divină icoanelor, 

Ca pictor de icoane și biserici, Părintele Sofian realizează fresce de 
tradiție bizantină care îndeamnă la meditaţie şi rugăciune. Ca preot şi 
duhovnic, crește fii duhovniceşti buni, tămăduind, alinînd și îndemnînd 
cu meșteșug la sfințenie numeroase suflete însetate după veșnicie. lar 
ca protopsalt de renume, Sfinţia Sa dă viaţă și simţire duhovnicească slujbe- 
lor, înmoaie inimi, scoate lacrimi, unește cugete şi înalță sufletele spre 
Dumnezeu, făcînd din ctitoria mitropolitului-martir Antim Ivireanul un 
altar viu, o vatră caldă în inima Capitalei. Am mai putea adăuga la por- 
tretul său sufletesc blîndeţea rară care îl caracterizează, modestia, calmul, 
îndelunga răbdare şi cultura teologică acumulată. 

Cunoscând toate acestea, mă apropii de chilia părintelui Arhimandrit 
Sofian şi îl invit la un mic dialog duhovnicesc, spre folosul sufletesc al 
celor care îl știu și îl preţuiesc. 

— Vă rog, părinte Sofian, spuneţi-mi cîteva cuvinte despre anii fru- 
moși ai copilăriei Sfinţiei Voastre. 

— Sînt născut în comuna Cuconeștii Vechi-Bălţi, din părinţii loan 
şi Alexandra, fiind numit din botez Serghie. Chipul blind al părinţilor 
mei, imaginea bisericii în care mă rugam de copil și a preotului care m-a 
botezat în numele Prea Sfintei Treimi le port pururea în inima mea. 

t — În ce an aţi luat jugul cel bun al lui Hristos? di 

— La virsta de 14 ani am intrat ca frate în Schitul Rughi-Soroca, 
iar după 1l ani de ascultare am primit tunderea monahală în Mînăstirea 
Dobruşa din apropiere, fiind pe atunci elev în clasa a V-a la Seminarul 
„ Monahal din Mînăstirea Cernica. După ce am urmat Școala de Cîntăreţi 

de la Dobruşa, am continuat Seminarul Monahal de la Cernica, fiind 
foarte rîvnitor să cunosc tainele credinţei și să slujesc Biserica lui Hristos. 

— Ce duhovnici și stareţi aleși ați avut în anii tinereţii, de la care 
ați deprins nevoința vieţii monahale? 

— Ca duhovnici și stareţi .pe care nu-i pot uita, sînt: Ieromonahul 
Eftimie de la Schitul Rughi, de la care am deprins să citesc pravila călugă- 
rească ; Protosinghelul Gherontie Guţu, primul meu stareț de la Rugbi, 
unchiul părintelui Felix — prietenul meu de toată viaţa, de la care am 
deprins cântările şi rînduiala de la strană; Ieromonahul Joan, duhovnic 
la Mînăstirea Dobruşa, de la care am învățat să mă apropii de scrisul 
Sfinţilor Părinţi, şi Arhimandritul Ioachim Popescu, directorul Școlii de 
Cîntăreţi de la Dobruşa, de la care am deprins desenul, pictura şi gustul 
pentru frumos. 

— Cînd aţi fost hirotonit preot și hirotonit duhovnic? l 

— La ll aprilie 1945, în Dumineca Sfintului loan Scărarul, am fost 
hirotonit preot pe seama Minăstirii Antim din Capitală, iar în Vinerea 
Mare, 1947, am fost făcut duhovnic. $ 

— În ce mînăstiri v-aţi nevoit mai mult și de care sînteți în chip deo- 
sebit mai legat duhovnicește? 

— Lăsîndu-mă călăuzit în viață de Bunul Dumnezeu, prin păstorii 
mei sufletești, am trăit în mai multe miînăstiri precum: Rugbhi, Dobruşa, 
Episcopia Bălți, Cernica, Neamţ, Plumbuita şi Antim. Toate îmi sînt 
aproape de suflet pentru că în toate m-am format şi folosit duhovnicește 
de-a lungul vieţii. Dar, dintre toate, mai apropiată îmi este Mînăstirea 
Antim, în care am intrat din anul 1940, find atunci la Antim cămin pentru 
studenţii monahi. În acel an am intrat ca student în anul I la Academia 
de Arte Frumoase din București, iar în anul următor am intrat ca stu- 
dent la Facultatea de Teologie. Pe vremea aceea, Mînăstirea Antim era 
condusă de Protosinghelul Nicodim Ioniță, cu studii la Strasbourg, un 
foarte bun predicator. Prin cuvîntul său cald şi convingător, atrăgea mult 
popor la biserică. Apoi, prin slujbele cu sobor şi cântările frumoase ale 
călugărilor cernicani studenţi, Mînăstirea Antim a început să se contu- 
reze ca un modest loc de evlavie pentru mulţi credincioși ai Capitalei. 

— Cum era viața duhovnicească prin mînăstirile noastre acum 0 
jumătate de secol? T 

— Mînăstirile prin care am trăit acum o jumătate de veac erau 
populate cu numeroși călugări și frați, de la 50 pînă la 200 de suflete în 
fiecare obşte călugärească. Erau adevărate familii duhovnicești. Frații 
noi care intrau în mînästire întilneau frați mai vechi în uniformă călugă- 
rească, cu începătură Ve barbă, cu bune deprinderi şi ascultări în ateliere 
şi la strană şi cu mulţi părinți îmbunătățiți care, în simplitatea și dragos- 

tea lor, ne ajutau cu sfatul, cu blindeţea, ori numai cu viața lor curată 
şi smerită, să trăim după chipul vieţii lor. 

— Cum ajutau pe atunci mînăstirile noastre la menţinerea evlaviei 
ortodoxe străbune în rîndul credincioșilor ? | 

— În posturi, în Duminici şi sărbători, mai ales, veneau mulţi credin- 
cioși la mînăstiri, fiind atrași de slujbele frumoase săvîrşite în sobor cu 
mulți preoţi şi diaconi și de cîntările alese ale călugărilor şi fraţilor la cele 
două strane. Mai ales la privegheri şi la slujbele cu sobor din sărbători 
te simţeai ca în cer. Nu-ţi trebuia altă hrană și bucurie mai mare în viață. 
Slujbele frumoase din miînăstiri, dragostea călugărilor dintotdeauna, găz- 
duirea credincioșilor la arhondarice, sfaturile date de duhovnici celor care 
veneau la ei pentru spovedanie erau o foarte bună hrană pentru suflete, 
încît prin toate acestea, şi mai ales prin slujbe și duhovnicie, se întreținea 
evlavia gg e ta e în casele credincioșilor noștri. 

— Cînd aţi terminat studiile de Belle-Arte şi teologie și ce teză de 
licență aţi susținut? i : 

— Studiile teologice le-am început în anul 1932, la Seminarul Mona- 
hal de la Cernica, pe care l-am absolvit în 1940, şi le-am continuat între 
anii 1941—1945, ca student la Facultatea de Teologie din București. Întru- 
cît paralel cu Teologia am absolvit și Academia de Arte Frumoase din 
Capitală, mi-am luat ca teză de licenţă un subiect care aparține deopotrivă 
şi teologiei şi picturii bisericești, intitulat „Chipul Mîntuitorului în icono- 
“grafie”, privind pe lisus Hristos în icoană şi dincolo de icoană. 

— Ce părinţi duhovnicești mai sporiţi aţi cunoscut la Cernica în timpul 
studiilor teologice? 

— Mai întîi am fost uimit de viaţa aspră, ascetică, a leroschimonahu- 
lui Ghelasie, duhovnicul Mînăstirii Cernica. În preajma sa am simţit 
prezenţa harului dumnezeiesc și mircasma sfințeniei din felul cum trăia 
şi cum ne povăţuia pe calea mîntuirii. Tot în Cernica am cunoscut pe 
Protosinghelul Fotie Petrescu, care m-a atras prin dragostea și bună- 
tatea sa, care îi lumina chipul blind și îi înaripa sfaturile duhovnicești. 
Aproape toţi elevii Seminarului ne spovedeam la sfinția fa. Alți doi du- 
hovnici iscusiți am cunoscut ceva mai tîrziu: pe venerabilul părinte Gheor- 
ghe Roşca, mare cunoscător al Sfintei Scripturi şi foarte bun: sfătuitor 
duhovnicesc din Bucureşti. Apoi, pe părintele Ioan Culighin, duhcvnic 
şi dascăl al rugăciunii inimii de renume, trăitor la Cernica, un rugător 
autentic şi iscusit lucrător al rugăciunii lui lisus. De la amîndoi luam 
sfaturi şi îndemnuri pentru sporirea mea duhovnicească și pentru viaţa 
de rugăciune. 

— Ca teolog şi slujitor al Bisericii lui Hristos, ce considerați că ați 
realizat mai important în viață? l 

— Atît în timpul studiilor, cît şi după licenţă, aflîndu-mă în obștea 
Mînăstirii Antim, am participat activ la viaţa duhovnicească ce se desfă- 
şura aici, ca slujitor şi mărturisitor al cuvîntului lui Dumnezeu, ca duhov- 
nic şi apoi stareţ al mînăstirii, contruibuind efectiv,:cu darul lui Dumne- 
zeu, la bunul mers al vieţii duhovniceşti şi gospodărești a acestei miînăs- 
tiri. Nu pot afirma că am realizat ceva important în viață, decît că, find 
între ceilalți fraţi slujitori, m-am străduit să întreţin pacea, armonia și 
buna conviețuire în obște, precum și evlavia și buna desfășurare a slujbe- 
lor din biserică. Iar cînd am fost solicitat de bolnavi şi credincioşi, nicio- 
dată nu i-am refuzat, nici i-am întristat cu ceva; ci am făcut tot ce mi-a 
stat în putere să-i folosesc, să-i mărturisesc, să-i împac cu Dumnezeu și 
cu oamenii. 

— Dar ca pictor bisericesc, ce aţi realizat mai deosebit? 

— Am predat pictura la Seminariile Monahale din Mînăstirea Neamţ 
şi Curtea de Argeș; am lucrat și organizat ateliere de icoane şi picturi 
de catapetezme la Minăstirea Plumbuita și Schitul Maicilor; am pictat 
în frescă singur sau în colectiv de pictori, mai multe biserici mînăsti- 
reşti sau în sate, precum biserica mare din Pipirig, biserica Mînăstirii 
Agapia Veche, biserica mică din Minăstirea Agafton, biserica mare din 
Mînăstirea Celic Dere, biserica Mînăstirii Radu Vodă din București, și, 
în prezent, biserica Mînăstirii Dealu. De mai mulţi ani sînt în Comisia de 

ictură Bisericeaacă gi lucrez personal, sau ajutat de ucenici, la restau- 
Tarea unor fresce sau picturi în ulei din mînăstirile monumente istorice, 
precum Catedrala Patriarhală, biserica Mînăstirii Antim și alte citeva, 
„Am format mai mulți ucenici, astăzi pictori buni în frescă, și am mai 
pictat o catedrală Ortodoxă în orașul Hama din Siria. Prin toate acestea 
am căutat să pun în valoare pictura bisericească tradiţională, de care 
ne-am îndepărtat în ultima vreme, şi să împodobesc cît mai frumos posibil 
Casa lui Dumnezeu, căreia i-am închinat întreaga mea viaţă. 
—În ce fapte bune aţi aflat mai multă pace, bucurie și mîngiiere 
duhovnicească ? 
: — Pe toate acestea le-am simțit prezente în inima mea în timpul 
săvîrșirii Sfintei Liturghii, care mă înalță sufleteşte cel mai mult; apoi, 
în timpul și după rugăciunea făcută cu luare aminte și cu umilință; cînd 
am ajutat material ori moral pe cei ce mi-au cerut ajutor; cînd am reușit, 
cu darul lui Dumnezeu, să dobîndesc vreun suflet la pocăință și cînd m-am 
aflat fără prihană în fapte și în cuvint faţă de propria mea conștiință, 
unde ştiu că mă întîlnesc cu Dumnezeu. 

— Întrucît cel mai mult iubiţi Biserica, rînduiala sfintelor slujbe, 
«ce însemnătate are pentru Prea Cuvioşia Voastră participarea regulată 
la cele şapte laude și Sfînta Liturghie? 

— Sântele slujbe zilnice, în general, şi mai ales Sfinta Liturghie în- 
seamnă pentru mine odihnă, bucurie, mântuire şi împăcare cu Dumnezeu, 
"cu conştiinţa şi cu semenii, sub razele vindecătoare aie „Soarelui Drep- 
tății”, care potolește şi usucă izvorul patimilor din trupul și sufletul meu, 
Această stare duhovnicească. continuă dacă, după Sfînta Liturghie, mă 
pot menţine în duhul adevăratei smerenii. 

— Ce însemnătate are predica, cuvîntul de învăţătură pentru for- 
marea duhovnicească a călugărilor şi mirenilor? 

— O predică şi o cateheză bună, care se ocupă cu problemele reale 
ale ascultătorilor, fie ei călugări ori mireni, are adeseori darul de a trezi 
în noi starea de vinovăţie în care ne aflăm şi de a pune început bun 
îndreptării noastre. De asemenea, prin citirea Sfintei Scripturi şi a Sfinți- 
lor Părinţi și prin predicarea cuvîntului lui Dumnezeu, ni se lărgește 
orizontul cunoaşterii duhovniceşti și se creează în viaţa noastră o ambianţă 
spirituală şi putinţa de a medita şi a ne putea ruga într-o plinătate duhov- 
nicească. | 
„_— Monabii sînt E a predica cuvîntul lui Dumnezeu? Cum pot ei 
'mai bine să mărturisească pe Hristos? 

. — Monabii, prin definiție şi făgăduință, sînt închinați lui Hristos; 

sînt persoane singuratice la propriu și la figurat; izolați pentru toată 
viaţa de lumea păcatului. Tot prin definiţie, călugărul însemnează „bătrîn 
îmbunătățit”, sau „om îndumnezeit”. Monahii sînt datori să predice pe 
Hristos prin cuvînt scris ori rostit, dacă li se cere sau li se impune această 
îndatorire. Însă sînt datori să predice pe Hristos în orice împrejurare, 
adică necontenit, prin propria lor viaţă, trăită după poruncile Sfintei 
Evanghelii. Această poruncă a lui Hristos de a fi „lumină” şi sare” a 
pămîntului, adică de a fi pildă bună prin viața trăită, atît în mînăstire 
cît şi în afara mânăstirii, este o îndatorire de toată viața. 
— Care este cea mai mare faptă bună a călugărului? Dar a mireanu- 
lui ? 
— Cea mai mare faptă bună ce se cere călugărului socot că este sfn- 
ţirea propriei sale vieţi, în duh de smerenie. De asemenea, atît călugărului 
cît şi mireanului îi este de real folos dreapta socoteală în toate, care asi- 
gură un echilibru interior și călugărului, și mireanului. 

— Care. este cea mai înaltă misiune însa a size slot și 
călugărilor din zilele noastre? 

— Misiunea cea mai înaltă a mînăstirilor din vremea noastră, deci 
și a călugărilor, este de a duce o viață curată și sfîntă, trăind în pace și 
bună înţelegere duhovnicească; de a imprima temeinic rostul adînc al 
vieţii creștine în viaţa oamenilor şi de a fi oricînd gata să poată da răspuns 

bun și liniștitor la toate întrebările esenţiale de care este frământată socie- 
tatea noastră. i 

— Care este rolul duhovnicului pentru călugări și mireni? 

— Duhovnicul, în viața mînăstirească şi în cea de familie, are rolul 
de doctor sufletesc şi călăuză spre Hristos a sufletelor omenești, pe calea 
cea strimtă și spinoasă, dar și luminoasă, a mîntuirii. 

— Din ce motive mai importante credeți că aderă credincioșii la 
secte? Ai: 

— În afară de motivele cunoscute, cred că mulți credincioşi trec la 
secte dintr-un fel de evlavie şi dorință de cunoaștere a Sfintei Scripturi, 
ştiind că acolo li se citeşte din Biblie, li se vorbeşte despre Dumnezeu 
şi cîntă împreună. Adică, ei doresc şi caută ce nu pot avea suficient la 
preotul lor. Deci, ei pleacă din Biserică din lipsa unui bun păstor şi din 
lipsa unei catehizări și educaţii religioase corespunzătoare evlaviei lor. 

— Ce ar trebui să facă mai deosebit preoţii și călugării pentru opri- 
rea prozelitismului sectar, pentru apărarea credinţei ortodoxe străbune? - 

— Pentru oprirea prozelitismului sectar, atît preoţii, cât şi călugării 
trebuie mai întfi să trăiască ei înşişi o viață duhovnicească, evanghelică, 
fără de prihană,; ceea ce știu că este foarte greu. Apoi, să studieze temeinic 
abaterile sectelor, să facă vizite acasă fraților credincioşi loviți de secte; 
să le vorbească blînd din Sfînta Scriptură, arătîndu-le adevărul, -ķi să le 
spună de cite daruri se lipsesc nevenerind pe Maica Domnului, lipsindu-se 
de Sfintele Taine, necinstind Sfinta Cruce, icoanele, Biserica şi sfinții, 
toate fiind absolut necesare pentru mîntuare. 

— În ce măsură reuşeşte arta, frumosul, pictura bisericească să 
înalțe sufletele credincioșilor spre Dumnezeu, spre o viaţă creștină mai 
aleasă? 

— Pictura, în general, și pictura bisericească, în special, oferă omu- 
lui, credinciosului, un limbaj plastic, prin imagini și culori, pentru a exprima 
idei şi realități ale credinţei noastre ortodoxe. Aceste adevăruri sînt expri- 
mate de obicei prin cuvinte. Însă cuvintele, oricît ar fi de meșteșugite, 
sînt adeseori neîndestulătoare pentru a exprima realități imateriale; pe. 
cînd prin imagini sau icoane, abstracţiunile devin uşor accesibile înțele- 
gerii omenești. Adevăruri creştine, ca Naşterea Domnului, Botezul, Pati- 
mile, Învierea şi Înălțarea Domnului, Pogorirea Duhului Sfînt, Raiul, 
Iadul etc., necesită multe pagini de text pentru a le imprima suficient în 
mintea ascultătorilor. Prin imagini însă, ele devin mai ușor înţelese, 
pentru că sînt îmbrăcate într-o formă materială și simbolic-vizuală, pro- 
prie și accesibilă naturii omenești. Prin gingășia desenului, prin frumuseţea. 
şi transparenţa spiritualizată a culorilor, prin interiorizarea imaginii și 
măiestria artistică, asemenea imagini murale sau icoane atrag şi rețin 

atenţia credincioșilor, spunîndu-le dintr-o dată, fără efort, adevărul rela- 
tat în Evanghelie și Tradiţie, înduioșînd și înălțînd mintea cu uşurinţă 
la realităţile suprafirești. 

— Care este scopul principal al picturii bisericești în iconografia 
Bisericii Ortodoxe? 

— Adevăratul scop al picturii bisericești în tradiția ortodoxă este 
de a crea un mediu propriu de meditaţie și rugăciune credinciosului care 
se roagă, în scopul de a înţelege şi a trăi mai adînc sfînta credinţă creștină. 

— Ce ne învaţă Sfinţii Părinţi despre cultul Sfintelor Icoane? 

— Teologia şi cultul sfintelor icoane se bazează pe întruparea Mîntui- 
torului nostru lisus Hristos, Cuvîntul cel nevăzut al Tatălui, Care prin 
nașterea Sa din Sfinta Fecioară Maria. S-a îmbrăcat în trup omenesc, 
asemenea nouă, afară de păcat. În Dumnezeu-Omul întrupat, noi privim 
persoana a doua a Prea Sfintei Treimi, unind în Sine cele două naturi: 
divină şi umană, Deci, putem picta această perspană, pentru că are formă 
omenească. 

În icoana Domnului noi mărturisim trupul Său îndumnezeit și recu- 
noaștem în icoană asemănarea cu prototipul, persoana divino-umană a 
Domnului. Prin sfinţirea icoanei se stabileşte relaţia harică dintre icoană 
şi prototip. Orice icoană are un .nume, acela al prototipului, şi este 
venerată pentru că icoana văzută de noi participă la prototip, adică la 
sfîntul înfățișat pe ea, care se află transfigurat în împărăţia lui Dumnezeu. 

— De ce combat sectele cultul Sfintelor Icoane? 

— Sectele combat cultul Sfintelor Icoane pentru că nu înţeleg și nu 
vor să înţeleagă învăţătura corectă despre întruparea Mîntuitorului nostru 
Iisus Hristos și nici rostul divin al Maicii Domnului în actul întrupării. 
* Dacă și-ar însuşi cu bună credință dogma întrupării, cred că ar deveni 
ortodocși şi ar dispărea toate deosebirile de credință dintre ei și noi. 

— De cînd datează cele mai vechi icoane şi picturi murale în Biserică ? 

— Cele mai vechi picturi murale ce se păstrează pînă astăzi se află 
în catacombele de la Roma şi datează din secolul al II-lea, mai ales cele 
din catacombele lui Calist și Sebastian. Iar icoane pictate dintre cele mai 
vechi s-au descoperit în Siria, Armenia și Capadocia și datează din secolele 
II şi III. Am văzut la Mînăstirea Sfînta Ecaterina din Muntele Sinai 
una din cele mai mari colecții de icoane ortodoxe vechi, dintre care unele 
sînt din secolele V—VI. 

— Care sînt cele mai vestite icoane miraculoase din țara noastră și 
în ce condiții o icoană capătă această harismă? 

— Cele mai vestite icoane din țara noastră sînt: Sfînta Ana de la 
Mînăstirea Bistriţa-Neamţ, Maica Domnului de la Minăstirea Neamţ, 
Maica Domnului de la Minăstirea Dintr-un Lemn. Apoi, Maica Domnu- 

lui de la Minăstirea Celic-Tulcea, Maica Domnului de la Nicula-Cluj, Maica 
Domnului de la Trifești-Roman etc. 

Orice icoană îşi are harisma ei, datorită sfîntului înfățișat pe ea și 
harului dumnezeiesc transmis icoanei prin sfințirea ei. Totuşi, la aceasta 
au o deosebită importanță și condiţiile morale în care este pictată o 
icoană. Dacă pictorul respectiv este un om profund credincios, dacă pos- 
tește și se roagă la începutul și în timpul lucrului, dacă duce o viață de 
curăţenie sufletească şi trupească şi dacă, bineînţeles, Dumnezeu bine- 
voiește să reverse belșug de har asupra acelei icoane. ' 

— Cîte biserici ați pictat în țară și străinătate? 

— Împreună cu cîțiva ucenici și colegi de breaslă, am pictat în țară 
peste 25 de biserici în frescă și tempera, dintre care 6 pictate integral, 
iar restul restaurate. În străinătate am pictat integral trei biserici. Toate 
acestea în timp de 37 de ani, de cînd am primit calificarea de pictor 
bisericesc. 

— Ce trebuie făcut pentru ca pictura bisericească să-și atingă scopul 
spiritual tradiţional? 

— Pentru ca pictura bisericească să-şi atingă scopul de a face vizibilă 
prin imagini împărăţia lui Dumnezeu în universul pictural al oricărei 
biserici, ar trebui ca pictorii bisericești să cunoască mai bine teologia icoa- 
nei și iconografia ortodoxă ; apoi să-şi însușească temeinic desenul și cro- 
matica în tradiţia stilului răsăritean bizantin, inspirindu-se din pictura în 
frescă a vechilor noastre biserici. De asemenea, pictorii bisericești să-și 
acorde talentul și cunoștințele lor cu o mai profundă credinţă în Dumne- 
zeu, cu o viață morală exemplară, potrivită cu lucrul sfînt pe care-l săvâr- 
şesc şi să cunoască mai bine vieţile sfinţilor și teologia cu toate simboa- 
lele ei. 

— Care este concluzia Prea Cuvioşiei Voastre despre iaa biseri- 
cească românească de astăzi? 

— Am pierdut marea tradiție a picturii şi frescelor de valoare mon- 
dială din secolul XVI realizată de pictori autohtoni la noi, cum este cea 
din nordul Moldovei mai ales. Școala de pictură bisericească românească 
a intrat în decadenţă de pe la începutul secolului XIX, cînd, sub influenţa 
picturii realiste, ne-am sii taie de pictura tradițională ortodoxă de 
factură bizantină. 

— De încheiere, ce sfaturi duhovniceşti adresaţi pe această cale fiilor 
duhovniceşti ai Prea Cuvioşiei Voastre? 

— Să asculte și să pună în practică sfaturile date în numele lui Hris- 
tos, să iubească cel mai mult Biserica, slujbele, cărţile sfinte şi pe cei ce 
sînt în suferinţă, şi să se roage pentru mine, 

ARHIMANDRITUL BENEDICT GHIUŞ 
Mînăstirea Cernica 


(n. 1904—1990) 


Cunoscut și apreciat în țara noastră ca o personalitate duhovnicească 
remarcabilă, Arhimandritul Benedict Ghiuș este un părinte al inimii, 
al iubirii tainice pentru Dumnezeu și oameni. Sihastru, călugăr de linişte 
şi, în același timp, duhovnic în adevăratul sens al cuvîntului. Ca puţini 
alţii, Prea Cuvioșşia Sa, grație harului Duhului Sfînt şi structurii sale 
sufletești, trăind toată viața în tumultul de zi cu zi al capitalei, a reușit 
să se realizeze duhovniceșşte, fără pustia și liniștea cea din afară, spre care 
suspinăm cu toţii. Nu numai că s-a format sufletește în cetate, întrecînd 
pe mulți călugări trăitori în liniște, ci a devenit încă din tinereţe un iscusit 
dubovnic și povățuitor de suflete pentru credincioșii intelectuali iubitori 
de Hristos, reușind să împace cu ușurință liniștea și însingurarea cu slu- 
jirea și misiunea creştină. 

Născut pe valea Siretului, în Țara de Jos a Moldovei, părintele Bene- 
dict a fost înzestrat de Dumnezeu cu un suflet gingaș, înclinat din copilărie 
spre meditaţie și trăire interioară. După ce termină facultatea de teologie 
şi studiile universitare la Sorbona, primește tunderea în monahism la 
virsta evanghelică de 30 de ani, închinîndu-și întreaga viaţă slujirii Bise- 
ricii lui Hristos. Teza de doctorat susţinută mai tîrziu, „Faptul Răscumpă- 
rării în imnografia Bisericii Ortodoxe”, ne prezintă profilul său teologic 
de dogmatist și imnograf. | 

Cea mai mare parte din activitatea sa duhovnicească o desfășoară 
la Catedrala Patriarhală din București, ca preot slujitor, duhovnic și 
predicator. Aici a crescut numeroși fi duhovnicești, a miîngiiat multe 
suflete și a întreținut în rîndul credincioşilor capitalei o atmosferă de 
evlavie flocalică, fiind un iscusit povăţuitor pe calea miîntuirii. 

De cîțiva ani Părintele Benedict s-a retras la Minăsatirea Cernica, 
aproape de moaștele Sfîntului Ierarh Calinic, pentru care are o deosebită 
evlavie. Aici are două griji. Întîi biserica, cu frumoasele ei slujbe la care 
ia parte cu toată bucuria inimii; apoi chilia, în care se pregătește pentru 
veşnicie. Părintele Benedict este un călugăr de chilie, pentru că are lucrare 
interioară. Rugăciune, studiu, scrieri de cuvinte duhovniceşti, spoveda- 
nie, sfat către ucenici și linişte, În cinci ani de stăruință, Prea Cuvioşia 
Sa a terminat de transcria și diortosit cele patru volume de Proloage, tipă- 
rite la Mînăstirea Neamţ între anii 1854 —1856, ce cuprind vieți de ti 
și cuvinte de învăţătură de la marii Părinţi « ai Bisericii. 

La venerabila sa vîrstă de peste 80 de ani, părintele Benedict vor- 
beşte mai puţin cu oamenii, vine mai greu la biserică, scrie mai puţin și 
se ascunde tot mai mult în cămara cea de taină a inimii pentru a vorbi 
numai cu Hristos, Mîntuitorul lumii. Doar cînd bate soarele în fereastra 
'chiliei, Sfinţia Sa iese puţin pe cerdac, priveşte biserica Sfîntul Nicolae 
de pe insulă, cimitirul Sfîntul Lazăr, lacul din jurul mînăstirii, grădina 
şi florile de sub geam. Apoi se retrage iarăși în chilie, unde îl așteaptă 
bunii săi prieteni: Ceaslovul, Psaltirea, cărțile de studiu, condeiul, manus- 
crisele, candela și metaniile. i 

Am invitat pe părintele Benedict la un dialog duhovnicesc. Dar 
Sfinţia Sa ne oferă un alt ospăț sufletesc: două cuvinte de folos din Pro- 
log, pe 'care le redăm în paginile ce urmează. i 


li 
i 


` Cuvînt de folos sufletesc 


Omule, toate le-ai luat de la Dumnezeu. Și înţelepciune, şi gînd, și 
meșteșug, și minte. Și toate îţi sînt supuse ţie. Cele de pe pămînt, cele 
din ape și din văzduh, care ţi s-au dat ţie spre hrană. Însă ţi s-au dat 
împrumut, ca să mulțumeşti lui Dumnezeu pentru ele, prin dreptate, 
dragoste, blîndeţe, smerenie şi milostenie. lar El îţi va da ţie daruri 
pe care ochiul nu le-a văzut şi urechea nu le-a auzit, nici la inima omului 
nu s-au suit, pe care le-a gătit Dumnezeu celor ce-l iubesc pe El. 

Omule, cît eşti în priveliștea acestei vieți, pînă ce tîrgul nu se risipeşte, 
cumpără-ți ţie mila lui Dumnezeu, cu milostenie la săraci. Cu smerenia 

- cumpără-ţi veşnica slavă; cu dreptatea, viaţa cea nesfîrșită; cu curăţia, 
cununa cea neveştejită. Cu blindețea cumpără intrarea în rai; cu rugă- 
ciunea, viața împreună cu îngerii; cu osteneala cumpără-ți odihna; cu 
privegherea, faţa nevăzutului Dumnezeu ; iar cu postul și cu setea, desfă- 
tarea bunătăţilor celor veșnice. 

Omule, să-ţi fie în cap mintea şi priceperea; iar în ochi, privirea la 
Dumnezeu; iar în partea cea de jos să-ţi fie pămîntul în care vei merge. 
În urechi să-ţi fie ascultarea Sfintelor Scripturi; în piept, suspinarea 
pentru păcate. Pe limbă să-ţi fie adevărul; în gură, rugăciunea; în mâini, 
darea la săraci; în inimă,neminierea. În trup să-ţi fie curăţia; în pîntece, 
înfrinarea; în genunchi, închinăciunea către Dumnezeu. De vei păzi aces- 
tea, vei fi fiu al Luminii, părtaş al împărăției cerurilor, moștenitor al bucu- 
riei celei veșnice şi cetățean al Ierusalimului celui de sus. l 
:. . Dumnezeului nostru slavă, acum şi pururea şi în vecii vecilor. Amin. 
Da) E pretur tata Sf ee pa 7 i. Din Prolog, vol. III, luna mai, în 11 zile, 

-no Îmvăţătură a Sfîntului Vasile cel Mare pentru toată fapta bună 


„ Fraţilor, să fim binefăcători și milostivi. Să urmăm Stăpînului nostru, 
ca să nu ardem în văpaia cea veșnică. Să nu primim bogăţia cu nedrep- 
“tate, prin care alţii s-au făcut săraci. Să nu amestecăm averea noastră 
cu lacrimile săracilor, ca să moștenim bunătăţile cele veșnice. Așa să 
cîştigăm pe Domnul, Cel ce a zis: „„Miluieşte şi vei fi miluit”. „Cu ce măsură 
veți măsura, vi se va măsura vouă!”. 

Să privim la sfinții bărbaţi şi femei care, pentru dragostea lui Dumne- 
zeu, nu aveau decît trupul; ci și pe acela uscat și omorît cu postul, cu 
privegherea și cu setea, în veghere de noapte, în rugăciuni și închinăciuni 
cu lacrimi către Atotputernicul Dumnezeu. Adică, gura să ne fie la rugă- 
ciune. ochii la priveghere și lacrimi, mfinile ridicate spre Dumnezeu; 
picioarele gata să stea înainte, ziua și noaptea. Așa să ne astenim a smeri 
trupul, ca să ridicăm sufletul la cer. 

Cei greşiţi, să alergaţi la pocăință. Cei ce alergaţi, sîrguiţi-vă. Cei 
bogaţi, daţi la săraci. Cei cu dregătorii, împodobiţi-vă cu smerenie. Cei 
săraci, fiţi cu mulţumire și supunere. Preoţilor, îmbrăcaţi-vă în blindeţe 
şi dreptate. Judecătorilor, faceţi judecată dreaptă. Izbăviţi pe sărac și 
"pe văduvă, iar pe cel scăpătat și asuprit să-l răscumpăraţi. Pe cei robiți 
să-i izbăviţi de la moarte și să nu treceţi cu vederea pe cel ce zace înaintea 
porţilor voastre. Să mergem în urma bunului nostru Stăpîn de obște. Să 
fugim de înşelătorul vrăjmaș, cel ce pierde sufletele noastre. Să ne sîrguim 
spre dumnezeiasca viață spre care ne apropiem, după ce puţin vom zăbovi 
în veacul acesta. lar dacă ne lenevim, să ne aducem aminte de Cel ce a 
pătimit pentru noi, prin Care ne vom dezlega de legătura păcatelor. 

Să schimbăm grija cea trupească şi de puţină vreme cu cea duhovni- 
cească şi pururea fiitoare. | 


Din Prolog, vol. IV, luna iulie, în 13 zile, 


MONAHUL VASIAN OPRIŞAN 
Mînăstirea Cernica - 
++ (1888—1972) 


Călugărul cel mai iubit în obștea Mînăstirii Cernica este fără îndoială 
părintele Vasian Oprişan. Virata sa patriarhală de peste optzeci de ani, 
înțelepciunea sa duhovnicească, blindeţea inimii, chipul său senin și lumi- 
nos, împodobit cu barbă și plete albe ca zăpada, ca și graiul său dulce, 
moldovenesc, fac din părintele Vasian o adevărată podoabă a acestei 
mânăstiri. Ori de cîte ori vorbeşti cu sfinția sa îţi dai seama ce prețioși 


A a 

sînt bătrînii, câtă înțelepciune este ascunsă în graiul lor, cîtă smerenie 
în inimile lor. Și mai ales călugării care au trăit o viaţă întreagă în feciorie 
și ascultare ajung la bătrâneţe la o înaltă măsură de înţelepciune duhovni- 
cească. 

Părintele Vadan este un călugăr frumos în adevăratul sens al cuvîntu- 
lui, pentru că este smerit. Este înţelept, pentru că întotdeauna vorbeşte 
de moszrte. Este blind, pentru că întotdeauna te odihnește cu vorba. Graiul 
său rar păstrează permanent. cadenţa și tonul rugăciunii. Iar moartea, 
pentru părintele Vasian, nu este ceva extraordinar, ieşit din comun. Este 
doar o despărţire firească pe care o așteaptă de atîția ani. O călătorie lungă 
printr-o grădină cu flori. Este o nuntă, cu îngeri, cu făclii aprinse, cu 
candele împodobite și cu cântări duhovnicești. 

Cu aceste gînduri ne apropiem de chilia părintelui Vasian. Îl aşteptăm . 
să vină de la Sfînta Liturghie. Îl privim cum coboară încet pe treptele 
bisericii, cum păşeşte cumpănindu-se pe trotuar, sprijinindu-se în băț, 

— Binecuvîntaţi, părinte Vasian! 

— Domnu”, tată, Domnu”! 

— Bucuros de așa musafiri? 

— Cum să nu, tată! Poftiţi la mine în obilie... 

— Nu cumva sînteți cam bolnav? 

— Ei, părinte... Boală, bătrîneţe, păcate, toate se adună odată. 
Cind este dna tînăr Şi sănătos, toată lumea este a lui; iar cînd se apropie 
moartea, nimic nu-i mai trebuie. .: 

— Cîţi ani aveţi, părinte Vasian ? 

— Am 84 de ani. Merg pe 85. Am trăit destul, slavă Domnului! 

— Am auzit că sînteţi din Moldova. 

— Da, sînt născut în comuna Bahna, județul Romani în anul 1888, 
la 30 noiembrie. 

- — Și în ce an aţi venit la mînăstire? 

— În 1910, cînd aveam 23 de ani. Părinţii mei erau cam săraci. M-au 
dat la Roman, băiat de prăvălie. Dar mie îmi plăcea tare mult biserica. 
Apoi, după ce m-am întors din armată, pe cînd tata voia să mă însoare, 
am fugit de acasă şi am plecat direct în Sfîntul Munte. Acolo m-a chemat 
Dumnezeu, în grădina Maicii Domnului! i Mg y 

—— Şi unde aţi trăit în Sfîntul Munte? E Dai axe PREE 

— Puteam să mă duc oriunde: la ruși, la greci, la sîrbi. Dar am tras 
la români, la Schitul Prodromul. Părinții m-au primit cu dragoste. Acolo 
m-am format cît de cît. Acolo m-am și călugărit. După cîțiva ani, m-am 
dus mai sus de schit, la o chilie a unui părinte român, unde trăiau vreo 

zece-doisprezece călugări şi frați. Căci singur am plecat din. țară, fără 
să ştie nimeni, singur am vrut să trăiesc și acolo. di 

— Aţi cunoscut la chilia aceea vreun călugăr mai îmbunătăţit, pote 

Vasian? 
— Acolo trăiau numai români. Şi era un ink bătrîn foarte sporit, 
de loc de pe la Suceava. Îl chema Varlaam. Nu dormea noaptea de loc. 
Tot timpul la biserică, la metanii, la ascultare. Se ruga permanent și 
tăcea. Acolo, în timpul sărbătorilor, se făceau privegheri de toată noap- 
tea. Jar dimineața se săvîrșea Sfînta Liturghie, se dădea masa la trapeză, 
pe urmă părinţii se odihneau un ceas-două. Însă părintele Varlaam nu 
se mai culca. Se ruga mereu. Odată l-am întrebat: „Dar nu te mai culci 
oleacă, părinte Varlaam?” „„Nu, frate Gheorghe, nu-s obosit !”. 

De la o vreme, părintele Varlaam s-a retras la o colibă singur, în 
pădure, ca la un kilometru. Acolo se nevoia singur în post și rugăciune, 
cum numai Domnul știe. După un timp s-a îmbolnăvit părintele Var- 
laam și, slăbind tare, a trimis vorbă la superiorul chiliei, care era duhov- 
nicul nostru, să vină să-l împărtășească. Părintele a luat Sfintele Taine . 
şi mi-a spus: „Frate Gheorghe +— că așa mă chema din botez —ia fră- 
ţia ta un sfeşnic aprins şi mergi înaintea mea la coliba panntelhi Varlaam, 
că eu duc Sfîntul Potir să împărtășesc!” 

Cînd am intrat înlăuntru, el era culcat pe un fel de pat, foarte slăbit. 
Apoi deodată s-a întărit, s-a luminat la faţă și sculindu-se în picioare pe - 
pat, a zis: „Ce văd eu! Ce lucru minunat văd eu!” Și era vesel la față și 
luminat şi bătea uşor din mîini. „Părinte Varlaam, am venit să te împăr- 
tăşesc !” a zir părintele superior. „Bine că ați venit! ... Dar să vă spun 
ce văd eu 1...” Însă nu putea să ne spună că îngerul lui Dumnezeu îl 
aprea pe el. Apoi l-a împărtășit şi s-a bucurat şi mai mult. Cînd să ple- 
căm iar ne-a zis: „Staţi să vă spun ce lucru minunat am văzut eu !...” 
„Spune-ne, părinte Varlaam, ce ţi-a descoperit Dumnezeu”. Dar oricît se 
forța nu putea; nici de data asta să spună ceva. Poate nu eram vrednici 
să aflăm tainele cele dumnezeiești. Apoi am plecat amindoi la chilie, iar 
părintele "Varlaam a rămas în grija unui frate. După cîteva zile s-a dus 
la Domnul ia az Varleala, [aa adus pe năsălie devale şi l-am Iago 
pat. g a Ea - pa RE di pati pie aut E Bi 

Mi-aduc as) cînd Ura cu părintele Valisi la chilie, la plivit 
straturile, nu mă lăsa să vorbesc. „Frate Gheorghe — îmi spunea el — 
mai bine să ne rugăm. Iată eu plivesc, iar frăţia ta zi acatistul Maicii Dom- 
nului”. Și am făcut aşa de multe ori. Și am văzut că este mult mai de 
folos să taci și să te rogi decit să vorbeşti. Dumnezeu să-l odiknenaea cu: 
drepții pe părintele Varlaam, că bine mă învăţa |. - so poc : oso 

Ei, părinte, am văzut multe în cei 62 de ani de cînd sînt în mînăs- 
tire... Am văzut și în Sfîntul Munte mulți călugări sporiţi ca părintele 
Varlaam. Am văzut unii și răi. Dar nu mai răi ca mine! : : 

— Părinte Vasian, ce ascultare mai deosebită ai avut la Schitul Pro- 
dromul? j i s ai 

— Am fost rînduit şi la bucătărie, și la paracliserie, şi la grădină. 
Cea mai grea ascultare a fost însă la bolniță. Și am făcut trei ani ascul- 
tare la bolnavi. Aveam vreo zece paturi. Veneau la noi și greci, şi ruşi și 
români pustnici. După ce se îmbolnăveau sau îmbătrineau cereau să fie 
primiţi la bolniţa Prodromului. Grecii mai ales, ziceau: „Haidem la vlahi!” 
Și îi primea părintele egumen pe toți, și îi dădea la bolniţă în seama mea, 
zicîndu-mi: „Părinte Vasian, să ai grijă de fiecare. Dă-le mîncare, fă-le 
curăţenie, spală-le rufele, fă-le focul, citește-le pravila, că părinţii sînt 
bolnavi şi nu mai pot. Fă ascultare cu dragoste și vei avea mare plată 
la Dumnezeu”. Așa mă sfătuia egumenul schitului. Iar eu, pe cît am putut 
m-am ostenit să-i ajut pe toți părinții bolnavi. Îi mingtiam, le citeam din 
Vieţile Sfinţilor, le citeam pravila, fi pregăteam pentru Sfînta Împăr- 
tăşanie. ` E. ne Dep sapă E 

În trei ani au murit mulți părinți pe mîinile mele. Cei mai mulți din 
călugări mor frumos. Unii însă mor greu. Alții caută să fugă de moarte. 
Aşa s-a întîmplat cu un părinte român, Varnava. El a avut o viață călu- 
gărească mai așa. A umblat în Sfîntul Munte peste tot. Cînd s-a îmbol- 
năvit a venit la Prodromul, la bolniță. Zăcea la pat foarte slăbit. Într-o 
noapte, pe cînd citeam pravila cu glas tare între odăi, ca să audă părinții 
bolnavi, deodată aud un zgomot. Tocmai atunci terminasem psalmii Utre- 
niei. Era miezul nopţii. Cînd mă duc în odaie îl găsesc pe părintele Var- 
nava, căzut jos, cu mîna pe clanţa ușii. Cînd a văzut că se apropie moartea 
de dînsul, el s-a sculat să fugă. Dar cum a pus mîna pe mânerul ușii, a 
şi murit, iti : i a te sac 
— Părinte Vasian, erau mulţi călugări la Prodromul? tg R 

. — În 1910, cînd m-am dus eu în Sfîntul Munte, erau 90 de părinţi 
şi fraţi la Prodromul. Apoi, după război au început să se împuțineze. Iar 
după schimbarea calendarului a intrat dezbinarea între ei şi s-a ruinat 
unitatea lor. Astăzi mai sînt 15 călugări români la Prodromul. Dar în 
celelalte mînăstiri erau pe atunci mulți. călugări. În Minăstirea rusească 
Sfîntul Pantelimon erau peste 1.500. La ei venea vaporul cu alimente în 
fiecare lună. Aveau un vapor special. Le aducea de toate, dar mai ales 
grîu, vin, haine. Apoi ei împărțeau în dar multe alimente la călugării să- 
raci şi la pustnicii din tot Sfîntul Munte. Simbăta era zi .de milostenie. 
Atunci veneau mulți chilioți, pustnici şi frați la trapeza miînăstișii și: pri- 
meau alimente gratuit, le puneau în traiste şi plecau înapoi. . 

Aveau şi grecii mulți călugări, și strbii, şi bulgarii, și mai ales românii. 
Mulţi trăiau pe la schituri, la chilii şi colibe. Și era multă îndestulare în 
Sfîntul Munte şi multă pace. Dar de la schimbarea calendarului a intrat 
dihonia între toţi. 

— Aşi cunoscut pustnici şi călugări sporiţi în Sfîntul Munte? 

— Erau mulţi călugări cuvioși pe atunci în Athos, dar fugeau de 
oameni și trăiau necunoscuţi, prin chilii, prin, colibe gi peșteri. Şi mureau 
acolo singuri, numai cu Hristos și cu cîte un ucenic lîngă dînşii. Fi, ce 
era atunci Sfîntul Munte! Adevărată grădină a Raiului. La tot pasul unde 
mergeai întîlneai un călugăr, un pustnic rugîndu-se, un schivnic făcînd 
metanii, o chilie, un schit, o lavră. Iar cînd sunau clopotele în sărbători, 
răsuna tot muntele de se auzea pînă departe pe mare... 

. — Cîţi ani ai trăit la Sfîntul Munte, părinte Vasian? 

— Am trăit de toţi 14 ani, pînă în 1924, Pînă atunci Însă am mai 
venit de două ori în ţară. Mă trimiteau părinţii să aduc alimente de la 
metoace. A treia oară însă, cînd am venit, nu m-am mai putut întoarce la 

- Prodromul din cauza stilului. Am stat cîțiva ani la Schitul Darvari în 
București, dar degeaba. Nu mă mai primeau cei din Athos. Atunci m-am 
dus la via Prodromului de la Țifești-Panciu, unde era cu răspunderea pă- 
rintele Evghenie Dumitrescu, călugăr cu viață sfîntă, 

“Mi-aduc aminte, a venit odată la noi, la metoc, părintele exarh. Eram 
noi vreo zece călugări, toţi formaţi de părintele Evghenie. Și a zis. exar- 
hul: „Părinte Evghenie, m-am gîndit să recomandăm pentru preoție pe 
părinţii Danii] şi Elefterie. Sint buni să slujească la biserică, unde este 
nevoie. La vie s-or mai găsi alţii. Ce zici sfinția ta”? lar el a răspuns: 
„Apoi de aici de la vie ați găsit călugări pentru preoție, părinte exarh ? 
De ce nu căutaţi în mânăstiri că sînt destui? Aici sînt adunătură, ca la 
vie”. Şi a plecat mîhnit părintele exarh. lar după plecarea lui ne-a zis. 
părintele Evghenie: „Părinților, feriţi-vă. de preoție. Preoţia este taină 
înfricoşată, de care trebuie să dai greu răspuns la judecată, în faţa lui 
Hristos. Preotul trebuie să aibă viață sfintă. Doar aţi citit că puţini din 
preoţi se mîntuiesc!” 

- — Cîţi ani aţi trăit la Schitul Darvari? 

— După război am fost din nou chemat la Schitul Darvari, de părin- 
tele egumen, Simeon Ciumandra, și am trăit permanent 20 de ani. lar 
după ce s-a desfiinţat schitul am fost trimişi cu toţii aici, la Cernica. 

— Nu vă pare rău că nu sînteţi în Sfîntul Munte? 

-— Da, am dorit să mă întorc înapoi ca să mor acolo, dar nu s-a putut. 
Cred că aşa este voia lui Dumnezeu. Am auzit că şi acolo este tare 
greu. Nu au'preoți, nici călugări destui, că nu vor grecii să mai primească. 

— Aici, l Minăstirea Cernica, cum vă simțiți duhovniceşte? . 

— Foarte bine, cu rugăciunile Maicii Domnului şi ale Sfîntului Calinic. 
Am mare mingiiere la biserică. Iau parte zilnic la toate slujbele. Cred că 
Sfîntul Calinic se va ruga și pentru mine! La chilie mă rog mai puţin. 
Zic mai mult „Doamne Iisuse”. Că am slăbit, părinte, nu mai pot ca-odată ! 

— Cum vă împărtăşiţi? E N aa e 

— O dată la trei săptămîni. ` B E E E 05 

— Mai puteți citi Psaltirea la chilie? . . 

— Cum să nu, părinte! Psaltirea este cartea noastră de rugăciuni, 
a călugărilor. Zilnic trebuie să o citim. Dar eu păcătosul, tot mai rar citesc 
în ea. Iaca, moartea vine, și eu nu mă mai pocăiesc. Vasian tot Vasian 
rămîne! 

— Cum vă simțiți cu sănătatea? 

— Sînt tot mereu bolnav, părinte. Inima, inima mă ține... Uneori 
nici nu mă pot scula din pat. Dar boala este foarte bună pentru călugări. 
Mai ales la bătrîneţe. Ți-aduce aminte de moarte, te pregătește de drum, 
îţi aduce umilinţă. Boala este un dar zici batrini. Îi mai rău cînd mori 
aşa, fără veste şi nepregătit. 

— Părinte Vasian, de ce fapeg bune are mai multă. nevoie aia 
înainte de moarte? 

— De toate faptele bune are nevoie; dar cel mai mult are nevoie să 
fie spovedit şi împărtăşit cît mai des cu Trupul și Sin geig Domnului, 

Aceasta-i toată nădejdea noastră. . l EA 

— Şi altceva ce mai faceţi, părinte Vasian? e 

— Dă, tată, mai nimic nu mai fac. Aştept şi eu ajunul Ceăciucigluai! 
În curînd vine Domnul să mă ia și mă căiesc că nu m-am pregătit. Mi-a 
dat Dumnezeu tinereţe și sănătate, şi călugărie, și viaţă wapa ca să mă 
pocăiesc ... Dar Vasian tot Vaşian æ rămas! - AREAS 

— Lasă, părinte Vasian, că are Dumnezeu grijă de sfinția voastră! 

— Dă, tată. Eu m-am dat cu totul în mîinile Lui. Facă El cum o ști 
cu mine păcătosul. Numai să mă miîntuiesc. Mare milă a făcut Dumnezeu 
cu mine, tată! Mi-a dat boală ca să văd cum este suferinţa, m-a adus 
aici, la Sfîntul Calinic, mi-a pus piedică să nu mai merg în Sfîntul Muite Sie 
De toate mi-a dat. De-acum, sfîrșitul cel bun! - a 

. — Spuneți-mi, părinte Vasian, după atîția ani de trăire în EA 
simțiți în suflet bucurie duhovnicească? . 

— Da, părinte! Am uneori mare bucurie în suflet. Mă mîngiie datul 
Dubului Sfint. Alteori am mai puțină bucurie. Atunci mă simt mai pustiu, 
mai împietrit. Și mă amărăsc şi mă ocărăsc singur, cum de stau aya; Că 
iaca, moartea este la ușă. .. 

— Părinte Vasian, aveţi nădejde că ne vom tatilni impreună cu toții, 


dincolo, în rai? - = > S a a bă pt 

— Da, părinte —a răspuns bătrînul cu fața luminată — am mare 
nădejde că ne vom mîntui! Și cred că ne vom întîlni cu toţii, acolo, în 
faţa Domnului nostru lisus Hristos! 

— Tare ar fi fost bine, părinte Vasian, să E fost preot! Ajutaţi și pe 
alții la mântuire. 

— N-am fost vrednic, părinte, de aceea n-am primit preoţia. 

— Ce credeţi, este pacat dacă un isi nu primește preoția din 
evlavie? tt : ; 

— Nu, nu-i păcat. Dacă cineva se simte sediile s-o primească. Însă 
noi nu facem nici cele ale călugăriei, dar pe cele ale preoţiei oare o să le 
facem?. 

— Vă. mulțumesc, părinte Vasian, de aceste frumoase sfaturi. Acum, 
vă rog, dați-mi și mie un cuvînt de folos înainte de plecare. 

'— Dar pînă acum ce am făcut? N-am spus tot cuvînt de folos? — a 
răspuns părintele Vasian zimbind cu bunătate. Cel mai scump lucru pe 
pămînt este mântuirea. Pe aceea să n-o pierdem, că atunci degeaba ne-am 
mai născut. Mintuirea, fată mântuirea să n-o pierdem, că am pierdut 
totul! $ E F 

— Care este fapta bună cea mai i de folos pentru călugări ? 

.— Rugăciunea, părinte! Rugăciunea este cea mai importantă faptă 
bună a călugărului. Mirenii cresc copii, au destule griji. Ei se mîntuiesc 
prin necazuri, iar călugării prin rugăciune. Asta este grija noastră: să 
slăvim permanent pe Dumnezeu. Este o rugăciune mică, dar care are 
mare putere pentru călugări. Adică să zici mereu „Doamne lisuse Hris- 
toase, Fiul lui Dumnezeu, miluieşte-mă pe mine, păcătosul”. Zi mereu 
“rugăciunea asta şi de toată primejdia te va scăpa. Încolo, păzeşte rîn- 
duiala călugărească cu sfinţenie şi osteneşte-te să faci fapte as acum 
cînd poți, nu cînd vei fi bătrîn și neputincios ca mine. 

— Vă mulţumesc, părinte yangu ponien toate. Spa să mai vin pe 
la sfinția voastră. 

ii — Să vii, tată, să mai vii pe la + mine, că sînt şi eu singur ... Ai mei 
toți au murit. Cînd îți mai aduci aminte, pomeneşte-mă şi pe mine la 
rugăciunile sfinţiei tale, că n-are cine mă pomeni după moarte. Așa, pă- 
rinte, să ne pregătim întotdeauna de moarte, că iată, „securea stă la ră- 
dăcina copacului” ! Lasă mâînia, lasă cearta , lasă averea, lasă toată slava 
lumii acesteia, ca să nu pierdem pe Domnul! 

„ — Binecuvîntaţi şi mă iertaţi, părinte Vasian | Apoi, sărutîndu-i 
mîna, am ieșit din chilie, iar bătrinul mi-a răspuns: , 


„— Domnul, tată, şi Maica Domnului să te binecuvînteze! Ia de la 


mine această icoană şi fotografia mea, să-ți aduci aminte de mine!... 


CU PĂRINȚI DIN MUNTENIA ȘI OLTENIA 


Apoi, petrecîndu-mă pînă în prag, venerabilul părinte Vasian, lumi- 
nat la faţă și alb la plete'ca un patriarh de demult, s-a rezemat de ușă şi, 
ridicîndu-şi mîna dreaptă spre cer, mi-a repetat ultimele sale cuvinte: 

— Mîntuirea, tată, miîntuirea sufletului! Pe aceea să n-o perdem ca 
nu avem ce da în loc! . 

% * A 

După câteva luni m-am dus din nou la Cernica, să mă închin la Sfîntul 
Calinic și să mai vorbesc cu părintele Vasian. l-am găsit chilia încuiată. 

— Unde este părintele Vasian? 

— S-a dus, părinte, la Domnul! ÎI găsiţi în cimitir, la Sfintul Lazăr . . . 

Am trecut în ostrovul Stîntului Nicolae, singur şi abătut de gînduri. 
Unde este bunul părinte Vasian? În care ceată de drepţi se află sufietul 
său? Dacă mai trăia, cîte cuvinte de folos mi-ar fi mai dat!. 

Cu aceste gînduri am intrat în cimitirul mînăstirii de la Sfîntul Lazăr, 
Peste lac, peste ostrov, peste mine bătea un vînt rece de noiembrie. Lîngă 
biserică am găsit un mormiînt ep proaspăt, pe a cărui cruce de lemn 
scria: i - 


v Tei 


MONAHUL VASIAN OPRIŞAN 
n. 1888 — t21 septembrie 1972 


Dumnezeu să te odihnească cu sfinții, părinte Vasiañ! 


MONAHIA ARCADIA RĂDULESCU 
Minăstirea Pasărea 


(1885 —1973) 


Cea mai vîrstnică călugăriţă și cu cea mai lungă vechime din Mînăs- 
tirea Pasărea este maica Arcadia Rădulescu. Aceasta o spun numeroși 
credincioși, o ştiu maicile din mînăstire și o dovedeşte însuși chipul palid, 
sever şi brăzdat de riduri al maicii Arcadia. Însă, cel mai bine cunoaşte 
viaţa sfinţiei sale și ar putea da mărturie despre ea, maica a ar lani Cherciu, 
ucenica bătrînei călugărițe. GE ma z 

Maica Arcadia este tipul călugăriţei de aiie extrem de modestă, 
mai puţin comunicativă, individualizată, trăsături specifice mai ales ii. 
năstirilor din Țara Românească. Sfinția sa nu ştie sau, mai bine zis, nu 
găseşte de folos să ne' spună citeva momente mai importante din viaţa sa 
de mînăstire. În schimb știe să trăiască călugărește, să se roage, să se 
mărturisească, să crească ucenice, să fie întotdeauna prezentă la sfinta 
biserică. Şi de fapt aceasta este caracteristica întregului monahism or- 
todox. Un monahism al tăcerii și al rugăciunii, al smereniei şi al faptelor; 

iar nu un monahism al vorbelor. Un monahism al comuniunii duhov- 
niceşti, format în chilie, sub epitrabilul duhovnicului, în jurul părinţilor 
bătrîni, în atmosfera intimă de familie spirituală. De aici și profunzimea, 
afecțiunea, modestia şi intimitatea monahismului nostru. De aici și gre- 
utatea de a comunica cu părinţii, de a afla cîteva momente din viaţa lor. 
O asemenea întrebare li se pare nefirească, jenantă chiar. Și dacă nu uităm 
că fiecare călugăr are nevoinţa lui, măsura lui, luptele lui, bucuriile lui, 
diferite de ale celorlalți, pe care le cunoaşte doar duhovnicul, trebuie să 
înțelegem cît de anevoie este să vorbeşti cu un călugăr, mai ales despre 
viaţa şi ostenelile lui personale. Despre probleme intime, duhovnicești, 
călugării nu discută niciodată între ei, decit numai cu bătrînii şi duhov- 
nicii. Iar dacă voiești totuşi să afli cîte ceva, reușești numai dacă ştii 
să te apropii de inima lor şi să primeşti atit cît ţi se dă. Sint inimi care 
ţi se deschid mai mult, și inimi care se deschid numai pentru Hristos. 

Or, maica Anaia este tocmai din rîndul călugărilor täcuți, care nu-și 
comunică sufletul decît lui Dumnezeu și duhovnicului. Asta nu înseamnă 
că sfinţia sa nu iubește oamenii, florile, cerul senin, slujbele frumoase. 
Ba, se vorbeşte că maica Arcadia are un deosebit cult al icoanelor, al icoa- 
nelor vechi de secole, care aduc pînă la noi și păstrează cel mai fidel par- 
fumul evlaviei străbune. Maica Arcadia caută și preţuieşte asemenea 
icoane uitate prin poduri, sau nebăgate în seamă prin case, pe care le 
spală de fum, le curăţă, le sărută, le împodobește cu bunăcuviinţă şi le 
aşază în chilia sfinţiei sale ca într-o biserică. Apoi le tămîiază din vreme 
în vreme, îşi deschide Ceaslovul înaintea lor şi își face sfinta rugăciune. 

Este una din bucuriile ei, din marile ei bucurii duhovnicești. Trebuie 
să văd icoanele maicii Arcadia! Bat uşor în ușă. Iese în prag o maică bă- 
trină, mică de statură şi binevoitoare. Este maica Steliani, ucenica ei. 

, — Pe cine căutaţi? | 
ana — Vreau să văd pe maica Ascadia. şi icoanele sâinţiei sale, 
„a. — Poftiți, părinte, în chilia din dreapta. Maica vine imediat. 

O chilie curată ca un potir de crista], cu miros de flori, de tămiie şi 
fructe coapte şi cu rafturi pline de icoane vechi, împodobite cu rame şi 
ştergare, ca un mic altar mînăstiresc. Este chilia maicii Arcadia. Pe masă, 
Ceaslovul şi Psaltirea ; alături, metaniile și ochelarii stau în așteptare. 
Totul este curat, primenit și binecuvintat. O ordine ce se impune şi care 
exprimă, desigur, ordinea duo zace asta, curăția' sufletească a maicii 
Arcadia. A 

. Lipseşte numai maica Arcadia. Apoi se deschide o o uşă și păşeşte încet 
înlăuntru o călugăriță bătrână și înaltă cu chipul sobru. și auster. 

— Maica Arcadiâ? Binecuvîntaţi-mă, maică Arcadia! 

— Domhnul, părinte. Arcadia, păcătoasa! .: 

— Am venit să vă vedem icoanele acestea frumoase și vechi. Cum 
le-aţi adunat? 

— Da, părinte, îmi plac mult sfintele icoane. Nu pot a văd chilia 
goală. Parcă mă simt singură. M-am învățat cu ele. Le-am găsit mai mult 
ocazional, pe la rude, prin podul unei case, la oameni care voiau să le 
vîndă sau moștenire de la maicile mele, care mi-au lăsat casa. 

— Sînt destul de vechi, mi se pare. 

— Cea mai veche este icoana aceasta a Maicii Domnului din secolul 
XVII. Apoi cealaltă, cu Sfîntul Nicolae, din același secol. Celelalte sînt 
din secolele XVIII şi XIX. Am icoane vechi și în chilia de alături a maicii 
Steliani. În total sînt peste cincizeci de icoane vechi, afară de altele şi 
mai frumoase, pe care le-am donat miînăstirii, anul trecut. 

— Mai vine în vizită Prea Fericitul pe la Pasărea? 

— Vine mereu cu șantierul acesta, pînă s-o termina. A venit în anul 
acesta în februarie. Și Prea Fericitul, ce bun este cu noi! Un adevărat pă- 
` rinte! Cînd am auzit că vine, am rămas uimită. De abia se vindecase puţin 
de gripă. Nici nu știa doctorul de asta. Numai s-a urcat în mașină și a 
venit pînă vizavi, în pădurea „Pustnicul”, că pe dincoace nu se putea 
veni. Apoi s-a urcat în barcă și a traversat lacul la miînăstire. Și era o zi 
rece, şi bătea un vînt de te lua din loc. Noi am ieșit cu tot soborul pe malul 
lacului, dincoace, și îl aşteptam. Barca se legăna de valuri în toate părțile 
iar Prea Fericitul stătea în barcă, îmbrăcat în alb, parcă era o lebădă ! 
Două. maici sunau clopotele, iar noi toate cîntam Po -se cu adevărat” 
şi ne rugam pentru el, ca să ajungă cu bine la mînăstire. După ce ne-a 
binecuvîntat, a vizitat șantierul, a stat puțin la stăreţie și a plecat. L-am 
petrecut toate pînă la marginea lacului, am pus un covor în barcă și în 
timp ce Prea Fericitul se depărta pe lac, noi cîntam API SARE Doamnă”. 

- — Maică Arcadie, aveți 90 de ani? : = 

— Aproape, părinte. Am 88. Născută în 1885. 

„+ — Sînteţi de multă vreme la mînăstire? 

— Din anul 1891, cînd eram numai de șase ani. Părinşii mei erau de 
aici, dintr-un sat de cîmpie. Ei ar fi vrut să mă dea la şcoală, că aveam 
rude din neam mare. Dar Dumnezeu a rînduit altfel pentru mine. O rudă 
a familiei noastre era călugăriţă, aici la Mînăstirea Pasărea, şi. m-a cerut 
de la părinţi, să mă crească la mînăstire ca ucenică și moștenitoare. 

Așa am ajuns la Pasărea. Și am crescut aici, tot în casa aceasta pe 
care o vedeţi. Am învăţat școală în satul de alături, iar maicile m-au în- 
văţat slova veche, cititul la Ceaslov, tipicul la biserică. M-au învăţat să 

„mă rog, să-mi fac canonul, să tac întotdeauna, să fac ascultare. M-au în- 
văţat să ţes, să împletesc, să cos și să laud neîncetat pe Dumnezeu. 
:  — În ce an v-aţi călugărit, maică Arcadie? e da 

— În anul 1903, părinte. Iată sînt 70 de ani de atunci. Au trecut 
repede. Nici n-am sperat că o să ajung pînă acum. Am fost tot timpul 
slabă și firavă, După ce maicile mele au plecat din lumea aceasta, am 
rămas eu cu răspunderea casei. A fost bine că am avut tot timpul, din 
1900, pe maica Steliani. Am trăit amîndouă în casa. aceasta 73 de ani! - 
Ne-am împăcat foarte bine. Ne rugam amîndouă, mergeam la biserică, 
lucrăm la atelierul de covoare, ne ajutăm una pe alta. Este greu, părinte, 
singură. Mai ales la boală și bătrineţe. 
— Mai aveţi și alte ucenice? 
— Mai am o ucenică, tot Arcadia o y cheamă. Este de vreo douăzeci 
de ani la mine. Foarte evlavioasă şi bună. Ea duce greul și osteneala casei. 
Lucrează la ateliere. Ba mai am, părinte, o ucenică tînără, venită de cîteva. 
zile. Este din Maramureş. E bine, părinte, să-i dați un sfat, să fie ania 
şi să iubească pe Hristos. Vină, soro, încoace să te vadă părintele !..: 
„„. — Maică Arcadie, ce. anculan mai PPR ani ați avut în miînăstire 
în cei 82 de ani? 
„+ — Eu n-am făcut mai nimic în “iliilintire, părinte. Na fost nici 
cîntăreaţă la strană, că nu am voce. N-am fost nici în conducerea mînăs- 
tirii. N-am fost nici la ateliere. Am făcut sogultare maicilor şi mi-am căutat 
de e călagărie. aerial a 

— Ba ai fost, totu aada la biserică mulți ani — EA 
maica Steliani, cu o voce blindă. -. ..... 

„.— Bine că veaţi căutat de călugărie, maică Arcadie. Acesta este cel 
mai mare lucru. V-aţi închinat viața, tinerețea, sufletul lui Hristos și 
Îi slujiți cu smerenie duhovnicească de aproape 90 de ani! O adevărată 
jertfă a dragostei de Dumnezeu. Aţi cunoscut în mînăstire Galnpazije 
bune, sporite în viața duhovnicească? - 

"— Au fost, părinte, dar nimeni nu știa viaţa lor, Am cunoscut maici 
bune, nevoitoare, nelipsite de la biserică, tăcute, cu rugăciunea pe buze 
tot timpul. Eu însă nu știu să povestesc. Fiecare caută să-și ascundă viața 
sa, ca să nu-şi piardă plata. e pi 
„in, — Maică Arcadie, nu ştiţi de ce se chenta pădurea de alături „Pust- 
nicul” ? Poate o fi trăit vreun călugăr pustnic în pădurile acestea? 

- — Din bătrîni am auzit că ar fi trăit aici un mare călugăr pustnic, 
ei că înainte de întemeierea Mioaspzi Pasărea. Nu se tie Butii ete lui 
şi locul unde s-a nevoit. +- A 

„— Ştiţi poate cum a luat ființă Minăstirea Pasărea? pa, 

„.— Am citit în istoricul mînăstirii că două sau trei călugărițe s-au 
isa în anul 1813 la starețul Mînăstirii Cernica, arhimandritul Timotei, 
şi l-au rugat să le facă şi lor un mic schit în pădurile acestea. Starețul 
Timotei a pornit cu ele și cu încă un părinte încoace, prin desişul codrului. 

Pe cale, tot timpul i-a însoţit o pasăre, care zbura din copac în copac și 
ciripea. Cînd au ajuns în locul acesta, pasărea s-a așezat pe un stejar bă- 
trîn şi ciripea tare, La tulpina stejarului era și un mușuroi de furnici. 
Atunci stareţul Timotei, îndemnat de Duhul Sfînt, a înfipt aici toiagul 
său în pămînt şi a zis: „Aici să fie altarul bisericii!” Apoi a binecuvîntat 
locul acesta și a zis către maici: „Să vă înmulțiţi ca furnicile!”. Era în 
anul 1813. Și îndată oamenii au început să taie pădurea, că nu era pe 
atunci poiană, și au făcut o biserică din lemn. lar de la pagarsi aceea i 
s-a spus primului schit Pasărea”. -e E 

— Maică Steliani, de cînd sînteți în aat 

— Cuvioase părinte, din anul 1900. Eu sînt din părțile Tirgoviştei, 
născută în 1891. Cînd eram de 9 ani, m-a luat o rudă a noastră, care era 
maică aici la Pasărea, şi așa am venit la mânăstire. De atunci am intrat 
în chilia aceasta şi am trăit aici pananpa pînă astăzi. Sn cu șase ani 
mai mică decît. maica Arcadia. 

— V-aţi împăcat bine, amândouă, attția ani de zile? 

— Avem 73 de ani de cînd trăim împreună în aceeași casă dar o dată 
nu ne-am certat. Ne rugăm împreună, mîncăm împreună, lucrăm la un 
loc, mergem la biserică şi dăm slavă Domnului. Eu am învățat întotdeauna 
să mă supun, să ascult, să întreb și să-mi tai voia mea. Şi dacă este ascul- 
tare, este şi dragoste, este şi pace, 

— Aţi mai vizitat şi alte mînăstiri, de cînd sinteţi la Pasărea ? 

— Nu, cuvioase părinte, n-am plecat nicăieri. De aproape optzeci 
de ani de când trăim la Pasărea, n-am vizitat alte mînăstiri. N-am avut 
timp. Şi nici n-am simţit nevoia. Am avut tot ce ne trebuie — biserică, 
preot, chilie, și am fost mulțumite. Ce folos ai dacă vezi? ,  ..:. :. 

. — Maicilor, daţi-mi un cuvînt de folos duhovnicesc! E 

— Sfinția voastră dați-ne cuvînt de folos. Noi apteptim de la da 
voastră, că gi noi căutăm şi avem nevoie. 

— Apoi, să trăiţi tot așa în dragoste şi ascultare pînă ia sfîrşitul vieții 
şi nădăjduiesc că veți fi și dincolo împreună, cum ați fost şi pe pămînt. 
Vă mulțumesc, maicilor, de toată dragostea şi de tot ce mi-aţi povestit. 
au .— Vă mulțumim şi noi de vizită. Mai poftiţi! 


zi io OR E Al crt 3. „te 


MONAHIA DOROTEIA BĂRBIERU 
Minăstirea Pasărea 
“(a 1911): 


Aga fost pe la maica i Denat mă întreabă maica Arcadia, . 
.- — Nu încă. Nici nu ştiu unde își are chilia. `’ > 

— Ar fi bine să vă deai. Wee, la dreapta, pe inga biserică „şi 
numaidecît dați de chilia ei. Aproape de cimitir. . 

Fac ascultare. Întti mă închin în biserică. Apoi merg în cimitir. Aici, 
cruci mai noi şi mai vechi, de demult. Morminte, flori și tăcere. Atîta 
tăcere şi pace în acest cimitir! Aici dorm sute de călugăriţe, care s-au 
rugat în smerenie și au adormit în pace. Multe din numele lor s-au șters 
de pe cruci. Multe din oasele lor s-au risipit în pămînt. Multe din oste- 
pelile lor s-au uitat, odată cu numele şi pomenirea lor. Sînt rugătoarele 
Domnului de aproape două secole. Sînt miresele lui Hristos care I-au închi- 
nat tinereţea, fecioria, dragostea, viaţa. S-au trudit pentru El pe pămînt. 
Acum se odihnesc în lumina Lui. L-au slăvit printre oameni. Acum Îi 
cîntă veșnic în cer. Doamne odihneşte cu drepți pe smeritele Tale roabe! 

Cu gîndul la cei adormiţi, bat în ușă maicii Doroteia. O călugăriță 
smerită şi binevoitoare îmi deschide. 

— Maica Doroteia? Binecuvintează ! 

-- Domnul, părinte. Doroteia, păcătoasa. Poftiţi ! 

. Aceeaşi casă ospitalieră, curată, plină de poene de flori şi de soare, 
ca în toate mînăstirile de maici. 

— Maica Arcadia mi-a vorbit de sfinția voastră. 

— Da, maica Arcadia este cea mai vîrstnică din Mînăstirea Pasărea. 


O călugăriță bună. 


— Sînteţi de mulți ani în mânăstire, maică Dror? 
— Din anul 1929, pärinte. Aveam 15 ani atunci. 
— Aţi venit direct la Mînăstirea Pasărea? ; 
— Ei, părinte, povestea mea este cam lungă... Stați oleacă jos, 
gustați un pahar de apă și să vă povestesc. Noi sîntem de loc de la Birlad. 
Am fost şapte fraţi. Tata ne-a murit în războiul din 1916. Mama a murit 
şi ea, după un an de suferință. Eu eram doar de cîțiva anișori. Nu mai 
țin minte părinţii. Cel mai mic din copii a murit, doi din fraţi sînt căsă- 
toriţi în sat, iar ceilalți patru sîntem la mînăstire. 
— Și cum aţi venit la mînăstire, maică Doroteie? 
— Să vă povestesc. Eu am fost crescută de mică de către o matuk 

a noastră, că eram toți copiii pe drumuri. Mătuşa stătea la țară. Păşteam 
vitele, lucram la cîmp. La şcoală n-am învățat de copilă, că n-avea cine 
umbla cu vitele. Cînd eram de nouă ani, au venit prin sat două maici 
cu Sfinta Icoană, că era mare secetă. Cînd le-am văzut îmbrăcate în negru, 
mă gîndeam singură: Ce sînt acestea? Să fie Maica Domnului? Da’ de ce 
sînt două? Maica Domnului este numai una. Și am întrebat pe mătușa: 
„Cine sînt acestea?” „Ei, fetiță, acestea sînt maici de la mînăstire”. „Da 
ce fac ele la mînăstire ?” „Se roagă, fetiţă, pentru toată lumea”. „Mă duc 
şi eu la mînăstire! Mă duc şi eu, mătușică, la mînăstire!” $i mă ţineam 

de maicile acelea. M-am apucat de hainele lor și nu voiam să mă las de 
cle. lar maicile, ca să scape de mine, mi-au zis: „Lasă, Marie, nu plinge. 
Rămii acasă şi ne așteaptă. O să mai venim noi pe aici să te luăm la 
mînăstire. Acum mergem cu Sfînta în altă parte... ” 

Eu le-am crezut și am rămas la mătușa. Nu roai parcam de bucurie. 
În toată ziua ieşeam la portiţă, mă uitam pe drum să văd: nu vin maicile 
să mă ia la mînăstire? Uneori întrebam pe oameni: „N-aţi văzut două 
maici de la mînăstire?” „Nu, fetiţă, /n-arm văzut!” 

Nu mai aveam liniște. Fiind copilă, am început să-mi fac hăinuţe 
negre. Pe cap îmi puneam o pînză neagră, așa cum am văzut la maici. 
Dar maicile n-au mai venit ani de zile prin satul nostru. Mătușa nu voia 
să mă lase la mînăstire. Cînd aveam 14 ani, m-a dat tocmai în orașul 
Corabia la o patroană să învăţ croitoria. Eram singură, fără părinți, 
departe de fraţii mei. Munceam şi plingeam toată ziua. Am stat acolo 
doi ani. Între timp aud că fratele meu cel mai mare, Petru, s-a dus la 
mânăstire, la Ghighiu. l-aș fi scris, dar nu ştiam carte. Am început singură 
să învăţ a citi şi a scrie, după abecedar. Apoi i-am scris la mânăstire prima | 
mea scrisoare. Cînd am primit răspuns, plingeam 'de bucurie: „Ştiu de-acum 
să scriu și să citesc!” Un dor de mînăstire mă chinuia mereu. Într-o zi 
mi-am luat bagajul și am plecat la Mînăstirea Ghighiu, unde era călugărit 
deja fratele meu Pimen. „Părinte Pimen, pot să stau și eu aici în mînăs- 
tire?” „Nu se poate aici, fetiță. Numai la mînăstire de maici. Aici sint 
călugări”. „„Du-mă la o mânăstire de maici!” 

Părintele a tocmit o căruță și m-a dus la Mînăstirea Țigănești. M-a 
încredinţat maicilor Teotana şi Magdalena, pe care le cunoștea puțin. 
După ce a plecat părintele, m-a apucat un urit grozav. Presimţeam ceva 
rău. Nu mai puteam sta în Miînăstirea Țigănești. Părintele a fost nevoit 
să mă aducă aici. la Pasărea. Era în vara anului 1929. Am fost dată uce- 
nică la o maică bătrînă. Stătea aici în dosul mânăstirii. Am răbdat 
la dînsa douăzeci și șapte de ani. Însă sînt mulțumită că mi-a dat Dom- 
nul sănătate şi răbdare să fac ascultare. Apoi bătrîna a murit și eu mi-am 
făcut chilie aici. Era o casă veche pe care noi am rpa o. Şi din anul 
1956 trăiesc aici, în chilia asta. | 


pe ae st 


— În ce an v-aţi călugărit, maică Doroteie? 

— În 1937, părinte. Apoi m-a luat, împreună cu alte maici, la Școala 
Sanitară de Cruce Roşie, din ie aul Am stat pam ani si cele şi am 
suferit multe. © ... = paz ui Mi = 

— Maică Doroteie, ai crescut ceva ucenice în milet? Sfinşia 
voastră, care ați trăit atfîția ani în mînästire, aveți experiență € cum tres 
buie să creşșteţi o soră de mânăstire, Ad 

„— Am crescut, părinte, cîteva, dar n-am prea avut parte de ele. După 
ce le formam puţin, mi le lua; pe unele la stăreţie, pe altele la ateliere, 
pe altele la obşte. Însă am moare dragoste.să primesc fete şi să le cresc 
duhovnicește, cu toate că nu sînt mai odihnită, Tot eu'trebuie să am grijă 
de ele, să le supraveghez întotdeauna, să le deprind cu rânduiala călugă- 
rească, să le fac de mîncare. Căci ele nici nu știu, nici nu au vreme, că 
trebuie să lucreze zilnic la ateliere şi la obște. P 

— Este bine, maică Doroteie, să creșteţi cît raai multe ucenice, să le 
formaţi, să le învăţaţi frica de Dumnezeu, că acestea vor rămîne după 
sfinţiile voastre și vă vor pomeni după moarte. 

„— Părinte, aveţi dreptate. Dar tare se mai cresc greu! Tineretul 
acum nu mai are rîvnă și dragoste de mânăstire ca înainte. Toate vor haine 
bune, vor salariu, caută pensie, nu au multă răbdare. Mai mult trebuie să 
rabzi tu de la ele, decît ele de la tine. Se supără repede, își răspund 
împotrivă . . . a a pp Io 
<- + — Da, maică. Așa au crescut acasă. Părinţii, poate nu le-au vorbit de 
Hristos, nu le-au dat un cuvînt bun, o carte sfîntă să citească. De unde 
să ştie? De unde să înveţe? De aceea vă trebuie mai multă răbdare și 
iscusință pentru formarea lor. Este şi aceasta o jertfă. Trebuie să facem 
şi noi ceva pentru Hristos. Să lăsăm pe cineva în urma noastră. 

7 +— Câţi duhovnici aveți? S = 

i— Sînt doi. Fac liturghia zilnic şi toată pravila după rînduială. Dumi- 

“mica mai vin şi credincioşi. Se ţine predică şi se cîntă foarte frumos. Avem: 
maici renumite în psaltichie. 

„è — Maică Doroteie, sînteţi patru fraţi la mînăstire? 

.  — Dà, părinte. Primul este părintele Pimen, cel mai mare dintre 
fraţi. El a intrat la Ghighiu. Apoi a făcut Seminarul din Cîmpulung Mus- 
cel, al orfanilor de război. El l-a adus la Seminar și pe al doilea frate, 
„părintele Nifon, care acum este duhovnic, aici, la Pasărea. Apoi urmez eu 
"şi ultimul este părintele Dorotei de la Schitul Cetăţuia-Muscel. El este 
mai mic. A stat cu părintele Pimen la Cetăţuia douăzeci de ani. Era numai 
călugăr. Iar de vreo cîţiva ani l-a făcut şi pe el preot. Acum toţi sînt preoţi 
şi slujesc Sfînta Liturghie, Părintele Pimen ne-a adus pe toţi la mînăs- 
tire şi ne-a crescut... F 

` — Maică Doroteie, ai vizitat şi alte mînăstiri? a 

~s “— Nu, părinte. N-am vizitat nici o altă mînăstire. Am stat tot timpul 
pe loc. Din 1929, de cînd am venit la Minăstirea Pasărea, n-am fost decât 
numai la fraţii mei de la Schitul Cetăţuia, de citeva ori. Mai ales la hram, 
ca să le ajut. Încolo nu am vrut să umblu pe drumuri, că nu-i călugărește.. 
Nici salariu şi pensie n-am căutat, şi Dumnezeu 'a purtat tot timpul grijă 

— Maică Doroteie, aţi avut la Minăstirea Pasărea vreun duhov- 
nic mai renumit? Seri 

— Am avut pe părintele arhimanărit Mina Prodan de la Minăstirea 
Neamţ. A stat aici douăzeci de ani. Era renumit în părțile acestea. Venea 
multă lume la el, la mărturisire. Sfătuia foarte frumos gi ținea predică 
regulat în biserică. Mulţi veneau din București numai să-i asculte predica. 
Mustra pe față păcatul. . . > i . 

— Vă mulțumesc de toate, maică Doroteie. Dinen să vă dea sănă- 
tate şi cît mai multă rîvnă duhovnicească, ca să seyin mereu. pe Tunne: 
zeu și să vă rugați pentru toată lumea ! 

„— Ne rugăm, părinte: că pentru aceasta stăm la msnăstire! 

“Mînăstirea Ciorogîrla -: a 

În fiecare mînăstire sînt călugări care comunică şi călugări care tac. 
Călugări care fug de oameni pentru Dumnezeu și călugări care iubesc pe 
oameni, tot pentru Dumnezeu. În orice obşte mânăstirească întilnești cîte 
un călugăr mai deschis la suflet, mai comunicativ, care odihnește pe cei- 
lalți, care știe să-i împace pe toți, să le slujească la toţi, să se smerească 
înaintea tuturor. Aceştia sînt călugării cei mai iubiţi atît de părinți, cât 
şi de mireni. Toţi întreabă de dînșii, se simt bine în prezenţa lor, le păşesc 
pragul chiliei, le destăinuiesc necazurile şi cer de la ei un cuvînt, un sfat, 
o rugăciune. Ei sînt mai senini la față și mai deschişi la inimă, pentru că 
în sufletul lor se odihnește duhul dragostei lui Dumnezeu. 

Un asemenea suflet binecuvîntat, senin şi plin de dragoste are și maica 
Isidora Mărunţelu din Mînăstirea Ciorogîrla. O cunoaşte toată obștea. O 
ştiu credincioșii de prin sate. O caută pelerinii care ajung pînă aici. O 
iubesc toate maicile și fiecare întreabă de dînsa. Pentru că sânția sa poartă 
în inimă o bunătate deosebită, o bucurie a Duhului Sfînt care se revarsă 
în afară, o lumină neprihănită care iradiază fața, privirea și graiul. Oricînd 
şi oriunde o găsești în pace și mulțumire sufletească. Pentru ea călugăria 
este o adevărată binecuviîntare. lar mînăstirea nu este doar un loc de 
ispășire a păcătoşilor, ci o casă sfîntă a lui Dumnezeu, plină de soare, de 
flori, de bucurie, de cântări și dor de viaţă, unde fiii cei mai aleşi ai nea- 
mului nostru se roagă lui Hristos .pentru ei și pentru lume. i 

Soborul călugăriţelor, pentru maica Isidora, nu este o adunare oare- 
care de femei îmbrăcate în haine negre. Ci o familie duhovnicească, de 
mame și fecioare, care roșesc în fața oamenilor și ard ca nişte făclii înain- 

tea sfintelor icoane. Un buchet de flori şi spice de grîu coapte în soare, 
închinate, ca o zeciuială a neamului la picioarele lui Hristos. Pentru sfinţia 
sa, Biserica Domnului este un altar divin de jertfă supremă, în care suflete 
curate, fiice de țărani și fecioare neprihănite, jertfesc Mirelui Hristos fecio- 
ria lor, tinerețea lor, rugăciunile lor, rperantele bucuriile, gîndurile și toată 
dragostea inimii lor. 

Iată pentru ce maica Isidora este este daca senină la suflet și gata 
să primească pe fiecare. Iată pentru ce cuvintele ei te liniștesc şi-ţi picură 
în inimă o pace de taină. Poate tocmai de aceea sfinţia sa iubeşte pe toţi 
şi este iubită de toți. Poate tocmai pentru aceea maicii Isidora îi plac atît 
de mult florile, mai ales cele de cîmp, îi plac teii înfloriți, albinele, grădina, 
vița de vie încărcată de roade, pomii, lanul de grîu legănat în vînt, izvoa- 
rele, oamenii, cerul şi lumina soarelui. 

Toate acestea mă îndeamnă să întreb de maica Isidora. 

— O găsiţi la biserică — mi se răspunde. Nu lipseşte niciodată de la 
slujbă. Este o călugăriță bătrînică, ca de 65 de ani. Aşteptaţi, că întot- 
deuna rămîne la urmă. Iar Papi vecernie o găsiți la chilie. Nu pleacă 
nicăieri. y i 

Bat în uga chiliei, zi EO imp pii Aia, a ga 
mi .— Este acasă maica Isidora? > 
„nu Acasă, părinte. E dusă aproape, pe Smeu să Kine flori. Aşa îi 
place sfinţiei ei. Vine maat Poftiți în chilie, Noi sîntem ucenicele ei şi 
îi ştim obiceiul. 

O chilie mare, kaminat de soare. De jur r Ímprejur fori de tei, pojar- 
niță, coada şoricelului și sunătoare, întinse cu grijă la uscat, Vine maica 
Isidora cu un braţ de flori, : 

— Binecuvintează, maică Isidora. Vă plac florile? 

+ — Îmi plac, cuvioase, florile de cîmp. Am adus aici sunătoare, Abas: 
trele de grîu, sînziene, nalbe, de toate. Avem flori și aici, în curte. Bujori, 
trandafiri, mușcate, Doar noi le udăm şi îngrijim. Dar nu-mi place a le 
aduc în chilie. Sînt numai aşa, de ornament. ' PE E 

— Maică Isidoră, sînteți de mulți ani în. minăstire? | E 
: — De trezeci gi gase de ani, cuvioase. Sint de aici, din parte Tirgo- 
viştei. Mi-a fost drag să slujesc lui Hristos, :: „au: ooy gn 

-  — Aţi mai stat şi în alte mînăstiri? .- E ao 

- — Nu, cuvioase. Am venit direct la Ciorogiela ș şi am; stat pini 
aici, cu mila Domnului. i 

— Aţi cunoscut vreo călugăriță z mai sporită în aiinăatire ? +. 

— Am. cunoscut, ' cuvioase. Unele chiar foarte bune. Dar eu nu .le 
ştiu fundamentul vieţii, că erau toate ascunse, Cea mai bună călugăriță 
pe care am cunoscut-o a fost maica Verona Becan (1886 —1967), de loc din 

` Ardeal. Era schivnică. Sfinţia sa întrecea pe toate celelalte cu nevoinţa 
călugărească. Mai ales cu tăcerea și rugăciunea lui lisus. Ea nu iubea 
deloc vorba, multa povestire. Ne uimeam de tăcerea ei. Vorbea rar, numai 
cînd o întreba cineva, şi foarte scurt. Da sau nu. Alt cuvînt nu scotea. 
Apoi, nu lipsea niciodată de la Sfînta Liturghie şi de la cealaltă pravilă. 
În biserică stătea tot timpul în picioare, ca uimită. Permanent se ruga. 
Avea rugăciunea lui lisus. Noi o observam cum își mişcă buzele încet. 
Nu cînta la strană, ci stătea deoparte la locul ei, cu privirea numai în jos 
şi faţa senină. Nimeni nu căuta s-o deranjeze, că ne cuceream de lucra- 
rea ei. l . 

Ce înțeleaptă era maica Verona! Ea strălucea ca o stea între noi. 
Lucram la înrămat icoane. Iar sfinția sa nu scotea un cuvînt -toată ziua, 
Tot timpul își mișca încet buzele. Dacă avea nevoie de ceva la atelier, 
tăcea semn cu mîna. La chilie, aud de la ucenica ei că se ruga aproape 
toată noaptea. Dormea două-trei ore. Carne nu mînca niciodată. Nici 
vin nu gusta. Mînca numai cît o pasăre. Se împărtășea la o lună cel mult. 
Maica Verona iubea mult cîntările la strană. Se hrănea din ele. Nu știu 
de ce pe mine, în chip deosebit, mă iubea. Cînd vedea că lipsesc de la 
strană, venea la mine și mă chema cu glas rugător: „Maică Isidoră, hai 
la biserică. Vino și cîntă la strană. Cînd cînţi sfinția ta, parcă se umple 
biserica de lumină . . .” Obișnuia să mă laude puțin, ca să mă atragă la 
strană. Ce minunată şi înţeleaptă era maica Verona! À decedat în virstă 
de 8l ani cu rugăciunea pe buze. 

— Altceva nu mai ştiţi despre diînsa? ăi i 

— Ştie multe ucenica ei, dar nu vrea să povestească. Este tot așa de 
tăcută. 

A mai fost o maică la noi, foarte sporită, Maica Melania Hurduc, de 
loc din județul Bacău (1892 —1966). Ea în tinereţe a fost îngrijitoare de 
copii. Apoi a venit la Minăstirea Ciorogiîrla şi s-a călugărit. Ce frumos ne 
povestea maica Melania din viaţa sfinției sale! Îi plăcea cel mai mult 
la biserică. Nu lipsea o dată de la pravila bisericii și mai ales de la Sfînta 
Liturghie. Era un suflet vesel, bărbătos, plin de curaj și de multă dragoste. 
Era foarte sfătuitoare şi curată la inimă ca un copil. Pe toate maicile le 
îmbărbăta şi le mîngiia. Nici una din mînăstire nu te întărea sufletește 
cu cuvîntul și pilda vieţii ca maica Melania. La biserică, cea dintii. La 
ascultare, plină de dragoste şi îndemnătoare. Iar la chilie, ştie Domnul 
cum se nevoia. Metanii multe, închinăciuni, pravilă, citirea Psaltirii și a 
Vieţilor Sfinţilor. 

A avut un sfîrșit frumos, tot așa de frumos cum i-a fost și viaţa. S-a 
îmbolnăvit în luna februarie, 1966. Stătea mai mult în pat. Nu voia să 
meargă la doctor. Mă duceam des pe la sfinţia ei. Într-o zi i-am zis: „Maică 

Melanie, dă-mi un cuvînt de folos”. Iar ea mi-a răspuns: „Maică Isidoră, 
două fapte bune cred că ne ajută cel mai mult la mântuire: rugăciunea 
şi milostenia. Să te rogi mereu lui Dumnezeu, cu toată credinţa și osfr- 
dia, atît la biserică şi ascultare, cît şi la chilie. Apoi să faci milostenie la 
cei lipsiţi. Măcar cât curge printre degete. Iar dacă ţii degetele mai răsfi- 
rate să curgă mai mult este și mai bine. Și încă o faptă bună să mai faci: 
să nu spui niciodată minciuni că minciuna este de la diavolul. Cînd spui 
numai adevăr, ai pace şi cu oamenii, și cu Dumnezeu”. aa 
„. — Maică Isidoră, povestiți-mi cum a murit maica Melania. . ` 
— M-am dus într-o zi, pe la 10 martie, la maica Melania. I-am dus 
ceva de mingiiere. Sfinţia ei stătea în pat. Era foarte senină la faţă și 
bucuroasă. La' urmă m-a întrebat: „Maică Isidoră, cît mai este pînă la 
Buna-Vestire” ? „Mai sînt două săptămîni, maică Melanie”, i-am răspuns. 
„Să ştii că atunci mă duc eu la Dumnezeu”! a zis ea plină de bucurie. 
-Şi aşa s-a întîmplat. În noaptea de Buna-Vestire, după priveghere, maica 
Melania a adormit cu rugăciunea pe buze... 
. — Dar vreun duhovnic bun aţi avut aici la minăstire, maică Isidoră ? 
«` ::— Am avut un părinte duhovnic foarte bun. ÎI chema ieromonahul 
Cleopa Ștefănescu (1890 —1971). De loc, era din părțile Buzăului, iar cu 
metaniă, de la Minăstirea Ghighiu. A venit la noi ca duhovnic în anul 
1963, în decembrie. Și a adormit în Domnul la Sfintele Paști, în 1971, 
„i. „— Ce nevoințe călugărești deosebite avea părintele Cleopa? 
— Opt ani, cît a fost la noi preot și duhovnic, nu a jignit o dată pe 
nimeni, nu s-a mîniat pe cineva, n-a vorbit măcar un cuvînt de rău asu- 
p vreunei maici, chiar dacă i-ar fi făcut cineva un rău cît de mare. Avea 
ăbdare`de martir și dragoste-de oameni cum n-am mai văzut la nimeni. 
Răbda de la cel mic, răbda şi de la cel mare, răbda de la mireni, răbda 
şi de la maici, răbda şi boale, și osteneală, şi bătrîneţe. Toate le răbda cu 
o tărie de mucenic. Nici nu ofta vreodată, nici nu se jeluia cuiva, nici 
nu făcea măcar aluzie, nici nu primea să-i amintească cineva de vreo per- 
soană cum că l-a supărat, nici nu cîrtea, nici nu se mînja, nici nu judeca 

pe nimeni, nici măcar nu se întrista la față. Rămînea același în toate 
ispitele. Mereu cu privirea senină, blindă, cu glasul potolit şi plin de pace 
duhovnicească. A fost, pot să spun, un călugăr sfint, un martir al mînăs- 
tirii noastre. Că au fost destui care l-au necăjit, jar sfinţia lui nu punea 
la inimă nimic pentru dragostea lui Hristos. îi 


— Cînd săvîrgea Sfînta Liturghie părintele Cleopa? l PA 
. > — De patru sau cinci ori pe săptămînă făcea Sfînta Liturghie. Lunea, 
marțea și joia, -o făcea dacă se întîmpla și o sărbătoare. Aşa cum se face 


“gi acum. Și slujea părintele Cleopa la biserică cu atita dragoste şi credinţă, 

cum nu mai găsești astăzi. Avea 80 de ani, dar o dată nu ar fi epas că 
nu mai poate, că îl doare ceva. 

Apoi, sfinţia lui nu intra niciodată în chiliile maicilor Na venea nici 
pînă în prag. Ci ele veneau la sfinția lui să se spovedească sau să le citească 
ceva. Spovedania o făcea regulat în biserică, mai rar la chilie. Și nu le 
mustra la mărturisire, decît uşor le dojenea și le dădea canon cu înţelep- 
ciune. Veneau încă și mulți mireni. Mai ales copiii din sat îl iubeau tare 
mult, pentru că le dădea întotdeauna cîte ceva. Zilnic veneau copiii la 
e]. Iar părintele dădea totul de pomană. 

Cînd venea la sfinţia lui cineva tulburat și-i spunea necazul, el îl mîn- 
giia zicînd: „Rabdä, suflete, şi nu te tulbura! Este acolo, în cer, o drep- 
tate, este un scaun de judecată. Acolo toate se vor răsplăti”! Cînd venea 
la sfinţia lui vreo maică sau creştină și-i cerea ceva, chiar dacă ar fi fost 
ziua sau noaptea, nu exista să n-o ajute cu milostenia şi cu cuvîntul. 
Chiar dacă ar fi dormit în ceasul acela, se scula repede şi cu mare dragoste 
o primea, o asculta, o miluia și o binecuvânta. Parcă îl aud și acum pe 
părintele Cleopa cum zicea: „Bine; suflete, nu se poate să pleci de la 
mine aşa!” Şi repede se scula, îţi ieşea înainte, îți deschidea ușa, te pi 
mea în chilie, te mîngiia și-ță dădea ce aveai nevoie. 

' Am spus că la nici o maică nu intra în chilie. Numai Ja noi venea din 
cînd în cînd şi ne zicea: „Mai vin, suflete, la sfinția ta, că în altă parte 
nu mă duc”. O dată m-ar f luat vorbă de cineva, de vreo soră că l-ar 
'fi supărat cu ceva. Și era foarte sfătos bătrinul și liniştit. Pe aja: iui se 
vedea o mare mulțumire sufletească. E N . 

„Într-o zi l-am întrebat: „Cînd aţi slujit aici: prima Drar: cuvioase 
părinte Cleopa”? Iar părintele mi-a răspuns: » Suflete, la 4 decembrie 
1963, de Sfinta Varvara, am făcut prima Liturghie aici. Iar la 6 decembrie 
am prăznuit pe Sfîntul Nicolae. Cu rugăciunile. lor am primit putere de 
la Dumnezeu să slujesc opt ani neîntrerupt la Minăstirea Ciorogirla !* 

Cînd avea 81 de ani, în Simbăta lui Lazăr, anul 1971, sfinția lui n-a 
mai putut veni la biserică. Paralizase. M-am dus la sfinția lui. Zăcea în 
pat. Nu mai putea vorbi.. Dar m-a recunoscut. Două șiruri de lacrimi 
au Început să-i curgă din ochi. M-am rugat pentru sfinția lui, am plins 
şi m-am întors la chilie: În Simbăta Mare a Sfintelor Paști părintele Cle- 
opa Ștefănescu şi-a dat sufletul în mîinile Domnului. A treia zi de Paști, 
l-am plins tot soborul, l-am prohodit şi l-am îngropat în cimitir. Nici după 
sfinția sa, nici înainte, n-am mai avut un duhovnic aşa de bun şi sporit 
în toate.. ,... i  - pa iad ta r | 
si _ Va mulțumesc, maică. Isidoră, de acesti umore învățături. Vă 
rog să-mi dați şi mie un cuvînt de folos. ....:: i: vi ii 

— Eu nu ştiu fundamentul vieţii călugărești. Ce cuvînt de folos să vă 
dau eu, cuvioase? Că nici eu nu fac cele ale călugăriei. Noi nu mai sînteza 
rîvnitori la biserică, stăruitori la rugăciune, smeriţi şi tari în credință ca 
părinţii noștri. Nu mai avem, cuvioase părinte, răbdarea şi dragostea lor. 
De aceea cred că noi sîntem călugării de pe urmă! 


MONAHIA VARVARA COZMA . 
Mînăstirea Țigănești 
(1903 —1983) 


Maica Varvara este o călugăriță deosebită. Aș spune, o călugăriţă a 
bucuriei Duhului Sfînt. Pe lîngă viața ei duhovnicească ireproşabilă, pe 
lîngă sufletul ei foarte devotat, aprins pentru Hristos — specific îndeosebi 
moldovenilor — maica Varvara trăiește o mare bucurie divină. O bucurie 
a vieții care nu se mai termină. O bucurie a cerului senin și a florilor din 
rai. O bucurie a sfintelor icoane care îi îmbracă toată casa. O bucurie 
a întilnirii şi convorbirii cu oameni. Cu oameni care întreabă, care iubesc, 
care cred, care se bucură, care caută pe Hristos. Ce fericită este maica 
Varvara cînd vorbeşte cu astfel de oameni! 

Apoi, maica Varvara este o mare admiratoare a Țării Sfinte. Nu numai 
pentru faptul că a fost cîndva la Sfîntul Mormînt și este călugărită la 
Sfintele Locuri. Ci mai ales pentru faptul că trăiește permanent bucuria 
Ierusalimului, bucuria Învierii lui Hristos, bucuria Mariei Magdalena. 
Trăieşte o bucurie a aşteptării Mirelui, care deja a început să-i treacă 
pragul. A r So i 
Într-adevăr, sfinția sa are un veritabil cult al Sfintului Mormiînt, al 
„Sfîntului Ierusalim”, al „Sfîntului rîu Iordan”, al Sfintelor Locuri. De 
aceea, orice convorbire cu maica Varvara începe şi se sfirşește cu Ierusa- 
limul, cu Sfîntul Mormînt. Povestirile ei convingătoare și nevinovate îţi 
creează permanent o atmosferă de evlavie, de rugăciune, de bucurie duhov- 
nicească. O atmosferă de procesiune şi pelerinaj pe ulițele Sfîntului Ieru- 
salim. Urmărind povestirea sfinției sale, parcă păşești însuţi pe străzile 
Sfintei Cetăți, parcă urci drumul Calvarului, parcă te închini în marea 
Biserică a Învierii, parcă săruţi piatra de marmură albă a Sfintului Mor- 
mînt. Parcă vezi Sfînta Lumină coboriînd ca un fulger din cer, în Sîmbăta 
cea Mare a Sfintelor Paști, unde mii și mii de pelerini așteaptă cu braţele 
întinse să primească lumină din Lumină. 

De asemenea, maica Varvara nu vorbește pe nici un om de rău. Des- 
pre fiecare vorbeşte cu dragoste, cu milă şi compătimire. Sfinţia. sa nu 
împarte pe oameni în buni şi'răi, în drepţi şi păcătoşi. În dragostea ei evan- 

ghelică, pe toţi îi iubeşte și pentru toţi se roagă; că pe toţi oamenii îi soco- 
tește copiii lui Hristos. De aceea maica Varvara nu vorbește decît despre 
sfinți, despre oamem. sfinţi, despre credincioși care doresc să fie sfinți, 
despre locuri sfinte și bucurii sfinte. Toate se transfigurează, se prefac, se 
îndumnezeiesc. Toate sînt sfinte în graiul, în Parca şi sufletul curat al 
maicii Varvara. i 

Ce frumoasă este lumea maicii Varmaa] O lume fără păcătoşi. O 
lume a sfinţilor. O lume senină, cu soare, cu lumină, cu flori, cu îngeri, 
cu Hristos! Ce scumpe și rare sînt asemenea suflete! Cîtă căldură şi pace, 
câtă nădejde şi dor de Hristos îţi picură în candelă maica Varvara! Sâinţia 
sa te cucerește nu prin cuvinte, ci prin atmosferă; nu prin: meșteșugul 
vorbirii, ci prin bucuria curată și sfîntă ce ţi-o transmite, dle această bucu- 
rie rămîne cu tine multă vreme. TT 

Într-o zi de mai, poposesc la Minăstirea Țigănești să cunosc pe maica 
Varvara Cozma. 

Pe uliţa din dreapta, la nka 94 se afiă o casă e. d peste 'o 
sută cincizeci de ani. În faţă o portiţă, cîteva flori și un pavaj de lespezi - 
ce duc înăuntru. Este chilia maicii Varvara Cozma. Nu deschid bine 
portița că sfinția sa mă și observă şi vine repede în întimpinare, cu chipul 
ei mereu senin, serios, grav, permanent legat de bucuria şi de dorul nepo- 
tolit al veșniciei. Este, poate, cel mai apă mintere Pipa de Speni din 
mînăstirile noastre. 

— Hristos a înviat, maică Varaa] ; 

— Bine ai venit, părinte. Adevărat a înviat Hristos! Minunile lui 
Dumnezeu, părinte ! Ştii ce minune a făcut Dumnezeu cu noi păcătoşii? 

— Nu ştiu, maică Varvară. 

— Ne-a trimis Dumnezeu Sfînta Lumină de la fersa la mînăsti- 
rea noastră ... Zilele trecute a venit sora Aurora de la Ierusalim cu Sfinta 
Lumină! Ce minune, părinte! De zeci de ani n-a mai Tost aducă pe pămîn- 
tul țării noastre! py ei 

— Dar cum nu s-a stins pînă aici pe avion? i a et ` 

— Minunile lui Dumnezeu, părinte! À adus-o într-un felinar AR | 
cu trei lumini. Și s-au mirat toţi cum au primit-o în avion cu Sfînta 
Lumină, că nu e voie să ai nimic aprins. l-au dat voie. Și cum a ajuns 
la Bucureşti a și venit cu maşina la mine, la Țigănești. „Am adus Sfinta 
Lumină” !' — spunea, sărăcuța, cu lacrimi de bucurie. Atunci eu am deschis 
uşile chiliei, m-am închinat la Sfînta Lumină și am plins de bucurie. De. 
36 de ani nu mai văzusem Sfinta Lumină! Apoi am aprins toate candelele 
din chilii și am alergat repede la biserică cu Sfînta Lumină. Am stins 
candelele și lumânările şi le-am aprins din nou, din Sfînta Lumină, și 
am împodobit biserica. Apoi am alergat prin mînăstire şi am chemat toa- 

te maicile: „Veniţi, maicilor, să vă închinaţi la Sfînta Lumină! Ne-a 
venit Sfînta Lumină de la Mormîntul Domnului !”.. Și au venit în 
fugă toate maicile şi s-au închinat la Sfînta Lumină. Apoi şi-au luat toate 
la chilii lumînări aprinse din Sfînta Lumină. A fost o bucurie, ca la Paști. 
„— Mă bucur şi eu, maică Varvara, de bucuria sfinţiilor voastre. 
— Ce minune și bucurie, păriute, a făcut Dumnezeu cu noi, sărăcuţele ! 
Dar poftiţi în chilia mea, să vă a maa la Sfinta Goa să-mi eeann 
„icoanele, să vă odibniți .. . : i 
e -o Într-adevăr, chilia maicii Vavan este un mic Tei Un. veri- 
tabil paraclis. Zeci de icoane pe toți pereţii, care se revarsă pe sală, pe 
coridor, pe ușa din afară. Toate împodobite frumos, aşezate cu rînduială- 
Cele mai multe sînt aduse de la Sfintele Locuri. Altele sînt moștenite de 
la maicile bătrîne. Dar toate au pentru maica Varvara o semnificaţie 
duhovnicească deosebită.. În această chilie binecuvintată, cu icoane, cu 
lumină de la Sfîntul Mormînt, cu candele aprinse, cu miros de tămiie, 
trăiește maica Varvara. Și este atîta tihnă şi pace în chilia ei! 
'— De câți ani eşti la mînăstire, maică Varvară ? | 
— Din anul 1935, părinte. Eu sînt bucovineancă, născută în 1904. 
De la vîrsta de doi ani, a murit mama și am rămas orfană. Tata s-a căsă- 
torit a doua oară, iar pe mine m-a dat de suflet la o familie în Bucureşti. 
~. Am crescut greu prin străini, fără mamă, fără mingiiere, fără sfat, 
fără bucurie. Cînd m-am făcut mai mărișoară am învăţat croitoria și 
lucram la un atelier ca să trăiesc. Și a vrut Dumnezeu, părinte, să cunosc 
pe părintele Ghelasie de la Miînăstirea Cernica. Era cel mai renumit duhov- 
nic pe atunci. La sfinţia lui mă spovedeam. El avea o viaţă aleasă. Cinci- 
sprezece ani nu a rat din chilie. Acolo se nevoia, açolp se Tuga, acolo ne 
spovedea. . : 
. - Tin minte, cînd mă spovedea, mt Ghelasie stătea în genunchi, 
cu epitrahilul pe grumaz și cu mîinile pe piept. Stătea în genunchi și el, 
stăteam şi eu, cu fața spre icoana Prea Sfintei Treimi, care era în perete. 
ntr-o vară mă duceam la sfinția lui, la Cernica, pe jos din București. 
Pe drum m-a prins o ploaie mare. Cînd i-am bătut în ușă, mi-a: deschis 
şi mi-a zis: „Ai venit, copila mea?” „Am venit să mă spovedesc, Prea 
Cuvioase Părinte”, i-am răspuns. „Ce primejdie ţi s-a întîmplat pe cale” ? 
„M-a prins o furtună mare și m-a udat”, am zis eu. După ce m-am spo- 
vedit, mi-a zis cuvintele acestea: „Te binecuvîntez să mergi la mînăstire 
şi să te faci călugăriță. Acolo este mîntuirea frăţiei tale”! M-am bucurat 
“mult în inima mea de sfatul caise Ghelasie. Pînă atunci niciodată 
nu-mi dăduse sfatul acesia.. AA au 
— Şi cum ai venit la minăstire, ı maică Varvară?. v 

„— Am venit la Minăstirea Țigănești, părinte. Dar am fost primită 
greu că eram săracă şi singură, În casa asta trăiau pe atunci trei maici. 
Ele voiau să mă ia de ucenică, dar se îndoiau, că mi vedeau sărăcuţă. 
Într-o zi le-am întrebat: „Maicilor, vreţi avere de la mine sau vreţi mîn- 
tuirea sufletului meu? Eu sînt străină şi orfană”. Atunci ele, văzînd dra- 
gostea mea, mi-au zis: „Soră cat adă-ţi bagajul la mînăstire. Te pri- 
mim fără nici un fel de avere” ; ' 

Am venit la mînăstire cu mare bucurie, părinte Ioanichie, şi am intrat 
ucenică la maicile din chilia asta. Era în anul 1935. După un an maicile 
mele s-au sfătuit să meargă la Sfintele Locuri, să se închine la Mormîntul 
Domnului. Cînd am văzut că îşi fac bagajul de plecare, am început a 
plînge să mă ia și pe mine. „Nu mă lăsaţi. Vreau să mă închin și eu la 
Sfîntul Mormînt”! le ziceam eu. Atunci ele mi-au Pa puns: sai, soră 
Marie, te luăm. Pregătește-te”! 

Am fugit repede la părintele Ghelasie să-i spun această huewe: 
Cînd m-a văzut, m-a întrebat: „Ce este, copila mea? Bine că ţi-ai închinat 
fecioria şi viaţa lui Hristos. Fă-te vrednică de dragostea Lui”! Iar eu i-am 
zis: „Prea cuvioase părinte, vreau să merg să mă închin la Sfîntul Mor- 
mînt, Îmi daţi binecuvîntare”? Iar părintele mi-a zis bucuros: „Bine, 
te binecuvîntez să mergi la Sfîntul Mormînt și să mă pomenești și pe mine. 
Vei avea mari bucurii în călătoria aceasta, Dar să ştii, cînd te vei întoarce 
în țară, pe mine n-o să mă mai găsești în viaţă. Voi fi atunci plecat la 
Domnul. Să-ţi citesc daca rugăciukhea de călătorie şi Sci dau ultima mea 
binecuvîntare”! . © +a AE : TRA E E 

Am plecat din Minăstirea Țigănești la Tentalim mai multe maici. 
Ne-am luat alimente, haine, bani pentru șase luni de zile. Pînă la Constan- 
ţa am mers cu autobuzul, iar de acolo. cu vaporul. Am ajuns bine la Ieru- 
salim. Plîngeam de bucurie și nu-mi venea să cred că merg pe locul unde 
au păşit picioarele Domnului. Ne-am închinat toate la Sfîntul Mormânt 
şi ne-am rugat pentru noi, pentru țară, pentru părintele Ghelasie și pentru . 
toți. Era înainte de Sfintele Paşti. După ce ne-am cazat în turnul Sfin- 
tului Sion, unde erau cîteva camere de închiriat: am pornit să vizităm 
toate lucrurile sfinte. Peste tot ne-am rugat și am slăvit pe Dumnezeu. 
În ajun de Sfintele Paști era plin Ierusalimul de pelerini din toată lumea. 
Ne-am dus și noi să vedem cum se aprinde Sfînta Lumină. : N 

’ — Maică Varvară, paveoteyie mi cum... se aprinde Sfînta Lumină la 
Mormîntul Domnului cese aay Teo I e pa 

— Sfînta Lumină se aprinde în Simbăta Mare, la vecernie, Nu lă, 
miezul nopții cînd se face slujba Învierii. Spunea sora Aurora că anul 
acesta s-a coborit Sfinta Lumină la ora unu și opt minute după amiază. 
În timpul acela nu se face nici o slujbă. Toată lumea, zeci de mii de pele- 

rini stau În așteptare, cu cîte 33 de lumînări albe în mină, câți ani a trăit 
Mîntuitorul pe pămînt. Apoi intră patriarhul la Sfîntul Mormint, îmbră- 
cat numai într-o cămașă albă. Este o mare așteptare şi emoție. Toţi se 
roagă, pling și așteaptă. Dar pînă nu vin trei sute de arabi creştini să s 
roage, nu vine Sfînta Lumină. Că ei sînt foarte credincioşi. Ren 

:., — Cum se roagă arabii ortodocşi, maică Varvara? - i 

— În fiecare an, în ceasul acesta vin cîteva sute de creștini arabi, 
cad în genunchi în mijlocul bisericii şi se roagă tare, cu mîinile în sus și 
zic într-un glas cuvintele acestea: „Doamne, trimite-ne nouă Lumina 
Ta şi miluiește pe toţi cei ce cred întru Tine” ! 

-Pe urmă, se aude un trăsnet deasupra bisericii și se vede ca o scînteie 
luminoasă de fulger cum coboară Sfinta Lumină prin bolta bisericii gi 
se aşează pe piatra Sfintului Mormiînt. În clipa aceea întîi se aprinde vata 
din mîinile Patriarhului. Apoi se aprind singure sfintele candele şi 
toate lumînările de la Mormîntul Domnului. Patriarhul duce pe urmă 
lumina și o împarte în biserică la toată lumea. Fiecare ţine în mînă cîte 
33 de lumînări aprinse. Toţi sînt uimiţi și plini de bucurie pentru această 
mare minune. Vin şi catolicii şi armenii să-ia lumină sfîntă de la noi. 

— Cit timp aţi stat, maică Varvară, la Ierusalim ? 

= — Am stat, părinte, aproape doi ani. În 1936 şi '37. Am făcut acolo 
două Sfinte Învieri. Slavă Domnului. Aș fi vrut să rămîn acolo, cum au 
rămas şi alte maici de la noi; dar așa este voia Domnului cu mine, să ră- 
mîn aici în țară. Sie la. a z 

În 1936, după ce am vizitat Fara Sfîntă, am intrat ca soră în Mînăs- 
tirea Maria Magdalena din Ierusalim. Acolo erau vreo 50 de călugăriţe. 
Și aveau o stareță foarte cuvioasă — maica Maria —de neam engle- 
zoaică. Fusese catolică și mulți ani misionară prin India. Apoi s-a făcut 
ortodoxă la Ierusalim și a ajuns stareță aici. Era foarte nevoitoare, aspră, 
duhovnicească și cultă. Știa multe limbi. A plecat la Domnul, sărăcuţa, 
în 1970. În această mînăstire am primit metania de soră. Lucram croi- 
toria în mânăstire și mă întrețineam. ` : 

— Aţi cunoscut vreun duhovnic mare la vreo mînăstire ? 

— Cel mai mare duhovnic era părintele arhimandrit Sava de la Mînăs- 
tirea Sfîntului Sava Sfinţitul. Era de neam macedonean. Avea viaţă sfintă. 
Foarte blind, sfătuitor, evlavios, postitor şi milostiv. Era încă și înainte 
văzător, că spunea gîndurile multora și știa unele lucruri din viitor. El 
a primit poruncă de la Domnul în, vis: „Învață limba română şi păsto- 
reşte oile Mele care sînt risipite în Țara Sfintă”! 

A învăţat româneşte. Vorbea cam rău dar totul înțelegea. Sfinţia lui 
a ajuns cel mai mare duhovnic în Ierusalim şi în toate mînăstirile din 
Palestina. La el se spovedeau toţi călugării români. Tare îi iubea pe ro- 

mâni. Ceilalţi călugări însă nu ne vedeau cu ochi buni. Pe el îl aveam și 
eu duhovnic. Ne spovedea în turnul Sfîntul loan Botezătorul, la un kilo- 
metru de Mînăstirea Sfîntul Sava, unde nu intră femei. Odată i-am zis: 
„Prea cuvioase părinte, vreau să mă călugăresc”! lar sfinţia lui mi-a 
răspuns: — „Bine, copila mea. Pregătește-te întîi, și primește Sfintele 
Taine. Te voi călugări aici, în turnul Sfîntul loan Botezătorul. — Însă 
în taină, să nu audă părinţii din mînăstire. Voi că ări mai întîi pe sora 
Vasilica din Tesalonic.” 

Era o soră, de loc din Tesalonic, foarte blindă şi bună. o chema Va- 
silica. Întîi a călugărit-o pe dinsa şi i-a pus numele Varvara. Am asistat 
şi eu. Era într-o noapte. S-a făcut o lumină dumnezeiască la călugăria ei. 
Apoi a plecat la o mânăstire la Tesalonic, a mai trăit un timp şi s-a dus la 
Domnul. După sora Vasilica, m-a călugărit și pe mine şi mi-a pus numele 
tot Varvara. M-a luat sub mantie chiar maica Varvara din Tesalonic. 
Atunci am simţit cele mai mari bucurii din viața mea ! 

Din Minăstirea Sfinta Maria Magdalena veneam adesea Ja itmi 
Sfintul Ioan Botezătorul, ca să mă spovedesc la părintele Sava. El ne 
vedea din mînăstire, că Turnul este sus pe deal și îndată venea. Odată 

a venit să mă vadă şi părintele Ştefan, călugăr român din Dobrogea, 
care trăia la Sfântul Sava. Voia să mai audă ceva din România. Acum 
era bătrîn. Iar părintele Sava, duhovnicul, mi-a zis: „Coboară-te în vale, 
spre părintele Ştefan, că este obosit și nu poate urca pînă la turn.” > » 

— Maică Varvară, stăteaţi permanent în Minăstirea Stinta Maria 
Magdalena? 

— Da, Părinte. Dar în sărbători mari mergeam să mă închin la 
Sfîntul Mormiînt, mergeam în vizită pe la alte mînăstiri, prin Galileia, 
peste tot. Apoi iar mă 'întorceam la mînăstirea mea. lată, aceasta este 
Sfînta Cruce din chiparos, care am avut-o cu mine la Sfintele Locuri. 
Ea m-a scăpat de mari primejdii. Mi-aduc aminte, odată eram la slujbă 
în Biserica Învierii. de la Sfîntul Mormiînt. Era încă dimineaţă, iar eu am 
atipit puţin și am văzut o. lumină. lar în lumină, pe părintele Ghelasie 
duhovnicul meu de la Mînăstirea Cernica. „Ce faci aici, părinte 
` Ghelasie ?"l-am întrebat eu. Iar el mi-a răspuns: „Am venit să mă închin 
și cu la Mormîntul Domnului! Nu ştii că sufletul, cînd se desparte 
de trup, vine întîi să se închine la Sfîntul Mormint, în Ierusalim, și apoi 
se suie la; cer?” În clipa aceea m-am deșteptat. Era 25 mai 1936. Mai 
tirziu am aflat că în chiar acelas ceas și în aceeași ii trecuse la Domnul 
părintele Ghelasie! . © .: a E EE 

— Maică Varvară, ce călugări şi maici din România trăiau pe atunci 
la Locurile Sfinte? ov- am n sow ră ri yo aj ipo 

'— La Minăstirea Eleon trăiau următoarele maici: maica: Tomaida 
Plăcintă și sora ei Amfilohia, maica Suzana, maica Teoctista, maica Eu- 
frosina și maica Natalia, cu metania de la Țigănești. La schitul românesc 
Sfîntul loan Botezătorul de la Iordan trăiau pe atunci maica Melania 
Mincu şi monahul luvenalie, care acum este preot. Mai tirziu a venit şi 
maica Natalia, La Minăstirea Caa Maria Magana trăia maica Ve- 
ronica. ` l | ua 

La Minăstirea Sfîntul Sava se nevoiau următorii români: fratele 
Matei, portarul mînăstirii de mulți ani, și părintele Stefan, dobrogean 
de loc. Acesta a venit să se închine la Sfintele Locuri şi a rămas aici. S-a 
stabilit la Minăstirea Sfîntul Sava. Șase ani nu a ieșit din chilie. Așa era 

de nevoitor. Postea, tăcea permanent și se ruga. Era foarte sporit. Pe 

urmă, egumenul l-a numit economul mînăstirii. Așa l-am cunoscut eu. 
Mai tîrziu a murit acolo. La Mînăstirea Sfîntul Gheorghe Hozevitul am 
cunoscut pe următorii părinți români: ieromonahul Gheorghe fost misi- 
onar în Australia; monahul Ghenadie Munteanu, cu metania din Mînăs- 
tirea Cheia ,și monahul loaniclae, care pustnicea singur într-o peşteră 
aproape de Hozeva. i. 

La Sfintul Mormânt și Biserica Invierii, trăia pe atunci un singur 
român — ierodiaconul Veniamin Trifan. Era de loc de la Bacău. Fusese 
vieţuitor la Schitul Moşunoaiele — Vrancea. Apoi s-a dus la Ierusalim. 
Eu l-am găsit la Sfîntul Sava. Mi-a spus că a stat 15 ani la Minăstirea 
Sfîntul Sava, ll ani la Sfîntul Mormint și 8 ani la Bethleem. La Sfîntul 
Sava erau pe atunci vreo 30 de călugări. La Sfintul Mormiînt a fost para- 
clisier şi“portar tot timpul. N-au vrut grecii să-l facă și pe el preot. Nu 
cumva să avem și noi un preot român la Sfîntul Mormînt. Că așa sînt ei. 
Sfinţia Lui este la Sfintele Locuri din 1930. Mi-a scris că în prezent s-a 
retras la Mînăstirea Sfîntul Sava. Vrea să moară acolo, că este bătrîn. 
Alt călugăr român a mai fost: părintele Ignatie Rădulescu, de loc din, Mînăs- 
tirea Sinaia. El s-a nevoit 7 ani singur într-o peșteră. Apoi s-a îmbolnăvit 
ai a venit la Miînăstirea Sfîntul Sava,. sub îngrijirea părintelui Veniamin 
Trifan. A murit aici. Era preot. =... 

La Ierihon am găsit pe maica Galinia Gheorghiţan, moldoveancă din 
Miînăstirea Agafton — Botoșani. Ea fusese pustnică în munţii Neamțului. 
Apoi s-a dus la Ierusalim cu maicile Pangratia și Antonina. Trăieşte și azi. 
Și-a cumpărat o grădină în Ierihon, şi-a făcut casă și livadă și se nevoieşte 
acolo singură, ca o mare pustnică. Casa sfinției sale a închinat-o Sfîntului 
Mormânt. De aceea se cheamă astăzi „Casa Sfîntului Mormînt”. Nu are 
pici o ucenică. Un alt călugăr renumit la Sfintele Locuri a fost ieroschi- 
monahul și pustnicul Ioan Iacob. El a venit în 1938. Nu l-am cunoscut 

personal. A pustnicit în peştera Sfinta Ana de la Hozeva. În anul 1960 
a adormit în Domnul. l . 

— Dar pe părintele Damian Stog l-ai cunoscut, maică Varvară? 

— Da, părinte Ioanichie. El s-a săviîrșit în, ascultare la Sfîntul Iordan 
în 1970. ; PaT e . 

— Spune-mi, maică Varvară, cum ai venit în țară? Ai 

— În anul 1937, înainte de Sfinta Înviere, mi-a zis părintele Sava, 
duhovnicul meu: „După praznicul Învierii Domnului du-te repede în 
România, că va veni o mare tulburare peste Sfînta Cetate, peste Mînăsti- 
rea Sfîntul Sava și peste 'aceste locuri. Mulţi creștini vor muri atunci”. 
L-am ascultat. Îndată ce au trecut Sfintele Paști am și pornit cu vaporul 
spre țară. În urmă aşa s-a și întîmplat. Dar eu apucasem a pleca, după 
sfatul scumpului meu părinte duhovnicesc. Mai tîrziu am aflat că Sfinţia 
lui a plecat la Domnul la 31 decembrie 1957. Dumnezeu să-l odihnească 
între sfinți. 

— Unde v-aţi stabilit în țară? l 

— Aici, la mînästirea mea de metanie. În chilia asta stau din anul 
1937. Maicile mele s-au săvfrşit și am rămas singură cu Domnul. Am cres- 
cut cîteva ucenice. Acum mai am numai una. Vă rog, părinte, daţi-i un 
cuvînt de folos să aibă răbdare în minăstire și dragoste de Domnul, sără- 
cuţa. Fa ; 
— De cînd sînteți la Țigănești ați vizitat alte mînăstiri, maică Var- 
vară? i P 
— Nu, părinte, n-am fost nicăieri. Nu-mi place să umblu. În curînd 
trebuie să ne săvirşim și nu este vreme de vizitat. Apoi, nu mă îndur de 
Sfînta Liturghie. Am auzit citindu-se odată la biserică, că cine ia parte 
regulat la Sfînta Liturghie i se iartă toate păcatele. De atunci merg zilnic 
la Sfînta Liturghie și la toată pravila. Nu pot lipsi de la nici o slujbă. 
lar dacă te duci, îţi rămîn biserica, liturghia, pravila, metaniile. 

„— Dar la Ierusalim nu ai vrea să mai mergi o dată, maică Varvară? 

— Ei, părinte, nu e vremea acum. Ierusalimul trebuie trăit ! Ni-s zilele 
numărate. Cît mai avem de stat aici? Eu sînt aici, dar cu gîndul sînt per- 
manent la Ierusalim, acolo unde a pătimit Domnul pentru noi! lată, mi-a 
adus sora Aurora și livan, o plantă mirositoare, permanent verde de la 
Ierusalim ! Uite ce frumos miroase. L-am pus în apă și s-a înviorat. Miroase 
a mirt! Îl pun în pămînt şi se prinde. Mai am unul mare în fața chiliei. 
Nu l-ai văzut? Îl ud în toate zilele. Miroase așa frumos. Parcă sînt la 
Jerusalim! pc ci. a e EA 
' -> Ai multe icoane în chilie, maică Varvară. aa e za a au AARE 
1s'— Da, părinte, ţin aşa de mult la ele! La fiecare mă rog, fac -acatiste, 
metanii și închinăciuni. Cer ajutorul sfinţilor ca să se roage pentru noi. lată, 

aceasta este icoana Maicii Domnului „Buna Vestire”. Cu ea am plecat 
din ţară, cu ea m-am întors înapoi. De cîte primejdii şi scîrbe m-a scăpat 
icoana asta! Dar cea mai importantă icoană din chilie este icoana mare 
a Maicii Domnului. A fost pictată de călugărul Elisei de la Minăstirea 
Căldărușani, în 1856. A pictat-o aici, în chilia din față. 

— Aveţi multe flori în chilie şi în grădină, maică Varvara? 

— Da, am, drăguţele! Tare mi-s dragi florile. Am și vrăbiuțe. Auzi 
cum pling în pom. Le e foame. Azi nu le-am dat de mîncare. Vin și se 
aşează pe umărul meu şi mănîncă din mînă. Așa s-au împrietenit cu mine, 
sărăcuţele ! l . AR : 

: — Bine, maică Varvară. Îți mulțumesc de tot ce mi-ai povestit. 
Dumnezeu să vă binecuvînteze sfintele icoane, ucenica, chilia, florile, 
lvanul, grădina, vrăbiuțele și dragostea! 
© . — Amin, părinte. lată, toacă de Vecernie! 


MONAHIA FILOFTEIA GHIȚĂ 
-> Mânăstirea Țigănești . 
„+ (1882—1972) 


Cei mai buni călugări din minăstirile noastre s-au format în şcoala 
ascultării, a smereniei şi slujirii. Aduşi de tineri în mînăsatiri gi. încredinţați 
părinţilor și maicilor bătrîne, ei de la început învățau să întrebe, să împli- 
nească porunca, să nu iasă din cuvintul bătrînilor. Din primele zile deprin- 
deau smerenia, ascultarea, tăcerea, slujirea fără cârtire, răbdarea perma- 
nentă și sfinta rugăciune. Şi trebuie să mărturisim că cei mai sporiţi 
călugări au fost tocmai acești ascultători, aceşti ucenici ai părinţilor bă- 
trîni, crescuți în lipsuri, în necazuri şi nebăgaţi în seamă. 

Mulţi dintre marii noștri duhovnici și stareţi au fost ani și ani de zile 
ascultători de rînd prin mînăstiri, bucătari, trapezari, grădinari şi slujitori 
la bolnavi. Ei nu aveau timp să fie zilnic la biserică, dar permanent o doreau 
şi sufereau pentru aceasta. Nu aveau condiţii, din pricina ascultărilor, să 
deprindă cîntările pe note, să asculte predici înălțătoare de suflet, să ci- 
tească permanent cuvintele Sfinţilor Părinţi, în schimb îi mîngfia Dumne- 
zeu cu darul smerenjei, al tăcerii, al lacrimilor şi al îndelungii răbdări. 
Şi tocmai aceasta este adevărata călugărie. Le rămineau uneori canonul, 
cele şapte laude și citirea Psaltirii, dar se jertfeau pentru odihna altora, 
pentru mângiierea bolnavilor şi pentru menţinerea mânăstirii. Săvirşeau, 
cu alte cuvinte, liturghia ascultării, a jertfelniciei proprii pentru odihna 
obștei, pentru pacea celorlalți. Este şi aceasta o jertfă, o liturghie duhov- 
nicească a dragostei, a totalei renunţări. Aceşti călugări care au fost crescuţi 

şi formați în atmosfera aecstei slujiri, au ajuns la vreme părinţi aleși, 
duhovnici cu experienţă, călugări sporiţi, blinzi, icrtători şi milostivi. 

Același lucru se întîmplă și în mînăstirile de maici cu viaţă de sine. 
Surorile cele mai ascultătoare, care împlinesc cu sfințenie poruncile maicilor 
bătrîne de la chilii, ajung de obicei caligante sporite, depre cu Spore la, 
cu tăicrea voii şi cu răbdarea. 

Una dintre aceste călugărițe ascultătoare este și maica Filofteia TA 
Minästirea Țigănești. Fiind cea mai vîrstnică din obşte, sfinția sa are o 
îndelungată experiență duhovnicească. Peste optzeci de ani de ascultare, 
de supunere, de smerenie și nevoință călugărească. A fost ucenica maicii 
Emilia Lăzărescu, în chilia căreia a copilărit, s-a format și a îmbătrînit. 
O viaţă întreagă de ucenicie și răbdare. Maica Filofteia se consideră cea 
mai nevrednică dintre călugăriţe, pentru că ea nu a crescut nici o ucenică. 
Cu toate acestea, tot soborul o cinstește ca pe o adevărată maică duhovni- 
ccască a tuturor. Căci pentru toate este pildă de ascultare, de Pblindeţe 
şi răbdare. Suflet foarte pașnic, permanent zimbind, mulțumit şi oricind 
gata pentru moarte. Toată viața s-a hrănit din bucuria ascultării si a sfin- 
telor slujbe de la care nu lipsea niciodată. 

Acum, maica Filofteia se pregătește de plecare la Domnul. Mă due s-o 
mai văd, să-i cer un cuvînt de folos. Bat încet în ușă pa intru. Bătrina stă 
în pat, cu faţa senină şi luminată. . > = AR - 

— Hristos a înviat, maică Filofteie ! ` 
+  — Adevărat a înviat! Mulţumesc lui Dumnezeu că a mai venit la 
mine un călugăr să mă vadă! E 

— Cum vă simțiți, maică Filofteie? .. : - oA 

— Slavă Domnului! Astă noapte credeam că mor, dar iată că acum 
„m-am făcut iar bine. > . ' ka dou 0 eRe e 35 i 

— Aveţi nouăzeci de ani? ae i 

— Am nouăzeci şi unu de ani în septembrie. 

— Şi aţi venit de mică în miînăstire? 

— Cînd eram de 9 ani. Tare îmi era drag la mînăstire! Părinţii mei nu 
voiau să mă lase. Sînt de loc dinspre Ploieşti. Eu însă plîngeam mereu și 
pînă la urmă m-a adus tata la mînăstire şi m-a încredinţat maicilor din 
casa aceasta. Era în 1891. ; n ao 

, — Şi ați stat tot timpul în Minăstirea Țigănești? 

— Am optzeci şi dui de ani de cînd stau în casa aceasta. N-am cunoscut 
altă mînăstire. 

— Şi ce ascultare mai deosebită aţi făcut aici? 

— Am fost multă vreme eclesiarh. Mi-era tare drag de biserică. Făceam 
prescuri, lumînări, curăţenie în biserică, paraclisierie, de toate. Pe urmă 
am făcut ascultare, aici la maici. Eram vreo patru ucenice şi două maici. 


apr SAL pair Anh a 

'— Nu vă certau maicile din chilie? i) îi 

— Mă mai gcărau, — spune zimbind maica F ilofteia — dar eu tă- 
ceam şi răbdam. Pe urmă le făceam metanie și mă iertau. Maica mea nu 
mă prea lăsa în zilele de rînd la Liturghie. Mă trimetea la ascultare. „Azi 
e zi de lucru, maică Filofteie:. Avem treabă, de ţesut, de făcut mîncare, 
de plivit în grădină. Nu te duce azi la biserică” îmi zicea maica. Eu tă- 
ceam, și nu-i răspundeam. Iar cînd era vremea Sfintei Liturghii, mă furi- 
şam și plecam la biserică. La urmă, maicile mă mai certau puţin și mă 

"lăsau în pace. . : os i e AR 

"Odată, maica noastră s-a mîniat pe o soră. Făcuse ceva şi voia 8-0 
certe. Sora a fugit în grădină şi maica o căuta supărată. Atunci eu m-am 
apropiat de dînsa și i-am zis: „Maică, ceartă-mărpe mine în locul ei! A 
greșit sora, iart-o că este mică”. ALE a 

— Și v-a certat puţin, maică Filofteie? pa, za dei 

— Mi-a dat canon — spune sfinţia sa zîmbind — pe urmă s-a umilit, 
i-a trecut mânia şi a iertat-o pe fată. -o : 
ii — Cum te mai rogi acum, maică Filofteie? 

— Sînt tare supărată, părinte, că nu mai pot citi pravila, nici face 
canonul. Nici la biserică nu mai pot merge. Înainte nu-mi rămineau peyi 
şi canonul. Acum nu mai văd, am slăbănogit. 


— Dar văd Ceaslovul şi Psaltirea Îi Sunja ta, pe pat. Mai citeşti 
în ele? 3 

— Ei, le ţin așa lîngă mine. M-am depri cu ele. Dar, să vă întreb 
ceva. ' & st 


— Spune, maică Filofteie. i 


„— Ce să fac eu să am lacrimi la rugăciune? Toată A am dorit să 
am lacrimi şi n-am avut. N-am fost vrednică, părinte? 

— Ei, maică Filofteie, acum nu-ți mai trebuie lacrimi. Ünder este 
ascultare şi smerenie, acolo este mare bucurie duhovnicească și nu mai 
este nevoie de lacrimi, că bucuria usucă lacrimile. Dar n-ai plîns chiar 
niciodată ? 
iu — Am plins cînd mă certau saca mele cînd făceam vreun lucru 
rău. Dar așa, la rugăciune, n-am pline. RE E ae 

— Maică Filofteie, ai dori să mai aad? e mp ee dani 

— Nu, părinte. Aș vrea să mă duc, acolo, la locul meu. Mă duc la 
Domnul, părinte ... Îmi pare rău că las fetele singure, dar eu trebuie 
să mă duc. De mult am vrut să mă duc, dar nu ştiu de ce, părinte, m-a 
ocolit moartea. Cred că n-am fost pregătită. - 
ap — Mai rămii cu noi, maică. Filofteia, ne lași singure ?- adinga 
aceni tb sfinției sale... .. se ri te si, 

— Aş vrea eu să rămîn și cu voi, însă trebuie să mă duc și acolo, la 
locul meu! răspunde maica cu seninătate. 

— Nu-ţi pare rău că pleci din viața aceasta, maică Filofteie? 

— Mulţumesc lui Dumnezeu pentru toate. Facă-se voia Lui! 

— Maică Filofteie, dă-mi un cuvînt de folos. Dă-mi un sfat pentru 
mântuirea sufletului. 

— Dar ce sfat să-ţi dau eu...? Să-ţi ajute lisus Hristos să rămii 
în rîvna cea dintii toată viaţa, că va avea Domnul milă de sfinţia ta! 

— Hristos a înviat, maică Filofteie ! Să te primească Bunul Dumnezeu 
în lumina slavei Sale, acolo unde cîntă îngerii, împreună cu sfinţii şi cu 
părinţii noștri, 
l — Adevărat a înviat! părinte. Vă zic, că aţi venit să mă 
„vedeţi... 

- — Roagă-te, maică Filofteie, pentru noi, înaintea Domnului ! 
— lertaţi-mă, părinte Ioanichie, pe mine păcătoasa! . 


* 
+ + 


M-am retras încet spre ușă, uimit de liniștea și bucuria duhovnicească 
a maicii Filofteia. lar sfinţia sa a rămas sigură cu mîna lăsată pe Ceaslov, 
după care suspină de atiţia ani! 


MONĂAHIA VITALIA CIMPOCA 
;  Mînăstirea Țigănești iti 
"| (Į.1900) 


Ultimul popas îl fac la maica Vitalia. O călugăriță bătrînă, mică de 
statură, tăcută gi duhovnicească. Sfinția sa nu vrea să povestească aproape 
nimic, nici despre sine, nici despre alții. Vorbeşte puțin, rar și scurt. 
Suflet curat, cu sine, crescută de mică în mînästire, maica Vitalia este 
tipul călugărului transilvănean. De-atîtea ori Ardealul ne-a dat călugări 
mari, stareți vrednici, duhovnici din cei mai aleși. De-atîtea ori fiji cei 
mai buni ai Transilvaniei, dorind să slujească lui Hristos, au trecut 
Carpaţii și au devenit călugări iscusiți în mînăstirile noastre tradiționale. 

Maica Vitalia este una din vlăstarele Ardealului care a îmbrățișat 
viața monahală împreună cu toată familia. Un fapt dealtfel destul de rar, 
un sacrificiu foarte mare, pe măsura dragostei lui Hristos. Și întrucit, 
din cei şase membri ai familiei care au îmbrățișat monabhismul, mai tră- 
ieşte singură maică Vitalia, a am socotit necesară o convorbire duhovnicească 


cu sfinția sa. Chilia maicii Vitalia se află pe „ulița principală”, în panien 

dreaptă. O casă veche cu geamlic și muşcate. în fereastră. O bătrînică 
sprijinită în băț îmi iese înainte. Este maica Vitalia. 

— Binecuvîntează, maică Vitalia! 

— Domnul, părinte. Poftiţi în Sie pip 

— Sînteți bolnavă? 

— Sufăr de un picior. Bătrineţe şi Coat părinte. 

— Am auzit de părintele Sava, fratele sfinției voastre, duhovnic 

- vestit în Ardeal, și am venit să-mi spuneţi ceva din viaţa lui. 

— S-a dus la Domnul, părintele Sava. El ne-a întrecut pe toţi din 
familie. Noi sîntem de loc din comuna Sadu — Sibiu. Părinţii erau agri- 
cultori şi au avut cinci copii: doi băieţi şi trei fete. În anul 1904 a venit 
cel dintîi la mânăstire fratele meu, Sava. Era elev la liceu în Sibiu. Cind 
l-a chemat Domnul la mînăstire a lăsat toate şi a venit la Căldărușani. 
La un an, sora mea cea mai mare s-a luat după Sava şi a plecat și ea la 
Miînăstirea Țigănești. A făcut cîțiva ani de ascultare și s-a călugărit cea 
dintii. 

În anul 1906, sora mea m-a adus şi pe mine aici, la Țigănești. Eram 
numai de 6 ani. Îi era urît singură. Părinţii, dacă au văzut că au rămas 
aproape singuri acasă, s-au sfătuit, au vîndut totul şi în anul 1908 au venit 
şi ei cu cei doi copii la mînăstire. Tata cu un frate s-a dus la Căldărușani, 
iar mama cu sora cea mai mică a venit la noi, la Țigănești. Din banii lor 
şi-au făcut casa asta pentru mama, cu cele trei fete, că aici nu este viaţă 
de obște. 

Tata s-a călugărit la Căldărușani cu numele de Elisei și a fost mulţi 
ani economul mînăstirii. A decedat în anul 1935. lar fratele mai mic a 
stat numai doi ani și s-a întors înapoi în lume. Nu avea chemare pentru 
mînăstire. Mama s-a călugărit şi ea sub numele de Maftidia. Cînd a venit 
la mânăstire avea 48 de ani. A trăit ping în 1939, cînd s-a dus la Domnul 
în vîrstă de 79 ani. 

— Maică Vitalia, spune-mi ceva despre părinții sfinţiei tale. 

— Părinţii mei au fost şi în lume şi la mînăstire, oameni foarte corecţi. 
Ei nu ştiau decît casa, munca şi biserica. Niciodată n-am auzit ceartă 
între ei. În 1908, cînd, au venit la mînăstire, au împărțit multă avere la 
săraci. Tata s-a făcut călugăr la 55 de ani. Era tare corect, harnic şi drept. 
De aceea părinţii l-au ales econom. Uneori venea pe la noi părintele Elisei. 
Ne aducea lemne, alimente și cele de nevoie. Starețul mînăstirii, Arbi- 
mandritul Ghenadie Petrescu, l-a rugat odată: „Părinte Elisei, vrei să 
te faci preot? Că dezleagă canoanele.” Iar el a răspuns: „Nu, eu nu-s 
vrednic de preoţie”.+Și nu a primit. Cu puţin înainte de moarte s-a făcut 
schivnic cu numele de Isaia. À murit în 1935, în vîrstă de 83 de ani. 


CU PĂRINȚI DIN MUNTENIA ŞI OLTENIA 


Mama a fost şi ea o călugăriță smerită, ascultătoare. Îi plăcea tare 
mult biserica. La chilie citea mereu la psaltire şi făcea multe metanii. 
Într-o vreme voia să se schivnicească, dar părintele Sava i-a zis: „Mamă, 
dacă vrei să te faci schivnică, fă-te pe patul de moarte, că nu poţi face 
canonul de schivnică !” Și nu s-a mai făcut. A decedat în 1939. 

— Maică Vitalia, spune-mi ceva despre părintele Sava. 

— El a plecat la 14 ani în mînăstire, în 1904. A stat mulţi ani frate 
la Căldărușani. În 1912 l-a călugărit starețul miînăstirii de atunci, Ghena- 
die Petrescu. Apoi a trăit cîţiva ani în Mînăstirea Tismana, unde a fost 
făcut diacon și preot. Din anul 1916 a fost preot la un sat. După anul 1918 
ajunge econom la Mînăstirea Ghighiu. A mai fost duhovnic la Mînăstirile 
Râmeţ, Suceviţa și Snagov. lar din 1946 se stabilește definitiv la Schitul 
Sfintul Joan Botezătorul din Alba Iulia. Aici a ajuns renumit duhovnic, 

egumen și povăţuitor de suflete. Era schivnic şi dormea, din cîte am auzit, 
pe un scaun. Postea mult, se ruga mult și dormea puțin. Era aspru la cuvînt, 
autoritar cu toţi. Chiar şi cu mine. Cînd venea pe la noi, nu stătea nici o 
noapte. „Stai o zi măcar la noi, părinte Sava” — îi spuneam. „Nu, nu-mi 
dau voie Sfintele Canoane. Apoi, să smintesc lumea?” 

Odată am mers împreună la București. El mi-a poruncit: „Eu merg 
înainte cu o sută:de metri pe stradă și sfinția ta mergi în urmă.” „Da de 
ce, părinte Sava?” l-am întrebat. „Ce zice lumea? Știe cineva că sîntem 
frați?” Venea foarte multă lume la sfinția sa, acolo, ta Alba Iulia. Credin- 
cioşi pentru spovedanie, săraci pentru milostenie. Fiecare îl căuta și se 
întorcea mulțumit de la părintele Sava. 

— Maică Vitalie, cum s-a săvîrșit părintele Sava? 

— În noiembrie 1955 părintele s-a îmbolnăvit și a fost dus la spital. 
După operaţie slăbea mereu. El a avut presimţire că va pleca la Domnul. 
Noaptea s-a mărturisit la părintele Pahomie, tot de la schit, s-a împărtă- 
şit, şi-a citit singur toate moliftele, că le ştia pe de rost. Apoi a cântat 
slujba Liturghiei, heruvicul, axionul şi alte cîntări ale Maicii Domnului, 
La urmă a cîntat slava Sfintului arhanghel Mihail: „De vreme ce eu păcă- 
tosul . . .” care se cîntă la cei răposaţi şi la miezul nopții, și-a cerut iertare, 
a răsuflat adînc și a plecat... 

— Ce bucurii duhovniceşti mai! deosebite Aveţi, maică Vitalis la 
mînăstire ? 

— Sfînta biserică, părinte. Aceasta este toată nădejdea noasträ. Cit 
pot, nu lipsesc niciodată de la slujbă, mai ales de- la Sfînta Liturghie. 
Acum sînt bolnavă cu piciorul, dar de obicei nu lipsesc. Biserica mi-a 
rămas. Ai mei toți s-au dus. Aştept şi eu ceasul chemării... 

— Să vă dăruiască Domnul multă sănătate, mite isre şi bucurie 
duhovnicească, maică Vitalia! . - 1 ' 

— Dumnezeu să vă audă, părinte Ioanichie ! 

M-am închinat la sfintele icoane şi am privit încă o dată chilia singura- 
tică și chipul palid al maicii Vitalia. O atmosferă tainică de paraclis, cu 
multe icoane şi fiori de tot felul, cu miros de alele de tămîie a de lă- 
crămioare mi-au at inima, 


5 


T 


z  PROTOSINGHELUL ARSENIE FAPAGIOC 
„ui we Schitul Sfinta Maria-Tomis : 
ča K îi is z i i a (n. 1914) Š 


Părintele Arsenie Papacioc este un duhovnic consacrat al zilelor 

noastre. Vocaţia sfinției sale de păstor sufletesc este confirmată de cîteva 
trăsături duhovnicești absolut necesare, precum: blindeţe, smerenie, milos- 
tivire, dăruire totală, cunoaștere a Sfintei Scripturi și a învăţăturii patris- 
tice, darul cuvîntului, înţelepciune duhovnicească, experiență pastorală 
şi multă dragoste pentru oameni. Ca preot şi duhovnic, părintele Arsenie 
a fost dăruit de Dumnezeu cu aceste daruri de mare preţ, care l-au făcut 
cunoscut multor credincioși ca un bun păstor sufletesc. 
„Născut în comuna Perieți — Ialomiţa, își face anii de ucenicie monahală 
în mînăstirile Cozia și Antim și este călugărit în anul 1949 la Minăstirea 
Sihăstria, sub ascultarea vestiţilor noștri duhovnici — Arhimandritul Cleopa 
Ilie, în calitate de stareţ, şi leroschimonahul Paisie Olaru. Un an mai 
tîrziu este hirotonit preot şi se nevoiește un timp în obștea Minăatirii 
Slatina-Suceava. Alte ascultări: stareț al Miînăstirii Cheia-Prahova, 6 
ani de zile; preot și duhovnic-în Miînăstirile Căldăruşani, Dintr-un Lemn, 
şi Cernica; iar din anul 1976, duhovnicul Schitului Sfinta Maria-Tomis, 
întemeiat de: Patriarhul Justinian la Techirghiol. 

Cunoscînd statornicia și bogata experienţă duhovnicească a Prea 
Cuvioșiei Sale, am invitat pe părintele Arsenie la o convorbire ziditoare 
de auflet, pe care o redăm în paginile ce urmează. 

— Ce aţi învăţat în chip deosebit în viața antilegtas o Ască din început 
pînă astăzi? 

— După ce am intrat în monahism m-am simțit foarte mic şi neînsem- 
nat, dar încurajat puternic de importanţa tainei acestei dăruiri. Am simţit 
imensa valoare a focului nașterii din nou într-o aşezare smerită a ființei 
mele, lucru pe care în lume nu l-aş fi putut trăi şi cunoaște, pentru că nu 
există crucea de aur a tăierii voii proprii. Aici, în viața monahală, ies la 
iveală multele neputinţe din om și așa simţi nevoia să te umileşti, fermen- 
tul cel mai important pentru formarea personalității duhovnicești a călu- 
gărului. Aici, cu darul lui Dumnezeu, se subțiază mintea şi se smerește ini- 

ma și nu ştii de unde cunoşti lucruri ascunse ţie pînă atunci. Aici am învă- 
ţat că omul smerit nu se vede niciodată smerit și fiecare are o măsură de 
umilință, care nu-i altceva decit o puternică armă de apărare dată de 
. Dumnezeu împotriva duhurilor rele. Aici, în viaţa de mînăstire am con- 
statat că ni se descoperă la nesfirşit posibilităţi de viață curată, că ,„Dumne- 
zeu vrea să-ți dăruiască mai multe bunătăți decît ceri tu”, cum spune 
Fericitul Augustin, şi ești îndemnat spre o mare nădejde de mântuire. 
Aici, în mânăstire, am învăţat cel mai mult a ierta, a mă ruga ziua şi noaptea 
lui Dumnezeu şi a iubi fără părtinire pe oameni. Dar cea mai mare mulțu- 
mire o am către nemărginita bunătate a lui Dumnezeu că mi-a dat și am 
cunoscut mijlocitoare pe Maica Domnului, apărătoarea desăviîrșită a celor 
păcătoşi. În viaţa de mânăstire mi-am aprins sufletul de bucurie, încredin- 
țindu-mă rugăciunilor Maicii Domnului şi ale tuturor sfinţilor. 
— Ce fapte bune se cuvine să facă un călugăr ca să dobîndească din 
belșug nădejdea mîntuirii ? 
— „Să ştii să aduci pe Duhul Sfînt în tine”, spune sfîntul Serafim ie 
Sarov. Nu atit faptele noastre bune ne pot mîntui sufletele, cît harul şi. 
mila lui Dumnezeu care ni se dau de sus pentru curățirea şi iertarea sufle- 
tului nostru de tot păcatul și mai ales de ură față de aproapele nostru. 
Să-L iubeşti din inimă pe Dumnezeu şi să iubeşti pe toţi oamenii, neapă- 
rat. lată condiţia unică și cea dintii a mântuirii noastre! Să nu-l vorbeşti 
de rău, în tine, pe fratele tău și mai ales în afară de tine. Rămînînd în 
această bucurie şi mireasmă a iubirii totale, nici celelalte fapte cu chip 
frumos nu rămîn neîmplinite în noi, cu darul lui Hristos. Despre aceasta 
ne va întreba Mîntuitorul mai întîi și la judecata cea din urmă: „De ce 
n-ai iubit, dacă ai purtat numele Meu în rînduiala vieţii tale? De ce ai 
speculat iubirea altora acoperindu-ţi păcatele tale şi de ce ai disprețuit 
pe cel neînsemnat, sărac, sau suferind cînd Eu, însîngerat, scuipat şi bătut 
în cuie, am zis: „Poruncă nouă vă dau vouă, să vă iubiţi unul pe altul ? 
De ce v-aţi întors faţa de la fratele vostru şi nu l-ați miluit, ca să-l ponpafi 
de ruşinea de a sta cu mîna întinsă?.: . 
— Ce să facă un călugăr care nu-și poate aola toate  fägäðuinele 
date la tunderea monahală, pentru a se mântui ? 
— Să facă cu dragoste orice fel de ascultare, că mai mare este tăierea 
voii şi ascultarea decît rugăciunea ; să nu cîrtească : niciodată, că este 
urîciune înaintea lui Dumnezeu; să-i socotească pe toţi fraţii mai buni 
decit el şi să-i ajute la nevoie; să nu critice, nici să judece pe cineva sau 
pe păstorii lui sufleteşti; să dea laudă și mulțumire lui Dumnezeu că se 
află în viaţa de mânăstire şi să fie statornic; să se spovedească curat de 
-gînduri şi cît mai des și să se împărtăşească cu Trupul şi Siîngele lui Hris- 
„tos. Ultimul sfat: să facă totul în mînăstire cu binecuvântare și cu poruncă. 

— Cum putem scăpa de mulțimea grijilor pămiînteşti pentru a ne 
putea ruga mai mult? 

— Părinte Ioanichie, mare este rugăciunea curată din inimile și 
gurile tuturor către Dumnezeu. Cinul monahal se numește „cin îngeresc”, 
pentru că imită pe îngeri şi se roagă neîncetat. Deci, să ne rugăm și noi 
mereu. Cînd se poate, la biserică sau chilie, iar cînd nu, să ne rugăm 
făcînd ascultare. Oriunde, oricînd, oricum numai să nu înceteze inimile 
şi gurile noastre a lăuda și a chema pe Dumnezeu. La fel să facă și 
creștinii. Cînd pot să se roage, numai să nu uite de porunca „neîncetat 
să vă rugați!”. 

Ei, frate creştine, ai şi tu veacul şi istoria ta. Eşti încadrat într-o 
mare unitate duhovnicească — Biserica — și eşti răscumpărat pentru tot-` 
deauna prin jertfa Mîntuitorului. Deci, bucură-te, roagă-te fără lenevire, 
mulțumește lui Dumnezeu pentru toate, părăseşte grija personală şi nu 
lăsa rugăciunea pentru nimic, afară de este porunca ascultării. Dar și 
atunci, roagă-te, fă ascultare cu dragoste, cîntă psalmi, iubește pe fraţi 
şi nu iubi cele pămîntești. 

Cine este acela care nu are nimic de cerut lui Dumnezeu ? Se spune că 
Maica Domnului este supărată pe toţi aceia care nu-i cer nimic niciodată. 


Arată-te deci a fi un fiu cu inimă de copil al Maicii Domnului, căci se mai 
spune: „cît poate Dumnezeu cu puterea, poate şi Maica Domnului cu 

rugăciunea!” lar de grijile pămîntești scăpăm numai dacă vrem, că de 
noi depinde mântuirea. Dacă am întreba pe cei miîntuiți din cer: „Cît 
v-a costat pe voi de aţi dobindit atita fericire?”, ei ne-ar răspunde: 
„Limp, puţin timp petrecut bine pe pămînt!” 

— Cum se poate birui mai uşor războiul cel trupesc? 

— Bătălia împotriva patimilor trupești este o luptă de toată viața 
şi este una dintre cele mai grele din viaţa creștinului. Mai întîi, fiecare să 
ceară harul lui Dumnezeu împotriva acestui război, că fără harul Lui 
nimeni nu poate birui patimile firii. Apoi, părinţii trupești şi cei duhov- 
nicești să înveţe pe fiii lor cum să se păzească de războiul trupului și al 
gîndurilor, cum să se roage, să postească, să se lupte, să-și păzească mintea 
curată de ginduri şi de imaginaţii rele. Fără părinţi și duhovnici buni 
nimeni nu poate scăpa de cursele păcatelor trupeşti. Apoi, să facem totul 
ca să nu primim gînduri şi imaginaţii păcătoase, că din acestea ajungem la 
păcatul cu fapta. lar dacă am căzut, să ne pocăim cu lacrimi, părăsind 
pentru totdeauna păcatul săvirșit. | 

Eu personal dau aceste sfaturi fiilor mei sufleteşti: mai întîi să vrea 
din toată inima să scape de acest război. Apoi să ceară atăruitor ajutorul 
lui Dumnezeu și al Maicii Domnului; să ocolească pe cît se poate smintelile 

și împrejurările care aprind patima ; să nu se învoiască în minte cu gîndu- 
rile și imaginaţiile păcătoase; să-şi păzească ochii şi toate simţurile de 
smintelile trupești; să nu citească sau să vorbească cele rele cu oameni 
stăpîniți de patimi; să se roage cu o rugăciune a lui, cu suspine proprii; 
să postească mult, să nu bea vin; să citească cărți sfinte ; să se spovedească 
la cei mai iscusiţi duhovnici și să pună și pe alţii să se roage pentru dînsul. 
Va fi iertare prin pocăință, oricare ar fi greşeala. Duhovnicul îl va înțele- 
ge, îl va iubi, se va ruga pentru dinsul, îl va dezlega de orice păcat și nu-l 
va lăsa să se lupte singur. Că patima desfrînării este ca o viperă ascunsă 
şi cu multe capete şi nu te poţi juca cu diînsa, că îndată poţi fi mușcat şi 
ucis. Dar, cel mai obişnuit cad cei mîndri şi neascultători. 

— Cum putem birui și alunga din inima noastră slava deșartă 
gîndul mîndriei? 

— Nici o patimă nu te apropie atît de diavol ca mîndria. Urîtă 
pecurată patimă! Toate relele pescuiesc în balta aceasta. De aceea, nici 
nu vrea să audă Dumnezeu de omul mîndru. Îl ia darul întreg ca să se 
poticncască şi să cadă în păcat, doar s-ar smeri. Ea este înainte mergătoare 
a desfrînării, cum spune un Sfînt Părinte: „Unde căderea a apucat, acolo 
mai înainte mândria a lucrat”. Ea are nesuferita cutezanţă să stea lîngă 
orice fel de virtute, şi chiar se ascunde în smerenie, la cine poate. Fiind 
atît de primejdios și atît de prezentă la toate virtuțile și rangurile este 
bine ca toţi credincioșii să-şi aducă aminte de păcatele lor, să și le mărtu- 
risească mai des la preot, să cugete la moarte, să-și facă canonul dat ca să 
scape de păcatul mîndriei şi al slavei deșarte. Să nu uităm că acest păcat 
se ascunde și în smerenie, pe care o are de paravan. Un cuvînt în plus 
împotriva mâîndriei: este bine să ceri sfat și păreri de la oricine, că harul 
lui Dumnezeu se sălășluieşte mai ales în cei simpli şi nebăgaţi în seamă. 
În drumul vieţii tale vei vedea cîtă nevoie ai de semenii tăi, cu care ţi-a 
rînduit Dumnezeu să trăieşti, și te vei convinge singur că înţelepciunea: 
divină stă sigur mai mult unde este smerenie, pentru că în smerenie este 
Dumnezeu. Lucifer a căzut numai din mîndrie, și după el, omul Adam și atiția 
oameni care s-au încrezut în mintea şi părerea lor. Să nu se amăgească 
cineva că, fără adevărata purificare în singura apă a smereniei, nu va putea 
intra nimeni în împărăția lui Dumnezeu, de unde au căzut îngerii. Dumne- 
zeu ne-a făcut frumoşi numai pentru El singur! . A 

`: — Cum se poate dobîndi darul smereniei și al lacrimilor la rugăciune ? 

— Smerenia nu are cum să vină singură dacă tu nu o dorești, nu o 
chemi şi nu-i deschizi uşa; adică dacă nu cugeţi că nu poţi face nimic și 
nu eşti nimic fără darul lui Dumnezeu. Mîntuitorul singur zice: „Fără 
de Mine nu puteţi face nimic !”. Frate, nu ştii că dacă ai păreri de sine-ţi 
şi gânduri de mândrie, ești părăsit de ajutorul lui Dumnezeu? Că zice: 

„Dumnezeu, celor mîndri le stă împotrivă, iar celor smeriţi le dă har da 
Deci, gîndeşte-te că în rivna şi dorirea ta de a fi dincolo, cu îngerii în cer, 
trebuie să te şi smerești, că numai așa dai valoare acestor frumuseți do- 
bîndite cu trudă pe pămînt. Că toate faptele bune, fără smerenie, nu te 
pot miîntui. Ea face cît toate faptele bune și este mortarul care unește 
toate bunătăţile duhovniceşti cu care ni se zidește „casa nefăcută de mînă, 
veşnică în ceruri”, Smerenia și lacrimile la rugăciune sînt daruri dum- 
nezeieşti mari şi se dobîndesc numai prin rugăciune, prin iertare şi iubire 
creştină. 3 ; 

— Întrucît unii credincioşi spun că au slăbit în rugăciune, ce să 
facem ca să avem mai mult folos, mai multă rîvnă și evlavie la sfinta 
rugăciune ? 

— Dacă rugăciunea limbii încetează, nu trebuie să înceteze măcar 
rugăciunea cu mintea. Pe aceasta o putem face oricînd şi în orice loc. 
Aceste momente de slăbire în rugăciune, de vid și răspândire a minţii la 
rugăciune se constată şi la sfinţi, pentru smerenia lor. Dumnezeu cumpă- 
neşte darurile cu fiecare, pentru un echilibru duhovnicesc. Unii pierd din 
calitatea rugăciunii, alţii şi din cantitate; alţii sînt bîntuiți de gînduri 
rele în timpul rugăciunii; altora le vine un fel de mîngiiere la rugăciune, 
care poate fi o simplă amăgire și slavă deșartă. Diavolii sînt bucuroși să 
ne țină în starea aceasta de falsă linişte și mîugtiere în rugăciunea de can- 
titate. Dar este mult mai bine şi cu folos să te rogi mai puţin, mai des, dar 
amerit și să aduci pe Dumnezeu în inima ta. Cel mai bun dascăl a! rugăciunii 
este duhovnicul, apoi conştiinţa ta. Întii începe cu cantitatea și cu încetul, - 
„prin darul lui Dumnezeu şi stăruință smerită ajungi la calitate, adică la' 
rugăciunea din minte și inimă, cu rivnă și smerenie. E: i 

— Ce rugăciuni recomandați călugărilor şi mirenilor? 

— Pe lingă cele din biserică, la care trebuie să participăm cît mai 
regulat, mă gîndesc mai mult la ceva permanent. Nu atît la înșiruiri de 
cuvinte, cît mai ales la a te menține într-o stare de simțire interioară, de 
vibrare a sufietului tău. O clipă poate să fie un timp şi o suspinare poate fi 
o rugăciune ! Avem poruncă de la Sfintul Apostol Pavel să ne rugăm neîn- 

` cetat. Cu mintea, cu limba, cu inima, cu suspinul sufletului, cum putem, 
numai să ne rugăm mereu. Atunci va fugi și răceala inimii, şi răspîndirea 
gândurilor, şi descurajarea care urmează în aceste clipe, că darul Duhului 
Sfint nu ne lasă sărznani, dacă stăruim, dacă iubim şi ne smorim. lar 
dintre rugăciunile tradiționale, cu recomand fiilor mei sufletești mai ales 
Paraclisul Maicii Domnului, Canonul de umilință, acatistul Mîntuitoru- 
lui, psalmii şi rugăciunea lui lisus. Apoi, metanii și închinăciuni după 
: putere, puțină milostenie și multă inimă bună, căci numai iubirea dă căl- . 
` dură şi aripi rugăciunii curate. — >. O, rc eri 


in 

— Care sint marile foloase ale Sfintei Liturghii ? 

— Nu poate explica mintea omenească minunea, valoarea şi foloasele 
Sfintei Liturghii. Dar, prin credinţă și simţire duhovnicească puternică, 
ştim, simţim și credem că lisus Hristos este de față pe Sfîntul Prestol, 
înconjurat de sfinții îngeri, în timpul săvîrşirii dumnezeieștii Liturghii. 
De aceea, mare datorie au credincioșii să ia parte cît mai regulat la taina 
Sfintei Liturghii, că atunci Hristos se jertteşte pe Sine, adică se repetă 
jertfa de pe Golgota pentru fiecare dintre noi şi pentru toată lumea, spre 
iertarea păcatelor și înnoirea vieţii noastre creştine. Prin participare la 
Sfînta Liturghie ni se iartă păcatele, primim harul Duhului Sfint, lăudăm 
pe Dumnezeu împreună cu îngerii, cîntăm şi ne înfrățira cu ceilalţi frați, 
ne rugăm pentru salvarea și mântuirea noastră, a lumii şi a celor răposaţi, 
pentru pacea şi unirea tuturor oamenilor de pe pămînt prin lisus Hristos 
şi Biserica Sa. Dumnezeu ţine pămîntul mai mult poniu Sfînta Titurghig 
care se săvîrgeşte pe el! 

- — Cum pot contribui călugării la OAA şi ststu tea mirenilor ? 

-— Mai întîi şi cel mai mult, prin viața lor exemplară, printr-o com- 
portare cuviincioasă, fără nici o sminteală, plină de iubire şi rîvnă dezin-' 
teresată pentru mântuire, Apoi, credincioşii, toți oamenii să vadă pe feţele 
noastre liniștea, bucuria Duhului Sfînt, pacea inimii şi aşezarea interioară 
că sîntem ai lui Hristos, că am renunţat la toate aici, pentru bunătăţile 
vieţii veșnice care ne aşteaptă. Apoi, să le vorbim cuvînt de folos, cuvînt 
viu, cald, sincer, deschis din Sfinta Evanghelie, din cărţile sfinte, din exem- 
plul înaintaşilor, din experiența vieţii pămîntești. Apoi să le punem la 
îndemînă cărți bune, de rugăciune mai întîi, apoi de citit şi de zidire sufle- . 
tească. Și, în sfîrşit, să ne rugăm permanent pentru toţi, pentru sporirea ` 
lor duhovnicească şi vom vedea mila lui Dumnezeu. Deci, viața noastră, 
cuvîntul vorbit și scris, cărțile de folos, milostenia și rugăciunea sînt mij- - 
loacele noastre de zidire duhovnicească spre mintuire. 

— În ce constă marea misiune și IA pu eee a păstorului de suflete 
în faţa lui Dumnezeu? pt 5 

— Misiunea păstorului de suflete este una singură, fără dane să 

ducă la Hristos, pe calea mîntuirii, pe toți care i-au fost încredinţaţi. Şi 
aceasta este cea mai grea misiune pe care o poate face omul pe pămînt, 
încredințată numai celor aleși, sfinţiţi și trimiși de Hristos să păstorească 
oile Lui, adică episcopilor şi preoţilor hirotoniți „prin punerea miinilor 
preoţiei”. Misiunea aceasta este dumnezeiască și ne cutremurăm de marea 
ei răspundere, că dezlegăm păcatele în numele şi cu puterea dată nouă 
de Hristos şi conlucrăm cu El la mîntuirea sufletelor omenești, deci la 
mântuirea lumii. Răspunderea noastră ca păstori de suflete în faţa lui Hris- 
tos este întreită. Mai întîi vom raspunde dacă am fost şi sîntem cu adevă- 

rat vrednici, prin viața noastră curată, de harul preoţiei. Apoi trebuie 
să dăm răspuns cum am lucrat cu harul Duhului Sfînt primit la hirotonie. 
L-am folosit spre lauda lui Hristos sau pentru lauda noastră? Am dobîndit 
cu el suflete cît mai multe pentru împărăţia cerurilor, sau am lucrat cu 
lenevie în via Domnului și am urmărit interese pămiîntești, iar sufletele 
le-am lăsat să piară? A treia şi cea mai mare răspundere: noi preoţii tre- 
buie să dăm socoteală cite suflete am izbăvit de iad, cît am scoa din iad prin 
Sfînta Liturghie; cîte am călăuzit la Hristos, cîte am răscumpărat prin 
Taina Spovedaniei, cîte am hrănit prin cuvint viu, dătător de viaţă, 
cîte am scăpat de osîndă prin rugăciune și prin exemplul personal și pentru 
câți ne-am pus sufletul şi viața, răbdind ocară, înjurături, defăimare, 
sărăcie, osteneală, boală şi toate, ca să mîntuim pe cei pe care ni i-a încre- 
dințat Hristos să-i creştem, să-i formăm duhovniceşte, să-i dezlegăm de 
păcate şi de patimi și să-i mîntuim cu darul Lui. Ade 
Nu i s-a dat păstorului de suflete, preotului, harul preoţiei pentru 
o deșartă mărire personală, ci ca să poarte cu inimă de părinte toate slă- 
biciunile fiilor săi sufleteşti, în chip egal, să sufere pentru ei în momente 
de căderi şi rătăciri de tot felul și să nu uite că sufletele lor din mîna lui 
i se vor cere la judecată. Preotul trebuie să aibe mare credință şi nădejde 
în Dumnezeu, că nu-l va lăsa neajutat dacă iubeşte pe fiii săi duhovni-. 
cești şi înţelege, cu suspine, că miîntuirea lui este condiționată exclusiv de - 
mîntuirea fiilor săi sufleteşti. Sfîntul Grigore Teologul spune: „Tot atîtea. 
suflete ucidem, câte din vina noastră le lăsăm să se osîndească”. Iar Sfintul- 
loan Gură de Aur apune: „În zilele de pe urmă puţini preoţi se vor - 
mântui. Cei mai mulți se vor osîndi. Măcar că vor scăpa de păcatele proprii, 
dar nu vor scăpa de păcatele celor care i-au avut să-i păstorească”. . 
— Ce trebuie să facă un duhovnic pentru a folosi și mântui cît mai 
multe suflete ? PD 
— Se cuvine duhovnicului, pe lingă acest mare dar al Duhului Sfînt 
de a lega și dezlega păcatele oamenilor, să ceară şi el de la Dumnezeu îndoit 
dar, ca proorocul Elisei, să poată duce o viaţă curată, de sfințenie, mai 
aleasă și mai deosebită decit a celorlalți oameni, cu patimile vindecate, 
cu sufletul blînd, smerit și înțelept în toate, adevărată lumină și soare pentru 
lume. Duhovnicul trebuie să fie exemplu în toate. Că dacă posteşti tu, 
postesc şi fiii tăi sufleteşti ; dacă te rogi tu cît mai mult, se vor ruga şi ei 
după tine ; dacă te smereşti tu, se vor smeri și ei în toate, după buna Tinduiala 
lui Hristos. Dacă dai tu milostenie, vor da și ei; dacă ierţi tu pe toți 
cei ce te urăsc, vor ierta şi ei pe fraţii lor pentru că ei cred mai mult în 
cele ce văd la tine cu lucrul, decît ce aud din gura ta, „că ochii sînt mai 
încrezători decît urechile”. Duhovnicul trebuie să iubească mai mult decît 
toți oamenii. Să iubească pe Dumnezeu, să iubească pe oameni, să iubească 

pe fiii săi sufletești, să iubească pe cei căzuţi în păcate și să le întindă 
mîna ca să-i salveze; să iubească pe copii, pe care Hristos i-a luat în 
braţe ; să iubească pe cei săraci, pe cei bolnavi, şi toată zidirea lui Dum- 
nezeu. Duhovnicul să ştie bine Sfînta Scriptură şi învăţăturile Sfinţilor 
Părinţi ca să nu-i înveţe de la sine. Să cunoască binele Sfintele Canoane 
şi să le folosească cu dreaptă socoteală. Să îmbine cu înțelepciune blindeţea 
cu asprimea, iertarea cu canonul, mîngiierea cu mustrarea, sfatul cu po- 
runca și înfrînarea cu dezlegarea. Apoi, duhovnicul să fie om de rugăciune 
şi să aibă darul lacrimilor şi al cuvîntului cald, viu, duhovnicesc, care 
poate pătrunde inima oricui. Apoi, să fie popular, apropiat de inimile 
tuturor şi să ţină taina, secretul spovedaniei chiar cu preţul vieţii lui. 
lată marile daruri și mijloace de mîntuire pe care trebuie să le folosească 
un bun duhovnic. Să ne rugăm lui Dumnezeu să ne dăruiască astfel de 
duhovnici devotați, cuvioși, înţelepţi, nefricoși, milostivi şi iubitori de 
oamcni şi se va înnoi viața Bisericii lui Hristos! 

— Cum aplicaţi Sfintele Canoane astăzi? : 

— Sfintele Canoane rămîn valabile, ca niște faruri de orientare: să se 
vadă, mai ales, greutatea păcatelor săvîrşite de noi. Însă trebuie cunoscut 
că au și ele clasicitatea lor. Lupta mare este să le vindeci rana păcatului, 
nu să-i laşi ani întregi fără marile haruri ale Sfintelor Taine. Sfîntul loan 
Gură de Aur zice: „Ani vrei să-i dai? Trebuie să-l însănătoșezi . . .” ! Creș- 
tinul trebuie să ajungă la o cunoștință de sine și să intre singur în marea 
bogăție a harurilor cerești. Ei trebuie 'să știe că Mîntuitorul S-a pogorit 
pînă în adîncurile mizeriei omeneşti, nu ca să anihileze făptura Sa, ci 
pentru ca s-o transfigureze. Nu trebuie apăsat atît pe o prelungă nevoinţă 
prin canonisire, ci mai mult pe o intensitate a ei. Nu timpul poate decide 
și purifica, ci calitatea vieţuirii creștinului printr-o sinceră și profundă 
părere de rău, care îi va aduce o adevărată smerenie. Și aceasta mîntuiește 
pe om, după cuvîntul psalmistului: „Inima înfrîntă și smerită, Dumnezeu 
nu o va pedepsi” (Ps. 50, 18). Mîntuitorul se dăruiește mai cu plăcere unei 
inimi rănite, dar în căință și rugăciune, decît unei inimi care postește şi 
se roagă, dar care își cere dreptul. „Nici văduva, nici fecioara nu au altă 
treaptă în cer, decît aceea pe care o fixează umilința”, spune un înţelept. 

Deci duhovnicul nu greşește în marea lui răspundere dezlegînd sau 
micșorînd timpul pocăinţei. Aceasta o spune Sfîntul Vasile cel Mare în 
Canonul 74: „Cel care are puterea de a lega şi dezlega, nu se canoniseşte 
mic$orind timpul pocăinței pentru cel care se căiește de bunăvoie, spo- 
vedindu-se, căci unul ca acesta ajunge degrabă iubirea lui Dumnezeu”. 
lisus Hristos, multmilostivul nostru Stăpîn, S-a bucurat să primească 


primul om în rai, un tîlhar care L-a mărturisit. El dorește să Se dăruiască 

fiilor Lui prin Sfintele Taine şi este amiînat de rigoarea și asprimea „legii”. 
Duhovnicul trebuie să-și cerceteze fiii cu ochi pătrunzători și mînă ușoară 
şi să aibă multă milă și iubire față de toţi. Căci „spiritul omului nu-și 
poate întinde aripile aici pe pămînt, dacă nu se simte îhconjurat de iubire.” 
Nu va fi nimic ugor de nu va fi bunătatea nemărginită a lui Dumnezeu şi 
rugăciunile Prea Sfintei Născătoare de Dumnezeu cu noi cu toţi. 

— Ce sfaturi Vă Vai eşti mai de folos daţi fiilor sufleteşti ai sfinţiei 
voastre? 

— Noi toţi stteni fii lui De ie răscumpăraţi prin sîngele Lui, 
născuţi prin botez, hrăniţi cu Sfintele Taine, pecetluiţi cu Duhul Sfînt. 
Lupta mare a diavolului este de a ne despărţi de Dumnezeu prin păcat și 
a ne face fii ai iadului. De aici, atîtea ispite, lupte, gînduri rele și căderi 
de tot felul, căci sîntem permanent în luptă cu diavolul. Sfatul meu pentru 
toţi este unul singur: să nu ne deznădăjduim, în orice păcat am cădea, 
căci Dumnezeu este Tatăl nostru şi că „este îndelung răbdător și mult 
milostiv”. De aceea, frate, nu-ți pierde nădejdea, chiar dacă te-a înșelat 
vrăjmașul! Recunoaște-L mai departe pe Dumnezeu de Stăpînul tău și 
rămii pe piatra cea tare a credinţei. Nu te deznădăjdui cu nici un chip. 
' Satana, sau poate slăbiciunea ta, te-a înșelat, dar inima nu i-ai dat-o lui 
şi numele lui Dumnezeu din tine nu s-a șters. Așa păcătos cum ești, nu 
slăbi la suflet! Dumnezeu este cu adevărat mult iubitor de oameni, mult 
milostiv şi iertător, pentru că- L recunosti de Tată și Miîntuitor. El 
singur te va căuta, te va găsi, te va îmbrățişa, te va lua pe umerii Lui, te 
va duce la stînă şi te va iubi mai mult decît pe alte oi, pentru că tu, de 
fapt, nu L-ai părăsit.. Aşa de vei cugeta şi vei face, atunci marile tale 

căderi în viață. rămîn simple accidente.. 

- Mai recomand fiilor mei duhovniceşti o nesfîrşită veselie AE 
că aceasta mărturiseşte că eşti cu lisus Hristos în inima ta şi-n respiraţia 
ta. Inima ta va vibra mereu o rugăciune fără cuvinte. Deci, o stare de 
stăpîn asupra ta și de veselă liniştire, chiar dacă te-ai ispitit și ai greșit. 
Ai o singură cale de salvare: să te ridici din păcat, să-l mărturisești cu 
căință, să-l părăsești, să te rogi cu nădejde şi să mergi înainte spre Hristos. 
Nu vei fi lăsat singur pe calea spre Emaus-ul cel de sus. Dumnezeu nu cere 
„nimic imposibil, ci prin poruncile Sale te îndeamnă să faci ce poţi, să ceri 
ceea ce nu poţi şi El te va ajuta ca să poţi face voia Lui." 

l == Întrucît a slăbit credința şi viața morală în rîndul credincioşilor, 
cum putem să le sporim credinţa şi trăirea în Hristos? 

| %— Aparent cred că este slăbită credinţa, dar nu pînă într-atit. Oamenii 
au .zilnic numeroase griji, datorii, obligaţii familiale,. protesionale, 


“sociale şi nu pot participa regulat la biserică. 'Însă nu sînt puţini care să 

nu aibă un fior de înviorare şi să nu se închine cînd aud bătaia clopotelor, 
ca un strigăt de chemare a viilor, ca un plins al morţilor, ca o putere care 
împrăștie în jur raze de speranţă şi lumină. Mărturisesc şirurile nesfirșite 
de credincioși la marile hramuri în ţara noastră, care își așteaptă fericiți 
rîndul ceasuri lungi, ca să se închine, să sărute Sfintele Moaște. Aceștia 
sînt toţi credincioși tăcuţi, anonimi și liberi. Într-o comunitate mare 
sînt şi oi albe, şi oi negre, și creştini mai slabi în credinţă. Dar cine poate 
spune că este neprihănit? 

Trebuie slujbe zilnic la biserică peste tot, cu predici calde, cu exemple 
vii, cu cărţi folositoare pentru suflet şi fără nici un fel de sminteli. Nimic 
nu va fi mai frumos ca un slujitor al lui Hristos cu viața plină de aşezare 
duhovnicească, nevinovat, senin, blind, cu ochi de lumină îngerească. 
Fericitul Augustin spunea: „Pentru cine vrea să creadă, am o mie de mo- 
tive ; pentru cel ce nu vrea, n-am nici unul !”. Singurul motiv este moartea ! 

— De ce se teme omul de moarte şi cum putem spori în noi bucuria 
vieţii veşnice? 

— Se tem de moarte doar cei care nu s-au pregătit deloc de viaţa în 
Hristos. Dar nu este rău că se tem, că prin aceasta se recunoaşte viaţa 
veşnică, şi aşa vor pune primii pași spre cunoaştere, adunînd flori din gră- 
dina duhovnicească a Bisericii lui Hristos. Sînt trei categorii de creștini 
mâîntuiţi. Întiîi, este categoria fiilor care fac voia lui Dumnezeu din iubire. 
A doua, este categoria negustorilor care fac fapte bune pentru plată de 
la Hristos. A treia este categoria robilor care fac de frică cele ale lui Dum- 
nezeu. Ce bine ar fi să ne depăşim mereu, să ne silim, că este singura vre- 
me când bătaia inimii noastre poate cuceri întreg cerul. Silește-te, frate 
„creștine, la această alergare salvatoare spre care eşti chemat că numai 
astăzi este ziua vieţii tale! Cînd soarele acesta pentru tine va apune, în 
lumina cerurilor deschise, te va încununa ca pe un biruitor Hristos Domnul. 
Sfintul Pavel spune: „că nu sînt vrednice suferinţele de acum față de bucu- 
riile ce ni se vor descoperi nouă”. lar un înţelept spune: “„Sfirşitul 
filozofiei eate să ştii că trebuie să crezi — să ştii să mori liniștit I” 

— Ce sfaturi duhovniceşti doriţi să lăsaţi urmașilor? 

— Să ne iubim cu adevărat unii pe alţii. Să încercăm să iubim pe 
toată lumea, indiferent. dacă se cheamă bună sau rea. Să iubim mult, şi 
să iubim frumos. Să iubim rana şi pe cel care ne-a făcut rana. Să știm să 
furăm pe Hristos de la semenii noștri. El stă ascuns la cei pe care noi nu-i 
iubim. Nu poţi fi gazda lui Hristos dacă nu-ți sînt dragi cei care ÎL ţin 
„ ascuns şi: dacă inima ta nu este un mic cer al iubirii. Lui lisus Hristos 
I se cuvin primele roade ale tuturor lucrurilor, dar mai cu seamă primele 
roade ale iubirii! i 

ARHIMANDRITUL GHERVASIE CREŢU 
Minăstirea Dealu 
(1890 —1973) 


Poposesc la Minăstirea Dealu, ctitoria voievodului Radu cel Mare. 
Atit biserica și chiliile, cât și ograda mînăstirii, au un aspect oarecum sobru. 
În chiliile acestei mînăstiri își petrec ultimii ani de viață călugării bătrîni 
din Muntenia. Sînt părinţi fără ucenici, care așteaptă de undeva o vorbă 
bună, un îndemn duhovnicesc, o îmbărbătare. Este aşa de necesară o 
vizită la părinţii bătrîni din Mînăstirea Dealu! Gîndul acesta m-a făcut 
să ajung pînă aici. 

Bat la cîteva uși. Părinţi bătrîni, cei mai mulți necunoscuţi, îmi ies 
înainte, așteaptă să intru și în chiliile lor. Toţi parcă au ceva de întrebat, 
parcă au ceva de spus. Toţi simt lipsa cuvîntului viu, duhovnicesc. În 
chilii, fiecare se roagă cum poate. Unul citeşte cele şapte laude din Ceaslov. 
Altul citeşte la Psaltire. Altul stă pe marginea patului şi zice „Doamne 
Iisuse”, petrecîndu-şi metaniile roase de vreme printre degete. Fiecare 
se roagă într-un fel, cugetă la anii.tinereţii care nu mai sînt, așteaptă cu 

: liniște ceasul plecării. Totul are aspectul dezlegării de trup și al întîlnirii 
cu Hristos. De aceea, fiecare se pregătește cum poate pentru călătoria 
la cer; mai face puţine din ce n-a făcut, împlinește o parte măcar din cele 
rămase. 

Mă opresc la chilia părintelui Ghervasie Creţu, fost marele eclesiarh 
al Catedralei Mitropolitane din Iași și al celei Patriarhale din București. 
Numele Arhimandritului Ghervasie Creţu, ca și chipul său blind, deschis, 

' apropiat este cunoscut pretutindeni atît părinților din Moldova, cît şi 
celor din Muntenia. Pentru că aproape cincizeci de ani a slujit, a rinduit 
serviciul divin, a administrat şi a împodobit, ca nimeni altul, cele mai 
renumite catedrale mitropolitane din ţară. Îmbrăcat foarte îngrijit, curat, 
harnic, atent în toate, părintele Ghervasie a știut să împodobească și să 
cumpănească lucrurile cu mult calm, să organizeze slujbele, atît cele obiș- 
nuite, cît şi cele arhiereşti, în aga fel ca pe toți să-i mulțumească și pe: 
Dumnezeu să-l slăvească. Două decenii a îngrijit de Moaştele Cuvioasei 
Paraschiva de la Iași și încă un sfert de veac de cele ale Cuviosului Dimi- 
trie cel Nou de la Bucureşti. Ori de cîte ori intra şi ieșea din catedrală, 
părintele Ghervasie se pleca lîngă sfînta raclă, rostea o rugăciune, săruta 
Sfintele Moaşte și apoi îşi continua ascultarea. O ascultare sfîntă și bine- 
cuvîntată ! Să trăieşti o jumătate de veac în biserică, să slujești cincizeci 
de ani la Altarul lui Hristos, să îngrijeşti de moaștele âfinţilor, să împodo- 

_beşti Casa Domnului, să aprinzi candelele, să tămiiezi sfintele icoane, să. 

păstrezi odoarele și veșmintele Bisericii şi să te rogi în acelaşi timp pentru 
tine, pentru semenii tăi, pentru vrăjmașii tăi, pentru ţară, pentru lume, 
pentru mântuirea tuturor — iată unul din cele mai înalte idealuri pe care 
le poate îndeplini omul pe pămînt. 

Şi această binecuviîntată ascultare de mare eclesiarh a dus-o părintele 
Ghervasie, cu atîta demnitate și dăruire, o viață de om. Bat încet în ușa 
chiliei sale: i 

— Binecuvîntaţi, părinte Ghervasie ! i ; 

— Domnul! Cine-i? Hai, frate, intră... Ei părintele Ioanichie! 
Ai venit să mă mai vezi? Bine c-ai venit. $ezi colea pe scaun. 

— Staţi în pat, Prea Cuvioase. Vă simţiţi obosit. 

— Sînt cam bolnav părinte. Stau în pat şi mai citesc la Psaltire. Tot 
nu pot merge acum la biserică. Ei, părinte, toate sînt deşertăciune! Se 
înşeală omul şi aleargă după vînt, dar pînă la urmă toate trec, toate îl 
părăsesc ! 

Mă uit cu duioşie la chipul încă luminat, senin, al părintelui Gher- 
vasie, ła ochii săi albaştri ca cerul, la barba sa albă ca zăpada, la trupul 
său slab, deşirat, culcat între perne, la mîinile sale topite de vlagă, care 
abia sprijină Psaltirea cu slove vechi, la picioarele sale neputincioase, care 
nu pot să-l mai poarte. Dar mă bucur văzînd că părintele Ghervasie are: 
bărbăţie, are inimă bună, se roagă și aşteaptă cu nădejde ceasul despar: 
țirii. i . 

— Câţi ani aveți, prea cuvioase? 

— Am împlinit 83 de ani. Slavă Domnului! Am trăit dan . Trebuie 
să dăm loc la alții! ` 

— Sînteți născut în Humulești? 

— Nu. Sînt născut în satul Săcălușești, alături de Humos în 
“anul 1890. 

— Şi în ce an ați venit la mînăstire? o . 

— În anul 1907. Am venit la Mînăstirea Neamţ, care avea pe atunci 
peste trei sute de călugări şi fraţi. Stareţ era arhiereul Narcis Creţulescu. 
Ei, ce slujbe frumoase puteai asculta la Mînăstirea Neamţ pe atunci! Ce 
frumos sunau clopotele la privegheri de răsunau munţii! Ce frumos cîntau 
părinţii, de răsuna biserica ! Ce drag îmi era cînd vedeam biserica îmbră- 
cată, plină de călugări, toți unu și unu. În biserică la Mioăstirea Neamţ 
mă simţeam, frate, ca în rai. Acolo am trăit eu cele mai mari bucurii, 
cele mai frumoase clipe din viața mea. 

— În ce an aţi primit călugăria, părinte Ghervasie? 

i — Nu m-am călugărit degrabă. Mai întîi am făcut armata, apoi răz- 
boiul, și abia după război m-am călugărit. Mi-aduc bine aminte că părin- ` 

tele Ghenadie Honciuc mi-a cîntat „,Braţele părintești...” la călugărie. 
Ce frumos mai cînta! Mai trăieşte ? Rai 
— Nu, părinte Ghervasie, s-a dus la Domnul anul trecut. E 
— Bine că s-a dus. Dumnezeu să-l odihnească ! Părintele Ghenadie ne 
era profesor la muzică în mânăstire. El ne-a învăţat să cîntăm pe psaltichie. 
Se reţineau regulat cursuri de muzică. Eram vreo optzeci de fraţi. Cînd 
cîntam toţi, parcă eram în cer. 
— Dar la Catedrala Mitropolitană din, Iaşi cînd v-aţi dus? 
— N-am stat mult călugăr. După ce Mitropolitul Pimen Georgescu 
m-a făcut preot, în anul 1920, m-a luat la Iași, eclesiarh la catedrală. Şi 
am stat în această ascultare douăzeci de ani. Apoi, în anul 1942, Patriarhul 
Nicodim m-a luat eclesiarh mare la Patriarhie. Acolo am stat încă două- 
zeci şi cinci de ani, pînă în 1967, cînd am ieșit la pensie. Apoi am venit 
aici, la mânăstirea de bătrîni. Unde în altă parte să mă duc? 
— De ce nu v-aţi întors la minăstirea de metanie? 
— Mă gândeam să mă întorc înapoi la Neamţ, dar. ce să fac şi acolo? 
Ei au nevoie de preoţi pentru slujbă, iar eu aştept să plec. M-am gîndit, 
mai bine să mă retrag departe de top și să mă sfîrşesc acolo. De aceea 
am venit aici, la Dealu. . - sa, 
© — Ce călugări mai buni ați cunoscut la Mînăstirea Neamț? 
j — Numai Dumnezeu îi mai știe, că erau mulți călugări aleși. Arhi- 
mandritul Calistru Gheorghiu era .cel mai bun duhovnic al Mînăstirii 
Neamţ pe acea vreme, Iar din călugări, monahul lov Burlacu, farmacistul 
mânăstirii. Un călugăr cu viaţă sfîntă. Tăcea permanent, se ruga și postea. 
— Dar la Mitropolia Moldovei, ce călugări mai aleși aţi cunoscut? 
— Cel mai cuvios călugăr a fost arhidiaconul Varlaam Argherescu. 
Era cu metania tot din Neamţ. Era ajutorul meu la biserică. Mai ales cu 
veşmintele și strana. Un mare călugăr. Nici nu mai găsești azi vreun altul 
asemenea lui. Cea mai mare nevoinţă a lui era milostenia. Toţi banii de 
pe salariu îi împărțea la elevi şi studenți săraci. „a-ţi frate, aici cîţiva 
bani, să ai de-un ceai cînd ajungi la școală”. Iar la școală, cînd căutau 
băieţii în buzunare, găseau bani de cheltuială pentru două luni de zile, 
„— Şi-i ajungeau banii părintelui Varlaam? A 
-o — Cum să-i ajungă? Poate de aceea purta haine vechi, că nu avea 
cu ce să-și cumpere, și venea regulat la mine să-l împrumut pînă la salar 
„Părinte Ghervasie — îmi spunea — împrumută-mă cu dovă-trei sute 
de lei pînă la salariu. Mi-aș lua ceva de îmbrăcat şi nu-mi ajunge.” 
— Şi vă dădea banii înapoi ? : 
:— Regulat mi-i dădea. Cum lua salariul, intii pelita datoriile, iar cu 
restul făcea pomană la toţi. . - p st) Aia 

— Părinte Ghervasie, spuneţi-mi ceva despre moaştele Cuvioasei 
Paraschiva de la Iași. Ce rol au ele pentru menţinerea evlaviei în rîndul 
credincioșilor? - SEA 

— Moaștele Cuvioasei Paraschiva sînt poate cel mai mult venerate 
de credincioşii noştri. Mai mult chiar decît Sfîntul loan de la Suceava. 
Pentru că mulți credincioşi care se roagă cu credinţă la Sfînta Paraschiva, 
îşi dobîndesc sănătate şi tot ce doresc. Jar la 14 octombrie, de ziua Sfintei 
Paraschiva, se adună la laşi mii de credincioşi din Moldova şi din toată 
țara, 

— Cum se făcea slujba în catedrală atunci? 

— În ajun, la orele zece, se scoteau moaștele afară și se așezau pe un 
baldachin, în faţa bisericii, ca să se închine lumea. Stăteau acolo pînă a 
doua zi seara. lar preoţii făceau tot timpul cîte doi de gardă și dirijau 
credincioșii. Seara se făcea slujba privegherii, cu zeci de preoţi şi doi-trei 
arhicrei. Noaptea, credincioșii se odihneau în biserică, pe afară, prin oraș, 
prin gară. lar de ziua hramului, se făcea întîi agheazmă, apoi Sfînta Litur- 
ghie în biserică. Predica se ţinea afară. Seara la orele cinci sau șase, se 
adunau din nou credincioșii să asiste la aducerea moaștelor în biserică. 
Mitropolitul cu un sobor de preoţi înconjurau catedrala cu racla Sfintei 
Paraschiva, ca la Paști, iar mulțimea credincioşilor se sileau şi ei să se 
atingă de raclă și să treacă pe sub ea. Ce frumos era! Cînta corul, sunau 
clopotele, toţi dădeau laudă lui Dumnezeu şi Cuvioasei Paraschiva. La 
fel se slujește și astăzi la Iaşi. 

Pe timpul războiului, în 1944, moaștele Cuvioasei Paraschiva au fost 
duse la Mînăstirea Ciorogirla. Chiar eu am fost delegat de Patriarhul 
Nicodim să le aduc. Eram eclesiarh la Patriarhie. M-am dus la Iaşi cu un 
camion, dar Prea Sfinţitul Valerie Moglan, vicarul Mitropoliei, mi-a zis: 
„Nu dăm pe Cuvioasa Paraschiva. Ea ne păzeşte orașul şi catedrala de 
moarte. Dacă pleacă Cuvioasa Paraschiva cine ne mai păzeşte ?” 

La urmă a acceptat, S-a făcut Sfinta Liturghie. Apoi s-a tras la sorți, 
care din preoţi să meargă cu Sfînta. Și a căzut sorţul pe părintele Ioanichie 
Grădinaru, ucenicul meu. El era diaconul catedralei și eclesiarh. Apoi 
vlădica l-a hirotonit preot a doua zi. Pe urmă am tras camionul în fața 
bisericii, ca să vadă poporul şi, plingînd cu toţii, am pus racla sus, am 
acoperit-o bine şi am plecat. Pe drum am făcut un popas la Vaslui. Seara 
am ajuns la Ciorogîrla, unde ne aștepta Patriarhul cu o mare mulțime 
de credincioşi. Toţi erau cu luminări aprinse în mîini şi lăcrimau. i 

— Cînd s-au adus moaștele Cuvioasei Paraschiva înapoi la Iași? 

— Au stat vreo şase luni la Miînăstirea Ciorogirla. Pe urmă le-a dus 
la Pasărea și pe urmă le-a adus la Catedrala Patriarhală din București. 


30 — Convorbiri duhovniceşti 

Era în martie 1945. Le-am așezat în partea dreaptă a bisericii, vizavi de 
Sfîntul Dumitru. Lumea avea mare evlavie la Cuvioasa. 

— Ce altceva doriţi să-mi mai spuneţi, părinte Ghervasie? 

— Ce să-ți mai spun? M-am săturat și eu de toate. Am fost aproape 
cincizeci de ani tot cu arhierei, cu slujbe alese, cu protocoale, cu lume 
multă ... Acum am 83 de ani şi-mi aştept și eu ceasul .. Aş fi vrut să 
mor la Neamţ, la metanie, dar .. . Poate cînd mai vii mă găsești în cimitir 
la Mînăstirea Viforita ! 

— Părinte Ghervasie, ce vi s-a părut mai greu în această lungă ascul- 
“tare de eclesiarh mare ? 

— tii ce? Mărturisirea candidaţilor pentru preoţie. Toţi ceilalți 
preoţi se fereau şi-i trimiteau la mine. În seara zilei spre hirotonie venea 
la mine şi-mi ziceau: „Părinte eclesiarh, vreau să mă spovedesc, că miine 
mă hirotonește diacon sau preot”. „Păi, acum vii, frate? Trebuia mai din 
timp. Dar dacă Sfintele Canoane te opresc de preoţie, ce faci”? „Cum să 
fiu oprit? Parcă este cineva vrednic ? Nu se poate părinte! M-am pregătit 
pentru hirotonie, am aprobare, mi s-a dat parohie, mi-a venit și numi-, 
Teacs” l i 

— Dubhovnicia este foarte grea, Prea Cuvioase? 

— Foarte grea, părinte Ioanichie. M-am umplut de păcatele altora .. . ` 

— Binecuvîntaţi, părinte Ghervasie, că mă duc de-acum. 

— Te duci? De ce nu mai stai? Spune la toţi care mă cunosc, sănă- 
tate! Dumnezeu și Maica Domnului să te binecuvînteze. Să mai vii pe 
la mine, frate!... 

M-am retras încet, iar părintele Ghervasie a rămas cu Psaltirea pe 
piept şi cu privirea către ușă! 


ARHIMANDRITUL GRIGORE URIȚESCU - 
Schitul Trivale — Pitești 
_(1888—1978) l i 


y 


` Părintele Grigore Urițescu, egumenul Schitului Trivale, este o remar- 
cabilă personalitate a mînăstirilor noastre din Muntenia. Pe de o parte, 
prin venerabila sa vîrstă de nonagenar, din care trei sferturi de secol le-a 
trăit în mânăstire, iar pe de altă parte, prin bunătatea rară a inimii sale 
şi sufletul său curat, deschis, îmbunătăţit. 

Desigur, dimensiunile duhovnicești ale unui călugăr nu le poţi exprima 
şi simți în cuvinte pline de înţelepciune, ci mai ales în simplitatea vorbirii, 
în atmosfera caldă de bucurie, în duhul curat și binecuvîntat ce se comu- 
nică prin grai și simţire de la o inimă la alta. N 

Părintele Grigore are suflet de adevărat părinte și inimă de adevărat 
preot şi călugăr, Şuptezeci și cinci de ani a slujit lui Hristos, s-a smerit în 
mînăstire, a învăţat taina miîntuirii de la bătrîni, a săvirșit neobosit Sfînta 
Liturghie, a dezlegat oamenii de păcate, a lucrat cu devotament la mîn- 
tuirea sufictelor. El n-a iubit cinstea oamenilor, nici n-a căutat slava 
deșartă a veacului acestuia. Ci a iubit cu rîvnă Biserica lui Hristos, pe 
carc a slujit-o, în care singur s-a jertfit, unde și-a închinat tincreţea și 
hătrîneţea și lingă altarul căreia așteaptă să fie înmormîntat. 

Pentru toate acestea este căutat și cinstit părintele Grigore. Pentru 
chipul său luminat, pentru cuvintele sale înțelepte, pentru smerenia și 
căldura inimii sale, pentru așezarea sa duhovnicească prețuim pe părintele 
Arhimandrit Grigore, dorim să-i cunoaștem mai bine viața, așteptăm să 
ne dea un sfat, un cuvînt de folos, o binecuvîntare. Gîndul acesta mă duce 
spre Schitul Trivale. Așezat în partea de vest a orașului Pitești, într-o 
poiană mică și izolată, schitul formează pentru credincioşi un loc bine- 
cuvântat de reculegere, de rugăciune şi întîlnire cu Hristos. Toţi îl cunosc 
pe părintele Grigore, îl caută, îi dau slujbe, îl ascultă, vor să-l vadă. 

Este Duminică. La schit, se aud clopotele de Liturghie. Părintele 
Grigore se află în Sfîntul Altar, îmbrăcat în odăjdii. Un părinte înalt, slab, 
cu barba albă, lungă și fața luminată. Îi sărut mâna și ascult Sfînta Litur- 
ghie. Părintele Grigore pare un avvă de demult. La aproape nouăzeci de 
ani încă mai are dragoste și putere să slujească Sfînta Liturghie! Popor 
mult, cîntări potolite, slujbă călugărească. La urmă se împarte anaforă 
și binecuvântare. Apoi lumca se scurge încet devale, către oraș. Rămîn 
singur cu părintele Grigore și cu ucenicul său, părintele Calist — singurii 
vieţuitori în schit. 

— Binecuvîntaţi, Prea Cuvioase părinte Grigore! 

— Domnul să te binccuvînteze, părinte! 

— Am venit să primesc cuvînt de folos de la Prea Cuvioșia Voastră. 
Mă bucur că mai puteţi sluji şi sta înaintea oamenilor. 

— Da, părinte, facem și noi tot ce putem. Că iată, n-are cine. Lumea 
vine, sc închină, așteaptă, ne caută. Nu putem sta în chilie. Ne facem 
datoria. Cînd n-om mai fi noi, fie voia Domnului. 

— Aveţi mulţi ani. Prea Cuvioase? 

— Am 86 de ani. Sînt născut în 1888, în Țara Loviștei. 

— În ce an aţi intrat în mânăstire? - 

— În anul 1900, cînd aveam numai doisprezece ani, am intrat ca frate 
în Mînăstirea Stînișoara- Argeș. Am stat acolo opt ani, apoi am fost luat 
la Episcopia Argeșului, de episcopul meu, Gherasim Timuș. i 

— Spuneţi-mi ceva despre renumita Mînăstire Stînișoara. 

— Minăstirea Stînișoara este una din cele mai renumite sihăstrii din 
țara noastră. A fost înființată în secolul al XVII-lea de cîțiva călugări 
sihaștri din Mînăstirea Cozia, anume pustnicii Neofit şi Meletie. Epoca 
cea mai înfioritoare din trecutul ei a fost secolul al.XIX-lea. Pe atunci 
trăiau aproape o sută de călugări, cei mai mulţi sihaştri — schivnici. 
În anul 1900 cînd am venit eu, erau peste cincizeci de părinți și fraţi. 
"Aici nu intrau niciodată femei, ca şi la Minăstirea Frăsinei. Amîndouă 
mînăstirile acestea se întreceau în evlavie, nevoinţă şi viaţă sihăstrească. 

— Ce călugări mai sporiți aţi găsit, Prea Cuvioase, în Mînăstirea 
Stînișoara ? 

— Cei mai aleşi călugări din Stînișoara erau doi fraţi după trup și 
fii de preot, anume ieroschimonahul Sava şi monahul Atanasie. Părintele 
Sava era bătrîn, dar prea iscusit duhovnic. Fusese hirotonit prin 1860. 
lar în 1863 a fost cerut de Prea Sfinţitul Calinic de la Rîmnicu Vîlcea să 
ajute la organizarea Miînăstirii Frăsinei. Se găsește la Episcopia Argeşu- 
lui o scrisoare a Sfîntului Calinic de la Vilcea, prin care solicită un iero- 
schimonah iscusit pentru Frăsinei. Episcopul Argeșului l-a trimis pe pă- 
rintele Sava, care a stat cîţiva ani la Frăsinei, apoi a venit iar la Stîni- 
goara. Ieroschimonahul Sava era duhovnic renumit și sfătuitor, pentru 
călugări mai ales. Mireni nu prea spovedea, că era schivnic. A murit puţin 
după anul 1900. 

Monahul Atanasie era mai tînăr. Învăţase la Seminarul de la Argeș, 
dar nu a vrut să se facă preot în lume. Ci a venit la mînăstire şi s-a făcut 
călugăr iscusit. Sfinţia sa era foarte tăcut. Tot timpul era prezent în bise- 
rică. Cînta așa de frumos, că nu-l întrecea nimeni şi citea așa de corect la 
strană că niciodată nu l-am auzit să greşească măcar o literă din carte. 
Era încă prea iscusit schivnic. Postea mult, tăcea permanent, privea mereu 
în sine și practica rugăciunea lui Iisus. 

De la o vreme, după ce a îmbăirinit, părintele Atanasie s-a retras de 
la strană. Stătea regulat în pronaosul bisericii și zicea rugăciunea lui 
lisus. La ascultare, stătea cît mai izolat, ca să nu-l ţină nimeni de vorbă, 
răspundea scurt la întrebări, nu ridea niciodată, nu privea în faţa şi ochii 
nimănui cînd vorbea, ci numai în jos, şi nu intra vreodată în chilia cuiva. 
El nu dădea sfaturi, însă toţi ne foloseam de tăcerea și viața lui. A murit 
după anul 1908, cînd am plecat eu de la Stînişoara. 

Părintele Sava, în schimb, ca duhovnic era mai oaia, El mă 
întreba uneori: „Ei, frate Gheorghe, cum te simţi? Ce ispite mai ai? Ce: 
necazuri?” După ce îi mărturiseam pe ca ei mă mîngiia cu aceste 
cuvinte: „Răbdare, frate Gheorghe, răbdare” !... Apoi mă binecuvînta 
şi mă lăsa. 


CU PĂRINȚI DIN MUNTENIA ȘI OLTENIA 


— Ce pustnici mai renumiţi au trăit în munţii din jurul Mînăstirii 
Stinigoara ? 

— Prin secolul al XVII-lea au trăit doi pustnici mari, cu viață sfîntă : 
Neofit şi Meletie. Pustnicul Neofit s-a nevoit într-o peşteră săpată de el 
în muntele Sălbatecu, care se mai vede și astăzi, nu departe de Stînişoara. 
Apoi, după mulți ani de aspră petrecere, a adormit acolo în peșteră, ne- 
ştint de nimeni. Mai tîrziu, un călugăr din Mînăstirea Cozia, care păștea 
vitele în poiana unde acum este Stînișoara, a găsit osemintele lui în peșteră, 
le-a pus într-un sac şi le-a coborit la Cozia. Starețul le-a îngropat în cimi- 
tir. După o săptămînă a visat pe pustnicul Neofit, care i-a poruncit, zicînd: 
„Părinte stareţ, duceţi-mi oasele înapoi la peștera mea! Acolo unde m-am 
nevoit, acolo vreau să mă și odihnesc!” Visul acesta s-a repetat de trei 
ori. Atunci, el a poruncit călugărului care le-a adus, să ia oasele pustnicu- 
lui şi să le urce înapoi la peștera lui, în muntele Sălbatecu. Cînd deșerta 
călugărul sacul cu oasele în peşteră, a spus cu amărăciune: „Cu urşii ai 
trăit toată viaţa, cu urșii să rămii!” În clipa aceea însă călugărul acela 
a paralizat. Capul i s-a strimbat, graiul i-a amuţit și, de durere mare, 
ţipa şi plingea. Starețul Coziei a înțeles că este pedeapsa Cuviosului Neo- 
fit. Deci, i-a citit rugăciunile de dezlegare, i-a făcut Sfîntul Maslu şi l-a 
trimis la peşteră să-şi ceară iertare de la Cuviosul. În felul acesta s-a vin- 
decat călugărul. Osemintele Cuviosului Neofit le-am văzut și eu în peșteră. 
Erau numai craniul şi oasele mai mari. Celelalte au fost luate câte-o bucă- 
ţică de credincioși la casele lor, de binecuvântare. 

Pustnicul Meletie s-a nevoit într-o peșteră, situată în muntele din 
partea de nord a Mînăstirii Stînișoara, cale de o jumătate de oră. Amândoi 
erau: din Cozia. Despre el, se povesteşte în popor, că aducea apă din vale. 
. Iar cînd a mai îmbătrînit nu mai putea urca muntele să-și aducă apă. 
Atunci s-a rugat lui Dumnezeu şi cu rugăciunea lui a izvorit un izvor 
mare de apă, alături de peşteră. Cuviosul Meletie, după mulți ani de oste- 
neală, s-a mutat la Domnul, iar osemintele lui nu se știe unde stau ascunse. 
„ Izvorul însă curge și astăzi şi se numește „izvorul lui Meletie”. Pe cînd 

eram eu în Stînișoara, părinții au adus izvorul pe olane în mînăstire, 

— Prea Cuvioase, care este legenda întemeierii Mînăstirii Stînişoara ? 

— Pe locul unde este acum miînăstirea era prin secolul al XVII-lea 
stîna Mînăstirii Cozia. Și pentru că stîna era mică se numea „stînișoară”. 
Mai tîrziu, cîțiva schimonahi din Cozia s-au retras aproape de locul unde 
au trăit pustnicii Neofit şi Meletie și au întemeiat un schit chiar pe locul 
unde era „stînișoara” Mînăstirii Cozia. De aici și numele ei. 

— În ce an aţi fost călugărit, părinte Grigore? 

: — Să-ţi povestesc mai întîi cum am fost îmbrăcat rasofor. În anul 
1903 a venit la Stinişoara Prea Sfinţitul Gherasim Timuș, episcopul Arge- 

șului. Cînd m-a văzut că citesc la strană, m-a întrebat cum mă cheamă, 
de unde sînt, cînd am venit la mînăstire, Pc urmă a poruncit părintelui 
stareţ: „Să îmbraci pe fratele Gheorghe rasofor”, „Încă nu are haine călu- 
gărești, Prea Sfinţite”, a zis el. „lată, îi dau eu scurteica mea și fesul 
de noapte. Mai puneţi Sfinţiile Voastre o dulamă și gata!” 

Am fost îmbrăcat rasofor chiar atunci, în fața Prea Sfințitului. Pe 
urmă am fost rînduit ca ajutor preotului pictor Vasile Damian, de loc 
din Moldova. Pînă în 1904 s-a terminat de lucru biserica mare a mînăstirii 
din piatră cioplită. Apoi a început pictura bisericii. Eu făceam mîncare 
pictorului, aduceam material, frecam vopsele. Într-o zi, părintele pictor 
m-a pus la probă să vadă dacă am talent la desen. Însă nu i-a plăcut cum 
desenez. La urmă mi-a zis: „Lu n-ai să lucrezi niciodată pictură și n-ai 
să te urci cu mine pe schelă.” Ucenicii lui însă mă învățau pe ascuns să 
tencuiesc pereţii, să colorez fondul, să fac aureole, veșminte. Învățam 
mai mult noaptea. Cînd a văzut pictorul cum lucrez a zis: „De acum nu 
te mai numesc salahor, ci ucenicul meu, şi o să lucrezi cu mine pe schelă !” 

În 1906, cînd a terminat pictura bisericii, părintele Damian a zis 
către Prea Sfânţitul Gherasim: „Vă rog, daţi-mi-l pe fratele Gheorghe să 
picteze cu mine biserici prin țară. Văd că are talent.” „Nu, părinte. Nu 
pot să vi-l dau. Avem nevoie de el în mînăstire,” a răspuns episcopul, 

În vara anului 1905, a venit odată vlădica în vizită la Minăstirea . 
Stinişoara şi mi-a spus: „Frate Gheorghe, pregătește-te, că miine te 
fac călugăr!” A doua zi m-a călugărit chiar vlădica și mi-a pus numele 
Grigore. După trei ani m-a luat la Episcopia din Argeş. Din 1908 pînă 
în 1910 am învățat tîmplăria în oraş. Așa a vrut prea sfinţitul: să știu o 
meserie. Iar în 1910 am fost silit de el să mă înscriu la Seminarul din Rîm- 
nicu Vilcea. Însă în anul 1911 prea sfinţitul a decedat. Am plina mult 
după dînsul, că mi-a fost mai mult decit un episcop. Mi-a fost tată, părinte 
duhovnicesc, stareț gi episcop. 

— Vă rog, spuneţi-mi ceva de episcopul Gherasim Timuș. 

— Era de loc din Moldova, de la Lespezi-Pașcani. Călugăr din tine- 
reţe, cu metania, mi se pare, din Mînăstirea Neamţ. A ajuns episcop la 
Argeș în anul 1894 și a decedat în 1911. A fost înmormîntat la Minăstirea 
Turnu, aproape de Stînişoara. Un episcop model. 

— În ce miînăstiri aţi mai trăit, părinte Grigore? 

— Între anii 1900—1908 am stat la Stînișoara. Din 1908 pînă în 
1919 am stat ca diacon la Episcopia din Curtea de Argeș. Între timp am 
făcut seminarul la Vilcea și teologia la București. Pe urmă n-am mai putut 
sta la Argeş. Nu mai aveam un episcop blind, apropiat, inilostiv şi evlavioa 
ca prea sfințitul Gherasim. Am fost numit preot şi superior la Minăstirea 
Antim din Capitală. Am stat aici pînă în 1940. Apoi am fost numit exarh 

şi vicar la Episcopia Argeșului pînă în 1959, cînd am ieşit la pensie și m-am 
retras ca stareţ la Schitul Trivale. Este un schit vechi, înființat în secolul 
al XVIII-lea. 

— Cum vă simţiţi aici duhovnicește, părinte Grigore? 

— Bine, cu ajutorul lui Dumnezeu. Slujesc Sfînta Liturghie în fiecare 
sărbătoare, Facem cu rîndul, împreună cu părintele Calist. Apoi, cealaltă 
pravilă o facem la vremea ei, ca la fiecare schit. Spovedim lumea din 
oraș, dăm sfaturi, ajutăm cît putem pe oameni și îi pomenim la biserică. 
Iar în timpul liber ne facem pravila la chilie, mai citim în sfintele cărți, 
mai scriem ceva, ca să nu ne găsească moartea stînd fără lucru. 

— Vă împăcaţi bine cu părintele Calist? 

— Ca doi fraţi. N-avem nimic de împărţit. Ne ajutăm unul pe altul, 
ne mărturisim unul la celălalt, ne rugăm unul pentru altul, și așteptăm 
să ne sfîrșim cu pace. 

— Vă mulțumesc, Prea Cuvioase părinte Grigore, de tot ce mi-aţi 
povestit. Să vă dea Dumnezeu putere şi sănătate ca să slujiţi mulţi ani 
Biserica şi să vorbiţi oamenilor despre Evanghelie şi despre Hristos. Bine- 
cuvîntați-mi călătoria vieţii mele! 

— Dumnezeu şi Maica Domnului să te binecuvînteze, părinte loani- 
chie, cu înţelepciune, cu sănătate și cu mult spor de fapte bune! 

— Amin! 


PROTOSINGHELUL CALIST BARBU 
Schitul Trivale 
(1893 —1984) 


Alături de părintele Grigore se află chilia Protosinghelului Calist 
Barbu, călugăr octogenar, duhovnic bun, slujitor rîvnitor, părinte cu 
îndelungată experiență duhovnicească. 

— Binecuvintează, prea cuvioase părinte Calist! 

— Domnul, taică părinte! Poftiţi în chilie! 

— Sînteţi cam bolnav? 

— Mă dor picioarele de reumatism. Bătrineţele sînt grele, părinte. 
Se apropie şi la mine ceasul. Am 78 de ani, ce vrei? Doar ştii ce spune 
proorocul David. Numai că nu mă simt pregătit cum trebuie: În fața lui 
Hristos nu poți merge oricum, 

— Sînteţi de mulți ani la mînăstire ? i : 

— Din anul 1907, părinte. Atunci am venit la Minăstirea Frăsinei. 
Am stat ca frate nouă ani. Apoi am fost patru ani în război și iar m-am 
întors la Frăsinei. 


i at 

—'Ce stareţ deosebit aţi cunoscut la Minăst'rea Frăsinei? 

— Pe atunci era stareț Protosinghelul Porfirie Bucurescu. Un stareț 
foarte bun. El m-a primit în mînăstire și tot el m-a călugărit şi m-a făcut 
preot. Era de loc din comuna Domnești-Argeș. lată cum a fost adus la 
miînăstire.' În anul 1870 umbla prin satul Domnești un călugăr cuvios, 
anume Lavrentie, să adune alimente pentru Frăsinei. Pe uliţă vede o 
ceată de copii jucîndu-se. Părintele îi întreabă: „Copii, care din voi dorește 
să se facă călugăr?” „Eu vreau să mă fac călugăr!”, a răspuns un copil 
ca de treisprezece ani. „Cum te cheamă, copile?” „Petru Bucurescu. 
Casa noastră este aproape...” „Fraților — a întrebat părintele Lavren- 
tie pe părinţii copilului — vreţi să daţi copilul acesta să slujească lui 
Hristos ? Noi îl vom creşte, îl vom învăța carte și cred că va ieși un călugăr 
bun”. „Cu mare bucurie vi-l dăm, părinte” —a răspuns tatăl copilului. 
Și așa, părintele Porfirie a ajuns la Frăsinei. La vîrsta de treizeci de ani 
a 'fost ales stareţ la Frăsinei, adică în 1890, iar în 1927 a decedat. Era ' 
un suflet foarte bun, călugăros, milostiv, sfătos. Vorbea rar și avea o fire 
veselă. Ținea mult la rînduială, la post și pravilă. Nu lipsea niciodată de 
la biserică. 

— Ce duhovnic mai renumit aţi cunoscut în Frăsinei? 

— Cel mai mare duhovnic al Frăsineiului a fost Ieroschimonahul 

„Silvestru Florescu, de loc din părțile Vilcei. El venise la mînăstire cu un 
an mai înainte ca mine. Mai tîrziu a adus la Frăsinei pe un frate al său, 
Iov, care după doi ani a și murit. Pe dînsul îl chema din lume Samuil. 
A adus încă și pe tatăl său, care a ajuns călugăr bun în Frăsinei. Tot cu 
sfatul părintelui Silvestru s-a dus la Minăstirea Horezu mama lui cu două 
surori, care, iarăşi, au ajuns călugărițe bune. Deci şase dintr-o familie 
s-au făcut călugări. 

Am fost şi eu ucenic la părintele Silvestru. Era clopotar și mă trimitea 
să toc şi să sun clopotele. La miezul nopţii sunam clopotul de deșteptare, 
ca să se scoale călugării să-și facă canonul. La ora unu sunam din nou 
pentru utrenie. După utrenie făceam împreună cu părintele Silvestru 
acatistul Maicii Domnului, la chilie. Pe urmă mai dormeam un ceas-două 
şi iar ne deşteptam la rugăciune. 

Părintele Silvestru a ajuns, pe timpul războiului din 1916, la Iași. 
Acolo a fost făcut preot; a stat egumen la Schitul 'Tăriţa și la urmă s-a 
întors din nou la Frăsinei. Sfinţia sa era cel mai bun duhovnic din părțile 
acestea. A. decedat în 1956. Era un călugăr desăvirşit. Pot să spun că era 
sfint! Tot timpul se ruga, avea mintea numai la Dumnezeu, tăcea, trăia 
în mare smerenie şi lipsă. Dumnezeu să-] odihnească ! 

— Dar vreun călugăr mai sporit aţi cunoscut, părinte Calist? - 

— Am cunoscut bine pe părintele Trifon. Era numai călugăr. Cio- 
banul mânăstirii. Am stat şi eu vreo doi ani cu el la oi. Era de loc din 
Gherla. Prin 1890 era strungar la o stînă în Ardeal. Odată, cînd mocanii 
se duceau cu oile peste Carpaţi la pășunat în Dobrogea, s-a dus și el ca 
strungar. Era copil de vreo 12 ani. La vamă, cînd se numărau oile, el 
s-a furișat printre oi, și așa a ajuns în Dobrogea. Cînd s-a făcut mai mare, 
s-a dus direct în Sfîntul Munte și s-a făcut călugăr. După ani de zile a 
venit în țară și s-a dus la Mînăstirea Frăsinei. Zeci de ani, pînă a plecat 
la Domnul a fost ciobanul mânăstirii. Umbla permanent cu oile pe munte, 
prin păduri și poieni și era foarte tăcut, smerit şi evlavios. Zilnic își făcea 
pe de rost cele șapte laude. Le ştia din Sfîntul Munte. lar metaniile și le 
făcea noaptea. Nu-i rămîneau niciodată. Prin anul 1947, după cincizeci 
şi cinci de ani, s-a dus și èl să-și vadă satul natal. Nu-l mai cunoștea nimeni 
în sat. Numai cîțiva bătrîni şi-au adus aminte de dînsul. A adormit prin 1950. 

— Cum era viața duhovnicească în Mînăstirea Frăsinei, părinte Calist ? 

— Frăsineiul a fost întemeiat de Sfîntul Calinic în anul 1863, după 
modelul şi cu regula adusă din Sfîntul Munte. Este o sihăstrie din cele 
mai frumoase din ţara noastră. Singura mânăstire, astăzi, unde nu intră 
femei şi unde se păstrează regula de trăire călugărească atonită. Utrenia 
după miezul nopții, liturghia zilnic, spovedania deasă, mîncare fără carne, 
iar în posturi chiar fără ulei. Soborul Frăsineiului avea cam cincizeci de 
părinţi şi frați. La biserică erau obligaţi să vină toţi, mai ales la utrenie, 
privegheri şi Sfînta Liturghie. Din anul 1906 s-au introdus în Frăsinei 
şi cîntările pe psaltichie de către părinţii Maxim Bitîcă şi Visarion Toia, 
amindoi moldoveni. Cîntau foarte bine și erau călugări buni. De la ei am 
învăţat și noi. Atmosfera duhovnicească era foarte bună în mînăstire. Ne 
foloseam unii de la alții, mai ales prin tăcere și vedere. Nu se vorbea mult, 
nici nu se dădeau multe sfaturi. Fiecare 5imţeam, cu duhul, care din părinți 
au viaţă curată și duhul lui Dumnezeu. Apoi ne uitam și la faptele lor. 
Și aşa ne sileam în tăcere să le urmăm nevoinţa. Se vorbea puțin, fiecare 
se zidea duhovniceşte privind la fratele său. Așa era la Frăsinei. 

— Părinte Calist, în ce an aţi plecat din Minăstirea Frăsinei? 

— M-am dus în anul 1926, cînd am fost numit stareț la Mînăstirea 
Turnu, de pe Valea Oltului. Am stat doisprezece ani stareț la Turnu, 
pînă în 1938, cînd am venit aici la Trivale. 

— Spuneţi-mi ceva despre Mînăstirea Turnu, despre viaţa duhovni- 
cească de acolo. 

— Mînăstirea Turnu este ctitoria Mitropolitului Varlaam al Țării 
Româneşti din anul 1612. La început a fost o sihăstrie retrasă, unde se 
nevoiau călugări iubitori de liniște. În secolele XVIII şi XIX s-a dezvol- 
tat, avind un sobor mai numeros. În jurul ei au trăit mulţi sihaștri ale 

căror nume s-au uitat cu vremea. Cei mai renumiţi au fost pustnicii Daniil 
şi Misail, ale căror peșteri se văd și astăzi în curtea mînăstirii. Cît am fost 
eu stareţ, trăiau la Turnu vreo treizeci de călugări și fraţi, unii chiar foarte 
sporiţi. Slujbele la biserică se făceau după rînduială, ca în toate mînăsti- 
rile. Teren aveam puţin, vizitatori nu prea ajungeau pînă aici, că nu era 
pod peste Olt. 

— Ce călugări mai sporiţi ați avut în Mînăstirea Turnu? 

— Am avut un călugăr bătrin, care a trăit 112 ani. Îl chema schimo- 
nahul Spiridon Gligor, de loc din Tilișca — Sibiu. În tinereţe a fost cioban. 
Apoi, a părăsit lumea de tînăr şi s-a făcut călugăr la Turnu. Cînd am ajuns 
stareţ la Turnu, avea 106 ani. Părintele Spiridon stătea mai mult la chilie 
şi citea la Psaltire. Toată ziua și noaptea se ruga și citea Sfînta Scriptură. 
Era foarte înţelept şi-ţi dădea sfaturi numai cu citate din Biblie. Avea un 
suflet bun, bărbătos, sfătos şi avea darul să mîngiie pe fiecare. Venea 
multă lume la sfinția sa şi toţi se foloseau și se întorceau mîngiiaţi. A murit, 
mi se pare, înainte de 1940. 

Alt călugăr bun era schimonahul Ioachim, cam de o vîrstă cu părin- 
tele Spiridon. A trăit și acesta peste 105 ani. El era mai tăcut, mai singu- 
ratic, dar tot timpul citea sfînta Psaltire. Un alt călugăr sporit a fost 
monahul Mina Diaconescu. În tinerețe a fost căsătorit și a avut copii. 
După ce şi-a rînduit copiii, a venit la Turnu și s-a făcut călugăr iscusit. 
Era mare cîntăreţ şi tipicar la strană. Permanent îl găseam în biserică. 
Cînta frumos gi cu mare credinţă. Iar la chilie citea la Psaltire și din Vie- 
ţile Sfinţilor. Avea încă obicei să dea zilnic pîine de mîncare la vrăbii. 
Permanent erau stoluri de vrăbii la ușa și fereastra lui. Cînd eram eu stareţ 
la praznicul Floriilor, a venit repede la trapeză și a zis către toți: „lertaţi-mă, 
părinţilor, de tot ce v-am greșit, că eu trebuie să plec, că mă cheamă Dum- 
nezeu !” „Ba nu părinte Mina, o să mai trăieşti să ne cînți axionul Învierii”. 
„Nu, părinte stareț, eu în curînd mă duc la Domnul”. 

În adevăr, pînă la Sântele Paști, părintele Mina era deja îngropat, 
Şi am observat la mormîntul lui un lucru minunat. Zilnic veneau stoluri 
mari de vrăbii la chilia și mormîntul lui şi ciripeau tare, parcă plîngeau, 
că nu mai avea cine să le dea de mîncare. Avea peste optzeci de ani la 
moarte. Dumnezeu să-i odihnească și pe părintele Mina, că bun călugăr 
a fost! | 

— Dar, aici, la Schitul Trivale, cum vă simțiți, părinte Calist ? 

— Bine, cu darul lui Hristos, părinte Ioanichie. Zilnic sînt în biserică, 
că sîntem numai cîţiva. Cu strana, cu altarul, cu curăţenia, cu spovedania 
credincioşilor, Fac și eu cît pot. Ce nu pot, mai las nefăcut și mergem 
înainte cu Dumnezeu. La El ni-i nădejdea, nu la oameni, nici la faptele 
noastre, 

IEROMONAHUL DANIIL BĂICUȘ 
Miînăstirea Cozia 
(n. 1909) 


Un popas la Mînăstirea Cozia, pe Valea Oltului, este întotdeauna 
înălțător de suflet. Cozia este o vestită cetate a ortodoxiei româneşti, care 
stă de strajă la poarta Carpaţilor de peste şase secole. Ea contribuie la 
unirea fraților români ortodocşi de pe ambele laturi ale munţilor. Cite 
generaţii de călugări nu s-au nevoit aici, în această vatră străbună, și 
au sfințit poienilc și peșterile din partea locului! Cîţi credincioși n-au 
poposit aici ca să laude pe Dumnezeu ! Cîţi domni și înaintaşi nu s-au fachi- 
nat în acest sfint locas înălțat de Mircea cel Bătrîn ! Iată rolul Minăstirii 
Cozia şi al tuturor mânăstirilor noastre: să unească inimile oamenilor într-un 
cuget, să păstreze evlavia străbună și tezaurul vieții spirituale a înaintași- 
lor, să apere cu putere dreapta credință ortodoxă, să mingiie duhovni- 
cește pe cei ce vin să se închine lui Dumnezeu în aceste sfinte locașuri şi 
să crească slujitori devotați pentru Biserica lui Hristos. 

Incinta Minăstirii Cozia se aseamănă cu o măreaţă catedrală în aer 
liber. În mijloc se înalță biserica, în care Sfînta Liturghie şi celelalte slujbe 
se săvîrgesc zilnic, după rînduială. De jur împrejur, pe trei laturi, se desfă- 
şoară corpul chiliilor, pînă în malul Oltului, iar pe marginea aleilor, stra- 
turi de flori, brazi, iarbă verde şi părinţii călugări care merg spre biserică 
şi dau viaţă acestui sfint locaş. 

Între ei, Ieromonahul Daniil Băicuş se bucură de o cinste deose- 
bită. Părinţii din obștea Mînăstirii Cozia îl consideră cel mai nevoitor 
dintre ei, cel care întreţine o vie atmosferă duhovnicească între frați. 
Un călugăr înțelept, cu dreaptă socoteală în toate, iubitor de nevoinţă, 
tăcut, blind, smerit și bun cunoscător al Sfintei Scripturi şi al operelor 
patristice filocalice. La chilie, părintele Daniil se osteneşte mult cu pri- 
vegherea de noapte, cu citirea, cu rugăciunea, cu metaniile și cu cugetarea 
celor dumnezeieşti. La ascultare este cel dintii, iar la biserică nelipsit. 
Noul Testament îl citește o dată pe săptămînă, mai ales noaptea, iar ziua 
lucrează la tîmplărie, după orele de slujbă. 

În clipe de răgaz sau în vreme de ispite, fraţii îi cer sfatul părintelui 
Daniil. Iar sfinţia sa le citeşte fie din Sfînta Scriptură, fie de la Sfinţii 
Părinţi și îi linişteşte pe toţi. 

Un părinte mă duce la chila bătriînului. 

— Binecuvîntează, părinte Daniil! Fac un mic popas la Cozia și aş 
dori să vă cer vreun cuvînt duhovnicesc, după obiceiul nostru călugăresc. 

— Sînt om păcătos, părinte, dar cît îmi va da Mîntuitorul cuvînt, vom 
vorbi cele de folos sufletesc. w 

— Sînteţi de multă vreme în mînăstire ? 

— Din tinereţe, părinte. Sînt de loc din județul Buzău şi încă de mic 
-auzeam la noi despre mînăstirile din Oltenia, despre Cozia și Frăsinei 
mai ales. În toamna anului 1938 m-am sfătuit cu fratele meu mai mare 
şi am venit amîndoi la Cozia. Eram atît de fericiţi, Banita 

— Cine v-a îndemnat să intraţi în viaţa monahală ? 

— Nimeni nu ne-a îndemnat, decit că am citit Noul Testament și 
Vieţile Sfinţilor şi ne-am hotărît să urmăm lui Hristos. 

— Cum era viaţa duhovnicească pe atunci în Mînăstirea Cozia? 

„— Era foarte frumoasă, părinte Ioanichie. Mergeam cu toţii la biserică, 
se făcea utrenia la miezul nopții; cu toții la ascultare, cu toţii la masă. 
Citeam mult pe Sfinţii Părinți, aveam duhovnici buni şi aveam multă 
pace în suflet. 

— Care din părinţii duhovnici vă folosea sufletește mai mult? 

"— Mă foloseam duhovnicește de toți, dar mai mult mă zideam din 
citirea Vieţilor Sfinţilor şi a scrierilor lor. 

— Ce opere ale Sfinţilor Părinţi v-au plăcut și hrănit mai mult? 
+. .— Toate scrierile Sfinţilor Părinți mi-au plăcut, dar mai mult Sfîntul 
Isaac Sirul și Sfîntul Maxim Mărturisitorul. 

— După experienţa Sfinţiei Voastre, cît de dea se cuvine să se împărtă- 
șească călugărul ? 

— Cred că o dată pe lună este cel mai ae Dar principalul este să 
nu o facă din obicei, ci din evlavie şi cu smerenie. 

— Cum poate creștinul dobindi tăcerea și înfrinarea limbii ? 

— Cine meditează la cuvintele Duhului Sfînt din Sfînta Scriptură 
nu are timp să vorbească mult şi în deşert, 

— Cum se poate birui mânia și răutatea inimii? 

— Prin rugăciune, mai ales rugăciunea lui lisus şi cugetarea la cuvintele 
Domnului, care ne spune: ;,Învăţaţi-vă de la Mine că sînt blind și smerit 
cu inima” (Matei 11, 29). 

— Cum poate cineva să-și înfrîneze ochii și SIR E de la beţie şi 
lăcomie de mîncare? 

— Cine are în inimă frica de Dumnezeu, acela se va păzi cu ușurință 
de gîndurile rele, îşi va opri și ochii să nu privească cele păgubitoare și 
va lua şi hrană cu măsură. 

— Cum poate creștinul să scape de gîndurile necurate și de patima 
desfrînării ? 


— Cine dobîndeşte de la Dumnezeu întristarea inimii pani păcatele 
sale şi plînsul lăuntric, aceluia i se ușurează războiul. De port şi de maj 
multă rugăciune avem nevoie, părinte. E 

— Cum ne putem izbăvi de gîndul părerii de sine; al slavei deșarte 
şi al mândriei, părinte Daniil? 

'— De vom cugeta la moarte şi la pilda pe care ne-a spus-o Domnul, 
cu vameșul și fariseul, scăpăm de mîndrie. Adică, a nu fi învăţător altora, 
ci mai curînd să priveşti păcatele tale de care trebuie să dai seamă în ziua 
judecății. 

— Cum ar trebui folosiți mai bine banii, ca să se poată omul izbăvi 
de păcatul iubirii de argint? 

— Cine întrebuinţează bine banii pentru întreținere şi milostenie, 
acela nu se păgubeşte. Lucrul principal este să nu ţină omul cu patimă 
la bani, iar prisosul să-l dea celor ce duc lipsă. 

— Ce rugăciuni mai de folos se cuvine să facă monahul? 

— Fiecare citeşte acele rugăciuni la care are mai multă evlavie, că 
nu toți oamenii sînt la fe]. Unii iubesc Psaltirea, care are multă putere. 
Alţii se roagă din Ceaslov. Alţii citesc acatiste, iar alții fac metanii multe 
şi zic rugăciunea: „Doamne Iisuse .. .”” Toate sînt bune, numai să le fa- 
cem cu credinţă şi cu luare-aminte. 

— Ce fapte bune ne întăresc mai mult nădejdea mântuirii ? 

— Nădejdea miîntuirii se capătă prin toate faptele bune pe care le 
facem, dar în fruntea tuturor stă iubirea de Dumnezeu şi de aproapele: 
De aceea și milostenia are mare plată la cer. 

— Ce să facem cînd ni se răspîndeşte mintea la rugăciune ? 

_— Să ne silim fiecare la cît mai multă rugăciune, pînă trecem de la 
cantitate la calitate, că zice Domnul că numai „silitorii vor răpi împără- 
ţia lui Dumnezeu” (Matei 11, 12). Să ne rugăm cîte puţin, de mai multe 
ori pe zi, şi nu ni se va mai răspîndi mintea. l 

— Puțini dintre noi mai practică rugăciunea inimii. Ne putem noi 
mîntui fără această rugăciune duhovnicească, interioară ? 

— Rugăciunea se face în multe feluri, după. trebuinţa gi așezarea fie- 
căruia. Dar toate rugăciunile noastre primite de bunul nostru Mîntuitor, 
dacă sînt făcute cu smerenie, precum a vameșului, a orbului, a canane=; 
encii. Însă fără pocăință nimeni nu se miîntuiește. , 

— Cum trebuie să ne pregătim mai bine pentru moarte şi judecată? 

— Să ne gindim mereu la moarte şi judecată, să ne rugăm, să postim, 
să priveghem, să ne păzim mintea şi inima curată și să iubim pe toți. Dacă 
facem acestea, să avem nădejde. . 

— Părinte Daniil, cum putem spori mai mult în credință și în aa 
goste față de Dumnezeu și față de oameni? 

— Prin mai multă rugăciune, prin citirea sfintelor cărți şi prin milos- 
tenie. Să cerem milă de la Domnul și să păstrăm smerenia. 

— Cum pot ajuta călugării la mîntuirea oamenilor? ` 

— Prin rugăciune și exemplul personal. Să se roage pentru oameni, 
să se poarte cuviincios și să nu-i smintească. Pilda vieţii unui călugăr 
bun învață pe mulţi, fără multe cuvinte, cum trebuie să trăiască după 
voia lui Dumnezeu. Măcar să nu-i smintim, părinte, că mare este păcatul 
smintelii ! 

— Cum trebuie să ajute călugării la apărarea credinţei noastre orto- 
doxe împotriva sectelor care dezbină pe credincioşi ? 

— Ne putem apăra credinţa prin predică, prin rugăciune și prin 
exemplul personal. Iar combaterea sectelor trebuie să o facă mai ales, cei 
ce au viață exemplară și cuvînt blind, pentru a nu se certa cu nimeni. 

— Ce fapte bune mai deosebite se cer călugărului și mireanului pentru 
mântuire ? 

— Călugărului i se cere să împlinească făgăduințele ce le-a dat lui 
Dumnezeu la călugărie, iar mireanului să împlinească cele ce a mărtu- 
risit la botez. Că, adică se va lepăda de satana şi de toate lucrurile lui. 
De la amindoi se cere pocăință pînă la moarte. 

— Părinte Daniil, ce sfaturi mai de folos daţi fraţilor tineri? 

— Fraţii să-şi aducă aminte întotdeauna de rîvna și dragostea lor 
cea dintii, să fie smeriți și să facă ascultare cu dragoste, ca pentru Dum- 
nezeu. Apoi să aibă un duhovnic bun care să-i crească. 

— Ce sfaturi duhovnicești daţi credincioșilor care vă cunosc? 

— Să asculte de Biserică și de păstorii lor, să-și păzească viața cu- 
rată de păcate, să citească cărţi sfinte, să facă milostenie, să se mărtu- 
risească în cele patru posturi, să ierte pe vrăjmașii lor, să fie întotdeauna 
gata pentru moarte şi să aibă copii credincioși. 

— Părinte Daniil, pentru ce ne temem de ceasul morţii? 

— Pentru că este judecată şi trebuie să dăm socoteală de toate cîte 
le-am făcut în viaţă. Nimeni nu poate spune că a făcut destul. Moartca 
este marele examen al omului și ne temem să nu pierdem examenul și 
să cădem în adîncul iadului. Dar nădăjduim la mila lui Dumnezeu, că își 
va face milă cu noi. Numai sfinţii mureau bucuroși. 

— Cum se cuvine să cinstim mai bine pe Maica Domnului ? 

— Maica Domnului a fost preamărită de Însuși Dumnezeu, ca ceea 
ce s-a învrednicit să fie Maică a Fiului Său şi Mîntuitorului nostru lisus 
Hristos. Toţi creştinii, şi mai ales noi, monahii, sîntem datori s-o cinstim 
cu rugăciuni și cuvinte de laudă pe Prea Sfînta Născătoare de Dumnezcu, 
asemenea sfinților şi îngerilor din cer. Apoi, să imităm viaţa și virtuțile 
ei. Adică să iubim fecioria, rugăciunea, smerenia, ascultarea și biserica, 
precum le-a iubit Maica Domnului. Fără aceste virtuţi nu vom putea 
dobindi ajutorul şi rugăciunile Maicii Domnului în viaţă, în ceasul morții 
şi al judecății viitoare, Maica Domnului este și Maica noastră, a celor ce 

facem voia lui Dumnezeu, cum spune Domnul către apostolul Ioan: 
_„Fiule, iată Mama ta!” 

— Părinte Daniil, daţi-mi un cuvint de folos înainte de plecare. 

'— Un sfat bun vă dau de la Sfîntul Isaac Sirul, care ne îndeamnă 
să citim mereu Sfînta Scriptură și să medităm la cuvintele și învățăturile 
ei. În ea aflăm viaţa și moartea. În ea aflăm cuvintele veșnice şi cauzele 
orindei veșnice. În ea aflăm calea adevărului și viața, adică pe Hristos 
Mîntuitorul lumii. Numai s-o citim cu evlavie, cu atenţie şi credință, Jar 
ce nu înţelegem să întrebăm. 

Ar fi bine ca monahii care cunosc Sfînta Scriptură să o facă pe în- 
ţeles şi s-o explice credincioșilor, ca să o înțeleagă cum trebuie și să nu 
se înșele cu mintea, asemenea sectarilor. Eu obişnuiesc ca în fiecare zi 
să-mi aleg un verset din Sfinta Scriptură şi cuget la acel verset toată 
ziua. Apoi, înțelesul care îl iau din acel verset prin rugăciune îl spun și 
celorlalţi, spre folosul nostru sufletesc. Aş vrea să-mi dați un sfat, dacă 
este bună lucrarea mea, părinte Ioanichie. ; 

— Este bună şi plăcută lui Dumnezeu, părinte Daniil. Continuați 
aşa mai departe şi să vă aducuţi aminte şi de noi la sfintele rugăciuni, 
cînd staţi înaintea lui Hristos! 


PROTOSINGHELUL'CALINIC CĂRĂVAN 
Miînăstirea Lainici pd. 
(n. 1906 —1991) 


Singura aşezare monahală care stă de strajă de două secole pe Valea 
Jiului, între, Oltenia şi Transilvania, este Mînästirea Lainici. Aici se întă- 
resc duhovnicește credincioșii ardeleni, coborind dinspre Petroşani, ca şi 
fraţii olteni ce urcă dinspre Tîrgu Jiu. Iar cei 20 de călugări, nevoitori aici, 
stau neîncetat de veghe înaintea lui Dumnezeu și a oamenilor, săvirşind 
sfintele slujbe, sfătuind și mîngiind pe toţi. 

Cel mai vechi călugăr din Minăstirea Lainici este, desigur, părintele 
Calinic Cărăvan, duhovnic blind şi mult căutat de credincioși. Cunoscind 
smerenia şi înţelepciunea sfinției sale, fac un popas la Lainici, pentru a 
vorbi cu părintele Calinic. l 

— De cînd sînteți în mînăstire, cuvioase părinte? i í 

— Am venit la mînăstire în anul 1925. Dar deși sînt din apropiere, 
din comuna Vladimir, m-am dus la Minăstirea Frăsinei, mai departe 
de casă. Acolo era stareț părintele Porfirie Bucurescu, un duhovnic ales, 
cu o obşte mare, de vreo 50 de călugări. Acolo am învăţat eu călugărie și 
rînduială bisericească. ai; i 

— În ce an aţi venit la Lainici? 

— Am venit în anul 1930, cu mai mulţi părinţi din Frăsinei, în frun- 
te cu Protosinghelul Visarion Toia, care a fost numit stareț la Lainici. 
Pînă atunci mînăstirea aceasta era aproape părăsită. El a reorganizat 
mânăstirea, a reparat biserica şi chiliile, a adunat o obște de vreo 15 vie- 
ţuitori, şi a pus rinduială ca la Frăsinei. După un an am fost călugărit, 
iar în 1935 am fost hirotonit preot. lată, am 54 de ani de cînd stau aici, 
la Lainici. 

— Cum era viața duhovnicească în Schitul Lainici acum 50 de ani? 

— Ca la început. Toate erau în paragină. Apoi, încetul cu încetul, 
s-au reînnoit toate: şi biserica, și slujbele, și obştea, şi. gospodăria. Dacă 
este dragoste între călugări şi dacă toţi doresc să se miîntuiască, atunci 
este și ascultare, și smerenie și viaţa duhovnicească înflorește. Îndată ce 
părintele Visarion, starețul nostru de atunci, a pus rinduială la biserică, 
slujbe după tipic, utrenia la miezul nopţii, Sfînta Liturghie zilnic, au și 
început a veni fraţi noi, credincioși la rugăciune și toţi eram mulțumiți 
şi împăcaţi sufletește. Că unde.nu este dragoste şi rugăciune, acolo toate 
se ruinează și pacea lui Dumnezeu fuge din locul acela. 

— Cum era nevoinţa duhovnicească a părintelui Visarion? 

— Starețul nostru Visarion Toia a fost un părinte model pentru 
noi toți. El m-a format și călugărit. Un om al lui Dumnezeu. Era de loc 
din Moldova. Un suflet liniștit, milostiv, blind, mare cîntăreţ și 
bun slujitor al celor sfinte. Apoi era bun gospodar. Sub el a înflorit schitul 
Lainici, încît în 1951, cînd s-a dus la Domnul, a lăsat aici o obşte de 38 
de călugări și frați şi o mare armonie şi ascultare între noi. Dumnezeu să-l 
odihnească în cer ! Datorită lui Schitul Lainici a devenit mînăstire. 

— Ce ştiţi despre marele stareţ de la Lainici, Arhimandritul Irodion 
Ionescu ? 

— A tost un stareţ cum nu sînt mulți. Era duhovnicul Siîntului 
Ierarh Calinic. Mi-au povestit despre el Ilie și loan Pătruţ, doi creștini 
care l-au cunoscut din viaţă. A fost stareţ aici vreo 50 de ani și a răposat ; 
prin 1907. Se spune că trupul lui ar fi fost aflat întreg în mormînt. El avea 
darul rugăciunii curate. AS g 

— Cîţi ani aţi fost stareț aici, la Minästirea Lainici? ; 

— Îndată după moartea starețului meu, Protosinghelul Visarion, 
în anul 1952 am fost numit stareț și am condus cu nevrednicie acest sfînt 
locaş timp de 22 de ani, pînă în 1974. Dar eu n-am putut să fiu pe măsura 
starețului meu. 


— Ce călugări mai sporiţi duhovniceşte aţi cunoscut aici? 
— Am cunoscut doi călugări mai sporiţi în nevoință şi dragoste de 
Dumnezeu. Ierodiaconul Atanasie Luca, în ptezent la Mînăstirea Dealu, 

în vârstă de 80 de ani, şi schimonahul Valerian Costea, decedat în 1976. 
Amâîndoi posteau şi se rugau mult, țineau tăcere și iubeau liniștea și ascul- 
tarea. Mulţi credincioși se foloseau de nevoinţa lor. Am cunoscut și la 
Schitul Locurele din apropiere un schimonah sporit în nevoinţă, anume 
părintele Isaia Lazăr. În tradiție se spune că la acest schit a pustnicit 
demult un sihastru sfînt și a făcut acolo prima bisericuţă de lemn. Apoi 
a pus legămint să nu fie la schitul lui mai mult de 18 vieţuitori, ca să nu 
se facă tulburare în schit. Că unde sînt mulţi, sînt şi ispite multe, pentru 
că fiecare ţine mai mult la yoia sa, decît la voia altuia și unde nu este ascul- 
tare, obştea aceea se dezbină și se risipește. 

— Ce sfaturi mai deosebite daţi fiilor duhovnicești? 

—- Să tacă mereu, să se roage mult, cît mai mult, să nu adune averi 
pe pămînt, să iubească Biserica şi pe oameni și să aibă mintea la Dumnezeu. 

— Ce rugăciuni recomandaţi ucenicilor sfinției voastre? 

— Întâi, să nu lipsească de la slujbele bisericii. La chilie -să citească 
Psaltirea, acatiste și paraclisul Maicii Domnului, iar rugăciunea” „Doamne 
Iisuse ... ” s-o zică mereu, ziua şi noaptea. Și dacă vor trăi în dragoste 


şi vor face ascultare, cred că se mîntuiesc. Că cei smeriţi, blînzi și ascul- 
tători se mântuiesc sigur şi cel mai ușor. 
— Ce cărţi sfinte recomandaţi ucenicilor pentru citit? 


— Mai întîi Biblia, care este Cartea Vieţii și a mântuirii tuturor oa- 
menilor. Apoi recomand Patericul, Sfintul Teodor Studitul, Filocaliile, 
Mintuirea păcătoşilor și Vieţile Sfinţilor. Celor care nu știu multă carte 
sau nu au timp de rugăciune și citire, le recomand să asculte slujba și pre- 
dica la biserică, iar acasă şi la lucru să zică de multe ori Tatăl nostru şi 
rugăciunea lui lisus. 

— Cum se pot mîntui călugării și mirenii în zilele noastre? 

— La temelia mântuirii noastre, a călugărilor, stă ascultarea, iar a 
mirenilor stă milostenia și naşterea de copii. Deci, să ne întoarcem din 
nou la adevărata ascultare de Dumnezeu, de duhovnici, de cei ce răspund 
de sufletele noastre. La ascultare să adăugăm rugăciunea neîncetată și 
smerenia, că fără aceste trei fapte bune nimeni nu se poate mîntui. 

— Sînteţi mulţumit de viața duhovnicească pe care ați dus-o? 

— Nu sînt mulțumit de mine, pentru că am dus viaţa mai mult cum 
am voit, decît cum am dorit și făgăduit. De acum nu mai doresc altceva 
decît să trăiesc cu Dumnezeu în inima mea, pînă îmi voi da sufletul în 
mîinile Lui. Că mai mare bogăţie ca aceasta nu este alta pe pămînt. Grija 
Martei să rămînă celor mai tineri, iar eu vreau să urmez lui Hristos, ca 
Maria. l 

— Cum pot ajuta călugării pe mireni pe calea mîntuirii? 
` Ša — Convorbiri dubovaicejti l 

— Cel mai mult îi pot ajuta prin fapte bune: prin rugăciune, prin 
sfaturi duhovnicești, prin milostenie şi prin viața lor curată, exemplară. 
Că degeaba sfătuim, dacă smintim cu faptele noastre pe mireni. Mai întîi 
pilda vieţii, şi apoi sfaturile. 

„— Vă temeţi de ceasul morţii și al judecății? 

— Mă tem, părinte Ioanichie, pentru că n-am făcut binele care tre- 
buia să-l fac înaintea lui Dumnezeu. Însă un lucru știu: că m-am luptat 
din răsputeri să împlinesc datoriile călugărești cu ajutorul lui Hristos. 
Dar nu orice luptă este încununată și răsplătită, - 

— Ce bucurii duhovnicești mai mari ați avut în viaţă? ; 

— Cele mai mari bucurii mi-au dat în mînăstire viața de linişte şi 
rugăciunea stăruitoare. Dorința mea cea mai mare a fost să deprind 
rugăciunea inimii. Dar pe aceasta numai darul lui Dumnezeu o dă. Cînd 
eram eu stareţ, eram foarte răspîndit cu grijile schitului, încît nu aveam 
timp nici să mă rog şi să merg regulat la biserică. Dar odată m-am retras 
singur într-o chilie la metocul nostru și acolo am început să postesc mult, 
să dorm foarte puţin şi să mă rog cu silință, cu ostenecală și metanii, ros- 
tind ziua şi noaptea rugăciunea „Doamne lisuse...”. Numai seara 
tîrziu gustam puţină pîine și un pahar de apă. După două zile, încă nu 
simțeam dulceaţa rugăciunii. Dar a treia zi a avut Dumnezeu milă de 
mine. Am simţit deodată o mare bucurie, o bucurie cerească, care a 
năvălit în sufletul meu. Lacrimile îmi curgeau fără întrerupere şi o pace 
sfîntă îmi stăpînea întreaga ființă. După un timp mi-am revenit şi abia 
atunci am înțeles că aceasta este adevărata cale ce duce la rugăciunea 
cea de foc, despre care spun Sfinţii Părinţi. 

Deci rugăciune, rugăciune multă şi iar rugăciune! De cînd am gus- 
tat dulceaţa rugăciunii lui lisus, n-am mai lăsat-o. Prin rugăciune am bi- 
ruit toate greutăţile în viață. Prin rugăciune am cîştigat răbdare, blîn- 
deţe şi liniștea sufletului, care este așa de scumpă. i 

— Cum s-ar putea astăzi reînnoi viața duhovnicească ? 

— Viaţa duhovnicească se poate reînnoi numai dacă ne vom ruga 
mai mult, adică dacă vom avea lucrul nostru mai presus de sublucru, 
cum spune la Pateric. Lucrul este nevoința duhovnicească, rugăciunea, 
citirea cărţilor sfinte, smerenia, dragostea şi mintea curată: iar aublucrul 
este grija multă pentru cele materiale. Dacă în mînăstiri ne vom îngriji mai 
mult de cele duhovniceşti, decît de cele pămînteşti, adică dacă va conduce 
Maria pe Marta, atunci viața noastră se va înnoi, mânăstirile vor deveni 
din nou altare vii, călugării vor spori pe calea mîntuirii și mulți se vor folosi 
de noi. Iar dacă nu, vom fi asemenea mirenilor și nici o plată nu vom lua. 

— Vă mulţumesc, părinte Calinic, de aceste frumoase sfaturi du- 

MONAHIA ACHILINA MINCU 
Mînăstirea Dintr-un Lemn 
(n. 1896) 


Minăstirea Dintr-un Lemn, atît prin așezarea, cît și prin viața du- 
hovnicească ce se duce aici, este considerată printre cele mai alese mînăs- 
tiri de călugărițe din țara noastră. Dealurile împădurite din împrejurimi, 
curtea împodobită cu tot felul de flori, biserica ctitorită de evlaviosul domn 
Matei Basarab, mică și frumoasă ca un vas al Duhului Sfînt, ca și dra- 
gostea și armonia ce domnesc în această liniștită chinovie, dau Minăs- 
tirii Dintr-un Lemn un prisos de frumuseţe duhovnicească. 

Dar dintre toate florile care cresc aici, cele mai de preț sînt călugări- 
tele care și-au închinat viața lui Hristos în această sfintă mînăstire. Cea 
mai iubită de toate maicile din obşte este maica Achilina Mincu. O ade- 
vărată mamă duhovnicească a întregului sobor. Nu știe carte multă, nu 
a citit cărți înalte; însă are dragoste multă, iubește mult, din inimă, pe 
Dumnezeu și pe oameni. lubeşte ca pe fiicele ei pe călugăriţe şi pe copiii 
săraci. Ca ucenică a marelui duhovnic de aici, Iosif Rusu (t1967), maica 
Achilina a deprins mai bine ca altele taina dragostei, taina mîntuirii prin 
iubire şi milostenie, prin iertare și mgăciune, prin nădejde şi bucurie. 
Aceasta este marea avere a maicii Achilina. Dragostea către toţi, milos- 
tenia, mila faţă de copii și orfani, biserica, chilia și rugăciunea. Și câți 
oameni îndestulaţi și cu multă învățătură nu sînt lipsiţi de bucuriile și 
nădejdea maicii Achilina! 

După ce mă închin la icoana Maicii Domnului, întreb de „mama” 
Acbhilina. La vîrsta ei de aproape 90 de ani, bătrîna este încă destul de 
vioaie, senină la suflet şi permanent cu rugăciunea pe buze și în inimă. 

— De cîți ani sînteţi în mînăstire, maică Achilina? 

— De 55 de ani viețuiesc în această mînăstire, cuvioase părinte. 
Sînt de loc dinspre Caracal și de mică iubeam viaţa călugărească. Mi-au 
fost tare dragi sfintele slujbe şi cîntările bisericii. 

— Ce aţi învățat mai mult în nevoinţa monahală ? 

— Am învățat de la duhovnici şi de la maicile bătrîne că trebuie să 
fac ascultare, să mă rog neîncetat şi să fiu smerită și milostivă cu toată 
lumea. Acestea le fac și am mare bucurie în suflet. 

— Şi cum te rogi, maică Achilină? 

— Pe cît pot, nu lipsesc niciodată de la slujbele bisericii de cînd sînt 
în mânăstire. La ascultare zic Tatăl nostru şi Doamne lisuse. Jar la chilie 
îmi fac canonul călugăresc de metanii și închinăciuni, citesc la psaltire 
și zic şi această rugăciune: „Doamne lisuse Hristoase, mă închin pati- 
milor Tale pe care le-ai răbdat pentru mine. Mă închin Sfintei Cruci pe 
care ai fost răstignit ! l: mă închin ranelor Tale şi le sărut cu lacrimi; mă 
închin ie, Care ai răbdat toate cu dragoste, ca să mă “mîntuiești pe mine. 
Mă închin Sfintului Tău Mormint, în care ai fost pus de cei răi pentru 
mântuirea lumii. Mă închin sfintei Tale învieri şi mă rog să mă primeşti 
şi pe mine întru împărăția Ta, amin!” 

— Ce "maici mai sporite aţi cunoscut în mânăstire ? 

— Am cunoscut multe maici bune, mai ales pe cele smerite şi nebă- 
gate în seamă. Apoi, maica Paisia Vasilescu, fostă stareță la noi 45 de 
ani; maica Zenaida Mărculescu, maicile Elpidia Stroe, Filoteia Tuculete 
şi mai ales maica Magdalena, eclesiarha mare. O călugăriță model pentru 
noi; mare cîntăreaţă şi nelipsită de la biserică. Cînd să moară, a cerut rasa 
să se îmbrace, a aprins singură luminarea din mînă și așa s-a dus la Mi- 
rele Hristos. 

— Ce duhovnici mai buni aţi cunoscut la Dintr-un Lemn? 

— Am cunoscut pe părinţii Antonie Varnqva și mai alea pe proto- 
singhelul Iosif Rusu, duhovnicul meu, căruia i-am fost ucenică 15 ani. 
Toţi trei au fost părinți cu viaţă sfîntă. Erau nelipsiți de la slujbele 
bisericii, posteau mult, se rugau neîncetat, făceau milostenie cu cei să- 
raci și creșteau mulți ucenici. Nu pot uita pe părintele nostru Iosif, omul 
lui Dumnezeu, părintele dragostei și tatăl orfanilor. Zilnic avea credin- 
cioși şi săraci la ușa chiliei lui. Iar el îi mîngfia pe toţi, le citea rugăciuni, 
îi învăţa calea mântuirii, îi hrănea cu mîinile sale din ce avea și le dădea 
de cheltuială pe drum. Noaptea, cînd suna clopotul de utrenie, părintele 
Iosif mă chemă: „Maica Achilină, hai la Dumnezeu! Biserica este casa 
mîntuirii. Îngerii din. cer ne numără paşii spre biserică! Veniţi, tată, ve- 
niți la Dumnezeu!”. lar de săraci zicea: „Maică Achilină, aceştia sînt 
avocaţii mei în ziua judecății lui Dumnezeu. Fără aceşti avocaţi nu ne 
putem -mîntui !” 

— Cum vi se pare viaţa duhovnicească astăzi în mînăstire? 

— Mulţumesc lui Dumnezeu că m-a învrednicit să ajung la acești 
ani, cînd pot să mă rog mai mult şi să mă împărtășesc mai des. Sînt bucu- 
roasă că toate maicile şi surorile mă iubesc, mă întreabă ce fac, mă mîn- . 
gîie, mă cercetează la chilie și mă ajută cînd nu mai pot. De aceea şi eu 
le sfătuiesc să se roage permanent, să postească, să facă acule, să aibă 
mai multă răbdare și să trăiască în dragoste.  - 

— Care este ultimul sfat pe care doriți să-l lăsați izisiiodlor? 

— Ultimul meu sfat acesta este: Să trăiţi în iubire, să vă rugați cît 
mai mult, să iubiți postul, tăcerea și biserica, şi să ajutaţi pe săraci cu 
fapta şi cuvîntul, că mare plată veţi lua”! Amin. 

SCHIMONAHIA NICODIMA VASILACHE 
Minăstirea Tismana `“ : 
(n. 1912—1991) 


+ 


Așezată într-o poziție subcarpatică încîntătoare, Minăstirea Tis- 
mana stă de veghe de peste şase secole în nord-vestul Olteniei, ca o im- 
punătoare cetate duhovnicească de sfințenie și preamărire lui Dumnezeu. 
Este o vatră monahală de multă linişte, atît interioară, cît şi exterioară. 
Aici s-a nevoit, între anii 1377—1406, Cuviosul Nicodim cel Sfînt împre- 
ună cu ucenicii săi. Aici au sihăstrit multe mii de călugări iubitori de Hris- 
tos, dintre care nu puţini vor fi numărați în ceata sfinților în cer. Pînă 
în anul 1948 Tismana a fost mînăstire de călugări, apoi a fost tranitor 
mată în mînăstire de călugărițe. o! 

Cea mai virstnică nevoitoare d'n obștea Mînăstirii Tismana este schi- 
monahia Nicodima Vasilache. Sfinția sa trăiește intens în dragostea lui 
Hristos, Căruia I-a închinat din tinerețe inima, speranța și bucuriile. 
Astăzi, maica Nicodima a trecut de 70 de ani. Gîndul ei este unul singur: 
să adune cît mai mult untdelemn duhovnicesc în candela sufletului, pentru 

a-L întimpina pe Mirele Hristos! De aceea se retrage tot mai mult în sine, 
se roagă mereu, este nelipsită de la biserică, stă de veghe în miez de noap- 
te, cugetă la cele veşnice și aşteaptă pe Domnul. Sufletul sfinţiei sale, 
liniştit și împăcat, iradiază bucurie şi pace. Maicile și surorile mai tinere 

o iubesc ca pe o mamă duhovnicească şi îi cer cuvinte de folos în clipe 
de răgaz sau în vreme de ispitire, cărora bătrîna le dtobice cu bună- 
voință inima și ușa chiliei. Să ni, 

Cunoscînd ascultarea și smerenia maicii Nicodima, i-am cerut. citeva 
sfaturi duhovnicești, pe care le redau în rîndurile de mai jos. 

? — Maică Nicodima, în ce an ați intrat în vinga monahali şi cine v-a 
îndemnat? - ; 

— Maica Domnului m-a E e să vin la tii oct, De ER eu 
doream. de mică să mă fac călugăriță. În Galați, orașul meu natal, am frec- 
ventat zece ani un pension de călugărițe catolice. Atunci mi-a venit gîn- 
dul: „Ce bine ar fi dacă m-aș face și eu călugăriţă ! 1”, Încă nu cunoșteam 
nici o minăstire ortodoxă, Apoi, călătorind prin Oltenia, am cunoscut pe 
stareţa Mînăstirii Sărăcineşti, monabhia Pelaghia, un suflet plin de dragoste 
şi viață duhovnicească. La îndemnul ei am intrat în obştea Minästirii 

Sărăcinești în anul 1943 şi n-am regretat nici o clipă ceasul venirii mele 
la Hristos. . 

— În ce mînăstiri aţi mai stat ? 

— După moartea maicii Pelaghia am fost transferată la Miînăstirea 
Bistriţa — Vilcea, unde m-am călugărit în anul 1947. În anul 1951 am | 
fost transferate 20 de maici și surori la Minăstirea Tismana, să organizăm 
aici viață de obște. De atunci mă aflu neîntrerupt aici, cu rugăciunile 
Maicii Domnului, patroana acestui sfînt locaş. 

— Cum era viaţa duhovnicească în mânăstire acum 40 de ani? 

— Nu pot găsi cuvinte de bucurie și mulţumire duhovnicească pentru 
tot ce simțeam atunci în inima mea. Mi se părea că sînt în cer, La Mînăs- 
tirea Sărăcineşti era o frumoasă rînduială monahală pusă de bătrîna sta- 
reţă, Arhimandrita Ecaterina Miclăuș, de loc din Tilișca Sibiului. Toate 
erau nelipsite de la slujbele bisericii. Numai cele de la bucătărie erau scu- 
tite de slujbă. Utrenia se făcea la miezul nopţii. Toate ne rugam în taină, 
cîntam, ne ajutam la ascultare și eram fericite. Sfînta Liturghie se făcea 
numai în sărbători, că nu aveam permanent preot duhovnic. La Tismana 
viaţa duhovnicească este cam la fel. Aceeași rînduială la biserică, Sfînta 
Liturghie zilnică, masa şi ascultările de obște. Dacă este dragoste și ascul- 
tare, toate sînt bune și avem nădejde de mântuire. Dacă ne lipsesc acestea, 
degeaba am mai venit la mânăstire. 

— Maică Nicodima, ce v-a plăcut mai mult în viața monahală ? 

— Părinte Ioanichie, întotdeauna mi-a plăcut să fac ascultare, să 
întreb ce trebuie să fac, să lucrez orice numai cu binecuvîntare şi să nu 
calc porunca maicii stareţe și a duhovnicului. 

„1 Ce mîngiiere aveaţi în vreme de ispite? i 

„— La început, din cauza slavei deșarte și a părerilor bune despre 
mine, nu prea îmi dădeam seama de ispite, sau mă tulburam puțin și apoi 
mă linișteam. Acum însă, în orice ispite, mă mîngfi cu gîndul că sînt slo- 
bozite de Dumnezeu pentru păcatele mele. După ce îmi fac un examen 
de conștiință, mă mîngîi cu câteva lacrimi şi cu acatistul Maicii Domnului, 
la care țin atit de mult din tinereţe. Uneori, în vreme de ispite, după ce 
mă rog, biruiesc ispitele cu milostenia. Ajut pe cele bolnave, citesc cărți 
sfinte, dau cîte un sfat celor mai tinere și pe măsură ce mîngii eu pe altele, 
şi Dumnezeu îmi mîngiie sufletul meu. i 
... . — Ce slujbe şi rugăciuni v-au folosit mai mult în viaţa de mînăstire ? 


— Întotdeauna Sfînta Liturghie m-a întărit, m-a miîngtiat și m-a 
hrănit cel mai mult. Apoi utrenia de la miezul nopții și canoanele cu pă- 
timirea sfinţilor mi-au folosit mult. Iar la chilie am folosit permanent 
„Ceaslovul, Psaltirea, «citirea cărților sfinte și metaniile. Din tinerețe am 
"o mare evlavie către Maica Domnului. Zilnic citesc acatistul şi paraclisul 

Maicii Domnului şi toată rânduiala călugărească. Cînd sînt la ascultare, 
am căutat să fac toate cu dragoste, cu rugăciunea lui lisus și cu bucurie, 
ca pentru Dumnezeu. Pentru mine ascultarea a fost întotdeauna rugă- 
ciune, liturghie duhovnicească. în ie 

— Ce cărți duhovnicești aţi citit mai mult în mînăstire? 

— Întîi Sfînta Scriptură, apoi Vieţile Sfinţilor, Patericul, Filocaliile, 
Războiul nevăzut al sfîntului Nicodim Aghioritul, cuvintele Sfinţilor Pă- 
rinți, Urmarea lui Hristos și tot ce poate zidi sufletește. Am citit atit pentru 
mine, pentru formarea mea duhovnicească, cit şi pentru a folosi pe cele 
tinere şi pe credincioși. 

— Cum vi se pare viaţa duhovnicească astăzi în mînăstire ? 

— Acum 40—50 de ani în mînăstire era mai puternic duhul ascul- 
tării, al smereniei și statorniciei, Astăzi au slăbit dragostea, ascultarea 
şi smerenia în rîndul celor mai tineri. Ascultăm numai dacă ne convine 
sau dacă sîntem lăudaţi ori plătiţi. Toţi cerem duhovnicie, dar dacă sîn- 
tem puși la rînduială duhovnicească, îndată ne pierdem răbdarea și vrem 
să ne ducem în altă mînăstire, căci nu putem răbda tăierea voii şi nu vedem 
bîrna din ochiul nostru, ci numai paiul din ochiul aproapelui. 

„— Care ar fi motivele slăbirii vieţii duhovnicești în zilele noastre? 

— Slăbirea credinţei, a dragostei, a rugăciunii şi smereniei, iată mo- 
tivele principale ale slăbirii noastre, duhovniceşti. Apoi, cred că oricînd 
a fost o nepotrivire între părinţii bătrîni şi cei tineri. Acum se pare că 
nepotrivirea este mai mare ca în trecut, pentru că se renunță mai greu 
la egoism, la acel „eu” care ne chinuie o viaţă. Dar prin ispitele mînăs- 
tirești care se ivesc, colțurile mîndriei se rod și încetul se intră în normal. 
„Purtaţi-vă sarcina unii altora”, spune Sfintul Apostol Pavel, și iarăși: 
„Dragostea îndelung rabdă”. 

— Dintre toate virtuțile principale, care credeţi că lipseşte cel mai 
mult credincioşilor? id 

— Eu cred că lipseşte cel mai mult dragostea dintre oameni, căci 
„dragostea îndelung rabdă, se milostiveşte, nu caută ale sale... toate 
le crede, toate le rabdă, toate le nădăjduieşte, căci dragostea niciodată 
nu cade”, spune Sfîntul Apostol Pavel. m 

— Maică Nicodima, după atiția ani de nevoință călugărească, sîn- 
teți mulțumită sufletește, sau nu? | 

— N-am realizat mai nimic din ce nădăjduiam la început, din ce am. 
făgăduit la călugărie. Am plecat din lume pentru a deveni un om nou; 
duhovnicesc, și văd că sînt mai rău decît eram. Aș vrea să devin altul, 
mai blind, mai rîvnitor la rugăciune, mai smerit, mai plin de evlavie, de 

*smereţiie și dragoste față de Dumnezeu și de aproapele. Dar toate acestea 
îmi lipsesc. Iată deci, că nu am putut realiza omul cel nou, liber, îndelung 

răbdător şi plin de dragoste pentru toţi. Dar nădăjduim că lipsurile noastre 
vor fi completate de mila lui Dumnezeu cea nemărginită. 

— Ce cărți de zidire sufletească mai importante recomandaţi uce- 
nicelor sfinţiei voastre? 

— Rolul cărţilor sfinte este de a îmbogăți cunoștințele, de a aduna 
memoria și pentru progresul nostru sufletesc. Eu obișnuiesc să recomand 
maicilor mai tinere următoarele cărți: Cuvintele Sfintului Teodor Studitul, 
Patericul, Vieţile Sfinţilor, Războiul nevăzut, Filocaliile și Tratatul despre 
feciorie, iar în fruntea tuturor recomand Sfînta Scriptură. 

— Ce rugăciuni mai necesare 'recomandaţi celor tinere? 

— Participarea regulată la Sfînta Liturghie şi cele șapte laude, dacă 
mu sînt trimise la ascultare. Dacă sînt trimise la ascultare, să rostească cu 
atenţie şi evlavie rugăciunea „Doamne Iisuse...” , Tatăl nostru, Crezul 
şi Psalmul 50 de mai multe ori. Apoi să cînte cîntări bisericești și să facă 
ascultare cu dragoste. La chilie să citească mai ales rînduiala călugă- 
rească din Ceaslov, să citească cîteva catisme din Psaltire, acatiste, para- 
clisul Maicii Domnului, închinăciuni și metanii, după sfatul duhovnicului 
şi după putere. Nu trebuie să căutăm atit cantitatea rugăciunii, ci mai 
alea calitatea ei, evlavia cu care ne rugăm, simţirea inimii şi lacrimile. 
Acestea spală sufletul, mîngiie inima și hrănesc duhul omului. Acestea 
le recomand și credincioșilor. Oricum, numai să se roage mereu cu sme- 
renie şi credinţă, și se mâîntuiesc . 

— Cum se pot birui mai uşor ispitele trupului? 

a — Se pot uşor birui dacă sînt date la iveală printr-o spovedanie deasă 
_şi curată, prin post, metanii și ascultare care obosesc trupul. Întotdeauna 
trebuie urmat sfatul duhovnicului. 

.— — Maică Nicodima, vă temeţi de ceasul morţii ? l 
~ — Qare cine nu se teme de ceasul morții şi al judecății lui Hristos? 
Dar avem nădejdea mîntuirii, ca tilharul de pe cruce! 

- — Cum putem noi călugării să folosim mai mult pe credincioși? 

— Ascultindu-le păsurile şi durerile cu răbdare, dindu-le sfaturi creş- 
tinești, îndemnându-i la spovedanie, la rugăciune, la iertare și buna vie- 
țuire cu vecinii și dindu-le cărţi de folos să citească. Apoi, noi înşine să 
ne rugăm pentru nevoile lor: şi să-i zidim sufletește prin ceru phal 
vieţii noastre. -© 4 | 
i — Ce bucurii duhovnicești mai deosebite ați avut în viață şi ce aţi 
mai dori pe viitor ? 


— Cea mai mare bucurie am avut când mama mea a venit la minăs- 
tire și s-a călugărit. Apoi am mare bucurie că m-a 'chemat Dumnezeu la 
acest cin îngereac, ca să mă mîntuieac. Pe viitor aştept mila Domnului. 

— Ce sfaturi duhovniceşti doriţi să lăsaţi ucenicelor, celor mai tinere, 
spre a lor mântuire? 

„— Pentru cele din mînăstirea noastră, atîta spun: Dacă au văzut 
sau sesizat vreun bine la cele mai bătrine, să-l urmeze și să mă pomenească 
şi pe mine la rugăciunile lor. 

— Ce sfaturi duhovnicești mai deosebite lăsați credincioșilor, spre 

mântuire ? 
-  — Să iubească pe Hristos şi Biserica. Să iubească familia și să se 
sacrifice pentru copii. Să iubească pe toți oamenii şi să se roage pentru ei. 
'Cînd unul este nervos, supărat, celălalt să tacă şi să se roage în gînd, ca 
să se potolească furtuna. Să nu dea crezare vorbelor aduse de vecini şi 
prieteni, care caută să facă dezbinare între soţi. Să aibă cărți sfinte în 
casă şi un duhovnic bun, şi să asculte sfatul lui, că în mod sigur se vor 
mântui. 

— Care ar fi ultimele cuvinte, maică Nicodima, pe care ați dori să 
le rostiţi în ceasul despărțirii de cele pămînteşti ? 

— Părinte Ioanichie, aş dori să mă despart de trup cu aceste cuvinte 
pe buzele mele: „Doamne Iisuse Hristoase, Fiul lui Dumnezeu, pentru 
rugăciunile Prea Sfintei Născătoare de Dumnezeu, miluieşte-mă pe mine, 
păcătoasa !”, i 

— Amin! 

ARHIMANDRITUL SERAFIM POPESCU 
Minăstirea Brincoveanu 


(n. 1912—1990) 


De trei secole încoace Mînăstirea Brîncoveanu este așezarea monaha- 
lă cea mai reprezentativă a Transilvaniei. Sub acoperemintul ei se nevoiesc, 
ca într-o familie duhovnicească, peste 25 de părinţi şi fraţi rîvnitori 
pentru Hristos, care stau înaintea lui Dumnezeu și a oamenilor ziua și noap- 
tea. Este o minăstire cu profil misionar în care poposesc numeroși credin- 
cioşi ardeleni de prin sate și orașe, venind să se roage lui Dumnezeu, să-şi 
adape sufletul din liniștea şi roua Duhului, să-şi ușureze conștiința sub 
epitrahilul preoţilor, să primească Prea Curatele Taine, să stea o noapte 
de veghe în biserică, să ceară un cuvînt de folos de la părinţii călugări și 
să asculte o predică mînăstirească. Credincioşii ştiu mai bine ca mulți, 
şi nu pot uita, ce mare rol au sfintele noastre mânăstiri pentru unitatea 
și întărirea lor duhovnicească în sînul Bisericii Ortodoxe străbune: 

Cel care le iese cel dintîi înainte și îi întîmpină cu dragoste este Arhi- 
mandritul Serafim Popescu. Numele cuvioşiei sale este cunoscut multor 
credincioși, atît pentru faptul că este cel mai vechi în mînăstire, cît și 
pentru că le este tuturor sfetnic și părinte duhovnicesc. Călugăr al blindeții, 
teolog plin de modestie, şi duhovnic al dragostei, părintele Serafim se stră- 
duiește mult pentru zidirea sufletească şi mîntuirea fiilor săi duhovnicești, 
călugări și mireni. Pentru aceea este mereu solicitat şi căutat. 

Dornic să-l cunosc mai de aproape pe părintele Serafim și să aflu cîte 
ceva despre activitatea sa din Mînăstirea Brincoveanu, poposesc la ușa. 
chiliei sale. l 

— Binecuvîntați, Prea Cuvioase părinte Serafim! Un frate din Mol- 
dova doreşte să vă vorbească. i 

— Dumnezeu să ne binecuvinteze, părinte Ioanichie ! Bine ați venit! 
Poftiţi în chilie! 

l — Cum vă desfăşurați viața duhovnicească în Mînăstirea Brincoveanu? 

— Mulţumim Domnului. Ne străduim să mergem împreună cu Hristos 
spre Emausul cel de sus. Dumnezeu rămîne cu noi în viaţă cât timp facem 
voia lui. Cînd nu-L ascultăm, ne mai lasă şi singuri, ca să vedem cît este 
de greu fără El! 

«o — :— De unde sînteţi de loc, părinte Serafim? 


: 


CONVORBIRI DUHOVNICEȘTI 


— Sfînt fiu de ţărani dintr-un sat aproape de Alba Iulia. Părinţii 
mei, originari din Poiana Sibiului, erau foarte evlavioşi. La îndemnul 
lor am făcut primii paşi în biserică și în viața duhovnicească. 

— Cînd aţi îmbrățișat viața monahală? 

— În anul 1941, părinte. Am fost tuns în monahism aici, la Mînăstirea 
Brincoveanu, și tot aici am fost hirotonit în 1943 preot slujitor la 
biserică, misiune pe care am dus-o cu multă rîvnă şi dragoste. 

— Ce studii teologice ați făcut înainte de intrare în viaţa călugărească ? 

— În anul 1932 am absolvit Liceul din Alba Iulia; între anii 1932 — 
1936 am absolvit Academia Teologică din Sibiu, iar între anii 1936 —1938 
am absolvit Facultatea de Teologie din Cernăuţi, cu teza de licență mStoi- 
cismul și viaţa creştină”. 


— Ce alte studii teologice ați mai urmat, părinte Serafim? 

— Am mai fost un an de zile, între 1939—1940, student la Facultatea 
de Teologie de la Atena, unde am aprofundat limba greacă și am audiat 
pe vestiţii profesori Balanos şi Trembelas, la morală și dogmatică. Apoi 
am mai stat un an de zile — 1940 —1941 — în Sfîntul Munte Athos, sub 
ascultarea evlaviosului Arhimandrit Antipa Dinescu, pentru a studia și 
cunoaşte mai de aproape viaţa duhovnicească atonită. 

— Ce v-a plăcut şi v-a folosit sufletește mai mult la Muntele Athos? 

— Rîvna şi disciplina călugărilor atoniţi, punctualitatea lor pentru 
sfintele slujbe, respectarea cu sfinţenie a rînduielilor canonice și tipiconale, 
osîrdia lor pentru apărarea Ortodoxei și învăţăturii Sfinţilor Părinţi, chiar 
cu prețul vieţii. Aceasta m-a mișcat și m-a zidit mai mult sufletește. M-am 
întors din Athos în țară hotărît să intru și eu în monahism, după cum am 
şi făcut. 

— Ce duhovnici şi povăţuitori sufleteşti mai deosebiți aţi avut în 
anii de ucenicie monahală ai sfinției voastre? 

. — Trei părinți mai deosebiți au contribuit mai ales la formarea mea 
duhovnicească: Arhimandriţii Benedict Ghiuş și Arsenie Boca și părintele 
profesor Dumitru Stăniloae, al cărui elev mă consider. 

— Ce învățături mai importante rețineți de la ei? 

— Să fiu nelipsit de la sfintele slujbe și să iubesc cu totală dăruire 
pe Dumnezeu şi pe oameni. Aceste două fapte bune le iubesc și acum cel 
mai mult. Să slujesc la biserică și să sfătuiesc (i hOVAUI SALE pe credincioșii 
care vin la noi. 

— Ce opere ale Sfinţilor Părinți preferați? 

— Am preferat în mod deosebit omiliile Sfîntului loan Gură de Aur, 
ca mare păstor de suflete și părinte al iubirii de oameni. Am scris chiar 
un studiu, „Despre pastorația Sfîntului loan Gură de Aur”, pe care l-am 
publicat în Revista teologică din Sibiu. Am studiat și tradus și din 

Sfîntul Vasile cel Mare texte despre viaţa monahală, €hiriovală da al cărei 
organizator iscusit a fost. 

— După experiența Prea Cuvioșiei voastre, care ar fi cele mai ne- 
cesare virtuţi care trebuie să ae oa inima şi mintea unui preot, 
mai ales în timpul Sfintei Liturghii? 

— În toată viața sa preotul trebuie să fie călăuzit de aceste fapte 
bune: credință puternică în Dumnezeu, dragoste spre oameni, bunăcuviință, 
smcrenic, atenţie şi rîvnă lăuntrică pentru Hristos. Iar în afară: paza - 
gîndului, luare-aminte la cele ce se citesc, osîrdie și bucurie duhovnicească. 

— Ce fapte bune trebuie să împodobească sufletul unui duhovnic? 

— Să aibă înainte prezenţa lui Hristos în toate privințele și să facă 
cu credincioșii care vin la el ce ar face Iisus în locul lui. El poartă poverile 
necazurilor noastre, se face una cu noi. Așa și preotul. El se face una cu 
sufletul adus înaintea lui. Îl înţelege, îl mîngfie, îl ridică, îl încurajează, 
se face tuturor toate. 

— În Taina Sfintei Spovedanii, care este partea Duhului Sfint și care 
este contribuţia preotului duhovnic? 

— Duhul Sfînt iartă păcatele prin punerea mfinilor preotului, iar 
contribuţia preotului duhovnic este meșteșugul lui de a vîna și scoate 
sufletele din robia păcatului. Iscusinţa preotului duhovnic este și ea in- 
spirată dc harul Duhului Sfînt, precum și de sfințenia, cultura și trăirea 
sa interioară. Preotul se roagă, se identifică cu sufletul credinciosului, 
suferă și se bucură pentru el, mîngiie și se întristează, după așezarea su- 
fietească a fiecăruia. 

— Ce metodă duhovnicească este mai indicată la spovedanie? Aspri- 
mea sau iconornia, pogorămîntul și iertarea ușoară? Adică, cum trebuie 
împăcată asprimea Sfintelor Canoane şi dreptatea lui aminezeu cu dra- 
gostea și mila pentru oameni? 

— Totul depinde de starea sufletească a penitentului. Acesta este 
cel mai bun indiciu pentru duhovnic. Nici asprime prea apăsătoare, nici 
mîngîiere şi iertare prea ușoară. Dacă sufletul penitentului este împietrit, 
este nevoie de asprime. Dacă este descurajat şi se căiește mult, este nevoie 
de blîndeţe și mîngiiere. Starea sufletului arată măsura cuvenită. Depinde 
de rană, de vechimea ei, de starea de îndreptare a penitentului. Sfinţii 
Părinţi au înţeles toate chinurile și necazurile sufletului omenesc. Dacă 
penitentul îţi întinde mîna, să-l ridici. Cazul bolnavului de la Vitesda 
este pilduitor în această privinţă. Preotul duhovnic este dator să izbăveas- 
că, pe cât este cu putință, sufletul doborît de păcat. Eu am căutat să-l 
fac pe credincios să se învinovăţească singur pe sine. Sfintele Canoane au 
darul de a trezi, întări şi ridica sufletul credinciosului din păcat. 

. — Cînd considerați pe credincios vrednic de Trupul şi Sîngele 
Domnului ? 

— Cînd a ajuns credinciosul la starea de curățenie trupească și suflce- 
tească, prin post, rugăciune și împăcare cu sine, cu semenii și cu Dumnezeu, 
este cu rînduială să se apropie de cele sfinte și să se p eaaeo după 
cuviință. js 

„— De cîte ori pe an împărtășiți pe credincioşi şi pe monahi? 

— Mirenii se împărtășesc de patru ori pe an, după rînduială, iar 
călugării mai des, dana cum se pregăteşte fiecare, cu evlavia și trezvia 
cuvenită. 

— Cel rol important au avut și continuă să aibă mînăstirile și călugării 
în apărarea credinţei ortodoxe și a unităţii noastre spirituale şi naţionale ? 

— Mînăstirile ortodoxe au fost dintotdeuna locașuri şi școli duhovni- 
cești ale evlaviei şi sfinţeniei, în care s-au cultivat marile virtuţi evanghelice 
şi s-au desăvirşit sufletele iubitoare de Hristos, pînă au ajuns la asemănarea 
cu Dumnezeu. Ele au dat nenumărați cuvioși, sfinţi, ierarhi, mărturisi- 
tori și mucenici. Mînăstirile sînt și adevărate cetăţi de apărare a Ortodoxiei, 
a tradiţiei, a moralei și rînduielii Bisericii noastre apostolice. 

— Ce rol duhovnicesc au avut dintotdeauna hramurile și slujbele 
festive la marile sărbători mînăstirești ? 

— Ele au avut şi au darul de a aduna numeroși credincioși la un loc, 
de a-i întări în dreapta credinţă și în tradiţia ortodoxă, formînd prilejuri 
binecuvîntate de întărire și înviorare creştină, de înfrățire şi iubire spirituală 
şi naţională. Prin aceasta, mînăstirile sînt oaze de lumină pentru obștea 
credincioşilor noștri. 

— Cum sînt datori să predice călugării pe Hristos? 

' — Călugării predică aproapelui pe Hristos nu atît prin cuvînt, cât 
prin ținuta lor morală şi prin exemplul vieţii lor. Omul dăruit lui Dumnezeu 
cu trup şi suflet predică Evanghelia lui Hristos prin tot ce face el. Este o 
predică tăcută prin exemplul personal și o predică arătată, văzută, prin 
ținuta lui morală. Este bine să înceapă fiecare călugăr să predice pe Hristos 
prin viața lui. Aceasta este cea mai puternică predică. Preoţii călugări sînt 
datori să predice şi cu cuvînial, mai ales acum, cînd este atîta sete de 
cunoaștere de cuvînt. Fără îndoială, prin rînduiala sfintelor slujbe, predica 
monahilor este o continuă slujbă. Călugării trebuie să ridice cuvînt de 
apărare pentru dreapta credinţă și să lămurească pe credincioşi, care sînt 
asaltaţi de tot felul de secte. 

- — Care este milostenia călugărilor? 

— Să dea permanent sfat la cei care cer; să îndemne la viaţă morală ; 
să dea ajutor material, după posibilităţi, celor săraci ; să folosească he toţi 
„prin Viaţa şi exemplul lor și să se roage pentru lume. `. 


z 

— Care este cea mai importantă faptă bună care se cere călugărului? 

— Rugăciunea de laudă lui Dumnezeu, rugăciunea pentru oameni și 
pentru mântuirea sa. Călugărul este mai întîi om al rugăciunii și apoi al 
cuvîntului. 

— Dar pentru mireni, care este cea dintîi faptă bună? 

— Tot rugăciunea. Rugăciunea în casă, în călătorie, la lucru. Orice 
activitate se cuvine s-o începem întîi cu rugăciunea. Ahfel, lucrul nu este 
cu spor sau nu se Sfîrgeşte bine. 

— Ce cărți mai importante de Papaa dukoni a recomandaţi 
călugărilor și mirenilor ? 

— Filocaliile, Cartea de învăţătură ortodoxă şi Vieţile Sfinţilor. 
Filocalia ne învaţă cum să ne despătimim, să ne iluminăm și să ne desăvîrșim 
prin rugăciune, smerenie, dragoste şi păzirea curată a minţii și inimii. 
A doua carte ne învaţă tainele credinţei ortodoxe, fără de care nu ne putem 
mântui. lar Vieţile Sfinţilor ne îndeamnă la jertfă, la punerea în practică 
a credinţei în Dumnezeu. 

— Care sînt cele dintîi motive care fac să crească prozelitismul sec- 
tar în rîndul credincioșilor ortodocși ? 

— Cel dintii este viaţa preotului, lipsa de exemplu personal. Apoi, 
lipsa de îndrumare pastorală a credincioşilor şi lipsa de cărţi ortodoxe de 
învățătură pe măsura şi înţelesul lor. În satele unde preotul duce o 
viaţă exemplară şi catehizează oamenii, nu prind secte. Atît preoţii şi păs- 
torii, cît şi mânăstirile au datoria să apere dreapta credință şi să hrăneas- 
că pe credincioși, ca să nu se adape din izvoare străine și să dăm greu răs- 
puns în fața lui Hristos pentru pierzarea lor. Noi ne mîntuim în măsura 
în care ajutăm la mântuirea altora. 

— Care sînt cele mai mari păcate care destramă sofietul şi familia 
creștină ? 

— Întâi, este necredința. Apoi, beţia şi destul — edle două mari plăgi 
sociale şi morale care destramă persoana umană, familia şi comunitatea. 
Aceste trei păcate sînt cele mai răspîndite și fac cele mai mari victime. 

— Cum ar putea fi mai cu folos combătute aceste păcate? '- 

— Ne trebuie preoţi şi misionari buni, cu viață sfântă, tari în rugă- 
ciune, cu putere în faptă și cuvînt. Apoi cărți creștineşti în casele creştini- 
lor, cercetarea lor în familie, spovedania mai deasă, milostenia la cei săraci 
şi exemplul personal. Iar din partea credincioșilor, o mai strânsă legătură 
cu biserica şi preotul, multă seriozitate la încheierea căsătoriilor, naștere 
de copii, moralitate deplină, încredere între soţi și ascultare de preot ca 
de Hristos. Se cere ca: preoţii să-și. facă mai deplin datoria de păstori şi 
să lupte împotriva acestor r grele păcate. Altfel, se ajunge la dezbinare 

între soţi, neîncredere unul față de celălalt, adică intervine divorţul sufle- 
tesc şi se sfîrșește prin destrămarea familiei, adică divorțul final. 

— Ce trebuie să înţelegem prin pocăință? 

— Pocăinţa este părăsirea păcatelor și căința pentru ele. Pocăința 
este bucuria inimii de a trăi în Hristos și numai pentru El. Ea cere o viaţă 
îmbogăţită cu har și întărire în virtute. Ea se realizează prin spovedanie, 
rugăciune, post, milostenie, Sfînta Împărtășanie, şi citirea cărților sfinte. 

— Ce înţelegem prin cuvintele „bucuria mîntuirii” din Psalmul 50? 

„— Bucuria mântuirii este întoarcerea deplină de la păcat şi ura faţă - 
de cel rău, care este diavolul. Bucuria trăirii cu Hristos. 

— Ce sfat duhovnicesc lăsaţi fiilor sufletești ai prea cuvioşiei voastre? 

— Să fie legaţi pînă la moarte de Hristos și de Biserică. Viaţa și duhul 
Bisericii să-i urmărească în toată viaţa lor. 

— Ce sfat duhovnicesc lăsaţi părinţilor din Miînăstirea Brîncoveanu 
şi mie personal, părinte Serafim ? Do y 

— Să se proslăvească Dumnezeu în viața noastră personală și cea 
obștească și să trăim în nemuritoarea iubire. 

— Şi un cuvînt de încheiere, părinte Serafim? 

— Să închidem ochii cu pace la picioarele crucii lui Hristos! 

IEROMONAHUL TEOFIL PĂRĂIAN 
Miînăstirea Brîncoveanu — jud. Braşov | 


Dali aaa na . (a. 1929) 


Părintele Ieromonah Teofil Părăian de la Mînästirea Brîncoveanu 
este binecunoscut şi apreciat, atît în cele mai multe din mînăstirile noastre, 
cît şi în rîndul credincioşilor ardeleni. Și aceasta din două cauze princi- 
pale. Întâi, pentru că părintele Teofil este nevăzător. Apoi, pentru că sfinția 
sa este un profund teolog, cu o așezare duhovnicească deosebită. Pe lîngă 
cultură, l-a înzestrat Dumnezeu şi cu darul cuvîntului şi cu inimă caldă, 
care dă viață cuvîntului și putere să încălzească şi pe alţii. La acestea, i-a 
adăugat Dumnezeu darul înţelegerii, al măsurii şi al dreptei socoteli, care 
împodobesc orice suflet cuvios. f ata 

Dar ce să vorbim de dragostea părintelui Teofil, de blîndeţea și răb- 
darea sfinţiei sale și, mai ales, de bucuria și mulțumirea sa sufletească ? 
Cîţi oameni cu ochi n-ar dori să aibă liniștea și bucuria duhovnicească a 
părintelui Teofil! Cite fețe împodobite cu vedere nu sînt posomorite, 
crispate și brăzdate de gînduri și nevoi, în timp ce faţa părintelui Teofil 
este senină și luminată permanent de bucuria Sfîntului Duh! 

Lucrul acesta îl mărturisesc toți cei ce văd pe părintele Teofil şi 
vorbesc cu dînsul. Tocmai de aceea, mulţi credincioşi întreabă de sfinția 
sa, îl caută, îi cer cuvînt de folos sufletesc şi se întorc mîngiiaţi la casele 
lor. Iată deci că şi prin părintele Teofil se proslăvește Dumnezeu. Iată un 
teolog cu inimă de teolog! Părintele Teofil de la Mînăstirea Briîncoveanu 
nu rămîne un simplu călugăr nevăzător, un muritor de rînd, îmbrăcat 
în haine de doliu. Ci, dimpotrivă. Pentru cei mai mulți sfinția sa a devenit 
un neîntrecut povăţuitor, un adevărat părinte sufletesc. De aici și numele 
sub care este cunoscut peste tot, de „Părintele Teofil”! 

Gîndul de a-l vedea şi a vorbi cu părintele Teofil m-a îndemnat și 
pe mine să poposesc la Mînăstirea Brîncoveanu. Este o mînăstire mică 
de altfel, însă dragostea părinţilor de aici, în număr de aproape 30, este 
mare şi pilduitoare. O obşte bine închegată, cu multă armonie între 
fraţi, cu duhovnici buni, cu slujbe alese la biserică — prin care se împărtă- 
şeşte îndestulată mingiiere şi binecuvîntare credincioșilor ce ajung pînă 
aici. Renumele Miînăstirii Brîncoveanu este întregit de splendida sa așezare, 
la poalele Munţilor Făgăraş, înconjurată cu poieni pline de verdeață, cu 
pîraie limpezi de munte şi cu grădini bogate în roade și liniște. 

Ajuns în incinta mînăstirii întreb de părintele Teofil. Un călugăr 
binevoitor mă conduce la chilia lui. j 

— Pentru rugăciunile Sfinților Părinților noștri, Doamne Iisuse Hris- 
toase Fiul lui Dumnezeu, miluiește-ne pe noi! Binecuvîntează, părinte 
Teofil! . A ; 

— Amin! Dumnezeu să ne binecuvînteze pe toți! Bine ați venit la 
Teofil păcătosul! . a 

După frățeasca sărutare, părintele mă invită înăuntru, îmi prezintă 
chilia, biblioteca, cărțile copiate de el în Braille şi îmi comunică unele 
din bucuriile sale duhovnicești. Un călugăr al bucuriei, al păcii şi luminei 
selei de sus. Privesc în chipul feţei sale. Este un suflet. mulțumit. Un călu- 
găr silitor care mereu se realizează şi sporește în faptele cele bune. Toate 
le începe și le sfîrșește cu Hristos. Părintele Teofil este un adevărat iubitor 
de Dumnezeu, precum îl arată și numele. l 

~ Mă minunez de calmul cu care vorbește, de siguranţa: afirmațiilor, 
de bogăţia citatelor din Sfînta Scriptură şi Sfinţii Părinţi. Mă minunez 
de convingerea fiecărui răspuns, al fiecărui cuvînt. Cărţile, mai ales, sînt 
marii săi prieteni, marile bucurii ale părintelui Teofil. Îmi scoate un volum 
din raft. Îmi citește un fragment din „Imnele dragostei divine”, scrise 
de Sfintul Simeon Noul Teolog, poate cea mai îndrăgită operă patristică . 
legată de inima sa. Mă bucur și eu împreună cu părintele Teofil şi mă folo- 
sesc de ordinea exemplară a chiliei sale. Într-adevăr, precum înăuntru, 
aşa şi în afară: .. .  » a Pra 

Privesc în ochii senini ca cerul ai părintelui Teofil, care caută undeva, 
spre hotarele altei lumi. Cine ar putea afirma că părintele Teofil nu „vede”, 
cu toate că s-a născut orb? lar dacă s-a născut așa, aceasta nu din cauza 

ăcatelor cuiva, ci pentru ca să se proslăvească Dumnezeu prin sfinţia sa. 

ntr-adevăr, la părintele Teofil se repetă oarecum minunea cu orbul din 
Sfînta Evanghelie. Mă bucur că părintele Teofil „„vede”, că este fericit, 
că vorbeşte de lumină, de soare, de viață, de sfinţi, de Dumnezeu. Mă 
bucur că nu este singur, că nu se simte singur, că nu suferă ca un nevăză- 
tor, că nu se tinetiieșie ca un oth, că nu.se lasă quprins de nici un fel de 
întuneric. . z 

Îndemnat de această zi en a tat pe părintele Teofil la o convor- 
bire dahovaiceasci, pe care sfinția sa o acceptă din toată inima. 


T SAE . k 4 E A 
„+ CONVORBIREA ÎNTIIA Y 
si io m > Despre faptele bune $ oB ara 


' I. — Care este rolul principal al monahismului în Biserica lui Hristos ? 
— Monabii sînt numiți de Sfinţii Părinţi. „îngeri pămîntești”. Ei au 
pe pămînt același rol ca şi îngerii din cer, să laude neîncetat pe Dumnezeu, 
să-L mărturisească înaintea oamenilor prin cuvînt şi prin exemplul vieţii 
lor, să sporească pe calea desăvirșirii şi să ajute pe oameni pe calea mîn- 

tuirii. 


ZE 


D= Care este cea dintii datorie a monahilor fața de Dumnezeu? Dar 
față de Biserică şi față de lume? -' 

; — Cea dintii datorie a călugărilor este de a se ruga neîncetat lui 
Dumnezeu, lăudîndu-L, mulțumindu-I și cerînd milă, pace şi iertare 
pentru oameni. Faţă de Biserică au marea datorie de onoare de a apăra 
pînă la jertfă dreapta credință ortodoxă, de a menține neștirbite sfintele 
slujbe de zi și de noapte, și mai ales Sfînta Liturghie, nădejdea mântuirii 
noastre. Iar faţă de lume, faţă de oameni, călugării au datoria să se roage 
neîncetat lui Dumnezeu pentru miîntuirea lor, să-i călăuzească şi să-i 
mîngiie prin cuvinte de învățătură duhovnicească, după cuvîntul Domnu- 
lui ce zice: „Mingiiaţi, mîngiiaţi pe poporul Meu” (Isaia 40, 1). ` 


3. — -De ce are nevoje călugărul ș gi monahismul î în general, pentru a 
putea împlini această întreită însușire ? EES : 

— Pentru a-şi împlini misiunea sa, călugărul are nevoie, în. primul 
rînd, de vocaţie religioasă, de un duhovnic cu adevărat sporit duhovni- 
cește, destoinic să dea îndrumări, să soluţioneze orice chestiune de ordin 
sufletesc, să formeze conștiința monahului, să pună în valoare mijloacele 
şi metodele de îmbunătăţire sufletească. Apoi, de foarte. mare ajutor este 

un mediu religios DEn care paa şi stimulează pe monah în trăirea 
religioasă. 

Se știe că monaka ortodox este în primul rînd contempitiy. şi 
că lucrarea lui de căpetenie este o lucrare de rugăciune. Monahii ajută 
Biserica prin rugăciunile lor şi prin exemplul pe care îl dau credincioși- 
lor, precum şi prin faptul că însumează în societatea monahală, în cuprin- 
sul monabismuluj, pe credincioșii cu o vocaţie religioasă deosebită, care 
doresc să realizeze mai mult decît ar putea realiza în viața obișnuită. 
Pe acești oameni de vocaţie îi îndrumează şi îi formează monahismul, ca 
elemente utile Bisericii şi chiar lumii, 

* Monahismul, privit în totalitatea lui, are nevoie de elemente promiţă- 
toare în ceea ce priveşte realizarea desăvirșirii creştine. De observat că 
încadrarea în monahism a unor elemente fără vocaţie religioasă pentru 
monahism, precum şi lipsa de îndrumare a elementelor deja încadrate, 
are drept urmare scăderea prestigiului monahismului şi duce la neîmpli- 
nirea rostului călugărilor; ba chiar produce şi sminteli și neajunsuri în 
sînul Bisericii. Deci, trebuie mai multă grijă în recrutarea și încadrarea, 
în îndrumarea și formarea elementelor care intră în monahism. : 


4. — Ce trebuie să înțelegem prin despătimire și cîte părți are ea după 
Sfînta Scriptură şi Sfinții Părinţi? 

— Prin despătimire trebuie să înţelegem curățirea de patimi sau 
ajungerea la starea de nepătimire. Despătimirea este lucrarea pe care o: 
săvîrșeşte omul în vederea nepătimirii. Ea este o nouă orientare a energii- 
lor ființei omenești. Noi cunoaștem în noi si în alții firea supusă pătimirii, 
firea robită de patimă. Dorinţa ne este să ajungem la nepătimire. La 
aceasta ajungem prin lucrarea de despătimire. . 

Sfinta Scriptură nu se ocupă în mod special de despătimire și de 
nepătimire, ci numai de mîntuire, care include în sine, de fapt, și nepăti- 
` mirea. Nici un autor de cărţi inspirate din Sfînta Scriptură nu s-a ocupat 
în mod special de despătimire sau de nepătimire, S-au ocupat de aceasta 
Sfinţii Părinţi. Sfîntul loan Scărarul are în Scară un cuvînt despre nepă- 
timire, cuvint în care arată și ce este nepătimire, și care sînt semnele 
ei. De altfel, Scara Sfîntului Ioan Scărarul este „o îndrumare spre nepăti- 
mire”. Sfinţii Părinţi vorbesc despre o nepătiiiiee, parțială şi despre o 
nepătimire deplină. 


-r 


5. — Care este cea mai bună al de despătimire a călugărului şi a 
credinciosului după Sfinţii Părinți? 

— Nu știu dacă s-ar putea spune că există „o singură metodă” au 
o „cea mai bună metodă” de despătimire, nici dacă există o anume me- 
todă pentru călugări și alta pentru mireni — idealul şi al unora și al celor- 

lalţi, fiind unul și acelaşi: „desăvîrşirea creștină” sau cel puţin, „;mîntui- 
rea”. Călugării și credincioșii se deosebesc unii de alţii din punct de vedere 
religios numai prin angajarea ce o au și prin condiţiile de viață religioasă 
deosebite. Metode de despătimire şi a unora şi a altora nu se raportează 
la starca de călugăr sau de credincios de rînd, ci la starea religioasă ; fie- 
care ajunge la nepătimire, se despătimeşte dînd un sens religios vieţii 
privită în ansamblul ei, precum și fiecărei părți sau manifestări a vieţii 
în special. În felul acesta cred că a înțeles lucrul acesta Sfintul Petru 
Damaschin, care spune: „De va lăsa omul voile și cugetele sale și va face 
voia şi cugetul lui Dumnezeu, pentru unul ca acesta nu se va găsi, în 
toată lumea aceasta, nici loc, nici lucru care să-i împiedice mîntuirea” 
şi care declară: „Am văzut mântuire şi pieire, în bogăţie şi în sărăcie, în 
pustie și în viață de obște, în singurătate și în căsătorie”. De reţinut că 
în toate acestea există şi posibilitatea de mintuire ca și posibilitatea 
de pieire. i 


Despătimirea ca lucrare. şi nepătimirea ca stare sînt posibile deo- 
potrivă pentru călugări și pentru mireni, cu condiția ca fiecare, în rostul 
şi în împrejurările sale de viaţă, să fie preocupat și să se silească „să facă 
voia lui Dumnezeu”. „Totul pentru o mai mare mărire a lui Dumnezeu”. 
„Ori de mîncaţi, ori de beţi, ori altceva de faceţi, toate spre mărirea lui 


Dumnezeu să le faceţi” (1 Cor, 10, 31). „După cum aţi făcut mădularele 
voastre roabe ale necurăţiei și fărădelegii, spre fărădelege, tot aşa acum 
faceţi mădularele voastre roabe ale dreptăţii, spre sfințire” (Rom. 6, 19). 
Cred că în aceasta constă, în principiu, lupta de despătimire. Cît privește 
metoda, cred că pentru fiecare patimă trebuie o metodă anume, esenţialul 
“fiind să se urmărească în fiecare caz realizarea virtuţii care se împotriveşște 
patimii respective. De pildă, scapi de mînie cînd ai devenit blind. Scapi 
de ură, cînd ai iubire neclintită faţă de oricine. Scapi de iubirea de argint 
cînd ești gata să faci milostenie. Sigur, la aceasta nu se ajunge dintr-o 
dată, ci cu vremea şi cu osteneală. Totul e să știm în ce stadiu ne găsim, 
adică să știm ce patimă ne stăpînește ; care dintre patimi e mai puternică 
în noi. Apoi, să ne silim să scăpăm de oricare dintre patimi, prin virtutea 
potrivnică. Această lucrare se face totdeauna cu smerenie și cu rugăciune. 
„Toată darea cea bună și tot darul desăvirşit de sus este, pogorind de 
la Tine, Părintele luminilor” (Iac. 1, 17). 

Pătimirea are multe chipuri. Lucrarea de despătimire are şi ea multe 
înfățișări. Totul este să fim angajaţi pentru bine, prin Domnul nostru 
lisus Hristos, care este Mîntuitorul lumii căci, în ultimă analiză, nu noi 
realizăm nepătimirea, ci ne-o.dă Dumnezeu pe măsura silinţelor noastre. 

Pentru călugăr, voturile monahale, respectiv împlinirea făgăduinţe- 
lor călugărești: ascultarea, sărăcia şi castitatea sînt de bun ajutor spre 

nepătimire și ca lucrări de despătimire. Pentru mireni, faptul de a putea 
avea familie, de a aduce în lume, pentru prezent și pentru veșnicie, copii 
care să înmulțească numărul sfinților şi, eventual al călugărilor, este un 
mijloc de despătimire, un mijloc ducător la nepătimire. Faptul de a putea 
agonisi avere personală şi de a da celor lipsiţi este pentru mirean un mijloc 
de despătimire. lată deci, că nu se poate vorbi de o singură metodă de 
despătimire sau de metode speciale de despătimire, unele specifice călugă- 
rilor şi altele specifice credincioşilor de rînd ; fiecare se mîntuiește, deci se 
despătimeşte, la locul și în rostul lui, datorită legăturii pe care o are cu 
Domnul nostru lisus Hristos, Mîntuitorul, împlinind ceea ce ţine de starea 
de călugăr sau de credincios de rînd. De reţinut doar atit: că nu se mîn- 
tuiesc călugării făcînd cele ale mirenilor şi nici mirenii făcînd cele ale 
călugărilor. Adică nu se mîntuiesc călugării avînd familie, avere personală, 
independenţă. Nu se mîntuiesc nici mirenii așa cum se mîntuiesc călugării, 
adică renunţind la cele ce sînt datori să le împlinească prin specificul lor 
şi prin binecuvântarea Sfintei Biserici, care le trapă tășegle Sfînta Taină 
a Cununiei. 


6.— Cu ce faptă bună trebuie să înceapă călugărul despătimirea 
sufletului său, după Evanghelie și după experiența Sfinţilor Părinţi? .. 

— Dacă ne gîndim că Domnul nostru lisus Hristos a spus: „Cel ce 
vrea să vină după Mine să se lepede de sine, să-și ia crucea sa și să-mi 
urmeze Mie” (Mt. 16, 24), şi dacă avem în vedere că viața călugărească 
este prin excelenţă o viață de „urmare a lui Hristos”, cea dintii luptă cu 
care călugărul” ar trebui să înceapă desăvirşirea sufletului său ar fi »lepă- 
darea de sine”, sau alte fapte prin care să se realizeze lepădarea de sine. 
Astfel de fapte sînt, mai cu seamă, ascultarea şi smerenia. Dar ascultarea 
trebuie privită nu numai ca gînd că eşti dependent de cineva, că te știi 
dependent, ci în înţelesul unei dependențe reale, simţite şi urmărite. 

Călugăria ortodoxă este o călugărie în anonimat. Toţi cei care se 
afirmă pe ei prin călugăria însăși, nu știu ce-i lepădarea de sine şi nici 
ce este începutul cel bun. Există posibilitatea unei afirmări în călugărie 
şi prin călugărie; aceasta însă nu duce la desăvârșire, ci la înrăutăţire. 
Călugăria fără lepădarea de sine, fără ascultare, fără smerenie nici nu există. 
Am putea spune că, de fapt, călugăria încetează cu fiecare încălcare a 
voturilor monahale. Lepădarea de sine, ascultarea, smerenia, toate acestea 
se fac cu scopul urmării lui Hristos, în vederea slujirii lui Hristos pentru 
Împărăţia lui Dumnezeu, din dragoste faţă de Dumnezeu sau pentru a 
ajunge la dragostea de Dumnezeu. 


Independenţa în călugărie nu aneri călugăria. De aceea este 
- necesar ca în mînăstire toate să se organizeze în așa fel ca fiecare călugăr 

să poată începe şi să poată continua calea desăvirşirii prin a se lepăda 
de sine, ca să se afirme prin el Domnul nostru lisus Hristos. „Acela trebuie 
să crească, iar eu să mă micgorez” (loan 3, 30), zicea Sfîntul loan Boteză- 
torul, referindu-se la raportul său cu Domnul nostru lisus Hristos. Același 
lucru trebuie să-l poată spune oricare dintre credincioşi şi mai ales oricare 
dintre monahi. Să mă Inicgorez eu, ca să crească în mine Hristos! 
. Desigur, lepădarea de sine are ca început adevărat plecarea minţii 
“noastre față de Dumnezeu şi față de aleşii lui Dumnezeu, care sînt și aleşii 
noștri, în vederea mîntuirii noastre. Acel cuvînt, „toată noaptea m-am 
trudit şi n-am prins nimic, dar, pentru cuvîntul Tău, arunc mreaja în 
mare” (Lc, 5, 5), spus de Sfintul Petru, trebuie să fie şi cuvîntul fiecărui 
- credincios. Fiecare trebuie să poată spune: „Pentru cuvîntul Tău, pentru 
că zici Tu, fac ce mi se spune și ceea ce aș face eu din propria mea iniția- 
tivă”, Numai în felul acesta poate fi disciplinată „mintea, care discută cu 
Dumnezeu, în loc să se supună fără discuţie”. 
Trebuie însă observat că lepădarea de sine este și elie să i fie „un 
act religios”. Deci ea se realizează din motive religioase şi în vederea unor . 
scopuri religioase: ca să se afirme prin noi Domnul, ca noi să ajungem la 
desăvirșirea în, Hristos, ca să ajungem la „măsura vîrstei deplinătății lui 
Hristos” (Ef. 4, 13). Pentru astfel de motive, ca orice faptă religioasă, și 
lepădarea de sine trebtie căutată prin rugăciune. În acest sens s-ar putea 
spune că rugăciunea premerge lepădării de sine şi că este fapta de toată 
vremea a ostenitorului spre desăvirșire. De aceea nu greșesc cei ce spun 
că desăvirșirea trebuie începută cu rugăciunea de toată vremea, cu rugă- 
ciunea neîntreruptă. La drept vorbind, nimeni nu știe cu ce începe şi nici 
care este adevăratul început al înaintării în cele bune. Știm cu toţii doar 
ce trebuie să facem. În orice caz, esenţialul este ca cel ce vrea să urmeze 
lui Hristos — bineînțeles că numai cineva care are deja o legătură cu El 
poate dori să-i urmeze — trebuie să se ape de sine şi asta e prizcipal 
chiar și în rugăciune. i ' 


T. — Ce înțelegem piin luminare duhovnicească şi prin desăvîrşire ? 

— Ce este luminarea duhovnicească și ce este desăvîrşirea o știu numai 
cei luminaţi și desăvirșiți. Noi, despre desăvirşire știm că ea „este fără 
hotar”, n că, după cuvîntul Sfîntului Isaac Sirul, este „o prăpastie de 
smerenie”. Știm că mai ales dragostea, care este „legătura desăvîrgirii” 
(Col, 3, 14), şi smerenia, dusă pînă la cele mai adinci măsuri ale ei, formează 
conţinutul esenţial al desăvirgirii. Noi cunoaştem calea desăvirșirii și a 
iluminării. Vom cunoaște şi ce anume este iluminarea și degăvlișirea, der 
numai atunci cînd vom ajunge să le avem. pa: j 

8. — Care ar fi, pe scurt, scara virtuților care urcă sufletul pînă la 
desăvîrşire, pînă la unirea lui tainică cu Dumnezeu ? 

— E greu de precizat ordinea virtuţilor pe care, realizîndu-le, cineva 
ajunge la desăvirşire. Greutatea vine de pe urma faptului că virtuțile se 
întrepătrund, așa că nu există un hotar precis între ele, și nici nu se reali- 
zează într-o anumită ordine așa încît cel ce le-a realizat să poată spune: 

„acum am sfîrșit cu cutare virtute și mă apuc de următoarea”. E adevărat 
că Părinţii au indicat unele semne ale înaintării duhovnicești, dar adeseori 
e necesar să cunoaștem și urcușul în una și aceeași virtute. Prin urmare, 
nu-i deloc ușor să stabilești o scară a desăvirșirii. Ceea ce cred că e totuşi 
necesar de făcut, este să luăm aminte la anumite indicaţii pe care ni le 
dă în această privință Mîntuitorul în Noul Testament. 

Astfel de pildă, în Predica de pe Munte, Domnul nostru lisus Hristos 
ne prezintă Fericirile, care pot fi considerate şi ca un fel de scară a urcu- 
şului duhovnicesc. Se începe cu sărăcia duhului, care este smerenia, şi se 
continuă cu pocăința şi cu blindeţea, cu dreptatea, cu milostenia și cu 
curăţia inimii, pînă ce se ajunge, prin cele ce mai omei: la bucuria 
deplină, cea din ceruri. 

Tot în Predica de pe Munte a dips Daal şi rugăciunea a „Tatăl 
nostru”. Și în rugăciunea domnească avea un urcuș, dacă privim cuprinsul 
ei, în felul cum urmează de la sfîrșitul spre începutul rugăciunii. Mai întîi 
e eliberarea „de cel rău” și de tot ce-i rău, de tot răul sub toate formele 
lui... Vine apoi ocolirea ispitelor, iertarea celor ce. ne greșesc, activita- 
tea pentru agonisirea celor de trebuinţă. Urmează împlinirea întru toate, 
a voii lui Dumnezeu pe pămint, aşa cum se împlineşte ea în cer. Asta aduce 
Împărăţia lui Dumnezeu în om și între oameni și preamărirea lui Dum- 
nezeu. Z , 

În Epistola către Galateni, Sfintul Apostol Pavel vorbeşte daia 
„roada Duhului” şi arată din ce constă ea. Dacă luăm lucrurile tot așa, 
de la sfîrșitul enumerării către început, găsim şi aci un urcuş duhovni- 
cesc, care începe cu ,înfrînarea poftelor” şi oi eree cu pacea: bucuria, 
dragostea” (Gal. 5, 22—23). 

Mai este în Noul Testament un text car€ poate fi oi ler ca o indi- 
caţie a urcușului duhovnicesc, ca o scară a virtuţilor. Acel text se găsește 
în epistola a doua a Sfîntului Apostol Petru. În acel text, temelia este 
„credinţa”. Ea este urmată de „fapta bună”, care aduce „cunoștință”,. 
După aceasta vin „înfrinarea” și „răbdarea”. Urmează apoi nevlavia”, 
însoțită de „îngăduiala frățească”, lar toate acestea duc la „dragoste”, 
care este treapta cea mai de sus a urcușului duhovnicesc (2 Petru 1, 5—7). 

Apoi, însăşi Scâra Sfintului loan Scărarul poate fi socotită o dicare 
a urcușului duhovnicesc. Mai este și o scară a Sfîntului Teofan, dacă îmi 


CONVORBIRI DUHOYNICEŞTI 


aduc bine aminte. Ea este la sfîrșitul volumului 4, din Filocalia româ- 
nească. Noi ne îngrijim de cele de la început, de cele proprii cu starea 


noastră de începători, căci celelalte, cu voia lui Dumnezeu, vor veni şi 
ele, cînd va fi de trebuinţă. 


9. — Care este cea mai scurtă definiţie a faptei bune? Dar a păcatului? 

— Toată lumea știe că fapta bună este fapta conformă cu voia lui 
Dumnezeu şi că „păcatul este călcarea legii”. Așa îl definește Sfîntul 
Ioan Evanghelistul, în prima sa epistolă sobornicească. E drept că Sfîntul 
Evanghelist nu ne spune nici despre ce lege este vorba şi nici nu preci- 
zează că ar fi vorba de o călcare „cu deplină voinţă și ştiinţă” a legii lui 
Dumnezeu. Oricum, dat fiind faptul că Sfîntul loan Evanghelistul spune 
că „păcatul este călcarea legii”, aceasta poate fi considerată ca cea mai 
scurtă definiţie a păcatului. Este însă de trebuinţă şi precizarea că legea 
de care este vorba este „legea lui Dumnezeu” şi că prin păcat se calcă 
legea lui Dumnezeu „cu deplină voinţă și ştiinţă”. Fără aceste precizări 
nu se face deosebire între păcat și greşală. i 


10. — Ce trebuie să înțelegem prin ispită? Cite feluri de ispite sînt 
după Sfinta Scriptură și Sfinții Părinţi? De cînd ispita devine păcat? 

— Ne-am obișnuit cu gîndul că ispita este un îndemn spre ceva rău. 
În realitate, „ispita este un fel de încercare, de verificare, un examen”. 

n acest sens există expresia „ispitire canonică”. Tot în acest sens, au 
încercat unii teologi să formuleze cererea a şasea din rugăciunea Tatăl 
nostru: „Și nu ne duce pe noi în cercare”. Totuși, ispita este privită în 

"general ca'un îndemn spre păcat, ca un îndemn negativ. În acest înţeles, 
“ispitele sînt de atitea feluri de cîte feluri sînt păcatele, fiecare păcat avind 
ca pricină a lui o ispită. 

Ispita, chiar ca îndemn negativ, ca îndemn spre păcat, nu este tot- 
deauna pricină de păcat și, în orice caz, nu este în sine păcat, fiind un 
gînd simplu, fără margini. Dar ispita devine păcat, se transformă în păcat, 
cînd cel ce o primește o dezvoltă în gînduri cu imagini, cînd sufletul se 
învoiește la păcat şi chiar săvîrșește păcatul spre care a fost ispitit. Păca- 
tul începe, în orice caz, în gînd. Ne-o spune Hristos cînd zice: „Oricine 
se uită la femeie poftind-o, a și preacurvit cu ea în inima sa”. (Mt. 5, 28). 
De aceea, toată grija trebuie să ne fie aceea de a înlătura gîndurile rele, 
de la cea dintii apariție a lor în minte. 


ll. = Se poate omul mîutui fără ispite? Care este rațiunea ispitelor 
în viață? a 

— În Pateric se spune: „Ridică ispitele şi nu este cine să se mîntu- - 
iască”. E vorba aici de ispite ca încercări, ca ajutoare spre îmbunătăţire, 

ca greutăţi care ne întăresc în răbdare. Tot acolo spune: „Lucrarea cea 
mare o omului este ca greșala sa să o pună asupra sa şi să aștepte ispita 
pînă la răsuflarea sa cea mai de pe urmă”. Potrivit acestui cuvînt, ispitele 
sînt legate de viaţa omului, desigur, cu scop bun. Credinciosul trebuie să 
facă faţă ispitelor care îi vin. El trebuie să se pregătească spre a face față 
ispitelor. „Caută doctor înainte de boală şi roagă-te înainte de ispită”; 
„Privegheaţi și vă rugați, ca să nu intraţi în ispită” (Mt. 26, 41). 


12. — Este vinovat diavolul pentru ispitele aduse asupra omului? 
Și pentru ce anume? 

— Diavolul este vinovat pentru ispitele cîte le aduce oamenilor, căci 
el îi ispiteşte cu scopul de a-i ucide prin păcat și de a înmulți răutatea în 
lume. Deci, el este răspînditor de rele. Diavolui nu ispitește cu scop bun, 
ci cu scop rău, ca să înmulțească răul şi să piardă pe om. 


13. — De ce fapte bune are nevoie călugărul și creștinul în general 
pentru a birui ispitele? ) 

— Pentru a birui ispitele, călugărul, ca și orice credincios, are nevoie 
de smerenie, care „îi arde pe draci”, bine ştiindu-se că „pedeapsa celui 
mâîndru este căderea”. Mai are trebuință de priveghere şi de rugăciunea 
cea de toată vremea: ,,Privegheaţi și vă rugați, ca să nu intrați în ispită”, 
(Matei 26, 41). Mai ales, trebuie ocolite pricinile de înmulţire a ispitelo 
a celor dinlăuntru și a celor din afară. 

„Se înţelege apoi, că orice bine săvîrșit în mod pozitiv este o întărire 
a sufletului în lucrarea binelui, ceea ce înseamnă că prin orice înaintare 
în împlinirea binelui omul este mai pregătit să stea împotriva ispitelor. 
Părinţii spun că diavolul ispitește spre rău pe fiecare om după înclinațiile 
pe care le are fiecare. Să ne gândim la cazul pe care îl relatează Patericul, 
în legătură cu ava Macarie, care a văzut pe ispititorul avînd multe tigvu- 
liţe, cu care îi încerca pe fraţi. 

14. — Ce trebuie să înțelegem, după Sfinții Părinţi, prin greşală, priu 
păcat şi prin patimă ? Care este deosebirea între ele? 

— După Sfinţii Părinţi greșala este o încălcare a legii lui Dumnezeu, 
o abatere de la bine, fără voie și din neştiință. Greşeşte cineva cînd face 
un rău fără să ştie că e rău. Dar cînd abaterea spre rău se face cu deplină 
voinţă și cu deplină știință, atunci nu e o simplă greșală, ci e păcat, păcatul 
fiind „călcarea legii lui Dumnezeu cu deplină voință și ştiinţă”, O greșală 
care se repetă și care, prin acesta, devine deprindere, „„așezare”, iar pe 
de altă parte își mai găseşte şi justificare, adică „se face adevăr”, aceea 
nu mai e greșală, ci e păcat de moarte, că de așa o stare nu mai scapi 
niciodată. E de fapt ceea ce spune și Sfîntul Marcu Ascetul, care afirmă 

că „păcat de moarte este tot păcatul nepocăit”, Păcatul nepocăit este 
păcat de moarte, deoarece singură pocăința — care în esența ei este detes- 
tarea păcatului — este mijlocul prin care cineva scapă de păcat. Cel ce 
nu se pocăieşte, deci cel care nu urăște, care nu detestă păcatul acela, nici 
nu poate scăpa de el. i 

Deprinderea în păcat alcătuieşte în suflet o melar spre rău, o 
dispoziție spre păcat, care este patima. Dar patima mai poate fi și resortul 
din care se declanșează păcatul, adică temeiul psihologic și fiziologic al 
păcatelor şi al patimilor considerate ca deprinderi, rezultate de pe urma 
repetării păcatelor. În orice caz, este esenţial să se facă deosebire între 
păcat, ca faptă izolată, și păcatul îndătinat sau patima păcătoasă. Patima 
ca resort al patimilor de ocară nu este păcat, ea ţinînd de însăşi firea 
noastră și fiindu-i dată omului cu scop bun. În acest caz, numai întrebuin- 
țarea neconformă cu firea a înclinărilor ei este rea și devine patimă de 
ocară, patimă negativă. Nu pătimirea însăşi sau pasiunea este rea, căci 
ea poate fi întrebuințată spre bine, adică în mod pozitiv. Ea ne-a și fost 
dată tocmai pentru realizarea binelui: „Miîniaţi-vă și nu păcătuiţi” (Ps. 
4, 4). Sau poate: „Miîniaţi-vă, ca să nu păcătuiți”, ceea ce înseamnă: 
scoateţi din suflet, prin minia împotrivitoare, faptele păcătoase, patimile . 
de ocară. Prin mânie, faceţi rînduială în sufletele voastre. Sau: întrebuin= 
aţi instinctul reproducerii pentru reproducerea însăși. „Din voia Ta se 
face însoțirea după lege şi nașterea de prunci dintr-însa” se spune într-o 
rugăciune la cununie. 


15.— Care este cea mai mare faptă bună a | călugărului din viața de 
obşte? Dar a celni ce se nevoieşte în linişte ? 

— Domnul nostru lisus Hristos a fost întrebat „care este cea mai 
mare poruncă din Lege” și în răspunsul Său a dat lămurirea că cea mai 
mare poruncă este porunca iubirii; porunca iubirii față de Dumnezeu, 
mai mult decit orice, și faţă de aproapele, la măsura iubirii față de sine 

- însuși. Fiind deci iubirea cea mai mare dintre virtuţi, virtutea care rămîne 
în veșnicie este firesc ca oricine care se osteneşte pentru a realiza A Vita le) 
mai întîi şi mai cu seamă iubirea să și-o câștige. 

În Pateric se spune că un părinte (nu ştiu care din doi, ava a Longhin 
sau ava Luchie) face afirmația că cea mai mare faptă bună este smerenia, 
că „poate să scoată din adiîncuri, chiar dacă omul ar fi păcătos ca un drac”. 
Un alt cuvios, mai:marele Muntelui Nitriei, întrebat fiind ce a cîștigat 
mergînd pe calea călugăriei, a răspuns: „Să mă defaim pe mine însumi”. 
Se spune, tot în Pateric, că „cununa de pietre scumpe a călugărului este 
smerenia”. Știm însă, de la Cuviosul loan Colov, că e bine ca „monahul . 
să se împărtășească din toate faptele bune”, iar Sfîntul Marcu Ascetul ` 

ne spune că „faptele bune cresc una prin alta”. Virtuţile sînt privite de 
Sfîntul Ioan Scărarul ca niște „trepte” ale unei scări. Evident, în vîrful 
scării nu se poate ajunge decît trecînd din treaptă în treaptă. - 

Mai ştim apoi că în Pateric se spune despre un frate, care, păzindu-se 
de a nu judeca pe nimeni, s-a mântuit cu ușurință căci a trăit și a murit 
cu linişte, încrezător fiind în făgăduinţa Domnului că nu-i va judeca pe 
cei ce nu judecă pe alţii. La fel, despre Cuviosul Nistero se spune că a ajuns 
la multă liniște, pentru că se compara pe sine cu măgarul, care duce poveri 
şi nu se împotriveşte. Așa se silea să fie şi el. 

Mai prezintă Părinţii şi rugăciunea ca „mamă a virtuţilor”, ceea ce 
înseamnă că și rugăciunea este mare și de dorit, căci toate se fac prin darul 
lui Dumnezeu, iar darul lui Dumnezeu se dă celui ce se roagă. Tăcerea 
de asemenea au cinstit-o Părinţii, ca pe una ce înmulțește agoniseala su- 
fletească. z 

Dar mai mult decît toate, parcă se unesc Părinții în a lăuda ascultarea, 
ca fiind ducătoarea la realizarea desăvîrşirii. Să faci totul cu îndrumare 
şi cu binecuvîntare. În ascultare este cuprinsă și mărturisirea gîndurilor, 
pe care de asemenea o laudă Părinţii. Munca este și ea un mijloc de înain- 
tare în cele ale mîntuirii, mai ales ca metodă de disciplinare a minţii şi 
a întregii fiinţe omenești. TOR l 

Cine poate să aleagă între toate acestea şi să spună care faptă bună 
este mai mare, și mai de folos pentru mîntuire? 

Eu cred că are dreptate Cuviosul loan Colov, care zice: „Voiesc ca 
monahul să se împărtășească din toate faptele cele bune”. Și Cuviosul 
Dorotei are dreptate cînd atrage atenția că precum o casă nu constă 
dintr-un singur perete, tot așa nici desăvîrșirea nu se realizează printr-o 
singură virtute sau dintr-o singură faptă bună. În învățătura sa, Cuviosul 
Dorotei zice că cel ce vrea să zidească o casă duhovnicească, cel ce vrea 
să-și alcătuiască sufletul, locuință a Domnului nostru lisus Hristos, 
trebuie mai întîi să înceapă cu răbdarea, ea fiind pămîntul cel bun. Pe 
pămîntul răbdării se pune temelia credinţei, pe care se zidesc apoi feluritele 
fapte bune, care sînt ca niște pietre sau cărămizi. Ele trebuie să fie legate 
cu smerenia, iar deasupra lor se pune acoperișul dragostei. Toate acestea 
trebuie să fie alcătuite cu dreapta socotinţă și cu chibzuinţă. 

În sfârșit, să nu uităm nici concluzia la care au ajuns Părinţii, adunaţi 
la Sfîntul Antonie cel Mare ca anume să cerceteze care este cea mai mare 
taptă bună. Ei au aflat chiar de la Sfintul Antonie că cea mai mare faptă 
bună este „dreapta socotință”,. :.. .... 

Prin urmare, fiind greu de ales fapta bună cea mai de căpetenie, 
greutăți ivindu-se în însăși conștiința ei, în însăşi declararea unei fapte ca 
cea mai bună, vom zice că „orice faptă bună, în rostul şi la locul ei poate 

fi cea mai bună”. Iar călugărul, în viața de obște, se cuvine a face tot ce 
i se poruncește, nelăsînd nimic la o parte ca fiind fără însemnătate, dar 
dorind din toată inima să facă mai ales ceea ce este spre odihna fraţilor 
— bine știind că „dacă dobîndim pe fratele, pe Dumnezeu dobîndim” — 
ca să primească în sufletul său virtutea prin care ştim că se definește 
Dumnezeu, căci „Dumnezeu este iubire” (1 Ioan 4,8). 


Călugărul care se nevoiește în liniște, să facă acolo ceea ce şi-a propus 
a face cînd a ieșit la liniștire. Căci liniștirea nu trebuie căutată pentru ea 
însăși, ci pentru un scop religios, pentru desăvirșire. Cine caută liniştea 
pentru ea însăși, cine vrea să se retragă sau chiar se şi retrage, doar pentru 
simplul fapt de a fi liniştit el însuşi, acela n-o caută pentru Dumnezeu, 
ci pentru sine, şi nu va avea nici un folos din ea. La fel, nu poate avea 
liniște, nici chiar în condiţii de liniște, cel ce se retrage ca să se poată 
afirma cu liniștea şi cu pustnicia sa. 

Părinţii recomandă viața de obşte ca fiind potrivită pentru cei ce se 
curăţesc de patimi și se ostenesc să deprindă fapta bună, iar viaţa în sin- > 
gurătate o socotesc potrivită numai pehtru cei ce deja s-au curățit. Dacă 
cineva, fără să se fi curăţit de patimi, se retrage.în pustnicie, acela nu are 
acolo nici măcar condiţiile de a se verifica pe sine, cu atît mai puţin condiţii 
de a se curăți de patimi. Aceasta o arată lămurit Sfîntul loan Cassian. 

La nevoinţa în liniște este îndreptățit numai acel iubitor de Dumnezeu, 
care este aşa de mult răpit la cele de sus încît, pentrul el, vieţuirea cu 
oamenii, chiar şi cu cei ce au o viaţă înaltă, este o coborire de la contem- 
plarea lui Dumnezeu. Unuia ca acesta, ce faptă bună ai putea să-i spui că 
trebuie. să facă? Sau ce faptă bună i s-ar putea recomanda? Oare nu-i 
destul pentru el contemplarea cea mai presus de fire? Iar dacă nu este la 
această măsură, atunci nu este nici la măsura pustniciei. Pustnicia nu 
este pentru el și nici el nu este pentru pustnicie. Unuia ca acesta nu poți 
să-i spui nimic altceva mai de folos, decît „întoarce-te la viața de obște” 
sau „rămii în viaţa de obște”. 

Prin urmare, nevoinţa în liniște nu are de ales, căci a ales. A ales pe 
Dumnezeu și toate ale lui Dumnezeu. Maica Teodosia Laţcu, într-un i 
intitulat ,„Pustnicul”, spune: 


„Eu am murit. Hristos trăiește-n mine. 
Mi-e inima de-a pururi desfătată, Ă 
Căci îngerii fac slujbă ne-ncetată, 

Deasupra bietei mele rogojine”. split 


Cind e așa, e bine. Cind nu-i așa, n-are rost pustnicia. ` 


16. — Cu care păcate luptă vrăjmașul mai mult pe călugăr? - 

— Dar oare păcatele nu se ţin lanț? Se întîmplă vreodată ca păcatul: 
să fie cu totul izolat în viața omului? Oare păcatul, chiar ca faptă izolată 
— cel puţin gândită așa de noi — nu spune ceva despre însăşi așezarea 
omului, despre măsura la care : ajuns sau la care se găseşte el? Eu cred 
că „păcatul cel mai mare este păcatul pe care îl ai”. Deci păcatul cel mai 
mare al călugărului este păcatul pe care îl face călugărul, păcatul care îl 
stăpînește pe călugăr. Are călugărul sau credinciosul de rînd un păcat 
oarecare, îi este destul; nu trebuie să se întrebe despre vreun păcat mai. 
mare pe care l-ar putea avea. 

De fapt noi nu trebuie să ne gîndim la cutare sau cutare păcat pe 
care l-a făcut cineva, păcat pe care îl detestă, de care s-a lăsat şi pe care 
poate că nici nu-l mai are, ci trebuie să ne gîndim la păcatul actual, la 
starea de păcătoșenie, la fapta rea, care are „așezare și adevăr”, care a 
devenit deprindere și pe care o justifică. În cazul acesta, orice păcat este 
mare pentru că „păcatul nepocăit este păcat de moarte”. „Moartea sufle- 
tului este clevetirea”, se spune în Pateric. Și dacă clevetirea este „moar- 
tea sufletului”, mai e oare nevoie şi de alt păcat pe care noi l-am considera 
mai mare, ca sufletul să moară prin acesta şi, eventual, să trăiască pentru 
că, după părerea noastră, clevetirea n-ar fi un păcat tocmai așa de mare? 

Sfîntul Atanasie cel Mare, într-un cuvînt al lui pe care l-am găsit 
citat în Prolog, spune că un vultur, chiar dacă e prins în cursă numai de o 
ghiară, tot prins este. Așa că nu cred că e cazul să ne întrebăm care este 
„cel mai mare păcat” al călugărului sau al credinciosului de rînd cînd 
avem conștiința că orice păcat care ne stăpineşte este sau poate fi „cel 
mai mare”, cîtă vreme ne stăpîneşte. Este bine să mai spunem şi asta: 
că Sfîntul Antonie cel Mare arată că cel mai mare păcat este „necredința 
şi necunoștința lui Dumnezeu”. Mulți observă că mulțimea relelor pe care 
le fac oamenii își au izvorul în sufletul oamenilor necredincioși. Numai 
necredincioșii sînt capabili de rele. Aceasta a avut-o în vedere și Domnul 
nostru lisus Hristos cînd a făcut afirmaţia că „cel ce nu va crede, se va 
osîndi” (Mc. 16, 16). | SE pa 


17. — Cum se poate omul izbăvi de păcat? 

— De orice păcat se poate izbăvi omul cu ajutorul lui Dumnezeu 
numai dacă urăște păcatul, dacă ocolește pricinile păcatului și folosește 
toate mijloacele pentru nimicirea lui. Un foarte bun ajutor pentru izbăvirea 
de păcat, pe lingă ocolirea pricinilor şi spovedanie — care, în fond, în- 
seamnă pocăință — deci pe lingă pocăința propriu-zisă, este rugăciunea . 
de toată vremea și smerenia. 


18. — Care sînt cele mai necesare fapte bune ale călugărului pentru. 
mântuirea sufletului? | sea 7 Ma 

: — Tot ce facem spre bine e necesar. Și rugăciunea de program și 
participarea la sfintele slujbe, şi mărturisirea gîndurilor, și ascultarea, și 
munca, şi tăcerea, și trezvia, şi postul, şi smerenia, și toate cele asemenea 
acestora sînt necesare, Fiecare în parte şi toate la un loc sînt și pot fi 


„cele mai necesare” A „Toată viața noastră lui Hristos Dumnezeu să o 
dăm! ii . 


19. =se poate creştinul mântui numai cu o singură faptă bună? 
— Nici călugărul şi nici mireanul nu se poate mântui numai cu o sin- 
gură faptă bună. „Toată viaţa noastră lui Hristos Dumnezeu să o dăm”. 
Este destul de limpede îndemnul de la sfintele slujbe, şi cum nu se poate 
mai cuprinzător. Dacă cineva vrea să caute o anumită faptă bună, ca prin 
ea să-și răscumpere păcatele și să întărească binele în sufletul său, acela 
este un fel de negustor şi se raportează la Dumnezeu ca la om, nu ca la 
Dumnezeu. Noi facem fapte bune nu ca să le avem drept preţ de mîntuire, 
ci să ne ajutăm prin ele pentru propria noastră îmbunătățire, căci și așa, 
înaintea lui Dumnezeu tot cu datoria neîmplinită ne ducem şi nu putem 
zice altceva 'decît: „Doamne, Iisuse Hristoase, Fiule al lui Dumnezeu, 
miluiește-mă pe mine păcătosul”. Cu toate sîntem datori şi pentru nimic 
nu așteptăm răsplată, ci cerem doar mila lui Dumnezeu. Sîntem datori 
cu toate, pentru că toate le facem cu darul lui Dumnezeu. De altfel, 
însuşi faptul că putem face vreun bine ne îndatorează şi mai mult, căci ne 
primeşte Dumnezeu drept colaboratori ai Săi, iar aceasta ne îndatorează. 
Așa vede Sfîntul Petru Damaschin înaintarea în smerenie. Cine vrea să : 
zică lui Dumnezeu: „Doamne, eu am făcut cutare și cutare lucru bun, ` 


dă-mi împărăţia Ta !”, acela nu știe cum trebuie să stea în faţa lui Dumne- 
zeu. A 


I` 


20. — Cu ce patimă + se cuvine a ne lupta mai întîi și cum putem mai 
„repede a ne izbăvi de ea? 

— Omul nu este o ființă șablon, ca să se poată spune cu precizie cu 
care patimă trebuie să se lupte mai întîi și pe care să o lase mai la urmă. 
Fiecare om are o. patimă de căpetenie, un anumit viciu, sau este cuprins 
de mai multe patimi. De multe ori nici omul însuși nu ştie de ce patimă 
este stăpînit. Numai un duhovnic iscusit poate preciza cu care patimă 
trebuie să se lupte mai întîi cutare credincios, cum anume să ducă lupta 
şi de ce mijloace să se folosească. Ne este cunoscut un caz din Pateric, 
cînd un monah care nu mînca deloc carne gi nu bea vin, ba nu mînca 
nici pîine, a ajuns să fie stăpînit, din această înfrînaxe, de slava deşartă și 
de miîndrie, care îl trăgeau ca nişte lanţuri. Părintele duhovnicesc la care 
s-a dus pentru sfătuire i-a surpat pricinile care îl duceau la încrederea în 
sine, obligindu-l să mănânce piine, să folosească și carne şi să bea vin. În 

felul acesta se doboară patimile, prin ajutorul celor care ne dau sfatul 
cel bun. 


21. — Care este nevoința cea mai la îndemînă a călugărului? 
Dar pentru mirean, care este cea mai ușoară cale de mîntuire ? 

— Cea mai la îndemînă nevoinţă a călugărului și a mireanului deopo- 
trivă, este rugăciunea de toată vremea și privegherea. 


22. — Îşi poate pierde călugărul sufletul său pentru un singur păcat, 
dacă nu se pocăieşte? Dar mireanul? l ; 

— tit călugărul cît și mireanul poate să-și piardă sufletul pentru un 
singur păcat, dacă nu se pocăiește; mai ales dacă acel păcat este o stare 
de păcătoşenie, o neluare aminte la mântuire. Am spus de altfel și mai 
înainte că păcatul nu trebuie considerat ca o faptă izolată sau ca ceva 
detaşat de sufletul omului, ci trebuie privit ca ceva care reprezintă pe om 
cu stările şi resorturile lui, De pildă miînia, după Sfîntul Marcu Ascetul, 
este pricinuită de mîndrie. Ea este o dovadă a mîndriei din suflet. Mîn- 
dria la rîndul ei, poate fi o manifestare a necredinţei în Dumnezeu și, 
în orice caz, este o dovadă a lipsei de smerenie. Şi aşa mai departe. Prin 

„urmare, un păcat în om nu este niciodată singur. . 


23. — Prin ce fapte bune poate călugărul să folosească mai mult pe 
„aproapele? Dar mireanul? 

— Și călugărul şi mireanul pot să folosească pe aproapele, prin fapta 
bună care i se cere. Degeaba vrei să cîştigi pe cineva prin ceva ce nu-ți 
cere el. Omul are nevoie de noi într-o anumită direcţie, pentru o anumită 
chestiune. Dacă nu-l folosim cum își doreşte, nu-l folosim deloc. Mai putem 
folosi pe aproapele indirect, cînd acela nu are trebuință de ceea ce am putea 
face noi pentru el, prin exemplul nostru bun şi prin dragoste. 


24. =— Prin ce păcate poate omul sminti mai mult pe aproapele? 

— Cred că nu există un anume păcat sau anumite păcate, prin care 
poate să amintestă mai mult pe aproapele, ci sminteală se poate aduce 
prin orice păcat săyîrşit. Sminteala nu depinde atit de cutare sau cutare 
păcat, ci mai ales de felul în care se raportează la păcat cei ce se smintesc, 
de felul cum consideră ci păcatul de care se smintesc. În orice caz, aba- 
terea de lâ credihţa în Hristos este unul din cele mai grele păcate osîndite 
de Mîntuitorul, Mă gindesc la cei ce abat de la credinţă pe alții, abătuți 
fiind ei înşişi de la credință. La fel osîndește Hristos foarte mult păcatul 
„ făţărniciei. 

25. = Ce fapte bune aduc darul Duhului Sfînt mai mult în inima 
omului, după Sfinţii Părinți, şi care din ele îl păstrează aici neîncetat și 
il fac mai lucrător? l e a ap 

— Nu s-ar putea spune că o cutare sau cutare faptă bună aduce pe 
Duhul Sfînt în suflet sau că îl păstrează. Lui Dumnezeu îi slujim cu 
„toată viaţa” sau dacă nu, atunci nu-i slujim deloc. Deci, Duhul Sfînt, 
„împărtăşirea Duhului Sfînt”, vine în noi numai dacă „pe noi înșine, și 
unii pe alţii, și toată viața noastră lui Hristos Dumnezeu o dăm”. E drept, 
credincioşii întreabă adeseori: ce slujbă să fac ? Cum să postesc? Cît să pos- 
tesc? Eu la toți le spun: „Toată viața noastră lui Hristos Dumnezeu 
s-o dăm”. Aceasta aduce și păstrează pe Duhul Sfînt în inima credinciosu- 
lui. 


26. — Ce păcate îndepărtează mai repede darul Duhului Sfint din inima 
omului şi cum îl poate din nou dobiîndi? . 

— Nu cred că se poate preciza care păcat anume îndepăriează pe 
Duhul Sfint din suflet. Orice păcat, şi mai ales nepăsare față de o viaţă 
superioară, ne face nesimţitori față de Duhul Sfînt. La Sfînta Liturghie, 
cinstitele daruri se sfinţesc, „ca să fie celor ce se vor împărtăși: spre 
trezirea sufletului, spre iertarea păcatelor, spre împărtăşirea cu Duhul 
Sfint .. .” ceea ce înseamnă că de Duhul Sfint se poate împărtăși numai 
cineva care a fost trezit mai întîi din nepăsare.și din nesimţire. De 
observat că atunci cînd se spune „spre iertarea păcatelor” nu se precizează 
care anume păcat trebuie iertat, ceea ce înseamnă că toate păcatele 
trebuie înlăturate din suflet ca să putem primi pe Duhul Sfînt și, implicit, 
că orice păcat împiedică manifestarea Duhului Sfînt în sufletul omenesc. 


27. — Ce ne cere Dumnezeu mai întîi? A face ape buna si apoi a 
învăţa pe alții, sau invers? 

— Este bine ca cel ce învaţă să înveţe şi cu cuvîntul, și cu viața. Sfîntul 
Isidor Pelusiotul spune că „„mai bună este viața fără de cuvînt, decît 
cuvîntul fără de viaţă, dar dacă acestea două se vor uni, se alcătuieşte 
o adevărată icoană a filozofiei”. 


28. — Care faptă bună este mai întîi: cunoașterea sau despătimirea ? 

Există două feluri de cunoașteri: cunoașterea care duce la făptuire 
şi cunoașterea care vine din făptuire. Întii cunoaştem din propovăduire, 
apoi împlinim şi cunoaștem din făptuire. „Cea mai lungă cale estc calea 
care duce de la urechi la inimă”, spune Părintele Arsenie. Cunoaşterea . 
din propovăduire este o cunoaștere informativă, informațională și rațio- 
nală. Împlinirea cu fapta a celor ce le cunoaștem cu raţiunea duce la o 
cunoaștere intuitivă, la o cunoaștere mai deplină, pentru că făptuirea este 
mijlocul prin care ne structurăm pe baza cunoașterii raționale și cunoaște- 
rea se face trup în noi, devine ființă în noi, se adaugă la ființa noastră. 
Adevărata cunoștință este cea din făptuire. „Credem nu numai din pricina 


Lă 

verbelor tale, ci pentru că noi înșine am auzit și știm că Acesta este cu 
adevărat Hristos, Miîntuitorul lumii” (loan 4, 42), ziceau către femeia 
samarineancă unii dintre locuitorii cetăţii Sihar, care au făcut o experienţă 
personală a legăturii cu Hristos, despre care auziseră în prealabil prin 
mijlocirea celor spuse de femeia samarineancă. De reținut însă că, la cea 
de-a doua cunoaştere se ajunge prin mijlocirea celei dintii. 


29. — Este posibilă despătimirea fără cunoaşterea Sfintei Scripturi ? 

— Cunoașterea Sfintei Scripturi este de mare însemnătate pentru 
angajarea în lucrarea de nepătimire. Noi ortodocșii însă, deşi preţuim 
Sfînta Scriptură la justa ei valoare, avem ca punct de plecare, ca mijloc 
de îndoctrinare, în primul rînd şi în mod special sfintele slujbe, care sînt 
„Scriptura în lucrare” sau „Scriptura comentată”. Cuvîntul Miatuitorului 
şi al Sfinţilor Apostoli noi îl primim în darul sfintelor slujbe, prin perico- 
lele rînduite să se citească la Sfinta Liturghie, ca şi la alte sfinte slujbe. 
Deci, îndoctrinarea noastră în vederea nepătimirii şi pentru lucrarea de 
despătimire o avem de la sfintele slujbe, chiar și în ce privește cunoștința 
Bibliei. 

Cred că nu-i absolut necesar să cunoaștem Sfînta Scriptură în între- 
gimea ei și în amănunt, ca să avem un bun ajutor spre despătimire. Aceasta 
cu atît mai mult cu cft nici cuvintele ce ne-au rămas în Sfînta Evanghelie 
nu au fost spuse toate pentru toţi, ci Domnul noastru lisus Hristos a avut 
un cuvînt special de spus pentru unii sau pentru alţii dintre cei ce i-au cerut 
îndrumarea. Esenţialul este să ştim ce anume ni se potriveşte fiecăruia 
dintre noi și să ne ţinem de acel cuvînt, care este al nostru, în realizarea 
nepătimirii. 

Se spune despre unii sfinți că citeau des şi mult Sfînta Scriptură, 
mai cu seamă Noul Testament. Totuşi nu s-ar putea spune că acest lucru 
este necesar să-l facă orice credincios şi la măsura la care au făcut aceasta 
unii dintre sfinţi. Unui frate care a spus că a învățat Noul şi Vechiul 
Testament pe de rost, un părinte i-a spus: „Ai umplut văzduhul de cuvinte: 
O fecioară care, la fel, a învăţat Noul şi Vechiul Testament pe de rost, 
a fost întrebată de un părinte: „i s-a făcut ocara ca cinste? Dar lipsa 
ca îndestularea? Dar paguba ca și cîștigul? Dar străinii ca rudele după 
trup?” Cînd ea a mărturisit că n-a ajuns la o măsură ca aceasta, părintele 
i-a zis: „Du-te și pune de acum început bun.” 

Fără îndoială, este bine să cunoşti Sfînta Scriptură și mai cu seamă 
Sfînta FEED one, ca să ai cuvîntul Domnului în minte, „spre înnoirea 
minţii”, dar nu-i necesar să faci performaţă în aceaştă privinţă. Despăti- 
mirea se poate urmări şi nepătimirea se poate w şi cu mai puţină 
cunoştinţă, dar cu multă rîvnă pentru lucrarea faptelor bune. 

30. — Care este cea mai scurtă definiție a teologiei, dupa Sfinții Pă- 
rinți? Şi cine poate fi numit teolog cu adevărat? 

— Biserica Ortodoxă are trei teologi, în adevăratul înțeles al cu- 
vîntului: Sfîntul Ioan Evanghelistul, Sfîntul Grigore de Nazianz şi Sfîntul 
Simeon Noul Teolog. Teologia este trăirea vieții religioase în adincime 
şi-n cunoștința izvorită din ea. Sau, teologia este unirea cu Dumnezeu sau 
contemplația lui Dumnezeu, Cine poate spune însă unde este granița 
teologiei? . 


CONVORBIREA A DOUA 
pe Despre sfinta rugăciune 


3l. — Ce este rugăciunea şi de câte feluri este ea, după Sfinții Pă- 
rinți ? 

— După Sfinții Părinți, rugăciunea este „vorbirea minţii cu Dumne- 
zeu”. După cuprinsul ei, rugăciunea poate fi „de laudă sau de preamărire, 
de mulțumire, de cerere şi de mărturisire”, După felul cum se face, rugăciu- 

"nea poate fi „a gurii, a minţii sau a inimii”. După așezarea celui ce se 
roagă, rugăciunea poate fi „trupească sau duhovnicească”. Considerată ` 
în raport cu puritatea ei, rugăciunea poate fi „întinată, furată, pierdută 
sau curată”. Dacă cel ce se roagă este singur cînd se roagă, rugăciunea 
lui este o rugăciune particulară. Dacă se roagă cu mai mulţi, la biserică, 
în cadrul sfintelor slujbe, rugăciunea este cultică sau de obşte. 


32. — Cum poate omul să ajungă la rugăciunea contemplativă, cea 
mai înaltă, care este o unire tainică a omului cu Dumnezeu? 

— La rugăciunea contemplativă ajung numai cei contemplativi, cei 
care au ajuns deja la contemplaţie, cei străduitori pentru nepătimire sau, 
mai precis, cei nepătimaşi şi chiar iluminaţi. De fapt, în ultimă analiză, 
rugăciunea contemplativă este un dar al lui Dumnezeu. „Duhul se roagă 
în noi cu suspine negrăite”. Numai în Sfîntul Duh poate zice cineva 
„Avva Părinte” şi numai în El poate cineva să-L numească pe Iisus „Domn”. 


- 33. — De ce fapte bune are omul cel mai mult nevoie pentru a putea 
deprinde rugăciunea curată, şi ce se înțelege, după Sfinții Părinţi, prin rugă- 
ciunea curată? 

— După Sfinţii Părinţi, prin „rugăciune curată” se înţelege acea 
rugăciune în care nu se ivesc gînduri rele, gînduri izvorite din patimi. 
Rugăciunea curată este acea rugăciune în care omul, fiind copleşit de 
Dumnezeu în chip simţit, nu se mai poate gîndi la nimic altceva în afară 
de Dumnezeu. Poate că fapta bună cea mai de trebuință pentru rugăciunea 

curată este liniștirea, retragerea cît mai deplină, prin care se nimicesc 
patimile şi se împuţinează impresiile. 


34. — Ce înţelegem prin rugăciunea minții şi a inimii și care este 
deosebirea dintre ele? 

— Prin rugăciunea minții înțelegem rugăciunea făcută cu mintea, 
întru înțelegere. lar prin rugăciunea inimii înțelegem participarea inte- 
grală a omului, cu înţelegerea şi cu simţirea, la cele ce le prezintă lui 
Dumnezeu în rugăciune. Rugăciunea inimii este rugăciunea toală, rugăciu- 
nea deplinei participări. 


35. — Cum putem dobîndi neîncetata rugăciune a inimii, care este 
o lucrare îngerească ? 

— Rugăciunea neîncetată a inimii o putem dobîndi prin harul lui 
Dumnezeu, pe măsura silinței noastre. Străduința aduce deprinderea, iar 
deprinderea face cu putinţă rugăciunea de toate vremea. Dar de fapt, ru-' 
găciunea neîncetată nu trebuie înțeleasă ca o simplă repetare continuă 
a unei formule de rugăciune, ci mai degrabă ca o stare de rugăciune; 
conștiința permanentă a prezenţei lui Dumnezeu, conștiință din care 
izvorăște, în mod necesar, preamărirea lui Dumnezeu. 


36. — Pot călugărul şi creştinul, în general, să deprindă această 
dumnezeiască lucrare, fiind învăluit de griji şi neavînd un duhovnic iscusit ? 

— Şi călugărul și creștinul în general pot să deprindă rugăciunea de 
` toată vremea, mai ales prin stăruinţă și pe măsura adîncirii în credință. 
E necesar să ai și un îndrumător, un om cu experienţă, care să poată semna- 
la eventualele devieri de la calea cea bună, dar lucrul de căpetenie rămîne 
stăruința personală, cu sinceritate, și rîvna în a-L slăvi pe Dumnezeu. 


37. — Cel ce are darul lacrimilor şi se roagă cu smerenie, ca vameșul, 
poate fi considerat că are rugăciunea inimii? 

— Lacrimile, în rugăciune — atât cele de întristare, cît şi cele de bucu- 
rie —, sînt un semn de sensibilizare și de participare a rugătorului cu toată 
ființa lui la rugăciune, dar nu s-ar putea spune că cineva care lăcrimează 
la rugăciune are de fapt rugăciunea inimii ca stare generală. Se poate 
spune doar că atunci cînd se roagă cu lacrimi, se roagă şi cu adîncul de 
simţire, deci cu inima sau cu „toată inima”, 


38. — Călugărul care nu a dobiîndit neîncetata rugăciune se poate 
mâîntui numai cu rugăciunea din Censlov și cu participarea la slujbele 
bisericii ? 

— Rugăciunea din Ceaslov, ca şi participarea la slujbele bisericii, 
este o zeciuială a creștinului și, implicit, a călugărului. Ea este și un chip 

de angajare în rugăciune, un mijloc de înaintare în cele de mîntuire. 
Aceasta, bineînţeles, nu ne scuteşte de o şi mai mare stăruinţă și de strădanie 
spre o şi mai sporită înaintare. Nu se poate spune care este minimum de 
osteneală sau cea mai mică cantitate ce ni se cere pentru mântuirea 
noastră. Nu se poate afirma că numai cei ce ajung la rugăciunea neîncetată 
se mântuiesc și nici nu se poate afirma că cei ce își împlinesc cu stricteţe 
pravila sînt deja mîntuiți. Mîntuirea o dă Dumnezeu, după judecăţile 
Lui cele neprăite. Partea noastră este silinţa în cele bune, prin care ne 
pregătim să primim darul lui Dumnezeu şi deci, mîntuirea. Cînd o primim, 
aceasta o știe numai bunul Dumnezeu. 


39. — Citirea rugăciunilor din Ceaslov sau rostirea tainică a rugă- 
ciunii lui. lisus poate ilumina sufletul călugărului sau al mireanului care 
nu! se roagă neîncetat din inimă? 
© — Nu rugăciunea din Ceaslov sau rugăciunea în care chemăm numele 
lui Iisus iluminează sufletul, ci sufletul este iluminat de Dumnezeu, dato- 
rită faptului că cel ce se roagă este pregătit pentru iluminare. Noi nici nu 
trebuie să facem ceva anume pentru a fi iluminaţi, ci toate să le facem 
pentru Dumnezeu, pentru slava lui Dumnezeu: ;,Ori de mincaţi, ori de 
beţi, ori altceva de faceţi, toate spre mărirea lui Dumnezeu să le faceți” 


(1 Cor. 10, 31). Cînd, cum și de ce ajunge cineva la iluminare, aceasta o 
ştie numai bunul Dumnezeu. Partea noastră este strădania, lupta. Biruinţa 
şi cununa o dă Dumnezeu. 


1 

40. — Dar cel care se roagă puțin şi cu mintea risipită din cauza 
ascultărilor și a grijilor lumești, poate dobindi mila lui Dumnezeu dacă 
are smerenie? 

— Dobînideşte cu adevărat mila lui Dumnezeu orice om care dă un 
sens religios vieţii. Nu se poate spune că numai cel ce se roagă neîncetat 
primește milă de la Dumnezeu. Noi spunem adeseori, învăţaţi de Sfinta 
Biserică, adresîndu-ne lui Dumnezeu: „Care pe cei drepţi iubeşti și pe 
cei păcătoşi miluiiești”. Dacă tot ceea ce facem, facem în așa fel ca să fie 
o slujbă lui Dumnezeu, ni se primește ca slujbă adevărată. „Rugăciunea 
mea este-să te primesc pe tine şi să te petrec în dragoste”, spunea un 
pustnic unui frate care îl cercetase și care, practic, l-a reținut de la pravila 
"lui obişnuită. „Cu Hristos merg astăzi să lucrez în cutare loc”, zicea un 
părinte, cînd cineva îl chema să lucreze ceva. Cine gîndeşte așa, acela se 
roagă şi cînd face ascultare, şi cînd este împrăștiat, cu grijile lumești 
pentru binele altora, căci prin toate aduce slujbă lui Dumnezeu, de vreme 
ce „temelia este aproapele, ca pe el mai întîi să-l dobîndesc, căci de el 
sînt atîrnate toate poruncile lui Hristos”, cum zicea Cuviosul Ioan Colov. 
Dacă cineva se raportează în acest sens la lucrurile pe care le face, acela 

se roagă și cînd nu se roagă, căci face lucrul lui Dumnezeu în toate, iar ceea 
ce face i sc primeşte ca rugăciune. Și invers: „Călugărul care se roagă numai 
atunci cînd se roagă (adică numai atunci cînd își face pravila sau cînd ia 
parte la sfintele slujbe) acela, după cuvîntul Patericuluj, nicidecum nu se 
roagă”. De altfel, m-aș mira să aibă cineva smerenie dacă nu se silește 
prin toate şi în toate a aduce slujbă lui Dumnezeu. 


-— 41. — Călugărul care este în ascultare și mai ales duhovnicul care . 
slujește pe alţii şi stă înaintea credincioşilor cn timp și fără timp și nu poate 
lua parte la slujbele bisericeşti, se poate mântui prin această jertfă? 

— Fiecare „se mîntuieşte în rîndul cetei sale.” Tot ce facem „întru 
numele Domnului” este „spre slava Domnului” deci putem avea nădejde 
de mântuire din, ceea ce facem, fără a ne mai gîndi la ceea ce de fapt nu 
putem face. 


42, — Pot fi considerate ascultarea, slujirea aproapelui și învățătura 
cea duhovnicească rugăciune? Şi în ce măsură o pot înlocui? 

— Tot ce facem „pentru Dumnezeu”, „ca pentru Domnul” e rugăciu- 
ne. Este bine însă să ne facem și timp anume pentru rugăciune. Aceasta, 
pentru că de multe ori nu reuşim ca lucrurile pe care le facem să le ținem 
la nivelul rugăciunii. De fapt, nu reuşim să le facera „ca pentru Dumnezeu”, 
ci adeseori avem în lucrurile şi în lucrările noastre o amestecare omenească. 
Sîntem de multe ori în situaţia de a sluji lui Dumnezeu cu faţa spre oameni 
sau cu gîndul că doar-doar ne vor aprecia și oamenii, chiar pentru slujba 
pe care noi zicem că o aducem lui Dumnezeu. 


43. — De ce astăzi credincioşii, și chiar călugării, nu se mai pot ruga 
din inimă, nici au destulă rivnă, răbdare şi stăruință în rugăciune? 

— Credincioșii şi chiar călugării, astăzi, nu mai au destulă rivnă pentru 
rugăciunea din inimă întrucît nu au destulă credință în Dumnezeu. 


44. — Care este cea mai puternică şi mai plăcută rugăciune în fața 
lui Dumnezeu ? . 

— Cea mai puternică și mai plăcută rugăciune în faţa lui Dumnezeu 
este rugăciunea făcută cu cît mai multă participare, cu cît mai multă 
sinceritate şi cu zdrobirea inimii. | 


45. — Cele șapte laude sînt obligatorii | numai pentru călugări sau și 
pentru credincioşi ? 

— Cele şapte laude sint dol ale Sfintei Biserici, la îndemîna tuturor 
credincioşilor. Ele sînt obligatorii pentru călugări, iar credincioșii de rînd 
pot avea mult folos din participarea la ele. Nu se poate spune însă de cre- 
dincioșii de rînd că sînt datori să le împlinească, deoarece ei au obligaţii de 

familie, de muncă, de studiu, care, în mod practic, nu le permit să participe 
la toate slujbele Sfintei Biserici. Practic, nici nu se fac cele şapte laude la 
bisericile parohiale aşa încît, chiar dacă unii dintre credincioşi (cei care 
dispun de timp mai mult, cum sînt oamenii în vîrstă sau cei care nu au 
obligații sociale) ar dori să ja parte la ele, n-o pot face, Apoi, trebuie să 
ținem seama și de lipsa de cărți de slujbă şi de condiții de viață proprii 
„pentru rugăciune, precum şi de încetineala cu care citesc unii dintre cre- 
dincioşi, ori de neputința totală de a citi. Toate acestea arată că nu se 
poate trasa ca datorie generală a credincioșilor participarea la cele șapte 
laude ale Sfintei Biserici. Sfintul Ioan Gură de Aur îi indemna pe cre- 
dincioși să ia parte la slujbele ce se fac în Duminici și sărbători. Au fost 
apoi vremuri cînd Biserica nu era organizată cu slujbele de azi, totuși 
nu se poate afirma că, din cauza lipsei de organizare, cei din acea vreme 
nu se mâîntuiau. 


46. — Cum putem trece de la rugăciunea cantitativă, a gurii, la rugă- 
ciunea calitativă, a minții şi a inimii? 

— Nu există o metodă de trecere de la rugăciunea cantitativă la cea 
calitativă. Stăruinţa în rugăciunea de care sîntem în stare şi atenţia la 
cele spuse este singurul mijloc de îmbunătăţire a rugăciunii. 


47. — Care este cél mai bun semn de sporire în rugăciune? 
— Cel mai bun semn de sporire în rugăciune este dorul de rugăciune 
şi bucuria de a ne ruga. Apoi, lacrimile, smerenia inimii şi o tot mai mare 
„iubire pentru Dumnezeu și toată zidirea. 


48. — Credeţi că sînt în zilele noastre călugări şi credincioși desăviîrşiți 
în rugăciune? : 

— Nu ştiu dacă în zilele noastre sînt călugări şi credincioși desävîr- 
şiţi în rugăciune. Eu n-am intilnit oameni despre care să fiu încredinţat 
că sînt desăvirşiți în FUpĂRIU RE Paesupun mea că există şi în vremea noastră 
astfel de oameni. 


49. — Care este cea mai aleasă rugăciune, după Sfinții Părinţi? 
Psalmul, Tatăl nostru, acatistul, rugăciunea lui Iisus sau orice rugăciune 
făcută cu lacrimi? 

— Sfinții Părinţi recomandă rugăciuni scurte. Totuşi, nu se poate 
preciza care este cea mai bună rugăciune sau rugăciunea cea mai recoman- 
dată. Căci nici Sfinţii Părinți nu s-au miîntuit cu o singură rugăciune, ci 
unii cu unele, alții cu altele. Sfîntul Ioanichie de pildă, zicea adeseori: 
„lNădejdea mea este Tatăl, scăparea mea este Fiul, acoperămîntul meu 
este Duhul Sfînt; Treime Sfîntă, mărire Ție”. Dacă însă avem în vedere 

 faptul:că la zinduiala călugăriei călugărul este îndatorat să zică în toață 

vremea și în tot ceasul: „Doamne Iisuse Hristoase, Fiul lui Dumnezeu, 
miluește-mă pe mine, păcătosul”, putem conchide că aceasta este rugă- 
ciune de cerere ; iar noi știm că rugăciunea cea mai de dorit este rugăciunea 
de laudă, rugăciunea de preamărire. De altfel, sfintele slujbe, așa cum sînt 
alcătuite ele, nu sînt un model de rugăciune și prin mijlocirea lor ne anga- 
jăm, chiar și fără să ne dăm seama, şi în rugăciunea cea mai înaltă, cea 
cuprinsă mai cu seamă în ecfonise. 


50. — Unde este mai bine să se roage crestinii? Acasă, pe drum, la 
lucru, în biserică sau „în tot locul stăpînirii lui” se cuvine să lăudăm pe 
Dumnezeu ?: 

— E bine să ne rugăm. Desi şi oricînd. „Nici în muntele. acesta, 
nici în Ierusalim”. Nu locul, ci calitatea rugăciunii este ceea ce se caută. lar 
ca loc de rugăciune, întîi mergem în biserică şi apoi acasă. Acasă ne rugăm 
numai cînd nu este slujbă în biserică sau cînd, din motivele binecuvîntate, 
cum ar fi cazul de boală sau de neputinţă şi bătrînețe, nu putem lua parte 
la rugăciunile din biserică, la sfintele slujbe. Despre ea ne poruncește 
Hristos: „Să faceţi aceasta întru pomenirea Mea” (Luca 22, 19). 


l Sl. — Care este cea mai mare jertfă şi rugăciune pe care o poate face 
omul pe pămînt? 
— Cea mai mare jertfă şi rugăciune poală pe pămînt este Sfînta 
Liturghie. 


52) — Care este timpul şi importanța rugăciunii individuale, de acasă 
şi care este puterea şi importanța rugăciunii obşteşti, din biserică? l 
\mpul rugăciunii individuale este timpul pe care ni-l putem rezer- 
va pentru rugăciune. În orice caz, rugăciunea individuală este legată de 
timpul schlării din somn, de timpul mergerii spre somn (rugăciuni de 
dimineață şi de seară) şi de vremea mîncării (înainte şi după masă). Rugă- 
ciunea de obşte, din biserică, are importanţă atît prin alcătuirea şi conți- 
nutul ei, cît şi prin mijlocirea preoțească, prin binecuvîntările liturgice, 
pe care nu le putem primi la rugăciunea individuală de acasă. 


53. — Ce este Sfinta Liturghie şi ce datorii au credincioșii față de ea? 
— Sfinta Liturghie este cea mai însemnată dintre sfintele slujbe, la 
care sînt datori să ia parte toţi credincioşii. La ea credincioșii au prilejul 
„să primească putere sfințitoare, scopul ei fiind sfințirea cinstitelor daruri 
şi a credincioșilor: „Trimite Duhul Tău peste noi şi peste aceste daruri, 
ce sînt puse înainte”. 


54. — Se pot mîhtui credincioşii care nu vin la biserică gi hpc” fără 
motiv binecuyintat de la Sfinta Liturghie? . .. -> 

— Este puţină nădejde de mântuire pentru credincioșii care nu iau 
parte la Sfînta Liturghie, mai ales pentru aceia care nu vor să ia parte la 
Sfînta Liturghie. S-ar putea spune că cei care nu țin să ia parte la Sfinta 
Liturghie, care nu au în vedere participarea la sfintele slujbe, nici nu pot 
fi numărați între ortodocşi. 


55. — Credincioşii şi călugării care participă regulat la slujbele bise- 
ricești pot ajunge la rugăciunea cea neîncetată a inimii? 

— Credincioșii şi călugării care participă regulat la sfintele slujbe ale 
Bisericii pot ajunge la rugăciunea neîncetată din inimă, dar numai dacă 
se silesc și în afară de sfintele slujbe să slujească lui Dumnezeu cu „sluji- 
rea de toată vremea”. Participarea la sfintele slujbe nu-i totul, dar e o 
condiţie de neapărată trebuință. 


56. — Ce importanţă are citirea cărţilor sfinte pentru dobindirea rugă- 
ciunii curate? ' 

— Citirea cărților sfinte are marc importanță pentru dobîndirea 
rugăciunii curate, întrucît ea ajută la curățirea minţii şi înalță inima către 
Hristos, deci duce la rugăciunea curată. 


57. — Care este contribuţia trupului la deprinderea și sporirea în rugă- 
ciune și cum se cuvine să-l stăpînim în timpul rugăciunii? 

— Contribuţia trupului la deprinderea și sporirea rugăciunii este 
maximă, în înţelesul că sufletul se roagă lui Dumnezeu „în trup” și „cu 
ajutorul trupului”, neputîndu-se face deosebirea între trup şi suflet cîtă 
vreme sufletul este în trup, trupul fiind locaș al sufletului. Lucrul acesta 
- l-au înţeles foarte bine cei ce au spus că trupul este templul Duhului și au 
afirmat că „mintea de la trup se curăţeşte” şi „prin trup se întinează”. 


58. — Ce rol au metaniile şi închinăciunile? Sînt considerate ca 
rugăciune a trupului, canon sau pregătire pentru rugăciune ? 

— Metaniile sînt un mijloc de disciplinare a trupului, un fel de exer- 
cițiu cu rost spiritual. Ele contribuie la smerenia sufletului şi deci la spo- 
rirea în rugăciune. | 


59. — Metaniile pot înlocui rugăciunea orală, citită pentru cel ce nu 
se poate ruga? Dar cel suferind şi bătrîn poate să înlocuiască metaniile 
şi închinăciunile cu rugăciunea orală? 

— Pravila Bisericii recomandă celor ce nu pot citi să facă metanii 
şi închinăciuni, în loc de citirea sfintelor slujbe. Aceasta, pentru că făcînd 
metanii și închinăciuni, credinciosul se angajează cu ceva real întru mîn- 
tuirea sa. Cei bătrîni și neputincioși, precum și oamenii bolnavi, nu trebuie 
să fie îngrijoraţi că nu pot fac» metanii. Face fiecare ce poate și cît poate, 

dar esenţialul este ca fiecare să se silească să facă ceva pentru înaintarea 
lui în cele bune. 


60. — Ce rol au postul, înfrînarea trupului şi privegherea de noapte 
la dobîndirea rugăciunii curate ? 

— Postul, întrînarea și privegherea contribuie cel mai mult la cură- 
țirea minţii, deci şi la rugăciunea curată. Cu aceste trei fapte bune au 
sporit în virtute toţi marii noștri sfinţi și sihaștri, cum cîntăm și în troparul 
cuvioșilor serică „Cu postul, cu privegherea, cu rugăciunea, cereșştile 
daruri luînd . 


6]. — Ce este paza minții și cum o putem dobîndi, după Sfinții Părinţi ? 

— Paza minţii este, pe de o parte, luarea aminte la gîndurile care ne 
trec prin minte, iar pe de altă parte este lucrarea de înlăturare din minte 
a gindurilor cu care nu ne putem prezenta oriunde şi oricînd, adică a 
gîndurilor rele. Bineânjeles, şi la aceasta ne ajută mult liniștea și retra- 
gerea. 


62. — Ce înţelegem prin imaginaţie, cum ne împiedică ea în timpul 
rugăciunii şi cum putem scăpa de această ispită? 

— Imaginaţia este puterea sufletului de a-și închipui. Ea poate ţine 
mai mult de amintire, de memorie. Dar poate fi și o imaginaţie creatoare, 
o imaginaţie care, pe baza elementelor pe care le purtăm în suflet, poate 
crea ceva nou, ceva care n-a fost văzut mai înainte. Uneori la aceasta 
` contribuie şi inspiraţia. Ne gîndim în special la imaginaţia în artă. Imagi- 
naţia are şi ea rost în mântuire și ea însăși trebuie să fie „mintuită”, 
adică îndreptată spre bine. La aceasta ne ajută Sfînta Biserică prin, cul- 
tul sfintelor icoane şi prin organizarea exterioară a sfintelor slujbe. De ima- 
ginile păcătoase, care sînt împiedicătoare la rugăciunea curată, putem scă- 
pa prin imaginile sfinte: sfintele icoane, cultul divin, sfintele veșminte, 
participarea la sfintele slujbe, forma adecvată a sfintelor locașuri de slujire 
etc. Lucrul de căpetenie nu e desființarea imaginaţiei, ci disciplinarea ei. 


| 63. — Cum ne putem izbăvi de lene, de somn mult, de răspîndirea 
minții şi de gînduri rele în timpul rugăciunii? 

— De somn putem scăpa numai prin odihnă, somnul însuși fiind dat 
de Dumnezeu, „spre odihna trupului”. În, rugăciunile de dimineaţă noi 
îi mulțumim lui Dumnezeu pentru somn, ceea ce înseamnă că somnul 
ne este dat cu bun rost pentru condiția umană în care ne găsim. Cînd 
sîntem odihniți cu adevărat, sîntem mai limpezi la minte și putem să ne 
şi rugăm cu mai multă profunzime. De asemenea, la muncă intelectuală, 
deci și la studiul religios, sîntem favorizați totdeauna de odihnă. Să facem 
orice început de pe poziţia de odihniţi. Fără această condiţie nu facem nimic 

esențial, nimic protund, nimic luminat, O rugăciune făcută sub povara 
somnului n-are nici un efect. Cîtă vreme somnul ne este necesar el este o 
binefacere, nu o neputinţă de care trebuie să scăpăm. Să ne gîndim și la 
faptul că însuși Domnul nostru Iisus Hristos a dormit! 

Lenea este o nelucrare în vreme de trezvie. Lenevesc cei ce se complac 
în nelucrare, cei ce stau şi atunci cînd ar trebui să lucreze. De lene scăpăm 
atunci cînd ne silim să facem ceva pozitiv, să ne umplem timpul cu ceva 
ce ne este de folos nouă și altora, De gînduri rele și de răspîndirea minţii 
scăpăm numai prin adîncirea în gîndurile rugăciunii, prin gînduri bune, 
statornice. Cîtă vreme rugăciunea o avem doar ca pe o simplă repetare 
de formule de rugăciune, formule neimpropriate, e firesc să fim asaltaţi 
de gînduri străine, care adeseori sînt mai reprezentative pentru ceea ce 
sîntem noi decît lucrarea de rugăciune pe care o facem fie din datorie, 
fie din obişnuinţă, fie din considerentul că aceasta ţine de rostul nostru, 
adică de considerente profesionale, 


. 64. — Rugăciunea este numită „mama tuturor faptelor bune”. Deci, 
care sînt roadele rugăciunii, după Sfinții Părinţi, sau care sînt celei mai 
importante fapte bune ce se nasc din rugăciune? 


— Dacă rugăciunea este mama faptelor bune, înseamnă că toate 
faptele bune pe care le face rugătorul își au existenţa prin rugăciune, 
sporesc prin rugăciune, deci sînt fiice ale rugăciunii. 


65. — Care este legătura duhovnicească între rugăciune și credință? 
Rugăciunea se naşte din RRN lui Dumnezeu, sau credința sporește prin 
rugăciune? 

— Cel credincios se roagă. Cel ce se roagă înaintează în credința în 
Dumnezeu. Dacă luăm aminte la faptul că cel necredincios nu se roagă lui 

: Dumnezeu, putem afirma că credinţa în Dumnezeu naște rugăciunea. 
Dacă luăm în consideraţie faptul că cel ce se roagă înaintează în rugăciune 
şi în credinţă, putem face afirmaţia că rugăciunea sporeşte credinţa. La 
drept vorbind, între rugăciune și credință este o condiţionare reciprocă. 

' 66. — Care este raportul dintre rugăciune şi frica de Dumnezeu? 
Creștinul sé roagă din frică, din mustrarea conștiinței, din îndemn sufle- 
tesc, din nevoie, pentru răsplată, sau mai ales din dragoste? 

„_— Toate ale omului sînt la măsura omului. Fiecare se roagă lui Dumne- 
zeu din, motivele lui. Rugăciunea fiecăruia este la măsura la care a ajuns 

‘el şi este folositoare şi bine primită, 

67. — Ce deosebire este între rugăciunea făcută din frică de Dumne- 
zeu şi cea făcută din dragoste și care sînt roadele fiecăreia? 

— Rugăciunea făcută din frica de Dumnezeu este o rugăciune a în- 
cepătorului, iar cea făcută din dragoste faţă de Dumnezeu este rugăciunea 
celui înaintat. Roadele fiecărui fel de rugăciune sînt roadele pricinii care 
au determinat-o. 


68. — Cum poate creștinul să sc întărească în credință şi să se izbă- 
vească de îndoială? 

— Îndoiala persistă cîtă vreme credința este teoretică, nu trăită, 
experimentată. De îndoială scăpăm numai atunci cînd Duhul Sfînt ne dă 
evidenţa celor crezute de noi. Fără această evidenţă, își face și îndoiala 
lucrarea ei. Rugăciunea și citirea cărţilor sfinte, ca şi vorbirea cu oameni 
duhovnicești, sporesc credința și alungă îndoiala. 


69. — Ce fapte bune întăresc mai mult credința în Dumnezeu? Frica, 
rivna sau mai ales dragostea de Dumnezeu? 

— Credinţa în Dumnezeu, împreună cu roadele ei, este așa cum este 
cultura. Se întărește pe măsura angajării noastre pentru ea. Evident, 
faptele care întăresc credința în Dumnezeu sînt mai ales acelea care sînt 
specifice credinţei: rugăciunea, participarea la sfintele slujbe, postul, milos- 
tenia, Sfintele Taine, dar mai ales contactul cu oamenii credincioși. Se 
potrivește aici — mutatis mutandis — cuvîntul din Pateric: „„Apropie-te 
de omul care se teme de Dumnezeu, şi te vei teme și tu de Dumnezeu”. 
Apropie-te de omul credincios, și vei spori şi tu în credinţă. 


70. — Ce fapte bune aduc în inimă smerenia și blîndețea lui Hristos? 

— Sfîntul loan Scărarul, luînd aminte la cuvintele Domnului: „Învä- 
ţaţi-vă de la Mine, că sînt blind şi smerit cu inima, și veţi avea odihnă 
sufletelor voastre”, spune, comentind: „A zis Domnul: învăţaţi-vă, nu de la 
om, nu de la înger, nu din carte, ci de la Mine, adică din lucrarea Mea cea 
din voi...” Din aceasta înțelegem și fără alt cuvînt, cu deplină lămurire, 
că „smerenia Domnului din credincioşi este de la Însuşi Hristos”. Noi 
învăţăm de la El să dorim şi să căutăm smerenia și blindeţea, dar n-o rea- 
lizăm noi înşine, ci Dumnezeu o realizează în noi. 


Tl, — Ce este smerita cugetare? Dar smerenia? Care este legătura 
duhovnicească dintre ele? 

— Smerita cugetare ţine mai mult de minte: „Capetele voastre Dom- 
nului să le plecaţi”. Smerenia ţine mai mult de simţire. Smerenia adevă- 
rată este alcătuită din smerita cugetare cea din minte şi din simțirea sme- 
rită, care ştie că are trebuinţă fără încetare de darul lui Dumnezeu: „prin 
harul lui Dumnezeu sînt ceea ce sînt”. De observat că smerenia, în inte- 

gralitatea ei rămîne totuși realistă: „Am lucrat. mai mult decit ei toţi”, 
zicea Sfîntul Apostol Pavel, care adăuga apoi că „nu eu, ci darul lui Dumne- 
zeu care este în mine”. El spunea de asemenea, fără sfială, că Hristos 
trăieşte în el, chiar dacă în alt prilej spunea că este cel dintîi dintre păcă- 
toși. A fost răpit pînă la al treilea cer. E o realitate de care nu poate face 
abstracţie nici cel smerit cu inima. Smerenia nu neagă, ci afirmă ceea ce 


este de afirmat, dar nu uită să dea slavă lui Dumnezeu, de la care sînt toate 
cele bune. 


12. — Poate smerenia singură să mintuiască sufletul creștinului ? 

— Noi nu ne putem închipui un suflet în care smerenia să existe ca 
virtute singuratică de la care omul să aștepte mîntuirea. Așa ceva se poate 
gîndi numai teoretic. Prin urmare, nu se poate pune problema dacă poate 
smerenia singură să-l mîntuiască pe om, oricît de importantă ar fi smerenia 
pentru mântuire. Mîntuirea este transformare, preiacere, schimbare spre 
bine. Un cuvios din vechime, „din multa bunătate, nu mai știa ce este 
răutatea”. Asta înseamnă că el nici nu putea face, nici nu putea gîndi ceva 
rău. Altfel spus, acel cuvios nu putea să mai presupună răul. Dacă asta 
o face smerenia și dacă poate avea cineva această smerenie fără alte 
virtuţi, atunci smerenia singură poate să-l mîntuiască pe om. Eu însă nu 
pot face această afirmaţie. 


13. — Care este semnul sporirii noastre în .smerenie şi în blindețe? 

— Semnul sporiri noastre în blindeţe şi În smerenie este supunerea 
deplină cu mintea față de Dumnezeu și față de conducătorii duhovniceşti, 
precum şi liniștea de toată vremea. 


T4. — Cum putem păstra în inimă smerenia, blindețea, credința și 
dragostea de Dumnezeu și de oameni? 

— Smerenia, blindeţea, credinţa în Dumnezeu, dragostea de Dumne- 
zeu şi toate faptele bune le putem păstra în inimă numai dacă le avem. 


De altfel, ele se păstrează singure, prin faptele care le corespund şi prin 
darul Duhului Sfînt. 


15. — Cum ne putem izbăvi de patima cea ucigătoare de suflet a mîn- 
driei? Dar de trufie, de iubirea de cinste şi de orice cugetare înaltă? 
— De mindrie şi de toate fiicele ei ne putem izbăvi prin smerenie și 
„numai prin smerenie. „Inima înfrântă și smerită Dumnezeu nu o va pedepsi” 


(Ps. 50, 18). 


76. — Putem numai cu sabia rugăciunii să tăiem patima mîmdriei? 
— Nu putem să tăiem patima mindriei numai cu sabia rugăciunii, 
deoarece şi rugăciunea însăși poate fi uneori pricină de mîndrie. Să ne giu- 

dim la cele spuse de Domnul nostru lisus Hristos către fariseii care se 
rugau, anume, ca să fie văzuţi şi lăudaţi de oameni. 


7]. — Ce fapte bune întăresc pe om în nădejdea miîntuirii şi cum 
putem izbăvi pe credincioși de cumplitul păcat al deznădejdii? 

— Toate cele spuse de Mintuitorul Hristos dau credinciosului nădejde. ` 
Dacă ne gîndim că cel dintii locuitor al raiului a fost un tilhar pocăit, 
n-avem nici o pricină să cădem în deznădejde, ci avem multe pricini să 
nădăjduim în mila lui Dumnezeu, bine știind că „cele ce nu sînt cu putință 
la oameni, sînt cu putință la Dumnezeu”. 


78. — Care sînt cele mai grele păcate care alungă harul Duhului 
Sfînt din inima omului şi duc la pierzare multe suflete? 

— Iubirea de plăcere, iubirea de avere, iubirea de slavă, neșştiința, 
uitarea şi nepăsarea, iubirea trupească de sine și necredinţa, din care izvo- 
răsc toate acestea sau prin care se susțin ele, duc cele mai multe suflete 
la pierzare. 


19. — Cum ne putem izbăvi de patima cea uriîtă a desfrînării care 
luptă pe tot omul? 

— De patima desfrinării ne putem izbăvi prin osteneală susținută în 
păzirea minţii, în ocolirea pricinilor, a prilejurilor și situaţiilor favorizante 
pentru desfrinare ; apoi prin post, priveghere şi rugăciune. Dar, în ultimă 
analiză, curăţia este un, dar de la Dumnezeu, dat cui ştie Dumnezeu şi 
pentru bunătatea Lui cea negrăită. 


80. — Cum putem alunga necuratele gînduri și imaginaţii din mintea 
şi inima noastră, după învăţătura Sfinților Părinți? 
— Gindurile şi imaginile care pot duce spre desfrînare pot fi tulăturate 


prin rugăciune stăruitoare și prin gîndul la patimile Domnului nostru lisus 
Hristos. Eos 1 E 


81. — De ce se numește ura ucigașă de oameni și cum ne putem. izbăvi 
de acest păcat împotriva Duhului Sfînt? 

— De ură putem scăpa numai dacă îi zădărnicim puterea’ prin iubire 
sau tăindu-i temeiurile, adică raţiunea de a exista. Seapă de ură numai cel 


ce o osindeşte şi i se împotriveşte. Fu 


"82. — Are vreun folos creştinul care se roagă, face milostenie și 
merge la biserică, dar nu iartă pe aproapele ? 

— Este bine să facem cît mai mult şi în mod cît mai susţinut binele 
' de care sîntem în stare. Nu înseamnă că dacă nu putem face tot ce ni se 
cere, să renunțăm și la ceea ce putem face, la cele ; pe care sîntem în stare - 
să le împlinim. În Pateric se spune că i s-a vorbitinnui părinte despre o 

desfrînată care făcea milostenie şi cu cît își înmulțea desfrînarea, pe atît 
adăuga și milostenie. Cuviosul a spus despre acea desfrinată că nu va 
rămâne pînă în sfîrşit în păcatul ei. Ceva asemănător sc poate spune şi despre 
cei ce fac unele fapte bune, dar n-au ajuns și la puterea de a ierta pe cei 
care le greşesc. În orice caz, nimeni să nu se bizuie pe ce face, ci să se si- 
lească să împlinească şi cele cu care mai este dator. „Pe acestea se cădea 
să le faceţi, iar pe acelea să nu le lăsaţi”. 


83. — Creștinul care nu face milostenie se poate mîntui? 

— Milostenia este un chip al iubirii. Cine nu face milostenie, n-are 
iubire, deci nu poate avea parte cu Dumnezeu, care este iubire. Prin ur- 
mare, cine nu face milostenie pentru că nu vrea s-o facă, acela nu se poate 
mântui. : | 

84. — De cite feluri este milostenia și cum trebuie făcută ca să fie 
primită la Dumnezeu? 

— Milostenia, după obiectul ei, este de două feluri: milostenie trupeas- 
că și milostenie sufletească. Ea trebuie făcută totdeauna în taină „ca pentru 


Dumnezeu” sau „întru numele Domnului”. Numai aşa făcută are valoare 
religioasă ; altfel, este un simplu act social. 


„85. — Cum ne putem izbăvi de patima zgírceniei şi a lăcoriei? 
— De zpircenie ne izbăvim numai dacă ne mulțumim cu puțin și 


dacă avem deplină încredere în purtarea de grijă a lui Dumnezeu față 
de noi. = 


86. — Călugărul este dator să ajute pe săraci? Care este milostenia 
călugărului ? $ 


. — Sfîntul Isaac Sirul spune că numai acela carc a ajuns atât de sărac 
încît nu mai are nimic de dat este scutit de datoria de a face milostenie 
cu lucruri materiale. Călugărul care este în viața de obște, neavînd nimic 
al său, sau mai precis, dacă nu are nimic al său, atunci nu este dator a 
face milostenie. Dacă însă — mai ales în condiţiile actuale — dispune 
de anumite bunuri, care fi aparţin avîndu-le cu binecuvîntarea mai mari- 
lor săi, atunci este dator să facă milostenie din bunurile proprii. În orice 
caz, nu trebuie să dea nimic din ceea ce nu-i aparține. De asemenea, nu 
trebuie să se împrumute pentru a da celor lipsiţi şi nici nu trebuie să se 
lipsească de lucrurile care îi sînt de absolută necesitate. Miloatenia călugă- 
rului este bunătatea lui și rugăciunea, ca expresie a bunătăţii lui. Reli-. 
giozitatea și bunătatea trebuie să-l caracterizeze pe orice creştin şi în mod 
special, pe călugăr. Milostenia trebuie să fie totdeauna o expresie a bunătăţii 
şi a religiozității. „Aur și argint nu am, dar ceea ce am îţi dau; în numele 

lui lisus Hristos, scoală-te și umblă”, a zis Sfîntul Apostol Petru către 
slăbănogul de la Poarta Frumoasă a templului. 


87. — Ce înţelegem prin pocăință şi care sînt treptele pocăinței, cp 
Sfinții Părinţi? 

— Prin pocăință înţelegem o atitudine sufletească a omului, în care 
se arată repulsie faţă de păcat, părere de rău pentru păcatele săvîrșite și 
dorința sinceră de a nu mai face nimic rău. După Sfîntul Vasile cel Mare, 
se pocăiește cu adevărat acel om care poate spune cu toată fiinţa lui în 
rugăciune. către Dumnezeu: »Nedreptatea o urăsc şi o disprețuiesc, iar 
legea Ta o iubesc.” 

Lucrul cel mai important în pocăință este calitatea ei de a-l reface 
pe om, de a-l realcătui ca om de bine. Pocăinţa nu este o încremenire cu 
fața spre un trecut irecuperabil, ci este o reabilitare în prezent, cu fața 
spre viitor. Cred că aceasta o avea în vedere Sfîntul loan Botezătorul 
care, chemînd la pocăință, nu se rezumă la îndemnul: „,Pocăiţi-vă”, ci 
adaugă: „Faceţi roade vrednice de pocăință”. La fel și Sfîntul Apostol 
Pavel, care scria credincioşilor creştini din, Efes: „Cel ce a furat, să nu mai 
fure, ci mai cu seamă să lucreze cu mîinile sale, ca să aibă de unde să dea 
milostenie”. Cu mîinile ai furat, cu mîinile să și lucrezi. Să nu te mulțu- 
mești numai cu părerea de rău că ai nedreptăţit pe cineva, ci să faci acum 
şi mai mult bine, ca să compensezi lipsurile pe care le-ai pricinuit altă- 
dată. Desigur, trecutul rămîne irecuperabil, dar prezentul — care este 
timpul ce ne aparține — trebuie sfinţit, ca să ni se sfințească trecutul, 
căci prezentul devine trecutul nostru, și ca să ni se sfințească și prezentul 
de mîine, adică viitorul, căci şi viitorul tot de prezent depinde. 


88. — Cea mai înaltă filozofie, după Sfîntul Vasile cel Mare, este cuge- 
tarea morţii. Cum putem deprinde această mare virtute și care sînt foloa- 
sele ei, potrivit cu învățăturile Sfinților Părinți? 

— Cugetarea la moarte — mai precis simțămîntul că sîntem trecători 

în această lume şi că viaţa de dincolo de mormînt este o viaţă mai intensă 
„cu Domnul” — este un foarte bun mijloc pentru împuţinarea păcatelor 
și pentru o cît mai deplină detaşare de lucrurile materiale. Numai că noi 
nu avem o experiență personală a morţii. Noi avem numai o experiență 
a vieţii. Noi ştim numai cum e cînd trăim, nu cum e cînd murim. La moarte 
ne gîndim ca oameni care trăim, nu ca unii care au o experienţă a morții. 
Viaţa o trăim, iar moartea doar o gîndim. E mare deosebire între experiență 
și cugetare. Personal, am fost preocupat de o cugetare intensă la moarte. 
N-am reuşit să realizez aproape nimic în această privință. l-am 
întrebat gi pe alții. I-am întrebat pe nişte oameni religioși și cu pre- 
ocupări de viaţă îmbunătățită. I-am întrebat pe unii oameni pe care 
36 Convorbiri duhovniceşti 

i-am socotit mai competenţi în elucidarea acestei probleme, ca unii 
care au ajuns la o vîrstă care le promite mai mult moarte decît viață. 
De peste tot am primit același răspuns: „Nu simt că sînt acum mai aproa- 
pe de moarte decît eram altădată”. Altfel spus, la bătrineţe, ca și la tine- 
rețe, același simțămînt: nu simțim că murim. Cel mult, știm că murim 
şi atita tot. 

Prin urmare, gîndul la moarte trebuie să fie mai mult gîndul la veşni- 
cie, la veşnicia noastră. Sfîntul Apostol Pavel mărturisea: „De trăim, : 
pentru Domnul trăim; de murim, pentru Domnul murim. Deci, fie că i 
trăim, fie că murim, ai Domnului, sîntem” (Rom. 14, 8). 


89. — De ce se teme, în general, omul de moarte şi se cutremură de 
ceasul cel mai de pe urmă? : 

— Cred că teama de moarte se explică prin teama de necunoscut sau 
prin teama de suferințele care pot preceda moartea. Sfinții privesc în ge- 
neral moartea cu seninătate, bine știind că „sufletele drepţilor sînt.în 
mîna lui Dumnezeu”. Sfîntul Apostol Pavel dorea să se despartă de trup, 
ca să fie cu Domnul (2 Cor. 5,8). i . 


90. — Prin ce fapte bune alungăm de la noi frica de moarte şi putem 
ajunge chiar să dorim, ca Sfîntul Pavel, despărțirea de trup și unirea cu 
Hristos în viața vesnică? : ; 

— Nu ştiu dacă cu o faptă bună sau cu anumite fapte bune se poate 
învinge frica de moarte și se poate realiza dorința de a ne muta prin moarte 
la viaţă. Eu cred că aceasta este rezultatul unei vieţi trăite după voia lui 
Dumnezeu. Eşti sporit în credinţă și în viață superioară, ești sporit şi în 
chipul cum primeşti moartea. 


9], — Moartea trebuie considerată de creștini ca pedeapsă pentru 
păcate sau ca semn al iubirii lui Dumnezeu? Este un act al dreptății sau 
mai degrabă al milei divine? Astfel, moartea fizică, după învățătura 
Bisericii, este un prilej de temere pentru judecata Stăpînului Celui drept 
sau un prile; de bucurie pentru că mergem la Tatăl nostru cel ceresc? 

— Cred că nu trebuie să filozofăm prea mult asupra morții, moartea 
fiind o realitate prin care trecem indiferent ce gîndim noi despre ea. Felul 
cum privim noi moartea depinde de concepţia generală pe care o avem 
despre viaţă. Înainte de propria noastră moarte, noi experiem. moartea 
ca o realitate înconjurătoare, care îl atinge nu numai pe om, ci atinge și: 
făptura coexistentă omului. La moarte, ca și la viăță, omul, ca şi făptura 
înconjurătoare, ia parte în mod diferit, deci şi explicaţia morţii e diferită. 
Prin moarte, făptura care înconjură pe om dispare, se nimiceşte, pe cînd 
omul intră într-o nouă formă de existență: trupul „se descompune în 

cele din care a fost alcătuit”, „se dă firii celei zidite” de Dumnezeu, iar 
sufletul merge acolo „de unde și-a luat ființa”. Aşa ni se spune în rugăciunea 
de dezlegare ce se citeşte la înmormiîntare. 

La slujba înmormintării, ca şi la toate slujbele pentru morți, sau, 

cum se spune, pentru cei adormiţi, noi ne rugăm lui Dumnezeu pentru 
cei care nu mai sînt în viața fizică, dar pe care îi ştim ca pe unii care își 
continuă viața în chip conştient. Ne rugăm să nu li se ia În consideraţie 
trecutul negativ, adică „să li se ierte toată greșeala cea de voie și cea 
fără de voie” și să fie primiţi „cu sfinţii şi cu drepţii”, în împărăţia lui Dum- 
nezeu. Posibilitatea aceasta o avem în vedere datorită credinţei noastre 
în jertfa Miîntuitorului Hristos. 
i Se ştie însă că nu mor numai creștinii, şi mai cu seamă nu mor numai 
creștinii ortodocși. Ce se întîmplă cu necreștinii și cu neortodocții nu ne 
spune Sfînta Biserică. Fapt este că Biserica se roagă numai pentru ai 
săi, numai pentru cei ce îi aparțin ei. Sigur este că sufletul flecărui om își 
continuă viaţa şi după moarte, chiar dacă nu merge în împărăția lui Dum- 
nezeu. Indiferent cum este privită moartea — ca pedeapsă pentru păcat, 
ca semn al dreptăţii lui Dumnezeu, ca dovadă a milei sau a iubirii lui 
Dumnezeu — ea este pentru creştin şi o participare a lui la moartea 
Domnului, ca el să ajungă și la învierea Domnului, împreună cu Hristos. 
Dar, oricum ar fi elucidată problema morţii, cred că nu i se poate da o 
explicație satisfăcătoare, nu i se poate justifica în mod deplin necesitatea ci, 
cel mult, se poate vorbi despre ea, iar aceasta se face în marginile învăţă- 
turii evanghelice și a concepţiei pe care o are fiecare despre lume și viaţă. 
În orice caz, întocmai ca și viaţa, pentru credincioșii creştini, moartea 
apare ca ceva care are legătură cu Dumnezeu. Venim în lume cînd vrea 
Dumnezeu și pentru că așa hotărăște Dumnezeu; plecăm. din lume cînd 
vrca Dumnezeu și unde hotărăște Dumnezeu. . 

Oricare ar fi sensul morţii, ceea ce e sigur este că viața este mai tare 
decît moartea și că viețuim și după ce trecem, prin moarte, din această 
viață pămîntească. De fapt, aceasta şi este esenţialul în legătură cu moar- 
tea. Moartea nu distruge, ci doar transformă. Sfîntul Apostol Pavel măr- 
turisește, în epistola către Filipeni, că dorește să se despartă de trup ca 
să fie cu Hristos (Fil. 1, 23). Și tot în acecași epistolă el scrie: „Viața mea 
este Hristos iar moartea îmi este cîştig” (1, 21). Cuviosul Sisoe însă, în 
fața morţii fiind, cerea să i se mai dea puţin, timp ca să se pocăiască. lată 
deci că, atitudinile în fața morţii, chiar la cei aleși, sînt diferite. Unul 
vrea să moară, ca să fie și mai mult cu Domnul, altul vrea să mai rămînă 
în această viață pămîntească, ca să se pocăiască, respectiv să mai poată 
face ceva pozitiv pentru propria sa veșnicie. Ce trebuie să facem sau să 
gîndim noi în această privință? Cred că nu: se poate spune ceva la fel 

de valabil pentru toţi. Eu însă îndrăznesc să spun că moartea nu trebuie 
dorită, pentru că vinc ea la vremea ei. Lucrul de căpetenie este să fim 
gata să murim atunci cînd hotărăşte Dumnezeu, iar aceasta să o facem cu 
deplina convingere că „sufletele drepţilor sînt în mîna lui Dumnezeu”. 
De altfel, noi cerem în serviciul divin „sfirşit creştinesc vieţii noastre, 
fără durere, neînfruntat, în pace și răspuns bun la înfricoșătoarea judecată 
a lui Hristos”, 

92. — Ce este mai de folos pentru creștini: să cugetăm mai mult la 
moarte și la muncile iadului, pentru a ne feri de păcate, sau la desfătarea 
raiului, pentru a rivni spre faptele cele bune? Ce ne învaţă Sfinţii Părinți 
în legătură cu aceasta? 

— Mai presus de orice cugetare este convingerea. Cugetarea fără con- 
vingere n-are valoare. În Pateric se spune că cineva l-a întrebat pe un 
părinte despre pricina propriei sale leneviri la rugăciune. Părintele i-a 
spus că aceasta i se întîmplă din pricină că n-a văzut încă nici odihna care 
se nădăjduieşte și nici chinul ce va să fie. Este de observat că n-a zis 
părintele „n-ai cugetat” la odihna ce se așteaptă și la chinul ce va veni, 
ci a zis „n-ai văzut”, adică n-ai făcut o experienţă, n-ai ajuns la convin- 
gerea.. Principalul este să slujim lui Dumnezeu din. dragoste 
pentru Dumnezeu, orice s-ar întîmpla cu noi după aceasta sau pentru 
aceasta. Dacă facem așa, sigur vom ajunge unde dorim. Dacă nu facem așa, 
nici să cugetăm la moarte și la cele ce vor veni după ea nu ne este cu 
putinţă. 

De altfel, cugetarea la rai sau la iad atîrna în mod esențial de tempe- 
ramentul și de aşezarea fiecăruia. Totuşi, eu cred că e mai bine și mai după 
învăţătura creştină să ne gîndim la rai decît la iad, pentru că, la drept 
vorbind, noi „prăznuim omorirea morții, stărîmarea iadului şi fncepă- 
tura altei vieți veșnice”. Așa afirmăm la Paști şi în toată săptămîna lu- 
minată. „Hristos a înviat şi nici un mort nu mai este în morminte”, 
spune Sfîntul loan Gură de Aur, în cuvîntul său de la Sfintele Paşti. 


. 93. == Frica de moarte şi de judecata viitoare este asemenea cu frica 
„de Dumnezeu? Cum poate creștinul ajunge de la frică la dagote care 
alungă de la om toată frica? 

g — Frica este un sentiment care intră în componența firii umane, așa 
cum cunoaștem noi această fire. Religia îl angajează pe om cu toate latu- 
rile existenţei sale, deci şi cu capacitatea lui de a se teme; toate acestea le 
exploatează religia pentru binele omului. Cînd omul a ajuns la credință, 
toate ale sale le pune în lucrare pe temeiul credinţei, prin credință. Pentru 
el Dumnezeu nu e o simplă idee, cum ar fi pentru un necredincios, ci.e o 
realitate la care credinciosul se raportează cu întreaga sa ființă, deci şi 

cu frica lui, dar și cu capacitatea lui de a iubi. Prin urmare, în această 
nouă situaţie, el are în vedere, ca pe o realitate indiscutabilă, înfricoșă- 
toarea judecată a lui Hristos. El'nu vede judecata lui Hristos ca pe ceva 
„posibil”, ci ca pe ceva „sigur” ; şi nu ca pe ceva „indiferent”, ci ca pe ceva 
„„serios”, ca pe ceva „înfricoşător”. Prin urmare, frica o convertește cel 
credincios pentru propria sa mântuire. 

Sigur, frica este considerată ca un sentiment oul dar cîtă vreme 
o avem, o, și folosim. 

Un, sentiment superior, în comparaţie cu frica, este dragostea. Cum 
se ajunge de la frică la dragoste, nu știu. Ştiu însă că omul credincios 
care înaintează în cunoștința de Dumnezeu, care ajunge la o experiență 
reală a lui Dumnezeu, acela nu se teme nici de rele și nu se teme nici de 
Dumnezeu; nu în înțelesul că devine îndrăzneţ şi nepăsător, ci în înţelesul 
că iubirea, devenind dominantă, conduce ea viaţa omului şi nu mai dă 
loc altor sentimente. Cînd iubeşti pe Dumnezeu în chip deplin poţi să 
faci tot ce vrei, pentru că nu mai ești în stare să faci nimic rău. „Iubirea 
nu face rău”, le scria Sfintul Apostol Pavel creştinilor din Roma. Iar Feri- 
citul Augustin zicea: „Iubiți și faceţi orice vreţi”. 

Cred că și în această privinţă, esențialul fēste să fim angajaţi în 
cele ale credinţei, cu toate laturile existenţei noastre, și să nu fim îngrijo- 
raţi că în noi este dominant cutare sau cutare sentiment, ci să lucrăm cu 
capacitatea noastră de acum, ca să putem spori spre tot mai mult bine. 


94. — Sfîntul Vasile cel Mare spune că cea mai înaltă filozofie a creg- 
tinului este cugetarea la moarte. Ce puteți adăuga în legătură cu aceasta? 
— Cunosc şi eu cuvîntul Sfîntului Vasile cel Mare, că „cea mai înaltă 
filozofie este cugetarea la moarte”. Nu am ceva de adăugat la aceasta, 
dar am de precizat că la slujba înmormintării se afirmă mereu „deșertă- 


ciunea” lucrurilor pămîntești, bineînţeles, în faţa morţii, nu pentru viața 
însăşi, căci pentru viața însăși şi uneori chiar pentru veșnicie, lucrurile 
care sînt considerate „deșertăciune” apar ca lucruri esenţiale. Altfel, 
n-ar avea nici un rost ca „un pahar de apă” dat în numele Domnului să-și 
aibă dreapta răsplătire. Omul însă nu trebuie să fie legat de lucrurile vea- 
cului acestuia. Gîndul la moarte, la despărțirea de cele pămînteşti, ne poate 
duce la detașarea de tot ce ne este prisoselnic şi ne poate da imboldul de: 
a pune la dispoziția altora ceea ce nouă ne prisoseşte, Dar şi în această 
privință esenţialul nu este cugetarea propriu-zisă la moarte, ci concepţia 
despre moarte și despre cele ce urmează după moarte. Fără să contrazic 
pe Sfintul Vasile cel Mare, eu aş opina că adevărata filozofie este cuge- 
tarea la viaţă, la viaţa veşnică, la veșnicie. Fără această cugetare, fără 

această legătură evanghelică, moartea nu poate dobîndi semnificaţia. creș- 
tină, care practic ar duce la atitudini pozitive, întemeiate pe cugetarea 


la ea. 


E 


t 


CONVORBIREA A TREIA 
Despre suferință ' di i 


95. — Știind cîtă suferință este pe pămînt, vă propun în continuare 
cîteva întrebări în legătură cu aceasta. Ce este suferința în sine, ce trebuie 
să înțeleagă creștinul prin suferință și care este folosul suferinței în sens 
evanghelic? 

Pornind de la suferinţă ca de la o realitate indiscutabilă la care tre- 
buie să-i facă faţă cel ce are de suferit, indiferent ce crede el despre su- 
ferinţă, creştinul poate să aibă faţă de ea două atitudini: una de accep- 
tare și alta de refuz. O acceptă acela care îi înțelege rostul. O refuză acela 
care nu-i găsește sensul. În orice caz, o trăieşte cel care o are, fie că o în- 
țelege sau n-o înţelege, fie că o vrea sau n-o vrea. 

Dacă suferinţa este o simplă insuficienţă a firii, gîndul cel dintii al 
celui ce o are este înzdrăvenirea firii și înlăturarea suferinţei. Dacă suferința 
este dirijată de sus, dacă ea are un sens divin, eá trebuie Serep și 
folosită în vederea perfecțiunii morale. 

Credinţa noastră în Dumnezeu este „biruința care a biruit lumea” : 
Deci este şi biruința care biruiește suferința. Oamenii credincioşi, ştiind 
că „și perii capului nostru toți sînt numărați”, au încredințarea că şi su-: 
ferința, câtă o au de suportat, le este rînduită de pronia divină pentru 
păcate spre a lor mântuire şi desăvîrşire și o primesc ca atare. Totuşi, 
trebuie să recunoaștem că oricare ar fi sensul și rostul suferinţei, oricare 
ar fi folosul ei, dorința fircască a tuturor este să nu aibă de suferit. Biserica 
se roagă pentru „sănătatea și mîntuirea” credincioșilor. Ea dorește ca fiii 
ei să aibă sfîrşitul acestei vieţi pămintești „fără durere”, Prin urmare, 
suferința o primim dar n-o dorim. O putem primi ca mijloc de ispășire, 
ca mijloc pedagogic, ca mijloc de îmbunătăţire daboy anran dar ne-am 
bucura dacă am putea fi scutiți de ea. 

Oricîtă bunăvoință am avea în înțelegerea suferinței, oricare ar fi 
învăţătura ce ni s-ar da despre suferință, rămîn totuşi multe lucruri neex- 
plicate și inexplicabile: suferința copiilor, catastrofele, suferințele grele, 
durerile care diminuează şi chiar anulează capacitatea de înţelegere, de 
cugetare, de deliberare și de hotărire, suferinţele care desființează 
capacitatea de gîndire etc. Se spune că cineva ar fi zis: „Moartea a o sută de 
mii de oameni e o statistică; moartea unui singur om è o tragedie” ! 
Aceste cuvinte sînt valabile într-un fel i pentru suferință, în înţelesul că se 

poate da o explicaţie, dar pentru o suferință privită în abstract nu însă 
şi pentru o suferință concretă, nu pentru propria ta suferinţă, pentru 
suferința ce o ai de suportat. 

Oricum, suferinţa este rinduită de Dumnezeu după neştiutele Sale 
judecăţi, în vederea mîntuirii și a creșterii noastre în Hristos. 

Eu personal am intrat în viața conștientă ca nevăzător. Să zicem că 
vina pentru aceasta o poartă bunicii sau străbunicii mei. Dacă vina pentru 
aceasta o poartă străbunicii mei, pentru ei situația mea n-are nici un sens, 
căci eu sînt îngrădit în posibilităţile mele, iar ei nu știu nimic despre aceas- 
ta. Dacă vina o poartă bunicii mei, nici pentru ei n-ar prea avea sens si- 
tuaţia mea deficitară, deoarece ei prea puțin au fost martori la această 
situație de neputinţă și în orice caz situația mea deficitară se prelungește 
cu mult după durata vieţii lor. Dar poate că vina pentru situaţia mea o 
poartă părinții mei. Nici în acest caz nu văd o justificare a insuficienţei 
mele, întrucît ei au privit totdeauna ca ceva normal pentru mine și pentru 
ei situaţia mea. În ce mă priveşte, mărturisesc că n-am constatat şi n-am 
observat niciodată la părinţii mei vreun avantaj moral față de alți oameni, 
care n-au avut în familia lor astfel de cazuri. Dar poate în cele din urmă 
la baza situaţiei mele deficitare nu e o vină propriu- zisă, ci e o rațiune divi- 
nă, pozitivă, în vederea folosului meu propriu şi al altora, care ar veni 
în legătură cu mine și care ar putea cîştiga ceva pozitiv din situaţia mea 
specială. Eu așa am nădejde. De aceea dau laudă lui Dumnezeu pentru 
toate. =: 

Suferinţa ne apropie, ne leagă mai mult de Hristos, ne fereşte de pă- 
cate, ne ajută mult la mântuire, fiind rînduită de Dumnezeu ca un canon 
de ispășire a păcatelor noastre. 


96. — Care este rațiunea suferinței, după învățătura Sfintei ET 
— Tot ce învaţă Sfinții Părinți şi în general Biserica despre suferință 
își găseşte temeiuri în Sfînta Evanghelie și în Sfinta Scriptură în general. 
Dificultatea este doar să reuşim să găsim pentru noi înșine sensul și rostul 
suferinței, cu toate temeiurile pe care le aflăm în scrierile consacrate. 


97. — În cite feluri s-ar putea împărți suferința omenească şi ce 
legătură este între ele? 

„— Cred că suferința omenească poate fi împărțită în două: suferința 
sufletească şi suferința trupească. Aceste două feluri de suferințe sînt în 
strinsă legătură, deoarece omul este o ființă unitară, nu o ființă împărţită. 


98. — Care este cea mai evanghelică atitudine a creștinului faţă de 
suferință ? GEA 

— Cea mai Svanehelok atitudine a nilai față de suferință este 
să o primească „ca din mîna lui Dumnezeu”, deci cu bucurie, cu îacredin- 

ţare că îi este de folos și cu dorința sinceră de a se sfinți prin ea, ştiind că 
fără suferință nu este mîntuire. 


99, — Ce datorii de conştiinţă avem faţă de cei care suferă atit tru- 
peşte cît și sufletește? 

— Datoria de conștiință a fiecăruia dintre noi faţă de cei ce suferă 
este aceea de a-i ajuta, de a-i: mîngiia, de a le potoli suferinţa și de a le 
împlini lipsurile, cu prisosul nostru de efort. „Purtaţi sarcina unii altora !” 


100. — Care sînt principalele mijloace care ne stau la dispoziţie pentru 
alinarea suferințelor omenești ?! 

— Mijloace de a alina suferinţele omeneşti sînt diferite, ele referindu-se 
la natura suferinţei și la specificul persoanei. De obicei, oamenii care au 
de suportat o suferință grea au simţămîntul însingurării și complexe de 
inferioritate. Acestea știindu-le, cea dintîi grijă să ne fie aceea de a-i face 
pe cei ce suferă să simtă și să înţeleagă că sîntem împreună cu ei, și totdeauna 
să le dăm curaj. Ne spune inima ce avem de făcut, dacă avem inimă.. 
Să ne rugăm pentru ei, să-i cercetăm, să-i ducem la biserică, să le dăm cărţi 


sfinte. 


101. — Cine este, după învățătura Bisericii, aproapele nostru? 

— Mila creștină se acordă tuturor oamenilor. După învățătura Bise- 
ricii, aproapele nostru este „omul de lîngă noi”, oricine ar fi acela și indi- 
ferent de raportul pe care l-ar putea avea față de noi (rudenie, prieten, 
simplă cunoștință, duşman etc.). 


102. — Mila creştină se acordă în mod eeteresațial numai credincio- 
şilor sau tuturor oamenilor indiferent de credința, de neamul şi de viața 
lor? | 
— Mila creștină se acordă tuturor oamenilor, indiferent de credinţa, 
viaţa, neamul lor, chiar dacă în primul rînd sîntem SE eh și îndemnați 
să-i ajutăm pe cei de o credinţă cu noi. 


103. — Mila făcută în numele lui Hristos, cu scop de răsplată, este 
primită la Dumnezeu? Care milostenie nu aduce nici o răsplată ? 

— Dumnezeu primeşte mila care se face în numele Lui. Putem căuta 
şi răsplata, căci ni s-a făgăduit şi ni se va da, deși e mai bine să facem binele 
cu simpla dorință de a-i sluji lui Dumnezeu. 


104. — Care este deosebirea între mila socială, în general, şi cea creg- 
tină? Au amâîndouă acelaşi izvor, aceeași origine, sau nu? 

— Mila socială și mila creștină sînt aspecte diferite ale dispoziţiei 
umane de a se milostivi, dispoziţie ce își are originea în fondul ființei ome- 
nești, creată de Dumnezeu după chipul Său. Deosebirea între una și cea- | 

laltă o constituie calitatea morală a săvtzșitorului. Mila creștină este mila 
pe care o fac creștinii în numele lui Hristos, iar pe cea socială o fac creş- 
‘tinii şi necreştinii în numele binelui obștesc ca operă de binefacere. 


105. — Mila socială, filantropia, aduce vreun folos sufletesc celui care 
o face, dacă nu este făcută în numele lui Hristos? 

— Binele aduce totdeauna folos celui ce îl face, dacă nu prin altceva, 
cel puţin prin faptul că el creează o dispoziţie binevoitoare, îl face pe om 
capabil de şi mai mult bine. Binele, oricare i-ar fi scopul, mai are şi cali- 
tatea de a înmulţi bucuria. Or, bucuria poate fi considerată și ea o răsplată 
a binelui. Fiecare face binele la măsura lui şi de pe poziţia lui. 


106. —Cum au contribuit dintotdeauna călugării, minăstirile şi 
Biserica, în general, la alinarea suferinței în lume? 

— Călugării, mînăstirile şi Biserica în general au contribuit dintot- 
deauna la alinarea suferinţei prin rugăciune, milostenie, sfat, ajutor, 
mîngtiere, încurajare. La alinarea suferinței, individual şi colectiv, credin- 
cioşii contribuie pe măsura priceperii, puterii și așezării lor sufleteşti. Să nu 
uităm că cele dintii spitale au fost bolniţele mînăstireşti, iar prin oraşe 
primele spitale au fost înfiinţate de Biserică. 


107. — Una din cele mai importante fapte ale milei creştine este jertfa 
liturgică, rugăciunea pentru oameni, mai ales pentru cei din suferință. 
Nu este aceasta cea mai înaltă milostenie şi jertfă creştină pe care o aduc 
călugării, Biserica, în general, pentru lume? 

— Ba da. Rugăciunea are foarte mare importanţă pentru lume, în 
general, ca și pentru persoanele singuratice, în special ; pentru cei sănătoși 
şi în bună stare, ca şi pentru cei bolnavi și în suferință. Numai că nu tre- 
buie să rămînem doar la rugăciune, cînd e nevoie de mai mult decît de rugă- 
ciune. În Pateric se spune că un părinte, care era mai mare peste o obşte 
de zece inși, se ruga lui Dumnezeu ca și în viața de dincolo de mormînt 
să fie şi el împreună cu ucenicii lui. Condiţia pentru aceasta a fost stabilită 
prin minune dumnezeiască : „Să fie ucenicii la măsurile părintelui” şi atunci 
vor putea fi împreună în veșnicie. În viața aceasta pămiîntească s-a con- 
statat că ucenicii nu erau la măsurile părintelui. Căci ei n-au ajutat pe un 
bolnav pe care l-au găsit pe cale, pe cînd părintele, cu toate că era singur, 
şi-a dat toată silinţa să-l ajute pe acel bolnav, care de fapt nu era un bolnav 
obișnuit, ci era îngerul lui Dumnezeu, închipuit într-un bolnav, fără ajutor, 
„_- Este interesant de observat că cei zece ucenici ai părintelui, deşi erau 

cu toții împreună, nu s-au simţit îndemnați să facă ceva concret pentru cel 
ce se întîmplase a le fi în cale, în timp ce părintele, singur fiind, s-a gîndit 
să-l transporte în spate și să nu-l lase acolo unde îl întiiniee. Pe mine, de 

è 

la prima lectură a acestui pasaj din Pateric m-a surprins felul cum a în- 
tîmpinat bolnavul de pe cale constatarea celor zece ucenici, că n-au ce să 
facă pentru el. Bolnavul, ca şi cum ar fi fost de acord cu ei, că într-adevăr 
n-au cum să-l ajute, a zis: „Duceți-vă și rugaţi-vă,pentru mine”. Mie, 
acest cuvînt mi-a apărut de la prima lectură și a continuat să-mi rămînă 
în minte ca o ironie. Bineînţeles, are și rugăciunea rostul ei, dar ea nu 
înlocuiește și nu suplinește ceea ce s-ar mai putea face şi ceea ce ar mai 
trebui de făcut, adică mila, ajutorul material efectiv. . 


108. — Dar sfatul, mîngiierea duhovnicească, învățătura, îmbărbă- 
tarea și cuvîntul de folos pe care îl dau călugării — îndeosebi duhovnicii — 
mirenilor și tuturor celor din suferință nu constituie o jertfă şi milostenie 
de aceeași importanță cu sfînta rugăciune? 

— Sfatul, mîngiierea duhovnicească, învățătura, îmbărbătarea și cu- 
vîntul de folos — fiecare în parte şi toate la un loc — au mare importanţă 
în sine, împreună cu rugăciunea, dar nu ne absolvă și de alte îndatoriri, 
cînd trebuie şi putem să facem mai mult. Nimic nu-i jertfă cînd nu 
se face din toată inima, cu rîvnă şi cu osteneală. l 


109. — Nu cumva aceasta este şi rămîne, mai ales astăzi, cea mai 
importantă chemare a călugărilor de care depinde în bună parte 
mîntuirea lor? 

— Mântuirea călugărilor depinde de rîvna lor pentru Dumnezeu și 
pentru propria desăvîrşire, care se lucrează în comuniune cu Dumnezeu și 
cu oamenii. Nu poți face în rugăciune ceea ce n-ai face în realitatea faptelor. 
Nu poţi cere de la Dumnezeu să facă El ceea ce de fapt nu faci tu însuţi, 
la măsurile tale, sau ceea ce n-ai face dacă ai avea mai multe posibilităţi. 
Rugăciunea noastră pentru oamenii din suferință este echivalentul 
iubirii noastre față de cei pentru care ne rugăm. Fără acest echivalent, 
rugăciunea ar suna cam așa: „Fă Tu, Doamne, pentru robul Tău acesta, 
că eu şi așa, n-aş face nimic sau aproape nimic”. Rugăciunea în care nu-ţi 
pui inima pentru aproapele nu-i rugăciune, ci formalitate şi profesiona- 
lism. Astăzi şi totdeauna, trebuie să facem „totul” pentru cei ce au tre- 
buinţă de noi. Dacă nu facem „totul”, facem prea puțin, chiar și atunci cînd 
'ni s-ar părea că facem mult. E prea puţin să te rogi, cînd ai putea să faci 
și altceva dar nu faci. 


- 110. — Întrucît sfinţia voastră aveți o profundă experiență a suferin- 
tei, fiind nevăzător din nastere, vă rog, Părinte Teofil, să ne spuneți cum 
ati putut duce cu răbdare această bucurie a crucii pe care v-a rînduit-o 
Dumnezeu? În ce v-aţi găsit mai multă mîugiliere și alinare duhovnicească ? 

— Eu, într-adevăr, am intrat în viaţa conștientă fără vedere, ceea ce 
practic înseamnă că n-am văzut niciodată.: Aceasta înseamnă că de fapt 

Dă 


lipsa mea de integritate corporală este normalul ființei mele, iar viaţa în 
limitele lipsei de vedere este viața mea normală. Dovadă acestei realități 
o constituie faptul că eu am învăţat de la alții că nu văd, fără însă să fi 
putut ajunge vreodată să-mi dau seama ce este. vederea în realitatea ei, 
experiată de toți cei ce au capacitatea vizuală. red că e bine să precizez 
„aici că am și eu un foarte redus rest de vedere; și anume fac deosebire 
între lumină și întuneric. Şi, pentru că lumina nu este omogenă, ci primește 
nuanța lucrurilor pe care le învăluie, am și eu senzaţii de lumină și umbră 
în raport cu obiectele din imediata mea apropiere. În felul acesta, reperez 
obiectele din jurul meu, fără a putea preciza ce obiect am în față. Disting 
şi nuanţe de culori, la măsura „închis, deschis”. Astfel, pentru mine, galbenul 
e tot alb, iar albastrul e negru. De fapt, eu nici nu mă raportez la culori, 
imaginaţia mea făcînd abstracţie de aceste realităţi care ţin esenţial de 
vedere. Fa - 

Dat fiind faptul că extrem de redusa mea capacitate vizuală n-are 
atît un rol cognitiv, cît un rol practic, orientativ, trăirea mea interioară 
este o trăire fără imagini vizuale sau cel mult cu imagini de factura 
„lumină-umbră ; închis-deschis”. Astfel, viața mea lăuntrică este o viață 
de nevăzător autentic, ceea ce înseamnă că nu ştiu şi nici nu pot ști ce este 
vederea şi cunoașterea pe baza ei. Pentru o cît mai bună precizare, mai 
pot adăuga că n-am depășit niciodată limitele lipsei de vedere şi că, chiar 
atunci cînd mi-am închipuit că văd, în realitate mi-am experimentat 
nevederea. ; l 

Conştiinţa lipsei de vedere mi-am cîștigat-o progresiv; am învăţat 
de la alţii s-o cunosc. Am aflat de la alții că eu, spre deosebire de ceilalți, 
„nu văd”. Am înţeles tîrziu sēnsul pe care îl are lipsa mea de vedere, iar 
aceasta am înţeles-o din viaţa practică: ceilalți știau lucruri pe care eu nu 
numai că nu le știam, dar nici nu puteam să le ştiu vreodată. Ceilalţi puteau 
să facă lucruri pe care mie îmi era cu neputinţă să le fac. 

Este ştiut că viaţa nu se trăiește prin comparaţie, ci fiecare om își 
are viaţa lui. proprie, propria lui experienţă. Cei din jurul meu intuiau 
gravitatea situației mele speciale, pe cînd mie mi se părea normală şi nu-mi 
-dădea nici un fel de frămîntare. Pentru mine, la acea vreme, singurul 
inconvenient era că nu mă puteam încadra normal în circuitul vieţii, așa 
cum. își duceau viaţa cei de virsta mea. Toate acestea, bineînţeles, s-au 
adăugat la experiența mea de viaţă şi mi-au format conștiința situaţiei 
mele speciale, în raport cu societatea în care aveam să-mi desfăşor viaţa și 
activitatea. a. ; i 

Am amintit toate acestea, pentru a putea contura mai precis poziţia 
mea reală faţă de infirmitatea pe care o am și de care nu pot face abstracţie, 
dar care n-a fost și nu este pentru mine teea'ce cred oamenii cu vedere 

că ar fi. Deci, la drept vorbind n-am avut de luptat — cum s-ar crede — 
pentru dobîndirea unui echilibru. Lucrurile au mers așa, ca de la sine. 
Totul s-a desfăşurat în mod normal, numai că în condiţiile nevederii. 

Mai este de menţionat că, și în, condiţiile lipsei de vedere, cu am dus o 
viață normală, în sensul că părinţii mei, deşi oameni simpli de la țară, au 
avut priceperea de a mă introduce în mediul înconjurător, apelînd la 
celelalte posibilități ale mele şi, în același timp, mi-au dat putinţa să intru 
şi să mă menţin în legătură cu rudele şi consătenii şi au mijlocit relaţii 
între mine şi copiii de vîrsta mea. Această moștenire am dus-o mai departe 
ceilalți ani ai vieții mele, 

A venit apoi vremea școlarizării. Părinţii mei și mai ales mama, au 
făcut efortul de a mă da la o şcoală specială, unde, departe de casa părin- 
tească, am urmat vreme de cinci ani, revenind în familie doar în vacanţele 
mari. Școala mi-a- adus cunoștințe şi preocupări noi, precum și un spor de 
încredere în mine însumi, dindu-mi totodată și un ascendent intelectual 
faţă de cei din imediata mea apropiere. Înaintind în vîrstă și în cultură, 
am înaintat și în încrederea pe care o dă cultura, mai cu seamă într-un 
mediu în care nivelul de pregătire intelectuală este destul de redus. 

Încă înainte de a fi mers la şcoală, am cunoscut biserica şi datinile 
legate de viața satului, în legătură cu rînduielile bisericeşti. La sfintele 
slujbe am luat parte încă de cînd aveam vîrsta cea mai fragedă, respectiv 
într-o vreme cînd nici măcar nu-mi dădeam seama că acolo se spune ceva 
cu sens, ge rosteste ceva cu rost, În viața conştientă am intrat ca rugător 
către Dumnezeu, mai precis, ca rostitor de formule de rugăciune. „Tatăl 
nostru” şi „Îngerul” nu ştiu cînd le-am învățat, după cum nu știu nici 
cînd am învăţat să-mi fac semnul sfintei cruci. 

M-au urmărit tot timpul ideile religioase, mi-au fost prezente 
întotdeauna cunoștințele religioase, dobîndite în familie şi la școală şi 
am avut mereu dorința de îmbisericire, mai ales prin participareu la sfin- 
tele slujbe, cîntînd la strană și rostind rugăciuni. Și aceasta m-a pus în 
atenţia credincioșilor, care mă apreciau pozitiv. Practica rugăciunii n-am 
lăsat-o niciodată. Ba mă rugam mai mult decit colegii mei, căci nu. mă 
rezumam numai la rugăciunea de program ci, mai cu seamă dimineaţa: 
şi seara, mă rugam destul de mult, rostind rugăciunile pe care le știam și 
pe care le repetam de mai multe ori. Mai citeam și rugăciunile cuprinse 
într-o carte de rugăciuni, tipărită în Braille, la tipografia şcolii în care 
învăţam. ` ` . . 


Trebuie însă să remarce faptul că toate acestea le făceam mai mult 
exterior, ca preîntimpinare a unei datorii, nu ca pe ceva ce izvora din con- 
vingerile mele religioase, care, la vremea aceea, erau mai mult idei cu ca- 
pacitate de angajare, nu convingeri propriu-zise, structurale. De altfel, 

nu-i de mirare că lucrurile stăteau așa, dacă luăm în consideraţie faptul că 
n-am trăit într-un mediu religios, ci numai într-o societate în care exista și 
o „modă religioasă”, în care se învățau şi se colportau și idei religioase. 

Am pornit în viață cu credința în Dumnezeu, cu practici religioase 
pe măsura: credinţei ce o aveam. Pe parcurs, credinţa mi s-a luminat şi mi 
s-a adîncit. Pe lîngă credinţă s-a adăugat şi cultura pe care mi-am agonisit-o 
de-a lungul anilor. Credința în Dumnezeu şi cultura mi-au fost, prin 
urmare, două elemente de bază care m-au ajutat în mod esenţial în viață. 
Credinţa în Dumnezeu mi-a dat ur suport moral, iar cultura mi-a dat 
putinţa să mă afirm. Prin credinţă şi prin cultură mi-am făcut apoi și 
relaţii cu diferiți oameni, care au însemnat mult în viaţa mea și care, ca 
prieteni și cunoscuţi, au făcut totdeauna abstracție de situația mea spe- 
- cială şi m-au integrat între ei ca pe un „egal” al lor, deci nu ca pe un 
„„deficient”. 

Toate acestea s-au reflectat în mod pozitiv în sufletul meu, mi-au dat 
încredere şi curaj, mi-au pus în valoare energiile, mi-au dat și o mulțumire 
sufletească de sine, precum și bucuria de a mă ști cuprins în gîndurile 
şi simțămintele frăţeşti ale semenilor mei. În aceste condiţii infirmitatea 
nu mă preocupa, deşi era tot atît de reală ca oricînd. Ea îmi prezenta 
inconveniente, dar niciodată nu mă gîndeam la ea, ci mă raportam doar 
la inconvenientele pe care le vedeam și le socoteam ca rezolvabile chiar, 
şi în condiţiile lipsei de vedere. | 

~ Mai trebuie de menţionat ceva: lipsa vederii nu este o lipsă simțită, 
privită în ea însăși. Vreau să spun că mie mi se pare tot atît de normal că 
nu văd, cum li se pare celor cu vedere de normal că văd. Și ca să fiu în- 
ţeles, este locul să spun şi aceea că eu nu simt nevoia să văd ca să știu cum 
se prezintă lumea în latura ei cunoscută numai celor cu vedere, sub as- 
pectul ei vizual. Mie îmi ajunge cît ştiu despre lume şi despre oamenii cu 
care vin în legătură. Nu mă stingherește cu nimic faptul că pentru a mă 
orienta am nevoie de cineva să mă ajute. Asta intră în normalul meu de 
viaţă. 

Am avut în viață și mari dificultăţi, provenite de pe urma infirmității 
mele. Mă gîndesc la acele dificultăți pe care oamenii cu vedere le-ar fi 
rezolvat fără probleme sau nu le-ar fi avut. În situaţii grele, nu m-am gîndit 
niciodată să s-ar fi putut să fie și altfel. Am ştiut totdeauna că realitățile 
sînt realități şi că nu se poate tace abstracţie de ele. 

Cele mai mari greutăți, în situația mea specială, le-am avut ca student 
la Teologie, în primul an de studii şi pînă după vacanţa de Crăciun, din 
anul al doilea. Era un fel de zbucium, de nemulțumire din pricina neînţe- 
legerii din partea colegilor mei, din pricina greutăților de a mă informa 
pentru studii. Nu știam pe atunci de smerenie și de luptă cu patimile în 


` 

vederea nepătimirii, cu toate că și atunci eram sincer în urmărirea binelui 
şi aveam preocupări religioase. De altfel, trebuie să spun şi aici ceea ce 
spun adeseori, anume că lucrurile esenţiale nu le-am învăţat la Teologie, ci 
la mînăstire, din Pateric şi din Filocalie. 

Toate acestea fiind spuse, cred că acum avem toate elementele pentru 
a putea conchide că un prețios ajutor și, de fapt, cel mai preţios ajutor 
pentru propria mea liniște, în situația specială pe care o am, a fost și 
este credința în Dumnezeu. M-a ajutat și mă ajută mult și cultura. lar 
aceasta, din fericire, se grefează pe un fond sufletesc structural deschis 
pentru mulțumire. Altfel spus, mă ajută mult și firea. Dar să nu pierdem 
din vedere și să nu uităm că toate acestea au fost secondate și de condiţiile 
de viaţă mulțumitoare. Totdeauna am avut prieteni, oameni care m-au 
completat, m-au ajutat, mi-au dat posibilitatea să mă informez, să mă 
orientez, să mă simt bine. Am desfășurat o activitate care m-a pus în 
ateriţia semenilor mei, dintre care cei mai mulţi sînt bucuroși să mă vadă, să 
mă întîlnească, să stea de vorbă cu mine. Credincioşii care vin la mînăstire 
sînt bucuroși să mă asculte. Ei nu caută în mine „un orb”, „un deficient”, 
ci caută pe omul despre care au încredințarea că ar corespunde aşteptă- 


rilor lor. Sau, căutîndu-mă pe mine, caută pe omul în care s-au împlinit 
cîndva, pe omul în care s-au odihnit fi în care speră să se mai odihnească. 
Infirmitatea mea nu înseamnă nimic pentru ei, cum nu înseamnă ea nimic 
nici pentru prietenii mei cu vedere, care îmi suplinesc lipsa prin, puterile 
lor, 'fără să fie stingheriţi de aceasta. 


111. — V-aţi rugat vreodată lui Dumnezeu să vă dea vedere ochilor, 
sau ați dobindit vederea cea duhovnicească a inimii care mîngiie pe iubitorii 
de Hristos? 

— M-am rugat lui Dumnezeu să-mi dea vedere, dar aceasta am făcut-o 
numai în, copilărie, și îndemnat de alții. Dacă mi-am dorit în general să 
văd, mi-am dorit aceasta mai mult pentru a ieși din starea de deficitar sau 
de inferioritate, față de oamenii întregi. N-am ajuns la „vederea duhov- 
nicească a inimii”, am însă o mulțumire sufletească neclintită,.iar aceasta 
sînt sigur că mi-a dat-o Dumnezeu. 


112. — Ce latură a Teologiei v-a plăcut mai mult şi e ce teză de licență 
ați susținut? 

— La Teologie m-am ocupat mai mult de Noul Testament. Teza de 
licenţă am avut-o la catedra de N oul Testament, cu pal Cal Sotertologia 
Noului Testament”. | i : 

113. — Cînd aţi simţit chemare de la Dumnezeu pentru viața călu- 
gărească şi în ce an ați luat jugul cel bun al lui Hristos? 

— Gîndul de a mă face călugăr l-am avut din copilărie. La vârsta 
de 13 ani şi jumătate chiar m-am prezentat la Minăstirea Sîmbăta, pentru 
a fi primit, în vederea călugăriei. Părintele Arsenie mi-a dat îndrumările 
necesare dar nu m-a primit. Mi-a spus că la vîrsta aceea nu pot şti nici eu 
dacă voi rămîne la gîndul de a fi călugăr. Mi-a mai spus că infirmitatea 
mă face impropriu pentru mânăstirea la care m-am adresat, dat fiind 
faptul că este o mînăstire începătoare și apoi, Mitropolitul Nicolae Bălan 
intenţiona ca la Sîmbăta să aibă obşte numai de intelectuali, licenţiaţi 
în Teologie. 

Dat fiind cele arătate mai sus, mi-am continuat școala, urmînd liceul 
şi după aceea Teologia. Gîndul călugăriei m-a însoţit în general, dar nu cu 
destulă statornicie. Cînd am absolvit Institutul Teologic din Sibiu m-am 
prezentat la Mitropolitul Nicolae Bălan ca să-i mulțumesc pentru ajutorul 
moral și material pe care mi l-a dat spre a putea studia Teologia. E] m-a 
întrebat ce am de gînd să fac, ca absolvent de Teologie. N-aveam ceva 
deosebit de făcut. M-a întrebat atunci: „De ce nu vrei să mergi la Simbă- 
ta?” Răspunsul meu a fost clar și precis: „Pentru că nu sînt hotărît”, 

M-am retras apoi în familie, la părinţi, unde am lucrat la teza de 
licenţă. În cele din urmă m-am hotărît pentru călugărie. Hotărirea mi-a 
venit în felul următor: Era în duminica a doua a Postului cel Mare din 
anul 1953. Mă găseam în biserică, la utrenie. Tocmai se citea icosul Sfin- 
tului Grigorie Palama. Mi-a venit atunci în minte ideea că Biserica pre- 
țuieşte, mai presus de orice, stilul de viață monahală. Mi-am dat atunci 
seama că eu nu am nici o piedică pentru a realiza, pentru a trăi acest stil 
de viață și m-am hotărît să pornesc pe calea călugăriei. Odată cu acest 
gînd mi s-a umplut inima de o negrăită bucurie, care m-a urmărit mai 
multă vreme. Am pornit deci la împlinirea celor de trebuinţă pentru a mă 
putea încadra într-o miînăstire. Preferam Minăstirea Sîmbăta. 

Mitropolitul Nicolae Bălan, după cum mi-a spus el însuși, aștepta 
această hotărire așa că totul a mers repede şi cu succes. La 1 aprilie 1953, 
în miercurea săptămînii celei mari, m-am prezentat la mânăstire, unde mă 
găsesc și acum, după 29 de ani. În acelaşi an am fost tuns în monahism 
de către Mitropolitul Nicolae Bălan, în ziua de 15 august, la reia 
mânăstirii. 


114. — De cînd i aţi început să aprofundați scrierile Sfinților Părinți 
şi ce opere anume v-au întărit duhovnicește şi v-au mîngiiat? 
___ — Venind la miînăstire, era firesc să-mi fie accesibile cărți ca Filocalia 
şi Patericul. Mi-au fost accesibile bincînțeleb şi alte cărții din scrierile 

Sfinţilor Părinţi. Se citeau la masă ai mi le citeau și personal unii dintre 
vieţuitorii din mânăstire. 

Pe atunci eram în mînăstire trei foşti colegi de Teologie şi chiar de an, 
așa că prin mijlocirea colegilor mei puteam ajunge și eu la cunoștința scri- 
erilor respective. 

La'scurtă vreme am început să-mi copiez în Braille unele din aceste 
scrieri. Mi-am copiat Filocalia, vol. I, în întregime, mi-am copiat, de ase- 
menea, din vol. IV al Filocaliei, scrierile Părinților trezvitori: scrierile lui 
Isihie şi ale lui Filotei, ale Sfîntului loan Damaschin, precum și scrierile 
lui Talasie Libianul, Teodor al Edesei, loan Carpatiul. Am copiat 
apoi cărți, ca: Războiul nevăzut, Paza celor cinci simţuri, Scara Sfîntului 
loan Scărarul, Cuvintele cuviosului Dorotei, scrierile Sfîntului Isaac 
Sirul. Mi-am mai copiat, tot în Braille, Filocalia V. Mi-am înregistrat, în 
ultimii ani, pe bandă, volumele VI, VII, VIII şi IX din Filocalie. 

Tot în Braille mi-am copiat și unele predici din cele ale Sfîntului Ioan, 
Gură de Aur, cum sînt „Cuvîntările la praznicele împărăteşti”, „„Predicile 
despre pocăință”, „Predicile despre statui”. La fel, mi-am copiat în Braille 
„Urcuşul lui Moise”, de Sfintul Grigorie de Nyssa, precum și „Comentar 
la Cântarea Cîntărilor”, De la Sfîntul Grigorie de Nazianz mi-am copiat 
„Tratatul despre preoţie”. De toate acestea m-am ocupat și le-am apro- 
fundat. Cele mai practice dintre cărţile citite de mine mi sc par a fi vol. I, 
II, IV şi IX din Filocalie, apoi Patericul și „Paza celor cinci simțuri”, 
împreună cu Cuvintele Cuviosului Dorotei. 

Pe lîngă acestea mai am, tot în Braille, însă în limba germană, cărți 
ca: »Îndrumare la viaţa evlavioasă”, de Sfintul Francisc de Sales; „Istoria 
unui suflet”, de Sfînta Tereza de Lisieux, „Urmarea lui Hristos”, de Toma 
de Kempis, și „„Confesiunile” Fericitului Augustin. 

În franceză, pe bandă magnetică, am următoarele cărți: „Cate- 
hezele Sfintului Simeon Noul Teolog”; „Cuptorul Babilonului”, de Pla- 
cide Desseille și „Cuvintele cuviosului Isaia”; iar în Braille, „„Regulele 
monahale ale Sfîntului Benedict”. Toate acestea îmi sînt de un real folos. 


115. — Ce părinte duhovnicesc v-a folosit mai mult în viaţă şi v-a 
. rămas mai aproape de inimă? 

— M-am spovedit în; viața mea de pînă acum la mai mulți duhovnici. 
Majoritatea dintre duhovnicii mei s-au mulțumit doar să asculte spove- 
dania făcută de mine şi să-mi dea îndrumări generale Câţiva însă mi-au 
folosit în chip real. | 

Un duhovnic, care mi s-a impus prin seriozitatea cu care punea pro- 
blemele și pe care l-am întîlnit încă în vremea cînd eram elev de liceu, a 
fost părintele Justinian Dalea, pe atunci duhovnicul Mînăstirii de maici 

Timișeni, din Banat. Alt duhovnic care mi-a rămas în atenţie, de data 
aceasta de o factură cu totul nouă, serafică, cu o lărgime de înţelegere 
a neputinței omeneşti și cu o pogorire care aduce aminte de Sfîntul loan 
Hrisostom, un duhovnic de inimă, adică un duhovnic în care inima primează, 
a fost părintele Serafim Popescu, care mă chivernisește şi acum și pe 
care îl voi menţine pînă la sfîrșitul vieţii unuia dintre noi. | 

La. puţină vreme după ce am intrat în miînăstire, venindu-mi gîndul 
că în această nouă situaţie aș avea mai puţine posibilități și mijloace de 
a fi de folos oamenilor, deşi în realitate aveam mai multe posibilităţi dar nu 
le cunoșteam, spunîndu-i părintelui Serafim acest gînd și arătîndu-i nedu- 
merirea mea, Prea Cuvioșia Sa mi-a spus simplu: „Nu te mai gîndi la 
aceasta pentru că nu noi hotărim folosul pe care-l aducem oamenilor, ci 
Dumnezeu lucrează prin noi, spre folosul altora. Frăția ta pregătește-te în 
așa fel ca Dumnezeu să poată lucra cu frăția ta acolo unde vrea El și unde 
ştie El că trebuie să fii de folos”. A fost un sfat pe care l-am verificat ca 
foarte bun și de care mă voi ţine toată viaţa. Cu un alt prilej, tot într-o 
situație de nedumerire, mi-a spus părintele Arhimandrit Serafim : „Oriunde 
simţi că se cinstește Hristos, să te duci, că nu greșeşti”. Mai tîrziu, cu oca- 
zia unei spovedanii la părintele Cleopa din Minăstirea Sihăstria, acesta 
mi-a atras atenția, prin prima întrebare ce mi-a pus-o, ta ace importanţei 
pe care o are păzirea minţii. E pai p : e săi S 


' 116. — Cum vă împărțiți timpul pentru rugăciune, pentru ascultare, 
pentru citire şi odihnă? 

— Iau parte la sfintele slujbe din cadrul minăstirii, iar pravila per- 
sonală cîtă o fac, mi-o programez mai ales în ceasurile dimineţii. Nu am 
o ascultare precisă, dar cînd pot face ceva în cadrul mînăstirii, o fac cu 
toată bucuria, chiar dacă în astfel de împrejurări s-ar întîmpla să nu reu- 
şesc a-mi împlini alte obligaţii personale. Principiul meu este „Totul pentru 
Dumnezeu, cu Dumnezeu”. Nu-mi număr. metaniile sau închinăciunile, 
pentru că nu urmăresc cantitatea, ci calitatea. De altfel, nici n-am fost 
educat într-o călugărie şablon. Am convingerea că nu nedreptăţim. pe 
Dumnezeu cînd nu reuşim să ne împlinim programul de rugăciune de mai 
înainte stabilit, dacă ne silim să facem „totul pentru Dumnezeu”. În 
acest sens vorbeşte și Cuviosul Moise Arapul în convorbirile cu Cuvioşii 
Gherman și Casian, cînd. aceștia au vizitat pustia schetică (A se vedea. 
„Convorbirile cu Părinţii din pustia schetică””, cuprinse în Filocalia, vol. 
I, așa euin le relatează Sfintul loan Casian). .. + e  :.::. e 

: Sînt. destul de rîvnitor pentru agonisirea unei culturi atît duhovni- 
cești, cât și generale. Pentru nevoile ceasului de faţă, am învățat și unele 
limbi străine care mit, ca nevăzător, îmi sînt necesare jpenteu că prin mijlo- 

cirea lor am acces la cărţile pe care străinii le tipăresc pentru nevăzători. 
Pe lîngă aceasta, pot fi de folos trecătorilor străini care vizitează mînăsti- 
rea noastră și care sînt bucuroși să poată comunica cu noi. 

Fac ce-mi este propriu și am convingerea că nu mă va osîndi Darius: 
zeu că am lucrat cu puterile pe care tot El mi le-a dăruit. Cînd voi putea 
face mai mult, mai mult voi face. Deocamdată sînt în situația celui care, ` 
deşi călugăr, își lucra țarina şi din ce agonisea dădea milostenie.. Unora 
li se părea că acest mod de lucrare nu se potrivește cu vieţuirea cea mai 
presus de lume și i-au interzis acest mod de lucrare. El a spus: „Dacă nu 
mi se dă voie să fac ceea ce pot face, altceva tot nu pot face” (Pateric). 
su sînt și eu. Veni-va oare vremea să las toate şi să urmez Domnului 

istos? Sau poate voi urma Domnului totdeauna cu toate ale mele, iar 
realizările pe care le voi avea în această situaţie le voi oferi Domnului, 
zicînd: „Ale Tale dintru ale Tale”, iar cei ce se vor bucura de ele poate 
vor zice în rugăciunea către Dumnezeu: „Pe Tine Te lăudăm, pe Tine Te 
binecuvîntăm, Ţic Îşi mulțumim, Doamne, i ne rugăm ie, Dumnezeului 
nostru”, Fie voia Domnului! iu 

Adeseori sînt la îndemiîna. TR care vin la noi, ied 
istoricul miînăstirii și dînd explicații şi lămuriri. Cînd sînt solicitat stau de 
vorbă cu unii dintre credincioșii care doresc cuvint de folos, deşi de cele 
mai multe ori îi trimit la preoţii duhovnici. Odată cu aceasta mă ocup și 
de diferite studii, în vederea progresului meu sufletesc şi în vederea pregă- 
tirii pentru predică. 

Nu am un program bine precizat, pentru că în condiţiile noastre așa 
ceva nici nu se poate realiza. Deseori este cazul să zicem ca un părinte 
'- din Pateric: „Cu Hristos merg să lucrez în cutare loc”. Se ivesc și slujbe 
neprogramate, cum ar fi Sfîntul Maslu. lau parte și la astfel de slujbe. 


117. — Ce rugăciuni obișnuiți mai mult, care vă odihnesc sufletul 

şi vă unesc cu Hristos? s 
«+. — Pe lîngă pravila din biserică, cîtă se face la noi, az chilie mă alese 
să completez cele ce nu se fac în biserică, pavecernița şi miezonoptica. 
La pavecerniţă citesc şi Canonul către Născătoarea de Dumnezeu, pe care 
mi l-am copiat în, Braille. La fel, îmi dau silința să citesc şi trei catisme 
pe zi, precum Şi paraclisul Maicii Domnului. Rugăciunea lui Iisus o repet 
- mereu şi îi îndemn şi pe alţii să facă la fel, dar nu am o evidenţă cu închină- 
ciuni şi metanii, nici cu aţe de metanii, ci totul se desfășoară aga, ca de la 
sine, în virtutėa. unei deprinderi, deci în mod normal, fără silințe deosebite. 
N-aş putea spune care rugăciuni anume îmi dau mai multă bucurie 

sau la care mi-aş putea pune nădejdea. Eu fac totul în dorința de a-l sluji 
lui Dumnezeu și de a mă mîntui și desăvîrşi. Nu totdeauna am bucuria și 


à 

nu totdeauna am aceeași bucurie din ceea ce fac, ca să pot afirma că prefer 
cutare rugăciune sau cutare slujbă, că de acolo simt mai mult folos decit 
dintr-altele. 


118. — Dar dintre sfintele slujbe, care vă bucură duhovnicește mai 
mult? Privegherile de noapte cu frumoasele lor cîntări sau Sfînta Liturghie ? 

— Nici în ce privește sfintele slujbe nu pot preciza care anume îmi 
procură mai multă bucurie. Bucurie am eu, în general, și la slujbe și în 
afară de slujbe. Particip la biserică bucuros și mă las dirijat în gînduri 
de cuprinsul slujbelor. Particip activ la biserică, cu cântarea și cu rostirea 
sau în calitatea de slujitor pe care o am. Cînd sînt:obosit n-am nici o bucu- 
rie. Cînd nu sînt obosit am bucurie din toate. Bucurie îmi procură însă 
mai ales meditarea şi cugetarea textelor de la sfintele slujbe, nu atît săviîr- 
şirea lor — mai ales cînd acestea nu se fac cu ţinută cuvenită, adică se fac 
cu grabă și cu un recital liturgic necorespunzător. În acest caz, nu numai că 
slujbele nu mă bucură, ci chiar mă indispun și mă nemulțumesc. | 


119. — Spuneţi-mi cîteva cuvinte! despre importanța Sfintei Liturghii, 
Ce rol are Sfinta Liturghie la formarea noastră duhovnicească? 

— Nu există un rol special al Sfintei Liturghii pentru călugări și altul 
pentru mireni. Apoi rolul educativ al Sfintei Liturghii nu se realizează 
de la sine, ci în mod dirijat, pe măsură ce participanţii ştiu că ei înșiși 
slujesc la Sfînta Liturghie, ca şi la celelalte sfinte slujbe, cu slujire măsu- 
rată stării fiecăruia dintre ei. Scurt 'vorbind, Sfînta Liturghie are rol 
numai pentru cei ce îi cunosc valoarea duhovnicească, pentru cei care 
cred că Hristos este Însuși de faţă la Sfânta Liturghie şi doresc să se unească 
cu Trupul şi Sîngele Lui. Deci, se folosesc numai cei ce participă la ea 
activ. Altfel, Sfînta Liturghie este şi rămîne o simplă manifestare de ritual, 
fără vlagă și fără noimă, ba chiar plictisitoare, pentru cei care nu sînt obiş- 
nuiți cu o asceză a participării, precum și pentru cei ce nu-i cunosc sensul 
și rostul. . .. . E E aia IN cu Pae tag 


120. — Întrucît predicile sfinției voastre sînt bine documentate și 
apreciate de credincioși, spuneți-ne cum vă pregătiți predica şi care este 
importanţa ei pentru credincioşii dornici de cuvînt, de dialog? | 

— Predicile mi le pregătesc pe baza cunoştinţelor scripturistice şi 
patristice pe care le am. Documentarea o fac din Sfinta Scriptură şi din 
` Tradiție, cu precădere din sfintele slujbe pe care le consider „rezumatul 
spiritualității Ortodoxe”. Caut teme cît mai practice, sau pe care eu le 
socotesc a fi practice şi le expun pe înţelesul tuturor, în mod didactic. 
Aceasta place. Place şi convingerea cu care vorbesc. Deşi trebuie să recu- 
nose că ascultătorii mei nu rețin aproape nimic din cele ce le prezint. Se 

simt însă foarte bine cînd mă ascultă şi-mi dau dreptate în toate. Bineîn- 
ţeles, dacă predicile nu se rețin, nu pot fi puse în practică în yâvatize 
expuse în ele. i. BEN 


` 

- 121. — Ce cărţi teologice şi de zidire sufletească cititi mai mult? Ce 
cărți consideraţi mai importante pentru fornire gi creşterea duhovnicească 
a călugărilor şi a mirenilor? >° 0” 
*  — Personal, nu prea reușesc să mă ţin de o carte anume. Totuși 
cred că Filocalia este cartea mea preferată. De fapt, eu nu sînt pentru 
citirea multor cărți, pentru o citire cantitativă, extensivă, ei pentru o 
cît mai bună asimilare şi aprofundare. Pentru călugări, cărţi ca Filocalia 
şi Patericul cred că sînt cele mai utile. Îmi pare rău însă că în literatura 
ortodoxă nu sînt: cărți duhovniceşti scrise pentru categ de Celei, 
după vîrstă, cultură și profesie. . .:. | 

Oamenii simpli preferă, din ceea ce por. avea la îndemînă, mai ales 
Vieţile Sfinţilor, dar acestea sînt scrise într-un fel care nu servește destul 
de bine viața practică din zilele noastre. Credincioşii cu oarecare cultură 
preferă cărți ca Filocalia și Patericul, dar trebuie să recunoaștem că acestea, 
deşi dau o orientare za a zu sînt prea P zale în coaliție, 
vieţii în care trăim. . ! * : 

E păcat că se știe prea puţin de Sfinta Lituhi despre Sfintele 


Taine, despre sfintele slujbe, despre o trăire ortodoxă autentică! 

TE E 


Despre secte și ecumenism 


` 122. — Părinte Teofil, în ce constă criza religioasă care se manifestă 
astăzi în lume? Care sînt cauzele ei și cum ar putea fi înlăturate? - 

— Cred că ea constă într-o lipsă de interes religios, într-o diferență 
față de religie, într-o totală sau parțială neangajare în religie, în faptul 
"că majoritatea oamenilor, chiar dintre cei considerați credincioși, deci 
aparținători unei Biserici sau unei grupări TeNgIoAAE, trăiesc doar social 
a „religie, nu religios în societate. . PRE EP S i 

- Cauzele crizei religioase sînt multe. Dintre ele cred că mai importante 
e comoditatea, orientare materialistă â omului modern, neîncrederea, 
generată de mulțimea religiilor din lume şi de diversitatea de concepții 
în sînul aceleiași religii, precum şi de neputinţa de a se demonstra palpabil 
adevărurile religiei. OO zi 


cra Ea pati o si fai, vast sti 
E) 

Omul modern nu se mai închină unui „dumnezeu necunoscut”, nici 
celui pe care îl propovăduieşte Biserica, pentru că, în general, el nu se 
închină ; pentru că n-a învăţat și nici nu vrea să înveţe să se închine. Omul 
zilelor noastre, devenit îndestulat de toate, se opune tacit religiei sau nu 
este deschis pentru religie, pentru că religia îi cere anumite privațiuni. 

Cînd se arată dispus să se încadreze în religie, omul modern își alege 
uneori religia cea mai comodă, religia care nu-i cere efort sau îi cere mini- 
mum de efort, dar îi promite maximum de profit. Așa se explică îndrepta- 
rea unora spre grupări religioase, spre secte, care le promit mîntuirea şi 
chiar îi declară mîntuiţi şi nu le cer decît să creadă în Hristos și să acţioneze 
apoi, în mod spontan, pentru realizarea binelui, iar aceasta ca o consecință 
a mântuirii, nu ca un efort în vederea mintuirii. 

În condiţiile amintite mai sus, omul din vremea noastră aderă cu 
grcu la religie; iar în cazul că aderă la religie, trăieşte în ea și prin ea „nu- 
mai parțial”, nu se predă pe sine total lui Hristos. 

__ Astfel stînd lucrurile, nu-i de mirare că Biserica Ortodoxă, Biserică 
ascetică prin excelență, nu are mulți trăitori adevăraţi, nici chiar între 
cei socotiți ortodocşi. Și aceasta pentru că experiența religioasă vine 
după un efort îndelungat. Întâi e datoria şi apoi vine bucuria. Or, oamenii 
de astăzi doresc satisfacţii imediate, altfel. nu se angajează. SN 

Cred că singura modalitate de a se interveni pozitiv pentru o viață 
religioasă autentică, în stare să mobilizeze mai mulți oameni în acțiuni 
religioase, ar fi exemplul pozitiv al celor care sînt deja angajați în trăirea 
religioasă și mai cu seamă putinţa lor de a dovedi celor din imediata lor 
apropiere. că credinţa în Dumnezeu este o valoare chiar pentru viaţa de 
acum, că fericirea este posibilă prin religie. - 


Or oa i Sad ay T ta 
123. — Mişcarea. ecumenică din ultimele decenii cobtibuie la ame- 
liorarea crizei religioase contemporane, sau dimpotrivă? :. 3 o ʻe: 
— Mişcarea ecumenică este o mişcare în cadrul creştinismului, o 
mișcare cu scop unificator. Ea urmărește unirea tuturor creştinilor într-o 
singură Biserică, „o turmă şi un păstor”: Mișcarea ecumenică dorește 
„ca toţi să fie una”. Fiind o mișcare în cadrul creştinismului, deci o mișcare . 
religioasă, ea pune accent pe elementul religios din om, deci pune în valoa- 
re religiozitatea. În acest sens, mișcarea ecumenică s-ar părea că are oa- 
recare contribuţie la rezolvarea crizei religioase. La drept vorbind, mișca- 
rea ecumenică însă nu creează stări de lucruri noi, ci dă doar sugestii 

pentru preocupări noi, în vederea unificării tuturor creștinilor. Ea nu sti- 
mulează la religiozitate, ci vrea să dirijeze energiile religioase deja exis- 
tente şi active, să le înmănuncheze într-un tot. Dorinţa celor angajaţi 
în mișcarea ecumenică este să nu se mai irosească energiile religioase în 
polemică și în luări de poziţii, în explicaţii fără rost și în antagonisme 
dăunătoare. În acest sens, mişcarea ecumenică serveşte religia, chiar 
dacă nu reușește să rezolve criza religioasă din contemporaneitate,. 

Este de remarcat că adevărul religios, dogma credinţei se întrupează 
în oameni, așa că atunci cînd urmărim apropierea între Biserici și grupă- 
rile religioase, „unirea tuturor”, „noi nu trebuie să ne referim la idei, învă- 
ţături specifice, ci trebuie să avem în vedere mai cu seamă pe oameni 
care reprezintă învăţăturile respective, precum și organizaţiile create pe 
baza acelor învățături. Căci, în ultimă analiză, ceea ce îi separă pe oameni 
sînt mai ales organizaţiile lor diferite. Există creştini care nu știu ce anume 
îi separă de ceilalți creștini, nici ce constituie specificul lor de grup special, 
de grup distinct, faţă de celelalte, dar știu că aparţin la cutare Biserică sau 
la cutare grupare religioasă. Este important de remarcat, de ascmenea, 
că, acolo unde ele există, convingerile religioase sînt întrupări, moduri 
de existenţă ale ideilor, care nu pot fi schimbate doar prin alte idei. Con- 
vingerile sînt structuri pe baza ideilor, sînt realităţi existenţiale. De aici 
decurge greutatea renunţării la convingeri. Renunţi ușor la o idee, dar nu 
la o convingere. 

Credincioşii care doresc şi urmăresc unirea tuturor creștinilor, după 
poziţia lor religioasă, după trăirea creştină pe care o au, cred că trebuie 
să fie împărţiţi în două categorii: credincioși în care trăirea religioasă este 
ceva secundar şi pentru care apartenența la o Biserică este puţin lucru, 
şi credincioși cu o vie conștiință a apartenenţei lor la Biserica din care 
fac parte, și cu o profundă trăire religioasă în spiritualitatea Bisericii res- 
pective. Cei dintîi văd unitatea creștinilor într-un fel de „hai să dăm 
mînă cu mînă”, indiferent de ceea ce sîntem fiecare dintre noi, contînd 
doar pe faptul că „cu toţii sîntem creştini”. Ceilalţi văd unirea tuturor 
creştinilor prin încadrarea lor în Biserica din care fac parte cei care au 
conştiinţa că sînt reprezentanţii Bisericii adevărate. Astfel, ortodocșii 
văd posibilă unitatea tuturor creştinilor numai prin încadrarea tuturor 
în Biserica Ortodoxă. Catolicii nu văd unirea altfel, decît prin triumful 
catolicismului. Protestanţii sînt mai dispuși să facă concesii, dar nu toți 
şi nu în toate. 


ra n 

Partea negativă a ecumenismului este că, în multe cazuri, dizolvă 
conştiinţa apartenenţei credincioșilor la Biserica sau gruparea din care 
fac parte, diminuează conștiința eclesiastică. Ca ultim cuvînt în chestiu- 
nea rolului pe care îl are mișcarea ecumenică în rezolvarea crizei religioase, 
se poate spune, fără putinţă de tăgadă, că pînă acum ea n-a rezolvat ni- 
mic şi că sînt prea puţine șanse să rezolve ceva în viitor. 


$ 


124. — Consideraţi posibilă în viitor unirea tuturor Bisericilor într-o 
singură Biserică apostolească şi sobornicească ? 

— Consider posibilă, în viitor, unirea tuturor Bisericilor, într-o 
singură Biserică apostolească şi sobornicească, dar nu prin puterea omului, 
ci prin rînduiala și harul lui Dumnezeu. Nu întrevăd aceasta pentru gene- 
raţia noastră. 


125. — Ce părere aveţi despre sectele din țara noastră, care atacă cre- 
dința apostolică şi unitatea milenară a Bisericii Ortodoxe străbune? 
— Cred că prezența sectelor își are cauza în lipsa unei trăiri ortodoxe 
autentice. Mulţi dintre cei consideraţi ortodocşi nici nu știu că aparțin 
Ortodoxiei, ceea ce de fapt înseamnă că nici nu aparţin. Nu ştiu nici ce 
este Ortodoxia. Mulţi, chiar ortodocşi, nu cunosc avantajele Ortodoxiei 
faţă de celelalte organizaţii şi concepţii creștine. În concluzie, se poate 
spune că nu ortodocşii trec la sectari, ci la sectari trec oameni care de 
fapt n-au avut nici o apartenenţă religioasă. Un ortodox autentic este și 
rămîne ortodox, el putînd doar să înainteze în Ortodoxie. ru 
Bunica mea dinspre tată, neștiutoare de carte, nu voia nici măcar să 
participe la adunările Oastei Domnului conduse de preot, pe considerentul 
că acestea nu se făceau în biserică şi mai ales că era ceva nou, ceva ce n-a 
fost în Biserică de la început, sau cel puţin, bunica mea nu s-a pomenit cu 
ele. Învitată de mine să ia parte la o astfel de adunare, ea mi-a răspuns 
simplu: „Eu nu-mi las legea”. Unii credincioși nu mai gîndesc așa, pentru 
că nu mai trăiesc aşa. Ei cînd primesc ceva nou, ceva ce n-a mai fost 
înainte, n-au nici o ezitare, pentru că, la drept vorbind, nu renunţă la 
nimic în schimbul a ceea ce li se oferă. E destul să le placă, e destul să 
fie de acord cu ceea ce li se “pune, cu ceea ce se face, şi nu mai au nimic 
de obiectat. dup aTe a 09 Ne AEn ll fagi PI 9 alai vale Dia 
Ceea ce au sectele şi tentează pe unii sint predica, cîntarea și „sigu- 
ranța” mântuirii. Sectele menajează și comoditatea omului. „Hristos 
ne primește și nu ne cere nimic, decât să credem în El”, zic ei. Or la noi e 


La 


altfel: post, asceză, privaţiuni, efort. d aa 

126. — Care sînt, după părerea sfinției voastre, mijloacele evanghelice 
ideale de combatere, de îngrădire şi oprire a procesului de citare ul și 
proliferare a sectelor din țara noastră ? Si 

`. — Mai întii, trebuie să întărim pe credincioşi în gîndirea şi trăirea 
ortodoxă. Pentru aceasta ne trebuie preoți buni. Ne trebuie preoți devo- 
taţi, cu convingeri ortodoxe, preoți convertiți la Hristos, nu simpli func- 
ționari bisericeşti, simpli profesioniști. Apoi, avem nevoie de predici bine 
documentate şi spuse cu convingere. Prea multe se presupun la noi ca 
„deja rezolvate”. Credincioşii care vin la biserică nu sînt în stare nici ei 
înșiși să înveţe mai mult din cuprinsul sfintelor slujbe. Este necesar să li 
se atragă atenţia asupra textelor de la sfintele slujbe, să li se arate comorile 
de gîndire cuprinse în aceste texte. Izvorul spiritualității ortodoxe sînt 
sfintele slujbe. Credinciosul ortodox aude Evanghelia la biserică ; o ascultă 
în genunchi, învață s-o privească, s-o gîndească cu evlavie. Toate lucrurile 
acestea trebuie spuse, căci altfel nu pot fi știute, iar nefiind ştiute, credin- 
cioşii noştri se vor minuna de puţinul pe care îl oferă sectarii și pe care ei 
îl pun în valoare, pe cînd ai noştri nu ştiu nici ce au de făcut, şi dacă știu 
nu fac, pentru că-i greu de făcut. 

Ne trebuie mai mult entuziasm pentru Ortodoxie și pentru ceea ce 
are ea specific. Trebuie să punem mai mult accent pe cinstea Maicii Dom- 
nului și a sfinţilor, pe cultul icoanelor, pe cele șapte Taine instituite de 
Hristos, pe Sfînta Liturghie, pe practica postului, pe rugăciunea de toată 
vremea. Eu mărturisesc că abia la Teologie am aflat despre importanţa 
Sfintelor Taine și slujbe, deși la sfintele slujbe am luat parte de cînd mă 
ştiu pe lume. Să se vadă, să se simtă că n-au sectarii ce avem noi! 

Noi ne lăudăm cu sfinții din trecut. Sectarii se laudă cu organizațiile 
de binefacere din prezent. Și noi trebuie să avem ceva de arătat în prezent. 
Biserica Ortodoxă nu este o Biserică orientată spre trecut, ci ea este o 
Biserică orientată spre viitor şi spre vesnicie, chiar dacă își are puterea 
din prezent şi este întemeiată pe tradiţie, deci pe trecut. Trecutul Bisericii 
“noastre are valoare numai în acțiunea din prezentul existenţei noastre. 
Altfel, ar însemna că privim spre trecut, nu spre viitor. Ascendentul reli- 
- gi6s-moral din prezent este singura noastră. biruință de necontestat. 
Dacă nu-l vom avea, nu vom avea nici viitor. , ; o po, ay 4o 

127. — Care sînt datoriile preoților de la sate şi oraşe în marea misiune 
de păstori de suflete încredințată de Hristos? . T SRI 

— În majoritatea cazurilor, preoţii fac doar o lucrare strict liturgică, 
se rezumă-la ceea ce impune oficierea cultului divin. Predicile sînt adeseori 
fără temă și fără vlagă. Prea mult se uită datoria de a face apostolat 


adevărat. Prea puţin entuziasm se constată la preoţi. Nu-i de ajuns anga- 

'jarea profesională. E nevoie de o angajare apostolică, de trăire vie, de 
jertfă pentru Evanghelie, pentru Hristos, de exemplu personal. 


128. — Ce osîndă așteaptă pe acei păstori de suflete care nu se jertfesc 
pentru mâîntuirea turmei ce li s-a încredințat? 

— Osînda preoţilor care nu-și fac datoria este pe măsura oficiului 
şi responsabilităţii lor. Dacă oamenii de rînd sînt osîndiţi pentru neluarea 
aminte la cele veșnice, e de la sine înţeles că, cu atit mai mult, vor fi 
osîndiți preoţii care nu fac cele rînduite lor, după cuvîntul Domnului: 
„Cui i s-a dat mult, mai mult i se va cere” (Luca 12, 48). 


129; — Dacă preotul face tot ce poate pentru credincioşii săi și 
totuşi unii se îndepărtează de Biserică, are vreo răspundere în fața lui 
Hristos ? 

— Dacă preotul face tot ce îi stă în prea pentru a îndruma pe cre- 
dincioşi şi totuşi unii cad din dreapta credinţă, preotul n-are nici o răspun- 
dere. Rolul străjerului este să anunţe primejdia. Dacă el își face datoria, 
nu răspunde de cei ce pier, pentru că nu l-au ascultat. Nu știu însă cînd 
s-ar putea spune că preotul a făcut „totul” ca să-i salveze pe credincioşi. 


130. — Ce rol major au călugării, duhovnicii şi miînăstirile, în general, 
pentru apărarea Ortodoxiei și pentimi. călăuzirea credincioșilor pe calea 
mântuirii ? 

— Călugării, ca exemple de viață creștină ortodoxă; duhovnicii, ca 
îndrumători de suflete și mînăstirile, ca locuri de exercitare a pietăţii, 
au rolul de a întări credința ortodoxă față de prozelitismul sectar, şi de a 
menţine un înalt nivel de viață morală în masa credincioşilor. Sectarii n-au 
călugări, duhovnici și mînăstiri. Mînăstirile atrag pe credincioșii dornici 
de a realiza în viaţa religioasă mai mult decît se poate face în mod obiș- 
nuit și le dirijează energiile. La fel atrag mînăstirile și pe credincioșii orto- 
docşi mireni care simt nevoia de o îndrumare specială. La mînăstiri, în 
ambianța călugărilor și a duhovnicilor, credincioșii îşi pot verifica gîn- 
direa și trăirea lor ortodoxă. 


131. — Ce este mai important şi mai plăcut înaintea lui Dumie 
pentru călugării din zilele noastre ? Să se roagc în liniște pentru lume sau 
să facă apostolat misionar în mijlocul lumii, apărînd dreapta credință și 


învățînd pe oameni? Cu ce trebuie început sau de ce are lumea nevoie 
mai mult astăzi? De rugăciune, de cuvînt sau de cîntări duhovniceşti? 
„*- — Călugărul ortodox este un om al liniștii, al contemplaţiei, un om 
care se retrage din lume ca să fie mai mult cu Dumnezeu. Toate rezolvă- 
rile călugărului sînt „în Dumnezeu” și „prin Dumnezeu”. Grija cea dintii 

a călugărului este să-și curețe sufletul de patimi, prin dobîndirea virtu- 
ţilor. Iar ca mijloc pentru aceasta are în primul rînd rugăciunea medita- 
tivă, care se poate realiza numai în linişte. Călugărul face ce i se spune, ce 
“i se rînduiește. Spaţiul călugărului este minăstirea. În mînăstire, călugă- 
rul se roagă, cîntă, predică, după trebuinţă şi cu binecuvîntare. Nu el 
hotărăște ce are de făcut, ci aceasta ţine de conducătorul lui, stareţ sau 
duhovnic. Sigur că fiecare chip de activitate religioasă îşi are rolul și rostul 
ei, neputînd fi înlocuită una cu cealaltă. Cea mai cuprinzătoare este însă 
rugăciunea. Credincioşii, în general, așteaptă de la călugări rugăciune. 
„Rugăciunea este întărirea lumii”, se spune în Scara Sfîntului loan 
Scărarul. 


132. — Credincioșii care părăsesc Biserica din orice motive au vreo 
nădejde de mîntuire? Ce ne învață Sfinta Scriptură si Sfinţii Părinți 
în acest sens? 

— Sfîntul Ciprian spune că „cel ce nu are Biserica de mamă, nu are 
pe Dumnezeu de tată”. „„Mîntuirea este în Biserică”. „În afară de Biserică 
nu este mântuire”, spune același Părinte bisericesc. Și e firesc să fie așa, 
de vreme ce Biserica este trupul lui Hristos, este mediul vital al crești- 
nului. Se pune însă întrebarea: avînd în vedere că orice grupare reli- 
pioasă creștină își asumă dreptul de a se numi Biserică și se prezintă ca 
adevărata Biserică, care este de fapt Biserica în care se mîntuiesc credin- 
cioșii? Răspunsul poate fi pentru fiecare: „Biserica este cea în care mă 
găsesc -eu”. De altfel orice grupare creștină susține că adepţii ei se mîn- 
tuiesc. Multe grupări creştine susţin că numai adepţii grupării respective 
se mîntuiesc. Asta ar însemna că orice trecere de la o grupare creştină 
la alta, indiferent de motiv, aduce cu sine pierderea mîntuirii, după unii, 
iar după alții, câștigarea mântuirii. Acest punct de vedere există. Gruparea 
de care se desprinde cel care trece la o altă grupare susține că cel plecat din 
ea își pierde mîntuirea, iar cea care îl primeşte susţine că își cîștigă mîntuire 
rea. Bineînţeles, în toate acestea este un subiectivism. Dar cum stau 
lucrurile de fapt? | 

Biserica Ortodoxă și cea Catolică, datorită vechimii apostolice, sînt 
singurele care pot să-şi urmărească în istorie vechimea și autenticitatea. 

Este semnificativ însă de observat că Biserica, în trecutul ei — atît 
cea Ortodoxă cft și cea Catolică — a fost „exclusivistă”. Numai așa se 
„explică polemica şi excluderea reciprocă. Astăzi nu se mai pune accentul 
pe exclusivitate, ci se încearcă o apropiere. Conducătorii Bisericilor se 
întîlnesc, stau de vorbă, sc îmbrățișează, se felicită, își fac concesiuni, ceea 
ce înseamnă că își recunosc unii altora, ca şi Bisericilor pe care le reprezintă, 
calitatea de a conduce spr: mântuire. Mai mult, părintele Stăniloae, în 

„Teologia Dogmatică”, vorbeşte despre „Biserica deplină” și „Biserici 
nedepline”. Într-o astfel de situaţie, se mai poate spune, oare, că trecerea 
de la o Biserică la alta e un păcat? Sigur, nu mai este în spiritul vremii 
noastre exclusivismul, dar adevărul trebuie să triumfe și în contextul 
actual. Dacă cred că sînt în „Biserica deplină”, n-are rost să trec într-una 
„nedeplină”, dar să nu uităm că fiecare crede că e în cea „deplină”. Cine 
crede că se află în „Biserica nedeplină” o caută pe cea „deplină”. Așa 
fac cei ce sînt nemulțumiți cu Biserica Ortodoxă, ca fiind „nedeplină”, 
şi trec la grupări sectare, pe care le socotesc a fi „depline”. Eu cred că în 
astfel de situaţii şi în astfel de orientări sau de dezorientări, numai 
bunul Dumnezeu poate aduce lumină. El să ne şi lumineze pe toţi şi să 
ne ducă pe calea mântuirii şi a desăvirşirii! 


ve 


CONVORBIREA A CINCEA 
Alte cuvinte de folos 


133. — Părinte Teofil, să încheiem convorbirea noastră tot cu cîteva 
cuvinte de folos, Ce anume încununează viața călugărului și a credinciosu- 
lui înaintea lui Dumnezeu şi a oamenilor? 

— Atât pe călugări, cît şi pe credincioşi îi încununează Dumnezeu 
pentru sfințenia vieţii lor. „Voia lui Dumnezeu este sfințenia voastră”. 
„Căutaţi pacea şi sfinţenia, fără de care nimeni. nu va vedea pe Domn H 
(Evrei, 12, 14). Să ne silim la o viață cît mai sfîntă pe pămînt şi vom do- 
bîndi cunună veşnică în ceruri. l 


134. — Puteți sluji ca diacon la biserică? l ; 

— Pot, cu ajutorul lui Dumnezeu. Îmi citesc toată pravila la chilie, 
pe Braille, vin la biserică singur, fără însoțitor, cunosc bine fiecare potecă, 
fiecare treaptă, fiecare poziție din interiorul bisericii şi deci nu-mi vine 
greu. Ecteniile și toate slujbele le știu pe de rost. Însă mișcările mai grele 
din timpul Sfintei Liturghii, adică citirea Sfintei Evanghelii, căditul, 
scoaterea sfintelor daruri, le face preotul cu care slujesc. 


135. — Care este riînduiala slujbelor la biserică? --. .. : 

— Părinte Ioanichie, la noi în Ardeal se face cît se poate, nu cît ar 
trebui. Numai la sfinţiile voastre în Moldova şi Muntenia se respectă 
întocmai tipicul slujbelor, canoanele și cîntarea pe psaltichie,. Nu uitaţi că 
Transilvania a trebuit să reziste o mie de ani, cu mari jertfe, prozelitismu- 
lui catolic și protestant. Totuși se fac şi la noi Sfînta Liturghie zilnic, 
Vecernia, Utrenia, iar în sărbători, slujbă cu sobor de preoți şi diaconi. 

136. — Vine popor mult la biserică? ©- +: l A 
— Vine şi nu prea vine, Mai mulți vin la cabana de alături decît la 
mînăstire! Unii dintre ei vin și la biserică, se închină. aprind o lumînare 
şi pleacă. Credincioșii de la ţară însă, ascultă slujbele cu mai multă evla- 
vie. Cei mai mulți vin la 15 August, Adormirea Maicii Domnului, de hra- 


mul mânăstirii. Vin mii de credincioşi din tot Ardealul. Este un mic pele- 
rinaj local. Poiana din fața mînăstirii este plină de oameni. Slujba se face 
afară cu un mare sobor de preoți, în frunte cu Mitropolitul. 


137. — Țineţi predică la biserică? RI: ude 

. — Se ţine predică regulat în fiecare sărbătoare. Sîntem. patru care 
vorbim cu rîndul. Miine, Duminică, sînt eu de rînd să predic. Poate slujim 
împreună, părinte Ioanichie. M-aş bucura mult de tot! 


138. — Credincioşii se folosesc mult de predică, părinte Teofil? 

— Este adevărat. Să vă răspund printr-o întrebare. Ce este cultura? 
Ce este un om cult? Un om care învaţă tot şi uită tot! Dar, oricît ar uita, 
tot îi mai rămîne ceva. Cultura îl șlefuieşte, îl netezeşte, îl modelează. 
Așa este și cu credincioșii la biserică. Ei vin să asculte mai ales predica. 
Chiar dacă o uită, tot le mai rămîne ceva. La noi în Ardeal, dacă nu le 
spui predică, pleacă acasă nesatisfăcuţi. Ascultă ei și Sfinta Liturghie, 
dar nu o înţeleg cum trebuie. Se roagă în biserică, dar predica are un 
rol important în cadrul Sfintei Liturghii şi este cel mai mult așteptată și 
ascultată. Pentru că pe aceea o înţeleg, aceea îi satură, aceea le răspunde 
direct la unele întrebări și nedumeriri. Din acest motiv este bine şi necesar 
să se predice în biserică. Eu însă, tot la Sfîntul Isaac Sirul mă întorc, 
care zice: „Taci tu, să vorbească faptele tale”. „Să vorbesti de Dines eta 


“ 


mai mult cu faptele tale și mai puțin cu cuvîntul”. ¢ = 6 seitan f 


” 139. — Au trăit călugări mai sporiți în Mînăstirea Brîncoveanu? 


a ra 


— Părinte, trebuie să ne gîndim în ce condiții grele au trăit ardelenii 
în trecut, ca să ne dăm seama că era imposibil pe atunci să trăiască cineva 
ca pustnic în munţi. Au fost arse şi distruse peste 175 de mînăstiri și hise- 
rici de tunurile austriece. Şi mînăstirea: noastră a fost lovită de tunuri, 
dar m-au reușit s-o distrugă de tot. I-au dărîmat numai turnul. Și a rămas 
mânăstirea părăsită şi în ruină din anul 1785 pînă fa 1928, cînd Mitropolitul 
Nicolae Bălan a început lucrările de restaurare. Însă abia în 1939 s-a format 
o mică obște călugărească. De aceea, nu poate fi vorba de călugări îmbună- 
tățiți pînă după al doilea război mondial. 

-140. — Părinte Teofil, dați-mi și mie un cuvînt de folos duhovnicesc. 
Ce să fac ca să mă mîntuiesc? poti ăi 

— Toți sîntem chemaţi să fim ucenicii lui Hristos. Ce înseamnă să 
fii ucenic? Să fii condus de cineva, să asculți de cineva, să nu faci nimic 
după voia ta, Să ne supunem rațiunea noastră raţiunii lui Hristos. De 
fapt, de aici începe ucenicia lui Hristos. De aici începe viaţa în Hristos, 
Aşa cum au făcut ucenicii Domnului, la fel să facem și noi. Să ne lăsăm 
îndrumați de Hristos în viață. Altfel, nu sîntem ucenicii Lui. Hristos i-a 
chemat pe toţi să-l fie ucenici, dar nu pe toți apostoli. Să ne amintim 
de cel vindecat, căruia i-a poruncit Hristos: „Du-te în casa ta și spune 
cîte ţi-a făcut ţie Dumnezeu!” Iată o chemare, o slujire, o ucenicie. : 

Deci, să ne întrebăm cum stăm cu ucenicia faţă de Hristos? Știm noi 
care ne este chemarea? Ne-am împlinit noi chemarea pe pămînt? Să trăim 
așa cum au trăit ucenicii lui Hristos, ca să putem zice și noi ca sfîntul Pa- 
vel: „Următori fiți mie, precum şi eu lui Hristos”. Dacă ne împotrivim 
chemării noastre, lui Hristos ne împotrivim. Mintea noastră nu trebuie să 
discute cu Hristos, ci să se supună lui Hristos fără discuție. 

Să ne amintim încă şi de răspunsul dat de ucenici lui Hristos:,,Doam- 
ne, la cine ne vom duce? Tu ai cuvintele vieţii veşnice !” Conştiinţa aceas- 
ta trebuie s-o avem și noi. Dacă o avem, sîntem ucenicii lui Hristos. lar 
dacă nu o avem, nu sîntem ucenicii Lui. Cel ce primește cuvintele lui Hris- 
tos primește pe Hristos, că Dumnezeu este ascuns în poruncile Sale. Cine 
le împlinește, acela este ucenicul Lui. |. 

Să ne silim, părinte Ioanichie, să păzim poruncile lui Hristos, ca să 
dovedim că sîntem ucenicii Lui. Măcar să nu fim robiţi de lucrurile lumii! 
De câte ori avem alt gînd decît învățătura Mîntuitorului, de atitea ori nu 
sîntem ucenicii Lui, ci împotrivitori. Trebuie să fim convinși că adevărul 
este acolo, în Sfînta Scriptură, iar nu în mintea noastră. Să ne împlinim 
rostul nostru acolo unde sîntem chemaţi de Hristos! Să ne lumineze darul 
Duhului Sfînt ca să ne cunoaștem fiecare chemarea, rostul pe pămînt, și 
să acei urma poruncilor Lui! :-.: ., 

"141, — Părinte Teofil, dacă vine vreun sărac la chilia sfinției voastre, 
cu ce Îl puteți ajuta? 


— Dacă îmi bate vreun sărac la ușă sînt sigur că nu vine la mine 
pentru cuvînt, ci pentru milostenie. „Întti este viața, după aceea filozofia”, 
ziceau latinii. L-aș ajuta şi eu cu ce am. Iar dacă ar fi să-i spun și cuvint 


de folos, nu ştiu ce i-aș spune, pentru că n-am nimic programat în pri- 
vința aceasta. Eu, în general, acționez spontan. Le spun oamenilor ceea 
ce îmi dă Dumnezeu în minte în clipa aceea. Poate că aceasta este chiar 
ceea ce li se potrivește. 

„342. — Dacă vă cere sfat o mamă apăzată de natare; cu ce cuvinte 
o miîngiiați ? 

— Mai întîi aș îmbărbăta-o să aibă răbdare. Apoi aș if desisiace la 
rugăciune, i-aș da nădejde în mila lui Dumnezeu şi aș trimite-o la un preot. 


143. — Ce îndemn duhovnicesc daţi preoţilor de prin sate, care vin la 
chilia sfinției voastre? 

— Le atrag atenţia că ARA lor depinde de c cea a credincioșilor 
pe care fi păstoresc. 


į 


. 144. — Dar călugărilor care vin să vă vadă, ce E părintese 
le adresaţi? 

+ — Le amintesc să stăruie în tanline făgäduințelor călugărești. 

” — Vă mulțumesc, părinte Teofil, pentru aceste alese cuvinte duhovni- 
cești. Dumnezeu să vă lumineze sufletul cu lumina cea de sus şi să vă 
mîngfie inima cu mingiierile Duhului Sfint, ca să puteţi mîngiia şi sfinţia 
voastră pe cei ce vin de departe pînă aici!. i 

— Vreţi să mergem puţin în plimbare pe “alee, către biserică ? 

c€ — Cu toată dragostea, părinte Teofil! 
=! Și pornim amândoi pe alee, în amurg. Este o seară de iulie fără lună, 
dar plină de pace și binecuvântare. Pentru părintele Teofil nu este noapte. 
Pentru el soarele nu apune niciodată. El pășește cu siguranţă şi fără nici 
o ezitare, ca ziua, Şi priveşte undeva departe, spre o lumină de taină care 
îi bucură inima și îi străluceşte fața. Ne apropiem încet de biserică, ne 
închinăm și mergem mai sus, pe marginea lacului. Este o plimbare de 
neuitat. Un vînt răcoros coboară ușor de pe crestele Făgărașului. Dar eu 
mă simt aşa de liniștit în prezența părintelui Teofil! 

- — Vrei să recit un imn din Imnele Dragostei scrise de Sfintul Simeon 
Noni Teolog? : 
im. — Cum să nu, părinte Teofil. Sînt aşa de amoral faa Ea aa 

: — Să mai spun încă unul? ARE RN aa di 

— Cu mare bucurie ascult, părinte Teofil! - 

Se aude numai vocea ritmică, transfigurată a părintelui Teofil. Sintem 
singuri între biserică și Munții Făgăraș. De jur împrejur o tăcere de noap- 
te divină. Iar deasupra cerul senin, stropit cu stele. Ne. întoarcem. 

„ — Mine este Duminică. Sun împreună Sfînta Liturghie, părinte 
Ioanichie ? E DL NIN MIE A adio i ate 
— Slujim, părinte Teofil. EA AAN 
— Sfinţia ta citeşti Evanghelia şi eu țin predica! Hg 
— Aşa, părinte Teofil. Să „slujim Domnul 4 cu frică şi să ne bucurăm 
Lui cu cutremur” (Ps. 2, 9). ; 


"ag 


CU PĂRINŢI DIN TRANSILVANIA 


PROTOSINGHELUL TEODOSIE SOLOMONEA . 
Miînăstirea Bodrog i, 
(n. 1909) 


Minăstirea Bodrog este cea mai renumită aşezare monahală româ- 
nească, a cărei existenţă neîntreruptă numără peste opt secole, Ea conti- 
nuă tradiţia vechilor mînăstiri din Banat din secolele VII-X și mai ales a 
vestitei Mînăstiri Morisena Cenadului, dispărută în secolul XI. Așezată la 
răspîntia tutuor vînturilor, Minăstirea Bodrog a rezistat bărbătește 
încercărilor de prozelitism din afară, apărînd statornic credinţa ortodoxă 
în partea de vest a Banatului și Transilvaniei. Cu ajutorul lui Dumnezeu 
şi al Maicii Domnului, patroana acestui sfînt locaş, nici prozelitismul ete- 
rodox, nici desele incursiuni otomane, nici apele învolburate ale Mure- 
șului, pe malul căruia se află mînăstirea, nu au reuşit să alunge pe călugări 
din această renumită vatră străbună. Mijloacele ei de apărare au fost 
cele date de Mîntuitorul nostru lisus Hristos — rugăciunea neîncetată de 
zi şi de noapte, viața exemplară a călugărilor, smerenia, îndelunga răbdare, - 
blîndeţea, sfătuirea şi catehizarea credincioșilor. Şi, cu darul lui Hristos, 
n-a încetat Sfînta Liturghie, nici nu s-au stins luminile în biserica Mînăs= 
tirii Bodrog. În prezent, ca şi în trecut, miînăstirea împlineşte același 
rol apostolic și evanghelic: de a slăvi pe Dumnezeu, de a mîngfia și călăuzi 
pe credincioși și de a apăra credinţa ortodoxă împotriva sectelor care 
bîntuie în această parte.. - EA ae a a i 

Dintre călugării care formează astăzi obştea Minăstirii Bodrog, 
Protosinghelul Teodosie, duhovnicul mînăstirii, este cel mai vîrstnic și 
mai iubit de călugări și credincioși. Experienţa vieţii sale, învățăturile 
primite de la marii săi duhovnici din anii tinereţii, dragostea cu care 
caută să mîntuiască pe toţi cei ce bat în ușa sfinţiei sale, m-au îndemnat 
să invit pe părintele Teodosie la un scurt dialog duhovnicesc, pe care îl re- 
dau în rîndurile ce urmează. - aE TE 

— În ce an ați intrat în viața monahală, părinte Teodosie? 

-to În vara anului 1924 am fost primit ca frate în obştea'Mînăstirii Secu 
— Neamţ. Însă eu mergeam de mic pe la mînăstiri, mai ales la hramuri, 
fiind de loc din comuna Pirjol — Bacău, nu departe de marile mînăstiri 
din Moldova. În fiecare an, la Înălțarea Domnului, la Duminica Mare, 
la Adormirea Maicii Domnului și la Sfînta Maria Mică, părinții noștri ple- 
cau cete-cete pe la Mînăstirile Neamţ, Secu, Sihăstria, Văratec şi Agapia, 
sau la Sfîntul loan de la Suceava și Cuvioasa Paraschiva din Iași. Atunci 
ne luau şi pe noi copiii să ne închine pe la sfintele mânăstiri şi să ne bine- 
cuvînteze marii duhovnici din acea vreme, ca protosinghelii Nicodim Män- 

diță şi Vichentie Mălău de la Agapia, Mina Prodan de la Neamţ, Vasian 
Scripcă de la Sccu şi Ioanichie Moroi de la Sihăstria. Acele pelerinaje 
îmi aduceau cele mai mari bucurii în tinerețea mea. 
— Cine v-a îndemnat să intraţi în nevoinţa călugărească ? 
— Duhovnicii de prin miînăstiri şi călugării din satul meu, cînd veneau 
pe la rude şi ne aduceau cărți religioase de citit. - a 
1 — În ce an v-aţi călugărit și hirotonit preot? `` ` 
'— Am fost călugărit la Secu în vara anului 1938, la praznicul Schim- 
bării Domnului la Faţă, după ce am terminat Școala de cîntăreţi biseri- 
cești, ca un îndemn duhovnicesc pentru a-mi schimba şi eu viața mea după 
voia şi cu puterea lui Hristos. În anul 1942 am fost făcut preot şi numit 
egumen la Schitul Preutești — Fălticeni. După cîțiva ani am fost trimis 
ca preot misionar în Banat, împreună cu alți cîțiva părinți din Moldova. 
Acolo am făcut o frumoasă misiune la Mînăstirea Săraca. Am reparat bise- 
rica și chiliile, am început să fac Sfînta Liturghie zilnic și veneau numeroși 
credincioşi de prin sate. În anul 1962 am fost trimis ca preot duhovnic 
la Mînăstirea Bodrog, unde mă aflu pînă astăzi, cu darul lui Hristos. - 4 
„. — Ce părinți duhovnicești mai deosebiți ați avut în mînăstiri? > > 
— Mai întîi am avut ca stareț și duhovnic pe arhimandritul Meletie 
Nicuţă. El se impunea în obște prin punctualitate desăvirșită la biserică, 
la slujbe, pe care le.săvîrșea cu mare cinste, după toată rînduiala. Era 
foarte aspru în ce privește viaţa morală din obşte şi conducea cu multă 
pricepere toate, atît biserica și frățimea, cît şi gospodăria, egumenia și 
primirea credincioșilor. Al doilea mare duhovnic l-am avut pe părintele 
' Vichentie Mălău. El era un duhovnic model de mare ascet, foarte sever 
cu dînsul, dar milostiv cu toţi cei din jur. El ne învăța să cîntăm la bise- 
rică, să pictăm icoane, să deprindem rugăciunea inimii și să trăim în dra- 
goste şi smerenie. După el am avut pe părintele Antim Găină, ucenicul 
lui, de aceeași măsură ascetică cu părintele Vichentie. E] ne folosea mai 
ales prin tăcerea, blîndeţea și marea lui smerenie. Dar în cele duhovnicești 
era foarte hotărît. M-am folosit sufieteşte şi de egumenul Sihăstriei, proto-. 
singhelul Ioanichie Moroi. El era foarte aspru și canonic. Ținea mult la 
post, tăcere, rugăciune, prezenţă regulată la biserică și nevoinţă la chilie. 
Părintele Vasian Scripcă mi-a fost stareţ mai mult. I-am fost oleacă uce- 
nic la stăreţie şi era tare blind, curat, simplu, iertător și Anica RAtDE la 
cele duhovnicești. Iubea mult biserica și pravila la chilie. © * 
` Părintele Vasian a fost zece ani pustnic la Schitul Sihla şi a ajuns du- 
hovnic vestit al multor sihaștri care se nevoiau pe atunci în pădurile 
Sihlei şi ale Sihăstriei. De la toţi am învăţat călugăria. Acum s-au dus 
din viaţa aceasta. Dumnezeu să-i odihnească în:cer!. pouen jana pie tare 


CU PĂRINȚI DIN TRANSILVANIA 


— Ce părinţi mai deosebiți au trăit în Miînăstirea Bodrog în secolul 
nostru ? Ba , 
— Aici trebuie să amintesc întîi pe arhimandritul Augustin Hamzea 
(t1916), stareţ al acestei mînăstiri și rector al Academiei Teologice din 
Arad. Era un mare profesor, teolog, pedagog şi stareţ. Apoi a fost iero- 
monahul Arhip Munteanu (1905), teolog, duhovnic iscusit şi spiritual la 
Academia Teologică din Arad. El conducea viaţa duhovnicească din această 
minăstire. Alt duhovnic iscusit, mai ales pentru mireni, a fost protosin- 
ghelul Ilarion Iova (t1953). Avea mulţi fii duhovnicești în partea locului. 
Trebuie amintit aici şi arhimandritul Iulian Nicoară (t1982), fost stareţ 
la Bodrog între 1943 —1953 şi bun povăţuitor sufletesc. Protosinghelul 
Ieronim Balinton era un renumit sculptor bisericesc. El a lucrat zeci de 
catapetesme și-a format mai mulţi ucenici. A murit în 1961. Mai amintesc 
şi pe ieromonahul Matei Domocoș. Un preot şi pedagog bun. El a organi- 
zat la Bodrog o şcoală de copii săraci, pe care a condus-o mulți ani de zile. 

— Care este primul document care atestă vechimea Mînăstirii Bodrog ? 

'— Primul document cunoscut este un act de vecinătate din anul 1177. 
Dar mînăstirea exista probabil din secolul XI. Tradiţia locală aminteşte 
că pe locul unde este astăzi biserica s-a descoperit prin minune o icoană 
a Maicii Domnului, ascunsă în pămînt, care se păstrează în biserică și 
este venerată în chip deosebit de credincioși. 

— Care este rolul deosebit pe care l-a avut în trecut Mînăstirea 
Bodrog? că E 

— A apărat cu tărie dreapta credinţă ortodoxă aici, în partea de vest 
a Transilvaniei şi Banatului. A împiedicat prozelitismul să rupă de Bise- 
rică pe românii ortodocşi, care sînt în majoritate. Apoi, a menţinut evlavia 
ortodoxă în satele din împrejurimi. În sărbători mai ales, şi în posturi 
vin la Bodrog credincioși, ascultă slujba, se spovedesc, se împărtășesc, 
cer sfaturi și se întorc liniștiți la casele lor. O mare misiune ortodoxă pas- 
torală a menţinut Mînăstirea Bodrog mai ales după anul 1700, cînd multe 
miînăstiri din Transilvania au fost închise "sau distruse și nu aveau românii 
ardeleni unde să se întărească sufletește, decît la Bodrog, Rîmeţ și alte 
cî.eva schituri mici. 

— Cîţi părinţi şi fraţi sînt în obştea Minăstirii Bodrog şi care este pro- 
gramul slujbelor bisericeşti? i 

— Obştea noastră numără 16 părinți și frați, dintre care cinci sîntem 
preoţi. lar programul slujbelor la biserică este cel tradițional, cu Sfînta 
Liturghie zilnică şi toată rînduiala mînăstirească. În zile de sărbători şi 
vinerea iau parte și numeroși credincioşi din partea locului. Noi îi primim 
pe toţi cu dragoste, le oferim masă, odihnă la arhondaric, le dăm sfaturi 
duhovniceşti, în posturi îi spovedim, fi împărtășim. cu Trupul şi Sîngele 

Domnului, le dăm cărți ortodoxe de citit, le ţinem predică și îi formăm 
în duhul evlaviei noastre străbune, ca să nu fie amăgiţi de unele grupări 
religioase sectare. 

— Cum contribuie astăzi Minăstirea Pedrag de la menjnerea unității reli- 
gioase ortodoxe în vestul țării noastre? 

— Contribuim la această operă apostolică, mai întîi prin dragostea şi 
armonia în, care trăim noi cu toţi bunii credincioși care poposesc la Mînăs- 
tirea Bodrog. Apoi, ne rugăm pentru lume, pentru ţară, pentru întărirea 
credinţei adevărate în poporul nostru, peniru sănătatea și ajutorul celor 
ce sînt în tot felul de suferinţe. Apoi, ne silim să fim exemplu pentru cre- 
dincioși, pentru toţi oamenii, ca să nu se smintească cineva de noi. Celor 
săraci le dăm, după putere, ajutor, iar pe cei întristaţi îi mîngfiem cu darul 
lui Hristos şi-i îmbărbătăm în lupta vieții pămîntești. Uneori, noi preoții 
sîntem invitaţi să slujim pe la sate, la sfinţiri de biserici, prin parohii fără ' 
preoţi, unde este nevoie. Atunci, la fel, ne facem datoria cu frică de Dumne- 
„zeu şi sfătuim cît putem pe credincioși să asculte de Biserică, să se roage 
mai mult, să se spovedească regulat și să se ferească de secte şi de oameni 
răzvrătiți care tulbură familiile și casele creștinilor. 

— Părinte Teodosie, ce sfaturi duhovnicești mai deosebite dați fiilor 
sufleteşti ai cuvioşiei voastre ? 

— Să păzească credinţa ortodoxă etrăbună cu toată tăria, să se 
ferească pînă la moarte de adunări sectare, de păcate grele ca: beţia, des- 
frînarea, uciderea, divorțul, ura, lăcomia ; să-și crească copiii în frica de 
Dumnezeu ; să meargă regulat la biserică ; să se mărturisească cît mai des 
şi să asculte de păstorul lor sufletesc, adică de preot. 

— Ce sfaturi duhovnicești daţi monahilor și preoţilor de mir? 

— Fiecare să aibă duhovnici buni, să se mărturisească des, să se roage 
mai mult, că rugăciunea este izvorul tuturor bunătăților cereşti și pămîn- 
teşti, să iubească pe 'oameni şi pe Dumnezeu şi să fie blinzi şi smeriţi, 
asemenea lui Hristos. 

— Ce dorinţă mai aveţi acm la vîrsta bătrineții? . 

— Părinte Ioanichie, doresc să mă rog mai mult, și să slujesc Biserica 
şi mânăstirea pînă îmi voi da duhul în mîinile Domnului. 


[i i 
. P 


MONAHIA VICHENTIA PÎRVAN ``; ' 
; Miînăstirea Rîmeţ ip 
Eoy (n. 1920) > i: 


pi 


Munţii Apuseni formează o străveche cetate de rezistenţă şi vatră orto- 
dexă românească, pe care influenţele străine din afară n-au cucerit-o nicio- 

dată. În inima acestor munţi a luat ființă, încă din secolele XII —XIII, 
o renumită așezare de călugări eremiți, desfășurată pe valea „„Piriului Ere- 
miţilor” (azi Geoagiu), între comunele Stremț, Rimeţ și Ponor, Aici, în 
această patrie a liniștii și rugăciunii, își continuă neîntrerupt existența, 
de peste șapte secole, Mînăstirea Rimeţ, adică „a Eremiţilor”. Cîţi sihaştri 
sfinți s-or fi nevoit în această vatră ortodoxă străbună nimeni nu poate 
şti. Un, lucru însă ne este cunoscut: că Mînăstirea Rimeţ este una dintre 
cele mai vechi așezări monahale din Transilvania și că aici S-a slăvit Dum- 
nezeu fără încetare pînă astăzi. Apoi, că această mînăstire de călugări 
eremiți și misionari a format dintotdeauna o puternică cetate ortodoxă 
de trăire duhovnicească şi de apărare, ferind satele moţilor și mocanilor 
ardeleni de prozelitismul catolic și protestant. 

Din anul 1955 Mînăstirea Rimeţ a devenit obște de călugăriţe, numă- 
rînd în prezent peste 50 de nevoitoure. Între ele, maica Vichentia Pîrvan, 
alături de monubhia Ioanichia Martin și celelalte surori, se bucură de o viaţă 
duhovnicească aleasă. Aceasta m-a îndemnat s-o invit la o scurtă convor- 
bire folositoare de suflet, pe care o redau în paginile ce urmează. 

-- De unde sînteți de loc, maică Vichentia, și în ce an aţi intrat în 
viața monahală ? 

— M-am născut în comuna Păttrlagele, satul Crîng — Buzău din 
părinţi credincioşi, care m-au crescut în frică de Dumnezeu. Auzind de ves- 
titul duhovnic Dometie Manolache de la Minăstirea Ciolanu, i-am cerut 
sfatul, iar el mi-a zis: „„Fă-te mireasa lui Hristos, soră Victoria !”. La îndem- 
nul lui am intrat în viaţa călugărească la Mînăstirea Grăjdeni — Birlad în 
anul 1951. După patru ani am fost călugărită și m-am stabilit la Mînăstirea 
Răteşti — Buzău, iar din 1969 am intrat în obștea părintelui Dometie 
de la Rtmeţ, unde mă aflu şi astăzi, cu darul lui Dumnezeu şi ajutorul 
Maicii Domnului. js T 

— Ce duhovnici mai iscusiți ați cunoscut în viața de mânăstire? 

— Am cunoscut mai întîi pe arhimandritul Dometie Manolache, un 

“mare duhovnic al zilelor noastre, răposat în 1975, și apoi, pe ieromonahul 
Varsanufie, răposat în 1981, un duhovnic al dragostei și blindeţii. 

— Ce sfaturi mai alese vă dădea părintele Dometie? 

— Părintele Dometie era un duhovnic foarte înflăcărat. Mustra 
păcatul pe față şi îndemna pe toată lumea la viață curată și, mai presus de 
toate, la iubire. Era un mare predicator, dar cea. mai mare predică era 
viaţa lui. Nu obișnuia să poruncească la nimeni, ci singur se ducea să 
facă, apoi maicile de la sine îl ajutau. Era omul milei și al dragostei. Făcea 
milostenie fără măsură, Cel mai mult era împotriva agoniselii de bunuri 
pământești. Uneori ne zicea: „Maicilor, să nu aveţi mai mult de trei 
haine, că n-am plecat la mînăstire să ne facem zestre și să adunăm bani 

şi averi, ci să fim ucenicii lui Hristos”. Cînd venea lume multă la minăstire, 
părintele Dometie aduna păturile de prin chilii şi le aşternea prin camere, 
prin trapeză, la ateliere, ca să doarmă pe ele credincioșii veniți de departe, 
bolnavii, bătrînii și mamele cu copii mici, iar pe noi ne trimitea să ne 
rugăm în, biserică și să ne odihnim pe unde puteam. lar cînd veneau săracii 
le dădea milostenie tot: și hainele, și cămășile, şi banii, dacă avea ceva, 
şi papucii din picioare. Dacă nu mai avea nimic, dădea din ale noastre, | 
de pomană, iar cînd ne vedea căutînd hainele dispărute, ne zicea zîmbind: ' 
„Vreau să vă duc pe toate cu forţa în rai!” 

| La slujbă era ca un înger. Nu suferea să ieșim din biserică și cerea să fim 
cu mare trezvie și evlavie mai ales la Sfînta Liturghie. Cînd intra în Sfîn- 
tul Altar, nu mai ieșea pînă la sfîrșitul slujbei și tot timpul stătea în 
picioare, iar şezînd niciodată. La spovedanie nu ne dădea canon greu, ci 
ne zicea: „Acesta este canonul care vi-l dau, să aveţi dragoste între voi, 
să faceţi ascultare cu dragoste și să răbdaţi ispitele călugărești.” Nu l-am 
văzut să refuze vreodată pe cineva, ci primea pe toți la orice oră din zi sau 
din noapte. Se jertfea pentru fiecare. Apoi, a slujit 16 ani ca preot la trei 
biserici ale mocanilor din comuna Ponor și cu mare dragoste şi sacrificiu 
mergea Duminica prin sate, făcea sieştanii pe la casele oamenilor, învăța 
copiii cele sfinte, spovedea și. împărtășea bătrinii şi seara se întorcea la 
mînăstire, unde îl așteptau alți credincioși. ; ; 

La mîncare nu era niciodată pretenţioş. Se mulțumea cu cea mai 
simplă mîncare. Adeseori ne spunea: „Slavă lui Dumnezeu pentru toate! 
Cît avem pîine și ceapă pe masă este bine. Atîţia duc lipsă de mîncare și 
noi să cîrtim ?”, Însă avea grija ca masa de obște să fie bine aprovizionată 
și chema pe toţi oamenii la masă. Dacă observa pe cineva pe fereastră 
sau vreun sărac nemîncat, se scula de la masă, îl chema la trapeză și 
îl servea singur. La Sfînta Biserică și la împărtășit cerea femeilor să fie 
îmbrăcate cuviincios, acoperite pe cap, nevopsite și cu mare căinţă. Cu cît 
mustra patimile omenești, cu atit îl căutau și îl iubeau mai mult credincioșii. 
„ L-am văzut pe părintele Dometie de multe ori plingînd pentru oameni, 
pentru cei suferinzi şi mai ales pentru noi toate. Cînd era vreo neînțele- 
gere în obște, sfinţia sa lua totul asupra lui. Se smerea mult în fața noastră 
şi a credincioşilor și se considera cel mai păcătos dintre toţi. Cu aceasta le 
dădea curaj la spovedanie şi mare nădejde de mîntuire. La praznice şi în 
sărbători părintele Dometie spovedea în biserică necontenit, pînă de către 
ziuă. Apoi aţipea în sfintul altar un ceas pe scaun și începea slujba de 
dimineaţă. În schimb, chilia lui era plină de copii şi credincioşi la dormit. 

Seara, cînd ne vorbea cuvînt de folos la trapeză sau la biserică, une- 
ori ne zicea: „Dacă se produce vreo rană în sufletul și inima noastră, să nu 
o lăsăm mult deschisă, că face viermi; ci să ne mărturisim păcatele și să ` 

facem canon, că așa se vindecă rana”. Apoi iar ne zicea: „Să luăm aminte 
la micuţele albine, ce ordine, ce rînduială și curățenie este în stupinele 
lor; iar de intră vreun trîntor sau altă insectă în stup, o omoară și o scot 
afară. Așa trebuie să facem şi noi cu casa sufletului nostru: să dăm afară 
toate vicleșugurile, minciunile, invidia şi ura din inimile noastre prin 
spovedanie curată și căință, şi ne primeşte Dumnezeu ca pe fecioarele 
cele înțelepte!” Despre sectari zicea părintele :,Sectarii sînt niște ciu- 
perci otrăvitoare care vor să ucidă pe ortodocși. Ei sînt prooroci minci- 
noși care se duc. cu Biblia în mînă, în fundul iadului !”. La spovedanie nu 
ne dădea canon şi zicea: „Dacă sînteţi la ascultare din zori și pînă în noap- 
te, ce canon să vă mai dau?” O maică însă i-a cerut insistent canon, iar 
el i-a zis: „Îţi dau canon să înveţi pe de rost fericirile, dar să le şi împli- 
neşti cu fapta”. Alteori ne zicea: „Călugărul care nu are statornicie este 
un călugăr hoinar, adică pierdut”. Altă dată ne zicea: „Să nu ne laude 
lumea mai mult decît sîntem, că este vai de noi! Să preţuim timpul cum se 
cuvine, că nu ne este dat să trăim de două ori în această viaţă şi nu avem 
două suflete, ci numai unul. Nici să adunăm multe în lumea aceasta, decît 
strictul necesar, că Sfintul Ilie Trezviteanul a avut numai un cojoc şi nu s-a 
putut urca la cer pînă nu l-a aruncat jos pe pămînt. Rugăciunea noastră 
nu trebuie să fie lungă ci scurtă, dar ca o săgeată de foc către Dumnezeu. 
Aşa trebuie să ardem pentru Dumnezeu cu viaţa şi ființa noastră, precum 
arde o lumînare în sfeșnic. Viaţa noastră să fie o neîncetată rugăciune” 
Uneori ne zicea: „Cine a mai văzut călugăr cu salariu sau pensie? Pensia 
noastră să fie nădejdea în purtarea de griji a lui Dumnezeu”. + Apoi adăuga: 
„Călugăria nu se face umblind pe drumuri!”..  -- “> - 

Părintele Dometie nu ne-a dat în viaţă nici aur, nici argint, nici averi 
şi ranguri pământești. În schimb ne-a dat 'o învăţătură duhovnicească 
sănătoasă și ne-a arătat calea cea îngustă către cer. Ne-a vorbit de Hris- 
tos, ne-a aprins sufletul pentra El, ne-a învăţat, a cîntat şi s-a rugat 
pentru noi, ne-a ajutat pe calea mintuirii și a plecat la Domnul, jert- 
findu-și viața pentru această mînăstire: Dumnezeu să-l odihnească cu 
sfinţii! Era de loc din județul Buzău, acolo s-a format. Apoi s-a călugărit 
la Mînăstirea Prislop şi a fost stareț și duhovnic la cîteva mînăstiri din 
Transilvania, adunînd în obştea sa peste 30 de maici și surori, cu care a reîn- 
noit Miînăstirea Rimeţ, unde şi-a dat sufletul în vara anului 1975. Înainte 
de moarte ne-a spus: „Cît veţi trăi aici, nimeni din cei ce intră pe poania 
mînăstirii să nu plece flămînzi și nemîngfiați sufletește!”. i 

— Maică Vichentia, spuneţi-mi cîteva cuvinte de folos: şi despre al 
doilea duhovnic mare al Mînăstirii Rimeț. Ga 

— Pärintele Varsanufie era moldovean, născut în Bucovina. Cu răz- 
boiul a rămas în Ardeal, cantor la biserica din comuna Pianul de Sus, 

judeţul Alba. Lucra la vie pe la oameni, iar în sărbători cânta la biserică. 
Avea o voce duioasă de om evlavios şi tot satul îl avea la mare evlavie. 

În anul 1970, părintele Varsanufie a venit la Minăstirea Rîmeţ, ca 
ucenic al părintelui Dometie. În anul 1975 a fost hirotonit preot și a rămas 
în locul dascălului său răposat. Odată, cînd au venit mai multe surori la 
mânăstire, s-au dus la chilia lui să-i ceară binecuvîntare, iar el le-a spus: 
„Vă duceţi la mînăstire, dar fiţi atente ce faceţi cu mîndria, că acest păcat 
îl luptă pe bietul călugăr cel mai mult. Nu căutaţi să ajungeţi mari. Staţi 
pe treapta cea mai de jos, că, chiar de cazi, nu te loveşti ca atunci cînd 
cazi de sus”. Dacă bătrînul auzea că a căzut cineva în vreun păcat, zicea: 
„Da, a căzut că s-a umflat de mîndrie, de aceea a căzut. Omul smerit, 
chiar de cade în vreun păcat, se ridică uşor, ajutat de duhul smereniei şi 
al umilinţei”. Uneori cînd mergeam la chilia sa cu vreo supărare, ne. zicea 
cu blîndeţe: „Soră, lasă să treacă şi asta !”. Părintele Varsanufie a făcut în 
viață multă milostenie. El nu suferea viclenia, lăcomia și minciuna și era 
tare blind şi răbdător. Numai cînd auzea de rătăcirile sectarilor, se supăra 
pentru căderea lor din credinţă. 

Uneori, cînd vedea maicile ostenindu-se la ascultări, părintele se 
apropia de ele, le îmbărbăta şi le sfătuia zicînd: „,Dragelor nu fiți nepăsă- 
toare de bunătatea lui Dumnezeu. lubiţi-L din toată inima voastră, slu- 
jiţi-I, fiți-l credincioase și cumpăraţi cît mai mult untdelemn pentru 
candele. Fiţi gata, că în curînd va veni Mirele Hristos!” Cînd nu era 
ocupat cu credincioșii, noi îl chemam la masă, iar sfinţia lui ne răspundea: 
„Vin îndată !”, dar nu mai venea pînă seara sau a doua zi. Alteori, ne 
zicea: „„Maicilor, luptaţi-vă să nu fiţi numai purtătoare de zdrenţe, ci vă 
siliți să împliniţi ceea ce aţi făgăduit”. Alteori ne îndemna: „Nu lăsați 
niciodată rugăciunea, că nici Dumnezeu nu vă lasă părăsite în viaţă I”. 

În sărbători şi în posturi venea multă lume la părintele la spovedit. 
„Unde este părintele bătrîn ?” întrebau oamenii. Îi sfătuiau pe toţi să nu 
mai păcătuiască, să meargă regulat la biserică, să ţină sfintele posturi 
după putere, să se ierte unii cu alții, iar cînd vin la mînăstire să vină pe 
jos, ca osteneala să le fie scrisă de sfinţii îngeri în cartea vieţii. Nu era aspru 
la canoane, dar nu lăsa pe credincioși să plece de sub epitrahil pînă nu se 
hotărau să nu mai păcătuiască. Cu cîteva zile înainte de moarte a 
spovedit pe maica stareță și i-a spus cu lacrimi: „Să faci cât poţi, să ai 
ușile deschise pentru toţi săracii, să ai braţele întinse peste tot soborul, 
să iubeşti pe toate deopotrivă, iar milostenia să-ți fie fără măsură. 
Să ai toată încrederea în bunătatea lui Dumnezeu că nu te va lăsa, iar 
de voi ajunge să am trecere înaintea lui Dumnezeu, mă voi ruga pentru 
sufletul sfinției tale să duci la bun sfîrşit greutatea ce o ai pe umeri!”. 
Eu, Vichentia păcătoasa, i-am fost ucenică la chilie şi ştiu că se ruga şi 

slujea numai cu ochii în lacrimi, jar cînd venea de la biserică sau ieșeu de 
la spovedit, avea faţa luminată de bucurie, de multă pace și mulțumire 
duhovnicească” A răposat cu sufletul împăcat şi a fost înmormîntat ală- 
turi de părintele Dometie, în livadă. Credem că și lineulo în Tomer vor 
fi mereu împreună cu Hristos. Pe 

— Cum păstraţi unitatea obștii de la Minăstirea Rimet? 

— Unitatea și dragostea în mînästirea noastră o mențin duhovnicii 
şi participarea regulată la sfintele slujbe. Părinții noștri, cînd trăiau, ușa 
ne învățau: „Dacă nu lăsăm biserica, nici Dumnezeu nu ne lasă!”. Apoi, 
facem rugăciune la chilii şi în timpul ascultărilor. Iar cînd avem ispite mai 
mari, ne spovedim, ne rugăm, ținem o zi-două de post și îndată scăpăm 
de ispite. Vara mai mergem pentru sfătuire şi spovedanie la marii duhovnici 
Paisie și Cleopa de la Minăstirea Sihăstria-Neamţ și ne întoarcem toate 
fericite şi împăcate în suflet. Deși avem călugărițe din toate zonele 
țării, sîntem unite în lupta aceasta duhovnicească și parein i noi 
dragostea lui Hristos. . ' 

- —De cînd datează, după tradiție, Mînăstirea Rimeţ? 

— Din secolele XII—XIII. În anii 1214—1215 au plecat de la Rimet 
doi călugări, Romulus și Ghenadie, în Maramureș, unde au întemeiat 
Mînăstirea Peri, cu hramul Sfinţii Arhangheli. Prima inscripţie, recent 
aflată pe al doilea strat de pictură, spune: „Scris-am eu, mult greșitul 
robul lui Dumnezeu Mihul de la Crișul Alb, în timpul arhiepiscopului 

- Ghelasie, anul 1377”. În jurul minăstirii s-au nevoit multe secole călugări 
eremiți, de unde şi numele de „Rimeţ”. În anul 1762 mânăstirea a fost 
distrusă de austrieci, din cauza uniaţiei. Călugării de aici au luptat mult 
pentru ortodoxie împotriva uniaţiei şi a prozelitismului străin. fa secolul 
trecut a luat ființă la mînăstire o şcoală pentru copia mocanilor din munţi, 
care funcţionează și astăzi. 

— Care este în prezent cea mai mare dorință a ofidtior voastre ? 

— Să trăim cu toate în dragoste, să folosim și să ajutăm pe credincioşii 
care ajung pînă la noi și să vedem biserica mare gata, ca să lăudăm în ea 
pe Hristos. Aceasta este dorinţa noastră cea mai mare, părinte loanichie. 
Să preamărim pe Dumnezeu și să folosii cît D ea pei oameni. e 

ARHIMANDRITUL SERAFIM MAN 
| Minăstirea Rohia . ` 
(n. 1928) 


Ceea ce este Bucovina pentru Moldova, este Maramureșul pentru 
nordul Transilvaniei. Ambele județe formează zona cea mai frumoasă 

şi mai bogată în tradiţie și spiritualitate din țara noastră. Dacă Bucovina 
ne oferă acele mărețe miînăstiri cu picturi exterioare renumite în toată 
lumea, Maramureșul ne întîmpină prin minunatele ei catedrale în lemn, 
care înalță sufletul către cer. Bucovina odihnește inima omului prin fru- 
musețea peisajului, prin satele ei adunate în jurul bisericilor, prin casele 
împodobite cu flori şi culori și prin obcinile ei domoale încadrate de pă- 
duri veşnic verzi, care urcă spre nord. lar Maramureșul mâîngiie privirea 
sufletului prin satele lui răsfirate solitar pe văile muntoase, prin casele 
solide durate în lemn și prin porțile sculptate în stejar. Bucovina este 
cunoscută în toată lumea prin marile ei miînăstiri: Putna, Dragomirna, 
Voroneţ, Moldoviţa, Suceviţa și Probota; prin mormintele celor mai 
mari domni mușatini care își dorm aici somnul de veci; prin moaștele 
Sfîntului Mucenic Ioan cel Nou de la Suceava, care atrage credincioși în 
pelerinaj din toate părţile ţării şi nu mai puțin evlavioşii moldoveni, 
care menţin permanent vii, calde şi nemuritoare, credința străbună orto- 
doxă, istoria, bucuria, speranţa şi marile tradiţii ale neamului nostru. 
La fel şi Maramureșul ne rămîne legat de suflet prin marii descălecători 
mușatini, prin statornicia, cumințenia și evlavia aproape unică a bunilor 
țărani maramureșeni. Aceiași. oameni harnici, aceiaşi credincioşi numeroși 
la biserică, aceleași pelerinaje pe la minds: aa mame inconjurate 
de copii mulți ca în Moldova. 

Pămînt străbun milenar, creștinat în primele veacuri după Hristos, 
Maramureșul se dovedește şi astăzi tot atît de românesc și ortodox, tot 
atît de frumos, odihnitor şi viu ca odinioară. Desigur, un rol deosebit la 
menţinerea Ortodoxiei și tradiţiei religioase din nordul Transilvaniei l-au 
avut preoţii și mînăstirile, în frunte cu Mînăstirea Peri din secolul XIV. 
În zilele noastre, pe lingă bisericile sătești de lemn, singurele vetre mona- 
hale care continuă marea tradiție spirituală ortodoxă a Maramureșului 
sînt mâînăstirile Rohia şi Moisei. . . . pe de hu 
“Toate acestea m-au îndemnat să trec din Bucovina în Maramureş şi să 
poposesc la Minăstirea Rohia, situată lingă Tirgu Lăpuș, pentru a vorbi 
cu părinţii ce se nevoiesc aici, în frunte cu Haa tis arhimandrita 


Serafim Man. . . 

Aşezarea e satin a Minăstirii Rohia, pe vif de colină muntoasă 
înconjurată de păduri şi văi neumblate, ca şi urcușul greu, în serpentină, 
pentru a ajunge pînă sus, ne dă sentimentul Golgotei şi al Drumului Crucii. 
Rohia este, simbolic, o mică Golgotă a Maramureșului! Aici urcă zilnic 
credincioşi localnici în pelerinaj de rugăciune și reculegere, pentru a-și 
mărturisi păcatele la cuvioșii călugări, pentru a cere sudat de, folos şi 
pentru a-şi „răstigni” cugetele pătimate. ! . : .. 

Iată-mă în mica incintă a Minăstirii Rohia. Părinţii săvirşesc slujba 
Vecernici. Ciţiva credincioși înconjoară biserica în atmosferă de rugăciune, 
după tradiția locului. Alții cîntă o „priceasnă”, iar alții se odihnesc sub 
acoperişul troiţei din curte. Totul exprimă credinţă, statornicie, bucurie 
şi nădejde în Dumnezeu. 

După ce mă închin, mă aşez cu părintele Serafim pe bancă, sub bra- 
zele troiţei, împreună cu părinţii din obşte, şi începem mica noastră con- 
vorbire duhovnicească. 

— Părinte stareţ Serafim, spuneți-mi cîteva cuvinte despre istoricul 
acestei mâînăstiri, 

— Părinte Ioanichie, Rohia este o mînăstire nouă, dar menţine o 
tradiție creștină și monahală veche, milenară. A fost întemeiată doar 
acum o jumătate de secol de credincioşii din împrejurimi, cu scopul de a 
continua misiunea evanghelică din trecut a celor 20 de minăstiri din Mara- 
mures transformate cu timpul în biserici de parohii. 

— Care este scopul principal al Mînăstirii Rohia, împlantată geografic 
ca o Golgotă, aici, în mijlocul Maramureșului, atît de prețuit de noi toţi? 

— Întâi ne străduim să-L lăudăm pe Dumnezeu neîncetat. Apoi ne 
ostenim să apărăm unitatea de credinţă ortodoxă în Maramureș, sfătuind 
și mîngiind pe credincioşi. Și al treilea ne silim să facem din această mînăs- 
tire o adevărată cetate şi vatră de spiritualitate, de trăire duhovnicească 
în Hristos, de simţire creştină și de cultură, aici, în nordul Transilvaniei. 

— Şi cum vă împliniți această întreită misiune duhovnicească? 

— Mai întîi menţinem firul slujbelor mînăstirești, după tradiția 
noastră milenară, săvîrşind zilnic Sfinta Liturghie și toate cele șapte 
Laude. Duminica şi în sărbători, cînd vin credincioși din toate satele, 
slujim în sobor, ţinem predică, spovedim, cuminecăm şi dăm sfaturi 
părintești. În mod deosebit ne străduim să apărăm ortodoxia și tradiția 
_ noastră străbună aici, în inima Maramureșului, unde credincioşii încep să 
fie dezbinaţi de tot felul de secte. În ce privește ocupaţia noastră intelec- 
tuală, am organizat la Rohia o bibliotecă cu peste zece mii de volume de 
teologie, istorie și cultură generală, cărți pe care le citim cu interes, în 
timpul liber. 

— Ce sfaturi duhovnicești daţi credincioşilor maramureșeni ? 

— Să rămînă credincioși Bisericii Ortodoxe și neamului, Să-şi iu- 
bească familia, copiii, Biserica şi pămîntul străbun. Să se roage cu credință 
lui Hristos Dumnezeu, ca și Maicii Domnului, şi să trăiască în pace și 
dragoste unii cu alții, aşa cum ne învaţă Sfinta Evanghelie. Oricine face 
aceste fapte bune are pace în suflet, bucurie în inimă, armonie în casă, 
ajutor în viață şi nădejdea vieţii veşnice. 

ARHIMANDRITUL DOMETIE TRIHENEA 
Chilia Sfîntul Ipatie — Athos 
(n. 1909) 


Privit de-a lungul istoriei, Muntele Athos se impune lumii întregi ca 
o adevărată cetate de afirmare și apărare a credinţei ortodoxe bimilenare. 
De peste o mie de ani Athosul a fost şi continuă să rămînă cea mai înaltă 
şcoală de creştere și desăvârșire a monahismului ortodox, fără egal în 
țările creștine. Athosul a dat Bisericii Ortodoxe sute de sfinţi, ierarhi de 
seamă, asceţi, dascăli ai rugăciunii, călugări cuvioși, scriitori bisericeşti 
și apologeţi ai dreptei credinţe şi tradiției ortodoxe. Aici se laudă Dumne- 
zeu de peste un mileniu, poate mai mult ca oriunde în lume, şi se înalță 
rugăciuni în mai multe limbi, printre care și în limba română. În fiecare 
miez de noapte, pînă la revărsatul zorilor, se roagă toată suflarea călugă- 
rilor atoniţi şi se săvirșeşte Sfinta Liturghie în peste o sută de biserici 
şi paraclise. ră e ea DTA 

Dorința de a cunoaște mai îndeaproape Muntele Athos şi de a vorbi 
duhovnicește cu părinţii români atoniţi, ne-a pornit în pelerinaj spre 
acest munte sfînt şi binecuvîntat. | i : 

După două zile de popas la Salonic, oraș creștinat de Sfîntul Apostol 
Pavel, traversăm Peninsula Calcidică și de aici, cu un mic vapor, încă 
două ore pe Marea Egee, pînă la portul atonit Dafne, lată-ne în patria 
călugărilor ortodocşi din toată lumea! lată-ne pe pămîntul sfînt al Mun- 
telui Athos! În port, zeci de călugări și pelerini veniți din ţări îndepărtate. 
Alte două ore de urcuș pe un drum în serpentină și sosim la Careea, capi- 
tala şi centrul duhovnicesc și administrativ al Muntelui Athos, unde 
poposim peste noapte. Ciţiva călugări români ne ies înainte. La miezul 
- nopții clopotele deşteaptă tot Muntele la slujba utreniei. O atmosferă 
nemaiintilnită de liniște, de tăcere şi sfințenie ne înconjoară. „Munte 
Athos, Munte sfint, Al doilea rai pe pămînt”, spune un vers făcut de 
cuvioșii părinţi atoniţi,: asa 

| A doua zi, un grup de călugări români pornim în pelerinaj pe potecile 
tăinuite ale Athosului, spre schiturile şi chiliile locuite de smeriţii monahi 
veniţi din România. Ne îndreptăm spre Chilia Sfintul Gheorghe — Colriu, 

cale de 4 ore de mers către apus. Mai întîi străbatem o vale întinsă, înso- 
rită, îmbrăcată în, păduri și livezi de măslini și viță de vie. Aceasta este 
Sihăstria Capsala. Aici se nevoiau cîndva sute de sihaștri, printre care şi 
mulți români. Astăzi au mai rămas puţini. ci-colo, apar chilii pustnicești 
în poieni și luminişuri de pădure. Unele sînt nelocuite și în paragină din 
lipsă de călugări. Altele sînt curat întreținute, înconjurate cu livezi de 
măslini și lămii şi în balcoane cu viță-de-vie, semn că încă sînt locuite, că 
în ele încă nu s-a stins candela de veghe a rugăciunii, semn că în ele încă se 
laudă numele lui Dumnezeu. În zare se văd, înălțindu-și turlele spre cer, 
mînăstirile Pantocratorul, Stavronichita, Iviru și Filoteiu, iar jos, la 
piciorul muntelui, se desfășoară tainic marea. 

La Chilia Sfîntul Gheorghe din golful Colciu locuiesc trei călugări 
români, sub povățuirea duhovnicească a ieroschimonahului Dionisie Ignat. 
Părinţii ne ies înainte cu multă dragoste și lacrimi în ochi. Ne închinăm 
în biserică, cîntăm lui Dumnezeu și Maicii Domnului, protectoarea Stîn- 
tului Munte, ne sărutăm duhovniceşte și poposim aici peste noapte. O 
noapte cu lună, cu liniște și tăcere de neimaginat, carc deşteaptă sufletul 
la rugăciune. Numai murmurul mării se aude ușor sub piciorul muntelui! 

După miezul nopţii, facem slujba Utreniei în grai românesc. Apoi, 
cîntăm acatistul Maicii Domnului și în răsăritul soarelui plecăm pe poteca 
muntelui spre marea Mînăstire Vatopedu, cale de o oră. Vatopedu este o 
mânăstire imperială bizantină, cu mari danii de la domnii români, cu multe 
icoane făcătoare de minuni și :sfinte moaşte şi cu citeva chilii românești 


pe teritoriul ei. 

Ne închinăra și plecăm la Chilia Sfîntul Ipatie, cale de 2 km pe o vale 
largă de piîriu, una din cele mai frumoase și liniștite așezări atonite româ- 
neşti. Aici locuiesc trei călugări români, sub povăţuirea duhovnicească a 
venerabilului arhimandrit și duhovnic Dometie Trihenea, originar din 
părţile Sibiului. Pe un mic platou însorit se vede Chilia Sfîntul Ipatie 
înconjurată de măslini și viţă de vie și străjuită de cîțiva chiparoşi uriași. 

În poartă ne așteaptă părintele Dometie cu mica lui sinodie. Ne 
sărutăm în Domnul, ne închinăm în biserică, servim împreună masa, ne 
destăinuim sufletește unii altora şi cerem mila lui Dumnezeu peste noi şi 
peste toată lumea. Acest mic locaş călugăresc este locuit de români de 
peste 120 de ani, fiind integral refăcut de ucenicul Sfîntului Ierarh Calinic 
de la Cernica, ieromonahul Orest Baldovin. Multă vreme se nevoiau aici 
pînă la 20 de călugări români, unii cu viață foarte sporită, majoritatea 
ardeleni. De peste 30 de ani Chilia românească Sfîntul Ipatie este condusă 
de smeritul arhimandrit Dometie Trihenea, duhovnic vestit în tot Muntele 

_ Athos, sfetnic ales, egumen blind și părinte sufletesc al tuturor părinţilor 
români atoniți. * 

Părintele Dometie este un suflet curat, deschis pentru toţi, rivnitor 
la cele sfinte, sfătos cu cei mai tineri, bărbătos în ispite, dulce la vorbire 
şi adînc legat de pămîntul străbun. Cînd vorbește de ţară, de evlavia și 
statornicia românilor sau de minăstirile românești, întotdeauna își ume- 
zeşte ochii de lacrimi. O nostalgie de taină îi stăpînește inima. El este pro- 
fund convins că poporul român este un popor adînc legat de Dumnezeu, 
de o rară evlavie, cuminţenie, omenie, răbdare şi modestie. Ca cel ce a trăit 
departe de ai săi pentru dragostea lui Hristos, timp de 60 de ani, părintele 
Dometie are experiența străinătăţii, a rugăciunii cu lacrimi, a răbdării 
fără miîngiieri omeneşti. Are experienţa suferinței pentru Dumnezeu, a 
tăcerii, a bucuriei duhovniceşti şi a smereniei. Ca puțini alții, sfinţia sa 
ştie să se roage şi să vorbească, să mîngtie sufletul cel întristat, să rabde 
ocara străinilor și să tacă. Şi toate acestea numai pentru că iubește pe 
Dumnezeu, pentru că vrea să urmeze lui Hristos Care a răbdat pentru noi, 
pentru că singura lui dorință din copilărie este să se mintuiască. 

După o noapte de priveghere, de meditaţie şi rugăciune în biserica 
Chiliei Sfîntul Ipatie, a doua zi iarăşi ne adunăm în jurul părintelui Dome- 
tie şi îi cerem cuvînt de folos sufletesc. Este o zi senină de septembrie, cu 
soare, cu bucurie în suflet și cu linişte adîncă peste Athos, peste mare, 
peste toţi cei ce iubesc din inimă pe Hristos. 

— Din ce loc sînteţi, părinte Dometie? 

— Sînt născut în comuna Tilișca, judeţul Sibiu, în anul 1909, la 8 iunie 
şi botezat la 17 iunie, în trei afundături, de preotul Petm Iuga. Din botez 
am primit numele de Dumitru. . 

— Cu ce se îndeletniceau părinții sfinției voastre ? 

— Părinţii mei, Dumitru şi Maria Trihenea, oameni binecredincioşi, 
erau mari mocani și crescători de oi. De mic mi-au dat o frumoasă educaţie 
religioasă. Iar în anul 1915, cînd aveam doar 6 ani, părinții m-au lăsat 
în grija bunicilor, iar ei s-au dus cu turmele de oi spre gurile Dunării 
şi Marea Neagră în transhumanță, după obiceiul ardelenilor. Apoi a venit 
primul război mondial, și părinţii n-au mai putut veni acasă. După mai 
mulți ani au murit în Crimeea, lăsînd orfani doi copii la Tilișca și alți doi 
acolo, care mai tîrziu s-au căsătorit ai sd fără a ne cunoaște unii cu 
alții... 


— La ce vîrstă v-aţi dus la mînăstire N cine v-a îndemnat să urmaţi 
lui Hristos? -` : fm SED ici 


* După lucrarea „Pelerinaj la Locurile Sfinte”, în curs de apariţie. 

= Când aveam 12 ani am văzut în vedenia visului tot Sfîntul Munte, 
cu toate mînăstirile. De altfel, am fost și dăruit de părinţii mei, ca dar 
din partea lor, Maicii Domnului, ocrotitoarea Muntelui Athos. La etatea 
de 13 ani, adică în anul 1922, am plecat la Sfîntul Munte, împreună cu 
tînărul Gheorghe Cornăţan din comuna Vingard — Sibiu, care avea numai 
9 ani. La plecare ne-a ieşit multă lume din sat înainte și ne zicea: „Unde 
mergeţi voi, băieţi, așa tineri şi sănătoși? De aţi fi orbi sau șchiopi! Dar 
așa de ce mergeţi la mînăstire?”, Noi le-am răspuns: „Pentru dumnea- 
voastră ştiţi să ţineţi tot ce-i bün, iar lui Dumnezeu vreți să-l dați numai 
şchiopi şi orbi?”. Cu aceasta ne-au lăsat în pace. : 

— Cum ați mers la Sfîntul Munte, unde v-aţi stabilit și cum v-aţi 
simţit în primii ani de nevoință duhovnicească? 

- — Am plecat din Constanţa cu vaporul spre Salonic, condusi de icro- 
monahul Diomid Velasă, din sat cu noi, care trăia la Athos din tinereţe. 
La 10 octombrie 1922 am ajuns la Sfântul Munte, în grădina Maicii Dom- 
nului, şi am mers de-a dreptul la Chilia românească Sfîntul Ipatie, situată 
pe moșia Miînăstirii Vatopedu. Pe atunci nu era nici o oprelişte de a merge 
în Muntele Athos. La Chilia Sfintul Ipatie am găsit stareţ pe ieroschimo- 
nahul Teodosie Domnaru, dimpreună cu ucenicii săi, ieromonahul Diomid 
Velasă și monahii Visarion, Gherasim, Ipatie şi Filaret. Bătrinul Ghera- 
sim, o figură aleasă de călugăr sporit, a început să ne înveţe regula biseri- 
„cească şi glasurile de cîntări la strană. Curăţam grădina, plantam florile 
şi păzearm viile, cîntînd tropare și slavoslovia mare de răsunau văile, în 
ciripitul păsărilor și în curgerea izvoarelor cristaline ce murmurau pînă 
devale, spre mare. "Era atita bucurie sfîntă în sufletele noastre! Părintele 
ne învăţa pe de rost să zicem rugăciunile, podobiile glasurilor și psalmii, iar 
la slujba bisericii eram nelipsiţi ziua și noaptea. Altfel, ne punea la canon 
să facem metanii cu rugăciunea „Doamne, Iisuse Ti Fiul lui Dum- 
nezeu, miluieşte-ne pe noi, păcătoşii”. 

— Ce sfaturi duhovniceşti mai deosebite vă dădea egumenul Chilei 
Sfîntul Ipatie? 

— Starețul nostru era duhovnicesc, aspru cu noi, fraţii începători. 
Timp de 7 ani am avut o grea dar frumoasă perioadă de încereare în călu- 
gărie. Că nu mă lăsa starețul la nimic să fac voia mea.-Nu mă lăsa să 
citesc orice carte, nici să scriu ceva, sau vreo scrisoare în țară fără bine- 
cuvîntarea lui. Odată, am găsit acolo unele manuscrise cirilice şi am copiat 
din ele 150 de coale, căci îmi zicea un părinte că este păcat să se împrăștie 
şi să se piardă, ci mai degrabă să rămînă scrise ca o amintire. 

Cînd a văzut stareţul, mi-a zis: „Ce carte este aceasta ?”. I-am spus. 
Apoi a luat-o şi a zis: „Aceasta este bună pentru cuptor!”, și n-am mai 
văzut-o 20 de ani! Uneori mă supăram de cîte ceva şi ziceam; „Dacă-i 

aşa, să-mi dai binecuvîntare să mă duc într-altă parte!”. lar bătrînul 
îmi răspundea: „A! Trebuia să te duci mai de mult, nu acum!”. Timp 
de 20 de ani nu m-a lăsat stareţul meu să învăţ nici un cuvînt grecesc 
şi-mi spunea: „Fratelui începător dacă nu-i tai voia de la început întru 
toate, nu se poate face călugăr decît numai cu hainele !”. Apoi îmi zicea: 
„Frate Dumitre, tu să trăieşti cu supunere și simplitate, că are mare dar 
înaintea lui Dumnezeu !”. Totdeauna mulțumesc lui Dumnezeu că mi-a 
jertfit voia, ca pe un alt Isaac! Așa m-au pregătit părinţii mei duhovni- 
ceşti în Sfîntul Munte pentru a urma lui Hristos! 

— Cînd aţi fost călugărit și hirotonit în Muntele Athos? 

— După şapte ani de ispitire canonică am primit călugăria cu mare: 
umilință şi lacrimi de mulţumită lui Dumnezeu în anul 1929. În anul 1937 
am fost hirotonit diacon și preot de Mitropolitul Ieroftei, iar în anul 1964 
am fost făcut duhovnic, tot la Chilia Sfîntului Ipatie, al cărei egumen 
eram. ni 

= Cîţi călugări români erau în Sfîntul Munte în anul 1922? 

— Acum şaizeci de ani se nevoiau în Muntele Athos 700 de călugări 
români. Astăzi abia mai trăiesc în Athos 60 de călugări români, şi aproape 
toţi sînt bătrîni, peste 70 de ani! > F ] 

— Carc sînt cele mai importante schituri şi chilii românești în care se 
nevoiesc călugării români? SĂ aie i 

— Cel dintii. este Schitul Prodromul. Aici se nevoiau pînă în 1925 
peste 120 de călugări, unii foarte sporiți în ascultare și rugăciune. În pre- 
zent mai sînt la Prodromul doar 16 călugări, sub conducerea egumenului 
Protosinghel Ilarion Lupaşcu. Apoi, urmează chiliile cele mai mari, ca: 
Provata şi Catafighi, cu Schitul Lacu, situate aproape de virful Atho- 
nului. Înainte se nevoiau la Lacu pînă la 80 de călugări români, iar la 
cele două chilii, cîte 10—20 de români. În prezent mai sînt 7 călugări 
în toate, : T. ata E. E KA RA 

În sihăstria Capsala se nevoiau iarăşi pînă la o sută de călugări 
români, în chilii izolate. Astăzi mai sînt doar cîțiva. La fel şi în sihăstriile 
de la capul Athosului, Cherașa, Capsocalivia, Catonache, Sfînta Ana etc. 
La Chiliile Sfîntul Gheorghe din Colciu, Schitul Iviru şi Vatopedu, sihăs- 
treau zeci de sihaștri români. Acum mai avem patru călugări la Colciu ;. 
iar la chilia noastră, Sfîntul Ipatie, sîntem doar trei: eu, ierodiaconul 
Gherontie Cornăţan, şi monahul Ilarion Dincă. Dar nu numai noi românii 
nc-am împuţinat așa de mult, ci din toate neamurile. Zeci de chilii au 
rămas pustii, părăsite de mulţi ani; altele s-au ruinat, iar la celelalte sînt 
cîte unul-doi. La fel şi schiturile din Athos, cele mai multe s-au ruinat și 
pustiit. Mînăstirile mari, lavrele, în număr de 20, jumătate sînt de sine, 
' jumătate cu viață de obște, Cele de sine, deşi mai bogate, sînt mai ruinate 

şi au fiecare pînă la 20—25 de călugări. Cele de obşte, de obicei, sînt mai 
sărace, dar menţin tradiția călugărească și viața duhovnicească mult mai 
bine. Au tineret, sînt bine întreţinute, sînt mai ospitaliere și au pînă la: 
60 şi chiar 80 de călugări şi fraţi. TAS a mt 

— Ce călugări români mai cuvioşi s-au nevoit în Sfintul Munte, de la 
sfîrșitul secolului XIX pînă astăzi? - .: ia e cad A 

— Deşi n-am avut o mînăstire a noastră, în care să se Îuude Dumnezeu 
în grai românesc, totuși călugării români sînt consideraţi pe drept cuvînt 
dintre cei mai evlavioși, mai tăcuţi, mai smeriţi și iubitori de liniște şi 
nevoinţă. Pentru aceea toţi îi cinstesc și se folosesc de viaţa lor. lată cîțiva 
dintre cei mai îmbunătăţiţi: ieroschimonahul Nifon Ionescu (1901), ctito- 
rul Schitului românesc Prodromul; schimonahul Nectarie Creţu (t1898), 
cel mai mare protopsalt atonit din secolul trecut, numit și „privighetoarea 
Athosului” sau „al doilea Cucuzel”; cuviosul Avxentie (sec. XIX), 
mare sihastru sub vîrful Athonului și monahul Vitalie (71945). Iar dintre: 
duhovnici amintesc pe ieromonabii Gherasim Sperchez, Ilie Vulpe, Antipa 
Dinescu, Macarie Untan, pe care i-am cunoscut bine și ne spovedeam la ei. 
Mai știu cîțiva călugări sporiţi, pe care îi vizitam și le ceream cuvînt de 
folos, precum: Ignatie de la Schitul Iviru, Isaia și Feofilact de la Cherașa; 
Ghenadie de la Chilia Vigla — Prodromul; Visarion și Gherasim de la 
Sfîntul Ipatie ; Ilarion de la Calimiţa; Arsenie Neluș de la Xeropotamu, 
şi alţii. Numele lor de familie, cei mai mulţi nici nu voiau să-l amintească. 

Au fost mulţi și faptele lor minunate și frumoase, dar trebuie ştiut că 
părinţii vechi își ascundeau numele, locul de nevoinţă și faptele bune. 
Dacă o faptă bună se descoperea de cineva, acea faptă se socotea pierdută. 
Părinţii noştri dinainte obișnuiau a se defăima pe sine și ca de sarpe fugeau 
de slava deşartă, care fură tot rodul faptei bune. Apoi, starețul meu, 
Diomid Velasă, multă vreme nu ne dădea binecuvîntare să umblăm 
undeva sau să conversăm cu părinţii, ca să ne deprindă cu tăcerea, cu 
ascultarea și cu rugăciunea inimii. 

— Astăzi monahismul din Muntele Athos, ca şi din toată lumea 
creștină, trece printr-o mare criză duhovnicească. Care sînt, după părerea 
prea cuvioșiei voastre, cauzele slăbirii vieţii apiritale în această unică 
cetate a monabhismului ortodox? 

— Sîntem călugări din veacul XX şi odată cu schimbarea lumii în, 
general s-au schimbat toate, au slăbit și miînăstirile, s-au împuţinat și 
călugării, au slăbit și credința în Dumnezeu, dragostea, viața de rugăciune 
și rîvna pentru jertfă, căci călugăria este mai întîi o jertfă totală de sine. 
Astăzi sînt puţini eroi, puţini sfinți, pentri că au slăbit credința şi jertfa. 
Apoi, trebuie să recunoaştem că și aici, în Athos, nu se pogoară nimeni 
din cer, ci toți vin din vălmăşeala lumii și nu are cine să-i crească, să-i 

formeze duhovnicește, ca să se ridice la măsura părinților noştri, pentru că 
nu mai sînt duhovnici iscusiţi nicăieri. Pe călugării buni îi iau duhovni- 
cii buni. - l a 

Cauzele cele mai importante ale slăbirii monahismului în Sfintul 
Munte sînt acestea: iubirea de materie, adică de bani, de mîncare, de 
avere ; uitarea datoriilor călugărești, adică părăsirea bisericii, a rugăciunii, 
a postului, a metaniilor și ascultării, care duce pe mulţi la pierzare; apoi, 
depărtarea de frica lui Dumnezeu, adică slăbirea credinţei, a rîvnei, a 
citirii cărţilor sfinte și cugetării la moarte. 

— Speraţi într-o înnoire a vieţii monahale în Athos și peste tot? 

Cum s-ar putea realiza acest lucru atit de necesar? 
l — Monahismul ortodox şi mai ales cel atonit a mai fost în decădere, 
dar niciodată ca acum. Slăbirea monahismului în trecut venea din motive 
de afară, precum războaie, ocupaţii străine, prigoane, erezii şi altele. 
Acum însă, slăbirea monabhismului vine dinăuntru, din pricina slăbirii 
credinţei, a dragostei şi rivnei noastre, ceea ce este mult mai greu și cu 
anevoie de vindecat. În Athos ar fi fost cu putinţă să se menţină şi să se 
înnoiască viața duhovnicească, dacă nu s-ar fi stricat legea şi vechea rîn- 
duială a Sfintului Munte. Înainte, Sfântul Munte era autonom, se con- 
ducea singur din interior și nici un stat de pe Glob nu se putea atinge de 
el. Dar acum este condus de legile civile din afară, nu mai are independenţă, 
nici nu mai poate intra oricine aici. De aceea, încet-încet, puterile întu- 
nericului îl vor aduce la tăcere şi la nimicire. Știu și la ce număr de vie- 
ţuitori va ajunge în viitor Sfîntul Munte. În cele din urmă vor rămîne 
foarte puţini monahi, dar vor fi ca sarea în bucate! 

Îndreptarea şi reînnoirea monahismului începe însă tot din interior. . 
Dacă monahii vor părăsi pricinile care i-au adus în această.stare de deca- 
denţă ; dacă mînăstirile vor avea din nou duhovnici buni; dacă ne vom 
întoarce iarăşi la cele duhovniceşti, adică la biserică și rugăciune cît mai 
mult, la dragoste şi ascultare, la sărăcie şi viață cît mai curată și dacă 
vom părăsi grijile lumești, materia, traiul bun și voile noastre — atunci 
. menahismul va fi din nou salvat, viața duhovnicească se va înnoi şi noi 
vom fi iarăși ca niște făclii în sfeșnic pentru toată lumea! 

— Ce faptă bună este mai necesară la înnoirea vieţii mona- 
hale în lumea creștină ? 

— Zice Domnul nostru lisus Hristos: „Întru aceasta va cunoaște 
lumea că sînteţi ucenicii Mei, de veţi avea dragoste între voi” (loan 13, 35). 
De dragoste şi de frica lui Dumnezeu este nevoie mai întii, prin care oricine 
se îndepărtează de la rău. - | 

— Între ce ani ați fost egumen la Mînăstirea Zografu, ctitoria lui 
Ștefan cel Mare din Sfîntul Munte? Pn TE 

. — La 8 februarie 1965, conducerea Sfintului Munte m-a numit sta- 
reț şi Arhimandrit al Minăstirii Zografu, prin episcopul Natanail Lavri- 
otul, în prezenţa a opt antiprosopi (delegaţi stareți) de la Sfînta Chinotită 
din Careea. Atunci am găsit la Zografu numai cîţiva călugări bătrîni și 
nici nu avea cine să slujească la biserică. Eu am organizat mai întîi rindu- 
iala bisericii. Apoi, am înmulțit numărul călugărilor, am reparat o bună 
parte din chilii și am înnoit arhondaricul, care era în paragină. La Zografu 
am condus mânăstirea aproape zece ani. Eu sînt primul călugăr român 
care a fost stareţ la una din cele 20 de minăstiri împărătești din Athos, 

— Întrucît sinteți un duhovnic căutat în Sfîntul Munte, aveţi fii 
duhovniceşti numai români sau și de alte neamuri? 

.— Am fost 15 ani duhovnic la Mînăstirea Costamonitul, la greci, 
români, bulgari, macedoneni și albanezi. Am spovedit şi mircni care ajun- 
geau pînă la Chilia Sfîntul Ipatic, sau cînd mergcam pe drumuri și era 
nevoie. În prezent spovedesc o bună parte din călugării români și greci 
care locuiesc mai aproape de noi. 

—- Ce părere aveţi despre Schitul nostru Prodromal ? Sînt Speranțe să 
fie înnoit, atit duhovniceşte cît și material? 

— Schitul Prodromul are nevoie mai întîi de unitate duhovnicească, 
cu simplitate şi dragoste în obște. Apoi să ţină bună legătură cu Sfînta 
Lavră de care depinde şi să nu facă monahii între ei T eonan care-i 
mai rău decît eresul. 

u7 — Care sînt cei mai buni duhovnici români stoniți în prezent ? 

— Dintre cei vechi au rămas părintele Dionisie Ignat, de la Chilia 
Sfintul Gheorghe-Colciu, părintele Iulian Lazăr şi părintele Serapion 
Zaharia din Prodromul, toți trei moldoveni, la care mai trebuie adăugați 
Protosinghelii Petroniu Tănase şi Chiril Șaramet, de asemenea prodro- 
miţi, veniţi din Moldova. Iar dintre cei răposaţi, pot aminti pe Ghenadie 
de la Vigla, Arsenie Neluș de la Xeropotamu —Chilia Adormirca Maicii 
Domnului, ieroschimonahul Ștefan de la Xeropotamu, din aceeaşi chilie 
românească, care a avut o viaţă sfîntă. Apoi, Cozma Lupaşcu și Calinic 
Pleșea, din Schitul Vatopedului, de loc din Basarabia; Ilarion și loani- 
chie, toţi duhovnici de frunte în Muntele Athos. ; 
. — Întrucît ați fost de mai multe ori în ultimii ani prin țară, ce părere 
aveţi, părinte Dometie, despre mînăstirile și opaa ne ata! românesc din 
zilele noastre? ` isa i 

-> — Dacă se vor pleca sub ascultare cu smerenie şi vor avea îndemnuri 
duhovnicești de la duhovnici şi bărbaţi încercaţi; pot să aducă roadă mylia 
prin temere de Dumnezeu. 


— Ce părere aveți despre poporul : nostru românesc și despre viaţa 
religioasă din țară? : 

— O, popor binecredincivs! Nu ştiu ce să admir întru tine! Iubirea 
de Dumnezeu? Rivna pentru Biserică? Îndurarea, dărnicia, evlavia, sau 
iubirea de străini? Că cu acestea am îmblînzit hoardele năvălitoare ale 
popoarelor păgîne care rivneau la bunurile ţării noastre. De aceea, cred că 
nu există sub soare alt popor mai milostiv şi răbdător decît poporul român ! 

— Ce datorii au astăzi călugării şi mînăstirile noastre? Cum ar putea 
ele mai bine să ajute lumea, pe oameni și să mărturisească pe Hristos? 

— Să se caute cu scumpătate şi evlavie trecutul luminos al înainta- 
şilor noştri, Vieţile Sfinţilor şi cuvintele de învăţătură ale Părinților noş- 
tri, vetrele mînăstirilor şi schiturilor noastre și este de ajuns. Nu avem 
decât o singură cale de urmat. Să mergem pe urmele lui Hristos. Să trăim 
Evanghelia lui Hristos, să mîngtiem poporul lui Dumnezeu şi să fim tutu- 
ror făclie aprinsă în sfeșnic. Altfel, nu ne putem mîntui nici pe noi, nici 
pe alţii. „Prin tine, mîntuirea, Israile, şi prin tine, pieirea !”. 

— La vîrsta patriarhală pe care o aveţi, de aproape 80 de ani, ce sfat 
duhovnicesc daţi fiilor sufleteşti ai prea cuvioşiei voastre? 

— Le amintesc cântarea ce se cîntă în biserică: „lubiți pe Dumnezeu 
şi va fi viu sufletul vostru. Nimic să nu cinstiți mai mult decît dragostea 
Lui ...”. Și apoi, sînt alții mai sporiţi și mai înţelepţi decît mine și 
Domnul ne spune: „Nu fiți dascăli mulți, că unul este Dascălul vostru, 
Hristos !? 5 ] 

— Ce fapte bune ne sînt mai necesare pentru dobfndirea mîntuirii 
noastre ? e 3 

— Împlinirea poruncilor dumnezeiești, mărturisirea curată a tuturor 
păcatelor sub epitrahilul duhovnicului, fără nici un gînd ascuns în inimă 
în împărtășirea cu Trupul și Sîngele Domnului, cu lacrimi umile, care sigi- 
lează rugăciunea primită la cer. | 

— Ce binecuvântare şi cuvînt duhovnicesc de învăţătură lăsaţi călu- 
gărilor, preoţilor şi tuturor celor ce vă cunosc și vă preţuiesc din ţara 
noastră? ; ; i 

— „Miluieşte-ne pre noi, Stăpîne, Dumnezeul tuturor, și cerce- 
tează-ne! Ridică mîna Ta peste neamurile străine, ca să vadă puterea 
Ta” (Is. Sirah 36, 3). Binecuvintează, Doamne, Țara Românească zidi- 
toare cam peste tot de biserici și ctitorii mînăstireşti, cu veşmiutul arhie- 
riei și preoţiei prin bunătatea şi măreţia Ta, pe călugări îmbracă-i în 
hlamida smereniei, prin care vor trece toate cursele vrăjmașului cele rele, 
iar pe binecredincioşii creştini îmbracă-i în bucuria mântuirii! „Și de vor 
fi păcatele voastre ca cîrmizul (roşeala), ca zăpada le voi albi; și de vor fi 
ca păcura, ca lna albă le voi face... Și de veţi vrea și mă veţi asculta, 
bunătăţile pămîntului veţi mînca” (Isaia 1, 18—19), ii 

Și acum, iubite părinte Ioanichie, de binevoiţi, primiţi de la mine 
aceste smerite cuvinte ca pe niște smaralde și rubinuri, iar pe ale mele 
răutăţi, binevoiţi a le considera ca pe unele DATĂ ți, că numai așa ne 
putem mîntui noi toți, Amin. 


lertaţi-mă pe mine smeritul Dometie, truditul şi mult e apropiatul 
de ceasul morţii! 


PROTOSINGHELUL PETRONIU TĂNASE. 
Schitul românesc Prodromul-Athos 
' (a. 1915) 


Nu este deloc ușor să vorbeşti despre cineva care iubeşte tăcerea și 
liniştea, care refuză dialogul de teamă să nu i se jefuiască comoara cea 
ascunsă a inimii, adică pacea duhului, cîștigată cu atîta osteneală 
şi stăruință. 

Protosinghelul Petroniu Tănase, născut în comuna Fărcașa- Neazaţ, 
este un călugăr al ordinei, al tăcerii și smereniei. Mai mult ca alții, Cuvioșia 
Su lucrează întru răbdare, adună şi păzeşte. Călugărit și format duhov- 
niceşte în obștea Miînăstirii Neamţ, cea mai mare școală a vieţii spirituale 
româneşti, cu o lungă experienţă de trăire monahală adunată de la cei 
mai iscusiţi duhovnici şi stareţi contemporani, părintele Petroniu este 
cunoscut în țara noastră ca un profund teolog, protopsalt și dascăl de 
suflete. Dintre toate, cel mai mult iubește biserica cu slujbele și cîntările 
ei înălțătoare de suflet, de la care nu lipsește niciodată. Apoi iubește căr- 
ţile, îndeosebi scrierile Sfinţilor Părinţi, din care zilnic citește, se hrănește 
şi împărtășește şi altora în chip discret câte un cuvint de zidire duhovni- 
cească. Cărţile rămîn marii prieteni și sfetnici ai părintelui Petroniu. 
Ziua, seara sau la miezul nopţii, după orele de rugăciune și slujbă, Sfinţia 
Sa deschide nerăbdător Sfînta Scriptură, Patericul, Filocaliile sau Vieţile 
Sfinţilor, cărţile sale preferate, şi din toate adună hrană pentru suflet. 

A treia sa mare iubire o formează florile. Florile cîmpului, florile 
copacilor înfloriţi, florile gingașe semănate de mîinile îndemiînatice ale 
Sfinţiei Sale în ograda mînăstirii, în jurul bisericii, sub streașina chiliilor. 
Părintele Petroniu iubeşte nespus de mult florile, mai ales anumite flori, 
potrivite cu sufletul său meditativ, singuratec, care odihneie privirea 
şi îndeamnă la cugetare. Í 

După Minăstirea Neamț, părintele Petroniu s-a mai nevoit în mînăs- 
tirile Cernica, Slatina, Curtea de Argeş și, în ultimii zece ani, la Sihăstria. 
Aici am vieţuit împreună, am slujit, am lăudat pe Dumnezeu, ne-am 

împărtăşit sufletele din acelcași cărți, ne-am îmbărbătat dilio vice sie 
unii pe alții și ne-am bucurat în nădejdea mîntuirii. pei 
Dorul tainic al desăvîrşirii și împlinirii sale sufleteşti îl îndeamnă pe 
Protosinghelul Petroniu Tănase să plece în Muntele Athos, la Schitul 
românesc Prodromul. De acolo, de sub vîrful Atonului, ne trimite dra- 
gostea sa și această frumoasă meditaţie la rugăciunea Sfîntului Efrem Sirul 
„Doamne și Stăpînul vieţii mele”, pe care o redăm în paginile ce urmează, 


At e dă Z Doamne şi Stăpînul vieții mele 


« 


Rugăciunea pocăinţei 


Legată de vremea Postului Mare, rugăciunea Sfîntului Efrem Sirul 
este o rugăciune scurtă, dar plină de putere şi bogăţie duhovnicească, 
cum numai marele părinte Efrem Sirul, „alăuta Duhului Sabat putea 


să o alcătuiască. 
Tipicul prevede să fie rostită avînd ochii trupeșşti și mîinile ridicate 


în sus, cu ochii minții înălțați către Dumnezeu, cu umilință, cu lacrimi și 
cu frică de Dumnezeu, însoţită de metanii şi închinăciuni, după rînduiala 
cunoscută, Rostită astfel, cu înţelegere și simțire, ea preface şi înnoiește 
întreaga viață sufletească. Stăruind asupra cuprinsului ei, vom descoperi 
o întreagă teologie a pocăinţei, încât cu dreptate această rugăciune este 


numită „Rugăciunea pocăinţei”. 
Rugăciunea se rostește la toate cele șapte laude: Vecernie, Pavecer- 


niță, Miezonoptică, Utrenie, Ceasuri și Obedniţă; în total, de nouă ori 
în curgerea unei zile şi de opt ori cînd se săvîrşește Liturghia Darurilor mai 
înainte sfințite, întrucît rămîne partea de vecernie la care se rosteşte de 
obicei rugăciunea. Numerele opt şi nouă, de cîte ori se zice rugăciunea, 
ne duc cu mintea la cele nouă cete îngereșşti şi la veacul viitor, simbolizat 
prin numărul opt, vrînd parcă să ne spună că numai pocăința ne poate 
învrednici de viața fericită a vieţii veșnice și de traiul împreună cu îngerii. 

Rugăciunea are trei părți bine deosebite. În prima parte, ne rugăm 
lu Dumnezeu: „Doamne și Stăpînul vieții mele! Duhul trîndăviei, al 
grijii de multe, al iubirii de stăpînie şi al grăirii în deșert nu mi-l da mie”. 
În partea a doua: „Iar duhul curăţiei, al gîndului smerit, al răbdării și al 
dragostei, dăruieşte-l mie, slugii Tale”. Și încheiem: „Așa, Doamne, dăru- 
ieşte-mi să-mi văd păcatele mele şi să nu osîndesc pe fratele meu, că bine- 
cuvîntat ești, în vecii vecilor. Amin”. Deci pe de o parte ne rugăm să ne 
ferească Dumnezeu de patru duhuri rele, de patru patimi, iar pe de aita, 
cerem să ne dăruiască patru duhuri bune, patru virtuți. i 

Observăm că Sfintul Efrem, înșirînd cele două feluri de patimi și de 
virtuţi, le numește pe toate deopotrivă duhuri: duhul trîndăvici, duhul 
curăției ... Cum să înţelegem oare aici cuvîntul .„duh”? 

În privința duhurilor rele, lucrul este simplu. Izvorul a toată rău- 
tatea este duhul răutăţii, care „umblă ca un leu, căutînd pe cine să înghită” 
(1 Petru. 5, 8) și lupta noastră trebuie să o ducem împotriva „duhurilor 
răutăţii din văzduh” (Efes. 6, 12). Patimile care înrobesc pe om nu sînt 
altceva decît semnul înfringerii omului în lupta sa cu aceste puteri vrăj- 
mașe. De aceea, Sfinţii Părinţi obişnuiesc să numească „duh” nu numai 
pe „duhul răutăţii”, pe diavolul, ci și lucrarea lui, zicînd deopotrivă: 
„duhul trîndăviei”, sau „dracul trîndăviei” și „duhul lăcomiei”, sau „dra- 
cul lăcomiei” etc. Acest fel de a vorbi al Părinților este mai cuprinzător 
şi ne ajută să înţelegem mai deplin cum stau lucrurile. O patimă este mai 
mult decît e îmbolnăvire a sufletului, este căderea în robia unei puteri 
vrăjmaşe, care ne stăpînește cu silnicie, ne luptă neîntrerupt, urmărin- 
du-ne moartea veșnică. În dosul fiecărei patimi se ascunde puterea vrăj- 
mașă a diavolului. A Ea 

Dar de ce, în prima parte a rugăciunii, rugăm pe Dumnezeu să nu ne 
dea cele patru duhuri rele? Oare Dumnezeu ne dă trîndăvia, mînia, pati- 
mile? Firește că nu! Uneltirile drăcești sînt pline de viclenie și puterea lui 
nespus de mare și nimeni n-ar putea scăpa de ele dacă Dumnezcu nu lc-ar 
îngrădi, neîngăduindu-i să războiască pe om mai presus de puterile sale. 
De aceea, cînd zicem: „duhul trîndăviei, al grijii de multe ... nu mi-l da 
mie”, ne rugăm lui Dumnezeu să nu ne lase să cădem în robia patimii 
trîndăviei, să nu lase pe, dracul triîndăviei să ne stăpînească. 

Dacă prin duhurile patimilor înţelegem pe draci, atunci prin duhurile 
virtuţilor: al curăţiei, al smereniei, trebuie să înţelegem pe duhurile eccle 
bune, pe îngeri? Este adevărat că și îngerii necontenit ne ajută la săvîrși- 
rea binelui, dacă nu-i îndepărtăm cu păcatele, precum auzim la utrenia 
din Lunea brinzei: „Îngerii, păzitorii vieţii noastre stau mai aproape de 
cei ce se curăță cu postul”. Totuși, Sfinţii Părinţi, cînd este vorba de 
virtuţi, nu vorbesc niciodată ca în cazul patimilor; nu zic adică „îngerul 
curăţiei”, „îngerul smereniei” etc., cum zic dincolo: „dracul läcomici”, 
„dracul mîndriei”. Deci, cele patru duhuri bune nu sînt îngeri, ci altceva. 

Știm că la Sfîntul Botez, omul se leapădă de satana şi se îmbracă 
cu Hristos; se face locaș al Duhului Sfînt şi primește putere să se facă fiu 
al lui Dumnezeu (loan 1, 12). Are întru sine seminţele tuturor virtuţilor, 
„darurile Botezului”, ale Mirungerii, şi omului nu-i mai rămîne decît să 
dea lucrarea cea din afară, prin împlinirea poruncilor, ca să crească omul 
cel nou, născut din Sfîntul Botez. De aceea, Sfinții Părinţi zic că viața 
duhovnicească este o desfășurare a acestor puteri, o „actualizare a daru- 

rilor Botezului şi Mirungerii”. Virtuţile deci, fiind lucrarea Sfintului Duh 
din om, sînt numite şi ele „duhuri”, ca și izvorul din care curg. Așa numește 
şi proorocul Isaia darurile Sfîntului Duh zicînd: „duhul înţelepciunii, 
duhul înţelegerii, duhul sfatului...” (Isaia 11, 2, 3). Deci, cele patru 
duhuri bune: duhul curăţiei, al smereniei și celelalte nu sînt îngeri, ci 
daruri ale Sfîntului Duh și ne rugăm lui Dumnezeu ca ele să nu rămână 
nelucrătoare în noi. 

O simplă privire asupra celor două şiruri de „duhuri” ne ajută să 
înţelegem un lucru foarte însemnat pentru viața duhovnicească: duhurile 
răutăţii se află în afară de noi, deci și răul este în afară. Dubhurile virtuţilor, 
darurile Sfintului Dub, izvorul binelui se află înăuntrul nostru. Spre rău 
ne îndeamnă niște puteri străine de noi; spre bine avem puteri proprii, 
puterea dumnezeiască din noi. Deci, este mai ușor a face binele decît 
răul. De aici şi marea răspundere pe care o are omul înaintea lui Dum- 
nezeu și osînda prea pentru săvîrşirea răului. 

Cu rost a pus Sfintul Efrem, mai întîi duhurile răutăţii și în al doilea 
rînd duhurile virtuţilor ; pentru că nu putem lucra virtutea, dacă nu ne-am 
cărțit mai întîi de patimi. e. 

Vorbind despre patimi, Sfinţii Părinţi ca: Efrem Sirul, Foan Scărarul, 
Maxim Mărturisitorul, Joan Damaschin și mulţi alții, arată că riumărul 
lor este foarte mare; că în fruntea lor stă iubirea de sine; că neștiinţa, 
uitarea și nepăsarea sînt proptelele tuturor patimilor ; că din acestea curg 
cele șapte patimi capitale din care se resfiră apele mocirloase și otrăvite 
ale tuturor celorlalte patimi. Este firesc deci să ne întrebăm de ce, din 
această mare mulțime, Sfîntul Efrem a ales numai patru patimi și de ce 
anume pe acestea, mai ales că ele nu se află printre cele mai vătămătoare. 
Răspunsul la această nedumerire îl vom avea după ce ne vom opri în 
scurt la fiecare din cele patru duhuri ale răutăţii. G 

i Duhul trindăviei. Făcut după chipul lui Dumnezeu și menit să ajungă 
asemenea lui Dumnezeu, omul este rînduit pentru lucrare de la început, 
cînd a fost pus în Eden, ca „să-l lucreze şi să-l păzească” (Facere 2, 15). 
După izgonirea din rai, lucrarea omului este îndreptată, îndeosebi, spre 
agonisirea celor trebuitoare vieţii: hrană, îmbrăcăminte, locuință. Fără 
de acestea nu poate trăi; de nevoie trebuie să lucreze că nu poate trăi în 
lenevire. Deci, nu de această trindăvie se roagă Sfîntul Efrem să fie izbă- 
vit, ci de trîndăvia mult mai vătămătoare a nelucrării poruncilor lui. 
Dumnezeu; lucrarea acestora, precum am mai spus, fiind condiția creș- 
terii omului celui nou născut din Sfîntul Botez, al dobîndirii asemănării 
cu Dumnezeu. Prin „pilda talanţilor, Mîntuitorul ne învață că puterile 
Sfintului Duh, care sălășluiesc în om sînt foarte mari (un talant cântărește 
peste 40 de kg) şi pot duce pe om la cea mai înaltă desăvîrşire ; și dacă nu 

toţi ajung la aceeași măsură sau nu ajung deloc, se datorează trîndăviei 
omului. Aceasta este direct potrivnică dezvoltării omului duhovnicesc, 
este refuzul propriei sale creșteri, închircirea în nedesăvirșire. Lumea 
întotdeauna a osîndit pe leneș. Solomon îl trimite să ia pildă de la harnica 
furnică (Pilde 6, 6), iar Apostolul poruncește că „cine nu muncește, nici 
să nu măniînce” (2 Tes, 3, 10). De aceea, și Sfîntul Efrem pune trindăvia 
în fruntea celor patru duhuri pătimașe, ca una care este piedică a toată 
fapta bună şi potrivnică celei mai înalte chemări a omului. 

Duhul grijii de multe, spun Sfinţii Părinţi, este însemnul împătimirii 
de cele materiale, cleiul care ne ţine lipiţi de cele pământești. El este strîns 
legat și urmează duhului trîndăviei. Într-adevăr, negrijindu-se de lucrarea 
duhovnicească, omul își caută o mincinoasă împlinire, răspîndindu-se în 
cele dinafară, în grija de multe, în grija de cele viitoarâ, cum să-și agoni- 
sească cele plăcute şi cum să scape de cele dureroase — căutarea plăcerii 
şi fuga de durere fiind, după Sfîntul Maxim Mărturisitorul, grija perma- 
nentă a omului împătimit. Pe bogatul din Evanghelie, căruia îi rodise 
țarina şi se grijea cum să-și asigure roadele pentru mulţi ani, Mîntuitorul 
îl numește „nebun” (Luca 12, 20). „„Luaţi aminte, ne îndeamnă Domnul, 
să nu se îngreuieze inimile voastre cu... grijile lumii” (Luca 21, 54). 

Răspîndindu-ne în cele din afară, grija de multe este potrivnică vieţii 
duhovnicești și ne îndepărtează de Dumnezeu. Dumnezeu este unime desă- 
vîrșită şi omul nu se poate întîlni cu El decît dacă își reface unitatea sa 
sufletească, prin întoarcerea în sine, adică prin pocăință şi prin intrarea în 
cămara cea mai dinăuntru, adică prin rugăciune ; căci împărăţia cerurilor 
este înăuntrul nostru (Luca 17, 21). Dimpotrivă, răspîndirea în grija de 
multe ne întilnește cu diavolul, care este fărîmiţare, mulțime, „legheon”. 

Părinţii duhovnicești necontenit ne îndeamnă să ne agonisim „fărăde- 
grija de toate”, singura grijă îndreptățită să ne stăpînească fiind grija de 
răspunsul la înfricoșata judecată, grija de mîntuire. Dacă trîndăvia face 
nelucrător harul din om, grija de multe face pe om netrebnic acestei lucrări, 
punîndu-l pe calea potrivnică mântuirii. l ; 

Duhul iubirii de sine, al iubirii de stăpînire, este dava E stăpi- 
nirea cea rînduită de Dumnezeu, față de care tot omul trebuie să se supună 
(Rom. 13, 1). Este un duk al răutății, o înţelegere strîmbă a purtării omului . 
față de aproapele, un abuz asupra lui, folosindu-l ca unealtă și mijloc de 
profit personal. Mintuitorul Iisus Hristos arată că acest duh este al păgi- 
pilor și cu totul străin de duhul Evangheliei, învăţind astfel pe ucenicii 
săi: „Cine dintre voi vrea să fie mare, să fie slujitorul vostru ; şi cine dintre 
voi vrea să fie întii, să vă fie slugă. Precum și Fiul Omului n-a venit să I se 
slujească, ci El să slujească şi să-Şi dea sufletul răscumpărare pentru 
mulți” (Matei 20, 25). Ceea ce a și arătat cu fapta, spălînd picioarele 

ucenicilor şi dîndu-şi viața pentru mâîntuirea noastră. De unde înţelegem 
că adevărata stăpînire nu este profitoare, ci slujitoare ; slujire a aproape- 
lui cu dragoste, pînă la dăruirea vieţii pentru mîntuirea lui. Omul are o 
mare valoare, este „chipul lui Dumnezeu” și valorează cât Însuşi „chipul” 
pe care îl poartă ; este răscumpărat cu scump sîngele Miîntuitorului Hristos 
şi valorează cît preţul acestui singe. De aceea, slujirea omului este o mare 
cinste, pentru că este slujirea lui Dumnezeu Însuşi. „Ceea ce aţi făcut 
unuia dintre acești fraţi ai Mei mai mici, Mie Mi-aţi făcut”, va zice Dom- 
nul la înfricoșata judecată (Matei 25, 40). Slujirea aproapelui este o porun- 
că evanghelică, faptă de mare cinste, desăvirşită cale de miîntuire. Duhul 
de stăpînire, care înjosește pe om şi-l coboară în rîndul lucrurilor, ne lip- 
seşte dintr-o dată de toate aceste trei. El este strîns legat de duhul grijii 
de multe. Într-adevăr, cînd toată grija omului este îndreptată spre cele 
materiale, este firesc ca și omul să fie transformat în unealtă sau bun 
material, care nu valorează mai mult decît profitul pe care-l aduce. 

Grăirea în deşert, zice Sfîntul Ioan Scărarul, este scaunul slavei deşarte, 
semn al nepriceperii, urmarea îmbuibării şi necurăției, pierderea umilin- 
ţei şi întunecarea rugăciunii (Cuv. 11). Este o irosire a celui mai de cinste 
dar pe care l-a dat Dumnezeu omului, darul cuvîntului, şi prefacerea lui 
în prilej de păcătuire și pierzare. Cuvîntul omenesc are o mare și tainică 
putere, aduce cu el ceva din fiinţa celui pe care îl rostește. Dacă cuvîntul 
lui Dumnezeu este Dumnezeu însuși, și cuvîntul omului este omul însuși. 
„Dacă vrei să știi ce este în inima omului, zic Sfinţii Părinţi, ia aminte 
la cele ce spun buzele lui”. Vorbăria şi pălăvrăgeala arată un lăuntru 
stricat, care duce la stricarea altora ; lipsește cuvîntul de tainica lui putere, 
îl face cuvînt fără de preț. De aceea Mîntuitorul ne spune că: „pentru tot 
cuvântul deşert pe care îl vor grăi oamenii, vor da seama în ziua judecății” 
(Matei 12, 36). Sfinţii Părinţi, temându-se de marea răspundere a cuvîn- 
tului, au iubit şi lăudat tăcerea mai mult decît vorbirea. „Pentru că am 
vorbit, zice Cuviosul Arsenie, adesea m-am căit ; iar pentru că am tăcut, 
niciodată”. Cuviosul Agaton trei ani a purtat o piatră în gură pentru a 
deprinde tăcerea, iar Sfîntul Isaac Sirul zice că „tăcerea este graiul veacu- 
lui viitor”. Chiar și vorbirea despre cele duhovniceşti este păgubitoare, 
cînd este prea multă. Spune şi înţelepciunea poporului: „vorba este de 

“argint, iar tăcerea de aur”. 

Dacă luăm acum aminte la cele patru duhuri ale răutăţii, observăm 
două lucruri de mare însemnătate. 

În primul rînd, vedem că ele se leagă unele de altele, formează un fel 
de povirniş pe care alunecă omul stăpînit de ele. Din trindăvie și din 
negrija de mântuire, omul dă în mincinoasa lucrare a răspîndirii în grija 
de multe; din aceasta dă în duhul de stăpînire, nesocotind pe aproapele, 

și coborînd în rîndul lucrurilor; iar de aici ajunge şi la nesocotirea sa pro- 
prie prin degradarea cuvîntului, în grăirea în deșert. 

Dar legătura dintre cele patru duhuri rele este și mai orga pică precum 
vom vedea îndată. . D 

` Sfinții Părinți ne arată că o nde de bază pent sporirea duhov- 
nicească este să ne păzim conştiinţa neprihănită din patru părți. Faţă de 
Dumnezeu, silindu-ne necontenit la împlinirea poruncilor Lui; față de. 
aproapele, ferindu-ne de tot lucrul potrivnic dragostei de aproapele; față 
de sine, folosind bine darurile primite de la Dumnezeu, și faţă de lucruri, 
folosindu-le potrivit: cu rostul pentru care au fost eae adică numai pen- 
tru trebuinţă şi cu înfrînare. 

Or, dacă luăm bine seama, cele patru patimi ne vatămă conștiința 
din toate aceste patru părți. Trîndăvia ne vatămă conștiința faţă de 
Dumnezeu, ca una care se împotrivește lucrării harului din noi; grija de 
multe vatămă conștiința față de lucruri, pe care le întrebuințăm spre 
pierzarea și nu spre mântuirea noastră ; iubirea de stăpînire, care nesoco- 
tește pe om, vatămă conștiința față de aproapele, iar grăirea în deșert 
vatămă conștiința faţă de sine, prin irosirea marelui dar dumnezeiesc al 
cuvîntului. Astfel, cele patru patimi arată o stare de îmbolnăvire generală 
a sufletului, o strîmbarg a purtării omului față de tot ceea ce-l înconjoară ; 
față de Dumnezeu, faţă de lucruri și față de sine. Omul nepăsător de 
mântuire, răspîndit în grija de multe, asupritor de aproapele și slobod la 
limbă, este chipul acestei îmbolnăviri sufletești, chipul omului robit de 
păcat. Deşi mintuirea este un lucru personal al fiecăruia, totuși omul nu 
şi-o lucrează de unul singur, ci în strînsă legătură cu Dumnezeu și restul 
făpturii: aproapele şi lucrurile. Mîntuirea sau pierzarea sa depinde de 
felul purtării sale faţă de ceilalți. Cele patru duhuri rele, strimbînd purta- 
rea omului față de lumea din afară de el, îi taie orice putință de mântuire. 
Nu-i greu de înţeles pentry ce Sfintul Efrem s-a opriti numai la aceste 
patru duhuri. - F > ; 

Dimpotrivă, care sînt trăsăturile sufletului sănătos, o vedem în par- 
tea a doua a rugăciunii Sfîntului Efrem, în care cerem de la Dumnezeu să 
ne dăruiască duhul curăţiei, al gîndului smerit, al răbdării și al dragostei, 
asupra cărora ne oprim acum. 


Duhul curăţiei nu trebuie luat ca simplă curăție trupească de păcatele 
desfrînării. Curăţia este prima treaptă a nepătimirii, starea sufletului 
curăţit de patimi, gata pentru lucrarea virtuţilor. „Cum să cîntăm cînta- 
rea Domnului în pămînt străin ?” ziceau evreii în robia babilonică; pe care 
tilcuind-o Părinţii, ne învaţă că nu putem aduce nici un rod de faptă 
bună cită vreme ne aflăm în robia patimilor. De aceea și pune Sfintul 

Efrem curăţia în fruntea tuturor celorlalte virtuţi, ca una ce stă la înce- 
putul vieţii virtuoase. ; 

Duhul gîndului smerit este prima sămînță răsărită pe ogorul curăţiei. 
Este o aşezare în starea firească a existenţei noastre pămîntești în faţa lui 
Dumnezeu. Pe de o parte, făpturi slabe şi neputincioase, „ca iarba și ca 
floarea ierbii” (Ps. 102); „statul meu ca o nimica înaintea Ta”, zice David 
(Ps. 38); pe de altă parte, pe toate — și însăși existența noastră — avin-. 
du-le primite în dar de la Dumnezeu. „Ce ai, să nu fi primit”? ne întreabă 
Apostolul (1 Cor. 4, 7), pentru a încheia: „Cu harul lui Dumnezeu sînt ceea 
ce sînt” (1 Cor. 15, 10). De aceea, Sfinţii Părinţi ziceau că smerenia este 
a se socoti omul pe sine mai prejos decît toţi oamenii și chiar decit 
cele necuvîntătoare, și a pune pe seama lui Dumnezeu toate taptele 
sale cele bune. 

Duhul răbdării este a T sămînță care crește pe ogorul curăţiei. 
Căci dacă omul se smerește și-și recunoaşte păcatele, își dă seama că este 
vrednic de nenumărate pedepse din partea lui Dumnezeu. Și nu numai 
de pedepse pămintești, ci şi de muncile veșnice, ca o slugă leneșă care 
nesocoteşte poruncile Domnului său și rabdă cu bucurie toate necazurile, 
suferinţele și încercările, fiind încredințat de cuvîntul Domnului că „în 
lume necazuri veţi avea” (loan 16, 33) şi că „cu multe scîrbe trebuie să 
intrăm întru împărăţia lui Dumnezeu” (Fapte 1, 22); şi numai „cine va 
răbda pînă în sfîrșit acela se va mîntui” (Matei 24, 13). Sfinţii Părinţi, 
îndemnîndu-ne cu cuvîntul apostolesc că „„pătimirile de acum nu sînt 
vrednice de slava pe care a gătit-o Domnul celor ce-l iubesc pe Dînsul”, 
ne îmbărbătează cu făgăduinţa că „puțină este osteneala și veșnică odih- 
na” (Cuv. Moise). Răbdarea curăţă, preface și înnoiește sufletul, precum 
zice un părinte din Pateric: „ceara de nu se va înfierbînta în foc ca să se 
înmoaie, nu se va putea întipări pecetea ce se pune pe ea, tot așa şi omul. 
De nu va fi muiat de fierbinţeala focului scîrbelor, a ostenelilor, a boalelor, 
a suferințelor și a ispitelor, nu se poate întipări într-însul pecetea Sfîntului 
Duh” (Pentru răbdare, cuv. 7). . 

Duhul dragostei este desăvirșirea și aa ela tuturor odde 
Cine s-a împodobit cu curăția, cu smerenia și cu răbdarea, acela este 


iubitor de Dumnezeu și de aproapele; a ajuns la dragostea care este plină- 
tatea tuturor virtuţilor, care nu cade niciodată, care este izvor a tot bine- 

Căci în cine sălășluieşte dragostea, Însuşi Dumnezeu petrece, Care 
este dragoste (1 loan 4, 8). De aceea Sfîntul Efrem o așază în urma celor- 
lalte, precum şi Sfîntul Ioan Scărarul, pe cea din urmă treaptă a scării 
raiului, ca una care este mai mare decit toate virtuțile, care le copiind 
pe toate şi va dura și În veacul ce va să vie. 

- - Dacă cele patru patimi formau un povîrniş de la trîndăvie tot mai 
jos, apoi cele patru virtuţi sînt trepte suitoare de la curăţie pînă la Dum- 
nezeu. Totodată, ele sînt potrivnice celor patru duhuri rele şi ne arată 
cum ne putem tămădui sufletul îmbolnăvit de ele. Curăţia vindecă sufle- 
tul îmbolnăvit de grăirea în deșert, smerenia însănătoşește legăturile cu 
aproapele, răbdarea ne scapă de împătimirea față de lucruri, iar dragostea 
vindecă nepăsarea de mîntuire, prin recunoștință și iubirea față de Dum- 
nezeu. Pentru că la cel curat toate sînt curate, deci şi limba; cel smerit 
socoate pe uproapele mai bun decît pe sine ; cel răbdător nu-și pune nădej- 
dea în lucruri, iar iubitorul de Dumnezeu să străduiește necontenit să 
împlinească poruncile Lui. 

Astfel, omul stăpîn pe limbă, smerit, răbdător și iubitor de Dumnezeu 
ne înfățișează icoana curăţită de patimi a omului duhovnicesc. Dacă 
privim rugăciunea Sfintului Efrem Sirul cu lumina învăţăturii 
duhovnicești a Sfîntului Maxim Mărturisitorul, vom găsi un temei psiho- 
logic sufletesc și mai adînc al ei. 

Păcatul îmbolrăvește pofta și iuţimea, cele două puteri sufletești ale 
omului, scoțindu-le din ascultarea față de minte și punîndu-le în slujba 
simţurilor. Pofta de dor aprins către Dumnezeu devine poftă de trup, 
de lucruri și de slavă deșartă; iar iuțimea, din tonic întăritor al poftei, 
devine mînie, furie împotriva aproapelui. 

Cele patru patimi din rugăciunea Sfîntului Efrem arată tocmai această 
îmbolnăvire a poftei și iuţiraii şi cădere a lor în slujba simţurilor. Grija de 
multe este semnul împătimirii de lucruri, iubirea de stăpinire arată boala 
mândriei, grăirea în deșert este semnul necurăţiei, iar trîndăvia, nepăsarea, 
este propteaua care le sprijină pe celelalte. Însănătoşirea stă în procesul 
invers; adică scoaterea miîniei și poftei din simţire şi punerea lor în slujba 
minţii. Curăţia vindecă pofta de trup, smerenia scapă dc mândrie, răbdarea 
izgonește iubirea de avuţii, iar dragostea întoarce. iuțimea la starea 
ei firească. ao i ZE 

Încă o dată înțelegem cît de adîncă şi de temeinică este învățătura 
duhovnicească a Sfintului Efrem, arătată prin alegerea celor două şiruri 
de „duhuri” din rugăciunea sa. Ele ne pun în față două icoane; aceea a 
omului stricat de patimi și a omului înnoit prin virtute ; starea păcătoasă 
în care ne aflăm noi și de care ne rugăm lui Dumnezeu să ne scape și starea 
duhovnicească spre care tindem, rugînd pe Dumnezeu să ne-o dăruiască. 

Partea a treia a rugăciunii Sfintului Efrem: „Aşa, Doamne, dăruieş- 
ie-mi să-mi văd greșalele mele și să nu osîndesc pe fratele meu...”, 
este o recapitulare într-o formă mai concisă a celor cerute în partea a doua. 

Într-adevăr vederea păcatelor proprii este un semn al smereniei; 
căci cel smerit nu se îngrijește decit de păcatele sale, și cine se îngrijeşte 

de miîntnire are destul de lucru pe ogorul sufletului său. „E o nebunie, 
zic Părinţii, să-și lase cineva mortul său și să meargă să-l plingă pe al 
altuia”. Tot așa, neosîndirea aproapelui este un semn al dragostei, care 
„îndelung rabdă și este binevoitoare, nu se poartă cu necuviinţă și nu gîn- 
deşte răul” (1 Cor. 13). Pentru că niciodată nu putem cunoaște adevăra- 
tele pricini ale greselilor altuia: slăbiciunea trupească, războiul diavolu- 
lui, îngăduinţa lui Dumnezeu, şi nici nu știm pocăinţa celui ce greşeşte. 
Sfinţii Părinţi ne îndeamnă să ne ferim de osîndirea altuia şi să lăsăm 
toată judecata în seama lui Dumnezeu, Care cunoaşte cele ascunse. 

Cele două mari virtuţi se întregesc și se împlinesc reciproc, de aceea 
Sfîntul loan Scărarul le numeşte o sfințită doime. „Sfinţită doime, zice 
el, este dragostea şi smerenia; cea dintii înalță, iar cea de pe urmă pe cei 
înălțaţi îi sprijinește şi nu-i lasă să cadă” (Cuv. 25, 37). Spre a arăta că 
această „sfinţită doime” este nedespărțită, Părinţii duhovnicești le-au 
unit într-o singură denumire: „smerenia dragostei”, care este o laudă și 
o podoabă a vieții duhovniceşti, ca una care este plinătatea vieţii desă- 
vîrșite. Căci prin dragoste și smerenie, omul a ajuns la asemănarea cu 
Însuși Hristos, Care ne-a iubit cu o dragoste peste măsură și S-a smerit 
pentru noi pînă la moarte. 


După rostirea rugăciunii cu cele trei metanii, cîte una după fiecare 
parte, se fac 12 închinăciuni, pînă la pămînt, la fiecare rugăciune zicînd 
în taină unul din următoarele patru stihuri, care se repetă de trei ori: 


1. Dumnezeule, milostiv fii mie, păcătosul! 
2. Dumnezeule, curățeşte-mă pe mine, păcătosul! 
3. Cel ce m-ai zidit, Dumnezeule, mîntuiește-mă | 
4. Fără de număr am greşit, Doamne, iartă-mă! © ... „.. 
Primul stih nu este altceva decît rugăciunea vameşului care, „stînd 
departe . . ., îşi bătea pieptul zicînd: Dumnezeule, milostiv fii mie, păcă- 
tosul !” (Luca 18, 13). Este o rugăciune plină de căință care a înălțat pe 
vameșul cel smerit mai mult decît pe fariseul cel mindru. L-a înălțat 
pentru că și-a recunoscut păcatele, smerindu-se şi neîndrăznind să ceară 
-de la Dumnezeu milă; iar cel ce se smerește, după cuvîntul Domnului, 
se va înălța (Luca 18, 14). . >» E TAS 
* În stihul al doilea cunoaștem rugăciunea leprosului, care „văzînd pe 
lisus, a căzut cu faţa la pămînt și s-a rugat zicînd: Doamne, dacă vrei, 
poţi să mă curăţești” (Luca 5, 12). Păcatul nu este numai o călcare de 
poruncă, ci și o necurăţie, pentru că diavolul, începătorul şi unealta păca- 
tului, este numit „necuratul”, o lepră care cuprinde în întregime pe om. 
La cine să alerge omul, dacă nu la Doctorul și Tămăduitorul a toată nepu- 
tința:. „Doamne, numai tu poți să mă curăţești, dacă voiești, pe mine 
păcătosul !” lar Domnul răspunde: „Da, voiesc, curăţeşte-te !” (Luca 5, 13). 

Stihul al treilea ne aduce aminte de rugăciunea psalmistului: „mîinile 
Tale m-au făcut şi m-au zidit , .. al Tău sînt eu, mîntuieşte-mă” (Ps. 118). 
„E adevărat, recunosc că sînt păcătos, căzut, cuprins de lepra păcatului, 
însă nu întind mfinile la Dumnezeu străin, nu uit că sînt făptura lui Dum- 
nezeu și alerg la Cel ce m-a zidit și Cel ce mă mîntuiește: Tu eşti Roma 
zoul nostru și noi sîntem poporul Tău; afară de Tine pe altul nu ştim” 
„Al tău sînt eu, ir să Cel. ce m-ai sili, Dumnezeule, iii 
ieşte-mă !” 

Stihul cel din urmă ca mai daan nu numai am păcătuit, dar 
greșelile mele sînt fără de număr. „Nimeni din cei vii nu-i drept înaintea 
Ta” (Ps. 142), zice psalmistul, și chiar dacă ar trăi omul numai un ceas, 
zic Părinţii, şi tot greşește. Întreaga noastră viaţă este un neîntrecut șir 
de păcate, de ncsocotire a dumnezeieştilor porunci. De aceea Mîntuitorul, 
între cele absolut necesare, ne-a învăţat și cererea de iertare: „şi ne iartă 
nouă greşelile noastre”. Să ne cerem iertare păcatelor, așa cum ne cerem 
pîinea cea de toate zilele, căci avem nevoie de ea, cum avem nevoie de 
pîine. La fel și Părinţii pustiei ne învaţă ca la tot cuvîntul să zicem: 
„iartă !”” Să cerem iertare, dar cu iertarea aproapelui și cu căinţa fiului risi- 
pitor. „Am greșit, Doamne, la cer și înaintea Ta; fără de număr am greşit, 
dar îmi pare tău că Te-am mîhnit. Mă căiesc şi mă rog de iertare; fără de 
număr am greșit, Doamne, iartă-mă”|! 

Observăm că cele patru stihuri sînt „tălistate de două simțăminte: 
pe de o parte apăsarea conștiinței pentru păcatele săvirșite: sînt păcătos, 
întinat, am greșit fără număr; iar pe de alta, încrederea în milostivirea și 
iubirea de oameni a lui Dumnezeu: miluiește-mă, curăţeşte-mă, iartă-mă ! 
Sînt cele două stări sufletești: teama și nădejdea despre care spun Sfinţii 
Părinţi că necontenit trebuie să însoțească pe om pe calea mîntuirii; fără 
să se lase prins de teamă, sau lipsit de nădejde, ci îmbinînd mereu teama cu 
nădejdea (Cuviosul Petru Damaschin). Aceste simțiri au înălțat pe vameșul, 
au adus pe fiul risipitor la casa părintească, au deschis tilharului ușile raiului. 

Stihurile se repetă de trei ori. De trei ori, pentru că ne adresăm lui 
Dumnezeu în Treime: Tatălui, Care ne-a zidit; Fiului, Care ne-a adus 
iertarea prin moartea Sa, şi Duhului, Care ne curățește de toată spurcă- 
ciunea. De trei ori, în semn de stăruinţă de angajare hotăriîtă cu toate 
cele trei puteri sufleteşti: minte, poftă şi iuțime pe calea pocăinţei. 

Ele se rostesc în tăcere, fiecare le zice pentru sine, fiindcă și căința și 
îndreptarea sînt lucruri personale, individuale, care se lucrează tainic în 
inima fiecăruia. După cele 12 închinăciuni, preotul, ca o pecetluire, ros- 
'teşte încă o dată rugăciunea fără întrerupere şi se încheie cu o metanie. 

Aruncînd acum o privire asupra întregii rînduieli de rugăciune a Sfîn- 
tului Efrem, ce observăm? Mai întîi, ne uităm la chipul omului stricat de 

cele patru patimi şi ne rugăm lui Dumnezeu să ne izbăvească de ele; 
privim apoi icoana omului înnoit prin cele patru virtuţi și cerem să ni le 
dăruiască şi nouă şi să sporim 'pe această cale. După aceea, stăruim în 
rugăciune tăcută, smerindu-ne pentru neputinţele şi păcatele noastre şi cu 
mare nădejde în puterea şi ajutorul lui Dumnezeu. Și toate aceste simţiri . 
le însoțim de metanii şi închinăciuni. Ce A iinceză oare toată această 
rînduială de rugăciune? 

Metania trupească, plecarea € cu capul pînă la pămînt, este aal 
văzut al pocăinței: prin plecare mărturisim căderea noastră în păcate, 
starea în care ne aflăm; iar prin ridicare arătăm năzuința noastră spre 
izbăvirea de păcate, spre înnoire. Dar cuvîntul „metanie” în înţelesul 
său de origine (metanoia) tocmai aceasta înseamnă: prefacere, schimbare, 
înnoirea minţii, lucrare de prefacere a omului de păcat, în omul cel nou, 
îndubovnicit, care se săvîrşeşte prin pocăință. 

lată ce lucru minunat se cuprinde în această practică a rugăciunii 
Sfîntului Efrem, însoţită de metanii: ceea ce spunem cu gura în rugăciune 
o arătăm totodată şi cu trupul, ne recunoaștem păcătoșenia în care ne 
aflăm și cădem cu smerenie la pămînt, dar ne ridicăm îndată, arătînd 
dorința noastră hotărită de grabnică îndreptare. 

E aici mai mult decît rugăciune, este însăşi lucrarea pocăinţei, care 
preface și înnoieşte pe om. E o prefacere reală, care ne duce cu mintea la 
prefacerea euharistică de pe Sfîntul Prestol, Eubharistia de pocăință a 
omului. Căci așa precum la Sfînta Liturghie, prin chemarea de către 
preot a Sfîntului Duh, pîinea și vinul aduse înainte se prefac în Trupul 
şi Sîngele Domnului, tot aşa şi aici, prin rugăciunea preotului care cere 
darurile Sfîntului Duh — cele patru duhuri din rugăciune —, omul de 
păcat se preschimbă în, om duhovnicesc, rugăciunea Sfîntului Efrem fiind 
epicleza acestei Liturghii de pocăință. Și precum epicleza euharistică este 
rugăciunea pe care Dumnezeu o împlinește imediat, prefăcînd darurile 
aduse, tot așa și epicleza pocăinţei, implorarea lui Dumnezeu cu smerenie, 
căință și credinţă, este ascultată şi împlinită imediat. Ne-o adevereşte 
Sfînta Evanghelic. Vameşul a suspinat: „milostiv fii mie, păcătosul!” 
şi degrabă s-a îndreptat; tilharul pe cruce a strigat: ,„,„pomeneşte- ma, 
Doamne!” și îndată a auzit: „Astăzi vei fi cu Mine în rai!”. : 

Iată dar că nevoințele Sfîntului și Marelui Post sînt rugăciunea de 
` pocăință la care aducem jertfă însăși ființa noastră, pe care Dumnezeu 
primind-o, o tămăduiește, o înduhovniceşte. Dar pentru că înnoirea omu- 
lui, prefacerea lui nu se poate săvirși dintr-o dată, ci treptat, puţin cîte 
puţin, şi liturghia de „pocăință se repetă de multe ori pe zi, fiecare din ele 
însă este un pas spre plinătate, o treaptă de desăvîrgire. i 

Dacă Liturghia euharistică este liturghia iubirii de oameni a lui 
Dumnezeu, liturghia pocăinţei este răspunsul omului la această dragoste, 
prin dăruirea sa totală în mîinile lui Dumnezeu, cu încredere deplină și 
smerenie. Nu este aici o simplă asemănare. Existenţa şi realitatea liturghiei 
de pocăință o mărturiseşte și însăși tradiția liturghică a Bisericii. Se ştie 
că după rînduiala Bisericii Ortodoxe, pe același altar nu se pot săvirși 
două Liturghii într-o zi. Or, noi vedem că în toate zilele Sfîntului Post, 
cînd se săvîrșește ` Liturghia pocăinţei, Liturghia euharistică nu se săvir- 
şeşte; Liturghia Darurilor mai înainte sfinţite nefiind liturghie deplină, 
ci rînduială pentru primirea Sfintelor Taine. 

Încheierea rugăciunii Sfîntului Efrem, cu cererea celei mai înalte 
desăvîrşiri duhovnicești, smerenia dragostei, ne mai spune ceva — că omul 
dacă s-a curăţit de păcat și s-a înnoit prin pocăință, nu stă pe loc ci spo- 
rește din putere în putere, pînă la măsura bărbatnlui desăvîrșit în Iisus 
Hristos. Pocăinţa ne deschide calea cea nesfirşită a îndumnezeirii. 


IEROSCHIMONAHUL CALINIC TEODORESCU 


Chilia „Naşterea Maicii Domnului” — Careia 
spe A, Sfîntul Munte Athos 


(1905-1976): 


- În vara anului 1972, pe când teii dădeau în floare, intra pe poarta 
Minăstirii Bistriţa un părinte mic de statură, ca de 70 de ani. Era ieroschi- 
monahul Calinic Teodorescu, viețuitor în Muntele Athos de aproape o 
jumătate de secol. Să stai de vorbă cu un călugăr român înstrăinat pen- 
tru dragostea hi Hristos de atiîția ani este un fapt destul de important 
şi folositor pentru suflet. Ai un prilej rar de a cunoaște mai bine nevoinţa 
călugărilor atoniţi vestiți în toată lumea, de a învăţa cîte ceva din expe- 
rienţa acestei şcoli milenare a Ortodoxiei și, în același timp, de a face 
cunoscută experienţa și spiritualitatea noastră veche celor din afara hota- 
relor ţării noastre. ii sp. PA - 

Părintele Calinic poartă pe fața sa sentimentul înstrăinării. Se simte 
stingher. Simte nevoia unui suflet care să-l întîmpine cu dragoste, să-l 
înțeleagă, cu care să comunice de la inimă la inimă. Încerc să-l înțeleg pe 
părintele Calinic, să simt ceea ce simte el acum, în clipa cînd intră pe 
poarta minăstirii. Cu acest gind ies înaintea bătrinului aghiorit român. 

__— Binecuvîntează, prea cuvioase părinte! De unde veniţi? 

' — De departe, părinte. Tocmai din Sfîntul Munte. Sînt aproape 
cincizeci de ani de cînd n-am mai călcat pe pămîntul țării noastre! Mă 
numesc Calinic ieroschimonahul. . > > i în do 

- — Aţi dorit să mai vedeţi o dată ţara și sfintele mânăstiri din Moldova? 

— Am dorit să mă mai închin o dată în sfintele noastre mînăstiri 
unde am copilărit, să-mi văd fraţii și mormintele părinților! + 

Am intrat împreună în sfinta biserică. Părintele Calinic pășea încet, 
sfielnic, încărcat de emoţii. Buzele rosteau o rugăciune de taină, trupul 
gîrbovit se pleca smerit în fața sfintelor icoane, mina săvirșea mereu sem- 
nul sfintei cruci, iar ochii părintelui Calinic își aduceau şi ei jertfa lor. 
Moment de solemnă rugăciune, de cugetare și regăsire duhovnicească. O 
tăcere dulce și o bucurie fără de prihană se lăsase peste sufletele noastre. 

Cînd am socotit rugăciunea terminată am adăugat: 

— Cuvioase părinte Calinic, poftiți cu noi la trapeză. 

Am mîncat împreună. Am vorbit împreună. Ne-am rugat împreună 
şi ne-am bucurat. Apoi ne-am așezat pe bancă, în ogradă, la umbra unui 
măr Încărcat de roade. 

— De unde sînteţi de loc, părinte Calinic? 

— Sunt din comuna Podoleni, județul Neamţ, născut în anul 1905. 
Acolo am copilărit. Lucram la cîmp și la plute pe Bistriţa. Iar în sărbători 
veneam să mă închin la mînăstirile acestea: Neamţ, Agapia, Văratec şi 
Bistriţa. Îmi era drag să văd călugări și fraţi îmbrăcați în rasă, să-i aud 
cîntînd, să mă rog cu ei. Apoi o voce lăuntrică mi-a șoptit: Dute şi tu 
la mînăstire!” 

— Și aţi plecat direct la Sfintul Munte? 

— Nu. Întfi am stat ca frate la Schitul Mușunoaiele- Bacău. După 
cîțiva ani, prin 1927, auzind că mulți călugări români pleacă la Athos, 
am luat blagoslovenie şi am plecat și eu. Nu aveam încă 25 de ani. 

— Și unde v-aţi stabilit întîi? 

— La Schitul românesc Prodromul. Pe atunci avea peste 70 de călu- 
gări și fraţi. Am apucat încă viaţă frumoasă în Athos. Schitul nostru 
era bine organizat, cu duhovnici buni şi părinţi sporiţi. 

— Unde este situat schitul nostru? 

— Pe moşia Mînăstirii „Lavra, la două ceasuri depărtare, chiar sub 
vîrful Athonului. 
-7 — Câţi ani aţi stat la Prodromul? 4 

— Am stat vreo douăzeci de ani. Apoi am dorit să mă retrag la liniște 
singur. Împreună cu alţi doi români ne-am stabilit la o chilie mică, nu 
departe de Careea, numită „Chilia Naşterea Maicii Domnului”. Nu de mult 
cei doi părinţi au plecat la Domnul și am rămas singur. 

.— Şi ce faceţi acum singur, părinte Calinic? Cui lăsaţi chilia ? 

— Tocmai de aceea am venit în țară să caut vreun ucenic, ca să-l las 
urmaș după mine. Altfel grecii ocupă ei chiliile noastre. Dacă moare vreun, 
călugăr și nu are ucenici, călugării din mînăstirea mare de care depinde 

îi încuie chilia și aşteaptă un an, doi, trei. Apon ori o Tianan ori o ocupă 
călugării lor. < ; e le 

— Aveţi acolo vreo icoană i făcătoare de minuni ? ` 

— Da, avem icoana Maicii Domnului, numită ,„Prodromița”. Părin- 
ţii, după ce au zidit schitul în 1853, erau foarte scîrbiți că nu au și ei o 
icoană făcătoare de minuni ca la celelalte miînăstiri. Deci, s-au rugat Maicii 
Domnului zicînd: „Maica Domnului, așa cum ne-ai ajutat să-ţi zidim ţie 
acest -sfînt locaș, binecuvîntează-ne să-ți: împodobim mînăstirea ta cu o 
icoană făcătoare de minuni...” Apoi părinţii au făcut comandă la pictorul 
Nicolau din lași să picteze o icoană frumoasă. Dar nu-i putea face sfînta 
față. Deci postind mult și rugîndu-se atît pictorul cît şi călugării, iată că 
dimineaţa au găsit icoana pictată singură, prin minune. Pe drum spre 
Sfîntul Munte a făcut și cîteva minuni. Încă și la Prodromul a făcut minuni 
nu puţine, Acum se află în naosul bisericii mari. 

— Cît aţi stat la Schitul Prodromul, ați văzut vreun pustnic mare sub 
vîrful Athonului? 

„= — Am văzut, părinte, Odată m-a trimis starețul în pădurea de sub 
` virful muntelui ca să caut bureţi de copac pentru candelă. Era o zi de 
toamnă cu negură. Muntele era învăluit în ceață. Umblînd eu așa, am 
auzit un foşnet în urma mea. Cînd m-am întors am văzut spatele unui om 
gol. M-am umplut de Spaimă. Credeam că este o nălucire. Căutînd mai cu 
dinadinsul am văzut după o lespede de piatră capul unui călugăr. Era un 
pustnic, probabil din cei șapte pustnici ai Atonului care se ascunsese între 
pietre, ca să nu-l observ că era gol. Am luat îndrăzneală, m-am apropiat 
de el şi i-am zis în limba greacă: „Evloghite, pater!” adică: „„Binecuvîn- 
tează, părinte!” „O Kirio!,” adică: „Domnul!”, mi-a răspuns el cu glas 
blind şi foarte umilit. Se unde ești sfinția ta?” l-am întrebat. „Din 
insule l” mi-a răspuns. Era de loc din insulele Mării Egee. „De câţi ani te 
nevoieşti aici, în pustie? ?” „Socotesc să fie cam patrusprezece sau cincispre- 
zece ani”. „Nu ai nevoie de ceva îmbrăcăminte sau hrană ?” „Nu, părinte”. 

„Am la mine o bucată de piine. Nu vrei să ţi-o las?” „Dacă voieşti, las-o 
acolo, pe piatră”. „Mai ai nevoie de ceva?” Dacă ai nişte sare, că de cînd 
am plecat la pustie, nu am mai gustat sare”. „Nu am la mine. Mă duc 
să-ţi aduc din mînăstire. Vin repede...” Și numaidecît am coborit la 
schit, am luat sare şi am urcat pe munte, sub virful Athonului, unde vor- 
bisem cu pustnicul. Dar spre întristarea mea, pustnicul plecase, iar pîinea 
lăsată de mine era tot pe. piatră. Atunci am lăsat sarea alături de piine, 
cu gîndul că se va întoarce cuviosul să le ia, mi-am făcut semnul crucii Și 
mi-am pogorft la schit abătut... Cîţi plăcuți ai lui ID uirieze mai trăiesc 
şi astăzi, necunoscuţi de noi păcătoşii! ; pi i mica e SO Pl Ha ohe 

„— Părinte Calinic, oare să mai fie pustnici tăinuiți în peșterile si 
pădurile Athonului? 

— Mai sînt, dar trăiesc foarte ascunși. 

— Se zice că există permanent șapte pustnici sfinţi, care se nevoiesc 
singuri sub virful Athonului. Oare mai sînt şi acum? 

— Da, cred că mai sînt. Părinţii din Sfîntul Munte zic că pentru ei 
mai ține Maica Domnului mînăstirile din Athos. Însă nu-i poate vedea 
niciodată nimeni. Umblă mai mult goi, mănîncă numai rădăcini de pădure 
şi vorbesc permanent cu Dumnezeu. lar cînd moare unul, prin minune, 
Dumnezeu alege pe altul din călugării Sfîntului Munte, ca să nu se știr- 
bească numărul de şapte. lar cînd nu va mai fi de unde să se aleagă alții, 
atunci 'se va sfîrşi monahismul din Muntele Athos. 

— Toţi cei șapte pustnici sînt de origine greci? 

— Ba nu. Socotesc că este şi un român. Eu l-am cunoscut personal. 
Prin anul 1930 un călugăr de la Prodromul a adus din ţară un nepot. Nu 
avea decît 10—12 ani. Voia să-l facă călugăr. Copilul era foarte rîvnitor 
şi iubit de tot soborul. Părintele stareț l-a făcut rasofor. Mai tîrziu, prin 
anul 1940, cînd fratele avea peste douăzeci de ani, a dispărut noaptea din 
mînăstire fără urmă. L-a căutat moşul lui peste tot, în toate miînăstirile 
şi schiturile din Athos. Au fost anunţate și autorităţile de la Careea, să 
nu-l fi ucis vreo fiară sălbatică. Dar nu s-a descoperit nici o urmă. Atunci 
părinţii cei mai aleși din Sfîntul Munte au socotit că el să fi fost rînduit 
unul din cei şapte pustnici mari ai Athonului. 

— Cum se făceau slujbele în Schitul Prodromul? 

.— Pînă în anul 1944 se făcea Liturghia zilnic, că erau preoți doza 
Utrenia se făcea la miezul nopţii şi cealaltă pravilă la vremea ei. După 
război, Prodromul ajunsese să nu mai aibe preoţi. Numai părintele stareţ 
rămăsese singur preot şi duhovnic în schit. De aceea, ne duceam tocmai la 
Schitul românesc (Lacu) și aduceam de acolo un preot slujitor pentru 
Sfînta Liturghie. Părintele stareț mă trimitea pe mine. Mă duceam călare 
pe mulari, că este potecă grea și cale de patru ore de mers. De la o vreme 
ne-au întrebat părinţii din Lavra: „Ei, ce faceţi, părinţilor, fără preot? 
Căutaţi vreunul dintre sfinţiile voastre, care are mărturie (dezlegare) de 
la duhovnic şi-l hirotoniți preot pentru schit”. Și am fost trimiși trei 
călugări la duhovnic, printre care şi eu. Cînd m-am întors, le-am spus că 
am mărturie de la duhovnic și așa é am ajuns preot şi duhovnic la Sebi, 
tul Prodromul. 


— Este vreun duhovnic român mai renumit în Athos? 
— Este părintele" ieroschimonah Macarie, de loc din Ardeal. Trăiește 
la Minăstirea Sfîntul Pavel. Sfinţia sa este cel mai renumit duhovnic al 

românilor din Sfîntul Munte. La el se mărturisesc și mulţi călugări greci. 
Tot la el mă spovedesc şi eu. Are peste 70 de ani. 
— Care este cel mai iscusit duhovnic astăzi în tot Sfîntul Munte? 

` — Este ieroschimonahul Maxim de la Minăstirea Iviru. Un părinte 
duhovnicesc foarte blînd şi sporit, renumit în tot Sfîntul Munte. La el se 
mărturisesc toţi marii sihaștri, chilioţi şi pustnici, Este încă și foarte milos- 
tiv şi lucrător al rugăciunii lui lisus. Nu lipseşte niciodată de la biserică. 
Dar după slujbă are această nevoinţă binecuvîntată: se duce cu pîine, 
pesmcţi, legume şi cele de nevoie pe la toţi pustnicii și călugării bolnavi . 
din jurul Minăstirii Iviru. Îi cercetează, îi mîngtie, îi împărtășește cu Sfin- 
tele Taine şi le duce de mîncare. Apoi se grăbeşte să se reîntoarcă la mînăs- 
tire, ca să nu piardă slujba Vecerniei. Părintele Maxim a făcut și o închi- 
năciune (o mică fîntînă cu icoane și candelă) pe drumul dintre orașul 
Careea şi portul Dafne. Are cam 70 ani. l 

Odată a vcnit la mine la spovedit un marinar. Era un vameș de pe 
vapor și avea niște păcate mari. „Părinte, mi-a zis el, vreau să mă spove- 
desc”. „Du-te — i-am zis eu — la părintele Maxim de la Iviru, cel mai 
iscusit duhovnic din Sfîntul Munte”. M-a ascultat vameșul, s-a dus, s-a 
mărturisit la el, i-a spus toate păcatele, iar la urmă părintele Maxim i-a 
zis: „Jumătate din canon, adică 6 ani, îi iau asupra mea iar jumătate 
rămîne asupra ta. Șase ani de zile nu ai voie să te cumineci cu Sfintele 
Taine, să te lași de păcate, să te rogi şi să posteşti”. lar vameșul a răspuns 
supărat: „Rămii sfinţia ta cu tot canonul, că eu am plecat!” „Ce pot să-ţi 
fac eu, frate? — a adăugat părintele Maxim. Să-ţi iau asupra mea păcatele 
tale?” Şi s-a dus vameşul nevindecat. lată, mi-am zis, cît de grea este 
` duhovnicia, mai ales în zilele de astăzi! 

— Părinte Calinic, mai ştiţi și alți pustnici în Sfîntul Munte? 

— Mai știu un pustnic renumit care stătea într-o colibă foarte mică, 
sub vîrful Athonului. Avea o viață sfîntă. Acum poate o fi murit. Odată 
m-am retras şi eu la pustie, aproape de el, la o colibă. Într-o zi, pe cînd 
stăteam pe o piatră în faţa chiliei şi-mi coseam o haină, deodată am dat 
cu mîna de un șarpe veninos care a sărit jos. Atunci m-am înfricoșat și, 
de teama șerpilor, am plecat din pustie. Apoi m-am dus și la pustnicul 
acela să-i spun, iar el mi-a zis: „De ce te temi de șerpi? Eu cînd mă rog în 
chilie, uneori sare peste mine cîte un şarpe de pe colibă și de pe pietre, mă 
atinge pe cap, pe milini sau picioare, dar nu mă mușcă, căci n-are poruncă 
de la Dumnezeu. Ce crezi, sfinția ta, dacă ar avea poruncă, nu ne-ar 
muşca ?”. f , 

— Sînt animale sălbatice în Athos? ~ SRR te a 
S Sint lupi, porci mistreți, căprioare, şerpi veninoşi și mai ales şerpi 
uriași cu aripi, numiți dragoni, care sînt foarte fioroşi. Pe aceia nu-i poate 

vedea aproape nimeni, decît foarte rar. Să vedeţi ce mi s-a întîmplat odată. 

M-am suit pe munte cu alt părinte și cu mularul (catirul) după lemne 
de foc. Pe cînd ne legam desaga cu lemne pe mular, deodată auzim un 
zgomot ca de avion și un fluierat înfiorător ; iar pe deasupra copacilor am 
văzut zburînd un dragon uriaș dinspre vîrful Athosului spre mare. Zbura 
ca săgeata. Ne-am întricoșat amindoi. Ce să fie? Avion? Șarpe cu aripi? 
Sau nălucire? 

Pe cînd coboram cu lemnele, iată că întîlnim pe părintele Natanail, 
duhovnicul Schitului Prodromul, care tocmai urca la coliba sa de sub 
munte. I-am spus întîmplarea. „Nu vă speriaţi, părinților, — ne-a îmbăr- 
bătat el. Nu știți că pe virful Athonului sînt dragoni rămași de pe timpul 
cînd a fost Maica Domnului în Sfintul Munte? Ei trăiesc, acolo sus, între 
stînci şi pe secetă mare coboară cîte unul jos la mare să bea apă, dar nu au 
voie să vatăme pe nimeni. Atunci cînd Sfînta Icoană Portaisia (Portăriţa) 
de la Iviru va pleca înapoi pe mare, după cum a și venit, avem predanie 
că atunci va fi sfîrșitul monabismului în Athos. Atunci toţi călugării din 
Sfîntul Munte să-şi arunce rasele pe mare, iar ei să îngenunche pe rase cu 
mîinile în sus la rugăciune și să plece pe valuri unde fi va îndrepta Dum- 
nezeu, fără a se mai uita înapoi. Atunci dragonii aceștia vor fi sloboziţi 
de pe virful Athonului și vor ucide pe toţi călugării care vor zăbovi încă să 
-plece din Sfîntul Munte. După predanie, acesta este sfîrșitul monahismului 
şi începutul vremii de apoi”. „Şi este departe oare vremea aceea?” l-am 
întrebat noi pe părintele Natana „Cred că este destul de aproape!” 
ne-a răspuns bătrînul. $ 

— Părinte Calinic, ce icoane facatoare de minuni mai importante 
sînt în Sfîntul Munte? A ee Pali 

— Cea mai renumită este Postisia'? , adică „Portărița”, care stă la 
poarta Mînăstirii Iviru. Ea a venit singură pe mare și la urmă tot așa 
va pleca. Mai este icoana Maicii Domnului numită „,Gorgoepicusa” — 
„„Grabnic ajutătoare” de la Minăstirea Dochiaru. La Miînăstirea Filoteiu 
este icoana „Glicofilusa” — „Dulcea sărutare”, Apoi o altă icoană renu- 
mită  „Odighitria” — „„Povăţuitoarea”; . alta, „Gherontisa” — „Îmbă- 
triînita” ; „Prodromiţa” de la Prodromul, pictată prin minune la Iași de 
pictorul Nicolau în anul 1853, toate ale Maicii Domnului. De fapt, în 
toate miînăstirile sînt icoane făcătoare de minuni şi moaşte de la mai 
mulţi sfinți. POR 
— Se află în Athos sfinte. Boat fatregi, de biserici? ; 
— Nu știu moaște întregi. Sînt însă la fiecare minăstire numeroase 
cutiuţe cu părticele de sfinte moaşte, care se scot la praznice mari în am 
cul bisericii pentru închinare. l i- .. - îs Huici o padia m Jost 

— Părinte Calinic, de ce oare nu au şi românii o minăstire a lor în 
Sfintul Munte? -. . a 

— Da, părinte, românii au reparat și înnoit multe mînăstiri greceşti 
şi iată că noi nu avem nici una. Poate tot noi sîntem de vină că nu sîntem 
uniți! ăi N 2 

— Părinte Calinic, cum a Sfinta Fish dacă sînteţi singur 
la chilie? 

— Am paraclis la chilia mea, însă Duminică mă duc să ascult Sfinta 
Liturghie la o mînăstire. lar cînd vreau să mă împărtăşesc, mă duc la 
chilia unui alt ieromonah român, aproape de mine, care este tot singur 
şi facem Sfînta Liturghie. El slujeşte şi eu cînt la strană. În altă Duminică 
vine el la mine și cîntă la strană, iar eu slujesc. ....: 

.— Cum se fac hirotoniile în Sfîntul Munte? 

— Orice hirotonie se face pe baza unei mărturii canonice de la duhov- 
nic şi a recomandării starețului respectiv. Ficcare stareț se sfătuieşte cu 
duhovnicul mânăstirii și cu călugării recomandaţi la hirotonie. Apoi cel 
găsit vrednic este trimis la unul din episcopii pensionari ce trăiesc în 
Sfîntul Munte și îndată este sfințit, fără alte forme, ra: 

'.- — Dacă un călugăr, pentru oarecare pricini, nu pame. taina prso- 
ției, este păcat înaintea lui Dumnezeu? 

. — Dar câţi din sfinţi nu au fugit de preoție? Nimeni nu-i obligat. 
Dacă nu voiește sau este oprit de duhovnic, este bine să n-o primească. 
Iar dacă conștiința nu-l oprește, nici duhovnicul, și este chemat la preoție 
pentru ascultare, să o primească. Numai cînd el o dorește, atunci este păcat. 

; — Preotul călugăr este bine, sau nu, să se ducă la parohie? 

— Poate numai la mare nevoie și pentru scurt timp. Orice călugăr 
care iese din mînăstire și stă între mireni este în mare primejdie. El trebuie 
să ajute pe mireni numai din, mînăstire. Adică să vină credincioșii la el, 
nu el să se ducă la credincioși în sat. 

— Cum văd părinţii din Sfîntul Munte irc acas: de apropiere între 
Biserica Ortodoxă și cea Catolică ? 

— Nici nu vor să audă. Călugării din Sfintul Munte socot PE RE 7 
pe catolici și nu acceptă nici un fel de ducați, cu i pînă nu se vor 
întoarce la ortodoxie. 

— Părinte Calinic, spune-ne cam câţi călugări mai sînt acum în Sfîn- 
tul Munte? | 

— Ei, părinte, în 1927—28 cînd m-am dus întîi la Athos, era plin 
Sfîntul Munte de călugări. Să fi fost poate vreo șase mii, cu tot cu pustnici 
şi chilioți. Numai Sfîntul Pantelimon avea peste o mie de călugări, iar 
celelalte lavre aveau între 200 şi 300 de vieţuitori. Schiturile aveau între 
30 și 100 de călugări; chiliile între 10 și 20, iar colibele între 2 și 5 călu- 

gări. Cît despre numărul pustnicilor, şi felul lor de nevoinţă, taroen 
a fost necunoscut. 

În prezent, numărul total al călupăciloz: din Athos este cam 1.200. 
Alţii spun că nu ar fi nici 1.000. În minăstirile cele mai mari numărul lor 
se ridică cel mult la 40 —50 de părinţi. De exemplu, Lavra are abia 25 -—30 
călugări, iar Sfintul Pantelimon vreo 8 bătrîni peste 10 de ani; Zografu 
are 17 părinţi, Stavronichita cam 20, toţi tineri; Hilandaru are 25, iar 

„Cutlumuş mai are doar 10 monahi. Schiturile au pînă la 10 —12 părinţi. 
Unele au rămas aproape pustii. Colibele sînt populate cam o jumătate 
din ele cu cîte 1—2 părinți. Restul sînt încuiate şi părăsite. În prezent 
sînt 20 de minăstiri mari, ctitorii imperiale şi domnești, 7 schituri, cam 
30 chilii, şi peste 500 colibe şi peşteri. În capitala muntelui, Careea, 
funcționează şi un Seminar pentru preoţi de mir, cu vreo 60 elevi aduși 
din țară. lar călugării sînt cam astfel: peste 850 greci, 55 români, 10 ruşi, 
24 sîrbi, 7 bulgari și alții ce nu pot fi cunoscuți. 

— Spuneţi-ne, unde se nevoiesc călugării români la Athos? 

— Călugării noștri se nevoiesc în mai multe locuri, și anume: . ; 

Schitul Prodromul, ce are în prezent 15 călugări; . 

Schitul Lacu, cu cinci vieţuitori: ieromonahul Pafnutie, ierodiaconul 
Neofit Negară, şi monahii Arcadie, Ilie și Ignatie; | Ta 

Chilia Catafighi, cu iermonahul Visarion Moisei; S : 

Chilia Provata, cu un singur călugăr, ieromonahul .Veniamin, de 
91 de ani; d Da E e 

Chilia părintelui ieromonah Visarion, singur; e e 

Chilia monahului Cozma lingă Morfono, singur; 

Chilia Sfintul Ipatie, cu ierodiaconul Gherontie, singur. Depinde de 
Miînăstirea Vatopedu. 

Chilia Sfintul Gheorghe-Colciu are 2 părinți: ară tosie Bail Ghedeon 
Chelaru și ieromonahul Dionisie Ignat, amîndoi duhovnici vestiți; 

Chilia Sfintul Ioan Botezătorul cu un singur Porp ieromonahul 
Ioan Guţu; zi a 

Chilia ieromonahului Teodosie cu 2 călugări fraţi: ieromonahii 'Teodo- 
sie și Antonie. Se află pe moșia Mînăstirii janiporatorul, „în regiunea 
Careea.. Pe Valea Adinului și în Capsala se află: o: : va sin! 

Chilia părintelui ieromonah Ioachim Bărcănescu, aproape de Capsala. 
El este singurul viețuitor. Are 87 ani. ini ra Re sa A cal ÎN ai 

Chilia ieromonahului Anastasie care se nevoiește singur, aproape de 
Careea; 

Chilia Sfintul IGan. ; Botezătorul, bagă « Careea, cu un singur viţoiter 


monahul Ciprian; oet îi arei w) da ie i 


d i auy 

Chilia ieromonahului Metodie, chiar în Careea, cu un singur vieţuitor; 

Chilia ierodiaconului Ioanichie tot în Careen: El este ceasornicarul 
Sfîntului Munte. Nu are nici un ucenic. si 

Chilia monahului Masarik, situată pe Valea Adinului, cu un singur 
vieţuitor; za i 

Coliba de la Kerasa, sub vîrful E TO cu o mică Dene Aici tră- 
iesc doi monahi români nevoitori — părinţii loachim și Nectarie. Petrec 
de mulți ani aici în rugăciune, în post și singurătate. Se îndeletnicesc cu 
făcutul lingurilor de lemn și sînt sihaștri renumiţi. 

Coliba de lingă Agheazma Sfintului Atanasie are doi călugări, un iero- 
monah grec ca egumen și un ieromonah român, părintele luvenalie; 

Coliba monahului Ioachim Sirbu, la jumătate de oră de Careea, cu un 
singur vieţuitor, Părintele Ioachim are un atelier mecanic bine oigmizat 
singurul din tot Muntele. 

Coliba ieromonahului Calinic Teodorescu. Aceasta este coliba mea, ja 
30 minute de Careea, situată în regiunea Capsala. Aici am două chiliuțe, 
o mică biserică cu hramul „Nasterea Maicii Domnului” și o mică grădină. 
Locuiesc aici de aproape 9 ani. Sînt singur. Am fost trei, dar doi părinți 
s-au dus la Domnul. 

Cohba ieromonahului Teodosie, cu un singur viețuitor. Este situată pe 
Valea Adinului; 

Coliba ieromonahului Nifon, aproape de părintele Teodosie, cu un 
singur vieţuitor; 

Coliba ieromonahului Hristofor în aceeaşi regiune (Valea Adinului), cu 
un singur părinte; 

Coliba ieromonahului Pavel Tănase, pe aceeași vale, cu un singur 
părinte. Este un duhovnic căutat de mulți; 

Coliba monakului Daniil, aproape de părintele Ioachim meşterul, cu 
un singur vieţuitor; 

Coliba monahului Vartolomeu, în Caprala, lîngă alba mea, Aici sînt 
doi vieţuitori: un călugăr paralizat, de 93 ani, şi părintele Vartolomeu 
de 66 ani, care îngrijeşte de cel bolnave Mai RE nese omoge de la ceilalți 
părinți. i 

Monahul Enoh, de la Chilia Sfinta Treime din Careea, este! un călugăr 
rătăcitor, care umblă din loc în loc. Mai sînt Aig ue români care 
trăiesc pe la mînăstirile greceşti: 

În Mânăstirea Zografu (bulgărească) trăiesc doi ahi români: 
Arhimandritul Dometie Trihenea, starețul mînăstirii, și monahul Filotei. 
Părintele Dometie, de loc din Săliștea Sibiului, este primul stareţ român 
- la una din cele 20 de mînăstiri domnești, cu metania de la Chilia Sfîntul 
Ipatie. La Zografu se află și steagul lui Ștefan cel Mare cu Sfîntul Gheor- 

ghe pictat, donat de însuși domnul Moldovei cînd a refăcut această mînăs- 
tire, după lupta de la Podul Înalt. 

În Mînăstirea Xeropotamu vieţuiește un călugăr român de mulţi ani: 

În Miînăstirea Esfigmenul este și un monah român; 

În Miînăstirea Costamonitul, încă un monah român. Am uitat să 
amintesc încă vreo cîțiva români; 

Chilia ieromonahului Ştefan, așezată mai sus de Minăstirea Xeropotamu. 
Părintele Ștefan mai are de ucenic încă un călugăr român, numit Arsenie; 

Coliba unui alt monah român — i-am uitat numele — de lîngă Miînăs- 
tirea Costamonitul. Or mai fi și alții poate, care pustnicesc de mulți ani 
în Sfîntul Munte, dar pe care eu nu-i cunosc; 

În Minăstirea Sfintul Pavel se nevoiește cel mai mare duhovnic 
român din Athos, ieromonahul Macarie. 

În total, sînt 55 călugări români în Sfintul Munte, pe care îi ţin bine 
minte. Ei, în general, sînt călugări buni, nevoitori, postitori, praviliști. 
Însă le place să trăiască mai mult singuratici, separat, decît uniți. Acum 
sîntem şi noi puțini, bătrîni şi supăraţi că nu avem ucenici. O să ne ia 
alţii chiliile și terenul. Cînd am venit întîi în Athos erau peste 500 călugări 
români! Unii erau foarte sporiți. Alţii trăiau pe la celelalte minăstiri. 
Se împăcau cel mai bine cu călugării sîrbi. i 

— Părinte Calinic, unii din călugării noștri ar dori să trăiască o vreme 
la Sfîntul Munte. Ce credeţi, ar fi bine? 

— Este bine, părinte Ioanichie, cum să nu! Dar cînd văd câţi credin- 
cioși vin şi aici pe la mînăstiri, parcă n-aş îndrăzni să vă chem în Sfîntul 
Munte. Mai de folos sînteţi aici, în ţară. Acolo te nevoiești numai pentru 
tine, iar aici te jerfeşti pentru mîntuirea atîtor suflete. 

— Vă mulțumim pentru toată dragostea. Domnul ştie dacă ne vom 
mai vedea vreodată în viaţa aceasta. Vă rugăm dați-ne şi nouă un cuvînt 
de folos, înainte de plecare. 

— Ce să vă zic eu, părinţilor. Învăţaţi pe credincioşi credinţa și frica 
lui Dumnezeu și slujiți cu dragoste Biserica lui Hristos, dar păziți-vă de 
cursele cele cumplite ale diavolului desfrinării, care stăpînește astăzi 
toată lumea și nu mă uitaţi la sfînta rugăciune!... 


După cîțiva ani, ajungînd în Muntele Athos, am aflat că părintele 
Calinic Teodorescu s-a mutat la cele veşnice, singur, fără nici un ucenic. 
Ne-am închinat la mormîntul lui de la Chilia Sfîntul Gheorghe-Colciu și 
sărutîndu-i cu evlavie crucea, ne-am rugat lui Dumnezeu pentru toţi 
cuvioșii sihaștri români atoniți. Și i-am aprins trei lumînări în numele 
Prea Sfintei Treimi. Era în 1977, într-o dimineaţă senină de septembrie, 
cu soare și liniște adîncă. 


poe 
= 
[aa 
mar 
O 
> 
Z, 
© 
O 


=j 
© 


A 


ŢI ROMANI 


3 


PĂRIN 
DE LA LOCURILE SFINTE 


MONAHIA VERA PREOTU 


Mînăstirea Eleon — Ierusalim 


(n. 1876—1988) 


A 


Maica Vera este o smerită călugăriță româncă, plecată în Țara 
Sfîntă de aproape 90 de ani! O candelă nestinsă care veghează cu aceeaşi 
evlavie de aproape un secol la ușa Sfîntului Mormînt. O mironosiţă uitată 
din neamul nostru, aleasă de Hristos să se roage pentru noi şi pentru lume 
pe Muntele Golgota. O mlădiţă de măslin odrăslită pe pămînt românesc 
şi plantată din fragedă copilărie pe Muntele Măslinilor, la mînăstirea de 
călugăriţe numită Eleon. 

Chipul ei blînd, brăzdat de povara anilor, il am viu în memorie. 
Adeseori vine noaptea de pe Muntele Măslinilor și priveghează pină dimi- 
neața înaintea Sfîntului Mormînt în rugăciune și cugetare. O întilnesc 
pelerinii din toată lumea, o întîlnesc închinători din țară. dar puţini știu 
viața maicii Vera, căci la vîrsta ei de peste 110 ani cu greu neepa un 
dialog cu oamenii. 

Am întâlnit-o și eu în toamna stiai 1974, în citeva nopţi de Scezabiia. 
stîind de veghe în Biserica Sfîntului Mormînt din Ierusalim. Venea în 
amurg, adusă de două călugăriţe iubitoare de Hristos. După ce o închinau 
la Golgota ş şi la Mormiîntul Domnului, o așezau pe un scaun cît mai aproape, 
o protej au cu un covor și se retrăgeau. Apoi, se închideau cu zăvoare ușile 
mari ale bisericii, se potriveau candelele, se potoleau luminile și preoții 
se retrăgeau pentru odihnă la chilii. Pînă la orele 1} noaptea este liniște 
deplină la Mormîntul Domnului. Singură maica Vera și cu cele două 
însoţitoare stau de veghe în rugăciune și așteaptă să vină Mirele Hristos 
în miez de noapte. Împreună cu ele mai veghează uneori cîte un pelerin 
străin venit de departe. În taina nopţilor sfinte, aici unde s-a săvârşit 
taina mântuirii noastre, fiecare se roagă în limba lui, așa cum îl îndeamnă 
Duhul Sfînt. De undeva se aude o cântare înălțătoare în surdină, la Mor- 
mîntul Domnului. Cele două ucenice ale maicii Vera cîntă acatistul Învierii 
înaintea Sfîntului Mormînt. Bătrina ascultă şi se roagă în taină. Este un 
moment divin, de rugăciune, de cugetare şi de bucurie, i 

Maica Vera mi se arătă binevoitoare. i 

— De unde ești, părinte? 

— Din România, maică Vera. 

— Ai venit să te închini la Mormîntul Domnului. Da, de unde mă 
cunosti ? 

— Mi s-a vorbit de sfinţia voastră, cum că aţi fi româncă. 

— Sînt fiică de preot din Chișinău. M-am născut în anul 1876. Apoi 
ne-am stabilit la Iaşi. În anul 1892, cînd aveam 16 de ani, am venit cu 
cîțiva pelerini din Moldova să ne închinăm la Sfîntul Mormînt și am rămas 
aici pentru totdeauna: În lerusalim m-am cunoscut cu două maici din 
ţară și m-au luat la mânăstirea lor din localitatea Ain Karem (citește 
En Carim), numită Gorgonia. Acolo am trăit cea mai mare parte din 
viața mea, unde m-am și călugărit. La Ain Karem este patria, locul de 
naştere al Sfîntului loan Botezătorul, în Munţii Iudeci. Acolo locuiau 
Sfinţii Zaharia şi Elisabeta, pe care i-a vizitat Fecioara Maria, cum spune 
evanghelistul Luca. De acolo veneam săptămînal la Mormîntul Domnului, 
locul cel mai sfînt al creștinătății, ca să mă închin și să priveghez noaptea. 
„ui — În ce mînăstire vă nevoiți acum, maică Vera? 

— De vreo douăzeci de ani, cînd am mai îmbătriînit, m-am mutat la 
Minăstirea de maici Eleon, pe Muntele Măslinilor. Aici sîntem poate 80 
de călugăriţe, dintre care zece românce. ati 

ıı — Cum duceţi viața duhovnicească în Mtnăstirea Eleon? 
si — Bine, cu mila” Domnului. Avem Sfînta Liturghie zilnic și toată 
rînduiala călugărească. Avem viață de obşte, ne ajutăm unele pe altele, 
ne spovedim și ne EPRE m la trei parm săptămini și ne mugam pentru 
toți oamenii. ... E E EAA 
a die ani aveţi acum, maică Vera? e ds tote Pta 0 sai 

- — Am 99 de ani şi trei luni, părinte. Mai am puţin şi cu voia lui Dum- 

` nezeu împlinesc o sută de ani! N-am crezut că o să ajung atîția ani. Am 
apucat patru Patriarhi la Ierusalim: Gherasim, care a dat binecuvîntare 
de s-a făcut Minăstirea Eleon, în Aba) Daminot Timotei si Benedict, 
actualul patriarh. `. - TEE 

„.— La vîrsta aceasta mai puteți veni T la Sfintul Mormînt ? 

- — Mai vin, din mila Domnului. Vin regulat în toate nopţile spre 
Dusina şi sărbători şi priveghez aici, la Sfîntul Mormînt, de seara pînă 
dimineaţa, în răsăritul soarelui, cînd mă întorc la mînăstire. Înainte 
veneam mai des, că aceasta era nevoința mea din tinerețe, dar acum nu 
mai pot. Mă doare un picior şi nu mai văd cu un ochi. Am avut cataractă la 
amâîndoi ochii şi, acum trei ani, cînd să mă opereze, m-am făgăduit lui 
Dumnezeu, că dacă mă vindec și capăt din nou vederea, voi veni noaptea, 
de trei ori pe săptămînă, la Sfintul Mormînt. Și mi-a ajutat Dumnezeu 
de văd... CE lie au dir aaa vata Stă 

— Cine vă ajută pînă aici? dea a iu 


` 

— Mă însoțesc două călugărițe mai tinere. Mă aduc seara cu mașina 
mînăstirii pînă colea, la Patriarhia Greacă, iar de aici vin pe jos, sprijinită 
de maici. După ce mă închin, mă așez de cu seară într-un colţ, pe bancă, 
pînă la ora 1l noaptea, cînd încep Utrenia și Sfinta Liturghie, iar dimi- 
neața plec înapoi, tot așa cu mașina, | 

— Dacă vin pe la Mînăstirea Eleon, vă pot întîlni la chilie?. 

— Mă găsiți mai greu, că ori sînt la Sfîntul Mormint, ori sînt la bolniţa 
miînăstirii. Acolo îngrijesc de un ierodiacon bolnav care zace în pat. Îi dau 
apă, mîncare, că este suferind și nu are pe nimeni. A: 

— Maică Vera, cum vă simţiți cu sănătatea în prezent? 

— Sînt bolnavă, părinte, și eu. Mă doare un picior. Nici nu mă pot. 
încălţa la el. Și nu văd cu un ochi, că nu m-am operat la el. Încolo, nu 
mă doare nimic, mulțumesc lui Dumnezeu. 

— Cum era viața duhovnicească înainte la Mormîntul Domnului 
şi pe la mînăstirile din Țara Sfîntă? 

— Ei, părinte! Nici nu mai putem vorbi! Erau călugări mulți, du- 
hovnici renumiţi, slujbe foarte frumoase, pustnici mari pe Valea Ior- 
danului și prin, peşteri, pelerini nenumărați din toate ţările creştine şi 
multă bucurie sufletească ... o i 

— Dar acum, cum vi se pare viața duhovnicească, maică Vera? 

— Nici nu mai vorbim! Au rămas peste tot puțini călugări şi preoți. 
Aproape nici nu mai are cine sluji şi cînta. Se apropie sfîrșitul lumii. 
Acum, eu şi banii! Acum stăpîneşte mîndria și iubirea de argint, părinte! 

— Cum vă rugaţi, maică Vera? 

— În fiecare dimineaţă cînd mă scol fac cinci cruci şi cinci închi- 
năciuni, în numărul celor cinci rane ale Domnului — două pentru sfintele 
Lui miini, două pentru sfintele picioare și una pentru sfinta coastă, —-și 
zic această rugăciune: „Prea Sfiîntă Treime, ai milă de mine, păcătoasa ! 
Prea Sfîntă Treime, ajută-mi!”. Și-mi ajută Dumnezeu întotdeauna. 

— Maică Vera, daţi-mi un cuvînt de folos sufletesc. Ce să fac, ca 
să mă mintuiesc? .. . ,.. 

— Părinte, să ţii sfinta credinţă cu tărie, așa cum ai apucat-o de 
la părinți, şi să te rogi. Cînd te scoli şi cînd te culci să te rogi așa, 
de trei ori: „Prea Sfîntă Treime, ie îţi dau sufletul și trupul meu. Fă 
Tu cum știi, numai să mă miîntuiești!” Eu așa mă rog întotdeauna, 
ziua şi noaptea. Nu zic multe cuvinte şi Dumnezeu are milă și de mine, 
păcătoasa. Acum, părinte, nu mai ai de la cine cere un sfat, că nu mai 
sînt povățuitori cum erau pe vremuri. Acum, fiecare să ne rugăm lui 
Dumnezeu, să citim Sfinta Scriptură şi pe Sfinţi: Părinţi, și să facem 

cum credem, că este mai plăcut Lui, că s-a apropiat vremea de pe urmă. 

De. aceca, fiecare să ia aminte dc sine să nu cadă, că nu are cinc a mai 
scula ! . ia i ię TER 

Sună toaca și clopotul de Utrenie! Îi mulțumesc maicii Vera pentru 
cuvînt și mă retrag. Doi ierodiaconi ortodocși cădesc întreaga biserică 
a Sfîntului Mormînt, catedrala Creștinismului mondial! Apoi cădesc 
armenii; apoi copţii şi la urmă catolicii. Începe Utrenia în biserica Învierii, 
vizavi de Sfîntul Moirmînt. La ora unu după miezul nopţii se dă bine- 
cuvîntare de Sfînta Liturghie, care se oficiază chiar pe lespedea Sfîntului 
Mormint. Slujeşte un preot şi un diacon, iar spre sărbători un arhiereu 
cu mai mulți preoţi și diaconi. Se deschid porțile bisericii, vin pelerini 
cu lumînări aprinse în miini. Toţi se închină în taină, sărută lespedea 
Sfîntului Mormint, urcă sus la Golgota, sărută locul unde a fost înfiptă 
Crucea cu Mîntuitorul răstignit. Apoi ascultă slujba, cîntă în șoaptă, 
se împărtășesc cu Trupul şi Sîngele lui Hristos, primesc anaforă, își iau 
rămas bun de la Sfîntul Mormînt și la orele două, după miezul nopții, 
cînd se sfîrşeşte slujba, pelerinii se retrag în Ierusalim, la locurile de 
găzduire. 

Numai maica Vera cu ucenicele ei mai rămîn- pînă dimineață. Porţile 
bisericii se încuie din nou, lumînările și candelele iar se potolesc şi fiecare 
din cei rămași se roagă singuri, pe Golgota, la Piatra Ungerii sau la Sfîn- 
tul Mormint, pînă la răsăritul soarelui, cînd din nou se deschid porțile 
bisericii şi năvălesc miile de pelerini din toată lumea. 

Maica Vera, împovărată de ani, de suferință și oboseală, se pregă- 
teşte de plecare. Faţa ci senină şi luminată iradiază bucurie și multă 
nădejde de mîntuire. Mă apropii de bătrînă. 

— Binecuvîntează-mă, maică Vera, că mă EAR în ţară! 

— Dumnezeu şi Maica Domnului să te binecuvînteze, părinte Ioa- 


nichie, împreună cu tot neamul românesc! 
` E pei 

MONAHIA GALINIA GHEORGHIŢAN 
Ierihon (1889 —1978) 


Numele maicii Galinia din oraşul Ierihon este pomenit de toți pele- 
rinii români care ajung în Ţara Sfîntă. Ea este gazda tuturor închină- 
torilor noștri care vizitează Valea Iordanului, pustiul Hozeva și Marea 
Moartă. lar casa sfinţiei sale este un mic colţ de paradis românesc în 
ţara unde s-a născut Hristos, Mintuitorul lumii. Sub acoperămîntul 
chiliei sale, bătrîna, plină de dragoste creștină asemenea Martei și Mariei, 
. primește pe orice român. Îi odihnește în cele cîteva încăperi, îi invită 

să se răcorească de arșiță la izvorul lui Elisei care curge, limpede și dă- 
tător de viaţă, chiar prin grădina ei: fi ospătează cu dragoste, îi ser- 
vește cu portocale și lămii culese cu mîinile sale din faţa chiliei și-i sfă- 
tuiește duhovnicește să se îngrijească de mîntuirea sufletului. 

Ca orice pelerin român, nu pot ocoli pe maica Galinia din Ierihon. 
Un ceas de mers cu autohuzul din Ierusalim și iată-mă în pitorescul oră- 
şel Ierihon. Seamănă cu o grădină cu tot felul de pomi și vegetaţie me- 
diteraneană. Izvorul lui Elisei și pîrîul Horat din pustiul Hozeva, care 
curg prin Ierihon, dau viaţă bătrînului oraș. Sînt singurele surse de apă 
în acest pustiu fierbinte din Valea Iordanului. i 

După, ce mă închin la biserica de lingă dudul lui Zaken, întreb de 
casa maicii Galinia. De la portiță pînă la chilie se trece pe sub bogate 
arcade de a de vie, încărcate de struguri mari și copți. Aleea paradisului 
Maicii Galinia! Grădina este plină cu pomi încărcaţi de roade. Portocali, 
lămii, pomidore — un fel de portocali cu fructe mari — mandarini, smo- 
chini, banani, viță de vie, meri și flori. Aroma fructelor coapte, rumene 
în soarele torid, care atîrnă ispititor, creează un decor unic. În fund, la 
capătul aleei, se conturează chilia maicii Galinia. O căsuţă țărănească 
cu cîteva încăperi, cu viţă de vie la strcșini, asemenea odihnitoarelor 
noastre case din satele Moldovei. 


Iat-o pe maica Galinia! O bătrînă de peste optzeci de ani, adusă de 
spate, îmbrăcată în negru, merge pe alee, cu bățul în mînă. Este deprinsă 
cu oamenii, cu pelerinii, cu călugării din ţară. Mai ales vara are zilnic 
pelerini în casa sfinției sale. Un mic metoc românesc pe Valea Iordanului, 
unde s-au nevoit dintotdeauna numeroși sihaștri români. Sfinţia sa este 
printre ultimii cae continuă această tradiție sfintă. 

— Binecuviniează, cuvioasă maică Galinia! Bucuroasă de oaspeţi 


. 


din ţară ? 

— Domnul să vă binecuvînteze, părinte! Poftiţi, cum să nu? Pînă 
ieri am avut un grup de credincioși din România, 

După ce mă răcoresc în pîriul lui Elisei, maica Galinia mă invită 
să las bagajul și să mă odihnesc afară, pe bancă. 

— Ce mai este prin ţară, părinte? 

— Bine, cu rugăciunile sfinției voastre, maică Galinia! . 

— Mai aveţi călugări prin mânăstiri ? 

— Avem, din mila Domnului! 

— Dar credincioși mai vin pe la biserici ? 

— Vin maică Galinia, că avem un popor bun, blind și piedica. 

— laca şi eu sînt din Moldova, din judeţul Botoșani, și am venit 
"la Ierusalim de 43 de ani! De atunci n-am mai fost în ţară. 
— Cîţi ani aveţi, maică Galinia? Aveţi 85 de ani? 

— Cam aşa! Nici nu mai ştiu bine cînd sînt născută. . s- 

„= De la ce vîrstă aţi intrat în mînăstire? n | 

* — Sînt la mînăstire de la vîrsta de 5 ani. M-a luat o rudă a mea de 

la Miînăstirea Agafton. Era stareță Evelina Herescu. Acolo am crescut și 

m-am format. Prin anul 1925, mai multe călugăriţe de la noi s-au dus să 

pustnicească în Munţii Neamţ. Atunci m-am luat și eu cu vreo cîteva 

călugărițe şi ne-am retras la Muntele Rusu, mai sus de Miînăstirea Neamţ. 

Acolo ne-am făcut un bordei în pămînt și am sibăstrit șapte ani de zile. 
Aceia au fost cei mai frumoşi din viața mea! a 

— Cine vă spovedea şi împărtășea acolo în pădure? 

— Părintele Ioachim Spătaru din Miînăstirea Neamţ purta grijă 
de noi, Nu uit cu cîtă dragoste ne ajuta. Lua Sfintele Taine și venea mai 
ales noaptea. Bătea în uşa bordeiului, ne spovedea, ne împărtășea, ne 
citea, ne sfătuia, ne aducea posmagi, sare și chibrituri şi ne bucuram mult 
că are Dumnezeu grijă şi de noi. Apoi ne binecuvînta și se întorcea la 
minăstire. Tot el se ducea prin pădure și la alți putia că era duhovnic 
iscusit şi plin de dragoste. e Mie 
— În ce an aţi venit la Mormântul ID osii alui? 

— În anul 1931. Am venit mai multe călugărițe din Moldova, să ne 
închinăm la Sfintele Locuri, dacă se poate, să rămînem un timp aici. Apoi, 
văzînd că în ţară era tulburare şi război, ne-am stabilit definitiv în Țara 
Sfântă. 

— În ce locuri v-aţi nevoit pînă v- aţi stabilit la Ierihon? 

— Întâi am tras în Sfînta Cetate, la Mînăstirea Sfînta Melania Romana, 
unde mai erau cîteva călugărițe românce. După cîțiva ani am venit pe 
Valea Iordanului, dar era greu pentru noi, că nu erau călugărițe în apropie- 
re. Apoi ne-am dus, cu maica Porfiria, ucenica mea, la egumenul Mînăstirii 
Sfîntul Gheorghe Hozevitul să ne dea binecuvintare la vreo trei-patru 
călugăriţe să ne nevoim în peșterile de pe valea pîriului Horat din apropiere, 
unde s-au mai nevoit si alți pustnici. Starețul ne-a zis: „Nu vă dau voie, 
că au mai stat în aceste peşteri două călugărițe românce, pe la începutul 
secolului şi mai tîrziu le-am găsit moarte. S-au suit în peşteră cu scara şi 
n-au mai coborit de acolo. Din cînd în cînd slobozeau o funie cu un coș 
legat, să le punem apă şi pîine, şi le dădeam regulat. De la un timp însă 
n-au mai slobozit funia. Ce să se fi întîmplat? Ne-am suit la peșteră cu 
scara și le-am găsit numai oasele. Le mîncase un balaur. Un șarpe uriaș, 
care se spune că trăiește ascuns într-o peșteră, le ucisese şi le-a mîncat. 
O astfel de întîmplare citim și în, viaţa sfântului Hariton...» 

— Şi ce-ați făcut atunci? 

— Dacă am văzut că nu ne primeşte în peșterile din pustiul Hozeva, 
am venit în orașul Ierihon. şi am cumpărat de la un arab locul acesta pe 

care îl vedeţi. Era prin anul 1936 sau 37. Locul era pustiu atunci, fără 
nici un fel de pomi și casă. Am muncit împreună cu ucenica mea foarte 
mult, ani de zile. Ne-am construit casa asta, am săpat, am pus pomi 
fructiferi și am schimbat terenul acela pustiu într-o grădină frumoasă, 
așa cum se vede astăzi. 

— Mai trăiesc maicile de la Agafton cu care ați venit la ferusalim? 

— Ei, părinte, toate au plecat la Domnul. Şi maica Antonina, și Pan- 
gratia, și Ivantia, și Melania, şi Stavrofilia, și Porfiria. Toate au fost 
ucenicele mele, moldovence de lu Agafton — Botoşani. Am mai avut o 
ucenică. O chema Maria. Dar s-a îmbolnăvit de cancer şi a murit. 

— Și acum mai aveţi vreo ucenică, maică Galinia? 

— De mai bine de zece ani am rămas singură, fără nici o ucenică. 
Este foarte greu, părinte, că n-are cine îţi da un pahar de apă. Mă mai ajută 
arăboaicele vecine. Mai vine din cînd în cînd maica Natalia, din schivnicie 
Acachia, şi-mi aduce de toate. Ea este sufletul meu și mila mea! Să-i 
plătească bunul Dumnezeu în cer! Eá mă ajută cel mai mult. A venit şi 
acum câteva zile, mi-a adus preotul, m-am spovedit şi impărtășit mi-a 
adus şi medicamente ... Cu ea mă împac cel mai bine. 

— Nu vi-i urit aici, singură, în Ierihon, maică Galinia? 

— Să-mi fie urît aici, unde a trăit Domnul? Frica Domnului să 6 
avem pururea în inima noastră, că aceasta ne învaţă ce trebuie să facem 
şi ne păzeşte de tot păcatul. Cînd ne temem de Dumnezeu, fugii de păcat, 
părinte. lar cînd nu ne temem, iubim păcatul. 

— Maică Galinia, nu vreţi să veniţi din nou în ţară ? a E 

— Nu, părinte. Am 43 de ani de cînd trăiesc aici, aici vreau să mor: 
Numai să facă Dumnezeu milă și cu mine! Am avut ispite multe în viaţă. 
Să ştii că aici ispitele sînt mai iuți ca în alte părţi. 

— Ce călugări români mai sporiți duhovnicește aţi cunoscut în Țara 
Sfîntă ? 

— Cel mai cuvios a fost ieroschimonahul Ioan Iacob. El îi întrecea pe 
toți în nevoință. A adormit într-o peșteră din pustiul Hozeva, în 1960. 
Altul a fost ierodiaconul luvenalie din Mînăstirea Neamţ, sihastru şi 
egumen la Schitul românesc de la Iordan. A murit acolo și este îngropat 
lîngă biserică. Am mai cunoscut pe un călugăr din ţară, tot. moldovean... 
Gorgonie Ciobanu. Era bătrînel și bolnăvicios. S-a nevoit puţin în pustiul 
Hozeva, apoi pe Valea Iordanului și pe urmă s-a dus în pustie, la Minăstirea 
Sfîntul Hariton. Acolo s-a îmbolnăvit de nişte bube rele şi a murit. Egume- 

nul l-a îngropat într-o sternă, că nu avea cine să sape mormîntul în piatră. 
Fratele lui, monahul Matei, rămas singur, s-a dus la Bethleem și a stat 
mulți ani portar la Biserica Nașterii lui Hristos. Apoi, s-a îmbolnăvit, s-a 
retras la Minăstirea Sfîntul Sava, s-a făcut schivnic şi a răposat acolo. 

— Maică Galinia, de ce nu mai sînt călugări acum la Sfintele Locuri, 
cum erau odată? 

— Ei, părinte, sînt multe de spus! Pentru că nu mai avem dragoste 
pentru Dumnezeu ! Apoi, nu este unire nici între noi, părinte. Lipsa de 
dragoste dezbină şi pustiește tot pămîntul acum! 

— Mai poţi merge, maică Galinia, să te închini la Sfîntul Mormint? 

— N-am mai fost, părinte, de 15 ani. Nu mai pot merge pe picioare, 
că.sufăr de multă vreme. Aș merge, dar trebuie să mă ducă cineva. Mergeam 
mereu cînd eram mai tînără. Acum mă pregătesc de Ierusalimul cel de 
sus. Acolo, dacă mi-ar face parte Dumnezeu! 

— De ce nu mai primeşti vreo ucenică, maică Galinia? 

— A mai venit cineva să stea la mine, dar trebuia să aibe sfinta 
smerenie. Şi tocmai pe aceea n-o mai are azi nimeni care vine la mînăstire. 

— Maică Galinia, dă-mi un cuvînt de folos pentru mîntuire. 

. — Părinte, părinte! ... Să fie da, da şi nu, nu! Să ai ascultare şi să 
fii furnică! Adică să mergi cu capul în jos şi să nu ai glas. Sfînta smerenie, 
aceea te mîntuiește. Apoi să ai răbdare şi să nu cleveteşti. Acestea dacă 
le faci, sigur te mîntuieşti! 

Apoi, maica Galiniu s-a sculat de pe bancă, m-a ospătat cu multă 
dragoste şi am plecat să mă închin la Minăstirea Carantania, cale de 4 km, 
unde a postit și a fost ispitit Domnul. Minăstirea atîrnă deasupra unei 
prăpăstii înfiorătoare. Sîntem mai mulți români. Egumenul Pavel ne 
însoţeşte cu dragoste. Este un ascet renumit, venit din Muntele Athos. 
Coborîm și ne rugăm lui Dumnezeu să ne izbăvească de ispitele cele peste 
putere care ne vin de la trup, de la lume și de la diavolul. De aici mergem și 
în pustiul Hozeva, vizităm Minăstirea Sfîntul Gheorghe Hozevitul şi 
facem un mic popas la peștera Cuviosului loan Iacob, numită „Peştera 
Sfintei Ana”. Ultima vizită o facem la Mînăstirea Sfîntul Gherasim de la 
Iordan. Aici se nevoieşte un singur călugăr, iar la Sfîntul Gheorghe Hoze- 
vitul se nevoiesc patru călugări, dintre care doi sînt români: monahul 
Ioanichie Piîrfială, ucenicul Cuviosului Ioan Iacob, şi monahul Ghenadie 
Munteanu. de. a 

Ne întoarcem la chilia maicii Galinia, în Ierihon. Este o zi toridă, 
fără nici o adiere de vînt. Bătrina ne așteaptă la portiţă. Îmi iau rămas 
bun cu mîhnire că această chilie românească în curînd se va pustii și În- 
ruina. 

— Binecuvîntează, maică Galinia ! De acum ne vom mai întilni la cer! 
| — Acolo, părinte, acolo să ajute Domnul să ne vedem! şi a început a 
plinge... e, | a 


i. 

Este spre asfinţit. Luăm autobuzul spre Sfinta Cetate. În zare soarele 
de octombrie își potolește jarul şi se ascunde încet după virful mun- 
telui Carantania . .. 


` : pa 


` SCHIMONAHIA ACACHIA MAIOR 


Minăstirea Eleon — Ierusalim 
mn a (n. 1890) 

Printre călugărițele românce nevoitoare la Sfintele Locuri se numără 
și schimonahia Acachia Maior. Este o călugăriță blindă, smerită, foarte 
răbdătoare şi iubitoare de multă tăcere. O întîlnești fie pe Muntele Măslini- 
lor, la Mînăstirea Eleon, unde se nevoiește în prezent, fie la Mormiîntul 
Domnului, cînd sînt praznice împărătești, fie la Căminul românesc din 
Ierusalim, fie la chilia maicii Galinia Gheorghiţan din Ierihon, pe care o 
îngrijește. 

Maica Acachia are un suflet mare, plin de dragoste pentru oameni, 
pentru celelalte călugărițe românce bătrîne, pe care le cercetează și le 
îngrijeşte. Un adevărat suflet de samarinean, cu inimă de mamă! Orice 
călugăriță româncă îi cere ajutor, întreabă de sfinția sa, o cheamă cînd 
este bolnavă, îi destăinuie inima. lar maica Acachia se duce pe la toate. 
Le duce portocale, lămii, banane și cuvinte de mîngiiere ! Din cînd în cînd vine 
și pe la Căminul românesc din Ierusalim, mai ales dacă aude că vin pele- 
rini din ţară, să mai afle cîte ceva „de acasă”. n 

Într-o zi o întîlnesc la Cămin. 

— Cîţi ani aveţi, maică Acachie? 

— Am 84 de ani, părinte. Sînt născută în anul 1890. | 

— De unde sînteţi de loc? | bie 

— Sînt de la Sighișoara, iar cu metania de la Mînăstirea Țigănești, 
unde mai am o soră după trup, maica Filonida Maior, mai tînără ca mine. 

— În ce an ați intrat în mînăstire, maică Acachie? 

— În 1920, părinte. La Țigănești eram mai multe călugărițe din 
Transilvania, Acolo m-am călugărit și am primit numele de Natalia. Eram 
ucenica unei maici foarte duhovniceşti, anume maica Melania Mincu. Ea 
m-a crescut şi mi-a fost ca o adevărată mamă... ' 

— Dar la Sfintele Locuri cînd ați venit? , TENE 

— În vara anului 1932. Se dăduse ordin de la Patriarhie să se trimită 
două călugărițe de la Țigănești la Ierusalim, în vederea înființării unui 
Cămin românesc pentru pelerinii care veneau din ţară, că nu aveau unde 

să găzduiască. Stareța a trimis pe maica mea. Şi așa: am venit agia amîn- 
două, că nu voia să vină singură. 


— Unde v-aţi nevoit în Tara Sfintă? ; 

— Am stat 5 ani în Ierusalim, pînă s-a construit Căminul. Apoi am 
fost trimise amîndouă la Schitul românesc Sfintul Ioan Botezătorul de la 
Iordan, zidit în anii 1936 —1937, să ajutăm la lucru, să facem mîncare și 
ce era de nevoie. Că un ieromonah cu metania din Mînăstirea Secu, anume 
Luca, care se nevoia în Valea Iordanului, văzînd că românii nu au nici o 
mânăstire, a cumpărat o bucată de teren pe malul Iordanului, aproape de 
locul unde S-a botezat Hristos, iar Patriarhia a zidit biserica și cîteva 
chilii. După terminarea schitului au venit aici cîțiva călugări, iar noi 
ne-am dus la o mînăstire de maici. În anul 1937 am fost făcută schivnică 
de un protosinghel macedonean, Sava, mare duhovnic la Miînăstirea Siîntul 
Sava. El mi-a pus numele de Acachia. 

— Ce egumeni au fost la Schitul românesc , de la Iordan? 

— Primul egumen şi fondator a fost ieromonahul Luca. Din anul 
1947 a fost numit egumen la Iordan cuviosul ieroschimonah loan Iacob, 
care stă aici pînă în vara anului 1953, cînd se retrage într-o peșteră din 
pustiul Hozeva. În locul lui a fost numit egumen ierodiaconul luvenalie, 
cu metania din Minăstirea Neamţ. Tot atunci am fost trimise şi noi două, 
maica Melania Mincu şi eu, ca să ajutăm la biserică şi la terminarea chiliilor. 

— Cum v-aţi nevoit amîndouă la Iordan? 

— La început am avut multe de suferit, că nu aveam unde locui. 
Ziua lucram, adunam materiale, udam grădina cu apă din Iordan, că se 
usca totul din cauza căldurii, făceam chirpici de pămînt și zideam, iar 
noaptea ne făceam pravila călugărească, citeam la Psaltire şi ne odih- 
neam puţin pînă la miezul nopţii, cînd ne sculam la utrenie. Maica Melania 
niciodată nu mînca pînă nu termina Psaltirea de citit. Eu, care eram mai 
tînără şi sănătoasă, alergam peste tot după materiale, iar maica Melania, 
fiind mai bolnăvicioasă, stătea pe loc, făcea mîncare, uda grădina și se 
ruga. Ne era foarte greu, dar Dumnezeu ne întărea. Părintele luvenalie 
ne zicea adeseori: „Cine nu vine la utrenie la miezul nopţii, a doua zi 
nu mănîncă” lar dacă una din noi nu ne puteam scula la miezul nopţii, 
din prea mare oboseală, a dvua zi ne spunea părintele Iuvenalie: „Azi nu 
mâncăm că n-am fost toţi la utrenie astă noapte!” Şi posteam pînă seara 
târziu. l l 

— Câţi ani v-aţi nevoit la Schitul românesc de la Iordan? 

— Am stat permanent din anul 1953 pînă în 1969, adică 16 ani, 
cînd: a murit maica mea duhovnicească, schimonahia Melania Mincu. 
Am îngropat:o în partea stîngă a bisericii, iar de-a dreapta este mormîntul 
ierodiaconului luvenalie. Ei singuri mai străjuiesc astăzi biserica noastră 


CU PĂRINȚI ROMÂNI DE LA LOCURILE SFINTE 

de la Iordan.. În 1969 eu m-am stabilit la Miînăstirea Eleon, iar în locul 
nostru, la Iordan, a venit ieromonahul Damian Stog de la Minăstirea Antim 
din Bucuresti. După un an a murit și el, și a rămas schitul nostru pustiu, 
ca şi toate mînăstirile de pe Valea Iordanului. 

— Maică Acachia, ce călugări și călugărițe românce mai sporite au 
trăit la Sfintele Locuri, pe care le-aţi cunoscut? ti 

— Dintre călugări, cel mai cuvios a fost ieroschimonahul loan Iacob, 
fost egumen la Schitul nostru de la Iordan pînă în 1953. Apoi s-a nevoit 
într-o peșteră la Hozeva — lerihon, cu ucenicul lui, Ioanichie. S-a mutat 
la Domnul în vara anului 1960. Părintele Ioan a avut viaţă sfîntă. Era 
mare postitor, rugător și scriitor. Dintre maici, cea mai sporită pe care am 
cunoscut-o a fost schimonahia Stavrofilia, cu metania de la Minăstirea 
! Dintr-un Lemn. Era foarte sporită în rugăciune şi smerenie. A murit prin 
anii 1938 —1939 şi a fost îngropată în grădina Ghetsimani, la cimitirul 
ortodox. Am mai cunoscut o altă maică, Profiria, care a trăit la un loc 
„cu' maica Galinia din Ierihon. A murit şi ea şi este îngropată în cimitirul 
ortodox din Ierihon. Tot în Ierihon se nevoiește și maica Galinia Gheor- 
ghiţan, călugăriţă din Moldova. Ea a mai avut în chilia ei încă trei călugă- 
rițe din Moldova, anume Pangratia, Antonina și Ivantia, cu metania din 
Miînăstirea Agafton — Botoșani. Toate trei au murit și sînt îngropate în 
Ierihon. Acum se mai nevoiesc la Ierihon, într-o chilie din marginea ora- 
şului, maicile Casiana din Bucovina şi Magdalena din Rîmnicu Sărat. 
Cîţiva călugări buni s-au nevoit şi în Mînăstirea Sfîntul Sava — Bethleem. 
Unul, numit Matei; altul, Ignatie Rădulescu, şi ultimul, ierodiaconul 
Veniamin Trifan din Vrancea. Toţi sînt îngropaţi acolo. 

Călugărițele românce care sînt în viaţă, cele mai multe se nevoiesc 
la mînăstirea Eleon, pe Muntele Măslinilor, şi anume: Vera, cea mai bătrînă 
dintre românce; Tomaida Tiîrilă, Teoctista și Eufrosina, toate trei cu 
metania din Schitul Rogoz — Buzău. Apoi, Tomaida Plăcintă, Evdochia 
şi sora ei Paraschiva, şi eu. Mai sînt cîteva în Ierusalim, la Miînăstirea 
Sfînta Melania, două maici cu numele Paraschiva, Filofteea, Evghenia 
şi Magdalena, mare croitoreasă. Toate sînt moldovence, toate sînt nevoi- 
toare și de multe ori mă cheamă pe la ele. 

„_+.— Maică Acachie, dă-mi un cuvint de folos pentru: suflet. 

— De, părinte ., , Să-ţi faci pravila călugărească, să rabzi în mînăs- 
tire toate şi să fii toată viața supus! Să 
— Vă împăcaţi aici la Mînăstirea Eleon? Dă 

— Mă împac, așa ca printre străini! Nu ştiţi ce spun unii Sfinţi 
Părinţi? „Călugării care trăiesc printre străini au două cununi!” Spune 
în Patericul vechi că pe vremuri trăia într-o mînăstire din Egipt un călu- 
găr și multe răbda de la cei din mînăstire, pentru că era de alt neam. 

Dar el nu zicea nimic. Pe cînd își dădea duhul, un alt călugăr a văzut 
două cununi deasupra lui și era nedumerit. Deci, s-a rugat lui Dumnezeu 
să afle ce înseamnă cele două cununi și a auzit un glas care i-a răspuns: 
„Una din cele două cununi este cununa ostenelilor lui. călugărești care le-a 
făcut în viaţă; iar a doua cunună este cea pe care i-aţi pregătit-o voi, 
care l-aţi defăimat, asuprit, ocărît și disprețuit pentru că este străin”. 

Așa şi noi, cele străine din această mînăstire!... 

— Vă mulțumesc, maică Acachie, pentru cuvint. Rugaţi-vă pe Mun- 
tele Măslinilor pentru țara noastră românească !. 

— Dumnezeu să aibă milă de noi toţi! De vom crede cu tărie în 
Dumnezeu şi vom privi cu ochii sufletului spre Hristos Cel înălțat la cer, 
avem nădejde că nu va pieri cetatea noastră! 


MONAHUL IOANICHIE PÎRÎIALĂ 


¿~  Minăstirea Sfintul Gheorghe Hozevitul —Terihon 
H „1 (m. 1908) k 


Pelerinii români care ajung la Sfintele Locuri, după ce se închină 
la Mormîntul Domnului, la Peștera din Bethleem și la Mormîntul Maicii 
Domnului din Grădina Ghetsimani, se grăbesc să ajungă la Minăstirea 
Sfîntului Gheorghe Hozevitul din apropierea lerihonului, pentru a săruta 
cu Îîndreptăţită evlavie moaștele proslăvite ale Cuviosului Ioan cel Nou 
„Hozevitul”, cel mai nou sfint român și al întregii lumi creștine. Cel care 
știe întreaga lui nevoință în Ţara Sfintă, bucuriile, ispitele, privegherile 
de noapte, sfîrșitul său minunat și care a fost martor ocular la aflarea 
moaștelor Cuviosului loan Iacob „„Hozevitul” în vara anului 1980, este 
un smerit călugăr din judeţul Buzău, anume Ioanichie Piriială, bunul său 
ucenic de chilie și împreună nevoitor în pustiul Iordanului. El singur stă 
de veghe, ca o candelă aprinsă, lingă moaștele Cuviosului loan Iacob, 
care se păstrează din anul 1980 în biserica Minăstirii Sfîntului Gheorghe 
Hozevitul de lîngă Ierihon, așezate cu evlavie în sicriu de chiparos și 
cristal, spre închinarea credincioșilor. 

Pelerini români și străini vin astăzi tot mai RR să se roage 
şi să sărute moaştele Cuviosului loan cel Nou „„Hozevitul”. În poarta 
miînăstirii sînt întimpinaţi de obicei de părintele Ioanichie. Cînd aude 
că sînt pelerini din ţară, bătrînul sună toate clopotele de bucurie. Apoi 
își întîmpină compatrioții cu dragoste, îi conduce la moaştele marelui 
sihastru român, le povesteşte nevoinţa și sfîrșitul vieţii Cuviosului loan, 
minunile și proslăvirea trupului său rămas, cu darul lui Dumnezeu, ne- 
stricat. În continuare, îi conduce la un kilometru mai jos, pe valea pîrîu- 

lui Horat, să le arate Peștera Sfintei Ana unde s-a nevoit, s-a săviîrșit și. 
proslăvit ca sfint Cuviosul loan Iacob. Aici le arată peștera, agăţată ca un 
cuib de rîndunică deasupra prăpastiei, lămiiul de la gura peșterii, scara 
pe care urca și cobora cuviosul, patul pe care se odihnea, sfeşnicul care îi 
lumina peștera, manuscrisele copiate cu atîta grijă de dascălul său şi 
mormîntul în care s-a odihnit 20 de ani. După ce părintele Ioanichie ci- 
teşte pelerinilor cîteva versuri creștine sau un cuvînt de învățătură scris 
de Cuviosul loan Iacob, își însoţeşte închinătorii pînă la poarta mâînăstirii și, 
în timp ce ei coboară prin pustiul Hozeva spre Ierihon, bătrînul trage 
clopotele cu ochii umeziți de lacrimi. 

Ajuns la Ierusalim, după câteva zile şi nopţi de veghe la Mormîntul 
Domnului, întreb de părintele Ioanichie, ucenicul Cuviosului loan Iacob. 
Mi se spune că din cînd în cînd urcă în Sfînta Cetate și că este la chilia 
sa din vechiul Ierusalim. O călugăriță româncă bătrînă mă conduce pînă 
acolo. De departe văd un călugăr girbov, mic de statură, slab la faţă și 
ars de soare. Este părintele loanichie Pîrfială ! 

— Binecuvîntează, părinte Ioanichie! Am venit din țară să ne închi- 
năm la Sfintele Locuri! 

— Mîntuitorul nostru lisus Hristos să vă binecuvînteze cu binecu- 
vîntarea Sfîntului Mormiînt! Poftiţi oleacă în chilie! 

— De cîţi ani ați venit în Ţara Sfîntă, părinte Ioanichie? 

— Sînt născut în anul 1908, aproape de Rimnicu-Sărat. După ce am 
stat cîțiva ani la Mînăstirea Ciolanu, în anul 1937 am venit, aici, la Mor- 
mîntul Domnului, împreună cu sora mea, monahia Magdalena. Eu aveam 
atunci 29 de ani. Sora și-a făcut o mică chilie cu altă maică din Bucovina, 
anume Casiana, în marginea orașului Ierihon, unde se află şi acum. Au 
acolo un mic paraclis, cîteva chilii pentru pelerinii din ţară și o livadă de 
portocali și lămii. Un mic metoc românesc. lar eu am stat'un timp la Mor- 
mîntul Domnului. Apoi, la Peștera Naşterii din Bethleem, în valea 
Iordanului şi la Mînăstirea Sfîntului Sava, unde am cunoscut pe Cuviosul 
loan Iacob. Era bibliotecar. Ştia bine limba greacă, era foarte nevoitor 
și îl iubeau mult călugării greci. 

— Părinte Ioanichie, ştiţi bine viaţa Cuviosului loan Iacob? 

— Cum să n-o ştiu, părinte, dacă am trăit în acecași mînăstire și peş- 
teră cu el peste 20 de ani, pînă în vara anului 1960 cînd şi-a dat sufietul 
în mfinile Domnului! Însă viaţa lui din copilărie pînă a venit la Sfintele 
Locuri n-o știu așa bine, decît cîteva date pe care mi le povestea cînd îl 
cuprindea dorul de ţară. Însă nevoinţa lui de aici, Țara Sfintă, sfârșitul, 
minunile ce le-am văzut la moaștele lui cu ochii mei și cum a fost desco- 
perit în peșteră, eu sînt singurul care le știu cel mai bine, pentru că am fost 
martor şi ucenic al lui de chilie, permanent. 

Eu propun să vă povestesc viaţa Cuviosului Ioan Iacob de la naștere 
pînă la venirea sa la Mormîntul Domnului, ca cel ce am adunat toate 
datele din satul său natal, Crăiniceni, de la preot, învățători, rude, colegi 
de școală, și din Minăstirea Neamţ; iar sfinţia voastră să-mi povestească 
viața lui de aici din Țara Sfintă, atît cît știți, din cele ce aţi văzut și citit 
în scrierile Cuviosului loan Iacob. 
-„._— Foarte bine, părinte. Povestiţi sfinția voastră tot ce ştiţi din co- 
pilăria şi tinereţea lui și eu voi povesti cum s-a nevoit în Țara Sfintă. 

. — Cuviosul loan Iacob s-a născut în satul Crăiniceni, comuna Horo- 
diştea, tostul județ Dorohoi, la 23 iulie 1913, într-o familie de țărani 
săraci, anume Maxim şi Ecaterina. În prezent satul Crăiniceni este unifi- 
cat cu satul Horodiștea și aparține de comuna Păltiniș, judeţul Botoșani. 
Tatăl său, Maxim, era fiul lui Zamfir Iacob şi al soţiei sale Maria 
(Mariuţa) Jacob, din Crăiniceni. lar mama sa, Ecaterina (Caterina), era 
fiica mai mare a lui Vasile Surdu, zis Aniţei, şi al soţiei sale, Ilinca. Bunicii 
după tată au avut patru copii: Alecu, cel mai mare; Maxim, tatăl cuviosu- 
lui loan; Anghelina şi Agripina (Grapina). Bunicii după mamă, anume 
Vasile şi Ilinca Surdu, erau tot din satul Crăiniceni. Ei au avut tot patru 
copii: Adam, Gheorghe, Ecaterina și Paraschiva. 

Îndată după naştere, mama Cuviosului Ioan lacob s-a îmbolnăvit și 
nu-și mai putea alăpta și crește copilul. Atunci bunica lui după tată, 
anume Maria lacob, deși voia să se ducă la mînăstire fiind văduvă, a renunţat 
şi a luat în grija ei pruncul abia născut. Ea l-a botezat în biserica de 
lemn a satului Crăiniceni, situat pe malul drept al Prutului, punîndu-i 
numele de Ilie, întrucît a fost născut la trei zile după sărbătoarea Sfîntului 
Ilie Tezviteanul. Numele i-a fost dat de Dumnezeu și cu oarecare rînduială 
de sus, deoarece avea să se nevoiască aproape de peștera în care a stat 
Sfîntul Prooroc Ilie Tezviteanul, cînd a fugit din faţa lui Ahab, și avea să 
bea apă din același pîrîu Cherit, ce curge în pustiul Hozeva, din care a 
băut marele profet al Vechiului Testament. 

După șase luni de suferință, Ecaterina, mama pruncului Ilie, s-a să- 
virşit din viaţa aceasta, lăsînd orfan pe unicul ei fiu, rămas cu totul în 
grija bunicei sale, Maria. În anul 1915, tatăl său, Maxim, s-a recăsătorit 
cu o văduvă, anume Varvara lui loan Muraru, pentru a-i crește copilul. 
Dar pruncul a rămas mai departe în grija bunicii sale, care îl iubea ca pe 
un odor de mare preţ. În loc de Ilie îi spunea „Iluță”, cum aveau să-l 
numească toate rudele. Spun bătrînii satului Crăiniceni că bunica își du- 
cea nepotul în braţe zilnic să-l alăpteze cîteva mame tinere din sat, care 
născuseră de curînd, şi stătea de veghe lingă copil ziua și noaptea. 

În anul 1916, odată cu începutul primului război mondial, Maxim, 
- tatăl lui Ilie Iacob, este luat la război și moare pe front. Soţia lui şi mama 

vitregă, auzind de moartea soţului, a lăsat copilul în seama bunicii, şi 
s-a dus înapoi la casa ei. Bătrina însă se jertfea pentru buna creștere a 
copilului Iluţă, singura ei mîngiiere pe pămînt. Ea îl învăța să facă semnul 
sfintei cruci, să zică Tatăl nostru, să sărute sfintele icoane. Ea îl ducea la 
biserică și la cimitir, să pună flori şi lumînări la mormîntul părinților. Iar 
în zilele de lucru, cînd se ducea la prășit în cîmp, punea copilul în spate, 
asezat într-o traistă, de i se vedea numai capul, şi îl lăsa la umbra unui 
copac pînă se termina ziua, apoi iar îl punea în spate și venea acasă., | 
În vara anului 1920, copilul Ilie a fost dat de bunica sa la școala 
primară din Crăiniceni. Copilul învăța bine, era foarte cuminte şi lua - 
premiul întîi în fiecare an. El nu se juca niciodată cu ceilalți copii, ci stătea 
retras și singuratic, încît toţi se mirau de comportarea lui. De mic iubea 
biserica, rugăciunea, citirea cărților sfinte şi liniştea. Sărbătoarea îl punea 
bătrîna să-i citească din cărți, iar ea stătea deoparte și asculta. Cînd citea 
mai ales patimile Domnului; bătrîna începea să plingă. Atunci o întreba 
copilul: „Mamă, de ce plingi așa tare cînd citesc din patimile Domnului ?” 
Iar bătrîna îi spunea, suspinînd: „Copilul meu, tu nu ştii durerea din casa 
noastră. Nu sînt eu mama ta! Mama ta a murit cînd tu aveai şase luni, 
iar tatăl tău a murit în război cînd aveai trei ani. Eu sînt bunica ta şi am 
renunţat să mă duc la mînăstire ca să te cresc pe tine. Și de aceea pling,. 
că eu sînt bătrînă şi tu vei rămîne în curînd singur pe lume. Dar să ai 
credință în Dumnezeu, să te rogi mereu, să-ți aduci aminte de noi și să 
fugi de păcat. De vei face așa, te va acoperi Maica Domnului să scapi de 
multe primejdii. Nu-ţi doresc altceva mai bun, decît să ajungi preot în 
viaţă și să slăveşti pe Hristos!”. pf 
Î n vara anului 1923, cînd copilul avea zece ani, bunica sa, Maria, s-a 
mutat la viaţa cea veșnică. Atunci, tînărul Ilie a fost luat în grija moșului 
său, Alecu lacob, fratele mai mare al tatălui său, care avea şase copii. 
În anul 1925 copilul Ilie (Iluţă) a terminat clasele primare ca premiant. 
La îndemnul învăţătorilor, moșul său l-a dat pe Ilie la Gimnaziul 
„Mihail Kogălniceanu” din Lipcani — Hotin, unde a făcut trei ani. 
În anul 1928 tînărul Ilie Iacob este dat de unchiul său la Liceul „Dimitrie 
Cantemir” din Cozmeni (Coţmani) — Cernăuţi, pe care îl termină printre 
cei mai buni, în vara anului 1932. La școală era scutit de taxe, fiind orfan. 
lar cărţi şi haine primea în dar de la binefăcători. Spune loan Surdu, 
unchiul său din Păltiniş, că în primul an de liceu a venit un boier din 
Cozmeni la directorul liceului şi i-a cerut să-i dea un elev orfan să-i ajute 
copilul său la carte, iar el, în schimb, să-l întreţină la liceu. Directorul i-a 
recomandat pe tînărul Ilie Jacob, fiind un elev blind, credincios, tăcut, 
luminat la minte și de exemplu în toate. Pentru aceste calităţi era iubit 
și respectat de toţi. Boierul îl întreținea la liceu, iar copilul îl prepara pe 

fiul său la carte, și erau mulțumiți și profesorii, şi boierul, și tînărul Ilie, 
şi părinţii adoptivi din Crăiniceni. În vacanțe venea în satul natal, la 
moșul său, Alecu Iacob, dar niciodată nu participa la bucuriile pămînteșşti 
ale satului, ale rudelor. În sărbători era nelipsit de la biserică, iar în zile 
de lucru ajuta la munca cîmpului. Cu toate acestea se simțea pizmuit și 
străin în casa unchiului său. Copiii lui Alecu Iacob deși erau veri cu Ilie, 
văzîndu-l singuratic și tăcut, se izolau de el. De aceea, orfanul Ilie (Iluţă) 
adeseori plingea pentru durerea care o purta în inimă, mânca puţin şi se 
scula flămind de la masă. 

' Suflet duios şi foarte evlavios, tînărul elev Ilie Iacob, deși avea o 
fire firavă, purta în inima sa focul dragostei de Hristos. lată ce ne povestește 
despre el preotul pensionar Gheorghe Lazăr din laşi, consătean, coleg 
şi prieten cu Cuviosul Ioan Iacob: „Pe tot parcursul studiilor şi-a însușit 
o bogată gamă de cunoștințe, atît de literatură clasică românească și 
universală, cât şi de istorie, geografie, științe naturale, chimie, fizică și 
matematică. Era un mare admirator al naturii și al frumosului. lubea 
tovărăşia colegilor și a celor de o vîrstă cu el cu purtare plăcută în socie- 
tate, Nu-i plăcea să piardă timpul în discuţii cu tinerii iubitori de glume, 
de povestiri indecente și jocuri de tot felul. În timpul liber mai degrabă 
își lua o carte de literatură, sau studia dintr-un domeniu, stînd retras 
într-un loc preferat din livada părintească, sau în cîmp. Se recrea ascul- 
tînd cîntecul. păsărelelor sau admirind cerul înstelat în timpul nopții. 
Citind alteori din Sfînta Scriptură sau din manualele de religie, cugeta 
adînc asupra celor zidite de Dumnezeu și găsea o armonie perfectă în tot 
ce putem percepe cu simțurile noastre. În sufletul lui Iluţă se întărea 
convingerea că Dumnezeu le-a făcut cu negrăită înțelepciune pe toate 
cele văzute și nevăzute şi le cârmuiește după anumite legi care nu se pot 
schimba...” 

Așa creștea în inima tînărului Ilie credința în Dumnezeu și dorul 
tainic de a-și închina lui Hristos întreaga sa viaţă. 

În vara anului 1932 elevul Ilie Iacob termină liceul ca premiant și 
dă examenul de bacalaureat în Cernăuţi. Aici, ia masa la obştea călugărilor 
slujitori de la Mitropolie și se împrietenește cu arhimandritul de atunci, 
Eugen Laiu, căruia fi destăinuie gîndul de a intra în viața de mînăstire. 
Profesorii, boierul şi unchiul său Alecu Surdu îl îndemnau să facă Facul- 
tatea de Teologie de la Cernăuţi. El însă le răspundea hotărît: „Nu, eu 
vreau să mă fac călugăr!” 

Un an de zile, pînă în vara anului 1933, evlaviosul tînăr Ilie Iacob a 
muncit pe moșia boierului din Cozmeni (Coţmani). Toţi colegii lui ple- 
caseră pe la şcoli înalte ; el însă, fiind în îndoială, se ruga mereu lui Dumnezeu 
să-i descopere ce să facă. Într-o zi, pe când se ruga singur pe cîmp, a auzit 

de sus o .voce: „„Mînăstirea!”. Din clipa aceea nu mai avea odihnă. Un 
glas tainic din inimă îl îndemna să plece cît mai repede la mînăstire. După 
ce-și luă rămas bun de la boier, s-a dus să ia binecuvântarea cea mai de pe 
urmă de la arhimandritul Eugen Laiu, bunul său părinte duhovnicesc. 
Acesta îi dă o recomandare scrisă şi îl trimite la Mînăstirea Neamţ. 

În drum spre minăstire, a trecut prin satul natal să-și ia rămas bun 
de la părinţii adoptivi, Alecu și Ilinca Iacob, care l-au crescut. Povestesc 
vărul său, loan Surdu, şi colegul său, Ilie-Ștefan Călinescu, că în ziua cînd 
a intrat în sat Ilie (Iluţă) era Duminică şi era nuntă mare în casa familiei 
Burlui, de răsuna tot satul Crăiniceni de sunetul fanfarei. Ilie Iacob, însă, 
mergea singur pe marginea drumului și cînd vedea vreun consătean întor- 
cea capul într-o parte şi se uita în pămînt, căci el dorea să se logodească 
cu Mirele Hristos. Apoi şi-a luat sfinta cruce, cîteva cărți şi haine într-o 
desagă, a înconjurat centrul satului și a pornit spre Minăstirea Neamţ. 
După ce s-a închinat la moaștele Sfîntului Mucenic Ioan cel Nou de la 
Suceava a ajuns la marea lavră, s-a prezentat la episcopul Nicodim Mun- 
teanu, starețul mînăstirii și a fost rînduit cu ascultarea la bolniță, ca aju- 
tor al unui călugăr foarte sporit, lov Burlacu, farmacistul mînăstirii. 
După cîteva luni de zile a fost făcut rasofor şi rînduit ca ajutor de biblio- 
tecar. A lucrat mult timp la aranjarea cărţilor din marea bibliotecă a Mînăs- 
tirii Neamţ și a citit numeroase cărți de învățătură ale Sfinţilor Părinţi. 
Spun bătrînii din mînăstire, printre care vechiul lui prieten, arhimandritul 
Claudie Derebreanu, că fratele Ilie Iacob era foarte rîvnitor la slujbele 
bisericii, la îngrijirea părinţilor bolnavi de la bolniță și la citirea sfintelor 
cărți. Iubea cel mai mult biserica, oamenii și cărțile. Apoi iubea tăcerea, 
rugăciunea de chilie, postul, cîntările de la strană şi sc împrietenise 
cu frații cei mai smeriţi și rîvnitori. 

În primăvara anului 1934 a venit în satul natal să-și procure actele 
necesare pentru a pleca la Mormîntul Domnului. Sufletul lui ardea de 
dorul Țării Sfinte unde S-a născut, a învăţat şi a pătimit pentru noi 
Domnul nostru lisus Hristos. Cu acest prilej şi-a revăzut rudele apropiate 
şi a vorbit cu preotul Gheorghe Lazăr, care a dat această mărturie. Re- 
venind la mînăstirc, a luat binecuvîntare și împreună cu alt frate au plecat 
la Bucureşti să-și facă pașaport pentru Muntele Athos și Sfintele Locuri. 
Dar nu li s-a dat voie, pentru că nu aveau armata făcută. 

După ce vizitează mai multe miînăstiri pe valea Oltului, rasoforul 
Ilie Iacob revine la Mînăstirea Neamţ. În toamna anului 1934 este luat în 
armată, cu termen redus, la regimentul 29 Infanterie din Dorohoi, unde 
stă 9 luni de zile. A plecat la regiment în haină călugărească și a fost rinduit 
la infirmeria militară, cu îngrijirea bolnavilor. Spune preotul Gheorghe 
Lazăr că soldatul Ilie Jacob avea mare milă pentru ostașii bolnavi. Stătea 

cu dragoste lîngă patul lor, le aducea hrană bună, medicamente şi le 
dădea cuvinte sfinte de minge şi întărire li pc ca un adevărat: 
samarinean. 

În toamna anului 1935 se liberează și revine în obștea Miînăstirii 
Neamţ. Aici reia aceeași ascultare de bibliotecar. Avea mare evlavie 
către icoana făcătoare de minuni a Maicii Domnului, stareţ fiind arhiereul 
Valerie Moglan. Pe lîngă ascultarea de bibliotecar a fost rînduit și ca pro- 
fesor la Școala monahală din miniin unde preda fraților limba română 
şi limba franceză. 

La 8 aprilie 1936, în RRA Sfintelor Patimi, rasoforul Ilie Iacob a 
primit îngerescul chip călugăresc împreună cu alţi doi fraţi, luîndu-și numele 
de Ioan. Atît numele din botez, cît şi cel din călugărie, ale celor mai mari 
şi mai rîvnitori prooroci — Ilie Tezviteanul și loan Botezătorul — dovedesc 
pronia divină pentru acest vas ales al lui Dumnezeu și-l învrednicesc de 
rugăciunile celor doi mari profeţi, pe cel ce avea să fie mare sihastru în 
Valea Iordanului unde s-au nevoit şi ei. După Sfintele Paşti, tînărul călugăr 
Ioan Iacob trimite scrisoare și fotografia cu cei trei monahi, părinţilor săi 
adoptivi din Crăiniceni. Pe verso scrie aceste rînduri: „Vă trimit alături 
cu scrisoarea această fotografie, scoasă în Vinerea Sfintelor Patimi. Pe ea 
mai este profesorul de cîntări bisericeşti de la Școala mînăstirii unde dau 
şi eu lecţii de limba română. Cel de pe scaun este ucenicul stareţului. Noi 
doi sîntem în hainele primite la călugărie, care nu se dezbracă deloc șapte 
zile. Cu aceste haine mergi la biserică, te împărtășești și te așezi în mormint 
cu capul pe cărămidă, care arată ea din care ai fost tăcut. Loan 
Iacob, monah”. 

În zilele de 7 și 8 septembrie 1936 a fost vizitat ia Mtnăstirea Neamţ de 
prietenul său iubit din Crăiniceni, preotul Gheorghe Lazăr, căruia i-a spus 
hotărîrea sa de a pleca în Țara Sfintă pentru toată viața. În noiembrie 
acelaşi an, şi-a luat binecuvântarea de la Mitropolitul Moldovei, Nicodim, 
de la stareţ, duhovnic și de la obştea Minăstirii Neamţ. Apoi, revăzînd 
ultima dată satul natal, rudele și mormintele părinţilor din Crăiniceni, a 
plecat spre lerusalim cu alți doi părinți din Minăstirea Neamţ, monahii 
Claudie Derebreanu și Damaschin Ignat. 

Cei trei pelerini au ajuns cu vaporul în Țara Sfântă la începutul lunii 
decembrie 1936. După ce au vizitat toate Locurile Sfinte și au săru- 
tat Sfîntul Mormînt şi urmele pașilor lui Hristos, s-au retras să ierneze 
la Mînăstirea Sfîntul Sava din pustiul ludeei. După cîteva luni însă, mona- 
hul Damaschin s-a îmbolnăvit din cauza căldurilor mari şi a fost adus 
în ţară de monahul Claudie. Așa a rămas părintele loan Iacob singur cu 
Dumnezeu în Țara Sfintă. Ultima lui scrisoare de la Mormîntul Domnului 
a fost un caiet cu 28 de file, cu toate impresiile și simțămintele sale pe care 

le-a trăit la Sfintele Locuri, adresate în anul 1937 Hagal său de la Crăi- 
niceni, Alecu Iacob, care cu timpul s-a pierdut. ` i | Sea a 

Aceasta este pe scurt viața Cuviosului Ioan Iacob, de la naştere pînă 
la plecarea sa în Țara Sfîntă. Acum, vă rog, părinte Ioanichie, ca cel ce i- aţi 
fost ucenic şi singurul martor ocular al vieţii sale între anii 1938 —1960, 
să-mi povestiți cele mai importante nevoinţe, învățături de folos sufletesc 
şi fapte minunate ale cuviosului Ioan Iacob, din ziua cînd l-aţi cunoscut 
la Minăstirea Sfîntul Sava, pînă cînd și-a dat sufletul în mîinile Domnului. 

— Părinte Ioanichie, viaţa cuviosului părintelui nostru loan Iacob în 
Țara Siîntă a fost tot așa de grea și plină de ispite și suferințe ca şi în 
patrie. Mai ales că el era o fire sensibilă, bolnăvicioasă şi foarte iubitoare 
de liniște. Or, nici la Sfintele Locuri, ca peste tot, nu a aflat liniștea 
deplină pe care o dorea și mereu o căuta. Apoi, suporta greu clima foarte 
uscată şi caldă ; apa sălcie; hrana ; oboseala peste măsură, pînă la epuizare ; 
străinătatea ; boala care îl chinuia și primejdia războiului trecut. 

Părintele Ioan Iacob, fiind român, cu greu a fost primit în obştea Minăs- 
tirii Sfîntului Sava de lîngă Bethleem, cu toate că duceau mare lipsă de per- 
sonal. Dar, la insistența Patriarhului Damianos al Ierusalimului, a fost 
primit în vara anului 1937. Aici a îndeplinit mai multe ascultări. Mai întîi a 
fost paraclisier. Trebuia să aprindă candelele neadormite la două biserici şi 
la patru paraclise, să sune clopotul de slujbă, de culcare şi deşteptare, să 
facă curăţenie în biserică, să facă prescuri şi de toate. Apoi era şi ajutor 
de econom și îngrijea de bolnavi. Toate trei erau ascultări grele, iar el era 
firav şi singur, căci nu erau fraţi mai tineri ca el. Pleca dimineața din chilie 
și se întorcea abia seara, la orele 10. Aţipea un ceas și la orele 11 noaptea 
se scula, aprindea toate candelele, suna clopotul de utrenie, stătea la bise- 
rică pînă în zorii zilei și cînd răsărea soarele mai adormea un ceas-două. 
Masa era o dată pe zi, la orele 3 după amiază. a Fata cai 

În scurt timp, părintele Ioan a învăţat foarte kine limba greacă gi 
cînd avea puțin răgaz citea din scrierile Sfinților Părinți și traducea în 
româneşte cele mai frumoase cuvinte de folos. Ca infirmier al Mânăstirii 
Sfîntul Sava, părintele Ioan era căutat de toţi cei bolnavi. Mai întîi, îngri- 
jea de călugării suferinzi. Apoi, îngrijea pelerinii străini care se îmbolnă- 
veau aici. Cu timpul au început să vină la el arabii și beduinii bolnavi din 
împrejurimi, ca să le dea medicamente și să le aline suferinţele. Toţi îi 
ziceau „doctorul miînăstirii”. Deși făcea ascultările cu dragoste, ca pentru 
Dumnezeu, părintele loan era tare slăbit, anemic şi epuizat. : ':: 

Odată se întorcea de la Ierusalim la mînăstire pe valea Cedrilor, cale 
de 4 ore de mers pe jos prin loc pustiu. lată îi ies înainte mai mulţi beduini 
cu bețe în mîini şi căutau să-l ucidă, crezînd că este economul mânăstirii 
Pavel pe care îl urau. Cînd unul dintre ei a ridicat mîna să-i dea cu un 

lemn în cap, altul a strigat: „Stai nu da, că nu este el, ci altul!” Și așa 
a scăpat de moarte, cu darul lui Dumnezeu și al Maicii Domnului, spre 
care avea mare evlavie. , 
Începînd. războiul al doilea mondial, arabii aduceau mulți răniți 
în ograda mînăstirii, ca să fie îngrijiţi de părintele loan, încît călugării 
nu mai aveau nici o liniște, Văzîndu-se bolnav de rinichi și cu totul epui- 
zat, părintele loan s-a hotărît să plece în pustie, la liniște. Deci, s-a mär- 
turisit la ieroschimonahul Sava, duhovnicul lui, și a luat binecuvîntare 
pentru plecare. Apoi a luat cu el un frate, tot român, puţină provizie şi 
apă şi au plecat spre pustiul Qumran, unde se aflau mai multe peşteri. 
Au stat acolo numai două săptămîni, căci au năvălit beduinii cu vitele 
lor şi nu mai aveau liniște, iar apa era sălcie. De acolo s-au mutat la peș- 
tera Calomoua, în Valea Iordanului, nu. departe de Minăstirea Sfîntul 
Gherasim, spre Marea Moartă. Pe cale, noaptea, avea să-i atace o hienă, 
dar cerînd ajutor lui Dumnezeu, au scăpat cu bine. Peştera aceea era 
umedă și apa se aducea de la mînăstire, cale de cîțiva km. 
Întorcîndu-se în ţară ucenicul cuviosului loan, am auzit de numele 
şi nevoinţa lui și m-am rugat să mă primească pe mine de ucenic în acea 
peşteră. Atunci l-am cunoscut eu prima dată. Era în vara anului 1939. 
Și am sihăstrit amîndoi în peştera Calomona, aproape de Marca Moartă, 
un an și jumătate, în lipsuri și ispite foarte grele. Din afară ne supărau 
lipsa de hrană și de apă, bolile, mai ales reumatismul,-din cauza umidității 
şi a sării, și dizenteria care a lovit pe părintele loan, încît credeam că va 
muri. lar dinăuntru ne supărau gîndurile, nălucirile diavoleşti, singură- 
tatea. și celelalte ispite pustnicești. Totuși, aici ne rugam mult, posteam 
mult, dormeam cîteva ceasuri pe o scîndură, citeam cărţi sfinte, cîntam, 
făceam cele șapte laude zilnic şi privegheam. Noaptea, mai ales, părintele 
Ioan se liniștea singur în pustie, nu departe de peșteră, și se ruga mult cu 
mîinile ridicate spre cer, așa cum îl îndemna Duhul Sfint. În zorii zilei 
revenea la peșteră. Eu mă rugam mai puțin că mă duccam zilnic după apă, 
după pesmeți de piine și cele de mare nevoie. Ne spovedeam și ne împăr- 
tăseam la Mînăstirea Sfîntul Gherasim de la Iordan, unde luam parte în 


. sărbători la Sfînta Liturghie. În această peșteră a tradus părintele Ioan 


acatistul Adormirii Maicii Domnului din limba greacă în limba română. 
A mai tradus şi alte cuvinte de folos de la Sfinţii Părinţi. Dar dizenteria . 
care l-a chinuit un an şi jumătate l-a împiedicat să lucreze mai mult. 

În anul 1940 războiul mondial se întinsese în Țara Sfîntă, care era 
sub stăpînirea englezilor. Atunci au adunat englezii pe toți monahii 
români, germani și italieni într-o mînăstire catolică transformată în lagăr, 
unde am stat aproape un an de zile, în tot felul de necazuri și suferințe. 
În anul 1941 am ieșit din lagăr şi părintele Ioan s-a dus din nou la Minăs-. 

tirea Sfîntul Sava, fiind rinduit la aceleași ascultări, adică, paraclisier şi 
îngrijitor de bolnavi. Acum însă era mult mai slăbit, surmenat şi suferind 
de stomac. De aceea, cu mare greutate făcea aceste ascultări și mereu 
suspina după mult dorita liniște pe care n-o avea. Odată, fiind bolnav, s-a 
dus la Minăstirea Sfîntul Teodosie din apropiere și s-a rugat cuviosului 
să-i vindece boala. Cum s-a atins de sfintele lui moaște s-a ușurat de ge 
rință. 

Auzind PEE E] Victorin Ursache, superiorul Căminului Bai 
hiei Române din Ierusalim, că părintele Ioan Iacob doreşte să se retragă 
la linişte, a cerut binecuvîntarea Patriarhului Nicodim de la București 
să-i aprobe hirotonia în preot și să-l trimită egumen, la Schitul românesc 
Sfîntul Ioan Botezătorul de la Iordan. Deşi pînă atunci refuzase de două 
ori hirotonia în preot, acum a fost nevoit s-o primească, numai să ajungă 
la linişte. Cu binecuvîntarea Patriarhului Ierusalimului, părintele loan 
Iacob a fast hirotonit diacon la Mormiîntul Domnului, la 13 mai 1947,. 
iar la 14 septembrie, acelaşi an, a fost hirotonit preot de arhiereul Irinarh. 

În toamna anului 1947 ieroschimonahul Ioan Iacob ajunge egumen 
la Schitul românesc de la Iordan. Singurul lui ucenic și împreună vie-. 
țuitor în schit eram eu. Mai erau două maici bătrîne, anume Melania 
şi Natalia, care veneau din cînd în cînd și făceau curăţenie la biserică. 
Aici, schitul, cu cele două mici chilii, era în stare de paragină. În biserică 
ploua prin acoperișul spart, grădina era uneori inundată de apele Iordanu- 
lui, iar hrană și bani pentru întreţinere nu aveam de nicăieri. Singurul 
ajutor ne era un creștin român din Ierihon, care ne ajuta la lucru şi ne 
aducea din timp în timp hrană și pîine. Nevoinţa noastră la Iordan a fost 
tot așa de săracă și aspră ca cea din peștera Calomona. Slujeam la biserică 
zilnic vecernia, utrenia și acatistul cu obedaita, iar Sfînta Liturghie o 
săvirşeam numai în sărbători. pi 

După cinci ani de nevoinţă la Dadan în noiembrie 1952, Caviugal 
Ioan Iacob a fost schimbat din egumenia schitului. Atunci ne-am sfătuit 
împreună şi ne-am retras la peşterile din pustiul Hozeva, aproape de 
Minăstirea Sfîntul Gheorghe Hozevitul. Primul an l-am petrecut în obştea 
acelei miînăstiri. lar în vara anului 1953 ne-am retras la pustie în peșterile 
de la Schitul Sfînta Ana din apropiere, unde, după tradiţie, s-ar fi rugat 
Sftată Ana să-i dea Dumnezeu un prunc, adică pe Maica Domnului. Împre- 
ună cu noi s-a retras la o Peier: şi un Alnemr pant anume monahul 
Pavel. TE | tau 

În această Polea s-a nevoit PEE Panid. nostru ioan Iacob 
șapte ani de zile, fără să mai meargă la mînăstire sau la Ierihon. Noaptea 
se ruga şi priveghea, iar ziua scria versuri religioase și traducea în româ- 
nește învățături de la Sfinţii Părinți. Trăia în foarte mare sărăcie Și nevoie, 

dar era împăcat sufletește și răbda toate pe pămînt în nădejdea vieţii 
viitoare. Ziua suferea arșiţa soarelui care ajungea pînă la 50 de grade, 
iarna răbda frigul şi umezeala peşterii, iar noaptea își făcea canonul obis- 
nuit de rugăciuni şi metanii cerut unui schimonah și practica rugăciunea 
inimii. Apoi se odihnea cîteva ore şi iar își începea rugăciunea. Hrana lui 
era din pesmeţi muiați în apă, cu sare, măsline şi smochine, o dată pe zi, 
spre seară. Mai rar mînca pîine proaspătă adusă din Ierihon de acel frate 
român, Dumitru din Birlad, stabilit în Țara Sfîntă. În zile de praznic și 
la marile sărbători, părintele loan se ducea la peștera monahului Pavel 
din apropiere și săvîrșea Sfinta Liturghie în paraclisul Sfînta Ana. Atunci 
ne împărtășeam toţi trei.. i C pice fe PE N 

„2 Chilia şi peştera Cuviosului Ioan Iacob este agățată deasupra văii 
pîriîului Horat şi numai cu scara se poate ajunge sus. După ce urca, părin- 
tele Ioan și cu mine trăgeam scara sus şi numai cînd voia el să urce cineva 
coboram scara. Altfel, primea în vizită câte un sihastru, cîte un călugăr, 
egumenul mînăstirii din apropiere și chiar cîte un pelerin român care 
ajungea pînă aici. Femei și bărbaţi necredincioși sau care nu erau orto- 
docşi nu primea niciodată în peștera sa, că el era foarte zelos pentru dreapta 
credință și pentru o viaţă creștinească după Evanghelie. lar pe cei care 
veneau la chilia lui îi învăţa frica lui Dumnezeu, îi îndemna la pocăință 
și le citea din scrierile Sfinţilor Părinţi, amintindu-le tuturor de ceasul 
morţii, de dragostea. Domnului nostru lisus Hristos răstignit pe cruce 
pentru noi și de ziua judecății de apoi. Aceasta era cugetarea lui din fie- 
care ceas de zi și de noapte. Apoi, zilnic citea din Psaltire, din Sfînta Scrip- 
tură şi din cuvintele. Sfinţilor Părinţi. lată adevărata lui hrană duhovni- 
cească. În peşteră avea cîteva cărți sfinte şi teancuri de manuscrise copiate, 
traduse şi compuse de. el, la lumina zilei sau mai ales noaptea, la lumt- 
nare. Din aceste traduceri şi din versurile sale îmi citea uneori și mie. 
Alteori îmi povestea despre viaţa sa de copil orfan plină de suferinţe şi 
lacrimi și adeseori plingea la rugăciune sau cînd vorbea cu mine. Era un 
suflet duios, blind, pașnic și foarte rîvnitor apărător al Ortodoxiei patris- 
tice. Uneori îl supăra reumatismul, alteori dizenteria, alteori gîndurile, 
iar- alteori beduinii arabi, care pășteau cămilele în apropiere și aruncau 
cu pietre în fereastra și ușa chiliei lui. Dar el răbda pe toate și nu le zicea 
nimic, pentru a împlini cuvîntul Sfintei Evanghelii. . a i 
+» Așa s-a nevoit Cuviosul părintele nostru Ioan în, peşteră, la Schitul 
Sfînta Ana din pustiul Hozeva, timp de 7 ani. În vara anului 1960 s-a 
îmbolnăvit tare de dizenterie și avea temperatură mare. Cu două săptă- 
mîni înainte de a adormi a avut o vedenie pe la amiază, care l-a bucurat, 
dar l-a și înspăimiîntat. Atît numai mi-a spus: că a văzut două cununi de 
finic pe cer. Pe cea de-a dreapta lui erau scrise cuvintele: „„Fericiţi cei 

Cesa” şi nu mi-a mai spus restul frazei; iar pe cununa de-a stînga lui 
erau scrise cuvintele: „,Blestemaţi cei ce...” gi n-a voit să-mi spună 
toate cuvintele. Dar spunea că asupra cununei de la stînga a văzut por- 
nindu-se fulgere și săgeți ca de trăsnet, care închipuiau mînia lui Dumne- 
zeu asupra celor păcătoși, care mor nepocăiți. Mi-a spus că dacă îi scade 
temperatura şi va putea vorbi, îmi va spune mai multe din cîte a văzut. 

Pe zi ce trecea boala părintelui loan se agrava şi îi creștea tempe- 
ratura. Era la începutul lunii august și temperatura afară se ridica: la 
40 de grade. Ne sufocam de nădușeală. Cunoscînd că i se apropie sfirsitul 
vieţii, miercuri dimineaţă, 4 august, s-a împărtășit singur cu Trupul şi 
Siîngelc lui Hristos, căci avea Sfintele Taine în peșteră. Apoi s-a culcat. 
Noaptea spre joi s-a ridicat din pat, vrind să spună ceva, dar n-a putut 
spune nimic şi s-a culcat din nou. După un ceas a ridicat mîna dreaptă 
în sus şi binecuvînta în toate părțile cu semnul crucii. Probabil binecu- 
vînta pe sfinţii pe care i-a lăudat în scrierile lui, sau izgonea cu puterea . 
crucii duhurile cele rele care voiau să se apropie de el. În zorii zilei de j joi, 
5 august 1960, Cuviosul părintele nostru loan Iacob, singurul român 
sihastru din Valea Iordanului, a răsuflat adînc și şi-a dat sufletul în mîinile 
lui Dumnezeu. Eu stăteam în genunchi lîngă capul lui și plingeam că 
rămîn singur, părăsit de părintele meu duhovnicesc. Cît a fost bolnav 
niciodată nu a oftat sau a suspinat, Ci răbda toate cu seninătate și bucurie. 
Eu îi puneam comprese cu apă ca să-i răcoresc temperatura, iar el nu mai 
putea vorbi, ci doar îmi mulțumea cu privirea. > - 

— Părinte Ioanichie, spuneţi-mi care au fost cele mai deosebite 
nevoințe ale Cuviosului loan Iacob? +. ae EDERT 
=- — Täcea mult;. nu ridea niciodată; se ruga neîncetat cu inima; 
răbda cu multă tărie bolile si necazurile vieții; ținea regim sever de post, 
primind foarte puțină mîncare și băutură, cît să-și țină zilele; iubea mult 
liniştea şi singurătatea; ţinea cu tărie la dreapta credinţă, la Tradiţie şi 
Sfintele Canoane și avea mintea totdeauna aţintită la lisus Hristos răstig-. 
nit pe Golgota. Nimic din cele pămîntești nu cugeta, nici nu voia să știe. 
Astfel, trupul său, mintea şi inima erau despătimite, dematerializate şi 
unite tainic cu Dumnezeu prin rugăciune și prin darul Duhului Sfînt. 

„= Cum l-aţi îngropat pe Cuviosul leroschimonah Ioan Iacob a ce 

fapte mai deosebite ați constatat la mormîntul lui? pi sr 

' — Cuviosul [oan știa mai dinainte data sfîrşitului său, pe care şi-a 
însemnat-o pe peretele peşterii. Îndată după ce s-a săvîrşit, l-am îmbrăcat 
cu rasa, i-am așezat schima mare, căci era schivnic din Mînăstirea Sfin- 
tul Sava, i-am pus epitrahilul pe piept și l-am culcat pe rogojină. Apoi 
i-am aprins trei lumînări de ceară şi candela și am anunţat pe starețul 


Mînăstirii Sfintul Gheorghe Hozevitul, Arhimandritul Amfilohie, cu care 

era foarte apropiat. La porunca lui, i s-au tras trei zile clopotele mînăs- 
tirii şi s-a făcut trisaghion la peşteră. : îi aa: 

În ziua stabilită pentru înmormîntare a venit stareţul mânăstirii, 
Amfilohie, cu cîţiva călugări şi cu pustnicii care sihăstreau în peșterile 
din pustia Ruva din apropiere. S-au urcat pe scară, sus, în peşteră și la 
orele 10, sîmbătă 7 august, starețul a început slujba prohodului. Deodată 
însă peștera s-a umplut de nenumărate păsărele de pustie, cărora Cuvio- 
sul Joan le dădea zilnic pesmeţi să mănfnce. Acum însă nu veniseră să 
„ primească hrană, ci au fost trimise de Dumnezeu spre cinstirea Cuviosului 
Ioan, ca să-l petreacă spre mormînt. Despre aceasta scria şi stareţul mînăs- 
tirii, Amfilohie, în revista bisericească ;,Sfînta Marina” din Atena, pe luna 
mai 1981, că păsările „ne incomodau în timpul slujbei, zburau pe capetele 
noastre, ne-au stins lumînările, ne-au închis cărţile; băteau din aripi 
deasupra trupului Cuviosului, se așezau și pe el, pe cap, pe piept, pe picioa- 
re, şi fiecare glăsuia după felul ei... Ele nu voiau mîncare, ci pe părintele 
lor, pe -binefăcătorul lor .pe care îl pierduseră. După săvîrşirea slujbei, 
spune starețul, l-am pus în mormînt — care exista în peșteră și în care 
mai fuseseră îngropaţi și alți sihaștri — iar deasupra am pus un capac 
de scînduri. Abia atunci au plecat păsările și s-au împrăștiat. Apoi am 
adus pămînt, am făcut mortar și am lipit cu ei scîndurile de pe mormiînt, 
unde Cuviosul a rămas pînă în august 1980...”. aa 

— Cum au fost descoperite moaștele Cuviosului loan cel Nou Româ- 
nul, după cum i se spune astăzi ? . e ; 

— Timp de 20 de ani numai eu mă mai urcam pe scară în. peșteră 
cu cîte un pelerin din România, și aprindeam cîte o lumînare la mormîn- 
tul Cuviosului Ioan. Nimeni nu se gîndea că va mai fi desfăcut mormîntul 
lui vreodată pînă la sfîrșitul veacurilor. Dar iată cum a rînduit Dumnezeu 
să i se descopere cinstitele sale moaște! Era un arhimandrit grec din 
America, fost. în tinereţe pustnic cu Cuviosul Ioan în pustiul Ruva, și 
dorea să-l mai vadă o dată. Într-o noapte l-a văzut în vis și i-a spus: 
„Dacă vrei să mă vezi, vino la peştera Sfintei Ana din Valea Iordanului !” 
Timp de o lună de zile îl supăra gîndul să viziteze Sfintele Locuri ca să-l 
vadă pe Cuviosul loan, neștiind că deja se mutase la Domnul. 

La 28 iulie 1980 a sosit un grup de pelerini greci din America la Mor- 
mîntul Domnului, în frunte cu acel arhimandrit. Auzind că Cuviosul 
loan a răposat, au venit în aceeași zi la Mînăstirea Sfîntul Gheorghe Hoze- 
vitul, să-i vadă mormîntul. Deci, au zis cîțiva dintre ei, împreună cu arhi- 
mandritul: „Părinte stareţ, daţi-ne binecuvîntare să mergem jos, la peş- 
teră, să ne închinăm la mormîntul Cuviosului loan, care, pe. unii dintre 
noi, ne-a spovedit cîndva”! Starețul Amfilohie întîi se împotrivea. Dar 
văzînd stăruința lor, a coborit și el cu dinșii la peşteră. Am mers încă și 

eu. Am urcat. pe scară sus, ne-am închinat la mormîntul Cuviosului Ioan, 
am aprins lumînări, am cîntat un trisaghion și pe urmă ne-am odihnit 
puţin în peşteră. Eram cam zece sufiete. i a 
Cum stăteam noi așa, arhimandritul din America a zis staretulúi Amf- 
lohie: „Prea Cuvioase, vă rugăm dați binecuvîntare să desfacem capacul 
mormîntului, să ne închinăm și noi la osemintele Cuviosului loan. Au 
trecut 20 de ani de cînd a adormit și noi am venit de la o distanță așa 
de mare în, această pustie sălbatică să ne închinăm la osemintele lui!” 
Starețul întîi s-a împotrivit zicînd: „Oameni buni, socot că ce am făcut 
este deajuns. Să lăsăm pe Cuviosul să se odihnească în pace în veci și să 
a-l tulburăm !” Dar pelerinii veniți stăruiau mereu. Atunci stareţul a zis 
unui pustnic care era de faţă: „Părinte Hristant, caută ceva ca să umblăm 
la mormînt”. În colțul peșterii s-a găsit o bucată de fier. Cu aceea s-a 
desfăcut încet scîndura de deasupra și îndată a ieșit o bună mireasmă. 
„Vedeţi, părinte stareţ, au zis pelerinii, că mormîntul are bună mireasmă ?” 
Cînd s-a dat scîndura la o parte, mare minune am văzut cu toţii. Părin- 
tele loan dormea cu trupul întreg, neatins de stricăciuni, așa cum l-am 
pus. Parcă era pus în mormiînt chiar atunci, fără nici o schimbare a înfă- 
țișării lui. Mâinile, fața, barba, părul, schima, încălțămintea erau neatinse, 
În picioare purta bocanci militari, care erau ca şi noi. Hainele nu putre- 
ziseră, culoarea schimei, a hainelor și a epitrahilului erau, de asemenea, 
oi. De emoție, toţi ne-am schimbat la față. Unii au început să plingă, 
alţii ne rugam, făceam semnul crucii și ziceam într-un glas: „Doamne, 
m 


miluieşte ! Părintele loan este sfint! 
Apoi am îngenuncheat cu toţii, ne-am rugat lui Dumnezeu și i-am mul- 


N 


ţumit pentru această mare minune, că ne-a binecuvîntat cu un sfint nou, 
şi am cîntat troparul Cuviosului: „Întru tine, părinte, cu osîrdie s-a mîn- 
tuit cel după chip, că luînd crucea ai urmat lui Hristos și învăţînd să 
nu se uite la trup căci este trecător, ci să poarte grijă de suflet, de lucrul 
cel nemuritor. Pentru aceasta și cu îngerii se bucură, Prea Cuvioase Părinte 
Ioane, duhul tău.” La urmă, pelerinii din America au cerut ceva de bine- 
cuvîntare de la „Cuviosul loan cel Nou Românul”, cum i se spune de 
atunci. Starețul nostru le-a tăiat o bucăţică din haina Cuviosului şi au 
plecat. După ce am acoperit provizoriu mormîntul ne-am întors cu toţii 
la miînăstire. EEr AR ol 


di 


'— Cum au fost strămutate moaştele Civa Ioan din peșteră în 
biserica Miînăstirii Sfintul Gheorghe Hozevitul? : oe? se ie aters 

— Părintele stareț Amfilohie s-a sfătuit cu noi, călugării din obşte, și 
am hotărit să-i facem un. sicriu de lemn, să-l coborîm din peșteră şi să-l 

așezăm în biserica mică, lugă mormîntul Sfîntului Gheorghe Hozevitul, 
ctitorul acestei mînăstiri. Am urcat sicriul în peșteră, am scos încet trupul 
cuviosului, l-am așezat în sicriu cu epitrahilul şi schima pe piept; părin- 
tele stareț i-a pieptănat părul şi barba, i-am așezat culionul pe cap. Parcă 
dormea. Ne uimeam de această minune a zilelor noastre. Era în ziua de 
15 august, Adormirea Maicii Domnului, hramul mînăstirii. În lavră veni- 
seră ca la trei mii de închinători din Grecia şi vreo 7 mitropoliți. Apoi 
am coborit cu ajutorul funiilor sfintele moaşte din peșteră și, în sunetu 
clopotelor, le-am dus în minăstire cu sobor de preoţi şi ierarhi, şi cu. 
credincioşi ce țineau lumînările aprinse în mîini. După ce s-au inchinat cu 
toții la sfintele moaşte, le-am aşezat în biserică.. i 

Dar sicriul era simplu și nepotrivit. Atunci, miînăstirea a omanda la 
Ierusalim alt sicriu din lemn de abanos, cu cristal de jur împrejur, pentru 
a se vedea moaștele în întregime și l-am aşezat pe Cuviosul loan în noua 
raclă, așa cum se vede acum. Racla are mărimea de 2 metri în lungime; 
0,75 metri lărgime şi 0,55 metri înălțime. Ea costă 85.000 de drahme. 
Părintele stareţ avea numai 20.000 de drahme. Și cum se gîndea el de unde 
să adune restul de bani, iată un credincios din Canada i-a trimis 70.000 
de drahme, exact restul cât mai costa racla cuviosului. Ne-am minunat 
cu toţii de pronia lui Dumnezeu. Dar, cînd am adus racla din Ierusalim, 
n-am putut ajunge cu mașina pînă la mânăstire, nefiind drum printre 
stînci. Cum ne gindeam cine să transporte racla, că eram puțini și era 
grea, iată vin spre miînăstire cîţiva pelerini germani. Cum i-am rugat, 
repede au luat racla și au adus-o în miînăstire, cu mare bucurie. Apoi am 
aşezat moaștele Cuviosului Ioan cel Nou Românul, cum îi spunem noi, 
în Biserica Sfîntului e aaru de mormîntul Sfintului Gheorghe 
Hozevitul. `»: ; A pa ae a a ; 

` Patriarhul Benedict a trimis apoi o comisie de trei aricgiei la mânăstire 
să constate ce să facă cu moaștele Cuviosului loan. Unul zicea să fie age- 
zate în altă parte, fiind român. Altul zicea să-l ducă înapoi în peșteră. Iar 
altul, să-l îngroape în mormiînt. Şi se făcuse înţelegere. între ei. După 
ce s-au întors la Ierusalim, în cîteva zile doi dintre ei s-au îmbolnăvit şi 
nu peste mult timp a decedat și Patriarhul Benedict al Ierusalimului. 
De atunci, nimeni nu s-a mai îndoit de sfinţenia moaştelor Cuviosului 
Ioan cel Nou Românul. AE X 


„1. — Părinte Ioanichie, ce sfaturi mai dedichbitè dădea ei. ucenicilor şi 
credincioșilor care veneau la dinsul? -..:.. nosau aou abt eeta 

„— Să păstreze cu mare sfințenie dreapta credinţă. Taki cu aoi vieții. 
Să se silească la toată fapta bună şi mai întîi la rugăciune, la citirea Sfintei 

Scripturi și a Sfinților Părinţi; să fugă de păcatele trupesti şi de lăcomie 
ca de moarte; să facă milostenie cu 'aproapele și mai ales milostenie sufle- 
tească, îndemnînd pe oameni la biserică, la rugăciune, la pocăință şi să aibă 
întotdeauna mintea și inima lor la Hristos răstignit pe Cruce pentru mîn- 
tuirea lumii. Cine păzeşte acestea, zicea el, cred că se mîntuiește ! 


n: — Ce aţi făcut'cu manuscrisele Cuviosului Ioan Iacob? 

— Cît a fost în viață n-a vrut să tipărească nimic. Dar după moarte 
i-am ales cîteva din cele mai frumoase poezii și cuvinte de învăţătură com- 
puse de el sau traduse din limba greacă, și le-am publicat în două mici 
volume la Ierusalim, în anii 1968 și 1970, sub numele de „„Hrană duhov- 
nicească”. Mai am încă multe manuscrise pe care trebuie să le aleg și 
să mai public din ele. Versurile sale sînt pline de umilinţă scrise mai ales 
noaptea, după rugăciune, la lumină de lumînare, care scot lacrimi din 
orice inimă. 

` — Ce ascultări aveți acum în Mînăstirea Sfintul Gheorghe Hozevitul, 
părinte Ioanichie? 

— Sîntem numai câțiva călugări, părinte. Fac de toate, că sînt şi arhon- 
dar, şi paraclisier, şi brutar, și stau și cu lumea care ne vizitează. Și sînt 
şi eu bolnav și aproape infirm cu mîna dreaptă. lată, peste cîţiva ani ne 
stingem și noi românii de la Sfintele Locuri şi nu mai rămîne nimeni în 
locul nostru. N-am măcar un ucenic să-i încredinţez şi eu o taină, să mă 
sfătuiesc cu el, să-i cer o părere, să-i încredințez manuscrisele şi cărțile mele 
ca să mă pomenească după moarte. Și ce este mai dureros, nu sîntem 
uniți nici noi românii de la Sfintele Locuri. Fiecare trăiește izolat şi se 
fereşte unul de celălalt. i i i 

— Ce mai lucraţi acum, părinte Ioanichie? > - pi apți ent 

— În timpul liber mai scriu sau copiez la maşina de scris din manuscri- 
scle Cuviosului loan. Scriu numai cu mîna stîngă, că dreapta este bolnavă. 
Dar nu mă las. Lucrez cît mă va ajuta Dumnezeu, pînă în ceasul cînd 
mă va chema. Am mare nădejde însă în rugăciunile părintelui meu duhov- 
nicesc, Cuviosul Ioan, pe care l-am slujit cu credință peste 20 de ani. A 
răposat pe braţele mele... >>> E 


— Părinte Ioanichie, înainte de despărțire să mergem din nou la moup 
tele Cui aoslui Ioan cel Nou Românul, să-i cerem ajutorul! pă 

— Să mergem, părinte Yoanichie! a pal 

` Şi în sunetul duios al clopotelor, ne închinăm şi ne rugăm Cuviosului 
Ioan Românul, pentru noi, pentru țară, pentru toată lumea ...- ` 

IEROMONAHUL IUVENALIE STRĂINU 
© _ Minăstirea Sfinta Ecaterina — Muntele Sinai 
Aaa (1902 —1989) 


Ieromonahul luvenalie Străinu este unul dintre cei mai nevoitori călu- 
gări români în afara hotarelor ţării din ultimii 50 de ani. Un ales trăitor și 
iubitor de Hristos, îndrăgostit din copilărie de Sfintele Locuri — Athos, 
Țara Sfîntă și Muntele Sinai —- şi un mare pelerin și înstrăinat de ai săi 
pentru singur Dumnezeu. De aceea mulţi dintre noi nu-l cunosc, pentru că 
şi-a trăit anii vieţii departe de ţară, în Sfîntul Munte, la Mormîntul Dom- 

nului, în pustiul Iordanului şi, în ultimii ani, la vestita Miînăstire Sfînta 
Ecaterina din Muntele Sinai. Totuși, ciţi îl ştiu pe părintele luvenalie 
— români, greci, sîrbi şi arabi, călugări sau mireni — îl iubesc, îl doresc și 
se folosesc de nevoința lui. Și aceasta pentru marea sa blândeţe şi smerenie, 
pentru inima sa liniștită, pașnică, $ Şi chipul său senin, de copil fără răutate, 
care iubește și odihneşte pe toţi. 

Părintele Iuvenalie este un călugăr al tăcerii și bucuriei. Pe unii îi folo- 
seşte prin blindeţea şi răbdarea sa. Pe alții îi odihneşte pnn multa lui 
smerenie şi pe toți îi dobindeşte prin dragoste, 

Noi îl prețuim cu atît mai mult cu cît părintele iaae fuge de 
oameni, de laudă, de grijile cele trecătoare ale acestei vieți. Cu toate acestea 


sfinția sa nu refuză să vorbească cu noi, dacă avem prilejul să-l întîlnim la 
Sfintele Locuri. lată-ne împreună la Ierusalim, la Sfînta Cetate. Bătrînul 
„ne iese înainte, ne călăuzește la Mormîntul Domnului, ne întreabă ce mai 
` este în ţară, dacă mai trăiește cutare sau cutare călugăr bătrin, dacă mai 
vin credincioşii la biserică și dacă mai sînt sihaștri rugători prin munți, 
duhovnici buni prin mînăstiri şi preoți devotați pe la sate, ic aşa se înfiripă 
un intim dialog între noi. 

.— De unde sînteţi de loc, părinte Juvenálie? i. 

— Sînt de la Moinești — Bacău, părinte Ipae: Părinții mei erau 
țărani foarte credincioşi. Cum am făcut armata, m-am hotărît să mă fac 
călugăr. Simţeam în mine o chemare care nu-mi dădea odihnă. :. 

— În ce an şi la ce mînăstire v-aţi dus la început? io, ., -. i: 

— Auzind că Minăstirea Durău cste așezată la bes sub Muntele 
Ceahlău, în anul 1927 am venit aici ca frate, unde am stat doi ani de zile. 
Aici am învățat slova veche, cântările în strană, cititul la Psaltire și Ceaslov. 
Dar încă nu aveam destulă liniște, că veneau mulți închinători şi vizita- 
tori și cu doream să fiu cît mai străin. De ăceea, în 1929 m-am dus la Mînăs- 


; 

tirea Frăsinei, unde am stat doi ani de zile și unde am fost tuns în călugărie. 

— Cînd ați plecat la Muntele Athos? 

— În anul 1931. Deşi mă simțeam bine la Frăsinei, unde nu intră 
parte femeiască, totuși, la îndemnul unor părinți veniți de la Athos, m-am 
hotărît să mă înstrăinez de toate pentru dragostea lui Hristos. z 

— În ce schituri v-aţi nevoit la Athos? 

— Cum am ajuns acolo m-am dus direct la Schitul românesc Prodro- 
mul, unde erau peste 80 de călugări români, majoritatea moldoveni, şi am 
rămas aici cîțiva ani. Dar văzînd că este dezbinare din cauza schimbării 
calendarului, m-am retras la o chilie pustincească, numită „Agheazma 
Sfîntului Atanasie al Atonului”, pe o moșie a Minăstirii Lavra. Aici iarăşi 
m-am ostenit împreună cu un călugăr grec şi unul român, vreo'trei ani 
de zile. 

— Cum vă nevoiaţi la pustie, părinte luvenalie ? 

— Îmi plăcea foarte mult singurătatea, părinte Ioanichie. Tot timpul 
tăceam, făceam âscultare și ziceam rugăciunea „Doamne Iisuse”. Mîncam 
o dată pe zi, seara, și dormeam cîteva ore, pînă la miezul nopţii. Iar cînd 
începeau să sune clopotele mânăstirilor şi schiturilor din Athos, ne sculam 
şi făceam utrenia. În continuare, pînă la ziuă citeam li Psaltire și făceam 
metanii. 

— Aveaţi mulțumire sufletească la Athos, părinte Iuvenalie ? 

— Slavă Domnului! Eram cel mai fericit. Mai ales noaptea, cînd prive- 
gheam și citeam la Psaltire. Nu vedeam cu săptămiînile ființă de om. Numai 
marea și vîntul ne țineau de urit. Ce scumpă este liniștea ouleruli, părinte ! 

— Cind ați plecat la Sfîntul Mormînt ? 

— În fiecare an la Sfintele Paști, plecau părinții aghioriţi să se închine - 
la Mormîntul Domnului. În vara anului 1938 m-am dus şi eu în pelerinaj. 
Dar acolo am dat de părintele loan Iacob, care se nevoia într-o peşteră în 
pustiul Iordanului, și m-am hotărît să rămîn și eu cu el în pustie. Așa am 
rămas la Sfintele Locuri: Mai întîi am stat cîțiva ani la Mînăstirea Sfîn- 
tului Sava. Apoi am stat la pustie cu părintele Ioan Iacob. Iar în 1947 
m-am dus cu sfinția sa la Schitul românesc Sfîntul loan Botezătorul de 


la Iordan. După aproape șase ani, Cuviosul loan se retrage într-o peșteră 
din pustiul Hozeva, iar eu am fost numit egumen la acest schit. 

— Ciţi ani aţi stat pe Valea Iordanului și cum vă nevoiaţi aici? 

— Am stat vreo zece ani, dar mai mult eram singur. De aceea mă 
rugam singur, cădeam biserica singur, cîntam singur, citeam mai mult la 
Psaltire şi făceam cele șapte laude. Seara mîncam puţin, pesmeţi cu ceva 
fiertură și fructe. Așa mi-am petrecut viaţa la Iordan. 

— Acum unde vă nevoiţi, părinte luvenalie? 

“:.— La Minăstirea Sfînta Ecaterina din Sinai, Voiam să mă ostenesc un '* 
timp şi la Sinai, unde au trăit numeroși sfinți și sihaștri mari, ca Sfântul 
loan Scărarul, Cuviosul Ioan de la Rait, Sfinții sinaiți Grigorie, Isihie, 
Filotei, Ştefan, Nil și mulţi alții. Am plecat la Sinai după anul 1970. Mereu 


alergam după linişte şi singurătate, mereu căutam pacea inimii si mîntuirea 
sufletului meu păcătos. 


— Aţi fost vreodată prin ţară, in pe Tuven? 

— Am fost în anul 1965: Atunci am vizitat toate mînästirile mari din 
Moldova și Muntenia. Auzind de mine Patriarhul Justinian, îndată m-a 
hirotonit preot, ca să pot sluji cele sfinte la schitul nostru de la Iordan. 


Dar cînd a auzit Patriarhul Ierusalimului, nu mi-a recunoscut hirotonia și 

m-a oprit să slujesc cele sfinte. » a T ad 
— Aţi slujit vreodată Sfînta Liturghie şi iale preoțești? îi 
— Nu părinte. Niciodată. Am rămas simplu monah. M-a smerit 

Dumnezeu, ca să nu cad în păcatul mîndriei. Nici n-am fost vrednic eu de 

preoție; că dacă eram vrednic, nu mă opreau! Dar nu mergeţi cu noi în 

vizită la Muntele Sinai? Miine mergem cu un grup de pelerini români să 

vizităm acele locuri sfinte. Apoi eu voi rămîne la mînăstirea mea din Sinai. 
— Merg, părinte Iuvenalie ! ; 


_ Pe cale am tăinuit multe cu părintele Tuvenalie și ne-am bucurat î împre- 
ună, După opt ore de mers prin pustiul Neghev și Sinai, în amurg sosim 
la poarta bătrînei miînăstiri Sfînta Ecaterina, care datează din secolul IV, 
Aici, părintele luvenalie ne prezintă biserica veche, zidită de Sfînta Elena, 
apoi biserica mare, zidită de împăratul Justinian în secolul VI, și ne închinăm 
la Moaştele Sfintei Marii Muceniţe Ecaterina, care se păstrează în altar. 
După cîteva ore de odihnă, în zorii zilei ne deşteptăm și urcăm pe virful 
Muntelui Sinai, unde Moise a primit Tablele Legii. Aici ne rugăm, dăm 
laudă lui Dumnezeu și coborim pe Muntele Horeb de alături, unde a stat în 
pustie Sfîntul Prooroc Ilie Tezviteanul. Ne înehinăm la peştera lui şi 
admirăm valea pîrîului Horeb și munţi din jur, patria celor mai mari sânți 
sinaiţi. Apoi, părintele Iuvenalie ne duce la Peștera Sfîntului Ioan Scărarul 
şi la alte peşteri pustnicești și ne vorbește de Valea Rait, cale de cca. 5 km, 
unde este metocul Miînăstirii Sinai. Acolo s-au ostenit mulți sfinți sihaștri, 
în primele secole creștine. Acolo îşi are chilia și părintele luvenalie, bunul 
nostru compatriot, 6 s ¢eo iy = Sui A 
co | — Daţi-mi un cuvînt de Apă la Pe SA părinte Tuvenalie. Poate 
nu ne mai vedem în această viață! = +o cso ois, > T EE, 

„— Părinte Ioanichie, unde trăim, să iubim pe Dubner şi pe oameni 
şi să nu uităm că de tot cuvîntul vom da socoteală. Amin t. 


, 
1 


RESUME - 


Ce livre, intitulé « Convorbiri duhovniceşti » (« Entretiens spirituels » ) 
est une espèce de Paterikon en dialogue qui renferme plus de 60 entretiens 
avec quelques-uns des grands spirituels actuels, moines et moniales à vie 
exemplaire, vivant dans les monastères orthodoxes de Roumanie. ; 

Parmi ceux-ci, il y a aussi quatre personnalités marquantes parmi les 
théologiens orthodoxes roumains pères professeurs octogénaires, dont le 
père Dumitru Stăniloae et le père Ioan Coman, spécialiste en patrologie. 

Cet ouvrage — inspiré par l’œuvre de Jean Cassien, saint daco-romain, 
(1436) originaire de la Dacie Pontique, œuvre intitulée « Collationes » — con- 
stitue, avec « Pateric-ul românesc » (Paterikon roumain) et « Vetre de si- 
hăstrie românească » (Ermitages hesychastes en Roumanie) une trilogie qui 
refitte fidèlement la spiritualité orthodoxe roumaine depuis le IV-e siècle 
et jusqu'ă present. 

Le but de cette trilogie est de rendre connues et accessibles à nos fidèles 
Pexpârience de la vie spirituelle autochtone et les valeurs de notre monachisme 
et de notre théologie du passé et du présent. 

L'ouvrage commence par l'Archimandrite Cleopa Ilie du monastère 
Sihăstria — grand spirituel de nos jours — avec dix entretiens sur des themes 
dogmatiques, moraux, canoniques, patristiques et liturgiques. Ensuite sont 
présentés d’autres spirituels, tels le hicromoine Paisie de Sihla, les proto- 
synkelloi {oil et Casian de Sihăstria, Ioachim de Neamţ, Teodul et Ghervasie 
du monastère Agapia, les archimandrites Benedict de Cernica, Gherontie 
et Sofian du Patriarcat Roumain, les protosynkelloi. Daniil de Cozia et Teofil 
de Brâncoveanu-Transylvanie, et d'autres. i ; 

Il y a aussi quatre entretiens avec des moines roumains du Mont Athos, 
notamment l'archimandrite Dometie et le protosynkellos Petroniu. Les 
derniers entretiens sont réalisés avec des moines roumiains vivant en Terre 
Saint, dont la moniale Vera, âgée de 109 ans. 

Ce livre et les deux autres ouvrages sus-cités, représentent un guide 
de vie spirituelle, tant pour les moines que pour le laïcs, dédié, comme un hymne 
de louange, à la gloire de la Très Sainte Trinité. : - 


ZUSAMMENFASSUNG 


„Das vorliegende Buch mit dem Titel „Convorbiri Duhovniceştite 
(Geistliche Gespräche) ist ein „Paterikon“ im Dialoge, das mehr als 60 ge- 
istliche Gespräche mit einigen von den geschicktesten, noch lebenden, alten 
Beichtväter, auserlersenen Mönchen und Nonnen aus den rumänischen Klö- 
stern enthält. Unter diesen zählen auch vier berühmte Priester und Theo- 

logie-Professoren an der Spitze mit Vater Dumitru Stăniloae und Vater 
Patrologe loan Coman. 

Das Buch ist nach dem Werke „Collationes: des dakorămischen Hei- 
ligen loan Cassian (436), Eingeborene aus pontischen Dazien, inspiriert 
und bildet zusammen mit „Patericul Românesc“ (rumânischem Paterikon) 
und „„Vetre de sihăstrie românească“ (Heimstătten der rumänischen Ein- 
siedler) eine Trilogie, die die rumänische orthodoxe Spiritualität vom IV. 
Jahrhundert bis in der Gegenwart treu darstellt. 

Das Ziel dieser Trilogie ist, die Erfahrung des geistlichen einheimischen 
Lebens und unsere mönchischen und theologischen Werte, aus der Vergan- 
genheit und Gegenwart, unter unseren Gläubigen bekannt zu machen und 
zu popularisieren. E 

An der Spitze dieses Werkes befindet sich der Archimandrit Ilie Cleopa 
— ein berühmter geistlichen Vater von heutzutage, aus dem Kloster Sihăs- 
tria — mit seinen 10 Gesprăchen auf dogmatischen, moralischen, kano- 
nischen, patristischen und liturgischen Themen. Nachher sind auch andere 
geschickte geistliche Väter dargestellt, wie der Priestermânch Paisie vom 
Kloster Sihla; Protosyngelloi Ioil und Cassian vom Kloster Sihăstria; Pro- 
tosyngellos Ioachim von Kloster Neamţ; Protosyngellos Teodul und Gher- 
vasie vom Kloster Agapia ; der Archimandrit Benedikt vom Kloster Cernica ; 
die Archimandriten Gherontie und Sofian vom Patriarchat, Protosyngellos 
Daniil vom Kloster Cozia und Teofil vom Kloster Brâncoveanu-Transilva- 
nien, und andere. 

Aus dem Berg Athos sind vier Gespräche mit den rumänischen hagio- 
ritischen Mönchen and er Spitze mit dem Archimandriten Dometie und Pro- 
. tosyngellos Petroniu. Die letzten Gespräche sind mit den im HI. Lande le- 
benden rumänischen Mönchen, an der Spitze mit Nonne Vera im Alter von 
109 Jahren, geführt. i 

Zusammen mit den ersten zwei Bänden ist das vorliegende Buch einen 
guten Wegweiser des geistlichen Lebens sowohl für Mönchen als auch für 
gläubigen Laien, gewidmet, als eine Lobpreisung, zur Ehre der allheiligen 
Dreifaltigkeit. . . , . 
PRECIS 

The present book, entitled: Spiritual discourses, is a Vitae Patrum in 
a dialogue form. It contains over sixty spiritual discourses with some of | 
the most learned old spiritual fathers, monks and nuns living in the Roma- 
nian monasteries. There are also among them four famous priests, professors 
in theology, octogenarians, first of all Father Dumitru Stăniloae and Father 
Ioan. Coman, a Patristic scholar. 

The book is inspired after the Work of the Daco-Roman, Saint, John 
Cassian (t 436), from Pontic Dacia, entitled ,„Collationes”. Together with the ,. 
„Romanian Vitae patrum” (Pateric) and „Places of Romanian Monastic 
Life”, the Spiritual Discourses makes up a faithful trilogy of the Romanian \ 
Orthodox spirituality from the fourth Century onwards. = w 

The purpose of this trilogy is to make icon and spread among the 
believers the experience of the local spiritual life and our monastic and the. ; 
logical values from the past to the present. 

The books starts with Archimandrite Cleopa Ilie — a great ma 
father of our times — from Sihăstria Monastery, with ten dogmatic, moral, 
canonical, patristic and liturgical discourses. Some other learned monks 
are further presented, as follows: Hieromonk Paisy from Sihla, Protosingeloi 
Ioil and Cassian from Sihăstria, Protosingelos Joachim from Neamţ, Proto- 
singeloi Teodul and Ghervasie from Agapia Monastery, Archimandrite Bene- 
dict from Cernica, Archimandrites Gherontie and Sofian from the Romanian 
Patriarchate, Protosingelos Daniel from Cozia and Teofil from Brincoveanu 
— Transilvania, and others. 

There are also four Romanian hagiorite monks from Mount Athos, 
led by Archimandrite Dometios and Protosingelos Petroniu. The last dis- 
courses belong to the Romanian monks living in the Holy Land, led by 
Sister Vera, 109 years old. 

Together with the first two volumes, the book makes a good guide to 
the spiritual life both for the monks and believers, and it is a hymn of praise 
dedicated to the Holy Trinity. 

I. 


Zece convorbiri 


cu Arhimandritul Cleopa Ilie — Mînăästirea Sihăstria 


Convorbirea întiia: Despre creaţie, căderea omului, rai şi iad 

Convorbirea a doua: Despre credinţă, nădejde, dragoste şi har 

Convorbirea a treia: Deapre rugăciune şi Sfinta Liturghie 

Convorbirea a patra: Despre păcat, Spovedanie, Sfinta Împărtășanie 
Convorbirea a cincea: Despre căsătorie, datoriile soţilor si copiilor 
Convorbirea a șasea: Despre suferinţă, ispite, vrăjitorie .......- î.....v.v.de 
Convorbirea a șaptea: Despre rugăciune, lacrimi, duhovnicie, datoriile preoților 
Convorbirea a opta: Despre îngeri, moarte, viața viitoare şi judecata de apoi .. 
Convorbirea a noua: Diverse cuvinte de folos, secte, ecumenism 
Convorbirea a zecea: Alte cuvinte de folos 

Convorbiri cu dascăli ai teologiei ortodoxe T 


Preotul Profesor Dumitru Stăniloae (Institutul Teologie din București) E 
Preotul Profesor Joan G. Coman (Institutul Teologic din Bucureşti) ai 

Preotul Profesor Constantin Galeriu (Institutul Teologic din Bucureşti) ... 
Preotul Profesor Teodor Bodogae (Institutul Teologic din Sibiu) eee ee 

Protosinghelul Marchian Ciubotaru (Mînăstirea Bistriţa) : : , 
Protosinghelul Teofan Crăciun (Schitul Tarcău) .............- aaa .. 375 
Protosinghelul Isaia Cotirlej (Episcopia Romanului) 
Arhimandritul Nicodim Sachelarie (Măldărești— Bacău) : 

IV. : 

Monahul Vasian Oprişan (Mînăstirea Cernica) ., 
. Monahia Arcadia Rădulescu (Minăstirea Pasărea) . 

Monahia Doroteia Bărbieru (Minăstirea Pasărea) ...:....,.1i; 

Monahia Isidora Mărunţelu (Miînăstirea Ciorogirla) 
Monahia Varvara Cozma (Mînăstirea Țigănești) 
Monahia Filofteia Ghiţă (Minăstirea Țigănești) 

Convorbirea inttia: Despre fapte bune 
Convorbirea a doua: Despre sfinta rugăciune 
Convorbirea a treia: Despre suferință .... 
Convorbirea a patra: Despre secte și ecumenism 
Convorbirea a cincea: Alte cuvinte de folos 

